
OOMENWAHJEMOOWIN  OWH  ST.  MATTHEW. 


CHAP.  I. 


/T  ESUH  00-00  muzzeneegun  tabahj emoomahguk  ewh 
JLVX  kahoondahdezid  owh  Jesus  Christ,  oogwissun  owh 
David  Abraham  oogwissun. 

2  Abraham  oogeoogwissenun  Isaacun ;  Isaac  dush 
oogeoogwissenun  Jacobun  ;  Jacob  dush  oogeoogwissenun 
Judasun  kuhya  weejekewaene. 

3  Judas  dush  oogeoogwissenun  Pharezun  kuhya  Zaraiin 
Thainarun  oonje  ;  kuhya  dush  owh  Pharez  oogeoogwissenun 
Ezromun  ;  kuhya  dush  owh  Ezrom  oogeoogwissenun 
Aramun. 

4  Kuhya  dush  owh  Aram  oogeoogwissenun  Aminadab- 
x  ;  kuhya  dush  owh  Aminadab  oogeoogwissenun  Naason- 
m  kuhya  dush  Naason  oogeoogwissenun  Salmonun. 

5  Kuhya  dush  owh  Salmon  oogeoogwissenun  Boozun 
Rachabun  oonje  ;  Kuhya  dush  owh  Booz  oogeoogwis¬ 
senun  Obedun  Ruthun  oonje  :  kuhya  dush  owh  Obed 
oogeoogwissenun  Jesseiin. 

6  Kuhya  dush  owh  Jesse  oogeoogwissenun  Davidun 
keche-oogemaun ;  kuhya  David  keche-oogemah  ooge¬ 
oogwissenun  Solomonun  oonje  owh  Uriah  kahwedegamah- 
puneen. 

7  Kuhya  dush  owh  Solomon  oogeoogwissenun  Roboam- 
un  ;  kuhya  owh  Roboam  oogeoogwissenun  Abiaiin  ;  kuhya 
dush  owh  Abia  oogeoogwissenun  Asaiin. 

8  Kuhya  dush  owh  Asa  oogeoogwissenun  Joshaphatun  ; 
kuhya  dush  owh  Josaphat  oogeoogwissenun  Joramun; 
kuhya  dush  owh  Joram  oogeoogwissenun  Ozi&zun. 

9  Kuhya  dush  owh  Ozias  oogeoogwissenun  Joathamun  ; 
kuhya  dush  owh  Joatham  oogeoogwissenun  Achazun ; 
kuhya  dush  owh  Achaz  oogeoogwissenun  Ezekiasun. 

10  Kuhya  Ezekias  oogeoogwissenun  Manassesun ; 
kuhya  dush  owh  Manasses  oogeoogwissenun  Amonun ; 
kuhya  Amon  oogeoogwissenun  Josiasun. 

11  Kuhya  dush  owh  Josias  oogeoowissenun  Jechonias- 
un  kuhya  weejekewaene  ewh  uhpe  keezhewenindwah  emuh 
Babyloning. 

12  Uhpe  dush  kahpenindwah  femuh  Babyloning,  owh 
Jechonias  oogeoogwissenun  Salalhielun  ;  kuhya  dush  owh 
Salathiel  oogeoogwissenun  Zorobabelun. 

13  Kuhya  dush  owh  Zorobabel  oogeoogwissenun 
Abiudun ;  kuhya  dush  owh  Abiud  oogeoogwissenun 
Eliakimun  ;  kuhya  dush  owh  Eliakim  oogeoogwissenun 
Azorun. 

14  Kuhya  dush  owh  Azor  oogeoogwissenun  Zadocun  ; 
kuhya  dush  owh  Zadoc  oogeoogwissenun  Achimun  ;  kuhya 
dush  owh  Achim  oogeoogwissenun  Eliudun. 

15  Kuhya  dush  owh  Eliud  oogeoogwissenun  Eliazarun  ; 
kuhya  dush  owh  Eliazar  oogeoogwissenun  Matthanun 
kuhya  dush  owh  Matthan  oogeoogwissenun  Jacobun! 

16  Kuhya  dush  owh  Jacob  oogeoogwissenun  josephun 
oonahbamun  owh  Mary,  mesuh  enewh  kahnegeegood  Jesus^ 
Christ  anind. 

17  Mesuh  kuhkenuh  ahneka-bemahdezewinun  Abraham 
oonje  nahnauzh  egoo  David  metahswe-ahshe-newinoon 
ahneka-bemahdezewinun ;  kuhya  David  oonje  nahnauzh 
egoo  keezheweneding  emuh  Babyloning  metahswe-ahshe- 
newinoon  ahneka-bemahdezewinun  ;  kuhya  kahahkoo- 
ezheweneding  emuh  Babyloning  nahnauzh  egoo  Christ 
metahswe  ahshe-newinoon  ahneka-bemahdezewinun. 

18  O0-00  suh  keezhenege  owh  Jesus  Christ  :  Uhpe 
enewh  oogeen  Maryun  kahkekekwabahnegoonid  Josephun* 
chepwah  wedegandewaud,  kekekandahgooze  keahyahwaud 
ahbenoojeyun  oonje  enewh  Keche-oojechaugwun. 

19  Oonahbamun  dush  Joseph,  menoobemahdezenegoo- 
bun,  kah  dush  oogeenanemahseen  mezheshuh  chqkekane- 
memind,  keenandum  edush  ewh  keemooj  chewabenaud. 

20  Magwah  oonoo  uhyeeen  nahnahgahdahwandung, 
benuh  oogepenaunzekahgoon  oodangenemunowh  Tabanen- 
gad  emuh  enahbunduhmoowining,  akedoonid,  Joseph  wag- 
wesemik  owh  David,  kago  ween  shahgwanemookan  cheoo- 
dahpenuhmahzooyun  owh  Mary  kewedegamahgun,  ewh 
mull  kakishkingin  Keche  oojechaugoong  oonje  mahkunene. 

21  Oogahnegeaun  dush  enewh  oogwissisemaun,  Jesus 
dush  kegahezheweenah,  oogahbemahjeaun  muh  oodahnesh- 
enahbamun  oonje  oomujje-ezhewabezeweneneeng. 

22  Kuhkenuh  dush  00-00  keezhewabud  chedebishkoosag 
kahekedoopun  owh  Tabanengad,  oonje  aunwahjega-wene- 
newun. 

23  Benuh  owh  kegaungooqua  oogahahyahwaun  ahbe- 
noojelin,  oogahnegeaun  dush  enewh  oogwissisun,  Emmanuel 
dush  oogahedahnahwah  oodoonoozoowin,  me  suh  ahneekuh- 
nootuhming,  Kesha-Muhnedoo  waujeweemenung. 

24  Kahooneshkaud  dush  owh  Joseph  ewh  kenebaud, 
keezhechega  ewh  kahegood  enewh  Kesha  Muhnedoo  ood- 
angenemun,  keoodahpenaud  dush  enewh  wewun. 

25  Kah  dush  oogekekanemahseen  nahnauzh  egoo  kah- 
megeahnid  enewh  oonetumoozhahnun  oogwissun,  Jesus  dush 
©ogeezheweendaun  oodoonoozoowin. 


CHAP.  II. 


HPE  dush  kahnegid  owh  Jesus  emuh  Bethleheming 


u  Judeaing  anduhgoog  enewh  kezhegudoon  kekeche- 
oogemahwid  owh  Herod,  benuh  ketuhgwishenoog  nebwah- 
kahwenenewug  emuh  Jerusaleming,  wahbunoong  kepeoon- 
jebahwaud. 

2  O0-00  dush  keekedoowaud,  Ahneende  ahyaud  owh 
kahnegid  oodoogemahmewaun  egewh  Jewyug?  nengewah- 
buhmahnaun  suh  oodahnungoomun  ewede  wahbunoong, 
cheshahgushkeetuhwungid  dush  nepeoonje-ezhahmin. 

3  Uhpe  Herod  keche-oogemah  kahnoondung  onoo 
uhyeeen  kemegooshkahdandum  kuhya  dush  egoo  kuhkenuh 
emuh  Jerusaleming  wahdatoojig. 

4  Uhpe  dush  kahmahwunzoomaud  kuhkenuh  enewh 
keche-sahsahgewejega-wenenewun  kuhya  enewh  oodoozhe- 
beegawenenemewaun egewh  ahneshenahbag,  oogeguhgwaje- 
maun,  tebe  kaduhzhe-negegwan  owh  Christ. 

5  O0-00  dush  oogeenahwaun,  Emuh  Bethleheming 
Judeaing  anduhgoog ;  00-00  muh  keezhebeega  owh  a^tn- 
wahjega-v/enene. 

6  Kuhya  keen  Bethlehem  ayahyun  emuh  Juda  duhzhe 
uhkeeng  kahween  ahpeche  noondaush  kedahpetandahgoo- 
zese  apetandahgoozewaud  egewh  Juda  duhzhe  oogemaug, 
keen  muh  ahyahyun  tahoonjebah  owh  oodahkawegemah 
katebanemaud  nendahneshenahbamun  Israelun. 

7  Me  dush  owh  Herod  uhpe  keemooj  kahnundoomaud 
enewh  nebwahkah-wenenewun,  ooge-wahweenga-kuhgwa- 
jemaun,  nuhmunj  uhpe  mahyahje-nahgoozegoobunan  owh 
ahnung. 


5 


ST.  MATTHEW. 


8  Oogeezhenahzhahwaun  dush  ewede  Bethloheming, 
00-00  dush  oogeenaun  ;  Mahjahyook  wawane  nundoonaook 
owh  ahbenooje,  uhpe  dush  kemekahwag  peweendahmoo- 
weshekag  menuhwah,  kuhya  neen  suh  cheahweshahgushkee- 
tahwug. 

9  Uhpe  dush  kahnoondahwahwaud  enewh  keche-ooge- 
maun  kemahjahwug,  Benuh  dush  enewh  ahnungoon  kah- 
wahbuhmahwahjin  ewede  wahbuhnoong  keuhnenegahnewun 
nahnauzh  egoo  keahgoojing  emuh  debishkoo  atfyaud  owh 
ahbenooje. 

10  Uhpe  dush  kahwahbuhmahwaud  enewh  ahnungoon, 
kemoojegezewug  emuh  keche-moojegezewining. 

1 1  Uhpe  dush  kahpeendegawaud  emuh  wegewauming, 
oogewahbuhmahwaun  enewh  ahbenoojeiin  emuh  ahyahnid 
kuhya  oogeene  Maryun,  keoojecheengwasawug  kuhya  ke- 
shahgushketahwahwaud.  Uhpe  dush  kahkedenuhmoowaud 
o o d u h y e e m e w a u n ,  o o g e m e e n a h w a u n  enewh  meegewawenun, 
oozahwe-shooneyah  kuhya  menoo-mahgoojegundn. 

12  Emuh  enahbunduhmoowening  keoonjeahyahwan- 
gwahmemegoowaud  enewh  Kesha-Muhnedoon  nayaub 
chenaunzekahwahsegwdh  enewh  Herodun,  ningooje  enuh- 
kuhkayah  keeneezhekewawug  ewh  anduhnuhkewaud. 

13  Uhpe  kahmahjahwaud,  enuh  owh  Joseph  oogenah- 
goozetahgoon  enewh  oodangenemun  owh  Jehovah  emuh 
enahbunduhmoowening  akedoonid,  Oonishkaun  kuhya 
oodahpen  owh  ahbenooje  kuhya  enewh  oogeen,  ewede  dush 
Egypting  ezhenezhemoon,  medush  ewede  kaduhnezeyun 
peenish  egoo  petahjemootoonaun  :  owh  muh  Herod  oogah- 
nundoonawaun  enewh  ahbenoojeiin  wenesaud. 

14  Uhpe  dush  kahoonishkaud  oogeoodahpenaun  enewh 
ahbenoojeyun  kuhya  oogeene  magwah  tebekudenig,  keez- 
haud  dush  ewede  Egypting. 

15  Me  dush  ewede  kahduhnezid  peenish  egoo  kenebood 
owh  Herod:  chetebishkoosag  ewh  kahekedoopun  owh  Je¬ 
hovah  oonje  aunwahjega-wenenewun  akedoonid,  Emuh  suh 
Egypting  ningeoonjenundoomah  ningwis. 

16  Uhpe  dush  owh  Herod  kahwahbundung  kepah- 
penoodahgood  enewh  nebwahkah-wenenewun,kekeche-nish- 
kahdeze,  ooogemahjenahzhahwaun  dush  enewh  kanesahne- 
jin  kuhkenuh  enewh  ahbenoojeyun  pmuh  Bethleheming 
ayahnejin  kuhya  emuh  kewetuhyuhee,  nauzhoo-pepoon- 

uhgezenejitf  kuhya  nahwuj  agahsheenejin,  nahsaub  kahezhe- 
wahweenga-kuhgwajemaud  enewh  nebwahkah-wenenewun, 

1 7  Me  dush  uhpe  kedebishkoosag  ewh  kahekedoopun 
owh  Jeremy  aunwahjega-wenene  akedood, 

1 8  Ramaing  kenoonduhwah  owh  matwakooduggandung 
kuhya  mahwid  kuhya  keche  nuhneenuhwanemood,  Rachel 
mahwemaud  enewh  oonejahnesun,  kah  dush  kepahbahmet- 
unse  wemenoodaaind,  kah  muh  ahyahsewun. 

19  Uhpe  dush  kahnebood  owh  Herod,  benuh  Jehovah 
oodangenemun  oogepenahgoozetahgoon  enahbunduhmoo- 
wining  owh  Joseph  emuh  Egypting. 

20  Akedoonid,  Oonishkaun,  ocdahpin  owh  ahbenooje 
kuhya  enewh  oogeen,  ezhaun  dush  ewede  Israel  ooduh- 
keeming,  ahzhe  muh  keneboowug  egewh  kahnundoonaah- 
moowaud  ewh  o o be m ah d e z ewin  owh  ahbenooje. 

21  Keoonishkah  dush,  oogeoodahpenaun  dush  enewh 
ahbenoojeyun  kuhya  oogeene,  kepeezhah  dush  emuh  ooduh- 
keeming  owh  Israel. 

22  Uhpe  dush  kahnoondung  ewh  oogemahwenid  enewh 
Archelausun  emuh  Judaeaing,  kenahbishkahwaud  enewh 
oosun  Herod,  keahgushke  weezhaud  emuh  ;  Ahnoo  ween 
goo  keweenduhmahgood  enewh  Kesha-Muhnedoon  emuh 
enahbunduhmoowening,  keezhepuhka  emuh  enuhkayah 
Galileeing. 

23  Kepeduhnuhkee  dush  emuh  oodanaung  Nazareth 
aduming,  chedebishkoosag  ewh  kahekedoowahpun  egewh 
aunwahjega-wenenewug,  Nazareth  duhzhe  wenene  tahenah. 


CHAP.  III. 


MUH  oonoo  kezhegudoon  tuhgweshin  owh  John  Bap- 


£L  tizooewa-wenene,  duhzhe-kuhgequad  emuh  buhgwuh-* 
duhkummig  Judea. 

2  Akedood,  Aunwanindezooyook,  zhuhyegwah  muh 
keche-keezhegoong  oonje  oogemahwewin  pashoo  peahyah- 
mahgud. 

3  Me  muh  enewh  kahduhzhemahjin  owh  aunwahjega- 
wenene  Esaias  00-00  keekedood,  Oodinwawin  owh  madwa- 
pepahgid  emuh  buhgwuhduhkummig,  Wahwazhetuhmook 
enewh  oomeekunun  owh  Jehovah,  quuhyukquahmootahwik 
enewh  oomeekaunsun. 

4  Wah-owh  suh  John  oogeahgwin  ewh  baquahwegun 
oopewuyiin,  kuhya  dush  kekechepezoo  ewh  paushquaginoo- 
kechepezoowin,  puhkenaim  dush  oogeaumwaun  kuhya 
puhgwuj  ahmoo-sinsebahquud. 

5  Me  dush  kebenaunzekahgood  Jerusalem  kuhya  kuh- 
kenuh  emuh  Judseaing,  kuhya  kuhkenuh  enewh  kahduh- 
nuhkenejin  emuh  kewetuhyeee  Jordaning. 

6  Kebaptizoomegoowaud  dush  emuh  Jordaning,  kah- 
wahweenduhmoowaud  enewh  oomujj  eezhe  wabezewenewaun. 

7  Uhpe  dush  wuhyahbuhmaud  nebewah  enewh  Phari- 

seen  kuhya  enewh  Sadduceen  benaunzekumenid  ewh  oo- 
baptizooewawin,  oogeenaun,  Oh  kenuhwah  kenabegoong 
wandahdezeyag,  ahwanan  kahahyaungwahmenenag  cheoo- 
zhinduhmag  ewh  nishkahdezewin  kapetuhgweshenoomah- 
guk  ?  • 

8  Mekoogetooyook  enewh  aunwanindezoowene-mee- 
newenun. 

9  Kagoo  dush  enandunkagoon  cheedezooyag,  Nindoo- 
yoosemahnaun  suh  owh  Abraham,  kedenenenim  suh, 
kushkeaweze  owh  Kesha  Muhnedoo  oonoo  ahsineen  che- 
oonjeoonejahnesid  owh  Abraham. 

10  Noongoom  dush  enenegahda  ewh  wahgahquud  emuh 
oojebekahwaung  egewh  metigoog  ;  anduhchid  dush  metig 
manoo-menewesig  tahkahwahegahzoo,  tahahpuggenah  dush 
emuh  ishkootang. 

11  Neen  suh  kebaptizoomenim  nebee  ahyooyaun  cheaun- 
wanindezoong  ;  owh  dush  pahnoopenuhzhid  ahwahshema 
mushkahweze  neen  dush  ween,  kah  suh  nindahpetandah- 
goozese  chepemewetoowug  enewh  oomuhkissinun,  mesuh 
kabaptizoo weenag  Keche-ooj  echaug  kuhya  emuh  ishkootang. 

12  Oowapasechegun  suh  ootuhkoonaun,  wahweenga 
*dush  oogahpenetoon  ewh  oomechesuhgoom,  oogahsuhguh- 

kenaun  dush  enewh  oomezemenansemun  emuh  meejeme- 
guhmigoong,  oogahchahgahkezaun  dush  enewh  shegoo- 
nooshkahjegunun  emuh  ishkootang  wekah  kaahtasenook. 

13  Jesus  dush  Galileeing  peoonjebah  Johnun  emuh 
Jordaning  chebaptizooweegood. 

14  Oogekenahahmahgoon  dush  Johnun  00-00  keegood, 
Neen  suh  nindenandahgoozenahbun  chebaptizoomeyun, 
keen  nuh  dush  kepenaunzekow  ? 

15  Jesus  dush  nuhquatung  oodenaun,  Mahnoo  noon¬ 
goom  tahezhewabud,  me  muh  ewh  kaezhewabezeyungoobun 

chedebishkoosetooyung  kuhkenuh  menoo-ezhewabezewin- 
un  ;  oogebahbahmetahwaun  dush. 

1 6  Jesus  dush  uhpe  kahbaptizooweind,  kazhetena  ke- 
oonje-koope  emuh  nebeeng  :  Benuh  dush  kenesahkoonah- 
mahwah  ewh  kezhik,  oogewahbuhmaun  dush  enewh  Kesha- 
Muhnedoo  Ookeche-oojechaugwun  penahzhenid  debishkoo 
keche-oomeemeeng,  kepoonenoodahgood  dush. 

1 7  Benuh  dush  keche-kezhegoong  keonzetahgwud  ewh 
enwawin  00-00  akedoomahguk,  Mesuh  wah-owh  ahyahwid 
suhyahgeiig  ningwis  kahmenoonahwaid. 

CHAP.  IV. 

ME  dush  uhpe  Jesus  kahmahjewenegood  enewh  Ooje- 
chaugwun,  keezhewenegood  emuh  bahquahdah- 
kuhmig,  chekuhgwajeegood  enewh  Mujje-muhnedoon. 

2  Ahzhe  dush  nemeduhnuh  duhsoo  kezhik  kuhya  ne- 
meduhnuh  duhsoo  tebik  kahwesenesig ;  me  dush  uhpe 
kepuhkuhdad. 

3  Uhpe  dush  kahpeoodesegood  enewh  kagwajewanejin 
oogeegoon,  Keshpin  suh  Kesha-Muhnedoo  wagwesemik, 
edun  oonoo  ahseneen  chebahquazhegunewung. 

4  Oogenuhquatuhwaun  dush  kuhya  keekedood,  Ezhe- 
beegahda,  Kahween  bahquazhegun  atuh  kaoonjebemahdezid 
enene,  andushing  suh  ekedoowin,  Kesha-Muhnedoo  oodoon- 
ing  pahoonzekahnig. 

5  Me  dush  keezheweenegood  enewh  Mujje-muhnedoon 
emuh  kechetwah-oodanaung,  oogenebahweegoon  dush  emuh 
wahnahkoowung  ewh  keche-ahnuhmeaweguhmig. 

6  Kuhya  keegood,  Keshpin  suh  Kesha  Muhnedoo  wag¬ 
wesemik,  nesepuhgesoon  ;  ezhebeegahda  muh,  Oogahguh- 
gaunzoomaun  enewh  oodangenemun  keen  oonje,  emuh  dush# 
ooneenjewaung  kegahuhneahyahsoonegoog  koomah  uhpe 
kegahpekesedashenun. 

7  Jesus  ogeenaun,  Menuhwah  ezhebeegahda,  Kahween 
kedahkuhgwatebanemahse  Jehovah  keKesha  Muhnedoom. 

8  Menuhwah  dush  oegemahjewenegoon  enewh  Mujje- 
muhnedoon,  oogeezhewenegoon  emuh  wahjewing  kache- 
eshpahdenahnig,  oogewahbunduhegoon  dush  kuhkenuh 
enewh  uhkeeng  duhzhe  oogemahwewenun  kuhya  goo  ewh 
azhepeshegandahgwudenigin. 

9  Oogeegoon  dush,  Kuhkenuh  oonoo  kegahmeenin^ 
keshpin  kahwesayun  oojecheengwuhnetuhweyun  dush. 

10  Jesus  dush  oogeenaun,  Ah  wus  Mahjaun  Satan  !  ezhe- 
beegahda  muh,  Kegahoojecheengwuhnetuhwah  owh  Jehovah 
keKesha-Muhnedoom,  ween  .atuh  kegahbuhmeetuhwah. 

1 1  Me  dush  kenuhguhnegood  enewh  Mujje-muhnedoon;; 
benuh  dush  oogepebuhmeetahgoon  dush  enewh  angenun. 

12  Uhpe  dush  kahnoondung  owh  Jesus  ewh  kekebah- 
quahoond  owh  John,  keezhemahjah  emuh  Galileeing. 

13  Kuhya  nuhguhdung  ewh  Nazereth,  kepeoodatoo  dush 
emuh  Capernaiiming,  cheguhbeeg  duhzhe  oodanah,  che- 
guhyee  emuh  Zebuloning  kuhya  Nephthaliming. 

14  Chegedebishkoosag  ewh  kahekedoopun  owh  Ezaias 
aunwahjega-wenene,  akedood. 

15.  Zebulon  uhkee  kuhya  Nephthalim  uhkee  emuh 
anuhkagaum  ewh  kechegummee,  ahgahming  Jordan, 
mayuggezejig  ooGaliieemewah. 

16  Egewh  Ahneshenahbag  magwah  puhsuhgesh-tebik 
namuhduhbepuneeg  oogewahbundahnahwah  ewh  keche- 
wahsayahzewin,  kuhya  egewh  namuhduhbepuneeg  emuh 
ahgahwahtashing  ewh  neboowin  wahsayahzewin  kepesah- 
gahtane. 

17  Me  dush  uhpe  kemahje-kuhgequad  owh  Jesus, 
akedood,  Aunwanindezooyook,  zhuhyegwah  muh  keche- 
kezhegoong  oogemahwewin  pashoo  peahyahmahgud. 

18  Jesus  dush  kepahbahmoosa  emuh  tetebawh  keche- 
gummeeng  Galilee,  oogewahbuhmaun  neezh  wawejekewa- 
indenejin,  owh  Simon,  Peter  azhenekahzood  kuhya  enewh 
wejekewaiin  Andrew,  pahkoobewabenahnid  ahgwahbenah- 
gun  emuh  kechegummeeng,  kegegooeka-wenenewegwahpun 
muh. 

#  19  Oogeenaun  dush,  Noopenuhzheshig,  kegahahnoone- 

nim  dush  chepeenduhunagwah  egewh  enenewug. 

20  Me  dush  goo  kazhetena  kenuhguhnahwaud  ahgwah- 
benahgunun,  kenoopenuhnahwaud. 

21  Kahuhnemahjaud,  oogewahbuhmaun  bakahnezenejin 
neezh  wawej ekewa'indenej in,  James  oogwissun  owh  Zebedee 
kuhya  enewh  wejekewaiin  Johnun  nahbequauning  weejah- 
yahwahnid  enewh  oosene  Zebedeiin  pahbuhgwahwahnid 
oodahgwahbenahgunewaun,  pogenundoomaun  dush. 

22  Bahbega  dush  oogenuhguhduhnahwah  ewh  nah- 
bequaun  kuhya  enewh  oosewaun,  kenoopenuhnahwaud  dush. 

23  Jesus  dush  kepahbahezhah  emuh  mezewa  Galileeing, 
kuhgequad  emuh  oosyn agogueoom  ewaung  kuhya  tebah- 
doodung  ewh  oogemahwewine  minwahjemoowin,  kuhya 
kenooj emootood  ahnooj  enahpenawinun  kuhya  ahkoose- 
winun  magwa  ahnesheilahbang. 

24  Kesuhswayahj emah  dush  menze  emuh  Syriaing,, 
oogepeetahmahwahwaun  dush  kuhkenuh  enewh  ahyah- 
koosenejin,  kuhya  enewh  ahnooj  papukaun  anahpenanejin, 
kuhya  enewh  kahkekiskahnejin  Mujje-muhnedoon,  kuhya 
enewh  kahwahnahdezenej in,  kuhya  enewh  naboowahpenane- 
jin,  oogenoojemooaun  dush  enewh. 

2 5  Oogenoopuhnuhnegoon  dush  kache-ooqueenoonid 
ahneshenahbanoonje  Galilee kahoonj ebahnej in,  kuhya  ewede 
Decapolising,  kuhya  Jerusaleming,  kuhya  ewede  Judeaing, 
kuhya  ahwuse  Jordan  oonje. 


CHAP.  V. 


UHYA  wuhyahbuhmaud  enewh  mahyahmahwenoone- 


iv  jin,  keoogedahkewa  :  uhpe  dush  kahnuhmuhduhbid, 
oogepenahzekahgoon  enewh  ookekenooahmahgunun.  - 

2  Kemahje-kekedoo,  kekuhgekemaud,  keekedoo. 

3  Shahwandahgoozewug  egewh  katemahganemoojig,  me 
muh  egewh  waduhyeemej ig  ewh  keche-kezhegoong  duh- 
zhe  oogemahwewin. 

4  Shahwandahgoozewug  suh  egewh  naneenuhwane- 
moojig,  tahmenoodaahwug  muh. 

5  Shahwandagoozewug  egewh  n wahkahdezej ig,  oogah- 
tebandahnahwah  muh  ewh  uhkee. 

6  Shahwandahgoozewug  egewh  nwaundaskahdanoondun- 
gig,  kuhya  kauskahbahgwanoondungig  ewh  quuhyuk  ezhe- 
wabezewin,  me  muh  egewh  katabeseneindjig. 

7  Shahwandahgoozewug  egewh  shawanj  egaj  ig,  tahshah- 
wanemahwug  muh. 

8  Shahwandahgoozewug  egewh  pahnedaajig,  oogahwah- 
buhmahwaun  muh  enewh  Kesha  Muhnedoon. 

9  Shahwandahgoozewug  egewh  wazhetoojig  ewh  poon~ 
anindewin,  oonejahnesun  muh  owh  Kesha  Muhnedoo  tahe- 
zhenekahnahwug. 

10  Shahwandahgoozewug  egewh  menooezhewabezewin 
wanjekeotugge'injig  ;  Me  muh  egewh  dabandungig  keche- 
kezhegoong  duhzhe  oogemahwewin. 

ii  Keshahwandahgoozeem  suh  uhpe  nashwahnahzoo- 
menagwah  kuhya  quaduggeenagwah  egewh  enenewug, 
kuhya  ahnooj  majeduhzhemenagwah  kuhkenuhwishkewaud, 
neen  oonje. 

12  Oonahnegoozeyook  kuhya  keche-moojeganduhmoo- 
yook,  keche-enandahgwud  muh  ewh  ketebahuhmahgoowine- 
wah  ewede  keche-kezhegoong  ;  Me  muh  ewh  kahezhekoo- 
duggeahwaud  enewh  aunwahjega-wenenewun  kahbemah- 
dezenejin  chepwah  kenuhwah  bemahdezeyag. 

13  Kenuhwah  kedooshewetahgunemegoonahwah  ewh 
uhkee :  kishpin  dush  ween  ishquah-shewung  ewh  shewe- 
tahgun  wagoonan  kaoonjeshewungebun  ?  Kah  kayahbe 
■ningood  enahbuttuhsenoon,  ewh  atuh  chesahgej  ewabene- 
gahdag,  kuhya  chetuhkuhkahduhmoowaud  egewh  enenewug. 

14  Kenuhwah  suh  kedahwem  uhkeeng  duhzhe  wahsa- 
yahzewin  :  oodanah  oogedahjewh  ahchegahdag  kahween 
tahkahj  egahdasenoon. 

15  Kah  suh  ween  kuhya  egewh  enenewug  oodoonjesuh- 
kuhunsenahwah  ewh  wahsuhkoonanjegun  emun  ahnaum 
tebahegun  cheahtoowaud,  emuh  suh  wahsuhkoonanjegun- 
ahtekoong,  oowahsuhkoonaoogoonahwah  dush  kuhkenuh 
emuh  wegewauming  ayahjig. 

16  Mahnoo  suh  ewh  kewahsayahzewenewah  tahezhe- 
wahsayahmahgud  enahsuhme-ahyahwaud  egewh  enenewug, 
chewahbunduhmoowaud  enewh  k e men o o- ezh ech ega we n e- 
waun,  chepeshegandahgooahwaud  dush  Koosewah  keche- 
kezhegoong  ayaud. 

1 7  Kagoo  enanemeshekagoon  chebahnahjetooyaun  ewh 
tebahkoonegawin  gamuh  enewh  aunwahjegawenun  chepe- 
oonjeezhahyaun ;  kahween  chebahnahjetooyaun  nepeoon- 
jeezhahse,  chetebishkoosetooyaun  suh  atuh. 

18  Kagate  suh  kedenenim,  peenish  egoo  kemahjahmah- 
guk  ewh  kezhik  kuhya  ewh  uhkee,  kahween  kuhnuhga  pazhik 
I  gamuh  pazhik  chuhgebeegunans  tahmahjahmahgussenoon 
tebahkoonega wining  oonje  chepwah  kuhkenuh  ketebishkoo- 
sag. 

19  Ahwagwan  dush  kabahnahjetoogwan  oonoo  agah- 
singinenahkoonegawinun,  ewh  dush  ezhekekenooahmahwaud 
-enewh  enenewun,  ahpeche  noondaush  apeetandahgoozid 
tahezhenekahzoo  emuh  keche-kezhegoong  oogemahwewen- 
ing  :  ahwagwan  dush  kadezhechegagwan  kuhya  kadezhe- 

kekenooahmahgagwan,  kache  ahpeetandahgoozid  tahezhene- 
kahzoo  emuh  keche-kezhegoong  oogemahwewening. 

20  Neen  suh  kedenenim,  kishpin  ahwahshema  enandah- 
goosenook  ewh  quuhyuk  kedezhewabezewenewah  anan- 
dahgwudenig  ween  quuhyuk  oodezhewabezewenewaun  egewh 
oozhebeega-wenenewug  kuhya  egewh  ,Ph  arise  eg,  kali  bah- 
bahbesh  kegahpeendegaseem  emuh  keche-kezhegoong  ooge¬ 
mahwewening. 

21  Kegenoondaum  suh  kahezhekuhgaunzoomindwah 
egewh  kuhyet  kahbemahdezejig,  Kahween  kegahneeshewase, 
ahwagwan  dush  kaneshewagwan  tahenenandahgooze  che- 
tebahkoonind. 

22  Neen  dush  ween  kedenenim,  Ahwagwan  penesekah 

nashkanemahgwan  enewh  wejekewaiin  tahenandahgooze 
chetebahkoonind :  ahwagwan  dush  kaenahgwan  enewh 
wekahnesun,  Raca,  tahenandahgooze  cheezhewenind  emuh 
anduhzhe-kekedoong :  ahwagwan  dush  kaekedoogwan, 

Kekuhkebahdiz,  tahenanduhgooze  cheahpuggenind  emuh 
mujje-iskootang. 

23  Kishpin  dush  peezhewetooyun  ewh  kemeegewawin 
emuh  sahsahgewejegun-ahbikoong,  mequanduhmun  dush 
emuh,  ningoodenoo  enanemik  owh  kejekewa. 

^  24  Nuhguhdun  ewh  kemeegewawin  emuh  enuhsuhme 
sahsahgewejegun-ahbekoong,  mahjaun  dush,netum  wekooje- 
toon  chepoonanemik  kejekewa,  me  dush  ewh  uhpe  chepe- 
meegewayun  ewh  kemeegewawin. 

25  Kazhetena  kahgeezoom  owh  ezhewenik  emuh 
tebahkoonegawining'  magwah  emuh  meekunaung  peme- 
wejewud,  koonemah  gooshah  owh  azhewenik  oogahpug- 
gedenuhmahwaun  ewh  keyowh  enewh  tebahkoonega-wene- 
newun,  kuhya  dush  owh  tebahkoonega-wenene  oogahpug- 
gedenahmahwaun  ewh  keyow  enewh  tuhkoonewa-wenene- 
wun,  kegahahpuggenegoodush  emuhkebahquahoode-weguh- 
megoong. 

26  Kagate  suh  kedenin,  Kah  kuhnuhga  ewede  kegah- 
peoonje-sahgahunse,  bahmah  atuh  kekezhekuhmun  kuhke- 
nah  menik  mazenuhegayun. 

27  Kegenoondaum  kahezhekahgaunzoomindwah  egewh 
kuhyet  kahbemahdezejig, Kahween kegahpezhigwahdezese, 

28  Neen  dush  ween  kedenenim,  Ahwagwan  kaguhnuh- 
wahbuhmahgwan  enewh  equawun  wewepamaud,  ahzhe 
kepezhigwahdeze  emuh  oodaing. 

29  Kishpin  ewh  kekecheshkinzhek  mujje-doodahgooyun, 
kejepetoon  ningooje  dush  ahpuggedun,  nahwuj  muh  kegah- 
tabez  pazhik  ewh  keshkinzhek  bahnahduk  ;  kah  dush  ween 
anegookwaug  ewh  keyowh  cheahpuhgejegahdasenook  emuh 
mujje-ishkootang. 

30  Kishpin  dush  ewh  kekecheneenj  mujje-doodahgooyun 
keshkezhun  ningooje  dnsh  ahpuggedun,  nahwuj  muh  kegah- 
tabez,  pazhik  bahnahduk  kepuhkawezewin,  kah  dush  ane¬ 
gookwaug  ewh  keyowh  chemahjahmahgussenook  emuh 
muj  j  e-ishkootang. 

31  O0-00  suh  keekedoom,  Ahwagwan  kawabenahgwan 
enewh  wewun,  oogahmeenaun  ewh  wabenedewene-muzze- 
neegun. 

32  Neen  dush  ween  kedenenim,  Ahwagwan  kawabe¬ 
nahgwan  enewh  wewun  pwah-pezhigwahdezenid,  oodezheaun 
chepezhegwahdezenid :  Ahwagwan  dush  kawedegamahgwan 
enewh  kahwabenemenjin,  pezhigwahdeze. 

33  Menuhwah,  kegenoondaum  kahezhekuhgaunzoomind- 
wah  egewh  kuhyet  kahbemahdezejig,  Kagoo  kuhkenewish- 
kekan  uhpe  kemushkahwe-kekedooyunin  ;  kegahdoodahwah 
suh.  owh  Kesha-Muhnedoo  ewh  kahwahweendahmahga- 
yun. 

34  Neen  dush  ween  kedenenim,  Kagoo  kuhnuhga  mush- 
kahwe-kekedookan  chetuhgoo-weenduhmun  ewh  keezhik, 
me  suh  ewh  oodoogemah-wuhbewin  owh  Kesha-Muhnedoo. 

35  Kah  kuhya  ewh  uhkee,  me  muh  ween,  ewh  ootuh- 
kookahjegun  ;  Kah  kuhya  ewh  Jerusalem,  me  muh  ween 
oodoodanowh  owh  Keche-oogemah. 

36  Kah  kuhya  kegahtuhgoo-wahweenduhseen  ewh  kesh- 
tequaun,  kah  mnh  kekushketooseen  pazhik  menesis  che- 
wahbishkahbegetooyun,  gamuh  chemuhkuhda-wahbeg- 
etooyun. 

37  Oooo  suh  tahenandahgwud  keguhnoonindewenewah, 
Aahe,  Aahe,  Kah,  Kah ;  Keshpin  nahwuj  mushkahwe- 
kekedooyag  oonoo  ween,  Mujje-muhnedoong  oonjee- 
mahgud. 

38  Kegenoondaum  00-00  keekedoong,  Ooshkenzhegoo- 
mah  mashquaud  ooshkenzhegoomah  kuhya  webitemah 
mashquaud  webitemah. 

39  Neen  dush  ween  kedenenim,  Kagoo  nahnahkoonun- 
kagoon  ewh  mujj  e-uhyeeewesh,  ahwagwan  suh  kapuhke- 

■daoonoogwan  emuh  kekechenoowaung,  quakenuhmowh 
ewh  ahzhahwuhyeee.  • 

40"  Keshpin  dush  ahweyah  weezhewenik  emuh  tebah- 
koonegawining  chemuhkuhmik  ewh  kebuhpesekahwahgun, 
meezh  suh  kuhya  kekechepesekahwahgun. 

41  Ahwagwan  kawekoojeweenenoowagwan  ningoote- 
bahbaun  cheweejewud,  mahnoo  neezhoo-tebahbaun  ezhe- 
weejewh. 

42  Meezh  suh  owh  nandoodahmook ;  owh  dush  wahah- 
tahwahmik  shooneyah,  gagoo  agoonwatahwahkan. 

43  Kegenoondaum  ewh  kahekedoong,  Kegahsahgeah 
owh  keweejduhnuhkeewamahgun,  kegahsheenganemah  dush 
owh  shauftganemik. 

44  Neen  dush  ween  kedenenim,  Sahgeik  egewh  shaunga- 
nemenagoog  kuhya  menoo-guhnoonik  egewh  maje-guhnoo- 
nagoog  ;  menoo-doodahwik  egewh  shaunganemenagoog 
kuhya  ahnuhmeatuhmahwik  egewh ,  majeduhzhemenagoog 
kuhya  egewh  quAtuhgeenagoog. 

45  Me  dush  nuh  cheoogwissemenag  owh  Koose- 
wah  keche-kezhegoong  ayaud  ;  oodezheaun  muh  enewh 
ookezisoomun  chemookesanid  emuh  ahyahnid  enewh  maje- 
ezhewabezenejin  kuhya  enewh  manoo-ezhewabezenejin, 
kuhya  ookemeewunetuhmahwaun  enewh  quuhyuk-azhe- 
wabezenejin  kuhya  quuhyuk-azhewabezesenegoon. 

46  Keshpin  muh  sahgeagwah  egewh  suhyahgeenenagoog, 
wagoonan  kaoondezeyag  ;  kahnuh-ween  nahsaub  ezheche- 
gasewug  egewh  mahwunj  echega-wenenewug  ? 

47  Keshpin  dush  kuhya  atuh  ahnahmekahwagwah 
egewh  kejekewaewaug,  wagoonan  kenuhwah  ahwahshema 
azhechegayag  ?  kahnuh  ween  nahsaub  ezhechegasewug 
egewh  mahwunj  echega-wenenewug  ? 

48  Wahweengazeyook  azhewahweengazid  owh  Koose- 
wah  keche-kezhegoong  ayaud. 


CHAP.  VI. 


UNGWAHMEZEYOOK  chezhechegasewag  enewh 


kemenoo-ezhechegawinewah  enahsuhmeahyahwaud 
enenewug,  ewh  chewahbuhmenagwah,  keshpin  00-00  azhe- 
.  chegayag  kahween  kegahshahwanemegoosewah  owh  Koose- 
wah  keche-kezhegoong  ayaud. 

2  Uhpe  dush  keen  mahgewayunin,  kagoo  ween  ahnoo- 
keekan  chenegaune-muhtwawatoong  ewh  pootahjegun,, 
azhechegawaud  ween  goo  egewh  anuhmeakahzoojig/emuh 
oodahnuhmea-weguhmegoowaung  kuhya  emuh  oomeekun- 
ahwaung,  cheoonjekechetwahwanemegoowaud  enewh  enene- 
wun  :  Kagate  kedenenim  ahzhe  ketakezhekuhwahwug. 

3  Uhpe  dush  keen  mahgewayunin  keshahwanjega- 
meegewawenun,  kahween  ewh  kenuhmunjenik  oogahkekan- 
duhseen  ewh  azhechegamahguk  kekechenik. 

4  Chekemooduk  enewh  kemeegewawenun,  owh  dush 
Koos  kemoodezewin  wuhyahbundung,  ween  suh  keg  ah-- 
tebahahmauk. 

5  Uhpe  dush  anuhmeahyunin,  kagoo  ween  ezheahyah- 
kan  ewh  azheahyahwaud  egewh  anuhmeakahzoojig,  oo- 
menwandahnahwah  muh  nebahwewaud  emuh  ahnuhmea- 
weguhmegoong  kuhya  emuh  nuhneengeduhwuhmook  e~ 
newh  meekunun  cheduhzhe-ahnuhmeahwaud,  chewahbuh- 
megoowaud  enewh  enenewun  ;  Kagate  kedenenim,  ahzhe 
ketakezhekahwahwug. 

6  Keen  dush  uhpe  anuhmeahyunin,  peendegan  emuh- 
kedahbenahsoowening,  uhpe  dush  kekebahahmun  kedesh- 
quaundam,  ahnuhmeatow  owh  Koos  emuh  kemoodeze- 
wening  ;  owh  dush  Koos  kemoodezewin  wuhyahbundung 
kegahshahwanemik. 

7  Uhpe  anuhmeahyagoon,  kagoo  ahneshah  bahbahpen- 
wakagoon,  azhechegawaud  ween  egewh  mayuggezejig ; 
enanduhmoog  muh  nebewah  kekedoowaud  ween  cheoon- 
jebezindahwindwah. 

8  Kagoo  kenuhwah  ezhewabezekagoon  ewh  azhewab- 
ezewaud  :  ookekandahnun  muh  owtn  Koosewah  enewh 
manazeyagoon  chepwah  nundoodahmahwag. 

9  Oo-oo  suh  goo  ezheahnuhmeahyook  kenuhwah  ;  Wa- 
yoosemegooyun  keche-kezhegoong  ayahyun  ;  Tahkecheah- 
peetandahgwud  kedezhenekahzoowin. 

10  Kedoogemahwewin  tahtuhgweshenoomahgud  ;  azhe- 
nunduhwanduhmun  tahdoodaum  oomah  uhkeeng,  debesh- 
koo  ewede  keche-kezhegoong. 

1 1  Meezheshenaum  noongoom  kezheguk  buhquazhegun 
kaoonj  ebemahdezeyaung. 

12  Kuhya  wabenuhmahweshenaum  kahmuhzenuhah- 
mahgooyunin,  azhewabenuhmoowungedwah  egewh  maze- 
nuhahmahweyungej  ig. 

13  Kagoo  ezhewesheshekaunkan  emuh  kuhgwateban- 
edewining ;  Ekooneshenaum  atuh  emuh  mujje-uhyeee- 
weshing ;  Keen  mahween  kedebandaun  oogem ahwewin, 
kuhya  mushkahwezewin,  kuhya  dush  ewh  wahwezhanduh- 
moowin,  Kahgenig.  Amen. 

14  Keshpin  muh  wabenuhmuhwagwah  egewh  enene- 
wug  kahezhemujje-doodoonagwah,  kuhya  ween  dush  owh 
keche-kezhegoong  Koosewah  kegahwabenahmahgoowah 
ewh  kahezhemujjedoodahwag. 

1 5  Keshpin  dush  ween  wabenuhmahwahsewagwah 
egewh  enenewug  kahezhemujje-doodoonagwah,  kah  dush 
ween  kegahwabenemahgoosewah  Koosewah  ewh  kahezhe- 
muj  j  e-doodahwag. 

1 6  Uhpe  dush  pakuddaedezooyagoon,  kagoo  ween  nuh- 
neenuhweengwaedezookagoon,  azhechegawaud  egewh  anuh- 
meakahzoojig:  mahnahjengwaedezoowug  muh,  pukkuhdaed- 
ezoongin  cheezhenahgoozewaud  emuh  anahsuhmuhbenid 
enenewun :  Kagate  kedenenim,  Ahzhe  ketakezhekahwahwug. 

1 7  Keen  dush  uhpe  pakuddaedezooyunin,  nuhmuhkween 
kuhya  kesebegenquan  ; 

18  Kah  dush  puhkuhdaedezoongin  cheezhenahg@oze- 
sewun  anahsuhmewaud  egewh  enenewug,  owh  suh  atuh 
Kooskeemooj  ayaud  ;  Koos  edush  keemoodezewin  wuhyah- 
bundung  kegahmenoo-doodaug. 

19  Kagoo  ahtahmahdezookagoon  enewh  ahsunjegoowin- 
un  oomah  uhkeeng,  anduhzhe-ooguhwasewung  kuhya 
ahduhzhe-ahgwahgwahbekesing,  kuhya  anduhzhe-puhgoo- 
nabejegav/aud  egewh  kamoodeshkejig  kuhya  kemoode- 
waud. 

20  Keche-kezhegoong  suh  ahtahmahdezookagoon  enewh 
ahsunj  egoowinun,  anduhzhe-ooguh wasewunsenook  kuhya 
ahduhzhe-ahgwahgwahbekesing  kuhya  anduhzhe-pahgoo- 
nabejegasegwah  egewh  kamoodeshkejig,  kemoodesegwah 
dush : 

21  Tebe  muh  atagwan  kedahsunjegoowinewah,  mesuh 
emuh  kuhya  kaahtag  kedaewah. 

22  Mesuh  ewh  ooshkenzhegoomah  wanjewahsayaug  ewh 
weyowemah  :  Keshpin  suh  keshkenzhik  kuyundahwezemah- 
guk,  kuhkenuh  anegookwaug  keyow  tahwahsayahmahgud. 

23  Keshpin  dush  mahkezemahguk  ewh  keshkenzhik, 
kuhkenuh  anegookwaug  keyow  tahpuhsugeshkahmahgud. 

17  f> 


ST*  MATTHEW, 


Keshpin  dush  ewh  wahsayahzewin  peenjenahkeyowing  atag 
puhsuhgeshkaug,  kagate  keche-pnhsuhgesh-tebekud  ! 

24  Kahween  ahweyah  ookushketooseen  chebuhmeetah- 
waud  neezh  tabaninganejin:  koonemah  suh  oogahsheengane- 
maun  pazhik  kuhya  oogahsahgeaun  enewh  bakahnezene- 
jin  :  gamuh  suh  kuhya  oogahmenwanemaun  pazhik,  kuhya 
oogahmaunanemaun  menuhwah  pazhik.  Kahween  kekush- 
ketoosenahwah  chebuhmeetuhwag  owh  Kesha  Muhnedoo 
kuhya  owh  Mammon. 

25  O0-00  suh  dush  kedenenmi,  Gagoo  oondummandun- 
kagoon  ewh  kebemahdezewinewah,  wagoodoogwan  kamee- 
jewagwan,  gamuh  kamenequawagwan  ;  kuhya  keyowewah 
kaezhekoonuhyamahgudoogwan  ;  kah  nuh  ween  ewh  be- 
mahdezewin  ahwahshema  enandahgussenoon  ewh  dush 
ween  mejim,  kuhya  ewh  weyowemah  ewh  dush  ween  ah  gwe- 
win  ? 

26  Guhnuhwahbuhmik  egewh  kezhegoong  duhzhe  pe~ 
nasewug :  kahween  ketegasewug  kah  kuhya  keeshkuzhke- 
zhegasewug,  kah  kuhya  mahwunjechegasewug  emuh  puh- 
wuhega-weguhmegoong;  owh  dush  Koosewah  keche-kezhe- 
goong  ayaud  oodahshummaun  enewh  ;  kah  nuh  kenuhwah 
ahwahshema  kedahpeetandahgoozeseem  wenuhwah  dush 
ween  ? 

27  Ahwanan  owh  kenuhwah  menik  anduhcheyag 
ahnoo  goo  oondummandung  kakushketood  ningoo-tebahe- 
gun  ahwahshema  cheahpeetezid  ? 

28  Wagoonan  dush  wanjeoondummanduhmag  ewh  ah- 
gwewin?  n  ah  n  ahgah  d  ah  wall  b  u  n  d  u  h  m  o  ok  enewh  mushkoota- 
benebuggoon  azhemahjeging;  kahween  ahnookesewug,  kah 
kuhya  pemuhtaegasewug  : 

29  Neen  suh  kedenenim,  Owh  Solomon,  ahnoo  kekeche- 
twahwezid,  kahween  keezheoose  azhekoonuhyamahguk 
pazhik  oonoo. 

30  Keshpin  dush  owh  Kesha  Muhnedoo  00-00  azhekoon- 
uhyawetood  enewh  mezhushkoon  emuh  ketegauning  noon- 
goom  kezheguk  ayaungin,  kuhya  wahbung  kaahpugge- 
jegahdagin  emuh  buhquazkegunekauning,  kah  nuh  ween 
ahwahshema  kegahahgweegoosewah,  Oh  kenuhwah  ahgah- 
wah  tuhyabwayanduhmag  ? 

31  Kagoo  dush  oondummandunkagoon,  00-00  cheeke- 
dooyag,  Wagoonan  kameejeyung  ?  gamuh,  Wagoonan  ka- 
menequayung  ?  gamuh  wagoonan  kaahgweyung  ? 

32  Me  mah  kuhkenuh  oonoo  azhenunduhwanduhmoo- 
wauci  egewh  mayuggezejig  :  kekekanemegoowah  suh  ween 
owhkeche-kezhegoongkedenduhzhe-Koosewah  muhnazeyag 
kuhkenuh  oonoo. 

33  Netum  suh  nundoonauhmook  ewh  oodoogemah- 
wewin  owh  Kesha  Muhnedoo,  kuhya  ewh  quuhyuk  oode- 
zhewabezewin  ;  kuhkenuh  dush  oonoo  kegahduhgoo-mene- 
goom. 

34  Kagoo  suh  dush  oondummandunkagoon  ewh  wah- 
bung :  tahnahnahgahdahwanduhmahdezoomahgud  gooshah 
ewh  wahbung  wahtabezemahguk  ;  tabesamahgud  anduh- 
soo-kezheguk  maj e-uhyeeeweshewung. 

CHAP.  VII. 

KAGOO  tebahkoonegakagoon,  kenuhwah  dush  ween 
chetebahkoonegoosewag. 

2  Me  mah  ween  ewh  tebahkoonegawin  kaezhetebah- 
koonegawagwan,  me  nahsaub  kaezhetebahkoonegooyag : 
kuhya  ewh  tebahegawin  kaezhetebahegawagwan,  me  suh 
nahsaub  kaezhetebahahmahgooyag. 

3  Ahneshwin  wahbunduhmoowud  ewh  panzeneegood 
owh  kejekewa,  kah  dush  kenahnahgahdahwandunse  ewh 
metik  pamahkoomook  emuh  tebenuhwa  keshkinzhegoong  ? 

4  Gamuh  ahneen  00-00  kaezheguhnoonud  owh  kejekewa, 
Tuhgah  nengahkejepetoon  ewh  kepezenewin  ?  benuh  suh 
ween  metik  pemahquahmoo  emuh  tebenuhwa  keshkenzhe- 
goong. 

5  Anuhmeakahzooyun,  netum  wabenun  ewh  metik  pa- 
mahquahahmook  emuh  tebenuhwa  keshkinzhegoong  ;  me 
dush  uhpe  chemenwahbeyun  chekechepetoowud  owh  ke¬ 
jekewa  oopezenewin. 

6  Kagoo  meenahkagoon  uhnemoog  ewh  kachetwah- 
wandahgwuk,  kagoo  kuhya  ahpuggedahmahwahkagoon 
enewh  pearlun  egev/h  kookooshug,  koonemah  oogahtuh- 
tuhkookahdahnahwaun  emuh  ahnahmesit,  tahquakekah- 
bahwewug  dush  chepegwuhmenagwah. 

7  Nundoodahmahgayook,  kegahmeenegoom  dush;  un- 
dooneegayook,  kegahmekaum  dush ;  pahpahguhegayook, 
kegahpahkahkoonahmahgoom  dush : 

8  Ahwagwan  nandoodahmahgagwan  meenah;ahwagwan 
dush  nandooneegagwan  oomekaun  ;  kuhya  dush  ahwagwan 
puhyahpahguhegagwan  pahkahkoonuhmahwah. 

9  Ahwanan  dush  owh  enene  kenuhwah  menik  anduh- 
cheyag,  keshpin  enewh  oogwissun  nundoodahmahgood  buh- 
quazhegun,  ahsin  nuh  oodahmeenaun  ? 

10  Gamuh  keshpin  dush  gegooyun  nundoodahmah¬ 
good,  kenabegoon  nuh  oodahmeenaun  ? 

11  Keshpin  dush  kenuhwah  majeezhewabezeyag,  ke- 
kanduhmag  wanesheshengin  meegewawinun  chemeenag- 
wah  egewh  kenej  ahnesewaug,  keche  ahwahshema  suh  ween 
owh  Koosewah  keche-kezhegoong  ayaud  wanesheshingin 
oogahmeenaun  enewh  nandoodahmahgooj in. 

12  Kuhkenuh  enewh  nanduhwanduhmagoon  chedood- 
oonagwah  egewh  enenewug,  me  nahsaub  kuhya  kenuhwah 
kadoodahwagwah:  megooshah  maunduh  ahyahwung  tebah- 
koonegawin  kuhya  aunwahj egawinun. 

13  Peendegayook  suh  emuh  ewh  agahsahdayaug  esh¬ 
quaundam  :  keche-munguhdayah  muh  ewh  eshquaundam, 
kuhya  munguhdamoo  ewh  meekun  emuh  neshwahnahdeze- 
wining  aneenuhmoog,  bahtuhyenoowug  dush  egewh  paun- 
degajig  emuh : 

14  Ahgahsahdayah  mahweenewh  eshquaundam,  kuhya 
ahgahsahdamoo  ewh  meekun  emuh  bemahdezewining 
anenuhmoog,  pungeshawuggezewug  dush  egewh  makungig. 

15  Meweshkahwik  egewh  wuhyazhenga-^unwahjega- 
wenenewug,  pahmahneshtahnesheweoojig  pahnaunzekoona- 
goog,  peenjenah  dush  muhkundwashke-maheengunewe- 
wug. 

16  Azhemeenewewaud  suh  kegahoonjekekanemah- 
waug ;  Shooweminun  nuh  oodoondenahnahwah  egewh 
enenewug  emuh  menasuhgahwunzheeng,  gamuh  enewh 
figoominun  emuh  muzzaunushkoong  ? 

17  Anduhchid  suh  wanesheshid  metik  menoo-meenewe, 
mujje  metik  dush  ween  mujje-meenewe. 

18  Kahween  owh  wanesheshid  metik  ookushketooseen 
chemujje-meenewid,  kah  kuhya  owh  mujje  metik  ookush- 

etooseen  chemenoo-meenewid. 

19  Anduhchid  metik  manoo-meenewesig  kahwahegah- 
zoo,  eshkootang  dush  ahpuggenegahzoo. 

20  Azhemeenewewaud  suh  dush  kegahoonjekekane- 
mahwaug. 

21  Kahween  kuhkenuh  anduhchewaud  egewh  Taban- 
engayun,  Tabanengayun  azheguhnoozhejig,  tahpeendeg- 
asewug  emuh  keche-kezhegoong  duhzhe  oogemahwewin- 

ing ;  wah-owh  suh  atuh  mahkindung  ewh  azhemenwan- 
dung  owh  Noos  keche-kezhegoong  ayaud. 

22  Ewh  uhpe  kekezheguk  nebewah  00-00  nengahegoog, 
Tabanengayun,  Tabanengayun,  kah  nuh  nengeaunwahjeg- 
asemin  emuh  kedezhenekahzoowining  ?  kuhya  emuh  ke- 
dezhenekahzoowining  nengeoonjesahgechewabenahnahnig 
mujje-muhnedoog?  kuhya  emuh  kedezhenekahzoowining 
nebewah  m ah m a u n d ah wej eg u n u n  nengeezhechechegamin  ? 

23  Me  dush  uhpe  kawahweendahmahwugwah,  Kah 
wekah  kegekekanemesenoonim  ;  ahwus  nuhguhzheshig,  ke- 
nuhwah  mahkenduhmag  ewh  mujje-ezhewabezewin. 

24  Ahwagwan  suh  dush  nwaunduhmoogwan  oonoo 
nendekedoowinun,  hzhechegad  dush  ewh  akedoomahguk, 
nebwahkah-weneneeng  nengahezheahwaah,  kahoozhetood 
oowegewaum  emuh  oogedahbik  : 

25  Kekemewun  dush,  kuhya  kemooshkuhun,  kuhya 
kepuhgummahnemud  emuh  atag  ewh  wegewaum ;  kah 
dush  kekahwesasenoon  ;  oogedahbik  muh  kemenjemoose- 
ichegahda. 

26  Anduhchid  dush  nwaundung  oonoo  nendekedoowinun, 
azhechegasig  edush,  kuhkebahdeze-weneneeng  tahezheah- 
wah,  kahoozhetood  oowegewaum  emuh  metahdahwung  ; 

27  Kekemewun  dush,  kuhya  kemooshkahun,  kuhya  ke- 
puhgumahnemud  emuh  atag  ewh  wegewaum  ;  kekahwesa- 
mahgud  dush  :  kekeche-kahwesamahgud  dush. 

28  Uhpe  dush  owh  Jesus  kaheshquah-kekedood  oonoo 
ekedoowinun,  oogekeche-mahmahkahdandahnahwah  egewh 
ahneshenahbag  ewh  ookuhgequawin  : 

29  Kache-enandahgoozingin  oogeezhekekenooahmah- 
waun,  kahweeen  goo  oozhebeega-weneneeng. 

CHAP.  VIII. 

UHPE  dush  kahpenesahkewad  oonje  wahjewing,  ooge- 
noopenuhnegoon  nebewah  mahyahmahwenoonejin. 

2  Benuh  dush,  oogepenaunzekahgoon  wamegeenejin 
enenewun,  oogeshahgushketahgoon  dush,  00-00  keeke- 
doonid,  Tabanengayun  keshpin  enanduhmun,  kedahkush- 
ke  chepeeneeyun. 

3  Jesus  dush  kezhebenekane,  ketaungenaud  dush,  00-00 
dush  keekedoo,  Nendenandum  chepeeneegooyun  ;  medush 
kazhetena  kahezhepeenechegahdanig  oodoomegeewin, 

4  Jesus  dush  oo-o©  oodenaun,  B@nuh  kagoo  weenduh- 
moowahkan  ahweyah  ;  mahjaun  dush  ween  goo,  wahbun- 
dow  keyow  owh  sahsahgewejega-wenene,  kuhya  meegewan 
ewh  meegewawin  kahekedoopun  owh  Moses  chemeege- 
wayag,  chedonjedebahjemootahwindwah. 

5  Uhpe  dush  Jesus  kahtuhgweshing  emuh  Capernaum- 
ing,  oogepenaunzekahgoon  enewh  menesenoo-oogemaun, 
oogepahgoosanemegoon  dush. 

6  Oo-oo  dush  keegood,  Nendoogemaum,  nebuhmeetah- 
gun  andahyaun  tahnahpenashe,  neboowahpena  suh  goo  kah- 
gwahnesugge-wesuggandum. 

7  Jesus  dush  oo-oo  oodenaun,  Nengahahwenooje- 
mooah. 

8  Owh  dush  menesenoo-oogemah  oogenuhquatuhwaun 
oo-oo  dush  oogeenaun,  Tabanengayun  kahween  nentaah- 
petandahgoozese  chepeendegayun  emuh  newegewauming ; 
kekedoon  suh  goo  atuh,  me  dush  chenoojemooind  owh 
nebuhmeetahgun. 

9  Neen  mall  nendebandahgooz,  netebanemaug  dush 
egewh  shemahguneshug  ;  nendenah  dush  mahbah  enene, 
Mahjaun,  medushazhemahjaud;  bakahneziddush,Oondaus, 
medush  azhepenaunzekahwid ;  kuhya  owh  nebuhmeetah¬ 
gun,  Oo-oo  doodun,  medush  andoodung. 

10  Uhpe  dush  Jesus  kahnoondung,  kemahmahkahdan- 
dum,  oo-oo  dush  oogeenaun  enewh  nwahpenuhnegoojin, 
Kagate  kedenenim,  kah  nahnauzh  nengemekunse  oo-oo 
menik  dabwayanduhmoowin,  kahween  kuhnuhga  emuh 
Israeling. 

1 1  Kedenenim  suh  dush,  nebewah  wahbunoong  kuhya 
apungeshemook  tahoonjebahwug,  o ogah weed u h be m ah wa u n 
dush  enewh  Abrahamun  kuhya  Isaacun  kuhya  Jacobun 
emuh  Keche-kezhegoong  duhzhe  oogemahwewining. 

12  Egewh  dush  dabandahgoozejig  emuh  oogemahwe¬ 
wining  tahezhesahgejewabenahwug  emuh  ahgwahjuhyeee 
puhsuhgeshkezewining ;  me  emuh  kaduhzhe-wesuhguhda- 
moong,  kuhya  kaduhzhe-muhmahtwayahbetasang. 

13  Jesus  dush  00-00  oogeenaun  enewh  menesenoo-ooge¬ 
maun,  Mahjaun,  kahezhetabwayanduhmun,  mesuh  kadood- 
ahgooyun.  Me  dush  ewh  uhpe  kadishk  oobuhmeetahgunun 
kahnooj  emooemind. 

14  Uhpe  dush  Jesus  kahpeendegad  emuh  oowegewaum- 
ing  owh  Peter,  oogewahbuhmaun  enewh  oosigwissessun 
shengeshenenid,  niningebenegoonid. 

15  Oogetaungenaun  dush  emuh  oonenjening,  me  dush 
kepoonebenegoonid  ;  keooneshkah  dush,  kuhya  oogebuh- 
meetahwaun. 

16  Uhpe  dush  aneoonahgooshig,  oogepeetahmahwah- 
waun  nebewah  kakeshkahwahnej  in  mujje-muhnedoon  ;  00- 
dekedoowining  dush  ween  oogeoonjesahgejewabenaun  e- 
newh  muhnedoon,  kuhya  kenoojemooaud  kuhkenuh  enewh 
ayahkoosenejin  : 

17  Chetebeshkoosag  ewh  kahekedoopun  owh  Isaias 
aunwahjega-wenene,  keekedood,  Ween  tebenuhwa  oogeoo- 
dahpenaunun  kenuhnepenezewinenahnin,  kuhya  oogepe- 
moondaunun  kedahkoozewinenahnin. 

18  Uhpe  dush  Jesus  wuhyahbuhmaud  nebewah  mah- 
yah m u h we n o on ej i n  emuhahyaud,  keekedoo  cheezhahwaud 
ewede  ahgahming. 

1 9  Pazhik  dush  oozhebeega-wenene  kepeezhah,  00-00 
dush  oogeenaun,  Kakenooahmahgayun  kegahnoopenuhnin 
tebe  kaiihyezhahwunan. 

20  Jesus  dush  00-00  oodenaun,  Wahgooshug  oowah- 
zhewug,  kuhya  penasewug  kezhegoong  ayahjig  oowuhse- 
swunewug  ;  owh  dush  ween  Enene  oogwissun  kahween 
oodahyaunseen  ewh  kaahpequashemood. 

21  Menuhwah  dush  pazhig  ookekenooahmahgunun  00- 
00  oogeegoon,Tabanengayun,  puhgedeneshin  ahkuhwa  che- 
mahjahyaun  cheahwenengwahwug  owh  noosebun. 

22  Jesus  dush  00-00  oogeenaun,  Noopenuhzheshin  ;  mah- 
noo  ween  egewh  naboojig  oogahningwahwahwaun  ooneboo- 
mewaun. 

23  Uhpe  dush  kahpoozid  emuh  nahbequauning,  ooge- 
noopenuhnegoon  ookekenooahmahgunun. 

24  Benuh  dush,  kekeche-puhgumahnemud  emuh  ke- 
chegummeeng,  apeech  keche-nootenig  keahyahquahnesa- 
waud  tegoowug  emuh  nahbequauning  :  ween  dush  nebah- 
goobun. 

25  Ookekenooahmahgunun  dush  oogepeahmudenegoon, 
00-00  dush  oogeegoon,  Tabanengayun,  bemahjeeshenaum  ; 
neneboomin  gooshah. 

26  O0-00  dush  oodenaun,  Ahneshwin  sagezeyag  oh  ke- 
nuhwah  ahgahwah  tuhyabwayanduhmag  ?  Keooneshkah 

dush,  kuhya  oogenuhneebekindaun  ewh  noodin  kuhya  ewh 
kechegumme  ;  kekeche-aunwahtin  dush. 

27  Enenewug  dush  kemahmahkahdanduhmoog,  00-00 
keekedoowug,  Ahneen  apetandahgoozid  wah-owh  enene  ?' 
me  goo  azhedabwatahgood  ewh  nootin  kuhya  ewh  keche¬ 
gumme  ! 

28  Uhpedush  kahmezhegaud  ewede  ahgahming,  emuh 
ooduhkeemewaung  egewh  Gergesenug,  oogenuhquashkah- 
goon  neezh  enewh  kakeshkahwahnejin  mujje-muhnedoon 
kepeoonjesahguhumenid  emuh  chebaguhmegoong,  ahpeche 
ahquahdezenid,  kah  dush  ahweyah  emuh  enuhkayah  chee- 
zhahsig. 

29  Benuh  dush,  kekeche-pepahgewug,  00-00  keekedoo¬ 
wug,  Ahneen  kadoodahdeyung  keen  Jesus  wagwessemik 
owh  Kesha  Muhnedoo  ?  chekooduggeeyaung  nuh  chepwah 
oojechesag  kepeoonjeezhah  ? 

30  Wahsuh  dush  keduhzhe-wesenewug  nebewah  koo- 
kooshug. 

31.  Mujje-muhnedoon  dush  oogepahgoosanemegoon,  00- 
00  akedoonid,  Keshpin  sahgejewabenewaungan,  puhgede- 
neshenaum  cheahwepeendegashkahwungidwah  egewh  koo- 
koo&hug. 

32  O0-00  dush  oogeenaun,  Howh  ezhaug  !  Uhpe  dush 
kahpesahgahuhmoowaudjOogeahwepeendegashkahwahwaun 
enewh  kookooshun  ;  Benuh  dush,  kuhkenuh  egewh  kookoo- 
shug  kekuhkujjewabetoowug  emuh  kechegummeeng,  ke- 
duhpenawaud  dush  emuh  nebeeng. 

33  Egewh  dush  ganuhwanemahpuneeg  keoozhemoowug, 
kuhya  keezhahwug  emuh  oodanaung,  ahnooj  dush  kedebah- 
dooduhmoowaud  kahezheahyahwaud  egewh  kakeshkah- 
wahpuneeg  enewh  mujje-muhnedoon. 

34  Benuh  dush,  kuhkenuh  kesahguhuhmoog  egewh 
wahdatoojig,  chenuhquashkahwahwaud  enewh  Jesusun. 
Uhpe  dush  kahwahbuhmahwaud,  oogepahgoosanemahwaun 
chenuhguhduhmenid  ewh  uhkee  emuh  anduhnuhkeewaud. 


CHAP.  IX. 


EPOOZE  dush  emuh  nahbequauning,  keahzhahwah- 


IV  ood,  kemezhuhgaud  dush  emuh  oodanaung  ween  kah- 
oodatood. 

2  Benuh  dush,  oogepeetahmahwahwaun  pazhig  enene- 
wun  naboowahpenanejin,nebahguning  shingeshenenid;  Jesus 

dushwuhyahbuhmaud  azhedabwayanduhmenid, oo-oo  oogee- 
naun  enewh  naboowahpenanejin,  Nengwis  mushkahwan- 
dun  ;  kewabenuhmahgoo  kemujjeezhewabezewinun. 

3  Benuh  dush,  ahnind  egewh  oozhebeega-wenenewug 
emuh  oodaewaung  keekedoowug,  Mujje-kezhwa  suh  wah- 
owh  enene. 

4  Jesus  dush  kekanemaud  ewh  ananduhmenid,  00-00 
keekedoo,  Wagoonan  suh  wanjemujje-enanduhmag  emuh 
kedaewaung  ? 

5  Wagoonan  naliwuj  wuhyanepunuk  oo-oo  cheeke- 
doong,  Kewabenahmahgoo  kemujje-ezhewabezewinun  ;  ga- 
muh  oo-oo  cheekedoong,  Puhsegw’en,  bemoosan  dush  ? 

6  Chebonjekekanemag  owh  Enene  oogwissun  kushke- 
awezid  oomah  uhkeeng  chewabenahmahgad  enewh  mujje- 
ezhewahezewinun,  (oogeenaun  dush  enewh  naboowahpe¬ 
nanejin),  Oneshkaun,  oombenun  kenebahgun,  ezhaun  dush 
ewede  andahyun. 

7  Keooneshkah  dush,  andaud  dush  keezhemahjah. 

8  Uhpe  dush  egewh  ahneshenahbag  wuhyahbunduh- 
moowaud,  k e m ah m alikali d an d u h m o og,  kuhya  dush  ooge- 
wahwezhanemahwaun  Kesha-Muhnedoon  kemeenahnid  oo- 
oo  denoo  kushkeawezewin  enewh  enenewun. 

9  Ewede  dush  kahoorijemahjaud  owh  Jesus,  uhnebe- 
moosad  dush,  oogewahbuhmaun  pazhik  enenewun  Matthew 
azhenekahzoonejin,  nuhmuhduhbenid  emuh  anduhzhe-mah- 
wunjechegahdag  ewh  oogemah-shooneyah  :  oo-oo  dush  oo- 
denaun,  Noopenuhzheshin.  Kepuhsegwewun  dush,  kenoo- 
penuhnegood. 

10  Kepuhgummeahyah  dush,  magwah  Jesus  keduhzhe- 
wesenid  emuh  wegewaumening,  Benuh,  nebewah  kepeezhah- 
wun  mahwunjechega-wenenewun  kuhya  majeezhewabeze- 
nejin  kewedoopuhtnegood  dush  kuhya  ookekenooahmah- 
gunun. 

11  Uhpe  dush  egewh  Phariseeg  wuhyahbunduhmoo- 
waud,  oo-oo  oogeenahwaun  ookekenooahmahgunene,  Ah- 
neshwin  owh  kakenooahmoonag  wedoopuhmaud  enewh 
mahwunjechega-wenenewun  kuhya  majeezhewabezenejin  ? 

12  Uhpe  dush  owh  Jesus  nwaundung  oo-oo,  oogeenaun* 
Egewh  kayundahwezejig  kahween  oonundahwanemahse- 
wahwaun  enewh  mushkeke-wenenewun,  egewh  suh  atuh 
ayahkoosej  ig. 

13  Ahwenunduhkekanduhmook  suh  00-00  azhenesettoo- 
tahgwuk,  Nenunduhwandaun  evvh  shakwanendewin,  kah 
dush  ween  ewh  sahsahgewej ega win ;  kah  suh  ween  n\n- 
pedonjeezhahse  chenundoomugwah  egewh  manoo-ezhewa- 
bezejig  cheaunwanindezoowaud  majeezhewabezejig  atuh. 

14  Medush  kepenaunzekahgood  ookekenooahmahgunun 
owh  John,  keegood,  Ahneshwin  nenuhwend  kubya  egewh 
Phariseeg  nuhnengim  pahkuddaedezooyaung,  kekekenoo- 
ahmahgunug  atuh  kahween  puhkuddaedezoosewug  ? 

15  Jesus  dush  00-00  oogeenaun,  Tahkushkanduhmoog 
nuh  egewh  dabandahgoozejig  emuh  naliaunge-weguhme- 
goong,  magwah  weejewahwaud  enewh  nahaungeshun  ?  Tali- 
tuhgweshenoomahgudoon  enewh  kezhegudoon,  uhpe  che- 
kemuhkummindwah  enewh  nahaungeshun,  me  dush  uhpe 
kapuhkuddaedezoowaud. , 

16  Kahween  ahweyah  oopuhgwahegaseen  ewh  ooshke- 
mahnetoowagin  emuh  kata-ahgwewining,  ewh  muh  uhyeee 
kahahjegahdag  ashkum  tahoonje-pegooshkali  ewh  ahgwe- 

win. 

17  Kah  kuhya  oosegenunsenahwah  ewh  ooshke-shoo- 
wemenahboo  emuh  kata-puhshquagenoo-moodying  ;  kesh- 
pin  keezhechegawahpun  tahgepegooshkahwun  enewh  00- 
moodyun,  kuhya  dush  tahgesekesa  ewh  shoowemenahboo, 
kuhya  bahnahdudoon  enewh  oomoodyun :  oosegenahnahwah 
dush  ween  ewh  ooshke-shoowemenahboo  emuh  ooshke- 
puhsliquagenoo-oomoodying,  medush  nuhyazh  chemenoo- 
guhnuhwanduhmoowaud. 

18  Magwah  00-00  uhyenaud,  benuh,  kepeezhahwun 
pazhik  oogemaun,  keshahgushketahgood,  keegood,  Alizhe 
keneboo  nindahnis  ;  peezhahkun  dush  kuhya  taungin,  me¬ 
dush  kaezhebemahdezid. 

19  Jesus  dush  kepuhsegwe,  kenoopenuhnaud,  'kuhya 
dush  ookekenooahmahgunun  nahsaub  keezhecheganid. 

20  Benuh  dush,  pazhik  equa  kahmesquewahpenad  me- 
tahswe-ahzhe-neezhoo  pepoon,  oopequunaung  kepeezhah¬ 
wun,  ketaungenuhmahgood  dush  emuh  tuhtebegwahdanig 
ewh  oopesekoowahgun. 

21  O0-00  mahween  peenjenah  keekedoo,  Keshpin  goo 
kuhnuhga  taungenuhmahwug  oopesekoowahgun,  me  »suh 
goo  kaezhekuhyunduhwezeyaun. 

22  Jesus  dush  kequakekahbahwe,  uhpe  dush  wuhyah- 
buhmaud  00-00  keekedoo,  Nindahnis  menoodaan ;  kedab- 

wayanduhmoowin  lcenoojemooegoon.  Medush  goo  uhpe 
enoojemooind  owh  equa. 

23  Uhpe  dush  Jesus  kahpeendegad  emuh  00 wegewau ril¬ 
ing  owh  oogemah  kewahbuhmaud  dush  enewh  pwahtah- 
jeganejin  kuhya  ahneshenahban  oombegezenid. 

24  Oo-oo-oogeenaun,  Ekoogahbahwik,  kah  suh  neboose 
owh  ooshkenegequa,  nebah  suh  atuh ;  oogekaunj-bah- 
peegoon  dush. 

25  Uhpe  dush  kahsahgejenahzhahoondwah  egewh  ah- 
neshenahbag,  kepeendega  kuhya  oogesuggeninjenaun  e 
newh  ooshkenegequan,  medush  keooneshkahnid. 

26  O0-00  suh  kedebahjemah  mezeewa  emuh  uhkeeng. 

27  Uhnemahjaud  dush  Jesus,  oogenoopenuhnegoon 
neezh  enewh  kakepeengwanejin  enenewun,  kepepahgeme- 
good,  00-00  keegood,  Shahwanemeeshenaum,  keen  wagwis- 
emik  owh  David. 

28  Kahpeendegad  dush  emuh  wegewauming,  oogepe- 
naunzekahgoon  enewh  kakepeengwanejin.  Jesus  dush  00- 
00  oogeenaun,  Kedabwayandaum  nuh  chekushkeawezeyaun 
00-00  cheezhechegayaun  ?  00-00  dush  oogeegoon,  Aahe 
Tabanengayun  ! 

29  Medush  ketaungenahmahwaud  ooshkinzhegoone,  00- 
00  keekedood,  Azhedabwayanduhmag  mahnoo  kegahdoo- 
dahgoom. 

30  Medush  kepahkahkahbewaud  ;  Jesus  dush  oogeke- 
cheaungwahmemaun,  00-00  ekedood  ;  Aungwahmezeyook 
ahweyah  chekekanduhsig. 

31  Uhpe  dush  kahsahguhumoowaud,  oogesuhswayah- 
jemahwaun  mezeewa  emuh  uhkeeng. 

32  Uhnesahgahumoowaud,  benuh,  oogepetahmahwaun 
enewh  natah-kekedoosenegoon  enenewun  kak eshk ah wah n e- 
jin  mujje-muhnedoon. 

33  Uhpe  dush  kahsahgeje-wabenemind  enewh  Mujje- 
Muhnedoon,  kekekedoo  owh  natah-kekedoosig  :  Egewh 
dush  ahneshenahbag  kemahkahdanduhmoog,  00-00  keeke- 
doowaud,  Kah  ween  wekah  kewahbunjegahdasenoon  emuh 
Israeling  00-00  cheezhewabuk. 

34  Egewh  dush  Phariseeg  keekedoowug,  Me  enewh  00- 
doogemahmewaun  egewh  mujje-muhnedoog  wanjesahgeje- 
wabenaud  enewh  mujje  muhnedoon. 

35  Jesus  dush  oogepahpahezhahnun  kuhkenuh  enewh 
oodanahwun  kuhya  oodanaunsun,  palipahkekenooahmah- 

gad  emuh  oodahnuhmea-weguhmegoowaung,  kuhya  ke- 
pahpahtebahdoodung  ewh  oogemahwine-menwahjemoowin, 
kuhya  kepahpahnoojemootood  kuhkenuh  ahkoosewinun 
uhya  kuhkenuh  nuhnepenezewinun. 

36  Ulipe  dush  wuhyahbuhmaud  enewh  ahneshenah- 
ban,  oogeketemahganemaun,  ewh  kemegooshkahjeahyah- 
nid  kuhya  suhswraskahnid,  debishkoo  mahneshtahneshug 
wamahneshtahneshe-wenenemesegoog. 

37  Medush  00-00  keenaud  enewh  ookekenooahmahgun- 
un,  Kagate  bahteenud  ewh  keshkezhegawin,  pungeshawug- 
gezewug  dush  ween  egewh  keshkezhega-wenenewug  ; 

38  Nundoodahmahwik  owh  Tabandung  ewh  kesh¬ 
kezhegawin,  chepeezhenahzhahwaud  anooketahganejinemuhL 
ooketegauning. 


CHAP.  X. 


HPE  dush  kahnundoomaud  metahswe-ahshe-neezh 


u  ookekenooahmahgunun,  oogemeenaun  kushkeaweze- 
win  dies ahgej e wab e n ah n i d  mujje-muhnedoon,  kuhya  che- 
noojemootoonid  kuhkenuh  ahkoosewinun  kuhya  nuhnepeze- 
winun. 

2  Mesuh  oonoo  oodezhenekahsoowinewaun  egewh  ma- 
tahswe-ahshe-neezhejig  apostleug  ;  netum,  owh  Simon,  Peter 
azhenekahzood,  kuhya  Andrew  wejekewayun  ;  James  00- 
gwissun  owh  Zebedee,  kuhya  John  wejekewayun ; 

3  Philip,  kuhya  Bartholomew  ;  Thomas  kuhya  Matthew 
owh  mahwunjechega-wenene  ;  James  oogwissun  owh  Alphe- 
us,  kuhya  Lebbeus  kahduggooweenzood  Thaddeus ; 

4  Simon  Zelotes,  kuhya  Judas  Iscariot,  me  suh  owh, 
kahbahtahaud  enewh  Jesusnn. 

5  Oonoo  metahswe-ahshe-neezh  owh  Jesus  oogemahje- 
nahzhahwaun,keahnoonaud,  00-00 keekedood,  Emuh  oomee- 
kunahwaung  egewh  mayugezejig  kagoo  uhneezhahkagoon, 
kuhya  emuh  oodoodanahwewaung  egewh  Samaritineug 
kagoo  peendegakagoon  : 

6  Ezhahyook  suh  goo  atuh  egewh  mahneshtahneshug 
waneshengig  oowegewauming  owh  Israel  dabandahgoozejig. 

7  Anepahbahmahdezeyag,  debahjemooyook,  00-00  ka- 
ekedooyag,  Pashoo  peahyahmahgud  ewh  Keche-kezhegoong 
oonje  oogemahwewin. 

8  Noojemoo'ik  egewh  ahyahkoosejig,  oonishkahnik  na- 
boojig,  peeneik  egewh  wamegeejig,  sahgechewabenik  egewh 

mujje-muhnedoog :  wanepuzh  kegeoodahpenahnahwah,  wa¬ 
il  epuzh  meegewayook. 

9  Kagoo  tebenewawezekagoon  ewh  oozahwah-shoone- 
yah,  gamuh  wahbe-shooneyah,  gamuh  oozahwahbekoonsun 
emuh  kekechepezoowinewaung. 

10  Kagoo  kuhya  ahyahwahkagoon  ewh  nuhwuhpoowe- 
nene-mushkemood  emuh  meekunaung,  kagoo  kuhya  ahyah¬ 
wahkagoon  naneezh  pesekoowahgunun  kuhya  metikwuh- 
kessenun,  kagoo  kuhya  ahyahwahkagoon  enewh  suhkuh- 
oonun;  enandahgooze  muh  owh  anookeetahgad  cheahshum- 
mind. 

11  Kaenepeendegawagwanun  dush  enewh  oodanahwun, 
kuhgwadwayook  emuh  ahwagwan  apeetandahgoozegwan  ; 
me  emuh  kadahyag  nahnauzh  egoo  uhnemahjahyag. 

12  Uhpe  dush  anepeendegayagoon  emuh  wegewaum- 
ing,  uhnemekahwik  suh. 

13  Keshpin  dush  ahpetandahgwuk  ewh  wegewaum,  mah- 
noo  kepezaunewawinewah  tahduhnezemahgud  emuh  ;  kesh¬ 
pin  dush  ahpetandahgwussenook,  nayaub  suh  kegahoodes- 
segoonahwah  kepezaunewawinewah. 

14  Ahwagwan  kaoodahpenesenoowagwan,  kuhya  ka~ 
bezinduhsegwan  enewh  kedekedoowinewah,  uhpe  uhnesah- 
guhumag  emuh  wegewauming  gamuh  emuh  oodanaung 
pahpahwuhkessenashemoonoog. 

1 5  Kagate  kedenenim,  nahwuj  puhbanug  tahdoodahche- 
gahda  ewh  Sodom  kuhya  Gomorrah  duhzhe  uhkee  uhpe 
tebahkoonewa-kezheguk,  ewh  dush  ween  oodanah. 

16  Benuh,  kedezhenahzhahoonim  debishkoo  mahnesh- 
tahneshug  emuh  anduhzhe-maheengunekaug  :  kenabegoong 
ezhenebwahkahyook,  kuhya  keche-oomemeeng  ezhebakah- 
bemahdezeyook. 

17  Aungwahmezeyook  gagoo  chedoodoosenagwah  egewh 
enenewug  :  kegahpuhgedenegoowaug  muh  emuh  anduhzhe- 
mahm  ah  we-tebahkoon  egawau  d ,  kuhya  kegahpuhzhunzhaoo- 
goowaug  emuh  oodahnuhmea-weguhmegoowaung. 

18  Kegahezhewenegoom  dush  emuh  enahsuhmuhbe- 
waud  egewh  oogemaug  kuhya  keche-oogemaug  neen  oonje, 
kuhya  cheoonjetebahjemootahwagwah  egewh,  kuhya  egewh 
mayuggezejig. 

19  Uhpe  dush  kepuggedenegooyag,  kagoo  oondumman- 
dunkagoon  ewh  kaekedooyag  ;  ewh  suh  uhpe  kegahmeene- 
goom  ewh  kaekedooyag. 

20  Kah  mahween  kenuhwah  kegahkekedooseem,  owh 
suh  atuh  Koosewah  Oojechaugwun  tahkekedoo  peenjenah 
keyowewaung. 

21  Enene  suh  oogahpuhgedenaun  enewh  wejekewayun 
chenesemind,  kuhya  owh  wagwessid  oogahpuhgedenaun 
enewh  oogwissun  :  kuhya  dush  wanejahnesemindjig  oogah- 
noosoonawahwaun  enewh  ooketezemewaun,  kuhya  tahah- 
nookeewug  chenesemind. 

22.  Kegahsheenganemegoowaug  dush  kuhkenuh  enene- 
wug  nendezhenekahzoowin  oonje  ;  owh  dush  nahnauzh  wuh- 
yaquahahyaug  kaaungwahmezid  tahbemahjeah. 

23  Uhpe  dush  noosoonooenagwah  emuh  pazhik  oodan- 
aung,  pakahnuk  ezhenezhemooyook ;  kagate  muh  kedene- 
nim,  Kahween  kegahtachahgeshkunsenahwah  enewh  Israel 
duhzhe  oodanahwun,  chepwah  tuhgweshing  owh  Enene  oo¬ 
gwissun. 

24  Kahween  ahwahshema  ahpetandahgoozese  owh  ke- 
kenooahmahgun  apetandahgoozenid  enewh  kakenooahmah- 
goojin,  kuhya  owh  buhmeetahgun  kahween  ahwahshema 
ahpetandahgoozese  apetandahgoozenid  oodoogemahmun. 

25  Me  menik  suh  kishpin  ahpetandahgoozid  owh  keke- 
nooahmahgun  apetandahgoozenid  enewh  kakenooahmah- 
goojin,  kuhya  owh  buhmeetahgun  apetandahgoozenid  oo¬ 
doogemahmun.  Kishpin  Beelzebub  ezhenekahnahwaud 
enewh  wawegewahmenejin,  ahneen  menik  ahwahshema 
kaezhenekahnahwaud  enewh  dabandahgoozenejin  emuh  we- 

ewauming  ? 

26  Kagoo  koosahkagoon  egewh,  kah  muh  gagoo  kahje- 
gahdasenoon,  me  atuh  kapuggukkanjegahdag;  kah  dush  ga¬ 
goo  keemooj  ahtasenoon,  me  atuh  kamezheshuhwejegahdag. 

27  O0-00  suh  waunduhmoonuhgoog  emuh  pesuhgish- 
tebik,  me  ewh  kawahweenduhmag  emuh  wahsayahzewe- 
ning  :  Kuhya  00-00  waunduhmoonuhgoog  emuh  ketuhwug- 
gahwaung,  me  ewh  kawahweenduhmag  oogedeguhmig. 

28  Kagoo  kuhya  koosahkagoon  egewh  natoojig  ewh 
weyowemah,  kushketoosegwah  chenesahwaud  oojechaugoo- 
maun  :  ahwahshema  dush  koosik  owh  kasketood  chebah- 
nahjeaud  enewh  oojechaugoomaun  kuhya  weyowemaun 
emuh  mujje-ishkootang. 

29  Kah  muh  ween  pazhik  shoomahnekans  enegeenzoo- 
sewug  neezh  penasewug  ?  kah  dush  ween  kuhnuhga  pazhig 
oogoo  tahpungeshinse,  kishpin  enanduhsig  owh  Koosewah. 

30  Ahginjegahdawun  suh  kuhkenuh  enewh  kenessese- 
waun  emuh  keshtequanewaung. 

3 1  Kagoo  dush  sagezekagoon,  ahwahshema  kenuhwah 
kedahpetandahgoozeem  apetandahgoozewaud  dush  ween 
nebewah  penaseiig. 

32  Ahwagwan  dush  ween  kawahweezhegwan  emuh  an- 
ahsuhmewaud  egewh  enenewug,  mesuh  owh  kuhya  neen 
kawahweenug  emuh  enahsuhmuhbid  owh  Noos  keche-kezhe- 
goong  ayaud. 

33  Ahwagwan  dush  kaahgoonwatahwegwan  emuh  en- 
ahsuhmewaud  enenewug,  mesuh  owh  kuhya  neen  kaahgoon- 
watahwug  emuh  enahsuhmuhbid  Noos  keche-kezhegoong 
ayaud. 

34  Kagoo  enanemeshekagoon  chepuhgedenuhmaun  ewh 
pezaune-bemahdezewin  oomuh  uhkeeng  peoonjeezhahyaun  ; 
kahween  nepeoonjeezhahse  chepuhgedenuhmaun  ewh  pe¬ 
zaune-bemahdezewin,  ahzhahwashk  suh  atuh. 

33  Nempeoonjeezhah  suh  ween  chepuhgedeauhmaun 
ewh  kekaundewin,  owh  enene  chekekahmaud  enewh  oosun, 
owh  dush  wadahnesemind  enewh  oogeen,  kuhya  owh  wase- 
mind  enewh  oosegoosessun. 

36  Mesuh  enewh  emuh  andaud  ayahnejm  kamegahne- 
ood  owh  enene. 

37  Ahwagwan  ahwahshema  suhyahgeahgwan  enewh 
oosun  gamuh  oogeen  apeech  neen  azhesahgei'd  kahween  ah- 
p e t a n d a hgooze se  chebuhmeetuhwid ;  owh  dush  ahwahshema 
suhyahgeaud  enewh  oogwissun  gamuh  oodahnissun  apeech 
neen  azhesahge'fd  kahween  ahpeetandahgoozese  chebuhmee¬ 
tuhwid, 

38  Ahwagwan  dush  kaoodahpenunsegwan  oodahzhe- 
dayahtegoom,  noopenuhzhesig  dush,  kahween  ahpetandah- 
goozese  chebuhmetahwid. 

39  Owh  dush  makung  ewh  oobemahdezewin  oogahwuh- 
netoon :  owh  dush  kawuhnetood  oobemahdezewin  neen 
oonje  oogahmekaun  suh. 

40  Owh  suh  wadahpenenoowagwan  me  suh  goo  kuhya 
neen  wadahpenid  ;  kuhya  owh  wadahpenegwan  me  suh 
kuhya  goo  wadahpenaud  enewh  kahahnoozhejin. 

41  Owh  suh  kaoodahpenahgwan  enewh  aunwahj ega-wene- 
newun  emuh  oodezhenekahzoowining  owh  aunwahj ega-wene- 
ne  oogahoodahpenaun  ootebahahmahgoowin  owh  aunwah- 
jega-wenene  ;  owh  dush  kaoodahpenahgwan  enewh  manoo- 

ezhewabezenejin  emuh  oodezhenekahzoowining  owh  manoo- 
ezhewabezid  ootebahahmahgoowin  owh  manoo-ezhewabezid 
oogahoodahpenaun.  1 

42  Ahwagwan  dush  ningoo-menequahjegauns  tuhke- 
gumme  kameenahahgwan  pazhik  oonoo  agahsheenejin  emuh 
oodezhenekahzoowining  owh  kekenooahmahgun,  kagate  ke- 
denenim,  kah  bahbahpish  oogahwuhnetooseen  ewh  ootebah¬ 
ahmahgoowin. 

CHAP.  XL 

KEPUHGUMMEAHYAH  dush,  uhpe  Jesus  kahesh- 
quah-kekedood  kekuhgekemaud  metahswe-ahshe-neezh 
ookekenooahmahgunun,  ewede  keoonjemahjah  chepahbah- 
kekenooahmahgad,  kuhya  chepahbahkuhgequad  emuh  00- 
doodanahwewaung. 

2  Kahnoondung  dush  owh  John  emuh  kebahquahoode- 
weguhmegoong  ewh  kahuhnuhnookeed  owh  Christ,  ooge- 
peezhenahzhahwaun  neezh  ookekenooahmahgunun. 

3  O0-00  keenaud,  Keen  enuh  kedow  owh  wahpeezhah- 
goobunan,  gamuh  kahyahbe  nuh  goo  bakahnezid  nengah- 
nunduhwahbuhmahnaun  ? 

4  Jesus  dush  oogenuhquatuhwaun,  00-00  dush  keenaud, 
Mahjaug  suh  ahwewahbundahik  owh  John  oonoo  nwaun- 
duhmagoon  kuhya  wahyahbunduhmagoon  ; 

5  Kakepeengwajig  suh  wahbewug,  mamaun j ekoosej ig 
bemoosawug,  wamegeejig  peeneeahwug,  kuhya  kakeebesha- 
jig  noonduhmoahwug,  kuhya  nabooj  ig  ahbejebahahwng, 
kuhya  katemahgezejig  debahj emootahwahwug  ewh  men- 
wahjemoowin. 

6  Shawandahgooze  dush  owh,  kaoosettahwanemesig- 

wan. 

7  Kahuhnemahjahnid,  Jesus  oogemahje-guhnoonaun  e- 
newh  mahyahmahwenoonejin  kedebahjemaud  enewh  John- 
un,  Wagoonan  kahahwewahbunduhmag  emuh  buhgwuh- 
duhkumig  ?  Ahsahgunushk  nuh  m  amah  t  ah  sing  ? 

8  Wagoonan  nungwuhnah  kahahwewahbunduhmag? 
Enene  nuh  nwahkookoonuhyad  ?  Benuh  suh,  oogemah-we- 
guhmegoong  dahwug  egewh  nwahkookoonuhyajig. 

9  Wagoonan  nungwuhnah  kahahwewahbunduhmag  ? 
Aunwahjega-wenene  nuh?  menungakah,  ahwahshema  ween 
keche-ahpetandahgooze,  aunwahchega-wenene  dush  ween. 

10  Me  muh  00-00  anahjemind  emuh  kechetwah- 
oozhebeeguning,  Benuh,  nenegaunahzhahwah  nemezhemuh- 
wam  kaeneezhahyun,  me  owh  kawahwazhesetood  kede- 
zhahwinun  anahsuhmekahbahweyun. 

1 1  Kagate  kedenenim,  Anduhchewaud  egewh  equawun 
kahoonjenegejig  kahween  ahweyah  ketuhgwishinse  ahwah- 
shema  apetandahgoozid  apetandahgoozid  owh  John  Bap- 
tizewa-wenene  :  owh  dush  ween  kache  noondaush  ahpetan- 
dahgoozid  emuh  keche-kezhegoong  oonje  oogemahwewining 
ahwahshema  ahpetandahgooze  dush  ween  wah-owh  John. 

12  Pahahkoobemahdezid  owh  John  Boptizewa-wenene 
nuhnauzh  egoo  noongoom  mushkahwezewining  oonje  oo- 
dahpenegahda  keche-kezhegoong  oonj  e  oogemahwewin, 
kuhya  egewh  mashkahwezejig  ketwa  oodoodahpenahnah- 
wah, 

13  Kuhkenuh  muh  egewh  aunwahjega-wenenewug 
kuhya  ewh  tebahkoonegawin  keaunwahjegawug  nahnauzh 
egoo  John  ketuhgwishing. 

14  Keshpin  dush  enanduhmag  cheoodahpenahmag,  me- 
suh  wah-owh  Elias  wahpeezhahgoobunan. 

15  Ahwagwan  watuhwagwahgwan  chebezindung,  mah- 
noo  tahbezindum. 

16  Ahneen  dush  lcaezheahwaugwah  oogoo  noongoom 
bamahdezejig?  Tahbeshkoo  suh  ahbenoojeyug  namuhduhbe- 
jig  emuh  ahtaunde-weguhmigoong,  00-00  azheguhnoonah- 
waud  enewh  wejekewaewaun. 

17  O0-00  dush  ekedoowaud,  Kegebebegwatahgoom, 
kah  dush  kegenemeseem  ;  ahnoo  kuhya  kegemuhweme- 
goom,  kah  dush  kegekushkanduhseem. 

18  Kepeezhah  muh  owh  John  kahween  kewesenese 
kah  kuhya  kemenequase,  00-00  dush  ekedoowug,  Ooke- 
kishkahwaun  enewh  mujje-muhnedoon. 

19  Owh  dush  Enene  oogwissun  kepeezhah  wesenid 
kuhya  menequad,  00-00  dush  ekedoowug,  Benuh  enene  na- 
bahdezid,  kuhya  natah-menequad,  oowedookahwaun  enewh 
mahwunjechega-wenenewun  kuhya  majeezhewabezenejin. 
Ewh  suh  nebwahkahwin  oomenwanemegoon  enewh  tebe- 
nuhwa  oonejahnesun. 

20  Me  dush  kemahje-nuhneebekindung  enewh  oodan- 
ahwun  emuh  kahduhzhe-keche-mahmaundahwejegad,  ewh 
keaunahwanendezoosigwah. 

21  Kuhgwahnesugguhkummig  suh  keen,  Chorazin!  kuh- 
gwahnesugguhkummig  keen,  Bethsaida  !  keshpin  mahween 
enewh  mahmaundah-ahnookewinun  kahezhechegang  emuh 
ahyahyun,  keezhechegangebun  emuh  Tyreing  kuhya  Sidon- 
ing,  maweshah  tahgeaunwanendezoowugemuh  mushkemood- 
awagining  kuhya  pengweeng. 

22  Kedenenim  suh  dush  nahwuj  puhbanuk  tahdoodah- 
jegahda  ewh  Tyre  kuhya  ewh  Sidon  uhpe  tebahkoonewa- 
wine-kezheguk,  kenuhwah  dush  ween. 

23  Keen  dush  Capernaum,  keche-kezhegoong  enuh- 
kayah  wambewej  egahzooy un,  kegahneswabenegoo  emuh 
mujje-eshkootang  ;  Keshpin  rnuh  enewh  m  ah  m  a  u  n  d  ah  -  ah  - 
nookewinun,  kahezhechegang  emuh  keen  ahyahyun,  keezhe¬ 
chegangebun  emuh  Sodoming,  nahnauzh  egoo  noongoom- 
kezheguk  tahgeahyahmahgud. 

24  O0-00  suh  dush  kedenenim,  Nahwuj  puhbanuk  tah- 
doodahjegahda  ewh  Sodom-duhzhe-uhkee  uhpe  tebahkoone- 
wawine-kezheguk,  keen  dush  ween. 

25  Jesus  dush  ewh  uhpe  kenuhquatum,  00-00  dush 
keekedoo,  K  e  m  ah  m  o  oy  ah  wall  min,  oh  Noosa  !  Tabanduh- 
mun  ewh  kezhik  kuhya  ewh  uhkee,  kekahdahmoowudwah 
oonoo  uhyeeen  egewh  nabwahkahjig,  kekekanduhmoonud- 
wah  dush  egewh  ooshke-ahbenoojeyug. 

26  Mesuh  ewh,  Noosa:  kahezhemenwahbunduhmun  00- 
00  cheezhewabuk. 

27  Kuhkenuh  suh  ahnooj  gagoo  nengepuggedenemaug 
owh  Noos:  kah  dush  ahweyah  ookekanemahseen  enewh 
Wagwesememinjin  owh  suh  atuh  Wayoosemind;  kah  kuhya. 
ahweyah  ookekanemahseen  enewh  Wayooseminjin  me  atuh 
owh  Wagwissemind,  kuhya  ahwagwanewagwan  dush  owh 
Wagwessemind  kawewahbundahahgwanun. 

28  Penaunzekahweshig,  kenuhwah  kuhkenuh  quatugge- 
ahnookeyag  kuhya  pwahyahwuhnayag,  kegahaunwabeenim 
dush. 

29  Oodahpenahmahdezooyook  nenahbekahwahgun,  be- 
zinduhweshig  dush  azhekekenooahmahgayaun  ;  nenookah- 
diz  muh  kuhya  nendahbussanim  emuh  nenda'ing  :  kegah- 
mekahnahwah  dush  aunwabewin  emuh  kejechaugoowaung. 

30  Wanepunud  muh  nahbekahming  nenahbekahwah¬ 
gun,  kuhya  naungun  ewh  nemewunekaun. 

ME  ewh  uhpe  keuhneezhaud  owh  Jesus  aunwabe-ke- 
zhegudenig,  emuh  buhquazhegunushkoo-ketegaun- 
ing ;  kepuhkuddawun  dush  ookekenooahmahgunun,  ooge- 
mahj e-cheshuhnukkebetoonahwah  ewh  buhquazhegunushk, 
kemeejewaud  dush. 

2  Uhpe  dush  egewh  Phariseeg  wuhyahbuhmahwaud, 
00-00  oogeenahwaun,  Benuh,  kekekenooahmahgunug  ezhe- 
chegawug  ewh  anandahgussenook  cheezhechegangebun  ewh 
aunwabe-kezheguk. 

3  Oo-oo  dush  oogeenaun,  Kah  nuh  kedoonjeahginduh- 
senahwah  ewh  kahezhechegad  owh  David,  uhpe  kepuhkud- 
dad  kuhya  enewh  kahwejewegoojin  ; 

4  Kepeendegad  emuh  Kesha-Muhneedoo  oowegewaum- 
ing,  kuhya  keaumwaud  enewh  wahbundahewawine- 
buhquazhegunun,  kaaumwahsigoobun  ween  kuhya  enewh 
kahwejewegoojin,  sahsahgewejega-wenenewug  atuh  aumwah- 
waud. 

5  Kah  nah  dush  kuhya  kedoonjeahginduhsenahwah 
emuh  tebahkoonegawining,  ewh  azhebahnahjetoowaud 
ewh  aunwabe-kezhik  egewh  sahsahgewejega-wenenewug 
emuh  Keche-ahnuhmea-weguhmigoong,  kah  dush  oosettah- 
wanemahsewug  ? 

6  Kedenenim  dush,  Oomah  suh  ahyah  pazhig  ahwah- 
shema  apetandahgoozid  apetandahgwuk  ween  ewh  keche- 
ahnuhmea-weguhmig. 

7  Keshpin  kekanduhmagoobun  azhenessettootahgwuk 
ewh  ekedoowin,  Nenundahwandaun  shahwanendewin,  kah- 
ween  ewh  sahsahgewejegawin,  kah  ween  kedahgebahtah- 
mahsewaug  egewh  majeezhechegasegoog. 

8  Owh  muh  Enene  oogwissun  oodoogemahkundaun 
ewh  aunwabe-kezhik. 

9  Uhpe  dush  kahuhnemahjaud  ewede,  kepeendega  emuh 
oodahnuhmea-weguhmigoowaung. 

io  Benuh  dush,  keahyah  pazhik  enene  naboowenikad. 
Oogekuhgwajemahwaun  dush,  ekedoowaud,  Oonesheshin 
nuh  chenoojemooewang  aunwabe-kezheguk  ?  cheoonjebah- 
tahmahwaud. 

ii  Oo-oo  oogeenaun,  Ahwanan  owh  enene  kenuhwah 
anduhcheyag,  ayahwaud  pazhig  enewh  mahneshtahneshun, 
keshpin  dush  pungeshenenid  emuh  wahnekauning  magwah 
aunwabe-kezheguk,  kah  nuh  ween  oodahnuhwuhdenahseen, 
chewekoobenahpun  dush  ? 

35 


ST.  MATTHEW. 


12  Kah  nuh  ween  ahwalishema  ahpetandadgoozese  owh 
enene  owh  dush  ween  mahneshtahnish  ?  Ahneesh  !  ooneshe- 
shin  suh  chemenoo-doodahgang  aunwabe-kezhegukin. 

13  Medush  00-00  enaud  enewh  enenewun,  Zhebenik- 
anin.  Kezhebenikane  dush  ;  medush  goo  kahezhekahyun- 
dahwenekad,  debeshkoo  goo  ewh  ahzhahwenik. 

14  Egewh  dush  Phariseeg  uhpe  kahsahgahumoowaud, 
mahmahwe  kekekedoowug  ewh  kaezhechegawaud,  che- 
nesahwaud. 

1 5  Uhpe  dush  Jesus  kahkekandung,  ewede  keoonjemah- 
jah :  oogenoopenuhnegoon  dush  nebewah  enewh  ahneshenah- 
ban,  oogenoojemooaun  dush  kuhkenuh  ; 

1 6  Oogeaungwahmemaun  dush  chedebahjemegoosig. 

17  Cheoonjedebishkoosag  ewh  kahekedoopun  owh 
Esaias  aumvahjega-wenene,  00-00  keekedood. 

18  Benuh,  nenbuhmeetahgun  kahwuhwanahbahmug, 
owh  suhyahgeiig,  enewh  kache-menwanemahjin  owh  nin- 
jechaug  ;  Ningahahtahwah  nenjechaug,  oogahwahbundah- 
aun  ewh  quuhyuk-ezhewabezewin  enewh  mayuggezenejin. 

19  Kahween  tahmegahzoose,  kah  kuhya  tahpepahgese ; 
kah  kuhya  ahweyah  oogahnoondunseen  ewh  oodenwawin 
emuh  meekunaung. 

20  Mahyahkushkuk  ahsahgunushk  kahween  oogah- 
pookoobetooseen,  kuhya  paquananig  sasuhbaub  kahween 
oogahahtaiinseen,  nahnauzh  egoo  keshinguhdanahzhuhung 
ewk  quuhyukwahdezewin  chemahmauzheewamahguk. 

21  Egewh  dush  mayuggezejig  oogahahpanemoonahwah 
ewh  oodezhenekahzoowin. 

22  Medush  uhpe,  kepeetahwind  pazhik  wamujje-muh- 
nedoomid,  kakepeengwad,  kuhya  natuh-kekedoosig  :  ooge¬ 
noojemooaun  dush,  me  dush  goo  owh  kakepeengwad 
kuhya  natuh-kekedoosig  kekekedood  kuhya  kewahbid. 

23  Kekeche-mahmahkahdanduhmoog  kuhkenuh  egewh 
ahneshenahbag,  00-00  dush’  keekedoowaud,  Kah  nuh  ween 
wah-owh  David  oogwissun  ahwese  ? 

24  Uhpe  dush  egewh  Phariseeg  kahnoonauhmoowaud, 
00-00  keekekoowug,  Kahween  oosahgejewabenahseen  e- 
newh  mujje-muhnedoon,  enewh  suh  ween  Beelzebubun 
oodoogemahmewaun  mujje-muhnedoog  oowedookahgoon. 

2 £  Jesus  dush  oogekekanemaun  ewh  ananduhmenid, 
00-00  dush  oogeenaun,  Anduhching  oogemahwewin  papuk- 
kaun-anendezoomahguk  neshwuhnahdud ;  kuhya  anduh- 

ching  ewh  oodanah  gamuh  ewh  wegewaum  mahgahdezoo 
mahguk  kahween  tahsoongekahbahwemahgussenoon  : 

2 6  Keshpin  owh  Satan  sahgechewabenaud  enevvh  Sa- 
tanun,  megahdezoo  suh :  ahneen  dush  kaezhesoongekahbah- 
wemahgudenig  ewh  oodoogemahwewin  ? 

27  Keshpin  dush  neen,  owh  Beelzebub  ..wedookahwid 
sahgeje-wabenugwah  mujje-muhnedoog,  ahwananun  nun- 
gwahnah  dush  ween  wedookahgoowaud  egewh  kegwisse- 
waug  sahgeje-wabenahwaud  ?  me  dush  egewh  katebah- 
koonenagoog. 

28  Keshpin  dush  neen  wedookahwid  Kesha-Muhnedoo 
Oojechaugwun  sahgeje-wabenugwah  egewh'  mujje-muhne¬ 
doog,  zhuhyegwah  kedoodessegoonahwah  ewh  oodooge¬ 
mahwewin  owh  Kesha-Muhnedoo. 

29  Ahneen  dush  ahweyah  kaezhekushketoopun  chepeen- 
degad  emuh  oowegewauming  owh  mashkahwezid  enene, 
chemuhkummaud  dush  enewh  ooduhyeemene  ?  bahmah 
atuh  keminjemahpenaud  mashkahwezenejin,  medush  uhpe 
chemuhkummahpuri  enewh  ooduhyeemene  emuh  oowege- 
waumening  atanegin. 

30  Owh  wahjewesig  nemegahnik  ;  kuhya  owh  wahdoo- 
kahwesig  uhpe  mahyahwunjechegayaunin,  suhswawabe- 
nega  suh. 

31  Mesuh  00-00  wanjeenenuhgoog,  Kuhkenuh  ahnooj 
denoowun  mujjeezhewabezewinun  •  kuhya  mujje-kezhwa- 
winun  tahwabenahmahwahwug  egewh  enenewug ;  mujje- 
duhzhemind  atuh  owh  Keche-oojechaug  kahween  tahwa- 
benahmahwahsewug  egewh  enenewug. 

32  Ahwagwan  dush  kamujje-duhzhemahgwan  enewh 
Enene  oogwissun,  tahwabenahmahwah  ;  ahwagwan  dush 
ween  mujje-duhzhemahgwan  enewh  Keche  oojechaugwun, 
kahween  tahwabenahmahwahse,  oomah  uhkeeng,  gamuh 
ewede  katuhgweshenoomahguk  uhkee. 

33  Keshpin  ooneshesheag  owh  metik,  tahoonesheshin 
ewh  azhemenewid  ;  gamuh  keshpin  mujje-metekooag,  me¬ 
suh  kaezhemujjeuhyeeeweshewung  oomenewin  ;  azhemene¬ 
wid  suh  me  owh  metik  wanjekekandahgoozid. 

34  Kenuhwah  mujje-kenabegoong  wandahdezeyag,  ah¬ 
neen  kaezhekushketooyag  magwah  mujje-ezhewabezeyag 
chemenoo-kekedooyag  ?  anushkenag  muh  oodaemah  me¬ 
suh  azhekekedoomahguk  oodoonemaH. 

35  Owh  menoo  enene  emuh  wanesheshing  ahsunjegun- 
ing  oodaemah  oodoondenaun  enewh  wenesheshingin  ;  owh 
dush  majeezhewabezid  enene  emuh  mujje-ahsunjeguning 
oodoondenahnun  enewh  mujje-uhyeeweshun. 

36  Kedenenim  suh  dush,  Anduhching  kuhkebahj e-keke- 
doowin  ewh  azhekekedoowaud  egewh  enenewug,  tahah- 
gindahmahwahwug  tebahkoonewawine-kezheguk. 

37  Me  muh  enewh  kedekedoowinun  kaoonjemenwane- 
megoozeyun,  kuhya  enewh  kedekedoowinun  kaoonjenah- 
neboomegooyun. 

38  Medush  uhpe  kenuhquatahgood  ahnind  enewh  Pha- 
riseen  kuhya  oozhebeega-wenenewun,  00-00  keegood,  Kake- 
nooahmahgayun  nenundahwandahmin  chewahbunduh- 
maung  kekenoowahjechegun. 

39  Oogenuhquatuhwaun  dush,  00-00  keenaud,  Maje- 
ezhewabezejig  kuhya  pazhikwahdezejig  bamahdezejig 
oonundahwandahnahwah  kekenoowahjechegun  :  kah  dush 
kuhnuhga  kekenoowahjechegun  tahmeenahsewug,  ewh  atuh 
ookekenoowahjechegun  owh  au n wahj ega-wenen e  Jonas  : 

40  Debishkoo  muh  nesoo-kezhik  kuhya  nesoo-tebik 
keahyaud  owh  Jonas  emuh  oomesudaung  owh  mesahmag; 
me  nahsaub  kuhya  ween  owh  Enene  oogwissun  nesoo- 
kezhik  kuhya  nesoo-tebik  cheahyaud  emuh  oodaewung 
ewh  uhkee. 

41  Nineveh  duhzhe  enenewug  oogahweejepuhsegwe- 
mahwaun  uhpe  tebahkoonewang  oonoo  noongoom  bemah- 
dezenejin,  oogahnahneboomahvtfaun  dush ;  keaunwanind- 
ezoowug  muh  kahkuhgekemegoowaud  enewh  Jonasun  ; 
benuh  dush  ween,  ahwahshema  apetandahgoozid  oomah 
ahyah  owh  dush  ween  Jonas. 

42  Shahwunoong  duhzhe  oogemahqua  oogahweejepuh- 
segwemaun  oonoo  noongoom  bamahnezenejin,  oogahnahne- 
boomaun  dush  ;  ewede  muh  wuhyaquahkummegaug  uhkee 
kepeoonjebah  chebebezindung  ewh  oonebwahkahwin  owh 
Solomon  ;  benuh  dush  ween,  ahwahshema  apetandahgoozid 
oomah  ahyah  owh  dush  ween  Solomon. 

43  Uhpe  suh  owh  wahnezid  muhnedoo  kahsahguhun- 
gin  emuh  eneneeng,  pahbahmoosa  emuh  anduhzhe-nebe- 
kahsenook,  nundoonaiing  ewh  aunwabewin,  kah  dush  oorne- 
kunseen. 

44  Me  dush  uhpe  ekedood,  Nindahwauj  nengahezheke- 
wa  emuh  newegewauming  kahpeoonjesahguhumaun  ;  uhpe 

•dush  tagweshing,  oomekaun  pezheshigwahtanig,  cheguh- 
duhegahdanig,  kuhya  wahwazhechegahdanig. 

45  Uhnemahjaud  dush,  oodoodahpenaun  neezlnvahswe 
bakahnezenejin  muhnedoon  ahwahshema  majeahyahah- 
•weshewencjin  ween  dush  azheahyaud,  kuhya  peendegawug, 
dahwug  dush  emuh  ;  ewh  dush  eshquauj  azhewabezid  owh 
-enene  ahwahshema  kuhgwahnesuggandahgooze  ewh  ween 
azheahyahpun  wuhyashkud  ;  me  suh  kaezheahyahwaud 
oog.oo  noongoom  bamahdezejig  maje-ezhewabezejig. 

4 6  Magwah  kahguhnoonaud  enewh  ahneshenahban, 
benuh,  oogeen  kuhya  weejekewayun  ahwahjeeng  kenebah- 
wewun,  nunduhwanemegood  ewh  cheguhnoonegood. 

47  Pazhik  dush  oo-oo  oogeegoon,  Benuh,  keguh  kuhya 
keejekewayug  ahgwahjeeng  nebahwewug,  kenundahwane- 
mig°°g  weguhnoonikwah. 

48  Oogenuhquatuhwaun  dush  enewh  kahwahweendah- 
mahgoojin,  00-00  keenaud,  Ahwanan  nenguh  ?  kuhya  ahwa- 
nanug  neejekewayug  ? 

49  Kezhebenekatahwaud  enewh  ookekenooahmahgun- 
un,  00-00  keekedood,  Mesuh  oogoo  nenguh  kuhya  nejeke- 
wayug ! 

50  Ahwagwan  suh  kaezhechegagwan  ewh  oodenand- 
uhmoowin  owh  Noos  keche-kezhegoong  ayaud,  mesuh  owh 
nekahnis,  kuhya  nindahwamah  kuhya  ninguh. 

CHAP.  XIII. 

ME  DUSH  goo  ewh  kezheguk  kesahguhung  Jesus 
emuh  wegewauming,  kewuhwanuhbid  emuh  tete- 
bawh  kechegumme. 

2  Kepemahwunjedewun  dush  keche-nebewah  ahnesh- 
-enahban  emuh  ayaud,  nindahwauj  dush  kepooze  emuh 
nahbequauning,  kewuhwanuhbid  dush ;  kuhkenuh  dush 
mahyahmahwenoonejin  kenebuhwewun  emuh  cheguhbeeg. 

3  Nebewah  dush  gagoo  oogeenaun  emuh  ahwajeguning, 
00-00  keekedood,  Benuh,  kesahgahum  pazhik  ketega-we- 
nene  weahwesuhswawabenung  ewh  menekaun. 

4  Magwah  dush  suhswawabenengad,  ahnind  kepunge- 
•senene  emuh  m  ah  yah  we  k  u  n  ah ,  kepeezhahwug  dush  egewh 
penasewug,  kemoozhahgunduhmoowaud  dush  : 

5  Ahnind  dush  kepungesenene  emuh  ahsinekaung, 
gwach  ahyahsenook  ewh  uhkee  ;  bahbega  dush  kesahguh- 
kewun,  kah  muh  kepuhgukkummegahsenoon  : 

6  Uhpe  dush  kahmookuhung  owh  kezis  kechahgeta- 
wun  ;  kali  muh  keoojebekahwunsenoon,  medush  kahezhe- 
neboodag. 

7  Ahnind  dush  kepungesenene  emuh  menasuhgah- 
wunzhekaug ;  kepesahguhkewaud  edush  egewh  menasah- 
gahwunzheeg,  oogenewoogindahnahwah  dush. 

8  Ahnind  dush  kepungesenene  emuh  wanesheshing 
ewh  uhkee,  kemenewung  dush,  ahnind  ningoodwauk  menik 
ahwahshema  keduhchin,  ahnind  n i ngood walls we-m ed uh- 
nuh,  ahnind  kuhya  nesemeduhnuh. 

9  Ahwagwan  watahvvugahgwan  chebezindung,  mahnoo' 
tahbezindum. 

10  Kepenaunzekahgood  dush  ookekenooahmahgununr 
oo-oo  keegood,  Ahneshwin  guhnoonudwah  emuh  ahwaje- 
guning  ? 

1 1  Oogenuhquatuhwaun  dush, oo-oo  keenaud,  Kenuhwah 
gooshah,  kemeenegoom  chekekanduhmag  enewh  kechetwah- 
kekanjegawinun  emuh  keche-kezhegoong  oonje  oogemah- 
wewining,  wenuhwah  dush  kahween  meenahsewug. 

12  Ahwagwan  muh  ayahmoogwan,  mesuh  owh  kamee- 
nind,  nahwuj  dush  nebewah  oogahahyaun  ;  ahwagwan 
dush  ayaunsenegwan  tahmuhkummah  pooch  ewh  ah- 
yaud. 

13  Mesuh  wanjeguhnoonugwah  emuh  ahwajeguning|: 
ahnoo  muh  enahbewaud  kahween  wahbesewug  ;  kuhya  ah- 
noo  noonduhmoowaud  kahween  noonduhsewug,  kah  kuhya 
nesittootunsewug. 

14  Me  dush  oogoo  azhewabezewaud  wanjedebishkoosag 
ewh  kahekedoopun  owh  Esaias  aunwahjega-wenene,  00-00 
keekedood,  Emuh  noonduhmowining  kegahnoondaum, 
kah  dush  kegahnesittootunseem  ;  kuhya  emuh  enahbing 
kegahenahbem,  kah  dush  kegahwahbeseem. 

1 5  Oogoo  muh  ahneshenahbag  oodaewaun  keche-wene- 
noomahgudenewun,  ahgahwah  noonduhmoog  emuh  ootah- 
wuggahwaung,  kuhya  kebuhsungwahbewug,  chewahbesig- 
wah  dush  emuh  ooshkinzhegoowaung,  kuhya  chenoonduhsig- 
wah  emuh  ootahwuggahwaung,  kuhya  chenesettootunsigwah 
emuh  oodaewaung,  chegeaunjeindwahpun,  neen  dush  c liege- 
nooj  emooiigwahpun. 

16  Shahwandahgwudoon  suh  kenuhwah  keshkinzhegoo- 
waun,  ewh  enahbemahguk,  kuhya  ketahwuggahwaun  ewh 
noonduhmoomahguk. 

17  Kagate  gooshah  kedenenim,  Nebewah  aunwahjega-- 
wenenewug  kuhya  manoo-ezhewabezejig  oogenundahwan- 
dahnahwah  chewahbunduhmoowaud  enewh  wuhyahbun- 
duhmagoon,  kali  dush  oogewahbundahsenahwaun  ;  kuhya 
chenoonduhrnoowaud  enewh  nwaunduhmagoon,  kah  dush 

oogenoonduhsenahwaun. 

18  Noonduhmook  suh  ewh  ahwajegang  owh  suhswawa- 
benega-wenene. 

19  Uhpe  ahweyah  nwaundung  ewh  oogemahwewine 
ekedoowin,  nesettootunsig  edush,  medush  peezhahnid  enewh 
mujjeahyuhahweshun,  muhkuhmegood  dush  enewh  kahkete- 
gahdanegebun  emuh  oodaing.  Mesuh  owh  kahsuhswawa- 
benegahzood  emuh  mahyahwekunah. 

20  Owh  dush  k ah s u h s wa wab enegahzood  emuh  ahsine- 
kaung,  mesuh  owh  nwaundung  ewh  ekedoowin,  bahbega 
dush  moojegandung  oodoodahpenaun  ; 

21  Kah  dush  goo  oojebekahwese,  wanebik  atuh  aun^ 
wahje  ;  uhpe  dush  puhgummeahyahnig  ewh  ketemahgeze-' 
win  kuhya  kooduggeegoowin  ewh  ekedoowin  oonje,  bahbega 
pukkittashin. 

22  Owh  dush  kahsuhswawabenegahzood  emuh  mag  wa¬ 
rn  e nasahgah wu n zhek au g  mesuh  owh  nwaundung  ewh  eke¬ 
doowin,  oonzaumandung  maunduh  uhkee,  kuhya  ewh  azhe- 
wuhyazhin'gamahguk  ewh  wahnuhdezewin  oonje  bahqua- 
nishkoojechegahda  ewh  ekedoowin,  kah  dush  menewese. 

2  j  Owh  suh  dush  kahsuhswawabenegahzood  emuh  oon- 
esheshing  ewh  uhkee,  mesuh  owh  nwaundung  ewh  ekedoo¬ 
win,  nesittootung  edush  ;  mahnewid  dush,  kuhya  natalnvug- 
getood,  ahnind  ningoodwauk  ahwahshema  keduhchin,  ahnind 
kuhya  ningoodwahswe-meduhnah,  ahnind  kuhya  neseme- 
duhnuh. 

24  Menuhwah  pazhik  ahwajegun  oogepuggedenahmah- 
waun,  00-00  keekedood,  Ewh  suh  keche-kezhegoong  oonje- 
oogemahwewin  enandahgwud  debishkoo  pazhik  enene,  kah- 
suhswawabenung  ewh  waneshing  menekaun  emuh  ookete- 
gauning : 

25  Magwah  dush  nebahwaud  egewh  enenewng,  enewh 
shaunganemegooj  in  kepeezhahwun,  kesuhswawabenuhmenid 
enewh  mujje-mezhushkoon  emuh  magwa-buhquazhegun- 
ushk,  medush  kemahjahnid. 

2 6  Uhpe  dush  suhyahguhkemahguk  ewh  buhquazhegun- 
-ushk,  kuhya  anemenewewung,  kepeenahgwudoon  dush 
kuhya  enewh  mujje-mezhushkoon. 

27  Egewh  dush  bameetahwahjig  enewh  wawegewaum- 
enejin  oogepeenahwaun,  Oogemah,  kah  nuh  ween  wanesh- 
eshing  menekaun  kegesuhswawabenunsenahbun  emuh  keke- 
tegauning  ?  Ahneshwin  dush  mujje-mezhushkookaug  ? 

28  O0-00  dush  oogeenaun,  Shaunganingad  suh  00-00 
kedoodum.  Egewh  dush  buhmetahgunug  00-00  oogeenah- 
waun,  Kedenanememin  nuh  cheahwemahwundoonahmaung  ? 

29  O0-00  dush  keekedoo,  Kah !  koonemah  magwah 
mahwundoonuhmag  enewh  mujj e-mezhushkoon,  kedahge- 
bahquahkoobetoonahwah  ewh  buhquazhegunushk. 

30  Mahnoo  nuhyazh  mahmahwe  tahmahjegenoon  nah- 
nauzh  egoo  chepuhgwushkezhegang ;  uhpe  dush  dabish- 
koosag  chepuhgwushkezhegang  ningahenaug  egewh  puh- 
gwushkezhega-wenenewug,  Mahwundenuhmook  netum 
enewh  mujje-mezhushkoon,  ahyookebetooyook  dush  che- 
chahgezuhmag :  suhguhkenuhmook  dush  ween  ewh  buh¬ 
quazhegunushk  emuh  nepuhgunduhega-weguhmigoong. 

3 1  Menuhwah  dush  pazhik  ahwajegun  oogepuggedenuh- 
mahwaun,  00-00  keekedood,  Enandahgwud  suh  keche-kezhe- 
goong  oonje  oogemahwewin  debishkoo  pazhigoominug 
ewh  oozahwuhnushk  menekaun,  kahoodapenung-owh  enene 
keketegahdung  dush  emuh  ooduhkeeming. 

32  Mahyahmahwe-ahgahsemenahguk  anduhching  enewh 
menekaunun;  uhpe  dush  v/een  kahnetahwegingin,  mahmah¬ 
we  mechahkooze  anduhswahkoosewaud  metikoonsug,  keche- 
metikoowun  suh,  medush  emuh  wahtekwahnewung  pedah- 
waud  egewh  kezhegoong  duhzhe  penaseyug. 

33  Menuhwah  dush  ahwajeguning  oogeezheguhnoo- 
naun  ;  Enandahgwud  suh  ewh  keche-kezhegoong  oonje  ooge¬ 
mahwewin  debishkoo  ewh  oombejeshkewugesechegun,  kah- 
oodahpenung  equa,  kekahdood  dush  emuh  nesoo-tebahe- 
guning  ewh  peseboojegun,  nahnauzh  kuhkenuh  keoombe- 
jeshkewuggesing. 

34  Kuhkenuh  oonoo  oogeezheguhnoonaun  Jesus  enewh 
ahneshenahban  emuh  ahwajeguning  ;  kuhya  dush  ahwajega- 
sig  kahween  oogeguhnoonahseen. 

35  Chedebishkoosag  ewh  kahekedoopun  owh  aunwah- 
jega-wenene,  00-00  keekedood,  Ningahpahkedoonun  emuh 

ahwajeguning  ;  ningahkekedoonun  enewh  uhyeeen  kahkah- 
jegahdagin  pahahkoo-uhkeewung. 

36  Me  dush  kepuhgedenaud  enewh  ahneshenahban  owh 
Jesus,  kepeendega  dush  emuh  wegewauming  ;  oogepenaun- 
^ekahgoon  dush  ookekenooahmahgunun,  00-00  keegood, 
Weenduhmooweshenaum  azhenesettootahgwuk  ewh  ahwa- 
jegun  kahdebahduhdoomun  enewh  mujje-mezhushkoon 
emuh  ketegauning. 

37  Oogenuhquatuhwaun  dush,  00-00  keenaud,  Owh  suh 
kahsuhswawabenung  ewh  wanesheshing  menekaun,  mesuh 
owh  Enene  oogwissun  ; 

38  Ewh  dush  ketegaun,  mesuh  maunduh  uhkee  ;  ewh 
dush  wanesheshing  menekaun  mesuh  oogoo  wanejahnese- 
ip  injig  emuh  oogemahwewining  ;  enewh  dush  mujje- 
mezhushkoon,  mesuh  enewh  oonejahnesun  owh  mujje-ah- 
yahahweesh. 

39  Owh  Shaunganingad  kahketegahdung  enewh  mesuh 
owh  mujje-muhnedoo ;  ewh  dush  pahgwuhshkezhegang 
mesuh  ewh  wuhyakwah-uhkewung  ;  egewh  dush  puhgwuhsh- 
kezhega-wenenewug,  mesuh  egewh  angenug. 

40  Debishkoo  dush  azhemahwunjechegahdag  enewh 
mujje-mezhushkoon,  chahgezegahdag  dush  emuh  ishkoot- 
ang  ;  mesuh  kaezhewabuk  uhpe  eshquah-uhkeewung. 

41.  Owh  suh  Enene  oogwissun  oogahmahj enahzhah- 
waun  enewh  oodangenemun,  cheoonjemahwunjeahnid  emuh 
oodoogemahwewining  kuhkenuh  enewh  kabesengin,  kuhya 
enewh  mahkinduhmenejin  mujje-ezhewabezewin  ; 

42  Cheahpuhgenahnid  dush  eshkootawine-ningezega- 
wining  :  me  emuh  kaduhzhe-ahyahshequang  kuhya  mah- 
muhtwayahbettasang. 

43  Me  dush  uhpe  egewh  manooezhewabezejig  kezisoong 
kaezhewahsayahzewaud  emuh  oodoogemahwewinening 
oosewaun.  Ahwagwan  watahwugahgahgwan  chebezindung, 
mahnoo  tahbezindum. 

44.  Menuhwah  dush  enandahgwud  keche-kezhegoong 
oonje  oogemahwewin  debishkoo  shooneyah  kahkahjegahdag 
emuh  ketegauning  ;  uhpe  dush  enene  makung,  ookahdoon 
apeech  dush  moojegandung,  oodahwe-ahtahwanun  kuhke- 
nuh  enewh  ooduhyeemun,  kuhya  ookeshpinuhtoon  ewh 
ketegaun. 

45  Menuhwah  dush  enandahgwud  ewh  keche-kezhe¬ 
goong  oonje  oogemahwewin  debishkoo  pazhik  ahtahwa- 

wenene  pabahnunduhwahbuhmaud  manwahbuhmenahgoo- 
zenejin  pearlun. 

4 6  Uhpe  dush  makung  pazhik  kache-ahpetandahgoo- 
zenejin,  oodahweahtahwanun  kuhkenuh  ooduhyeemun,  kish- 
penuhtood  dush  ewh. 

47  Menuhwah  dush,  enandahgvvud  keche-kezhegoong 
oonje  oogemahwewin  debishkoo  ahquahbenahgun,  kahpah- 
koobe-wabenegahzoonej  in  emuh  kechegumeeng,  ahnooj 
dush  mahwunjemdwah  ; 

48  Uhpe  dush  kahmooshkenanid,  oogeahgwahbenah- 
waun  kevvahwanuhbewaud  dush,  oogemahwunjeahwaun 
dush  enewh  wanesheshenejin  emuh  uhtahsoowining,  ooge- 
wabenahwaun  dush  enewh  mahyahnahdezenejin, 

49  Me  suh  kaezhewahbuk  uhpe  eshquah-uhkeewung ; 
tahpeezhahwug  egewh  angenug,  piihkayeee  cheahsahwaud 
enewh  maje-ezhewabezenejin  emuh  dush  ween  ahyahnid 
enewh  manoo-ezhewabezenejin. 

50  Oogahahpuggenahwaun  dush  emuh  ishkootawine 
ningezegawining  :  emuh  kaduhzhe-ahyahshequang  kuhya. 
kaduhzhe-mahmuhtwayahbittasang. 

51  Jesus  dush  00-00  oodenaun,  Kenesittootahnahwah 

nuh  kuhkenuh  oonoo  uhyeeen  ?  O0-00  oogeegoon,  Aahe, 

Tabaningayun  ! 

52  O0-00  dush  oogeenaun,  Ahnesh  kuhkenuh  anduhchid 
©ozhebeega-wenene  kakenooahmahwind  ewh  anandahgwuk 
keche-kezhegoong  oonje  oogemahwewin  ezheahyah  debish¬ 
koo  enene  wawegewaumid,  wandenung  emuh  oodahsunje- 
guning  ooshke-uhyeeen  kuhya  kata-uhyeeen. 

53  Kepuhguhmeahyah  dush,  uhpe  Jesus  kahkezhetood 
oonoo  ahwajegunun,  ewede  keoonjemahjah. 

54  Uhpe  dush  tagweshing  emuh  tebenuhwa  oodinduh- 
nuhkewining,  oogekekenooahmahwaun  oodahnuhmea-we- 
guhmigooning  ;  kemahmahkahdanduhmoon  dush,  00-00 
kee'kedoonid,  Ahneende  wandenung  wah-owh  00-00  menik 
nebwahkahwin,  kuhya  oonoo  kushkeawezewinun  ? 

55  Kah  nuh  ween  oodoogwissemegooseen  enewh  mook- 
ood ah z 00- wen en ewu  11  ?  Kah  nuh  ween  kuhya  Mary  ezhe- 
nekahzoosewun  enewh  oogeen  ?  kuhya  enewh  wejekewayun 
James,  kuhya  Joses,  kuhya  Simon,  kuhya  Judas? 

56  Kuhya  enewh  oodahwamaun,  kahnuhween  keweej- 
oodatoomegoosenahnig  kuhkenuh  ?  Ahneende  dush  wah- 
owh  wandenung  kuhkenuh  oonoo  ? 

57  Oogeoosittahwanemahwaun  dush  ;  Jesus  dush  oo- 
*00  oogeenaun,  Kahween  pwah-kechetwahwanemahse  aun- 
wahjega-wenene,  emuh  atuh  tebenuhwa  oodindenuhkewin- 
ing,  kuhya  emuh  tebenuhwa  oowegewauming. 

58  Kah  dush  nebewah  mahmaundahwejegunun  keezhe- 
chegasenun  ewede,  oodahgoonwayanduhmoowinene  oonje. 

CHAP.  XIV. 

MEDUSH  ewh  uhpe  owh  Herod  Tetrarch  kenoondung 
ewh  anahjememind  Jesusun. 

2  O0-00  dush  oogeenaun  oobuhmeetahgunun,  Mesuh 
,wah-owh  John  Baptizewa-wenene  keahbejebaud  ;  ^mesuh 
wanjeahnookemahguk  keche-kushkeawezewinun  emuh  00- 
wey  owing. 

3  Owh  muh  Herod  ketuhkoonahgoobun  Johnun,  kemin- 
jemahpenaud  dush,  kuhya  keahsaud  emuh  kebahquahoode- 
weguhmigoong,  Herodiasun  oonje  oowewene  wejekewayun 
Philip. 

4  John  muh  00-00  oogeenaun,  Kahween  ooneshinsenoon 
cheahyahwud  owh  equa. 

5  Uhpe  dush  enandungebun  wenesaud,  oogekoosaun 
enewh  ahneshenahban,  aunwahjega-wenene  muh  oogeiih- 
yenanemahwaun. 

6  Uhpe  dush  kewekoonding  ketebishkoosanig  Herod 
oonegewe-kezhegoom,  kenemewun  owh  Herodias  oodah- 
nun  emuh  nahwuhyaheeng  ahyahwaud,  kemenwandum  dush 
Herod. 

7  Me  dush  kem.ushkahwe-wahweendahmahgad  chemee- 
naud  wagoodoogwan  egoo  nanduhwanduhmenegwan. 

8  Owh  dush  ooshkenegequa,  kezhah  kahezheahnoone- 
good  enewh  oogeen,  00-00  keekedoo,  Meezheshin  suh  00- 
mah  keche-oonahguning  ooshtequaun  ov/h  John  Baptizooe- 
wa-wenene. 

9  Keminjenahwaze  dush  owh  keche-oogemah  ;  ewh  ke- 
mushkahwe-wahweendahmahgad,  kuhya  dush  kekekaneme- 
good  enewh  wuhdoopuhmegoojin,  keoonjeenahkoonegad 
chemeenemind. 

10  Keahnooke  dush,  chekishkequaoomind  Johnun  emuh 
hebahquahoode-weguhmigoong. 

1 1  Ewh  dush  ooshtequaun  kepechegahdane  emuh  keche- 
oonahguning,  kemeenind  dush  owh  ooshkenegequa ;  ooge- 
mahjetahwaun  dush  enewh  oogeen. 

12  Kepeezhahwun  dush  ookekenooahmahgunun,  keoo- 
dahpenuhmoowaud  ewh  weyow,  kuhya  keningwahuhmoo- 
waud,  oogeahwe-weenduhmoowahwaun  dush  Jesusun. 

13  Uhpe  dush  kahnoondung  owh  Jesus,  ewede  keoonje- 
mahjah  nahbequaun  ahyood,  keezhaud  emuh  buhgwuhduh- 
kumegaug  chenezhekawezid  :  uhpe  dush  kahnoonduhmoo- 
waud  egewh  ahneshenahbag,  emuh  uhyoodanahwunenig 
oogeoonj  enoopenuhnah  waun,  keiihnebemoosawaud  emuh 
uhkeeng. 

14  Keuhnekuhbaud  Jesus,  oogewahbuhmaun  nebewah 
ahneshenahban,  oogeketemahganemaun  dush,  kuhya  dush 
oogenoojemootuhmahwaun  enewh  ahyahkoozenejin. 

1 5  "Uhpe  dush  kahoonahgooshig,  oogepenaunzekahgoon 
enewh  ookekenooahmahgunun,  00-00  dush  keekedoonid, 
Puhgwuhduhkumegah  suh  oomah,  zhuhyegwah  kuhya  we- 
oonahgooshe,  puggedin  egewh  ahneshenahbag  cheezhah- 
waud  emuh  oodanaunsing,  chekeshpenuhtahmahdezoowaud 
ewh  mejim. 

1 6  Jesus  dush  00-00  oogeenaun,  Kahween  tahmahjahse- 
wug  ;  kenuhwah  ahshumik. 

1 7  O0-00  dush  oogeenahwaun,  Kahween  gagoo  oomah 
nindahyaunsemin,  me  atuh  nahnun  buhquazhegunun,  kuhya 
neezh  gegooyug. 

18  O0-00  keekedoo,  Petuhmahweshig  suh. 

19  Uhpe  dush  kahekedood,  enewh  ahneshenahban  che- 
nuhmuhduhbenid  emuh  mezhushkookaung,  keoodahpenaud 
dush  enewh  nahnun  buhquazhegunun  kuhya  neezh  gegoo- 
yun,  kezhegoong  dush  keenahbe,  kemahmooyuhwad,  kuhya 
kebuhquabenaud,  oogeenenuhmahwaun  kekenooahmahgun- 
un  enewh  buhquazhegunun,  kuhya  egewK  kekenooahmah- 
gunug  oogeenenuhmahwahwaun  enewh  ahneshenahban. 

20  Kuhkenuh  dush  kewesenewug,  ketabesenewaud ; 
oogeoodahpenahnahwaun  dush  enewh  pewunjegunun  kah- 
eshkoosagin,  metahswe-ahshe-neezh  ookookoobenahgunun 
mooshkin. 

21  Egewh  dush  enenewug  kahwesenejig  kenahnun-me- 
tauswaukoosedooganug,  kahween  keiiggemahsewug  egewh 
equawug  kuhya  egewh  ahbenoojeyug. 

22  Bahbega  dush  Jesus  oogeguhgaunzoomaun  enewh 
ookekenooahmahgunun  ketwa  chepoosenid  emuh  nahbe- 
quauning,  kuhya  cheiihnenegahnenid  ewede  ahgahmmg, 
nahnauzh  ween  mahjenahzhahwaud  enewh  aneshenahban, 

23  Uhpe  dush  kahmahjenahzhahwaud  enewh  ahneshe- 
nahban,  keahmujjewa  emuh  wahjewing,  nezheka  cheahnuh- 
meaud  :  uhpe  dush  kahuhneoonahgooshenig  kenezheka- 
weze  emuh. 

24  Ewh  dush  nahbequaun  ahzhe  emuh  nahwuhgaum 
ahgwindagoobun,  bahbahmewabuhung  oonjeshkuhwahne- 
mudenegoobun  muh. 

25  Nahwoo-tebahegunadenig  dush  magwah  tebekudenig 
Jesus  oogenaunzekahwaun,  bemoosad  emuh  oogetebeeg. 

26  Egewh  dush  kekenooahmahgunug  uhpe  wuhyahbuh- 
mahwaud  bemoosanid  emuh  oogedebeeg,  kesagezewug,  00- 
00  keekedoowaud,  Cheby  suh  goo ;  keahyahshequawug,, 
dush  apeech  kesagezewaud. 

27  Bahbega  dush  Jesus  oogeguhnoonaun,  keekedood 
Soongedaayook,  neen  suh  ween,  ha  goo  sagezekagoon. 

28  Peter  dush  oogenuhquatuhwaun,  00-00  dush  oogee- 
naun,  Tabaningayun,  keshpin  keen  ahyahweyun,  ezheshin 
chenaunzekoonaun  emuh  oogetebeeg. 

29  O0-00  dush  oogeegoon,  Pemahjaun  :  Peter  dush  kah- 
penesaunduhwad  emuh  nahbequauning,  kebemoosa  emuh 
oogetebeeg  chepenaunzekahwaud  enewh  Jesusun. 

30  Uhpe  dush  wuhyahbundung  keche-nootenenig,  kesa- 
geze  ;  anemahje-koonzahbid  keahyahshequa,  00-00  dush  ke¬ 
ekedood,  Tabaningayun,  bemahjeeshin. 

31  Kazhetena  dush  Jesus  kezhebenekane,  kenuhwuhde- 
naud,  00-00  dush  keenaud,  Ahgahwah  duhyabwayan- 
duhmun,  ahneshwin  kahahnuhwanemooyun  ? 

32  Uhpe  dush  kahpoozewaud  emuh  nahbequauning,, 
kepoonahnemud. 

33  Egewh  dush  peendonug  kahahyahjig  oogepeshah- 
gushketahwahwaun,  00-00  keekedoowaud,  Kagate  suh  goo 
kedow  oogwissun  owh  Kesha-Muhnedoo. 

34  Uhpe  dush  kahahzhahwahoowaud,  keezhahwug  emuh 
Genesereth  duhzhe  uhkeeng. 

35  Uhpe  dush  egewh  enenewug  emuh  anduhnuhkejig 
kakanemahwaud,  oogeezhenahzhahwahwaun  emuh  kuhke- 
nuh  kewetuhkummig,  enewh  kapetahwahnej in  Jesusun  kuh- 
kenuh  enewh  ahyahkoozenejin. 

36  Ogenundoodahmahwahwaun  dush  kuhnuhga  che- 
taungenuhmoowaud  emuh  tuhtebegwahdanig  ewh  oopese  - 
koowahgun  ;  Kuhkenuh  dush  menik  kahtaungenahmoowaud 
keahpeche-noojemooahwug. 

EDUSH  egewh  oozhebeega-wenenewug  kuhya  Pha- 


1VI  riseeg,  Jerusaleming  kahoonjebahjig,  penaunzekah- 
wahwaud  enewh  Jesusun,  00-00  ekedoowaud. 

2  Ahneshwin  egewh  kekenooahmahgunug  bahnahjetoo- 
waud  enewh  oodezhetwahwinewah  egewh  katezejig?  kah 
tnuh  kesebegeneenjesewug  uhpe  wahsenewahjin. 

3  Oogenuhquatuhwaun  dush  00-00  keenaud,  Ahnesh- 
win  kuhya  kenuhwah  bahnahjetooyag  ewh  ookuhgequawin 
owh  Kesha  Muhnedoo  kedezhetwahwinewah  oonje  ? 

4  Oo-oo  •  muh  keenahkoonega  owh  Kesha-Muhnedoo, 
oo-oo  keekedoo,  Kechetwahwanim  koos  kuhya  keguh ; 
kuhya,  Owh  kamujje-guhnoonahgwan  enewh  oosun  gamuh 
onewh  oogeen,  mahnoo  tahneboo  ewh  neboowin. 

5  Kenuhwah  dush  kedekedoom,  Ahwagwan  kaenahgwan 
oosun  gamuh  oogeen,  Ahzhe  puhgedenegahda  suh  ewh  kage- 
-meenenaumbaunan  ; 

6  Kah  ween  kuhnuhga  oogahkechetwahwanemahseen 
.dush  enewh  oosun  gamuh  enewh  oogeen,  Mesuh  kahezhe- 
bahnahjetooyag  ootebahkoonegawiil  owh  Kesha-Muhnedoo 
kedezhetwahwinewah  oonje. 

7  Anuhmeakahzooyag,  quuhyuk  keaunwahjega  owh 
;Ezaias,  kenuhwah  kahduzhemenag,  oo-oo  keekedood. 

8  Nepenaunzekahgoog  oogoo  ahneshenahbag  emuh  oo- 
doonewaung,  kuhya  newahwezhanemegoog  emuh  oogeche- 
doon  ;  Enewh  dush  ween  oodaewaun  ningooje  ahyahnewun. 

9  Kahween  dush  ningood  enahbuhtussenene  cheooje- 
cheengwuhnetahwewaud,  kekenooahmahgawaud  enewh 
ookuhgequawinewaun  egewh  enenewug. 

10  Medush  kenundoomaud  enewh  ahneshenahban,  oo- 
oo  dush  oogeenaun,  Bezinduhmook,  kuhya  nesittootuh- 
mook. 

11  Kahween  ewh  paundegamahguk  emuh  oodooning 
ooweneegooseen  enene  ;  ewh  suh  atuh  oodooning  pahoon- 
^ekahnig  enene  ooweeneegoon. 

12  Me  dush  kepenaunzekahgood  enewh  ookekenooah- 
makgunun,  oo-oo  dush  keegood,  Kekekandaun  nuh  ewh 
keoosittuhwanduhmoowaud  egewh  Phariseeg,  uhpe  kah- 
noonduhmoowaud  ewh  kedekedoowin  ? 

13  Oogenuhquatuhwaun  dush  oo-oo  keekedood,  Kuh- 
kenuh  suh  enewh  suhyahgukkeegin,  owh  Noos  keche-kezhe- 
goong  ayaud  kahketegahdunsegin,  tahbahgwahkoobejegah- 
dawun. 

14  Pooneik  suh ;  kakepeengwajig  suh  sagahbegenahjig 
enewh  kakepeengwanej in  ahwewug.  Keshpin  dush  owh 
kakepeengwad  sahgahbegenaud  enewh  kakepeengwanej  in, 
nuhyazh  tahpungeshenoog  emuh  wahnekauning. 

15  Peter  dush  oogenuhquatuhwaun,  00-00  keenaud, 
Weenduhmooweshenaum  maunduh  ahwajegun. 

16  Jesus  dush  00-00  oogeenaun,  Kahyahbe  nuh  kuhya 
kenuhwah  kepwah-nesittootaum  ? 

17  Kah  nuh  muhshe  kenesittootunsenahwah,  kuhkenuh 
menik  paundegamahguk  emuh  oodooning  oomesudaung 
ezhahmahgud,  uhnegejesag  dush  ? 

18  Oonoo  suh  atuh  oodoonemaung  wanjesahguhum- 
moomahgukin  oodaemaung  pahoonzekahnegin  ;  me  dush 
enewh  wahneegoojin  owh  enene. 

19  Me  muh  oodaemaung  pahoonzekaug  enewh  mujje- 
enanduhmoowinun,  nesedewinun,  peshegwahdezewinun, 
kemoodewinun,  kuhkenahweshke-debahjemoowi-nun  kuhya 
mujje-kezhwawinun  : 

20  Mesuh  oonoo  wahneegoojin  owh  enene ;  ewh  dush 
wesening  chepwah  kesebegeninjeeng  kah  ween  ooweenee- 
gooseen  enene. 

21  Ewede  dush  kahoonjemahjaud  owh  Jesus,  keezhaud 
ewede  anuhkakumig  Tyre,  kuhya  Sidon. 

22  Benuh  dush,  Canaan  duhzhe  equan  ewede  enuh- 
kayah  kepeoonj ebahnid  oogepepepahgemegoon,  00-00  kee- 
good,  Shahwanemeshin,  Tabaningayun  wagwessemik  owh 
David ;  nindahnis  ookeche-kooduggeegoon  enewh  mujje- 
muhnedoon. 

23  Ween  dush  kah  kuhnuhga  pazhig  ekedoowin  ooge- 
nuhquatuhwahseen  ;  oogepepahgoosanemegoon  ookeke- 
nooahmahgunun,  00-00  ekedoonid,  Mahjenahzhow,  kemoo- 
kahwahnegoonaun  gooshah. 

24  Oogenuhquatuhwaun  dush  00-00  oogeenaun,  Kah- 
ween  bakahnezejig  nindoonje-ahnoonegoose,  me  atuh  egewh 
waneshengig  mahneshtahneshug  Israeling  dabandahgooze- 
jig  wanje-ahnoonegooyaun. 

2 5  Oogepeshahgushketahwaun  00-00  dush  keenaud,  Ta¬ 
baningayun,  wedookahweshin. 

26  Oogenuhquatuhwaun,  00-00  dush  oogeenaun,  Kah- 
ween  tahoonesheshinsenoon  chemuhkummindwah  egewh 
wanejahneseminjig,  oobuhquazhegunemewah,  egewh  dush 
uhnemoonshug  cheahpuhgenuhmahwindwah. 

27  O0-00  keekedoo,  Aahe,  Tabaningayun  :  anewak  ege- 
neen  goo  egewh  uhnemoonshug  oomeej  enahwah  enewh 
eshquunjegunun  wanje-pungesingin  emuh  ooduhdoopoo- 
winening  enewh  tabanemegoowahjin. 

28  Jesus  dush  oogenuhquatuhwaun  00-00  keenaudy, 
Equa,  keche-enandahgwud  suh  kedabwayanduhmoowin ; 
azhenundahwanduhmun  me  ewh  kadoodahgooyun.  Me 
dush  goo  uhpe  kenoojemooemind  enewh  oodahnun. 

29  Jesus  dush  emuh  keoonjemahjah,  keezhah  dush  emuli 
cheguhyeee  Galilee  kechegummeeng  kuhya  keahmujjewad 
emuh  wahjewing,  kewuhwanuhbe  dush  emuh. 

30  Oogepenaunzekahgoon  dush  nebewah  ahneshenah- 
ban,  peahyahwahnid  mamaunejekoozenejin,  kakepeen- 
gwanejin,  kuhya  natahkekedoosenegoon,  mamahkezenejin 
kuhya  nebewah  bakahnezenejin,  keahpuggenahwaud  dush 
emuh  oosittaung  Jesus,  oogenoojemooaun  dush. 

31  Kemahmahkahdanduhmoog  dush  egewh  ahneshen- 
ahbag,  uhpe  kahwahbuhmahwaud  enewh  natuh-kekedoose- 
negoon  kekedoonid,  enewh  mamahkezenejin  kuhyundah- 
wezenid,  enewh  mamaunjekoozenejin  pahbahmoosanid, 
kuhya  kakepeengwanejin  wahbenid.  Me  dush  kewahwe- 
zhanemahwaud  enewh  ookesha-Muhnedoomun  owh  Israel. 

32  Uhpe  dush  owh  Jesus  kahnundoomaud  enewh  00- 
kekenooahmahgunun,  00-00  keekedoo,  Neketemahgane- 
maug  egewh  ahneshenahbag,  ahzhe  muh  nesoogoon  newe- 
jewegoog  oomah,  Kah  dush  kagoo  oodahyaunsenahwah 
kameejewaud  ;  kahween  neminwanduhseen  chemahjenah- 
zhahwugwah  magwah  puhkuddawaud,  koonemah  suh  tah- 
gepwahnuhwetoowug  ningooje  emuh  meekunaung. 

33  Ookekenooahmahgunun  00-00  oodegoon,  Ahneende 
dush  menik  kaoondenuhmaungoobun  ewh  buhquazhegua 
oomah  puhgwuduhkumegaug  chegetabesenewahpun  oogoa 
kache-mahmahwenoojig  ? 

34  Jesus  dush  00-00  oodenaun,  Ahneen  menik  ahyah- 
wagwah  buhquazhegunug  ?  00-00  dush  oogeegoon,  Neezh- 
wahswe  kuhya  punge  gegoozansug. 

35  Oogeenaun  dush  enewh  ahneshenahban  chenuh- 
muhduhbenid  emuh  metahkummig. 

36  Oogeoodahpenaun  dush  enewh  neezhwahsw®  buh- 
quazhegunun  kuhya  dush  enewh  gegoosansun,  uhpe  dush 
kahmahmooyahwad,  oogepuhquabenaun,  oogemeenaun 

dush  enewh  ookekenooahmahgunun,  kuhya  dush  kekenoo- 
ahmahgunug  oogemeenahwaun  enewh  ahneshenahban. 

37  Kuhkenuh  dush  kewesenewug  kuhya  ketabesene- 
wug ;  oogemahmoonahwaun  dush  enewh  pewunjegunun 
kaheshkoosagin  neezhwahswe  ookookoobenahgunun  moosh- 
kin. 

38  Egewh  dush  enenewug  kahwesenejig  kenewin-me- 
tauswaukoosewug,  kahween  keiihgemahsewug  equawug 
kuhya  ahbenoojeyug. 

39  Uhpe  dush  kahpuggedenaud  enewh  ahneshenahban, 
kepooze  emuh  nahbequauning,  keezhah  dush  emuh  Mag- 
dala  enuhkagaum. 


CHAP.  XVI. 


GEWH  Phariseeg  kuhya  egewh  Sadduceeg  kepee- 


1  .  zhahwug,  kuhgwaj  eahwaud  ken  undoodah mahwah- 
waud  chewahbunduhmoowaud  kezhegoong  oonje  kekenoo- 
wahjechegun. 

2  Oogenuhquatuhwaun  dush  00-00  keenaud,  Uhpe  goo 
aneoonahgooshegin,  kedekedoom,  Tahmenoo-kezhegud  : 
mesquaunda  muh. 

3  Kakezhabahwahgukin  dush  goo,  Tahneshkahje-kezhe- 
gud  suh  noongoom  :  mesquukwud  muh  kuhya  nungwahnuh- 
quud.  Kenuhwuh  anuhmeakaKzooyag,  ahnoo  kekekan- 
dahnahwah  chenesittootuhmag  ewh  azhenahgwuk  kezhik* 
kah  dush  kenesittootunsenahwah  ewh  noongoom  azheke- 
kenoowahjechegunewung  ? 

4  Majeezhewabezejig  kuhya  pazhigwahdezejig  bamah- 
dezig  oonundahwandahnahwah  ewh  kekenoowahjechegun  ; 
kah  suh  tahmeenahsewug  kekenoowahjechegun,  me  atuh 
ookekenahwahjechegun  owh  aunwajega-wenene  Jonas  : 
oogenuhguhnaun  dush,  keiihnemahjaud. 

5  Uhpe  dush  tagweshenenid  ookekenooahmahgunun 
ewede  ahgahming  kewuhnekagwahpun  buhquazhegunun. 

6  Jesus  dush  00-00  oogeenaun,  Benuh  mewetooyook 
oodoombesechegunewah  egewh  Phariseeg  kuhya  egewh 
Sadduceeg. 

7  Wenuhwah  dush  keguhnoonendewug  00-00  keeked- 
oowaud,  Me  suh  ewh  kepenahsewungwah  buhquazhegunug0. 

8  Jesus  dush  kekanemaud  00-00  oogeenaun,  Ahnesh win 
guhnoonendeyag  kenuhwah  ahgahwah  duhyabwayanduh- 

mag,  00-00  akedooyag,  mesuh  ewh  kepenahsewungwah  buh- 
quazhegunug  ? 

9  Kah  nuh  muhshe  kenesittootunseem  ?  kah  nuh  dush 
jkemequanemahsewaug  egewh  n  ah  nun  buhquazhegunug 
keoonjetabesenewaud  egewh  nahnun  duhching  metauswauk, 
kuhya  ahneen  menik  ookookoobenahgunun  kahmahmoo- 
yag? 

10  Kuhya  egewh  neezhwahswe  buhquazhegunug  kah- 
oonjetabesenewaud  egewh  newin  metauswauk,  kuhya  ah¬ 
neen  menik  kookoobenahgunun  kahmahmooyag  ? 

11  Ahneshwin  nesittootunsewag  kah  suh  ween  buh¬ 
quazhegunug  nengeduhzhemahseeg  ewh  keenenuhgoog  che- 
mewetooyag  oodoombesechegunewah  egewh  Phariseeg 
kuhya  egewh  Sadduceeg  ? 

12  Me  dush  kenesittootummoowaud,  kahween  chemee- 
wetoong  ewh  buhquazhegune-oombesechegun  keoonjeke- 
kedoose,  me  atuh  ookekenooahmahgawinewah  egewh 
Phariseeg  kuhya  egewh  Sadduceeg. 

13  Uhpe  Jesus  kahtuhgweshing  emuh  anuhkakummig 
Ceserea  Phillippi,  oogeguhgwajemaun  enewh  ookekenooah- 
mahgunun  00-00  kekedood,  Ahwanan  azhewaud  egewh 
enenewug  ewh  neen  Enene  ooogwissun  ahweyaun  ? 

14  O0-00  dush  keekedoowug,  Ahnind  suh  ekedoowug, 
Me  owh  John  Baptizooewa-wenene  :  ahnind  kuhya  Elias  ; 
kuhya  ahnind  Jeremias,  gamuh  kuhya  owh  pazhik  egewh 
aunwahj  ega-wenenewug. 

15  O0-00  dush  oodenaun,  Ahwanan  kuhya  kenuhwah 
azheyag  ewh  ahv/eyaun  ? 

1 6  Simon  Peter  dush  oogenuhquatuhwaun  00-00  keen- 
aud,  Kedow  suh  owh  Christ,  oogwissun  owh*  bamahdezid 
Kesha-Muhnedoo. 

17  Jesus  dush  oogenuhquatuhwaun  00-00  keekedood, 
Keshahwandahgooz  Simon  Barjona  :  kah  mahween  weyaus 
kuhya  mesque  kegewahbundahegooseen  00-00,  owh  suh 
ween  Noos  keche-kezhegoong  ayaud. 

18  O0-00  suh  dush  kedenin,  Keen  suh  kedow  Peter,  me- 
dush  oogejuhyeee  maunduh  ahzhebik  kaoozhetooyaun  ewh 
ninduhnuhmeahwin  ;  kuhya  dush  enewh  ahnahmuhkummig 
eshquaundamun  kahween  oogahshahgoojeegoosenun. 

19  Kegahmeenin  dush  enewh  keche-kezhegoong  oonje 
oogemahwewine-ahbahpekahegunun  :  Wagoodoogwan  ka¬ 
rri  inj  emahpetoowunan  oomah  uhkeeng  tahminj emahpeta 

52 


CHAP.  XVI. 


ewede  keche-kezhegoong :  Wagoodoogwan  dush  kaahbahah- 
moowunan  oomah  uhkeeng  tahahbahegahda  ewede  keche- 
kezhegoong. 

20  Medush  keaungwahmemaud  enewh  ookekenooah- 
mahgunun  cheweendahmahwahsenid  ahweyah  ewh  ahwid 
Jesus  owh  Christ. 

21  Me  dush  ewh  uhpe  Jesus  kemahje-wahbundahaud 
enewh  ookekenooahmahgunun,  ewh  cheweezhaud  ewede 
Jerusaleming,  kuhya  nebewah  chekooduggeegood  enewh 
katezenejin  kuhya  keche-sahsahgawejega-wenenewun  kuhya 
oozhebeega-wenenewun,  kuhya  chenesind,  kuhya  dush  na- 
soogoonuhguk  cheahbejebahind. 

22  Peter  dush  pukkauhyeee  kahezhewenaud,  kenuh- 
nebekemaud  oo-oo  keekedood,  Shahwanindezoon  Tabanen- 
gayun,  kahween  oo-oo  kegahdoodahgoose. 

23  Kequakekahbahwe  owh  Jesus,  00‘geenaun  dush  e- 
newh  Peterun,  Ahwus  nepekwunaung  ezhaun  Satan  !  ke- 
nishkeh  gooshah  :  kahween  kepahbahmanduhsenun  ooduh- 
yeemun  owh  Kesha-Muhnedoo,  enewh  atuh  ooduhyeeme- 
waun  egewh  enenewug. 

24  Medush  uhpe  owh  Jesus  00-00  keenaud  enewh  oo¬ 
kekenooahmahgunun,  Keshpin  suh  ahweyah  wepenoope- 
nuhzhegwan,  tahahgoonwatahdezoo  suh,  kuhya  dush  oogah- 
oodahpenaun  oodahzhedayahtegoom,  ningahnoopenuhnik 
dush. 

25  Ahwagwan  kawehemahj etoogwan  ewh  oobemah- 
muhdezewin,  me  suh  owh  kawuhnetood  ;  ahwagwan  kawuh- 
netoogwan  ewh  oobemahdezewin,  neen  oonje  wuhnetood, 
oogahmekaun. 

26  Wagoonash  owh  enene  kaoondezepun,  keshpin  ahnoo 
debandung  anegookwaug  00-00  uhkee,  wuhneaud  dush  te- 
benuhwa  oojechaugwun  ?  wagoonash  kuhya  owh  enene 
kameegewapun  tebahahmahgawin  oojechaugwun  oonje. 

27  Tahpeezhah  suh  owh  Enene  oogwissun  emuh  oope- 
zhegandahgoozewinening  oosun  chepeweej ewegood  dush 
oodangenemun  ;  medush  uhpe  kameenaud  kuhkenuh  enewh 
bamahdezenejin  debishkoo  anandahgv/udenig  oodahnooke- 
winene. 

28  Kagate  suh  kedenenim,  Ahnind  suh  ahyahwug  oomah 
nahbahwejig  kataungoonduhsegoog  ewh  neboowin,  nah- 
nauzh  chewahbuhmahwaud  enewh  Enene  oogwissun  pee- 
zhahnid  emuh  oodoogemahwandahgoozewining. 


CHAP.  XVII. 


HPE  dush  kahningoodwahsoo-kezheguk  Jesus  ooge- 


u  mahjewenaun  enewh  Peterun  kuhya  enewh  Jamesun 
Tcuhya  enewh  Johnun  wejekewayene,  kuhya  dush  oogeezhe- 
wenaun  emuh  keche-wahj ewing  chenezhekawezewaud, 

2  Me  dush  emuhenahsuhmenid  kequak-ezhenahgoozeah: 
kezisoong  dush  keezhewahsayeengwa,  ewh  dush  oodahgwe- 
win  wahsayaung  keezhewahbishkahne. 

3  Benuh  dush,  oogewahbuhmahwaun  enewh  Mosesun 
kuhya  enewh  Eliasun  guhnoonegood. 

4  Peter  dush  oogenuhquatuhwaun  oo-oo  keenaud  enewh 
Jesusun,  Tabanengayun,  oonesheshin  oomuh  duhnezeyung, 
keshpin  enanduhmun,  ningahobzhetoomin  oomah  neswe 
wegewaumun ;  keen  pazhik,  Moses  kuhya  pazhik,  kuhya 
owh  Elias  pazhik. 

5  Magwah  dush  kayahbe  kekedood,  benuh  waysayah- 
nuhquud  oogeahgahwahtashkahgoonahwah  :  Benuh  dush 
emuh  ahnuhquuhdoong  keoonjebahmahgud  ewh  ahneme- 
tahgoozewin  oo-oo  keekedoomahguk,  Mesuh  wahowh  ning- 
wis  kache-sahgeiig,  mesuh  man  wane  mug  ;  bezendahwik  suh. 

6  Uhpe  dush  egewh  kekenooahmahgunug  kahnoonduh- 
moowaud,  kekahwesawug,  kekeche-sagezewug  dush. 

7  Jesus  dush  oogepetaungenaun  oo-oo  keekedood,  Oo~ 
nishkahyook,  kuhya  kagoo  sagezekagoon. 

8  Kahoombeshkinzhegwanewaud  dush,  kahween  ahwe- 
yah  oogewahbuhmahsewaun,  me  atuh  Jesusun. 

9  Magwah  dush  penesahkewawaud  oonje  wahjewing, 
Jesus  oogeaungwahmemaun  oo-oo  ekedood,  Kagoo  ahweyah 
weenduhmahwahkagoon  kahwahbunduhmag,  nahnauzh  e- 
goo  keahbejebaud  owh  Enene  oogwissun. 

10  Ookekenooahmahgun  dush  oogeguhgwajemegoon 
oo-oo  keekedoonid,  Ahneshwin  dush  ekedoowaud  egewh 
oozhebeega-wenenewug,  Elias  netum  tahpetuhgwishin  ? 

11  Jesus  dush  oogenuhquatuhwaun  oo-oo  keenaud,  Ka- 
gate  suh  netum  petuhgweshin  owh  Elias,  kuhkenuh  ahnooj 
gagoo  chequuhyukesetood. 

12  Kedenenim  suh,  Ahzhe  kepetuhgwishin  owh  Elias, 
kah  dush  oogenesittahwenahwahsewahwaun,  ananduhmoo- 
waud  dush  goo  oogedoodahwahwaun.  Mesuh  kuhya  nah- 
saub  owh  Enene  oogwissun  kaezhekooduggeegood. 

13  Me  dush  kenesittootuhmoowaud  egewh  kekenooah¬ 
mahgunug  ewh  duhzhemaud  enewh  John  Baptizooewa- 
wenenewun. 

14  Uhpe  dush  kahtuhgwishenoowaud  emuh  ahyahnid 
enewh  ahneshenahban,oogepenaunzekahgoon  pazhig  enene- 
wun,  keoojecheengwunetahgood. 

1 5  O0-00  ekedoonid,  Tabaningayun  ket email ganim  owh 
ningwis:  kewuhnahdeze  suh,  kuhya  keche-kooduggandum  ; 
nuhningim  dush  emuh  ishkootang  ahpungeshin,  kuhya  nuh- 
ningim  emuh  nebeeng. 

16  Ningepetuhmahwaug  dush  egewh  kekekenooahmah- 
gunug,  kah  dush  oogekushkeahsewaun  wenoojemooah- 
waud. 

17  Jesus  dush  oogenuhquatuhwaun  00-00  keekedood, 
Oh  kenuhwah  duhyabwayanduhsewag  kuhya  natah-kuh- 
gaunzetuhmag  bamahdezeyag,  ahneen  menik  kawejewenuh- 
goog?  ahneen  menik  kabuhbemeweduhmoonenuhgoog  ?  pe- 
tuhmahweshig  suh  owh. 

18  Jesus  dush  oogenuhnebekemaun  enewh  mujje-muh- 
nedoon  ;  medush  goo  kahezhesahguhumenid  :  kuhya  dush 
owh  quewezans  ewh  uhpe  kenoojemooind. 

19  Egewh  dush  kekenooahmahgunug  oogepenaunzekah- 
wahwaun  enewh  Jesusun  kenezhekawezenid,  00-00  dush 
keenahwaud,  Ahneshwin  nenuhwind  kekushkeahsewungid 
chesahgeje-wabenungid  ? 

20  Jesus  dush  00-00  oogeenaun,  Me  suh  ewh  dabwayan- 
duhsewag  :  kagate  suh  kedenenim,  Keshpin  ahyahmag  dab- 
wayanduhmoowin  debishkoo  anegookoomenahguk  ewh  00- 
zahwunushke-menekaun,  kegahedahnahwah  00-00  wahjewh, 
Oomah  oonjemahjaun  kuhya  ewede  ezhaun  ;  tahezhah- 
mahgud  dush,  kah  dush  gagoo  kedahpwahnuhwetoosenah- 
wah. 

21  Wah-owh  suh  doowah  kahween  puhkaun  tahoonje 
mahjahse  me  atuh  ahnuhmeaung  kuhya  puhkuddaedezoong 

22  Magwah  dush  duhnezewaud  emuh  Galileenaung, 
Jesus  00-00  oogeenaun,  Owh  suh  Eneneoogwissun  tahpug- 
gedenah  emuh  ooneenjening  enewh  enenewun  : 

23  Oogahnesegoon  dush,  kuhya  nasoogoonahguk  tahah- 
bejebahah.  Kekeche-kushkanduhmoog  dush. 

24  Uhpe  dush  kahtuhgwishenoowaud  emuh  Capernaum- 
ing,  egewh  kahoodahpenungig  ewh  oogemah-shooneyah 
oogepenaunzekahwahwaun  enewh  Peterun  00-00  keenah- 
waud,  Kah  nuh  ween  owh  kakenooahmoonag  tebahahmah- 
gase  ewh  oogemah-shooneyah  ? 

25  O0-00  dush  ekedoo,  Aahe  !  Uhpe  dush  kahpeende- 
gad  emuh  wegewauming,  netum  oogeguhnoonegoon  enewh 
Jesusun,  00-00  keekedoonid,  Ahneen  ananduhmun  Simon  ? 
ahwananun  egewh  uhkeeng  duhzhe  oogemaug  tabahahmah- 
goowaud  ewh  oogemah-shooneyah  ?  enewh  nuh  tebenuhwa 
oonejahnesewaun,  gamuh  mayuggezenejin  ? 

26  Peter  dush  00-00  oodenaun,  Enewh  suh  mayuggeze¬ 
nejin.  Jesus  dush  00-00  oodenaun,  Benuh  dush  ween  kah- 
ween  nundahwandahgoozesewug  egewh  wanejahnesemindjig 
chetebahahmahgawaud. 

27  Nindahwauj  dush  goo,  chenishkeahsewungwah, 
ezhaun  emah  kechegummeeng,  bahkoobe-wabenun  ewh  me- 
gishkun,  oodahpin  dush  owh  gegoo  netum  kamookebeed  ; 
Uhpe  dush  kepahkedoonabenud,  kegahmekahwah  owh 
shooneah ;  Oodahpin  dush,  meezh  egewh,  mesuh  keen 
kuhya  neen  tebahuhmahgayung. 

CHAP.  XVIII. 

MEDUSH  goo  ewh  uhpe  kepenaunzekahwahwaud 
egewh  kekenooahmahgunug  enewh  Jesusun  00-00 
ekedoowaud,  Ahwanan  owh  kache-ahpetandahgoozid  emuh 
keche-kezhegoong  oonje  oogemahwewining. 

2  Jesus  dush  oogenundoomaun  pazhig  agahsheenejin 
ahbenoojeiin,  keahsaud  emuh  ahyahnid. 

3  O0-00  dush  keekedoo,  Kagate  kedenenim,  Keshpin 
aunjeegoosewag,  kuhya  ahbenoojeeeng  ezhewabezesewag, 
kahween  kegahpeendegaseem  emuh  keche-kezhegoong 
oonje  oogemahwewining. 

4  Ahwagwan  dush  kaezhedahbussanemoogwan  azhe- 
dahbusanemood  wah-owh  ahbenooje,  me  suh  owh  kache- 
ahpetandahgoozid  emuh  keche-kezhegoong  oonje  ooge¬ 
mahwewining. 

5  Ahwagwan  dush  wadapenahgwan  pazhik  oonoo  * 
denoowun  ahbenoojeiin  emuh  nindezhenekahzoowining  nin- 
doodahpenik  suh. 

6  Ahwagwan  dush  kamujj e-doodah waligwan  pazhik 
oonoo  agahsheenejin  duhyabwayanemenejin,  ahwahshema 
tahgeoonesheshinene  pootahgune-ahsineen  cheahgoonemind- 
ebun,  cheahpuggenind  dush  emuh  akoo-demeeg  ewh  keche- 
gummee. 

7  Kahgwahnesuhguhkumig  suh  ewh  uhkee  oonje  muj- 
je-doodahgawinun  !  pooch  mahween  tahtuhgwishenoomah- 

gudoon  mujje-doodahgawinun  ;  kahgwahnesuggeze  suh  owh 
enene  kaoonjeemahgudenegwan  ewh  mujje-doodahgawin  ! 

8  Benuh  suh,  keshpin  ewh  keneenj  gamuh  ewh  kesit 
mujje-doodahgooyun,  kishkezhun  suh  enewh,  ningooje  dush 
ahpuggedun ;  ahwahshema  suh  tahoonesheshin  chemahkis- 
kahy  unbun,  gamuh  chemahmaunjegoosey unbun,  emuh  be- 
mahdezewining  chepeendegayunbun,  dush  ween  mesuhwah 
neezhenoomahguk  enewh  keninjeen  gamuh  neezhenoomah- 
guk  kekaudun  cheahpuggenegooyunbun  emuh  kahgega- 
ishkootang. 

9  Keshpin  suh  mujje-doodahgooyun  ewh  keshkinzhik, 
kejepetoon  suh,  ningooje  dush  ahpuggedun  ;  ahwahshema 
tahoonesheshin  chepazhikwungebun  ewh  keshkinzhik,  emuh 
dush  bemahdezewining  chepeendegayunbun,  mesuhwah 
neezhenoomahguk  enewh  keshkinzhegoon  emuh  dush  mujje- 
ishkootang  ahpuggenegooyunbun. 

10  Aungwahmezeyook  suh  cheneshebahpenoodahwah- 
sewag  pazhik  oogoo  agahsheejig  ;  00-00  muh  kedenenim, 
Ewede  keche-kezhegoong  oodangenemewaun  ahpena  oo- 
wahbundahnahwah  oodangwy  owh  Noos  keche-kezhegoong 
ayaud. 

n  Ewh  muh  kepeoonjeezhah  owh  Enene  oogwissun 
chebemajetood  ewh  kahwuhnishingebun. 

1 2  Ahneen  ananduhmag  ?  keshpin  ahweyah  enene 
tebanemaud  ningoodwauk  enewh  mahneshtahneshun,  pashik 
dush  wuhneshenenid,  kah  nuh  ween  oonuhguhnahseen  enewh 
shaunguhswe-meduhnuh  ahshe  shaunguhswe,  cheahwe-oon- 
doonawahpun  dush  emuh  wahjewing  \enewh  kahwuhneshe- 
nejin  ? 

13  Keshpin  dush  mekahwaud,  kagate  kedenenim,  ah¬ 
wahshema  suh  moojegeze  oonje  enewh  pazhik,  enewh  dush 
ween  shaunguhswemeduhnuh  ahshe  shaunguhswe  kahwuh- 
neshinsenegoon. 

14  Mesuh  ewh  nahsaub,  kahween  enanduhse  owh  Koo- 
sewah  keche-kezhegoong  ayaud,  pazhik  oonoo  agahsheenejin 
chebahnahdezenid. 

15  Keshpin  dush  kejekewa  mujje-doodook,  ezhaun  ah- 
weweenduhmow  oomujje-doodahgawin,  kenuhwah  atuh  ne- 
zheyag :  keshpin  bezindook,  mesuh  kekushkeiid  owh  keje¬ 
kewa. 

16  Keshpin  dush  webezindoosenook,  kegahweejewah 
pazhik  gamuh  neezhpakahnezejig,  emuh  oodoonewaung 

neezh  gamuh  neswe  dabahjemoojig  kuhkenuh  enewh  eke- 
doowinun  cheoohjeminjemoosechegahdag. 

17  Keshpin  dush  webezindahwahsig,  weenduhmow 
egewh  anuhmeahjig  mahyahwunj eedej  ig  ;  keshpin  webezin¬ 
dahwahsig  enewh  anuhmeahnejin  mahyahwunjeedenejin, 
Gentile-weneneeng  kuhya  mahwunjechega-weneneeng  ke- 
gahuhyenanemah. 

18  Kagate  kedenenim,  Wagoodoogwan  kaminjemah- 
pedoowagwan  edush  oomuh  uhkeeng  tahminjemahpeje- 
gahda  ewede  keche-kezhegoong  ;  Wagoodoogwan  edush 
k  a  a  h  bah  ah  moo  w  ag  w  a  n  oomuh  uhkeeng  tahahbahegahda 
ewede  keche-kezhegoong. 

19  Menuhwah  kedenenim,  Keshpin  neezheyag,  nuh- 
yanzh  dush  goo  mahmahwe  enanduhmag*  oomuh  uhkeeng 
wagoodoogwan  kanundooduhmoowagwan,  mesuh  kadood- 
oonag  ewh  Noos  keche-kezhegoong  ayaud. 

20  Tebe  muh  anduhzhe-mahoonjeedewahgwan  neezh 
gamuh  neswe  emuh  nindezhenekahzoowining,  mesuh  goo 
emuh  nanahwuhyuheee  ahyahyaun. 

21  Medush  kepenaunzekahwaud  owh  Peter,  00-00  ke- 
enaud,  Tabaningayun,  ahneen  duhcheeng  maje-doodahwejin 
nejekewa  kaahbwayanemugebun  ?  nahnauzh  nuh  goo  neezh- 
wahching  ? 

22  Jesus  00-00  oodenaun,  Kahween  kedenesenoon,  Nah¬ 
nauzh  neezhwahcheeng ;  Nahnauzh  suh  goo  neshwahswe 
meduhnuh  duhcheeng  neshwahswe. 

23  Mesuh  dush  wanj e-enandahgwuk  ewh  keche-kezhe¬ 
goong  oogemahwewin  debishkoo  pazhik  keche-oogemah, 
nanduhwanemaud  enewh  oobuhmeetuhgunun  chetebahah- 
mahgood. 

24  Uhpe  dush  mahyahje-ahgindahsood,  kepetuhmah- 
wah  pazhik,  metahching  metauswauk  talentun  mazenuh- 
ahmahgoojin. 

25  Kuhnuhga  gagoo  ahyaunsig  ewh  chekezhekahwah- 
pun,  keekedoowun  suh  oodoogemahmun  cheahtahwamind 
ewh  weyow,  kuhya  wewun,  kuhya  oonejahnesun,  kuhya 
kuhkenuh  ooduhyeemun,  chekezhekahzoopun. 

26  Owh  dush  buhmeetahgun  keahpuggezood,  kuhya 
keshahgushketahwaud,  00-00  keekedood,  Nindoogemaum, 
mahnoo  peawuhganemeshin,  kuhkenuh  dush  kegahta- 
kezhekoon. 

27  Medush  owh  buhmeetahgun  keketemahganemegood 
onewh  oodoogemahmun,  kepuggedenegood  dush,  kuhya 
kewabenemahgood  oomuhzenuhegawin. 

28  Kesahgahum  dush  owh  buhmeetahgun,  kemekah- 
waud  pazhik  weejebuhmeetahgunun,  ningoodwauk  shoo- 
neaunsun  mazinuhahmahgoojin  :  oogetuhkoonaun  dush 
enewh,  kuhya  kesuggegoondahgunanaud,  00-00  dush  kee- 
kedood,  Tebahahmahweshin  keshpin  kagoo  muhzenuhah- 
mahweyun. 

29  Weejebuhmeetuhgunun  keapuggezoowun  emuh  00- 
sittaung,  oogepahgoosanemegoon  dush,  00-00  keekedoonid, 
Peawuhganemeshin,  kuhkenuh  dush  kegahtakezhekoon. 

30  Kahween  dush  oogedabwatahwahseen  :  oogeahwe- 
peendega-wabenaun  emuh  kebahquahoode-weguhmigoong, 
nahnauzh  suh  chekezhekung  ewh  muhzenuhahmahgawin. 

31  Uhpe  dush  weejebuhmeetahgunun  kahwahbunduh- 
menid  ewh  kahezhechegad,  kekeche-kushkanduhmoon,  ke- 
ezhahwaud  dush  oodoogemahmewaun,  keweenduhmahwah- 
waud  dush  kuhkenuh  uhyezhecheganid. 

32  Medush  oodoogemahmun  uhpe  kahnundoomegood,  , 
00-00  keegood,  Kakebahdezeyun  bameetahguneweyun, 
kegewabenuhmoon  suh  kuhkenuh  ewh  muzzeneegawin, 
oonje  kepahgoosanemeyun  : 

33  Kah  nuh  dush  kuhya  keen  kedahgeezheketemah- 
ganemahse  keejebuhmeetahgun,  debishkoo  kuhya  neen  kah- 
ezheketemahganemenaun  ? 

34  Kenishkahdezewun  dush  oodoogemahmun,  keah- 
puggenegood  dush  emuh  ahyahnid  enewh  quatuggeewane- 
jin,  nahnauzh  chekezhekahgood  kuhkenuh  ewh  menik  ma- 
zenuhahmahgood. 

35  Mesuh  kuhya  nahsaub  kadoodoonag  owh  Noos 
kezhe-kezhegoong  ayaud,  kishpin  suh  emuh  kedaewaung 
kuhkenuh  wabenuhmahwahsewagwah  egewh  kejekewae- 
waug  ewh  menik  kemujje-doodoonagwah. 

EEZHEWABUD  dush  uhpe  Jesus  kahishquah-keke- 


IV  dood  oonoo  ekedoowinun,  Galileenaung  keoonje- 
mahjah,  kepeezhah  dush  emuh  enuhkakummig  Judea  ah- 
gahme-seebe  ewh  Jordan  ; 

2  Oogenoopenuhnegoon  dush  enewh  kache-ooquenoo- 
nejin  ahneshenahban  ;  medush  ewede  kenoojemooaud. 

3  Oogepenaunzekahgoon  dush  enewh  Phariseen,  ke~ 
kuhgwatebanemegood,  oo-oo  keenaud,  Enahkoonegam  nuh 
wahbenaud  owh  enene  wewun  ahnooj  gagoo  ezhechegawin 
oonje  ? 

4  Oogenuhquatuhwaun,  00-00  keenaud,  Kah  nuh  ween 
kegeahginduhsenahwah,  owh  wuhyashkud  kahoozheaud  oo- 
geoozheaun  enewh  enenewun  kuhya  enewh  equawun. 

5  Oo-oo  dush  keekedood,  Mesuh  owh  enene  kaoonje- 
nuhguhnaud  enewh  oosun  kuhya  enewh  oogeen,  oogahmin- 
jemenaun  dush  enewh  wewun :  ahnoo  dush  neezhewaud 
tahpazhikwunene  weyausewah  ? 

6  Kahween  kayahbe  neezhesewug,  pazkikwunene  suh 
weyausewah.  Ewh  dush  Kesha-Muhnedoo  k a h m ah m a h w e - 
tood,  kahween  enene  oogahpuhkawenunseen. 

7  Oo-oo  dush  oodenahwaun,  Ahnishwin  dush  Moses 
kahoonjeenahkoonegad,  equa  chemeenind  ewh  wabenede- 
wine-muzzeneegun,  chewabenind  dush  ? 

8  Oo-oo  dush  odenaun,  Mushkahwaug  kedaewah.  mesuh 
ewh  Moses  kahoonjepuhgedenuhmoonag  chewabenagwah 
kewedegamahgunewaug :  kah  suh  ween  wuhyashkud  oo-oo 
keezhewabuhsenoon. 

9  Kedenenim  suh,  Ahwagwan  kawabenahgwan  enewh 
wewun  pazhigwahdezesenegoon,  wedegamaud  dush  bakah- 
nezenejin,  pezhigwahdeze  suh  goo  :  Ahwagwan  dush  ka- 
wadegamahgwan  enewh  kahwabeneminj in  pezhigwahdeze 
suh. 

10  Oo-oo  dush  ooneegoon  enewh  ookekenooahmahgun- 
un,  Keshpin  oo-oo  ezhewabudenig  oowedegandewinewaun 
owh  enene  kuhya  enewh  wewun,  kahween  oonesheshin- 
senoon  ewh  wewid. 

ii  Oo-oo  dush  oogeenaun,  Kahween  kuhkenuh  oodoo- 
dahpenunsenahwah  oo-oo  ekedoowin,  egewh  suh  atuh  mah- 
nindjig. 

12  Ahyahwug  suh  ayaqua-v/enenewug,  kahezhenegeegoo- 
jig  oogeewaun  :  Ahnind  dush  ayaqua-wenenewug,  oogeezhe- 
oozheegoowaun  enewh  enenev/un  ;  kuhya  ahnind  ayaqua- 
wenenewug  keezheoozheedezoowug,  keche-kezhegoong  duh- 
zhe  oogemahwewin  oonje.  Owh  kashketood  cheoodahpen- 
ung,  mahnoo  oogahoodahpenaun. 

13  Medush  kepetuhmuhwind  enewh  agahshenejin  ah- 
benoojeim,  cheahtoowaud  enewh  ooninjeen  emuh  ooweyow- 

60 


CHAP.  XIX. 


ening,  kuhya  cheahnuhmeatuhmahwaud  ;  egewh  dush 
kekenooahmahgunug  oogeoonjeahwaun  enewh. 

14  O0-00  dush  keekedood  owh  Jesus,  Mahnoo  ningah- 
penaunzekahgoog  egewh  agahsheejig  ahbenoojeiig,  kagoo 
oonjeahkagoon,  me  muh  oogoo  denoowug  emuh  keche- 
kezhegoong  duhzhe  oogemahwewining  ayahjig. 

15  Oogeahtoowaun  ooninjeen  emuh  weyowening,  ewede 
dush  keoonjemahjah. 

1 6  Benuh  dush,  pazhik  oogepenaunzekahgoon  00-00 
keegood,  Manoo-ezhewabezeyun  kakenooahmahgayun,  wag- 
oonan  menoo-ezhechegawin  kaezhechegayaun,  cheoonjeah- 
yahmaun  ewh  kahgega-bemahdezewin  ? 

17  O0-00  dush  oogeenaun,  Ahnishwin  Manoo-ezhewa¬ 
bezeyun  ezheyun  ?  kahween  ahweyah  menoo-ezhewabezese, 
me  atuh  Kesha-Muhnedoo  :  Keshpin  nunduhwanduhmoo- 
wunan  chepeendegayun  emuh  bemahdezewining,  guhnuh- 
wandun  enewh  kuhgequawinun. 

18  O0-00  dush  oodegoon,  Ahneen  enewh  ?  Jesus  dush 
00-00  oogeenaun,  Kahween  kegahneshewase,  Kahween  ke- 
gahpezhigwahdezese,  Kahween  kegahkeemoodese,  Kahween 
kegahkenuhwishke-bahtahewase. 

19  Kechetwahwanim  koos  kuhya  keguh  ;  kuhya,  Kegah- 
ezhesahgeah  keej-duhnuhkewamahgun  debishkoo  goo  azhe- 
sahgeedezooyun. 

20  O0-00  dush  oogeegoon  enewh  ooshkenahwan,  Kuhke- 
nuh  oonoo  ningeguhnuhwandaunun  pahahkoo-ooshkenege- 
sheweyaun  :  Wagoonash  kayahbe  nwaundasayaun  ? 

21  Jesus  dush  00-00  oogeenaun,  Keshpin  nunduhwan- 
duhmun  chekeche-quuhyuk-wahdezey unbun,  mahjaun  ah- 
weahtahwahgan  enewh  ketebenuhwawezewinun,  meezh  dush 
egewh  katemahgezejig,  kegahahyaun  dush  tebenuhwa- 
wezewin  emuh  keche-kezhegoong  ;•  penoopenuhzheshin 
dush. 

22  Uhpe  dush  owh  ooshkenuhwa  kahnoondung  ewh 
ekedoowin,  kemahjah  keche-kushkandung  :  kebahtuhyenuh- 
denewun  muh  ootebenuhwawezewinun. 

23  Jesus  dush  00-00  oogeenaun  enewh  ookekenooah- 
mahgunun,  Kagate  kedenenim,  ahgahwah  tahpeendega  owh 
kache-tebenuhwawezid  enene  emuh  keche-kezhegoong  duh¬ 
zhe  oogemahwewining. 

24  Menuhwah  dush  00-00  kedenenim,  Nahwuj  wanepun- 
ud  owh  pagwahwegung  cheshahbooweed  emuh  pahgoon- 

ayahnig  ewh  shabboonegun,  owh  dush  ween  kache-tebenuh- 
wawezid  enene  chepeendegapun  emuh  oodoogemahwewin- 
ing  owh  Kesha-Muhnedoo. 

25  Uhpe  dush  kahnoonduhmenid  enewh  ookekenooah- 
mahgunun,  kekeche-mahmahkahdanduhmoon,  00-00  keeked- 
oonid,  Ahwanan  dush  kabemajeind  ? 

26  Jesus  dush  oogeguhnuhwahbuhmaun,  00-00  keenaud,, 
Egewh  enenewug  kahween  oodahgekushketoosenahwah ; 
Kesha-Muhnedoo  dush  ween  kah  gagoo  oopwahnuhwetoo- 
seen. 

27  Medush  Peter  kenuhquatuhwaud,  00-00  keenaud, 
Benuh,  nenuhwind  ningenuhguhdahnaunin  kuhkenuh  gagoo, 
chenoopenuhnegooyun ;  ahneen  dush  kadoodahgooyaung  ? 

28  Jesus  dush  00-00  oogeenaun,  Kagate  kedenenim, 
kenuhwah  kahnoopenuhzheyag,  emuh  aunj-bemahdezewin- 
ing,  uhpe  kawuhwanuhbid  owh  Enene  oogwissun  emuh  pa- 
zhegandahgwudenig  oodoogemahwewin,  kuhya  kenuhwah 
kegahnuhmuhduhbim  emuh  metahswe-ahshe-neezh  ooge- 
mahwuhbewining,  chetebahkoonagwah  egewh  metahswe- 
ahshe-neezh  anduhswayuggezejig  Israelitug. 

29  Menik  dush  egewh  kahnuhguhdungig  enewh  oowe- 
gewaumewaun,  gamuh  enewh  wejekewaewaun,  gamuh 
enewh  oodahwamahwaun,  gamuh  enewh  oosewaun,  gamuh 
enewh  oogewaun,  gamuh  kuhya  goo  enewh  wewewaun,  ga¬ 
muh  kuhya  goo  enewh  oonejahnesewaun,  gamuh  kuhya  goo 
ooduhkeemewaun,  oonje  ewh  nindezhenekahzoowin,  nin- 
goodwauk  suh  dush  mashquaud  menik  oogahoodahpenah- 
nahwah,  kuhya  dush  goo  tahmeenahwug  ewh  kahgega-be- 
mahdezewin 

30  Nebewah  dush  ween  goo  egewh  nahgaunandahgoo- 
zejig  taheshquayandahgoozewug ;  kuhya  dush  egewh  ash- 
quayandahgoozej  ig  tahnegaunandahgoozewug. 

WH  muh  keche-kezhegoong  duhzhe  oogemahwewin 


enandahgwud  debishkoo  pazhik  wawegewaumid  enene, 
kahsahgahung  kekezhab,  cheahweahnoonaud  kaahnookee- 
nejin  emuh  ooshoowemine-ketegauning. 

2  Uhpe  dush  kahenaud  enewh  ahnooke-wenenewun 
chetebahahmahwaud  pazhik  shooneyaunsun  naningoo  ke- 
zhik,  oogeezhenahzhahwaun  emuh  ooshoowemene-ketegaun- 
ing. 

3  Kesahgahum  ciush  menuhwah  uhpe  nasoo-tebahegun- 
adenig,  kewahbuhmaud  dush  bakahnezenejin  ahneshah  ne- 
buhwenid  emuh  anduhzhe-ahtaunding. 

4  Oogeguhnoonaun  kuhya  oonoo,  Kuhya  kenuhwah 
ezhaug  emuh  shoowemene-ketegauning,  quuhyuk  suh  kegah- 
tebahahmoonenim.  Medush  keezhahwaud. 

5  Menuhwah  dush  nahyahwuhquanig  keiihnesahguhum 
kuhya  kahshaunguhsoo-tebahegunadenig,  nahsaub  ewh  kee- 
zhechega. 

6  Kagah  dush  anepungeshemoonenig  kesahgahum,  ke¬ 
wahbuhmaud  ahnind  ahneshah  nahbahwenid,  oogeenaun 
dush,  Ahneshwin  kuhpa-kezhik  nuhnebahweyag  oomah 
ningood  ahnookesewag. 

7  Oo-oo  dush  oodegoon,  Kah  suh  ahweyah  nindah- 
noonegoosenaun :  Oo-oo  dush  oodenaun,  Kuhya  kenuh¬ 
wah  ezhahyook  emuh  shoowemene-ketegauning ;  quuhyuk 
suh  kegahtebahahmahgoom. 

8  Uhpe  dush  wanahgooshenig,  owh  dabandung  ewh 
shoowemene-ketegaun  oodenaun  enewh  oomezhenahwa- 
mun,  Nundoom  egewh  anookejig,  tebahahmow  ewh  keah- 
nookewaud,  egewh  eshquauj  kahpeahoonindjig  oonjemah- 
je-tebahahmahgan  nahnauzh  egewh  netum  kahahnoo- 
nindjig. 

9  Uhpe  dush  kahpeezhahwaud  gagah  pangeshemoone- 
nig  kahpeahnoonindj ig,  anduhchewaud  oogeoodahpenah- 
nahwah  papazhik  shooneauns. 

10  Uhpe  dush  egewh  netum  kahpeahnoonindj  ig  kah¬ 
peezhahwaud,  nahwuj  nebewah  nenuhwind  ningahtebah- 
ahmahgoomin  keenanduhmoog  ;  kuhya  wenuhwah  oogeoo- 
dahpenahnahwah  papazhik  shooneauns. 

11  Uhpe  dush  kahoodahpenuhmoowaud  oogemindah- 
wahmahwaun  enewh  wawegewahmenejin,  oo-oo  dush  ke- 
ekedoowaud. 

12  Oogoo  suh  eshquauj  kahahnoonindjig  ningoo-tebah- 
egunag  atuh  keahnookewug,  nahsaub  dush  goo  kedezhete- 
bahahmahwaug  ewh  menik  tebahahmahweyaung  nenuh¬ 
wind  k  ah  p  wah  wall  n  ay  a  u  n  g  kuhpa-kezhik  magwah  keke- 
zhahtag. 

13  Oogenuhquatuhwaun  dush  pazhik  00-00  akedoone- 
jin,  00-00  dush  keenaud,  Neeje  kahween  ningood  kemujje- 
doodoosenoon  ;  kah  nuh  ween  kegeekedooseminahbun,  pa¬ 
zhik  shooneauns  chetebahmoonaun. 

14  Oodahpenun  suh  keduhyeem,  mahjaun  dush  :  ninde- 
nandum  chetebahahmahwug  mahbuh  eshquauj  kahahnoo- 
nind  menik  azhetebahuhmoonaun. 

15  Kah  nuh  ween  quuhyukwussenoon  uhyenanduh- 
maun  chedooduhmaun  tebenuhwa  ninduhyeem  ?  oonje- 
mujjeiihyeeeweshewun  nuh  keshkinzhik,  oonje  neen  kesha- 
wahdezeyaun  ? 

1 6  Me  suh  dush  ashquayandahgoozejig  kanegaunand- 
ahgoozewaud,  kuhya  nahgaunandahgoozejig  kaishquayan- 
dahgoozewaud  :  bahtuhyeenwug  muh  egewh  nandoomind- 
jig,  pungeshawuggezewug  egewh  kagegenindjig. 

17  Jesus  dush  uhneezhaud  emuh  Jerusaleming  puhka- 
yeee  oogeezhewenaun  enewh  metahswe-ahshe-neezh  ooke- 
kenooahmahgunun  emuh  meekunaung,  00-00  oogeenaun. 

18  Benuh,  kedezhahmin  emuh  Jerusaleming;  kuhya 
owh  Enene  oogwissun  tahpuggedenah  emuh  ooeenjewaung 
egewh  keche-sahsahgewejega-wenenewug  kuhya  egewh  00- 
zhebeega-wenenewug,  oogahnahneboomegoon  dush  enewh. 

19  Oogahpuhgedenahmahwahwaun  enewh  mayuggeze- 
nejin  cheneshebahpenoodahwahnid,  kuhya  chepuhzhunzha- 
wahnid,  kuhya  cheahgwahquahwahnid  :  uhnenesoogoonah- 
gudenig  dush  tahahbejebah. 

20  Medush  kepenaunzekahgood  enewh  oogeene  Zebe- 
dee  oogwissisun,  kepewejewegood  oogwissisun,  keshah- 
gushketahgood,  dush  ewh  gagoo  kepahgoosanemegood. 

21  O0-00  dush  oogeenaun,  Wagoonan  ewh  nanduh- 

wanduhmun  ?  O0-00  dush  keegood,  Enahkoonegan  oogoo 

neezh  ningwissug  chenuhmuhduhbewaud,  pazhik  emuh  ke- 
kechenikaung,  kuhya  pazhik  emuh  kenuhmunjenikaung, 
emuh  kedoogemahwewining. 

22  Jesus  dush  oogenuhquatuhwaun  00-00  keenaud, 
Kahween  kekekanduhsenahwah  ewh  nandoodahmahgayag. 
Kekushketoonahwah  nuh  chemenequayag  emuh  nemine- 
quahjeguning  neen  manequayaun,  kuhya  cheezhebaptizoo- 
egooyag  ewh  azhebaptizooegooyaun  ?  O0-00  oodenahwaun, 
Nindahkushketoomin  suh. 

23  O0-00  dush  oodenaun,  Kagate  suh  kegahmenequam 
nemenequahjeguning,  kuhya  kegahezhebaptizooemegoom 
neen  azhebaptizooegooyaun  ;  ewh  dush  ween  chenuhmuh- 
duhbing  emuh  nekechenikaung,  kuhya  emuh  nenuhmunje- 
nikaung,  kahween  neen  nindooduhyemeseen  chemeenug- 
wah  egewh  atuh  kahwahwazhetahmahgoojig  enewh  Noosun. 

24  Uhpe  dush  egewh  metahswe  kahnoonduhmoowaud, 
oogenishkanemahwaun  enewh  neezh  wawejekewaindenejin. 

25  Jesus  dush  oogenundoomaun,  00-00  dush  keekedoo, 
Kekekandahnahwah  suh  azheoogemahwenid  egewh  ma- 
yug-ahneshenahbag  oodoogemahmewaun  ewh  egoo  ayenah- 
koonegoowaud,  Jmhya  egewh  nahgahnezejig  oodoogemah- 
kundahwahwaun. 

26  Kah  suh  dush  kenuhwah  00-00  kegahezhewabeze- 
seem,  Ahwagwan  suh  kenuhwah  nanduhwanduhmoogwan 
chekechetwahwandahgoozid,  me  suh  owh  kabuhmeetoonag. 

27  Ahwagwan  dush  kenuhwah  anduhcheyag  nanduh¬ 
wanduhmoogwan  chenegahnandahgoozid,  mesuh  owh  ka¬ 
buhmeetoonag  : 

28  Debishkoo  goo  kuhya  ween  Enene  oogwissun  azhe- 
peoonjeezhahsig  chebuhmeetuhwind,  chebuhmeetahgad  suh 
peoonjeezhah,  kuhya  chemeegewad  oobemahdezewin  ewh 
kezhekahgawin  nebewah  oonje. 

29  Uhpe  dush  Jerichoi'ng  keuhneoonjemahjahwaud,  ne¬ 
bewah  ahneshenahban  oogenoopenuhnegoon. 

30  Benuh  dush,  neezh  kakepeengwajig  kenuhmuhduh- 
bewug  emuh  chegekunah,  uhpe  dush  nwaunduhmoowaud 
Jesusun  bemoosanid,  kepepahgewug,  00-00  keekedoowaud, 
Shahwanemeshenaum,  Tabaningayun,  wagwissemik  David. 

31  Egewh  dush  ahneshenahbag  oogekenahahmahwah- 
waun,  ewh  chepoone-kekedoonid  :  ashkum  dush  goo  keke- 
che-pepahgewug,  00-00  keekedoowaud,  Shahwanemeeshe- 
naum,  Tabaningayun,  wagwissemik  owh  David. 

32  Jesus  dush  pezaune-kahbahwe,  oogenundoomaun, 
00-00  keekedood,  Wagoonan  ewh  nanduhwanemeyag  che- 
doodoonahgoog ? 

33  Oo-oodush  oogeegoon,  Tabaningayun,  chepahquah- 
bemahguk  neshkinzhegoonahnin. 

34  Jesus  dush  oogeketemahganeinaun,  oogetaungenuh- 
mahwaun  dush  ooshkinzhegoone  ;  bahbega  dush  goo  oosh- 
kinzhegoowaun  kewahbemahgudenig,  kenoopenuhnegood 
dush. 

2  Oo-oo  keenaud,  Ezhahyook  emuh  oodanaunsing  ewh 
debishkoo  ahyahyag  anduhgoog,  kazhetin  dush  kegah- 
mekahwahwah  mamaungesha  takoobezood,  kuhya  enewh 
oomahnesheensemun  :  ahbahook,  pctahweshig. 

3  Keshpin  dush  ahweyah  ningood  enenag,  oo-oo  kegah- 
enahwah,  Tabaningad  suh  ooweahwaun ;  kazhetin  dush 
oogahpungedenaun. 

4  Kuhkenuh  suh  oo-oo  keezhewabud,  chedebishkoosag 
ewh  kahekedood  aunwahjega-wenene,  oo-oo  keekedood, 

5  Weenduhmahwik  Zion  oodahnun,  Benuh,  kekeche- 
oogemaum  kepenaunzekaug,  shawanjegad,  pamoomegood 
enewh  mamaungeshan,  kuhya  mahnesheensun  mamaun¬ 
gesha  oonejahnesun. 

6  Kemahjahwug  dush  egewh  kekenooahmahgunug,  ke~ 
ezhechegawug  dush  ewh  kahezhegahgaunzemegoowaud 
enewh  Jesusun. 

7  Oogepeenahwaun  enewh  mamaungeshan  kuhya  e- 
newh  mahnesheensun,  oogepemoondahahwaun  dush  enewh 
oodahgwewinewaun,  kuhya  oogenuhmuhduhbeahwaun  e- 
muh. 

8  Keche-nebewah  ahneshenahbag  oogesuhswa-wabenah- 
nahwah  oodahgwewinewaun  emuh  mahyahwekunah ;  ah- 
nind  dush  oogekishkezhahnahwaun  wahtikwaunsun  emuh 
metikoong,  kuhya  oogesuhswa-wabenahwaun  emuh  mahyah¬ 
wekunah. 

9  Egewh  dush  waqueenoojig  ahnishenahbag  nahgah- 
nejig,  kuhya  egewh  nwahpenungig,  kepepahgewug,  oo-oo 
keekedoowaud,  Hosanna  enewh  wagwessejin  owh  David  ! 
shahwandahgooze  suh  owh  pahtuhgwishing  emuh  oode- 
zhenekahzoowining  owh  Jehovah  :  mahnoo  Hosanna  keche- 
eshpeming ! 

10  Uhpe  dush  kahpeendegad  emuh  Jerusaleming,  keoo- 
jahnemezemahgud  kuhkenuh  oodanah,  oo-oo  keekedoong* 
Ahwanan  mahbuh  ? 

11  Egewh  dush  mahyahmahwenoojig  keekedoowugy 
Mesuh  mahbuh  Jesus  owh  Nazareth  Galileenaung  ooda- 
naung  duhzhe  aunwahjega-wenene. 

12  Jesus  dush  kepeendega  emuh  Kesha-Muhnedoo  oo- 
dahnuhmea-weguhmigoong,  oogesahgeje-wabenaun  dush 
enewh  atahwahganejin  kuhya  enewh  kaushpenujjeganejin 
emuh  ahnuhmea-weguhmigoong,  oogeahnemikoowabenuh- 
moowaun  enewh  ooduhdoopoowinene  enewh  muhyash- 

quahdoonanejin  shooneaun,,  kuhya  *  oodahpuhbewinfcne 
enewh  keche-oomemeen  atahwanejin. 

13  O0-00  dush  keenaud,  O0-00  ezhebeegahda,  Ahnuh- 
mea-weguhmig  suh  tahezhenekahda  newegewaum  ;  kemoo- 
deshke-weguhmigoong  suh  kenuhwah  kegedinwamekah- 
dahnahwah. 

14  Enewh  kakepeengwanejin  kuhya  kuhyahgejekah- 
danejin  oogepenaunzekahgoon  emuh  ahnuhmea-weguhmig- 
oong ;  oogenoojemooaun  dush. 

1 5  Uhpe  dush  egewh  keche-sahsahgewej  ega-wenenewug* 
kuhya  egewh  oozhebeega-wenenewug  kahwahbunduhmoo- 
waud  enewh  mahmaundahwejegunun  kahezhecbegad,  kuhya 
ahbenoojeim  pepahgenid  emuh  ahnuhmea-weguhmigoong, 
00-00  ekedoonid,  Mahnoo  Hosanna  enewh  wagwissejin  owh 
David  ;  kenishkahdezewug. 

16  O0-00  dush  oogeenahwaun,  Kenoondahwaug  nuh 
ekedoowaud  oogoo  ?  Jesus  dush  00-00  oogeenaun,  Aahe  ; 
kah  nuh  wekah  kedahginduhsenahwah  00-00,  Emuh  oodoo- 
newaung  ahbenoojeiig  kuhya  nwaunejig  kegekezhetoon 
ewh  wahwezhanduhmoowin  ? 

1 7  Oogenuhguhnaun  dush,  kuhya  keoonjemahjaud  e- 
muh  oodanaung,  ewede  Bethanying  keezhaud  ;  me  emuh 
kuhpa-tebik  keahyaud. 

18  Kakezhabahwahgudenig  dush  menuhwah  ezhaud 
emuh  oodanaung,  kepuhkudda. 

19  Wuhyahbuhmaud  dush  enewh  figoomenahgahwun- 
zheen  emuh  mahyahwekunah,  oogenaunzekahwaun,  kah 
dush  gagoo  oogemekunseen  emuh,  me  atuh  ahnebeshun, 
00-00  oodenaun,  Kahween  wekah  kegahmenewese.  Me  dush 
goo  bahbega  kahezhewesahkoozood. 

20  Uhpe  dush  egewh  kekenooahmahgunug  wuhyahbuh- 
mahwaud,  kemahmahkahdanduhmoog,  00-00  keekedoo- 
waud,  Kagate  keche-bahbega  kewesahkoozoo  owh  figoo- 
menuhgahwunzh ! 

21  Jesus  dush  oogenuhquatuhwaun  00-00  keenaud, 
Kagate  kedenenim,  Keshpin  ahyahmag  ewh  dabwayanduh- 
moowin,  kuhnuhga  dush  ahgoonwayanduhsewag,  kahween 
atuh  00-00  kegahtaezhechegaseem  kahdoodahwug  owh 
figoomenahgahwunzh,  keshpin  dush  00-00  eduhmag  00-00 
wahjewh,  Kegahmahjewenegoo  kuhya  kegahpahkoobewabe-* 
negoo  emuh  kechegummeeng  :  mesuh  goo  kaezhewabuk. 

22  Kuhkenuh  suh  ^hnooj  gagoo  kanundoodahmoowag- 
wan  uhpe  anuhmeahyagoon,  keshpin  dabwayanduhmag, 
kegahmeenegoom  suh  goo. 

23  Uhpe  dush  kahpeendegad  emuh  keche-ahnuhmea- 
weguhmigoong,  magwah  dush  kekenooahmahgad  oogepe- 
naunzekahgoon  enewh  keche-sahsahgewej ega-wenenewun 
kuhya  ooketezemewaun  egewh  ahneshenahbag,  00-00  eke- 
doonid,  Wagoonan  ewh  kushkeawezewin  wanjeezheche- 
gayun  oonoo  ?  Ahwanan  dush  kahmeenik  00-00  kushke¬ 
awezewin  ? 

24  Jesus  dush  oogenuhquatuhwaun  00-00  keenaud, 
Kuhya  neen  kegahguhgwajeminenim  pazhik  kuhgwadwa- 
win,  keshpin  dush  weenduhmahweyag,  kuhya  neen  kegah- 
weenduhmoonenim  wagoodoogwan  kushkeawezewin  wan- 
jeezhechegayaun  oonoo. 

25  Oobaptizooewawin  owh  John,  ahneende  kahoonze- 
kahnig  ?  keche-kezhegoong  nuh,  gamuh  eneneeng  ?  Keguh- 
noonindewug  dush,  00-00  keekedoowaud,  Keshpin  keche- 
kezhegoong,  ekedooyung,  00-00  kegahegoonaun,  Ahnesh- 
win  dush  kedabwayanemahsewag  ? 

26  Keshpin  dush  ween  eneneeng  ekedooyung  ;  kekoo- 
sahnahnig  egewh  ahneshenahbag  ;  kuhkenuh  muh  aunwah- 
jega-weneneeng  ooduhyenanemahwaun  enewh  Johnun. 

27  Oogenuhquatuhwahwaun  dush  enewh  Jesusun,  00-00 
keenahwaud,  Kahween  nekekanduhsemin.  Kuhya  ween 
00-00  oogeenaun,  Kah  suh  dush  kuhya  neen  keweenduh- 
moosenoonim  ewh  kushkeawezewin  wanjeezhechegayaun 
oonoo. 

28  Ahneen  dush  enanduhmag  ?  Pazhik  enene  keneezh- 
ewun  oogwissisun  ;  oogenaunzekahwaun  dush  pazhik,  00-00 
dush  keenaud,  Ningwis,  mahjaun  ahweahnookeen  noongoom 
kezheguk  emuh  neshoowemene-ketegauning. 

29  Oogenuhquatahgoon  dush  00-00  keegood,  Kahween 
mndenanduhse  :  Nahgujeesh  dush  keminjenahwayandum, 
kemahjaud  dush. 

30  Oogepenaunzekahwaun  dush  menuhwah  pazhik,  me 
nahsaub  kahenaud.  Oogenuhquatahgoon  dush,  00-00  ke¬ 
egood,  Aahe  !  Noosa  :  kah  dush  keezhahse. 

31  Ahwanan  oogoo  neezh  kahezhechegad  ewh  oode- 
nanduhmoowinene  oosewaun  ?  00-00  dush  oodegoon,  Owh 
suh  netum.  Jesus  dush  00-00  ooodenaun,Kagate  kedenenim, 
Egewh  mahwunjechega-wenenewug  kuhya  egewh  pazhig- 

wahdezejig  equawug  tahpeendegawug  emuh  oodoogemah- 
wewining  owh  Kesha-Muhnedoo  chepwah.  kenuhwah  peen- 
degayag. 

32  Kegepenaunzekahgoowah  muh  owh  John  emuh 
quuhyuk-ezhewahezewine-meekunaung,  kali  dush  kegedab- 
wayanemahsewahwah  :  egewh  atuh  mahwunjechega-wene- 
newug  kuhya  egewh  pazhegwahdezejig  equawug  oogedab- 
wayanemahwaun  :  kenuhwah  dush  ween,  kahwahbunduh- 
mag,  kahween  kegeaunwanindezooseem,  *ewh  dush  cheda- 
bwayanemagoobun. 

33  Menuhwah  pazhik  ahwachegun  bezinduhmook  :  Ke- 
ahyah  suh  pazhik  wawegewaumid  enene,  kahoozhetood  ewh 
shoowemene-ketegaunans,  kekewetah-mejekunahkoohetood, 
kuhya  dush  oogewahnekahdaun  ewh  shoowemenahboo-ah- 
tahsoowin,  kuhya  keoozhetood  ewh  ahkuhwahbewine-we- 
gewaum,  keahweaud  dush  enewh  k e t ega- we n en e wu n,  wall- 
suhwakummig  dush  keezhemahjah. 

34  Uhpe  dush  gagah  kahtebishkoosanig  cheoodahpe- 
nungebuneen  enewh  menewinun  emuh  kahnetahwuhgingin, 
oogeezhenahzhahwaun  oobuhmeetahgunun,  cheezhahnid 
emuh  ahyahnid  enewh  ketega-wenenewnn,  cheoodahpenuh- 
menid  dush  enewh  menewinun. 

35  Egewh  dush  ketega-wenenewug  oogeoodahpenah- 
waun  enewh  oobuhmeetahgunene,  oogepuhzhunzhawah- 
waun  dush  pazhig,  menuhwah  pazhik  oogenesahwaun,  kuhya 
pazhik  oogepemoosenuhahwaun. 

36  Menuhwah  dush,  oogeezhenahzhahwaun  bakahneze- 
nejin  buhmeetahgunun  ahwahshema  kebahtuhyenewun  ah- 
peech  egewh  netum  ;  medush  nahsaub  kahdoodahwahwaud 
enewh. 

37  Eshquauj  oogeezhenahzhahwaun  tebenuhwa  oo« 
gwissun,  oo-ookeekedood,  Oogahkechetwahwanemahwaun 
enewh  ningwissun. 

38  Egewh  dush  ketega-wenenewug  uhpe  wuhyahbuh- 
mahwaud  enewh  oogwissun,  00-00  keezheguhnoonindewug, 
Mesuh  mahbuh  kanahbishkahgad  ;  umba  nesahdah  ;  me¬ 
dush  chetebanduhmung  enewh  ootebenuhwawezewinun. 

39  Oogeoodahpenahwaun  dush,  emuh  shoowemene-kete- 
gauning  oogeoonjesahgeje-wabenahwaun,kenesahwauddush. 

40  Uhpe  dush  katuhgwishing  owh  tabandung  ewh 
shoowemene-ketegaun,  ahneen  kadoodahwaud  oonoo  kete- 
ga-wenenewun  ? 

41  O0-00  dush  oogeenahwaun,  Oogahwesugge-nesaun 
oonoo  majeezhewabezenejin,  kuhya  dush  oogahmeenaun 
ewh  shoowemene-ketegaun  enewh  bakahnezenejin,  kamee- 
negoojin  enewh  menewinun  uhpe  dabishkoosagin. 

42  Jesus  dush  00-00  oodenaun,  Kah  nuh  wekah  kedah- 
ginduhsenahwah  emuh  kechetwah-oozhebeeguning,  Ewh 
ahsin  kahahnahwanduhmoowaud  egewh  wazhegajig,  mesuh 
ewh  kache-negaunanduhgwuk  ahsin  emuh  wuhyaquah-wah- 
kaheguning  :  Kesha-Muhnedoong  suh  wanje-ezhewabuk, 
keche-mahmahkahdandahgwud  emuh  keshkinzhegoonaung? 

43  Mesuh  ewh  wanje-enenuhgoog,  Kegahmuhkumme- 
goom  suh  kenuhwah  ewh  oodoogemahwewin  owh  Kesha- 
Muhnedoo,  tahmeenahwug  dush  egewh  ahneshenahbag  ka- 
meenewejig  enewh  oogemahwewine-meenewinun. 

44  Owh  suh  kapungeshing  emuh  00-00  ahsineeng  tah- 
pegeshkeshin  :  ahwagwan  dush  ween  kakezhekahgoogwan, 
oogahpeseboonegoon. 

45  Uhpe  dush  kahnoonduhmoowaud  -egewh  keche-sah- 
sahgewejega-wenenewug  kuhya  egewh  Phariseeg  enewh 
oodahwajegunun,  oogekekandahnahwah  wenuhwah  kede- 
bahjemegoowaud. 

46  Uhpe  nunduhwanduhmoowaud  chetuhkoonahwaud, 
oogekoosahwaun  enewh  ahneshenahban,  aunwahchega-we- 
neneeng  muh  oogeuhyenanemegoon  enewh. 

CHAR  XXII. 

JESUS  dush  oogenuhquatuhwaun,  emuh  ahwacheguning 
menuhwah  oogeezheguhnoonaun,  00-00  keekedood. 

2  Ewh  keche-kezhegoong  duhzhe  oogemahwewin  eiian- 
4ahgwud  debishkoo  pazhik  keche-oogemah,  kahoozhetoo- 
mahwaud  wewekoodahde-wekoongawin  enewh  oogwissun, 
3  Kemahjenahzhahwaud  dush  enewh  oobuhmeetahgun- 
un  chenundoomahnid  enewh  kahwekoomindj  in  :  kah  dush 
keenanduhsewun  chepeezhahnid. 

4  Menuhwah,  oogeezhenahzhahwaun  enewh  bakahneze¬ 
nejin  buhmeetahgunun,  00-00  keekedood,  Weenduhmah- 
wik  egewh  kahwekoomindj ig,  Benuh,  ningewahwazhesit- 
toon  newekoongawin  :  ahzhe  kenesahwug  nepezhekemug 
kuhya  neweenenoonsemug,  kuhkenuh  dush  gagoo  ahzhe 
kekezhesin :  peezhahy 00k  emuh  we wekoodahde wine- wekoon- 
gawining. 

5  Kah  dush  oogebahmanduhsenahwah,  kemahjahwaud 
dush  ween,  pazhik  emuh  tebenuhwa  ooketegauning,  menuh- 
wah  dush  pazhik  emuh  anduhnahtahwad  : 

6  Egewh  dush  kaheshquejig  oogeoodahpenahwaun 
enewh  oobuhmeetahgunun,  kedooduggeahwaud,  kuhya  dush 
kenesahwaud. 

7  Uhpe  dush  owh  Keche-oogemah  kahnoondung,  ke- 
nishkahdeze  ;  oogemahjenahzhahwaun  dush  enewh  ooshe- 
mahguneshemun,  kebahnahjeaud  dush  oonoo  nashewane- 
jin,  kechahgezahmahwahwaud  dush  oodoodanahwene. 

8  Medush  keenaud  enewh  oobuhmeetahgunun,  Ahzhe 
kekezhesin  ewh  wewekookahde-wekoongawin,  kah  dush 
keahpetandahgoozesewug  egewh  kahwekoomindjig. 

9  Ezhahyook  suh  dush  emuh  naneengedahwuhmook 
meekunun,  menik  dush  kamekahwagwah  nundoomik  che- 
peezhahwaud  emuh  wewekoodahde-wekoongawining. 

10  Medush  oogoo  buhmetahgunug  kee^Jiahwaud  emuh 
keche-meekunaung,  kemahwunzoomahwaud  kuhkenuh  me¬ 
nik  kahmekahwahwaud,  maje-ezhewabezenejin  kuhya  ma- 
noo-ezhewabezenejin :  medush  kemooshkenawaud  egewh 
namuhduhbejig  emuh  wewekoodahde-wekoonding. 

1 1  Uhpe  dush  kepeendegad  owh  Keche-oogemah  che- 
pewahbuhmaud  enewh  namuhduhbenejin,  oogewahbuhmaun 
pazhig  enewh  enenewun  emuh  ahyahnid  kahahgwesenid 
wewekoodahde-puhpensuhkoowahgun : 

12  Oo-oo  oodenaun,  Neeje,  ahneen  oomah  kahezhe- 
peendegayun  ahgwesewun  ewh  wewekoodahde-puhpensuh- 
koowahgun  ?  Kah  dush  ningoodenoo  keekedoose. 

13  Medush  owh  keche-oogemah  00-00  keenaud  enewh 
buhmeetahgunun,  Menjemahpenik  suh  emuh  ooninjeeng 
kuhya  emuh  oosittaung,mahjewenik  dush,  kuhya  ahpuggenik 
ewede  ahgwahjeeng,  anduhzhe-kushke-tebekuk ;  medush 
ewede  kaduhzhe-mahwing  kuhya  kaduhzhe-muhtwayahbit- 
tasang. 

14  Nebewah  muh  nundoomahwug,  pungeshawuggeze- 
wug  dush  atuh  wuhyanahbuhmindjig. 

15  Medush  keahwekahkekedoowaud  egewh  Phariseeg, 
chenuhgwuhnahwahwaud  emuh  oodekedoowining. 

1 6  Oogeahnoonahwaun  dush  enewh  tebenuhwa  ooke- 
kenooahmahgunewaun  kuhya  enewh  Herodianun  chenaun- 
^ekahwahnid,  00-00  dush  oogeegoon,  Kakenooahmahgayun, 
nekekandahmin,  chedabwayun,  knhya  emuh  dabwawining 

azhekekenooahmahgayun  ewh  Kesha-Muhnedoo  oodezhe- 
twahwin,  kah  dush  ahweyah  kekoosahse  :  kah  muh  kepah- 
bahmanemahseeg  egewh  enenewug. 

1 7  Weenduhmahweshenaum  suh  dush,  Ahneen  anan- 
duhmun  ?  Ezhesin  nuh  chemeenind  ewh  oogemah-shoo- 
neyah  owh  Caesar,  gamuh  goo  kah  ? 

1 8  Jesus  dush  oogekekandaun  oomujje-ezhewabezewin- 
ewah,  00-00  dush  keenaud,  Ahneshwin  kuhgwajeeyag, 
anuhmeakahzooyag  ? 

19  Wahbundaheshig  ewh  oogemah-shooneyah.  Oopee- 
tahmahwahwaun  dush  ewh  shooneyaunsun. 

20  O0-00  dush  oodenaun,  Ahwanan  wah-owh  mazene- 
jegahzood  kuhya  kakenoowahje-beegahzood  ? 

21  O0-00  dush  oodenahwaun,  Caesar  suh.  Me  dush 
00-00  enaud,  Meenik  suh  owh  Caesar  enewh  Caesar  ooduh- 
yeemun  ;  Kuhya  dush  meenik  owh  Kesha-Muhnedoo  enewh 
Kesha-Muhnedoo  ooduhyeemun. 

22  Uhpe  dush  kahnoonduhmoowaud,  kemahmahkah- 
dandahmoog,  kenuhguhnahwaud  dush,  kuhya  kemahjah- 
waud. 

23  Me  dush  ewh  uhpe  kezheguk  kepenaunzekahgood 
enewh  Sadduceen  00-00  akedoonejin,  Kah  gagoo  ahwunse- 
noon  ewh  ahbejebahwin,  oogeguhgwajemegoon  dush. 

24  O0-00  keekedoonid,  Kakenooahmahgayun,  Moses 
keekedoo,  Keshpin  ahweyah  nebood  pwahoonejahnesid, 
wejekewayun  oogahwedegamaun  enewh  wahdegamahpun- 
een,  chenetahwegetahwaud  enewh  oonejahnesun  enewh 
we j  eke  wapu  neen. 

25  Keahyahbuneeg  emuh  anduhnuhkeeyaung  neezh- 
wahswe  wawejekewamdejig  ;  owh  dush  sasekezid  kahwe- 
wid  keneboo,  kah  dush  keoonejahnesese,  oogenuhguhduh- 
mahwaun  ooshemayun  enewh  wewun. 

26  Me  dush  nahsaub  kahezheahyaud  owh  pazhik,  kuhya 
menuhwah  anekauj  pazhig,  peenesh  egoo  kuhkenuh  egewh 
neezhwahswe. 

27  Ahpeche  dush  eshquauj  keneboo  kuhya  owh  equa. 

28  Emuh  dush  ahbejebah wining,  ahwanan  anduhche- 
waud  egewh  neezhwahswe  kaahyahwaud  enewh  equawun  ? 
kuhkenuh  muh  oogeahyahwahwaun. 

29  Jesus  dush  oogenuhquatuhwaun  00-00  keenaud, 
Kewuhneshenoom,  kekanduhsewag  enewh  kechetwah-oozhe- 

beegunun,  kuhya  ewh  oomushkahwezewin  owh  Kesha-Muh- 
nedoo. 

30  Emuh  muh  ahbejebah  wining  kahween  wewesewug, 
kali  kuhya  wewemahsewug,  debishkoo  suh  oodangene- 
mun  owh  Kesha-Muhnedoo  ewede  keche-kezhegoong  ezhe- 
ahyahwug. 

31  Ewh  dush  oodahbejebahwinewah  egewh  naboojig 
duhzhinduhming,  kah  nuh  ween  kegeahginduhsenahwah  ewh 
anenag  owh  Kesha-Muhnedoo,  00-00  keekedood, 

32*  Neen  suh  nindow  Ookesha-Muhnedoomun  owh  Ab¬ 
raham,  kuhya  ooKesha  Muhnedoomun  owh  Isaac,  kuhya 
ooKesha-Muhnedoomun  owh  Jacob  ?  Kahween  owh  Kesha- 
Muhnedoo  ahwese  ooKesha  Muhnedoomewaun,  egewh  na¬ 
boojig,  egewh  suh  atuh  bamahdezejig. 

33  Uhpe  dush  egewh  ahneshenahbag  kahnoonduhmoo- 
waud,  oogemahmahkahdandahnahwah  ewh  ookekenooah- 
mahgawin. 

34  Uhpe  dush  egewh  Phariseeg  kahnoonduhmoowaud 
ewh  kewuhnemaud  enewh  Sadduceen,  kepemahwunjeede- 
wug. 

35  Pazhik  dnsh  tebahkoonega-wenenewun  oogeguh- 
gwajemegoon,  kekuhgwatebanemegood,  00-00  keekedoonid, 

3 6  Kakenooahmahgayun,  wagoonan  ewh  ewh  kache- 
apetandahgwuk  kuhgequawin  emuh  tebahkoonegawining  ? 

37  Jesus  dush  00-00  oogeenaun,  Kegahsahgeah  Jeho¬ 
vah  keKesha  Muhnedoom  anegookoodaayun,  kuhya  ane- 
gook-oojechaugooweyun,  kuhya  apeechewemahguk  kede- 
nanduhmoowin. 

38  Mesuh  00-00  kache-apetandahgwuk  kuhya  nahgaun- 
andahgwuk  kuhgequawin. 

39  Menuhwah  dush  pazhik  ahyahneka-enandahgwuk 
nahsaub  suh  ekedoomahgud,  Kegahezhesahgeah  keejeduh- 
nuhkewamahgun  nahsaub  azhesahgeedezooyun. 

40  Mesuh  oonoo  neezh  kuhgequawinun  wanjeahgoo- 
dag  kuhkenuh  ewh  tebahkoonegawin  kuhya  enewh  aun- 
wahjegawinun. 

41  Magwah  dush  mahwunjeedewaud  egewh  Phariseeg, 
Jesus  oogeguhgwajemaun, 

42  O0-00  keekedood,  Ahneen  ayenanuhmag  owh 
Christ?  ahwananun  wagwissemegoojin ?  00-00  dush  ooge- 
enahwaun,  David  suh. 

43  O0-00  dush  oodenaun,  Wagoonan  dush  owh  David 

emuh  Keche-Oojechaugoong  Tabaningad  kahoOnjeezhe- 
nekahnaud,  00-00  akedood, 

44  Owh  Tabaningad  00-00  oogeenaun  enewh  Tabane- 
mejin,  Nuhmuhbuhbin  emuh  nekechenikaung  kaahpeech 
ezheiigwah  egewh  shaunganemikig  ewh  chetuhtuhkoo- 
kahnudwah  ? 

45  Keshpin  dush  owh  David  Tabaningad  ezhenekah- 
naud,  ahneen  dush  azheoogwissemahgwan  ? 

46  Kah  dush  ahweyah  oogekushketooseeu  ningood  che- 
ezheahzhedamaud,  ahpena  dush  goo  ewh  kezheguk  kah 
kuhnuhga  ahweyah  keenanduhse  menuhwah  chekuhgwaje- 
maud. 

CHAP.  XXIII. 


M  EDUS H  ewh  uhpe  Jesus  keguhnoonaud  enewh  wa- 
queenoonejin,  kuhya  enewh  ookekenooahmahgunun, 
2  O0-00  keekedood,  Egewh  oozhebeega-wenenewug 
kuhya  egewh  Phariseeg  nuhmuhduhbewug  emuh  Moses 
oopuhbewining : 

3  Kuhkenuh  dush  anenagwah  cheguhntahwanduhmag 
guhnuhwanduhmook  kuhya  ezhechegayook  ;  oodezhechega- 
winewaun  suh  atuh  kagoo  ezhechegakagoon  :  kekedoowug 
muh,  kahween  ezhechegasewug. 

4  Ootahkoobetoonahwah  muh  mewunekaunun  kache- 
koosegwungin  kuhya  sanuggukkin  chepemoonduhming, 
pemewunaahwaud  dush  enewh  enenewun,  wenuhwah  dush 
ween  kah  kuhnuhga  ooneenjewaung  enanduhsewug  cheoom- 
benuhmoowaud. 

5  Chewahbuhmegoowaud  enewh  enenewun  wanje- 
enuhnookeewaud  kuhkenuh  oodahnookewinewaun ;  oome- 
chewessetoonahwah  oophylacterymewaun,  kuhya  oome- 
chahwesetoonahwah  ewh  azhetuhtebegwahdanig  enewh  00- 
puhpensekahwahgunewaun, 

6  Oosahgetoonahwah  enewh  negaunuhbewinun  uhpe 
wahkoondingin,  kuhya  enewh  kechetwahwuhbewinun  emuh 
ahnuhmea-weguhmigoong, 

7  Kuhya  uhnuhmekahgoowinun  emuh  ahtaundewining, 
kuhya  Rabbi,  Rabbi,  cheezhewenegoowaud  enewh  enenewun. 

8  Kahween  kenuhwah  Rabbi,  kegahezhewenegooseem  : 
Pazhigoo  muh  kekekenooahmahga-wenenemewah,  medush 
owh  Christ ;  kuhkenuh  dush  kenuhwah  kedoowejekewai’n- 
4eem. 

9  K%oo  kuhya  Noosa  ezheweenahkagoon  ahweyah 
oomah  uhkeeng :  pazhigoo  muh  koosewah,  mesuh  owh 
keche-kezhegoong  ayaud, 

10  Kah  dush  kegahezhewenegooseem,  suhyahbegenega- 
weneneweyun:  Pazhigoo  muh  kesahbegenega-wenenemewah, 
mesuh  owh  Christ. 

11  Ahwagwan  dush  kenuhwah  anduhcheyag  kache- 
ahpetandahgoozegwan,  mesuh  owh  kaoobuhmeetahguneyag. 

12  Ahwagwan  dush  kakechetwahwanindezoogwan  tah- 
dahbussandahgoozeah  ;  ahwagwan  dush  kadahbussaninde- 
zoogwan  tahkechetwahwandahgooah. 

13  Kekuhgwahnesuggezeem  kenuhwah,  oozhebeega- 
wenenewedoog  kuhya  Phariseewedoog,  anuhmeakahzoo- 
yag !  kekebahquahahmahwahwaug  muh  egewh  enenewug 
ewh  keche-kezhegoong  duhzhe  oogemahwewin ;  kah  muh 
kepeendegaseem  kenuhwah,  kah  dush  kepuggedenuhmah- 
wahsewaug  egewh  wahpeendegajig  chepeendegawaud. 

14  Kekuhgwahnesuggandahgooseem  kenuhwah,  oozhe- 
beega-wenenewedoog  kuhya  Phariseewedoog,  anuhmeakah- 
zooyag !  kekedaumahwahwaug  muh  enewh  oowegewah- 
mewaun  egewh  shagahwejig,  ahneshah  dush  kenooazh  ke- 
duhnemetahgoozeem  uhpe  anuhmeahyagoon  :  mesuh  ah- 
wahshema  kaoonj ekuhgwahnesugge-nahneboomegooy ag. 

1 5  Kekuhgwahnesuggandahgoozeem  kenuhwah,  oozhe- 
beega-wenenewedoog  kuhya  Pharisewedoog,  anuhmeakah- 
zooyag !  kekewetaushkahnahwah  muh  ewh  kechegumme 
kuhya  ewh  puhyangwuhkummegaug  uhkee  chewekoojeag 
pazhig  kawedookoonag  azheahmeahyag,  uhpe  dush  kah- 
kushkeind,  neezhing  ahwahshema  kedoozheahwah  emuh 
mujje-muhnedoonaung  chedebandahgoozid  ewh  dush  ween 
kenuhwah  azheahyahyag. 

16  Kekuhgwahnesuggandahgoozeem  kenuhwah,  kake- 
peengwa-suhgahbegenegayag,  00-00  ekedooyag,  Ahwag¬ 
wan  kamushkahwe-wahweendahmahgagwan  tuhgoo-ween- 
dung  ewh  ahnuhmea-weguhmig,  kahween  ningood  enan- 
duhgussenoon  ;  ahwagwan  dush  kamushkahwe-wahween- 
dahmahgagwan  tuhgoo-weendung  ewh  oozahwah-shoone- 
yah  emuh  ahnuhmea-weguhmigoong  atag,  muhzeneega 
suh  wah-owh  ! 

17  Kakebahdezeyag  kuhya  kakepeengwayag  :  wagoon- 
anmuh  ewh  nahwujkache-ahpeetandahgwuk,ewh  oozahwah- 

shooneyah,  gamuh  ewh  ahnuhmea-weguhmig  wanje-keche- 
twahwandahgwuk  ewh  oozahwah-shooneyah  ? 

1 8  Kuhya,  ahwagwan  kamushkahwe-wahweenduhmah- 
gagwanewh  tuhgoo-weendung  ewh  sahsahgewejegun-ahbik, 
kahween  ningood  enandahgwussenoon  ;  ahwagwan  dush 
katuhgoo-weenduhmoogwan  ewh  meegewawin  emuh  sah- 
sahgewejegun-ahbikoong  atag,  muhzeneega  suh  wah-owh. 

19  Kakebahdezeyag  kuhya  kakepeengwayag  :  wa- 
goonan  muh  ewh  nahwuj  kache-ahpeetandahgwuk,  ewh 
meegewawin,  gamuh  ewh  sahsahgewejegun-ahbik  wanje- 
kechetwahwandahgwuk  ewh  meegewawin  ? 

20  Owh  dush  katuhgoo-weendung  ewh  sahsahgeweje¬ 
gun-ahbik,  ootuhgoo-weendaun  suh  ewh  sahsahgewejegun- 
ahbik  kuhya  kuhkenuh  oogejuhyeeeng  atagin  : 

21  Kuhya  dush  owh  katuhgoo-weendung  ewh  ahnuh¬ 
mea-weguhmig,  ootuhgoo-weendaun  suh,  kuhya  ootuhgoo- 
weenaun  enewh  andahnejin  emuh. 

22  Kuhya  dush  owh  katuhgoo-weendung  ewh  keche- 
kezhig,  ootuhgoo-weendaun  suh  kuhya  oodoogemahwuhbe- 
win  owh  Kesha-Muhnedoo,  kuhya  dush  enewh  namuhduh- 
benejin  emuh. 

23  Kekuhgwahnesuggandahgoozeem  kenuhwah,  oozhe- 
beega-wenenewedoog  kuhya  Phariseewedoog  anuhmeakah- 
zooyag  !  ketebahegam  muh  ewh  mint  kuhya  anise  kuhya 
cummin,  uhpe  tabahahmahgayagoon  enewh  makuhdawe- 
koonahya-tebahahmahgoowin,  kah  kuhya  kedezhechega- 
seem  enewh  kachetwahwandahgwukin  emuh  tebahkoonega- 
wining  atagin,  ewh  quuhyuk  tebahkoonewawin,  kuhya  shah- 
wanjegawin,  kuhya  ewh  dabway anduhmoowin :  oonoo  suh 
kedahgeezhechegam,  kah  dush  kedahgeaunwakunsenahwah 
enewh  ewede  ahnind. 

24  Kakepeengwa-sahgahbegenewayag,  keshahboobege- 
nahwah  owh  pingooshans,  kegoonahwah  dush  ween  owh 
pagwahwegung. 

25  Kekuhgwahnesuhgandahgoozeem,  oozhebeega-we- 
nenewedoog  kuhya  Phariseewedoog,  anuhneakahzooyag ! 
kepeenetoonahwah  muh  ahgwahjuhyeee  ewh  menequahje- 
gun  kuhya  ewh  oonahgun,  peenjuhyeee  dush  ween  00- 
mooshkenashkahgoonahwah  ewh  muhkundwashkewin  kuh¬ 
ya  mujje-ezhewabezewin. 

26  Kakepeengwayun  Phariseeweyun,  netum  peenetoon. 

emuh  peerijuhyeee  ewh  menequahjegun  kuhya  ewh  conah- 
gun,  me  dush  kaoonjepeenuk  emuh  ahgwahjuhyeeeng. 

27  Kekuhgwahnesuhgandahgoozeem,  oozhebeega-we- 
nenewedoog  kuhya  Phariseewedoog,  anuhmeakahzooyag  ! 
debishkoo  mahween  wuhyahbishkahegahdagin  chebaguh- 
migoon  kedezhenahgoozeem,  manwahbuhmenahgwuk  ah- 
gwahjeeng,  peendig  dush  ween  oomooshkenashkahgoon- 
ahwah  cheby  ookunun,  kuhya  kuhkenuh  weenezewinun. 

28  Mesuh  kuhya  kenuhwah  ewh  nahsaub  ahgwahjuh- 
eeng  quuhyuk-ezhewabezingin  uhyenanemenagwah  egewh 
enenewug,  peenjenah  dush  ween  kemooshkenashkahgoon- 
ahwah  ewh  ahnuhmeakahzoowin  kuhya  mujje-doodahga- 
win. 

29  Kekuhgwahnesuhgandahgoozeem  kenuhwah,  oozhe- 
beega-wenenewedoog  kuhya  Phariseewedoog,  anuhmeakah¬ 
zooyag  !  kedoozhetoonahwah  muh  enewh  oochebaguhme- 
goowaun  egewh  aunwahjega-wenenewug,  kuhya{  kesuhsa- 
gahwetoonahwah  oochebaguhmegoowaun  egewh  manoo- 
ezhewabezejig. 

30  O0-00  dush  kedekedoom,  Keshpin  ahyahyaungoo- 
bun  ewh  uhpe  kebemahdezewaud  egewh  noosenahbuneeg, 
kahween  nindahgeweedookahwahsenahnig  ewh  keoonjegah 
tuhmoowahwaud  ewh  oomesqueemene  enewh  aunwahjega- 
wenenewun. 

31  Mesuh  debahjindezooyag,  ewh  oonejahnesemenag- 
wah  egewh  kahnesahjig  enewh  aunwahjega-wenenewun. 

32  Kuhya  kenuhwah  kekezhetoonahwah  menik  kahe- 
zhechegawaud  egewh  koosewahbuneeg. 

33  Kanabegooweyag,  mujje-kenabegoong  pahoondah- 
dezeyag,  ahneen  kaezheoozhinduhmag  ewh  mujje-ishkoota- 
wine-nahneboomegoowin  ? 

34  Benuh  suh  dush,  kedezhenahzhahahmoonenim  egewh 
aunwahj  ega-wenenewug,  kuhya  n  eb  wahkah-wenenewug, 
kuhya  oozhebeega-wenenewug :  ahnind  dush  kegahnesah- 
waug  kuhya  kegahahgwahquahwahwaug ;  kuhya  ahnind 
kegahpuhzhunzhawahwaug  emuh  anduhzhe-mahoonjeede- 
yag,  kuhya  kegahnoosoonawahwaug  emuh  oodoodanahwe- 
waung ; 

35  Kenuhwah  cheoodissegooyag  kuhkenuh  menoo- 
ezhewabezewine-mesqueem  kahseegwabenegahdag  oomah 
uhkeeng,  oomesqueem  owh  manoo-ezhewabezid  Abel  nah- 
nauzh  egoo  oomesqueem  owh  Zacharias  oogwissun  owh 

Barachias,  kahnesag  emuh  nesuhwuhyuheewung  ewh  keche- 
ahnuhmea-weguhmig  kuhya  ewh  sahsahgewejegun-ahbik. 

3 6  Kagate  suh  kedenenim,  Kuhkenuh  oonoo  uhyeeen 
oogahoodissegoonahwah  oogoo  noongoom  bamahdezej  ig. 

37  Jerusalem!  Jerusalem!  keen  nasudwah  egewh  aun- 
wahjega-wenenewug,  kuhya  pamoosenuhudwah  egewh  kah- 
ezhenahzhahahmahgooyunin,  ahneen  duching  kahenanduh- 
maun  chemahoonjeiigwah  kenejahnesug,  nahsaub  azhe- 
mahoonjeaud  owh  noozha-pahkahahqua  enewhoopahkahah- 
quansemun  emuh  ahnaume-ningwegunaung,  kah  dush  ke- 
geenanduhseem  ! 

38  Benuh,  kewegewaumewah  pezheshigwuhtag  kenuh- 
guhduhmahgoom, 

39  O0-00  muh  kedenenim,  Kahween  menuhwah  kegah- 
wahbuhmeseem,  bahmah  suh  atuh  cheekedooyag,  Shahwan- 
dahgooze  owh  pahezhaud  emuh  oodezhenekahzoowining 
owh  Jehovah. 


CHAP.  XXIV. 


ESUS  dush  kesahgahum,  kenuhguhdung  dush  ewh 


keche-ahnuhmea-weguhmig  :  oogepewahbundahegoon 


**  dush  enewh  ookekenooahmahgunun  enewh  keche-ahnuh- 
mea-weguhmigoong  duhzhe  wahkahegunun. 

2  Jesus  dush  oogenuhquatuhwaun,  00-00  keenaud,  Kah 
nuh  ween  kewahbunduhsenahwah  kuhkenuh  oonoo  ?  ka¬ 
gate  kedenenim,  Kahween  kuhnuhga  pazhik  ahsin  tahooge- 
dahbikesinsenoon,  kuhkenuh  suh  goo  tahneswabenegah- 
dawun. 

3  Magwah  nuhmuhduhbid  emuh  wahjewing  ewh  Olives, 
oogepenaunzekahgoon  enewh  ookekenooahmahgunun  an- 
duhzhe-nezhekawezid,  00-00  keekedoonid,  Weenduhmoo- 
weshenaum,  ahneen  uhpe  oonoo  kaezhewabuk  ?  ahneen 
dush  kaezhekekenoowahjechegunewung  uhpe  wepetuh- 
gwishenun,  kuhya  weeshquah-uhkeewung  ? 

4  Jesus  dush  oogenuhquatuhwaun,  00-00,  keenaud,  Aun- 
gwahmezeyook  suh  ahweyah  chewuhyazhemegoosenoo- 
wag. 

5  Nebewah  muh  tahpeezhahwug  emuh  nindezhenekah- 
zoowining,  00-00  cheekedoowaud,  Neen  nindowh  owh 
Christ ;  oogahwuhyazhemahwaun  dush  nebewah. 

6  Kegahnoondaum  suh  ewh  megahding  kuhya  muhtwa- 
megahding ;  aungwahmezeyook,  kagoo  megooshkahdan- 

dunkagoon  :  nundahwandahgwud  muh  kuhkenuh  chetebi^h- 
koosag,  kah  dush  muhshe  wuhyaquahsasenoon. 

7  Tahnundoobunekundahdewug  muh  egewh  papuh- 
kaun  azheweenzoojig  kuhya  papuhkaun  oogemahwewinun  ; 
tahpuhkuddakummegah,  kuhya  tamahnahdahpenakurame- 
gah,  kuhya  menze  tahchahcheengwakummegah. 

8  Mesuh  kuhkenuh  oonoo  kaezhemahje-kootuggandah- 
gwuk. 

9  Me  dush  uhpe  kapuggedenenagwah  chekooduggee- 
gooyag,  kuhya  kegahnesegoowaug  :  kegahsheenganemegoo- 
waug  dush  kuhkenuh  ahnooj  azheweenzoojig  ahneshenah- 
bag  nindezhenekahzoowin  oonje. 

10  Medush  uhpe  nebewah  kaoosittahwanduhmoowaud, 
kuhya  kabahtahedewaud,  kuhya  kasheenganindewaud. 

1 1  Nebewah  dush  wuhyazhenga-aunwahjega-wenenewug 
tahpenahgoozewug,  oogahwuhyazhemahwaun  dush  nebe¬ 
wah  bamahdezenejin. 

12  Bahteenuk  dush  ewh  mujje-uhyeewesh,  tahoonjetuh- 
kesfcnene  oosahgeewawinewah  nebewah. 

1 3  Owh  dush  kaaungwahmezid  peenish  eshquah-ahyaug 
oonoo  uhyeeen,  mesuh  owh  kabemahjemd. 

14  Kuhya  dush  maunduh  oogemahwewine-minwahje- 
moowin  tahwahweenjegahda  anegookookummegaug  uhkee 
chedebahjemootahwindwah  kuhkenuh  ahnooj  azheweenzoo¬ 
jig  ahneshenahbag  ;  medush  ewh  uhpe  chewuhyaquahkum- 
meguk. 

15  Uhpe  dush  kewahbunduhmag  ewh  kagwahnesug- 
gandahgwuk  nishwahnahdezewin,  kahedung  owh  Daniel 
aunwahjega-wenene,  nebahwemahguk  emuh  kachetwah- 
wandahgwuk,  (ahwagwan  aginduhmoogwan  mahnoo  00- 
gahnesittootaun)  : 

16  Me  ewh  uhpe  egewh  emuh  Judeaing  kaahyahjig 
emuh  wahjewing  tahezhenezhemoowug. 

1 7  Ahwagwan  dush  oogedeguhmig  ayahgw'an  kahween 
tahnesaunduhwase  chenahteed  enewh  ooduhyeemun  emuh 
wegewauming  atanegin  : 

18  Kuhya  dush  owh  emuh  ketegauning  ayaud  kahween 
tahpeskahbese  chemahmood  oopuhpesekoowahgun. 

19  Tahketemahgezewug  egewh  ayahwahjig  enewh 
ahbenoojeiin,  kuhya  egewh  kanoonahwuhsoojig*  uhpe  ewh 
kekezheguk ! 

20  Ahnnhmeahyook,  cheoozhemoosewag  magwah  pe- 
poong,  gamuh  magwah  aunwabe-kezheguk  : 

21  Me  suh  ewh  uhpe  kakeche-oojahnemandahgwuk, 
kah  wekah  nahsaub  keezhewabussenoon  pahahkoo-mahje- 
uhkeewung  nahnauzh  egoo  noongoom,  kah  kuhya  wekah 
tahezhewabussenoon. 

22  Kishpin  suh  tahkwahchegahdasenoog  oonoo  kezhe- 
gudoon,  kah  kuhnuhga  ahweyah  bamahdezid  tahgebemah- 
jeahse;  egewh  dush  kagegenindjig  tahoonjetahkwahche- 
gahdanoon. 

23  Ewh  uhpe  kishpin  ahweyah  00-00  enenag,  Benuh, 
oomah  ahyah  owh  Christ,  gamuh  ewede ;  kagoo  dabwatun- 
kagoon. 

24  Tahpenahgoozewug  wuhyahzhinga-Christug,  kuhya 
wuhyazhinga-aunwahjega-wenenewug,  chewahbundahewa- 
waud  enewh  keche-kekenoowahjechegunun,  kuhya  enewh 
mahmaundahwejegunun ;  kagah  suh  chetawuhyazhemah- 
waud  enewh  kagegenindjin,  kishpin  suh  enandahgoozenid 
chewuhyazhememind. 

25  Benuh,  kezhah  kegeweenduhmoonim. 

26  Kishpin  dush  00-00  enenagwah,  Benuh,  ewede  buh- 
gwuhduhkummig  ahyah ;  kagoo  suh  sahgahunkagoon ; 
benuh,  emuh  keemoodezewining  ahyah ;  kagoo  ween  tab- 
watunkagoon. 

27  Debishkoo  muh  ewh  ahnemekee-wahwahsuhmoo- 
win  wahbunoong  peoonjebahmahguk,  uhneezhesuhgahtag 
nahnauzh  ewede  ninguhpaiinnoong  ;  mesuh  nahsaub  kaezhe- 
wabuk  uhpe  tagwishing  owh  Enene  oogwissun. 

28  Tebe  muh  atagwan  ewh  weyow,  mesuh  emuh  kamah- 
oonjeedewaud  egewh  megezewug. 

29  Bahbega  dush  keeshquah-oojahnemekummeguk  uhpe 
oonoo  kezhegudoon,  tahtebekahbuhmenahgooze  owh  ke- 
zheke-kezis,  owh  dush  tebike-kezis  kahween  tahwahsayah- 
zese,  egewh  ahnungoog  kezhegoong  tahoonjepungeshenoog, 
kuhya  enewh  kezhegoong  duhzhe-mushkahwezewinun  tah- 
nuhningishkahmahgudoon. 

30  Medush  ewh  uhpe  chewahbunduhmoowaud  ookeke- 
noowahjechegun  Enene  oogwissun  ewede  kezhegoong  ;  che- 
nuhneenahwanduhmoowaud  kuhkenuh  egewh  ahnooj  azhe- 
weenzoojig  oomah  uhkeeng,  oogahwahbuhmahwaun  dush 
.enewh  Enene  oogwissun  peezhahnid  emuh  kezhegoong 

duhzhe-ahnuhquuhdoong  pegegezenid  dush  kushkeaweze- 
win  kuhya  keche-peshegandahgoozewin. 

31  Oogahahnoonaun  dush  enewh  oodangenemun,  che- 
kezhewawatoonid  ewh  pootahjegun,  kuhya  emuh  newing 
enuhkuhkayah  wandahnemuk  oogahoonj emahwundoonah- 
waun  enewh  gagegeninjin  anegookwaug  ewh  kezhik. 

32  Emuh  ewh  figoomenahgahwunzheeng  oonjekekan- 
duhmook  ewh  ahwajegun  ;  uhpe  ahzhe  kenookahmahgukin 
ewh  ootikwaunun,  kuhya  suhy ahgebuggezej in,  kekekan- 
dahnahwah  ewh  gagah  zhuhyegwah  wemenookummig  : 

33  Mesuh  dush  kuhya  kenuhwah,  uhpe  kewahbunduh- 
mag  oonoo  kuhkenuh,  kekanduhmook  suh  ewh  chepashoo- 
wuk,  ahzhe  suh  goo  emuh  chegeshquaund  peahyahmahguk. 

34  Kagate  kedenenim,  kahween  tahtachahgenasewug 
oogoo  noongoom  bamahdezejig,  nahnauzh  egoo  kuhkenuh 
oonoo  ketebishkoosag. 

35  Taheshquahsamahgud  ewh  kezhik  kuhya  ewh  uhkee, 
neen  atuh  nindekedoowinun  kahween  taheshquahsasenoon. 

36  Uhpe  dush  ween  goo  ewh  chekezheguk  kuhya  kaah- 
peeche-kezheguk  kahween  ahweyah  ookekanduhseen,  kah 
kuhnuhga  egewh  keche-kezhegoong  duhzhe-angenug,  owh 
atuh  Noos. 

37  Kahezhewabuk  enewh  ookezhegudoomun  owh 
Noah,  me  nahsaub  kaezhewabuk  uhpe  petuhgwishing  owh 
Enene  oogwissun. 

38  Kahezhewabezewaud  muh  chepwah  mooshkuhung 
uhkee,  kewesenewaud  kuhya  kemenequawaud,  kewewe- 
waud  kuhya  kewewemindwah,  peenish  egoo  ewh  kezhe- 
guk  uhpe  kepeendegad  owh  Noah  emuh  nahbequauning, 

39  Kahween  dush  oogekekanduhsenahwah  nahnauzh 
egoo  puhgummeshkahgoowaud  ewh  mooshkuhummoowin 
kemahjewenegoowaud  edush  kuhkenuh  ;  mesuh  nahsaub 
kaezhewabuk  uhpe  petuhgwishing  owh  Enene  oogwissun. 

40  Ewh  dush  uhpe  neezh  emuh  ketegauning  tahahyah- 
wug  ;  pazhik  tahmahjewejegahzoo,  menuhwah  dush  pazhik 
tahishkoonah. 

41  Neezh  equawug  tahduhzhe-peseboojegawug  emuh 
pesebooj eguning  ;  pazhik  tahmahj ewenah,  menuhwah  dush 
pazhik  tahishkoonah. 

-  42  Ahkahwahbeyook  suh  dush  :  kah  muh  kekekanduh- 
senahwah  ewh  apeeche-kezheguk  petuhgwishing  owh  Ta- 
banemenag. 

43  Qo-oo  kekandahmook,  keshpin  owh  wawegewaumid 
kekekandungebun  apeech-tebekuk  wetuhgweshingebun  owh 
kamoodishkid,  tahgeahkahwahbe,  kah  dush  oodahgepug- 
gedenunseen  ewh  oowegewaumun  chegepegoobejegah- 
danig. 

44  Ahneesh  kuhya  kenuhwah  moonzhug  kezhetah- 
yook  :  uhpe  muh  nanduhwanduhsewag  chetuhgwishing 
tahtuhgwishin  Enene  oogwissun. 

45  Ah  wan  an  owh  ayaungwahmezid  kuhya  nabwah- 
kaud  buhmeetahgun,  kahmeenegood  enewh  oodoogemah- 
mun  cheoogemahkundahwaud  enewh  oobuhmeetahgunene, 
ch e a h s h u m maud  uhpe  tebishkoosanegin  ? 

46  Shahwandahgooze  suh  owh  buhmeetahgun,  uhpe 
petuhgwishing  oodoogemahmun  kamekahgood  ewh  chee- 
zhechegad. 

47  Kagate  kedenenim,  Oogahmeenegoon  enewh  cheoo- 
gemahkundung  kuhkenuh  ooduhyeemene. 

48  Keshpin  dush  owh  majeezhewabezid  buhmeetahgun 
00-00  ekedood  emuh  oodaing,  Keche-wekah  tahtuhgwishin 
owh  nindoogemaum ; 

49  Mahje-pukketawaud  dush  enewh  weejbuhmeetah- 
gunun,  kuhya  wedoopuhmaud  kuhya  weej-menequamaud 
enewh  ashquabeshkenejin  ; 

50  Tahpetuhgwishinoon  enewh  oodoogemahmun  owh 
buhmeetahgun  ewh  uhpe  kezheguk  nanduhwanemahsig 
kuhya  apeeche-kezheguk  kakanduhsig. 

51  Chetaushkekahegood  dush,  kuhya  cheahpuggene- 
good  emuh  ahyahnid  enewh  anuhmeakahzoonejin  :  medush 
emuh  kaduhzhe-mahwing  kuhya  kaduhzhe-muhmahtwa- 
yahbetasang. 

CHAP.  XXV. 

MEDUSH  uhpe  kaenandahgwuk  ewh  keche-kezhe- 
goong  duhzhe-oogemahwewin  debishkoo  metahswe 
kegaungooquag,  kahoodahpenungig  oowahsuhkoonanjegun- 
emewaun,  keiihnesahguhumoowaud  dush  cheahwenah- 
quashkahwahwaud  enewh  nahaungishun. 

2  Nahnun  dush  kenebwahkahwug,  nahnun  dush  ke- 
kuhkebahdezewug. 

3  Egewh  dush  kakebahdezejig  oogeoodahpenahnah- 
wah  enewh  oowahsuhkoonanjegun-ahbekoomewaun,  kah- 
*ween  oogeahyaunsenahwah  ewh  pemeda. 

4  Egewh  nabwahkahjig  oogeduhgoo-ahyahnahwah  ewh 
pemeda  emuh  oodahtahsoowinewaung  kuhya  oowahsuh- 
koonanjegun-ahbekoomewaung. 

5  Wekah  tuhgwishenenid  enewh  nahaungishun,  kuh- 
kenuh  kenuhwuggequasawug  kuhya  kenebahwug. 

6  Ahyahbetah-tebekuk  dush  kemuhtwa-pepahgim,  Be- 
nuh,  nahaungish  petuhgwishin  ;  ahwenahquashkahwik. 

7  Medush  kuhkenuh  kepuhsegwewaud  oogoo  kegaung- 
ooquag,  kewahwazhetoowaud  dush  enewh  oowahsuhkoo- 
nanjegun-ahbekoomewaun. 

8  Egewh  dush  kakebahaezejig  oo-oo  oogeenahwaun 
enewh  nabwahkahnejin,  Meezheshenaum  suh  ahnind  ewh 
kepemetamewah  ;  gagah  muh  ahtawun  newahsuhkoonanje- 
gun-ahkoomenahnin. 

•  9  Ooogenuhquatuhgoowaun  dush  enewh  nabwahkah¬ 

nejin,  oo-oo  keegoowaud,  Kahmahmundah ;  koonemah 
kahween  tahtabesasenoon  cheahyahmung  neenuhwind 
kuhya  kenuhwah  ;  nahwuj  tahoonesheshin  ezhahyag  ahyah- 
waud  egewh atahwajig,  chekeshpenuhdahmahdezooyagdush. 

10  Ahpetandewaud  dush  ahwekeshpenahtoowaud,  ke- 
tuhgwishin  owh  nahaungish,  egewh  dush  kahtakezhetah- 
jig  oogeiihneweejpeendegamahwaun  emuh  anduhzhe-we- 
wekoodahdewine-wekoonding,  kekebahquahegahda  dush 
ewh  ishquaundam. 

1 1  Nahgujeesh  dush  kuhya  wenuhwah  ahnind  kegaung- 
ooquag  kepeezhahwug,  oo-oo  keekedoowaud  Tabanen- 
gayun,  Tabanengayun,  pahkahkoonuhmooweshenaum. 

12  Oogenuhquatuhwaun  dush  oo-oo  keenaud,  Kagate 
kedenenim,  Kahween  kekekanemesenoonim. 

13  Ahkahwahbeyook  suh  dush,  kah  muh  kekekanduh- 
senahwah  ewh  kezhik  gamuh  ewh  apeeche-kezheguk  uhpe 
katuhgwishing  owh  Enene  oogwissun. 

14  Oo-oo  muh  enandahgwud  ewh  keche-kezhegoong 
duhzhe-oogemahwewin  debishkoo  enene  wahsuh  wah- 
ezhaud,  oogenundoomaun  enewh  tebenuhwa  oobuhmeetah- 
gunun,  oogepuhgedenuhmahwaun  dush  enewh  ooduhye- 
emun. 

15  Pazhik  oogepuhgedenuhmahwaun  nahnun  talent, 
menuhwah  dush  pazhik  oogepuhgedenuhmahwaun  neezh 
talent,  kuhya  dush  pazhik,  pazhik  talent,  debishkoo  kah- 
kushkeawezenid  oogeenahoonaun  ;  medush  bahbega  ke- 
mahjaud. 

1 6  Owh  dush  nahnun  talent  kahoodahpenung  oogeah- 
weahtahwan  ewh  shooneyah,  menuhwah  dush  nahnun 
talent  ahwahshema  oogekushketoonun. 

17  Mesuh  kuhya  ween  kahezhechegad  neezh  talent 
kahoodahpenung,  menuhwah  neezh  ahwahshema  ooge¬ 
kushketoonun. 

18  Owh  dush  pazhik  talent  kahoodahpenung,  kemahjah 
kewahneka  dush  emuh  uhkeeng,  kekahdood  enewh  oodoo- 
gemahmun  ooshooneyahmene. 

19  Bahmah  dush  wekah  ketuhgwishenoon  enewh  00- 
doogemahmewaun  oogoo  buhmeetahgunug,  oonundoodah- 
mahwaun  dush  ewh  tebahahmahgoowin. 

20  Owh  dush,  nahnun  talent  kahoodahpenung  kepee- 
zhah  nahnun  talent  ahwahshema  oogetuhgoo-peetoonun,, 
00-00  dush  keenaud,  Tabaningayun,  kegemeezh  nahnun 
talent ;  benuh,  menuhwah  nahnun  talent  ningekushketoonum 

21  O0-00  oogeegoon  enewh  oodoogemahmun,  Wawane 
manoo-ezhewabezeyun  kuhya  ahyaungwahmezeyun  ba~ 
meetahguneweyun  :  kegeaungwahmenahnun  enewh  punge 
kahguhnuhwanduhmunin,  kegahmeenin  nebewah  cheooge- 
mahkunduhmun :  peendegan  emuh  oodoonahnegoozewin- 
ing  owh  kedoogemaum. 

22  Kuhya  dush  owh  kahoodahpenung  neezh  talent 
kepeezhah  00-00  dush  keekedoo,  Nindoogemaum,  kege¬ 
meezh  neezh  talent :  benuh,  menuhwah  neezh  bakanukkin 
ningekushtoonun  keahtahwayaun. 

23  O0-00  dush  oogeegoon  enewh  oodoogemahmun^ 
Wawane !  manoo-ezhewabezeyun  kuhya  ahyaungwahme¬ 
zeyun  bameetahguneweyun  ;  kegeaungwahmenahnun 
punge,  kegahmeenin  nebewah  cheoogemahkunduhmun  : 
peendegan  emuh  oodoonahnegoozewining  owh  kedooge¬ 
maum. 

24  Kepeezhah  dush  owh  pazhik  talent  kahoodahpenung 
00-00  dush  keekedood,  Nindoogemaum,  kegekekanemin 
chesunnug-eneneweyun,  kishkeshkezhegayun  emuh  keke- 
tegasewun,  kuhya  mahwunjechegayun  emuh  kesuhswa-wa- 
benegasewun  : 

25  Nengeahgwushke  dush  kuhya  nengeahwekahdoorx 
keshooneyaum  emuh  uhkeeng :  benuh,  kedahyaun  ewh 
keduhyeem, 

26  Oogenuhquatuhgoon  dush  enewh  oodoogemahmun 
00-00  dush  keegood :  Majebuhmeetahguneweyun  kuhya 

katemishkeyun,  kegekekanim  chekishkushkezhegayaun  ke- 
ketegasewaun,  kuhya  chemahwunjechegayaun  kesuhswa-wa- 
benegasewaun. 

27  Kedahgemeenaug  suh  ewh  neshooneyaum  egewh 
muhyashquahdoonegajig,  uhpe  dush  pahkewayaun  nindah- 
geoodahpenaun  ewh  ninduhyeem  kuhya  dush  ewh  menik 
kahkushkechegamahguk. 

28  Muhkummik  dush  ewh  talent  kuhya  dush  meenik 
owh  ayaung  metahswe  talent. 

29  Owh  muh  ayaung  tahmeenah,  nahwuj  dush  nebewah 
oogahahyaun  :  owh  dush  ayaunsig  tahmuhkummah  pooch 
ewh  ayaung. 

30  Ahpuggenik  dush  owh  ningood  anahbuttezesig  buh- 
meetahgun  emuh  ahgwajeeng  anduhzhe-kushke-tebekuk  : 
emuh  kaduhzhe-mahwing  kuhya  k a d u li z h e - m u h t way ah- 
betasang. 

31  Uhpe  petuhgwishing  owh  Enene  oogwissun  emuh 
oopeshegandahgoozewining,  pewejewegood  dush  kuhke- 
nuh  enewh  kachetwahwezenejin  oodangenemun,  me  ewh 
uhpe  kawawanuhbid  emuh  oopezhegandahgoozewine  00- 
doogemah-wuhbewining. 

32  Emuh  dush  anahsuhmuhbid  tahmahwunzoomahwug 
kuhkenuh  ahnooj  azheweenzoojig  ahneshenahbag :  Oogah- 
nuhyatahwenaun  dush,  debishkoo  owh  mahnishtahneshe- 
wenene  azhenuhyatahwenaud  enewh  mahnishtahneshun 
kuhya  enewh  mesahboozoon. 

33  Ooogahahsaun  dush  enewh  mahnistahneshun  emuh 
ookechenikaung,  kuhya  enewh  mesahboozoon  emuh  oonuh- 
munjenikaung. 

34  Medush  uhpe  owh  keche-oogemah  kaenaud  enewh 
ookechenikaung  ayahnejin,  Oondahshahyook  kenuhwah 
shawanemenag  owh  Noos,  oodahpenahmook  ewh  oogemah- 
wewin  kahwahwazhetahmahgooyag,  uhpe  mahyahj e-oozhe- 
toong  00-00  uhkee. 

3 5  Nengepuhkuddanahbun  muh,  kegeahshummim  dush : 
ningekishkahbahgwanahbun,  kegemeenahim  dush  :  ninge- 
mahyuggezenahbun,  kegepeendeguhzhim  dush  : 

36  Ningepeengweshahgedenahbun,  kegeahgweem  dush : 
uindahkoozenahbiin,  kegemahwuddeshim  dush  :  nengeke- 
bahquahoogoonahbun,  kegepenaunzekahwim  dush. 

37  Medush  chenuhquatuhwahwaud  egewh  quuhyuk- 
azhewabezejig,  00-00  cheekedoowaud,  Tabaningayun,  ah-# 

neen ’uhpe  kahwahbuhmegooyun  ewh  puhkuhdayun,  keah- 
shummegoowunan  edush  ?  gamuh  kishkahbahgwayun,  ke- 
meenahegoowunan  dush  ? 

38  Ahneen  uhpe  kahwahbuhmegooyun  ewh  mayugge- 
zeyun,  kepeendegahnegoowunan  dush  ?  gamuh  ewh  peen- 
gweshahgedeyun,  ahgweegoowunan  dush  ? 

39  Ahneen  uhpe  kahwahbuhmegooyun  ewh  ahkooze- 
yun,  gamuh  kebahquahoogooyun,kenaunzekahgooyun  dush.^ 

40  Owh  dush  keche-oogemah  oogahnuhquatuhwaun 
00-00  cheenaud,  Kagate  kedenenim,  ewh  menik  00-00 
kahdoodahwag  kuhnuhga  pazhik  kache-noondaush-ahpe- 
tandahgoozid  nejekewa  neen  suh  kegedoodahwim. 

41  M edush  00-00  kaenaud  emuh  oonuhmunj enikaung 
ayahnejin,  Ahwus  nuhguhnuhzheshig  kenuhwah  kagwah- 
nesuggandahgoozeyag,  emuh  kahgega-ishkootang,  kahwah- 
wazhetahmahwindepun  owh  mujje-muhnedoo  kuhya  enewh 
oomezhenahwamun. 

42  Ninpuhkuddanahbun  muh,  kah  dush  kegeahshum- 
meseem  :  Ningekishkahbahgwanahbun,  kah  dush  kegemee- 
naheseem  : 

43  Nemahyuggezenahbun,  kah  dush  kegepeendeguh- 
zheseem  :  nengepeengweshahgedenahbun,  kah  dush  kege- 
ahgweeseem  :  nindahkoozenahbun,  kuhya  ninkebaliquahoo- 
goonahbun,  kah  dush  kegemahwudezheseem. 

44  Medush  kuhya  wenuhwah  chenuhquatuhwahwaud* 
00-00  cheekedoowaud,  Tabaningayun,  ahneen  uhpe  kah¬ 
wahbuhmegooyun  ewh  puhkuddayun,  gamuh  kishkuhbah- 
gwayun,  gamuh  mahyuggezeyun,  gamuh  peengweshahge- 
deyun,  gamuh  ahkoozeyun,  gamah  kebahquahoogooyun, 
keweedookahgoosewunan  dush  ? 

45  Medush  chenuhquatuhwaud  00-00  cheekedood,  Ka- 
gate  kedenenim,  Ewh  menikkahdoodahwahsewagkuhnuhga 
pazhik  kache-noondaush-ahpetandahgoozid  oogoo  anduh- 
chewaud,  neen  suh  goo  kah  kegedoodahweseem. 

46  Medush  oogoo  kaezhahjig  emuh  kahgega-koodug- 
gezewining :  egewh  dush  quuhyuk-azhewabezejig  emuh 
kahgega  bemahdezewining. 

KEPUHGUMMEAHYAH  dush,  uhpe  owh  Jesus  kah- 
ishquah-kekedood  kuhkenuh  oonoo  ekedoowinun, 
00-00  oogeenaun  enewh  ookekenooahmahgunun, 

2  Kekekandahnahwah  bahmah  keneezhoogoonahguk 
tahtebishkoosa  uhpe  kebekoosa  wekoonding,  owh  dush 
Enene  oogwissun  puggedenah  cheahgwahquahoond. 

3  Medush  kemahoonjeedewaud  egewh  keche-sahsah- 
gewej ega-wenenewug,  kuhya  egewh  oozhebeega-wenene- 
wug,  kuhya  ooketezemewaun  egewh  ahneshenahbag  emuh 
oodoogemah-weguhmigoong  keche-sahsahgewejega-wenene 
Caiaphas  kahezhenekahzood. 

4  Kuhya  dush  kekahkekedoowug  chewahweenga-tuh- 
koonahwaud  enewh  Jesusun,  wuhyazhingawin  oonje  che- 
nesahwaud  dush. 

5  Oo-oo  dush  keeked  oowug,  K  ah  ween  magwah  we¬ 
koonding,  koonemah  tahniskahjeewawug  egewh  ahneshe¬ 
nahbag. 

6  Magwah  dush  ahyaud  owh  Jesus  emuh  Bethanying, 
emuh  andaud  owh  Simon  owh  wamegeed, 

/  Oogepenaunzekahgoon  pazhig  enewh  equawun  peah- 
yahmenid  ewh  alabaster  muhkuhkoons  kache-ahpetandah- 
gwuk  noomenegun,  oogesegenahmahgoon  dush  emuh  oosh- 
tequauning,  magwah  nuhmuhduhbid  wesenid. 

8  Uhpe  dush  ookekenooahmahgunun  kewahbunduhme- 
nid,  kenishkahdezewun,  oo-oo  keekedoonid,  Ahneshwin 
oo-oo  bahnahjechegahdag  ? 

9  Tahgeahtahwam  muh  maunduh  noomenegun,  nebe- 
wah  dush  shooneyah  tahgekushkechegahda,  chemeenind- 
wahpun  egewh  katemahgezejig. 

10  Uhpe  dush  Jesus  kahkekandung,  oo-oo  oogeenaun, 
Ahneshwin  megooshkahjeag  wah-owh  equa  ?  oonesheshin 
suh  ewh  kahdoodahwid. 

1 1  Kahgenig  kedahyahwahwaug  egewh  katemahgeze¬ 
jig  anduhzhe-ahyahyag  ;  neen  dush  ween  kahween  kah¬ 
genig  kedahyahweseem. 

12  Kesegenung  mahbuh  oo-oo  noomenegun  emuh  ne~ 
yowing,  cheningwahoogooyaun  sah  keoonjeezhechega. 

13  Kagate  kedenenim,  Tebe  bego  kawahweenjegahda- 
gwan  maunduh  minwahj emoowin  emuh  anegookookum- 
egaug  uhkee,  kuhya  00-00  kahezhechegad  wah-owh  equa, 
tahwahweenj egahda  cheoonj emequanemind. 

14  Me  dush  kenaunzekahwaud  pazhig  egewh  metahswe- 
ahzhe-neezh  Judas  Iscariot  azhenekahzood  enewh  keche- 
sahsahgewej  ega-wenenewun, 

15  O0-00  dush  keekedood,  Wagoonan  kameezheyag, 
puhgedenuhmoonuhgoog  wah-owh  ?  nesemeduhnah  dus- 
wahbik  shooneyaun  oogeenahwaun. 

16  Me  dush  kemahjenundoonaung  ewh  chebahtahaud. 

17  Netum  dush  kezheguk  uhpe  mahyahje-meejing  ewh 
wambejeeshkewuhgesinsenook  buhquazhegun,  egewh  keke- 
nooahmahgunug  oogenaunzekahwahwaun  enewh  Jesusun, 
00-00  keenahwaud,  Ahneende  kedenandum  cheduhzhe-wah- 
wazhetahmahgooyun  chemeejeyun  ewh  kuhbekoosa-we¬ 
koondewin  ? 

18  O0-00  dush  oogeenaun,  Ezhaug  dush  emuh  00- 
danaung,  andaud  owh  pazhik  enene,  00-00  enik,  O0-00 
ekedoo  owh  Kekenooahmahga-wenene,  Gagah  zhuhyegwah 
wetebishkoosamahgud  nekezhegoom  ;  andahyun  ningah- 
duhzhe-oozhetoon  ewh  kuhbekoosa-wekoondewin  kuhya 
nekekenooahmahgunug. 

19  Keezhechegawug  dush  egewh  kekenooahmahgunug 
debishkoo  kahegoowaud  enewh  Jesusun  ;  oogewahwazhe- 
toonahwah  dush  ewh  kuhbekoosa-wekoondewin. 

20  Kahoonahgooshig  dush,  oogeweeduhbemaun  enewh 
metahswe-ahshe-neezh  wewesenewaud. 

21  Magwah  dush  wesenewaud,  00-00  oogeenaun,  Ka- 
gate  kedenenim,  Pazhig  kenuhwah  ningahbahtahik. 

22  Ahpeche  dush  kenuhneenuhwanduhmoog,  00-00 
dush  oogemahjeenahwaun  papazhik,  Neen  nuh,  Tabanin- 
gayun  ? 

23  Oogenuhquatuhwaun  dush,  00-00  keenaud,  Owh 
waujequahbuhahmahwid  emuh  oonahguning,  me  suh  owh 
kabahtahid. 

24  Owh  suh  Enene  oogwissun  mahjah  debishkoo  anah- 
jemind  emuh  oozhebeeguning  :  tahkeche-kooduggeze  suh 
owh  enene  kabahtahaud  enewh  Enene  oogwissun  nahwuj 
tahgeooneshenene  owh  enene  wekah  negesegoobun. 

25  Oogenuhquatahgoon  Judasun,  enewh  kahbahtah- 

egoojin,  00-00  keegood,  Neen  nuh,  Rabbi  ?  00-00  dush 

oodenaun,  Kegeekid  suh. 

26  Magwah  dush  wesenewaud,  Jesus  oogeoodahpenaun 
buhquazhegun,  uhpe  dush  kahmahmooyahwad,  oogebuh- 
quabenaun,  oogemeenaun  dush  enewh  ookekenooahmah- 
gunun,  00-00  keekedood,  Oodahpenik,  ahmook  ;  me  suh 
00-00  neyow. 

27  Oogeoodahpenaun  dush  ewh  menequahjegun,  kemah- 

tnooyahwa  dush,  kuhya  oogemeenaun  enewh,  00-00  keeke- 
dood,  Kuhkenuh  menequayook  ewh. 

28  Me  muh  00-00  nemesqueem  ewh  emuh  ooshke-ke- 
kindewining,  segwabenuhwoowindwah  nebewah  bamah- 
dezejig  cheoonjewabenuhmoowindwah  oomujje-ezhewabeze- 
winewah. 

29  Kedenenim  suh,  Kahween  menuhwah  ningahmene- 
quaseen  maunduh  mahnewung  ewh  shqowemenegahwunzh, 
nahnauzh  ewh  kekezheguk  uhpe  kadooshke-menequayaun 
emuh  oodoogemahwewining  owh  Noos. 

30  Uhpe  dush  kahishquah-nuhguhmoowaud,  kesah- 
guhuhmoog,  keezhahwug  dush  emuh  Olives  wahjewing. 

31  Medush  uhpe  Jesus  00-00  enaud,  Noongoom  tebe- 
kuk,  kenuhwah  kuhkenuh  kegahoosittahwandaum  neen 
oonje  ;  00-00  muh  ezhebeegahda,  Ningahpuhkittawah  owh 
mahnishtahneshe-wenene,  egewh  dush  mahnishtahnishug 
waqueenooj  ig  tahsuhswashkahwahwug. 

32  Keahbejebahyaundush  ningahuhnenegaune-tuhgwish- 
m  emuh  Galileenaung. 

33  Peter  dush  oogenuhquatuhwaun  00-00  keenaud, 
Mesuhwah  goo  kuhkennh  oosittahwanemikwah,  kahween 
neen  wekah  kegahoosittahwanemesenoon. 

34  Jesus  dush  00-00  oogeenaun,  Kagate  kedenin,  noon- 
•  goom  tebekuk,  chepwah  noondahgoozid  owh  nahba-pahkah- 

ahqua,  nesing  kegahahgoonwatum  ewh  kekanemeyun. 

35  Peter  dush  00-00  oodenaun,  Mesuhwah  goo  nundah- 
wandahgoozeyaun  chew  e  ej  e  n  e  b  o  o  men  a  u  n ,  kahween  ningah- 
ahgoonwatunse  ewh  kekanemenaun.  Me  nahsaub  keeke- 
doowaud  kuhkenuh  egewh  kekenooahmahgunug. 

36  Me  dush  keweejewaud  owh  Jesus  enewh  kekenoo- 
ahmahgunun,  ketuhgwishenoowaud  dush  emuh  ketegauning 
Gethsemane  azhenekahdag ;  00-00  dush  oodenaun  enewh 
ookekenooahmahgunun,  Oomah  nuhmuhduhbik  kaahpeech 
ewede  ezhahyaun  cheahkoowa-ahnuhmeahyaun. 

37  Oogeweejewaun  dush  enewh  Peterun  kuhya  enewh 
neezh  oogwissun  owh  Zebedee,  kemahje-nuhneenuhwandum 
kuhya  kekeche-wesugge-kootuggandum. 

38  Me  dush  00-00  enaud  Keche-nuhneenuhwandum 
suh  owh  ninjechaug,  gagah  suh  wenebooyaun  :  ahyahyook 
suh  oomah,  wedookahweshig  dush  cheahkahwahbeyaun. 

39  Menuhwah  ahwahshemashish  keezhah,  keoojecheen- 
gwasad,  keahnuhmeaud,  00-00  keekedood,  Noosa,  keshpin 

enandahgwuk,  mahnoo  ningahkuhbekahgoon  maunduh  mene 
quahjegun:  Kah  nindahwah  neen  ananduhmaun  tahezhe 
wabussenoon,  keen  suh  atuh  ananduhmun. 

40  Oogenaunzekahwaun  dush  enewh  kekenooahmah- 
gunun,  kemekahwaud  dush  nebahnid,  00-00  dush  enaud 
enewh  Peterun,  Ahneen,  kah-nuh  kekushketoosenahwah  nin- 
goo-tebahegunag  chewedookahweyag  ahkahwahbeyaun  ? 

41  Ahkahwahbeyook  kuhya  ahnuhmeaug  cheenekahse- 
wag  emuh  kuhgwatebaningawining  ;  Ahnoo  enandum  suh 
oojechaugoomah,  ewh  suh  weyausemah  pajewemahgud. 

42  Menuhwah  kemahjaud,  me  goo  ewh  neezhing  keah- 
nuhmeaud,  00-00  dush  keekedood,  Noosa,  keshpin  enandah- 
gwussenook  chekuhbekahgooyaun  maunduh  menequah- 
jegun  pwah-menequayaun,  mahnoo  keen  ananduhmun  tah~ 
ezhewabud. 

43  Kepeezhaud  oogemekahwaun  menuhwah  nebahnid, 
kekepingwuhshewun  muh. 

44  Kenuhguhnaud  dush,  menuhwah  kemahjah,  keah- 
weahnuhmeaud,  megoo  nesing,  nahsaub  kahekedood. 

45  Me  dush  kepenaunzekahwaud  enewh  ookekenooah- 
mahgunun,  00-00  dush  oodenaun,  Kayahbe  nebahyook, 
kuhya  aunwabeyook  :  benuh,  pashoo  peahyahmahgud  ewh 
uhpe  chepuggedenind  owh  Enene  oogwissun  emuh  ooneenj- 
ening  enewh  majeezhewabezenejin. 

46  Oonishkaug,  mahjahdah ;  benuh,  pashoo  peahyah 
owh  buhyahtahid. 

47  Magwah  dush  kekedood,  benuh,  owh  Judas,  pazhig 
egewh  metahswe-ahshe-neezh,  kepeezhah,  kewreejewaud 
keche-nebewah  ahneshenahban  wadahzhahwashkoonej  in 
kuhya  wapuhgummahgunenejin,  enewh  keche-sahsahgewe- 
jega-wenenewun  kuhya  ooketezemewaun  egewh  ahnishen- 
ahbag  kahahnoohegoowahjin. 

48  Owh  dush  buhyahtahaud  kekenoowahjechegun  00- 
gemeenaun  enewh,  00-00  keekedood,  Owh  suh  kaoojemug 
mesuh  owh,  uhyinje-minjemenik. 

49  Bahbega  dush  naunzekahwaud  enewh  Jesusun,  00-00 
keekedoo,  Keduhnemikoon,  Rabbi ;  anegook  edush  ooge- 
oojemaun. 

50  Jesus  dush  00-00  oogenaun,  Neeje  ezhechegan  ewh 
pahoonjeezhahyun  ?  kepeezhahwug  dush  egewh,  kuhya 
oogennhwuhdenahwaun  Jesusun  ketuhkoonahwaud  dush. 

51  Benuh,  dush  pazhig  enewh  wahjewegooj in  owh  Jesus 

kezhebenikanewun,  kekechekoobetood  dush  oodahzhah- 
washkoom,  kekishketahwuggaguhnahmaud  enewh  keche- 
sahsahgewej ega-wenene  oobuhmeetahgunun. 

52  Me  dush  owh  Jesus  keenaud  enewh,  Nayaub  suh 
peenuhun  kedahzhahwashkoom,  kuhkenuh  muh  ayoojig  ewh 
ahzhahwashk  ahzhahwashkoon  kanesegoowaud. 

53  Kah  nuh  ween  kedenanduhseem  chekushketooyaun 
noongoom  chenundoodahmahwug  owh  Noos,  nindahmeenik 
dush  chewedookahwewaud  ahwahshema  metahswe-ahshe- 
neezh  metauswauk  enewh  angenun  ? 

54  Ahneen  dush  ween  kaezhedebishkoosagebun  enewh 
oozhebeegunun/ 00-00  cheweezhewabuk  akedoomahgukkin? 

55  Ewh  dush  uhpe  Jesus  00-00  oog‘eenaun  enewh  ah- 
nishenahban,  Kemoodishke-weneneeng  kepeezhetuhkoonim 
wadahzhahwashkoomeyag  kuhya  wapuhguhmahguneyag  ? 
Anduhsoo-kezheguk  kegeweduhbemenenim  kekekenooah- 
mahgayaun  emuh  keche-ahnuhmea-weguhmigoong,  kah 
dush  kegetuhkooneseem. 

56  Kuhkenuh  dush  00-00  keezhewabud,  chetebishkoo- 
sag  oodoozhebeegunewah  egewh  aunwahjega-wenenewug.. 
Me  dush  kenuhguhnegood  kuhkenuh  enewh  ookekenoo- 
ahmahgunun,  keoozhemoowun  dush. 

57  Egewh  kahtuhkoonahjig  enewh  Jesusun  oogeezhe- 
wenahwaun  emuh  andaud  owh  Caiaphas  keche-sahsahge- 
wej ega-wenene,  kahduhzhe-mahoonj eedewaud  egewh  00- 
zhebeega-wenenewug  kuhya  katezejig. 

58  Peter  dush  walls uh  oogenoopenuhnaun,  nahnauzh 
ketuhgwishing  emuh  andaud  owh  Keche-sahsahgewej  ega- 
wenene  kepeendega  dush,  keweeduhbemaud  enewh  bub- 
meetahgunun,  wewahbunjegad  ewh  kaezhewabuk. 

59  Egewh  dush  keche-sahsahgewejega-wenenewugr 
kuhya  egewh  katezejig,  kuhya  egewh  mahyahwunjeedejig^, 
oogenundahwandahnahwah  ewh  kuhkenuh wishke-tebahj e- 
moowin  cheoonje-nesahwaud  enewh  Jesusun  ; 

60  Kah  dush  oogemekunsenahwah  gagoo ;  mesuhwab 
goo  nebewah  kepeezhahwaud  kakenuhwishke-debahjemoo- 
jig*  kahween  oogemekunsenahwah.  Gaguhpe  kepeezhah- 
wug  neezh  kakenuhwishke-debahjemoojig, 

61  O0-00  keekedoowaud,  Mahbuh  keekedoo,  Nekush- 
ketoon  chebahnahj  etooyaun  ewh  ookeche-ahnuhmea-we~ 
guhmig  ov/h  Kesha-Muhnedoo,  nesoo-kezhik  dush  menuh- 
wah  cheoozhetooyaunbaun. 

62  Owh  dush  keche-sahsahgewej ega- wenene  kepuh- 
segwe,  00-00  dush  keenaud  enewh  Jesusun,  Kah  nuh 
ningood  kenuhquatunse  ?  wagoonan  00-00  anahmemikwah 
oogoo  ? 

63  Kah  dush  kekekedoose  owh  Jesus.  Owh  dush  keche- 
sahsahgewej  ega- wenene  oogenuhquatuhwaun  00-00  keenaud, 
Kedaungwahmemin  ween  oonje  owh  bamahdezid  Kesha- 
Muhnedoo,  cheweenduhmahweyaung  keshpin  ahyahwe- 
wunan  owh  Christ  oogwissun  owh  Kesha-Muhnedoo. 

64  Jesus  dush  00-00  oogeenaun,  Kegeekid  suh  :  pooch 
kedenenim,  Bahmah  kegahwahbuhmahwah  owh  Enene 
oogwissun  nuhmuhduhbid  emuh  ookechenikaung  owh 
Kache-mushkahwezid,  kuhya  petuhgwishing  emuh  kezhe- 
goong  duhzhe  ahnuhquudoong. 

65  Medush  uhpe  owh  sahsahgewejega-wenene  kekish- 
kepetood  oopuhpesekahwahgunun,.  00-00  keekedood,  Ke- 
mujje-kezhwa  suh  ;  ahneshwin  kayahbe  nundahwanemung- 
wahbun  egewh  kadebahjemoojig  ?  benuh,  noongoom  ke- 
noondahnahwah  oomuj j e-kezhwawin. 

66  Ahneen  ananduhmag  ?  Oogenuhquatuhwaun  dush 
00-00  keenahwaud,  Enandahgooze  suh  chenebood. 

67  Medush  kesequahnahwaud  emuh  ooshkinzhegoon- 
ing,  kuhya  kepahquahkooneenj etah wahwaud  ;  ahnind  dush 
oogenahpahgaunzheninjetahwahwaun. 

68  O0-00  keekedoowaud  aunwahtahweshenaum,  keen 
Christ,  Ahwanan  owh  kahpuhketaook  ; 

69  Peter  dush  kenuhmuhduhbe  ahgwahjeeng  emuh 
tasekauning  ;  pazhig  ooshkenegequan  oogepenaun  zekah- 
goon,  00-00  keekedoonid,  Kuhya  keen  kegeweejewah  owh 
Jesus  Galilee  duhzhe-wenene. 

70  Keahgoonwatum  dush  emuh  enahsuhmuhbewaud 
kuhkenuh,  00-00  keekedood,  Kahween  nekekanduhse  ewh 
akedooyun. 

7 1  Uhpe  uhnesahgahung  emuh  tasecheguning,  oogewah- 
buhmegoon  menuhwah  pazhig  ooshkenegequan,  00-00  ke- 
enahnid  enewh  emuh  ayahnejin,  Kuhya  wah-owh  ooge- 
weejewaun  enewh  Jesusun  Nazareth  duhzhe  enene wun. 

72  Menuhwah  keahgoonwatum,  kekeclje-mushkahwah- 
kezhwa,  00-00  keekedood,  Kahween  nekekanemahse  owh 
enene. 

73  Nahgujeesh  egewh  kahnebahwejig  oogepenaunzekah- 
wahwaun  enewh  Peterun,  00-00  keenahwaud,  Kagate  keen 

kedow  pazhig  oogoo,  anwayun  muh  kedoonj  e-kekandah~ 
gooz. 

74  Medush  kemahj e-muj  j e-kekedood  kuhya  kemush- 
kahwe-kezhwad,  00-00  keekedoo,  Kahween  nekekanemah.se 
owh  enene.  Bahbega  dush  kemesetahgooze  owh  nahba- 
pahkahahqua. 

75  Peter  dush  oogemequandaun  ewh  oodekedoowin  owh 
Jesus,  00-00  keegoopun,  Chepwah  noondahgoozid  owh 
nahba-pahkahahqua,  nesing  kegahahgoonwatum  ewh  ke~ 
kanemeyun.  Keiihnesahguhum  dush,  kekuhgwahnesuggah- 
damood: 

CHAP.  XXVII. 

UHPE  dush  kahwahbung,  kuhkenuh  keche-sahsahge- 
wejega-wenenewug  kuhya  ooketezemewaun  egewh 
ahneshenahbag  kekahkekedoowug  chenesahwaud  enewh 
Jesusun  : 

2  Uhpe  dush  kahminjemahpenahwaud,  oogemahjewe- 
nahwaun,  keahwepuggedenahmuhwahwaud  enewh  ooge~ 
maun  Pontius  Pilateiin. 

3  Judas  dush,  owh  buhyahtahewad,  uhpe  kahwahbun- 
dung  ahzhe  kenahneboomemind,  keaunwanindezoo,  nayaub 
dush  nesemeduhnah-duswahbik  shooneyaun  oogepeetuh- 
mahwaun  enewh  sahsahgewejega-wenenewun  kuhya  enewh 
katezenejin, 

4  Oo-oo  dush  keekedoo,  Ningemujjeezhechega  kebah- 
tahdooyaun  ewh  majeezhechegamahgussenook  misque.  Oo- 
oo  dush  keekedoowug,  Wagoonan  nenuhwind  kaoonjebah- 
manduhmaung  e-ewh  ?  keen  suh  bahmandun  ewh. 

5  Oogeahpuggenaun  enewh  shooneyaun  emuh  ahnuhmea- 
weguhmigoong,  kemahj  ah  dush,  kuhya  kekebena-wabene- 
dezoo. 

6  Egewh  dush  keche-sahsahgewejega-wenenewug  oo- 
geooda'hpenahwaun  enewh  shooneyaun,  oo-oo  dush  keekedoo¬ 
wug,  Kah  suh  ween  tahoonesheshinsenoon  oonoo  cheahche- 
gahdag  emuh  shooneyah-weguhmigoong,  me  muh  kahoon- 
jekishpenuhtoong  ewh  misque. 

7  Kekahkekedoowug  dush,  oogekishpenuhtoonahwah 
dush  ewh  wahbegune-oonahguneka-wenene  ooketegaun, 
chepuggedanemindwah  emuh  egewh  mayuggezejig. 

8  Me  suh  misque-ketegaun  wanjeezhenekahdag  ewh 
ketegaun,  peenish  egoo  noongoom  kezheguk. 

9  Medush  ketebishkoosag  ewh  kahekedoopun  Jeremiah 
.aunwahjega-wenene  00-00  keekedood,  Oogeoodahpenah- 
waun  dush  enewh  nesemeduhnuh-duswahbik  shooneyaun 
menik  kahenuhginzood  owh  kahahtahwang,  kahenuhgeme- 
good  enewh  oonejahnesun  owh  Israel. 

10  Oogeahtahwanahwah  dush  chekishpenuhtoowaud 
ewh  wahbegune-oonahguneka-wenene  ooketegaun,  debish- 
koo  kahenahkoonid  owh  Tabaningad. 

11  Jesus  dush  kenebahwe  emuh  enahsuhmuhbid  owh 
oogemah;  owh  dush  oogemah  oogeguhgwaj  emaun,  00-00 
keekedood,  Keen  nuh  kedoogemahwemegoog  egewh  Jew- 
yug?  Jesus  dush  00-00  oogeenaun,  Kedekid  suh. 

12  Uhpe  dush  kahahnahmemegood  enewh  keche-sah- 
sahgewejega-wenenewun  kuhya  enewh  katezenejin,  kah 
ningood  kenuhquatunse. 

13  Medush  00-00  keegood  enewh  Pilateiin,  Kah  nuh 
ween  kenoonduhse  menik  azheahnahmemikwah  ? 

14  Kah  dush  bahbish  ningood  oogenuhquatuhwahseen ; 
kahoonje-keche-mahmahkahdandung  owh  oogemah. 

1 5  Ewh  dush  uhpe  wahwekoonding  owh  oogemah  00- 
puhgedenahmahwahgoobun  enewh  ahneshenahban  pazhig 
kabahquahegahzoonej  in,  kawenundahwanemahnej  in. 

16  Oogeahyahwahwaun  dush  pazhig  kakandahgoozene- 
jin  enenewun,  kabahquahegahzoonej  in,  Barabbas  azhenekah- 
zoonejin. 

1 7  Uhpe  dush  kahpemahwunjeedewaud,  Pilate  00-00 
oogeenaun,  Ahwanan  nanduhwanemag  chepuggedenuh- 
moonahgoog  ?  Barabbas  nuh,  gamuh  Jesus  owh  Christ 
azhenekahzood  ? 

18  Oogekekandaun  ewh  ahneshah  kekahwanemahwaud 
keoonj  epuggedenahmahgood. 

19  Uhpe  dush  kahwuhwanuhbid  emuh  tebahkoonewa- 
wine-ahpulibewining,  wewun  kepemejedwqwun,  00-00  ake- 
doonid,  Kagoo  ningood  doodahwahkan  owh  manoo-ezhe- 
wabezid  enene ;  nebewah  gooshah  mahbuh  ningeoonjekoo- 
tuggandum  noongoom  kezheguk  emuh  enahbunduhmoo- 
wining. 

20  Egewh  dush  keche-sah  sahgah  wej  ega-wenenewug 
kuhya  egewh  katezegig  oogegahgaunzoomahwaun  enewh 
ahneshenahban  chenundoodahmahganid  enewh  Barabbasun, 
xhenishewuhnahjeahnid  dush  ween  enewh  Jesusun. 

21  Owh  dush  oogemah  oogenuhquatuhwaun,  00-00 

keenaud,  Ahwanan  oogoo  neezh  nanduhwanemag  chepuh- 
gedenuhmoonuhgoog  ?  Barabbas,  keekedoowug. 

22  Pilate  dush  00-00  oodenaun,  Ahneen  dush  kadoo- 
dahwug  Jesus  owh  Christ  azhenekahzood  ?  Kuhkenuh  dush 
anduhchewaud  00-00  oogeenahwaun,  Mahnoo  tahahgwah- 
quahwah. 

23  Oogemah  dush  keekedoo,  Ahneshwin  ?  Wagoonan 
ewh  muj j  eezhechegawin  kahezhechegad  ?  ahwahshema  ane- 
gook  kepepahgewug,  Mahnoo  tahahgwahquahwah. 

24  Uhpe  dush  owh  Pilate  wuhyahbundung  ewh  kuh- 
nuhga  chedabwatahgoosig,  nahwuj  dush  kenishkahj ekum- 
megezenid,  oogeoodahpenaun  ewh  nebee,  kesebegeneenj  eed 
emuh  enahsuhmuhbenid  enewh  ahneshenahban,  00-00 
dush  keekedoo,  Kahween  neen  nindoonj egahtahmahwahse 
mahbuh  enene  oomesqueem  :  Kenuhwah  suh  bahmanduh- 
mook. 

25  Kuhkenuh  dush  egewh  ahnishenahbag  oogenuhqua- 
tuhwahwaun,  00-00  dush  keekedoowaud,  Mahnoo  nenuh- 
wind  ningahoodessegoonaun  ewh  oomesqueem  kuhya  egewh 
nenej  ahnesenahnig. 

26  Me  dush  kepuggedenuhmahwaud  enewh  Barabbasun  : 
uhpe  dush  kahpuhzhunzhawaud  enewh  Jesusun,  oogepugge- 
denaun  cheahgwahquahoomind. 

27  Enewh  dush  ooshemahguneshemun  owh  oogemah 
kahoodahpenahwaud  enewh  Jesusun,  kuhya  kahezhewenah- 
waud  emuh  kekedoo-weguhmigoong,  kepenaunzekahgood 
kuhkenuh  enewh  shemahguneshun. 

28  Oogekesekoonuhyabenahwaun  dush,  mesquagenoo 
puhkensekahwahgun  oogepesekoonahwAun. 

29  Uhpe  dush  menasuhguhwunzhe-wewuhquaun  kah- 
ookahdanuhmoowaud,  oogepesekoonahwah  emuh  ooshte- 
quahnening,  kuhya  ewh  ahsahgunushk  emuh  ookecheneen- 
jening  ;  kuhya  dush  oogeshahgushketahwahwlun,  kuhya 
oogebahpenoodahwahwaun,  00-00  keekedoowaud,  Keduh- 
nemekahgoo,  keen  Wagemahkundahwudwah  egewh  Jewyug! 

30  Gogesequahnahwaun,  kuhya  oogeoodahpenahnah- 
wah  ewh  ahsahgunushk,  kepukketawahwaud  dush  emuh 
ooshtequahnening. 

3 1  Uhpe  dush  kahishquah-bahpenoodahwahwaud,  ooge- 
kesekoonahwaun  ewh  puhpensekahwahgun,  kuhya  ooge¬ 
pesekoonahwah  tebenuhwa  oodahgwewin,  kuhya  kemahje- 
nahwaud  cheahgwahquahwahwaud. 

32  Pesahguhummoowaud,  oogemekahwahwaun  enewh 
Cyrene  duhzhe-wenenewun,  Simon  azhenekahzoonejin : 
medush  ketwa  kahahnoonahwahjin  chepemoonduhmenid 
ewh  oodahzhedayahtegoomene. 

33  Uhpe  dush  kahuhnetuhgwishenoowaud  emuh  Gol¬ 
gotha  aduhming,  me  suh  azhenesetootahgwuk,  ooshte- 
quaunekauning. 

34  Oogemeenuhahwaun  ewh  shewahboo  weenzoob  tuh- 
goonegahdag :  uhpe  dush  kahkootahgummundung,  kah- 
ween  oogewemenequaseen. 

35  Oogeahgwahquahwahwaun  dush,  kemahdahoonede- 
wug  dush  enewh  oodahgwewinun,  keahtahdewaud  ;  che- 
debishkoosag  kahekedoopun  owh  aunwahjega-wenene,  Ke¬ 
rn  ah d ah o o n e d ewu g  enewh  nindahgwewinun,  kuhya  dush 
nepuhpensekahwahgun  keoonj eahtahdewug. 

36  Kenuhmuhduhbewaud  dush,  keahkahwahbuhmah- 
waud  emuh  ; 

37  Emuh  dush  debishkoo  ooshtequahnening  oogejuh- 
yeee  oogeahtoonahwah  maunduh  oozhebeegawin  kahezhe- 
ahnahmemind,  WAH-OWH  JESUS  OODOOGEMAH- 
MEWAUN  EGEWH  JEWYUG. 

38  Neezh  dush  kamoodishkejig  ketuhgoo-ahgwahquah- 
wahwug,  pazhik  ookechenikaung,  pazhig  dush  oonuhmunj- 
enikaung. 

39  Egewh  pabahmoosajig  oogebahpenoonahwahwaun, 
kewawabequanewaud, 

40  O0-00  dush  keekedoowaud,  Keen  banahjetooyun  ewh 
keche-ahnuhmea-weguhmig,  nesoo  kezhig  menuhwah  ah- 
yaunjetooyun,  bemahjeedezoon  Keshpin  suh  wagwisseme- 
goowunan  owh  Kesha  Muhnedoo,  ahzhedayahtigoong  pe- 
oonjenesaunduhwan. 

41  Kuhya  dush  egewh  keche-sahsahgewejega-wenene- 
wug  kuhya  egewh  katezejig,  oogebah-penuhduhwahwaun 
keekedoowaud, 

42  Bakahnezenejin  ween  oogebemahjeaun  ;  ween  dush 
kahween  ookushketooseen  chebemahjeedezood.  Kishpin  ah- 
yahwegwan  Israel  00  keche-oogemahmun,  ahzhedayah- 
tekoong  tahpeoonjenesaunduhwa,  ningahdabwatahwahnaun 
dush. 

•  43  Oogeahpanemaun  enewh  Kesha-Muhnedoon  ;  mail- 
noo  noongoom  oodahbemahjeegoon,  kishpin  menwaneme- 

;good  ;  keekedoo  muh,  Nindoogwesemik  owh  Kesha-Muh- 
nedoo. 

44  Kuhya  dush  egewh  kamoodishkejig,  kahduhgoo-ah- 
gwahquahoondjig,  me  goo  kuhya  wenuhwah  kahezhebahpe- 
nuhdahwahwaud. 

45  Nahyahwuhquag  dush  ketebikahbuhmenahgwud 
emuh  anegookookummegaug  uhkee  peenish  egoo  ewh 
uhpe  shaungoosoo-tebahegun. 

46  Kuhnuhbuj  uhpe  kahshaunguhsoo-tebahegun  Jesus 
anegook  kepepahge,  00-00  keekedood,  Eli,  Eli,  lama  sabach- 
thani  ?  medush  akedoong,  Nekesha  Muhnedoom,  Nekesha 
Muhnedoom,  ahneshwin  kenuhguhzheyun  ? 

47  Ahnind  dush  nahbahwejig  emuh,  uhpe  kahnoonduh- 
moowaud,  00-00  keekedoowug,  Wah-owh  enene  oonundoo- 
maun  enewh  Eliasun. 

48  Bahbega  dush  pazhig  keahbuhtoo,  oogeoodahpenaun 
dush  ewh  eskahebaun,  oogemooshkenabuhtoon  ewh  shewah- 
boo,  keahtood  dush  emuh  ahsahgunushkoong,  oogemee- 
nahaun  dush. 

49  Ahnind  dush  00-00  keekedoowug,  Pooneh,  mahnoo 
/wahbundundah  kagate  chepebemahjeegoogwan  enewh  Eli¬ 
asun. 

50  Jesus  dush,  uhpe  menuhwah  anegook  kahpepahgid, 
oogepuhgedenaun  enewh  oojechaugwun. 

5 1  Benuh  dush,  ewh  kebuhgoojegun  emuh  keche-ahnuh- 
mea-weguhmigoong  oogej  uhy  eee  keoonj  etaushkegesa  peenish 
egoo  nesuhyeee ;  kecheengwamahgud  dush  ween  ewh 
uhkee,  ketaushkebekesawun  dush  enewh  ahzhebikoon  ; 

52  Kuhya  kepahkahkoosenoon  enewh  chebaguhmigoon  ; 
kuhya  nebewah  ooweyowewaun  egewh  manoo-ahnuhme- 
ahgoobunanug  kahnebahjig  keoonishkahmahgudenewun, 

53  Kepesahguhuhmoowaud  chebaguhmigoong  oonje 
uhpe  kahahbejebaud,  keezhahwug  dush  emuh  kechetwah- 
oodanaung,  oogewahbuhmegoowaun  dush  nebewah  enewh 
ahnishenahban. 

54  Uhpe  dush  owh  menesenoo-oogemah,  kuhya  enewh 
kahweej  ewahj  in,  ahkahwahbuhmahwaud  enewh  J esusun, 
kahwahbunduhmoowaud  ewh  uhkee  checheengwamahguk, 
kuhya  oonoo  kahezhewabukin,  kekeche-sagezewug,  00-00 
keekedoowaud,  Kagate  wah-owh  wagwissemegoobunan 
*enewh  Kesha-Muhnedoon. 

55  Nebewah  dush  emuh  keahyahwug  equawug  wahsuh 
keoonzahbunjegawaud,  kahnoopenuhnahjig  enewh  Jesusun 
Galileeng  keoonjebahwaud,  kebuhmeetahwahwaud  enewh  : 

56  Keahyah  suh  owh  Mary  Magdalene,  kuhya  Mary 
oogeewaun  owh  James  kuhya  owh  Joses,  kuhya  dush 
oogeene  Zebedee  oonejahnesun. 

57  Uhpe  dush  aneoonahgooshig,  kepeezhah  pazhig  ka- 
chetwahwezid  enene  emuh  Aramathaeamg  anduhnuhkeed,. 
Joseph  azhenekahzood,  kuhya  ween  ahwid  Jesus  ookeke- 
nooahmahgun : 

58  Oogeezhahnun  enewh  Pilateiin,  kepahgoosanjegad 
weyowene  enewh  Jesusun.  Pilate  dush  keenahkoonega 
chepuggedenuhmahwind  ewh  weyowemah. 

59  Uhpe  dush  Joseph  kahoodahpenaud  weyowemah, 
o oge we wah q u ay e ge n au n  emuh  pahnuk  wahbishkeginoong. 

60  Oogeahsaun  dush  emuh  tebenuhwa  oodooshke-che- 
baguhmigoong,  kahweembahbekahahmahedezoogoobunan 
emuh  ahsining  :  keche  ahsineen  dush  oogeezhetebebenaun 
emuh  eshquaundamewung  ewh  chebaguhmig,  me  dush  kahe- 
zhemahjaud. 

61  Keahyahwug  dush  emuh  owh  Mary  Magdalene,, 
kuhya  owh  bakahnezid  Mary,  kenuhmuhduhbewaud  emuh 
ahzhahwuhyeee  chebaguhmigoong, 

62  Kahwahbung  dush,  kahishquah-oozheetahwine-kezhe- 
guk,egewh  keche-sahsahgewejega-wenenewug,  kuhya  egewh 
Phariseeg  mahmahwe  oogenaunzekahwahwaun  enewh  Pi- 
lateiin, 

63  O0-00  dush  keekedoowaud,  Oogemah,  nemequan- 
dahmin,  mahbuh  wuhyazhingashkid  kahekedood,  magwah 
kayahbe  bemahdezid,  Bahmah  nasoogoonahguk  ningahah- 
bejebah. 

64  Umba  enahkoonegan  cheguhnuhwanjegahdag  ewh 
chebaguhmig  nahnaunzh  egoo  kenesoogoonahguk,  koone- 
mah  dush  keemooj  nebah-tebik  tahpeezhahwun  enewh  00- 
kekenooahmahgunun,  chekeemoodewaud  dush,  cheenahwah- 
pun  dush  enewh  ahneshenahban,  Ahzhe  keahbejebah  ;  ewh 
eshquauch  wuhnezewin  nahwuj  tahgeoosittahwandahgwud 
dush  ween  ewh  netum. 

65  Pilate  dush  00-00  oogeenaun,  Kedahyahwahwaug 
egewh  akundoojig;  Mahjahyook,  aungwahmezeyook  che- 
guhnuhwanduhmag. 

66  Medush  kahezhemahjahwaud,  kewahweengatoowaud 

ewh  chebaguhmig  oogeahkookewuhsahnahwah  dush  ewh 


ahsin,  oogeahsahwaun  dush  enewh  kaahkundoonejin. 


CHAP.  XXVIII. 


AHISHQUAH-AUNWABE-KEZHEGUK,  uhpe 


JV  pahtahbung  ewh  netum  ahnooke-kezheguk,  kepeezhah 
owh  Mary  Magdalene,  kuhya  owh  bakahnezid  Mary  che- 
pewahbunduhmoowaud  ewh  chebaguhmig. 

2  Benuh  dush,  kekeche-cheengwakummegah :  Taba- 
ningad  muh  oodangenemun  keche-kezhegoong  kepeoonje- 
nahzhewun,  ketuhtebe-wabenung  ewh  ahsin  emuh  ishquaun- 
darning,  keoogeduhbid'  edush. 

3  Ahnemeke-wahwahsuhmoowining  keezhenahgooze* 
kooning  dush  keezhewahbishkahne  ewh  oopuhpesuhkoo- 
wahgun : 

4  Apeeche  kekoosahwaud  egewh  ganuhwanjegajig 
kenuhningishkahwug,  naboongin  dush  keezheahyahwaud. 

5  Owh  dush  angen  oogenuhquatuhwaun  enewh  equawun, 
oo-oo-keenaud  ;  Gagoo  sagezekagoon :  kekekanemenim  che~ 
penundahwahbuhmag  owh  Jesus,  owh  kahsuhsahgahquah- 
oond. 

6  Kahween  oomuh  ahyahse;  keahbejebah,  debishkoo 
kahekedoopun.  Umba  pewahbunduhmook  emuh  shangesh- 
ingebun  owh  Tabaningad. 

7  Waweeb  dush  mahjahyook,  weenduhmahwik  enewh 
ookekenooahmahgunun,  ewh  ahzhe  keahbejebaud  ;  benuh* 
uhnenegaun-ezhah  emuh  Galileenaung ;  emuh  kaduhzhe- 
wahbahmag  :  benuh,  kegeweenduhmoonim  suh. 

8  Waweeb  dush  chebaguhmigoong  keoonjemahjahwug 
kesagezewaud  kuhya  kekeche-moojeganduhmoowaud  ;  ke¬ 
rn  ahje-buh  too  wug  ahwedebahjemootahwahwaud  enewh  oo¬ 
kekenooahmahgunun. 

9  Magwah  dush  ezhahwaud  ahwedebahjemootahwah¬ 
waud  enewh  ookekenooakmahgunun,  benuh,  Jesusun  ooge- 
nuhquashkahgoowaun,  oo-oo  keegoowaud,  Kedahnuhme- 
koonim.  Me  uhpe  kepetuhkoonahwaud  emuh  osittahning, 
keooj echeengwuhnetahwahwaud  dush. 

10  Jesus  dush  oo-oo  oogeenaun,  Kagoo  sagezekagoon  : 
mahjahyook  weendahmahwik  egewh  nejekewaiig  chee- 
zhahwaud  emuh  Galileenaung,  me  dush  ewede  chewahbuh- 
mewaud. 

11  Magwah  uhneezhahwaud,  benuh,  ahnind  kahahkun- 
doojig  kepeezhahwug  emuh  keche-oodanaung,  oogeween- 
duhmahwahwaun  dush  enewh  keche-sahsahgahwejega- 
wenenewun  kuhkenuh  enewh  kahezhewabukin. 

12  Uhpe  dush  kahmahoonjedewaud  kuhya  egewh  ka- 
tezejig,  kahkekedoowaud,  oogemeenahwaun  dush  nebewah 
shooneyaun  enewh  shemahguneshun, 

13  O0-00  keekedoowaud,  O0-00  ekedooyook,  Magwah 
tebekuk  keemooj  kepeezhahwun  enewh  ookekenooahmah- 
gunun,  kemahjetoowaud  ewh  weyow  emuh  magwah  nebah- 
yaung. 

14  Kishpin  dush  00-00  noondung  owh  oogemah,  nenuh- 
wind  nengahguhnoonahnaun,  ningahahnookemin  dush  ke- 
nuhwah  ningoodenoo  chedoodahgoosewag. 

15  Oogeoodahpenahnahwah  dush  ewh  shooneyah,  kee- 
zhechegawaud  dush  ewh  kahezhekekenooahmahwindwah  : 
kayahbe  dush  wahweenjegahda  maunduh  ekedoowin  emuh 
ahyahwaud  egewh  Jewyug  peenish  egoo  noongoom  ke- 
zheguk.  * 

16  Me  dush  keezhahwaud  egewh  metahswe-ahshe- 
pazhig  kekenooahmahgunug  ewede  Galileenaung,  emuh 
wahjewing  ewh  kezhah  kahwahweendung  owh  Jesus. 

1 7  Uhpe  dush  wuhyahbuhmahwaud,  oogeoojecheeng- 
w  uh  n  e  t  ah  wall  w  au  n  :  ahnind  dush  keahgoonwatuhmoog. 

18  Jesus  kepeezhah  keguhnoonaud,  00-00  keekedood, 
Ningemeenegoo  kuhkenuh  kushkeawezewin  ewede  keche- 
kezhegoong  kuhya  oomuh  uhkeeng. 

19  Mahjahyook,  ahnookeeg  nekekenooahmahgunug  che- 
ahwewaud  kuhkenuh  ahnooj  azheweenzoojig  ahnishenahbag, 
baptizooi'k  emuh  oodezhenekahzoo wining  owh  Wayoose- 
mind  owh  Wagwissemind,  kuhya  owh  Keche  Oojechaug  ; 

20  Kekenooahmahwik  dush  cheguhnuhwanduhmoo- 
waud  kuhkenuh  enewh  kahezhekuhgekemenuhgoog  ;  benuh 
dush,  kahgenig  keweejewenim,  nahnauzh  egoo  ishquah- 
uhkewung.  Amen. 

0-00  Keezhemahjesenene  ewh  oominwahjemoowin 


w  owh  Jesus  Christ,  Kesha-Muhnedoo  oogwissun  ; 

2  Debishkoo  azhebeegahdag  emuh  aunwahjegawining, 
Benuh,  nindezhenahzhahwah  nemezhenahwam  chenegah- 
nid  kaeneezhahyun,  mesuh  owh  kawahwazhesittood  ewh 
meekun. 

3  Oodinwawin  owh  madwa-pepahgid  ewede  puhgwuh- 
duhkuhmig,  Wahwazhesittooyook  oodezhahwin  owh  Jeho¬ 
vah,  kuhya  quuhyukquahmootahwik  enewh  oomeekaunsun. 

4  John  suh  keahyah  emuh  buhgwuhduhkuhmegaug* 
kebaptizooewad,  kuhya  kedebahdoodung  ewh  aunwaninde- 
zoowine-baptizooe wawin  cheoonj  e-wabenegahdag  enewh 
mujjeezhewabezewinun. 

5  Kuhkenuh  dush  egewh  Judea  uhkeeng  anduhnuhkee- 
jig,  kuhya  egewh  kahoodatoojig  emuh  Jerusaleming  ooge- 
naunzekahwaun,  kuhya  kuhkenuh  oogebaptizooegoowaun 
emuh  Jordan  seebing,  kewahweenduhmoowaud  enewh  oo- 
muj  j  eezhewabezewinewaun. 

6  Owh  dush  John  keahgwid  ewh  pagwahwegung  oo- 
pewyh,  kuhya  pushquagenoo-kechepezoowin  kekechepe- 
zood  ;  kuhya  keaumwaud  enewh  ahtesahwuhyasheyun 
kuhya  buhgwuj-ahmoo-sinsebahquud  ; 

7  Kekuhgequa  dush,  oo-oo  keekedood,  Nepenoopenuh- 
nik  pazhik  ahwahshema  mashkahwezid  dush  ween  neen, 
kahween  nindahpetandahgoozese  chenahwatahyaun  kuh¬ 
ya  dush  cheahbahahmahwug  oomuhkesinayahbeen. 

8  Neen  suh  kegebaptizoowenenim  emuh  nebeeng :  ween 
dush  kegahbaptizooegoowah  emuh  Keche-Oojechaugoong. 

9  Kepuhgummeahyahmahgud  ewh  uhpe  kezheguk, 
Nazarething  Galileemg  anduhgoog  kepeoonjebaud  owh 
Jesus,  kuhya  dush  kebaptizooegood  enewh  Johnun  emuh 
Jordaning. 


101 


ft 


ST.  MARK. 


10  Kazhetin  dush  nebeeng  keoonje-ahgwahtaud  ooge- 
wahbundaun  kezhik  chepahkahkoosing,  kuhya  enewh  Ooje- 
chaugwun  debishkoo  keche-oomemeeng  chepoonenid  emuh 
weyowing : 

1 1  Kuhya  ewh  inwawin  kezhegoong  keoonzetahgwuk, 
00-00  keekedoomahguk,  Keen  suh  kedow  ningwis  suhyah- 
geenaun :  mesuh  keen  kache-minwanemenaun. 

12  Kazhetena  dush  oogeezhenahzhahoogoon  enewh  Ke- 
che-oojechaugwun  ewede  buhgwuhduhkummig. 

1 3  Ewede  dush  buhquuhduhkummig  keahyah  nemeduh- 
nuh-duhsoogoon,  kekuhquatebanemegood  enewh  Satanun  : 
keweejewaud  enewh  ahwaseeyun  ;  kebuhmetahgood  enewh 
angenun. 

14  Kahtuhkoonind  owh  John,  Jesus  keezhah  ewede 
Galileeing,  debahdoodung  Kesha-Muhnedoo  oodoogemah- 
wine-minwahj  emoowin, 

15  O0-00  dush  keekedood,  Zhuhyegwah  debiskkoosa, 
kuhya  dush  pashoo  peahyahmahgud  Kesha-Muhnedoo  00- 
doogemahwewin :  aunwanindezooyook,  kuhya  dabway  an- 
duhmook  ewh  minwahjemoowin. 

1 6  Magwah  bemoosad  tetebaowh  Galilee  kechegum- 
meeng,  oogewahbuhmaun  enewh  Simonun  kuhya  Andre w- 
un  wejekewaene  pahkoobe-wabenahnid  oodahgwahbenah- 
gunene  emuh  kechegummeeng  :  kegegooeka-wenenewug 
muh. 

17  Jesus  dush  00-00  keenaud,  Howh !  noopenuhzhe- 
shig,  kegahenahkoonenim  dush  cheahgwahbenagwah  egewh 
enenewug. 

18  Kazhetena  dush  kenuhguhnahwaud  oodahgwahbe- 
nahgunewaun,  kenoopenuhnahwaud  dush. 

19  Anemahjaud  dush  pashoo  oogewahbuhmaun  enewh 
Jamesun  oogwissun  owh  Zebebee,  kuhya  enewh  Johnun 
wejekewaene,  nuhyazh  emuh  nahbequauning  magwah  puh- 
puhgwahnid  oodahgwahbenahgunene. 

20  Kazhetena  dush  oogenundoomaun  :  oogenuhguhnah- 
waun  dush  enewh  oosewaun  Zebedeun  kuhya  ahnooke- 
tahga-wenenewun  emuh  nahbequauning,  kenoopenuhnah¬ 
waud  dush. 

21  Kepeendegawug  dush  emuh  Capernauming ;  kazhe¬ 
tena  dush  aunwabe-kezhegudenig  keezhah  emuh  ahnuh- 
mea-weguhmigoong,  kekekenooahmahgad  dush. 

22  Oogemahmahkahdandahnahwah  dush  ewh  ookuh- 
gequawin  :  kashkeawezid  eneneeng  muh  keezhekuhgequa, 
kah  dush  debishkoo  egewh  oozhebeega-wenenewug. 

23  Keahyah  dush  emuh  oodahnuhmea-weguhmigoo- 
waung  pazhik  enene  kakishkahwaud  enewh  wahnezenejin 
muhnedoon ;  kepepahge  dush, 

24  O0-00  dush  keekedood  Puhgedeneshenaum  ;  ahneen 
kadoodahdeyung,  keen  Jesus  Nazareth  duhzhe  wenene 
weyun?  chebahnahjeeyaung  nuhkepeoonje-ezhah  ?  Kekane- 
min  ahyahweyun,  owh  Kache-peeneezid  Kesha-Muhnedoo. 

25  Jesus  dush  oogenuhneebekemaun,  00-00  dush  keeke¬ 
dood,  Pezaun-ahyaun,  kuhya  sahgej  enahwashkow. 

26  Uhpe  dush  kahkeche-kooduggeaud  owh  wahnezid 
Muhnedoo,  kuhya  kahkeche-pepahgid,  oogesahgeche  nah- 
washkahwaun. 

27  Kuhkenuh  dush  kemahmahkahdanduhmoog,  keguh- 
gwajindewaud,  00-00  akedoowaud,  Wagoonanedoog  maun- 
duh  ?  ahneen  azhewabuk  maunduh  ooshke-kuhgequawin  ? 
kushkeawezewining  muh  oodezhekuhgaunzoomaun  enewh 
wahnezenejin  muhnedoon,  oobezindahgoon  dush. 

28  Kazhetena  dush  kesuhswa-yahjemah  emuh  anegdo- 
.gookummegaug  Galilee-duhzhe  uhkee. 

29  Ahnuhmea-weguhmigoong  dush  kahoonje-sahguh- 
umoowaud,  kazhetena  keezhahwug  oowegewaumewaung 
owh  Simon  kuhya  Andrew,  keweejewahwaud  enewh 
Jamesun  kuhya  Johnun. 

30  Owh  dush  Simon  oosiggosissun  keshingeshinun 
niningahpenanid,  kazhetena  dush  oogeguhnoonahwaun  e- 
newh  Jesusun  me  enewh  kahduhzhemahwahjin. 

3 1  Kenaunzekahwaud  dush,  oogepuhsegwindenaun  ke~ 
:suggeninjeenaud ;  kazhetena  kemahjahmahgudene  oonin- 
ingahpenawin,  kuhya  dush  oogebuhmeetahgoowaun. 

32  Aneoonahgooshig  dush,  uhpe  kahpungeshemood  owh 
kezhike-kezis,  oogepeetahmahwahwaun  kuhkenuh  ayahkoo- 
;senejin,  kuhya  kakishkahwahnejin  enewh  mujje-muhnedoon. 

33  Kuhkenuh  dush  wahdatoojig  emuh  ishquaundang 
keduhzhe-mahwunjeedewug. 

34  Oogenoojemooaun  dush  nebewah  ahnooj  anahpe- 
nanejin,  oogesahgeje-nahzhahwaun  dush  nebewah  mujje- 
muhnedoon;  kah  dush  oogepuggedemahwahseen  enewh 
mujje-muhnedoon  chekekedoonid,  kekekanemegood  muh. 

35  Kache-kuhkezhabahwahgudenig  dush,  chepwah  wah— 
bunenig  kekooshkoose,  emuh  buhgwuhduhkumig  keezhah 
ewede  dush  keduhzhe-ahnuhmeah. 

36  Oogenoopenuhegoon  dush  Simonun  kuhya  enewh 
wahjewahjin. 

37  Kahmekahgood  enewh,  00-00  oodegoon,  Kenun- 
dahwahbuhmegoog  kuhkenuh  enenewug. 

38  O0-00  dush  oogeenaun,  Umba  ezhahdah  emuh  ah- 
neka  oodanahwung,  kuhya  ewede  cheduhzhe-kuhgequa- 
yaun  ;  me  muh  pahoonje-ezhahyaun. 

39  Kekuhgequa  dush  emuh  oodahnuhmea-weguhmigoo- 
waung  emuh  anegookookumegaug  Galilee  duhzhe  uhkee,. 
kuhya  dush  kesahgejenahzhahwaud  enewh  mujje-muhne- 

•doon. 

40  Oogepenaunzekahgoon  dush  enewh  pazhik  enene- 
wun  wamegeenejin,  kepahgoosanemegood,  kuhya  keshah- 
gushketahgood,  00-00  dush  keegood,  Keshpin  enanduh- 
mun,  kedahkushkee  chepeeneeyun. 

41  Jesus  dush,  ketemahganemaud,  oogeezheneenjetah- 
waun,  ketaungenaud  dush,  00-00  enaud,  Nindenandum ; 
peenezm, 

42  Oo-oo  dush  kahekedood,  bahbega  kepoone-oome- 
geed,  kepeeneind  dush. 

43  Uhpe  dush  kahaungwahmemaud,  bahbega  oogemah- 
jenahzhahwaun. 

44  Oo-oo  dush  enaud,  Benuh,  kagoo  debahjemootah- 
wahkan  ahweyah :  mahjaun  dush,  ahwewahbunduh  ewh 
keyow  owh  sahsahgewejega-wenene,  kuhya  meegewan  ke- 
peeneegoowin  oonje  e-ewh  kahekedood  Moses  chemeege- 
wang,  cheoonje-kekanduhmoowaud. 

45  Uhpe  dush  kahmahjaud  keahwe-keche-debahjemoo 
kuhya  kepahbahwahweenduhmahga  ewh  ezhechegawin, 
mesuh  ewh  kahoonjekushketoosig  owh  Jesus  mezheshuh 
cheezhaud  emuh  keche-oodanaung ;  ahgwahjuhyeee  dush 
buhgwuhduhkummig  keduhnezid  :  kepenaunzekahgood 
dush  minzeewa  wanjebahnejin. 

CHAP.  II. 

MENUHWAH  dush  nahgujeesh  kepeendega  emuh 
Capernauming ;  kenoondahgam  dush  emuh  wege- 
wauming  ah^aud. 

2  Bahbega  dush  nebewah  kemahwunjeedewug,  kahduslr 
ketabishkenasewug  emuh  wegewauming  kah  dush  kuh~ 
nuhga  chegishquaund,  e-ewh  ashenoowaud ;  oogedebahje- 
mootahwaun  ewh  ekedoowin. 

3  Oogepenaunzekahgoon  dush  enewh  pahnahnejinenewh 
naboowahpenane j in  enenewun,  kenewewun  enewh  pame- 
wenegoojin. 

4  Uhpe  .dush  kekushkeoosigwah  pashoo  chepenaunze- 
kahwahwaud  enewh  Jesusun,  ashenoowaud  egewh  ahneshe- 
nahbag,  oogepahkebuhquabetoonahwah  emuh  ahyahnid  9r 
uhpe  dush  kahpahkebuhquabetoowaud,  oogenesahbegenah- 
nahwah  ewh  nebahgun  emuh  shingeshing  owh  naboowah- 
penad. 

5  Uhpe  dush  Jesus  >wuhyahbundung  oodabwTayanduh— 
moowinewaun,  oo-oo  enaud  enewh  naboowahpenanejiiv 
Ningwis,  kewabenuhmahgoo  kemujjeezhewabezewinun. 

6  Emuh  dush  kenuhmuhduhbewug  ahnind  oozhebeega- 
wenenewug,  oo-oo  keuhyenanduhmoowaud  emuh  oodae-- 
waung, 

/  Ahneshwin  oo-oo  azhemujje-kezhwad  mahbuh  ?  Ah« 
wanan  anandahgoozid  chewabenemahgad  enewh  mujje- 
ezhewabezewinun,  ween  atuh  Kesha  Muhnedoo  ? 

8  Bahbega  dush  Jesus  kekekanemaud  emuh  oojechaug- 
oong  oo-oo  cheiihyenanduhmenid  emuh  oodaening,  oo-oo* 
oodenaun,  Ahneshwin  oo-oo  uhyenanduhmag  emuh  keda- 
ewaung  ? 

9  Wagoonan  nahwuj  wuhyanepunuk  oo-oo  cheenind 
owh  naboowahpenad,  Kewabenuhmahgoo  enewh  kemujje¬ 
ezhewabezewinun  ;  gamuh  cheenind,  Oonishkaun,  oodah- 
penun  kenebahgun,  bemoosan  dush  ? 

10  Cheoonjekekanduhmag  dush  owh  Enene  oogwissun 
cheahyaud  ewh  kushkeawezewin  oomuh  uhkeeng  chewabe- 
nuhmuhgad  enewh  mujjeezhewabezewinun,  (oodenaun 
enewh  naboowahpenanejin), 

1 1  Kedenin,  Puhsegwen  oodahpenun  kenebahgun, 
ezhaun  dush  emuh  kewegewauming. 

12  Kazhetena  dush  kepuhsegwe  keoodahpenung  dush 
ewh  nebahgun,  kesahgahung  dush  emuh  enahsuhmuhbenid 
kuhkenuh  ;  kuhkenuh  dush  kemahmahkahdanduhmoog, 
kuhya  dush  oogewahwezhanemahwaun  enewh  Kesha-Muh- 
nedoon,  keekedoowaud,  Kahween  wekah  ningewahbunduh- 
semin  oo-oo  cheezhewabuk. 

13  Menuhwah  dush  kesahgahum,  keezhaud  dush  emuh 
tetebaowh  kechegummeeng ;  oogepenaunzekahgoon  dush 
kuhkenuh  enewh  waqueenonejin  ahnishenahban,  oogekeke- 
nooahmahwahwaun  dush. 

14  Anebemoosad  dush,  oogewahbuhmaun  enewh  Leviun 
oogwissun  owh  Alpheus,nuhmuhduhbenid  emuh  mahwunj  e- 
chega-weguhmigoong,  00-00  enaud,  Noopenuhzheshin. 
Kepuhsegwewun  dush  kenoopenuhnegood. 

15  Keezhewabud  dush,  magwah  kewesenenid  emuh 
oowegewaumening,  nebewah  mahwunj echega-wenenewug 
kuhya  maj eezhewabezej ig  keweedoopuhmahwaud  enewh,, 
Jesusun  kuhya  enewh  ookekenooahmahgunun  :  kebahtuhe- 
enewug  muh,  kuhya  oogenoopenuhnahwahwaun  enewh. 

16  Egewh  oozhebeega-wenenewug  kuhya  Phariseeg 
uhpe  wahyahbuhmahwaud  chewedoopuhmahnid  enewh 
mahwunj  echega-wenenewun  kuhya  majeezhewabezenejin, 
oogeenahwaun  enewh  ookekenooahmahgunun,  Ahneshwin 
wedoopuhmaud  kuhya  weejemenequamaud  enewh  mah¬ 
wunj  cchega- vvenene wu n  kuhya  majeezhewabezenejin  ? 

1 7  Uhpe  dush  Jesus  noondahwaud,  00-00  oogeenaun, 
Kahween  oonundahwanemahsewahwaun  egewh  kayundah- 
wezejig  enewh  mushkeke.-wenenewun,  ayahkoozejig  atuh ; 
Kahween  nepeoonj eezhahse  chenundoomugwah  egewh  ma¬ 
il  o  o  -  e  z  h e  vvab e z e j  i g  cheaunwanindezoowaud,  maj  eezhewa¬ 
bezej  ig  atuh. 

18  Kekeegwishemoowug  dush  ookekekenooahmahgunun 
owh  John  kuhya  egewh  Phariseeg:  oopenaunzekahwah- 
waun  dush,  00-00  dush  enahwaud,  Ahneshwin  keegwish- 
emoowaud  ookekenooahmahgunun  owh  John  kuhya  egewh 
Phariseeg,  keen  dush  kekekenooahmahgunug  kahween 
keegwishemoosewug  ? 

19  Jesus  dush  00-00  keenaud,  Tahgekushkeoowug  nuh 
chekeegwishemoowaud  egewh  wanejahnesemindjig  emuh 
wewekoodahde-weguhmigoong,  magwah  weejewahwaud 
•enewh  nuhaungishun  ?  menik  ahyahwahwaud  enewh  nah- 
aungishun  kahween  tahkushkeoosewug  chekeegwishemoo¬ 
waud. 

20  Tahpuhgummeahyahmahgudoon  enewh  kezhegud- 
oon,  ’  uhpe  kenuhguhnegoowaud  enewh  nuhaungishun,  me 
ewh  uhpe  kekezheguk  kakeegwishemoowaud. 

2 1  Kahween  ahweyah  oodahpahgwahunseen  ewh  oosh- 
ke-mahnetoowagin  emuh  kata-ahgwewining :  mahgeshah 

106  f 


CHAP.  III. 


ewh  ooshkegin  kaoonje-pegooshkahgebun  ewh  kata-uhyeee, 
nahwuj  dush  tahgepegooshkahmahgud. 

22  Kah  dush  ahweyah  oodahtooseen  ewh  ooshke-shoo- 
weminahboo  emuh  kata-oomoodying,  mahgeshah  ewh 
ooshke-iihyeee  tahgeoonje-paushkekahwun  enewh  oomoody- 
un,  tahgesekesamahgud  dush  ewh  shooweminahboo  kuhya 
dush  tahgebahnahdudoon  enewh  oomoodyun ;  tahahje- 
gahda  ewh  ooshke-shooweminahboo  emuh  ooshke-oomoo- 
dying. 

23  Kepuhgummeahyahmahgud  dush,  kepuhbalimoosad 
emuhmezetnine-ketegauningaunwabe-kezhegudenig;  enewh 
dush  ookekenooahmahgunun  anebemoosanid  oogelihne- 
chesuhnukkebetoonahwah  enewh  bahquazhegunun. 

24  Enewh  Phariseen  00-00  keegood,  Benuh,  ahneshwin 
ezhechegawaud  magwah  aunwabe-kezhegudenig  ewh  anan- 
dahgussenook  cheezhechegangebun  ? 

25  O0-00  dush  keenaud, -Kah  null  ween  kegeahginduh- 
senahwah  e-ewh  kahezhechegad  owh  David,  uhpe  kemuh- 
nazid  ween  kuhya  enewh  wahjewahjin,  kenoonda-puhkuda- 
waud  ? 

26  Kepeendegad  emuh  Kesha-Muhnedoo  oowegewaum- 
ing  magwah  keche-sahsahgewejega-wenenewenid  Abiathar, 
keaumwaud  dush  enewh  wahbundahewawine-buhquazhe- 
gunun,  enewh  anandahgoosenook  ahweyah  cheaumwahpun, 
egewh  sahsahgewejega-wenenewug  atuh,  oogemeenaun 
dush  enewh  wahjewahjin  cheaumwahnid  ? 

27  O0-00  dush  keenaud,  Enene  suh  keoonjeoozheche- 
gahda  ewh  aunwabe-kezhik,  kah  dush  ewh  aunwabe-kezhik 
keoonje-oozheahse  owh  enene  : 

28  Owh  dush  Enene  oogwissun  oodoogemahkundaun 
pooch  ewh  aunwabe-kezhik. 

ENUHWAH  dush  kepeendega  emuh  ahnuhmea- 


ivi  weguhmigoong ;  kuhya  dush  ewede  keahyah  pazhik 
enene  nabooweneenjeed. 

a  Oodahkahwahbuhmahwaun  dush,  kishpin  wenooje- 
mooahnegwan  aunwabe-kezhegudenig,  cheoonjeahnahme- 
mahwaud. 

3  O0-00  dush  oodenaun  enewh  nabooweneenjenejin 
enenewun,  Puhsegween  emuh  rfahwuhyeeeng. 

4  Oo-oo  dush  oodenaun  enewh  Oonesheshin,  enub 
chemenoo-doodahgang  aunwabe-kezheguk  gamuh  che- 
mujje-doodahgang,  chebemahjewang  gamuh  cheneshewang?* 
Kah  dush  ningood  keekedoosewug. 

5  Oogenishkahbuhmaun,  keoonjekesahdandung  azhe- 
mushkahwahnig  oodaewaun,  oo-oo  dush  oodenaun  enewb 
enenewun,  Umba  zhebenekanin.  Medush  kezhebenekanid  r 
kenoojemoomahgudene  dush  ooneenj  debishkoo  ewade* 
pazhik. 

6  Egewh  dush  Phariseeg  kesahgahumoog,  bahbega’ 
dush  keguhnoonendewug  mahmahwe  egewh  Herodianug, 
ewh  kaezhechegawahpun  wenesahwaud  enewh  Jesusun. 

7  Jesus  dush  keezhah  ewede  ahgummeeng  kuhya  oo- 
kekenooahmahgunun  ;  oogenoopenuhnegoon  dush  nebewah 
Galileeing  wanjebahnejin,  kuhya  Judea’ing. 

8  Kuhya  Jerusaleming,  kuhya  Idumeaing,  kuhya  ah- 
gauming  Jordan ;  kuhya  dush  egewh  anduhnuhkeejig 
emuh  jeguhyeeeng  Tyre  kuhya  Sidon,  kekeche-meshenoo- 
wug,  uhpe  noonduhmoowaud  eewh  azhekeche-ahnookeed,,, 
oogepenaunzekahwahwaun. 

9  Oogeenaun  dush  enewh  ookekenooahmahgunun,  pa- 
shoo  cheahgwindanig  pazhik  nahbequaunanse,  cheoonje- 
sinsekahgoosig  enewh  waqueenoonejin  ahneshenahban. 

10  Kemeshenoowun  muh  enewh  kahnoojemooahjin ; 
oogeahpeche-sinsekahgoon  wetaungenegood  enewh  kah- 
mahnahdahpenanej  in. 

11  Kuhya  dush  egewh  wahnezejig  muhnedoog,  uhpe 
wuhyahbuhmahwaud,  kepungeshinoog  emuh  anahsuhme- 
nid,  keahyahzhequawaud  dush,  oo-oo  keekedoowaud,  Keen 
kedoogwissemik  owh  Kesha-Muhnedoo. 

12  Oogeahpeche-aungwahmemaun  dush  chedebahje- 
megoosig. 

13  Ahmujjewa  dush  emuh  wahjewing,  oogenundoo- 
maun  dush  enewh  kahenanemahjin  :  medush  goo  kepee- 
zhenaunzekahgood. 

14.  Oogewuhwanahbuhmahwaun  dush  metahswe-ahshe- 
neezh  enewh  kaweejewahjin,  kuhya  dush  kaahnoonahjia 
chepahbah-kuhgequanid, 

15  Kuhya  chekushkeawezenid  chenoojemetoohid  ah- 
koosewinun,  kuhya  chesahgeje-wabenahnid  enewh  mujje- 
muhnedoon  : 

16  Enewh  Simonun,  Peter  oogetuhgoo-ezhenekahnaun ; 

17  Enewh  dush  Jamesun,  Zebedee  oogwissun  ;  kuhya 
enewh  Johnun  weejekewaiin  owh  James  ;  Boanerges  dush 
eogeezheweenaun  oonoo,  me  suh  ewh  azhenesittootuming 
ahnemeke-oogwissun  : 

18  Kuhya  enewh  Andrewun,  kuhya  Philipun,  kuhya 
enewh  Bartholemewun,  kuhya  Matthewun,  kuhya  Thomas- 
un,  kuhya  Jamesun  Alpheus  oogwissun,  kuhya  Thaddaeus- 
un,  kuhya  Simonun  Zelotes. 

19  Kuhya  Judas  Iscariotun,  mesuh  enewh  kahbahtah- 
egoojin  ;  kepeendegawug  dush  emuh  wegewauming. 

20  Menuhwah  dush  kepemahwunjeedewug  egewh  ah- 
ueshenahbag,  kah  dush  kekushkeoosewug  chewesenewaud. 

21  Uhpe  dush  oodenuhwamahgunun  kahnoonduhmenid, 
Icesahgahahmoog  chetuhkoonahwaud  :  keekedoowug  muh, 
Kewuhnahdeze  suh  goo. 

22  Egewh  dush  oozhebeega-wenenewug  Jerusaleming 
pahoonjebahjig  00-00  keekedoowug,  Ookekishkahwaun 
enewh  Beelzebubun,  kuhya  dush  oodoogemahmewaun 
egewh'  mujje-muhnedt)Og  oodoonjesahgeje-wabenaun  enewh 
mujje-muhnedoon. 

23  Kahnundoomaud  dush,  00-00  oogeenaun  emuh  ah- 
wajegawining,  Ahneen  kaezhekushkeoopun  owh  Satan 
chesahgeje-wabenaud  enewh  Satanun  ? 

24  Kishpin  megahdezoomahguk  oogemahwewin,  kah- 
ween  tahsoongekahbahwemahgussenoon  ewh  oogemahwewin. 

25  Kishpin  dush  wegewaum  megahdezoomahguk,  kah- 
ween  ewh  wegewaum  tahsoongekahbahwemahgussenoon. 

26  Kishpin  dush  owh  Satan  megahdezood  kuhya 
nanahwenind  kahween  kushkeoose  chesoongekahbahwid, 
^huhyegwah  dush  bahnahdeze. 

27  Kahween  affiweyah  kushkeoose  chepeendegad  emuh 
oowegewauming  owh  mashkahwezid  enene,  kuhya  dush 
ehemuhkummaud  ooduhyeemun,  bahmah  netum  keminje- 
mahpenaud  enewh  mashkahwezenejin  enenewun  ;  me  ewh 
uhpe  kakushkeood  ehemuhkummaud  oowegewaum. 

28  Kagate  kedenenim,  Egewh  enenewug  oonejahnese- 
waun  tahwabenahmahwahwug  kuhkenuh  mujjeezhewa- 
bezewinun  kuhya  kuhkenuh  mujje-kezhwawinun  kaezhe- 
mujje-kezhwawaud  : 

29  Ahwagwan  dush  kamujje-duhzhemahgwan  enewh 
Keche-oojechaugwun  kahween  wekah  tahahbwayanemahse, 
chekahgega-nahneboomind  suh  goo  enandahgooze : 

30  Keekedoowun  muh,  Ookekishkahwaun  enewh  mujje- 
muhnedoon. 

31  Kepeezhahwun  dush  wejekewaiin  kuhya  oogeen 
ahgwahjeeng  dush  kenebahwewun,  keahnookewun,  che- 
nundoomind. 

32  Enewh  dush  ahnishenahban  kekewetah-uhbetahgood 
oo-roo  dush  keegood,  Benuh,  kenundahwahbuhmegoog  ah¬ 
gwahjeeng  keguh,  kuhya  kejekewaiig. 

33  Oogenuhquatuhwaun  dush,  00-00  keenaud,  Ah- 
wanan  dush  owh  ninguh  gamuh  nejekewaug  ? 

34  Kuhya  dush  oogenuhnahgahdah-wahbuhmaun  enewh 
kahkewetah-uhbetahgooj  in  00-00  dush  keekedood,  Mesuh 
oogoo  ninguh  kuhya  nejekewaug  ! 

35  Ahwagwan  muh  kadooduhmoogwan  oodenanduh- 
moowin  owh  Kesha-Muhnedoo,  mesuh  wah-owh  nejekewa, 
kuhya  ninduhwamah,  kuhya  ninguh. 

CHAP.  IV. 

MENUHWAH  dush  kemahje-kekenooahmahga  emuh 
cheguhyeeeng  ewh  kechegumme,  kuhya  dush  kepe- 
naunzekahgood  enewh  kache-ooquenoonej in,  kaguhpe  dush 
kepooze  emuh  nahbequauning,  kenuhmuhduhbe  dush  emuh 
kechegummeeng,  kuhkenuh  dush  egewh  ahnishenahbag 
keahyahwug  emuh  chegebeeg. 

2  Kuhya  dush  nebewah  oogeezhekekenooahmahwaun 
emuh  ahwajeguning,  emuh  dush  ookekenooahmahgawining 
00-00  oogeenaun, 

3  Bezinduhmook  ;  Benuh,  pazhik  s u h s wa- wa b en ega- we¬ 
ll  ene  kesahguhum  saswa-wabenung  ewh  menekaun  : 

4  Keezhewabud  dush,  magwah  suhswa-wabenegad,  ah- 
nind  menekaunun  kepungesinoon  emuh  mahyahwekunah, 
kepeezhahwug  dush  egewh  kezhegoong  duhzhe  penashe- 
yug,  kekedaumwahwaud  dush. 

S  Menuhwah  dush  ahnind  kepungesinoon  emuh  ahsine- 
kummegaung,  kazhetena  dush  kesahguhkemahgud,  kah 
muh  gwach  keiihkeekahsenoon  : 

6  Uhpe  dush  kahmookesad  owh  kezhike-kezis,  ke- 
chahgedamahgud  kuhya  kenebooda ;  kah  muh  keoojebe- 
kahwunsenoon. 

7  Menuhwah  dush  ahnind  kepungesinoon  emuh  mag- 
wa-menasuhgahwunzhekaug,  kesahguhkewun  dush  enewh 
110 


CHAR  IV. 


menasegahwunzheen,  newoogindahnahwah  dush,  kah  dush 
ketamenewunsenoon. 

8  Ahnind  dush  kepungesinoon  emuh  oonesheshing  uh- 
kee,  kesahguhkemahgud  dush,  kuhya  kemahjegin,  kerne- 
koogin  dush,  ahnind  nesemeduhnuh,  ahnind  ningoodwah- 
soo-meduhnuh,  kuhya  ahnind  ningoodwauk. 

9  Oo-oo  dush  oogeenaun,  Ahwagwan  watuhwuggah- 
gwan  chebezindung  mahnoo  tahbezindum. 

10  Uhpe  dush  kahnezhekawezid  oogepeguhgwajeme- 
goon  enewh  waujewegoojin  kuhya  enewh  metauswe-ahshe- 
neezh  ookekenooahmahgunun,  azhenesittootahgwuk  e-ewh 
ahwajegun. 

11  Oo-oo  dush  oogenaun,  Kenuhwah  kemeenegoom 
chekekanduhmag  ewh  nebwahkahwin  emuh  Kesha-Muh- 
nedoo  oodoogemahwewining  anduhgoog  :  egewh  ahgwah- 
jeeng  ayahjig  emuh  ahwajegawining  ezhekekenooahmah- 
wahwug : 

12  Wahbewaud  chewahbunduhmoowaud,  chekekanduh- 
sigwah  dush  ;  kuhya  dush  noonduhmoowaud  chenoonduh- 
moowaud,  chenesetootunsigwah  dush  ;  mahgahshah  goo- 
muhpe  tahgequak-ezhewabezeahwug  cheoonj  ewabenuh- 
moowindwah  dush  oomujjeezhewabezewinewaun. 

13  Oo-oo  dush  oogeenaun,  Kah  nuh  ween  kekekanduh.se- 
nahwah  maunduh  ahwajegawin  ?  ahneen  dush  kaezheke- 
kanduhmag  kuhkenuh  enewh  ahwaj  egawinun  ? 

14  Owh  saswa-wabenegad  oosuhswa-wabenaun  ewh 
ekedoowin. 

15  Oogoo  dush  mahyahwekuhnah  ayahjig,  anduhzhe- 
ahchegahdag  ewh  ekedoowin  ;  uhpe  dush  kahnoonduhmoo- 
waud,  bahbega  peezhah  owh  Satan,  mahjetood  dush  ewh 
ekedoowin  emuh  oodaewaung  kahahjegahdanig. 

16  Oogoo  dush  emuh  ahsinekummegaug  kahahsind- 
jig  ;  uhpe  kahnoonduhmoowaud  ewh  ekedoowin  bahbega 
moojegezewaud  oodoodahpenahnahwah ; 

17  Kah  suh  dush  oojebekesewug  peenjenah,  me  suh 
wanebik  atuh  aungwahmezewaud  ;  nahgujeesh  dush  uhpe 
pahgummishkahgoowaud  ewh  sunnuggezewin  gamuh  koo- 
duggeegoowin  oonje  ewh  ekedoowin,  bahbega  wuhsittah- 
wanduhmoog. 

18  Oogoo  dush  ween  emuh  magwa-menasuhgahwun- 
zhekaug  kahduhzhe-suhswa-wabenegahzoojig,  mesuh  oogoo 
nwaundungig  ewh  ekedoowin, 

X'9  Azhebahbahmanduhmoowaud  maunduh  uhkee,  kuh- 
ya  azhewuhyazhemegoowaud  wahnuhdezewin,  kuhya  oon- 
jzaum-anduhmoowaud  ahnooj  gagoo  pakaunukin  uhyeeen 
noonda-oondoomeegoonahwah,  medush  neboodamahgude- 
;  nig  ewh  ekedoowin,  kah  dush  menewunsenoon. 

20  Oogoo  dush  emuh  oonesheshing  uhkee  kahduhzhe- 
:suhswa-wabenegahzoojig  ;  mesuh  oogoo  nwaundungig  ewh 
ekedoowin,  kuhya  wadahpenungig,  menewewug  dush, 
pazhik  nesemeduhnuh,  menuhwah  pazhik  n ingood wahsoo- 
meduhnuh,  menuhwah  dush  pazhik  ningoodwauk. 

21  Oo-oo  dush  oogeenaun,  Oonjepejegahda  nuh  ewh 
"wahsuhkoonanjegun  emuh  ahnaume-tebaheguning  cheah- 
chegahdag,  gamuh  ahnaume-nebahguning  ?  kah  nuh  ween 
emuh  wahsuhkoonanjegun-ahtikoong  cheahchegahdag  ? 

22  Kah  muh  gagoo  kahjegahdasenoon,  me  atuh  kame- 
-Zheshuhwejegahdag  ;  kah  kuhya  gagoo  emuh  kemoodezee- 
wining  ahehegahdasenoon,  me  atuh  emuh  wahsayahzewin- 
ing  cheahtag. 

23  Ahwagwan  watuhwugahgwan  chebezindung  mahnoo 
tahbezindum. 

24  Oo~oo  dush  oogeenaun,  Nahnahgahdahwanduhmoog 
enewh  nwaunduhmagoon,  azhetebahegayag  kegahezhete- 
bahahmahgoom  :  kenuhwah  dush  nwaunduhmag  nahwuj 
nebewah  kegahmenegoom. 

25  Owh  muh  ayaung  tahmeenah  :  owh  dush  ayaunsig 
tahmuhkummah  pooch  ewh  ayaung. 

26  Oo-oo  dush  keekedoo,  Kesha-Muanedoo  oodooge- 
mahwewin  ezhewabud  debishko  enene  kahahtood  enewh 
menekaunun  emuh  uhkeeng  ; 

27  Nebah  dush  kuhya  oonishkah  tabekudenig  kuhya 
kahzhegudenig,  sahguhkewun  dush  enewh  menekaunun, 
kuhya  mahjegenoon,  kah  dush  ween  ookekanduhseen  nuh- 
munj  azhewabudoogwan. 

28  Ewh  muh  uhkee  tebenuhwa  mahjegechegamahgud  ; 

.  netum  ewh  mezhushk,  menuhwah  dush  ewh  ahkunauk, 

eshquauch  edush  ewh  wuhyahbetag  mezemin  emuh  ah- 
kunahkoong. 

29  Uhpe  dush  kahmenewid  bahbega  oodahyoon 
ewh  kishkushkezhegun-ahbik,  ahzhe  muh  oojechesane  ewh 
uhpe  kakushkezhkezhegangebun. 

30  Keekedoo  dush,  Ahneen  kaezheahwatooyung  oodoo- 

gemahwewln  owh  Kesha-Muhnedoo  ?  gamuh  ahneesh  ah- 
wajegun  kaezheahwatooyung  ? 

31  Debishkoo  suh  ezhewabud  ewh  pazhegoomenug 
wazahwuhnushkuk  menekaun,  uhpe  ahjegahdag  emuh 
uhkeeng  mahmahwe  ahgahsin  menik  ahduhchiug  kuhke- 
nuh  uhkeeng  duhzhe  menekaunun  : 

32  Uhpe  dush  kahahjegahdag,  mahjegin  kuhya  dush 
mahmahwe  mechahkooze  menik  anduhswahkoosewaud 
^gewh  metikoonsug,  kuhya  suhsugetekquaunuhgeze,  pena- 
sheyug  dush  peahgahwahtashemoonoowug  ahnahmebemug. 

33  Nebewah  dush  oonoo  denoowun  ahwajegunun  00- 
geezhedebahdoomahwaun  ewh  ekedoowin,  azhekushketoo- 
nid  chebezinduhmenid. 

34  Pwah-ahwajegad  dush  kahween  oogeguhnoonah- 
seen  :  uhpe  dush  nazhekawezewaud,  oogeweenduhmoowaun 
ahnooj  gagoo  enewh  ookekenooahmahgunun. 

35  Ewh  dush  egoo  kezhegudenig  uhpe  aneoonahgooshe- 
nig,Oo-oo  oogeenaun,  Umba  ahgahming  ezhetuhkumoodah. 

36  Uhpe  dush  kahmahje-nahzhahwahwaud  enewh  ah- 
nishenahban,  megoo  azhepooseahwaud  debishkoo  azheah- 
yahnid,  emuh  nahbequauning.  Ahnind  dush  nahbequaun- 
ansun  oogeweejewegoonahwaun. 

37  Kepuhgummahnemudene  dush,  kekechenootenenig 
keezhepukketayaushkahwug  egewh  tegoowug  emuh  nah¬ 
bequauning,  zhuhyegwah  dush  mooshkenabegoobun. 

38  Ween  dush  emuh  oodahkauning  duhzhe-nebahgoo- 
bun  ahpahquashemoowining  ;  kahahmuddenahwaud  dush, 
oodenahwaun,  Kakenooahmahgayun,  kah  nuh  kebahbah- 
manduhse  wenebooyaung  ? 

39  Kahoonishkaud,  dush,  oogenuhneebekindaun  ewh 
noodin,  00-00  keedung  ewh  kechegumme,  Pezaun-ahyaun. 
Kepoonahnemud  edush,  kuhya  kekeche-aunwahtin. 

40  O0-00  oogeenaun  enewh  kekenooahmahgunun,  Ah- 
nishwin  00-00  ezhesagezeyag  ?  Wagoonash  wanjedabwayan- 
duhsewag  ? 

41  Kekeche-sagezewug  dush,  00-00  dush  keezheguh- 
noonedewaud,  Ahwananedoog  wah-owh  ?  oobezindahgoon 
suh  ewh  noodin  kuhya  ewh  kechegumme  ? 

CHAP.  V. 

EPEEZHAHWUG  dush  emuh  ahgahming  ewh  ke- 


IV  chegumme,  emuh  oodinduhnuhkewinewaung  egewh 
Gadarenug. 

2  Kahpekuhbaud  edush,  oogepenuhquashkahgoon  pa~ 
zhik  enenewun  kahkishkahwahnejin  enewh  wahnezenejin 
muhnedoon,  emuh  chebagummigoong  keoonjebahnid, 

3  Magwa  chebaguhmigookaug  kedahwun,  kahween 
ahweyah  ookekushkeegooseen  cheminjemahpenegood  kah 
pooshka  petwahbekoo-tuhkoobejegunun  oonje : 

4  Ewh  muh  ahnoo  ahyahpe  keminjemahpenah  enewh 
minjemahpejegunun  knhya  tuhkoobejegunun,  oogepegoo- 
betoonun  enewh  minjemahpejegunun,  kuhya  dush  enewh 
pewahbekoo-tuhkoobejegunun  oogebuhpukkebetoonun ;  kah 
gooshah  ahweyah  oogekushkeahseen  'chepezaunezeaud. 

5  Moonzhug  dush,  tabekudenegin  kuhya  kahzhegude- 
negin,  keduhneze  magwa  wahjewing,  kuhya  mahmahde- 
zhahdezood,  keahyood  enewh  ahsineen. 

6  Uhpe  dush  wuhyahbuhmaud  enewh  Jesusun  wahsah 
ayahnejin,  keahputtoo  keoojecheengwunetahwaud  dush, 

7  Kuhya  anegook  pepahgid,  oo-oo  keenaud,  Ahneen 
kadoodahdeyung,  Jesus,  Wagwissemik  owh  ahpeche  ashpan- 
dahgoozid  Kesha-Muhnedoo  ?  Kepahgoosanemin  suh  oonje 
dwh  Kesha-Muhnedoo,  kagoo  kooduggeeshekan. 

8  Oo-oo  muh  ween  oogeenaun,  Pezahgezekow  owh 
enene,  wahnezeyun  muhnedoo. 

9  Oogeguhgwajemaun  dush,  Ahneen  azhenekahzooyun? 
Oo-oo  dush  oogeezhenuhquatahgoon,  Legion  suh  nindezhe- 
nekauz  :  nebahteenoomin  muh. 

10  Oogepahgoosanemegoon  dush  anegook  cheoonjesah- 
geje-nahzhahwahsig  emuh  duhnuhkeewining. 

11  Keahyahwug  dush  cheguhyeee  emuh  wahjewewung 
keduhzhe-wesenewaud  keche-nebewah  kookooshug. 

12  Kuhkenuh  dush  egewh  mujje-muhnedoog  oogepah- 
goosanemahwaun  oo-oo  dush  keenahwaud,  Ezhenahzhahoo- 
shenaum  emuh  ooweyowewaung  egewh  kokooshug  cheahwe- 
peendegashkahwungedwah. 

13  Bahbega  dush  egoo  Jesus  oogepuggedenaun.  Egewh 
dush  wahnezejig  muhnedoogkahsahgezekahwahwaud  enewh 
enenewun,  oogepeendegashkahwahwaun enewh  kookooshun : 
kuhkenuh  dush  egewh  kookooshug  kekuhkujjewabuhede- 
wug  emuh  kechegummeeng  keepezoowaud,  (keneezhing 

metauswaukoosedooganug) ;  kuhya  kekebwuhnaumahbah- 
wawaud. 

14  Egewh  ashummahpuneeg  enewh  kookooshun  keoo- 
zhemoowug,  kedebahjemoowug  emuh  oodanaung,  kuhya 
emuh  duhnuhkeewining  :  kepesahgahahmoog  chewahbun- 
duhmoowaud  e-ewh  kahezhewabuk. 

15  Kahpenaunzekahwahvvaud  enewh  Jesusun,  oogewah- 
buhmahwaun  enewh  enenewun  kakishkahwahpuneen  enewh 
mujje-muhnedoon,  kuhya  ayahwahpuneen  enewh  Legionun, 
nuhmuhduhbenid,  pesekoonuhyanid,  kuhya  nebwahkahnid  : 
kesagezewug  dush. 

16  Egewh  dush  kahwahbunjegajig  oogeweenduhmah- 
wahwaun  kahdoodahwind  owh  kahkekishkahwahpun  enewh 
mujje-muhnedoon,  kuhya  dush  kahezheahyahwaud  egewh 
kookooshug. 

17  Medush  kemahje-pahgoosanemahwaud  chenuhguh- 
duhmenid  ewh  oodinduhnuhkewenewaun. 

18  Uhpe  dush  kahpoozid  emuh  nahbequauning,  ooge- 
pahgoosanemegoon  enewh  kakishkahwahpuneen  enewh 
mujje-muhnedoon  cheweejewegood. 

19  Kali  dush  Jesus  oogeenanemahseen,  00-00  dush  00- 
denaun,Ezhekewanemuh  kewegewauming  anduhzhe-ahyah- 
waud  egewh  kedenahwamahgunug,  kuhya  weenduhmow 
enewh  keche-uhyeeen  kahdoodook  owh  Tabaningad,  kuhya 
ewh  kahezheshahwanemik. 

20  Kemahjah  dush,  kemahje-debahjemoo  emuh  Decapo- 
lising  enewh  keche  uhyeeen  kahdoodahgood  enewh  Jes.us- 
un :  kuhkenuh  dush  bamahdezejig  kekeche-mahmahkah- 
danduhmoog. 

21  Uhpe  dush'  owh  Jesus  nayaub  kahtuhkummahshid 
ewede  ahgahming,  nebewah  ahnishenahban  kepemahwun- 
jeedewun  :  ahgummeeng  dush  keahyah. 

22  Bemih  dush,  peezhah  pazhig  wagemahkundung  ewh 
ahnuhmea-weguhmig,  Jairus  azhenekahzood ;  uhpe  dush 
wuhyahbuhmaud  enewh  Jesusun,  keahpuggezoo  emuh 
oosittahning. 

23  Oogekeche-pahgoosanemaun  dush,  00-00  keekedood 
Owh  agahsheid  nindahnis  gagah  iveneboo  :  Umba  suh  pe- 
taungin,  cheoonjenoojemooind  ;  tahbemahdeze  dush. 

24  Owh  dush  Jesus  oogeiihneweejewaun ;  oogenoope- 
nuhnegoon  dush  nebewah  ahnishenahban  keuhnesinsekah- 
good  dush. 

25  Pazhik  dush  equa,masquewahpenad,metahswe-ahshe- 
neezhoo  pepoon  kahahkoo-ezhewabezid. 

26Kekeche-kooduggeegood  nebewah  mushkeke-wenene- 
wun,  kuhya  kebahnahjetood  kuhkenuh  ooduhyeemun,  kah 
dush  bahpish  kenoojemoose,  ashkum  suh  keahkoose, 

27  Noondahgad  azhewabezid  Jesus,  kepeezhah  emuh 
anduhzhe-ooquenoowaud  egewh  ahnishenahbag,  oogetaun- 
genaun  dush  oodahgwewin. 

28  Keekedoo  muh,  Keshpin  kuhnuhga  taungenuhmaun 
oodahgwewinun,  ningahnoojemooegoo. 

29  Kazhetena  dush  kepangoo-ahyahne  ewh  kahoonjeje- 
wunenig  oomesqueem  ;  oogekekandaun  dush  emuh  weyow- 
ing  chenoojemoomd  e-ewh  azhemahnahdahpenapun. 

30  Kazhetena  dush  owh  Jesus  kekandung  peenjenah 
ewh  mushkahwezewin  keoonjesahguhummoomahgudenig  e- 
muh  weyowing,  oogequakekahbahwetahwaun  enewh  ah- 
nishenahban,  00-00  keekedood,  Ahwanan  owh  kahtaunge- 
nung  ewh  nindahgwewinun  ? 

31  O0-00  dush  keegood  enewh  ookekenooahmahgunun, 
Kewahbuhmaug  egewh  ahnishenahbag  cheahpeche-sinse- 
kookwah,  kedekid  dush  nuh,  Ahwanan  kahtaungenid  ? 

32  Kequakegahgahbe  chenunduhwahbuhmaud  enewh  e- 
quan  kahtaungenegoojin. 

33  Owh  dush  equa  sagezid  kuhya  neningebenegood, 
ewh  kekandung  ewh  kahdoodahwind,  kepeezhah,  kuhya 
keahpuggezood  emuh  enahsuhmekahbahwenid,  keween- 
duhmoowaud  kuhkenuh  ewh  dabwawin. 

34  O0-00  dush  oogeenaun,  Nindahnis,  kenoojemooegoon 
ewh  kedabwayanduhmoowin  ;  emuh  pezaunanduhmoowin- 
ing  ezhemahjaun,  noojemoon  dush  ewh  mahyahnahdah- 
penayunbun. 

35  Magwah  kayahbe  kekedood,  ahnind  kepeoonjebah- 
wug  emuh  andaud  owh  wagemahkundung  ewh  ahnuh- 
mea-weguhmig,  00-00  dush  keekedoowaud,  Ahzhe  suh 
keneboo  owh  kedahnis  ;  ahnishwin  kayahbe  megooshkah- 
jeiid  owh  kakenooahmahgad  ? 

36  Bahbega  dush  owh  Jesus  kahnoondung  ewh  ekedoo- 
win  kahekedoowaud,  00-00  oodenaun  enewh  wagemahkun- 
duhmenejin  ewh  ahnuhmea-weguhmig,  Kagoo  sagezekan 
dabwayandun  atuh. . 

37  Keenahkoonega  kuhnuhga  ahweyah  chenoopenuh- 

negoosig,  me  atuh  Peter,  kuhya  James,  kuhya  John  wejeke- 
waiin  owh  James. 

38  Petuhgwishinoog  dush  emuh  oowegewauming  owh 
wagemahkundungewh  ahnuhmea-weguhmig,oo\vahbundaun 
ewh  oombegeze win,  kuhya  enewh  kache-muhwenejin,  kuhya 
enewh  ahyahshequanejin. 

39  Kahpeendegad  dush  00-00  keenaud,  Ahnishwin 
oombegezeyag,  kuhya  muhweyag  ?  kahween  neboose  owh 
equazanse,  nebah  suh  goo. 

40  Oogekaunj-bahpeahwaun  dush.  Uhpe  dush  kahsah- 
geje-wabenaud  kuhkenuh,  oodoodahpenaun  enewh  oosun 
kuhya  enewh  oogeen  owh  ooshkenegequa,  kuhya  dush 
enewh  wahjewegoojin,  kepeendega  dush  kahduhzhe-shinge- 
shing  owh  equazans. 

41  Kesuhgeneenjenaud  dush  enewh  ooshkenegequan, 
00-00  keenaud,  Talitha  cumi  ;  anekenootuhming,  00-00 
ezhenesittootahgwuk,  Ooshkenegequa,  kedenin,  puhsegween. 

42  Bahbega  dush  kepuhsegwe  owh  ooskenegequa,  kuhya 
kepahbahmoosa  :  metahswe-ahshe-neezhoo-pepoon-uhge- 
wenayagoobun  muh.  Kuhya  dush  keche-maminduhga  ke- 
mahmahkahdanduhmoog. 

43  Oogekeche-aungwahmemaun  dush  kuhnuhga  ahwe : 
yah  chekekanduhsig  ;  keekedoo  dush  cheahshummemind. 

CHAP.  VI. 

EWEDE  dush  keoonjemahjah,  keezhah  dush  tebenuhwa 
ooduhkeeming,  oogenoopenuhnegoon  dush  enewh  00- 
kekenooahmahgunun. 

2  Uhpe  dush  aunwabe-kezhegudenig,  kemahje-kekenoo- 
ahmahga  emuh  ahnuhmea-weguhmigoong :  nebewah  dush 
egewh  kahnoondahwahjig  kemahmahkahdanduhmoog,  00- 
00  dush  keekedoowaud,  Ahneende  wandenung  mahbuh 
enene  oonoo  uhyeeen  ?  wagoonan  dush  00-00  nebwahkah- 
win  azhemeenind,  kuhya  enewh  keche-mahmaundahweje- 
gunun  azhechegad  ? 

3  Kah  nuh  ween  wah-owh  mookoodahzoo-wenenewese, 
oogwissun  owh  Mary,  kuhya  wejeke  waiin  owh  James, 
kuhya  Jose,  kuhya  Judas,  kuhya  Simon?  kah  nuh  dush 
oomuh  ahyahsewun  oodahwamaun  ?  Oogewuhsittahwane- 
mahwaun  dush. 

4  Owh  dush  Jesus  oogeenaun,  Kahween  ahgahsane- 
mahse  aunwahjega-wenene,  me  atuh  emuh  tebenuhwa  00- 

dinduhnuhkewinihg,  kuhya  anduhzhe-ahyahnid  oodenuh- 
wamahgunun,  kuhya  emuh  tebenuhwa  oowegewauming. 

5  Kah  dush  kekushkeoose  kuhnuhga  chemahmaundah- 
ahnookeed,  me  atuh  ketaungenaud  punge  ayahkoosenejin, 
kenoojemooaud  edush. 

6  Oogemahmahkahdandaun  dush  ween  azhedabwayan- 
duhsenig.  Kewetuhyeee  dush  emuh  oodanaunsing  kepuh- 
bah-kuhgequa. 

7  Oogenundoomaun  dush  enewh  metahswe-ahshe-neezh 
kekenooahmahgunun,  kuhya  kemahjetah  chemahjenahzhah- 
waud  naneezh  ;  oogemeenaun  dush  chekushkeahnid  enewh 
wahnezenejin  muhnedoon  ; 

8  Oogeenaun  dush  kuhnuhga  gagoo  chemahjetoosig- 
wah  webahbahmahdezewaud,  me  atuh  suhkuhoon ;  kah- 
ween  nuhwuhpoowine-mushkemood,  kahween  buhquazhe- 
gun,  kah  dush  ween  shooneyaun  emuh  oomushkemoodanse- 
waung  : 

9  Cheoomukkeesinewaud  atuh ;  kuhya  kagoo  neezh 
pesekahwahgunun  pesekunkagoon. 

10  Oo-oo  dush  oogeenaun,  Tebe  kapeendegawagwan 
emuh  wegewauming,  me  moonzhug  emuh  cheahbeyag  nah- 
nauzh  ewede  oonje  mahjahyag. 

11  Ahwagwan  kaoodahpenesenoowagwan,  kuhya  ka- 
bezindoosenoowagwan,  uhpe  ewede  oonje-mahjahyag,  puh- 
puhwesittaneyook  ewh  weyuggussa  chedebahj emindwah 
ewh  azhewabezewaud.  Kagate  kedenenim,  puhbanug  tah- 
doodahjegahda  Sodom  gamuh  Gomorrah  uhpe  tabahkoone- 
ga-kezheguk,  dush  ween  ewh  oodanah. 

12  Keuhnesahgahahmoog,  kuhya  kebahbahkuhgequa- 
wug  cheaunwanindezoowaud  egewh  enenewug. 

J3  Oogesahgeche-wabenahwaun  dush  nebewah  mujje- 
muhnedoon,  kuhya  oogesegenuhmahwahwaun  nebewah 
ayahkoozenejin  ewh  pemeda,  medush  kenoojemooahwaud. 

14  Herod  dush  owh  keche-oogemah  kenoondahga  azhe- 
wabezid  owh  Jesus  :  (kekekandahgwud  muh  oodezhenekah- 
zoovvin  ;)  00-00  dush  keekedood,  Owh  John  Baptizoowa- 
wenene  neboowining  keoonjeoonishkah,mesuh  wanje-keche- 
mahmaunduh-uhnookeed. 

15  Ahnind  dush  keekedoowug,  Elias  suh  ahwe  ;  me- 
nuhwah  dush  ahnind  keekedoowug,  Aunwahjega-wenene 
suh  ahwe  gamuh  nahsaub  pazhik  egewh  aunwahjega-wene- 
wug. 

1 6  Uhpe  dush  owh  Herod  kahnoondahgad,  00-00  ke- 
ekedood,  Mesuh  wah-owh  John,  kahkeeshkequazhewug : 
mesuh  neboo wining  keoonjeoonishkaud. 

1 7  Ween  muh  goo  Herod  keahnookebun  chetuhkoone- 
mind  enewh  Johnun,  kuhya  cheminjemahpenemind  emuh 
kebahquahoode-weguhmigoong,  enewh  Herodiasun  oonje 
wejekewaiin  Philip  oowedegamahgunene  :  ween  muh  ke- 
wedegamahgoobun. 

18  John  muh  keenahgoobun  enewh  Herodun,  Kahween 
oonesheshinsenoon  cheahyahwud  oowedegamahgunun  owh 
kejekewa. 

19  Medush  owh  Herodias  kesheenganemaud  enewh  John¬ 
un,  keenandum  dush  wenesaud  ;  kah  dush  oogekushketoo- 
seen  : 

20  Owh  muh  Herod  koosahgoobun  enewh  Johnun,  ke- 
kanemaud  quuhyuk-ezhewabezenid  kuhya  menoo-ahnuh- 
meahnid,  oogeguhnuhwanemaun  dush  ;  uhpe  dush  kahnoon- 
duhwaud,  nebewah  gagoo  keezhechega,  oogemenootahwaun 
dush. 

21  Uhpe  dush  keoojechesanig  Herod  oonegewine-kezhe- 
gud,  oogeoozhetoowaun  ewh  keche-wekoongawin  enewh 
oodoogemahmun,  kuhya  menesenoo-oogemaun,  kuhya  kuh- 
kenuh  kache-negaunandahgoozenejin  emuh  Galileeing. 

22  Uhpe  dush  oodahnissun  owh  Herodias  kahpeen- 
degad,  kahnemid  dush,  kuhya  kemenwanduhmeaud  enewh 
Herodun  knhya  enewh  wahduhbemegoojin,  owh  keche- 
oogemah  00-00  ogeenaun  enewh  equazansun,  Nundooduh- 
mooweshin  wagoodoogwan  wahahyahmoowunan,  kegah- 
meenin  dush. 

23  Oogemushkahwe-wahweenduhmahwaun  dush,  Wagoo¬ 
doogwan  nandooduhmoowewunan,  kegahmeenin,  pooch  ah- 
betah  nindoogemahwewin. 

24  Kesahgahum  dush  equazanse,  00-00  dush  oogeenaun 

enewh  oogeen,  Wagoonan  kanundooduhmaun  ?  O0-00 

dush  oogeegoon,  Ooshtequaun  owh  John  Baptizoowa- 
avenene. 

25  Kazhetena  dush  keche-waweeb  kepeendega  emuh 
ahyahnid  enewh  keche^oogemaun,  oogenundoodahmoowaun, 
00-00  keenaud,  Nenunduhwandum  bahbega  chemeezheyun 
ooshtequaun  owh  John  Baptizooewa-wenene  emuh  keche- 
oonahguning. 

26  Kekeche-kushkandum  dush  owh  keche-oogemah  ;; 
Toomushkahwahweenduhmahgawin  oonje,  kuhya  enewh  kah- 
weeduhbemegoojin,kahween  keenanduhse  cheahgoonwatah- 
waud. 

27  Kazhetena  dush  owh  keche-oogemah  oogeahnoon- 
aun  enewh  shemahguneshun,  keenahkoonega  dush  chepee- 
tuhwind  ooshtequaunene  ;  medush  kemahjaud  owh  kahah- 
noonind,  oogekeeshkegwazhemaun  dush  enewh  emuh  ke- 
bahquahoode-weguhmigoong. 

28  Oogepeetoon  dush  ooshtequaunene  emuh  keche-oo~ 
nahguning,  oogemeenaun  dush  enewh  equazansun ;  kuhya 
owh  equazanse  oogemeenaun  enewh  oogeen. 

29  Kuhya  dush  ookekenooahmahgunun  uhpe  nwaun- 
duhmenid  ke  p  e  ez h all w un,kemahmoo w a u d  ewh  ooweyowene,, 
keahtoowaud  dush  emuh  chebaguhmigoong. 

30  Kepemahwunjeedewug  egewh  apostleug  emuh  ah- 
yahnid  enewh  Jesusun,  oogedebahjemootahwahwaun  dush 
kuhkenuh  kahezhechegawahgoobunan,  kuhya  kahezheke- 
kenooahmahgawahgoobunan. 

31  O0-00  dush  oogeenaun,  Umba  ezhahdah  emuh  buh- 
gwuhduhkuhmig  chenezhekawezeyung,  nahkoowa  dush 
aunwabeyook  :  kebahtuheenewug  muh  egewh  pahezhahjig 
kuhya  egewh  mahyahjahjig,  kah  dush  kekushkeoosewug 
kuhnuhga  chewesenewaud. 

32  Keezhahwug  dush  emuh  akoo-buhgwuhduhkume- 
gaug,  nahbequaun  kahahyoowaud,  kenezhekawezewug  dush.. 

33  Ahnishenahbag  dush  oogewahbuhmahwaun  cheniah- 
jahnid,  nebewah  dush  oogenesittahwenahgoon,  kekewetah- 
zhegahmawaud  kuhkenuh  emuh  ooyoodanahwung  kahoon- 
jeejig,  kemahwunje-ahputtoowug  dush  ewede,  netum  dush 
ketuhgwishenoog,  kuhya  oogepenaunzekahwahwaun  enewh 
Jesusun. 

34  Jesus  dush  uhpe  kahkuhbaud,  kahwahbuhmaud  dush 
keche-nebewah  ahnishenahban,  oogeketemahganemaun,  de- 
bishkoo  muh  mahnishtahnishug  wamahnishtahnishe-wene- 
nemesegoog  keezheahyahwug :  oogemahje-kekenooahmoo- 
waun  dush  nebewah  gagoo. 

35  Uhpe  dush  weoonahgooshig  oogepenaunzekahgoon 
enewh  ookekenooahmahgunun,  00-00  dush  keekedoonid, 
Buhgwuhduhkummegah  suh  oomuh,  ahzhe  dush  oonahgoo- 
shemahgud. 

36  Mahjenauzhahwe  cheezhahwaud  emuh  uhkeeng 

kuhya  emuh  oodanaunsing  kewetuhyeee,  chekishpenuhtuh- 
mahdezoowaud  bahquazhegun,  kah  muh  gagoo  oodahyaun- 
senahwah  kameejewaud. 

37  Oogenuhquatuhwaun  dush,  oo-oo  keenaud,  Kenuh- 
wah  ahshummik.  Oo-oo  dush  oogeenahwaun,  Ningahmah- 
jahmin  nuh  cheahwekeshpenuhtooyaung  neswauk  shoone- 
aunsun  apeetandahgwuk  buhquazhegun,  cheahshummun- 
gidwah  ? 

38  Oo-oo  oogeenaun,  Ahneen  menik  buhquazhegunug 
ayahwagwah  ?  mahjaug  ahwe-nunduhkekanduhmook  :  uhpe 
dush  kahkekanduhmoowaud,  00-00  ekedoowug,  Nahnun, 
kuhya  neezh  gegooyug. 

39  Oogeenaun  dush  chenuhmuhduhbeahnid  emuh  me> 
zhushkookahnig 

40  Medush  kenahnebedabewaud  kenaningoodwauk 
duhsoobewaud,  kuhya  kenanahnemeduhnahwawaud. 

41  Oogeoodahpenaun  dush  enewh  nahnun  buhquazhe- 
gunun,  kuhya  enewh  neezh  gegooyun,  kezhegoong  dush 
keenahbid  kemahmooyahwad,  kuhya  dush  kebuhquabenaud 
enewh  buhquazhegunun,  keenenuhmoowaud  enewh  ooke- 
kenooahmahgunun,  chemeenahnid  enewh  ahnishenahban  ; 
kuhya  dush  enewh  neezh  gegooyun,  kuhkenuh  oogemah- 
dahoonaun. 

42  Kuhkenuh  dush  kewesenewug,  kuhya  ketabese- 
neahwug. 

43  Oogeoodahpenahnahwah  dush  enewh  eshquunje- 
gunun  metahswe-ahshe  neezhoo-kookoobenahgunun  moosh- 
kin,  kuhya  enewh  gegooyun. 

44  Koonemah  nahnun  metauswauk  keduhchegwahpun* 
egewh  enenewug  kahaumwahjig  enewh  buhquazhegunun. 

45  Bahbega  oogekahgaunzoomaun  enewh  ookekenooah- 
mahgunun  ketwa  chepoozenid  emuh  nahbequauning,  kuhya 
negaun  cheahzhahwaoowaud  ewede  ahgahming  Bethsaida,, 
apeech  mahjenahzhahwaud  enewh  ahnishenahban. 

46  Uhpe  dush  kahmahjenahzhahwaud  enewh,  keezhah 
emuh  wahjewing  weahnuhmeaud. 

47  Uhpe  dush  kahoonahgooshig,  nahwuhgaum  keah- 
gwinda  ewh  nahbequaun,  ween  dush  emuh  uhkeeng  keduh- 
zhe-nezhekaweze. 

48  Oogewahbuhmaun  dush  keche-anegook  ahshab- 
ooyanid  ;  (keoonjishkahwahnemudene  gooshah  :)  ahyahbe- 

tah-tebekuk  oopenaunzekahwaun,  oogedebeeg  bemoosad, 
oodahgepemekuhbekahwaun  dush. 

49  Uhpe  dush  wuhyahbuhmahwaud  bemoosanid  emuh 
oogedebeeg,  cheby  oogeuhyenanemahwaun,  keahyahshe- 
quawug  dush  : 

50  Kuhkenuh  muh  oogewahbuhmahwaun,  kemegoosh- 
kahje-ahyahwug  dush.  Bahbega  oogeguhnoonaun,  00-00 
dush  oodenaun,  Soongedaayook  :  neen  suh  nindow  ;  ka- 
goo  sagezekagoon. 

5 1  Oogepenaunzekahwaun  dush  emuh  nahbequauning  ; 
kepoonahnemud  edush  :  ahpeche  dush  kekeche-mahmah- 
kahdanduhmoon. 

52  Kah  muh  oogenahnahgahdahwanemahsewaun  enewh 
buhquazhegunun  ;  kemushkahwedaaahwug  gooshah. 

53  Uhpe  dush  kahahzhahwuhoowaud,  ketuhgwishenoog 
emuh  Genezareth  aduhming  uhkee,  keahgwahyahshewug 
dush. 

54  Uhpe  dush  kahkuhbahwaud,  kazhetena  oogenesit- 
tahwenegoon  enewh  ahnishenahban, 

55  Keahputtoowug  dush  emuh  anegookookummegaug 
ewh  uhkee,  kemahje-pemewenahwaud  enewh  ayahkoose- 
nejin  emuh  nebahgunening,  oogeezheweduhmahwahwaun, 
kenoonduhmoowaud  emuh  ayahnegwan. 

56  Tebe  dush  anepeendegagwan,  emuh  oodanaunsing, 
gamuh  keche-oodanaung,  gamuh  duhnuhkeewining,  ooge- 
ahsahwaun  enewh  ayahkoosenejin  emuh  mahyahwekunah, 
kepahgoosanemahwaud  dush  kuhnuhga  chetaungenahmah- 
good  ewh  eshquayegudenig  oopuhpensekoowahgun  :  kuh¬ 
kenuh  dush  kahtaungenahjig  kenoojemooahwug. 


CHAP.  VII. 


EPEMAHWUNJEEDEWUG  dush  egewh  Phariseeg, 


rv  kuhya  ahnind  oozhebeega-wenenewug,  kepenaun- 
zekahwahwaud  enewh  Jesusun,  Jerusaleming  kepeoonje- 
bahwug. 

2  Uhpe  dush  wuhyahbuhmahwaud  ahnind  ookekenoo- 
ahmahgunun  cheaumwahnid  bahquazhegun  pwah-kese- 
begeneenjenid,  kewuhsittahwanduhmoog. 

3  Egewh  muh  Phariseeg,  kuhya  kuhkenuh  egewh 
Jewyug  kah  ween  wesenesewug,  bahrnah  atuh  ayahpe  kah- 
kahsebegeneenjewaud,  guhnuhwanduhmoowaud  enewh  00- 
kuhgequawinewaun  egewh  katezejig. 

4  Kuhya  uhpe  wanjebahwahjin  emuh  ahtaundewining, 
kahween  wesenesewug,  bahmah  atuh  kahkesebegeneenje- 
waud.  Kuhya  dush  nebewah  pakaunukin  oodoodahpenah- 
nahwah  cheguhnuhwanduhmoowaud,  me  enewh  chekese- 
begenuhmoowaud  menequahjegunun,  kuhya  ahkeekoon, 
kuhya  oozahwahbik-oonahgunun,  kuhya  nebahgun-ahkoon. 

5  Medush  kekuhgwajemegood  enewh  Phariseen,  kuhya 
•enewh  oozhebeega-'wenenewun,  Ahnishwin  ezhewabezesig- 
wah  kekekenooahmahgunug  debishkoo  akedoomahguk 
ookuhgequawinewah  egewh  katezejig,  wesenewaud  dush 
pwah-kesebegeneenjewaud  ? 

6  Oogenuhquatuhwaun  dush  oo-oo  keenaud,  Kagate 
quuhyuk  keaunwahjega  owh  Esaias  kenuhwah  anuhmea- 
kahzooyag  keduhzhemenag,  oo-oo  azhebeegahdag,  Mahmig 
ahnishenahbag  nepeshegandahgooegoog  emuh  oodoone- 
waung,  emuh  dush  oodaewaung  wahsuh  ninduhyenaneme- 
:g°°g- 

7  Ahneshah  suh  nindoojecheengwuhnetahgoog,  enene- 
wug  ookuhgequawinewaun  azhekuhgequawaud. 

8  Ewh  suh  wabenuhmag  ookuhgequawinun  owh  Kesha- 
Muhnedoo,  keguhnuhwandahnahwah  ookuhgequawinewaun 
egewh  enenewug,  me  ewh  chekesebegenindwah  egewh 
ahkeekoog  kuhya  menequahjegunun  :  nebewah  dush 
oonoo  denoowun  kedezhechegam. 

9  Oo-oo  kuhya  oogeenaun,  Kemenoojegam  enunga 
bahnahjetooyag  ookuhgequawin  owh  Kesha-Muhnedoo,  che- 
oonjeguhnahwanduhmag  tebenuhwa  kekuhgequawinewaun. 

10  Moses  dush  keekedoo,  Kechetwahwanim  koos  kuhya 
keguh :  kuhya,  Owh  dush  maje-guhnoonaud  enewh  oosun 
gamuh  enewh  oogeen,  ahbetakummig  tahneboo  : 

1 1  Kenuhwah  dush  kedekedoom,  Keshpin  enene  oo-oo 
enaud  enewh  oosun  gamuh  enewh  oogeen,  Korban,  (mesuh 
aduhming,  meegewawin,)  ewh  kagemeenenaunbaun,  kah- 
ween  oogahmeenahseen. 

12  Kah  dush  keduhyenanemahsewah  kuhnuhga  gagoo 
chemeenoo-doodahwaud  enewh  oosun  gamuh  enewh  oogeen; 

13  Kebahnahjetoonahwah  suh  oodekedoowin  owh 
Kesha-Muhnedoo,  kekuhgequawinewaun  oonje  ;  Keche 
nebewah  oonoo  denoowun  kedezhechegam. 

14  Uhpe  dush  kahnundoomaud  kuhkenuh  enewh  ah- 
nishenahban,  00-00  keenaud,  Bezindahweshig  kenuhwah 
kuhkenuh,  kuhya  nesittootuhmook  : 

15  Kahween  gagoo  ahgwahjuheeeng  atag,  kishpm 
peendegamahguk  emuh  peenjenah  wey owing  tahoonjekah- 
gwahnesuggeahse  owh  enene  :  enewh  atuh  wanjesahguh- 
ummoomahgukkin  emuh  ooweyowing,  me  enewh  wenish- 
kahgood  owh  enene. 

16  Owh  wutahwuggahgwan  chebezindung,  mahnoo  tah- 
bezindum. 

17  Uhpe  dush  kahpeendegad  emuh  wegewauming, 
kahnuhguhnaud  enewh  ahnishenahban,  oogeguhgwajeme- 
goon  enewh  ookekenooahmahgunun  ewh  azhnesittootah- 
gwuk  ewh  ahwajegun. 

18  O0-00  dush  oodenaun,  Kenuhwah  dush  kah  nuh 
00-00  menik  kenessittootunsenahwah  ?  Kah  nuh  kekekan- 
duhsenahwah,  ewh  ahgwahjuhyeeeng  atag  kishpin  peenje- 
nuh  peendegamahguk,  kahween  oowenishkahgooseen  owh 
enene  ; 

19  Kah  muh  ezhahmahgussenoon  emuh  ooda'ing,  me 
atuh  emuh  oomesuhdaung,  kuhya  mahjahmahgudene  uhpe 
ahgwahjeeng  azhahjin,  me  ewh  azheshahbooshkahgood  kuh- 
kenuh  meejim  ? 

20  Keekedoo  dush,  Ewh  dush  ween  pahsahgezekahgood 
owh  enene,  mesuh  ewh  wahneegood  owh  enene. 

21  Peenjenuh  muh,  enenewug  ooodaewaung,  oonjebah- 
mahgudenewun  enewh  mujjeenanduhmoowinun,pezhegwah- 
dezewinun,  nesedewinun. 

22  Kemoodezewinun,  oonzaum-anduhmoowin,  mujje- 
doodahdewin,  kuhkuhyanezewin,  pezheg  wahd  an  d  uh  m  00- 
win,  majeezhewabuk  ooshkinzhegoomah,  mujje-kezhwawin^ 
menahdanemoowin,  kuhkebahdezewin  : 

23  Kuhkenuh  oonoo  mujje-uhyeeen  emuh  peenjenuh 
oonjebahmahgudoon,  me  oonoo  wahneegoojin  owh  enene. 

24  Me  dush  emuh  keoonjepuhsegweed,  keezhemahjaud 
dush  emuh  uhkeeng  cheguhyeee  Tyre  kuhya  Sidon  anduh- 
goog,  wegewauming  kepeendega,  kah  dush  keenanduhse 
ahweyah  chekekandung  :  kahween  dush  oogekushketooseen 
chekahzood. 

25  Pazhik  muh  equawun,  oodahnisun  agahsheenejin 
kekishkahwahnid  enewh  wahnezenejin  muhnedoon,  kenoon- 
duhmoon  azhewabezid,  ooogepenaunzekahgoon  dush  keah- 
puggezoonid  emuh  oosittaung  : 

26  Mahyuggezegoobun  suh  wah-owh  equa,  kuhya  kede- 
bandahgoozid  emuh  Syropheniciaing,  oogenundoodahmah- 

goon  dush  chesahgeche-wabenaud  enewh  mujje-muhnedoon 
emuh  oodahnesing  abenejin. 

27  Jesus  dush  00-00  oogeenaun,  Mahnoo  netum  tahta- 
beseneahwug  egewh  wanejahnesemindjig  ;  kah  muh  oone- 
sheshinsenoon  chemuhkummindwah  enewh  oobuhquazhe- 
gunernewaun  egewh  wanejahnesemindjig,  cheahshummind- 
wah  dush  egewh  uhnemoonsug. 

28  Kenuhquatum  dush  owh  equa,  00-00  dush  keerraud, 
Aahe,  Tabaningayun,  pooch  kuhya  egewh  uhnemoonsug 
ahnaume-uhdoopoowining  ayahj  ig  oomeej enah wah  oope- 
wunjegunene  enewh  wanejahneseminjin. 

29  O0-00  dush  oogeenaun  enewh  equawun,  O0-00  ke- 
ekedooyun,  oonjekewan  ;  oosahgejenahwashkahwaun  suh 
owh  mujje-muhnedoo  enewh  kedahnisun. 

30  Uhpe  dush  oowegewauming  anetuhgwishing  ooge- 
mekahwaun  enewh  mujje-muhnedoon  kesahgej enahwash- 
kahwahnid,  kuhya  nebahguning  shingeshinenid  oodahnun. 

31  Menuhwah  dush,  emuh  cheguhyuheeng  Tyre  kuhya 
Sidon  oonjemahjaud,  keezhah  emuh  Galilee  kechegum- 
meeng,  keshahbooshkung  dush  Decapolis  adumming  uhkee. 

32  Kuhya  dush  oopetahwahwaun  kakebeshanejin  ene- 
newun,  natuh-kekedoosenegoon ;  oopahgoosanemahwaun 
dush  chetaungenahnid. 

33  Puhkayeee  oogeezhewenaun  anduhzhe-ahyahsenenid 
enewh  waqueenoonejin,  oogeahtahwaun  dush  ooneenj  emuh 
ootuhwuggahning,  kuhya  dush  kesikood,  oogetaungenah- 
mahwaun  oodanuhnewene  ; 

34  Kezhegoong  dush  keenahbid,  keooduhpunahmoo, 
00-00  dush  oodenaun,  Ephphata,  me  00-00  waheduhming, 
pahkahkooshkaun. 

35  Bahbega  dush  kepahkahkooshkahnewun  enewh  00- 
tuhwugun,  kuhya  dush  keahbahegahdane  oodanuhnewh, 
kuhya  dush  kepuhgukketahgooze  kahkekedood. 

36  Oogeaungwahmemaun  dush  kuhnuhga  ahweyah 
cheweendahmahwahsigwah  :  me  ewh  ahwundish  ahwah- 
shema,  kekeche-suhswa-yahjemoonid  ; 

37  Ahpeche  dush  kekeche-mahmahkahdanduhmoon, 
00-00  dush  keekedoonid,  Keche-wahweengaze  kuhkenuh 
gagoo  ezhechegad  :  oonoonduhmooaun  enewh  kakebesha¬ 
nejin,  kuhya  dush  oodezheaun  enewh  natuh-kekedoosene¬ 
goon  chekekedoonid. 

0-00  dush  uhpe  kekezheguk,  kekeche-ooqueenoo- 


waud  egewh  ahnishenahbag,  kagoo  dush  ahyaunse- 
gwah  kameejewaud,  oogenundoomaun  owh  Jesus  enewh 
ookekenooahmahgunun,  00-00  dush  keenaud, 

2  Neketemahganemaug  egewh  ahnishenahbag,  ahzhe 
muh  nesoogoonahgud  akoo-weejewewaud,  kah  dush  oodah- 
yaunsenahwah  kameejewaud  : 

3  Kishpin  dush  puhgedenugwah  cheiihnekewawau d pwah- 
wesenewaud,tahpwahnuhwetoowug  emuh  muhyahwekunah :: 
ahnind  muh  keche-wahsuh  keoonjebahwug. 

4  Enewh  dush  ookekenooahmahgunun  oo-oo  oogenuh- 
quatahgoon,  Ahneende  kaoondenaud  ahweyah  enewh  buh~ 
quazhegunun  oomuh  puhgwuhduhkummegaug  chetabese- 
neaud  oonoo  ahnishenahban  ? 

5  Oogeguhgwajemaun  dush,  Ahneen  duhsoo-buhqua- 
zhegunug  ayahwagwah  ?  Oo-oo  keegood  Neezhwahswe. 

6  Oogeenaun  dush  enewh  ahnishenahban  chenuhmuh- 
duhbenid  emuh  metushkuhkummig  :  oogeoodahpenaun 
dush  enewh  neezhwahswe  buhquazhegunun,  kahmahmoo- 
yahwad  dush,  oogebuhquabenaun,  oogemeenaun  enewh 
ookekenooahmahgunun  cheenenuhmahwahnid  enewh  ah¬ 
nishenahban  :  oogeahsahwaun  dush  emuh  ahyahnid  enewh 
ahnishenahban. 

7  Punge  dush  oogeahyahwahwaun  enewh  gegoozansun 
uhpe  kahmahmooyahwad,  oogeenaun  kuhya  enewh  cheah- 
shummahnid. 

8  Medush  kewesenewaud  kuhya  ketabeseneindwah  : 
oogesuhguhkenahwaun  dush  enewh  pewunjegunun  kahish- 
quunduhmoowahjin  neezhwahswe  ookookoobenahgunun. 

9  Kenewoo-metauswaukoosedooganug  edush  egewh 
kahwesenejig  :  Oogemahjenahzhahwaun  dush. 

10  Bahbega  dush  kepooze  emuh  nahbequauning  kuhya. 
enewh  ookekenooahmahgunun,  kepeezhahwaud  dush  emuh 
Dalmanutha  azhenekahdag  uhkee. 

n  Kepeezhahwug  dush  egewh  Phariseeg,  kuhya  ke- 
mahje-kuhgwajemahwaud,  kenundoodahmahwahwaud  ewh 
kezhegoong  oonje  kekenoowahjechegun,  kekuhgwateba- 
nemahwaud. 

12  Ween  dush  kekeche-oodunnahmoo  emuh  oojechaug~ 
oong,  oo-oo  dush  ekedood,  Ahnishwin  oogoo  noongoom 

bamahdezejig  nunduhwanduhmoowaud  kekenoowahjeche- 
gun  ?  kagate  kedenenim,  Kahween  tahmeenahsewug  keke- 
noowahjechegun  oogoo  noongoom  bamahdezejig. 

13  Medush  kenuhguhnaud,  kepoozid  emuh  nahbe- 
quauning  keahzhahwahoo  dush. 

14  Kewuhnekawug  dush  chegeoodahpenahwahpun 
enewh  buhquazhegunun,  kah  dush  kuhnuhga  oogeahyah- 
wahsewaun  buhquazhegunun  emuh  nahbequauning  me  atuh 
pazhik. 

15  Oogeaungwahmemaun  dush,  00-00  keekedood,  Aun- 
gwahmezeyook,  chemeewetooyag  ewh  oodoombesechegun- 
ewaun  egewh  Phariseeg,  kuhya  oodoombesechegun  owh 
Herod. 

16  Medush  keguhnoonendewaud,  00-00  dush  keekedoo- 
waud,  Me  suh  ewh  oobuhquazhegunemesewung. 

17  Uhpe  dush  Jesus  kekekandung,  00-00  oodenaun,, 
Wagoonash  wanje-edeyag,  me  suh  ewh  oobuhquazhegune¬ 
mesewung  ?  kah  nuh  ween  muhshe  kekekanjegaseem,  kah 
nuh  kuhya  kenessittootunseem  ?  kayahba  nuh  mushkah- 
wahnoon  kedaewah  ? 

18  Ahnuhween  ooshkinzhegooyag,  kah  nuh  kewahbe- 
seem  ?  kuhya  ootahwuggahyag,  kahnuh  kenoonduhseem  ?; 
kah  nuh  kuhya  kemequanduhseem  ? 

19  Uhpe  kepuhquabenugwah  egewh  nahnun  buhqua- 
zhegunug  keahshummugwah  egewh  nahnun-metauswauk- 
oosejig,  ahneen  menik  ookookoobenahgunun  kemoosh- 
kenag  enewh  pewunjegunun  kahmahmooyag  ?  oodenah- 
waun  dush,  Metahswe-ahshe-neezh. 

20  Uhpe  dush  enewh  neezhwahswe  kahahshummind- 
wah  egewh  nawoo-metauswaukoosejig,  ahneen  menik  oo¬ 
kookoobenahgunun  kahmooshkenag  enewh  pewunjegunun 
kahmahmooyag?  Keekedoowun  dush,  Neezhwahswe. 

21  O0-00  dush  oogeenaun,  Ahnishwin  nesittootunse- 
wag  ? 

22  Peezhah  dush  emuh  Bethsaidai’ng  ;  kepeetahmah- 
wah  dush  kakepeengwanejin  enenewun,  kepahgoosanemab- 
dush  chetaungenaud. 

t  23  Oogesuggeneenjenaun  dush  enewh  kakepeengwane¬ 
jin  enenewun,  oogeoonjesahgejewenaun  emuh  oodanaung  ; 
uhpe  dush  kahsikkood  emuh  ooshkinzhegooning,  kahah- 
tahwaud  ooneenjeen,oogekuhgwajemaun  Gagoo  nuh  kewah- 
bundaun. 

24  Ketahtuhgahbe  dush,  00-00  keekedood,  Newahbuh- 
#naug  enenewug  pabahmoosajig  debishkoo  metigoog. 

25  Menuhwah  dush  oogeahtahwaun  enewh  ooneenjeen 
*emuh  ooshkinzhegooning,  oogeenaun  dush,  chetahtuhgah- 
benid  ;  me  dush  kahezhenoojemood,  kuhya  kepuhguk-kah- 
buhmaud  kuhkenuh  enewh  enenewun. 

26  Oogekewa-nahzhahwaun  dush,  00-00  keenaud,  Ka- 
:goo  ezhahkan  emuh  oodanaung,  kagoo  kuhya  weenduh- 
moowahkan  ahweyah  emuh  oodanaung. 

27  Keezhah  dush  owh  Jesus,  kuhya  ookekenooahmah¬ 
gunun  enewh  Caesarea-Philippi  duhzhe  oodanaunsun  : 
ewh  dush  magwah  uhnebemoosawaud,  oogeguhgwajemaun 
enewh  ookekenooahmahgunun,  00-00  dush  keenaud,  Ah- 
neen  azhewaud  egewh  ahnishenahbag  cheahweyaun  ? 

28  O0-00  dush  oogeguhnoonahwaun,  keekedoowaud, 
John  owh  Baptizooewa-wenene  :  ahnind  dush  weeln  ekedoo- 
wug,  Elias  ;  ahnind  dush.  Pazhik  aunwahjega-wenene. 

29  O0-00  dush  oodenaun,  Kenuhwah  dush  ween,  ahneen 
ahzeyag  cheahweyaun  ?  Peter  dush  oonuhquatuhwaun, 
00-00  enaud,  Keen  suh  kedow  owh  Christ. 

30  Ooogeaungwahmemaun  cheweendahmahwahsigwah 
enewh  enenewun,  ewh  ween  enandahgoozid. 

31  Kuhya  dush  oogemahje-kuhgekemaun,  owh  enene 
•oogwissun  nundahwandahgoozid  nebewah  chekooduggan- 
dung,  kuhya  chewabenegood  enewh  katezenejin,  kuhya 
enewh  keche-sahsahgewejega-wenewun,  kuhya  oozhebeega- 
wenenewun,  kuhya  chenesind,  nesoogoonahguddenig  dush 
cheahbejebaud. 

32  Mezheshuh  suh  dush  00-00  keekedoo.  Peter  dush 
puhkayeee  oogeezhewenaun  kuhya  kemahje-nuhneebeke- 
maud. 

33  Uhpe  dush  kahquake-kahbahwid,  keguhnuhwahbuh- 
maud  enewh  ookekenooahmahgunun,  oogenuhneebeke- 
maun  enewh  Peterun,  00-00  keekedood,  Ahwus  nepequun- 
.aung  ezhaun  Satan  :  kahween  keduhyenanduhsenun  ooduh- 
yeemun  owh  Kesha-Muhnedoo,  me  atuh  ooduhyeemewaun 
-egewh  enenewug. 

34  Uhpe  dush  kahnundoomaud  enewh  ahnishenahban 
kuhya  enewh  ookekenooahmahgunun,  00-00  oogeenaun, 
Ahwagwan  kawenoopenuhzhegwan  mahnoo  suh  oogahah- 
goonwayandaun  tebenuhwa  weyow,  kuhya  oogahoodahpe- 
maun  oodahzhekayahtikoom,  ningahnuhnoopenik  dush. 

35  Ahwagwan  muh  kabemahjetoogwan  ewh  oobemah- 
dezewin,  oogahwuhnahj  etoon  suh ;  ahwagwan  kawuhnah- 
jetoogwan  ewh  oobemahdezewin  neen  oonje,  kuhya  oonje 
ewh  menwahjemoowin,  mesuh  owh  kabemahjetood. 

36  Wagoonan  muh  kaoondezepun  owh  enene,  kishpin 
ahnoo  debandung  anegookwaug  ewh  uhkee,  wuhneaud 
dush  tebenuhwa  oojechaugwun  ? 

37  Wagoonan  dush  owh  enene  kameegewad  ewh  dush 
nayaub  chewekishpenuhnaud  enewh  oojechaugwun  ? 

38  Ahwagwan  muh  kaahguddanemegwan  kuhya  enewh 
nindekedoowinun  noongoom  magwah  bemahdezewaud 
oogoo  pazhigwahdezejig  kuhya  majeezhewabezej  ig,  mesuh 
enewh  kaahguddanemahjin  owh  Enene  oogwissun,  uhpe 
petuhgwishing  emuh  oopeshegandahgoozewinening  enewh 
Oosun,  weejewegood  dush  enewh  kachetwahwezenejin  00- 
dangenemun. 

CHAP.  IX. 

00-00  dush  oogeenaun,  Kagate  kedenenim,  Ahnind 
oomuh  nahbahwejig  kahween  tahneboosewug,  che- 
pwah  wahbunduhmoowaud  oodoogemahwewin  owh  Kesha 
Muhnedoo  emuh  mushkahwezewining  chetuhgwishinoo- 
tnahguk. 

2  Bahnemah  dush  kahningoodwahsoogoonahguk  owh 
Jesus  oogeweejewaun  enewh  Peterun, kuhya  Jamesun,  kuhya 
Johnun,  oodezheweenaun  dush  emuh  ashpudenahnig  wah- 
jewh  wenuhwah  atuh  :  kequakenahgoozeah  emuh  enahsuh- 
menid. 

3  Kuhya  oodahgwewinun  kewahsayahne,  kekeche-wah- 
bishkahne  debishkoo  goo  kooning  ;  kahween  ahweyah  mah- 
yahnetoowaginekad  oomuh  uhkeeng  oodahkushketooseen 
ewh  menik  chezhewahbishketood. 

4  Oogewahbuhmahwaun  dush  enewh  Eliasun,  kuhya 
Mosesun  guhnoonahnid  enewh  Jesusun. 

5  Peter  dush  oogenuhquatuhwaun  enewh  Jesusun,  00- 
00  keenaud,  Rabbi,  keche  oonesheshin  oomuh  cheduhneze- 
yung  :  tuhguh  ningahoozhetoonahnin  neswe  wegewaumun, 
keen  pazhik  chedahyun,  kuhya  dush  ween  Moses  pazhik, 
kuhya  Elias  pazhik. 

6  Kah  muh  oogekekanduhseen  wahekedood  ;  kekeche- 
sagezewug  muh. 

7  Oogeahgwunishkahgoonahwah  dush  ewh  ahnuhquud- 
oong  keoonjeahyahmahgud  ewh  enwawin,  00-00  ekedoong, 
Mesuh  wah-owh  ningwis  suhyahgeiig  ;  mesuh  wah-owh  ka- 
bezindahwag. 

8  Kahwuhnuhpe  dush,  uhpe  kewetahyuhee  kahenahbe- 
waud,  kahween  ahweyah  oowahbuhmahsewaun,  me  atuh. 
Jesusun  wahjewegoowahjin. 

9  Magwah  dush  penesahkewawaud  oonje  wahj ewing, 
oogeaungwahmemaun  cheweenduhmoowahsigwah  ahweyah 
enenewun  ewh  kahwahbunduhmoowaud,  bahmah  atuh  keah- 
bejebaud  owh.Enene  oogwissun. 

10  Oogeguhnahwandahnahwah  dush  ewh  ekedoowin, 
keguhnoonindewug  dush  azhenesittootahgwudoogwan  ewh 
ahbejebahwin. 

n  Oogeguhgwajemahwaun  dush,  oo-oo  keenahwaud, 
Ahneeshwin  ekedoowaud  egewh  oozhebeega-wenenewug,, 
netum  chewepeezhaud  owh  Elias  ? 

12  Oogenuhquatuhwaun  dush,  oo-oo  keenaud,  Kagate 
netum  peezhah  owh  Elias,  kuhya  oodaunjetoonun  kuhkenuh 
uhyeeen ;  kuhya  oozhebeegahdag,  owh  enene  oogwissun 
nebewah  chewekooduggandung,  kuhya  cheneshebahpenoo- 
dahwind. 

13  Kedenenim  suh  dush,  Ahzhe  kepetuhgwishin  owh 
Elias,  kahuhyenanemahwaud  dush  oogedoodahwahwahr 
waun,  debishkoo  azhebeegahdag  ween  duhzhemind. 

14  Uhpe  dush  kahoodissaud  enewh  kekenooahmah- 
gunun,  oogewahbuhmaun  nebewah  ahnishenahban  emuh 
cheahyahnid,  kuhya  enewh  oozhebeega-wenenewun  che- 
kuhgwaj  emegoowaud. 

15  Kazhetena  dush  egewh  mahyahmahwenoojig,  uhpe 
wahyahbuhmahwaud,  kekeche-mahmahkahdanduhmoog,. 
kuhya  dush  kahahpuhtoowaud  emuh  ahyahnid,  oogeahne- 
mekahwahwaun  dush. 

16  Oogeguhgwajemaun  dush  enewh  oozhebeega-wene^ 
wun,  Ahneesh  azhekuhgwaj  eniagwah  oogoo? 

17  Pazhik  dush  ahnishenahba  kenuhquatum,  00-00  ke- 
ekedood,  Kakenooahmahgayun,  kegepetuhmoon  owh  nin¬ 
gwis,  ookekishkahwaun  suh  goo  enewh  natuh-kekedooser 
negoon  muhnedoon ; 

18  Tebe  dush  goo  oodahpenegoogwan,  ootahtoobene- 
goon  kuhya  petawahnuhgedoona,  kuhya  muhinuhtwayah- 
betasa,  kuhya  ashkum  ooshkuneze  :  ningeenaug  dush  egewb 

kekenooahmahgunug  chesahgeje-wabenahwaud  ;  kah  dush 
kekushkeoosewug. 

19  Ween  dush  oogenuhquatuhwaun,  00-00  keekedood. 
Oh  tuhyabwayanduhsewag  bamahdezeyag,  ahneen  menik 
kaweejewenuhgoog  ?  ahneen  menik  mahnoo  kaenaneme- 
nuhgoog  ?  petahweshig. 

20  Oogepetahwahwaun  dush :  uhpe  wuhyahbuhmaud? 
kazhetena  oogepegoobenegoon  enewh  mujje-muhnedoon : 
metushkuhkummig  dush  keezhepungeshin,  kuhya  ketuhte- 
beshemoonood  kuhya  kepetawetoona. 

21  Oogeguhgwajemaun  enewh  wagwissenejin,  Ahneen 
menik  00-00  azheahyaud?  O0-00  dush  oogeegoon,  Kahah- 
koo-ahbenooj  eewid. 

22  Nuhningim  dush  oodahpuggenegoon  emuh  ishkoo- 
tang,  nuhningim  dush  emuh  nebeeng,  cheoonjebahnahje- 
aud  :  keen  kishpin  gagoo  kushketooyun,  shahwanemeshe- 
naum,  kuhya  wedookahweshenaum. 

23  Jesus  dush  00-00  oogeenaun,  Kishpin  suh  kushke¬ 
tooyun  chedabwayanduhmun,  ahnooj  gagoo  ookushketoon 
owh  duhyabwayandung. 

24  Bahbega  dush  owh  wanejahnesid  00-00  keenuhda- 
moo,  Tabaningayun,  nindabwayandum  ;  wedookahweshin 
neen  natuh-dabwayanduhsewaun, 

25  Uhpe  dush  owh  Jesus  wuhyahbuhmaud  enewh  ah- 
nishenahban  mahmahwe  pej  eputtoonid,  oogenuhnebeke- 
maun  enewh  wahnezenejin  muhnedoon,  00-00  dush  keenaud, 
Natuh-kekedoosewun  kuhya  kakebeshayun  muhnedoo,  ke- 
kuhgaunzoomin,  chepesahgezekahwud,  kuhya  kagoo  menuh- 
wah  peendegashkahwahkan, 

26  Owh  dush  muhnedoo  keahyahshequa,  kuhya  kah- 
keche-pegoobenaud,  oogesahgezekahwaun  :  debishkoo  na- 
bood  keezheahyah  ;  nebewah  dush  keekedoowun,  Keneboo, 

27  Jesus  dush  oogesuggeneejenaun,  kuhya  oogeoombe- 
naun  ;  keoonishkahwun  dush, 

28  Uhpe  dush  kahpeendegad  emuh  wegemauming, 
keemooj  enewh  kekenooahmahgunun  oogeguhgwajemegoon9 
Ahneeshwin  kahkushketoosewaung  nenuhwind  chesahgeje- 
wabenungid  ? 

29  O0-00  dush  oodenaun,  Kah  suh  00-00  denoowah 
gagoo  oonjesahgahunse,  me  atuh  ahnuhmeatahgoozewin 
kuhya  keekwishemoong  oonje. 

30  Ewede  dush  kahoonjemahjahwaud,  oogeshahboosh- 
kahnahwah  ewh  Galilee ;  kah  dush  ween  keenanduhse 
ahweyah  chekekanduhmenid. 

31  Oogekekenooahmahwaun  muh  enewh  ookekenooah- 
muhgunun,  00-00  dush  keenaud,  Owh  Enene  oogwissun 
puggedenegahzoo  emuh  ooneenjening  enewh  enenewun ; 
me  suh  enewh  kanesegooj  in  ;  uhpe  dush  kenesind,  nesoo- 
goonuhguk  tahahbejebah. 

3 2  Kah  dush  oogenesittootunsenahwah  00-00  ekedoo- 
win,  keahgwushkewug  dush  wekuhgwajemahwaud. 

33  Kepetuhgwishin  emuh  Capernauming  ;  peendig  dush 
wegewauming  keahyaud,  oogekuhgwajemaun,  Wagoonash 
ewh  emuh  meekunaung  kahkuhgwajindeyag  ? 

34  Kah  dush  gagoo  keekedoosewun ;  emuh  meekunaung 
kekuhgwajindewug,  ahwanan  kache-ahpetandahgoozid. 

35  Kenuhmuhduhbe  dush,  kuhya  dush  oogenundoo- 
maun  enewh  metahswe-ahshe-neezh  ookekenooahmahgun- 
tm,  00-00  dush  keenaud,  Kishpin  ahweyah  nunduhwandung 
ehenegaunezid,mahnoo  wah-owh  tahahpeche-dahbussandah- 
gooze,  kuhya  oogahbuhmeetahwaun  kuhkenuh. 

36  Oogeoodahpenaun  dush  enewh  ahbenoojeun,  ooge- 
ahsaun  dush  emuh  nahwuhyeee  ahyahnid  ookekenooah- 
mahgunun  :  uhpe  dush  kahoodahpenaud  emuh  oonikaung, 
00-00  oogeenaun  enewh  ookekenooahmahgunun, 

37  Ahwagwan  kaoodahpenahgwan  pazhik  oonoo  doo- 
wun  ahbenoojeun  emuh  nindezhenekahzoo wining,  neen  nin- 
doodahpenik  ;  ahwagwan  dush  wadahpenegwan,  kahween 
neen  nindoodahpenegoose,  enewh  suh  ween  anoozhemenejin 
oodoodahpenaun. 

38  John  dush  oogenuhquatuhwaun,  00-00  keekedood, 
Kakenooahmahgayun,  ningewahbuhmahnaun  pazhik  enene 
sahgeje-wabenaud  enewh  mujje-muhnedoon  emuh  kede- 
zhenekahzoowining,  kahween  dush  ningebahbahweej ewe- 
goosenaun  ;  ningeoonjeahnaun  dush,  oonje  ewh  kenoope- 
nunesenoonung. 

39  Jesus  dush  keekedoo,  Kagoo  oonjeahkagoon  ;  kah 
muh  ahweyah  kamahmaundahwejegad  emuh  nindezhe- 
nekahzoowining,  tahkushketoose  wanepuzh  chemujje-duh- 
zhemid, 

40  Owh  mahgahnesenoonung  kewedookahgoonaun. 

41  Ahwagwan  suh  kamenenoowagwan  pazhik  mene- 
quahjegauns  nebe,  emuh  nindezhenekahzoowining,  oonje 

debandahgoozeyag  emuh  Christing,  kagate  kedenenim, 
kahween  oogahwuhnetooseen  ootebahahmahgoowin. 

42  Ahwagwan  dush  kamujje-doodahwahgwan  pazhik 
oonoo  agahsheenejin  tuhyabwayanemejin,  ahwahshema  tah- 
oonesheshenene,cheahgoonemind  ewh  pootahgun-ahbekoon 
emuh  ooquagunaung,  emuh  dush  kechegummeeng  cheah- 
puggenindebun. 

43  Kuhya  kishpin  keneenj  oonje  mujje-ezhechegayun, 
kishkezhun  ;  tahoonesheshin  mahkezeyun  chepeendegayun 
emuh  bemahdezewining,  ewh  dush  ween  ahnoo  neezhoo- 
neenjeyun  cheahpuggenegooyunbun  emuh  mujje-ishkoo- 
tang,  wekah  kaahtaegahdasenook  ishkoota. 

44  Emuh  suh  oomuhnetoonsemewah  neboosenid,  kuhya 
ishkoota  wekah  kaahtaegahdasenook. 

45  Kishpin  dush  kesit  oonjemujje-ezhechegayun,  kish¬ 
kezhun  :  oonesheshin  muh  ahnoo  mahkezeyun  chepeen¬ 
degayun  emuh  bemahdezewining,  dush  ween  neezhoo- 
sittayun  cheahpuggenegooyunbun  emuh  mujje-ishkootang, 
wekah  kaahtaegahdasenook  ewh  ishkoota  : 

46  Emuh  suh  oomuhnetoonsemewah  neboosenid,  kuhya 
ewh  ishkoota  wekah  ahtaegahdasenook. 

47  Kishpin  dush  kishkinzhik  oonjemujje-ezhechegayun, 
kejebetoon ;  oonisheshin  ewh  pazhikooshkinzhegwayun 
chepeendegayun  emuh  oodoogemahwewining  owh  Kesha- 
Muhnedoo,  ewh  dush  ween  ahnoo  neezhooshkinzhegwayun 
cheahpuggenegooyunbun  emuh  mujje-ishkootang : 

48  Emuh  suh  oomuhnetoonsemewah  neboosenid,  kuhya 
ewh  ishkooda  wekah  kaahtaegahdasenook. 

49  Kuhkenuh  tahezheshewetahgunegahzoowug  ewh  ish¬ 
kooda  ;  kuhya  kuhkenuh  enewh  sahsahgewejegunun  tah- 
shewetahgunegahdawun  ewh  shewetahgun  oonje. 

50  Oonishishin  suh  goo  ewh  shewetahgun  :  kishpin  dush 
keeshquah-shewung  ewh  shewetahgun,  wagoonan  kaahyoo- 
yag  cheoonjeshewungebun  ?  Ahyahmook  suh  ewh  shewe¬ 
tahgun  emuh  peenjenah  keyowewaung,  kuhya  puhpezaun- 
anindeyook  mamashquaud. 

CHAP.  X. 

EWEDE  dush  keoonjepuhsegwe,  peezhah  dush  emuh 
enuhkakummig  ewh  Judea,  ahgahmewung  ewh  Jor¬ 
dan  1  menuhwah  dush  oogepenaunzekahgoon  enewh  ah- 

nishenahhan  ;  kuhya  dush  menuhwah  oogekekenooahmah- 
waun,  debishkoo  moonzhug  azhechegad. 

2  Enewh  dush  Phariseen  oogepenaunzekahgoon,  ooge- 
guhgwajemegoon  dush,  Enahkoonegam  nuh  enene  chewabe- 
naud  enewh  wewun  ?  kekuhgwatebanemegood  suh. 

3  Oogenuhquatuhwaun  dush,  oo-oo  keenaud,  Ahneesh 
kahezhekuhgekemenag  owh  Moses  ? 

4  Oo-oo  dush  keekedoowug,  Moses  keenahkoonega 
cheoozhebeuhming  ewh  wabenedewine-muzzeneegun,  che- 
wabenind  dush  owh  equa. 

5  Jesus  dush  oogenuhquatuhwaun,  oo-oo  keenaud,  Mush- 
kahwedaayag  kahoonjeoozhebeahmahgooyag  oo-oo  kuhge- 
quawin. 

6  Wahyashkud  dush  wazhechegahdag  ewh  uhkee  owh 
Kesha-Muhnedoo  oogeoozheaun  enewh  enenewun  kuhya 
enewh  equawun. 

7  Mesuh  dush  owh  enene  kaoonjenuhguhnaud  enewh 
oosun  kuhya  enewh  oogeen,  cheminjemenaud  edush  enewh 
wewun  ; 

8  Ahnoo  dush  neezhewaud  tahpazhigwunene  ooweyause- 
wah :  kah  muh  kayahbe  neezhesewug,  tahpazhigwunene 
suh  goo  ooweyausewah. 

9  Benuh  dush  kahmahmoowesettoojin  Kesha-Muhne¬ 
doo,  kahween  owh  enene  oogahpuhkawetooseen. 

10  Kuhya  dush  peendig  wegewauming  menuhwah  oo- 
geguhgwajemegoon  enewh  ookekenooahmahgunun  oo-oo 
azhewabuk. 

11  Oo-oo  dush  oodenaun,  Ahwagwan  wabenahgwan 
enewh  wewun,  wedegamaud  dush  enewh  bakahnezenejin, 
pezhigwahdezing  oodoodahwaun  enewh  wewun. 

12  Kishpin  dush  owh  equa  wabenaud  enewh  oonah- 
bamun,  wedegamaud  dush  enewh  bakahnezenejin,  pezhig- 
wahdeze. 

13  Oogepeetahwahwaun  dush  enewh  ahbenoojeiin,  che- 
taungenahnid  :  ookekenooahmahgunun  dush  oogekenahah- 
mahwaun  enewh  pahnahnejin. 

14  Uhpe  dush  owh  Jesus  wuhyahbuhmaud,  kewuhsit- 
tahwandum,  00-00  dush  keenaud,  Puhgedenuhmahwik 
egewh  ahbenoojeug  chepenaunzekahwewaud,  kagoo  dush 
kenahahmahwahkagoon  ;  me  muh  oogoo  denoowug  deban- 
dahgoozejig  emuh  oodoogemahwewining  owh  Kesha- 
Muhnedoo. 

15  Kagate  kedenenim,  Ahwagwan  ahbenoojeing  ka- 
^zheoodahpenunsegwan  ewh  oodoogemahwewin  owh  Ke¬ 
sha-Muhnedoo,  kahween  tahpeendegase  emuh. 

16  Oogeoodahpenaun  dush  emuh  oonikaung,  oogetaun- 
genaun,  kuhya  oogeshahwanemaun. 

1 7  Uhpe  dush  kahuhnemahjaud  emuh  meekunaung, 
pazhik  enenewun  kepej ebuhtoo wun,  keooj echeeng  wuhne- 
tahgood,  kuhya  kekuhgwajemegood,  Manoo-ezhewabezeyun 
kakenooahmahgayun,  ahneen  kadezhechegayaun  chedebari- 
duhmaun  ewh  kahgega-bemahdezewin  ? 

18  Jesus  dush  00-00  oogeenaun,  Ahneeshwin,  manoo- 
ezhewabezeyun  ezheyun  ?  kah  gooshah  ahweyah  menoo- 
ezhewabezese,  pazhik  atuh,  me  owh  Kesha-Muhnedoo. 

19  Kekekandaunun  enewh  kuhgequawinun,  Kahween 
kegahpezhigwahdezese,  Kahween  kegahneshewase,  Kah¬ 
ween  kegahkeemoodese,  Kahween  kegahkuhkenuhwishke- 
bahtaungase,  Kahween  kegahwuhyazhingase,  Kechetwah- 
wanim  koos  kuhya  keguh. 

20  Kenuhquatum  dush  keenaud,  Kakenooahmahgayun, 
kuhkenuh  oonoo  ningeguhnuhwan  daunun  pahahkoo-oosh- 
kenuhwaweyaun. 

21  Uhpe  dush  Jesus  wuhyahbuhmaud  oogesahgeaun, 
00-00  dush  oogeenaun,  Pazhik  suh  kayahbe  kenoondash- 
kaun :  mahjaun,  ahtahwagan  kuhkenuh  enewh  ketebenuh- 
wawezewinun,  meezh  edush  egewh  katemahgezejig,  kegah- 
ahyaun  dush  ewh  tebenuhwawezewin  ewede  keche-kezhe- 
goong  ;  peezhaun  dush,  oodahpin  ewh  ahzhedayahtik  f 
kuhya  dush  noopenuhzheshin. 

22  Kekushkandum  dush  00-00  keenind,  kemahjah  dush 
kesahdandung :  kekeche-wahnuhdezegoobun  muh. 

23  Jesus  dush  kewetuheee  keenahbe,  00-00  dush  oode- 
naun  enewh  ookekenooahmahgunun,  Benuh,  kaezhesuh- 
nugguk  egewh  wuhyahnuhdezej ig  chepeendegawaud  emuh 
oodoogemahwewining  Kesha-Muhnedoo  ! 

24  Kemahmahkahdanduhmoon  enewh  ookekenooah¬ 
mahgunun  ewh  keekedood.  Jesus  dush  menuhwah  kenuh¬ 
quatum,  00-00  enaud,  Ahbenoojewedoog,  Benuh  azhesun- 
nugguk  egewh  apanemoojig  ewh  wahnuhdezewin  ewh  che¬ 
peendegawaud  emuh  oodoogemahwewewining  owh  Kesha- 
Muhnedoo  ! 

25  Nahwuj  tahwanepunud  owh  pagwahwegung  che- 
shahbwepun  emuh  pagoonayaug  ewh  shahboonegaunse,  ewh 

dush  ween  owh  wuhyahnuhdezid  enene  chepeendegad  emuh 
oodoogemahwewining  owh  Kesha-Muhnedoo. 

2 6  Kekeche-mahmahkahdanduhmoog  dush  egewh  ke- 
kenooahmahgunug,  00-00  dush  keezhekahnoonendewugy 
Ahwanan  dush  kabemahjemd  ? 

27  Jesus  dush  guhnuhwahbuhmaud,  00-00  ekedoo, 
Egewh  enenewug  kahween  tahkushkeoosewug,  owh  dush 
ween  Kesha-Muhnedoo  kahween  oopwahnuhwetooseen, 
kuhkenuh  ahnooj  gagoo  ookushketoon  Kesha-Muhnedoo 

28  Medush  owh  Peter  kemahje-enaud,  Benuh  nenuh- 
wind  ningenuhguhdahmin  kuhkenuh  ninduhyeemenahnin, 
kegenoopenuhnegoo  dush. 

29  Jesus  dush  kenuhquatum  00-00  keekedood,  Kagate 
kedenenim,  Kuhkenuh  egewh  kahnuhguhdungig  ewh  00- 
wegewaumewah,  enewh  wejekewaewaun,  gamuh  oodahwa- 
mahwaun  gamuh  oosewaun,  gamuh  oogeewaun,  gamuh  00- 
wedegamahgunewaun,  gamuh  oonjahnesewaun,  gamuh  00- 
duhkeemewaun,  neen  oonje,  kuhya  oonje  minwahjemoowin, 

30  Tahmeenahwug  ningoodwauk  ahwahshema  enewh 
wegewaumun,  kuhya  wewej  ekewaemaun,  kuhya  oodahwa- 
mahwaun,  kuhya  oogewaun,  kuhya  ahbenoojeun,  kuhya  uh- 
kee,  mahmahwe  enewh  kootuggegoowinun  noongoom  mag- 
wah  bemahdezing  ;  bahnemah  dush  menuhwah  kaiihkee- 
wung,  kahgega-bemahdezewin. 

31  Nebewah  dush  nahgaunandahgoozejig  tahishqua- 
yandahgoozewug  ;  kuhya  egewh  ashquayandahgoozejig 
tahnegaunandahgoozewug. 

32  Uhnebemoosawaud  dush  emuh  meekunaung  ezhah- 
waud  emuh  Jerusaleming  ;  Jesus  dush  kenegahne  ;  kemah- 
mahkahdanduhmoog  ;  kuhya  dush  magwah  noopenuhnah- 
waud,  kesagezewug.  Menuhwah  dush  oogeoodahpenaun 
enewh  metahswe-ahshe-neezh  kekenooahmahgunun,  ooge- 
mahje-weenduhmoowaun  uhyeeen  wahdoodahgoojin. 

33  O0-00  keekedood,  Benuh  kedezhahmin  emuh  Jerusa¬ 
leming,  kuhya  dush  owh  Enene  oogwissun  tahpuhgedenah 
emuh  ooneenjening  enewh  sahsahgewej  ega  -  wenenewun 
kuhya  oozhebeega-wenenewun ;  oogahnahneboomahwaun 
dush,  kuhya  oogahpuhgedenahwaun  emuh  ooneenjening- 
enewh  mahyug-ahnishenahban  : 

34  Kuhya  oogahpahpenoodahwahwaun,  kuhya  oogah- 
puzzhunzhawahwaun,  kuhya  oogahsikwahnahwaun,  kuhya 
oogahnesahwaun  ;  nasoogoonuhgudenig  dush  tahahbejebah. 

186 


CHAP.  X. 

35  Oogepenaunzekahgoon  dush  enewh  Jamesun,  kuhya 
enewh  Johnun,  oogwissun  owh  Zebedee,  00-00  keegood, 
Kakenooahmahgayun,  nenundahwandahmin  chedoodahwe- 
yaung,  wagoodoogwan  kanundahwanduhmoowaungan. 

3 6  Oo-oo  dush  oogeenaun,  Wagoonan  nunduhwanduh- 
mag  chedoodoonuhgoog  ? 

37  Oo-oo  dush  oogeenahwaun,  Puhgedemuhmooweshe- 
naum  chenuhmuhduhbeyaung,pazhik  emuh  kekechenikaung, 
kuhya  menuhwah  pazhik  emuh  kenuhmunjenikaung,  emuh 
kepezhegandahgoozewining. 

38  Jesus  dush  ogeenaun,  Kahween  kekekanduhsenah- 
wah  ewh  nandooduhmag  :  kedahkushketoonahwah  nuh 
chemenequayag  emuh  menequahjeguning  neen  azhemene- 
quayaun  ?  kuhya  chebaptizoomegooyag  ewh  baptism  neen 
azhebaptizoomegooyaun  ? 

39  Oogeenahwaun  dush,  Nindahkushketoomin  suh. 
Jesus  dush  00-00  oogeenaun,  Kagate  suh  kegahmenequam 
emuh  menequahjeguning  neen  manequayaun  ;  kuhya  ewh 
azhebaptizoomegooyaun  kegahezhebaptizoomegoom  : 

40  Ewh  dush  ween  chenuhmuhduhbing  emuh  neke- 
chenikaung  kuhya  emuh  nenuhmunjenikaung  kahween 
neen  nindooduhyeemeseen  chemeenugwah,  egewh  atuh 
kahwahwazhetuhmahwindjig. 

41  Uhpe  dush  egewh  metahswe  kekenooahmahgunug 
kahnoonduhmoowaud,  oogemahje-wuhsittahwanemahwaun 
enewh  Jamesun  kuhya  Johnun. 

42  Jesus  dush  oogenundoomaun,  00-00  enaud,  Keke- 
kandahnahwah  egewh  anandahgoozejig  cheoogemahkun- 
dahwahwaud  enewh  mayuggezenejin  oodebanemahwaun ; 
kuhya  egewh  nahgahnezejig  ookahgaunzoomahwaun. 

43  Kah  suh  dush  kenuhwah  00-00  kegahezhewabeze- 
seem  :  ahwagwan  kenuhwah  anduhcheyag  nanduhwanduh- 
moogwan  chekechetwahwandahgoozid,  mahnoo  kegahbuh- 
meetahgoowah  : 

44  Ahwagwan  dush  kawenegahnandahgoozegwan,  mah¬ 
noo  oogahbuhmeetahwaun  kuhkenuh. 

45  Pooch  muh  owh  Enene  oogwissun  kahween  kepeoon- 
je-ezhahse  chebuhmeetahwind,  me  atuh  chebuhmeetahgad, 
kuhya  chemeegewad  ewh  oobemahdezewin  nebewah  chebe- 
mahjeindwah. 

46  Kepetuhgwishenoog  dush  emuh  Jerichoing:  mag- 
wah  dush  uhnemahjaud  emuh  Jerichoing,  kuhya  enewh 

ookekenooahmahgunun,  kuhya  nebewah  ahnishenahban, 
pkz'hik  kakepeengwad  Bartimeiis,  oogwissun  owh  Timeus, 
kenuhmuhduhbe  emuh  meekunaung,  pahgoosanj egad. 

47  Uhpe  dush  noondung  ewh  ahwenid  Jesusun  Naze- 
reth  duhzhe  enenewun,  kemahje-pepahge,  00-00  dush  kee- 
kedood,  Jesus,  wagwissemik  owh  David,  shahwanemeshin. 

48  Nebewah  dush  oogeenahwaun  chepezaunuhbenid  ; 
^Hw'tmdeesh  dush  ahwahshema  kekeche-pepahge,  Keen 
Wagwissemik  owh  David  shahwanemeshin. 

49  Jesus  dush  kedooke-kahbahwe,  keekedoo  dush  che- 
nundoomemind.  Ooogenundoomahwaun  dush  enewh  kake- 
peengwanejin,  00-00  keenahwaud,  Soongedaan,  puhse- 
gween  ;  kenundoomegoo. 

50  Oogewabenaun  dush  ewh  oodahgwewin,  kepuhsegwe 
dush,  penaunzekahwaud  dush  enewh  Jesusun. 

51  Jesus  dush  oogenuhquatuhwaun,  00-00  keenaud, 
Wagoonan  nanduhwanduhmun  chedoodoonaunbaun  ?  Owh 
dush  kakepeengwad  00-00  oogeenaun,  Rabouni,  ewh  suh 
chewahbeyaunbaun. 

52  Jesus  dush  00-00  oogeenaun,  Mahjaun ;  kenooje- 
mooegoon  ewh  kedabwayanduhmoowin.  Kazhetena  dush 
kewahbe,  oogenoopenuhnaun  dush  enewh  Jesusun  emuh 
meekunaung. 


CHAP.  XI. 


HPE  dush  pashoo  anetuhgwishenoowaud  emuh  Jeru- 


u  saleming,  emuh  Bethphageing  kuhya  Bethanying, 
emuh  wahjewmg  Olives  aduhming,  oodezhenahzhahwaun 
neezh  ookekenooahmahgunun, 

2  O0-00  dush  oodenaun,  Ezhaug  emuh  oodanaunsing 
debishkoo  ahyahyag  anduhgoog  :  uhpe  dush  peendegayag, 
bahbega  kegahmekahwahwah  mahnesheens  takoobezood, 
wekah  pamoomahsig  enewh  enenewun ;  ahbahook,  pee- 
nik  dush. 

3  Kishpin  dush  ahweyah  00-00  anenag,  Ahneeshwin 
00-00  ezhechegayag  ?  kegahekedoom,  Owh  Tabaningad 
ooweahwaun  ;  bahbega  dush  oogahpuhgedenaun. 

4  Me  dush  keuhnemahjahwaud,  oogemekahwahwaun 
dush  enewh  mahnesheensun  tahkoobezoonid  emuh  ahgwah- 
jeee  ishquaundaming,  emuh  wahwaushkuhmook  meekun  ; 
oodahbahwahwaun  dush. 

5  Ahnind  dush  emuh  kahnebahwejig  oogeenahwaun, 
Ahneen  azhechegayag,  ahbahwag  owh  mahnesheens  ? 

6  Oogeenahwaun  dush  debishkoo  kahegoowaud  enewh 
jesusun  ;  medush  kahezhepuhgedenahwaud. 

7  Oogepeetahwahwaun  enewh  mahnesheensun  Jesusun, 
kuhya  oogeahtoonahwah  oopesuhkahwahgunewaun  emuh 
mahnesheensing  ;  keezhepemoomegoo  dush  owh  Jesus. 

8  Nebewah  dush  oogesuhswagissetoonahwah  oopesuh¬ 
kahwahgunewaun  emuh  meekunaung  :  ahnind  dush  ween 
oogekuhkishquahnahwah  enewh  wahtequaunsun,  emuh 
metikoong,  oogesuhwa-wabenahnahwaun  dush  emuh  mee¬ 
kunaung. 

9  Egewh  dush  kahuhnenegahnejig,  egewh  dush  kah- 
noopenungig,  kepepahgewug,  oo-oo  keekedoowaud,  Ho¬ 
sannah  :  tahminwahjemegooze  owh  pahezhaud  emuh  oo- 
dezhenekahzoowining  owh  Jehovah  : 

10  Tahminwahjinjegahdamahgudene  ewh  oodoogemah- 
wewin  owh  koosenaun  David,  ewh  tagwishenoomahguk 
emuh  oodezhenekahzoowining  owh  Tabaningad  ;  Hosan¬ 
nah  ewede  keche-ishpeming. 

11  Jesus  dush  kepeendega  emuh  Jerusaleming,  kuhya 
emuh  keche-ahnuhmea-weguhmigoong  :  uhpe  dush  kah- 
nahnahgahdahwahbundung  kuhkenuh  uhyeeen  kewetuh- 
yeee  atagin,  zhuhyegwah  nooijda-oonahgooshigoobun,  ke- 
uhnemahjah  dush,  keezhah  dush  ewede  Bethany ing  weeje- 
wegood  enewh  metahswe-ahshe-neezh  ookekenooahmah- 
gunun. 

12  Wahyahbunenig  dush,  uhpe  kahoonjemahjahwaud 
emuh  Bethanying,  kepuhkudda  : 

13  Wahsuh  dush  oonzahbuhmaud  enewh  figoomeen- 
zheen  ewh  ahneebeeshewenid,  kepeezhah,  wemekung  gagoo 
menewewin  ahgoodag  :  uhpe  dush  kahnaunzekung,  kah- 
ween  gagoo  oogemekunseen,  me  atuh  ahneebeeshun  ;  kah 
muh  muhshe  tebishkoosasenoogoobun  cheahyahwaud 
egewh  figoominug. 

14  Jesus  dush  oogenuhquatuhwaun  00-00  keenaud, 
Kahween  ahweyah  menuhwah  wekah  oogahmeejeseen  ewh 
azhemeneweyun.  Kenoonduhmoon  dush  ookekenooah- 
tnahgunun. 

15  Kepetuhgwishenoog  dush  emuh  Jerusaleming:  ke¬ 
peendega  dush  owh  Jesus  emuh  keche-ahnuhmea-weguh¬ 
migoong,  kuhya  oogemahje-sahgeche-wabenaun  enewh 

atahwanejin  kuhya  enewh  kaushpenuhjeganejin  emuh 
keche-ahnuhmea-weguhmigoong,  kuhya  oogeahnemikoo- 
wabenaunun  oodoodoopoowinene  enewh  muhyashquahdoo- 
nemahganejin  shooneyaun,  kuhya  oogweduhbewinene 
enewh  atahwanejin  keche-oomeemeen. 

1 6  Kah  dush  oogepuhgedenahmahwahse  ahweyah  ene- 
newun  chepemev/etoonid  gagoo  enahbujjegun  emuh  ah- 
nuhmea-weguhmigoong. 

17  Kekekenooahmahga  dush,  00-00  oogeenaun,  Kah 
nuh  ween  oozhebeegahdasenoon,  Newegewaum  oodahnuh- 
mea-weguhmigoowaun  kuhkenuh  ahnooj  anwajig  ahnish- 
enahbag  tahezhenekahda  ?  kenuhwah  dush,  kemoodishke- 
weguhmigoong  kedoodahnahwah. 

19  Egewh  dush  oozhebeega-wenenewug  kuhya  egewh 
keche-sahsahgewejega-wenenewug  oogenoondahnahwah,ke- 
kuhnoonindewug  dush  chenesahwaud  :  oogekoosahwaun 
muh,  kuhkenuh  muh  egewh  ahnishenahbag  oogemahmah- 
kahdandahnahwah  ewh  ookekenooahmahgawin. 

19  Uhpe  dush  kahoonahgooshenenig,  oogenuhguhdaun 
oodanah. 

20  Kekezhab  dush,  magwah  pabahmoosawaud,  ooge- 
wahbuh m ah waun  enewh  figoomeezheen  meshewahkoose- 
nid  oonje  oojebekaung. 

21  Peter  dush  mequandung  00-00  oodenaun,  Rabbi, 
wahbum  owh  figoomeezh  *  kahnahneboomudebun,  ahzhe 
meshewahkooze. 

22  Jesus  oogenuhquatuhwaun  00-00  enaud,  Tabwayan- 
emik  owh  Kesha-Muhnedoo. 

23  Kagate  kedenenim,  Ahwagwan  kaeduhmoogwan 
maunduh  wahjewh,  Tahmahjewechegahda  kuhya  tahah- 
puggechegahda  emuh  kechegumeeng  ;  ahgoonwayanduhsig 
dush  emuh  oodaing,  tabwayandung  dush  ween  cheweezhe- 
wabuk  debishkoo  ekedood  ;  kagate  oogahahyaun  wagoo- 
doogwan  nandooduhmoogwan. 

24  Benuh  kedenenim,  Wagoodoogwan  nandooduhmoo- 
wagwan,  uhpe  ahnuhmeahyagoon,  dabwayanduhmook 
cheahyahmag,  kegahmeenegoom  dush. 

25  Uhpe  dush  nebahweyag  ahnuhmeahyag,  kishpin 
ningood  wuhsittahwanemag  ahweyah,  wabenuhmahwik ; 
cheoonje-wabenuhmoonag  enewh  kemujje-ezhewabezewin- 
ewah  owh  keche-kezhegoong  duhzhe-Koosewah. 

26  Kishpin  kenuhwah  wabenuhwahgasewag,  kahween 

kegahwabenuhmahgoosewah  enewh  kemuj  j  e-ezhechega- 
winewah  owh  keche-kezhegoong  duhzhe-Koosewah. 

27  Menuhwah  dush  petuhgwishenoog  emuh  Jerusa- 
leming :  magwah  dush  pahbahmoosad  emuh  keche-ahnuh- 
mea-weguhmigoong,  oogepenaunzekahgoon  enewh  keche- 
sahsahgewejega-wenenewun,  kuhya  enewh  oozhebeega- 
wenenewun,  kuhya  katezenejin, 

28  O0-00  dush  oodegoon,  Wagoonan  ewh  kushkea- 
wezewin  wanje-ezhechegayun  oonoo  ?  ahwanan  dush  kah- 
meenik  maunduh  kushkeawezewin  cheezhechegayun  oonoo? 

29  Jesus  dush  oogenuhquatuhwaun  00-00  keenaud, 
Kuhya  neen  kegahkuhgwajemenim  pazhik  kuhgwadwawin, 
nuhquatuhweshig,  kishpin  nuhquatuhweyag  kegahweenduh- 
moonenim  wanjekushkeawezeyauncheezhechegayaun  oonoo 

30  Oobaptizoomewawin  owh  John,  keche-kezhegoong 
nuh  keoonjebahmahgud,  gamuh  eneneeng  ?  nuhquatuh- 
mooweshig. 

31  Keguhnoonindewug  dush,  00-00  keekedoowaud, 
Kishpin  ekedooyung,  keche-kezhegoong  ;  ween  tahekedoo, 
Wagoonan  dush  kahoonjedabwayanemahsewag  ? 

32  Kishpin  dush,  Eneneeng,  ekedooyung  ;  oogekoo- 
sahwaun  enewh  ahnishenahban  :  kuhkenuh  muh  kagate 
aunwahjega-wenenewe  oogeuhyenanemahwaun  enewh  John- 
un. 

33  Oogenuhquatuhwahwaun  dush  enewh  Jesusun,  00-00 
keenahwaud,  Kahween  nekekanduhsemin.  Jesus  dush 
oogenuhquatuhwaun  00-00  enaud,  Kah  suh  kuhya  neen 
keweenduhmoosenoonim  wanje-kushkeawezeyaun  cheezhe- 
chegayaun  oonoo. 


CHAP.  XII. 


MUH  dush  ahwajeguning  oogeezhemahje-guhnoonaun. 


r,  Pazhik  enene  oogeoozhetoon  pazhik  shoowemine- 
ketegaun,  oogeahtoon  dush  ewh  mejekun  emuh  kewetuh- 
yeee,  oogewahnekahdaun  dush  ewh  ’  shooweminahbookaun, 
kuhya  oogeoozhetoon  ewh  ahkahwahbewine-wegewaum, 
oogeahweaun  dush  enewh  ketega-wenenewun,  wahsuh- 
wakummig  dush  keezhemahjah. 

2  Uhpe  tahbishkoosamahgudenig  oogeezhenahzhah- 
waun  enewh  oobuhmeetahgun,  cheezhahnid  enewh  ketega- 
wenenewun  cheoodahpenung  enewh  kahnetuhwegingin 
emuh  shoowemine-ketegauning. 

3  Oogetuhkoonahwaun  dush,  kuhya  oogepuhzhunzha- 
wahwaun,  kuhya  pezheshig  oogemahjenahzhahwahwaun. 

Hi  4  Menuhwah  dush  oogeezhenahzhahwaun  pakahneze- 
nejin  buhmeetahgun  ;  enewh  dush  ween  oogepemoosen- 
uhahwaun  kuhya  oogewahkuhgunahmahwaun  emuh  oosh- 
tequahnening,  kahbahpenoodahwahwaud  dush  oogemah¬ 
jenahzhahwahwaun. 

5  Menuhwah  dush  pazhik  oogeezhenahzhahwaun  ; 
enewh  dush  ween  oogenesahwaun,  knhya  nebewah  ahnind 
keezhenahzhahwahwug  ;  ahnind  dush  enewh  oogepuhzhun- 
zhawahwaun  ;  ahnind  dush  oogenesahwaun. 

6  Kayahbe  dush  keahyahwun  puhyazhegoonejin  oog- 
wissun,  enewh  suhyahgeahjin,  me  enewh  ishquauj  kahezhe- 
nahzhahwahjin,  oo-oo  keekedood,  Oogahkechetwahwane- 
mahwaun  enewh  ningwissun. 

7  Egewh  dush  ketega-wenenewug  oo-oo  keezheguhnoo- 
nindewug,  Me  mahbuh  dabandahsood  ;  umba  nesahdah, 
ewh  dush  tebandahsoowin  kegahdebandahmin. 

8  Me  dush  ketuhkoonahwaud,  kenesahwaud  dush, 
kuhya  keoonj  esahgej  e-wabenahwaud  emuh  shoowemine- 
ketegauning. 

9  Ahneesh  owh  tabandung  ewh  shoowemine-ketegaun 
kadoodahwaud  enewh  ?  tahpeezhah  suh  chepebuhnahjeaud 
enewh  ketega-wenenewun,  oogahmeenaun  dush  ewh  shoo¬ 
wemine-ketegaun  enewh  bakahnezenejin. 

10  Kah  nuh  ween  kegeahginduhsenahwah  oo-oo  eke- 
doowin  wazhebeegahdag,  Ewh  ahsin  kahahnuhwanduh- 
moowaud  egewh  washegajig  me  suh  ewh  mahyahmahwe 
ahpetandahgwuk  ahsin  anegookwaug  ewh  wahkahegun  : 

11  Mesuh  owh  Tabaningad  kahenahkoonegad,  keche- 
mahmaundahwud  emuh  kishkeenzhegoonaung  ? 

12  Kenundahwanduhmoog  dush  chetuhkoonahwaud, 
oogekoosahwaun  dush  enewh  ahnishenahban  :  oogekekan- 
dahnahwah  muh  ewh  wenuhwah  kahoonje-ahwajeganid : 
oogenuhguhnahwaun,  kemahjahwaud  dush. 

T3  Oogeezhenahzhahwahwaun  ahnind  Phariseen  kuhya 
ahnind  Herodianun,  chenuhgwahnahnid  emuh  oodekedoo- 
wining. 

14  Uhpe  dush  kahpeezhahwaud,  00-00  oodenahwaun, 
Kakenooahmahgayun ,  kekanemegoo  netuh  -  dabwayun , 
kuhya  bahbahmanemahsewud  ahweyah  enene  :  kah  muh 
kebahbahmanduhseen  enene  oodenandahgoozewin,  emuh 

suh  dabwawining  kedezhekekenooahmahgan  oodezhewa- 
bezewia  owh  Kesha-Muhnedoo  :  Ezhesin  enuh  chemeenind 
ewh  oogemah-shooneyah  owh  Caesar,  gamuh  kuhya  goo 
kah  ? 

15  Ningahmeegewamin  nuh,  gamuh  nuh  kahween  ke- 
gahmeegewasemin  ?  Ween  dush  kekandung  ookuhkuh- 
yanezewinewah,  00-00  keenaud,  Ahneeshwin  kuhgwatebane- 
meyag  ?  peetahmahweshig  ewh  shooneauns  chewahbundah- 
maun. 

1 6  Oogepeetoonahwah  dush:  00-00  dush  oodenaun, 

Ahwanan  oodezhenahgoozewin  00-00  kuhya  oodoozhebe- 
egawin  ?  O0-00  dush  oogeenahwaun,  Caesar  suh. 

17  Jesus  dush  oogenuhquatuhwaun,  00-00  keenaud, 
Meenik  suh  owh  Caesar  enewh  waduhyeemejin  owh  Caesar, 
kuhya  meenik  owh  Kesha-Muhnedoo  enewh  waduhyeemejin 
owh  Kesha-Muhnedoo.  Oogemahmahkahdanemahwaun 
dush. 

18  Oogepenaunzekahgoon  dush  enewh  Sadduceen,  kah¬ 
ween  tahahbejebahseem,  akedoonejin  ;  oogekuhgwaj eme- 
goon  dush,  00-00  keegood. 

19  Kakenooahmahgayun,  Moses  ningekuhgaunzeme- 
goonaun,  00-00  keezhebeegad,  Kishpin  neboonid  ahweyah 
wejekewaiin,  nuhguhnaud  dush  wewun,  kishpin  oonejah- 
nesesig,  wejekewaiin  oogahoodahpenaun  enewh  equawun 
cheoozhetuhmahwaud  ewh  menekaun  enewh  wejekewae- 
buneen. 

20  Keneezhwahjewug  dush  egewh  kahwejekewaind- 
jig ;  pazhik  netum  oogewedegamaun  enewh  equawun  ; 
kuhya  dush  keneboo  keoonejahnesesig. 

21  Menuhwah  dush  pazhig  oogewedegamaun,  keneboo 
dush  kuhya  ween  keoonejahnesesig  :  kuhya  dush  menuh¬ 
wah  pazhig  nahsaub  keezheahyah. 

22  Kuhkenuh  egewh  neezhwahswe  oogewedegamah- 
waun  enewh  equawun,  kah  dush  keoonejahnesesewug  : 
ishquauj  dush  keneboo  owh  equa. 

23  Emuh  ahbejebahwining,  uhpe  oonishkahwaud,  ah- 
wananun  enewh  kaoonahbamejin  owh  equa  ?  kuhkenuh 
muh  egewh  neezhwahswe  oogeahyahwahwaun. 

24  Jesus  dush  oogenuhquatuhwaun,  00-00  keenaud, 
Kah  nuh  ween  kewuhnesheseem,  oonje-kekanduhsewag 
enewh  kechetwah-oozhebeegawinun,  kuhya  oomushkah- 
wezewin  owh  Kesha-Muhnedoo  ? 

25  Uhpe  muh  keahbejebaung,  kahween  tahwewese- 
wug,  kah  kuhya  tahwewemahsewug  ;  debishkoo  azhewabe- 
zewaud  egewh  keche-kezhegoong  duhzhe  angenug,  tahe- 
zhewabezewug. 

26  Benuh  dush  kahneboojig  cheahbejebahwaud  :  kah 
nuh  ween  kegeahginduhsenahwah  emuh  oomuzzeneegun- 
ing  owh  Moses,  ahnebeshekaung  kahezhekuhnoonegood 
enewh  Kesha-Muhnedoon  00-00  keegood,  Neen  nindow 
Ookesha-Muhnetoomun  owh  Abraham,  kuhya  Ookesha 
Muhnedoomun  owh  Isaac,  kuhya  Ookesha-Muhnedoomun 
owh  Jacob  ? 

27  Kahween  enewh  naboonejin  Oodookesha-Muhne- 
doomegooseen,  enewh  atuh  bamahdezenejin:  mesuh  kagate 
keche-puhkatahyag. 

28  Kepeezhah  dush  pazhig  oozhebeega-wenene,  uhpe 
nwaundahwaud  kuhgwajindenid,  kekanemaud  dush  quuh- 
yuk  kenuhquatuhmenid,  oogeguhgwajemaun,  Wagoonan 
nahgaunandahgwuk  kuhgequawin  ? 

29  Jesus  dush  00-00  oogenuhquatuhwaun,  Me  maunduh 
nahgaunandahgwuk  kuhgequawin,  Bezindun,  Oh  Israel  ; 
Jehovah  Kekesha-Muhnedoomenaun  pazhegoo  Tabaningad. 

30  Kuhya  kegahsahgeah  owh  Jehovah  Kekesha-Muh- 
nedoom  anegookoo-daayun,  kuhya  anegook-oojechaugoo- 
weyun,  kuhya  anegookwaug  kedenanduhmoowin,  kuhya 
apeecheweyun  :  mesuh  00-00  nahgaunandahgwuk  kuhge¬ 
quawin. 

31  Kuhya  dush  menuhwah  pazhik  nahsaub  ekedoomah- 
gud,  Kegahezhesahgeah  keweejeduhnuhkewamahgun  de¬ 
bishkoo  azhesahgeedezooyun.  Kah  gagoo  kuhgequawin 
ahwahshema  ahpetandahgussenoon  dush  ween  oonoo. 

32  Owh  oozhebeega-wenene  00-00  oogeenaun,  Wa- 
wane,  kakenooahmahgayun,  kegedabwa  ewh  kahekedoo- 
yun :  pazhikoo  suh  owh  Kesha-Muhnedoo ;  kah  dush 
ahweyah  bakahnezid  ahyahse  ween  atuh  : 

33  Ewh  suh  dush  ween  anegookoo-daang  cheezhesah- 
ge'ind,  kuhya  anegook  oonesittootuming,  kuhya  anegook- 
oojechaugoong,  kuhya  apeechewing,  kuhya  owh  enene 
chesahgeaud  enewh  weejeduhnuhkewamahgunun  debishkoo 
azhesahgeedezood,  ahwahshema  00-00  enandahgwud,  anan- 
dahgwuk  dush  ween  kuhkenuh  chuhyahgezegahdagin  sah- 
sahgewejegunun  kuhya  tebundoowinun. 

34  Jesus  dush  wuhyahbuhmaud  kenebwahkah-nuhqua- 

tuhmenid,  00-00  oogeenaun,  Kahween  wahsuh  kedenandah- 
goozese  chepeendegayunbun  emuh  oodoogemahwewining 
owh  Kesha-Muhnedoo.  Kah  dush  menuhwah  ahweyah 
keenanduhse,  kuhnuhga  gagoo  chekuhgwaj.emaud. 

35  Jesus  dush  kenuhquatum,  00-00  keekedood,  magwah 
kekenooahmahgad  emuh  keche-ahnuhmea-weguhmigoong, 
Ahneeshwin  ekedoowaud  egewh  oozhebeega-wenenewug, 
ween  Christ  cheoogwissemegood  enewh  Davidun  ? 

36  Ween  dush  David  keekedood  kekenooahmahgood 
enewh  Keche-oojechaugwun,  Owh  Tabaningad  00-00  oo¬ 
geenaun  enewh  Tabanemejin,  Nuhmuhduhbin  emuh  ne- 
keche-nikaung  nahnauzh  cheezheugwah  egewh  shaungane- 
mikig  cheootuhbesittabeweneyun 

37  Ween  egoo  David  Tabanemeyun  oodenaun  ;  ahneen 
dush  azheoogwissid  ?  Enewh  dush  ahnishenahban  ooge- 
menootahgoon. 

38  Magwah  dush  kekenooahmahgad  00-00  oogeenaun, 
Ahkahwahbuhmik  egewh  oozhebeega-wenenewug,  min- 
wanduhmoog  suh  chekuhgaunwabegekoonuhyawaud,  kuhya 
cheahnemikahwindwah  emnh  anduhzhe-ahtaunding. 

39  Kuhya  chenegaun-uhbewaud  emuh  ahnuhmea-we- 
guhmigoong,  kuhya  chenegaun-uhbewaud  emuh  anduhzhe- 
wekoonding : 

40  Ookedahnahwah  dush  enewh  shegahwun  oowege- 
waumene,  kuhya  dush  ahneshah  kenooazh  ahnuhmeatah- 
goozewug,  cheoonj e w uhy azhe m ah wau d  :  ahwahshema  suh 
tahkeche-kuhgwahnesugge-nahneboomahwug  oogoo. 

41  Kenuhmuhduhbe  dush  owh  Jesus  emuh  debishkoo 
apuggejegahzood  shooneyah,  oogewahbuhmaun  enewh 
ahnishenahban  cheahpuhgeduhmenid  shooneyah  emuh  shoo- 
neyah-ahtahsoo-weguhmigoong  :  nebewah  dush  wuhyah- 
nuhdezejig  oogeahpuhgedahnahwaun  nebewah  shooneyah. 

42  Pazhig  dush  katemahgezid  shegah,  oogeahpugge- 
daunun  neezh  shoomahnekansun,  mesuh  pazhig  shoomahne- 
kang  apeetandahgwuk. 

43  Uhpe  dush  kahnundoomaud  enewh  ookekenooahr 
mahgunun,  00-00  oodenaun,  Kagate  kedenenim,  Mahbuh 
katemahgezid  shegah  oogeahpuggenaun  nahwuj  nebewah 
dush  ween  kuhkenuh  kahahpuhgejegajig  emuh  shooneyah- 
ahtahsoo-weguhmigoong  : 

44  Wenuhwah  muh  kuhkenuh  apeech  bahteenuhdenig 
ooduhyeemewaun  keahpuggejegawug  ;  mahbuh  dush  oo- 
geahpuggedaun  kuhkenuh  ootebenuhwawezewin,  ewh  suh 
goo  kaoonjebemahdezegoobunan. 


CHAP.  XIII. 

UHNESAHGAHUNG  dush  emuh  keche-ahnuhmea- 
weguhmigoong,  00-00  oogeegoon  pazhik  enewh  ooke- 
kenooahmahgunun,  Kakenooahmahgayun,  benuh  uhyezhe- 
nahgwuk  oonoo  ahsineen  kuhya  oonoo  wahkahegunun. 

2  Jesus  dush  oogenuhquatuhwaun  00-00  keenaud,  Ke- 
wahbundaunun  nuh  oonoo  keche-wahkahegunun  ?  kahween 
kuhnuhga  tahishkoonegahdasenoon  pazhik  ahsin  cheooge- 
dahbikesing,  kuhkenuh  suh  tahneswabenegahdawun. 

3  Magwah  dush  wuhwanuhbid  emuh  oogeje-wahjewing 
ewh  Olives,  anahsuhmesing  debishkoo  ewh  keche-ahnuh- 
mea-weguhmig,  keemooj  oogepekuhgwajemegoon  enewh 
Peterun  kuhya  Jamesun  kuhya  Johnun  kuhya  Andrewun, 

4  Weenduhmooweshenaum,  ahneen  apeech  katebish- 
koosag  oonoo  uhyeeen?  ahneen  dush  kaezhekekenoowahduk 
uhpe  zhuhyegwah  wetebishkoosag  oonoo  uhyeeen  ? 

5  Jesus  dush  oogenuhqwatuhwaun,  oo-oo  dush  kemah- 
je-ekedoo,  Ahkahwahbeyook  chewuhyazhemesenoowag  ah- 
weyah  : 

6  Nebewah  gooshuh  tahpetuhgwishenoog  emuh  nin- 
dezhenekahzoowining,  tahekedoowug  dush,  Neen  suh  nin- 
dowovvh  Christ  ;  oogahwuhyazhemahwaun  dush  nebewah. 

7  Uhpe  dush  noonduhmag  ewh  wemegahding  kuhya 
eheduhzhinjegahdag  megahdewinun,  kagoo  megooshkah- 
dandunkagoon :  enandahgwud  muh  cheezhewabuk ;  kah 
dush  ween  goo  muhshe  tahishquahsasenoon. 

8  Tahnundoobunekundahdewug  papukkaun  azheween- 
zoojig  ahnishenahbag,  kuhya  oogemahwewinun  tahnuhnun- 
doobunekundahdemahgudoon  :  kuhya  minzeewa  tahcheen^ 
gookummegah,  kuhya  tahpuhkuddakummegah,  kuhya  sun- 
nuggezewinun,  tahdahgoomahgudoon  :  mesuh  oonoo  kaoon- 
je-mahje-nuhneenuhwandahkummeguk. 

9  Aungwahmezeyook  dush  ;  kegahezhepuhgedenegoom 
gooshah  emuh  anduhzhe-kahkekedoong  ;  kuhya  emuh  ah- 
muhmea-weguhmigoong,  kegahpuhzhunzhaoogoom,  kuhya 
kegahnebuhwim  emuh  enahsuhmuhbewaud  keche-oogemaug 

kuhya  tebahkoonega-wenenewug  neen  oonje,  chedebahje- 
mootahwagwah, 

ro  Enahkoonegam  suh  goo  ween  ewh  minwahjemoowin 
chedebahjemootahwindwah  kuhkenuh  ahnooj  azheween zoo¬ 
jig  ahnishenahbag  chepwah  00-00  ezhewabuk. 

11  Uhpe  dush  ezheweenenagwah  kuhya  puggedene- 
nagwah,  kagoo  kezhah  nahnahgahdahwandunkagoon  ewh 
kaekedooyag,  kqgoo  kuhya  kezhah  nundahkekandunka- 
goon  :  wagoodoogwan  dush  kameenegoowagwan  ewh  uhpe 
cheekedooyag,  mesuh  kaekedooyag :  kahween  kenuhwah 
kegahkekedooseem,  me  atuh  owh  Pahnezid  Oojechaug. 

12  Owh  dush  wawejekewaemind  oogahpuhgedenaun 
enewh  wejekewaiin  chenesemind  ;  kuhya  owh  wanejah- 
nesid  enene  oogahpuhgedenaun  enewh  oonejahnesun  ;  kuhya 
egewh  wanejahnesemindj ig  oogahmegahnahwaun  enewh 
ooketezemewaun,  oogahnesahwaun  dush. 

13  Kegahsheenganemegoowaug  kuhkenuh  bamahdeze- 
jig  nindezhenekahzoowin  oonje ;  owh  dush  kaaungwahme- 
zid  peenish  egoo  ishquah-ahyahnig  oonoo,  mesuh  owh  kabe- 
mahjemd. 

14  Uhpe  kewahbunduhmag  ewh  bahnahjeewawine- 
kuhgwahnesuggezewin,  kahdebahdoodung  owh  Daniel  aun- 
wahjega-wenene,  nebahwemahguk  emuh  kanebahwemah- 
gussenoogebun  (mahnoo  owh  agindung  oogahnesittootaun,) 
egewh  kaahyahjig  emuh  Judeaing  takezhenezhemoowug 
emuh  wahjewing : 

^  1 5  Owh  dush  oogeduhgummig  kaahyaud  kahween  tah- 

ezhenesaunduhwase  emuh  oowegewauming,  kah  dush  tah- 
peendegase,  gagoo  chenahdeed  emuh  oowegewauming. 

16  Kuhya  dush  owh  emuh  ketegauning  ayaud,  kahween, 
tahpekewase  chenahteed  oopuhpesekahwahgun. 

1 7  Tahkeche-ahnemezewug  suh  egewh  equawug  lcaah- 
yahwahjig  enewh  ahbenoojeiin,  kuhya  egewh  kanoonah- 
wuhsoojig  uhpe  oonoo  kezhegudoon  pagummeahyaugin ! 

18  Ahnuhmeaug  ewhmagwah  pepoongchemahjenezhe- 
moosewag. 

19  Ewh  muh  uhpe  kekezheguk  tahduhgoomahgud  ewh 
kooduggezewin,  kah  goo  wekah  keezhewabussenoon  pah- 
ahkoo-mahj  e-oozhetoong  ewh  uhkee  kahoozhetood  owh 
Kesha  Mahnedoo  nahnauzh  egoo  noongoom,  kah  kuhya 
wekah  menuhwah  tahezhewabussenoon. 

20  Kishpin  dush  owh  Tabaningad  keenahkoonegasige- 
bun  chetuhquahmahguk  oonoo  kezhegudoon,  kah  kuhnuhga 
ahweyah  wahyahsewid  tahgebemahjeahse :  egewh  dush 
kahwuhwanahbuhmahjin  keoonje-enahkoonega  chetuhquah¬ 
mahguk  oonoo  kezhegudoon. 

21  Ewh  dush  uhpe,  Kishpin  ahweyah  enenag,  Benuh, 
oomuh  ahyah  owh  Christ  ;  gamuh,  benuh,  ewede ;  Kagoo 
dabwatunkagoon  : 

22  Tahpetuhgwishenoog  gooshah  egewh  wuhyazhinga- 
Christug  kuhya  wuhyazhinga-aunwahjega-wenenewug,  oo- 
gahwahbundahewanahwah  enewh  kekenoowahj  echegunun 
kuhya  mahmaundahwejegunun,  chewuhyazhemahwaud,  kish¬ 
pin  goo  kushketoongebun,  enewh  kagegeninjin. 

23  Kenuhwah  dush  aungwahmezeyook  :  benuh  kezhah 
kegeweenduhmoonenim  kuhkenuh  oonoo  uhyeeen. 

24  Uhpe  dush  ween  puhguhmeahyaug  oonoo  kezhegud- 
doon,  uhpe  00-00  keezhemegooshkahduhkummegaug,  tahte- 
bikahbuhmenahgooze  owh  kezhike-kezis,  kuhya  tebike- 
kezis  tahishquahyahsega. 

25  Kuhya  egewh  kezhegoong  duhshe  ahnungoog  tah- 
pungeshenoog,  kuhya  kezhegoong  duhshe  kushkeaweweze- 
winun  tahnuhningishkahmuhgudoon. 

26  Medush  uhpe  kawahbuhmahwaud  Enene  oogwissun 
peezhahnid  emuh  ahnuhquudoong  emuh  keehe-mushkah- 
wezewining  kuhya  wahwezhanduhmoowining. 

27  Me  dush  uhpe  kapezhenahzhahwaud  enewh  oodan- 
genemun,  oogahmahwundoonaun  dush  enewh  kagegene- 
mindjin  emuh  newing  enuhkayah  wandahnemuk  oogah- 
oondenaun,  kuhya  wuhyaquahkummeguk  ewh  uhkee,  kuhya 
emuh  wuhyaquah-ahyaug  ewh  kezhik. 

28  Umba  emuh  figoominahgahwunzheeng  oonjenun- 
dahkekandahmook  ewh  ahwajegun ;  uhpe  zhuhyegwah 
nwahkahgukin  enewh  wahtikwaunun,  kuhya  ewh  suhyah- 
gezebuggezejin,  kekekandahnahwah  gagah  cheweneebing  : 

29  Mesuh  kuhya  00-00  debishkoo  kenuhwah,  uhpe  wuh- 
yahbundahmagoon  oonoo  cheezhewabuk,  kekanduhmook 
pashoo  chepeahyahmahguk,  pooch  egoo  chegesquaund. 

30  Kagate  kedenenim,  Kahween  tahchaugenasewug  00- 
goo  noongoom  bamahdezejig,  bahnemah  atuh  kedebish- 
koosag  kuhkenuh  oonoo. 

3 1  Ewh  kezhik  kuhya  ewh  uhkee  tahishquahsawun ; 

neen  dush  ween  nindekedoowinun  kahween  tahishquahsase- 
noon. 

32  Uhpe  dush  kadebishkoosagwan  ewh  kezhik  kuhya 
kaahpeech-kezhegudoogwan  kahween  ahweyah  enene  00- 
kedanduhseen,  kah  kuhnuhga  egewh  angenug  keche-kezhe- 
goong  ayahjig,  kah  kuhya  owh  YVagwissemind,  Wayoose- 
mind  suh  atuh. 

33  Aungwahmezeyook,  ahkahwahbeyook  kuhya  ahnuh- 
meahyook  ;  kah  muh  kekekanduhsenahwah  uhpe  katebish- 
koosagwan. 

34  Owh  muh  Enene  oogwissun  debishkoo  enandahgooze, 
pazhik  owh  enene  wahsuh  kaHezhaud,  kahnuhguhdung  dush 
oowegewaum,  kuhya  dush  kemuhmeenaud  kushkeawezewin 
enewh  oomeezhenahwamun,  kuhya  oogemeenaun  enewh 
anduhchenid  kaenuhnookenid,oogeenaun  dush  enewh  ganuh- 
wanduhmenejin  ewh  ishquaundam  cheahkahwahbenid. 

35  Benuh  dush,  ahkahwahbeyook  :  kah  muh  kekekan¬ 
duhsenahwah  uhpe  katuhgwishing  owh  wawegewaumid, 
wanahgooshenenig,  gamuh  ahbetah-tebekudenig,  gamuh 
uhpe  noondahgoozid  owh  nahba-pahkahahqua,  gamuh  ka- 
kezhabahwahgudenig : 

36  Mahgeshah  chasekah  tuhgwishing  kegahmekahgoo- 
wah  nebahyag. 

37  Ewh  suh  anenahgoog  me  nahsaub  enugwah  kuhke- 
nuh,  Ahkahwahbeyook. 


CHAP.  XIV. 


AHNEEZHOOGOONAHGUK!  dush  kedebishkoosa 


IV  ewh  kuhbekoosa-wekoondewin,  kuhya  uhpe  meejing 
ewh  wambejishkahwuggesingin  buhquazhegunun :  kuhya 
dush  egewh  keche-sahsahgewejega-wenenewug  kuhya  00- 
zhebeega-wenenewug  oogenundahkekandahnahwah  kade- 
zhechegawaud  ewh  keemooj  chetuhkoonahwaud,  kuhya 
chenesahwaud. 

2  Keekedoowug  dush,  Kahween  ewh  magwah  wekoon- 
ding,  mahgeshah  tahneeshkahdanduhmoog  egewh  ahnish- 
enahbag' 

3  Magwah  dush  owh  Jesus  keahyaud  emuh  Bethanying 
emuh  oowegewauming  Simon  owh  kahoomegeed,  magwah 
dush  namuhduhbid  ewh  wesenid,  o  )gepenaunzekahgoon 
equan  ayahmenid  ewh  alabaster  muhkuhkoons  atanig  ka- 

chetwahwandahgwuhdenig  noomenegun  manoomahgwud- 
denig ;  oogepegoosetoon  dush  ewh  muhkuhkoons,  kuhya 
keseegenuhmahwaud  emuh  ooshtequaunening. 

4  Ahnind  dush  peenjenah  kewuhsittuhwanduhmoog, 
oo-oo  dush  keekedoowaud,  Ahneeshwin  00-00  kahezhebah- 
nahjechegahdag  ewh  noomenegun  ? 

5  Neswauk-duswahbik  shooneyaunsun  ahwahshema  tah- 
getaenuhginda  atahwangebun,  chegemeenindwahpun  egewh 
katemahgezejig.  Oogenuhnahpahgaunsoomahwaun  enewh 
equawun. 

6  Jesus  dush  oo-oo  keekedoo,  Poonemik  !  ahneeshwin 
megooshkahjeag  ?  ningemenoo-doodaug  oo-oo  kahdoodah- 
wid. 

7  Kahgenig  kedahwahwahwaug  egewh  katemahgezejig^ 
uhpe  dush  ananduhmagoon  kedahmenoo-doodahwahwaug  : 
neen  dush  ween  kahween  kahgenig  kegahwreejeweseem. 

8  Keahnooezhechega  suh  wah-owh  equa  ewh  menik 
azhekushketood  :  kezhah  suh  oogepeahtoon  noomenegun 
emuh  neyowing  cheningwahegahzooyaun. 

9  Kagate  kedenenim,  Tebe  kawahweenjegahdagwan 
maunduh  minwahjemoowin  emuh  anegookookuhmegaug 
uhkee,  oo-oo  dush  wah-owh  kahezhechegad  tahduhzhinje- 
gahdane  cheoonje-mequanemind. 

10  Owh  dush  Judas  Iscariot,  pazhik  owh  egewh  me- 
tahswe-ahshe-neezh,  oogeezhahnun  keche-sahsahguhwejega- 
wenenewun,  wepuggedenuhmahwaud  enewh  Jesusun. 

1 1  Uhpe  dush  nwaunduhmoowaud,  kemoojegezewug, 
keekedoowug  dush  chemeenahwaud  enewh  Judasun  shoone- 
yaun.  Oogenahnahguhdahwandaun  dush  ewh  kaezheche- 
gad,  ewh  wanepuzh  wepuggedenaud. 

12  Ewh  dush  netum  kezheguk  wanjemahjahmahguk 
cheoombeshinsig  buhquazhegun,  uhpe  kahnesahwaud  kuh- 
bekoosa-mahnishtahnisheensun,  ookekenooahmahgunun  oo- 
oo  oogeegoon,  Ahneende  dush  ananduhmun  cheahwewuh- 
wazhetooyaung  chemeeje)/un  kuhbekoosa-wekoon dewin  ? 

13  Oomahjenahzhahwaun  dush  neezh  ookekenooahmah¬ 
gunun,  00-00  dush  oodenaun,  Ezhahyook  emuh  keche-oo- 
danaung,  kegahnuhquashkahgoowah  pazhik  enene  kapeme- 
tuhkoonung  wahbegune-neembahgun  nebee  atanig :  noo- 
penuhnik  suh. 

14  Tebe  dush  kauhnepeendegagwan,  enik  owh  wawe- 
gewaumid,  Owh  suh  kakenooahmahgad  00-00  ekedoo,  Ah- 

neende  goo  ewh  wesene-weguhmig  kaduhzhe-meejeyaun 
ewh  kuhbekoosa-weekoondewin  kuhya  nekekenooahmah- 
gunug  ? 

1 5  Kegahwahbunduhegoowah  dush  ewh  kache-munguh- 
tag  ishpemissuhgoong  ahbenahsoowin,  kahwahwazheche- 
gahdag:  me  dush  emuh  kaduhzhe-wahwazhetuhmahweyung* 

1 6  Kemahjahwun  dush  ookekenooahmahgunun,  kuhya 
dush  kepeezhahwaud  emuh  oodanaung,  me  dush  goo 
keezhemekahmoowaud  ewh  kahegoowaud  enewh  Jesusun  ; 
kuhya  dush  oogewahwazhetoonahwah  ewh  kuhbekoosa-we- 
koondewin. 

1 7  Kahoonahgooshenig,  dush  kepetuhgweshin,  kuhya 
egewh  metahswe-ahshe-neezh  ookekenooahmahgunun. 

1 8  Magwah  dush  kahnuhmuhduhbewaud  kuhya  wese- 
newaud,  Jesus  oo-oo  keekedoo,  Kagate  kedenenim,  Pazhig' 
suh  kenuhwah  wahdoopuhmeyag  ningahbahtahik. 

19  Kemahje-keche-megooshkahdanduhmoog,  kuhya  kee- 
nahwaud  papazhik,  Neen  enuh  ?  Menuhwah  dush  bakah- 
nezid  keekedoo,  Neen  enuh  ? 

20  Oogenuhquatuhwaun,  00-00  dush  keenaud,  Pazhik 
suh  kenuhwah  metahswe-ahshe-neezheyag,  owh  kaweejeah- 
punjegamid  emuh  oonahguning. 

21  Kagate  ezhemahjah  owh  Enene  oogwissun  debish- 
koo  anahjemind  emuh  kechetwah-oozhebeeguning :  tali- 
keche-kuhgwahnesugge-ketemahgeze  owh  enene,  enewh 
kabahtahegoojin  owh  Enene  oowissun  !  nahwuj  suh  tahge- 
oonesheshene  wekah  negesegoopun. 

22  Magwah  dush  kahwesenewaud,  Jesus  oogeoodah- 
penaun  pahquazhegun,  kuhya  kemahmooyahwa,  kuhya 
dush  kepukwabenaud,  kemuhmeenaud  ookekenooahmah¬ 
gunun,  00-00  dush  keekedoo,  Oodahpenuhmook,  kuhya 
meejeyook  :  mesuh  00-00  neyow. 

23  Oogetuhkoonaun  dush  ewh  menequahjegun,  kahmah- 
mooyahwad  oogeenenuhmahwaun  ookekenooahmahgunun  : 
kuhkenuh  dush  oogemenequanahwah  : 

24  Oo-oo  dush  oogeenaun,  Mesuh  00-00  ooshke-kekin- 
dewine  nemesqueem,  ewh  sahgwabenegahdag  nebewah  ba- 
mahdezejig  oonje  ; 

25  Kagate  kedenenim,  Kahween  menuhwah  ningah- 
menequase  ewh  shooweminahboo,  bahnemah  atuh  kezhe- 
guk  nayaub  kamenequayaun  emuh  oodoogemahwewining 
owh  Kesha-Muhnedoo. 

26  Uhpe  dush  kahnuhguhmoowaud  ewh  ahnuhmeclh- 
wine-nuhguhmoowin,  kesahkuhmoog  keezhahwaud  emuh 
wahjewing  Olives  wahjew  aduhming. 

27  Jesus  dush  00-00  oodenaun,  Kuhkenuh  kenuhwah 
kegahoosittahwanenim  noongoom  tebekuk  ;  00-00  muh 
ezhebeegahda,  Ningahpukketawah  mahnishtahnishe-wenene, 
tahsuhswawashkahwug  dush  ween  mahnishtahnishug. 

28  Uhpe  dush  ween  keahbejebahyaun  ningahuhnene- 
gaunee  emuh  Galileenaung,  kenuhwah  kaezhahyag. 

29  Peter  dush  oogeenaun,  Mesuhwah  kuhkenuh  wuhsit- 
tahwanemikwah,  kah  dush  ween  neen. 

30  Jesus  dush  00-00  oodenaun,  Kagate  kedenin,  noon¬ 
goom  kezheguk  noongoom  suh  tebekuk,  chepwah  neezhing 
mesittahgoozid  nahba-pahkahahqua,  nesing  kegahahgoon- 
wayanim. 

31  Nahwuj  dush  ween  keche-anegook  keekedoo,  Pooch 
weejeneboomenaun,  kah  bahpish  ningood  kegahezheahgoo- 
wayanemesenoon.  Me  suh  nahsaub  kahekedoowaud  kuh¬ 
kenuh. 

32  Ketuhgwishenoog  dush  emuh  ketegauning  Gethse- 
mane  kahezhenekahdag  ;  00-00  dush  oodenaun  enewh  00- 
kenooahmahgunun,  Kenuhwah  nuhmuhduhbik  oomuh,  mag- 
•wah  ahweahnuhmeahyaun. 

33  Oogeiihneweejewaun  dush  enewh  Peterun,  kuhya 
Jamesun,  kuhya  Johnun,  kuhya  dush  kemahje-mahmah- 
kahdandum,  knhya  kekeche-nuhneenuhwandum  ; 

34  O0-00  dush  oodenaun,  Ninjechaug  suh  keche-nuh- 
neenuhwandum  kagah  goo  wenebooyaun  ;  duhnezeyook 
suh  oomuh,  ahkahwahbeyook  dush. 

35  Menuhwah  dush  punge  keuhnemahjah,  keahpug- 
gedung  weyow  emuh  metushkuhkmumig,  keezheahnuh- 
meaud,  Kishpin  anandahgwukebunchekuhbekahgood  maun- 
duh  tebahegun. 

36  O0-00  dush  keekedoo,  Abba,  Noosa,  keen  kekushke- 
toonun  ahnooj  gagoo  ;  oodahpenuhmahweshin  00-00  mene- 
quahjegun  ;  ninduhwauj  kahween  neen  ananduhmaun 
tahezhewabussenoon,  keen  suh  goo  ananduhmun. 

37  Peezhah  dush  kuhya  oomekahwaun  nebahnid,  00-00 
dush  enaud  enewh  Peterun,  Simon  kenebah  nuh  ?  kah  nuh 
ween  kegekushketooseen  ningoo-tebahegun  cheahkahwah- 
beyag ? 

38  Ahkahwahbeyook  kuhya  ahnuhmeaug,  koonemah 

kedahpungeshenim  emuh  kuhgwatebaningawining  ;  kezhe- 
tah  suh  oojechaugoomah  pajewemahgud  suh  weyausemah. 

39  Menuhwah  dush  geuhnemahjah,  kuhya  keahnuh- 
meah  ;  nahsaub  edush  egoo  keekedoo. 

40  Menuhwah  dush  kahezhaud,  oogemekahwaun  me¬ 
nuhwah  nebahnid,  (kekoosigwunenewun  muh  ween  oosh- 
kinzhegoowaun)  kah  suh  dush  oogekekanduhsenahwah  ewh 
wahezhenuhquatuhwahwaud. 

41  Menuhwah  dush  nesing  peezhah,  00-00  dush 
enaud,  Mahnoo  nebaug  noongoom,  kuhya  aunwabeyook ; 
me  menikzhuhyegwah,puhgummeahyahmahgud  ewh  tebah- 
egun  ;  benuh  Enene  oogwissun  puggedenegahzoo  emuh 
ooneenj ewaung  maj  eezhewabezej  ig. 

42  Umba  oonishkaug,  mahjahdah  dush;  benuh,  pashoo 
peahyah  owh  bahyahtahid. 

43  Kazhetena,  magwah  kekedood,  peezhah  Judas, 
pazhig  kahahwid  egewh  metahswe-ahshe-neezh  kekenooah- 
mahgunug ;  oogepewejewegoon  keche-nebewah  ahnishe- 
nahban,  kahpahbahtuhkoonumenejin  enewh  ahzhahwash- 
koon  kuhya  puhguhmahgunun,  kepeahnooneg  jowaud  enewh 
keche-sahsahgewej ega- wenene wun  kuhya  oozhebeega-we- 
newun  kuhya  katezenejin. 

44  Owh  suh  kahbabtahaud  enewh  Jesusun,  oogemeen- 
aun  ewh  kekenoowahjechegun,  00-00  keekedood,  Ahwagwan 
kaoojeemahwugan,  mesuh  owh  ;  tuhkoonik,  kuhya  ahyaung- 
wahimezik  chemahjewenag. 

45  Uhpe  dush  kahtuhgwishing,  kazhetena  oonaunze- 
kahwaun,  00-00  dush  oodenaun,  Rabbi!  Rabbi  !  kuhya  dush 
keoojemaud. 

46  Oogepuhgedenuhmahwahwaun  ooneenj ewaun  emuh 
weyowening,  kuhya  dush  oogetuhkoonahwaun. 

47  Pazhik  dush  pashoo  kahnebahwid  oogekejepetoon 
ewh  ahzhahwashk,  kuhya  dush  oogepuhketawaun  keche-sah- 
sahgahwej ega- wenene  oobuhmeetahgunene,  oogekeeshke- 
tuhwugaguhnahmaun  dush. 

48  Jesus  dush  oogenuhquatuhwaun,  00-00  dush  keenaud, 
Kemoodishke-wenening  nuh  kegeezhenahzekahwim,  ahyoo- 
yag  enewh  puhguhmahgunun  kuhya  ahzhahwashkoon 
chepetuhkooneyag  ? 

49  Anduhsoo-kezhik  ningeahyah  emuh  keche-ahnuh- 
mea-weguhmigoong  kahahyahyag  kenuhwah,  keduhzhekuh- 

gequayaun,  kah  dush  kegetuhkooneseem ;  enandahgwud  suh 
chetebishkoosag  enewh  kechetwah-oozhebeegunun. 

50  Kuhkenuh  dush  oogenuhguhnahwaun,  keoozhemoo- 
wug  edush. 

5 1  Oogeuhnenoopenuhnegoon  pazhik  ooshkenuhwan, 
ewh  wahbishkegin  atuh  kepemeahgwid  wah-owh  ;  oogetuh- 
koonegoon  dush  enewh  enenewun. 

52  Oogenugguhduhmahwaun  ewh  wahbishkegin,  ke- 
pingwahshahgidid  keoozhemoo. 

53  Oogemahjewenahwaun  dush  enewh  Jesusun,  ooge- 
ezhewenahwaun  emuh  andahnid  keche-sahsahgahwejega- 
wenenewun,  kuhya  dush  pemahwunjeedewug  kuhkenuh 
keche-sahsahgahwejega-wenenewug,  kuhya  egewh  kateze- 
jig,  kuhya  egewh  uozhebeega-wenenewug. 

54  Peter  dush  wahsuh  oogeezhenoopenuhnaun  enewh 
Jesusun,  nahnauzh  keche-sahsahgahwejega-wenene  andaud 
oogeweduhbemaun  enewh  buhmeetahgunun,  keahwuhzood 
dush  emuh  chegishkoota. 

55  Egewh  dush  keche-sahsahguhwewejega-wenenewug 
kuhya  kuhkenuh  egewh  kahmahwunje-enahkoonegajig  ooge- 
nundahwandahnahwah  cheahnahmuhmemind  Jesusun  che- 
oonjenesahwaud  ;  kah  dush  oogemekunsenahwah. 

56  Nebewah  suh  oogekuhkenuhwishke-ahnahmahme- 
goon,  kah  suh  tatebishkoo  keenahjemoosewun. 

57  Kepeezhahwug  ahnind,  kuhya  kepekuhkenuhwishke- 
bahtahmahwaud,  00-00  keekedoowaud. 

58  Ningenoondahwahnaun  ekedood  Ningahbahnahje- 
toon  maunduh  ahnuhmea-weguhmig  ooneenjemaung  kah- 
oonje-oozhechegahdag,  uhnenesoogoonuhguk  ningahkezhe- 
toon  bakahnuk  ooneenjemaung  kaoonje-oozhechegahdase- 
nook. 

59  Kah  suh  dush  oomuh  kepazhikwunsenene  oodebah- 
jemoowinewah. 

60  Kepuhsegwe  dush  emuh  nahwuhyeee  owh  keche- 
sahsahgewejega-wenene,  oogekuhgwajemaun  dush  enewh 
Jesusun,  00-00  keekedood,  Kahnuh  ningood  kedekedoose  ? 
wagoonan  anahjemikwah  oogoo  ? 

61  Kepezaun-ahyah  dush  ween,  kah  kuhya  ningood 
Kenuhquatunse.  Menuhwah  owh  keche-sahsahgahwejega- 
wenene  oogekuhgwajemaun,  00-00  keenaud,  Keen  nuh 
kedow  owh  Christ,  oogwissun  owh  Mahyahmahwe  shah- 
wandahgoozid  ? 

.  62  Jesus  dush  keekedoo,  Nindow;  kegahwahbuhmah- 
wahdush  Enene  oogwissun  nuhmuhduhbidemuhookechenik- 
aung  owh  Kache-mushkahwezid,  kuhya  peezhaud  emuh 
kezhegoong  duhzhe-ahnuhquudoong. 

63  Me  dush  uhpe  owh  keche-sahsahgahwejega-wenene 
kepegoobedood  oodahgwewinun,  00-00  dush  keekedoo,  Ah- 
neenkayahbekaoonje-nunduhwanemungwah  dabahjemoojig. 

64  Kegenoondahnahwah  ewh  mujje-kezhwawin;  ahneen 
ananduhmag  ?  Keenahkoonegawug  dush  kuhkenuh,  cheen- 
andahgoozenid  cheneboonid. 

65  Ahnind  oogemahje-sikwahnahwaun,  kuhya  keah- 
gwengwabenahwaud,  kuhya  oogepuhquahkooneenjetahwah- 
waun,  kuhya  00-00  keenahwaud,  Aunwahjegan  :  egewh 
dush  buhmeetahgunug  oogenuhpuhgauseneenjetahwahwaun 
puhkedawahwaud  dush. 

66  Peter  dush  ween  ahyahgoobunan  ahnahmeee  emuh 
keche-wahkaheguning  ;  ©ogepenaunzekahgoon  pazhik  owh 
keche-sahsahgewejega-wenene  oobuhmeetahgun-equamun. 

67  Uhpe  dush  wahyahbuhmaud  enewh  Peterun  ahwuh- 
zoonid,  oogenuhnahguhdahwahbuhmaun,  kuhya  00-00  ooge- 
enaun,  Kuhya  keen  kegeweejewah  Jesus  Nazareth  duhzhe- 
wenene. 

68  Ween  dush  keahgoonwatum,  00-00  dush  keekedood, 
Kahween  nekekanduhse,  kah  kuhya  nenesittootunse  ewh 
akedooyun.  Tasekauning  dush  keezhesahguhum  ;  keme- 
sittahgooze  dush  owh  nahba-pahkahahkwa. 

69  Menuhwah  dush  owh  buhmeetahgun-equa  oogewah- 
buhmaun,  kuhya  dush  kemahjeenaud  nahbahwenejin  emuhy 
Mesuh  mahbah  pazhik. 

70  Menuhwah  dush  keahgoonwatum.  Nahguj  edush, 
egewh  nahbahwejig  emuh  menuhwah  00-00  oogeenahwaun 
enewh  Peterun,  Kagate  suh  keen  kedow  pazhik:  ke-Galilee- 
duhzhe-wenenewh,  kedinwawin  dush  nahsaub  debahje- 
moomahgud. 

7 1  Kemahj  e-muj  j  e-kekedoo  kuhya  oogetuhgoo-weenaun 
Kesha-Muhnedoon,  00-00  keekedood,  Kahween  gooshah 
nekekanemahse  wah-owh  enene  anduhzhemag. 

72  Medush  menuhwah  kemesittahgoozid  owh  nahba- 
pahkahahqua  :  Peter  dush  oogemequandaun  ewh  ekedoo- 
win,  kahegoogoobunan  enewh  Jesusun,  Chepwah  neezbing 
masettahgoozid  nahba-pahkahahqua,  nesing  kegahahgoo- 
watow.  Uhpe  dush  kahnahnahgahdahwandung,  kemahwe. 

KAZHETENA  dush  kakezhabahwahguk,  egewh  keche- 
sahsahgewej  ega-wenenewug  kekahkedoo  wug  ke- 
weedookahgoowaud  enewh  katezenejin  kuhya  oozhebeega- 
wenenewun  kuhya  kuhkenuh  enewh  tebahkoonega- wene- 
newun,  oogeminjemahpenahwaun  dush  enewh  Jesu  s  urn,, 
kuhya  kemahjewenahwaud,  kuhya  keiihnepuggedenahmah- 
wahwaud  enewh  Pilateiin. 

2  Pilate  dush  oogekuhgwajemaun,  Keen  nuh  kedooge- 
mahkundahwaug  egewh  Jewyug  ?  Oogenuhquatuhwaun 
•00-00  dush  enaud,  Kedekid. 

3  Egewh  keche-sahsahgewej ega-wenenewug  nebewah 
oogeahnahmemahwaun  :  kah  dush  ningood  kenuhquatunse 
4  Menuhwah  dush  Pilate  oogekuhgwajemaun,  oo-oo 
keekedood,  Kah  nuh  ningood  kedezhenuhquatunse  ? 
Benuh  menik  oogoo  azheahnahmemikwah. 

5  Kah  suh  dush  muhshe  ningood  keezhe-nuhquahtunse 
Jesus  ;  kemahmahkahdandum  dush  owh  Pilate. 

6  Uhpe  wahkoondingin,  o  ogep  ugged  en  ah  m  ah  wahbu  n- 
een  pazhik  kabahquahegahzoonejin,  enewh  suh  goo  kah- 
nundah  wanemahwahj  in. 

7  Keahyah  suh  pazhik  Barabbas  azhenekahzood,  kah- 
minjemahpenegahzood,  mahmahwe  enewh  wahdookahgoo- 
jin  kemegahnaud  enewh  oogemaun,  kuhya  pakish  keneshe- 
wawug,  kahmegahzoowaud. 

8  Egewh  ahnishenahbag  kepepahgewug,  kemahje-un- 
dooduhmoowahwaud  chedoodahgoowaud,  uhpena  kahuh- 
yindoodahgoowaud. 

9  Pilate  dush  oogenuhquatuhwaun,  oo-oo  keenaud, 
Kedenandaum  nuh  chepuhgedenuhmoonuhgoog  wah-owh 
wagemahkunduhwaud  enewh  Jewyun? 

io  Oogekekandaun  muh  kuhgahwanindewin  egewh 
keche-sahsahgewej  ega-wenenewug  kahoonje-puhgedenuh- 
mahwahwaud. 

1 1  Egewh  dush  keche-sahsahgahwejega-wenenewug 
oogekahgaunzoomahwaun  enewh  abnishenahban,  cheiindoo- 
dahmahganid  Barabbasun  chepucgeddhuhmahwindwah. 

12  Pilate  dush  oogenuhquatuhwaun  menuhwah,  oo-oo 
keenaud,  Ahneen  ananduhmag  chedoodahwug  wah-owh 
Jewyug  oodoogemahmewah  azhenekahnag. 

13  Menuhwah  dush  kepepahgewug,  Ahgwahquahweh. 

14  Pilate  dush  00-00  oogeenaun,  Ahneeshwin,  wagoonan 
kahmujjeezhechegad  ?  Ashkum  dush  anegook  keezhepe- 
pahgewug,  Ahgwahquahweh. 

15  Pilate  dush  enandung  wemenoodoodahwaud  enewh 
ahnishenahban,  oogepuggedenuhmahwaun  enewh  Barab- 
basun,  uhpe  dush  kepuhzhunzhawaud  enewh  Jesusun, 
oogepuhgedenaun  cheahgwahquahoomind. 

16  Shemahguneshug  dush  oogeezhewenahwaun  emuh 
kekedoo-weguhmigoong,  Pretorium  azhenekahdag ;  kuhya 
dush  oogemahwundoonahwaun  kuhkenuh  anduhchenid  she- 
mahguneshun. 

1 7  Oogepesekoonahwaun  ewh  mesquagin,  kuhya  men- 
asahgahwunzhe-wewuhquaun  oogeookahdanahwah,  kuhya 
oogepesekoonahwaun  ooshtequahnening. 

18  Kemahje-ahnahmekahwahwaud,  Kedahnemekahgoo* 
keen  wagemahkundahwudwah  egewh  Jewyug. 

19  Oogepuhketawahwaun  emuh  ooshtequahnening  ah- 
sahgunushk  ahyoowaud,  kuhya  dush  oogesikwahnahwaun, 
kuhya  ewh  keoojecheengwuhnetuhwahwaud. 

20  Uhpe  dush  kahishquah-bahpenoodahwahwaud,  00- 
gekesekoonahwaun  ewh  mesquagenoo-pesekoowahgun, 
kuhya  dush  tebenuhwa  oodahgwewinun  kepesekoonahwaud, 
oogemahjewenahwaun  cheahgwahquahoomind. 

21  Ketwa  dush  oogeahnoonahwaun  pazhik  enenewun 
Simon  Cyrenia  duhzhe  wenewun,  bemoosagoobun,  duhnuh- 
kewining  kebeoonjebahgoobunan,  (oosun  owh  Alexander 
kuhya  Rufus)  chepemoonduhmenid  ewh  oodahzhedayah- 
tekoomene. 

22  Oodezhewenahwaun  dush  emuh  Golgotha  azhene¬ 
kahdag,  00-00  azhenesittootahgwuk  anekenootuhming, 
Ooshtequaunekauning. 

2 3  Oogemeenuhahwaun  dush  ewh  shooweminahboo, 
mushkeke  ketuhgoonuhmoowaud:  kah  dush  oogeweahyaun- 
seen. 

24  Uhpe  dush  kahahgwahquahwahwaud,  oogepegoope- 
toonahwah  ooduhgwewinene,  keahtahdewaud,  anduhchid 
neene  menik  edoog  kaoodahpenung. 

25  Nesoo-tebahegunagoobun  uhpe,  oogeahgwahquah- 
wahwaun  dush. 

26  Kahezhe-ahnahmememind  oogejuhyee  keezhebee- 
gahdane,  OODOOGEMAHMEWAUN  EGEWH  JEW¬ 
YUG.  . 

2 7  Oogetuhgoo-ahgwahquahwahwaun  neezh  kamoo- 
deshkenejin,  pazhik  emuh  ookechenikauning,  menuhwah 
dush  pazhik  emuh  oonuhmunjenikauning. 

28  Ketebishkoosa  dush  ewh  kechetwah-oozhebeegun 
kahekedootnahguk,  Ketuhgoo-uhgemah  suh  emuh  maje- 
ezhewabezenej  in. 

29  Egewh  dush  anebemoosajig  oogebahpenuhdahwah- 
waun,  kewawabequanewug,  00-00  dush  keekedoowaud, 
Ahah  Renuh  keen  banahjetooyun  ewh  ahnuhmea-weguhmig, 
kuhya  nasoogoonuhguk  nayaub  wazhetooyun, 

30  Bemahjeedezoon,  kuhya  dush  ahzhedayahtekoong 
oonj  e-nesaunduhwan. 

31  Me  dush  kuhya  egewh  keche-sahsahgewejega-wene- 
newug  kebahpenuhdahwahwaud  m  ah  m  ah  we  dush  egewh 
oozhebeega-wenenewug,  00-00  dush  keedewaud,  Oogebe- 
mahjeaun  suh  enewh  bakahnezenejin ;  ween  dush  tebe- 
nuhwa  kahween  ookushketooseen  chebemahjeedezood. 

32  Mahnoo  owh  Christ  Israel  oodoogemahmun,  noon- 
goom  tahpeoonje-nesaunduhwa  emuh  ahzhedayahtekoong, 
cheoonjewahbunduhmung  kuhya  dush  chetabwatahmung 
Egewh  dush  kahtuhgoo-ahgwahquahoondjig  oogebahpe- 
noodahwahwaun. 

33  Uhpedush  nahyahwuhqnag,ketebkiahbemenahgwud 
emuh  anegookookummegaug  uhke,  nahnauzh  egoo  ewh 
shaungussoo-tebahegun. 

34  Uhpe  dush  shahyaungussoo-tebahegunag,  Jesus 
keche-anegook  kepepahge.  00-00  keekedood,  Eloi,  Eloi, 
lama  sabacthani  ?  me  suh  akedoong  aneekenootuhming, 
Nekesha-Muhnedoom,  Nekesha-Muhnedoom,  ahneeshwin 
nuhguhzheyun  ? 

35  Ahnind  dush  nahbahwejig,  uhpe  nwaunduhmoowaud, 
keekedoowug,  Benuh,  oonundoomaun  enewh  Eliasun. 

36  Pazhik  dush  keahbuhtoo,  kemooshkenabuhtood  es- 
kahebaun  ewh  shewahboo,  kuhya  oogeahtoon  emuh 
ahsahgunushkoong,  kemeenaud  dush  ewh  chemeenequanid, 
00  00  keekedood,  Poone’ik,  wahbundundah  kishpin  pene- 
saundahweegoogwan  enewh  Eliasun. 

37  Jesus  dush  kahkeche-pepahgid  ke'fshquahnuhmoo. 

38  Kuhya  dush  ewh  kebuhgoochegun  emuh  ahnuhmea- 
weguhmigoong  ketaushkekesaishpeming  oonje,peenish  egoo 
metushkuhkummig. 

39  Uhpe  dush  owh  menesenoo-oogemah  debishko.o  kah- 

ahgwahquahoomind  kahnebahwid,  kahwahbundung  00-00 
keezhepepahgenid  kuhya  keezheishquahnuhmoonid,  00-00 
keekedoo,  Kagate  suh,  Kesha-Muhnedoo  oogwissun  ahwe- 
goobun  wah-owh  enene. 

40  Keahyahwug  dush  equawug  wahsuh  wanzahbunje- 
gajig  :  Mary  Magdalene,  kuhya  owh  Mary  oogeewaun  owh 
James  agahsheid  kuhya  owh  Joses,  kuhya  owh  Salome 
emuh  keahyahwug. 

41  (Mesuh  oogoo  kahnoopenuhnahjig,  kuhya  kahbuh- 
meetahwahjig  magwah  emuh  Galileenaung  keahyaud)  kuhya 
nebewah  ahnind  equawug  kahpemeweej ewahj ig  emuh  J eru- 
saleming. 

42  Uhpe  dush  kahoonahgooshig,  magwah  gooshah  wah- 
wazhetahwaud  wahbung  weaunwabe-kezheguk. 

43  Joseph  Aramatheaing  duhzhe  wenene,  owh  kache- 
twahwezid  tebahkoonewa-wenene,  kuhya  kahbeetood  ewh 
oodoogemahwewin  owh  Kesha-Muhnedoo,  kepeezhah,  kuh- 
nuhga  sagezesig  kepenaunzekahwaud  enewh  Pilateun,  ke- 
nundooduhmoowaud  dush  ewh  weyowene  enewh  Jesusun. 

44  Kemahmahkahdandum  dush  owh  Pilate  kishpin 
ahzhe  kahneboogwan  :  oogenundoomaun  dush  enewh  mene- 
senoo-oogemaun,  oogeguhgwagemaun  dush  kishpin  mawe- 
shah  kahneboogwan. 

45  Uhpe  dush  kahkekandung  kuhgwajemaud  enewh 
menesenoo-oogemaun,  oogemeenaun  enewh  Josephun  we¬ 
yowene  enewh  Jesusun. 

46  Ween  dush  oogekishpenuhtoon  ewh  wanesheshing 
ketuhgegin,  kahnesaundahweenaud,oogetetebegenaun  emuh 
ahsnhbahbewagining,  kuhya  oogeahsaun  emuh  chebaguh- 
migoong  ewh  kahweembahbekahegahdag  ahzhebik,  ooge- 
ezhetetebe-wabenaun  dush  ewh  ahsin  emuh  ishquaundame- 
wung  ewh  chebagnhmig. 

47  Owh  dush  Mary  Magdalene  kuhya  owh  Mary  oogeen 
owh  Joses  oogewahbundahnahwah  emuh  keahsind. 

HPE  dush  kahishquah-aunwabe-kezheguk,  Mary  Mag- 


u  dalene  kuhya  Mary  oogeen  owh  James,  kuhya  Sal¬ 
ome  oogekishpenuhtoonahwah  manoomahgwukkin  noomen- 
egunun,  chepesegenahmahwahwaud. 

2  Kache-kekezhabahwahgudenig  netum  kezheguk,  kepe- 
ezhahwug  emuh  chebaguhmigoong,  kahmookesad  kezis. 


159 


ST.  MARK. 


3  Oo-oo  dush  keezheguhnoonindewug, Ahwanankaekoo- 
wabenuhmoonenung  ewh  ahsin  emuh  ishquaundamewung 
chebaguhmig  atag  ? 

4  Uhpe  dush  kahenahbewaud,  oowahbundahnahwah 
ewh  ahsin  cheekoo-wabenegahdag,  keche-mechahbikeze- 
goobun  suh. 

5  Kahpepeendegawaud  emuh  chebaguhmigoong,  ooge- 
wahbuhmahwaun  ooshkenuhwan  nuhmuhdnhbenid  emuh 
ookechenekahnewaung  enuhkuhkayah  wahbishkekoonuhya- 
nid,  kekeche-sagezewug  edush. 

6  Oo-oo  dush  oodenaun  enewh  equawun,  Kagoo  sage- 
zekagoon,  kenundahwahbuhmahwah  owh  Jesus  Nazarething 
duhzhe-enene,kahahgwahquahegahzood:  keahbejebah;  kali- 
ween  oomuh  ahyahse ;  wahbunduhmook  emuh  keahsah- 
waud. 

7  Mahjaug  dush  weenduhmoowik  enewh  ookekenooah- 
mahgunun,  kuhya  owh  Peter,  cheuhnenegahnid  suh  emuh 
Galileeng  ezhaud  ;  ewede  kegahwahbuhmahwah,  debishkoo 
kahenenag. 

8  Waweeb  dush  kesahgahuhmoog,keoozhemoowug  dush 
nuhguhduhmoowaud  ewh  chebaguhmig  ;  keningishkahwug 
dush,  kuhya  kemahmahkahdanduhmoog  :  kah  dush  ooge- 
guhnoonahsewaun  ahweyah  enenewun,  kekeche-sagezewug 
muh. 

9  Uhpe  dush  owh  Jesus  kahahbejebaud  kekezhab  netum 
kezheguk,  oogewahbuhmegoon  netum  enewh  Mary  Mag- 
daleneiin  kahsahgej  e-waben  uhmahwahpun  neeshwahswe 
mujj  e-muhnedoon  oonje  weyowening. 

10  Ween  dush  kemahjah  keahweweenduhmoowaud 
enewh  wahjewahpuneen,  magwah  kushkanduhmenid  kuhya 
mahwenid. 

1 1  Uhpe  dush  kahnoonduhmoowaud  bemahdezenid 
enewh  Jesusun,  kuhya  kewahbuhmegood  enewh  Maryuiv 
kahween  kedabwatunsewug. 

12  Nahguj  dush  puhkaun  ezhenahgoozid  oogewahbuh¬ 
megoon  neezh  enewh  ookekenooahmahgunun,  magwah 
uhnebemoosanid,  ezhahnid  duhnuhkewining. 

13  Kemahjahwug  dush  kewahweenduhmahwahwaud 
enewh  bakahnezenejin  ;  kah  dush  kedabwayanduhsewun. 

14  Menuhwah  dush  oogewahbuhmegoon  enewh  metah- 
swe-ahshe-pazhik  kekenooahmahgunun  magwah  wesenenid, 
oogenuhneebekemaun  dush  ewh  dabwavanduhsenid  kuhya 

mushkahwedaanid,  ewh  suh  kedabwatahwahsenid  encwh 
kahwahbuhmegoojin  uhpe  kahahbejebaud. 

15  O0-00  dush  oogeenaun,  Ezhaug  suh  emuh  anegoo- 
kookummegaug  uhkee,  debahjemootahwik  dush  kuhkenuh 
bamahdezejig  ewh  menwahjemoowin. 

16  Owh  suh  kadabwayandung  kuhya  kabaptizooind 
tahbemahjeah  :  owh  dush  duhyabwayanduhsig  tahnahne- 
boomah. 

17  Egewh  dush  duhyabwayandungig  oogahnoopenuh- 
negoonahwaun  oonoo  kekenoowahjechegunun  ;  Emuh  nin- 
dezhenekahzoowining  oogahsahgeje-wabenahwaun  enewh 
mujje-muhnedoon  ;  ooshkee-inwawinun  dush  tahinwawug  ; 

18  Oogahoodahpenahwaun  enewh  kenabigoon  ;  kishpin 
dush  menequawaud  gagoo  mujje-mushkeke  kahween  nin- 
good  oogahenekahgoosenahwah  ;  oogahtaungenahwaun  e- 
newh  ayahkoozenejin,  me  dush  chenoojemoonid. 

19  Bahnemah  dush  kahishquah-guhnoonaud  owh  Taba- 
ningad,  keche-kezhegoong  keezheweenah,  kenuhmuhduhbe 
dush  emuh  ookechenikaung  owh  Kesha-Muhnedoo. 

20  Kemahjahwug  dush,  mezewakummig  dush  kepah- 
bahkuhgequawug,  keweedookahgoowaud  enewh  Tabaninga- 
nejin,  oogeiihyeenjesetoon  dush  ewh  ekedoowin,  ewh  kemah- 
maundahwejeganid  enewh  kagequanejin.  Amen. 

NEBEWAH  gooshah  keoozhebeegawug  we-ahneka- 
debahdooduhmoowaud  oonoo  uhyeeen  oonjedah  duh- 

yabwayanduhmungoon,  IjjaS - — 

2  Debishkoo  kahwahweenduhmahweyummingedwah,, 
egewh  wuhyashkud  kahwahbundungig,  kuhya  kahbuh- 
meetungig.  ewh  ekedoowin ; 

3  Ningeenandum  kuhya  neen,  quuhyuk  kekekanduh- 
maun  kuhkenuh  gagoo  wuhyashkud  kahezhewabukirv  che- 
ahneka-mahjebeuhmoonaun,  keen  kachetwahwandahgooze- 
yun  Theophilus. 

4  Cheoonjepuhgukkanduhmun  ewh  kagate  tabwamah- 
guk  oonoo  ekedoowinun  kahezhekenooahmahgooyun. 

AGWAH  keche-oogemahwid  owh  Herod,  Judea 
duhzhe  keche-oogemah,  keahyah  pazhik  sahsahge- 
wejega-wenene  Zacharias  keezhenekahzood,  kahdebandah- 
goozid  emuh  Abia  oodahneka-buhmeetahgawining  :  kuhya 
wewun  enewh  kahoodahnesejin  owh  Aaron,  Elizabeth  kee- 


zhenekahzoowun. 

6  Nuhyazh  dush  quuhyuk  keezhewabezewug  emuh 
enahsuhmuhbid  owh  Kesha-Muhnedoo,  kebemoosawaud 
emuh  kuhkenuh  ookuhgequawinening  kuhya  oodenahkoo- 
negawinening  enewh  J  ehovahun,  kah  dush  ningood  kemah- 
nahdahj  emahsewug. 

7  Kah  dush  keoonejahnesesewug,  ween  muh  Elizabeth 
kah  kenegeahwuhzoose,  nuhyazh  dush  zhuhyegwah  keke- 
che-kekahwug. 

8  Kepuhgummeahyah  dush,  magwah  mekindung  ewh 
sahsahgewejegawine-ahnookewin  emuh  enahsuhmuhbid  owh 
Kesha-Muhnodoo. 

9  Debishkoo  kahahneka-ezhechegawaud  egewh  sahsah- 
gewejega-wenenewug,  ween  enandahgoozegoobun  chechah- 
gezung  ewh  menoo-mahgoojegun,  uhpe  goo  anepeendega- 
goobunan  emuh  ookechetwah-weguhmigoong  Kesha-Muh¬ 
nedoo. 

10  Kuhya  dush  ahgwahjeeng  duhzhe-ahnuhmeahgwah- 
pun  egewh  mahyahwunjeedejig  ahnishenahbag  magwah 
chahgezuhming  ewh  menoo-mahgoojegun. 

11  Oogewahbuhmaun  dush  enewh  oodangenemun  owh 
Tabaningad,  nebahwenid  emuh  ookechenikahwung  ewh 
sahsahgewejegun-ahbik  kah-duhzhe-chahgedag  ewh  menoo- 
mahgoojegun. 

12  Kekeche-wahwuhnandum  dush  owh  Zacharias,  uhpe 
wuhyahbuhmaud,  kuhya  kekeche-sageze. 

13  Owh  dush  angen  00-00  oogeenaun,  Kagoo  sagezekan, 
Zacharias  :  kegebezindahgoo  muh  azhepahgoosanjegayun 
kuhya  dush  owh  kewedegamahgun  Elizabeth  oogahnegeaun 
enewh  kaoogwisseyun,  John  dush  kegahezhenekahnah. 

14  Kegahahyaun  dush  ewh  moojegezewin  kuhya  bah- 
penanduhmoowin  ;  kuhya  nebewah  bamahdezejig  tahmoo- 
jegezewug  oonegewin  oo'nje. 

15  Tahkeche-ahpetandahgooze  dush  emuh  enahsuhmuh- 
bid  owh  Tabaningad  ;  kah  dush  oogahmenequaseen  ewh 
shooweminahboo  kuhya  mashkahwahgummig  menequawin: 
oogahmooshkenashkahgoon  enewh  Keche-Oojechaugwun, 
pooch  kekishkahgood  enewh  oogeen. 

16  Oogahquakeaun  dush  nebewah  oonejahnesun  owh 
Israel  chebuhmeetuhwahnid  enewh  Jehovahun  Ookesha- 
Muhnedoomewaun. 

1 7  Tahneegahnee  dush  emuh  enahsuhmenid  emuh  00- 
dezhewabezewiningkuhyaoomushkahwezewining  owh  Elias, 
chequakenahmahwaud  wanejahnesememindjin  enewh  wane- 
j ahnesemegoo wahj  in  oodaene,  kuhya  enewh  kagaunzetuh- 
menejin  emuh  oonebwahkahwenewaung  egewh  quuhyuk 
azhewabezejig  ;  cheoozhetahaud  enewh  ahnishenahban  che- 
webuhmeetahwahnid  enewh  Jehovahun. 

18  Zacharias  dush  oogeenaun  enewh  angenun,  Wagoo» 
nash  kaoonjekekanduhmaun  oonoo  ?  Ninduhkewanzewh 
mahween,  kuhya  newedegamahgun  zhuhyegwah  keche- 
nmindemooyewe. 

19  Owh  dush  angen  oogenuhquatuhwaun,  00-00  kee- 
naud,  Neen  nindow  Gabriel,  owh  najibahwid  emuh  enahsuh- 
muhbid  owh  Kesha-Muhnedoo,  ningeahnoonegoo  dush  che- 
guhnoonenaun,  kuhya  chewahweenduhmoonaun  oonoo  min- 
wahj  emoowinun. 

20  Benuh  dush,  kah  ween  kegahkushketooseen  chekeke- 
dooyun,  nahnauzh  ewh  kezheguk  uhpe  ketebishkoosag  00- 

noo,  oonje  ewh  kedabwatuhsewun  nindekedoowinun,  ahbe- 
takummig  kaezhewabuk  uhpe  oojechesamahguk. 

21  Egewh  dush  ahnishenahbag  oogenundahwanemah- 
waun  enewh  Zachariasun,  kemahmahkahdanduhmoog  kuh- 
bayuhee  ahyahnid  emuh  kechetwah-weguhmigoong. 

22  Uhpe  dush  kahsahgahung,  kahw&en  ocgekushketoo- 
seen  ewh  cheguhnoonaud  :  me  dush  kekanemahwaud  kagoo 
mamaundahwuk  kewahbunduhmenid  emuh  keche-ahnuh- 
mea-weguhmigoong  :  ween  dush  oogechaunegquatuhwaun, 
kah  dush  Oogekushketooseen  chekekedood. 

23  Kepuhgummeahyah  dush,  uhpe  kahishquahsanig 
enewh  buhmeetahgawine-ookezhegudoomun,  keezhekewa 
ewede  andaud. 

24  Bahnemah  kahishquahsag  oonoo  kezhegudoon,  keiin- 
jekoowun  Elizabethun  wewun,  nahnoo-keezis  dush  kekah- 
zoowun,  00-00  keekedoonid. 

25  Me  suh  kahdoodahwid  ewh  Jehovah,  uhpe  keguh- 
nuhwahbuhmid,  cheekoonahmahwid  ewh  nindahbussandah- 
goozewin  anduhzhe  ahyahwaud  egewh  enenewug. 

26  Kahningoodwahsoo-keeziswahguk  dush,  owh  angen 
Gabriel  azhenekahzood  oogepeezhenahzhahoogoon  enewh 
Kesha-Muhnedoon,  cheezhaud  emuh  Galileenaung  duhzhe 
oodanah,  Nazareth  kahezhenekahdag. 

27  Kegaungwun  kahpenaunzekahwahjin  wahwedega- 
mahgoobuneen  enenewun  Joseph  kahezhenekahzoonejin, owh 
kahooketezemaud  enewh  Davidun :  owh  dush  kegaung- 
ooqua  Mary  keezhenekahzco. 

28  Oogepeendegahgoon  dush  keche-kezhegoong  duhzhe- 
angenun,  00-00  dush  keegood,  Kedahnemekoon  keen  sha- 
wandahgoozeyun,  keweedookaug  sah  owh  Jehovah  :  ke- 
shahwandahgooz  menik  anduhchewaud  egewh  equawug. 

29  Uhpe  dush  wuhyahbuhmaud,  kemegooshkahje-ahyah 
oonje  ewh  kahegood,  kenahnahgahdahwandum  dush  wagoo- 
doogwanedoog  ahnemikoodahdewin  00-00  kahahwunoog- 
wan. 

30  O0-00  dush  keegood  enewh  angenun,  Kagoo  sageze- 
kan,  Mary  :  kegemekaun  suh  ewh  ooshahwanj  egawin  owh 
Kesha-Muhnedoo. 

31  Benuh  dush,  kegahkekishkahwah  ahbenooje,  kegah- 
negeah  dush  quewezans,  JESUS  dush  kegahezhenekahnah. 

32  Tahkecnetwahwandahgooze,  kuhya  Mahyahmahwe 
ishpandahgoozid  oogwissun  tahezheweenzoo  :  enewh  dush 

Jehovahun  Kesha-Muhnedoon  oogahmeenegoon  ewh  oo- 
doogemah-wuhbewinene  enewh  oosun  Davidun. 

33  Oogahoogemahkundahwaun  dush  enewh  Jacob  oo- 
nejahnesun  kahgenig  ;  kuhya  dush  oodoogemahwewin  kah 
wekah  tahishquahsasenene. 

34  Me  dush  owh  Mary  00-00  keenaud  enewh  angenun, 
Ahneen  kaezhewabuk  oonoo,  ewh  kekanemahsewug  enene  ? 

35  Angenun  dush  oogenuhquatahgoon,  oo-oo  keegood, 
Owh  Keche-Oojechaug  kegahoodissik,  kuhya  dush  ewh  oo~ 
mushkahwezewin  owh  Mahyahmahwe-ishpandahgoozid  ke- 
gahahgahwahtashkahgoo  :  me  dush  owh  Kache-peenezid 
kanegeud  kaoonjeezhenekahnind  Oogwissun  owh  Kesha- 
Muhnedoo. 

36  Benuh  dush,  owh  kedaungoosha  Elizabeth,  kuhya 
ween  ookekishkahwaun  enewh  quewezansun  ahnoo  goo  ke- 
kaud  :  me  noongoom  ahzhe  ningoodwahsoo-keeziswahgud 
akoo-unjekood  owh  wanejahnesesig  anindebun. 

37  Kah  muh  gagoo  oopwahnuhwetooseen  owh  Kesha- 
Muhnedoo. 

38  Mary  dush  ke^ekedoo,  Benuh  suh,  oobuhmeetahgune- 
quamun  owh  Jehovah  ;  mahnoo  ningahezheahyah  debish- 
koo  ewh  kahekedooyun.  Kemahjahwun  dush  enewh  ange¬ 
nun. 

39  Ewh  dush  uhpe  kepuhsegwe  owh  Mary,  waweeb  dush 
keezhah  emuh  akoo-wahjewekaug,  emuh  Juda  duhzhe  00- 
danaung ; 

40  Kepeendega  dush  emuh  oowegewauming  owh  Za 
charias,  keahnahmekahwaud  dush  enewh  Elizabethun. 

41  Keezhewabud  dush,  uhpe  owh  Elizabeth  kahnoon- 
dung  ewh  ahnuhmekahgood  enewh  Maryun,  oodahbenoo- 
jeemun  kakishkahwahjin  kequaushkoonewun  ;  oogemoosh- 
kanashkahgoon  dush  Keche-Oojechaugwun. 

42  Kekeche-kezhewa  dush  00-00  keekedood,  Keshah- 
wandahgooz  anduhchewaud  egewh  equawug,  kuhya  shah- 
wandahgooze  owh  kakishkahwud  : 

43  Ahneeshwin  dush  00-00  andoodahgooyaun,  pahnaun- 
zekahwid  oogeen  owh  Tabanemid  ? 

44  Benuh,  uhpe  kahnoonduhmaun  ewh  kedahnuhme- 
kahgawin,  owh  ahbenooje  kakishkahwug  kequaushquahne 
apeech  moojegezid. 

45  Shahwandahgooze  dush  owh  kahdabwayandung, 
tahtebishkoosane  suhoonoo  kahegood  enewh  Tabaninganej in 

46  O0-00  dush  keekedoo  owh  Mary,  Ninjechaug  oowah- 
wezhanemaun  enewh  Jehovahun. 

47  Kuhya  ninjechaug  oogemoojegezetahgoon  Kesha- 
Muhnedoo  kahbemahjeid. 

48  Oogeguhnuhwahbuhmaun  suh  enewh  dabussandah- 
goozenejin  oobuhmeetahgun-equamun  :  benuh,  noongoom 
kuhya  kahgenig  kuhkenuh  aneahneka-bemah-dezejig  shah- 
wandahgooze  ningahegoog. 

49  Owh  muh  mashkahwezid  ningedoodaug  keche- 
uhyeeen,  kuhya  kechetwahwandahgwudene  oodezhenekah- 
zoowin. 

\  50  Kuhya  ooshahwanjegawin  oodoodissegoonahwah 

egewh  quasahjig  kahgenig  uhpena  kahgenig. 

5 1  Oogewahbundahewan  oomushkahwenikawin  ;  ooge- 
suhswa-nahzhahwaun  enewh  manahdanemoonejin  emuh 
ananduhmoomahgudenig  oodaewaun. 

52  Oonuhmuhduhbewinening  oogeoonje-neswabenaun 
enewh  mashkahwezenejin,  kuhya  dush  oogeoombenaun 
enewh  katemahgezenejin. 

53  Oogetabesineaun  enewh  pakuddanejin  enewh  wa- 
nesheshingin,  kuhya  dush  kachetwahwezenejin  pezheshig 
oogesahgeje-nahzhahwaun. 

54  Ween  mequandung  ooshahwanjegawin,  oogeweedoo- 
kahwaun  oobuhmeetahgun  Israelun. 

55  Kahezhewahweenduhmoowaud  koosenahnin,  Abra¬ 
ham  kuhya  oonejahnesun  kahgenig. 

56  Kagah  nesoo-keezis  owh  Mary  oogeweejewaun  enewh, 
meclush  keezhekewad  emuh  tebenuhwa  oowegewauming. 

57  Ahzhe  dush  Elizabeth  ketebishkoosane  ewh  uhpe 
chenegeahwuhsood  ;  oogenegeaun  dush  enewh  quewezan- 
sun. 

58  Weejeduhnuhkewamahgunun  kuhya  oodenahwamah- 
gunun  kenoondahgawun  kahezheshahwanemegood  enewh 
Tabaninganejin  ;  oogeweejmoojegezemegoon  dush. 

59  Kepuhgummeahyahmahgud  dush,  neeshwausoogoo- 
nahguk  kepeezhahwug  chekekenoowahje-mahdezhwahwaud 
enewh  ahbenoojeiin  ;  Zacharias  dush  oogeweezhenekahnah- 
waun,  debishkoo  azhenekahzoonid  enewh  oosene. 

60  Oogeen  dush  oogenuhquatahgoowaun,  00-00  keegoo- 
waud,  Kahween  ewh  ;  J  ohn  suh  tahezhenekahzoo. 

61  O0-00  dush  oogeenahwaun,  Kahween  ahweyah  an- 
duhchewaud  kedenahwamahgunug  00-00  ezhenekahzoose. 

62  Oogelihyenenuhmahwaun  enewh  oosene,  ewh  kaezhe- 
nekahzoonid. 

63  Oogenundoodaun  dush  muzzeneegauns,  keoozhe- 
beega  dush,  00-00  keekedood,  John  suh  tahezhenekahzoo. 
Kuhkenuh  dush  kemahmahkahdanduhmoog. 

64  Kazhetena  dush  kenesahkooshkahne  oodoon,  kuhya 
•oodanuhnewh  kepuggissekahne,  kekekedoo  dush,  kuhya 
kemahmooyahwahmaud  enewh  Kesha-Muhnedoon. 

65  Sagezewin  dush  oogeahpuggissekahgoonahwah  kuh¬ 
kenuh  emuh  kewetuhyeee  kahdahjig  :  kuhkenuh  dush  00- 
noo  ekedoowinun*  kesuhswaweenjegahdanoon  emuh  akoo- 
ishpahdenaug  emuh  Judea  duhzhe  uhkeeng. 

66  Kuhkenuh  dush  kahnoondungig  oogeahsunjegoonah- 
wah  emuh  oodaewaung,  00-0.0  dush  keekedoowaud,  Ahneen 
kaezhewabezid  mahbuh  ahbenooje  !  Kuhya  dush  ooneenj 
owh  Tabaningad  oogeweedookahgoon. 

67  Oosun  dush  Zacharias  oogemooshkenashkahgoon 
enewh  Keche-Oojechaugwun,  keaunwahjega  dush,  00-00 
keekedood, 

68  Tahpeshegandahgooze  owh  Jehovah  Israel  Ookesha- 
Muhnedoomun  ;  oogepenaunzekahwaun  suh,  kuhya  ooge- 
bemahjeaun  oodahnishenahbamun. 

69  Kuhya  kegeoombenemahgoonaun  kache-enandah- 
gwuk  bemahjeegoowin  emuh  oowegewaumening  enewh 
Davidun  oobuhmeetahgunemun  ; 

70  Kahezhewahweendahmahgad  emuh  oodoonening 
enewh  kachetwahwezenej  in  oodaunwahj  ega-wenenemun 
kahahyahnejin  pahahkoo-uhkeewung  : 

7 1  Chemeetahgwanahmahgooyung  wemujje-doodoo- 
nungwah  egewh  shaunganemenungoog,  kuhya  ooneenj e- 
waung  egewh  nashkanemenungoog  cheoonj ebemahj  eegoo- 
yung  ; 

72  Chekezhetoong  ewh  shahwandahgoozewin  kahezhe- 
wahweenduhmoowindwah  egewh  keketezemenenahnig,  kuh¬ 
ya  chemequanduhming  ewh  kachetwahwandahgwudenig 
oowahweendahmahgawin. 

73  Ewh  mushkahwe-kezhwawin  kahezhewahweenduh- 
moowaud  enewh  koosenaun  Abraham, 

74  Chemeenenung,  kenuhwind  chebemahjeegooyung, 
ehebuhmeetahwung  kuhnuhga  chekoosahsewungwah  nash¬ 
kanemenungoog, 


167 


ST.  LUKE. 


75  Emuh  menoo-ezhewabezev/ining  kuhya  emuh  quuh- 
yuk-wahdezewining  emuh  enahsuhmuhbid,  kaahkoobemah- 
dezeyung. 

76  Kuhya  dush  keen  ahyahbenoojeeweyun,  kegahezhe- 
nekahnegoo  oodaunwahjega-wenenemun  owh  Mahyahmah- 
we-ishpandahgoozid ;  kegahuhnenegaun  emuh  enahsuhmuh- 
bid  owh  Jehovah,  chewahwazhesittooyun  ewh  kaeneezhaud; 

77  Chekekanduhmooudwah  oodahnishenahbamun  ewh 
bemahjeewawin,  cheoonjewabenuhmoowindwah  enewh  00- 
muj  j  eezhewabezewinewaun, 

78  Emuh  ookeche-shahwanjegawining  owh  keKesha 
Muhnedoomenaun  kegepemoowuddisegoonaun  owh  keche- 
kezhegoong  wanjeed,  wahsayahzewin  pahtood. 

79  Chemeenaud  ewh  wahsayahzewin  enewh  magwah 
puhsuhgishtebik  namuhduhbenej  in,  kuhya  neboowine  ahgah- 
wahtashemoowining  ayahnejin,  kuhya  cheahtood  kesittah- 
nahnin  emuh  pezaunewawine-meekunaung. 

80  Owh  dush  ahbenooje  kemahjege,  kuhya  ashkum  ke- 
mushkahweze  emuh  oojechaugoong  ;  puhgwuhduhkummig 
dush  keahyah  nahnauzh  ewh  kezheguk  kewahbundahind 
owh  Israel. 


CHAP.  II. 


EPUHGUMMEAH  YAH  dush  uhpe  oonoo  kezhegud- 


IV  doon,  keenahkoonega  owh  Csesar  Augustus,  kuhke- 
nuh  alceewejig  cheoozhebeegahzoowaud. 

2  (Maunduh  dush  oozhebeegawin  netum  keoozheche- 
gahda  magwah  owh  Cyrenias  keoogemahkundung  *  ewh 
Syria.) 

3  Kuhkenuh  dush  keezhahwug  cheoozhebeegahzoowaud, 
emuh  tebenuhwa  oodoodanahwewaung. 

4  Kuhya  ween  Joseph  keoonjemahjah  emuh  Galilee- 
naung  ewh  oodanah  Nazereth  aduhming,  ewede  dush  Judea- 
ing  keezhaud,  emuh  David  oodoodanuhwing,  ewh  Bethlehem 
anduhming;  kedebandahgooze  gooshah  emuh  oowegewaum- 
ing  owh  David. 

5  Cheoozhebeegahzood,  keweejewegood  Maryun  enewh 
wahweewejin,  kache-unjekoonid. 

6  Kepuhgummeahyah  dush,  magwah  ewede  keahyah- 
waud,  kedebishkoosane  ewh  chenegeahwuhsoonid. 

7  Oogenegeaun  dush  oonetummoozhaunun  oogwissun. 

oogetuhkoobenaun  dush,  kuhya  oogeahsaun  emuh  anduh- 
zhe-wesenenid  enewh  ahwahkaunun  ;  kah  muh  kemeenahse- 
wug  uhbenahsoowin  emuh  ahshunde-weguhmigoong. 

8  Keahyahwug  ewede  duhzhe  uhkeeng  egewh  mahnish- 
tahnishe-wenenewug,  ahgwahjeeng  ketegauning  nebabetuh- 
moowaud,  guhnuhwanemahwaud  oomahnishtahnisheme- , 
waun  tabekudenig. 

9  Benuh  dush,  Jehovah  oodangenemun  kepenebahwe- 
wun  emuh  ahyahwaud,  kuhya  oopeshegandahgoozewin  owh 
Jehovah  kesahgahtane  kewetuhyeee  emuh  ahyahwaud : 
kekeche-sagezewug  dush. 

10  Angenun  dush  oogeegoowaun,  Kagoo  sagezekagoon* 
Benuh  gooshah,  kewahweenduhmoonim  kache-moojegan- 
dahgwuk  minwahjemoowin,chedebahjemootahwindwah  kuh- 
kenuh  ahnooj  azheweenzoojig  ahnishenahbag. 

1 1  Kenegetahmahgoom  suh  noongoom  kezheguk  emuh 
oodoodanuhwing  owh  David  Bamahjeewad,  mesuh  owh 
Christ  owh  Tabaningad. 

12  Mesuh  maunduh  kekenoowahjechegun  kaahyahmag  ; 
kegahmekahwahwah  owh  ahbenooje  takoobezood,  kuhya 
shangeshing  emuh  anduhzhe-wesenewaud  egewh  ahwah- 
kaunug. 

13  Chasekah  dush  owh  angen  oogepemeweejewegoon 
nebewah  keche-kezhegoong  wanjebahnejin  wahwezhane- 
mahnid  enewh  Kesha-Muhnedoon,  00-00  ekedoonid, 

14  Tahpeshegandahgooze  suh  owh  Kesha-Muhnedoo 
ewede  keche-ishpeming  kuhya  oomuh  uhkeeng  pezaune- 
wawin,  kuhya  shahwanj egawin  anduhzhe-ahyahwaud  egewh 
enenewug. 

15  Kepuhgummeahyahmahgud,  uhpe  egewh  angenug 
kahmahjahwaud  keche-kezhegoong  enuhkuhkayah,  egewh 
mahnishtahnishe-wenenewug  00-00  keedewaud,  Umba  e~ 
zhahdah  ewede  Bethleheming,  chewahbunduhmung  00-00 
pagummishkahmahguk,  owh  Tabaningad  kahkekanduh- 
moonenung. 

16  Medush  kepewaweebishkahwaud,  kemekahwahwaud 
dush  enewh  Maryun,  kuhya  Josephun,  kuhya  ahbenoojeiin 
shingeshinenid  emuh  anduhzhe-wesenenid  ahwahkaunun. 

17  Uhpe  dush  kahwahbunduhmoowaud,  oogesuhswa- 
debahdoodaunahwah  ewh  ekedoowin  kahwahweenduh- 
moowindwah,  anandahgoozid  owh  ahbenooje. 

1 8  Kuhkenuh  dush  kahnoondungig  oogemahmahkah- 
dandahnahwah  enewh  keenahjemoowaud  egewh  mahnish- 
tahnishe-wenenewug. 

19  Mary  dush  oogeguhnuhwandaunun  kuhkenuh  oonoo 
uhyeeen,  kuhya  oogenahnahgahdahwandaunun  emuh  00- 
daing.  • 

20  Egewh  dush  mahnishtahnishe-wenenewug  kekewa- 
wug,  wahwezhanemahwaud  kuhya  mahmooyahwahmah- 
waud  enewh  Kesha-Muhnedoon  oonje  oonoo  uhyeeen  kah- 
ezhenoonduhmoowaud  kuhya  dush  kahezhewahbunduh- 
moowaud  debishkoo  kahezhewahweenduhmoowindwahpun. 

21  Uhpe  dush  neshwausoo-kezhiguk  kahtebishkoosag 
wekekenoowahje-keshkizhoond  owh  ahbenooje,  JESUS 
keezhenekahzoo,  ewh  egoo  kahezheweenegood  enewh  an- 
genun  chepwah  kekishkahgood  enewh  oogeen. 

22  Uhpe  dush  oonoo  kezhegudoon,  chepeneedezood 
ketebishkoosanig,  ewh  egoo  akedoomahguk  owh  Moses  00- 
kuhgequawin,  oogepeenahwaun  emuh  Jerusaleming  che- 
puhgedenahmahwahwaud  ewh  weyow  enewh  Tabaningane- 
jin ; 

23  (Debishkoo  azhebeegahdag  emuh  ootebahkoonega- 
wining  owh  Tabaningad,  Kuhkenuh  egewh  netum  nahgejig 
quewezansug  tahuhyenanemahwu  chepuggedenuhmuh- 
wind  owh  Tabaningad  ;) 

24  Kuhya  dush  chemeegewawaud  ewh  sahsahgeweje- 
gun,  ewh  goo  akedoong  emuh  Tabaningad  ootebahkoonega- 
wining,  Ningoodwawaun  egewh  keche-oomemeeg,  gamuh 
neezh  oomemeensug. 

25  Benuh  dush,  keahyah  pazhik  eneneemuh  Jerusalem¬ 
ing,  Simeon  kahezhenekahzood  ;  medush  owh  enene  quuh- 
yuk  kahezhewabezid  kuhya  kahmenoo-ahnuhmeaud,  kebee-. 
tood  dush  ooshahwandahgoozewin  owh  Israel  :  Keche 
Oojechaugwun  dush  oogekekishkahgoon. 

26  Kuhya* dush  oogewahweendahmahgoon  enewh  Keche- 
Oojechaugwun,  chewahbunduhsig  ewh  neboowin,  chepwah 
wahbuhmaud  oo-Christemun  owh  Jehovah. 

27  Kuhya  emuh  Keche-Oojechaugoong  kepeezhah  emuh 
keche-ahnuhmea-weguhmigoong  :  uhpe  dush  enewh  oone- 
geegoon  kahpeendeguhnegood  owh  ahbenooje  Jesus,  che- 
doodahgood  debishkoo  akedoomahguk  ewh  tebahkoonega- 
win, 

28  Me  dush  keoodahpenaud  emuh  oonikaung,  kemah- 

tnooyahwahmaud  enewh  Kesha-Muhnedoon,oo-oo  dush  kee- 
kedood. 

29  Jehovah,  noongoom  kepuggedenah  kebuhmeetah- 
gun  chemahjaud  emuh  pezaunewawining,  debishkoo  kahe- 
kedooyun. 

30  Neeshkinzhegoong  muh  ningeoonjewahbundaun  ewh 
kebe  mahj  ee  wawin, 

31  E-ewh  kahwahwazhesittooyun,  emuh  anahsuhmin- 
gwawaud  kuhkenuh  bamahdezejig  ; 

32  Wahsayahzewin  chewahsashkahgoowaud  egewh 
mayug-ahnishenahbag,  kuhya  oopeshegandahgoozewine- 
wah  kedahnishenahbamug  Israel. 

33  Joseph  dush  kuhya  oogeen  owh  Jesus  kemahmah- 
kahdanduhmoog  oonje  enewh  uhyeeen  kahenind. 

34  Kuhya  dush  owh  Simeon  oogeshahwanemaun,  kuhya 
oogeenaun  enewh  oogene  Maryun,  Benuh,  wah-owh  ahbe- 
nooje  peoonjepuggedenah  chepungeshenid  kuhya  dush 
nayaub  chepuhsegwenid  nebewah  emuh  Israeling ;  kuhya 
tahahwe  ewh  ,  kekenoowahjechegun  kamujje-duhzhinche- 
gahdag  ; 

35  (Ahzhahwashk  dush  kegahpuhjebuhoogoon  kuhya 
tebenuhwa  kejechaugoong,)  enewh  dush  oonahnahgahdah- 
wanduhmoowinewaun  nebewkh  oodaemaun  chemezheshah- 
kekanjegahdag. 

36  Keahyah  dush  pazhik  equa,  Anna  kahezhenekah- 
zood,  aunwahjega-equa,  oodaunun  owh  Phanuel,  keezheoo- 
doodamid  debishkoo  owh  Aser,  kekeche-kekah,  neezh- 
wahswe  pepoon  dush  menik  ahnoo  kewedegagoobunan  pah- 
ahkookegaungooquawid  ; 

37  Kuhya  dush  keshegahwe  koonemah  neswahsweme- 
duhnuh-ahshe-newin  kekenoonoowinun,  kah  welcah  ooge- 
nuhguddunseen  ewh  keche-ahnumea-weguhmig,  ewh  dush 
ween  kebuhmeetahwaud  enewh  Jehovahun  kekeequishemood 
kuhya  keahnuhmeaud  tabekudemg  kuhya  kahzhegudenig. 

38  Kepeendega  dush  kuhya  ween  ewh  uhpe,  oogemah- 
mooyahwahmaun  dush  enewh  Tabaninganejin,  kuhya  dush 
kewahweenduhmahwaud  kuhkenuh  enewh  nanduhwahbun- 
duhmenejin  ewh  shahwandahgoozewin  emuh  Jerusaleming. 

39  Uhpe  dush  kuhkenuh  kahkezhetoowaud,  azheahyah- 
nig  ewh  ootebahkoonegawin  owh  Jehovah,  keezhekewawug 
ewede  Galileenaung,  emuh  ewh  tebenuhwa  oodoodanahwe- 
waung  Nazareth  aduhming . 

40  Kemahjege  dush  owh  ahbenooje,  kuhya  kekenebege 
emuh  mushkahwanduhmoowining,  kuhya  oogemooshke- 
nashkahgoon  ewh  nebwahkahwin  :  kuhya  dush  ooshahwan- 
jegawin  owh  Kesha  Muhnedoo  oogeweejewegoon. 

41  Ooketezemun  dush  keezhahwun  emuh  Jerusaleming 
anduhsoo-pepoonenig,  uhpe  kuhbekoosa-wahkoondingin. 

42  Uhpe  dush  kahmetahsoo-ahzhe-neezhoo-pepoon-uh- 
gezid,  keezhahwug  emuh  Jerusaleming,  ewh  egoo  azheche- 
gagoobunan  uhpe  wahkoondingin. 

43  Uhpe  dush  kahtebishkoosittoowaud  enewh  kezhe- 
gudoon,  uhpe  kewawaud,  owh  quewezans  Jesus  keesh- 
que  emuh  Jerusaleming ;  owh  dush  Joseph  kuhya  oogeen 
owh  quewezans  kahween  oogekekanduhsenahwah. 

44  Oogeenanemahwaun  suh  cheweejewahnid  enewh 
pabahmahdezenejin,  ningoo-kezhik  kebemoosawug  ;  ooge- 
nundoonawahwaun  dush  emuh  ahyahnid  enewh  anuhwa- 
mahwahjin  kuhya  kakanemahwahjin. 

45  Uhpe  dush  kahmekahwahsigwah,  nayaub  keezhe- 
kewawug  emuh  Jerusaleming,  keiindoonawyhwaud. 

46  Kepuhgummeahyahmahgud,  nasoogoonahgudenig 
oogemekahwahwaun  emuh  keche-ahnuhmea-weguhmigoong, 
nuhmuhduhbenid  nesuhwuhyeee  keahyahnid  kekenooah- 
mahga-wenenewu  n,bezindahwahn  id,  kuhya  kuhgwaj  emahnid 

47  Kuhkenuhdush  kahnoondahwahjig  oogemahmahkah- 
danemahwaun  kahezhenesittootummenid  kuhya  kahezhe- 
nuhquatuhmenid. 

48  Uhpe  dush  kahwahbuhmahwaud,  kemahmahkah- 
danduhmoog  :  00-00  dush  oogeegoon  enewh  oogeen,  Ning- 
wis,  ahneeshwin  00-00  kedoodahweyaung  ?  Benuh  koos 
kuhya  neen  kegenundoonaoogoo  kesahdanduhmaung. 

49  O0-00  dush  oogeenaun,  Ahneeshwin  kegwenuhwah- 
buhmeyag  ?  Kah  nuh  ween  kekekanduhsenahwah,  duh- 
nezeyaunbaun  emuh  Noos  oowegewauming  ? 

50  Kah  dush  oogenesittootunsenahwah  ewh  ekedoowin 
kahezheguhnoonegoowaud. 

51  Oogeiihnewejewaun  dush,  ketuhgwishing  dush 
ewede  Nazarething,  oogenuhittahwaun  dush  :  oogeen  dush 
oogeguhnahwandaunun  oonoo  kuhkenuh  ekedoowinun  emuh 
oodai’ng. 

52  Jesus  dush  kemahjege  emuh  nebwahkah wining  kuhya 
emuh  weyowing,  kuhya  ashkum  oogeminwanemegoon  enewh 
Kesha-Muhnedoon,  kuhya  enewh  enenewun. 

HPE  metauswe-ahshe-nahnoo-pepoon  kahkeche-ooge- 


mahwid  owh  Tiberias  Caesar,  magwah  Pontius  Pilate 


oogemahkundung  ewh  Judea,  kuhya  magwah  Herod  ooge- 
mahkundung  ewh  Galilee,  magwah  wejekewaiin  Philipun 
keoogemahkunduhmenid  Iturea  kuhya  Trachonitis  duhzhe 
uhkee,  kuhya  owh  Lysanias  keoogemahkundung  ewh 
Abilene. 

2  Magwah  keche-sahsahgewejega-wenenewewaud  An¬ 
nas  kuhya  Caiaphas,  oodekedoowin  owh  Kesha-Muhnedoo 
oogepeoodissegoon  owh  John  Zacharias  oogwissun  emuh 
buhgwuhduhkummig. 

3  Keezhah  dush  emuh  kuhkenuh  uhkeeng  chegeseebe 
Jordan  anduhgoog,  kepahpahdebahdoodung  ewh  aunwa- 
nindezoowine-baptizooewawin,  cheoonj ewabenegahdag  e- 
newh  mujje-ezhewabezewinun. 

4  Debishkoo  azhebeegahdag  emuh  muhzeneeguning 
anduhgoog  oodekedoowinun  owh  Isaias  aunwahjega-wenene, 
oo-oc  keekedood,  Oodinwawin  owh  pazhik  matwa-pepahgid 
emuhpuhgwudduhkummig,  Wahwazhesittahmahwik  oomee- 
kun  owh  Jehovah,  quuhyukoomootahwik  enewh  oomee- 
kaunsun. 

5  Anduhsoo-puhsuhkummegaug  tahmooshkenaseche- 
gahda,  kuhya  kuhkenuh  keche-wahjewun  kuhya  wahjewans- 
un  tahdahbussuhkummeguhegahdawun  ;  kuhya  enewh 
waushkaugin  tahquuhyukoojegahdawun,  kuhya  peegwuh- 
kummegaug  tahoonuhkummeguhegahda  ; 

6  Kuhya  kuhkenuh  egewh  wahyahsewejig  oogahwah- 
bundahnahwah  Kesha-Muhnedoo  oobemahjeewawin. 

7  Oo-oo  dush  oogeenaun  enewh  waqueenoonejin  pah- 
naunzekahgoojin  chebaptizooegoowaud,  Kenabigoong  wan- 
dahdezeyag,  ahwanan  kahenenag  cheoozhinduhmag  ewh 
nishkahdezewin  kapetuhgwishenoomahguk. 

8  Mekoogetooyook  enewh  menewinun  aunwanindezoo- 
wining  kaoonzekahmahgukebuneen,  kagoo  dush  mahje- 
ekedookagoon  emuh  kedaewaung,  Nindahyahwahnaun  owh 
noosenaun  Ahraham  ;  kedenenim  suh,  Ookushketoon  owh 
Kesha-Muhnedoo  oonoo  ahsineen  cheoondenahpun  enewh 
Abraham  kaoonejahnesej in. 

9  Ahzhe  muh  enenegahda  ewh  wahgahquud  emuh  oo- 
jebekahwewaud  egewh  metigoog ;  anduhchid  dush  metig 

manoo-menewesig  kahwahegahzoo,  kuhya  emuh  ishkootang 
ahpuggenah. 

10  Oogekuhgwajemegoon  dush  enewh  mahyahmahwe- 
noonejin  ahnishenahban,  00-00  keegood,  Ahneen  dush 
kaezhechegayaung  ? 

1 1  Oogenuhquatuhwaun  dush  00-00  keenaud,  Owh 
nauzhenenig  oopuhpeensekahwahgunun,  oogahmeenaun  e- 
newh  wapuhpesuhkoowahgunesenejin  ;  kuhya  dush  owh 
wameejimid  nahsaub  tahezhechega. 

12  Kepeezhahwun  dush  mahwunjechega-wenenewun 
chebaptizoomegoowaud,  00-00  dush  oogeegoon,  Kakenocfah- 
mahgayun,  ahneen  kaezhechegayaung  ? 

13  O0-00  oogeenaun,  Kagoo  nebewah  shooneyah  nun- 
doodunkagoon,  me  atuh  menik  anahkoonegooyag. 

14  Kuhya  dush  shemahguneshun  oogeguhgwajemegoon, 
00-00  keegood,  Ahneen  dush  kuhya  nenuhwind  kaezheche¬ 
gayaung  ?  O0-00  dush  oogeenaun,  Kagoo  sagemahkagoon- 
ahweyah,  kagoo  kuhya  kuhkenuhwishke-bahtahmahkagoon 
ahweyah ;  kuhya  tabanemooyook  ewh  menik  tebahahmah- 
goozeyag. 

1 5  Magwah  dush  egewh  ahni’shenahbag  kenundahwah- 
bunjegawaud,  kuhya  kuhkenuh  nahnahgahdahwanduhmoo- 
waud  emuh  oodaewaung,  anandahgoozenid  enewh  Johnun, 
kishpin  ahyahwegwan  owh  Christ,  gamuh  kuhya  goo,  kah  ; 

1 6  John  oogenuhquatuhwaun  kuhkenuh,  00-00  keeke- 
dood,  Neen  suh  kebaptizoominim  ewh  nebe  ahyooyaun  ; 
peezhah  dush  pazhig  ahwahshema-mashkahwezid  neen  dush 
ween,  kahween  nindahpeetandahgoozese  cheahbahahmah- 
wugebun  enewh  oomukkissinaahbeen  :  mesuh  owh  kabap- 
tizoomenag  enewh Keche-Oojechaugwun  kuhya  ishkootang: 

1 7  Oowapasechegun  ootuhkoonaun,  kuhya  dush  wawane 
oogahpeenetoon  oopuggundeega-weguhmig,  kuhya  dush 
oogahsuhgukkenaun  enewh  oomezemenansemun  emuh  00- 
mejemeguhmigoong  ;  oogahchahgezaun  dush  ewh  shegoo- 
nooshkahjegunun  emuh  ishkootang  wekah  kaahtaegahdase- 
nook. 

18  Keche-nebewah  dush  bakaunukkin  magwah  kuhge- 
quad  oogeweenduhmoowaun  enewh  ahnishenahban. 

19  Owh  dush  Herod  tetrarch,  kenuhnebekemegood 
enewh,  Herodiasun  oonje  wejekewaiin  wewene,  kuhya  ah- 
nooj  gagoo  mujje-ezhechegawinun  Herod  kahezhechegad. 

20  Kuhya  00-00  keduhgoo-ezhechega,  kekebahquah- 
waud  enewh  Johnun  emuh  kebahquahoode-weguhmigoong. 

21  Keezhewabud  dush,  uhpe  ahzhe  kahbaptizoomeirid- 
wah  kuhkenuh  egewh  ahnishenahbag,  kuhya  owh  Jesus  kah- 
baptizoomeind  kuhya  magwah  ahnuhmeaud,  kenesahkoosh- 
kahne  ewh  kezhik. 

22  Kuhya  kepenauzhewun  emuh  weyowining  owh 
Keche  Oojechaug  emuh  weyowene-ezhenahgoozewining 
debishkoo  keche-oomeemeeng  ;  kezhegoong  dush  keoonze- 
tahgwud  ewh  inwawin  oo-oo  keekedoong,  Keen  suh  kcdow 
ningwis  suhyahgenaun  ;  keen  suh  kedow  manwanemenaun.. 

23  Gagah  kenesemeduhnuh-duhsoo-pepoon-uhgeze  Je¬ 
sus  uhpe  kemahjetaud  ewh  kahenanduhming  oogwissid 
owh  Joseph,  kahoogwissejin  owh  Heli, 

24  Kahoogwissejin  owh  Matthat,  kahoogwissejin  owh. 
Levi, kahoogwissejin  owh  Meichi,  kahoogwissejin  owh  Janna,. p 
kahoogwissejin  owh  Joseph, 

25  Kahoogwissejin  owh  Matthathias,  kahoogwissejin 
owh  Amos,  kahoogwissejin  owh  Naum,  kahoogwissejin  owh 
Esli,  kahoogwissejin  owh  Nagge, 

26  Kahoogwissejin  owh  Maath,  kahoogwissejin  owh 
Mattathias,  kahoogwissejin  owh  Semei,  kahoogwissejin  owh 
Joseph,  kahoogwissejin  owh  Juda, 

27  Kahoogwissejin  owh  Joanna,  kahoogwissejin  owh 
Rhesa,  kahoogwissejin  owh  Zorobabel,  kahoogwissejin  owh 
Salathiel,  kahoogwissejin  owh  Neri, 

28  Kahoogwissejin  owh  Meichi,  kahoogwissejin  owh 
Addi,  kahoogwissejin  owh  Cosam,  kahoogwissejin  owh 
Elmodan,  kahoogwissejin  owh  Er, 

29  Kahoogwissejin  owh  Jose,  kahoogwissejin  owh 
Eliezer,  kahoogwissejin  owh  Jorim,  kahoogwissejin  owh 
Matthat,  kahoogwissejin  owh  Levi, 

30  Kahoogwissejin  owh  Simeon,  kahoogwissejin  owh 
Juda,  kahoogwissejin  owh  Joseph,  kahoogwissejin  owh 
Jonan,  kahoogwissejin  owh  Eliakim. 

31  Kahoogwissejin  owh  Melea,  kahoogwissejin  owh 
Menan,  kahoogwissejin  owh  Mattatha.  kahoogwissejin  owh 
Nathan,  kahoogwissejin  owh  David, 

32  Kahoogwissejin  owh  Jesse,  kahoogwissejin  owh  Obed,. 
kahoogwissejin  owh  Booz,  kahoogwissejin  owh  Salmon, 
kahoogwissejin  owh  Naason, 

33  Kahoogwissejin  owh  Aminadab,  kahoogwissejin  owh 
Aram,  kahoogwissejin  owh  Esrom,  kahoogwissejin  owh 
Pharez,  kahoogwissejin  owh  Judah, 

34  Kahoogwissejin  owh  Jacob,  kahoogwissejin  owh 
Isaac,  kahoogwissejin  owh  Abraham,  kahoogwissejin  owh 
Thara,  kahoogwissejin  owhNachor. 

35  Kahoogwissejin  owh  Saruch,  kahoogwissejin  owh 
Ragau,  kahoogwissejin  owh  Phalec,  kahoogwissejin  owh 
Heber,  kahoogwissejin  owh  Sala, 

36  Kahoogwissejin  owh  Cainan,  kahoogwissejin  owh 
Arphaxad,  kahoogwissejin  owh  Sem,  kahoogwissejin  owh 
Noe,  kahoogwissejin  owh  Lamech. 

37  Kahoogwissejin  owh  Mathuselah,  kahoogwissejin 
owh  Enoch;  kahoogwissejin  owh  Jared,  kahoogwissejin  owh 
Maleleel,  kahoogwissejin  owh  Cainan, 

3 8  Kahoogwissejin  owh  Enos,  kahoogwissejin  owh 
Seth,  kahoogwissejin  owh  Adam,  kahoogwissejin  owh 
Kesha-Muhnedoo. 

ESUS  dush  kemooshkenashkahgood  Keche-Oojechaug- 


wun,  kepeoonjekewa  emuh  Jordaning,  kuhya  dush 


^Keche  Oojechaugwun  oogeezhewenegoon  emuh  buhquuh- 
duhkummig, 

2  Nemeduhnuh-duhsoogoon  oogekuhgwatebanemegoon 
dush  enewh  mujje-muhnedoon.  Kah  dush  gagoo  oogemee- 
jeseen  oonoo  kezhegudoon  :  uhpe  dush  kahishquahsag,  me 
dush  kepukuddad. 

3  O0-00  dush  oogeegoon  enewh  mujje-muhnedoon,  Kish- 
pin  ahyahwewunan  Oogwissun  owh  Kesha-Muhnedoo,  edun 
00-00  ahsin  chepahquazhegunewung. 

4  Jesus  dush  oogenuhquatuhwaun  00-00  keekedood, 
Ezhebeegahda,  Kah  ween  buhquazhegun  atuh  tahoonjebe- 
mahdezese  enene,  kuhkenuh  suh  ween  oodekedoowinun 
owh  Kesha-Muhnedoo. 

5  Uhpe  dush  owh  mujje-muhnedoo  kahezheweenaud 
emuh  kache-ishpahdenahnig  wahjewing,  kazhetena  dush 
oogewahbundahaun  kuhkenuh  uhkeeng  duhzhe  oogemah- 
wewinun. 

6  Owh  mujje-muhnedoo  00-00  oogeenaun,  Kegahmeenin 
kuhkenuh  maunduh  kushkeawezewin,  kuhya  oopezhegan- 

dahgoozewinewah :  nepuggedenahmahgoo  muh,  ahwag- 
wan  dush  wahmeenahwugan,  nemeenah. 

7  Keen  dush  kishpin  oojecheengwunetuhweyun,  kuhke- 
nuh  kegahtebandaunun. 

8  Jesus  dush  oogennhquatuhwaun  00-00  keenaud,  Ah- 
wus  nepequunaung  ezhaun,  Satan  :  ezhebeegahda  muh, 
Kegahoojecheengwunetahwah  owh  Jehovah  Kekesha-Muh- 
nedoom,  ween  dush  atuh  kabuhmeetuhwud. 

9  Oogeezheweenaun  dush  emuh  Jerusaleming,  oogene- 
bahweaun  dush  emuh  keche-wahnuhkoowung  ewh  keche- 
ahnuhmea-weguhmi  oo-oo  dush  oogeenaun,  Kishpin  ahyah- 
wewunan  Oogwissun  owh  Kesha-Muhnedoo,  oomuh  oonje- 
nesepuggezoon  : 

10  Ezhebeegahda  muh,  Oogahguhgaunzoomaun  enewh 
oodangenemun  cheguhnuhwanemikwah : 

11  Emuh  dush  ooneenjewaung  kegahoombenegoog, 
chepetahkoossittashinsewun  emuh  ahsineeng. 

12  Jesus  dush  oogenuhquatuhwaun  oo-oo  keenaud,  Eke- 
doom  suh,  Kahween  kegahkuhgwatebanemahse  owh  Jehovah 
Kekesha-Muhnedoom. 

13  Uhpe  dush  owh  mujje-muhnedoo  kahishquahkuh- 
gwatebanemaud,  ahjenuh  oogenuhguhnaun. 

14  Jesus  dush  keezhekewa  emuh  oomushkahwezewin- 
oning  Keche  Oojechaugwun  ewede  Galileeing:  kesuh- 
swa-yahj  email  emuh  anegookwaug  ewh  uhkee  kewetuhyeee 
anduhgoog. 

15  Kuhya  dush  kekekenooahmahga  emuh  oodahnuh- 
mea-weguhmigoowaung,  kewahwezhanemegood  kuhkenuh. 

16  Keezhah  dush  emuh  Nazarething,  kahduhzhe-netuh- 
wuge'fnd  ;  kepeendega  dush,  debishkoo  moonzhug  kahezhe- 
chegad  emuh  ahnuhmea-weguhmigoong  aunwabe-kezheg  - 
denig,  kenebahwe-ahgindung  dush  ewh  muzzenuhegun. 

17  Kemeenah  ewh  muzzenuhegun  emuh  oozhebeegah- 
dagin  enewh  oodaunwahjegawinun  owh  Esaias.  Uhpe  dush 
kahpuhgahkoonung  ewh  muzzenuhegun,  oogemekaun  ewh 

ozhebeegawin  00-00  azhebeegahdag, 

18  Nekekishkahwah  Jehovah  Ookeche-Oojechaugwun, 
ningenuhmuhkoonik  muh  chedebahjemootahwugwah  egewh 
katemahgezejig  ewh  minwahjemoowin ;  ningepeahnoonik 
chenoojemooiigwah  egewh  magooshkahjedaajig,  chedebah- 
jemootuhwugwah  egewh  kabahquahegahzooj  ig  ewh  che- 

puggedenindwah,  kuhya  egewh  kakepeengwajig  chewah- 
bei’ndwah,  chepuggedenindwah  egewh  ban  ahsekah  wind  jig, 

19  Chepuhbahdebahdooduhmaun  ewh  manwandahgwud- 
enig  ookekenoonoowin  owh  Tabaningad. 

20  Oogekebahquahaun  dush  ewh  muzzenuhegun,  ooge- 
meenaun  dush  ahnuhmea-weguhmigoong  duhzhe  buhmee- 
tahgun,  kenuhmuhduhbe  dush.  Oogeminj emahbuhmegoon 
dush  kuhkenuh  emuh  annuhmea-weguhmigoong  ahyahnejin. 

21  Kuhya  dush  kemahje-kekedoo,  00-00  keenaud,. 
Noongoom  kezheguk  ketebishkoosamahgud  maunduh  00- 
zhebeegawin  emuh  ketuhwuggahwaung. 

22  Kuhkenuh  dush  oogedebahjemahwaun,  kuhya  ooge- 
mahmahkahdandahnahwah  enewh  shahwanjegawine-eke- 
doowinun  kahoonzekahmahgudenig  emuh  oodooning,  O0-00 
dush  keekedoowug,  Kah  nuh  mahbuh  aliwese  oogwissun, 
owh  Joseph  ? 

23  O0-00  dush  oogeenaun,  Ahbettakummig  kegahezhitti; 
maunduh  ahwachegun,  Mashkeke-weneneweyun,  nahnaun- 
dahweedezoon  ;  wagoodoogwan  kahenettahmoowaungan 
keezhechegayun  emuh  Capernauming,  kuhya  oomuh  ezhe* 
chegun  emuh  tebenuhwa  kedunduhnuhkeewining. 

24  Keekedoo  dush,  Kagate  kedenenim,  Kahween  ah- 
weyah  aunwahjega-wenene  bezindahwahse  emuh  tebenuhwa. 
oodunduhnuhkewining, 

25  Kagate  kedenenim,  Nebewah  keahyahwug  shegaug 
emuh  Israel  duhzhe  uhkeeng,  magwah  kebemahbezid  owh 
Elias,  uhpe  kekebahquahegahdag  ewh  kezhik  nesoo-keke- 
noonoowin  kuhya  ningoodwausso-keezis,  kekeche-puhkuh- 
dawenahguk  emuh  kuhkenuh  anegookummegaug  uhkee  ; 

26  Kah  dush  ahweyah  keezhenahzhahmahwahse  Elias,, 
me  atuh  emuh  Sareptai’ng,  Sidon  duhzhe  oodanah,  enewh 
equawun  kahshegahwenejin. 

27  Kebahtuhyee’inwug  dush  warn egeejig  emuh  Israeling 
magwah  owh  Elizheus  keaunwahjegad  emuh  ;  kah  dush 
ahweyah  kepeeneahse,  me  atuh  owh  Naaman  Syriaing 
duhshe  enene. 

28  Kuhkenuh  dush  egewh  kahahyahjig  emuh  ahnuh- 
mea-weguhmigoong  oogemooshkenashkahgoonahwah  ewh 
niskahdezewin,  uhpe  kahnoonduhmoowaud  oonoo  ekedoo- 
winun. 

29  Kuhya  dush  kepuhsegwewaud,keoonje-sahgejewabe- 
nahwaud  emuh  oodanaung,  kuhya  dush  oogeezhewenah- 

378 


CHAP.  IV. 


waun  kishkuddenahnig  ewh  wahjewh  emuh  kedozhechegah- 
dahnig  oodoodanahwewah,  ewede  cheoonje-neswabenah- 
waud. 

30  Ween  dush  kepemeezhaud  nesuhwuhyeee  emuh 
ahyahnid,  keiihnemahjaud  dush, 

31  Ketuhgwishin  dush  emuh  Capernauming,  Galilee- 
naung  duhzhe  oodanah,  oogekekenooahmahwaun  dush  uhpe 
aunwabe-kezhegudenegin. 

32  Oogemahmahkahdandahnahwah  dush  ewh  ookeke- 
nooahmahgawin  :  kushkeawezewining  muh  keezhekekedoo. 

33  Keahyah  dush  emuh  ahnuhmea-weguhmigoong 
pazhig  enene  kakishkahwaud  oojechaugwun  owh  wahnezid 
muhnedoo,  kekeche-pepahge  dush, 

34  O0-00  keekedood,  Kagoo  pahbahmanemishekaun- 
kan ;  ahneen  kadoodahdeyung,  keen  Jesus  Nazarething 
duhzhe  eneneweyun  ?  chebahnahj eeyaung  nuh  kepeoonje- 
ezhah  ?  Kekekanemin  ahyahweyun  owh  Pahnezid,  Kesha- 
Muhnedoong  wanjebaud. 

35  Jesus  dush  oogenuhneebekemaun,  00-00  keekedood, 
Pezaun-ahyaun,  kuhya  dush  pesahgej enuhwashkow  wah-owh. 
Uhpe  dush  owh  mujje-muhnedoo  kahahpuggenaud  emuh 
nesuhwuhyeee,  oogesahgejenahwashkahwaun,  kah  dush 
ningood  oogeezhewesuhgishkahwahseen. 

36  Kuhkenuh  dush  kemahmahkahdanduhmoog,  keguh- 
noonindewug  dush,  00-00  keekedoowaud,  Wagoonan  maun- 
duh  ekedoowin  !  emuh  kushkeawezewining,  kuhya  mush- 
kahwezewining  oodezheguhgaunzoomaun  enewh  wahneze- 
nejin-muhnedoon,  me  dush  azhesahgejenahwashkahganid. 

37  Kesuhswa-yahjemah  dush  emuh  anegookwaug  ewh 
uhkee. 

38  Ahnuhmea-weguhmigoong  keoonje-mahjaud,  ke» 
peendega  emuh  ooowegewauming  Simon.  Oosiggoosissun 
dush  owh  Peter  kekeche-niningebenegoowun ;  oogenun- 
doodahmahwahwaun  dush  ween  oonje. 

39  Kenebahwe  dush  emuh  ahyahnid,  oogenuhneebe- 
kindaun  ewh  niningebenegoowin,  me  dush  kahezhenuhguh- 
negoonid :  bahbega  dush  kepuhsegwe  owh  equa,  kebuh- 
meetahwaud  dush. 

40  Uhpe  dush  owh  kezhike-keezis  anepungeshemoog, 
kuhkenuh  egewh  kahahyahwahjig  ahnooj  anahpenanejin 
ahyahkoosenejin  oogepeetahmahwahwaun  enewh ;  ween 
dush  oogetaungenaun  anduhchenid,me  dush  kenoojemooaud* 

41  Egewh  dush  mujje-muhnedoog  oogepesahgeje-nah- 
washkahwahwaun  nebewah  bamahdezenejin,  kepepahge- 
waud  dush,  00-00  keekedoowaud,  Keen  kedow  owh  Christ 
Oogwissun  owh  Kesha-Muhnedoo.  Oogenuhneebekemaun 
dush,  kah  dush  oogepuggedenuhmahwahseen  chekekedoo- 
nid  :  oogekekanemegoon  muh  ween  Christ  ahwid. 

42  Uhpe  dush  kahwahbunenig,  kesahgahum  keezhaud 
dush  emuh  puhgwuduhkummig  :  egewh  dush  ahnishenah- 
bag  oogeiindoonawahwaun,  kenaunzekahwahwaud  dush, 
kenuhdoodahmahwahwaud  chemahjahsenid. 

43  O0-00  dush  oogeenaun,  Nenundahwandahgooz  suh 

goo  cheahwedebahduhdoomaun  Kesha  Muhnedoo  oodooge- 
mahwewin  enewh  bakaunukin  oodanahwun :  me  muh  pah- 
oonzekahyaun.  $ 

44  Kepahbah-kuhgequa  dush  emuh  Galileenaung  duh- 
zhe-ahnuhmea-weguhmigoong. 

CHAP.  V. 

GOOMUHPE  dush  ahnishenahban  keche-sinsekahgood, 
wenoonduhmenid  ewh  oodekedoowin  owh  Kesha- 
Muhnedoo,  kenebahwe  cheguhbeeg  Genezareth  azhenekah- 
dag  kechegummee. 

2  Oogewahbundaunun  dush  neezh  nahbequaunun  che- 
gahgaum  agwindanig,  egewh  dush  kegooeka-wenenewug, 
kekuhbahbuneeg,  magwah  dush  kesebegenahwaud  oodah- 
gwahbenahgunewaun. 

3  Kepooze  dush  ewh  pazhig  nahbequauning  Simon  kah- 
debanduhmenid,  oogepahgoosanemaun  punge  nahwij  che- 
kaundenahmenid.  Kenuhmuhduhbe  dush  emuh  nahbequaun¬ 
ing,  kekekenooahmahwaud  enewh  ahnishenahban. 

4  Uhpe  dush  kahishquah-kekedood,  oogeguhnoonaun 
enewh  Simonun,  Akoo-demeeg  enuhkoozewan,  kuhya  ke- 
dahgwahbenahgunewaug  puggeduhwaug  chepeenduhahnah- 

yag' 

5  Owh  dush  Simon  oogenuhquatuhwaun,  00-00  keenaud, 
Nindoogemaum,  kuhpa-debik  ningeahnookeemin,  kah  dush 
gagoo  ningenetoosemin  :  ninduhwauj  edush  keen  akedooyun 
ningahoonjepahkoobe-wabenah  ahgwahbenahgun. 

6  Uhpe  dush  00-00  kahezhechegawaud,  keche-nebewah 
gegooyun  oogeahgwahbenahwaun,  oodahgwahbenahgune- 
waun  dush  kepegooshkahwun. 


CHAP.  V. 

7  Oogewahtikwahahmahwahwaun  enewh  oowejewah- 
gunewaun  kahahyahnejin  emuh  bakaunudenig  nahbequaun- 
ing,  chepenahdahmahgoowaud.  Kepeezhahwun  dush, 
kuhya  oogemooshkenuhtoonahwaun  nuhyazh  enewh  nahbe- 
quaunun,  gagah  dush  kahkoosahbemahgudenig. 

8  Uhpe  dush  owh  Simon  ka’hwahbundung,  keahpugge- 
zoo  emuh  Jesus  oocheengwuhnahning,  00-00  keekedood, 
Nuhguhzheshin,  Tabaningayun,  nemujje-ezhewadiz  muh. 

9  Kemahmahkandandum  muh,  kuhya  kuhkenuh  enewh 
waujewegoojin,  ewh  menik  kahpeendahahnahwaud  kegoo- 
yun. 

10  Kuhya  ween  egoo  James,  kemahmahkahdandum, 
kuhya  John,  Zebedee  kahoogwissejin,  enewh  kahweejewah- 
jin  owh  Simon.  Jesus  dush  oo-oo  oogeenaun  enewh  Simon- 
un,  Gagoo  sagezekan  ;  noongoom  kegahmahje-ahgwahbe- 
nahwaug  enenewug. 

1 1  Uhpe  dush  kahzhakesittowaud  enewh  nahbequaun- 
un,  oogenuhguddaunahwah  kuhkenuh,  ewh  dush  kenoope- 
nuhnahwaud. 

12  Kepuggummeahyahmahgud  kush  magwah  uhneah- 
yaud  pazhik  keche-oodanaung,  benuh  keahyahwun  enene- 
wun  wamegeenejin  ;  uhpe  dush  wuhyahbuhmaud  enewh 
Jesusun  keahpuggezoo  emuh  oodangwyng,  kenundooduh- 
mahwaud,  oo-oo  keekedood,  Tabaningayun,  kishpin  enan- 
duhmun,  kekushketoon  chenoojemooeyun. 

13  Keshebenekane  dush,  kuhya  oogetaungenaun,  00-00 
dush  keekedood,  Nindenandum  :  mahnoo  kegahpeeneegoo 
Me  dush  kazhetena  kenuhguhnegood  oodoomegeewin. 

14  Oogeaungwahmemaun  dush  kuhnuhga  ahweyah 
cheweendahmahwahsenid  :  mahjaun  suh,  wahbunduh  keyow 
owh  sahsahgewejega-wenene,  kuhya  meegewan  ewh  kahe- 
nahkoonegapun  owh  Moses,  kepeeneeegoowin  oonje,  che- 
debahjemootuhwindwah  dush. 

15  Ahwahshema  dush  kesuhswa-yahjemah,  00-00  kee- 
zhechegad  :  nebewah  dush  kepemahwunjeedewun  chenoon- 
duhmenid,  kuhya  chenoojemooegoozenid,  menik  kahuhye- 
nahpenanid. 

16  Emuh  dush  puhgwuhduhkummig  keezhemahjah,  che- 
nahkoowa-ahnuhmeaud. 

17  Kepuhgummeahyahmahgud  dush  ewh  ningooding 
kekezheguk,  magwah  kekenooahmahgad,  kenuhmuhduhbe- 
wun  ahnind  Phariseen  kuhya  enewh  kakenooahmahganejin 

ewh  tebahkoonegawin,  kahpeoonjenejin  anduhching  enewh 
oodanahwun  emuh  Galileeng,  kuhya  Judeai’ng,  kuhya  Jeru- 
saleming  :  keahyahmahgudene  dush  owh  Tabaningad  oo- 
mushkahwezewin  chenooj  emooindwah. 

1 8  Benuh  dush,  enenewug  oogepeenahwaun  naboowah- 
penanejin  enenewun  emuh  nebahguning :  oogenundah- 
wandahnahwah  chepeendiguhnahwaud,  cheahsahwaud  dush 
enahsuhmuhbenid  enewh  Jesusun, 

19  Kah  dush  oogemekunsenahwah,  kaoonjepeendeguh- 
nahwaud,  oonzaum  kebahtuhyeinoowug  egewh  ahnishenah- 
bag  ;  me  dush  keezhahwaud  emuh  wuhgedegummig,  ahpah- 
quahzoowining  ewede  dush  oogeoonj enes wabegenahwaun 
emuh  nesuhwuhyeee  kuhya  oonebahgun  anahsuhmuhbenid 
Jesusun. 

20  Uhpe  dush  kahwahbundung  ewh  00  d  ab  way  an  d  u  h- 
moowinewah,  00-00  oogeenaun,  Enene,  kewabenuhmahgoo 
kemujj  eezhewabezewinun. 

21  Kemahje-guhnoonindewug  egewh  oozhebeega-wene- 
newug  kuhya  Phariseeg,  00-00  keekedoowaud,  Ahwanan 
mahbuh  maje-kezhwad  ?  Ahwanan  kashkeawezid  chewa- 
benuhmahgad  mujje-ezhewabezewinun,  ween  atuh  Kesha- 
Muhnedoo  ? 

22  Jesus  dush  kekanemaud  uhyenanduhmenid,  ooge- 
nuhquatuhwaun,  00-00  keekedood,  Ahneen  uhyenanduhmag 
emuh  kedaewaung  ? 

23  Wagoonan  nahwuj  wuhyanepunuk,  00-00  cheenind 
owh  naboowahpenad,  Kewabenahmahgoo  kemujj e-ezhe- 
wabezewinun  ;  gamuh  00-00  cheenind,  Oonishkaun,  pah- 
bahmoosan  dush  ? 

24  Cheoonjewahbunduhmag  owh  Enene  Oogwissun 
cheahyaung  kushkeawezewin  oomuh  uhkeeng  chewabe- 
nahmahgad  enewh  mujjeezhewabezeweninun,  (oogeenaun 
enewh  naboowahpenanejin,)  Kedenin,  Oonishkaun,  oodah- 
penun  kenebahgun,  ezhaun  dush  emuh  kewegewauming. 

25  Kazhetena  dush  keoonishkah  emuh  anahsuhmuh¬ 
benid,  keoodahpenung  ewh  emuh  keshingeshingebun,  ke- 
mahjah,  keezhaud  dush  emuh  oowegewauming,  kewahwe- 
zhanemaud  dush  enewh  Kesha-Muhnedoon. 

26  Kekeche-mahmahkahdanduhmoog  suh  kuhkenuh, 
kuhya  oogewahwezhanemahwaun  enewh  Kesha-Muhne¬ 
doon,  oogemooshkenashkahgoonahwah  ewh  sagezewin,  00-00 

keekedoowaud,  N ingewahbund  ahmin  kache-mahmaundah- 
wukin  noongoom  kezheguk. 

27  Kahishquahkummeguk  oonoo  kesahguhum,  kuhya 
*dush  oogewahbuhmaun  pazhig  mahwunjechega-wenenewun, 
Levi  kahezhenekahzoonejin,  nuhmuhduhbenid  emuh  mah- 
wunjechega-weguhmigoong ;  00-00  keenaud,  Noopenuh- 
zheshin. 

28  Oogenuhguhdaunun  dush  kuhkenuh  ooduhyeemun, 
kepuhsegwe  dush,  kuhya  kenoopenuhnaud. 

29  Levi  dush  oogeoozhetahmahwaun  keche-wekoonde^ 
win  emuh  tebenuhwa  oowegewauming  ;  kekeche-bahtuh- 
yeinoowun  mahwunjechega-wenenewun,  kuhya  bakahneze^ 
nejin  enewh  kahwedoopuhmegoojin. 

30  Enewh  dush  oodoozhebeega-wenenemewaun  kuhya 
enewh  00  Phariseemewaun  oogenuhneebikemahnene  enewh 
ookekenooahmahgunun,  00-00  dush  keekedoowaud,  Ah- 
neeshwin  wedoopuhmagwah  egewh  mahwunjechega-wene- 
newug  kuhya  maj  eezhewabezej ig  ? 

31  Jesus  dush  oogenuhquatuhwaun,  00-00  keenaud, 
Egewh  manoo-bemahdezejig  kahween  wenuhnaunduhwee^ 
goozesewug,  egewh  atuh  ahyahkoosejig. 

32  Kahween  ninpeoonjeezhahse  chenundoomugwah 
egewh  manooezhewabezejig,  cheaunwanindezoowaud,  maje- 
ezhewabezejig  atuh. 

33  O0-00  oogeenahwaun,  Ahneeshwin  ahyahpe  keequish- 
emoonid  ookekenooahmahgunun  owh  John,  kuhya  ah- 
nuhmeahnid,  kuhya  ookekenooahmahgunewaun  egewh* 
Phariseeg ;  keen  dush  kekekenooahmahgunug  wesenewug 
kuhya  menequawug  ? 

34  O0-00  dush  oogeenaun,  Tahgekushkeoowug  nuh. 
chekeequishemoowaud  egewh  dabandahgoozej  ig  emuh  we- 
wekoodahde-weguhmigoong,  niagwah  weejewahwaud  enewh 
nahaungeshun  ? 

35  Tahpuhgummeahyahmahguddoon  enewh  kezhegud- 
oon  uhpe  kemuhkummindwah  enewh  nahaungeshun,  me 
ewh  uhpe  kezheguk  kakeequishemoowaud. 

36  Oowahweenduhmahwaun  dush  ewh  ahwajegun  ; 
Kahween  ahweyah  oopahgwahunseen  ewh  ooshke-mahne- 
doowagin  emuh  kata-ahgwewining  ;  mahgeshah  ewh  oosh- 
kegin  bahnahjechegamahgud,  kah  suh  dush  ewh  ooshkegine- 
puhgwahegawin  menoosasenoon  emuh  kata  uhyeeeng 
cheahtag. 

37  Kah  dush  ahweyah  oodahtooseen  ewh  ooshke-shoo- 
weminahboo  emuh  kata-oomoodying ;  mahgeshah  ooshke^ 
shooweminahboo  tahgeoonjepaushkekahwun  enewh  oo- 
moodyiin  tahgesekesamahgud  dush  kuhya  tahgebuhnah- 
dudoon  enewh  oomoodyiin. 

38  Tahahchegahda  ewh  ooshke-shooweminahboo  emuh 
ooshke-oomoodying ;  nuhyazh  dush  guhnuhwanjegahda- 
noon. 

39  Kah  dush  ahweyah  kahmenequad  ewh  kata-shoowe- 
minahboo  bahbega  oonundahwanduhseen  ewh  ooshke- 
uhyeee  ;  00-00  muh  ekedoo,  Ahwahshema  oonesheshin  ewh 
kata-uhyeee. 


CHAP.  VI. 


EPUHGUMMEAHYA  H  M  A  H  G  U  D  dush  uhpe 


XV  neezhing  aunwabe-kezheguk  keeshquah  keche-aunwa- 
bekezheguk,  kepahbahmoosa  emuh  buhquazhegune-kete- 
gauning ;  ookekenooahmahgunun  dush  oogeuhnechesuh- 
nukkepenuhwaun  enewh  buhquazhegunun  powenuhmoo- 
waud  emuh  ooneenjewaung  keaumwahwaud  edush. 

2  Abnind  dush  enewh  Phariseen  00-00  oogeegoowaun. 
Ahneeshwin  ezhechegayag  magwah  aunwabe-kezheguk  ewh 
enandahgussenook  cheezhechegangebun  ? 

3  Jesus  dush  oogenuhquatuhwaun,  00-00  keenaud,  Kah 
nuh  ween  keduhgindussenahwah  e-ewh  kahezhechegad  owh 
David,  uhpe  kahpuhkuddad  ween  kuhya  enewh  wahjewah- 
jin  ? 

4  Kepeendegad  emuh  Kesha-Muhnedoo  oowegewaum- 
ing,  keoodahpenaud  dush  enewh  wahbundahewawine  buh¬ 
quazhegunun  ;  enewh  enandahgoozesig  ahweyah  cheaum- 
wahpun,  egewh  atuh  sahsahgewejega-wenenewug,  keaum- 
waud  dush,  kuhya  oogemeenaun  enewh  wahjewahjin  ? 

5  O0-00  dush  oogeenaun,  Owh  Enene  Oogwissun  00- 
doogemahkundaun  kuhya  ewh  aunwabe-kezhig. 

6  Kepuhgummeahyahmahgud  menuhwah  aunwabe-ke- 
zhegudenig  kepeendegad  emuh  ahnuhmea-weguhmigoong, 
kuhya  kekekenooahmahgad  :  kuhya  dush  ewede  keahyah 
pazhig  enene  neboomahgudenig  ookeche-neenj. 

7  Egewh  dush  oozhebeega-wenenewug  kuhya  egewh 
Phariseeg  oogeahkahwahbuhmahwaun,  kishpin  wenoo j e- 
mooahnegwan  aunwabe-kezhegudenig ;  chemekuhmoowaud 
gagoo  kaoonj  e-ali nahmemahwaud. 

8  Ween  dush  oogekekanemaun  uhyenanduhmenid,  oo- 
oo  dush  oogeenaun  enewh  naboowenikanejin  enenewun* 
Puhsegween,  emuh  nahwuhyeee  nebahwin.  Kepuhsegwe- 
wun  dush  kuhya  kenebahwewun. 

9  Jesus  dush  00-00  oogeenaun,  Kegahkuhgwajeminim 
snh,  Nundahwandahgwud  aunwabe-kezheguk  chemenoo- 
doodahgang  gamuh  chemujje-doodahgang  ?  chebemahjee- 
wang  gamuh  cheneshewang  ? 

10  Oogeguhnuhwahbuhmaun  kuhkenuh / enewh  kewe- 
tuhyeee  nahbahwenejin,  00-00  oodenaun  enewh  enenewun, 
Umba  zhebenikanin.  Me  dush  keezhecheganid  ;  kenooje- 
moomahgudene  dush  ooneenj  debishkoo  ahzhuhweneenj. 

11  Kekeche-kewuhnahje-wegedahzoowug  suh  egewh 
Phariseeg  ;  kekuhnoonedewug,  nuhmunj  kadoodahwahwah 
gwan  enewh  Jesusun. 

12  Kepuhgummeahyahmahgud  ewh  uhpe  kezheguk, 
kesahgahum,  keezhaud  dush  wahjewing  cheahnuhmeaud  ; 
kuhpa-tebik  dush  keahyah  ahnuhmeatuhwaud  enewh  Kesha- 
Muhnedoon. 

1 3  Uhpe  dush  kahwahbunenig  oogenundoomaun  enewh 
ookekenooahmahgunun  :  uhpe  dush  kahwawanahbuhmaud 
metahswe-ahshe-neezh,  Apostleun  oogeezheweenaun. 

14  Simonun  enewh  kahezhenekahnahjin  Peter,  kuhya 
enewh  wejekewaiin  Andrewun,  Jamesun  kuhya  Johnun, 
Philipun  kuhya  Bartholemewun, 

15  Matthewun  kuhya Thomasun,  Jamesun  oogwissun  owh 
Alpheus,  kuhya  Simonun,  Zelotes  kahezhenekahzoonejin, 

16  Judasun  wejekewaiin  owh  James,  kuhya  Judas 
Iscariot,  mesuh  wah-owh  kahbahtahewad. 

17  Uhpe  kahweejenesahkewamaud,  kenebahwe  emuh 
mushkootang,  kuhkenuh  ookekenooahmahgunun,  kuhya 
keche-nebewah  ahnishenahban  kahpeoonj ebahnej  in  emuh 
kuhkenuh  anegookwaug  ewh  Judeaing  duhzhe  uhkeer 
kuhya  emuh  Jerusaleming,  kuhya  emuh  Tyring,  cheege-ke- 
chegummee  anduhgoog,  kuhya  emuh  Sidoning  kahpeezhah- 
nejin,  chebezindahgood  kuhya  chenoojemooemind  ewh 
anahpenanid  ; 

18  Kuhya  dush  egewh  kahkooduggeegoojig  enewh  wah- 
nezenejin  muhnedoon  :  kenoojemooahwug  dush. 

19  Kuhkenuh  dush  egewh  ahnishenahbag  oogenundah- 
wandahnahwah  chetaungenahwaud  :  kepeoonzekahne  muh 
ewh  kushkeawezewin,  chenoojemooaud  dush  kuhkenuh. 

20  Ween  dush  uhpe  duhyatahgahbid  keguhnuhwahbuh- 
maud  enewh  ookekenooahmahgunun,  00-00  keekedood, 
Keshahwandahgoozeem  kenuhwah  katemahgezeyag  :  kede- 
bandahnahwah  muh  Kesha-Muhnedoo  oodoogemahwewin. 

21  Keshahwandahgoozeem  kenuhwah  noongoom  pa- 
kuddayag :  kegahtabesineegoom  muh.  Keshahwandah¬ 
goozeem  noongoom  maweyag  :  kegahbahpim  muh. 

22  Keshahwandahgoozeem,  uhpe  sheenganemenagwah 
egewh  enenewug,  kuhya  uhpe  puhka-wabenenagwah,  kuhya 
muj j  e-guhnoonenagwah,  kuhya  uhpe  ezhe-sahgej  e-wabe- 
nuhmoowaud  kedoonoozoowinewah  debishkoo  andoodah- 
windwah  egewh  majeezhewabezejig,  oonje  owh  Enene 
Oogwissun. 

23  Moojegezeyook  ewh  uhpe  kekezheguk,  kuhya  keche- 
oonahnegwanduhmook  :  benuh  gooshah,  keche-enandah- 
gwud  ewh  kameenegooyag  ewede  keche  kezhegoong  :  me 
muh  oonoo,  oosewahbuneen  kahdoodahwahnid  enewh  aun- 
wahj  ega- wenen  e  wun. 

24  Kedahnemezeem  suh  kenuhwah  wuhyahnuhdezeyag  ! 
noongoom  muh  ketaahyahnahwah  ewh  kemenoodaashkah- 
goowinewah. 

25  Kedahnemezeem  kenuhwah  tuhyabesineyag  !  kegah- 
puhkuddam  muh.  Kedahnemezeem  kenuhwah  noon¬ 
goom  buhyahpeyag  !  kegahkushkandaum  suh  kuhya  dush 
kegahmuhweem. 

26  Kedahnemezeem  uhpe  kuhkenuh  enenewug  menoo- 
duhzhemenagwah !  me  muh  nahsaub  kahdoodahwahwaud 
enewh  kakenuhwishke-aunwahj ega-wenenewun. 

27  Kedenenim  suh  kenuhwah  nwaunduhmag,  Sahgeik 
egewh  shaunganemenagoog,  menoodoodahwik  egewh  nash- 
kanemenagoog, 

28  Shahwanemik  egewh  maje-guhnoonenagoog,  kuhya 
ahnuhmeatuhmahwik  egewh  quatuggeenagoog. 

2g  Owh  pakittaook  emuh  kenoowaung  enenuhmow  ewh 
ahzhuhwuhyee  ;  kuhya  kagoo  sahgetoomahwahkan  owb 
kamuhkummik  ewh  kekeche-puhpeensekuhwahgun  ewh 
kepuhpeensekahwahgun. 

30  Meezh  kuhkenuh  egewh  nandoodahmahwikig  ;  owh 
dush  makummik  enewh  kedahyeemun  gagoo  menuhwahi 
nundooduhmoowahkan. 

31  Azhenundahwanduhmag  egewh  enenewug  chedoo.-* 
doonagwah,  me  nahsaub  kenuhwah  kadoodahwagwah. 

32  Kishpin  dush  sahgeagwah  egewh  suhyahgeenagoog, 
ahneen  manwandahgoozeyag  ?  pooch  muh  majeezhewabe- 
zejig  oosahgeahwaun  enewh  suhyahgeegoowahjin. 

33  Kishpin  dush  menoo-doodahwagwah  egewh  manoo- 
doodoonagoog,  ahneen  manwandahgoozeyag  ?  pooch  egewh 
majeezhewabezejig  nahsaub  ezhechegawug. 

34  Kishpin  ahweagwah  shooneyah  ningahkezhekahgoo- 
nahnig  uhyenanemagoog,  ahneen  azheminwandahgooze- 
yag  ?  egewh  muh  majeezhewabezejig  oodahweahwaun 
shooneyah  enewh  majeezhewabezenejin,  cheoonje-tebahah- 
mahwindwah  ewh  menik. 

35  Kenuhwah  dush  sahgeik  egewh  shaunganemenagoog, 
kuhya  menoodoodahwik  kuhya  ahweewag  shooneyah  ahnah- 
ween  goo  enanduhsewag  wetebahahmahgoozeyag  ;  tahke- 
che-enandahgwud  suh  ewh  keshahwandahgoozewinewah, 
kegahoogwissemegoowah  dush  owh  Kache-ishpandahgoo- 
zid  :  ween  muh  ooshahwanemaun  enewh  megwach-ananduh- 
senegoon  kuhya  enewh  majeezhewabezenejin. 

36  Netuh-shahwanjegag  suh  dush  kenuhwah,  nahsaub 
owh  Koosewah  kuhya  ween  azhe-netuh-shahwanjegad. 

37  Kagoo  ween  tebahkoonewakagoon,  kahdush  kenuh¬ 
wah  kegahtebahkoonegooseem  :  kagoo  ween  nahneboome- 
wakagoon,  kah  dush  kenuhwah  kegahnahneboomegooseem  : 
ahbwayanjegag,  kenuhwah  dush  kegahahbwayanemegoom. 

38  Meegewag,  kegahmenegoom  dush,  kuhya  kenuhwah  ; 
ewh  mwaushkenag  tebahegun  kuhkinjedooshkenag,  kuhya 
kasebesechegahdag,  kuhya  quaushkooshkenag  kameene- 
nagwah  egewh  enenewug  emuh  kepeendoomooning.  Ewh 
muh  menik  kaezhetebahahmahgayag  me  ewh  kaezhetebah- 
ahmahgooyag. 

39  Kuhya  dush  ahwacheguning  oogeezheguhnoonaun, 
Oodahsahgahbegenaun  nuh  owh  kakepeengwad  enewh 
waujekuhkepeengwanejin  ?  kah  nuh  ween  nuhyazh  tahpun- 
geshinsewug  emuh  wahnekauning  ? 

40  Owh  kekenooahmahgun  kahween  ahwahshema  apee- 
tandahgoozese  dush  ween  enewh  kakenooahmahgoojin  : 
kuhkenuh  dush  kache-nebwahkahjig  tahahpeetandahgooze- 
wug  apeetandakgoozenid  enewh  kakenooahmahgoowahjin. 

41  Ahneshwin  wahbunduhmoowud  ewh  panzenegood 
kejekewa,  kah  dush  ween  kewahbunduhmahdezooseen  ewh 
rnetik  pamahquahmook  emuh  tebenuhwa  keshkinzhegoong ? 

42  Ahneeshwin  00-00  azheguhnoonud  owh  kejekewa,Tuh- 
guh  ningahkejepetoon  ewh  panzenegooyun,  keen  ween  kuh- 
nuhga  wahbunduhsewun  ewh  metik  pamahquahmook  emuh 
keshkinzhegoong  ?  Anuhmeakahzooyun,  netum  sahgeje- 
wabenuhmahzoon  ewh  metik  pamahquahmook  emuh  tebe- 
nuhwa  keshkinzhegoong,  me  dush  uhpe  kaminwahbeyun 
chekejebetuhwud  owh  kejekewa  ewh  panzenegood. 

43  Kah  muh  oonesheshese  owh  metik  maje-meenewid, 
kah  kuhya  mujjeahyahwese  owh  metik  manoo  meenewid. 

44  Kuhkenuh  muh  egewh  metigoog  azhemeenewewaud 
oonje-kekandahgoozewug.  Kah  mah  ween  emuh  menasah- 
gahwunzheeng  oodoondenahsewaun  enewh  figoominun,  kah 
dush  emuh  ootuhtuhgahgoomeezhing  oodoondenahsewaun 
enewh  shooweminun. 

45  Owh  manoo-ezhewabezid  enene  emuh  wanesheshine- 
nig  oodaing  anduhgoonenig  oodoondenaun  ewh  waneshesh- 
ing  ;  kuhya  dush  owh  majeezhewabezid  enene  emuh  mujje- 
ahsunjegooning  oodaing  anduhgoonenig  oodoondenaun  ewh 
majjeezhewabudenig  :  anushkenanig  muh  emuh  oodaing 
me  ewh  azhe-kekedoomahgudenig  ewh  oodoon. 

46  Ahneeshwin  ezheyag,  Tabaningayun,  Tabaningayun, 
ezhechegasewag  dush  enewh  akedooyaunin  ? 

47  Owh  suh  pahnaunzekahwid,  bezinduhwid  dush  enewh 
nindekedoowinun  ewh  dush  akedooyaun  ezhechegad,  kegah- 
wahbundahenim  anandahgoozid  owh : 

48  Debishkoo  owh  enene  kahoozhetood  ewh  wegewaum, 
kedemeyahneka  dush,  kuhya  keuhyeenjesetood  emuh  ooge- 
dahbik  ;  kemooshkahunene  dush  kuhya  kepeezhejewunene 
ewh  seebe  emuh  wahkaheguning,  kah  dush  kekahwesase- 
noon  oogedahbik  muh  keminjemoosechegahda. 

49  Owh  dush  nwaundung,  ezhechegasig  dush,  enandah- 
gahgooze  debishkoo  pazhig  enene  kahoozhetood  ewh  00- 
wegewaum  emuh  oogeduhkummig,  kuhnuhga  dush  kemin- 
jemoosechegahdasenook  ;  kepekezhejewunene  ewh  seebe,. 
bahbega  dush  kekahwesamahgudene  ;  kekootahmegoo  kah- 
wesamahgud  ewh  wahkahegun. 

CHAP.  VII. 

UHPE  dush  kahishquah-kekedood  kuhkenuh  oodeke- 
doowinun  emuh  ootuhwuggahwaung  egewh  ahnish- 
enahbag,  kepeendega  emuh  Capernauming. 

2  Pazhig  dush  menesenoo-oogemah  oobuhmeetahgun, 
enewh  kahsahgeahjin,  keahkoosewun,  gagah  dush  neboonid, 

3  Uhpe  dush  kahnoondung  ewh  azhewabezenid  Jesusun. 
oogeezhenahzhahwaun  enewh  ooketezemewaun  egewh  Jew- 
yug,  chepahgoosanemahnid,  chepenoojemooahnid  enewh 
oobuhmeetahgun. 

4  Uhpe  dush  katuhgwishenoowaud  emuh  ahyahnid 
enewh  Jesusun,  anegook  oegepahgopsanemahwaun,  oo-oo 
keenahwaud,  Enandahgooze  suh  wah-owh  oo-oo  chedoodah- 
wudebun. 

5  Oosahgeaun  kuhkenuh  keejahnishenahbanahnin,  ke- 
geoozhetahmahgoonaun  dush  ewh  ahnuhmea-weguhmig. 

6  Jesus  dush  oogeuhneweejewaun  :  Pashoo  dush  ah- 
yaud  emuh  wegewauming,  owh  menesenoo-oogemah  oogee¬ 
zhenahzhahwaun  ahnind  weejekewaiin,  oo-oo  keenaud, 
Tabaningayun  kagoo  megooshkahjeedezookan,  kah  muh 
nindaahpeetandahgoozese  chepepeendegayunbun  emuh  ne- 
wegewauming. 

7  Mesuh  kuhya  keenanindezoosewaun  cheahpeetandah- 
goozeyaun  chenaunzekoonaun  ;  kekedoon  suh  atuh,  me  dush 
chenoojemoo’fnd  nindooshkenegeem. 

8  Kuhya  neen  muh  nindebandahgooz,  kuhya  nindooge- 
mahkundahwaug  enewh  shemahgunishug,  Mahjaun  ninde- 
nah  owh  pazhik,  mesuh  dush  azhemahjaud  ;  menuhwah 
dush,  O.ondahshaun  nindenah  pazhik,  mesuh  dush  azhe 
penaunzekahwid  ;  kuhya  Oo-oo  ezhechegan,  nindenah  nin¬ 
dooshkenegeem,  me  suh  goo  azhechegad. 

9  Uhpe  dush  Jesus  kahnoondung  oonoo,  oogemahmah- 
kahdanenemaun,  kequakekahbahwid  dush  oo-oo  keenaud 
ahnishenahban,  enewh  nwahpenuhnegoojin,  kedenenim  suh, 
Kah  nahnauzh  ningemekunse  oo-oo  menik  dabwayanduh- 
moowin,  kah  kuhnuhga  emuh  Xsraeling. 

10  Uhpe  dush  egewh  kahezhenahzhahoondjig  kahtuh- 
gwishenoowaud  emuh  wegewauming,  oogemekahwahwaun 
enewh  buhmeetahgun  menoo-bemahdezenid,  enewh  ah- 
yahkoozenepun. 

1 1  Kepuhgummeahyahmahgud  dush  kahwahbunenig, 
keezhaud  emuh  keche  oodanaung  Nain  aduhming ;  nebe- 
wah  dush  ookekenooahmahgunun  oogeweejewegoon,  kuhya 
nebewah  enewh  ahnishenajiban. 

12  Uhpe  dush  pashoo  ishquandamewung  ewh  keche- 
oodanah  kahtuhgwishing,  benuh,  pazhig  kahnebood  enene 

kepesahgeje-wenah,  nezheka  wagwissepuneen  oogeen,  ke- 
shegahwe  dush  owh  equa ;  nebewah  dush  emuh  oodanaung 
andahnejin  ahnishenahban  oogepemeweejewegoon. 

13  Uhpe  dush  owh  Tabaningad  wuhyahbuhmaud  enewh 
equawun,  oogeketemahganemaun,  00-00  dush  keenaud 
Kagoo  muhwekan. 

14  Oogepetaungenaun  ewh  cheby-oonegunahtik  ;  egewh 
dush  pameweenahjig  kenookekahbahwewug.  O0-00  dush 
keekedoo,  Washkenuhwaweyun,  Puhsegween,  kedenin. 

15  Owh  dush  naboopun  kenuhmuhduhbe,  kuhya  kte- 
mahje-kekedoo.  Oogepuhgeduhnahmahwaun  enewh  oogene. 

1 6  Kesagezewug  dush  kuhkenuh  :  oogewahwezhane- 
mahwaun  edush  enewh  Kesha-Muhnedoon,  00-00  keeke- 
doowaud,  Keche-aunwahjega-wenene  kepuhsegwe  emuh 
anduhzhe  ahyahyung  ;  Kuhya  dush,  owh  Kesha-Muhnedoo 
oogepemoowuddissaun  enewh  oodahnishenahbamun. 

1 7  O0-00  dush  oodezhewabezewin  kesuhswashkahmah- 
gudene  minzee  emuh  Judeaing,  kuhya  dush  egoo  minzee 
enewh  duhnuhkeewinun  emuh  kewetuhyeee  atagin. 

18  Owh  dush  John  oogewahweendahmahgoon  enewh 
ookekenooahmahgunun  kuhkenuh  oonoo  uhyeeen. 

19  Uhpe  dush  owh  John  kahnundoomaud  neezh  enewh 
ookekenooahmahgunun,  oogeezhenahzhahwaun  emuh  ah~ 
yahnid  Jesusun,  00-00  dush  keenaud,  Keen  nuh  kedow  owh 
wahpeezhahgoobunan  ?  gamuh  kayahbe  nuh  bakahnezid 
ningahnundahwahbuhmahnaun  ? 

20  Uhpe  dush  kahpenaunzekahwahwaud  egewh  enene- 
wug  00-00  oogeenahwaun,  John  owh  Baptizooewa-wenene 
ningepeezhenahzhahoogoomin  00-00  cheegooyun,  Keen  nuh 
kedowh  owh  wahpeezhahgoobunan  ?  gamuh  bakahnezid 
nuh  nindahnundahwahbuhmahnaun  ? 

21  Ewh  dush  goo  uhpe  oogenoojemooaun  nebewah 
ayahkoosenejin  kuhya  mahyahnahdahpenanejin,  kuhya 
wamujje-muhnedoomenejin,  kuhya  oogewahbeaun  enewh 
kakeepeengwanej  in. 

22  Jesus  dush  oogenuhquatuhwaun,  00-00  keenaud, 
Mahjaug,  ahweweenduhmahwik  owh  John  oonoo  kahnoon- 
duhmagoon,  kuhya  kahwahbunduhmagoon ;  kakeepeen- 
gwajig  suh  wahbeahwug,  egewh  mamaunjekoosejig  be- 
moosawug,  wamegeejig  peeneahwug,  kuhya  kakebesha-^ 
jig  noonduhmoog,  naboojig  ahbejebahahwug,  kuhya  kate- 
mahgezejig  debahjemootahwahwug  ewh  minwahjemoowim 

23  Shahwandahgooze  suh  owh  kaoosittahwanemese- 
gwan. 

24  Kahuhnemahjahnid  oodooshkenegemun  owh  Johnr 
oogemahje-guhnoonaun  enewh  mahyahmahwenoonejin  ke- 
debahj emau d  enewh  Johnun,  Wagoonan  kahahwewahbun- 
duhmag  emuh  buhgwudduhkummig  ?  ahsahgunushk  nuh 
mamuhtahsing  ? 

25  Wagoonan  nungwahnah  kahahwe-wahbunduhmag  ? 
Enene  nuh  nwahkoouhnuhyad  ?  Benuh  suh,  egewh  manoo- 
koonuhyajig  kuhya  manoo-wesenejig  ahyahwug  emuh  oowe- 
gewaumening  keche-oogemaun. 

26  Wagoonan  nungwuhnah  kahahwe-wahbunduhmag  ? 
Aunwahjega-wenene  nuh  ?  Menungakah  kedenenim,  keche 
ahwahshema  ween  enandahgooze,  aunwahjega-wenene  dush 
ween  apeetandahgoozid. 

27.  Me  muh  wah-owh  00-00  anahjemind  emuh  keche- 
twah-oozhebeeguning,  Benuh,  ningahezhenahzhahwah  ne- 
meezhenahwam  ewh  chenegaunid  kaeneezhahyun,  me  owh 
kezhah  kawahwazhesetood  kedezhahwinun  anahsuhmuh- 
beyun. 

28  Kedenenim  suh  goo,  anduhchewaud  egewh  equang 
kahoonje-neegejig,  kahween  ahweyah  ahwahshema  ahpee- 
tandahgoozese,  apeetandahgoozid  owh  John  Baptizooewa- 
wenene  ;  owh  dush  ween  kache-noondaush  ahpeetandah- 
goozid  emuh  oodoogemahwewining  owh  Kesha-Muhnedoo 
ahwahshema  ahpeetandahgooze  dush  ween  owh. 

29  Kuhkenuh  dush  ogewh  ahnishenahbag,  uhpe  kah- 
noonduhmoowaud,  kuhya  egewh  mahwunjechega-wene- 
wug,  oogewahwezhanemahwaun*  enewh  Kesha-Muhnedoon,, 
John  muh  oobaptizooewawin  keezhebaptizooweahwug. 

30  Eg^wh  dush  Phariseeg,  kuhya  egewh  tebahkoonega- 
wenenewmg  oogeahgoonwatahnahwah  oodenahkoonegawin 
owh  Kesha-Muhnedoo,  wenuhwah  tebenuhwa  keenahkoone- 
goowaud,  kah  muh  oogebabtizooweegoosewaun  enewh. 

31  Keekedoo  dush  owh  Tabaningad,  Ahneen  kaezheah- 
waugwah  egewh  enenewug  noongoom  bamahdezejig  ?  ah¬ 
neen  dush  azhenahgoozewaud  ? 

32  Ezheahyahwug  suh  debishkoo  ahbenoojeyugnamuh- 
duhbejig  emuh  ahtaunde-weguhmigoong,  guhnoonindewaud 
dush,  00-00  ekedoowaud,  Kegenuhguhmootahgoom,  kah 
dush  kegenemeseem  ;  ahnoo  kuhya  kegemuhwemegoonv 
kah  dush  kegemuhweseem. 

33  KepeSzhah  muh  owh  John  Baptizooewa-wenene  kah 
ween  oogeaumwahseen  buhquazhegun,  kah  kuhya  ooge- 
menequaseen  shooweminahboo  ;  00-00  dush  kedekedoom, 
Ookekishkahwaun  enewh  mujje-muhnedoon. 

34  Owh  dush  ween  Enene  Oogwissun  peezhaud  wese- 
nid  kuhya  menequad ;  00-00  dush  kedekedoom,  Benuh, 
nabahdezid  enene,  kuhya  natuh-menequad  ewh  shoowemin¬ 
ahboo,  waujekewaemaud  enewh  mahwunjechega-wenene- 
wun  kuhya  majeezhewabezenejin  ! 

35  Ewh  suh  nebwahkahwin  oominwanemegoon  kuhke- 
nuh  enewh  oonejahnesun. 

36  Oogenundoomegoon  dush  pazhik  Pharisee-wenene- 
wun,  chewedoopuhmaud.  Kepeendega  dush  emuh  oowege- 
waumening  enewh  Pharisee- wenenewun,  kenuhmuhduhbe 
dush  chewesenid. 

37  Benuh  dush,  pazhig  equa  emuh  oodanaung  kahmujje- 
ezhewabezid,  uhpe  kekanemaud  chewesenenid-  emuh  oowe- 
gewaumening  enewh  Pharisee-wenenewun,  oogepetoon  ewh 
alabaster  mukkukoons  ewh  manoo-mahgwuk  noomenegun, 

38  Nebuhwid  dush  oosittahning  oopikwunahning  anuh- 
kukayah  kemuhwe,  oogemahje-geseahbahwahtoomahwaun 
enewh  oosittahne  enewh  oosebeengooiin,  kuhya  dush  ke- 
kahsesittawaud  oominnesissun  keahyood,  oogeoojeendah- 
nun  dush  oosittahne,  kuhya  oogeahtahwaun  ewh  noome¬ 
negun. 

39  Uhpe  dush  wuhyahbunduhmenid  enewh  Pharisee- 
wenenewun  kahnundoomegoojin,  keguhnoonindezoowun, 
00-00  keekedoonid,  Wah-owh  enene  kishpin  aunwahjega- 
wenenewegoobun,  oodahgekekandaun  ewh  azhewabezenid 
equawun  tuhyaungenegoojin  :  mujje-ezhewabezewun  muh. 

40  Jesus  dush  oogenuhquatuhwaun,  oo-keenaud,  Simon, 
gagoo  keweenin.  Ween  dush  keekedoowun,  Kakenooah- 
mahgayun,  mahnoo  kekedoon. 

41  Pazhik  ahweewa-wenene  oogemuzzenuhahmahgoon 
neezh  enenewun  :  naunwauk  shooneaunsun  oogemuzzenuh¬ 
ahmahgoon  ;  menuhwah  dush  pazhig  oogemuzzenuhahmah¬ 
goon  nahnemeduhnuh  shooneaunsun. 

42  Oogewabenuhmahwaun  suh  nuhyazh  oomuzzene- 
egunene,kah  muh  gagoo  oogeahyaunsenahwah  katebahahah- 
mahgawaud.  Weenduhmooweshin,  ahwanan  oogoo  neezh 
kakeche-sahgeaud  enewh  ? 

43  Simon  dush  oogenuhquatuhwaun,  00-00  keekedood, 
Nindenandum  suh,  owh  nebewah  kahwabenuhmahwind. 
Oo-oo  dush  oogeenaun,  Quuhyuk  suh  kedenandum. 

44  Kequakequanetahwaud  enewh  equawun,  00-00  dush 
oogeenaun  enewh  Simonun,  Kewahbuhmah  nuh  wah-owh 
equa  ?  Ningepeendega  emuh  andahyun,  kah  dush  kege- 
meezhese  ewh  nebe  chekesebegesittayun  ;  mahbuh  dush 
ningekesebegesittanig  enewh  oosebeengooiin  ahyood,  kuhya 
ningekahsittanik  wenesisun  ahyood. 

45  Kahween  kegeoojeemese:  wah-owh  dush  equa  kahah- 
koo-peendegayaun  kah  wekah  kepoonetoose  oojeendung 
enewh  nesittun. 

46  Kahween  kegeseegenuhmahwese  ewh  noomenegun 
emuh  nishtequauning  :  wah-owh  dush  equa  oogeseegenaun 
ewh  noomenegun  emuh  nesittaung. 

47  Kedenin  suh  dush,  Oomujjeezhewabezewinun,  buh~ 
yahteenudenegin,  wabenuhmahwah  ;  kekeche-sahgeewa 
muh  ;  owh  dush  punge  atuh  kahwabenuhmahwind,  punge 
atuh  sahgeewa, 

48  O0-00  dush  oodenaun  enewh  equawun,  Kewabenuh- 
mahgoo  kemujjeezhewabezewinun. 

49  Egewh  dush  kahweedoopuhmahjig  kemahje-keke- 
doowug  emuh  oodaewaung,  Ahwananedoog  mahbuh  wuh- 
yabenuhmahgad  kuhya  mujjeezhewabezewinun  ? 

50  O0-00  dush  oogeenaun  enewh  equawun,  Kedabwa- 
yanduhmoowin  kegebemahjeegoon  ;  mahjaun  emuh  pe- 
zaunewa  wining. 


CHAR  VIII. 


EPUGGUHMEAHYAHMAHGUD  suh  nahguj,  ke- 


ix  puhbahmoosa  emuh  anduhching  enewh  keche-ooda- 
nahwun  kuhya  enewh  oodanaunsun,  kepuhbahkuhgequad 
kuhya  kepuhbahdebahdoodung  ewh  manootahgwuk  oodoo- 
gemahwewine-minwahjemoowin  owh  Kesha-Muhnedoo  ; 
oogeweejewaun  dush  enewh  metauswe-ahshe-neezh  ookeke- 
nooahmahgunun. 

2  Ahnind  dush  equawug,  kahnoojemooi'ndebuneeg  ke- 
oomujje-muhnedoomewahgoobun  kuhya  keahkoozewah- 
goobun,  Mary  Magdalene  azhenekahzood,  me  suh  owh 
neezhwahswe  mujje-muhnedoon  kahsahgejenootahgood. 

3  Kuhya  Joannah,  wewun  owh  Chusa  ooguhnuhwan- 
jega-wenenemun  owh  Herod,  kuhya  Susanna,  kuhya  nebe- 
wah  ahnind,  kahmeenahjig  enewh  ootebenuhwawezewine- 
waun. 

4  Uhpe  nebewah  ahnishenahbag  kahmahwunjeedewaud 
kuhya  kepenaunzekahwahwaud,  anduhching  oodanahwun 
kepeoonjebahwaud,  keahwajega  : 

5  Pazhik  ketega-wenene  kesahgahum  chesuhswawabe- 
nung  ewh  menekaun  :  ewh  dush  kesuhswa-wabenegad,  ah¬ 
nind  kepungesinoon  emuh  mahyahwekunah  ;  me  dush  ke- 
tuhkookahjegahdag,  kuhya  egewh  penaseyug  kezhigoong 
ayahjig  oogepemoozhahgoondahnahwah. 

6  Kuhya  ahnind  oogedahbik  kepungesinoon ;  uhpe 
dush  kahsahgukeeg,  keneboodawun,  kah  muh  kenebewuh- 
kummegahsenoon. 

7  Ahnind  dush  magwa- menasuhgahwu n zhekaug  ke¬ 
pungesinoon  ;  egewh  menasuhgahwunzheeg  ketuhgoo-mah- 
jegewug,  oogeahnegeendahnahwah  dush. 

8  Ahnind  dush  emuh  wanesheshing  uhkeeng  kepunge¬ 
sinoon,  kemahjegin,  kuhya  kemeenewun  ningoodwauk  duh- 
ching  menik.  Uhpe  dush  oonoo  kahekedood,  kepepahge, 
Ahwagwan  suh  watuhwugahgwan  chebezindung,  mahnoo 
tahbezindum. 

9  Oogeguhgwajemegoon  dush  enewh  ookenooahmah- 
gunun,  oo-oo  dush  keegood,  Ahneen  azhenesittotahgwuk 
maunduh  ahwajegun? 

j  io  Oo-oo  dush  oogeenaun,  Kenuhwah  suh  kemeene- 
goom  chekekanduhmag  enewh  kahmoodukin  emuh  oodooge- 
mahwewining  owh  Kesha-Muhnedoo :  bakahnezejig  dush 
ween  emuh  ahwajeguning  ;  ewh  ahnoo  wahbewaud  chewah- 
besigwah,  kuhya  ahnoo  noonduhmoowaud  chenesittootun- 
sigwah. 

11  Benuh  suh,  ewh  ahwajegun  oo-oo  ezhesin  :  Ewh 
menekaun  me  ewh  oodekedoowin  owh  Kesha-Muhnedoo. 

12  Oonoo  dush  mahyahwekunah  kahpungesingin,  mesuh 
egewh  nwaundungig,  petuhgwishin  dush  owh  mujje-muhne- 
doo,  muhkummaud  dush  ewh  ekedoowin  oonje  oodaening, 
chedabwayanduhsenid  kuhya  chebemahdezesenid. 

13  Oonoo  dush  oogedahbik  kahpungesingin  me  suh 
egewh  nwaundungig,  emuh  moojegezewining  ezheoodah- 
penuhmoowaud  ewh  ekedoowin ;  oogoo  dush  kahween  00- 
jeebekahwesewug,  ahjenah  dabwatuhmoog,  uhpe  dush 

enewh  kuhgwajeedewmun  wadesegoowaud,  me  suh  azhe- 
ahzhasawaud. 

14  Ewh  edush  magwa  menasahgahwunzhekaug  kah- 
pungesingin  mesuh  egewh  uhpe  kahnoonduhmoowaud,  suh- 
yahguhungig,  oonduhmeegoowaud  enewh  oonzaumanduh- 
duhmoowinun  kuhya  kechetwahwezewinun  kuhya  maun- 
duh  bemahdezewine-oonahnegoozewinun,  kah  dush  wawane 
tamenewesewug. 

15  Ewh  dush  kahpungesing  emuh  wanesheshing  uh- 
keeng,  mesuh  egewh  uhpe  kahnoonduhmoowaud  ewh  eke- 
doowin  emuh  quuhyukwuk  kuhya  wanesheshing  oodae- 
maung,  ewh  guhnuhwanduhmoowaud,  kuhya  meenewe- 
waud  emuh  minwahdanemoowining. 

16  Kahween  ahweyah  uhpe  kahsuhkuhung  wahsah- 
koonanjegun,  ookahdunseen  emuh  ahnahme-oonahguning, 
gamuh  ahnahme-nebahguning,  emuh  suh  wahsuhkoonanje- 
gun-ahbikoong  oodahtoon,  kuhkenuh  egewh  paundegajig 
cheoonjewahbunduhmoowaud  ewh  wahsayahzewin. 

1 7  Kah  muh  gagoo  kahjegahdasenoon,  mesuh  atuh  ka- 
mezheshuhwechegahdag  ;  kah  kuhya  gagoo  emuh  kemoo- 
dezining  ahchegahdasenoon,  me  atuh  emuh  wahsayahze- 
wining  cheahtag. 

18  Nahnahguhdahwanduhmook  ewh  azhenoonduhmag  : 
ahwagwah  muh  ayahmoogwan,  tahmeenah;  ahwagwan  dush 
ayaunsegwan,  tahmuhkummah  ewh  uhyenanemind  cheah- 
yaung. 

19  Kepeezhahwun  oogeen  kuhya  wejekewaiin,  kah  dush 
kekushketoosewun  chepenaunzekahgood,  apeech  bahtuh- 
yeenid  enewh  ahnishenahban. 

20  Kewahweenduhmahwah  dush,  00-00  keegood  enewh 
ahnishenahban,  Benuh,  kenunduhwahbuhmegoog  keguh 
kuhya  egewh  kejekewaug  ahgwahjeeng  nebahwewaud. 

21  Ween  dush  oogenuhquatuhwaun  00-00  keenaud, 
Egewh  nwaundungig  kuhya  mahkindungig  oodekedoowin 
owh  Kesha-Muhnedoo,  mesuh  oogoo  ninguh  kuhya  nejeke-  - 
waiig. 

22  Kepuhgummeahyahmahgud  suh  goo  goomuhpe 
kezheguk,  kepooze  emuh  nahbequauning  kuhya  ookeke- 
nooahmahgunun  :  00-00  dush  oogeenaun,  Umba  ahgahming 
ezhetuhkummahoodah.  Medush  keiihnekaundenegawaud. 

23  Magwah  dush  pemahshewaud  kenebah  owh  Jesus 
kepuhgummahnemudene  dush,  kekeche-nootinenig  emuh 

kechegummeeng ;  kemooshkenabewug,  kekeche-nuhneezah- 
nezewug  dush. 

24  Kepenaunzekahwahwaud  oogeahmuddenahwaun,  00- 
00  keenahwaud,  Wagemahweyun,  wagemahweyun  neneboo- 
min  gooshah.  Ween  dush  keoonishkah,  oogenuhneebekin- 
daun  ewh  noodin  kuhya  ewh  kechegummee  kache-maun- 
gaushkaug  :  kepoonahnemud  edush,  kuhya  keaunwahtin. 

25  O0-00  dush  oogeenaun,  Ahneende  kedabwayanduh- 
moowinewah  ?  Sagezewaud  dush  kekeche-mahmahkahdan- 
duhmoog,  00-00  dush  kekeche-guhnoonendewug,  Ahwanane- 
doog  wah-owh !  ookuhgaunzoondaun  muh  ewh  nootin 
kuhya  ewh  nebee,  oobezindahgoon  edush. 

.  26  Kepuhgummahshewug  dush  emuh  ooduhkeemewaung 
egewh  Gadareneiig  emuh  ahgahming  Galilee  duhzhe  uhkee. 

27  Kahpekuhbaud  edush,  oogepenuhquaskahgoori  pazhik 
enewh  enenewun  oodanaung  wanjebahnejin  wamujje-muh™ 
nedoomenejin,  maweshah  akoo-ezhewabezenid,  kuhya  pin- 
gwahshahgedenid,  emuh  wegewauming  dahsenid,  me  atuh 
emuh  chebaguhmigoong. 

28  Uhpe  dush  wuhyahbuhmaud  enewh  Jesusun,  keke- 
che-ahyahshequa,  keahpuggezoo  dush  emuh  oosittahning^ 
keche-anegook  kekekedoo,  00-00  keekedood,  Ahneen  ka- 
doodahdeyung  Jesus  wagwissemik  owh  Kache-ishpandah- 
goozid  Kesha-Muhnedoo  ?  Kepahgoosanemin  chekoodug- 
geesewun. 

29  (O0-00  mahween  oogeenaun  enewh  wahnezenejin 
muhnedoon,  Pesahgezekow  owh  enene,  Nuhningim  muh 
oogeoodahpenaun :  ahnoo  dush  keminjemahpechegahzoo 
pewahbikoo-minjemahpechegunun  kuhya  tuhkoobejegunun 
oonje  oogepegoobetoonun  enewh,  keezhewenegood  dush 
enewh  mujje-muhnedoon  emuh  buhgwuhduhkummegaung.) 

30  Jesus  dush  oogeguhgwajemaun  00-00  keekedood, 

Ahneen  azhenekahzooyun  ?  00-00  dush  keekedoowun, 

Legion  suh  nindezhenekauz  :  nebewah  muh  mujje-muhne- 
doog  oogepeenjenahwashkahwahwaun  enewh  gnenewun. 

31  Oogepahgoosanemahwaun  dush  enewh  Jesusun  che- 
ezhenahzhahoosewindwah  emuh  ahnaumahkummig. 

32  Keahyahwug  dush  nebewah  kookooshug  emuh 
wahj ewing  and uhzhe-wesenewaud  :  oogepahgoosanem a h- 
waun  chepuggedenuhmahgoowaud  chepeenjenahwashkah- 
wahwaud  enewh  kookooshun ;  oogepuggedenahmahwau  n 
dush. 

33  Egewh  dush  mujje-muhnedoog  kahsahgezekahwahr 
waud  enewh  enenewun,  oogepeenjenahwashkahwahwaun 
enewh  kookooshun  ;  egewh  dush  kookooshug  kekuhkujje- 
wabuhedewug  emuh  kechegummeengj  me  dush  kebwuh- 
naumahbawahwaud. 

34  Egewh  dush  ashummahwahpun  uhpe  wuhyahbunduh- 
moowaud  e-ewh  kahezhewabuk,  kedozhemoowug,  kuhya 
keahwedebahj emoowug  emuh  keche-oodanaung  kuhya'emuh 
duhnuhkewining. 

35  Kepesahgahuhmoog  chewahbunduhmoowaud  e-ewh 
kahezhewabuk;  kehpenaunzekahwahwaud  enewh  Jesusun, 
oogemekahwahwaun  enewh  enenewun  kahsahgejenootah- 
good  mujje-muhnedoon,  nuhmuhduhbenid  emuh  oosittah- 
ning  enewh  Jesusun,  pesekoonuhyanid,  kuhya  nebwahkahnid : 
kesagezewug  dush. 

36  Oogeweenduhmahgoowaun  dush  enewh  kahwahbun- 
jeganejin  e-ewh  kahezhenoojemooind  owh  kakishkahwah- 
pun  enewh  mujje-muhnedoon. 

37  Kuhkenuh  dush  egewh  anduhnuhkeejig  emuh  ane- 
gookwaug  ooduhkeemewah  egewh  Gadareneiig,  oogepah- 
goosanemahwaun  enewh  Jesusun  chemahjahnid  oonje 
anduhzhe-ahyahwaud  ;  kekeche-sagezewug  muh:  uhpe  dush 
kahpoozid  emuh  nahbequauning,  kekewa. 

38  Owh  dush  enene  kahpesahgejenootahgood  enewh 
mujje-muhnedoon  oogepahgoosanemaun  enewh  Jesusun  che- 
weejewaud :  Jesus  dush  oogemahjenahzhahwaun,  00-00 
keekedood, 

39  Ezhekewan  emuh  kewegewauming,  kuhya  debah- 
doodun  enewh  keche-uhyeeen  kahdoodook  owh  Kesha- 
Muhnedoo.  Kemahjah  dush,  emuh  anegookwauk  ewh  00- 
danah  kedebahdoodung  enewh  keehe-uhyeeen  kahdoodah- 
good  enewh  Jesusun. 

40  Kepuhgummeahyah  dush,  uhpe  kahpiskahbid  owh 
J.esus,  oogemenoooodahpenegoon  enewh  ahnishenahban  : 
kuhkenuh  muh  oogepeegoon. 

41  Benuh  dush  kepeezhah  pazhig  enene,  Jairusazhe- 
nekahzood,  kahoogemahkundung  ahnuhmea-weguhmig : 
keahpuggezoo  dush  emuh  oosittahning  enewh  Jesusun, 
kuhya  dush  kepahgoosanemaud  chepeezhahnid  emuh  oowe- 
gewauming. 

42  Kepazhikoowun  muh-atuh  oodahnun,  koonemah  me- 
tahswe-ahshe-neezhoo-pepoon-uhgezegoobun,  gagah  dush. 

keishquah  bemahdezenegoobun.  Uhnemahjaud  dush  ooge~ 
sinsekahgoon  enewh  ahnishenahban. 

43  Pazhik  dush  equa  masqueewahpenad  metahswe-ahshe 
neezhod-kekenoonoowinun,  kahbahnahjetood  kuhkenuh  oo- 
tebenuhwawezewinun  ketebahahmahwaud  enewh  mushke- 
ke-wenenewun,  kah  dush  kuhnuhga  oogenoojemooegooseen 
enewh. 

44  Kepeezhaud  emuh  oopikwunahning  enewh  Jesusun 
ketaungenuhmahwaud  dush  tatebegwahdanig  ewh  oopese- 
koowahgun  :  kazhetena  dush  kepangoo-ahyahne  ewh  kah- 
oonjejewunenig  oomisqueem. 

45  Jesus  dush  keekedoo,  Ahwanan  owh  kataungenid  ? 
Uhpe  dush  kuhkenuh  kahahgoonwatuhmenid,  oo-oo  ooge- 
egoon  enewh  Peterun  kuhya  enewh  wahjewegoojin,  Nindoo- 
gemaum,  kesinsekahgoog  egewh  waqueenoojig,  kedekid 
dush,  Ahwanan  kahtaungenid  ? 

46  Jesus  dush  00-00  oogeenaun,  Ahweyah  suh  goo 
ningetaungenik  :  nekekandaun  muh  mushkahwezewin  emuh 
neyowing  keoonjemahjahmahguk. 

47  Owh  dush  equa  kahwahbundung  chekekanemind, 
kepeezhah  nuhningishkaud,  kuhya  keoojecheengwuhnetuh- 
waud,  kedebahjemoo  dush  emuh  enahsuhmenid  kuhkenuh 
enewh  ahnishenahban,  ewh  kahoonje-taungenaud,  kuhya 
kazhetena  kenoojemooind. 

48  O0-00  dush  oogeenaun,  Soongedaan  nindahnis,  ke- 
dabwayanduhmoowin  kegebemahjeegoon  ;  emuhpezaune- 
wawining  ezhemahjaun. 

49  Magwah  dush  kayahbe  kekedood,  peezhahwun 
pazhik  kahbeoonjebahnid  emuh  andaud  owh  wagemahkun- 
dung  ewh  ahnuhmea-weguhmig,  00-00  dush  keegood,.  Ahzhe 
keneboo  kedahnis  ;  kagoo  oodummeahkan  owh  kakenooah- 
mahgad. 

50  Uhpe  dush  Jesus  kahnoondung  oogenuhquatuhwaun^ 
00-00  keekedood,  Kagoo  sagezekan  :  dabwayandun  atuh, 
tahnoojemooah  dush. 

5 1  Uhpe  dush  kahpeendegad  emuh  wegewauming, 
kahween  ahweyah  oogepeendeguhnahseen,  me  atuh  Peterun 
kuhya  Johnun  kuhya  Jamesun,  kuhya  enewh  oosun  kuhya 
enewh  oogeen  owh  kegaungooqua. 

*  5 2  Kuhkenuh  dush  kemuhwewug  kuhya  kepnhkittaed- 
ezoowug  equazansun  oonje,  keekedoo  dush  ween,  Kagoo 
muhwekagoon  ;  kahween  neboose,  nebah  suh  goo. 

53  Oogekaunjbahpeahwaun,  kekekanemahwaud  kagate 
neboonid. 

54  Uhpedush  kahsahgeje-nahzhahwaud  kuhkenuh,  ke- 
taungenahmahwaud  ooneenjene,  oogepepahgemaun  dush 
00-00  keekedood,  Aquazanseweyun,  oonishkaun. 

55  Medush  kepiskahbenid  enewh  oojechaugwun,  bah- 
bega  dushkepuhsegwewun;  keekedoo  dush  cheahshumme- 
mind. 

56  Kemahmahkahdahduhmoon  dush  ooketezemun  owh 
equazans ;  oogeaungwahmemaun  dush  ahweyah  enenewun 
cheweendnhmoowahsenid  ewh  kahezhechegad. 


CHAP.  IX. 


HPE  dush  k ah m ah wu nzoomau d  enewh  metahswe-ah- 


u  she-neezh  kekenooahmahgunun,oogemeenaun  kushke- 
awezewin  chesahgeje-wabenahnid  kuhkenuh  enewh  mujje- 
muhnedoon,  kuhya  chenoojemooahnid  ahnooj  anahpenane- 
jin  ahyahkoosenejin. 

2  Oogemahjenahzhahwaun  dush  chedebahdooduhmenid 
ewh  oodoogemahwewin  owh  Kesha-Muhnedoo,  kuhya 
chenoojemooahnid  enewh  ahyahkoosenejin. 

3  O0-00  dush  oogeenaun,  Kagoo  ween  oodahpenunka- 
goon  gagoo  kaahyooyag  emuh  meekunaung,  kahween 
suhkuhoowinun,  kali  kuhya  ewh  nuhwuhpoowine-mushke- 
mood,  kah  kuhya  buhquazhegun,kah  kuhya  shooneyah,kah 
kuhya  kegahahyaunsenahwaun  naneezh  puhpeesuhkoowah- 
gunun. 

4  Tebe  dush  kepeendegawagwan  wegewauming,  dahyook 
emuh  kuhya  suhsahguhuhmoog. 

5  Anduhchewahgwan  dush  egewh  kaoodahpenesen- 
oonagoog,  uhpe  uhnenuhguhduhmag  ewh  oodanah,  pahpah- 
wesittaneyook  ewh  weyuggussa  chedebahjemindwah  ewh 
azhewabezewaud. 

6  Uhpe  dush  kahmahjahwaud,kepahbahezhahwug  emuh 
oodanaung,  pahbHidebahdooduhmoowaud  ewh  minwahje- 
moowin  kuhya  minzeewa  kepahbahnoojemooewawaud. 

7  Owh  dush  Herod  tetrarch  oogenoondaunun  kuhkenuh 
enewh  azhecheganid ;  magwah  dush  oogenahnahgah- 
dahwandaun  e-ewh  kahegood  ahnind  00-00  keekedoonid, 
Mesuh  wah-owh  John  ahyahbejebaud. 

8  Ahnind  dush,  Ketuhgwishin  owh  Elias ;  ahnind  dush 
keekedoowun,  Pazhik  kata  aunwahjega-wenene  keoonish- 
kah. 

9  Herod  dush  oo-oo  keekedoo,  Ningekishkegwaoomah 
owh  John;  ahwanan  dush  mahbuh,  nwaunduhmoowug 
oonoo  ahnookeewinun  ?  oogenundahkekanemaun  dush. 

10*  Kahpiskahbewaud  egewh  ahpostleug  oogeweenduh- 
mahwahwaun  ewh  kahezhechegawaud.  Oogeoodahpenaun 
dush,  kuhya  puhkayeee  oogeezheweenaun  emuh  buhgwuh- 
duhkummig,  chegeoodanah  Bethsaidgi  kahezehenekahdag. 

1 1  Egewh  dush  ahnishenahbag,  uhpe  kakanemahwaud, 
oogenoopenuhnahwaun :  oogeoodahpenaun  dush,  kuhya 
oogedebahjemootahwaun  ewh  anandahgwuk  oodoogemah- 
wewin  owh  Kesha-Muhnedoo,  kuhya  oogenoojemooaun 
enewh  wahnoojemooegoozenejin. 

12  Uhpe  dush  kahoonahgooshenig,  oogepenaunzekah- 
goon  enewh  metahswe-ahshe-neezh  oo-oo  dush  keegood, 
Mahjenauzhahwe  egewh  ahnishenahbag,  cheoonjepahbah- 
ezhahwaud  emuh  oodanaunsing  kuhya  kewetuheee  duhnuh- 
keewining  atagin  chekuhbashewaud  kuhya  cheahyahmoo- 
waud  ewh  meejim  ;  puhgwuhduhkummegah'  suh  oomuh 
anduhzhe-ahyahyung. 

13  Oo-oo  oogeenaun,  Kenuhwah  ahshummik.  Oo-oo 
dush  oogeegoon  enewh,  Kahween  gagoo  nindahyaunsemin, 
me  atuh  naunun  buhqnazhegunug,  kuhya  neezh  gegooyug : 
kishpin  atuh  ahwekishpenuhtooyaungoobun  meejim  cheoon- 
jewesenewaud  kuhkenuh  oogoo  ahnishenahbag. 

14.  Koonemah  nahnun  metauswauk  duhchegwahpun 
egewh  enenewug.  Oo-oo  dush  oogeenaun  enewh  ookeke- 
nooahmahgunun,  Nuhmuhduhbeik  chenebenabewaud  che- 
nanahnemeduhnuhwawaud. 

1 5  Mesuh  kahezhechegawaud,  kahnuhmuhduhbeahwaud 
dush. 

16  Kahoodahpenaud  dush  enewh  nahnun  buhquazhe- 
gunun,  kuhya  neezh  gegooyun,  keenahbe  kezhegoong  enuh- 
kuhkayah,  kemahmooyahwa,  kuhya  dush  oogebuhquabe- 
naun,  oogeenenuhmoowaun  dush  enewh  kekenooahmah- 
gunun  chemeenahnid  enewh  ahnishenahban. 

1 7  Kewesenewug  dush,  kuhya  kuhkenuh  ketabesenewug : 
kesuggukkenegahdawan  enewh  ishquunjegunun,  metahswe- 
ahshe-neazh  kookoobenahgunun  kemooshkenawun. 

18  Kepuhgumme&hyah  dush,  magwah  kenezheka-ahnuh- 

me&ud,  oogeweej ewegoon  enewh  ookenooahmahgunun, 
oogeguhgwajemaun  dush,  00-00  keekedood,  Ahneen  ezhe- 
waud  egewh  ahnish’enahbag  ewh  neen  ahweyaun? 

19  Oogenuhquatuhwahwaun  dush  00-00  keenahwaud, 
John  owh  Baptizooewa-wenene;  ahnind  dush,  Elias;  kuhya 
ahnind,  Pazhik  egewh  kata  aunwahjega-wenenewug  keah- 
bejebah. 

20  O0-00  dush  oogeenaun,  Kenuhwah  dush,  Ahwanan 
azheyag  ahyahweyaun  ?  Peter  dush  kenuhquatum,  00-00 
keenaud,  Oo-Christemun  owh  Kesha-Muhnedoo. 

21  Oogeauugwahmemaun  dush,  keekedood  chedebahje- 
mootahwahsenid  ahweyah  00-00  uhyeee  ; 

22  O0-00  keekedood,  Nundahwandahgooze  suh  owh 
Enene  Oogwissun  nebewah  chekootuggandung,  cheahgoon- 
wayanemegood  dush  enewh  katezenejin,  kuhya  enewh 
keche-sahsahgewej  ega-wenenewun,  kuhya  oozhebeega-we- 
nenewun,  kuhya  chenesind,  kuhya  nesoogoonuhgudenig 
eheahbejebaud. 

23  O0-00  dush  oogeenann  kuhkenuh,  Kishpin  ahweyah 
wenoopenuhzhid,  mahnoo  tahahgoonwayanindezoo,  oogah- 
oodahpenaun  dush  oodahzhedayahtikoom  anduhsoo-kezhe- 
gudenig,  nigahnoopenuhnik  dush. 

24  Ahwagwan  muh  kawebemahjetoogwan  oobemahdeze- 
win  oogahwuhnahjetoon  suh  :  ahwagwan  dush  kawuhnahje- 
toogwan  oobemahdezewin  neen  oonje,  mesuh  owh  kabemah- 

#  jetood. 

25  Ahneen  dush  kaoondezid  enene,  ahnoo  kushketood 
kuhkenuh  anegookookummegaug  ewh  uhkee,  kishpin  nish- 
wahnahdezid  gamuh  wabenegahzood  ? 

26  Ahwagwan  muh  kaahguddanemegwan  kuhya  enewh 
nindekedoowinun,  mesuh  enewh  kaahguddanemahjin  owh 
Enene  Oogwissun,  uhpe  petuhgwishing  emuh  tebenuhwa 
oopeshegandahgoozewining  kuhya  oopeshegandahgoozewinr 
ing  owh  Wayoosemind  kuhya  oopezhegandahgoozewine- 
waung  egewh  kachetwahwezejig  angenug. 

27  Kagate  kedenenim,  Ahnind  ahyahwug  oomuh  nahbah- 
wejig  kataungunduhsegoog  ewh  neboowin,  bahmah  atuh 
kewahbunduhmoowaud  ewh  oodoogemahwewin  owh  Kesha- 
Muhnedoo. 

28  Kepuhgummeahyah  dush  uhpe  kahishquah-kekedoodl 
oonoo  ekedoowinun  kuhnuhbuj  neshwausoogoonuhgudenig,, 
oogeoodahpenaun  enewh  Peterun  kuhya  enewh  Johnunj 

kuhya  enewh  Jamesun,  keahmujjewad  emuh  wahjewing 
cheahnuhmeaud. 

29  Kepuhgummeahyah  dush  magwah  ahnuhmeaud 
kequakezhenahgwudene  oodagwy  kuhya  oodahwewin  ke- 
wahbishkahne  kuhya  kewahsashkahne. 

30  Benuh  dush,  oogepeguhnoonegoon  enewh  neezh 
enenewun,  mesuh  Moses  kuhya  Elias. 

3 1  Kepeshegandahwudene  oodezhenahgoozewinewah, 
kuhya  dush  oogeduhzhindahnahwah  ewh  ooneboowin,  ewh 
katebishkoosetood  emuh  Jerusaleming. 

32  Peter  dush  kuhya  ooweej  ekewaemun  kepeengooshe- 
wug :  magwah  dush  kenebahsigwah  oogewahbundahnah- 
wah  Jesus  oopeshegandahgcozewin  kuhya  neezh  enewh 
enenewun  wauj  ekahbahwetahgoonej  in. 

33  Kepuhgummeahyah  dush,  Jesus  magwahnuhguhne- 
good  enewh  enenewun,  00-00  oogeegoon  enewh  Peterun,Nin- 
doogemaum  keche  oonesheshin  oomuh  ahyahyung  :  ningah- 
oozhetoonahnin  neswe  wegewaumun  ;  pazhik  keen  chedah- 
yun,  Moses  dush  pazhik,  kuhya  Elias  pazhik  ;  kah  muh 
oogekekanduhseen  ewh  kahekedood. 

34  Magwah  dush  00-00  ekedood  kepeezhahmahgud 
ewh  ahnuhquud  kepuhduhgwahnishkahgoowaud  dush ; 
kesagezewug  dush  uhpe  kahpeendeganid  emuh  ahnuhquud- 
oong. 

35  Keoonzetahgwud  dush  ewh  inwawin  oonje  ahnuh- 
quudoong,  00-00  keekedoomahguk,  Mesuh  wah-owh  suh-  # 
yahgeiig  ningwis,  me  owh  kabezinduhwag. 

36  Uhpe  dush  kahishquah-muhtwawag,  Jesus  kemekah- 
wah  nezhekawezid.  Kah  dush  ewh  uhpe  oogewahween- 
duhmahwahsewaun  ahweyah  enenewun  oonoo  uhyeeen 
kahwahbunduhmoowaud. 

37.  Kepuhgummeahyahmahgud  dush,  kahwahbunenig 
uhpe  pahnesahkewawaud,  nebewah  ahnishenahban  ooge- 
nuhquashkahgoon. 

38  Benuh  dush,  pazhik  enene  emuh  akoo-ooqueen- 
oowaud  kekeche-pepahge,  00-00  keekedood,  Kakenooah- 
mahgayun  kepahgoosanemin,  guhnuhwahbum  ningwis, 
pazhigoo  muh  nenejahnis. 

39  Benuh  dush,  oodoodahpenegoon  enewh  muhnedoon, 
kahwuhnuhpe  dush  ahyahshequa ;  oodahdoopebenegoon 
dush  kuhya  petawanuhmood  ;  ahgahwah  dush  oonuhguh- 
negoon  kahkeche-bahnahjeegood. 

40  Ningepahgoosanemaug  dush  egewh  kekekenooah- 
mahgunug  chesahgeje-wabenahwaud,  kah  dush  kekush- 
keawezesewug. 

41  Jesus  dush  oogenuhquatuhwaun,  00-00  keekedood* 
Oh  kenuhwah  noongoom  bamahdezeyag  ahyahgoonwayan- 
duhmag  kuhya  kagaunzetuhmag  !  Ahneen  menik  kawee- 
jewenuhgoog  kuhya  kaminwahdanemenenuhgoog  ?  Peezh 
kegwis  oomuh, 

42  Magwah  dush  peezhaud  oogeahpuhguhnegoon  enewh 
mujje-muhnedoon,  kuhya  kedahdoopebenegood  :  Jesus  dush 
oogenuhneebikemaun  enewh  wahnezenejin  muhnedoon 
kuhya  dush  oogenoojemooaun  enewh  quewezansun,  kuhya 
dush  kepuggedenuhmahwaud  enewh  oosene. 

43  Kuhkenuh  dush  oogemahmahkahdandahnahwah  oo~ 
keche-kushkeawezewin  owh  Kesha-Muhnedoo*  Magwah 
dush  kuhkenuh  mahmahkahdanduhmoowaud  kuhkenuh 
kahezhechegad  owh  Jesus,  00-00  oogeenaun  enewh  ookeke- 
nooahmahgunun, 

44  Ahtooyook  emuh  ketahwuggahwaung  oonoo  ninde- 
kedoowinun  ;  owh  muh  Enene  Oogwissun  zhuhyegwah  tah- 
puggedenegahzoo  emuh  ooneenjeening  enewh  enenewun. 

45  Kah  dush  oogenesittootunsenahwah  maunduh  eke- 
doowin,  kah  kuhya  kepuggedenuhmahwahsewug  cheke- 
kanduhmoowaud  :  keahgwushkewug  chekuhgwajemahwah- 
pun  ewh  ekedoowin  azhenesittootahgwuk. 

46  Kekuhgwajindewug  dush,  ahwagwan  menik  anduh- 
chewaud  nahwuj  kakechetwahwandahgoozegwan. 

47  Jesus  dus^  kekandung  azhekuhgwajindewaud  emuh 
oodaewaung,  oogeoodahpenaun  enewh  ahbenoojeiin,  keah- 
saud  dush  pashoo  ween  ahyaud. 

48  O0-00  dush  oogeenaun  enewh  ookekenooahmahgun- 
un,  Ahwagwan  kaoodahpenahgwan  oonoo  ahbenoojeiin 
emuh  nindezhenekahzoowining,  mesuh  owh  wadahpenid 
ahwagwan  dush  wadahpenegwan,  mesuh  owh  wadahpenaud 
enewh  kahahnoozhejin  :  owh  muh  kache-ahgahsheeid  emuh 
ahyahyag,  mesuh  owh  kakeche-ahpeetandahgoozid. 

49  John  dush  oogenuhquatuhwaun  00-00  keekedood, 
Kakenooahmahgayun,  ningewahbuhmahnaun  pazhik  sahge- 
jewabenaud  enewh  mujje-muhnedoon  emuh  kedezhenekah- 
zoowining  ;  ningekenahahmahwahnaun  dush,  kah  muh  ke- 
weej  e  wegoosenaun. 

50  Jesus  dush  00-00  oogeenaun,  Kagoo  kenuhahmah- 
wahkahgoon  :  owh  muh  mahgahnesenoonung  keweedoo- 
kahgoonaun. 

5 1  Kepuhgummeahyahmahgud,  gagah  ketebishkoosanig 
uhpe  kezhegoong  cheezheoodahpenind,  moonzhug  keenahbe 
weezhaud  ewede  Jerusaleming. 

52  Oogeezhenahzhahwaun  enewh  mezhenahwan  chene- 
gahnenid ;  peendegake  wundush  emuh  oodoodanahwewaung 
egewh  Samaritinug  chewahwazhetahmahgood  enewh. 

53  Kah  dush  oogeoodahpenahsewahwaun,  keenahbe 
muh  wahezhaungin  ewede  Jerusaleming. 

54  Uhpe  dush  ookekenooahmahgunun  James  kuhya 
John  wuhyahbunduhmoowaud,  00-00  oogeenahwaun,  Taba¬ 
ningayun,  kedenandum  nuh  cheekedooyaung  ewh  ishkoota 
kezhegoong  cheoonjebahmahguk  chebahnahjeegoowaud 
dush  debishkoo  kahezhechegagoobunan  owh  Elias  ? 

55  Kequakekahbahwe  owh  Jesus,  kenuhneebekemaud 
edush  00-00  keekedood,  Kahween  kekekanduhsenahwah 
ewh  azhewabezeyag. 

56  Kahween  kepeoonje-ezhahse  owh  Enene  Oogwissun 
ehebahnahjetuhmoowaud  enewh  enene wun  oobemahdeze- 
wine,  chebemahjetahmoowaud  atuh.  Pakaunuk  dush  00- 
danaung  keezhahwug. 

5  7  Kepuhgummeahyahmahgud,  uhnebemoosawaud 
emuh  meekunaung,  00-00  oogeegoon  pazhik  enenewun, 
Tabaningayun  kegahnoopenuhnin  tebe  azhahwunan. 

58  Jesus  dush  oogeenaun,  Oowahzh^rug  egewh  wah- 
gooshug,  kuhya  oowussissoonewug  egewh  kezhegoong  duh- 
zhe  penazheyug ;  Owh  atuh  Enene  Oogwissun  kahween 
oodahyaunseen  ewh  kaahpequashemood. 

59  O0-00  dush  oogeenaun  bakahnezenejin,  Noopenuh- 
zheshin ;  00-00  dush  oogeegoon,  Tabaningayan  puhgede- 
nuhmahweshin  netum  cheahweningwuhwug  owh  noosebun. 

60  Jesus  dush  keekedoo,  Mahnoo  egewh  naboojig  00- 
gahningwuhwahwaun  enewh  naboonejin  ;  keen  dush  mah- 
jaun  debahdoodun  dush  ewh  oodoogemahwewin  owh  Kesha- 
Muhnedoo.  * 

6 1  Menuhwah  dush  pazhik  oogeenaun,  Tabaningayun 
kegahnoopenuhnin,  puhgedenuhmooweshin  chenahkahwa- 
ahnahmekahwugwah  egewh  emuh  endahyaung  ayahjig. 

62  Jesus  dush  oogeenaun,  Kahween  ahweyah  takoonung 
ewh  pegoobejegun,  kishpin  ahbuhnahbid  enandahgoozese- 
chepeendegad  emuh  oodoogemahwewining  owh  Kesha- 
Muhnedoo. 

CHAP.  X. 

UHPE  dush  kahishquah-ezhewabuk  oonoo,  owh  Taba- 
ningad  oogeenahkoonaun  neezhwahswe-meduhnuh 
bakahnezenejin,  keezhenahzhahwaud,  naneezh  ewede  enah- 
kuhkayah  wahuhneezhaud,  emuh  anduhching  enewh  00- 
danahwun  kuhya  tebe  wahuhneezhahgoobunan. 

2  Me  dush  00-00  keenaud,  Kagate  ewh  keeshkushke- 
zhegawin  kechemechahmahgud,egewh  dush  ahnooke-wene- 
newug  pungeshawugezewug ;  ahnuhmeatuhwik  suh  owh 
dabandung  ewh  keeshkushkezhegawin  ewh  dush  chepeezhe- 
nahzhahwaud  ahnooke-wenenewun  emuh  ookeeshkush- 
kezhegawining. 

3  Mahjahyook ;  benuh,  kemahjenahzhahoonenim  de- 
bishkoo  mahnishtahnisheensug  emuh  magwa  maheengune- 
kaug. 

4  Kagoo  pemewetookagoon  ewh  shooneyah-mushke- 
mood  kuhya  nuhwuhpoowine-mushkemood,  kuhya  muh- 
kissenun,  kagoo  kuhya  ahnahmekahwahkagoon  ahweyah 
enene  emuh  meekunaung. 

5  Tebe  dush  paundegawagwan  emuh  wegewauming 
netum  00-00  ekedoon,  Mahnoo  ewh  pezaunewawin  tahali- 
yahmahgud  oomuh  wegewauming. 

6  Kishpin  dush  owh  pezaunewawine-wagwissemind 
ahyaud  emuh,  mahnoo  kepezaunewawinewah  tahahyahmah- 
gud  emuh  :  kishpin  dush  ween  ahyahsig,  nayaub  kegah- 
peoodissegoonahwah. 

7  Me  dush  emuh  wegewauming  cheduhnezeyag,  mee- 
jeyag  kuhya  menequayag  enewrh  egoo  uhyeeen  kaahshum- 
megooyagoon  :  kagate  muh  ahpeetandahgooze  owh  ahnoo- 
ke-wenene  chetebahahmahwind.  Kagoo  papuhkaunuk  we¬ 
gewauming  ezhekoozekagoon. 

8  Tebe  dush  kapeendegawagwan  keche-oodanaung, 
kishpin  oodahpenenagwah,  meejeyook  enewh  uhyeeen 
ashummegooyagoon. 

9  Noojemoo'ik  dush  egewh  ahyahkoozejig  emuh  daban- 
dahgoozej ig,  00-00  dush  enik,  Gagah  zhuhyegwah  kedoo- 
dissegoonahwah  oodoogemahwewin  owh  Kesha-Muhnedoo. 
205 


ST.  LUKE. 


10  Tebe  dush  emuh  oodanaung  kapeendegawagwan, 
oodahpenesenoowagwan  edush,  sahguhumoog  emuh  mee- 
kunaung,  00-00  dush  ekedooyook. 

11  Pooch  weyuggussaewung  ewh  kedoodanahwewah, 
ewh  agokamahguk  emuh  neyowenaung  newabenahmin : 
kekanduhmook  suh  dush,  Gagah  zhuhyegwah  kepeoodisse- 
goonahwah  ewh  oodoogemahwewin  owh  Kesha-Muhnedoo. 

12  Kedenenim  suh,  Nahwuj  puhbanug  tahdoodahje- 
gahda  ewh  Sodom,  ewh  uhpe  kekezheguk,  dush  ween  ewh 
oodanah, 

1 3  Kuhgwahnesugguhkummig  keen  Chorazin !  kuh- 
gwahnesugguhkummig  keen  Bethsaida !  kishpin  muh  emuh 
Tyreing  kuhya  emuh  Sidoning  keezhechegahdagebun 
enewh  keche-mushkahwezewinun  kahezhechegahdagin  oo- 
muh  keen  ahyahyun,  mawezhah  tahgeaunwanindezoowug 
chegenuhmuhduhbewahpun  emuh  mushkemoodagining  kuh¬ 
ya  emuh  peengweeng. 

14  Nahwuj  dush  puhbanug  tahdoodahjegahda  ewh  Tyre 
kuhya  ewh  Sidon  uhpe  tebahkoonegang  kenuhwah  dush 
ween. 

15  Keen  dush  Capernaum,  peenish  keche-kezhegoong 
wambenegahzooyun,  emuh  mujje-ishkootang  kegahneswa- 
benegoo. 

16  Owh  bazindoonag  nebezindaug  suh  goo  ;  owh  dush 
kabahbahmanemesenoowag  kahween  nebahbahmaneme- 
goose  ;  kuhya  owh  kabahbahmanemesig,  kahweenoobah- 
b ah m an e in  ah s e e n  enewh  kahahnoozhenejin. 

17  Kepiskahbewug  dush  egewh  neezhwahswe-meduh- 
nuh  moojegezewaud,  00-00  keekedoowaud,  Tabaningayun 
kedabwatahgoonahnig  pooch  egewh  mujje-muhnedoog,  ke- 
dezhenekahzoowining  oonje. 

18  O0-00  dush  oogeenaun,  Ningewahbuhmah  owh 
Satan  debishkoo  wahwahsuhmoowining,  keche-kezhegoong 
cheoonj  epungeshing. 

19  Benuh,  kemeenenim  ewh  kushkeawezewin  chetuh- 
tuhkookahnagwah  egewh  kenabigoog  kuhya  mujje  kena- 
begoonshishug,  kuhya  dush  kuhkenuh  oomushkahwezewin 
owh  shaunganingad  ;  kah  dush  gagoo  kegahmujje-doodah- 
goosenahwah. 

20  Kagoo  dush  ween  oonje-moojegezekagoon,tabwatoo- 
nagwah  egewh  mujje-muhnedoog;  00-00 atuh  oonje-mooje- 

gezeyook,  oozhebeegahdag  kedoonoozoowinewah  ewede 
keche-kezhegooug. 

21  Ewh  uhpe  kekezheguk  Jesus  kemooj egandum  emuh 
oojechaugoong,  00-00  dush  keekedood,  kemahmooyahwuh- 
min,  Oh  Noosa,  keen  tabanduhmun  ewh  kezhik  kuhya  ewh 
uhkee,  kekahduhmahwudwah  oonoo  uhyeeen  egewh  nab- 
wahkahjig  kuhya  natuh-kekanj  egaj  ig,  kegewahweenduhmah- 
waug  dush  egewh  ahbenoojeensug:  mesuh  goo,  Noosa, 
azheminwandahgwuk  emuh  anahsuhmuhbeyun. 

22  Kuhkenuh  ahnooj  gagoo  negepuhgedenuhmaug 
owh  Noos;  kah  dush  ahweyah  ookekanemahseen  enewh 
Wagwissememindjin  me  atuh  owh  Wayoosemind  ;  kah 
dush  ahweyah  ookekanemahseen  enewh  Wayoosemindjin 
me  atuh  Wagwissemind,  kuhya  dush  ahwagwanun  owh 
Wagwissemind  kawahwanahbundahahgwanun. 

23  Oogequakekahbahwetahwaun  enewh  kekenooahmah- 
gunun  00-00  dush  keenaud  keemooj,  Shahwandahgwudoon 
enewh  ooshkinzhegoomaun  wuhyahbunduhmoomahgukkin 
oonoo  uhyeeen  kenuhwah  wuhyahbunduhmagoon. 

24  Kedenenim  muh,  nebewah  aunwahjega-wenenewug 
kuhya  keche-oogemaug  oogenundahwandahnahwah  chewah- 
bundahmoowaud  enewh  uhyeeen  kenuhwah  wuhyahbun¬ 
duhmagoon,  kah  dush  oogewahbunduhsenahwah ;  kuhya 
chenoonduhmoowaud  oonoo  uhyeeen  kenuhwah  nwaun- 
duhmagoon,  kah  dush  oogenoonduhsenahwah. 

25  Benuh  dush,  pazhik  tebahkoonega-wenene  kepuh- 
segwe,  kuhya  kekuhgwajeaud,  00-00  dush  keenaud.  Kake- 
nooahmahgayun,  Wagoonan  kaezhechegayaunbaun  cheah- 
yahmaun  ewh  kahgega-bemahdezewin  ? 

26  O0-00  dush  oogeenaun,  Ahneen  azhebeegahdag 
emuh  tebahkoonegawining  ?  ahneen  azheahginduhmun  ? 

27  Oogenuhquatuhwaun  dush  00-00  keenaud,  Kegah- 
ezhesahgeah  Jehovah  Kekesha-Muhnedoom,  anegookoo 
daayun,  kuhya  anegookooj  echaugoowey un,  kuhya  kuhkenuh 
kemushkahwezewining,  kuhya  kuhkenuh  kedenanduhmoo- 
wining :  kegahdezhesahgeah  dush  owh  keejduhuuhkewa- 
mahgun  azhesahgeedezooyun. 

28  O0-00  dush  oogeenaun,  Quuhyuk  suh  kegeezhe- 
nuhquatum  ;  00-00  ezhechegan,  me  dush  chebemahdezeyun. 

29  Ewh  dush  wahquuhyukwandahgweedezood  00-00 
oogeenaun  enewh  Jesusun,  Ahwanan  dush  owh  neejduh- 
nuhkewamahgun  ? 

30  Owh  dush  Jesus  dush  00-00  oogenuhquatuhwaun 
00-00  keenaud,  Pazhik  suh  enene,  Jerusaleming  keooejekewa, 
ezhaud  dush  Jerichoing,  oogemagwaushkahwaun  enewh 
kamoodishkenejin,  kahkesekoonuhyabenegoojin  kuhya  kah- 
mezhahganemegoojin,  mahyahjahnid  oogenuhguhnegoon 
ahgahwah  bemahdezid. 

31  Kepuhgummeahyahmahgud  edush  nuheddah  emuh 
enuhkukkayah  pebemoosagoobun  pazhik  sahsahgahwejega- 
wenene;  uhpe  dush  wuhyahbuhmaud,  ahgahmekunah 
kepeezhebemoosa. 

32  Kuhya  dush  pazhik  Levite,  uhpe  petuhg wishing*. 
oogepewahbuhmaun,ahgaumekunah  dush  kepeezhebemoosa. 

33  Pazhik  dush  Samaria  duhzhe  enene, magwah  bahbah- 
mahdezid,  oogepenaunzekahwaun  :  uhpe  dush  kahwahbuh- 
maud,  oogeketemahganemaun. 

34  Pashoo  dush  anduhzhe  shingeshinenid  kepenebahwe, 
kuhya  oogezensoopetuhmahwaun  kahenuhguhnahmemind, 
keseegenuhmoowaud  pemeta  kuhya  shooweminahboo,  kuhya 
oogenuhmuhduhbeaun  emuh  pequunahning  tebenuhwa  00- 
dahwahkaunun,  kepeezhewenaud  dush  emuh  ahshunde- 
weguhmigoong,  oogeguhnuhwanemaun  dush. 

35 .  Kuhya  dush  uhpe  wuhyahbunenig  mahyahjaud,  ooge- 
kedenaun  neezh  shooneaunsun,  oogemeenaun  dush  enewh 
wawegewaumenejin,  kuhya  00-00  keenaud,  Guhnuhwanim; 
wagoodoogwan  kabahnahjetoowunan  ahwahshema  uhpe 
menuhwah  tagwishenaun  kegahtebahahmoon. 

36  Ahwanan  dush  oonoo  neswe,  ananduhmun  kahoowee- 
jeduhnuhkewamahgunenewemegoojin  owh  kahmagwaush- 
kahwaud  enewh  kamoodishkenejin? 

37  O0-00  dush  keekedoo,  Enewh  kahshahwanemegoojin; 
ween  dush  Jesus  00-00  oogeenaun,  Mahjaun,  kuhya  keen 
edush  nahsaub  ezhechegan. 

38  Kepuhgummeahyahmahgud,magwah  pahbahmahde- 
zewaud,  ketuhgweshing  emuh  pazhik  oodanaunsing ;  pazhik 
dush  equan  Martha  azhenekahzooonejin  oogezheoodahpene- 
goon  emuh  oowegewaumening. 

39  Keahyahwun  enewh  oowedegequaunun  Mary  kah- 
ezhenekahzoonejin,  owh  suh  kahnuhmuhnuhbid  emuh 
oosettahning  Jesusun,  bezindung  oodekedoowinun. 

40  Martha  dush  oogeoondummeegoon  nebewah  buh- 
meetahgawin,  oogepenaunzekahwaun,  00-00  dush  keenaud, 

Tabaningayun,  kah  nuh  ween  kepahbahmanduhse,  ewh 
newedegequaun  nuhguhzhid  chenezheka-buhmeetahga- 
yaun  ?  weenduhmowh  suh  dush  chewedookahwid. 

41  Jesus  dush  oogenuhquatuhwaun  00-00  keekedood, 
Martha,  Martha,  kebahbahmandaunun  kuhya  kecloondum- 
meegoonun  nebewah  uhyeeen  : 

42.  Pazhik  atuh  nundahwandahgwud  :  Mary  ooge- 
wuhwanahbundaun  ewh  wanesheshing  uhyeee  kamuhkum- 
mahsewind. 


CHAP.  XI. 

EPUHGUMMEAHYAH  dush,  magwah  ningooche 


rv  kenahkoowa-ahnuhmeaud,  uhpe  kahishquahtaud,  00- 
00  oogeegoon  pazhik  enewh  ookekenooahmahgunun,  Taban¬ 
ingayun,  kekenooahmahweshenaum  cheahnuhmeahyaung, 
debishkoo  kuhya  owh  John  kahezhekekenooahmahwaud 
enewh  ookekenooahmahgunun. 

2  O0-00  dush  oogeenaun,  Uhpe  anuhmeahyagoon,  00-00 
ekedoog,  Wayoosemegooyun  keche-kezhegoong  ayahyun, 
Tahkecheahpetandahgwud  kedezhenakahzoowin.  Tahtuh- 
gwishenoomahgud  kedoogemahwewin.  Azhenunduhwan- 
duhmun  tahdoodaum  o onfall  uhkeeng,  debishkoo  ewede 
keche-kezhegoong. 

3  Meezheshenaum  anduhsoo-kezheguk  menik  kaoonje- 
bemahdezeyaung  buhquazhegun. 

4  Ahbwayanemeshenaum  enewh  kah m ujj e- d 00 d aligo o- 
yunin  ;  nenuhwind  muh  ne waben uhmah walin ah n i g  kuhke- 
nuh  egewh  mazenuhahmahweyummingejig.  Kagoo  kuhya 
ezhewezheshekaunkan  emuh  kuhgwatebanedewining  ;  ekoo- 
neshenaum  atuh  m ujj e-uhyee wishing. 

5  O0-00  dush  oogeenaun,  Ahwanan  kenuhwah  anduh- 
cheyag,  kaahyahwaud  enewh  wejekewaiin,  kaezhaud  dush 
nebah-tebik,  00-00  kaenaud,  Neeje  ahweeshin  neswe  buh- 
quazhegunug. 

6  Ningeoodessik  muh  pazhik  neejekewa,  pabahmahde- 
zid,  kah  dush  nindahyaunseen  cheahshummug. 

7  Owh  dush  peendig  ayaud  oogahnuhquatauhwaun,  00- 
00  akedood,  Kagoo  oondumeeshekan,  ahzhe  muh  kebah- 
quahegahda  ishquaundam,  kuhya  newepamegoog  nindah- 
benoojeemug,  kahween  nekushketooseen  cheoonishkahyaun 
chemeenenaunbaun  dush. 

8  Kedenenim  suh,  Ahnuhween  goo  enanduhsig  cheoon- 
ishkaud  kuhya  chemeenaud  ooweejekewaedewinewah  oonje, 
ahpeche-wedabwanid  tahoonjeoonishkah  chemeenaud  menik 
egoo  muhnazenid. 

9  Kedenenim  kuhya,  Nundoodahmahgayook,  kegah- 
meenegoom  dush  ;  nundooneegagook,  kegahmekaunahwah 
dush ;  pahpahgesuhgeegayook,  kegahnesahkoonahmahgoom 
edush. 

10  Kuhkenuh  muh  nandooduhmahgajig  meenahwug ;; 
kuhya  owh  nandooneegad  oomekaun  ;  kuhya  owh  puhyah- 
pahgesugeegad  tahnesahkoonahmahwah. 

11  Ahwanan  kenuhwah  wanejahneseyag,  kishpin  nun- 
doodahmahgood  enewh  oogwissun  ewh  buhquazhegun^ 
kameenaud  ahsin  ?  gamuh  kishpin  gegooyun  nundoo- 
duhmahgood,  mujje  kenabegoon  nuh  mashquud  oogahmee- 
naun  ? 

12  Gamuh  kuhya  kishpin  nundooduhmahgood.  ewh, 
wahwun,  oogahmeenaun  nuh  ookahde-kenabegoop  ? 

13  Kishpin  dush  kenuhwah  ahnahween  goo  maje-ezhe- 
wabezeyag,  kekanduhmag  chemeenagwah  egewh  kenejah- 
nesewaug  enewh  wanesheshingin  meegewawinun  ;  ahwah- 
shema  suh  owh  keche-kezhegoong  duhzhe-Koosewah  oogah¬ 
meenaun  enewh  Keche  Oojechaugun  enewh  nandoodah- 
mahgoojin. 

14  Oosahgeje-wabenahmahgoobunan  mujje-muhnedoon^ 
kahnetuh-kekedoosenegoon.  Kepuhgummeahyahmahgud^ 
uhpe  owh  mujje-mnhnedoo  kahsahgahung,  own  kahnetuh- 
kekedoosig  kekekedoo  ;  egewh  dush  ahnishenabbag  kemah- 
mahkahdanduhmoog. 

1 5  Ahnind  dush  keekedoowug,  Wedookahgood  enewh 
Beelzebubun  mujje-muhnedoog  oodoogemahmewah,  oo- 
doonje-sahgeje-wabenaun  enewh  mujje- muhnedoon. 

16  Ahnind  dush  kuhya  oogeguhgwajeegoon,  nunduh- 
wanduhmahgood  ewh  kezhegoong  duhzhe  kekenoowahje- 
chegun. 

17  Ween  kekandung  e-ewh  ananduhmenid,  00-00  00- 
geenaun  Anduhchid  mahgahdezoomahguk  oogemahwewin 
tahnishwahnahdud,  kuhya  mahgahdezoomahguk  wegewaum 
kahwesamahgud. 

18  Kishpin  dush  owh  Satan  megahdezood,  ahneen 
kaezheminjemoosenenig  oodoogemahwewin  ?  Kedekedoom 

mahween,  owh  Beelzebub  wedookahwid,  wanjesahgeje- 
wabenugwah  egewh  mujje-muhnedoog. 

19  Kishpin  dush  ween  neen  Beelzebub  wedookahwid 
wanje-sahgeje-wabenugwah  egewh  mujje-muhnedoog,  ah- 
wanan  dush#wanje-sahgechewabenahwaud  egewh  kegwis- 
sewaug  ?  medush  kaoonjetebahkoonenagwah. 

20  Kishpin  dush  neen  weedookahgooyaun  Kesha-Muh- 
nedoo  ooneenj,  wanjesahgeje-wabenugwah  mujje-muhne¬ 
doog,  kagate  ewh  Kesha-Muhnedoo  oodoogemahwewin 
ahzhe  kepeodessigoonahwah. 

21  Uhpe  mashkahwezid  enene  ash  weed  guhnuhwandung 
oowegewaum,  pezaunahtane  ooduhyeemun. 

22  Uhpe  dush  nahwuj  mashkahwezenejin  peoodisse- 
good,  mahmahzheegood  edush,  oomuhkummegoon  kuhke- 
nuh  oodushwewin  enewh  kahahpanemoojin,  kuhya  oomah- 
dahookenun  kuhkenuh  ooduhyeemun. 

^3  Owh  wahjewesig  nemegahnik  suh  ;  owh  dush 
mahyahdahmahwesig  chemahwundoonegayaun  suhswa-wa- 
benega. 

24  Uhpe  owh  wahnezid  muhnedoo  kahsahgahunzetah- 
wahjin  enenewun,  pahbahmoosa  emuh  pangookumme- 
gahnig,  nunduhwahbundung  ewh  aunwabewin  ;  mekunsig 
edush  00-00  ekedoo,  Nayaub  ningahkewa  emuh  newege- 
wauming  kahoonje-sahguhmaun. 

25  Uhpe  dush  tagwishingin,  oomekaun  kecheguhduhe- 
gahdanig  kuhya  kewahwazhechegahdanig. 

26  Uhnemahjaud,  oodoodahpenaun  neezhwahswe  muh- 
nedoon  ahwahshema  kagwahnesuggandahgoozenejin  ewh 
ween  azheahyaud,  peendegawug  dush,  medush  emuh 
andahwaud :  ewh  ishquauj  azhewabezid  wah-owh  enene 
ahwahshema  koopuddeze  ewh  dush  ween  netum  kahdid. 

27  Kepuhgummeahyahmahgud,  00-00  uhyekedood, 
pazhik  equa  egewh  mahyahmahwenoojig  anegook  kekeke- 
doo,  00-00  dush  keenaud,  Shahwandahgwud  emuh  kahoon- 
jenegeyun,  kuhya  shahwandahgwudoon  enewh  doodooshun 
kahnooneegooyun. 

28  O0-00  dush  keekedoo,  Kagate  ahwahshema  shah- 
wandahgoozewug  egewh  nwaundungig  Kesha-Muhnedoo 
oodekedoowin,  kuhya  ganuhwandungig. 

29  Uhpe  egewh  ahnishenahbag  kahpekechemahoonjee- 
dewaud,  kemahje-ekedoo,  Mujje-ezhewabezewug  oogoo 
noongoom  bamahdezejig :  oonunduhwandahnahwah  ewh 

kekenoowahjechegun,  kahween  gagoo  kekenoowahjechegun 
tahmeenahsewug,  me  atuh  ookekenoowahjechegun  owh 
Jonah  aunwahj ega-wenene. 

30  Debishkoo  muh  kahahwid  owh  Jonah  ookekenoo- 
wahjecheg’unewah  egewh  Ninevitug,  mesuh  ^aahwid  owh 
Enene  Qogwissun  ookekenoowahjechegunewah  egewh 
enenewug  noongoom  bamahdezejig. 

31  Owh  shahwuhnoong  duhzhe  oogemahqua,  uhpe 
tabahkoonegang  oogahweeje-puhsegwemaun  enewh  enene- 
wun  noongoom  bamahdezenejin,  kuhya  dush  oogahnahne- 
boomaun  ;  ahpeche  muh  wahsahwakummig  kepeoonjebah 
chebezindung  oonebwahkahwin  owh  Solomon  ;  benuh  dush, 
ahwahshema  ahpetandahgooze  owh  oomah  ayaud,  dush 
ween  owh  Solomon. 

32  Egewh  dush  Nineveh  duhzhe  enenewug  uhpe 
tebahkoonegang  oogahweej  e-puhsegwemahwaun  oonoo 
noongoom  bamahdezenejin  oogahnahneboomahwaun  chish  : 
keaunwanindezoowug  muh,  uhpe  kahkuhgequanid  Jonah- 
un ;  benuh  dush  ahwahshema  ahpetandahgooze  owh 
oomah  ayaud  dush  ween  Jonah. 

33  Kahween  ahweyah,  kahsuhkuhungin  ewh  wahsuh- 
koonanjegun,  emuh  kemoodezewining  oodahtooseen,  gamuh 
ahnaumuheee  tebahega-muhkukoong,  emuh  suh  oogejeee 
wahsuhkoonanjegun-ahbikoong,  egewh  paundegajig  chewah- 
bunduhmoowaud  wahsayahzewin. 

34  Ewh  weyowing  duhzhe  wahsayahzewin  me  ewh 
ooshkinzhegoomah  ;  kishpin  kuhyundahwezemahguk  kesh- 
kinzhik,  kemooshkenashkahgoon  anegookwaug  keyow  ewh 
wahsayahzewin  ;  kishpin  dush  mahkezemahguk  keshkin- 
zhik,  kemooshkenashkahgoon  anegookwaug  keyow  ewh 
puhsuhgishkezewin. 

35  Nahnahgahdahwanindezoon  koonemah  ewh  wahsa¬ 
yahzewin  ayahmun  puhsuhgishkahmahgud. 

36  Kishpin  dush  kuhkenuh  anegookwaug  keyow 
wahsayahmahguk,  kuhnuhga  ahtasenook  ewh  puhsuhgish>- 
kezewin,  kuhkenuh  tahwahsayahmahgud  debishkoo  uhpe 
ewh  wahsuhkoonanj egun-ahbik  azhewahsuhkoonamahguk 
chewahsashkahgooyun. 

37  Magwah  dush  kekekedood,  pazhik  Pharisee-wenene- 
wun  oogenundoomegoon  cheweedoopuhmegood ;  kepeende- 
ga  dush  kuhya  kenuhmuhduhbe  chewesenid. 

38  Owh  dush  Pharisee-wenene  uhpe  wahyahbuhmaud 
kesebegesenid  chepwah  wesenenid,  kemahmahkahdandum. 

39  Owh  dush  Tabaningad  00-00  oogeenaun,  Noongoom 
kenuhwah  Phariseeweyag  kepeenetoonahwah  ewh  mene- 
quahjegun  kuhya  ewh  oonahgun  ahgwahjuheeeng,peenjenuh 
dush  kemooshkenashkahgoonahwah  kuhkenuh  muhkun- 
dwawin  kuhya  mujjeezhewabezewin. 

40  Kakebahdezeyag,  kah  nuh  ween  owh  kahoozhetood 
ewh  ahgwahjuheeeng  atag  kuhya  oogeoozhetooseen  ewh 
peenjenuh  atag  ? 

41  Meegewayook  dush  enewh  meegewawinun  menik 
ayahmagoon  ;  benuh  dush,  kuhkenuh  keduhyeemewah  tah- 
peeneahyahnoon. 

42  Kekuhgwahnesuhgandahgooseem  kenuhwah  Phari- 

seeweyag!  kedezhetebahahmahgam  emuh  ahnuhmeahwin- 
ing  ewh  manoo-mahgwuk  ahnebeshun,  kuhya  pahbahman- 
duhsewag  ewh  tebahkoonegawin  kuhya  oosahgeewawin  owh 
Kesha-Muhnedoo  :  kedahgeezhechegam  suh  oonoo,  enewh 
bakahnukkin  dush  ween  kahween  kedahkuhbekunsenah- 
waun.  ,  . 

43  Kekuhgwahnesuggandahgoozeem  kenuhwah  Phari¬ 
seeweyag!  kesahgetoonahwah  muh  enewh  kache-ishpandah- 
gwukin  ahbeewinun  emuh  ahnuhmea-weguhmigoong,  kuhya 
ahnahmekoodahdewinun  emuh  ahtaundewining. 

44  Kekuhgwahnesuhgandahgooseem  kenuhwah  wazhe- 
beega-weneneweyag  kuhya  Phariseeweyag  anuhmeakahzoo- 
yag  !  debishkoo  muh  kedezhewabezeem  enewh  chebaguh- 
migoon  kekandahgwuhsenoogin,  ahnahween  goo  oogee- 
juheee  bemoosawaud  egewh  enenewug  kahween  oowahbun- 
duhsenahwah. 

45  Me  dush  kenuhquatahgood  pazhik  enewh  tebah- 
koonega-wenenewun,  00-00  keegood,  Kakenooahmahgayun, 
00-00  ekedooyun,  nenuhwind  kuhya  goo  kemujje-guhnoo- 
zhemin. 

46  O0-00  dush  keekedoo,  Kuhya  kekuhgwahnesuhgan¬ 
dahgooseem  kenuhwah  tabahkoonega-weneneweyag !  kepe- 
moonduhahwaug  muh  egewh  enenewug  enewh  quasegwun- 
gin  mewunekaunun,  kah  kuhnuhga  pazhik  keneenjewaun 
ketaungenunsenahwah  enewh  mewunekaunun. 

47  Kekuhgwahnesuggandahgoozeem  !  kedoozhetoonah- 
wah  enewh  oochebaguhmigoowaun  egewh  aunwahj ega-we- 
nenewug,  koosewahbuneeg  oogenesahwaun  enewh. 

48  Kagate  kedebahjemoom  cheminwanduhmoowagwah 
koosewahbuneeg  oodahnookewinewaun :  oogenesahwaun 
muh,  kenuhwah  dush  kedoozhetuhmahwahwaug  ooche- 
baguhmigoowaun. 

49  Mesuh  kahoonje-ekedoomahguk  oonebwahkahwin 
owh  Kesha-Muhnedoo,  Negahmahjenahzhahahmahwaug 
egewh  aunwahjega-wenenewug,  kuhya  egewh  apostleiig,  ah- 
nind  dush  oogahnesahwaun  kuhya  oogahnoosoonawahwaun : 

50  Cheoonjenunduhwanduhmahwindwah  egewh  noon- 
goom  bamahdezejig,  oomesqueemewah  kuhkenuh  aunwah¬ 
jega-wenenewug,  kahsegwabenegahdag  pahahkoo-oozhe- 
chegahdag  ewh  uhkee ; 

5 1  Ewh  oomesqueem  owh  Abel  nahnauzh  edush  00- 
mesqueem  owh  Zacharias,  kahduhpenad  emuh  nesuhwuh- 
eeeng  anduhgoog  ewh  sahsahgewejegun-ahbik  kuhya  ewh 
kechetwah-ahnuhmea-weguhmig ;  kagate  kedenenim,  Tah- 
nunduhwanduhmahwahwug  oogoo  noongoom  bamahdezejig. 

52  Kekuhgwahnesuhgandahgoozeem  kenuhwah  tabah- 
koonega-weneneweyag  !  kegemahjetoonahwah  muh  ewhke- 
kanjegawine  ahbahpekuhegun:  kahween  kegepeendegaseem 
kenuhwah  tebenuhwa,  kah  dush  kepuhgedenuhmahwahse- 
waug  egewh  wahpeendegabuneeg. 

53  Magwah  dush  00-00  keenaud,  egewh  oozhebeega- 
wenenewug  kuhya  egewh  Phariseeg  ahpeche  oogemahje- 
wekoojeahwaun  kuhya  oogekuhquatebanemahwaun  che- 
duhzhinduhmenid  nebewah  gagoo. 

54  Ahkahwahbuhmahwaud,  kuhya  nunduhwanemah- 
waud  gagoo  cheoonzekahnig  emuh  oodoonening,  ewh  kaoon- 
je-bahtahmahwaud. 

MAGWAH  dush  00-00  keezhewabudenig,  kahpemah- 
wunjeedenid  quatahmegweenoonejin  ahneshenahban, 
ewh  apeech  kesinsekoodahdewaud  ketuhtuhkookahnede- 
wug,  netum  oogemahje-guhnoonaun  enewh  ookekenooah- 
mahgunun,  00-00  keenaud,  Mewetooyook  oodoombejeshke- 
wugesecheguuewaun  egewh  Phariseeg,  me  ewh  ahnuhmea- 
kahzoowin. 

2  Kah  muh  gagoo  kahjegahdasenoon,  me  atuh  ewh 
kamezheshahwejegahdag ;  kah  dush  gagoo  kemooduhse- 
noon,  me  atuh  kapuggukanjegahdag. 

3  Me  dush  oonoo  uhyeeen  kahdebahdooduhmagoon 

emuh  puhsuhgishkezewining  emuh  wahsayahzewining  tah- 
noonjegahdawun ;  kuhya  dush  ewh  kahekedooyag  emuh 
ootahwuhgahmaung  emuh  ahbenahsoowining  tahwahween- 
jegahda  emuh  oogeduhkummig. 

4  Kedenenim  suh  kenuhwah  neejekewaedoog,  Kagoo 
koosahkagoon  egewh  natoojig  ewh  weyowemah,  kah  dush 
gagoo  ahwahshema  ookushketoosenahwah  chedoodahga- 
waud. 

5  Kegahweenduhmoonenim  suh  dush  kakoosag  :  koosik 
owh  kashketood,  keneeshewad  cheahpuhgezhewad  emuh 
mujje-ishkootang  ;  kagate,  kedenenim,  koosik  suh  wah-owh. 

6  Kah  nuh  ween  neezh  shoomahnekansun  aneginzoose- 
wug  nahnun  penaseyug,  kah  dush  pazhik  oogoo  wuhnane- 
mahse  emuh  anahsuhmuhbid  owh  Kesha-Muhnedoo  ? 

7  Pooch  edush  kuhkenuh  kenesesewaun  oogij-kesh- 
tequaunewaun  uhginjegahdawun.  Kagoo  dush  sagezeka- 
goon  :  ahwahshema  kenuhwah  kedahpetandahgoozeem  dush 
ween  nebewah  penaseyug. 

8  Kedenenim  suh  dush,  Kuhkenuh  egewh  kawahweezhe- 
jig  emuh  anahsuhmuhbenid  enenewun,  mesuh  enewh  ka- 
wahweenahjin  owh  Enene  Oogwissun  anahsuhmuhbenid 
Kesha-Muhnedoo  oodangenemun  : 

9  Kuhya  dush  owh  kaahgoonwayanemid  emuh  anah¬ 
suhmuhbenid  enenewun  tahahgoonwayanemah  anahsuh¬ 
muhbenid  Kesha-Muhnedoo  oodangenemun. 

10  Ahwagwan  dush  kamujje-duhzhemahgwan  enewh 
Enene  Oogwissun,  tahwabenuhmahwah  :  owh  dush  ween 
kahmujje-duhzhemahgwan  Keche  Oojechaugwun  kahween 
tahwabenuhmahwahse. 

1 1  Uhpe  ezhewenenagwah  emuh  oodahnuhmea-weguh- 
migoowaung,  kuhya  emuh  anuhsuhmuhbewaud  egewh  tebah- 
koonega-wenenewug,  kuhya  oogemaug,  kagoo  nahnahgah- 
dahwandunkagoon  ewh  kaezhenuhquatuhmoowagwah,  ga- 
muh  ewh  kaekedooyag : 

12  Owh  muh  Keche-Oojechaug  kegahkekenooahmah- 
goowah  ewh  uhpe  kaekedooyag. 

13  Pazhik  dush  egewh  ahnishenahbag  kahoooquenoojig 
00-00  oogeegoon,  Kakenooahmahgayun  guhnoozh  owh 
nejekewa,  chetaushkenuhmahwid  ewh  debandahzoowin. 

14  O0-00  dush  oogeenaun,  Enene,  ahwanan  kahezhe'id 
ehetebahkoonuhmoonuhgoog  gamuh  chenuhnahwenuh- 
moonuhgoog  ? 

15  O0-00  dush  oogeenaun,  Aungwahmezeyook,  kuhya 
mewetooyook  owh  shoobeegoowin  ;  Kah  muh  bahtuhenude- 
nig  ahweyah  enene  ootebenuhwawezewinun  tahoonjebe- 
mahdezese. 

16  Ahwajeguning  suh  oogeezheguhnoonaun,  00-00  ke- 
enaud,  Pazhik  wuhyahnuhdezid  enene  ooketegaun  keke- 
che-mekoogemahgudene  : 

17  Kenahnahgahdahwandum  dush  peenjenuh,  00-00 
keekedood,  Ahneen  kaezhechegayaun  ?  kah  muh  nindah- 
yaunseen  ewh  ahtahsoowin  kaahtooyaunbaun  enewh  neme- 
newinun  ? 

18  O0-00  dush  keekedoo,  O0-00  ningahdoodum  :  nin- 
gahbahnahjetoonun  nindahtahsoowinun,  kuhya  ningahoo- 
zhetoonun  nahwuj  machaugin  ;  mesuh  emuh  kaahtooyaum 
kuhkenuh  nemenewinun  kuhya  netebenuhwawezewinun. 

19  Ningahenah  dush  ninjechaug,  Ninjechaug,  kedah- 
yaunun  nebewah  tebenuhwawezewinun  nebewah  duhsoo 
pepoon  katabesag  ;  aunwabin,  wesenin,  menequan,  mooje- 
gezin. 

20  Kesha-Muhnedoo  dush  00-00  oogeenaun,  Kakebah- 
dezeyun,  noongoom  tebekuk  kegahnunduhwanduhmahgoo 
owh  kejechaug ;  oonoo  dush  uhyeeen  kahkushkittuhmah- 
dezooyunin,  ahwanan  kadebandung  ? 

21  Mesuh  azheahyaud  owh  atahmahdezood  enewh  ah- 
sunjegunun,  ayaunsig  dush  Kesha-Muhnedoo  oowahnuh- 
dezewin. 

22  O0-00  dush  oogeenaun  enewh  ookekenooahmahgunun. 
Me  dush  wanje-enenuhgoog,  Kagoo  nahnahgahdahwanduh- 
mookagoon  enewh  kebemahdezewinewah,  wagoodoogwan 
kameejewagwan,  gamuh  weyowemaun,  wagoodoogwan  ka- 
pesuhkuhmoowagwan. 

23  Nahwuj  suh  ahpetandahgwud  bemahdezewin  ewh 
dush  ween  meejim,  kuhya  weyowemah  ewh  dush  ween  ah- 
gwewin. 

24  Nahnahgahdahwanemik  egewh  aundagwug ;  kah 
muh  ketegasewug,  kah  kuhya  kishkezhegasewug;  kah  dush 
oodahyaunsenahwah  ewh  ahtahsoowin  gamuh  mejimegum- 
mig  :  pooch  owh  Kesha-Muhnenoo  oodahshummaun;  ah¬ 
neen  menik  ahwahshema  ahpeetandahgoozeyag  kenuhwah, 
dush  ween  penaseyug. 

25  Ahwanan  kenuhwah  anduhcheyag  kakushketood 

ahnoo  nahnahgahdahwandung,  ningoo-tebahegun  ahwah- 
shema  cheahpeetezid  ? 

26  Kishpin  dush  kushketoosewag  00-00  noondaush 
apeetandahgwuk,  ahneeshwin  oondummanduhmag  enewh 
pakaunukkin  ? 

27  Nahnahgahdahwahbunduhmoog  enewh  mushkoota- 
benebuggoon  azhemahjeging  :  kahween  ahnookesewug,  kah 
kuhya  pemuhtuhegasewug  ;  kedenenim  suh,  owh  Solomon 
uhpe  kahkeche-ahbeetandahgoozejin  kahween  keezheoose 
azheood  pazhilf^oonoo. 

28  Kishpin  suh  dush  owh  Kesha-Muhnedoo  00-00  ezhe- 
koonuhyawetood  enewh  mezhushkoon,  noongoom  ayah- 
mahgukin  emuh  ketegauning,  wahbung  dush  kaahpuhgeje- 
gahdagin  emuh  buhquazhegunekauning,  ahneen  menik  ah- 
wahshema  kegahdoodahgoowah  kenuhwah,  Oh  ahgahwah, 
tuhyabwayanduhmag  ? 

29  Kenuhwah  dush  kagoo  nunduhwandunkagoon,  wag- 
oonan  kameejeyaun  gamuh  wagoonan  kamenequayaun, 
kagoo  kuhya  oojahnemandunkagoon. 

30  Me  muh  oonoo  uhyeeen  nanduhwanduhmoowahjim 
egewh  dabandahsoojig  emuh  uhkeeng  :  kekekanemegoowah 
suh  Koosewah,  e-ewh  chemuhnazeyag  oonoo  uhyeeen. 

31  Nunduhwanduhmook  atuh  oodoogemahwewin  owh. 
Kesha-Muhnedoo,  kegahtuhgoo-meenegoowah  dush  ween 
kuhkenuh  oonoo  uhyeeen. 

32  Kagoo  sagezekagoon,  pangeshawugezeyag  mahnish- 
tahnishedoog,  enandum  suh  owh  Koosewah  chemeenenag: 
ewh  oogemahwewin. 

33  Ahtahwayook  enewh  keduhyeemewaug,  kuhya  shah- 
waninga-meegewayopk;  oozhetahmahdezooyook  shooneyah- 
mushkemoodoon  kabahnahduhsenoogin,  kuhya  ahsunjegoon 
ewede  keche-kezhegoong  kanoonda-chahgenegahdasenoogig; 
kaduhzhe-peendegasig  ahweyah  kamoodishkid,  kuhya 
kaduhzhe-bahnahjechegasig  ooguhwase. 

34  Tebe  muh  ahtagwan  kedahsunjegoonewah,  mesuh 
emuh  kaahtag  kedaewah. 

35  M  ahnoo  kechepezooyook  kuhya  tahpeskunawun  ke- 
wahsuhkoonanjegunewah  ; 

36  Kuhya  dushkenuhwah  ezheahyahyook  debishkooene- 
newug  nanduhwahbuhmahjig  oodoogemahmewaun,uhpeta- 
gwishenenid  oonje  wewekoodahde-wekoonga wining  kuhya 

pahpahguhsuhgeeganid,  bahbega  oopahgahkoonahmahwah- 
waun. 

37  Shahwandahgoozewug  suh  oogoo  buhmeetahgunug 
owh  oogemah  kamekahwahjin  ahkahwahbenid,  uhpe 
pahtuhgwishing  :  kagate  kedenenim,  tahkechepezoo  kuhya 
oogahnuhmuhduhbeaun  chewesenenid,  tahpeezhah  dush 
ehebuhmeetuhwaud. 

38  Kishpin  dush  petuhgwishing  neezhoo-tebaheguna- 
denig  gamuh  nesoo-tebahegunadenig,  kuhya  mekung  00-00 
ezhewabuk,  shahwandahgoozewug  suh  oogpo  buhmeetah- 
gunug. 

39  O0-00  kekanduhmook,  kishpin  kekekandungebun 
owh  wawegewaumid  apeeche-tebikuk  wetuhgwishing  owh 
kamoodishkid,  tahgeahkahwahbe,  kah  dush  oodahgepugge- 
denunseen  ewh  oowegewaum  chepegoobejegahdanig. 

40  Kezhetahyook  suh  kuhya  kenuhwah,  uhpe  muh  nun- 
duhwahbuhmahsewag,  tuhgwishin  owh  Enene  Oogwissun. 

41  O0-00  dush  oogeegoon  Peterun,  Tabaningayun, 
nenuhwind  enuh  atuh  guhnoozheyaung  00-00  ezheahwa- 
jegayun,  gamuh  kuhya  kuhkenuh  ? 

42  Keekedoo  dush  owh  Tabaningad,  Ahwanan  dush 
ahyaungwahmezid  buhmeetahgun  kuhya  nabwahkaud,  ka- 
puhgedenuhmahgood  enewh  oodoogemahmun  cheguhnuh- 
wanemaud  oobuhmeetahgunene  chemuhmeenaud  oomee- 
jimene  uhpe  tabishkoosanegin  ? 

43  Shahwandahgooze  suh  owh  buhmeetahgun  kemekah- 
good  enewh  oodoogemahmun  peezhahnid  00-00  uhyezhe- 
chegad. 

44  Kagate  kedenenim,  oogahpuhgedenuhmoowaun  kuh¬ 
kenuh  ooduhyeemun  cheguhnuhwanduhmenid. 

45  Kishpin  dush  00-00  akedood  owh  buhmeetahgun 
emuh  ooda'ing,  Kenooazh  pwah-tuhgwishin  owh  nindooge- 
maum  ;  mahj epuhketawaud  dush  enewh  buhmeetahgunun 
kuhya  buhmeetahgun-equan,  wesenid  dush  kuhya  mene- 
quad,  kuhya  keooshquabid. 

46  Tahpeezhah wun  suh  oodoogemahmun  owh  buh¬ 
meetahgun  ningooding  kezhegudenig  uhpe  nunduhwah- 
buhmahsig,  kuhya  apeech  kezhegudenig  kekanduhsig,  00- 
rgahtaushkekezhkahoogoon  dush,  oogahpuhgedenegoon  dush 
emuh  ayahnid  enewh  tuhyabwayanduhsenejin. 

47  Owh  dush  buhmeetahgun  kahkekandung  oonunduh- 
wanduhmoowinene  enewh  oodoogemahmun,  oozheetahsig, 

kuhya  azhechegasig  e-ewh  azhenunduhwanemegood,  nebe¬ 
wah  tahpuhzhunzhawah. 

48  Owh  dush  kahkekanduhsig,  kahezhechegad  enewh 
nhyeeen  kaoonjepuhzhunzhaoondebun,  punge  atuh  tahpuh- 
jzhunzhawah.  Kuhkenuh  muh  nebewah  mahnindjig,  nebe- 
wah  tahnunduhwanduhmoowahwug,  oogoo  dush  kahpuhge- 
denuhmoowindjig  nebewah  uhyeeen,  nahwuj  nebewah  tah¬ 
nunduhwanduhmoowahwug. 

49  Chesuhswa-wabenuhmaun  ewh  ishkoota  emuh  uh- 
keeng  nepeoonjeezhah  ;  nindenandum  dush  ahpakish  zhuh- 
yegwah  chepeskuhnagebun. 

50  Nindahyaun  suh  ewh  baptizooewawin  cheezhebap- 
tizooegooyaun  ;  ninkeche-ahnemiz  dush  nahnauzh  tatebish- 
koosag. 

5 1  Kedenandaum  enuh  pezaunewawin  chemeegewayaun 
oomah  uhkeeng  peoonjeezhahyaun  ?  Kahween,  kedenenim, 
kekaundewin  suh  goo. 

52  Zhuhyegwah  tahnahriunewug  emuh  pazhik  wege- 
wauming,  tahmaunanindewug  suh,  neswe  oogahmaunane- 
mahwaun  enewh  neezh,  kuhya  neezh  oogahmahnanemah- 
waun  enewh  neswe. 

53  Owh  wagwissid  oogahmaunanemaun  enewh  oogwis- 
sun,  kuhya  owh  wagwissemind  oogahmaunanemaun  enewh 
oosun  ;  owh  wageemind  oogahmaunanemaun  enewh  oodah- 
nun,  kuhya  owh  wadahnemind  oogahmaunanemaun  enewh 
oogeen ;  owh  waoosegwuhsesemind  oogahmaunanemaun 
enewh  oonahaungunequamun,  kuhya  owh  nahaungunequa 
oogahmaunanemaun  enewh  oosegwuhsissun. 

54  O0-00  dush  oogeenaun  enewh  ahnishenahban,  Uhpe 
wuhyahbunduhmagoon  ewh  ahnuhquud  mookuhung  emuh 
ningahpaimnoong  bahbega  kedekedoom,  Tahkemewun  : 
me  dush  azhewabuk. 

55  Uhpe  dush  wuhyahbunduhmagoon  ewh  shahwane- 
nooting,  kedekedoom,  Tahkezhahta  ;  medush  azhewabuk. 

56  Ahnuhmeakahzooyag,  kekekandahnahwah  ewh  azhe- 
oodangwyewung  ewh  uhkee  kuhya  ewh  kezhik  ;  ahneen 
dush  wanjenesittootunsewag  oonoo  kezhegudoon  ? 

57  Ahneeshwin  dush  kenuhwah  tebenuhwa  tebahkoone- 
gasewag  ewh  menoo-tebahkoonegawin  ? 

58  Uhpe  wahjewudjin  owh  azhewenik  emuh  tebahkoone- 
gawining  ezhahyag  owh  tebahkoonega-wenene,  magwa 
uhnebemoosayag  wekoojetoon  chepoonanemik  ;  koonemah 

kegahezhewekoobenik  emuh  ahyaud  owh  tebahkoonega- 
wenene,  keguhpuggedenik  emuh  ayahnid  tahkoonewa-wene- 
newun,  kuhya  owh  tahkoonewa-wenene  kegahahpuhgenik 
emuh  kebahquahoode-weguhmigoong. 

59  Kedenin  suh  goo,  Kahween  kegahoonjesahguhunse 
emuh,  peenish  egoo  menik  muhzenuhahmahgayun,  takezhe- 
kahgayun. 

CHAR  XIII. 

AHNIND  dush  kepeahyahwug  ewh  uhpe,  kahpetahje- 
moojigkahdooduhwindwah  egewh  Galilee-wenenewug, 
ewh  oomesqueemene  Pilate  kahtuhgoonuhmahwaud  emuh 
oosahsahguhwejegunening. 

2  Jesus  dush  oogenuhquatuhwaun  00-00  keenaud,  Ke- 
denandaum  enuh  ahwahshema  kemujjeezhewabezewaud 
oogoo  Galilee-wenenewug  kuhkenuh  dush  ween  egewh 
Galilee-wenenewug,  00-00  kedoodahwindwah  ? 

3  Kahween,  kedenenim,  Kishpin  dush  kenuhwah  aun- 
wanendezoosewag,  nahsaub  kegahezhebahnahdezeem. 

4  Kuhya  dush  oogoo  metahswe-ahshe-neshwahswe  kah- 
nesegoojig  ewh  Siloaming  duhzhe  ahkahwahbe-weguhmig 
uhpe  kahkahwesag,  kedenandaum  enuh  ahwahshema  ke¬ 
mujjeezhewabezewaud  dush  ween  kuhkenuh  andahjig  emuh 
Jerusaleming. 

5  Kedenenim,  kahween,  Kishpin  muh  kenuhwah  aun- 
wanendezoosewag,  kuhya  kenuhwah  nahsaub  kegahezhe¬ 
bahnahdezeem. 

6  Oo-oo  dush  ahwachegun  oogeezheguhnoonaun : 
Pazhik  enene  oogeahyahwaun  enewh  figoo-meezheen  pa- 
dukkezoonejin  emuh  ooshoowemine-ketegauning,kepeezhah 
dush  nunduhwahbundung  ewh  meenewin  emuh,  kah  dush 
oogemekunseen. 

7  Oo-oo  dush  oogeenaun  enewh  ganuhwanduhmenejin 
ewh  shoowemine-ketegaun,  Benuh,  nesoo-pepoon  nepeezhah 
nunduhwahbunduhmaun  ewh  menewin  emuh  maunduh 
figoo-meezhing,  kah  dush  nemekunseen :  kahwah ;  ahneesh- 
win  ahneshah  puhduhkezood  emuh  uhk(eeng  ? 

8  Ween  dush  oogenuhquatuhwaun  oo-oo  keekedood, 
Tabaningayun  mahnoo  tahpuhduhkezoo  kuhya  noongoom 
pepoong,  nahnauzh  wahnekayaun  emuh  paduhkezood,  kuhya 
ahtuhwug  ewh  moo. 

9  Koonemah  dush  tahmeenewe,  kishpin  dush  menewe- 
sig,  bahnemah  ewh  uhpe  kegahkahwahaun. 

10  Kekenooahmahga  dush  emuh  pazhik  ahnuhmea- 
wewuhmigoong  aunwabe-kezhegudenig. 

1 1  Benuh  dush,  pazhik  equa  emuh  keahyah,  kahkeche- 
shahgweweed  metahswe-pepoon-ahshe-neshwahswe,  ewh 
kewahgishkaud,  kah  dush  kekushketoose  chequuhyuk-kah- 
bahwid  ewh  menik  duhsoo  pepoon. 

12  Uhpe  dush  owh  Jesus  Kahwahbuhmaud,  oogenun- 
doomaun  00-00  dush  keenaud,  Equa  kenoojemooegoon  ewh 
keshahgwewewin. 

1 3  Oogetaungenaun  dush ;  medush  bahbega  kequuh- 
yuk-kahbahwid,  kuhya  dush  oogewahwezhanemaun  enewh 
Kesha-Muhnedoon. 

14  Owh  dush  wagemahkundung  ewh  ahnuhmea-weguh- 
mig  oogenuhquatuhwaun  keneshkahdezid,  kenooj  emooe- 
wanid  Jesusun  magwah  aunwabe-kezhegudenig  ,00-00  dush 
keenaud  enewh  ahnishenahban,  Ningoodwahchenoon  enewh 
kezhegudoon  menik  kaahnookeyagoobun,  mesuh  ewh  uhpe 
kapeezhahyag  chenoojemooegooyag,  kah  dush  magwah 
aunwabe-kezheguk. 

15  Owh  Tabaningad  oogenuhquatuhwaun  oonoo  enene- 
wun  00-00  dush  keenaud,  Anuhmeakahzooyag  kah  nuh 
ween  kenuhwah  anduhcheyag  kedahahbahahsewah  kepezhe- 
kemewah  gamuh  kekemangishkuttaemewah  magwah  aun¬ 
wabe-kezheguk,  kuhya  ningooche  kedezhewenahsewah  che- 
meenuhag. 

16  Mahbuh  dush  oodahnissun  owh  Abraham,  enewh 
mujje-muhnedoonkahmenjemahpenegoojin  metahswe-abshe 
nishwahswe  pepoon,  kah  nuh  ween  enandahgoozese  cheah- 
bahoond  ewh  keminjemahpenahgahzood  magwah  aunwabe- 
kezhegudenig. 

1 7  O0-00  kahe  edood,  kekeche-ahgujjewun  enewh  kah- 
megahnegoojin  ;  kuhkenuh  dush  egewh  ahnishenahbag 
kemoojegezewug  oonje  kuhkenuh  enewh  kachetwahwan- 
dahgwukin  uhyeeen  kahezhechegad. 

18  O0-00  dush  keekedood,  Ahneen  azhenahgwuk  ewh 
oodoogemahwewin  owh  Kesha-Muhnedoo  ?  ahneen  dush 
kaahwatooyaun  ? 

19  Enandahgwud  suh  debishkoo  pazhegoomenug 
ewh  wazahwuhnushkuk,  ewh  kahoodahpenung  owh  enene, 
kahahpuggedung  emuh  ooketegaunansing ;  kemahjegin 
dush  kuhya  kekechemetekoowun,  kuhya  dush "  egewh 

kezhegoong  duhzhe  penasewug  kedahwug  emuh  wuhtik- 
wunewung. 

20  Menuhwah  dush  keekedoo,  Ahneen  kaahwatooyaun 
ewh  oodoogemahwewin  owh  Kesha-Muhnedoo  ? 

21  Oombesecheguning  ,suh  enandahgwud,  ewh  kahoo- 
dahpenung  owh  equa,  emuh  nesoo-tebaheguning  ewh 
bahquazhegun  nahnauzh  egoo  kuhkenuh  keoombejesh- 
kahwahzood. 

22  Kepahbahduhneze  dush  emuh  oodanaung,  kuhya 
emuh  oodanaunsing  kekekenooahmahgad,  kepahbahmoosad 
emuh  enuhkayah  Jerusaleming. 

23  Pazhik  dush  enenewun  00-00  oogeegoon,  Tabanin- 
gayun  pungeshawuhgezewug  nuh  egewh  bamahjei’ndjig  ? 
O0-00  dush  oogeenaun. 

24  Keche-ahnookeeg  kenuhwah  chepeendegayag  emuh 
agahsahdaaug  ishquaundam  ;  00-00  muh  kedenenim,  Ne- 
bewah  tahnunduh-peendegawug,  kah  dush  tahkushkeoose- 
wug. 

25  Uhpe  dush  kapuhsegweed  owh  wawegewaumid,. 
kuhya  kakebahquahung  ewh  ishquaundam,  kamahjeneboo- 
weyag  emuh  ahgwahcheeng,  kuhya  chepahbahgahquahuh- 
magewh  ishquaundam,  00-00  dush  cheekedooyag,  Tabanin- 
gayun,  Tabaningayun,  nesahkoonuhmahwishenaum  ;  ween 
dush  kegahnuhquatahgoowah  00-00  kaenenag,  Kahween 
kekekanemesenoonim  tebe  wanjebahwagwan  : 

26  Me  ewh  uhpe  kamahje-ekedooyag,  Ningewresenemin 
emuh  anahsuhmuhbeyun  kuhya  ningemenequamin,  kuhya 
emuh  meekunahwung  nindoodanahwenaun  kegekekenooah- 
mahga. 

27  O0-00  dush  tahekedoo,  Kedenenim,  kahween  keke¬ 
kanemesenoonim  tebe  wanjebahwagwan ;  ahwus  nuhguh- 
zheshig,  kenuhwah  anooketuhmag  ewh  mujje-ezhewabe- 
zewin. 

28  Ewede  tahwesuggedamoom  kuhya  tahmuhmuh- 
twayahbetasam,  uhpe  kawahbuhmag  owh  Abraham,  kuhya 
owh  Isaac,  kuhya  owh  Jacob,  kuhya  kuhkenuh  egewh 
aunwahchega-wenenewug,  emuh  oodogemahwewining  owh 
Kesha-Muhnedoo,  kenuhwah  dush  sahgeje-wabenegah- 
zooyag. 

29  Tahoonjebahwug  dush  ewede  wahbunoong  kuhya 
ewede  ninguhpaimnoong  kuhya  ewede  kewadenoong  kuhya 

shahwunoong,  tahwuhwanuhbewug  dush  emuh  oodooge- 
mahwewining  owh  Kesha-Muhnedoo. 

30  Benuh  dush,  ahyahwug  ahnind  ashquayandahgooze- 
jig  kanegaunandahgoozewaud,  kuhya  ahyahwug  ahnind 
nahgaunandahgoozej ig  kaishquahyandahgoozewaud. 

31  Ewh  dush  uhpe  kezheguk  oogepenaunzekahgoon 
ahnind  Phariseen  00-00  keegood,  Sahgahun,  oomah  dush 
oonjemahjaun  ;  owh  muh  Herod  kewenesik. 

32  O0-00  dush  oogeenaun,  Mahjaug,  weenduhmahwik 
owh  wahgoosh,  Benuh,  nesahgeche-wabenaug  egewh  mujje- 
muhnedoog,  kuhya  nenoojemooewa  noongoom  kezheguk,, 
kuhya  wahbung,  kuhya  ahwus-wahbung  ningahkezheetabu 

33  Nenundahwandahgooz  suh  goo  noongoom  kezhe¬ 
guk  kuhya  wahbung  kuhya  ahwus-wahbung  chebemoosa- 
yaun,  kah  muh  enandahgwussenoon,  ningooche  cheduh- 
penad  aunwahjega-wenene,  emuh  atuh  Jerusaleming. 

34  O  Jerusalem,  Jerusalem,  keen  nasudwah  egewh  aun- 
wahjega-wenenewug,  kuhya  pamwahsenuhudwah  egewh 
kahpeezhenahzhahahmahgooyunin,  ahneen  duhching  kee- 
nanduhmaun  chemahwunzoomugwah  kenejahnesug,  de~ 
bishkoo  owh  noozha-pahkahahqua  azhemahwunzoomaud 
enewh  oonejahnesun  emuh  ahnaumeningwegun,  kah  dush 
kegeenanduhseem  ! 

35  •  Benuh,  kenuhguhdahmahgoom  kewegewaumewah 
pezheshigwuhtag :  kedenemin  suh  dush,  Kahween  menuh- 
wah  kegahwahbuhmeseem,  nahnauzh  egoo  uhpe  cheeke- 
dooyag,  Shahwandahgooze  owh  pahezhaud  emuh  oodenoo- 
zoowining  owh  Jehovah. 

KEPUHGUMMEAHYAHMAHGUD  dush  egoo 
magwah  uhnepeendegad  Jesus  emuh  andaud  pazhik 
nahgahnezid  Pharisee-wenene  cheaumwaud  puhquazhegun 
aunwabe-kezhegudenig,  keduhnezewun  ahnind  enewh  kah- 
ahkahwahbuhmegooj  in. 

2  Benuh  dush,  pazhik  enene  keahyah  enahsuhmuhbid 
kahpeshwayahbahwegoobunan. 

3  Jesus  dush  oogenuhquatuhwaun  00-00  keenaud  enewh 
tebahkoonega-wenenewun  kuhya  Phariseen,  Oonesheshim 
muh  chenuhnaundahweewangebun  aunwabe-kezheguk  ? 

4  Kah  dush  ningoodenoo  keekedoosewug.  Oogeoodah- 
penaun  enewh  ayahkoozenejin,  kuhya  kenoojemooaud, 
kuhya  kepuhgedenaud  ; 

5  Oogenuhquatuhwaun,  00-00  keenaud,  Ahwanan  ke- 
nuhwah  menik  anducheyag  ayahwaud  mamaimgeshaiin 
gamuh  ahnooke-pezhekewun  peenjepezoonid  emuh  wahne- 
kauning,  kah  nuh  ween  kazhetena  oodahwejcoobenahseen, 
ahnoo  goo  aunwabe-kezhegudenig  ? 

6  Kah  suh  dush  oogekushketoosenahwah  chenuh- 
quatuhmoowaud  oonoo  uhyeeen. 

7  Keahwajega  dush,  kuhya  keguhnoonaud  enewh  kah- 
nundoomeminjin,  uhpe  wahyahbuhmaud  ewh  kewuhwanah- 
bunduhmenid  enewh  kache-ahpeetandahgwukinahbenahsoo- 
winun  oo-oo  keenaud, 

8  Uhpe  nandoomikin  ahweyah  enene  emuh  anduhzhe- 
wewekoodahding,  kagoo  nuhmuhduhbekan  emuh  kache-ish- 
pandahgwuk  ahbenahsoowining  ;  mahgeshah  ahweyah  nah- 
wuj  kache-enandahgoozid  keen  dush  ween  apetandahgooz- 
eyun  tahwekoomah. 

9  Owh  dush  kahnundoomenag  tahpeezhah  oo-oo  che- 
peenik,  Meezh  mahbah  enene  chenuhmuhduhbid  :  kegah- 
ahguj  chemahje-oodahpenahmun  noondaush  apetandah- 
gwuk  ahbenahsoowin. 

10  Uhpe  dush  ween  wahkoomegooyunin,  ezhaun  che- 
nuhmuhduhbeyun  emuh  ewh  noondaush  apeetandahgwuk 
ahbenahsoowining,  uhpe  dush  owh  kahwekoomik  peezhaud, 
oo-oo  cheenik,  Neeje  ewede  nahwuj  ishpeming  ezhaun  ; 
kegahkechetwahwanemegoo  dush  emuh  anahsuhmuhbe- 
waud  egewh  wahdoopuhmudjig. 

1 1  Ahwagwan  muh  ashpandahgooedezoogwan  tahtah- 
bussandahgoozeah,  owh  dush  dabussanindezood  tahishpan- 
dahgooah. 

12  Oo-oo  dush  oogenaun  enewh  kahnundoomegoojin, 
Uhpe  wahkoongayunin  nuhyahwuhquag  gamuh  wanahgoo- 
shig,  kagoo  nundoomahkan  egewh  keejekewaiig  gamuh 
egewh  suhyahge'ikig  gamuh  wuhyahnuhdezejig  keejduhnuh- 
kewamahgunug  ;  koonemah  mamashquaud  kegahnundoo- 
megoog,  chetebahahmookwah  dush. 

13  Uhpe  dush  wahkoongayunin,  nundoom  egewh  kate- 
mahgezej ig,  egewh  mayahkezejig,  kuhya  egewh  achahoosa- 
jig,  kuhya  egewh  kakepeengwaj  ig  : 

14  Kegahshahwandahgooz  dush  ween  ;  kah  muh  gagoo 
oodahyaunsenahwah  chetebahahmookwah  :  kegahtebahah- 
mahgoo  suh  goo  uhpe  ahbejebahwaud  egewh  manooezhe- 
wabezejig. 

15  Uhpe  dush  pazhik  enenewun  wahdoopuhmegoojin 
kahnooduhmenid  oonoo,  00-00  oogeegoon,  Shahwandah- 
gooze  suh  owh  kameejid  buhquazhegun  emuh  oodoogemah^ 
wewining  owh  Kesha-Muhnedoo. 

1 6  O0-00  dush  oogeenaun,  Pazhig  enene  kekeche- 
wekoonga,  kuhya  nebewah  oogenundoomaun  ; 

17  Oogemahjenahzhahwaun  dush  enewh  oobuhmeetah- 
gunun  uhpe  wahwesening,  cheenahnid  enewh  kahnundoome- 
mindjin,  Umba  pemahjaug,  kuhkenuh  muh  ahzhegwah  keke- 
zhesenoon. 

18  Medush  kuhkenuh  kahezhemahje-oonduhmetahkah- 
zoowaud.  Wah-owh  netum  oogeenaun,  Punge  uhkee  n  Inge- 
kishpenuhtoon,  ketwa  dush  neweezhah  chewahbunduh- 
maun  :  kepahgoosanemin  cheweenduhmahwud  cheoonduh- 
metahyaun. 

19  Menuhwah  pazhik  keekedoo,  Ningekishpenuhnaug 
naunwawaun  ahnooke-pezhekewug,  nindahwekuhgwajeaug : 
kepuggoosanemin  cheweenduhmahwud  cheoonduhmetah- 
yaun. 

20  Menuhwah  dush  bakahnezid  keekedoo,  Ningewede- 
gamah  equa :  kah  dush  nindahkushketoose  cheezhahyaun. 

21  Owh  dush  buhmeetahgun  kepekewa,  oogeween- 
duhmahwaun  dush  oodoogemahmun  oonoo  uhyeeen.  Me 
dush  owh  tabandung  ewh  wegewaum  kenishkahdezid  00-00 
keenaud  oobuhmeetahgun,  Ezhaun  waweeb  emuh  mekun- 
ahwung  kuhya  emuh  mekaunsewung  ewh  keche-oodanah, 
peezheweezh  edush  oomah  egewh  katemahgezejig,  kuhya 
egewh  mahyahkezejig,  kuhya  egewh  achahwashkahjig, 
kuhya  egewh  kakepeengwajig. 

22  Owh  dush  buhmeetahgun  00-00  keekedoo  Tabanin- 
gayun  kahekedooyun  ezhesamahgud,  kayahbe  dush  ween 
tuhwuhtamahgud. 

23  Owh  dush  tabaningad  oogeenaun  oobuhmeetahgun, 
Ezhaun  emuh  keche-meekunaung  kuhya  emuh  metikoonse- 
wahkaheguning,  ketwa  pepeendeganahzhuh,  ewh  dush 
chemooshkenag  newegewaum. 

24  Kedenenim  muh,  Oogoo  enenewug  kahnundoomind- 
jig  kah  kuhnuhga  ahweyah  oogahtaungoondunseen  ewh 
newekoongawin. 

25  Oogeweejewegoon  dush  nebewah  enewh  ahnishenah- 
ban,  kequakekahbahwe  dush,  00-00  keenaud, 

26  Kishpin  ahweyah  benaunzekahwid,  sheenganemahsig 
dush  enewh  oosun  kuhya  enewh  oogeen,  kuhya  wewun, 
kuhya  oonejahnesun,  kuhya  wejekewaiin,  kuhya  oodahwa- 
maun,  aahe  kuhya  tebenuhwa  oobemahdezewin,  kahween 
nindahookekenooahmahgunesenun. 

27  Ahwagwan  dush  kaoodahpenunsegwan  ewh  oodah- 
zhedayahtegoomun  chenoopenuhzhid,  kahween  ningahooke- 
kenooahmahgunesenun. 

28  Ahwanan  kenuhwah  anduhcheyag  wahoozhetood 
ewh  ahkahwahbe-weguhmig,  netum  kanuhmuhduhbesig,. 
cheahgindung  menik  kaenuhgindag,  kishpin  ahtanegwan 
ewh  menik  katabesag  chetakezhechegahdag  ? 

29  Koonemah  kahahtood  ewh  natum-ahchegahdag  ahsin 
tahgepwahnuhwetoon  chewekezhetoong,  kuhkenuh  menik 
wahyahbundumenejin  oogahmahje-bahpeegoon, 

30  O0-00  ekedoonid,  Mahbuh  enene  kemahje-ooshega^ 
kah  dush  oogekushketooseen  chetakezhetood. 

31  Gamuh  ahwanan  owh  keche-oogemah,  wahnundoo- 
bunid  chemegahnaud  bakahnezenejin  keche-oogemaun,  ka- 
nuhmuhduhbesig  netum,  chenahnahguhdahwandung  kishpin 
kushketoogwan  ayahwaud  metahching  metauswauk  enene- 
wun,chenundoobunid  wemegahnaud  enewh  pahmegahnegoo- 
jin  neshtuhnuh  duhswaukoozenid  ooshemahgun  eshemun. 

32  Kishpin  dush  kushketoosig,  magwah  kayahbe  wah- 
suh  ahyahnid,  oodezhenahzhahahmahwaun  oomeezhenah- 
wamun,  chenundooduhmenid  ewh  poonanindewin. 

33  Ahwagwan  dush  kenuhwah  anduhcheyag  kawa~ 
benunsegwan  kuhkenuh  enewh  ooduhyeemun,  kahween 
ningahookekenooahmahgunesenun. 

34  Oonesheshin  suh  ewh  shewetahgun  ;  kishpin  dush 
ishquah-shewung  ewh  shewetahgun  wagoonash  kaoonjeshe- 
wungebun  ? 

35  Kahween  ningood  enahbuttussenoon,  kahween  emuh 
uhkeeng,  kah  kuhya  moong  cheduhgooneming  ahpetandah- 
gussenoon  ;  enenewug  suh  oosahgeje-wabenahnahwaun. 
Ahwagwan  watuhwuggahgwan  chebezindung  mahnoo  tah- 
bezindum. 

OGEPENAUNZEKAHGOON  dush  kuhkenuh  e- 


KJ  newh  mahwunjechega-wenenewun  kuhya  majeezhe- 
wabezenejin  chebezindahgood. 

2  Egewh  dush  Phariseeg  kuhya  egewh  oozhebeega- 
wenenewug  kenahnahpuhgahzetahgoozewug  oo-oo  keeke- 
doowaud,  Mahbah  enene  oodoodahpenaun  majeezhewabe- 
zenejin  kuhya  oowedoopuhmaun. 

3  Oo-oo  dush  keezheahwajega  oo-oo  keekedood, 

4  Ahwanan  kenuhwah  auduhcheyag  ahyahwaud  nin- 
goodwauk  mahnishtahneshun,  kishpin  wuhneaud  pazhik, 
kah  nuh  ween  oogahnuhguhnahseen  enewh  shaungus- 
swe-meduhnuh-ahshe-shaungusswe  emuh  puhgwuhduhkuh- 
mig,  ahwenundoonawaud  dush  enewh  kahwuhneahjin  nah- 
nauzh  mekahwaud? 

5  Uhpe  dush  kahmekahwaud,  oopemenegahnaun,  wall- 
wezhandung. 

6  Uhpe  dush  tagwishing  emuh  wegewauming  oomah- 
wunzoomaun  enewh  oowejekewaiin  kuhya  ooweejduhnuh- 
keewamahgunun,  oo-oo  dush  enaud,  Weejmoojegezetuh- 
weshig;  ningemekahwah  muh  nemahnishtahnisheem  kah- 
wuhnishingebun. 

7  Kedenenim  edush,  mesuh  oo-oo  ahwahshema  keezhe- 
moojegezewaud  keche-kezhegoong  ayahjig  uhpe  pazhik 
majeezhewabezid  ahyaunwanindezooiin,  dush  ween  shaun- 
gusswe-meduhnuh-ahshe-shaungusswe  jmanoo-ezhewabeze- 
jig  nanduhwandahgoozesegoog  cheaunwanindezoowahpun. 

8  Gamuh  ahwanan  owh  equa  metaus-wahbik  shoone- 
yaun  ayahwaud,  kishpin  pazhik-wahbik  wuhneaud,  sakuh- 
unsig  ewh  wahsuhkoonanjegun  kuhya  cheguhduhung  ewh 
wegewaum,  wawane  chenunduhwahbunjegad,  peenish  egoo 
mekahwaud. 

9  Uhpe  dush  kahmekahwaud,  oomahwunzoomaun 
oodaungwaun  kuhya  ooweej-duhnuhkeewamahgunun,  oo- 
oo  dush  oodenaun,  Weejmoojegezetuhweshig  ningemekah¬ 
wah  muh  owh  shooneyah  kahwuhneiig. 

10  Me  nahsaub  enenuhgoog  moojeguhkummegudemuh 
anduhzhe-ahyahnid  Kesha-Muhnedoo  oodangemun,  uhpe 
pazhik  maje-ezhewabezid  ahyaunwanindezoojin. 

1 1  Oo-oo  dush  keekedoo,  Pazhik  enene  keneezhewun 
oogwissun  : 

12  Owh  dush  ooshemaemah  oogeenaun  enewh  oosun, 
Noosa,  meezheshin  ewh  menik  neen  kadebanduhmaun 

keduhyeem.  Oogemahduhoonaun  dush  enewh  oogwissun 
kuhkenuh  ewh  ootebenuhwawezewin. 

13  Kahween  dush  nebewah  keduhsoogoonuhguhsenoon, 
uhpe  owh  ooshemaemah  kemahwundoonung  ahnooj  gagoo, 
kemahjaud  dush,  emuh  wahsuh  uhkeeng  keezhaud;  ewede 
dush  oogebahnahjetoon  ooduhyeemun  emuh  kuhkebahdeze- 
wining  keezhebemahdezid. 

14  Uhpe  dush  kahchahgenung  kuhkenuh  ootebenuh- 
wawezewinun,  kemahje-puhkuhdawenahgud  emuh  uhkeeng, 
kuhya  dush  ween  kemahje-ketemahgeze. 

15  Keezhah  dush  ahwewedookahwaud  pazhik  anduh- 
nuhkeejin  ewede  uhkeeng,  oogeezhenahzhahoogoon  dush 
emuh  ooketegauning  cheahshummaud  enewh  kookooshun. 

1 6  Kenunduhwandum  dush  chemooshkenuhtood  oome- 
sud  enewh  ookunahkwun  kookooshun  kahmeejenid :  kah 
dush  ahweyah  enenewun  oogemeenegooseen.  % 

1 7  Uhpe  dush  kahmahje-nebwahkaud,  00-00  keekedoo, 
Ahneen  anduhchenid  noos  oobuhmeetahgunun  tabesenenid 
buhquazhegun,  neen  dush  ween  oomah  newenib  apeech 
puhkuhdayaun  ! 

18  Ningahpuhsegwe,  kuhya  ningahezhahnun  noos,  00- 
00  dush  ningahenah,  Noosa,  ningemujje-doodahwah  owh 
keche-kezhegoong  ayaud,  kuhya  emuh  enahsuhmuhbeyun, 

19  Kah  dush  kayahbe  nindaahpetandahgoozese  nin- 
gwis  cheezheyunbun :  enahkooneshin  azheahyahwaud  egewh 
kebuhmeetahgunug  anoonindj  ig,  nahsaub  cheezheahyah- 
yaun  neen. 

20  Kepuhsegwe  dush  keezhaud  enewh  oosun.  Kayahbe 
dush  wahsuh  aneduhnezid,  oogewahbuhmegoon  enewh 
oosun,  kuhya  oogeketemahganemegoon,  kuhya  kepemah- 
je-buttoonid,  kuhya  dush  keoodahpequanegood,  keoojeeme- 
good  edush. 

21  Owh  dush  wag wissemind  00-00  oogeenaun,  Noosa, 
ningemujje-doodahwah  owh  keche-kezhegoong  ayaud, 
kuhya  anahsuhmuhbeyun,  kah  dush  kayahbe  nintaahpe- 
tandahgoozese  ningwis  cheezheyunbun. 

22  Owh  dush  wagwissid  oogeenaun  enewh  oobuhmee¬ 
tahgunun,  Nahteyook  ewh  kache-ahpeetandahgwuk  puh- 
pesekahwahgun  pesekoonik  edush,  meenik  dush  ewh 
tuhteebeneenjeebezoon  emuh  ooneenjeeng,  kuhya  mukkis- 
senun  emuh  oosittaung  : 

23  Kuhya  nahnik  owh  pezhekeense  kache-weenenood, 
nesik  edush  ;  umba  wesenedah  kuhya  moojegezedah : 

24  Benuh,  mahbuh  ningwis  kahneboopun  nayaub  be- 
mahdeze,  kewuhneshenoobun,  kemekahwah  dush.  Kemah- 
je-oonahnegwanduhmoog  dush. 

25  Ahyahnegoobunan  dush  sasekezenejin  oogwissun 
emuh  ketegauning  :  pahkewanid  dush  :  uhpe  pashoo  uhne- 
duhnezid  wegewauming,  oogenoodaun  ewh  nuhguhmoowin 
kuhya  nemeedewin. 

26  Uhpe  dush  kahnundoomaud  pazhik  enewh  buhmee- 
tahgun,  oogegahgwajemaun,  wagoonanedoog  maunduh. 

27  O0-00  dush  oogeegood,  Keshema  ketuhgwishin  ; 
koos  edush  oogenesaun  enewh  kache-weenenoonejin  pezhe- 
keensun,  keoodahpenaud  enewh  oogwissun  menoo-bemah- 
dezenid. 

28  Kenishkahdeze  dush,  kah  dush  keenanduhse  we- 
peendegad ;  oosun  dush  kesahgahumoon,  kepahgoosane- 
megood  dush. 

29  Oogenuhquatuhwaun  enewh  oosun  00-00  keenaud, 
Benuh,  nebewah  duhsoo  pepoon  kebuhmetoon,  kah  dush 
wekah  ningepegoobetooseen  ewh  kedekedoowin,  kah  dush 
wekah  kegemeezhese  mesahboozoonsun  chewekoomugwah- 
bun  egewh  suhyahgeugig. 

30  Uhpe  dush  tagwishing  mahbuh  kegwis  kahbahnah- 
jetood  ewh  ketebenuhwawezewin  kepezhegwahdezid,  ke- 
genetumuhwah  enewh  pezhekeensun  kache-wenenoonejin* 

31  O0-00  dush  oogeenaun,  Ningwissa  keen  kahgenig 
keweejewh,  kuhkenuh  dush  nintebenuhwawezewinun  kede~ 
bandaunun. 

32  Kenundahwandahgwud  .  chemoojegezeyungoobun 
kuhya  cheoonahnegoozeyungoobun,  neboopun  muh  mah¬ 
buh  keshema,  nayaub  dush  bemahdeze ;  kewuneshenoobun, 
kemekahwah  dush. 

CHAP.  XVI. 

JESUS  dush  00-00  oogeenaun  ookekenooahmahgunun, 
Keahyah  suh  pazhik  kachetwahwezid  enene  kahah- 
yahwahgoobunan  guhnuhwanjega-wenenewun,  kahmah- 
nahdahjemootahwind  kenishwuhnahjetoonid  ooduhyeemun. 

2  Oogenundoomaun  edush,  00-00  keena.ud,  Ahneeshwin 
anetuhmaun  ewh  agooyun  ?  weenduhmooweshin  kahezhe 

guhnuhwandahsooyun,  kah  muh  kayahbe  kegahguhnuh- 
wanjegase. 

3  Owh  dush  ganuhwandahsood  00-00  keezheguhnoo- 
nindezoo  peenjenah,  Ahneen  kaezhechegayaun  ?  nindocge- 
maum  muh  newemuhkummik  ewh  guhnuhwandahsoowin  ; 
kahween  nindahkushketooseen  chewahnekayaunbaun, 
kuhya  dush  chepahgoosanjegayaunbaun  nindahguj. 

4  Nekekandaun  kaezhechegayaun  e-ewh  uhpe  kesah- 
geje-wabenegooyaun  ewh  kahguhnuhwanjegayaunbaun, 
cheoonjepeendeguhzhewaud  emuh  oowegewaumewaung. 

5  Oogenundoomaun  dush  kuhkenuh  enewh  mazenuhah- 
mahwahnejin  oodoogemahmun ;  oogeenaun  dush  enewh 
netum,  Ahneen  keen  menik  mahzenuhahmuhwud  nindoo- 
gemaum  ? 

6  Oo-oo  dush  oogeegoon,  Ningoodauk  duhsoo-tebah- 
egun  pemeda.  Oodenaun  dush,  Oodahpenun  kemuhzene- 
egun,  waweeb  nuhmuhduhbm,  kuhya  oozhebeiin  nahneme- 
duhnuh. 

7  Medush  oo-oo  keenaud  bakahnezenejin,  Ahneen 
keen  menik,  mazenuhahmahgayun  ?  oo-oo  dush  oogeegoon, 
Nigoodwauk  duhsoo  tebahegun  mezemenansun ;  oo-oo 
dush  oogeenaun,  Oodahpenun  kemuzzeneegun,  oozhebeiin 
dush  neshwauswe-meduhnuh. 

8  Owh  dush  oogemah  oogemuhmeekwahnaun  enewh 
maje-guhnuhwandahsoonejin  e-ewh  kahezhenebwahkahnid  ; 
egewh  mahween  oomah  uhkeeng  dabandahgoozejig  nahwuj 
nebwahkahwug  emuh  tebenuhwa  oodenahdezewinewaung, 
dush  ween  egewh  dabandahgoozejig  emuh  wahsayahze- 
wining. 

9  Kedenenim  dush  neen,  Oozhetuhmahdezooyook  suh 
egewh  kaweejekewayanemagoog  ewh  maje-ezhewabuk 
mammon  ;  uhpe  dush  noondasayag  cheoodahpenenagwah- 
pun  emuh  kahgega-duhnuhkewining. 

10  Owh  kaaungwahme-guhnuh  wan  dung  ewh  kache- 
noondaush  ahpetandahgwuk,  mesuh  owh  kaaungwahme- 
guhnnhwandung  nebewah ;  kuhya  owh  ahyaungwahme-guh- 
nuhwanduhsig  ewh  kache-noondaush  ahpeetandahgwuk, 
mesuh  owh  kaaungwahme-guhnuhwanduhsig  nebewah. 

1 1  Kishpin  dush  augwahme-guhnuhwanduhsewag  ewh 
maje-ezhewabuk  mammon,  ahwanan  kameenenag  ewh 
wanjedah  kache-ahpeetandahguk. 

12  Kishpin  dush  a u n g wall m e z e s e wag,  guhnuhwanduh- 

mag  bakahnezejig  ooduhyeemewaun,  ahwanan  kameenenag 
tebenuhwa  keduhyeemewah  ? 

13  Kahween  ahweyah  buhmeetahgun  oodahkushketoo- 
seen  chebuhmetuhwaud  neezh  oogemaun,  koonemah  oogah- 
sheenganemaun  ewewh  pazhik,  oogahsahgeaun  dush  me- 
nuhwah  pazhik,  gamuh  oogahminjemenaun  enewh  pazhik 
kuhya  oogahahgahsanemaun  pazhik.  Kahween  kekush- 
ketoosenahwah  chebuhmeetuhwag  Kesha-Muhnedoo  kuhya 
mammon. 

:  -1  14  Egewh  Phariseeg  oogenoondahnahwah  kuhkenuh 
oonoo  uhyeeen,  sahgeahwaud  shooneyah  oogekaunjbah- 
peahwaun. 

1 5  O0-00  dush  oogeenaun,  Kenuhwah  kedahwim  egewh 
manoo-ezhewabezekahzooj  ig  enahsuhmuhbewaud  egewh 
enenewug  ;  Kesha-Muhnedoo- dush  ween  ookekandaunun 
kedaewaun  :  ewh  mahween  kache-ishpandahgwuk  emuh 
ahyahwaud  enenewug,  kuhgwahnesuhgandahgwud  enah- 
suhmuhbid  owh  Kesha-Muhnedoo. 

1 6  Ewh  tebahkoonegawin  kuhya  egewh  aunwahjega 
wenenewug  keahyahwug  nahnauzh  egoo  John  ;  me  goo 

"uhpe  mahyahje-wahweenjegahdag  ewh  oodoogemahwewin 
owh  Kesha  Muhnedoo,  kuhkenuh  dush  bamahdezejig  ketwa 
peendegawug  emuh. 

,  ij  Nahwuj  tahwanepunud  chemahjahmahgukebun  ewh 
kezhig  kuhya  ewh  uhkeedush  ween  ewh  chepungesingebun 
kuhnuhga  punge  ewh  tebahkoonegawin. 

18  Kuhkenuh  egewh  wuhyabenahjig  oowewewaun, 
weedegamahwaud  dush  bakahnezenejin  pezhegwahdeze- 
wug ;  owh  dush  kaweedegamaud  enewh  wuhyabeneminjin 
equawun  pezhigwahdeze. 

19  Keahyah  pazhik  kachetwahwezid  enene,  kahmiskoo- 
koonuhyad  kuhya  wanesheshenig  wahbishkegia  kahah- 
gwid,  kuhya  kahmenoo-wesenid  anduhsoo-kezhegudenig : 

20  Pazhik  dush  keahyah  pahgoosanjega-wenene  Laza¬ 
rus  kahezhenekahzood,  emuh  oodeshquaundaming  keahsah- 
windebtman  mezewa-oomegeed, 

21  Oogenundahwandaun  dush  ewh  cheahshummind 
enewh  pewunjegunun  kahpungesingin  emuh  oowesenewah- 
guning  owh  kachetwahwezid  :  benuh  dush,  oogebenaun- 
zekahgoon  uhnemooshun  kahnooshquahduhmenid  oodoo- 
megeewinun. 

22  Kepuhguhmeahyah  dush  wah-owh  pahgoosanjega- 
wenene  keneboo,  keezhewenegood  dush  enewh  angenun 
emuh  Abrahmun  oopeendoomoonening :  kuhya  owh  kache- 
twahwezid  enene  keneboo,  kuhya  kepuggedanemah  ; 

23  Ewede  dush  mujje-ishkootang  keoombishkinzhe- 
gwane  kekooduggetood,  oogewahbuhmaun  dush  Abraham- 
tin  wahsuh  ahyahnid,  kuhya  Lazarusun  emuh '  oopeen- 
doomoowining. 

24  Kepepahge  dush,  00-00  keekedood,  Noosa  Abraham,, 
shahwanemeshin,  kuhya  dush  peezhenahzhow  owh  Lazarus 
chetaung-ahgweenjetood  ewh  ooneenj  emuh  nebeeng  che- 
tahkahbahwahtood  nindanuhnewh,  ninkooduggeegoon  goo- 
shah  maunduh  ishkootan. 

25  Abraham  dush  keekedoo,  Ningwis  mequandun 
e-ewh  magwah  bemahdezeyunbun  keahyahmun  enewh 
wanesheshingin,  kuhya  ween  dush  owh  Lazarus  ketemah- 
gezewin  ;  noongoom  dush,  ween  menoo-ahyah,  keen  dush 
kekooduggeegoo. 

26  Menuhwah  dush,  ewede  ahyahyun  kuhya  oomah 
ahyahyaung  nesuhwuhyeee  ahtuhgahmahgeshenoowin  ah- 
chegahda  ;  egewh  edush  wahezhahjig  ewede  ahyahyun  kah- 
ween  tahkushkebosewug ;  kuhya  dush  egewh  oomah  ka- 
wepeahzhahwahoojig  ewede  oonje  kahween  tahkushkeoose- 
wug. 

27  O0-00  dush  keekedoo,  Kepahgoosanemin  suh  dush 
noosa,  cheezhenahzhahwud,  ewede  noos  andaud  : 

28  Nahnunewug muh  nejekewaug;  ewh  chedebahjemoo- 
tahwaud,  mahgeshah  kuhya  wenuhwah  tahpeendegawug 
oomah  kooduggezewining. 

29  Abraham  dush  00-00  oodenaun,  Oodahyahwah- 
waun  sah  Mosesun  kuhya  aunwahjega-wenenewun,  oodah- 
bezindahwahwaun  enewh. 

30  O0-00  dush  oogeenaun,  Kahween,  noosa  Abraham  ; 
kishpin  suh  pazhik  oodissegoowaud  kahahbejebahnejin, 
tahgeaunwanindezoowug. 

31  O0-00  dush  oogeenaun,  Kishpin  bezindahwahsigwah 
enewh  Mosesun  kuhya  aunwahjega-wenenewun,  kahween 
tahkushkemahsewug  mesuhwah  pazhik  keahbejebaud. 

CHAP.  XVII. 

00-00  dush  oogeenaun  enewh  ookekenooahmahgunun, 
Enandahgwud  suh  chepuhgummishkahgooyung 

enewh  mujje-doodahgoowinun,  kuhgwahnesuhgandahgooze- 
wug  suh  egewh  wanjepuhguhmishkahgooyung. 

2  Ahwahshema  tahgemenoo-ahyah  kishpin  ahgoojinne- 
gebun  emuh  ooquagunaung  ewh  peseboojegun-ahbik  kuhya. 
kishpin  ahpuhgenindebun  emuh  kechegummeeng,  dush 
ween  chemujjedoodahwaud  pazhik  oonoo  agahsheenejin 

3  Aungwahmezeyook,  kishpin  mujje-doodook  owh  ke- 
jekewa  weenduhmow  ;  kishpin  dush  aunwanindezoodr 
kegahwabenuhmoowah. 

4  Kishpin  dush  neezhwahcheeng  mujje-doodook  pazhik 
kezheguk,  neezhwahcheeng  dush  nayaub  penaunzekook 
oo-oo  cheenik,  Nindaunwanindez,  kegahwabenuhmowah. 

5  Egewh  dush  kekenooahmahgunug  oo-oo  ogeenah- 
waun  enewh  Tabaninganejin,  Nahwuj  nebewah  meezhe- 
shenaum  ewh  dabwayanduhmoowin. 

6  Owh  dush  Tabaningad  oo-oo  keekedoo,  Kishpin  ahyah- 
magoobun  dabwayanduhmoowin  debishkoo  pazhegoomenug 
wazahwahnushkuk,  kedahenahwah  mahbuh  sycaminahgah- 
wunzh,  Pahquahkoojebekishkaun,  puhtukkezoon  kush  emuh 
kechegummeeng  ;  kedahgebezindahgoowah  dush. 

7  Ahwanan  kenuhwah  anduhcheyag  ahyahwaud  buh- 
meetahgun  pegoobejeganid  gamuh  ahshummahnid  enewh. 
ahwahkahnun,  oogahenaun  nuh  ketegauning  kahoonje- 
bahnid,  Ahwenuhmuhduhbin  cheweseneyun. 

8  Kah  nuh  ween  oo-oo  oogahenahseen,  Wahwazhetuh- 
mahweshin  ewh  cheweseneyaun,  kuhya  kechepezoon,  che- 
buhmetahweyun  nahnauzh  kuhya  kei’shquah-menequayaun 
ke’ishquah-weseneyaun  neen  :  me  uhpe  keen  kaweseneyunr 
kuhya  kamenequayun  ? 

9  Oomegwachewanemaun  nuh  enewh  buhmeetahgun, 
keezhecheganid  ewh  kahezhekuhgaunzoomemind?  Kahweem 
nindenanduhse. 

10  Mesuh  nahsaub  kuhya  kenuhwah  uhpe  keezheche- 
gayag  kuhkenuh  menik  kagaunzoomegooyag,  ekedoog, 
Ningood  anahbuttesesegoog  buhmeetahgunug  nindahwe- 
min,  menik  atuh  nandahwandahgoozeyaung  cheezhechega- 
yaung  ningeezhechegamin. 

11  Kepuhguhmeahyahmahgud  dush,  magwah  Jesus, 
ezhaud  ewede  Jerusaleming,  keiihneezhaud  emuh  quuhyuk 
nesuhwuhyeee  Samariaing  kuhya  Galilee'ing. 

12  Anetuhgwishing  emuh  pazhik  oodanaunsing,  ooge- 
tiuhquashkahgoon  metahswe  enenewun  wamegeenejin,  wah- 
suh  nahbahwenejin  : 

13  Kepepahgewug,  00-00  dush  keekedoowug,  Jesus,  ka- 
kenooahmahgayun,  ketemahganemeeshenaum. 

14  Uhpe  dush  kahwahbuhmaud,  00-00  oogeenaun,  Mah- 
jaug  ahwewahbunduhik  keyowewaun  egewh  sahsahgewe- 
jega-wenenewug.  Kepuhgummeahyahne,magwah  kahuhne- 
bemoosawaud,  kepeeneahwug. 

15  Pazhik  dush  anduhchewaud,  uhpe  kahkekandung 
kenoojemooind,  nayaub  kepekewa,  kuhya  anegook  ooge- 
wahwezhanemaun  Kesha-Muhnedoon. 

1 6  Keahpuhgezoo  emuh  oosittahning,  kemahmooyah- 
wuhmaud  edush  ;  Samariai’ng  duhzhe-enenewegoobun  dush 
wah-owh. 

17  Jesus  dush  oogenuhquatuhwaun,  00-00  keenaud,  Kah 
null  ween  kemetahchesewug  kahpeenemdjig?  Ahneende 
dush  egewh  shaungusswe  ? 

18  .Kahween  ahweyah  mekahwahse  chepemahmooyah- 
wahmahpun  Kesha-Muhnedoon,  mahbuh  atuh  mayuggezid. 

19  O0-00  dnsh  oogeenaun,  Puhsegween,  mahjaun  :  ke- 
dabwayanduhmoowin  kegenooj emooegoon. 

20  Kekuhgwajemegood  dush  enewh  Phariseen,  uhpe 
•katuhgwishenoomahgudoogwan  Kesha-Muhnedoo  oodoo- 
gemahwewin,  oogenuhquatuhwaun,  00-00  keenaud,  Ewh 
oodoogemahwewin  owhKesha-Muhnedookahween  peezhah- 
mahgussenoon  magwah  nunduhwahbunduhming  : 

21  Kahween  00-00  tahekedoosewug,  Benuh  oomah 
gamuh  benuh  ewede  ;  anduhzhe-ahyahyag  gooshuh  duhgoo- 
mahgud  oodoogemahwewin  owh  Kesha-Muhnedoo. 

22  O0-00  dush  oogeenaun  enewh  ookekenooahmah- 
gunun,  Tahtuhgwishenoomahgudoon  enewh  kezhegudoon 
uhpe  chenunduhwahbunduhmag  pazhik  enewh  ookezhe- 
gudoomun  owh  Enene  Oogwissun,  kah  dush  kegahwah- 
bunduhsenahwah. 

23  O0-00  dush  kegahegoowaug,  Enahbin  oomah  ;  gamuh 
•enahbin  ewede  ;  kagoo  ezhahkagoon,  kuhya  kagoo  noo- 
penuhnuhkagoon. 

24  Debishkoo  muh  ahnemekeeg,  azhewahwahsuhmoo- 
waud  nuhbunuhy^ee  emuh  kezhegoong  condahtag,  peenish 
cgoo  ahzhahwuhyeeeng  ;  me  suh  nahsaub  kaezheahyaud 

owh  Enene  Oogwissun  uhjfe  debishkoosanig  ookekezhegud- 
oomun. 

25  Netum  dush  nundahwandahgooze  nebewah  chekoo- 
tuggandung,  kuhya  cheahgoonwayanemegood  enewh  noon- 
goom  bamahdezenejin. 

26  Debishkoo  kahezhewabak  magwah  kebemahdezid 
owh  Noe,  mesuh  nahsaub  kaezhewabuk  uhpe  ookezhegud- 
oomun  owh  Enene  Oogwissun. 

27  Kewesenewug,  kemenequawug,  kewewewug,  kuhya 
keweweahwug,  nahnauzh  ewh  kezheguk  uhpe  kepoosid  owh 
Noe  emuh  nahbequauning,  kepuhgummishkahgoowaud 
dush  ewh  mooshkuhuhmoowin,  kenesegoowaud  dush  kuh- 
kenuh. 

28  Debishkoo  dush  kahezhewabuk  magwah  kebemah- 
dezid  owh  Lot ;  kewesenewug,  kemenequawug,  kekishpe- 
nuhj  egawug,  keahtahwagawug,  keketegawug,  keooshega- 
wug; 

29  Ewh  dush  kezheguk  uhpe  owh  Lot  kahnuhguhdung 
Sodom  kekemewun  ewh  ishkoota  kezhegoong  keoonje- 
pungesing,  oogenesegoonahwah  dush  kuhkenuh. 

30  Mesuh  nahsaub  kaezhewabuk  ewh  kezheguk,  uhpe 
penahgooze’ind  Enene  Oogwissun. 

31  Ewh  uhpe  kekezheguk,  kishpin  ahweyah  oogede- 
guhmig  ahyaud,  kuhya  ooduhyeemun  peendig  wegewaum- 
ing  ahtanig,  kahween  tahnesaunduhwase  cheoodahpenung : 
owh  dush  ketegauning  ayaud,  kahween  menuhwah  tahke- 
wase. 

32  Mequanemik  owh  Lot  oowedegamahgun. 

33  Ahwagwan  kanunduhbemahjetoogwan  oobemahde- 
zewin  oogahwuhnahjetoon  ;  ahwagwan  dush  kawuhnahje- 
toogwan  oobemahdezewin,  oogahbemahjetoon. 

34  Kedenenim  suh  goo  ewh  uhpe  ketebikuk  neezh  tah- 
wepanindewug  ;  pazhik  tahekoonah,  menuhwah  dush  pazhik 
tahishkoonah. 

35  Tahneezhoo-pootahgawug  equawug ;  pazhik  tahe¬ 
koonah,  menuhwah  dush  pazhik  tahishkoonah. 

36  Tahneezhewug  egewh  enenewug  emuh  ketegauning  ; 
pazhik  tahekoonah,  menuhwah  dush  pazhik  tahishkoonah. 

37  Oogenuhquatuhwahwaun  dush  00-00  keenahwaud, 
Ahneende  Tabaningayun  ?  #  O0-00  dush  oogeenaun,  Tebe 
atagwan  weyowemah,  me  ewede  kaduhzhe-mahoonjeede- 
waud  egewh  megezewug. 

KEAHWACHEGA  dush  guhnoonaud  chenunduhwan- 
dahgoozewaud  moonzhug  cheahnuhmeahwaud,  kuh- 
nuhga  dush  cheahnezheetunsigwah  : 

2  Oo-oo  keekedood,  Keahyah  pazhik  tebahkoonega- 
wenene  emuh  pazhik  keche-oodanaung,  owh  quasahsig 
Kesha-Muhnedoon  kuhya  babahmanemahsig  enenewun  : 

3  Keahyah  dush  pazhik  shegah  ewede  keche-oodanaung; 
oogepenaunzekahwaun  dush,  oo-oo  keenaud,  Tebahkoonuh- 
mahweshin  owh  maj e-doodah wid. 

4  Kahweendush  netum  keenanduhse  :  nahgujeesh  dush 
oo-oo  keekedoo  peenjenuh  ooda’ing,  Mesuhwah  goo  koosah- 
sewug  owh  Kesha-Muhnedoo,  kuhya  bahbahmanemahsewug 
enene ; 

5  Nemegooshkahje'ik  mahbuh  shegah,  mesuh  kaoonje- 
tebahkoonuhmuhwug,  koonemah  moonzhug  peezhaud  nin- 
gahmegooshkahjeik. 

6  Oo-oo  dush  keekedoo  owh  Tabaningad,  Bezinduh- 
mook  ewh  ayekedood  owh  quuhyuk-azhewabezesig  tebah- 
koonega-wenene. 

7  Kah  nuh  ween  owh  Kesha-Muhnedoo  oogahtebah- 
koonuhmuhwahseen  enewh  kahwuhwanahbuhmahjin,  ane- 
gook  ahnuhmeatahgoojin,  kezhegudenegin,  kuhya  tebekude- 
nenegin,  ahnuhween  goo  zebishkahje-kedahzood  ? 

8  Kedenenim  suh,  waweeb  oogahtebahkoonuhmahwaun. 
Uhpe  dush  Enene  Oogwissun  kapeezhaud  oogahmekaun 
enuh  ewh  tabwayanduhmoowin  oomah  uhkeeng  ? 

9  Oo-oo  dush  ahwajegun  oogeezheguhnoonaun  ahnind 
kahahpanindezoonejin  ewh  quuhyuk  ezhewabezewaud, 
kuhya  dush  kenishebahpenuhduhwahwaud  bakahnezenejin: 

io  Neezh  enenewug  keezhahwug  cheahnuhmeahwaud 
emuh  keche-ahnuhmea-weguhmigoong  ;  pazhik  kePharisee- 
wenenewe,  ewade  dush  pazhik  kemahwunjechega-wenenewe. 

1 1  Owh  Pharisee- wenene  kenebahwe  oo-oo  ezheahnuh- 
meaud  emuh  oodaing,  Kesha-Muhnedoo,  kemuhmoo- 
yahwahmin,  ewh  azhewabezesewaun  debishkoo  ahnind 
enenewug  azhewabezewaud,  makundwajig,  quuhyuk  azhe- 
wabezesegoog,  pazhigwahdezej ig,  kuhya  wah-owh  mah- 
wunjechega-wenene  azhewabezid. 

12  Neezhing  nekeekwishim  ningoo-aunwabe-kezhig, 

pazhik  suh  nemeegewa  anduhsoo  metahching  kuhkenuh 
nekushkechegunug. 

13  Owh  dush  mahwunjechega-wenene  wahsuh  nahbah- 
wid  kahween  kuhnuhga  oogeoombenunsenun  enewh  oosh- 
keenzhegoon  ewede  kezhegoong,kepuhkedaahkegunaedezoo 
00-00  keekedood,  Kesha-Muhnedoo  shahwanemeshin  neen 
maj  eezhewabezeyaun. 

14  Kedenenim,  wah-owh  enene  anekewad  keminwan- 
dahgooze,  kah  dush  ween  owh  bakahnezid  :  kuhkenuh  ash- 
panindezoojig  tahtahbussandahgooahwug,  owh  dush  katah- 
bussanindezood  tahishpandahgooah. 

15  Oogepeetahmahwahwaun  dush  enewh  ooshke-ahbe- 
noojeyun  chetaungenahnid  :  egewh  dush  kekenooahmah- 
gunug  uhpe  wuhyahbuhmahwaud,  oogekenahahmahwaun, 

16  Jesus  dush  oogenundoomaun,  00-00  keekedood, 
Puhgedenuhmow  egewh  ahbenoojeyug  chepenaunzahkah- 
wewaud,  kagoo  kuhya  kenuhahmahwahkagoon,  me  muh 
oogoo  denoowug  debandahgoozewaud  emuh  oodoogemah- 
wewining  owh  Kesha-Muhnedoo. 

17  Kagate  kedenenim,  Ahwagwan  ahbenoojeeeng 
kaezheoodahpenunsegwan  ewh  oodoogemahwewin  owh 
Kesha-Muhnedoo  kah-bahpish  tahpeendegase  emuh. 

18  Pazhik  dush  oogemaun  oogeguhgwajemegoon,  00-00 
keegood,  Manoo-ezhewabezeyun  Kakenooahmahgayun,  ah- 
neen  kadezhechegayaun  cheoonjeahyahmaun  ewh  kahgega- 
bemahdezewin? 

19  Jesus  dush  00-00  oogeenaun,  Ahneeshwin  manoo-ezhe¬ 
wabezeyun  ezheyun  ?  kahween  ahweyah  menoo-ezhewabe- 
zese  pazhik  atuh,  mesuh  Kesha-Muhnedoo. 

20  Kekekandaunun  enewh  kuhgequawinun,  Kahween 
kegahpezhigwahdezese,  Kahween  kegahneshewase,  Kah¬ 
ween  kegahkeemoodese,  Kahween  kegahkuhkenuhwishke- 
bahtahewase,  Kechetwahwanim  koos  kuhya  keguh. 

21  O0-00  dush  keekedoowun,  Kuhkenuh  suh  oonoo  nin- 
geguhnuhwandaunun  pahahkoo-ooshkenegeyaun. 

22  Uhpe  dush  Jesus  kahnoondahwaud,  00-00  oogeenaun, 
Kayahbe  suh  pazhik  kenoondasa  ;  ahtahwahgan  kuhkenuh 
ketebenuhwawezewinun,  meezh  edush  egewh  katemahge- 
zejig,  kegahahyaun  edush  tebenuhwawezewin  ewede  keche- 
kezhegoong,  penoopenuhzheshin  dush. 

23  Uhpe  dush  kahnoondung  oonoo,  kekeche-minjenuh- 
waze,  kekeche-tebenuhwaweze  muh. 

24  Jesus  dush  uhpe  wuhyahbuhmaud  kecheminjenuh- 
wazenid,  00-00  keekedoo,  Kagate  ahgahwah  tahpeendega- 
wug  egewh  kache-tebenuhwawezejig  emuh  oodoogemah- 
wewining  owh  Kesha-Muhnedoo ! 

25  Nahwuj  wanepunud  owh  pagwahwegung  weshah- 
booshkung  ewh  puhgoona-ahyahnig  shahboonegauns,  owh 
dush  ween  kache-tebenuhwawezid  enene  chepeendegad 
emuh  oodoogemahwewining  owh  Kesha-Muhnedoo. 

26  Egewh  dush  kahnoondungig  00-00  keekedoowug, 
Ahwanan  dush  kakushketood  chebemahjeind  ? 

27  O0-00  dush  keekedoo,  Enewh  uhyeeen  kapwah- 
nuhwetoowaud  egewh  enenewug,  oogahnetuhwetoonun  owh 
Kesha-Muhnedoo. 

28  Peter  dush  00-00  oogeenaun,  Benuh,  nenuhwind  nin- 
genuhguhdahnahnin  kuhkenuh,  kegenoopenuhnegoo  dush. 

29  O0-00  dush  oogeenaun,  Kagate  kedenenim,  Kah- 
ween  ahweyah  kahnuhguhdung  oowegewaum  gamuh  ooke- 
tezemun,  gamuh  wejekewaun  gamuh  wewun  gamuh  oodah- 
benoojeemun,  oonje  ewh  oodoogemahwewin  owh  Kesha- 
Muhnedoo, 

30  Kaoodahpenunsig  nebewah  ahwahshema  duhchingf 
noongoom  magwah  bemahdezid,  ketuhgwishenoomahguk 
dush  bakaunuk  uhkee  kahgega-bemahdezewin. 

31  Puhkayeee  dush  kahezheweenaud  enewh  matahswe- 
ahshe-neezhenejin,  00-00  oogeenaun,  Benuh,  Jerusaleming 
kedezhahmin.  kuhkenuh  dush  enewh  ekedoowinun  kah- 
ezhebeegawaud  egewh  aunwahjega-wenenewug  keduhzhe- 
mind  enewh  Enene  Oogwissun  tahdebishkoosamahgudoon. 

32  Tahpuggedenuhmahwahwug  muh  egewh  mayug- 
ahnishenahbag  chebahpenoodahwind,  kuhya  chekoodug- 
geind,  kuhya  chesikwahnind  : 

33  Oogahpuhzhunzhawahwaun,  kuhya  oogahnesahwaun ; 
nesoogoonuhgudenig  dush  tahahbejebah. 

34  Kah  dush  kuhnuhga  oogenesitootunsenahwah  oonoo 
uhyeeen  :  kuhya  dush  00-00  ekedoowin  kekahjegahdamah- 
gudene,  kah  dush  oogekekanduhsenahwah,  ewh  kaheke- 
doonid. 

35  Kepuhguhmeahyahmahgud  edush,  uhpe  pashoo  ane- 
duhnezid  emuh  Jerichomg,  pazhik  kakepeengwad  enene 
kenuhmuhduhbe  emuh  mahyahwekuhnah  pahgoosanjegad  : 

36  Kenoonduhwaud  dush  ahnishenahban  bemoosanid, 
kekuhgwadwa,  wagoodoogwanedoog  azhewabudenegwan. 

37  Gogeweenduhmahgoon  enewh  ahnishenahban,  be- 
moosanid  Jesusun  Nazareth  duhzhe-wenenewun. 

38  Kepepahge  dush,  00-00  keekedood,  Jesus,  keen  wag- 
wissemik  owh  David,  shahwanemeshin. 

39  Egewh  dush  anenegahnejig  oogenuhneebekemah- 
waun  chepezaun-ahyahnid  :  ahwunjeesh  dush  ween  ashkum 
kekeche-pepahge,  Keen  wagwissemik  owh  David,  shahwane¬ 
meshin. 

40  Jesus  dush  kenooke-kahbahwe,  keekedoo  dush  che- 
peetuhmuhwind  :  uhpe  dush  pashoo  ahyahnid  oogeguhgwa- 
jemaun, 

41  O0-00  keekedood,  Wagoonan  nanduhwanduhmun 
chedoodoonaun  ?  Oo-oo  dush  keekedoo,  Tabaningayun,. 
chewahbeyaun. 

42  Jesus  dush  00-00  oogeenaqn,  Howh  wahbin  :  keta~ 
b wayanduh moowin  kegebemahj  eegoon. 

43  Kazhetena  *  dush  kewahbe,  kuhya  oogenoopenuh- 
naun,  mahmooyahwahmaud  Kesha-lVluhnedoon  :  kuhkenuh 
dush  egewh  ahnishenahbag,  uhpe  wuhyahbunduhmoowaud,, 
oogewahwezhanemahwaun  enewh  Kesha-Muhnedoon.  . 

CHAP.  XIX. 

JESUS  dush  keiihnepeendega  kuhya  oogeuhneshahboosh- 
kaun  ewh  Jericho. 

2  Benuh  dush,  pazhik  enene  Zacchaias  azhenekahzood 
kekeche-mahwunjechega-wenenewe  suh,  kewahnuhdeze 
dush. 

3  Kenunduhwandum  chewahbuhmaud  enewh  Jesusun 
ahwanan  ahyahwegwan  ;  kahween  dush  oogekushketooseen 
oonzaum  bahteenenid  ahnishenahban.  ketuhkooze  muh. 

4  Negaun  dush  keahbuttoo,  keahquaunduhwa  dush  emuh 
wegoobemeeshing,  chewahbuhmaud  keiihnebemoosanid 
ewede. 

5  Uhpe  dush  Jesus  uhnetahgwishing  emuh,  keoombe- 
quane,  kewahbuhmaud  dush,  00-00  dush  oogeenaun,  Zac¬ 
chaias,  waweeb  nesaunduhwan  ;  noongoom  muh  ningah- 
duhniz  andahyun. 

6  Waweeb  dush  kenesaunduhwa,  oogeoodahpenaun  dush 
wahwezhandung. 

7  Uhpe  dush  kahwahbunduhmoowaud,  kuhkenuh  ke- 
nishkahzetahgoozewug,  00-00  keekedoowaud,  Kepeendega 
cheduhnezid  emuh  majeezhewabezid  enene  oowegewauming. 

8  Zacchaias  dush  kenebahwe,  00-00  dush  keenaud  enewh 
Tabaninganejin,  Benuh,  Tabaningayun,  ahbetah  menik 
dabanduhmaun  nemeenaug  egewh  katemahgezejig  ;  kish- 
pin  dush  kewahyazhemug  ahweyah  enene  gagoo,  newing 
ahwahshema  menik  ningahtebahahmahwah. 

9  Jesus  oogeenaun,  Noongoom  kezheguk,  bemahjeewa- 
win  ketuhgwishenoomahgud  oomah  wegewauming,  kuhya 
dush  wah-owh  oodoogwissemegoon  enewh  Abrahamun. 

10  Owh  muh  Enene  Oogwissun  kepeoonjeezhah  che- 
nundoonaaud  kuhya  chebemahjeaud  enewh  kahwuhneshe- 
nenejin. 

11  Magwah  egewh  ahnishenahbag  noonduhmoowaud 
oonoo,  menuhwah  oogeguhnoonaun  keahwajegad,  pashoo 
uhneahyaud  emuh  Jerusaleming,  kenunduhwanduhmoo- 
waud  dush  bahbega  chepenahgwuk  ewh  oodoogemahwewin 
owh  Kesha-Muhnedoo. 

12  Oo-oo  dush  keekedoo,  Pazhik  kachetwahwezid 
enene  keezhah  emuh  wahsuhwakummig,  cheoodahpenung 
ewh  oogemahwewin,  chepeskahbid  dush. 

1 3  Uhpe  dush  kahnundoomaud  metahswe  oobuhmeetah- 
gunun,  oogemeenaun  metauswahbik  oozahwah-shooneaun, 
oo-oo  oogeenaun,  Ahtahwayook  nahnauzh  egoo  tuhgwishe- 
naun. 

14  Egewh  dush  wahdatoojig  oogesheenganemahwaun, 
oogeezhenahzhahwahwaun  enewh  mezhenahwan  cheween- 
duhmoowahnid,  00-00  keekedoowaud,  Kahween  nemenwa- 
nemahsenaun  mahbuh  cheoogemahkundahweyungid. 

1 5  Kepuhguhmeahmahgud  dush  uhpe  kahkewad,  kah- 
oodahpenung  ewh  oogemahwewin,  keekedood  chenundoo- 
mindwah  oogoo  buhmeetahgunug,  enewh  kahmeenahjin 
shooneyaun,  cheoonjekekanemaud  menik  kekushkechega- 
wahgwan  anduhchewaud,  ewh  keahtahwawaud. 

16  Kepeezhah  suh  owh  netum,  00-00  keekedood,  Taba¬ 
ningayun,  ewh  kedoozahwah-shooneyaum  metauswahbik 
kekushkechegamahgud. 

17  Oo-oo  dush  oogeenaun,  Wawane,  manoo-ezhewabe- 
zeyun  bahmeetahguneweyun,  kegeaungwahme-guhnuhwan- 
daun  keche-punge,  kegahoogemahkundaunun  metahswe 
keche-oodanahwun. 

18  Kepeezhah  dush  menuhwah  pazhik,  00-00  keeke¬ 
dood,  Tabaningayun,  kedoozahwah-shooneyaum  kekush- 
Icejegamahgud  naunwahbik. 

19  O0-00  dush  oo'geenaun,  Oogemahkundun  kuhya 
keen  nahnun  keche-oodanahwun. 

20  Menuhwah  dush  pazhik  kepeezhah,  00-00  keekedood, 
Tabaningayun,  wahbundun  kedoozahwah-shooneyaum,  nin- 
geahtoon  suh  ernuh  keseengwaoowining  : 

21  Kegekoosin  gooshuh,  oonje  suhnug-eneneweyun  ; 
k  email  moon  muh  ewh  kahahtoosewun,  kuhya  kesuhguk- 
kenaun  ewh  kahketegahdunsewun. 

22  O0-00  dush  oodenaun,  Tebenuhwa  kedooning  ke- 
gahoonj etebahkoonin,  maj e-buhmeetahgunewey un.  Kege- 
kekanim  muh  chesuhnug-enenewey-aun,  mahmooyaun  ewh 
kahahtoosewaun,  kuhya  suhgukkenuhmaun  ewh  kahketegah- 
dunsewaun  : 

23  Ahneeshwin  dush  keahtoosewun  ewh  neshooneyaum 
emuh  shooneyah-weguhmigoong,  petuhgwishenaun  nindah- 
geoodahpenaun  ewh  neshooneyaum  kuhya  dush  netebah- 
ahmahgoowin  ? 

24  O0-00  dush  oogeenaun  enewh  pashoo  nahbahwene- 
jin,  Muhkuhmik  ewh  pazhik  oozahwah-shooneyah,  meenik 
owh  ayahwaud  metausweoozahwah-shooneyaun. 

25  (O0-00  dush  oogeenahwaun,  Tabaningayun,  ween 
oodahyahwaun  metauswe  oozahwah-shooneyaun.) 

26  Kedenenim  gooshuh,  Kuhkenuh  ayaungig  tahmeenah- 
wug  ;  owh  dush  ayaunsig  tahmuhkummah,  ewh  menik 
ayaung. 

27  Oogoo  dush  ween  shaunganemej  ig,  kahenanduhse- 
goog  cheoogemahkunduhwugwah,  peenik  kuhya  nesik 
oomah  enahsuhmuhbeyaun. 

28  Magwah  dush  00-00  uhyekedood  keuhnenegahne, 
uhneezhaud  emuh  Jerusaleming. 

29  Kepuhguhmeahyahmahgud,  uhpe  pazhoo  uhneduh- 
nezid  emuh  Bethpageing  kuhya  Bethany ing,  emuh  wahjew- 
ing  Olives  azhenekahdag,  oogemahjenahzhahwaun  neezh 
ookekenooahmahgunun, 

30  O0-00  keenaud,  Ezhaug  emuh  oodanaunsing  enah- 
suhmuhkahbahweyung  ;  uhpe  dush  kepeendegayag,  kegah- 
mekahwahwah  mahnesheens  tuhkoobezood  wekah  kahpe- 
moomahsig  enewh  enenewun ;  ahbahook,  peenik  edush 
oomah. 

31  Kishpin  dush  ahweyah  kuhgwajemenag,  Ahneeshwin 
ahbahwrag  ?  00-00  kegahenahwah,  Owh  Tabaningad  00- 
weahwaun. 

32  Egewh  dush  kahezhenahzhahoondjig  kemahjahwug, 
keezhemekahwahwaud  dush  ewh  keegoowaud. 

33  Magwah  dush  ahbahwahwaud  enewh  mahnesheen- 
sun,  enewh  waduhyahmenejin  00-00  keegoowaud,  Wagoo- 
nash  wanje-ahbahwag  owh  mahnesheens  ? 

34  O0-00  dush  keekedoowug,  Owh  suh  Tabaningad  00- 
weahwaun. 

35  Oogepeetahmahwahwaun  enewh  Jesusun  ;  kahahtoo- 
waud  dush  enewh  oodahgwewinewaun  emuh  oopikwune- 
ning  enewh  mahnesheensun,  kuhya  oogenuhmuhduhbeah- 
waun  enewh  Jesusun  emuh. 

36  Uhnepahbahmahdezenid  dush  oogeahtoonahwah 
oodahgwewinewaun  emuh  rneekunaung. 

37  Uhpe  dush  pashoo  uhneduhnezid,  anenesahkewung 
ewh  Olives  wahjewh,  kuhkenuh  anduhchewaud  egewh  keke- 
nooahmahgunug  kemahje-wahwezhanduhmoog,  anegook 
kewahwezhanemahwaud  enewh  Kesha-Muhnedoon,  oonje 
enewh  kuhkenuh  keche-mushkahwezewinun  kahwahbun- 
duhmoowahjin  ; 

38  O0-00  keekedoowaud,  Shahwandahgooze  owh 
Keche-oogemah  tagwishing  emuh  oodezhenekahzoowining 
owh  Tabaningad,  pezaunewawin  ewede  keche-kezhegoong, 
kuhya  wahwezhanduhmoowin  ewede  keche  ishpeming. 

39  Ahnind  dush  egewh  Phariseeg  kahweejewahjig  enewh 
ahnishenahban,  00-00  oogeenahwaun,  Kakenooahmahgayun, 
kenahahmow  egewh  kekekenooahmahgunug. 

40  Oogenuhquatuhwaun  dush,  00-00  keenaud,  Kedene- 
nim,  Kishpin  oogoo  pwah-kekedoowaud,  tahgepepahgewug 
egewh  ahsineeg. 

41  Uhpe  dush  pashoo  kahuhnetuhgwishing,  oogewah- 
bundaun  ewh  oodanah,  kuhya  dush  kemuhweendung. 

42  O0-00  dush  keekedood,  Kishpin  kekanduhmunbun, 
keen  egoo  00-00  kekezhegoom  enewh  uhyeeen  dabandah- 
gwukkin  emuh  kepezaunewawining  !  noongoom  dush  ween 
kekahzootahgoonun  cheoonj  ewahbunduhse wun. 

43  Enewh  muh  kezhegudoon  kegahpuhguhmishkah*- 
goonun,  ewh  uhpe  egewh  nashkanemikig  chekewetah-kah- 
bahwetookwah,  kuhya  kewetuhyeee  cheahkahwahbuhmik- 
wah, 

44  Debishkoo  dush  uhkeeng  cheezhetahbussekumme- 
gishkemikwah  kuhya  kenejahnesug  peendig  ayahjig  ;  kah 
dush  kuhnuhga  kegahezhenuhguhnegoose  pazhik  ahsin 

cheahgwetooyahbikeshingebun  ;  kah  muh  kegekekanduh- 
seen  ewh  uhpe  moowuddesegooyun. 

45  Kepeendega  dush  emuh  keche-ahnuhmea-weguh- 
migoong,  kemahje-sahgeje-wabenaud  enewh  atahwaganejin 
kuhya  enewh  kaushpenuhjeganejin  emuh  ; 

46  O0-00  dush  keenaud,  Ezhebeegahda  suh,  Newege- 
waum  ahnuhmea-weguhmigoowun,  Kenuhwah  dush  ween, 
keemoode-weguhmig  kedenahwamekahdahnahwah. 

47  Anduhsoo  kezhegudenig  kekekenooahmahga  emuh 
keche-ahnuhmea-weguhmigoong.  Keche-sahsahgewejega- 
wenenewug  kuhya  oozhebeega-wenenewug  kuhya  ahnishe- 
enahbag  nahgahnezejig  keenanduhmoog  wenesahwaud, 

48  Kah  dush  oogemekunsenahwah  wahezhechegawaud  : 
kuhkenuh  muh  bamahdezejig  oogenahnahgahzootahwah- 
waun. 


CHAP.  XX. 

KEPUHGUHMEAHYAHMAHGUD  dush  uhpe  pa- 
zhik  001100  kezhegudoon,  magwah  kekekenooahmah- 
waud  enewh  ahnishenahban  emuh  ahnuhmea-weguh- 
migoong,  kuhya  dush  kedebahdoodung  ewh  minwahjemoo- 
win,  enewh  dush  keche-sahsahgewejega-wenenewun,  kuhya 
oozhebeega-wenenewun,  kuhya  enewh  katezenejin  kepe- 
naunzekahgood, 

2  Oogeguhnoonahwaun  dush,  00-00  keekedoowaud, 
Weenduhmooweshenaum,  wagoonan  ewh  mushkahwezewin 
wanjeezhechegayun  oonoo  uhyeeen  ?  ahwanan  dush  owh 
kahmeenik  maunduh  kushkeawezewin  ? 

3  Oogenuhquatuhwajjn  dush  00-00  keenaud,  Kuhya 
neen  suh  kegahguhgwajemenim  gagoo,  weenduhmahweshig: 

4  Ewh  oobaptizooewawin  owh  John,  keche-kezhegoong 
enuh  keoonjebahmahgudene,  gamuh  eneneeng  ? 

'  5  Keguhnoonindewug  dush,  00-00  keekedoowaud,  Kish- 

pin  ekedooyung  keche-kezhegoong ;  00-00  tahekedoo, 

Wagoonan  dush  kahoonjedabwatahwahsewag  ? 

6  Kishpin  dush  ekedooyung,  Eneneeng ;  kuhkenuh 
ahnishenahbag  kegahpemwuhsenuhegoonahnig,  ooduhye- 
nanemahwaun  Johnun  cheaunwahjega-wenenewenid. 

7  Oogenuhquatuhwahwaun  dush,  kekanduhsigwah  tebe 
wanj  ebahmahgudenegwan. 

8  Jesus  dush  00-00  oogeenaun,  Kuhya  neen,  kahween 
kegahweenduhmoosenoonim  ewh  mushkahwezewin  wanje- 
ezhechegayaun  oonoo. 

9  Oogemahje-guhnoonaun  dush  enewh  ahnishenahban, 
00-00  keezheahwajegad  ;  Pazhik  enene  oogeoozhetoon  ewh 
shoowemine-ketegaun,  keahweaud  dush  enewh  ketega-wene- 
newun,  keezhaud  dush  emuh  wahsuhwakuhmig,  kenooazh 
keoondande. 

10  Uhpe  dush  kahtebishkoosanig,  oogeezhenahzhah- 
waun  enewh  oobuhmeetahgun  emuh  andahnid  enewh  ketega- 
wenenewun,  ewh  dush  chemeenegood  enewh  shoowemine- 
ketegauning  duhzhe  meenewinun  :  egewh  dush  ketega-wene- 
newug  oogepuhzhunzhawahwaun,  oogemahj enahzhahwah- 
waun  dush  pezheshig. 

1 1  Menuhwah  dush  pazhik  buhmeetahgun  oogeezhe- 
nahzhahwaun  :  kahpuhzhunzhawahwaud  dtish,  kuhya  kah- 
pahpenoodahwahwaud,  oogemahj enahzhahwahwaun  pezhe- 
shig. 

12  Menuhwah  dush  pazhik  oogeezhenahzhahwaun  ; 
kahmahkeahwahwaud  kuhya  ween  oogesahgeje-wabenah- 
waun. 

13  O0-00  dush  keekedoo  owh  tabandung  ewh  shoowe¬ 
mine-ketegaun,  Ahneen  kaezhechegayaun  ?  Ningahezhe- 
nahzhahwah  ningwis  owh  suhyahgeiig,  koonemah  suh  oogah- 
kechetwahwanemahwaun  uhpe  kewahbuhmahwaud. 

14  Uhpe  dush  kahwahbuhmahwaud  egewh  ketega-wene- 
newug,  keguhnoonindewug,  00-00  keekedoowaud,  Me  suh 
wuh-owh  kadebandahsood,  umba  nesahdah,  kenuhwind 
dush  chedebandahsooyung. 

1 5  Qogesahgeje-wabenahwaun  dush  oonje  shoowemine- 
ketegauning  kuhya  oogenesahwajm,  Ahneen  dush  kadoo- 
dahwaud  owh  tabandung  ewh  shoowemine-ketegaun  ? 

16  Tahpeezhah  chenesaud  oono'o  ketega-wenenewun, 
oogahmeenaun  dush  bakahnezenejin  ewh  ketegaun.  Uhpe 
dush  kahnoonduhmoowaud,  00-00  keekedoowug,  Kahween 
f  ahezhe  wabussenoon . 

17  Oogenuhnahguhduhwahbuhmaun  dush,  00-00  keeke- 
dood,  Ahneeshwin  00-00  azhebeegahdag,  Ewh  ahsin  kahwa- 
benuhmoowaud  egewh  wazhegajig,  me  suh  ewh  nahgaun- 
andahgwuk  ahsin  ? 

18  Ahwagwan  dush  kapungeshinoogwan  emuh  ah- 
sineeng  tahmahkegunahmah  ;  ahwagwan  dush  katuhsoone- 
googwan,  oogahpesekahgoon  debishkoo  peseboojegahzood. 

19  Egewh  dush  keche-sahsahgewejega-wenenewug 
kuhya  oozhebeega-wenenewug  oogenunduhwanemahwaun 

ewh  uhpe  chetuhkoonahwaud  ;  oogekoosahwahwaun  dush 
ahnishenahban :  oogekekanemahwaun  muh  wenuhwah 
kahoon  j  eah  waj  egad . 

20  Oogeahkahwahbuhmahwaun  dush,  kuhya  keezhe- 
nahzhahwahwaud  enewh  enenewun,  keemooj  cheahkahwah- 
benid,  chemenooezhewabezekahzoonid  cheoonjemekahwah- 
nid  gagoo  cheekedoonid,  cheoonjepuggedenuhwaud  emuh 
oomushkahwezewinening  kuhya  ookushkeawezewinening 
enewh  oogemaun. 

21  Oogeguhgwajemahwaun  dush,  00-00  keekedoowaud, 
Kakenooahmahgayun,  ninkekandahmin,  quuhyuk  keke- 
dooyun  kuhya  kekenooahmahgayun,  kah  dush  kekoosahse 
ahweyah,  emuh  suh  tabwawining  kedezhekekenooahmahga 
ewh  oodezhetwahwin  owh  Kesha-Muhnedoo. 

22  Ezhesin  enuh  chetebahahmungid  owh  Caesar  ewh 
oogemah-shooneyah,  gamuh  kuhya  kah  ween  ? 

23  Kekekanemaud  dush  azhekuhkuhyanezenid,  00-00 
keenaud,  Wagoonan  wanjekuhgwatebanemeyaig  ? 

24  Wahbunduheshig  shooneyauns.  Aliwanan  mahbuh 
mazenejegahzood  kuhya  wazhebeegahzood  ?  Oogenuh- 
quatuhwahwaun  dush,  00-00  keenahwaud,  Caesar  suh. 

25  O0-00  dush  oogeenaun,  Meenik  dush  owh  Caesar  enewh 
Caesar  ooduhyeemun,  meenik  dush  owh  Kesha-Muhnedoo 
enewh  Kesha-Muhnedoo  ooduhyeemun. 

26  Kahween  dush  oogekushketoosenahwah  chemahnah- 
jemootoowaud  enewh  oodekedoowinun  anahsuhmenid  ah¬ 
nishenahban  :  oogemahmahkahdandahnahwah  dush  ewh 
kahnuhquatuhmenid,  kah  dush  ningood  keekedoosewug. 

27  Kepeezhahwug  dush  ahnind  egewh  Sadduceeg,  ah- 
yahgoonwatungig  ewh  ahbejebahw'in  ;  oogeguhgwajemah¬ 
waun  dush, 

28  O0-00  keekedoowaud,  Kakenooahmahgayun,  owh 
Moses, kegeezhebeahmahgoonaun,  kishpin  ahweyah  wejeke- 
waiin  neboonid  ahyahwahnid  equawun,pwah-oonejahnesenid 
dush,  mahnoo  owh  wawejekewaemind  oogahoodahpenaun 
enewh  wewene,  cheoozhetuhmahwaud  ahbenoojeyun  enewh 
wej  ekewaebuneen. 

29  Keneezhwahchewug  suh  egewh  wawejekewainde- 
jig ;  owh  netum  oogewedegamaun  enewh  equawun,  kene- 
boo  dush  chepwah  oonejahnesid. 

30  Menuhwah  dush  pazhik  oogeoodahpenaun  enewh 
wewene,  kuhya  ween  keneboo  chepwah  oonejahnesid. 

3 1  Menuhwah  dush  pazhik  oogeoodahpenaun  ;  me  de- 
bishkoo  kuhkenuh  neezhwahswe  kahezhechegawaud  ;  kah- 
ween  dush  keoonejahnesewug,  medush  keneboowaud. 

32  Ishquauch  edush  keneboo  owh  equa. 

33  Emuh  ahbejebahwining  ahwanan  kaahyahwaud 
enewh  equawun  ?  kuhkenuh  muh  egewh  neezhwahswe  ooge- 
wedegamahwaun. 

34  Jesus  dush  oogenuhquatuhwaun  00-00  keenaud, 
Egewh  tabandahgoozejig  oomah  uhkeeng  wewewug  kuhya 
weedegamahwug  : 

35  Egewh  dush  kahahpeetandahgoozejig  chebemahdeze- 
waud  ewede  kuhya  cheahbejebahwaud  kahween  tahwewese- 
wug  kah  kuhya  tahwedegamahsewug  : 

36  Kah  dush  menuhwah  tahneboosewug :  angening  suh 
nahsaub  ahpetandahgoozewug  ;  kuhya  oonejahnesemegoo- 
waud  enewh  Kesha-Muhnedoon,  tebandahgoozewug  muh 
emuh  ahbejebahwining. 

37  Cheahbejebahwaud  egewh  naboojig,  kewahbundah- 
ewa  pooch  owh  Moses  emuh  ahnebeeshekaung,  uhpe  keezhe- 
weenaud  enewh  Jehovahun,  oo-Kesha-Muhnetoomun  owh 
Abraham,  kuhya  oo-Kesha-Muhnetoomun  owh  Isaac,  kuhya 
oo-Kesha-Muhnetoomun  owh  Jacob. 

38  Kahween  oo-Kesha-Muhnetoomegooseen  enewh  na- 
boonejin,  enewh  suh  atuh  bamahdezenejin  :  ween  kuhkenuh 
wanjebemahdezewaud. 

39  Ahnind  dush  egewh  oozhebeega-wenenewug  ooge- 
nuhquatuhwahwaun  00-00  keenahwaud,  Kakenooahmah- 
gayun,  wawane  suh  kegeekid. 

40  Keshahgwanemoowug  menuhwah  chekuhgwajemah- 
waud  gagoo. 

41  O0-00  dush  oogeenaun,  Ahneeshwin  dush  akedoo- 
waud,  ewh  oogwissemegood  owh  Christ  enewh  Davidun  ? 

42  David  dush  ween  ekedoo  emuh  nuhguhmoowine- 
muhzenuheguning,  Owh  Tabaningad  00-00  oogeenaun 
enewh  Tabanemejin,  Nuhmuhduhbin  emuh  nekechenik- 
aung, 

43  Nahnauzh  ezheiigwah  egewh  shaunganemikig  che- 
tuhtuhkookahnudwah. 

44  David  suh  Tabaningayun  oodezhenekahnaun,  ah- 
neen  dush  azheoogwissid  ? 

45  Magwah  dush  noonduhmenid  kuhkenuh  ahnishenah- 
ban,  00-00  oogeenaun  enewh  ookekenooahmahgunun, 

46  Aungwahmezeyook  c  h  e  in  e  w  i  s  li  k  ah  wag  wall  egewh 
oozhebeega-wenene  wug,  nanduhwand  ungig  chebemoosa- 
waud  ahgwewaud  enewh  kakaunwagudenejin  ahgwewinun, 
kuhya  cheahnemekahwindwah  emuh  anduhzhe-ahtaunding, 
kuhya  chenegaun-uhbewaud  emuh  ahnuhmea-weguhmig- 
oong,  kuhya  kache-ahpetandahgwukin  ahgweduhbewinun 
emuh  anduhzhe-wekoonding  ; 

47  Ookedahnahwah  enewh  shegaun  oowegewaumene, 
kuhya  ahnuhmeakahzoowaud  keche  kenooazh  ahnemetah- 
goozewug  :  ahwahshema  tahkuhgwahnesugge-nahneboo- 
mahwug. 


CHAP.  XXI. 


EOOMBISHKINZHEGWANE  dush,  kewahbuh- 


IV  maud  dush  enewh  wuhyahnuhdezenejin  ahpuhguh- 
duhmenid  oomeegewawine  emuh  shooneyah-weguhmigoong. 

2  Oogewahbuhmaun  dush  pazhik  katemahgezenejin 
shegaun  uhpuhgeduhmenid  neezh  shoomahnekansun. 

3  O0-00  dush  keekedoo,  Kagate  kedenenim,  mahbuh 
katemahgezid  shegah  oogeahpuhgedaun  nahwuj  nebewah 
dush  ween  kuhkenuh  : 

4  Wenuhwah  muh  kuhkenuh  azhewahnuhdezewaud, 
oogeoonje-ahpuhgedahmahwahwaun  enewh  meegewawinun 
enewh  Kesha-Muhnedoon  :  mahbuh  dush  ooketemahgeze- 
wining  oogeoonjepuggedenaun  kuhkenuh  ootebenuhwa- 
wezewinun  enewh  wanj ebemahdezid. 

5  Ahnind  kahduhzhinduhmoowaud  ewh  keche-ahnuh- 
mea-weguhmig,  kahezhequahnaujewung  enewh  ahsineen 
kuhya  meegewawinun,  ween  edush  00-00  keekedoo, 

6  Oonoo  wuhyahbunduhmagoon,  tahtuhgwishenoomah- 
gudoon  enewh  kezhegudoon  uhpe  kai'shkoonegahdasenook 
kuhnuhga  pazhik  ahsin  cheahgwedahbekesingebun,  ewh 
kasuhswawabenegahdasenook. 

7  Oogeguhgwajemahwaun  dush,  00-00  keekedoowaud, 
Kakenooahmahgayun,  ahneen  uhpe  kadebishkoosag  oanoo 
uhyeeen  ?  ahneen  dush  kadezhekekenoowahjechegunewung 
uhpe  zhuhyegwah  wedebishkoosag  ? 

8  O0-00  dush  keekedoo,  Aungwahmezeyook  chewuh- 
yazhemegoosewag ;  nebewah  muh  tahpetuhgwishenoog 
emuh  nindezhenekahzoowining,  00-00  cheekedoowaud,  Neen 
suh  nindow  owh  Christ ;  kuhya  gagah  shuhyegwah  debish- 
koosamahgud  :  kagoo  noopenuhnahkagoon. 

9  Uhpe  nwaunduhmag  megahdewinun  kuhya  chemujje- 
enuhkummeguk,  kagoo  sagezekagoon  ;  enandahgwud  netum 
oonoo  cheezhewabuk  ;  kah  dush  bahbega  tahwuhyaquah- 
kuhmegussenoon. 

10  Medush  00-00  keenaud,  Ahnishenahbag  oogahme- 
gahnahwaun  pukkaun  azheweenzoonej in  ahnishenahban, 
kuhya  oogemahwewinun  tahmegahdemahgudoon  : 

1 1  Kuhya  tahkeche-cheengwawakummegah  mezewa 
oomah  uhkeeng,  kuhya  tahpuhkuddakummegah,  kuhya 
mahnahdahpenawinun  tahduhgoomahgudoon  ;  tahkootah- 
zenahgwud  kuhya  keche-kekenoowahjechegunun  tahpenah- 
gwudoon  ewede  enuhkuhkayah  mezhah-kezhegoong. 

12  Chepwah  dush  kuhkenuh  oonoo  uhyeeeri  debish- 
koosag,  kegahtuhkoonegoom,  kuhya  kegahmujje-doodah- 
goom,  kegahpuhgedenegoom  emuh  ahnuhmea-weguhmig- 
oong  kuhya  emuh  kebahquahoode-weguhmigoong,  kegah- 
ezhewenegoom  dush  emuh  enahsuhmuhbewaud  keche-ooge- 
maug  kuhya  nahgahnezejig,  neen  nindezhenekahzoowin 
oonje. 

13  Me  suh  kaoonjedoodahgooyag  chedebahjemootah- 
windah. 

14  Ahtooyook  dush  emuh  kedaewaung,  kezhah  chenah- 
nahgahdahwanduhsewag  ewh  kaezhenuhquatuhmag  : 

15  Kegahmeenenim  suh  goo  ewh  ekedoowin  kuhya 
nebwahkahwin,  kakushketoosigwah  kuhkenuh  egewh  shaun- 
ganemenagoog  chenuhquatuhmoowaud  gamuh  chemegah- 
duhmoowaud. 

16  Kegahbahtahegoowaug  egewh  keketezemewaug, 
kuhya  egewh  kejekewaewaug,  kuhya  kedenuhwamahgune- 
waug,  kuhya  suhyahgeagoog  ;  ahnind  dush  kenuhwah  ke- 
gahnesegoom. 

17  Kuhya  kegahsheenganemegopwaug  kuhkenuh  enene- 
wug,  nindezhenekahzoowin  oonje. 

18  Kah  dush  ween  goo  pazhik  kenesesewah  emuh  kish- 
tequaunewaung  tahbahnahdussenoon. 

19  Emuh  dush  kenookahdezewining  kegahkushkeche- 
ganug  egewh  kejechaugoowaug. 

20  Uhpe  dush  wahbunduhmag  ewh  Jerusalem  cheke- 
wetuhkahbahwetahgood  enewh  mahyahmoowenoonejin  she- 
mahguneshun,  me  dush  uhpe  chekekanduhmag  zhuhye- 
gwah  tebishkoosag  chebahnahjechegahdag. 

21  Egewh  dush  emuh  Judeai'ng  ayahjig,  tahezhenezhe- 

moowug  emuh  wahjewing  ;  egewh  dush  emuh  nahwuhyeee 
ayahjig  mahnoo  tahmahjahwug  ;  egewh  dush  emuh  kete- 
gauning  ayahjig  kali  ween  tahpeendegasewug  emuh. 

22  Me  muh  oonoo  ahzhetuhwewine  kezhegudoon,  kuh¬ 
kenuh  uhyeeen  wazhebeegahdagin  chetebishkoosag. 

23  Tahahnemezewug  egewh  kakekishkahwahj  ig  ahbe- 
noojeiin,  kuhya  egewh  kanoonahwuhsooj ig  ewh  uhpe  oonoo 
kezhegudoon !  tahkeche-ahnemezim  suh  emnh  uhkeeng, 
kuhya  tahnishkanemahwug  oogoo  ahnishepahbag, 

24  Kuhya  oogahnesegoonahwah  enewh  ahzhahwash- 
koon,  kuhya  oogahtuhkoonegoowaun  kuhkenuh  pahkaun 
azheweenzoonejin  ahnishenahban  ;  kuhya  dush  oogahtuh- 
kookahdahnahwah  Jerusalem  egewh  mayug-ahnishenah- 
bag,  nahnauzh  debishkoosanig  egewh  mayug-ahnishenahbag 
ookezhegudoomewah. 

25  Kuhya  tahahyahwun  kekenoowahjechegunun  emuh 
kezisoong,  kuhya  emuh  tebeke-kezisoong,  kuhya  emuh 
ahnungoong;  kuhya  emuh  uhkeeng  tahahnemezewug  egewh 
ahnishenahbag,  kuhnuhga  gagoo  chequuhyukwanduhmoo- 
waud ;  tahmuhmuhtwayaushkahwug  egewh  tegoowpg 
kuhya  kechegumme. 

26  Tahshahgoodaawug  egewh  enenewug  apeech  sageze- 
waud,  kuhya  nunduhwahbunduhmoowaud  oonoo  uhyeeen 
wahpetuhgwishenoomahgukkin  oomah  uhkeeng  ;  tahnuh- 
ningishkahmahgudoon  muh  kezhegoong  duhzhe  mushkah- 
wezewinun. 

27  Me  dush  uhpe  kawahbuhmahwaud  Enene  Oogwissun 
peezhahnid  emuh  ahnuhquudoong  chepegeegezid  ewh 
mushkahwezewin  kuhya  keche-peshegandahgoozewin. 

28  Uhpe  dush  oonoo  mahje-debishkoosag,  ishpeming 
enahbeyook,  kuhya  oombequaneyook  ;  pashoo  muh  peah- 
yahmahgud  keshahwandahgoozewinewah. 

29  Ahwajegun  dush  oogeezheguhnoonaun  ;  Benuh  owh 
shooweminahgahwunzh,  kuhya  kuhkenuh  egewh  metigoog  ; 

30  Uhpe  subyahgebuggezewahjin^  kewahbundahnahwah 
kuhya  kenuhwah  tebenuhwa  kekekandahnahwah  ewh 
neebin  pashoo  zhuhyegwah  peahyahmahgud. 

31  Mesuh  kuhya  uhpe  wahbunduhmag  oonoo  cheooje- 
chesag,  kekanduhmook  ewh  Kesha-Muhnedoo  oodooge- 
mahwewin  pashoo  zhuhyegwah  peahyahmahguk. 

32  Kagate  kedenenim,  Oogoo  noongoom  bamahdeze- 
jig  kahween  tahchahgenasewug,  chepwah  kuhkenuh  debish- 
koosag. 

33  Ewh  kezhik  kuhya  ewh  uhkee  tahishquahsawun  * 
nindekedoowinun  dush  ween  kahween  tahishquahsasenoon. 

34  Aungwahmezeyook,  koonemah  enewh  kedaewaun 
tahkoosegwunoon,  ewh  oonzaum  nebewah  meejeyag,  kuhya 
kewushqu&beyag,  kuhya  oonzaumanduhmag  maunduh  uh¬ 
kee,  kahwuhnuhpe  dush  chepuhgummishkahgooyag  ewh 
kezhik. 

35  Debishkoo  muh  nuhgwahguning  oogahezhepuhgum- 
mishkahgoonahwah  kuhkenuh  egewh  namuhduhbejig  emuh 
oogeduhkummig  uhkeeng. 

36  Ahkahwahbeyook,  kuhya  ahnuhmeahyook  moon- 
zhug,  ewh  dush  cheenandahgoozeyag  cheoozhinduhmag 
kuhkenuh  oonoo  uhyeeen  wahtuhgwishenoomahgukin,  kuhya 
chenebahweegooyag  enahsuhmuhbid  owh  EneneOogwissun: 

37  Magwah  dush  kezhegudenig  kekekenooahmahga 
emuh  keche-ahnuhmea-weguhmigooong  ;  uhpe  dush  tabe- 
kudenig,  kemahjah  chenebaud  emuh  wahjewing  ewh  Olives 
azhenekahdag. 

38  Kakezhabahwuhgudenig  dush  kuhkenuh  egewh 
ahnishenahbag  kepeezhahwug  emuh  keche-ahnuhmea-we- 
guhmigoong,  chebezindahwahwaud. 

HUHYEGWAH  gagah  ewh  wambejishkewuhsinse- 


nook-buhquazhegune-wekoondewin  weahyahbnn,  ewh 
kuhbekoosa-wekoondewin  azhenekahdag. 

2  Kuhya  dush  egewh  keche-sahsahguhwejega-wenene- 
wug  kuhya  egewh  oozhebeega-wenenewug  oogenundah- 
wandahnahwah  kaezhechegawaud  chenesahwaud ;  ooge- 
koosahwaun  muh  enewh  ahnishenahban. 

3  Me  dush  mujje-muhnedoon  kepeendegashkahgood 
owh  Judas  Iscariot  azhenekahzood,  pazhik  egewh  metaus- 
we-ahshe-neezh  kekenooahmahgunug. 

4  Me  dush  kahezhemahjaud,  kuhya  dush  keguhnoo- 
naud  enewh  keche-sahsahguhwejega-wenenewun  kuhya 
menesenoo-oogemaun,  ewh  kaezhechegad  chepuhgedenuh- 
mahwaud  Jesusun. 

5  Keoonahnegwanduhmoog  dush,  kuhya  keekekoowug 
wemeenahwaud  shooneyaun. 

6  Kenuhquatum  dush,  kuhya  oogenundahwahbundaun 
chepuggedenahmahwaud  pwah-ahyahnid  mahyahmahwe- 
noonejin  enewh  ahnishenahban. 

7  Me  dush  uhpe  kahdebishkoosag  ewh  wambejishkah- 
wuhsinsenook  buhquazhegune-kezhig  uhpe  kuhbekoosa- 
mahnishtahnesheens  nesind. 

8  Oogeezhenahzhahwaun  dush  Peterun  kuhya  Johnun^ 
oo-oo  dush  keekedood,  Mahjaug  ahwewahwazhetook  ewh 
kuhbekoosa-wekoondewin,  ewh  dush  cheweseneyung. 

9  Oo-oo  dush  oogeenahwaun,  Ahneende  ananduhmun 
chewahwazhetooyaung. 

10  Oo-oo  dush  oogeenaun,  Benuh,  uhpe  uhnepeen- 
degayag  emuh  keche-oodanaung,  kegahpenahquashkahgoo- 
wah  enene,  pametuhkoonung  ewh  nemebahgun  mwaush- 
kenabeeg  ;  noopenuhnik  emuh  wegewauming  kauhnepeen- 
degad. 

n  Oo-oo  dush  kegahenahwah  owh  wawegewaumid, 
Kekenooahmahga-wenene  kedig,  Ahneende  ewh  wekoon- 
dewine-ahbenahsoowin  kaduhzhemeejeyaun  ewh  kuhbekoo- 
sa-wekoondewin  neen  kuhya  nekekenooahmahgunug  ? 

12  Kegahwahbundahegoowah  ewh  manguhtag  ishpe- 
mesuhgoong-ahbenahsoowin  wahwazhechegahdag,  me  emuh 
kaduhzhe-wahwazhetooyag. 

13  Keezhahwug  edush,  kuhya  oogemekahnahwah  de- 
bishkoo  kahegoowaud,  kuhya  dush  oogewahwazhetoonah- 
wah  ewh  kuhbekoosa-wekoondewin. 

14  Uhpe  dush  kahtuhgwishenoomahguk  ewh  tebah- 
egun,  kenuhmuhduhbe,  oogeweeduhbemegoon  dush  metaus- 
we-ahshe-neezh  ookekenooahmahgunun. 

1 5  Oo-oo  dush  oogeenaun,  Ahpeche  ningenundahwan- 
daun  cheweedoopuhmenuhgoog,  chemeejeyung  maunduh 
kuhbekoosa-wekoondewin  chepwah  kooduggetooyaun. 

16  Kedenenim  muh,  kahween  menuhwah  ningahmee- 
jese  maunduh,  bahnemah  atuh  kedebishkoosag  emuh  Ke¬ 
sha  Munnedoo  oodoogemahwewining. 

17  Oogeoodahpenaun  dush  ewh  menequahjegun,  kuhya 
kahmahmooyahwad  keekedoo,  Oodahpenuhmook  maunduh, 
mahdahoonedeyook  dush  : 

18  Kedenenim  muh,  Kahween  menuhwah  ningahmene- 
quase  ewh  shooweminuhgahwunzh  mahnewung,  bahnemah 
goo  atuh  Kesha-Muhnedoo  oodoogemahwewin  ketuhgwishe- 
noomahguk. 

19  Oogedodahpenaun  dush  buhquazhegun,  kemahmoo- 
yahwa,  kuhya  oogebuhquabetoon  kuhya  oogemeenaun,  00-00 
dush  keekedood,  Me  00-00  neyow  pagedenegahdag  kenuh- 
wah  oonje  :  00-00  ezhechegayook  chemequanemeyag. 

20  Me  dush  kahezheoodahpenung  ewh  menequahjegun 
kahishquah-wesenewaud,  00-00  keekedood,  Maunduh  mene¬ 
quahjegun  ahwun  ewh  ooshke-kekindewin  emuh  nemis- 
queeming,  ewh  sahgwabenegahdag  kenuhwah  oonje. 

21  Benuh  dush,  ooneenj  owh  bahyahtahid  neweejewe- 
goon  00m  ah  uhdoopoowining. 

22  Kagate  mahjah  owh  Enene  Oogwissun  debishkoo 
enahkoonind  :  tahkeche-sunnuggeze  suh  dush  owh  enene 
enewh  bahyahtahegoojin. 

23  Me  dush  ewh  uhpe  kemahje-kuhgwajindewaud, 
ahwagwan  ahyahwegwan  00-00  kaezhechegagoobunan, 

24  Kuhya  keahgoonwatahdewug  ahwagwan  anduhche- 
waud  negaunandahgoozegwan. 

25  O0-00  dush  ween  oogeenaun,  Egewh  mayug-ahnish- 
enahbag  oodoogemahmewaun  oodoogemahkundahwaun 
mayug-ahnishenahban  ;  kuhya  egewh  wagemahkundahga- 
jig,  manoo-doodahgajig  ezhenekahnahwug. 

26  Kahween  kenuhwah  00-00  kegahezhewabezeseem  : 
owh  nahgaun-aiidahgoozid  anducheyag,  debishkoo  agah- 
sheid  tahezheahyah  ;  owh  dush  wagemahwandahgoozid, 
debishkoo  owh  bameetahgad  tahezheahyah. 

27  Ahwanan  nahgaunandahgoozid  ?  owh  namuhduhbid 
emuh  uhdoopoowining,  gamuh  owh  bameetahgad  ?  kah  nuh 
ween  owh  namuhduhbid  emuh  uhdoopoowining  ?  kedezhe- 
weejewenim  dush  neen  debishkoo  owh  bameetahgad. 

28  Kenuhwah  kahwedookahweyag  emuh  nekuhgwate- 
banemegoowining. 

29  Kepuggedenuhmoorienim  dush  ewh  oogemahwewin, 
debishkoo  owh  Noos  azhepuggedenuhmoowid  ; 

30  Cheweseneyag  kuhya  chemenequayag  emuh  ninduh- 
doopoowining  ewede  nindoogemahwewining,  kuhya  che- 
nuhmuhduhbeyag  emuh  oogemah-wuhbewining  tebahkoon- 
agwah  egewh  metahswe-ahshe-  neezh  puhkaun  azheween- 
zoojig  Israelitug. 

31  O0-00  dush  keekedoo  owh  Tabaningad,  Simon,  Si¬ 
mon,  benuh,  Satan  kenunduhwandum  chetebanemenag 
cheezheshahbooshkahsenag  debishkoo  buhquazheguning  : 

32  Kegeahnuhmeatuhmoon  gooshuh,  kedabwayanduh- 

moowin  chenoondasasenook ;  bahnemah  dush  keaunje- 
egooyun  wedookow  kejekewaiig. 

33  Ween  dush  00-00  oogeenaun  enewh,  Tabaningayun,, 
nekezheetah  cheweej  ewenaun,  kabahquahegahzooy  unin,, 
gamuh  nabooyunin. 

34  Oo-oo  dush  keekedoo,  Keweenduhmoon  suh,  Peter, 
owh  nahba-pahkahahqua  kahween  tahnoondahgoozese, 
noongoom  kezheguk,  bahnemah  goo  nesing  keahgoon- 
watuhmun  chekekanemeyun. 

35  Oo-oo  dush  oodenaun  enewh  kekenooahmahgunun, 
Uhpe  kahahnoonenuhgoog  ningooche  cheezhahyag  ahyah- 
sewag  ewh  shooneyah-mushkemoodans,  kuhya  nuhwuhpoo- 
wine  mushkemood,  kuhya  muhkissenun,  gagoo  nuh  kege- 
muhnazenahwah  ?  Oo-oo  dush  keekedoowug,  Kah  gagoo. 

36  Me  dush  00-00  keenaud,  Noongoom  du:  h,  ahwagwari 
washooneyah-mushkemoodansegwan,  mahnoo  oogahoo- 
dahpenaun  ;  kuhya  dush  nuhwuhpoowine-mushkemood  ; 
kuhya  wadahzhewashkoosegwan  mahnoo  oogahahtahwa- 
gan  oopesekoowahgun  chekishpenuhtood. 

3 7  Oo-oo  muh  kedenenim,  Maunduh  azhebeegahdag 
tahdebishkoosamahgud  emuh  neyowing,  Ketuhgoo-uhge- 
mah  enewh  majeezhewabezene  in  :  enewh  muh  anahjeme- 
gooyaunin  debiskoosawun. 

38  Oo-oo  dush  keekedoowug,  Tabaningayun,  benuh 
oomah  ahtanoon  neezh  ahzhahwashkoon.  Oo-oo  dush  oo¬ 
denaun,  Me  menik. 

39  Kesahguhum  dush,  keezhaud  ewede  wahjewing  ewh 
Olives  emuh  moonzhug  kahezhahgoobunan  ;  oogenoope- 
nuhnegoon  dush  ookekenooahmahgunun. 

40  Uhpe  dush  emuh  kahahyaud  00-00  oogeenaun,  Ah- 
nuhmeaug  cheezhahsewag  emuh  kuhgwatebanindewining. 

41  Kemahjah  dush  akoo  tabewabenuhmahgad  ahweyah 
ahsin,  keoojecheengwasad  dush,  kuhya  keahnuhmeaud. 

42  Oo-oo  keekedood,  Noosa,  kishpin  enanduhmun, 
ekoonuhmahweshin  maunduh  menequahjegun  ;  ninduhwauj 
kahw7een  neen  uhyenanduhmaun,  keen  atuh  uhyenanduh- 
mun,  tahezhechegam. 

43  Kepenahgoozewun  dush  keche-kezhegoong  wanje- 
bahnejin  angenun,  kemushkahwezeegood. 

44  Kewesuggandung  ashkum  anegook  kenundoodah- 
mahga  ;  kuhya  oodahbwazoowin  kepungegahne  debishkoo 
kazhegaugin  misque  pangesing  emuh  metushkuhkummig. 

45  Uhpe  dush  kahpuhsegweed  kahishquah-ahnuhmeaud, 
kenauuzekahwaud  dush  enewh  ookekenooahmahgunun, 
oogemekahwaun  ewh  nebahnid  apeech  kekeche-nuhneenuh- 
wanduhmenid, 

46  O0-00  dush  keenaud,  Ahneeshwin  nebahyag  ?  puh- 
.segweeg,  kuhya  ahnuhmeaug,  cheezhahsewag  emuh  kuh- 
gwatebanedewining. 

47  Magwah  dush  kayahbe  kekedood,  benuh,  kache- 
mahmahwenoojig,  kuhya  owh  Judas  azhenekahzood,  pa- 
.zhik  ayahwid  egewh  metauswe-ahshe-neezh,  kenegahne, 
kuhya  kepenaunzekahwaud  Jesusun  weoojemaud. 

48  Jesus  dush  00-00  oogeenaun,  Judas,  kebahtahah  nuh 
owh  Enene  Oogwissun  ewh  oojemud  ? 

49  Uhpe  oogoo  kahweejewahjig  kahwahbunduhmoo- 
waud  wahuhneezhewabuk,  oogeeenahwaun,  Tabaningayun 
ningahpuhkiddaegamin  nuh  enewh  ahzhahwashkoon. 

50  Pazhik  dush  oogepuhkiddawaun  enewh  keche-sah- 
.sahgahwejega  wenene  oobuhmeetahgun,  kuhya  oogekish- 
ketahwugahgunuhmaun  ookeche-tuhwuggahne. 

51  Jesus  dush  oogenuhquatuhwaun  00-00  dush  keeke- 
dood,  Mahnoo  maunduh  menik  tahezhewabud  ;  oogetaung- 
enuhmahwaun  dush  ewh  ootuhwugahne,  me  dush  kenooje- 
tnooaud. 

52  Me  dush  Jesus  keguhnoonaud  enewh  keche-sahsah- 
gahwejega-wenenewun,  kuhya  enewh  ganuhwanduhmene- 
jin  ahnuhmea-weguhmig,  kuhya  katezenejin  kahpenaunze- 
kahgoojin,  Kepeezhenaunzekahwim  nuh  ewh  kaezhenaun- 
zekahwagoobun  owh  kamoodishkid,  peahyooyag  ahzhah¬ 
washkoon  kuhya  puhgummahgunun  ? 

53  Magwah  weejewenenahgoogebun  emuh  ahnuhmea- 
weguhmigoong  anduhsoo-kezheguk,  kahween  kegetuhkoon- 
eseem :  mesuh  noongoom  ketebahegunewah,  kuhya  che- 
mushkahwezemahguk  ewh  puhsuhgish-tebik. 

54  Me  dush  ketuhkoonahwaud,  kuhya  kemahjewenah 
waud,  keezhewenahwaud  dush  emuh  owh  keche-sahsah- 
gahwejega-wenene  andaud.  Peter  dush  wahsuh  oogenoo- 
penuhnaun. 

55  Uhpe  dush  kahpootahwawaud  nahwuhyeeeng  tase- 
kauning,  chegishkoota  kenuhmuhduhbewug,  Peter  dush  00- 
geweeduhbemaun. 

56  Pazhik  dush  ooshkenegequan  oogewahbuhmegoon, 
chegishkoota  kenuhmuhbid,  oog.enahnahgahdah-wahbuh- 

megoon  00-00  keegood,  Kuhya  mahbuh  oogeweejewaun 
enewh. 

57  Oogeahgoonwatahwaun  dush,  00-00  keekedood, 
Equa,  kahween  nekekanemahse. 

58  Nahguj  dush  menuhwah  bakahnezenejin  oogewah- 
buhmegoon,  00-00  oogeegoon  Kuhya  keen  kewedookah- 
waug.  Peter  dush  keekedoo,  Enene,  kahween  newedookah- 
wahseeg. 

59  Nahguj  dush  kuhnuhbuj  ningoo-tebahegunag  me¬ 
nuhwah  bakahnezid  anegook  kewetabwa  00-00  keekedood, 
Kagate  suh  kuhya  mahbuh  oogeweejewaun ;  Galilee  duh- 
zhe-wenenewe  muh. 

60  Peter  dush  keekedoo,  Enene,  kahween  nekekan- 
duhse  ewh  akedooyun.  Kazhetena  dush  magwah  kekedood 
kemesittahgooze  owh  nahba-pahkahahqua. 

6 1  Owh  dush  Tabaningad  kequake-kahbah we,  oogeguh- 
nuhwahbuhmaun  dush  enewh  Peterun.  Peter  dush  ooge- 
mequandaun  ewh  Tabaningad  oodekedoowin  00-00  keeke¬ 
dood,  Chepwah  messittahgoozid  owh  nahba-pahkahahqua, 
nesing  kegahahgoonwatow. 

62  Peter  dush  kesahgahum,  kewesuhguhdamoo  edush. 

63  Egewhdush  enenewug  kahtuhkoonahjig  Jesusun  ooge- 
bahpenoodahwahwaun,  kuhya  oogepuhkittaahwahwaun. 

64  Uhpe  dush  kahkuhkepeengwabenahwaud,  oogepuh- 
quahkooneenjetahwahwaun  emuh  oodangwyening,  00-00 
dush  kekuhgwajemahwaud,  Aunwahjegan,  ahwanan  kah- 
puhkettaook  ? 

65  Nebewah  dush  bakaunukkin  oogekeche-mujje-duh- 
zhemahwaun. 

66  Uhpe  dush  wuhyahbunenig,  egewh  ahnishenahbag 
ooketezemewaun  kuhya  egewh  keche-sahsahguhwejega- 
wenenewug,  kuhya  egewh  oozhebeega-wenenewug  kepe- 
mahoonjeedewug  kuhya  oogeezhewenahwaun  emuh  kah- 
duhzhe-kahkekedoowaud,  00-00  dush  keekedoowaud, 

67  Keen  nuh  kedow  owh  Christ  ?  weenduhmooweshe- 
naum.  O0-00  dush  oogeenaun,  Kishpin  weenduhmoonuh- 
googebun,  kahween  kedahgedabwayanduhsenahwah : 

68  Kishpin  dush  kuhgwajemenuhgoog,  kahween  kedah- 
nuhquatuhweseem,  kuhya  kahween  kedahpuhgedeneseem. 

69  Bahnemah  suh  owh  Enene  Oogwissun  tahwuhwa- 
nuhbe  emuh  ookechenikaug  owh  kache-mushkahwezeed 
Kesha-Muhnedoo. 

70  Kuhkenuh  dush  keekedoowug,  Keen  nuh  kedow 

owh  Kesha-Muhnedoo  Oogwissun  ?  O0-00  dush  oogee- 

nauri,  Kenuhwah  suh  kedekedoom  ewh  ahweyaun. 

71  O0-00  dush  keekedoowug,  Wagoonan  kayahbe  wan- 
jenundahwanduhmung  ewh  bahtahweenduhmoowin  ?  kenuh- 
wind  muh  kegenoondahwahnaun  emuh  tebenuhwa  00- 
dooning. 

CHAP.  XXIII. 

KUHKENUH  dush  anduhchewaud  kepuhsegwewug 
keezheweduhmahwahwaud  dush  enewh  Pilateiin. 

2  Oogemahje-bahtahmahwaun  dush,  00-00  keekedoo- 
waud,  Ningemekahwahnaun  wah-owh  enene  wuhnishemaud 
enewh  ahnishenahban,  kuhya  kenahahmahwaud  chemee- 
nahsewemind  oogemah-shooneyaun  enewh  Caesarun,  eke- 
dood  ween  tebenuhwa  cheahwid  Christ  keche-oogemah. 

3  Pilate  dush  oogeguhgwajemaun,  00-00  keekedood, 
Keen,  nuh  kedow  oodoogemahmewaun  egewh  J  ewyug  ? 
Oogenuhquatuhwaun  dush  00-00  keenaud,  Kedekid  suh 
keen. 

'  4  Medush  Pilate  00-00  kahenaud  keche-sahsahgewejega- 
wenenewun  kuhya  enewh  ahnishenahban,  Kahween  neme- 
kahwahse  mahbuh  enene  ningood  kemujjeezhechegad. 

5  Ashkum  dush  kekeche-ahquahdezewug,  00-00  keeke- 
doowaud,  Oomegooshkahjeaun  enewh  ahnishenahban,  pa- 
bahkuhgequad  anegookwaug  Judea  duhzhe  uhkee;  Galilee- 
ingkeoonjemahjaud  nahnauzh  egoo  oomah. 

6  Uhpe  dush  Pilate  kahnooduhwaud  Galilee  chewah- 
weenduhmenid,  kekuhgwadwa,  Galilee-wenenewe  nuh  mah- 
buh  enene  ? 

7  Uhpe  dush  kahkekandung  ewh  chedebandahgoozid 
emuh  Herod  oodoogemahwewining,  oogeezhenahzhahmah- 
waunHerodun,ahyahgoobunan  owh  emuh  Jerusaleming  e>vh 
uhpe, 

8  Uhpe  dush  Herod  kahwahbuhmaud  Jesusun  kekeche- 
minwandum  :  kenooazh  mah  oogenundahwandaun  chewah- 
buhmaud,  kenahnoondum  muh  nebewah  keuhyenahjeme- 
memind  ;  k  en  u  nd  ah  wand  u  m  dush  chewahbuhmaud  gagoo 
chemuhmaundahwejeganid. 

9  Me  dush  kekuhgwajemaud  nebewah  ekedoowinun ; 
kah  dush  kuhnuhga  oogenuhquatahgooseen. 

10  Egewh  dush  keche-sahsahgewejega-wenenewug  ; 

kuhya  egewh  oozhebeega-wenenewug  kenebahwewug  kuhya 
oogekeche-bahtahmahwaun. 

1 1  Owh  dush  Herod  kuhya  ooshemahguneshemun  ooge- 
bahpenuhduhwahwaun,  kuhya  kemujj e-guhnoonahwaud, 
kuhya  kepesuhkoonahwaud  suhsagahwine-pesekoowahgun, 
kuhya  nayaub  keezhenahzhahmahwaud  Pilateiin. 

12  Me  dush  ewh  kezheguk  owh  Pilate  kuhya  Herod  ke- 
weej  ekewai'ndewaud :  mawezhah  muh  kenishkanindebuneeg. 

13  Pilate  dush,  uhpe  kahmahwunzoomaud  keche-sah- 
sahgewejega-wenenewun  kuhya  wagemahwenejin  kuhya 
ahnishenahban, 

14  O0-00  keenaud,  Kegepeetahmahwim  wah-owh  enene, 
debishkoo  owh  wanishemaud  ahnishenahban  ;  benuh,  nin- 
geguhgwajemah  emuh  anahsuhmeyag,  kah  kush  ningeme- 
kahmahwahse  ningood  kemujj  e-ezhechegad  enewh  kahah- 
nahmahmagoon  : 

15  Kah  ween  kuhya  Herod  ;  kegeezhenahzhahoonenim 
chenahzekahwag ;  benuh  dush,  kah  ningood  keezhechegase 
kaoonjenesindebun. 

16  Ningahpuhzhunzhawah  dush,  me  dush  kapugge- 
denug. 

17  (Kenundahwandahgwud  muh  chepuhgedenahmah- 
waud  pazhik  uhpe  wahwekoonding.) 

18  Mahmahwe  dush  kepepahgewug,  00-00  dush  keeke- 
doowaud,Mahjeweesh  mahbuh,  puhgedenahmahweshenaum 
dush  Barabbas  : 

19  (Owh  kahmegahzookummegezid  emuh  keche-oodan- 
aung,  kuhya  kahneshewad  kahoonjekebahquahoond.) 

20  Pilate  dush,  keenandum  chepuggedenaud  enewh 
Jesusun,  menuhwah  oogeguhnoonaun. 

21  Me  dush  kahezhepepahgewaud, 00-00  keekedoowaud, 
Ahgwahkwah,  ahgwahkwah. 

22  Menuhwah  nesing  00-00  oogeenaun,  Ahneeshwin, 
wagoonan  mujje-uhyewish  kahezhechegad  ?  kahween  neme- 
kuhmahwahse  ningood  keezhechegad  kaoonjenesindebun  : 
ningahpuhzhunzhawah  suh  goo,  me  dush  chepuhgedenug. 

23  Ahpeche  dush  kewedabwawug  kekeche-pepahge- 
waud,  keekedoowaud  cheahgwahquahoomind.  Kuhya  dush 
kemushkahwezemahgudenewun  oodinwawinewah  kuhya 
keche-sahsahguhwej ega-wenenewug  oodinwawinewah. 

24  Pilate  dush  keenahkoonega  cheezhewabudenig  ewh 
kahezhenunduhwanduhmoowaud. 

25  Oogepuggedenuhmahwaun  dush  kahmegahzookum- 
megezenid,  kuhya  kahneshewanid  kahoonjekebahquah- 
oondebun,  enewh  kahnunduhwanemahwahjin  ;  medush  ke- 
puhgedenaud  Jesusun  emuh  oonunduhwanctuhmoowine- 
ning. 

26  Magwah  dush  uhnemahjewenahwaud,  oogetuhkoo- 
nahwaun  pazhik  enenewun,  Simonun  Cyrenia  duhzhe  enene¬ 
wun,  duhnuhkeewining  oonjebahnid,oogepemoondahahwaun 
dush  ewh  ahzhedayahtik,  chepemoonduhmenid  ishquayaung 
Jesusun  aneezhahnid. 

27  Oogenoopenuhnegoon  dush  kache-mahmahwenoone- 
jin  ahnishenahban,  kuhya  equawun,  kahmahwenejin  ewh 
kemahwemegood. 

28  Jesus  dush  quakekahbahwetuhmahwaud  00-00  keeke- 
doo,  Kenuhwah  wadahnesemegooyag  emuh  Jerusaleming, 
kagoo  mahwemeshekagoon,  mahwindezooyook  suh,  kuhya 
mahwetuhwik  kenejahnesewaug. 

29  Benuh  suh,  peezhahmahgudoon  enewh  kezhegudoon, 
uhpe  cheekedoong,  Shahwandahgoozewug  suh  egewh  wane- 
jahnesesigoog  equawug,  kuhya  equawug  wekah  kahnegeah- 
wuhzoosigoog,  kuhya  kahnoonahwahzoosigoog. 

30  Me  dush  chemahje-eduhmoowaud  enewh  wahjewun, 
Puhtuhgwunishkahweshenaum  ;  kuhya  dush  wahjewansun, 
ahgwahnahooeshenaum. 

31  Kishpin  muh  oonoo  andooduhwaud  ashkahkoozene- 
jin  metikoon,  ahneen  dush  kadoodahmoowaud  ewh  buh- 
yahtag  ? 

32  Neezh  dush  bakahnezejig  ketuhgoo-mahjenahzhah- 
wahwug,  chenesindwah  mujje-ezhechegawin  oonje. 

33  Uhpe  dush  kahtuhgwishenoowaud  ewede  ooshte- 
quaunekauning  azhenekahdag,  me  emuh  keduhzhe-ahgwah- 
gwahwahwaud,  kuhya  dush  enewh  majeezhecheganejin, 
pazhik  emuh  ookechenikahning,  pazhik  dush  emuh  oonuh- 
munj  enikahning. 

34  Me  dush  uhpe  Jesus  keekekood,  Noosa,  ahbwayanim  ; 
kah  muh  ookekanduhsenuhwah  ewh  azhechegawaud.  Ke- 
mahdahoonedewug  dush  enewh  oodahgwewinun,  kuhya 
dush  keahtahdewug. 

35  Egewh  dush  ahnishenahbag  kenebahwewug,  kuhya 
keguhnuhwahbuhmahwaud.  Kuhya  dush  oogemaug  mah- 
mahwe  oogebahpenuhdahwahwaun,  00-00  keekedoowaud, 
Oogebemahjeaun  bakahnezenejin,  mahnoo  tahbemahjeede- 

zoo,  kishpin  ahyahwegwan  owh  Christ,  Kesha-Muhnedoo 
kagegenahjin.  * 

36  Egewh  dush  shemahguneshug  oogenahnahpuhgaun- 
zoomahwaun,  kepemeenahahwaud  ewh  shewahboo, 

37  O0-00  dush  keekedoowaud,  Kishpin  kagate  keche- 
oogemahkundahwudwahnan  egewh  Jewyug,  bemahjeede- 
zoon. 

38  Emuh  dush  oogejuhyeee  kahahgoonind  00-00  kezhe- 
beegahda  emuh  Greek  inwawining,  kuhya  Latin  inwa- 
wining,  kuhya  Hebrew  inwawining  MESUH  WAH-OWH 
OOKECHE-OOGEMAHMEWAUN  EGEWH  JEW¬ 
YUG. 

39  Pazhik  dush  majeezhewabezid  kahahgoonind  ooge- 
nahnahpahgaunzoomaun,  00-00  keededood,  Kishpin  ahyah* 
wewunan  owh  Christ,  bemahj eedezoon  kuhya  dush  bemah- 
jeeshenaum  nenuhwind. 

40  Owh  dush  bakaunedezid  oogenuhquatuhwaun  ke- 
tiuhnebekemaud,  00-00  dush  keekedood,  Kah  nuh  ween  ke- 
koosahse  Kesha-Muhnedoo,  kekanduhmun  cheahyahyun 
emuh  nahsaub  nahneboondewining  ? 

41  Kenuhwind  suh  quuhyuk  kedoodahgoonaun  ;  anan- 
dahgwuk  muh  kedezhechegawinenahnin  kenuhwind  ke¬ 
doodahgoonaun  ;  wah-owh  dush  enene  kahween  ningood 
kemujj  e-  ezhechegase. 

42  Oogeenaun  dush  Jesusun,  Tabaningayun  mequane- 
meshin  uhpe  peezhahyun  emuh  kedoogemahwandahgoo- 
zewining. 

43  Jesus  dush  00-00  oogeenaun,  Kagate  kedenin,  noon- 
goom  kezheguk  kegahweejewh  emuh  oonahnegoozewining. 

44  Kuhnuhbuj  suh  nuhwuhquagoobun,  ketebikahbuh- 
menahgwud  emuh  anegookwaug  uhkee  peenish  egoo  shaun- 
guhsoo-tebahegunag. 

45  Ketebikahbuhmenahgooze  dush  owh  kezhike-keezis, 
kuhya  dush  ewh  kebuhgoojegun  emuh  keche-ahnuhmea- 
weguhmigoong  ketaushkekesa. 

46  Uhpe  dush  Jesus  keche-anegook  kahpepahgid  00-00 
keekedoo,  Noosa,  emuh  keneenjeeng  nepuhgedenah  ninje- 
chaug.  O0-00  dush  kahekedood,  keishquahnuhmoo. 

47  Uhpe  dush  owh  menesenoo-oogemah  kahwahbun- 
dung  ewh  kahezhewabuk,  oogepezhegandahgooaun  Kesha- 
Muhnedoon,  00-00  keekedood,  Kagate  suh  menoo-ezhewa- 
bezegoobun  mahbuh. 

48  Kuhkenuh  dush  ahnishenahbag  kahpemahwunj eede-* 
waud  chewahbunduhmoowaud  oonoo,  uhpe  kewahbundab- 
moowaud  ewh  kahezhewabuk,  kepuhkittaoodezoowug  emuh 
ookahkegunewaung,  keuhnekewawaud. 

49  Kuhkenuh  dush  enewh  kahkekanemegoojin,  kuhya 
equawun  kahnoopenuhnegoojin  Galileei’ng  kahoOnjebah- 
nejin  wahsuh  kenebahwewun,  kewahbunduhmoowahnid 
oonoo  uhyeeen. 

50  Benuh  dush,  keahyah  pazhik  enene  Joseph  azherie- 
kahzood,  kahkekedoo-wenene  ;  kemenoo-ezhewabeze  dusb 
kuhya  kequuhyukwahdeze  : 

5 1  (Kahween  wah-owh  keenanduhse  ewh  kahenahkoo- 
neganid  kuhya  kahezhecheganid  ahnind  kekedoo-wenene- 
wun  ;)  Arimathseai'ng  duhzhe-wenenewegoobun  oodoo^ 
danahwewah  egewh  Jewyug  ;  kuhya  ween  oogebeeton  00- 
doogemahwewin  owh  Kesha-Muhnedoo. 

52  Mesuh  owh  enene  kahezhaud  enewh  Pilateiin,  ke- 
riundoodahmoowaud  ewh  ooweyow  owh  Jesus. 

53  Oogenesaunduhwanaun  dush,oogetetebegenaun  dush 
emuh  puhpuggewuhyauneginoong,  keahsaud  dush  emuh 
chebaguhmigoong  ewh  kahweembahbikahegahdag  ewh  ah- 
zhebik,  kah  wekah  ahweyah  enene  kepuggedanemahse 
emuh. 

54  Me  suh  ewh  uhpe  kezheguk  wahwazhetahwine-^ 
kezhegudoogoobun,  gagah  dush  zhuhyegwah  aunwabe-ke- 
zhegudoogoobun. 

55  Kuhya  dush  egewh  equawug  kahpeweejewahjig, 
ewede  Galileeing  kahpeoonjebahjig,  oogenoopenuhnahwaun, 
kewahbunduhmoowaud  ewh  chebaguhmig,  kuhya  kahezhe- 
sing  ewh  weyowemah. 

56  Me  dush  kekewawaud,  kewahwazhetoowaud  enewh 
manoomahgwukkin  mushkeekeen  kuhya  noomenegunun  : 
keaunwabewug  aumyabe-kezhegudenig  ewh  egoo  akedoo- 
mahguk  kuhgequawin. 

AHYAHBUNENIG  dush  kahishquah-aunwabe-ke- 


vv  zheguk,  keche-kuhkezhab,  kepeezhahwug  emuh 
chebaguhmigoong  peetoowaud  enewh  manoo-mahgwudene- 
gin  kahwahwazhetoowaud,  ahnind  dush  oogeweejewahwaun. 

2  Oogemekahwahwaun  dush  enewh  ahsineen  tatebe- 
wabenegahzoonid  emuh  chebaguhmigoong. 

3  Kepeendegawug  dush,  kah  dush  oogemckunsenah~ 
wah  ewh  weyowene  enewh  Tabaninganejin  Jesusua. 

4  Kepuhgummeahyahmahgud,  magwah  keche-mah- 
-mahkahdanduhmoowaud  oonoo  uhyeeen,  benuh,  oogeweeje- 
kahbahweetahgoowaun  neezh  enewh  enenewun  wuhyahsa- 
koonuhyanejin ; 

5  Magwah  dush  sagezewaud,  keahpuggezoowaud  emuh 
tihkeeng,  oo-oo  oogeegoowaun  enewh,  Ahneeshwin  nanduh- 
wahbuhmag  owh  bamahdezid  emuh  anduhzhe-ahyahwaud 
egewh  nabooj  ig  ? 

6  Kahween  oomah  ahyahse,  ahzhe  keahbejebah  :  me* 
quanduhmook  ewh  keenenag  magwah  kayahbe  ahyaud 
«ewede  Galileei’ng. 

7  Oo-oo  keekedood,  nundahwandahgooze  owh  Enene 
Oogwissun  chepuggedenind  emuh  ooneenjewaung  egewh 
majeezhewabezejig  enene wug,  kuhya  cheahgwahquahoond, 
kuhya  cheahbejebaud  nasoogoonahgudenig. 

8  Oogemequandahnahwah  enewh  oodekedoowlnun, 

9  Kepeoonjekewawug  dush  emuh  chebaguhmigoong, 
keweenduhmoowahwaud  dush  kuhkenuh  oonoo  enewh  me- 
tauswe-ahshe-pazhik  kekenooahmahgunun,  kuhya  kuhke¬ 
nuh  enewh  ahnind. 

10  Me  suh  Mary  Magdalene,  kuhya  Joanna,  kuhya 
Mary  oogeen  owh  James,  kuhya  ahnind  egewh  equawug 
kahweej  ewahj ig,  kah weenduhmahwahj ig  oonoo  uhy eeen 
enewh  apostleiin. 

11  Ahneshah  chedebahjemoowaud  oogeiihyenaneme- 
■goowaun  enewh,  kah  dush  oogedabwatahgoosewaun  enewh. 

12  Kepuhsegwe  dush  owh  Peter,  kepeendega-buhtoo 
emuh  chebaguhmigoong ;  kahiihnenahwataud,  oogewah- 
bundaunun  dush  wahbishkeginoon  ningooje  atagin,  kemah- 
jah  dush,  mahmahkahdandung  emuh  ooda'ing  oonoo  uhyeeen 
kahezhewabudenig. 

13  Benuh,  neezh  ookekenooahmahgunun  keezhahwun 
ewh  kezheguk  emuh  oodanaunsing  Emmaus  kahezhene- 
kahdag,  gagah  ningoodwahswe-meduhnah  tebahgaunsun 
kahahpeechaug  Jerusaleming  oonje. 

14  Oogeduhzhindahnahwah  dush  kuhkenuh  enewfy 
kahezhewabukin. 

1 5  Kepuhguhmeahyah  ewh  magwah  pahbahguhnoonin- 
dewaud,  kuhya  kuhgwajindewaud,  Jesus  dush  ween  ooge- 
nahzuhkahwaun  kuhya  keweejewaud. 

1 6  Enewh  dush  ooshkinzhegoowaun  kekebahquahegah- 
danewun  ewh  chekekanemahsigwah. 

17  O0-00  dush  oogeenaun,  Wagoonanun  enewh  guh- 
noonedewin  azheguhnoonedeyag  magwah  uhnebemoosa* 
yag,  kuhya  nuhneenuhwanduhmag  ? 

18  Pazhik  dush,  Cleopas  azhenekahzood,  oogenuhqua- 
tuhwaun,  00-00  dush  keenaud,  Kemahyuggiz  nuh  emuh 
Jerusaleming,  kekanduhsewun  dush  enewh  noomuhyuh 
kahezhewabukin  emuh  ? 

19  O0-00  dush  keenaud,  Wagoonanun  ?  O0-00  dush 

oogeenahwaun,  Kahezheahyaud  Jesus  Nazareth  duhzhe 
wenene,  aunwahchega-wenenewepun,  mushkahwezepun  e- 
muh  ezhechegawining  kuhya  emuh  ekedoowining  emuh 
enahsuhmingwad  Kesha-Muhnedoo,  kuhya  anahsuhmin- 
gwawaud  kuhkenuh  egewh  ahnishenahbag  : 

20  Egewh  keche-sahsahgewejega-wenewug  kuhya  egewh 
tabahkoonuhzhey  ummingej  ig  kahezhepuhgedenahmahwaud 
chenahneboomemind,  kuhya  oogeahgwahquahahwaun. 

21  Ningeahpanemoominahbun  me  mahbuh  kagebemah- 
jeahpun  Israeiun  :  menuhwah  dush  noongoom  kezheguk 
me  nesoo-kezheguk  oonoo  kahahkoo-ezhewabuk. 

22  Ahnind  dush  egewh  kuhya  nindequamenaunig  ninge- 
mahmahkahdanduhmooegoonaunig,  zhabah  kahezhahjig 
emuh  chebaguhmigoong  ; 

23  Uhpe  dush  mekunsigwah  ewh  weyovwene,  kepeezhah- 
wug,  keekedoowaud,  ewh  kewahbuhmahwaud  angenun? 
kahegoowahjin  ewh  bemahdezid. 

24  Ahnind  edush  egewh  kahweejewungejig  keezhah- 
wug  emuh  chebaguhmigoong,  keezhemekuhmoowaud  dush 
ewh  kahekedoonid  egewh  equawun :  kahween  dush  ween 
oogewahbuhmahsewaun  Jesusun. 

25  Me  dush  uhpe  00-00  keenaud,  Oh  kakebahdezeyag*, 
kuhya  pajeweyag  emuh  kedaewaung  chetabwayanduhmag- 
oobun  enewh  kuhkenuh  egewh  aunwahjega-wenenewug 
kahekedoowaud  ; 

26  Kah  nuh  ween  kenundahwandahgoozese  owh  Christ 
00-00  cheezhekooduggetood,  kuhya  dush  chepeendegad 
emuh  oopezhegandahgoozewining  ? 

27  Emuh  dush  keoonjemahjaud  Mosesun  kahezhebee- 
ganid,  kuhya  aunwahjega-wenenewun  kahezhebeeganid, 
oogewahweenduhmahwaun  emuh  kuhkenuh  ewh  kechetwah- 
oozhebeeguning  ween  tebenuhwa  kahenahjemind. 

28  Keiihnetuhgwishenoog  dush  pashoo  emuh  oodanaun- 
sing,  azhahwaud  ;  ween  dush  keezheahyah  debishkoo  nuh- 
wuj  wahsuh  weezhaud. 

29  Oogewekoozoomahwaun  dush,  00-00  keenahwaud, 
Oomah  weejahyahweshenaum;  gagah  muh  zhuhyegwah  tah- 
oonahgooshe,  kuhya  ewh  kezhik  zhuhyegwah  chahgesa- 
mahgud.  Oogeweejepeendegamaun  dush  cheweejeahyah- 
waud. 

30  Kepuhguhmeahyah  dush,  magwah  weedoopuhmaud, 
oogeoodahpenaun  puhquazhegun,  kuhya  kemuhmooyah- 
wad,  kebuhbuhquabenaud,  kuhya  dush  kemeenaud. 

31  Enewh  dush  ooshkinzhegoowaun  kebahkishkahmah- 
gudenewun,  me  dush  kenesittuhwenahwahwaud  ;  kuhya 
keiingwahbuhmegood. 

32  O0-00  dush  keezheguhnoonedewaud,  Kah  nuh  ween 
kegekezhezoosemin  emuh  kedaenaung,  magwah  kahguh- 
noonenung  emuh  meekunaung,  magwah  dush  kahmezhe- 
shahwesetuhmoonenung  enewh  kechetwah-oozhebeegunun  ? 

33  Me  dush  kazhetena  kepuhsegwewaud  kuhya  ke- 
peezhekewawaud  emuh  Jerusaleming  ;  kemekahwahwaud 
dush  metauswe-ahshe-pazhik  kemahoonj  eedenid,  kuhya 
enewh  kahweejewegoowahjin, 

34  O0-00  keekedoonid,  Kagate  suh  owh  Tabaningad 
keahbejebah,  kewahbuhmegood  dush  enewh  Simonun. 

35  Kuhya  keweendahmahgawug  oonoo  kahezhewa- 
bukkin  emuh  meekunaung,  kuhya  kahezhenesittuhwenah- 
wahwaud,  kepuhquabenahnid  buhquazhegun. 

36  Magwah  dush  00-00  ekedoowaud,  Jesus  kenebahwe 
emuh  nesuhwuhyeee  kahahyahwaud,  00-00  dush  keenaud, 
Mahnoo  pezaunewawin  kegahahyahnahwah. 

37  Kemegooshkahjeahyahwug  kuhya  kesagezewug, 
keenanduhmoog  suh  chewahbuhmahwaud  oochebaumun. 

38  O0-00  dush  oogeenaun,  Ahneeshwin  megooshkahje- 
ahyahyag  ?  ahneeshwin  dush  pemookishkaug  enewh  enan- 
duhmoowinun  emuh  kedaewaung. 

39  Wahbunduhmook  neneenjeen  kuhya  nesittun,  neen 
suh  nindow  :  taungeneshig,  kuhya  kekanemeshig  ;  kah  muh 
weyahsewese  kuhya  ookunewese  chebaum,  azhewahbuh- 
meyag. 

40  Uhpe  dush  00-00  kahekedood,  oogewahbundahaun 
ooneenjeen  kuhya  oosittun. 

41  Magwah  dush  kayahbe  tuhyabwayanduhsigwah 
apeech  moojegeze  vaud,  kuhya  kahmahmahkahdanduhmoo- 
waud,  00-00  oogeenaun,  Meejim  nuh  oomah  kedahyahnah- 
wah  ? 

42  Oogemeenahwaun  dush  punge  abwahjegahzoonejin 
gegooyun,  kuhya  ahmoo-sinsebahquud. 

43  Oogeoodahpenaun  dush,  kuhya  kewesene  emuh  anah- 
suhmuhbenid. 

44  O0-00  dush  oogeenaun,  Mesuh  oonoo  ekedoowinun 
kahenenuhgoog,  magwah  kahweejewenenuhgoog,  chenun- 
dahwandahgwuk  kuhkenuh  chetebishkoosag  wazhebeegah- 
dagin  emuh  ootebahkoonegawining  owh  Moses,  kuhya  emuh 
Psalm-muzzeneeguning,  keenahjemegooyaun. 

45  Me  dush  ewh  uhpe  kahbahkenuhmoowaud  oonesit- 
ootuhmoowine,  ewh  chenesitootuhmenid  enewh  kechetwah- 
oozhebeegunun, 

46  O0-00  dush  keenaud,  Me  00-00  azhebeegahdag, 
mesuh  dush  nunduhwandahgoozid  owh  Christ  chekoodug- 
gezid,  kuhya  neboowining  cheoonjeahbejebaud  nasoogoo- 
nuhguddenig : 

47  Ewh  ahnuhwanindezoowin  kuhya  chewabenegah- 
dag  mujje-ezhewabezewin  oodezhenekahzoowin  oonje,  che» 
wahweenduhmoowindwah  kuhkenuh  pukkaun  azheween- 
zoojig  ahnishenahbag,  cheoonjemahjetaung  emuh  Jerusalem- 
ing, 

48  Kenuhwah  kegewahbundahnahwah  oonoo  uhyeeen. 

49  Benuh  dush,  kegahezhenahzhahmoonenim  ewh  00- 
wahweenduhmahgawin  owh  Noos ;  duhnezeyook  dush 
kenuhwah  emuh  keche-oodanaung  Jerusalem,  nahnauzh 
peoodissegooyag  ewh  mushkahwezewin  keche-kezhegpong 
kaoonj  ebahmahguk. 

50  Oogeezheweenaun  dush  ewede  Bethanying,  keoom- 
benikane  dush  kuhya  keshahwanemaud. 

51  Kepuggumme-ahyahmahgud  dush  magwah  shah- 
wanemaud,  kemahjeweenah,  keezheweenah  dush  ewede  ke- 
che-kezhegoong. 

52  Oogeoojecheengwuhnetahwahwaun  dush,  keezheke- 
wawug  dush  ewede  Jerusaleming  keche-wahwezhanduh- 
moowaud  : 

53  Moonzhug  dush  keahyahwug  emuh  keche-ahnuh- 
mea-weguhmigoong,  wahwezhanemahwaud  kuhya  mahmoo- 
yahwahmahwaud  enewh  Kesha-Muhnedoon.  Amen. 

WAHYASHKUD  keahyah  owh  Ekedoowin,  kuhya 
dush  owh  Ekedoowin  oogeweejewaun  enewh  Kesha- 
Muhnedoon,  kuhya  dush  owh  Ekedoowin  ke-Kesha-Muh- 
nedoowe. 

2  Me  suh  goo  owh  wuhyashkud  kahweejewaud  enewh 
Kesha-Muhnedoon. 

3  Ween  oonje  kuhkenuh  gagoo  keoozhechegahdanoon ; 
ween  dush  ahnookeesig  kah  dush  kuhnuhga  gagoo  keoo- 
zhechegahdasenoon  kahoozhechegahdagin. 

4  Ween  suh  kebemahdezewinewe  ;  ewh  dush  bemah- 
dezewin  oogewahsashkahgoonahwah  egewh  enenewug. 

5  Ewh  wahsayahzewin  kekesegahtamahgud  magwah 
puhsuhgishkaug  ;  kuhya  ewh  puhsuhgish-tebik  kahween 
kenesittootahgamahgussenoon. 

6  Keahyah  pazhik  enene  kahpeezhenahzhahoogood 
Kesha-Muhnedoon,  John  kahezhenekahzood. 

7  Chedebahdoodung  ewh  Wahsayahzewin  kepeoonje- 
ezhaud  mahbuh,  kuhkenuh  ween  owh  cheoonjedabwayan- 
duhmenid. 

8 ,  Kahween  ween  keahwese  ewh  Wahsayahzewin,  che¬ 
debahdoodung  atuh  ewh  Wahsayahzewin  kepeoonjeezhe- 
nahzhahwah. 

9  Quuhyuk  Wahsayahzewin  keahwe  owh  pahezhaud 
oomah  uhkeeng  kuhya  wuhyahsashkahwaud  kuhkenuh 
enenewun. 

io  Oomah  uhkeeng  keahyah,  ween  oonje  keoozhegahda 
luhkee,  kah  dush  oogekekanenemegooseen  enewh  akeewene- 
jin. 

1 1  Oogepeezhahnun  enewh  tabandungin,  kah  dush  oo- 
geoodahpenegooseen  enewh  tabanemahjin. 

12  Menik  dush  ween  goo  kahoodahpenegood  oogemee- 
naun  ewh  kushkeawezewin  cheooyoosemahnid  Kesha-Muh¬ 
nedoon,  kuhkenuh  duhyabwayanduhmenejin  oodezhene- 
kahzoowin : 

13  Kahween  mesqueeng  keoonjenegesewug  oogoo,  kah 
kuhya  weyahse-enanduhmoowining,  kah  kuhya  enene 
enahduhmoowining,  Kesha-Muhnedoong  atuh. 

14  Owh  dush  Ekedoowin  keweyahseweah,  kuhya  kege~ 
weejekuhbashemegoonaun,  kegewahbundahmin  dush  ween 
oopeshegandahgoozewin,  tebishkoo  azhepeshegandahgooze- 
nid  enewh  puhyazhegoonejin  oogwissun  owh  Wayoosemind, 
mooshkenashkahgood  ewh  shahwanj  egawin  kuhya  ewh 
tabwawin. 

15  John  dush  oogedebahjemaun,  kepepahgid,  00-00 
keekedood,  Mesuh  wah-owh  00-00  keenahjemugebun,  Owh 
pahnoopenuhzhid  ahwahshema  ahpetandahgocze  neen  dush 
ween,  chepwah  muh  ahyahyaun,  ahyahbun. 

1 6  Azhemooshkenashkahgood  dush  ewh  shahwandah- 
goozewin  kegeoondenegamin  anduhcheyung,  kuhya  shah- 
wandahgoozewin  mashquaud  shahwandahgoozewin. 

1 7  Moses  mahween  keoonjemeegewam  ewh  tebahkoo- 
negawin,  ewh  dush  shahwanj  egawin  kuhya  ewh  tabwawin 
owh  Jesus  Christ  kedonjetuhgwishenoomahgudoon. 

18  Kah  wekah  ahweyah  oogewahbuhmahseen  enewh 
Kesha-Muhnedoon  ;  owh  atuh  puhyazhegood  Wagwissse- 
mind,  ayaud  emuh  oopeendoomooning  owh  Wayoosemind, 
mesuh  owh  kahdebahjemaud  enewh. 

19  Mesuh  00-00  kahenahjemood  owh  John,  uhpe  egewh 
Jewyug  emuh  Jerusaleming  keoonjeahnoonahwaud  enewh 
sahsahgewejega-wenenewun  kuhya  Leviteiin  chekuhgwaje- 
mahnid,  Ahwanan  keen  ? 

20  Oogeweendaun,  kah  dush  keahgoonwatunse,  00-00 
keekedood,  Kahween  neen  nindahwese  owh  Christ. 

21  Oogeguhgwajemahwaun,  Ahwanan  nungwuhnah  ? 
Elias  nuh  kedow  ?  Ween  dush  ekedoo,  Kahween  nindah¬ 
wese.  Owh  ahnungwahnah  aunwahjega-wenene  kedow  ? 
Ween  dush  kenuhquatuhmoo,  Kah. 

22  O0-00  dush  oogeenahwaun,  Ahwanan  keen  ?  cheoon- 
jeweenduhmoowungidwah  egewh  kahahnoozheyumminge- 
jig.  Ahneen  uhyenahjindezooyun  ? 

23  Ween  dush  keekedoo,  Nindow  suh  ewh  oodinwawin 
owh  papahgid  emuh  buhgwuduhkummig,  Quuhyukwuh- 
mootahwik  kapeezhaud  owh  Tabaningad,  debishkoo  kahe- 
kedood  owh  aunwahjega-wenene  Isaias. 

24  Ke-Phariseewewug  dush  egewh  kahpeahnoonindjig. 

2  5  Oogeguhgwajemahwaun  dush,  00-00  keenahwaud,, 
Ahneeshwin  dush  egoo  baptizooewayun  kishpin  ahyahwese- 
wunan  owh  Christ,  kuhya  owh  Elias,  kah  kuhya  owh  aun- 
wahjega-wenene  ? 

26  John  dush  oogenuhquatuhwaun,  00-00  keekedood, 
Neebe  suh  neen  nindahyoon  ewh  baptizooweewayaun  ;  nah~ 
wuhyeee  ahyahyag  nebahwe  pazhik,  kakanemahsewag ; 

27  Me  owh  pahnoopenuhzhid  ahwahshema  apetandah- 
goozid  neen  dush  ween,  oomuhkesine-tuhkoobejegunun 
kahween  nintaafypetandahgoozese  cheahbahahmahwug. 

28  Emuh  suh  Bethabaralng  ahgahming  Jordan  oonoo 
keduhzhe-ezhechegam,  emuh  J ohn  kahduhzhe-baptizooe- 
wad. 

29  Wuhyahbunenig  dush  John  oowahbuhmaun  epewh 
Jesusun  petahsuhmoosanid,  00-00  dush  ekedoo,  Wahbuh- 
mik  owh  Kesha-Muhnedoo  oomahnishtahnisheensemun, 
owh  akoonuhmahwaud  oomujjeezhewabezewinene  enewh 
akewenejin. 

30  Mesuh  wah-owh  kahtebahjemugebun,  00-00  keeke- 
dooyaun,  Nepenoopenuhnik  pazhik  enene  ahwahshema 
apetandahgoozid  neen  dush  ween :  chepwah  muh  ahyah- 
yaun  ahyahbun. 

31  Kah  dush  ningekekanemahse :  cheoonjewahbuh- 
megood  dush  ween  Israelun,  mesuh  pahoonjeezhahyaun 
baptizooewayaun  nebee  ahyooyaun. 

32  Kedebahjemoo  dush  ween  John,  00-00  keekedood, 
Ningewahbuhmah  owh  Keche-Oojechaug  kezhegoong 
peoonjenahzhid  debishkoo  keche-oomemeeng,  kepoonid 
dush  emuh  ooweyowing. 

33  Kah  dush  ningekekanemahse :  owh  atuh  kahah- 
noozhid  chebaptizooewayaun  nebee  ahyooyaun,  me  suh  owh 
00-00  keezhid,  Ahwagwan  k^wahbuhmahwudan  chepenese- 
nahmahgood  enewh  Keche-Oojechaugwun,  kuhya  peahyah- 
nid  emuh  ooweyowing,  Me  suh  owh  kabaptizooewad  enewh 
Keche-Oochechaugwun. 

34  Ningewahbundaun  dush,  kuhya  nedebahjim,  mah- 
buh  ahyahwid  Oogwissun  owh  Kesha-Muhnedoo. 

35  Menuhwah  kahuhnewahbung  John  kenebahwe, 
kuhya  neezh  ookekenooahmahgunun ; 

36  Wuhyahbuhmaud  dush  Jesusun  bemoosanid,  00-00 
ekedoo,  Benuh,  Kesha-Muhnedoo  Oomahnishtahnisheen¬ 
semun  ! 

37  Kuhya  dush  egewh  neezh  kekenooahmahgunug 
oogenoondahwahwaun  kekedoonid,  oogenoopenuhnahwaun 
etush  Jesusun. 

38  Me  dush  kequakekahbahwid  owh  Jesus,  kewahbuh- 

tilaud  dush  penoopenuhnegood,  00-00  dush  enaud,  Wagoo- 
mash  nanduhwanduhmag  ?  O0-00  dush  oogeenahwaun, 

Rabbi,  (me  suh  ahnekenootuhming,  Kakenooahmahgayun) 
ahneende  andahyun  ? 

39  O0-00  oodenaun,  Pewahbunduhmook.  Kepeezhah- 
wug  kewahbunduhmoowaud  emuh  andaud,  kuhpa-kezhik 
dush  oogeweejahyahwahwaun  :  metauswe  tebahegun  keah- 
peech-kezhegudoobun. 

40  Keahwe  owh  Andrew  wejekewaun  owh  Simon 
Peter,  pazhik  egewh  kahnoondahwahjig  Johnun,  kuhya 
kahnoopenuhnahjig  Jesusun. 

41  Ween  netum  oomekahwaun  tebenuhwa  wejekewaun 
Simonun,  00-00  dush  enaud,  Ningemekahwahnaun  owh 
Messias,  mesuh  ahnekenootuhming,  owh  Christ. 

42  Oogeezhewenaun  dush  emuh  ahyahnid  enewh 
Jesusun.  Jesus  dush  oogeguhnuhwahbuhmaun,  00-00 
keenaud,  Keen  kedow  owh  Simon  oogwissun  owh  Jona: 
Cephas  kegahezhenekauz,  mesuh  ahnekenootuhming,  Ahsin. 

43  Kahuhnewahbung  keenandum  owh  Jesus  cheezhaud 
ewede  Galileeng ;  oomekahwaun  dush  enewh  Philipun, 
oo-oo  dush  oodenaun,  Noopenuhzheshin. 

44  Bethsaidaing  keoonjebahgoobun  owh  Philip,  oodoo- 
danuhwewah  owh  Andrew  kuhya  owh  Peter. 

45  Philip  dush  oomekahwaun  enewh  Nathanaelun,  00- 
00  dush  oodenaun,  Ningemekahwahnaun  suh  owh,  enewh 
kahdebahiemahjin  owh  Moses  emuh  tebahkoonegawining, 
kuhya  egewh  aunwahjega-wenenewug,  mesuh  owh  Jesus, 
oogwissun  owh  Joseph.  Nazareth  duhzhe-wenene. 

46  Nathanael  dush  00-00  oogeenaun,  Tahoonjeemah- 
gud  nuh  gagoo  wanisheshing  emuh  Nazarething  ?  Philip 
c^ush  enaud,  Pemahjaun  kuhya  pewahbundun. 

47  Jesus  oogewahbuhmaun  Nathanaelun  penaunzekah- 
good,  00-00  dush  ekedoo  duhzhemaud,  Benuh  kagate  Israel- 
wenene,  kuhnuhga  kuhkuhyanezewin  ayaunsig  ! 

48  Nathanael  dush  00-00  oodenaun,  Ahneen  wanje- 
Icekanemeyun  ?  Jesus  dush  oogenuhquatuhwaun  00-00  ke¬ 
enaud,  Chepwah  suh  nundoomik  owh  Philip,  keahyahyun 
emuh  ahnaume-figoomenahgahwunzh,  kegewahbuhmin. 

49  Nathanael  dush  oogenuhquatuhwaun  00-00  enaudr 
Rabbi,  keen  suh  kedoogwissemik  owh  Resha-Muhnedoo  f 
keen  suh  kekeche-oogemahkundahwah  owh  Israel. 

50  Jesus  dush  oogenuhquatuhwaun,  00-00  keenaud, 
Keenenaun,  emuh  ahnaume-figoomenahgahwunzh  kege- 
wahbuhmin,  me  nuh  wanjedabwayanduhmun  ?  kegahwah- 
bundaunun  nahwuj  kache-ahpetandahgwukin  uhyeeen  dush, 
ween  oonoo. 

5 1  O0-00  dush  oodenaun,  Kagate,  kagate,  kedenenim, 
Bahnemah  kegahwahbundahnahwah  ewh  kezhik  chenesah- 
koosing,  kuhya  enewh  oodangenemun  owh  Kesha-Muhne- 
doo  oombishkahwashkahgood  kuhya  nesaundahwashkah- 
good  Enene  Oogwissun. 


CHAP.  II. 


ASOOGOONAHGUK  dush  kewewekoodahdim  emuh 


Canaing  ewh  Galileeng  anduhgoog  ;  oogeen  dush  owh 
Jesus  emuh  keahyahwun : 

2  Ween  dush  Jesus  kewekoomah,  kuhya  ookekenooah- 
mahgunun,  emuh  anduhzhe-wewekoodahding. 

3  Uhpe  dush  manazewaud  ewh  shooweminahboo,  Jesus 
dush  00-00  oogeegoon'~  enewh  oogeen,  Kah  oodahyaunse- 
nahwah  ewh  shooweminahboo. 

4  Jesus  dush  00-00  oodenaun,  Equa,  ahneen  kadoodah- 
deyung  ?  kahween  muhshe  debishkoosasenoon  chemahje- 
ahnookeeyaun. 

5  Enewh  dush  oogeen  oogeenahne  buhmeetahgunun, 
Nuhmunj  suh  kaenenoowagwan,  ezhechegayook. 

6  Keahtamahgudoon  dush  emuh  ningoodwauswe  nebee- 
ahtahsoowinun  ahsine-uhyeeen  kahenahbujjetoowahpuneen 
kepeeneedezoowaud  egewh  Jewyug,  koonemah  goo  neezh 
koonemah  kuhya  goo  neswe  tebahegunun  tabushkenagoo- 
bun  papazhik. 

7  Jesus  dush  oodenaun,  Mooshkenabuhtooyook  enewh 
nimbahgunun  ewh  nebe  Oogetebebahtoonahwaun  dush. 

8  O0-00  dush  oodenaun,  Segenuhmook  zhuhyegwah, 
mahjeetuhwik  edush  owh  wagemahkundung  ewh  wekoonga- 
win.  Oogemahjeetahwahwaun  dush. 

9  Uhpe  dush  owh  wagemahkundung  ewh  wekoongawin 
kahkootuhguhmundung  ewh  nebee  kahshoowemenahboo- 
wejegahdag,  kah  dush  oogekekanduhseen  tebe  kahoonze- 

kahnegwan  :  (egewh  dush  buhmeetahgunug  kahseegenungig 
ewh  nebee  oogekekandahnahwah)  ;  owh  wagemahkundung 
ewh  wekoongawin  oogenundoomaun  enewh  nahaungishun, 

10  Oo-oo  dush  oodenaun,  Anduhchid  enene  netum  oo- 
puggedcnaun  wanesheshenig  shooweminahboo  ;  uhpe  dush 
enenewug  nebewah  kahmenequawaud,  ewh  dush  goo  nah- 
wuj  mahyahnahduk  ;  keen  dush  kegeguhnuhwandaun  ewh 
wanesheshing  shooweminahboo  nahnauzh  egoo  noongoom. 

11  Me  maunduh  netum  mahmaundahwejegun  kahmah- 
maundahwejegad  Jesus  Cana'ing  Galileeng  anduhgoog, 
oogemezheshahwesetoon  dush  oopeshegandahgoozewin  ; 
enewh  dush  ookekenooahmahgunun  oogedabwayanemegoon. 

12  Kahishquahahyaug  edush  oonoo,  keezhah  emuh 
Capernauming,  ween,  kuhya  enewh  oogeen,  kuhya  enewh 
wejekewaiin,  kuhya  enewh  ookekenooahmahgunun  :  kah- 
ween  dush  nebewah  duhsoogoon  keahyahsewug  emuh. 

13  Kagah  dush  zhuhyegwah  wetebishkoosagoobun  ewh 
ookuhbekoosa-wekoondewinewah  egewh  Jewyug,  Jesus 
dush  keezhah  ewede  Jerusaleming. 

14  Oogemekahwaun  dush  emuh  keche-ahnuhmea- 
weguhmigoong  enewh  atahwaganejin  pezhekewun  kuhya 
mahnishtahnishun  kuhya  keche-oomemeen,  kuhya  enewh 
shooneyaun  mahyashquahdoonanejin  nuhmuhduhbenid. 

15  Uhpe  dush  kahoozhetood  ewh  puhzhunzhaegun 
oonje  ahsubaubeensun,  kuhkenuh  oogesahgeje-wabenaun 
oonje  keche-ahmuhmea-weguhmigoong  kuhya  enewh  mah¬ 
nishtahnishun,  kuhya  enewh  pezhekewun  ;  kuhya  ooge- 
segwabenuhmahwaun  enewh  muhyashquahdoonahnejin  00- 
shooneahmene,  kuhya  uhdoopoowinun  oogeahnemekoo-wa- 
benaunun. 

16  Oo-oo  dush  oogeenaun  enewh  keche-oomemeen 
atahwaganejin,  Mahjetooyook  oonoo  uhyeeen  ;  kagoo  ah- 
tahwa-weguhmigoowetookagoon  Noos  oowegewaum. 

17  Enewh  dush  ookekenooahmahgunun  oogemequan- 
duhmine  00-00  ezhebeegahdag,  Ahpeech  sahgetooyaun 
suh  ewh  kewegewaum  nekedahmoogoon. 

18  Oogenuhquatuhwahwaun  dush  egewh  Jewyugoo-oo 
keenahwaud,  Wagoonan  kekenoowahjechegun  kawahbun- 
duheyaung,  oonoo  wanjeezhechegawunan  ? 

19  Jesus  dush  oogenuhquatuhwaun,  00-00  keenaud,  Bah- 
nahjetooyook  maunduh  kechetwah-weguhmig,  nasoogoo- 
nuhguk  dush  ningahmahyahwenaun. 

20  Oo-oo  dush  keekedoowug  egewh  Jewyug,  Neme- 
duhnuh  ahshe  ningoodwauswe  kekenoonoowinun  keahnoo- 
keem  cheoozhechegahdag  maunduh  ahnuhmea-weguhmig, 
nasoogoonuhguk  nuh  dush  keen  kegahmahyahwenaun  ? 

21  Me  suh  ewh  tebenuhwa  weyow  kechetwah-weguh- 
mig  keedung. 

22  Uhpe  dush  kahahbejebaud,  enewh  ookekenooah- 
mahgunun  kemequanduhmoon  keekedoonid,  kuhya  ooge- 
dabwayandahnahwah  ewh  kechetwah-oozhebeegun,  kuhya 
ewh  ekedoowin  kahekedoonid  Jesusun. 

23  Uhpe  dush  keahyaud  emuh  Jerusaleming  magwah 
kekuhbekoosa-wekoonding,  wekoondewine-kezheguk,  nebe- 
wah  oogetabwayandahnahwah  oodoonoozoowin,  wuhyah- 
bunduhmoowaud  oomahmaundahwej  egunun  kahezhechegad. 

24  Kahweendush  ween  owh  Jesus  oogeahpanemahseen 
enewh,  oogekekanemaun  muh  kuhkenuh  enenewun. 

25  Kah  dush  oogenundahwanduhseen  ahweyah  chede- 
bahjemootahgood  azhewabezenid  enenewun,  ween  muh 
oogekekandaun  peenjenuh  atagin  emuh  eneneeng. 


CHAP.  III. 


EAHYAH  suh  Pharisee-wenene,  Nicodemus  azhene- 


IV  nekahzood,  ootebahkoonega-wenenemewah  egewh 
Jewyug : 

2  Wah-owh  oogepenaunzekahwaun  enewh  Jesusun 
magwah  tebekudenig,  00-00  keenaud,  Rabbi,  nekekandah- 
min  keen  ahweyun  owh  kakenooahmahgad  Kesha-Muhne- 
doong  pahoojebaud,  kah  muh  ahweyah  oodahkushketoose- 
nun  oonoo  mahmaundahwej  egunun  keen  azhechegayun, 
Kesha-Muhnedoon  atuh  weejewegood. 

3  Jesus  dush  oogenuhquatuhwaun  00-00  keenaud,  Ka- 
gate,  kagate,  kedenin,  Kishpin  ahweyah  aunjnegesig,  kah- 
ween  oodahwahbunduhseen  ewh  Kesha-Muhnedoo  oodoo- 
gemahwewin. 

4  Nicodemus  dush  00-00  oodenaun,  Ahneen  dush  owh 
enene  kaezhenegepun  uhpe  ahzhuh  kekekaud  ?  Nayaub 
nuh  tahkushketoo  chepeendegad  emuh  ooweyowening 
oogeen,  chenegepun  dush  ? 

5  Jesus  dush  oogenuhquatuhwaun,  Kagate,  kagate,  ke¬ 
denin,  Kishpin  ahweyah  negesig  emuh  nebeeng  kuhya  emuh 

Keche-Oojechaugoong,  kahween  tahkushketoose  chepeen- 
degad  emuh  Kesha-Muhnedoo  oodoogemahwewining. 

6  Ewh  suh  weyausing  wanjenegemahguk,  weyaus  suh 
ewh  ;  ewh  dush  Oojechaugoong  wanjenegemahguk,  Ooje~ 
chaug  suh  ewh. 

7  Kagoo  mahmahkahdandunkan  ewh  keenenaun,  Ke- 
nundahwandahgoozeem  cheaunjnegeyag. 

&  Ewh  noodin  uhyenahnemud  wahenahnemuk,  kenoon- 
daun  dush  muhtwayahnemuk,  kah  suh  dush  kekekanduhse 
tebe  pahoonjebahmahgudoogwan,  kuhya  tebe  azhahmah- 
gudoogwan :  mesuh  azheahyahwaud  kuhkenuh  egewh 
Keche-Oojechaugoong  wanje-negejig. 

9  Nicodemus  oogenuhquatuhwaun,  oo-oo  dush  keenaud, 
Ahneen  kaezheahyaugebun  oonoo  ? 

10  Jesus  dush  oogenuhquatuhwaun,  oo-oo  keenaud, 
Keen  nuh  kedow  owh  kakenooahmahga-wenene  emuh  Israel- 
ing,  kekanduhsewun  dush  oonoo  ? 

1 1  Kagate,  kagate  suh  kedenin,  Ninduhzhindahmin  ewh 
kakandahmaung,  kuhya  nindebahdoodahmin  ewh  kahwah- 
bunduhmaung ;  kah  dush  kedoodahpenunsenahwah  nede- 
bahjemoowinenaun. 

12  Kishpin  keweenduhmoonenuhgoog  uhkeeng  duhzhe 
uhyeeen,  dabwayanduhsewag  dush,  Ahneen  kaezhedabwa- 
yanduhmag,  kishpin,  weenduhmoonuhgoog  keche-kezhe- 
goong  duhzhe  uhyeeen  ? 

13  Kah  dush  ahweyah  Keezheoombishkahse  ewede 
keche-kezhegoong  ween  a,tuh  keche-kezhegoong  kahpeoon- 
jenesid,  owh  Enene  oogwissun  keche-kezhegoong  ayaud. 

14  Kahezheoombahkoonaud  suh  owh  Moses  enewh 
kenabigoon  emuh  buhgwuhduhkummig,  me  suh  ewh  nah- 
saub  kaezheoombahkoonind  owh  Enene  oogwissun  : 

15  Kuhkenuh  dush  egewh  duhyabwayanemahjig  che- 
bahnahdezesigwah,  cheahyahmoowaud  dush  goo  ewh  kah- 
gega-bemahdezewin. 

16  Kahahpeech-shahwandung  owh  Kesha-Muhnedoo 
ewh  uhkee  oogeoonjemeegewanun  tebenuhwa  oogwissun 
nuhyatahwezenejin,  ahwagwan  dush  duhyabwayanemah- 
gwan  chebahnahdezesig,  cheahyaung  suh  dush  ewh  kahge- 
ga-bemahdezewin. 

17  Kah  muh  Kesha-Muhnedoo  oogeoonjeezhenahzhah- 
wahseen  enewh  Oogwissun  oomah  uhkeeng  chenahne- 

boondung  ewh  uhkee,  ewh  suh  dush  uhkee  chebemahdude- 
nig  ween  oonje. 

1 8  Owh  suh  duhyabwayanemaud  kahween  nahneboo- 
mahse  :  owh  suh  duhyabwayanduhsig  ahzhuh  suh  kenahne- 
boomah,  kah  muh  oogedabwayanduhseen  oodezhenekah- 
zoowin  enewh  puhyazhegoonejin  wagwissejin  owh  Kesha- 
Muhnedoo. 

19  Me  suh  00-00  nahneboondewin,  ewh  wahsayahzewin 
kepetuhgwishenoomahguk  oomah  uhkeeng,  enenewug  dush 
ahwahshema  oogesahgetoonahwah  ewh  puhsuhgish-tebik 
dush  ween  azhesahgetoowaud  ewh  wahsayahzewin,  kemujje- 
uhyeeewenenewun  muh  oodezhechegawinewaun. 

20  Anduhchid  muh  owh  maje-ezhechegad  oosheengan- 
daun  ewh  wahsayahzewin,  kah  dush  oopenaunzekunseen 
ewh  wahsayahzewin,  kootung  suh  chekekanjegahdanig 
oodezhechegawinun. 

21  Owh  dush  mahkindung  ewh  dabwawin  oopenaunz  e 
kaun  ewh  wahsayahzewin,  chemezheshuh-wahbunjegah- 
danig  oodezhechegawinun,  emuh  Kesha-Muhnedoong  kee- 
zhechegahdanig. 

22  Kahishquah-ahyaug  oonoo,  Keezhah  owh  Jesus  kuhya 
enewh  ookekenooahmahgunun  emuh  Judea  duhzhe  uhkeeng. 
Ewede  dush  oogeweej-ahyahwaun  enewh,  kebaptizooewa 
dush. 

23  Keahyah  kuhya  ween  owh  John  Baptizooewa-we- 
nene  emuh  Enoning  pashoo  ewh  Salem  keduhzhe-baptizoo- 
ewad,  emuh  nebekahgoobun  muh,  kapeezhahwug  dush  che- 
baptizooi’ndwah. 

24  Kah  muh  muhshe  keahpuggenahsebun  owh  John 
emuh  kebahquahoode-weguhmigoong. 

25  Kekuhgwajindewug  dush  ahnind  owh  John  ooke¬ 
kenooahmahgunun  kuhya  dush  egewh  Jewyug,  keduhzhin- 
duhmoowaud  ewh  peeneedezoowin. 

26  Oogepenaunzekahwahwaun  dush  enewh  Johnun, 
00-00  dush  keenahwaud,  Rabbi,  owh  kahweejewud  ewede 
ahgahme-seebe  Jordan,  kahdebahjemud,  benuh,  ween  bap- 
tizooewa,  kuhkenuh  dush  oopenaunzekahgoon. 

27  John  dush  oogenuhquatuhwaun,  00-00  keenaud, 
Kahween  ookushketooseenahweyah  gagoo  cheoodahpenung, 
bahnemah  atuh  keche-kezhegoong  keoonjemeenind. 

28  Kenuhwah  tebenuhwa  suh  kekekanemin,  00-00  kee- 

kedooyaun,  Kahween  nindahwese  owh  Christ,  ninpeoonjeah- 
noonegoo  chepenegahneetuhwug. 

29  Owh  ayahwaud  enewh  nahaungequan  me  suh  owh 
nahaungeshewid  :  enewh  oowejekewaiin  owh  nahaungish 
nahbahwid  kuhya  nwaunduhwaud,  keche  moojegezewun 
oonje  oodinwawin  owh  nahaungish:  mesuh  maunduh  nemoo- 
jegezewin  ketebishkoosag. 

30  Ween  ashkum  tahkech^twahwandaligooze,  neen 
dush  ween  ashkum  noondaush  ningahahpetandahgooz. 

31  Owh  ishpeming  wanjebaud  ahwahshema  ahpetan- 
dahgooze  dush  ween  kuhkenuh  :  Owh  dush  uhkeeng  wan¬ 
jebaud  uhkeewe  suh,  me  dush  goo  uhkee  anduhzhindung  : 
owh  dush  keche-kezhegoong  wanjebaud  ahwahshema  keche- 
ahpeetandahgooze  dush  ween  kuhkenuh. 

32  Ewh  dush  kahwahbundung  kuhya  kahnoondung,  me 
suh  ewh  dabahdoodung  ;  kah  dush  ahweyah  oodoodah- 
penahmahwahseen  oodebahjemoowin. 

33  Owh  dush  ween  wadahpenuhmahwaud  ewh  oode¬ 
bahjemoowin  oogeahtoon  ookookoowuhsuhgun  chedabwad 
owh  Kesha-Muhnedoo. 

34  Enewh  mahween  Kesha-Muhnedoo  kahpeezhenah- 
zhahwahjin,  oodebahdoodaunun  Kesha-Muhnedoo  oodeke- 
doowinun :  Kah  muh  kekenuhwauj  menik  oogemeenahseen 
owh  Kesha-Muhnedoo  enewh  Oojechaugwun. 

35  Owh  Wayoosemind  oosahgeaun  enewh  Wagwisse- 
mindjin,  oogepuhgedenuhmoowaun  dush  ween  ahnooj 
gagoon  emuh  ooneenjening. 

36  Owh  duhyabwayanemaud  enewh  Wagwissemindjin 
oodahyaun  ewh  Kahgega-bemahdezewin  ;  Owh  dush  duh- 
yabwayanemahsig  enewh  Wagwissemindjin  kahween  oogah- 
wahbunduhseen  ewh  bemahdezewin,  ookekishkaun  Kesha- 
Muhnedoo  oonishkahdezewin. 

CHAP.  IV. 

UHPE  dush  owh  Tabaningad  kakandung  enewh  Phari- 
seen  ahzhuh  kenoonduhmenid,  owh  Jesus  nahwuj  nebe- 
wah  oozheaud  kuhya  baptizooweaud  enewh  kekenooahmah- 
gunun  dush  ween  owh  John, 

2  (Kahween  dush  goo  owh  Jesus  tebenuhwa  kebap- 
tizooewase,  ookekenooahmahgunun  atuh,) 

3  Oogenuhguhdaun  ewh  Judea,  Galileeing  dush  nayaub 
keezhekewa. 

4  Mamwach  Samariaing  dush  weuhneezhah. 

5  Keiihnetuhgwishin  dush  emuh  Samaria  duhzhe  ooda- 
naung  Sychar  azhenekahdag,  cheguhyeee  emuh  ahyaug  ewh 
ketegaunans  owh  Jacob  kahmeenaud  enewh  oogwissun  Jo- 
sephun. 

6  Keahtane  dush  emuh,  owh  Jacob  oodoondahebaun. 
Jesus  dush  ahyakoosid,  ewh  kepemoosad,  oo-oo  keoonjenuh- 
muhduhbe  emuh  oondahebauning  ;  koonemah  nahwuhqua- 
goobun. 

7  Kepeezhah  dush  pazhik  Samaria  duhzhe  equa  chene- 
bee-nahteed  :  Jesus  dush  oo-oo  oodenaun,  Menuheshin. 

8  (Enewh  ookekenooahmahgunun  keezhahpuneen  emuh 
oodanaung  ahwekishpenuhtoonid  ewh  meejim.) 

9  Oo-oo  dush  oodegoon  enewh  Samaria  duhzhe-equan, 
Ahneeshwin  keen  Jew-weneneweyun  nundooduhmooweyun 
neen  Samaria  duhzhe  equaweyaun  ewh  kamenequayun  ? 
kah  muh  egewh  Jewyug  ooweejekewaemahsewaun  enewh 
Samaria-wenenewun. 

10  Jesus  dush  oogenuhquatuhwaun,  oo-oo  keenaud, 
Kishpin  kekanduhmunbun  ewh  oomeegewawin  owh  Kesha- 
Muhnedoo,  kuhya  anandahgoozid  owh,  Meenuheshin  anik, 
kedahgenundooduhmahwah,  kuhya  dush  kedahgemeenik 
ewh  bemahdezewine-nebee. 

11  Oo-oo  dush  oodegoon  enewh  equawun,  Tabanin- 
gayun,  kahween  gagoo  kedahyaunse  neebe-nahtahgun,  de- 
meyahnekahda  dush  ewh  oondahebaun  :  ahneende  dush 
wandenuhmun  ewh  bemahdezewine-nebee  ? 

12  Keen  enuh  ahwahshema  kedahpeetandahgooz  dush 
ween  koosenaun  Jacob,  mesuh  owh  kahmeezheyumingid 
ewh  oondahebaun,  kuhya  ween  emuh  keoonjemenequad, 
kuhya  enewh  oogwissun,  kuhya  enewh  oodahwuhkahnemun. 

13  Jesus  dush  oogenuhquatuhwaun  00-00  keenaud, 
Kuhkenuh  manequajig  maunduh  nebee  menuhwah  tahkish- 
kahbahgwawug : 

14  Ahwagwan  dush  kamenequagwan  ewh  nebee  neen 
kameenug  kah  wekah  tahkishkahbahgwase  ;  ewh  dush  nebee 
kameenug  tahahtane  emuh  weyowing  ewh  oondahebaun 
mwahkejewunenig  emuh  kahgega-bemahdezewining. 

15  Oo-oo  oodegoon  enewh  equawun,  Tabaningayun, 
meezheshin  00-00  nebee  cheoonj  ekishkahbahgwasewaun, 
"kuhya  oomah  chepenebee-nahtesewaun. 


J75 


ST.  JOHN. 


1 6  Jesus  dush  00-00  oodenaun,  Mahjaun,  nundoom  owh 
kenahbam,  peezhahkun  dush  oomah. 

17  Owh  dush  equa  oogenuhquatuhwaun  00-00  keenaud, 
Kahween  nindoonahbamese.  Jesus  dush  oodenaun,  Ke- 
dabwa  ekedooyun,  kahween  nindoonahbamese  : 

18  Kegeahyahwaug  muh  nahnun  enenewug  :  owh  dush 
noongoom  ayahwud  kahween  kedoonahbamesenun  ;  keda- 
bwa  suh  ewh  akedooyun. 

19  O0-00  dush  oodegoon  enewh  equawun,  Oogemah 
newahbundaun  ewh  aunwahjega-weneneweyun. 

20  Noosenahnig  keduhzhe-ahnuhmeahwug  oomah  wah- 
jewing;  kenuhwah  dush  kedekedoom,  Jerusaleming  suh 
kaduhzhe-ahnuhmeahwahpun  egewh  bamahdezejig. 

2 1  Jesus  dush  oodenaun,  Equa  tabwatuhwishin  peezhah- 
mahgud  ewh  kezhik  uhpe,  kahween  oomah  wahjewing, 
kuhya  kahween  ewede  Jerusaleming  kaduhzhe-ahnuhmea- 
tuhwag  owh  Wayoosemind. 

22  Kenuhwah  kedahnuhmeatahwahwah  owh  kakane- 
mahsewag :  nenuhwind  ninduhnuhmeatahwahnaun  owh 
kakanemungid  :  bemahjeewawin  muh  oondahdud  emuh 
ahyahwaud  egewh  Jewyug. 

23  Gagah  suh  tebishkoosamahgud,  me  dush  noongoom 
debishkoosag,  uhpe  egewh  quuhyuk  anuhmeahjig  kaahnuh- 
meatuhwahwaud  enewh  Wayoosemindjin  emuh  oojechaug- 
oowaung  kuhya  emuh  tabwawining  :  me  muh  enewh 
denoowun  owh  Wayoosemind  nanduhwanemahjin  cheah- 
nuhmeatahgood. 

24  Oojechaugoowe  suh  owh  Kesha-Muhnedoo  :  egewh 
dush  ahnuhmeatahwahjig,  mahnoo  oogahezheahnuhmea- 
tahwahwaun  emuh  oojechaugoowaung  kuhya  dabwawining.. 

25  Owh  dush  equa  oodenaun,  Nekekandaun  chewetuh- 
gwishing  Messias,  Christ  azhenekahzood ;  uhpe  dush 
ketuhgwishing,  kuhkenuh  ahnooj  gagoo  ningahweendah- 
mahgoonaun. 

26  Jesus  dush  oodenaun,  Neen  suh  ganoonenaun  nindow. 

27  Me  dush  uhpe  kepetuhgwishenenid  enewh  ookeke- 
nooahmahgunun,  kemahmahkahdanduhmoon  dush,  keguh- 
noonaud  equawun,  Kah  dush  ahweyah  goo  ahnahwe  kee~ 
kedoose,  Wagoonash  nanduhwanduhmun  ?  gamuh,  Ah- 
neeshwin  guhnoonud  ? 

28  Owh  dush  equa  oogenuhguhdaun  ewh  oonebee-nah- 

tahgun,  keezhaud  dush  emuh  keche-oodanaung,  00-00  dush 
oodenaun  eriewh  enenewun, 

29  Pewahbuhmik  pazhik  enene  kahweenduhmahwid 
kuhkenuh  ahnooj  gagoo  kahezhechegayaun  :  ah  we  nuh 
mahbuh  owh  Christ  ? 

30  Keoonjemahjahwug  dush  emuh  keche-oodanaung, 
kepenaunzekahwahwaud  dush. 

3 1  Magwah  goo  00-00  ezhewabuk,  enewh  ookekenooah- 
mahgunun  oogenundoomegoon  00-00  keegood,  Rabbi,  pe- 
wesenin. 

32  O0-00  dush  oogeenaun,  Nindahyaun suh  meejim  ewh 
kakanduhsewag  kenuhwah. 

33  O0-00  dush  keezheguhnoonindewug  egewh  kekenoo- 
ahmahgunug,  Ahweyah  nuh  oopetahmahgoon  ewh  kamee- 
jid  ? 

34  Jesus  dush  00-00  oodenaun,  Mesuhewh  neen  nemee- 
jim  cheezhechegayaun  azhenunduhwandung  owh  kahpee- 
zhenahzhahood,  kuhya  chekezhetooyaun  ewh  ooduhnooke- 
win. 

35  Kah  nuh  00-00  kedekedooseem,  Kayahbe  newoo- 
keziswahgud,  chepwah  kishkushkezhegang  ?  benuh,  kede- 
nenim,  Oombishkeenzhegwayook,  wahbunduhmook  dush 
enewh  ketegaunun ;  ahzhuh  muh  wahbetanoon  chekish- 
kushkezhegang. 

36  Owh  dush  kashkushkezhegad  tebahahmahgooze, 
kuhya  dush  oomahwunjetoonun  enewh  menewinun  emuh 
kahgega-bemahdezewining :  mesuh  mahmahwe  kaoonje- 
moojegezewaud  owh  kategad  kuhya  owh  kashkushkezhe- 
fgad. 

37  Mesuh  wanjedabwamahguk  ewh  ekedoowin,  Pazhik 
suh  ketega,  pakahnezid  dush  kishkushkezhega. 

38  Kegeahnoonenim  suh  goo  chekishkushkezhuhmag 
ewh  kahahnooketunsewag :  bakahnezejig  keahnookewug, 
kenuhwah  dush  kegepeendegam  emuh  oodahnookeewine- 
waung. 

39  Nebewah  dush  Samaria-duhzhe-wenenewug  ewede 
oodanaung  kahoodatoojig  oogedabwayanemahwaun,  oonje 
oodekedoowin  owh  equa  00-00  kahenahjemood,  Ninge- 
weenduhmaug  kuhkenuh  ahnooj  gagoo  kahezhechegayaun. 

40  Uhpe  dush  enewh  Samaria-duhzhe-enenewun  kah~ 
penahzekahgood,  oogenundoodahmahgoon  chenahkoowa- 


277 


ST.  JOJiN. 

ahyaud  emuh  ahyahnid  :  keahyah  dush  ewede  neezhop- 
kezhik. 

41  Nahwuj  dush  keche-nebewah  kedabwayanduhmoog 
oonje  ween  oodekedoowinun ; 

42  O0-00  dush  keenahwaud  enewh  equawun,  Kahween 
kayahbe  keen  kedekedoowin  nindoonj edabwayanduhse- 
min  :  nenuhwind  suh  tebenuhwa  ningenoondahwahnaunj 
nekekandahmin  dush,  kagate  cheahwid  owh  kabemahjetood 
ewh  uhkee,  owh  Christ. 

43  Kahneezhoogoonuhguk  dush  ewede  keoonjemahjah, 
keezhah  dush  emuh  Galileeing. 

44  Ween  muh  owh  Jesus  00-00  keekedoopun,  Kahween 
kechetwahwanemahse  owh  aunwahjega-wenene  emuh  uh- 
keeng  ween  tebenuhwa  oondahdezid. 

45  Uhpe  dush  kahtuhgwishing  emuh  Galileemg,  egewh 
Galilee-duhzhe-wenenewug  oogeoodahpenahwaun,  oogewah- 
bunduhmahwahwaun  muh  kuhkenuh  oodahnookewinun 
kahuhyezhecheganid  emuh  Jerusaleming:  kepeezhahbuneeg 
muh  kuhya  wenuhwah  emuh  wekoondewining. 

46  Menuhwah  dush  kepeezhah  owh  Jesus  emuh  Cana’ing 
Galileeing  anduhgoog,  kahduhzhe-shooweminahboowetood 
ewh  nebee.  Keahyah  dush  pazhik  oogemah,  oogwissun 
kahahkoosenid  ewede  Capernauming. 

47  Uhpe  dush  nwaundung  Jesusun  kepetuhgwishenenid 
emuh  Galileeing  Judeaing  kepeoonjebahnid,  oogenahzekah- 
waun,  oogepahgoosanemaun  dush  cheahwenoojemooahnid 
oogwissun  :  gagah  muh  neboogoobun. 

48  Jesus  dush  00-00  oogeenaun,  Kishpin  wahbunduhse- 
wag  kekenoowahjechegunun  kuhya  mahmaundahwejegun- 
un  kahween  kegahdabwayanduhseem. 

49  Oogemah  dush  00-00  oodenaun,  Nindoogemaum, 
oondahshaun  chepwah  nebood  owh  nenejahnis. 

50  Jesus  dush  00-00  oodenaun,  Mahjaun,  bemahdeze 
suh  owh  kegwis.  Owh  dush  enene  oogedabwataun  ewh 
ekedoowin  kahekedood  owh  Jesus,  kemahjah  dush. 

51  Magwah  dush  uhnekewad,  oogenuhquashkahgoon 
oobuhmeetahgunun,  keweendahmahgood  00-00  keegood, 
Bemahdeze  kegwis. 

52  Oogeguhgwajemaun  dush  nuhmunj  uhpe  kahmah- 
je-noojemoogoobunan.  O0-00  dush  oogeenahwaun,  Peje- 
nahgoo  nauzhwahsoo-tebahegunag  oogenuhguhnegoon  ewh 
kezhezoowin. 

53  Mesuh  kekekandung  owh  wagwissid  ewh  nahsaub 
apeech  kezhegudenegebun  uhpe  keegood  enewh  Jesusun, 
Bemahdeze  kegwis  :  kedabwayandum  ween  tebenuhwa 
kuhya  kuhkenuh  emuh  andaud  ayahjig. 

54  Mesuh  maunduh  neezhing  kemahmaundahwejegad 
owh  Jesus,  uhpe  kahpetuhgwishing  emuh  Galileemg  Judea- 
ing  kahoonjebaud. 

AHISHQUAH-AHYAUG  oonoo  ketebishkoosane 


iv  oowekoondewinewah  egewh  Jewyug  ;  keezhah  dush 
owh  Jesus  ewede  Jerusaleming. 

2  Ahyahmahgud  dush  emuh  Jerusaleming  emuh  suh 
anduhzhe-ahtahwahgang  egewh  mahnishtahneshug,  ewh 
wahzhebeaunse,  anwawaud  egewh  Hebrewug,  Bethesda 
ezhenekahda,  nahning  suh  tasekahnewun. 

3  Emuh  peendig  keshingeshenoog  keche-nebewah  ayah- 
koozejig,  kakepeengwajig,  achahoosajig,  kuhya  naboowah- 
penajig,  ewh  betoowaud  ewh  nebee  chernahmahdahgum- 
meahnig. 

4  Pazhik  muh  angen  uhpe  tabishkoosag  kepeezhah  emuh 
wahzhebeaunsing,  kuhya  dush  kemahmahdahgummissetood 
ewh  nebee  :  owh  dush  netum  kahpahkoobeed  kahmahmah- 
dahgummesechegahdag  ewh  nebee  kenoojemooah  nuhmunj 
egoo  anahpenagoobunan. 

5  Keahyah  suh  emuh  pazhik  enene,  ahzhuh  nesemeduh- 
nuh-ahshe-neshwahsoo-kekenoonoowinun  kahahkoosid. 

6  Uhpe  dush  owh  Jesus  wuhyahbuhmaud  shingeshe- 
nenid,  kakanemaud  dush  ahzhuh  nebewah  duhsoo  kekenoo- 
noowinun  oo-oo  keenahpenanid,  oo-oo  oodenaun,  Kenun- 
dahwandum  nuh  chenoojemooegooyun  ? 

7  Oo-oo  dush  oogeezhenuhquatuhwaun  owh  ayahkoozid, 
Tabaningayun  kahween  ahweyah  enene  nindahyahwahse 
kaahpuggedenepun  emuh  wahzhebeaunsing  uhpe  mahmah- 
dahgummesag  ewh  nebee  :  magwah  dush  peezhahyaun,  pa- 
kahnezid  suh  puhkoobee  chepwah  puhkoobeeyaun. 

8  Jesus  dush  oo-oo  oodenaun,  Puhsegween,  oodahpin 
suh  kenebahgun,  pemoosan  dush. 

9  Bahbega  dush  kenoojemooah  owh  enene,  oogeoodah- 
penaun  dush  oonebahgun,  kuhya  dush  kebemoosa  :  keaun- 
wabe-kezhegud  uhpe  kenoojemooind  owh  enene. 

10  Egewh  dush  Jewyug  oo-oo  oogeenahwaun  enewh 
kahnoojemooeminjin,  Aunwabe-kezhegud  suh  goo,  kah- 
ween  enandahgwussenoon  cheoodahpenuhmun  ewh  kene- 
bahgun. 

1 1  Oo-oo  dush  oogeezhenuhquatuhwaun,  Owh  kahnooje- 
mooi’d,  oo-oo  ningei'k,  Oodahpin  kenebahgun,  pemoosan 
dush. 

12  Oogeguhgwajemahwaun  dush,  Ahwanan  owh  oo-oo 
kahenik,  Oodahpin  kenebahgun,  pemoosan  dush  ? 

13  Owh  dush  kahnoojemoomd  kahween  kekekanduhse 
ahwagwanewagwan  :  kemahj ewenedezoo  muh  owh  Jesus, 
kekeche-bahtuhyemwun  muh  enewh  ahnishenahban. 

14  Nahguj  dush  Jesus  oogemekahwaun  emuh  keche- 
ahnuhmea-weguhmigoong,  00-00  dush  oogeenaun,  Benuh, 
kenoojimooegoo  :  kagoo  menuhwah  mujje-ezhechegakan  : 
koonemah  nahwuj  sanuhguk  kegahoodissegoon. 

15  Kemahj  ah  dush  owh  enene,  oogeweenduhmoowaun 
dush  enewh  Jewyun,  Jesus  ahwenid  enewh  kahnoojemooe- 
good. 

16  Me  dush  egewh  Jewyug  kahoonjenoosoonawahwaud 
enewh  Jesusun,  kenundahwanemahwaud  dush  chenesah- 
waud ;  oonje  keezhecheganid  oonoo  uhyeeen  aunwabe- 
kezhegudenig. 

1 7  Jesus  dush  oogenuhquatuhwaun,  Noos  ahnooke  nah- 
nauzh  egoo  noongoom,  kuhya  neen  ninduhnookee. 

18  Me  dush  ashkum  kahoonjenunduhwanemahwaud 
egewh  Jewyug  chenesahwaud,  kah  muh  atuh  kebahnahje- 
tood  ewh  aunwabe-kezhegud,  00-00  kuhya  keekedood,  Neen 
tebenuhwa  Noos  ahwe  Kesha-Muhnedoo,  ahpeetandahgoo- 
edezood  debishkoo  Kesha-Muhnedoon. 

19  Jesus  dush  oogenuhquatuhwaun  00-00  keenaud,  Ka- 
gate,  kagate,  kedenenim,  Kahween  owh  Wagwissemind 
ookushketooseen  ween  tebenuhwa  ningood  cheezhechegad, 
me  atuh  azhewahbuhmaud  enewh  Wayoosemindjin  cheezhe- 
cheganid ;  azhecheganegwan  muh,  mesuh  nahsaub  azhe- 
chegad  owh  Wagwissemind. 

20  Owh  muh  Wayoosemind  oosahgeaun  enewh  Wa- 
gwissemindjin,  oowahbundahaun  dush  kuhkenuh  gagoo  ewh 
ween  tebenuhwa  azhechegad  ;  nahwuj  dush  kache-ahpee- 
tandahgwukin  ahnookeewinun  oogahwahbundahaun  dush 
ween  oonoo,  cheoonjemahmahkahdanduhmag. 

21  Debishkoo  owh  Wayoosemind  azheahbejebahaud 

enewh  naboonejin,  bemahdezeaud  dush,  me  suh  dush 
kuhya  owh  Wagwissemind  azhebemahdezeaud  enewh  wah- 
bemahdezeahj  in. 

22  Kah  muh  owh  Wayoosemind  ootebahkoonahseen 
ahweyah,  oogepuhgedenuhmoowaun  dush  enewh  Wagwis- 
seminjin  kuhkenuh  tebahkoonewawin  : 

23  Kuhkenuh  dush  cheezhekeche-peshegandahgooah- 
waud  enewh  Wagwisseminjin,  nahsaub  goo  azhepeshegan- 
dahgooahwaud  enewh  Wayooseminjin.  Owh  dush  kache- 
twahwanemahsig  enewh  Wagwisseminjin  kah  ween  ookeche- 
twahwanemahseen  enewh  Wayoosemindjin  kahpeahnoone- 
goojin. 

24  Kagate,  kagate,  kedenenim  Owh  suh  nwaundung 
ewh  nindekedoowin,  duhyabwayanemaud  enewh  kahpeezhe- 
nahzhahoojin,  oodahyaun  ewh  kahgega-bemahdezewin,  kah 
dush  tahezhahse  emuh  nahneboondewining,  oogekuhbe- 
kaun  suh  ewh  neboowin,emuh  dush  kahgega-bemahdezewin- 
ing  kepeendega. 

25  Kagate,  kagate,  kedenenim,  Peezhahmahgud  ewh 
kezhik,  zhuhyegwah  tebishkoosamahgud,  uhpe1  egewh  na- 
boojig  kanoonduhmoowaud  ewh  oodinwawin  enewh  Kesha- 
Muhnedoo  Oogwissun  :  egewh  dush  kanoondungig  tahbe- 
mahdezewug. 

26  Debishkoo  owh  Wayoosemind  azhekekishkung  ween 
tebenuhwa  ewh  bemahdezewin,  mesuh  kuhya  kahezhemee- 
naud  enewh  Wagwisseminjin  ween  tebenuhwa  chekekish- 
kuhmenid  ewh  bemahdezewin. 

27  Oogemeenaun  dush  ewh  kushkeawezewin  e-ewh 
ehetebahkoonewanid,  Enene  Oogwissun  muh  ahwe. 

28  Kagoo  mahmahkahdandunkagoon  00-00:  petuh- 
gwishenoomahgud  suh  ewh  kezhik,  uhpe  kuhkenuh  egewh 
emuh  chebaguhmigoong  ayahjig  kanoonduhmoowaud  ewh 
oodinwawin, 

29Tahpesahgahuhmoog  edush  ;  egewh  kahmenoo-ezhe- 
wabezejig,emuh  kahgega-bemahdezewine-ahbejebahwining; 
egewh  dush  kahmujje-ezhechegajig,  emuh  nahneboonde- 
wine-ahbej  ebah  wining. 

30  Kahween  nekushketooseen  gagoo  neen  nezheka 
cheezhechegayaun  :  azhenoondahgayaun,  mesuh  azhetebah- 
koonegayaun  :  quuhyukwud  suh  netebahkoonegawin  ;  kah 
muh  nenunduhwanduhse  neen  tebenuhwa  nindenanduh- 

moowin,  oodenanduhmoowin  atuh  owh  Wayoosemind  kah- 
peezhenahzhahood. 

31  Kishpin  debahjindezooyaun,  kahween  dabwamah- 
gussenoon  ewh  nindebahjemoowin. 

32  Puhkahneze  suh  owh  dabahjemid ;  ninkekandaun 
dush  chedabwamahgudenig  ewh  oodebahjemoowin  anah- 
jemid. 

33  Kegeezhenahzhahwahwaug  egewh  kahahwekuh- 
gwajemahjig  enewh  Johnun,  oogedebahdoodaun  dush  owh 
John  ewh  dabwawin. 

34  Kahween  nindoodahpenunseen  enene  oodebahje¬ 
moowin  :  oonoo  dush  ekedoowinun  kedezheguhnoonenim 
cheoonj  ebemahj  eegooy  ag. 

35  Kache-minwahketag  wahsuhkoonanjegun  keahwe : 
wanebik  dush  kegeminwandahnahwah  dush  ewh  oowah- 
sayahzewin. 

36  Nindahyaun  suh  nahwuj  kache-ahpeetandahgwuk 
debahjemoowin  John  dush  ween  oodebahjemoowin  :  enewh 
ahnookewinun,kahmeezhid  owh  Noos  chekeezhetooyaun  me 
enewh  ahnookewinun  dabahjemegooyaunin,  ewh  Noos  ke- 
peezhenahzhahood. 

37  Kuhya  dush  owh  Wayoosemind  kahezhenahzhahood, 
ween  ningedebahjemik.  Kah  dush  wekah  kegenoonduh.se- 
nahwah  ewh  oodinwawin,  kah  dush  wekah  kegewahbuh- 
mahsewah  azhenahgoozid. 

38  Kah  dush  kedahyaunsenahwah  ewh  oodekedoowin 
emuh  keyowewaung ;  kah  muh  kedabwayanemahsewah 
enewh  kahpeezhenahzhahwahjin. 

39  Nunduhkekanduhmook  enewh  oozhebeegunun  ;  ke- 
denandaum  muh  enewh  cheoonj eahyahmag  kahgega-be- 
mahdezewin  :  me  dush’ enewh  dabahjemegooyaunin. 

40  Kahween  kedenanduhseem  chepenaunzahkahweyag, 
cheoonj  eahyahmag  ewh  bemahdezewin. 

41  Kahween  nindoodahpenunseen  ewh  enene-peshegan- 
dahgoozewin. 

42  Kekekanemenim,  sahgeahsewag  owh  Kesha-Muh- 
nedoo  peenjenuh. 

43  Ningepeezhah  emuh  oodezhenekahzoowining  owh 
Noos,  kah  dush  kegeoodahpeneseem  :  kishpin  pakahnezid 
peezhaud  emuh  tebenuhwa  oodezhenekahzoowining,  mesuh 
owh  kaoodahpenag. 

44  Ahneen  dush  kaezhedabwayanduhmag  ewh  kenuh- 

wah,  mamashquaud  wandenuhmahdeyag  ewh  peshegandah- 
goozewin,  kah  dush  kenundahwanduhsenahwah  ewh  peshe- 
gandahgoozewin  puhyazhegood  Kesha-Muhnedoong  wan- 
jebahmahguk  ? 

45  Kagoo  enandunkagoon  neen  cheweahnahmemenah- 
goog  emuh  enahsuhmuhbid  owh  Noos  ;  ahyah  suh  pazhik 
kaahnahmemenenag,  owh  Moses,  apanemag. 

46  Dabwatuhwagoobun  dush  ween  owh  Moses,  kedah- 
gedabwatuhwim  :  neen  muh  ningetebahjemik,  ewh  keoo- 
zhebeegad. 

47  Kishpin  dush  dabwatunsewag  enewh  oodoozhebee- 
gunun,  ahneen  kaezhedabwatuhmag  nindekedoowinun  ? 


CHAR  VI. 


x  AHISHQUAH-AHYAUG  oonoo  uhyeeen,  Jesus 


XV  oogeahzhahwuhaun  ewh  Galilee  duhzhe  kechegum- 
mee,  me  suh  ewh  Tiberias  kechegummee  aduhming. 

2  Oogenoopenuhnegoon  dush  keche-nebewah  ahnishe- 
nahban,  ewh  kewahbunduhmenid  enewh  oomahmaundah- 
wejegunun  kahdoodahwaud  ayahkoozenejin. 

3  Jesus  dush  kealimuhjewa  emuh  wahjewing,  me  dush 
emuh  keweeduhbemaud  ookekenooahmahgunun. 

4  Ewh  dush  kuhbekoosa-w^ekoondewin,  Jewyug  oowe- 
koondewinewah,  zhuhyegwah  gagah  kedebishkoosamahgud. 

5  Uhpe  dush  Jesus  tuhyahtuhgunahbid,  kewahbuhmaud 
dush  kache-mahmahwenoonejin  abnishenahban  chepenaun- 
zekahgood,  00-00  oogeenaun  enewh  Philipun,  Ahneende 
kaoonjekishpenuhtooyung  buhquazhegun,  oogoo  chewese- 
newaud  ? 

6  Medush  00-00  kahoonjeekedood  chekuhgwajeaud,, 
ween  muh  tebenuhwa  oogekekandaun  wahezhechegad. 

7  Philip  dush  00-00  oogeenaun,  Neezhwauk-duswahbik 
shooneaunsun  enuhgindag  buhquazhegun  kahween  tah~ 
tabesasenoon,  papunge  chewesenewaud. 

8  Pazhik  dush  ookekenooahmahgunun,  Andrew,  Simons 
Peter  wejekewaiin  00-00  oogeegoon. 

9  Ahyah  suh  oomah  quewezans,  nahnun  mameshah- 
nahguk  buhquazhegunun  ayahwaud  kuhya  neezh  kegoo^- 
zansun  :  ahneen  dush  kaezhetabesagoobunan  ewh  ashenoo- 
waud  ? 

10  Jesus  dush  00-00  keekedoo,  Nuhmuhduhbe'ik  egewh 
enenewug.  Kemezhushkookahbun  suh  emuh.  Kenuh- 

tnuhduhbewug  dush  egewh  enenewug,  kuhnuhbuj  nahning 
metauswauk  duhchegwahpun. 

11  Jesus  dush  oogeoodahpenaun  enewh  buhquazhe- 
gunun ;  uhpe  dush  kahmahmooyahwad,  oogemahdahoo- 
naun  enewh  kekenooahmahgunun,  egewh  dush  kekenooah- 
mahgunug  oogemahdahoonahwaun  enewh  namuhduhbene- 
jin  ;  kuhya  dush  gegooyun  menik  wahahyahwahwaud. 

12  Uhpe  dush  kahtabesinewaud,  oogeenaun  enewh  oo- 
kekenooahmahgunun,  Mahwundoonuhmook  enewh  ish- 
quunjegunun,  gagoo  chewuneshinsenook. 

13  Oogemahwundoonahwah  dush,  oogemooshkenahtoo- 
nahwah  dush  metauswe-ahshe-neezh  kookoobenahgunun 
menik  kahishquunduhming  enewh  nahnun  mameshahnah- 
guk  buhquazhegunun  kahishquunduhmoowaud  egewh  kah- 
wesenejig. 

14  Me  dush  uhpe  oogoo  enenewug,  kahwahbunduh- 
moowaud  mahmaundahwejegun  Jesus  kahezhechegad,  00- 
00  dush  keekedoowug,  Mesuh  kagate  owh  aunwahjega- 
wenene  wahpeezhahgoobunan  oomah  uhkeeng. 

15  Jesus  dush  kekanemaud  wepeezhahnid  ketwa  che- 
oogemahweegood,kemahjah  menuhwah,  keezhah  dush  emuh 
wahjewing  ween  nezheka. 

16  Uhpe  dush  keoonahgooshenig,  kemuhtahbewun 
enewh  ookekenooahmahgunun  emuh  kechegummeeng, 

17  Kepoozewaud  dush  emuh  nahbequauning  keahzhah- 
oowug  dush  ewede  anuhkagaum  Capernauming.  Ahzhuh 
dush  ketebikudoobun,  kah  dush  ketuhgwishinsebun  owh 
Jesus. 

18  Kemaungaushkah  dush  ewede  kechegummeeng,  ke- 
keche-noodin  muh. 

19  Uhpe  kahzhabwahyawaud  koonemah  nishtuhnuh- 
ahshe-nahnun,  koonemah  nesemeduhnuh  tebahbaun,  oowah- 
buhmahwaun  Jesusun  bemoosanid  emuh  kechegummeeng, 
pashoo  dush  ahyahnid  emuh  nahbequauning,  kesagezewug 
dush. 

20  O0-00  dush  oodenaun,  Neen  suh  nindow  ;  gagoo 
sagezekagoon. 

21  Me  dush  keenanduhmoowaud  chepoozeahwaud  emuh 
nahbequauning  :  bahbega  dush  kepuhguhmebeta  ewh  nah- 
bequaun  emuh  azhahwaud. 

22  Kahwahbunenig,  egewh  mahyahmahwenoojig  kene- 
bahwewug  emuh  ahgahme-kechegummee,  wuhyahbunduh- 

moowaud  cheahgwindasenook  pakahnuk  nahbequaunans,. 
me  atuh  pazhik,  emuh  kepoozewaud  egewh  kekenooahmah- 
gunug;  kah  dush  owh  Jesus  ooge weej ewahseen  enewh  oo- 
kekenooahmahgunun  kepoozenid  emuh  nahbequaunansing, 
wenuhwah  atuh  kekenooahmahgunug  kepoozewug  ; 

23  (Pooch  egoo  ahnind  nahbequaunansun  keoonjemah- 
jebetawun  Tiberiasing,  pashoo  emuh  kahduhzhe-wesene- 
waud,  kahmahmooyahwad  owh  Tabaningad :) 

24  Uhpe  dush  wuhyahbunduhmoowaud  egewh  ahnish- 
enahbag  Jesusun  ahbesenid  ewede,  kuhya  ookekenooah- 
mahgunun,  kepoozewug  kuhya  wenuhwah  emuh  nahbe- 
quauning,  kepeezhahwug  dush  emuh  Capernauming,  nun- 
duhwahbuhmahwaud  Jesusun. 

25  Uhpe  dush  kahmekahwahwaud  ewede  ahgahme- 
kechegummee,  oo-oooogeenahwaun,  Rabbi,  ahneen  ahpeech 
kepeezhahyun  oomah  ? 

26  Jesus  dush  oogenuhquatuhwaun,  00-00  keenaud, 
Kagate,  kagate,  kedenenim,  Kahween  kedoonjenunduh- 
wahbuhmeseem,  kewahbunduhmag  enewh  mahmaundah- 
wejegunun,  keaumwagwah  atuh  egewh  buhquazhegunug, 
ketabeseneyag  dush  wanjenunduhwahbuhmeyag. 

27  Kagoo  ahnookeetunkagoon  ewh  meejim  kabahnah- 
duk,  ewh  atuh  meejim  kaahtag  emuh  kahgega-bemahdeze- 
wining,  mesuh  ewh  kaahshumenag  owh  Enene  Oogwissun  : 
me  muh  enewh  kahkekenoowahjeahjin  owh  Kesha-Muhne- 
doo. 

28  O0-00  dush  oogeenahwaun,  Ahneen  kaezhechega- 
yaung,  cheahnooketuhmaung  oodahnookewinun  owh  Kesha- 
Muhnedoo  ? 

29  Jesus  dush  oogenuhquatuhwaun  00  00  keenaud, 
Mesuh  maunduh  ooduhnookewin  owh  Kesha-Muhnedoo, 
chedabwayanemag  enewh  kahpeezhenahzhahwahjin. 

30  O0-00  dush  oogeenahwaun,  Wagoonan  dush  kekenoo- 
wahjechegun  kaezhechegayun,  cheoonjewahbunduhmaung 
kuhya  cheoonjedabwayanemegooyun  ?  Ahneen  anuhnoo- 
keeyun  ? 

31  Egewh  keketezemenahnig  oogemeejenahwah  ewh 
manna  emuh  buhgwuhduhkummig,  debishkoo  azhebeegah- 
dag,  Oogeahshummaun  owh  keche-kezhegoong  oonje  buh- 
quazhegun. 

32  Jesus  dush  00-00  oogeenaun,  Kagate,  kagate,  kede¬ 
nenim,  Kahween  owh  Moses  kegemeenegoosewah  ewh 

keche-kezhegoong  oonje  buhquazhegun  ;  Noos  suh  kemee- 
negoowah  ewh  quuhyuk  keche-kezhegoong  oonje  buhqua¬ 
zhegun. 

33  Oobuhquazhegunemun  owh  Kesha-Muhnedoo  ah  we 
owh  keche-kezhegoong  kahpeoonjeed,  owh  suh  mahnaud 
ewh  bemahdezewin  enewh  akeewenejin. 

34  Oo-oo  dush  oogeenahwaun,  Tabaningayun,  ahpena 
meezheshenaum  maunduh  buhquazhegun. 

35  Jesus  dush  oo-oo  oogeenaun,  Neen  suh  nindow  ewh 
bemahdezewine-buhquazhegun  ;  owh  pahnaunzekahwid 
kahween  tahpuhkuddase ;  kuhya  owh  duhyabwayanemid 
kah  wekah  tahkishkahbahgwase. 

36  Oo-oo  suh  kegeenenim,  Kegewahbuhmim  kah 
dush  kegedabwayanduhseem. 

37  Kuhkenuh  enewh  mahzhejin  owh  Noos  ningahbenah- 
zekahgoog  ;  kah  dush  bahpish  ningahoonjesahgeche-wa- 
benahse  owh  kapenahzekahwid. 

38  Kah  muh  keche-kezhegoong  ningepeoonjeezhahse 
neen  ahyenanduhmaun  cheezhechegayaunbaun,ayenandung 
atuh  owh  kahpeezhenahzhahood. 

39  Mesuh  00-00  uhyenandung  owh  Wayoosemind  kah¬ 
peezhenahzhahood  ,  ewh  menik  kahmeezhid  kuhnuhga  ga- 
goo  chewuhnetoosewaun,  cheoombenuhmaun  atuh  uhpe 
ashquah-kezheguk. 

40  Mesuh  00-00  uhyenandung  owh  kahpeezhenahzhah¬ 
ood,  ahwagwan  wuhyahbuhmahgwan  enewh  Wagwissemind- 
jin,  duhyabwayanemaud  dush,  cheahyaung  ewh  kahgega- 
bemahdezewin :  cheahbejebahug  dush  uhpe  keishquah- 
kezheguk. 

41  Egewh  dush  Jewyug  oogenahnahpahgaunzoomah- 
waun,  00-00  keekedoonid,  Neen  suh  nindow  ewh  bahquazhe- 
gun  keche-kezhegoong  kahpeoonjebahmahguk. 

42  Oo-oo  dush  keekedoowug,  Kah  null  ween  wah-owh 
ahwese  Jesus,  oogwissun  owh  Joseph  ?  nekekanemahnahnig 
suh  oosun  kuhya  oogeen  :  Wagoonash  dush  wanjeekedood, 
keche-kezhegoong  ningepeoonjebah  ? 

43  Jesus  dush  oogenuhquatuhwaun  00-00  keenaud, 
Kagoo  nahnahpahgaunzetahgoozekagoon  guhnoonindeyag. 

44  Kahweeh  ahweyah  oodahkushketooseen  chepenaun- 
zekahwid,  kishpin  atuh  owh  Wayoosemind  kahezhenah- 
zhahood  wekoobenaud  :  ningahahbejebahah  dtish  uhpe  ish- 
quah-kezheguk. 

45  Oo-oo  suh  ezhebeegahda  emuh  aunwahjegawining, 
Kuhkenuh  suh  oogahkekenooahmahgoowaun  enewh  Kesha- 
Muhnedoon.  Kuhkenuh  egewh  nwaundahwahjig,  kuhya 
kakenooahmahgoojig  enewh  Wayooseminjin,  nepenaunze- 
kahgoog. 

46  Kah  suh  ahweyah  oogewahbuhmahseen  enewh 
Wayooseminjin,  Owh  suh  atuh  Kesha-Muhnedoong  wan- 
dahdezid,  ween  suh  oogewahbuhmaun  enewh  Wayoosemin¬ 
jin. 

47  Kagate,  kagate,  kedenenim,  Owh'  duhyabwayanemid 
oodahyaun  ewh  kahgega-bemahdezewin. 

48  Neen  suh  nindow  ewh  bemahdezewine-buhquazhe- 
gun. 

49  Koosewaug  suh  oogemeejenahwah  ewh  buhquazhe¬ 
gun  emuh  buhgwuhduhkummig,  keneboowug  dush. 

50  Mesuh  maundah  ewh  buhquazhegun  keche-kezhe- 
goong  kahoonzekaug,  chemeejepun  owh  enene,  cheoonjene- 
boosig  dush. 

51  Neen  suh  nindow  ewh  bemahdezewine-buhquazhe- 
gun  keche-kezhegoong  kahpedonjebahmahguk :  kishpin 
dush  ahweyah  meejid  ewh  buhquazhegun,  kahgenig  tah- 
bemahdeze  :  me  suh  ewh  buhquazhegun  kameegewayaun, 
neyaus  suh  gqo,  ewh  kameegewayaun  cheoonjebemahdeze- 
waud  egewh  akeewejig. 

52  Egewh  dush  Jewyug  keahyahgoonwatahdewug,  oo- 
oo  keekedoowaud,  Ahneen  dush  kaezhekushketood  mah- 
buh  cheahshummenung  ewh  tebenuhwa  weyaus, 

53  Jesus  dush  00-00  oogeenaun,  Kagate,  kedenenim, 
Kishpin  meejesewag  ooweyaus  owh  enene  oogwissun,  me- 
nequasewag  dush  oomisqueem,  kahween  keduhyaunsenah- 
wah  ewh  bemahdezewin  peenjenuh. 

54  Ahwagwan  suh  mahjegwan  ewh  neweyaus,  kuhya 
tnanequagwan  ewh  nemisqueem,  oodahyaun  ewh  kahgega- 
bemahdezewin  ;  ningahahbejebahah  dush  uhpe  ishquah-ke- 
zheguk. 

55  Kagate  mejeememewun  ewh  neweyaus,  kuhya  dush 
kuhya  dush  kagate  menequawinewun  ewh  nemisqueem. 

56  Owh  mahjid  ewh  neweyaus,  kuhya  manec|uad  ewh 
nemisqueem,  nekekishkaug,  kuhya  neen  nekekisnkahwah. 

57  Debishkoo  kahezhenahzhahood  owh  Noos  bamahde- 
zid,  kuhya  neen  oonje  bemahdezeyaun  owh  Nbos  ;  Mesuh 
kuhya  owh  kaahmood,  neen  kaoonjebemahdezid. 

58  Mesuh  maunduh  ewh  buhquazhegun  keche-kezhe- 
goong  kahpeoonjebahmahguk  :  kahween  kahezhemeeje- 
waud  egewh  koosewaug  ewh  manna,  keneboowug  gooshah  ; 
owh  dush  mahjid  maunduh  buhquazhegun  kahgenig  tahbe- 
mahdeze. 

59  Oonoo  oogeekedoonun  emuh  ahnuhmea-weguhmig- 
oong,  Capernauming  keduhzhe-kekenooahmahgad. 

60  Nebewah  dush  enewh  ookekenooahmahgunun,  uhpe 
kahnoonduhmoowaud  00-00,  keekedoowug,  Sunnuggetah- 
gwud  00-00  ekedoowin  ;  ahwanan  kakushketood  chebezin- 
dungebun  ? 

6 1  Jesus  dush  kekanemaud  peenjenuh,  chenahnahpah- 
gaunzetahgoozenid  ookekenooahmahgunun  00-00  ekedoo¬ 
win  oonje,  00-00  oogeenaun,  Kedoosittahwandahnahwah 
nuh  maunduh  ? 

62  Kishpin  wahbuhmag  owh  Enene  Oogwissun  cheezhe- 
oombishkaud  ewede  wahyashkud  kahahyaud  ? 

63  Mesuh  owh  Oojechaug  bamahdezeewad  ;  ewh  we- 
yaus  kahween  ningood  enahbuhtussenoon,  enewh  suh  eke- 
dowinun  anenuhgoog,  oojechaugwunoon  kuhya  bemahdeze- 
wunoon. 

64  Ahnind  dush  kerruhwah  kahween  kedabwayanduh- 
seem.  Wahyashkud  muiioogeoonjekekanemaun  owh  Jesus 
enewh  tuhyabwayanduhsenegoon,  kuhya  enewh  wahbah- 
tahegoojin. 

65  O0-00  dush  keekedoo,  Mesuh  kahoonjeenenuhgoog, 
kahween  ahweyah  ookushketooseen  chepenahzahkahwid, 
kishpin  atuh  kepuhgedenahmahgood  enewh  Noosun. 

66  Medush  uhpe  nebewah  enewh  ookekenooahmah¬ 
gunun  keahzha-mahjahnid,  kah  dush  menuhwah  oogewe- 
doosamegooseen. 

67  Jesus  dush  00-00  oogeenaun  enewh  metauswe-ahshe- 
neezh,  Kuhya  kenuhwah  nuh  kewemahjaum  ? 

68  Simon  Peter  dush  oogenuhquatuhwaun,  Tabaninga- 
yun,  ahwanan  kanahzekahwungidebun  ?  keen  muh  kedah- 
yaunun  enewh  kahgega-bemahdezewine-ekedoowinun. 

69  Nindabwayandahmin  suh  kuhya  ninkekandahmin, 
ahweyun  owh  Christ  Oogwissun  owh  bamahdezid  Kesha- 
Muhnedoo. 

70  Jesus  dush  oogenuhquatuhwaun,  Kah  nuh  ween 
kegewahwanahbuhmesenoonim  kenuhwah  matauswe-ahshe- 

ijeezheyag,  pazhik  dush  ewh  anduhcheyag  mujje-muh- 
nedoowe. 

71  Mesuh  enewh  Judas  Iscariotun,  Simon  oogwissun 
kahenahjin  :  me  muh  enewh  wahbahtahegooj  in,  ketahquah- 
koonah  dush  enewh  metauswe-ahshe-neezh. 

KAHISHQUAH-AHYAUG  dush  oonoo  uhyeeen 
Jesus  kepahbahmoosa  emuh  Galileei’ng  ;  kah  dush 
keenanduhse  chepemoosad  emuh  Judeaing,  oogeiindoona- 
wahwaun  muh  egewh  Jewyug  wenesahwaud. 

2  Gagah  kedebishkoosane  ookuhbashewine-wekoonde- 
winewah  egewh  Jewyug. 

3  Enewh  dush  wejekewaun  00-00  oogeegoon,  Oomah 
oonjemahjaun,  ezhaun  dush  emuh  Judea  duhzhe  uhkeeng, 
egewh  kekekenooahmahgunug  cheoonj ewahbunduhmoo- 
waud  enewh  ahnookewinun  anuhnookeyun. 

4  Kahween  ahweyah  gagoo  keemooj  ezhechegase,  kish- 
pin  nunduhwandung  mezheshuh  chekekandahgoozid.  Kish- 
pin  ezhechegayun  oonoo,  wahbunduhowh  ewh  keyow  egewh 
akeewejig. 

5  Kah  muh  oogedabwayanemegooseen  enewh  wejekewa¬ 
un. 

6  Jesus  dush  00-00  keenaud,  Kahween  muhshe  debish- 
koosasenoon  nekezhegudoom,  ahpena  suh  debishkoosamah- 
gud  kekezhegudoomewah. 

7  Kahween  ookushketoosenahwah  egewh  akeewejig 
chesheenganemenagwah  ;  nesheenganemegoog  suh,  ninde- 
bahjemaug  muh,  mujje-ezhewabudenig  enewh  oodahnookee- 
winewah. 

8  Kenuhwah  ezhaug  emuh  00-00  wekoondewining  : 
kahween  muhshe  nindezhahse  neen  emuh  00-00  wekoon¬ 
dewining  ;  kah  muh  muhshe  tadebishkoosasenoon  ewh  neke¬ 
zhegudoom. 

9  Uhpe  dush  00-00  kahenaud,  kayahbe  keduhneze  emuh 
Galilee'ing. 

10  Uhpe  dush  kahmahjahnid  enewh  wejekewaun,  me 
dush  kuhya  ween  keezhaud  emuh  wekoondewining ;  kah¬ 
ween  mezheshuh,  keemooj  suh  goo. 

11  Egewh  dush  Jewyug  oogenundahwahbuhmahwaun 
emuh  wekoondewiiuflg,  00-00  dush  keekedoowaud,  Ah- 
neende  ahyaud  ? 

12  Kekeche-mahmaunwawatuhmoog  egewh  ahnishenah- 
bag  keduhzhemahwaud  J  esusun  ;  ahnind  muh  00-00  keeke- 
doowug,  Menoo-ezhewabeze  suh  ;  ahnind  dush  keekedoo- 
wug,  Kahween ;  oowuhyazhemaun  suh  enewh  ahnishe- 
nahban. 

13  Kahween  ahweyah  mezheshuh  oogeduhzhemahseen, 
kekoosahwaud  enewh  Jewyun. 

14  Uhpe  dush  ahyahbetah-wekoonding,  Jesus  keezhah 
emuh  keche-ahnuhmea-weguhmigoong,  kekekenooahmahga 
dush. 

15  Kemahmahkahkanduhmoog  dush  egewh  Jewyug, 
00-00  keekedoowaud,  Ahneen  mahbuh  azhekekandung  ewh 
muzzeneegun  wekah  kekenooahmahgoozesig  ? 

16  Jesus  dush  oogenuhquatuhwaun  00-00  keenaud,  Ne- 
kekenooahmahgawin  kahween  neen  nedebanduhseen,  owh 
suh  goo  kahezhenahzhahood. 

17  Kishpin  ahweyah  weezhechegad  azhenunduhwan- 
dung  owh  kahezhenahzhahood,  oogahkekandaun  ewh  keke~ 
nooahmahgawin,  kishpin  Kesha-Muhnedoong  wanjebah- 
mahgudoogwan,  gamuh  neen  ahyenanduhmaun  azhekeke- 
doowaunan. 

18  Owh  suh  ween  tebenuhwa  ahyenandung  azhekeke- 
dood  nundahwandahmahdezoo  tebenuhwa  oopeshegandah- 
goozewin  ;  owh  dush  nanduhwandung  ewh  oopeshegandah- 
goozewinene  enewh  kahezhenahzhahoogoojin,  mesuh  owh 
duhyabwad,  kah  dush  ookekishkunseen  ewh  mujjeezhe- 
wabezewin. 

19  Kah  nuh  ween  owh  Moses  kegemeenegoosewah  ewh 
tebahkoonegawin,  kah  dush  ahweyah  menik  anduhcheyag 
ooguhnuhwanduhseen  ewh  tebahkoonegawin  ?  Wagoonan 
wanjenunduhwanduhmag  chenesheyag  ? 

20  Egewh  dush  ahnishenahbag  oogenuhquatuhwahwaun 
00-00  keenahwaud,  Kekekishkahwah  suh  mujje-muhnedoo  : 
ahwanan  nunduhwandung  chenesik  ? 

21  Jesus  dush  oogenuhquatuhwaun  00-00  keenaud, 
Pazhik  suh  ahnookewin  ningeezhechega,  kuhkenuh  dush 
kenuhwah  kemahmahkahdandahnahwah. 

22  Owh  suh  Moses  kegemeenegoowah  ewh  kekenoo- 
wahje-kishkezhegahzoowin  ;  (kahween  dush  Mosesun  oonje- 
bahmahgussenoon,  egewh  suh  goo  katezejig :)  aunwabe- 
kezheguk  dush  kekekenoowahje-mahdezhwahwah  enene. 

23  Kishpin  dush  kekenoowahje-mahdezhoond  enene 

aunwabe-kezheguk,  cheoonjebahnahdussenook  Moses  oote- 
bahkoonegawin,  kedoosittah-wanemim  nuh  dush,  quuhyuk 
kenoojemooug  owh  enene  aunwabe-kezheguk  ? 

24  Kagoo  ezhetebahkoonegakagoon  ewh  azhenuhmag, 
quuhyuk  suh  tebahkoonegawin  ezhetebahkoonegayook. 

25  Ahnind  dush  egewh  Jerusaleming  duhzhe  wenene- 
wug  00-00  keekedoowug,  Kah  nuh  ween  wah-owh  ahwese 
enewh  nandahnesahwahjin  ? 

26  Benuh  dush  mezheshuh  kekedoo,  kah  dush  ningood 
oodenahsewaun,  Kagate  nuh  kekanduhmoog  egewh  ooge- 
maug,  wah  owh  ahyahwegwan  owh  Christ  ? 

27  Nekekanemahnaun  suh  mahbuh  wandahdezid,  uhpe 
dush  tagwishing  owh  Christ,  kahween  ahweyah  ookekane- 
mahseen  tebe  wandahdezegwan, 

28  Jesus  dush  kepepahge  emuh  keche-ahnuhmea-we- 
guhmigoong  magwah  kekenooahmahgad,  00-00  keekedood, 
Kekekanemim  suh,  kuhya  wandahdezeyaun  kekekandah- 
nahwah  ;  Kahween  neen  uhyenanduhmaun  ningeoonjetuh- 
gwishinse,  netuh-tabwa  suh  owh  pahahnoozhid  owh  kaka- 
nemahsewag  kenuhwah. 

29  Nekekanemah  dush  neen,  me  mahween  wandah¬ 
dezeyaun,  me  dush  wah-owh  kahpeezhenahzhahood. 

30  Oogenundah-tuhkoonahwaun  dush,  kah  dush  ahwe¬ 
yah  oogetaungenahseen,  kah  muh  muhshe  kedebishkoosa- 
senenegoobun  ewh  ookezhegudoom. 

31  Nebewah  dush  egewh  ahnishenahbag  oogedabwa- 
yanemahwaun,  00-00  dush  keekedoowaud,  Uhpe  tagwishing 
owh  Christ,  nuhwuj  nuh  nebewah  mahmaundahwejegunun 
tahezhechega,  azhechegad  dush  ween  wah-owh  ? 

32  Egewh  dush  Phariseeg  kenoonduhmoog,  00-00  kee- 
kedoonid  enewh  ahnishenahban,  keduhzhemahnid  ;  egewh 
Phariseeg  kuhya  egewh  keche-suhsahgewejega-wenenewug 
oogeezhenahzhahwahwaun  enewh  tuhkoonewa-wenenewun 
chetuhkoonahnid. 

33  Jesus  dush  00-00  keenaud,  Kayahbe  wanebik  ke- 
gahweejahyahwenenim,  me  uhpe  kaezhahyaun  owh  kah¬ 
peezhenahzhahood. 

34  Kegahnunduhwahbuhmim,  kah  dush  kegahmekah- 
wesim  :  anduhzhe-ahyahyaun  dush  kahween  kekushke- 
toosenahwah  chepeezhahyag. 

35  Egewh  dush  Jewyug,  00-00  keezheguhnoonedewug, 
Ahneende  wahezhaud,  ewh  chemekahwahsewung  ?  tahe- 

zhah  nuh  anduhzhe  ahyahwaud  egewh  saswashkahjig  an- 
duhnuhkeejig  emuh  mayug-ahnishenahbakaug,chekekenoo- 
ahmahwaud  edush  enewh  mahyug-ahnishenahban  ? 

36  Wagoonanedoog  maunduh  ekedoowin  kahekedood, 
Kegahnunduhwahbuhmim,  kah  dush  kegahmekahwesim  : 
kuhya  anduhzhe-ahyahyaun,  kahween  kekushketoosenah- 
wah  chepeezhahyag  ? 

37  Uhpe  dush  ashquah-kezheguk  uhpe  kache-wekoon- 
dewine-kezheguk,  kenebahwe  owh  Jesus,  kuhya  kekeche- 
pepahge,  00-00  keekedood,  Kishpin  ahweyah  kashkahbah- 
gwad  mahnoo  ningahpenaunzekaug,  chemenequad. 

38  Owh  duhyabwayanemid,  debishkoo  akedoomahguk 
ewh  kechetwah-oozhebeegun,  Emuh  oomesudaung  tahoon- 
jejewunenewun  enewh  bemahdezewine-seebeen. 

39  O0-00  dush  kekeedoo  kedebahjemaud  enewh  Ooje- 
chaugwun,  enewh  kaoodahpenahwahj in  enewh  duhyabwa- 
yanemegoojin :  kah  muh  muhshe  kemeegewaseem  owh 
Keche-Oojechaug,  kah  muh  muhshe  kepeshegandahgooahse 
owh  Jesus. 

40  Nebewah  dush  egewh  ahnishenahbag,  uhpe  kah- 
noondahmoowaud  ewh  ekedoowin  keekedoowug,  Kagate 
suh  owh  aunwahjega-wenene  ahwe  wah-owh. 

41  Ahnind  dush  keekedoowug,  Me  suh  mahbuh  owh 
Christ  ?  Ahnind  dush  keekedoowug,  Emuh  nuh  Galileeing 
tahoonjebah  owh  Christ  ? 

42  Kah  nuh  ween  ekedoomahgussenoon  ewh  kechetwah- 
muhzeneegun,  cheoondahdezid  owh  Christ  oonje  David 
oomenewining,  kuhya  emuh  Bethlehem  azhenekahdag  00- 
danaung,  emuh  kahduhzhe-ahyahgoobunan  owh  David  ? 

43  Papuhkaun  keuhyenanduhmoog  egewh  ahnishenah¬ 
bag  duhzhemahwaud  enewh  Jesusun. 

44  Ahnind  dush  keenanduhmoog  chetuhkoonahwaud ; 
kah  dush  ahweyah  oogetaungenahseen  enewh. 

45  Egewh  dush  tuhkoonewa-wenenewug  oogepenaun- 
zekahwahwaun  enewh  keche-sahsahgewejega-wenenewun 
kuhya  enewh  Phariseen  ;  00-00  dush  keegoowaud,  Ahneesh- 
win  kepenahsewag  ? 

46  Egewh  dush  tuhkoonewa-wenenewug  oogenuhqua- 
tuhwahwaun,  Kahween  wekah  ahweyah  enene  keezhekeke- 
doose  azhekekedood  wah-owh  enene. 

47  Egewh  dush  Phariseeg  00-00  oogeenahwaun,  Kuhya 
kenuhwah  nuh  kewuhyazhemegoom  ? 

48  Ahweyah  nuh  oogemah  gamuh  Pharisee  oogeda- 
bwayanemaun  ? 

49  Oogoo  suh  ahnishenahbag  kakanduhsigoog  ewh 
tebahkoonegawin  kuhgwa  hnesuggandahgoozewug. 

50  Nicodemus  dush  00-00  oodenaun  (Mesuh  owh  kah- 
penaunzekahwaud  Jesusun  magwah  tebekudenig,  kePhari- 
seewe  kuhya  ween), 

5 1  Enahkoonegamahgud  nuh  ketebahkoonegawinenaun 
chenahneboomind  ahweyah  enene,  chepwah  noonduhwind 
kuhya  kekanemind  wagoodoogwan  azhechegagwan  ? 

52  Oogenuhquatuhwahwaun  dush  00-00  keenahwaud, 
Kuhya  keen  nuh  emuh  GalileeYng  kedoonjebah  ?  nunduh- 
kekandun,  wahbundun  dush,  kahween  ahweyah  aunwahje- 
ga-wenene  emuh  Galileeing  oonjebahse. 

53  Kuhkenuh  dush  keezhekewawug  emuh  tebenuhwa 
andahwaud. 

CHAP.  VIII. 

JESUS  dush  keezhah  emuh  Olives  wahjewing. 

2  Keekezhab  dush  menuhwah  kepeezhah  emuh  keche- 
ahnuhmea-weguhmigoong,  kuhkenuh  dush  ahnishenahban 
oogepenahzekahgoon  ;  kenuhmuhduhbe  dush  kekenooah- 
mahwaud. 

3  Egewh  dush  oozhebeega-wenenewug  kuhya  egewh 
Phariseeg  oopeetahwahwaun  enewh  equawun  kahtuhkoone- 
mindjin  magwah  pezhigwahdezenid  ;  nahwuhyeeeng  dush 
keahsahwaud. 

4  O0-00  dush  oodenahwaun,  Kakenooahmahgayun, 
wah-owh  equa  ketuhkoonah  magwah  kepezhigwahdezid. 

5  Emuh  Moses  ootebahkoonegawining  ningekuhgeke- 
megoonaun  00-00  azhewabezejig  chepemoosenuhindwah ; 
ahneen  dush  keen  akedooyun  ? 

6  O0-00  keekedoowug,  kuhgwatebanemahwaud,  gagoo 
cheahyahmoowaud  kaoonjebahtahmahwaud.  Jesus  dush 
kenuhwatah,  ooninjeeng  dush  keoozhebeega  emuh  metush- 
kuhkummig. 

7  Uhpe  dush  menuhwah  kahkuhgwajemegood  enewh^ 
keoombetah,  00-00  dush  keenaud,  Ahwagwan  majeezhe 
wabezesigwan  kenuhwah  anduhcheyag  mahnoo  netum  oo- 
gahpemoosenuhaun. 

8  Menuhwah  dush  kenuhwatah  keoozhebeegad  emuh 
metushkuhkummig. 

9  Uhpe  dush  kahnoonduhmoowaud,  keahnahmuhme- 
goowaud  tebenuhwa  ookekanindezoowinewaun,  keiihnesah- 
guhuhmoog  papazhig,  netum  kesahguhumoog  egewh  kate- 
zejig  peenish  egoo  egewh  ashquayandahgoozejig  :  kenezhe- 
kanuhguhnah  dush  owh  Jesus,  kuhya  owh  equa  nebahwid 
emuh  nahwuhyeeeng. 

10  Jesus  dush  keoombetaud,  kewahbuhmahsig  dush 
ahweyah  enewh  atuh  equawun,  00-00  keenaud,  Equa,  ah- 
neende  dush  egewh  buhyahtahmikig  ?  kah  nuh  ahweyah 
kegenahneboomegoose  ? 

1 1  Equa  dush  keekedoo,  Kah  ahweyah,  nindoogemaum. 
Jesus  dush  00-00  oogeenaun,  Kah  kuhya  neen  kenahne- 
boomesenoon,  mahjaun,  kagoo  menuhwah  mujje-ezheche- 
gakan. 

12  Jesus  dush  menuhwah  oo-geguhnoonaun,  00-00  kee- 
kedood,  Neen  suh  nindow  oomah  uhkeeng  duhzhe  wahsa- 
yahzewin  :  owh  nwahpenuhzid  kahween  emuh  puhsuhgish- 
kezewining  tahbemoosase,  oogahahyaun  suh  bemahdeze- 
wine-wahsayahzewin. 

13  O0-00  dush  oogeegoon  enewh  Phariseen,  Kedebah- 
jindiz  suh  ;  kahween  dabwamahgussenoon  ketebahjemoo- 
win. 

14  Jesus  dush  oogenuhquatuhwaun  00-00  keenaud,  Ah- 
noo  ween  goo  debahjindezooyaun  dabwamahgud  dush  ween 
goo  ewh  nindebahjemoowin  ;  nekekandaun  muh  wanjebah- 
yaun,  kuhya  azhahyaun  ;  kah  dush  kenuhwah  kekekan- 
duhsenahwah  e-ewh  wahjebahyaun  kuhya  azhahyaun. 

15  Weyausing  suh  kedezhetebahkoonegam  ;  kahween 
neen  netebahkoonahse  ahweyah. 

1 6  Kishpin  dush  tebahkoonegayaun,  dabwamahgud  suh 
netebahkoonegawin  ;  kah  muh  nenezhekawezese,  neen  suh 
kuhya  dush  owh  Wayoosemind  kahpeezhenahzhahood. 

17  O0-00  kuhya  ezhebeegahda  emuh  ketebahkoonega- 
wining,  dabwamahgudene  oodebahjemoowinewaun  neezh 
enenewug. 

18  Neen  suh  nindebahjindiz,  kuhya  dush  owh  Noos 
kahpeezhenahzhahood  nedebahjemik. 

19  O0-00  dush  keenahwaud,  Ahneende  ahyaud  owh 
Koos  ?  Jesus  dush  00-00  oogenuhquatuhwaun,  Kah  suh 
ween  kekekanemeseem,  kah  kuhya  kekekanemahsewah  owh 
Noos ;  kishpin  weenkekekanemeyagoobun,kedahgekekane- 
mahwah  kuhya  owh  Noos. 

20  Oonoo  ekedoowinun  kahuhyekedood  owh  Jesus  emuh 
shooneah-weguhmigoong,  kekenooahmahgad  emuh  keche- 
ahnuhmea-weguhmigoong  :  kah  dush  ahweyah  oogetuhkoo- 
negooseen :  kah  muh  muhshe  ketebishkoosasenegoobun 
ookezhegudoomun. 

21  Menuhwah  dush  Jesus  oo-oo  oogeenaun,  Nemahjah 
suh,  kegahnunduhwahbuhmim  dush,  emuh  kemujje-ezhe¬ 
wabezewinewaung  kegahneboom ;  azhahyaun  kahween 
kekushketoosenahwah  chepeezhahyag. 

22  Oo-oo  dush  keekedoowug  egewh  Jewyug,  Tahnese- 
dezoo  nuh  ?  oo-oo  ayekedood,  Azhahyaun  kahween  kekush¬ 
ketoosenahwah  chepeezhahyag. 

23  Oo-oo  dush  oogeenaun,  Neseeiihyeee  suh  kenuhwah 
kedoonjebaum  :  ishpeming  suh  neen  nindoonjebah  ;  oomah 
uhkeeng  kedebandahgoozeem  :  kahween  oomah  uhkeeng 
neen  netebandahgoozese. 

24  Mesuh  kahoonjeenenuhgoog,  Kegahneboom  emuh 
kemujje-ezhewabezewinewaung ;  kishpin  muh  dabwayane- 
mesewag  ewh  ahweyaun,  kegahneboom  emuh  kemujje- 
ezhewabezewinewaung. 

25  Oo-oo  dush  oogeenahwaun,  Ahwanan  keen  ahwe- 
yun  ?  Jesus  dush  00-00  oogeenaun,  Owh  nahsaub  wuhyash- 
kud  kahweenduhmoonenuhgoog. 

26  Nebewah  nindahyaunun  cheenenuhgoog  kuhya  che- 
debahkoonenuhgoog  :  dabwa  suh  owh  kahpeezhenahzhah- 
ood  ;  kahenetuhwug  mesuh  azheguhnoonugwah  egewh 
akeewejig. 

27  Kah  dush  oogekekanduhsenahwah  ewh  keduhzhe- 
maud  enewh  Wayoosemindjin. 

28  Jesus  dush  00-00  oogeenaun,  Uhpe  dush  keoombenag 
owh  Enene  Oogwissun,  me  dush  kakekanduhmag  neen 
ahweyaun  ;  kah  dush  gagoo  neen  tebenuhwa  nindezheche- 
gase  ;  debishkoo  azhekekenuhahmoowid  owh  Noos,  mesuh 
azhekekedooyaun. 

29  Owh  dush  kahezhenahzhahood  neweejewik :  kah¬ 
ween  nenezheka-nuhguhnegoose  owh  Noos  ;  kahgenig  muh 
nindezhecheganun  enewh  manwandungin. 

30  Magwah  uhyekedood  oonoo  ekedoowinun,  nebewah 
oogedabwayanemegoon. 

31  Jesus  dush  00-00  oogeenaun  enewh  Jewyun  kah- 
duhyabwayanemegoojin,  Kishpin  aunwahjeyag  emuh  nin- 

dekedoowining,  mesuh  kagate  kaezheookekenooahmah- 
gunemenuhgoog ;  , 

32  Kegahkekandahnahwah  dush  ewh  dabwawin,  kuhya 
dabwawining  kaoonj  epuhgedenegooy ag. 

33  Oogenuhquatuhwahwaun  dush,  Abraham  suh  nin- 
doonejahnesemegoonaun,  kah  dush  wekah  ningedebaneme- 
goosenaun  ahweyah  :  ahneeshwin  dush  ekedooyun,  Kegah^ 
puhgedenegoom  ? 

34  Jesus  dush  oogenuhquatuhwaun,  Kagate,  kagate* 
kedenenim,  Kuhkenuh  egewh  mujje-ezhewabezewinmahkin- 

r  dungig  oodoobuhmeetahgunemegoonahwah  ewh  mujje- 
ezhewabezewin. 

35  Owh  dush  buhmeetahga-wenene  kah  ween  kahgenig 
dahse  emuh  wegewauming ;  Wagwissemind  dush  ween 
kahgenig  dah. 

36  Kishpin  dush  puhgedenenag  owh  Wagwissemind* 
mesuh  kagate  kaezhepuhgedenegahzooyag. 

37  Ninkekandaun  suh  owh  Abraham  oonejahneseme- 
nag  ;  kenunduhnesheem  dush  ween,  kah  muh  dahgoomah- 
gussenoon  nindekedoowin  emuh  keyowewaung. 

38  Kahwahbunduhmaun  ewede  Noos  anduhzhe-ahyaud 
me  suh  ewh  waunduhmaun  :  kahwahbunduhmag  dush  ke- 
nuhwah  ewede  koosewah  anduhzhe-ahyaud  mesuh  anuh~ 
nookeeyag. 

39  Oogenuhquatuhwahwaun  dush  00-00  keenahwaud* 
Nindoonejahnesemegoonaun  owh  Abraham.  Jesus  dush 
00-00  oodenaun,  Kishpin  oonejahnesemenagoobun  owh 
Abraham,  kedahgeenuhnookeem  enewh  oodahnookewinun 
owh  Abraham. 

40  Noongoom  dush  kenunduhnesheem,  ahnoo  goo  ke- 
weenduhmoonenuhgoog  ewh  dabwawin,  ewh  kahenettah- 
wug  owh  Kesha-Muhnedoo  :  kahween  00-00  keezhechegase 
owh  Abraham. 

41  Kedenuhnookeem  suh  ween  oodahnookewinun  owh 
koosewah.  O0-00  dush  oogeenahwaun,  Kahween  peshe- 
gwahdezewining  nindoondahdezesemin  ;  pazhegoo  suh  owh 
Wayoosemungid,  mesuh  owh  Kesha-Muhnedoo. 

42  Jesus  dush  00-00  oogeenaun,  Kishpin  ooyoosemag- 
oobun  owh  Kesha-Muhnedoo,  kedahgesahgeim :  Kesha- 
Muhnedoong  muh  ningeoonjebah  oomah  peezhahyaun ; 
kahween  neen  uhyenanduhmaun  ningeoonj e tuhg wishinse*, 
ningeezhenahzhahook  suh  goo  owh  Noos. 

2% 


CHAP.  VIII. 


43  Ahneeshwin  nesetootuhwesewag  azhekekedooyaun  f 
oonje  kushketoosewag  chebezinduhmag  nindekedoowin. 

44  Kenuhwah  kedooyoosemahwah  owh  mujje-muhne¬ 
doo,  kuhya  ewh  uhyenandung  owh  koosewah  kedezheche- 
gam.  Wahyashkud  kemahje-neshewa  owh,  kah  dush 
keahyahse  emuh  dabwawining,  kah  muh  ookekishkunseen 
ewh  dabwawin.  Uhpe  kakenuhwishkejin,  ooduhzhindaun 
tebenuhwa  ooduhyeemun  :  netuh-kuhkenuhwishke  muh, 
kuhya  dush  oodooyoosemegoon  ewh  kuhkenuhwishkewin. 

45  Weenduhmoonenuhgoog  ewh  dabwawin,  mesuh 
Wanje-dabwatuhwesewag. 

46  Ahwanan  anduhcheyag  katabemepun  ewh  mujje- 
ezhewabezewin  ?  Kishpin  dush  weenduhmoonenuhgoog 
ewh  dabwawin,  ahneeshwin  dabwatuhwesewag  ? 

47  Owh  suh  Kesha-Muhnedoong  wanjebaud  oobezin- 
daun  oodekedoowinun  owh  Kesha-Muhnedoo :  mesuh  ke¬ 
nuhwah  wanjebezinduhsewag,  ewh  wanjebahsewag  Kesha- 
Muhnedoong. 

48  Egewh  dush  Jewyug  oogenuhquatuhwahwaun  00-00 
keenahwaud,  Kah  nuh  ween  quuhyuk  nindekedoosemin,  ke- 
Samaria-wenenewh,  kuhya  dush  kedahyahwah  mujje- 
muhnedoo  ? 

49  Jesus  dush  oogenuhquatuhwaun,  Kahween  nindah- 
yahwahse  mujje-muhnedoo  ;  nekechetwahwanemah  suh 
owh  Noos,  kah  dush  kenuhwah  kekechtwahwanemeseem. 

50  Kahween  nenunduhwanduhse  chekechetwahwanin- 
dezooyaun  :  owh  suh  Noos  ahwe  nanduhwaridung  kuhya 
tabahkoonewad. 

5 1  Kagate,  kagate,  kedenenenim,  Kishpin  ahweyah  guh- 
nuhwandung  nindekedoowin,  kah  wekah  oogahwahbun- 
duhseen  ewh  neboowin. 

52  Egewh  dush  Jewyug  00-00  oogeenahwaun,  Noon- 
goom  suh  kekekanemegoo  ahyahwud  mujje-muhnedoo. 
Ahzhuh  keneboo  owh  Abraham,  kuhya  keneboowug  egewh 
aunwahjega-wenenewug  ;  keen  dush  ween  kedekid,  Kish¬ 
pin  ahweyah  guhnuhwandung  nindekedoowin,  kah  wekah 
oogahtaungoondunseen  ewh  neboowin. 

53  Ahwahshema  nuh  keen  kedahpetandahgooz  dush 
ween  Koosenaun  Abraham,  kahnebood  ?  kuhya  dush  kene¬ 
boowug  egewh  aunwahjega-wenenewug :  Ahneen  dush 
anahjindezooyun  ? 

54  Jesus  dush  oogenuhquatuhwaun,  Kishpin  peshegan- 
dahgooedezooyaun,  kahween  ningood  enahbuhtussenoon 
nepeshegandahgoozewin  ;  Noos  suh  nepeshegandahgooik  : 
mesuh  owh  Ninkesha-Muhnedoomenaun  anag. 

55  Kah  dush  kegekekanemahsewah  ;  nekekanemah  suh 
neen ;  kishpin,  kahween  nekekanemahse  keekedooyaun- 
baun,  nindahgekuhkenuhwishk  debishkoo  kenuhwah ;  neke¬ 
kanemah  suh,  kuhya  neguhnuhwanduhmoowah  oodekedoo- 
win. 

56  Koosewah  Abraham  kemoojegeze  kewahbundung 
nekezhegudoom,  Oogewahbundaun  suh  ;  keoonahnegwan- 
dum  dush. 

57  Egewh  dush  Jewyug  00-00  oogeenahwaun,  Kah 
muhshe  kenahnemeduhnuh-duhsoo-pepoon-uhgezese  kege- 
wahbuhmah  dush  nuh  owh  Abraham  ? 

58  Jesus  dush  00-00  oogeenaun,  Kagate,  kagate,  kede- 
nenim  chepwah  kenegid  owh  Abraham,  neen  nindow. 

59  Me  dush  uhpe  keoodahpenahwaud  ahsineen  chepem- 
woosenuhahwaud  :  kekahzoo  dush  owh  Jesus,  keoonjesah- 
guhum  dush  oonje  keche-ahnuhmea-weguhmigoong  nah- 
wuhyeee  ahyahnid  enewh  ahnishenahban  kebemoosa,  ke- 
kuhbekoosa  dush. 


CHAP.  IX. 


HNEKUHBEKOOSAD  dush  owh  Jesus,  oogewah- 


buhmaun  enewh  enenewun  kahkuhkepeengwa-nege- 


nejm. 


2  Ookekenooahmahgunun  dush  oogekuhgwajemegoon, 
00-00  keegood,  Rabbi,  Ahwanan  kahmujje-ezhechegad,wah- 
owh  enene,  gamuh  ooketezemun,  ewh  kahoonjekuhkepeen- 
gwa-negegoobunan  ? 

3  Jesus  dush  oogenuhquatuhwaun,  Kahween  wah-owh 
kemujje-ezhechegase,  kuhya  goo  enewh  ooketezemun  ; 
cheoonjewahbunjegahdanig  atuh  oodahnookewinun  owh 
Kesha-Muhnedoo  emuh  ooweyowing. 

4  Nenundahwandahgooz  suh  cheenuhnookeyaun  enewh 
oodahnookewinun  owh  kahpeezhenahzhahood  magwah  ke- 
zheguk  ;  petebikud  suh,  uhpe  ahweyah  kushketoosig  cheah- 
nookeed. 

5  Apeech  ahyahyaun  emuh  uhkeeng,  newahsashkaun 
suh  ewh  uhkee. 

6  Uhpe  dush  00-00  keekedood,  kesekoo  emuh  metush- 

kuhkummig,  oogewahzhushkekahdaun  ewh  sekoowahgun, 
kuhya  oogeahtahwaun  ewh  wahzhushkee  emuh  ooshkeen- 
zhegooning  enewh  kakepeengwanejin. 

7  Oo-oo  dush  oogeenaun,  Ezhaun,  ahwekesebegenede- 
zoon  emuh  wahzhebeaunsing  Siloam  ahzenekahdag,  mesuh 
uhnekenootuhming,  azhenahzhuhegahdag  ;  kemahjah  dush, 
keahwekesebegenedezood,  pekewad  dush  kewahbe. 

8  Egewh  dush  pashoo  andahjig  kuhya  dush  egewh 
wahyashkud  kahwahbuhmahpuneeg  kekuhkepeengwanid 
oo-oo  keekedoowug,  Kah  nuh  ween  wah-owh  ahwese  owh 
kahnuhmuhduhbid  ewh  pahgoosanjegad, 

9  Ahnind  dush  keekedoowug,  Me  suh  wah-owh  ;  ah¬ 
nind  dush,  Mesuh  azhenahgoozid ;  ween  dush  keekedoo, 
Nindow  suh. 

10  Oo-oo  dush  oogeenahwaun,  Ahneen  dush  kahezhe- 
pahkahkoonegahdag  enewh  kishkinzhegoon. 

11  Ween  dush  oogenuhquatuhwaun  oo-oo  dush  keeke- 
dood,  Pazhik  enene  Jesus  azhenekahzood  oogeoozhetoon 
wahzhushke,  ningeahtaug  dush  emuh  nishkeenzhegoong, 
oo-oo  dush  keezhid,  Ezhaun  emuh  wahzhebeaunsing  Siloam 
azhenekahdag,  kesebegenedezoon  dush,  Ningeezhah  dush 
ahwekesebegenedezooyaun,  me  dush  wahbeyaun. 

12  Oo-oo  dush  oogeenahwaun,  Ahneende  ahyaud  ?  Oo- 
oo  dush  keekedoo,  Kahween  nekekanduhse. 

13  Oogepeezhewetahmahwahwaun  enewh  Phariseen 
enewh  kahkuhkepeengwanepuneen. 

14  Aunwabe-kezhegudoobun  dush  ewh  uhpe  Jesus  ke- 
oozhetood  ewh  wahzhushke  kenesahkoonuhmahwaud  00- 
ooshkinzhegoone. 

15  Menuhwah  dush  egewh  Phariseeg  oogekuhgwaje- 
mahwaun  kahezhewahbegwan.  Oo-oo  dush  oogeenaun, 
Oogeahtoon  ewh  wahzhushke  emuh  nishkinzhegoong,  nin- 
gekesebegenediz  dush,  me  dush  wahbeyaun. 

16  Ahnind  dush  egewh  Phariseeg  00-00  oogeenahwaun, 
Kahween  Kesha-Muhnedoong  peoonjebahse  wah-owh 
enene,  kah  mah  ooguhnuhwanduhseen  ewh  aunwabe-kezhik. 
Ahnind  dush  ween  00-00  keekedoowug,  Ahneen  kaezhe- 
kushketoopun  ahweyah  majeezhewabezid  cheezhechegad 
oonoo  mahmaundahwejegunun  ?  Papuhkaun  dush  keiih- 
yenanduhmoog. 

17  Menuhwah  dush  00-00  oogeenahwaun  enewh  kake- 
peengwanepuneen,  Keen  dush  ahneen  anahjemud  ewh  ke- 

pahkahkoonung  enewh  kishinzhegoon  ?  Ween  dush  keeke- 
doo,  Aunwahjega-wenenewe  suh. 

1 8  Kah  dush  egewh  Jewyug  kedabwatunsewug  ewh 
kekuhkepeengagoobun  kewahbeind  edush ;  bahmah  atuh 
kahnundoomahwaud  enewh  ooketezemun  owh  kahwahbe’ind. 

19  Oogeguhgwajemahwaun  dush  00-00  keenahwaud, 
Menuh  wah-owh  kegwissewah,  owh  anahjemag  ewh  kekuh- 
keepeengwa-negid  ?  ahneen  dush  noongoom  azhewahbid  ? 

20  Oogenuhquatahgoowaun  dush  enewh  ooketezemun 
00-00  keegoowaud,  Nekekanemahnaun  mahbuh  ningwis- 
senaun  cheahwid,  kuhya  ewh  kekuhkepeengwa-negid. 

21  Ewh  dush  noongoom  wanjewahbegwan  kahween 
nekekanduhsemin  ;  ahwagwanun  dush  kahpahkahkoonuh- 
mahgoogwanun  enewh  ooshkeenzhegoon  kahween  nekekan¬ 
duhsemin  :  ahzhuh  suh  keezhenetuhwuhge,  kuhgwajemik, 
tahdebahjindezoo. 

22  Me  suh  00-00  keoonjekedoonid  enewh  ooketezemun 
kekoosahnid  enewh  Jewyun  ;  keenahkoonegagwahpun  mah 
egewh  Jewyug,  kishpin  ahweyah  wahweenduhmahwaud 
cheahwenid  Christ,  emuh  ahnuhmea-weguhmigoong  tah- 
oonj  esahgej  e-wabenah. 

23  Mesuh  kahoonjeekedoonid  enewh  ooketezemun, 
Ahzhuh  keezhenetahwuhge,  kuhgwajemik. 

24  Menuhwah  dush  oogenundoomahwaun  enewh  kah- 
kuhkepeengwanepuneen,  00-00  dush  oogeenahwaun  Meezh 
owh  Kesha-Muhnedoo  ewh  mahmooyahwawin,  Ninkekane- 
mahnaun  suh  wah-owh  enerie  chemujje-ezhewabezid. 

25  Oogenuhquatuhwaun  dush  00-00  keekedood,  Kishpin 
maje-ezhewabezegwan  kahween  nekekanduhse  :  pazhik  atuh 
gagoo  nekekandaun,  ninkuhkepeengwanahbun,  noongoom 
dush  newaub. 

26  Menuhwah  00-00  oogeenahwaun,  Ahneen  dush  kah- 
doodook  ?  ahneen  dush  kahezhepahkahkoonung  enewh 
kishkinzhegoon  ? 

27  Oogenuhquatuhwaun  dush,  Ahzhuh  kegeweenduh- 
moonenim,  kah  dush  kegebezinduhsenahwah  ;  wagoonash 
menuhwah  wahoonjenqonduhmag  ?  kedenandaum  nuh 
kuhya  kenuhwah  cheookekenooahmahgunemenag  ? 

28  Oogenuhneebekemahwaun  dush  00-00  keekedoo- 
waud,  Keen  suh  kedookekenooahmahgunemik  wah-owh ; 
nenuhwind  dush  Moses  nindookekenooahmahgunemigoo- 
naun. 

29  Nekekandahmin  ewh1  Kesha-muhnedoo  keguhnoo- 
naud  enewh  Mosesun :  wah-owh  dush  kahween  nekekan- 
duhsemin  tebe  wandahdezegwan. 

30  Owh  dush  enene  oogenuhquatuhwaun  00-00  keenaud, 
Mahmaundahwuhkummig  suh  ewh,  kekanduhsewag  tebe 
wandahdezegwan,  ahnoo  ween  goo  kepahkahkoonung  nish- 
kinzhegoon. 

31  Kekekandahmin  ewh  bezindahwahsig  owh  Kesha- 
Muhnedoo  enewh  majeezhewabezenejin :  kishpin  dush 
ahweyah  ahnuhmeatuhwaud  enewh  Kesha-Muhnedoon, 
ezhechegad  dush  ewh  uhyenanduhmenid,  mesuh  enewh 
kabezindahwahj  in. 

32  Pahahkoo-mahje-uhkewung  kahwekah  kenoondah- 
gaseem  ahweyah  chepahkahkoonahmahwaud  ooshkeenzhe- 
goone  enewh  kahkuhkepeegwa-negenejin. 

33  Kishpin  suh  wah-owh  oonjebahsigoobun  emuh 
Kesha-Muhnedoong,  kahween  ootahgekushketooseen  gagoo 
cheezhechegad. 

34  Oogenuhquatuhwahwaun  dush  00-00  keenahwaud, 
Emuh  mujjeezhewabezewining  kegeoondahdiz,  kekenooah- 
mahwemin  enuh  dush  ?  me  dush  kesahgeje-wabenahwaud. 

35  Jesus  dush  kenoondum  kesahgeje-wabenahwaud; 
uhpe  dush  kahmekahwaud,  00-00  oogeenaun,  Kedabwayane- 
mah  nuh  Kesha-Muhnedoo  Oogwissun  ? 

36  Oogenuhquatuhwaun  00-00  keekedood,  Ahwanan 
ahyahwid,  nindoogemaum,  cheoonjedabwayanemug  ? 

37  Jesus  dush  00-00  oogeenaun,  Kegewahbuhmah  suh, 
mesuh  owh  noongoom  ganoonik. 

38  O0-00  dush  keekedoo,  Tabaningayun  nedabwayan- 
dum.  Oogeshahgushketahwaun  dush. 

39  Jesus  dush  keekedoo,  Nahneboondewin  ninpeoonje- 
ezhah  oomah  uhkeeng,  chewahbewaud  egewh  wuhyahbesig- 
oog  chekuhkepeengwa'indwah  dush  egewh  wuhyahbejig. 

40  Ahnind  dush  egewh  Phariseeg  kahweejewahjig  00- 
genoondahnahwah  oonoo  ekedoowinun,  00-00  dush  keenah¬ 
waud,  Nekuhkepeengwamin  nuh  kuhya  nenuhwind  ? 

41  Jesus  00-00  oogeenaun,  Kishpin  kuhkepeengwayag- 
oobun,  kahween  mujje-ezhewabezewin  kedahgeahyaunse- 
nahwah,  Noongoom  dush  kedekedoom,  Newahbemin  ;  me¬ 
suh  kayahbe  wanjeahyahmag  ewh  kemujjeezhewabezewine- 
wah. 

K AGATE,  kagate,  kedenenim,  Owh  paundegasig  emuh 
ashquaundamewung  ewh  mahnishtahnishe-weguhmig, 
ningooje  dush  enaunduhwad,  kemoodishke  suh  owh,  kuhya 
muhkundwashke. 

2  Owh  suh  paundegad  emuh  ishquaundaming  mesuh  owh 
wamahnishtahnishe-wenenemegood  enewh  mahnishtahne- 
shun. 

3  Oonesahkoonahmahgoon  suh  enewh  ganuhwanduh- 
menejin  ewh  ishquaundam,  oonoonduhmahgoon  dush  enewh 
mahnishtahnishun  ewh  oodinwawin  ;  oodezhenundoomaun 
tebenuhwa  oomahnishtahnishemun  azhenekahzoonid,  sah- 
gejewenaud  dush. 

4  Uhpe  dush  suhyahgejenahzhahwahjin  enewh  tebe¬ 
nuhwa  oomahnishtahnishemun,  uhnenegahne  goo,  oonoo- 
penuhnegoon  dush  enewh  mahnishtahnishun :  ewh  nesittoo- 
tahgood  anwad. 

5  Kahween  oogahnoopenuhnahsewaun  enewh  mayug- 
gezenejin,  oogahkemeahwaun  ween  enewh  :  kahmuhoone- 
sittootahwahsewaun  anwanid  enewh  mayuggezenejin. 

6  Me  suh  oo-oo  ahwajegun  owh  Jesus  kahweenduhmah- 
waud  :  kah  dush  oogenesittootunsenahwah  wagoodoogwan 
kahegoowahgwan. 

7  Me  dush  menuhwah  oo-oo  keenaud  owh  Jesus,  Kagate, 
kagate,  kedenenim,  Neen  suh  nindow  oodishquaundame- 
waun  egewh  mahnishtahnishug. 

8  Kuhkenuh  egewh  kahpeezhahjig  chepwah  neen  pe- 
ezhahyaun  kemoodishke-wenenewewug  kuhya  muhkun- 
dwashke-wenenewewug,  kah  dush  oogebezindahgoosewaun 
enewh  mahnishtahnishun. 

9  Neen  suh  nindow  ewh  ishquaundam  :  kishpin  ahweyah 
emuh  neen  oonjepeendegad,  tahbemahjeah,  tahpuhpeendega 
dush  kuhya  tahsuhsahguhum,  kuhya  oogahmekaun  wesene- 
win. 

io  Chekemoodid  atuh,  kuhya  cheneshewad,  kuhya  che- 
bahnahjechegad  peoonjeezhah  owh  kamoodishkid :  neen  suh 
ween  nimpeoonje-ezhah  cheahyahmoowaud  bemahdezewin, 
kuhya  ashkum  chebahteenudenig. 

ii  Neen  nindow  menoo-mahnishtahnishe-wenene  :  owh 
menoo-mahnishtahneshe-wenenp  oomeegewatahm'ahwaun 
ewh  oobemahdezewin  enewh  mahnishtahnishun. 

12  Owh  dush  ween  anooketahgunewid,  mahyahnishtah- 
nishe-wenenewesig  dush,  tabanemahsig  enewh  mahnishtah- 
nishun,  oowahbuhmaun  maheengunun  peezhahnid,  oonuh- 
guhnaun  dush  enewh  mahnishtahnishun,  oozhemood  dush : 
owh  dush  maheengun  oogekkumaun  kuhya  oosuhswashkah- 
waun  enewh  mahnishtahnishun. 

13  Ahnooketahgunewid  wanje-oozhemood  owh  ahnoo- 
ketahgun,  bahbahmanemahsig  dush  enewh  mahnishtah¬ 
nishun. 

14  Neen  suh  nindow  owh  menoo-mahnishtahnishe- 
wenene,  nekekanemaug  ninduhyahahmug  kuhya  dush  nin- 
kekanemegoog  egewh  nindahyahahmug. 

15  Azhekekanemid  suh  owh  Noos  mesuh  kuhya  neen 
azhekekanemug  Noos  ;  nepuggedenuhmahwaug  dush  egewh 
nemahnishtahnishemug  ewh  ninbemahdezewin. 

16  Bakahnezejig  dush  mahnishtahnishug  nindahyah- 
waug,tabandahgoozesigoog  oomah  mahnishtahnishe-weguh- 
migoong  ;  ningahpeenaug  suh  kuhya  egewh,  oogahbezin- 
dahnahwah  nindinwawin,  tahpazhikwun  dush  mahnishtah- 
nishe-weguhmig,  kuhya  tahpazhikoo  mahnishtahnishe- 
wenene. 

1 7  Mesuh  wanjesahgeid  owh  Noos,  puhgedenuhmaun 
ewh  ninbemahdezewin,  nayaub  dush  cheoodahpenuhmaun. 

18  Kahween  ahweyah  nemuhkummegoose,  nepuggede- 
naun  suh  goo  :  nindahyaun  suh  kushkeawezewin  chepuhge- 
denuhmaun,  kuhya  nindahyaun  kushkeawezewin  nayaub 
cheoodahpenuhmaun.  Me  suh  kahezhekuhgekemid  owh 
Noos. 

19  Menuhwah  dush  papuhkaun  keuhyenanduhmoog 
egewh  Jewyug  oonoo  ekedoowinun  oonje. 

20  Nebewah  dush  egewh  00-00  keekedoowug,  Ooke- 
kishkahwaun  enewh  mujje-muhnedoon,  kewuhnahdeze 
dush,  ahneeshwin  bezinduhwag  ? 

21  Ahnind  dush  ween  00-00  keekedoowug,  Kahween 
oonoo  ekedoowinun  tahgeekedoosenun  owh  kakishkahwaud 
enewh  mujje-muhnedoon.  Ookushketoon  nuh  mujje- 
Muhnedoo  chepahkahkoonuhmahwaud  ooshkinzhegoone 
enewh  kakepeenganejin  ? 

22  Ketebishkoosa  dush  uhpe  kechetwahwejegahdag  ewh 
Keche-ahnuhmea-weguhmig  ewede  Jerusaleming  ;•  pepoo- 
noobun  dush. 

23  Kepahbahmoosa  dushowh  Jesus  emuh  keche-ahnuh- 
mea-weguhmigoong  emuh  Solomon  ootasekauning. 

24  Egewh  dush  Jewyug  oogekewetuh-kahbahwetahwah- 
waun,  00-00  dush  keenahwaud,  Ahneen  menik  kapwah- 
wahweenga-weenduhmahweyaung  ?  Kishpin  kagate  ahyah- 
wewunan  owh  Christ,  wahweenga  weenduhmooweshenaum 

25  Jesus  dush  oogenuhquatuhwaun,  Kegeweenduh- 
moonenimwahbun,  kah  dush  kegedabwatunsenahwah,  enewh 
ahnookewinun  anuhnookeyaunin  emuh  Noos  oodezhene- 
kahzoowining,  mesuh  enewh  dabahjeitiigooyaunin. 

26  Kah  dush  kenuhwah  kedabwayanduhseem,  kah  muh 
kedahweseem  nemahnishtahnishemug,  debishkoo  ewh  kahe- 
nenuhgoog. 

27  Nemahnishtahnishemug  oobezindahnahwah  ewh 
mndinwawin,  nenesittahwenahwaug  dush,  kuhya  nenoope- 
nuhnegoog. 

28  Neen  dush  nepuggedenahmahwaug  ewh  kahgega-be- 
mahdezewin,  kah  dush  wekah  tahbahnahdezesewug,  kah 
kuhya  ahweyah  ningahmuhkummegoosenun  oonoo. 

29  Owh  suh  Noos,  kahmeezhejin  mahmahwe  ahpetan- 
dahgooze  ;  kah  dush  ahweyah  ookushketooseen  chemuh- 
kummaud  enewh  Noosun  oonoo. 

30  Neen  suh  kuhya  Wayoosemind  nepazhikoomin. 

31  Menuhwah  dush  egewh  Jewyug  oogeoodahpenah- 
waun  enewh  ahsineen  chepemoosinnuhahwaud. 

32  Jesus  dush  oogenuhquatuhwaun,  Nebewah  suh  me- 
noo-ahnookewinun  kegewahbundahenim  oonje  Noos  ;  wa- 
goonan  dush  enewh  wahoonjepemoosinnaheyag  ? 

33  Egewh  dush  Jewyug  oogenuhquatuhwahwaun,  Kah 
suh  ween  menoo-ahnookewin  kedoonjepemoosinnuhegoose, 
mujje-kezhwawin  atuh,  keen  dush  aneneweyun  keKesha- 
Muhnedooweediz. 

34  Jesus  dush  oogenuhquatuhwaun,  Kah  nuh  ween  00- 
zhebeegahdasenoon  emuh  ketebahkoonegawinewaung,  Nin- 
geekid  cheKesha-muhnedooweyag. 

35  Kishpin  dush  muhnedoon  ezhenekahnaud  enewh 
kahpeoodissegoonejin  ewh  Kesha-Muhnedoo  oodekedoowin, 
kah  dush  tahbahnahjechegahdasenoon  ewh  kechetwah-oo- 
zhebeegun. 

36  Kedenahwah  nuh  enewh  kahkechetwahweahjin  owh 
Wayoosemind  kuhya  kahpeezhenahzhahwahjin  oomah  uh- 

keeng,  Kemujje-kezhwa ;  oonje  keekedooyaun,  Nindoo- 
gwissemik  suh  owh  Kesha-Muhnedoo. 

37  Kishpin  suh  ezhechegasewaun  enewh  oodahnooke- 
winun  owh  Noos,  kagoo  dabwatuhwishekagoon. 

38  Kishpin  dush  ezhechegayaun,  ahnoo  ween  goo  da- 
bwatuhwesewag,  dabwatuhmook  enewh  ahnookewinun  che- 
oonjekekanduhmag  kuhya  cheoonjedabwatuhmag  ewh  ke- 
kishkahwug  owh  Noos  kuhya  Noos  kekishkahwid. 

39  Me  dush  menuhwah  kahoonjenundah-tuhkoonah- 
waud  ;  emuh  dush  ooneenjewaung  keoonjeoozhemoo. 

40  Menuhwah  dush  keezhah  ahgahming  Jordan  seebe, 
emuh  wuhyashkud  kahduhzhe-baptizooewad  owh  John  ;  me 
dush  emuh  keduhnezid. 

41  Nebewah  dush  oogepenaunzekahgoon,  00-00  dush 
keegood,  Kahween  kuhnuhga  kemahmaundahwejegase  owh 
John  :  kuhkenuh  dush  ween  kahuhyenahjemaud  owh  John 
oonoo  enenewun,  kedabwamahgudoon. 

42  Nebewah  dush  oogedabwayanemegoon  ewede. 

KEAHKOOZE  suh  pazhik,  Lazarus  azhenekahzood, 
emuh  Bethanying  kahoodatood,  oodoodanahwewaung 
owh  Mary  kuhya  enewh  wedegequaun  Marthaiin. 

2  (Mesuh  goo  owh  Mary  kahnuhmuhkoonahpun  enewh 
Tabaninganejin  ewh  nuhmuhquewin  keahyood,  kuhya  dush 
kekahsesittawaud  enewh  wenesissun  keahyoopun  ;  me  suh 
enewh  kahoodahwamahjin  Lazarusun  uhyahkoozenid.) 

3  Kemejejedwawun  dush  enewh  oodahwamaun,  00-00 
keekedoonid,  Tabaningayun,  benuh,  ahkooze  owh  suhyah- 
geiid. 

4  Uhpe  kahnoondung  owh  Jesus,  00-00  keekedoo,  Kah¬ 
ween  cheneboong  enandahgwussenoon  00-00  ahkoozewin, 
cheoonjepeshegandahgooind  atuh  Kesha-Muhnedoo,  kuhya 
OogwissunKesha-Muhnedoochetuhgoo-peshegandahgooind 
emuh. 

5  Jesus  dush  oogesahgeaun  enewh  Marthaiin,  kuhya 
enewh  oowedegequaunene,  kuhya  enewh  Lazarusun. 

6  Uhpe  dush  kahnoondung  ewh  ahkoozenid,  kayahbe 
neezhoogoon  keduhneze  emuh  ayahpun. 

7  Me  dush  uhpe  00-00  enaud  enewh  ookekenooahmah- 
gunun,  Umba  menuhwah  ezhahdah  ewede  Judeamg. 

8  O0-00  dush  oodegoon  enewh  kekenooahmahgunun, 

Rabbi,  noomuhyuh  kegenunduhpemwahsenuhegoog  egewh 
Jewyug,  menuhwah  dush  kedezhah  ewede? 

9  J  esus  dush  oogenuhquatuhwaun,  Kah  nuh  ween  me- 
tauswe-ahshe-neezhoo  tebahegunasenoon  pazhikkezhegud? 
Kishpin  ahweyah  bemoosad  magwah  kezheguk,  kahween 
puhkedashinse,  ewh  wahbundung  oomah  uhkeeng  duhzhe 
wahsayahzewin. 

10  Kishpin  dush  ahweyah  bemoosad  magwah  tebekud- 
enig,  puhkedashin  suh,  kah  muh  ookekishkunseen  ewh 
wahsayahzewin. 

1 1  Oonoo  uhyeeen  keekedoo  :  nahguj  dush  oo-oo  oode- 
naun  enewh,  Nebah  suh  kejekewaenaun  Lazarus  ;  neen 
dush  nindezhah,  cheahmuddenug. 

12  Oo-oo  dush  oogeegoon  enewh  ookekenooahmahgun- 
un,  Tabaningayun,  kishpin  nebahgwan,  tahmenoo-bemah- 
deze. 

13  Jesus  dush  oogeduhzhindaun  ewh  ooneboowin  :  ke- 
enanduhmoog  dush  wenuhwah,  emuh  nebahwining  keaun-  * 
wabenid  keekedood. 

14  Me  dush  uhpe  Jesus  mezheshuh  keekedood,  Kene- 
boo  owh  Lazarus. 

15  Ahnahwe  dush  newahwezhandum  kenuhwah  oonje 
ewede  keahyahsewaun,  cheoonjedabwayanduhmag  ;  umba 
dush  ezhahdah  ewede. 

16  Thomas  dush  Didymus  azhenekahzood  00-00  oogee- 
naun  enewh  weejekekenooahmahgunun,  Ezhahdah  kuhya 
kenuhwind‘  cheweejeneboomung. 

1 7  Uhpe  dush  kahtuhgwishing  owh  Jesus,  oogemekah- 
waun  ahzhuh  newoogoon  keshingeshenenid  emuh  chebaguh- 
migoong. 

18  Cheguhyeee  dush  keduhgoomahgud  ewh  Bethany 
emuh  Jerusaleming,  koonemah  metauswe-ahshe-naunoo-te- 
bahbaunsun  apeechaug  : 

19  Nebewah  dush  egewh  Jewyug  oogepenaunzekahwah- 
waun  enewh  Marthaun  kuhya  Maryun,  cheoonjemenoo- 
daaahwaud,  ewh  keneboonid  enewh  oodahwamahne. 

20  Martha  dush,  uhpe  kahnoondung  ketuhgwishenenid 
Jesusun,  oogeahwenuhquashkahwaun  :  Mary  dush  ween 
kepezaunuhbe  peendig  emuh  wegewauming. 

21  Martha  dush  00-00  oogeenaun  enewh  Jesusun,  Ta¬ 
baningayun,  kishpin  oomah  ahyahyunbun,  kahween  tahge- 
neboose  nindahwamahbun. 

-  22  Noongoom  dush  nekekandaun  kishpin  gagoo  nun- 

dooduhmahwud  owh  Kesha-Muhnedoo,  kegahmeenik 
Kesha-Muhnedoo.  s 

23  *  Jesus  dush  00-00  oodenaun,  Tahahbejebah  suh  ke- 
dahwamahbun. 

24  Martha  dush  00-00  oodenaun,  Nekekandaun  cheah- 
bejebaud  emuh  ahbejebah wining  uhpe  ashquah-kezheguk. 

25  Jesus  dush  00-00  oogeenaun,  Neen  suh  nindow  ewh 
ahbejebah  win,  kuhya  ewh  bemahdezewin  :  owh  dush  duh- 
yabwanemid,  ahnoo  ween  goo  kenebood  tahbemahdeze, 

26  Ahwagwan  dush  bamahdezegwan,  kuhya  duhya- 
bwanemegwan,  kah  wekah  tahneboose.  Kedabwataun  nuh 
00-00  ? 

27  O0-00  oodenaun,  Aahe,  Tabaningayun,  nindabwa- 
yandum  keen  cheahweyun  owh  Christ,  Oogwissun  owh 
Kesha-Muhnedoo,  wahpeezhahgoobunan  oomah  uhkeeng. 

28  Uhpe  dush  00-00  kahekedood,  keemooj  oogeahwe- 
nundoomaun  enewh  wedegequaun  Maryun,  00-00  ekedood, 

7  Ketuhgwishin  suh  owh  kakenooahmahgad,  kenundoomik 
dush. 

29  Uhpe  dush  nwaundung,  waweeb  kepuhsegwe  ooge- 
penaunzekahwaun  dush. 

30  Kah  muhshe  ketuhgwishinsebun  owh  Jesus  emuh 
oodanaung,  kayahbe  ahyahbun  emuh  kahnuhquashkahgood 
enewh  Marthaun. 

gi  Egewh  dush  Jewyug  kah weeduhbemahjig  emuh  we- 
gewauming,  kemenoodaahwaud  dush,  wuhyahbuhmahwaud 
enewh  Maryun  waweeb  kepuhsegwenid,  kesahguhumenid 
dush,  oogenoopenuhnahwaun,  00-00  keekedoowaud,  Ezhah 
suh  ewede  chebaguhmigoong  cheduhzhe-mahwid  emuh. 

32  Uhpe  dush  owh  Mary  kahtuhgwishing  anduhzhe- 
ahyahnid  Jesusun,  wuhyahbuhmaud  dush,  keahpuggezoo 
emuh  oosittahning,  00-00  keenaud,  Tabaningayun,  kishpin 
oomah  ahyahyunbun,  kahween  tahgeneboose  nindahwamah- 
bun. 

33  Jesus  dush  uhpe  wuhyahbuhmaud  ewh  mahwenid, 
kuhya  enewh  Jewyun  waujewegoojin  mahwenid,  kemah- 
mahdwa  emuh  oojechaugoong  kuhya  kemegooshkahdan- 
dum. 

34  O0-00  dush  keekedoo,  Ahneende  keahsag  ?  O0-00 
oodenahwaun,  Tabaningayun,  pewahbundun. 

35  Jesus  kemahwe. 

36  Me  dush  Jewyug  keekedoowaud,  Benuh  suh  menik 
kahsahgeaud  ! 

37  Ahnind  dush  00-00  keekedoowug,  Kah  nuh  ween 
wah-owh  enene,  kahwahbetood  ooshkinzhegoone  enewh  ka- 
kepeenganej  in,  oodahgekushketooseen  cheenahkoonegad 
chegeneboosigebun  wah-owh  enene  ? 

38  Jesus  dush  menuhwah  mahmahdwa  peenjenuh,  ke- 
tuhgwishin  emuh  chebaguhmigoong.  Weembahnekah- 
danebun  dush,  kuhya  ahsin  ahtabun  emuh. 

39  Jesus  dush  00-00  ekedoo,  Ekoonahmook  ewh  ah¬ 
sin.  O0-00  dush  oodegoon  enewh  Marthaun  oodahwamaun 
owh  kahnebood,  Tabaningayun,  ahzhuh  suh  menahgooze- 
doog  :  newoogoonuhgud  muh  kahahkoo-nebood. 

40  Jesus  dush  00-00  oodenaun,  Kah  nuh  ween  kegeene- 
senoon,  Kishpin  dabwayanduhmun  kegahwahbundaun  ewh 
Kesha-Muhnedoo  oopeshegandahgoozewin  ? 

41  Oogeekoonahnahwah  dush  ewh  ahsin  emuh  shinge- 
shinenid  enewh  kahneboonejin.  Jesus  dush  oogeoombe- 
naunun  ooshkinzhegoon  kezhegoong  enuhkuhkayah,  00-00 
dush  keekedood,  Noosa,kernahmooyahwuhmin  ewh  kebezin- 
duhweyun. 

42  Ningekekandaun  suh  moonzhug  bezinduhweyun : 
ahnishenahbag  kawetah-kahbahwejig  ningeoonjekekid,  che- 
oonjedabwatuhmoowaud  ewh  keezhenahzhahooyun. 

43  Uhpe  dush  kahekedood  oonoo,  kekeche-pepahge, 
Lazarus,  pesahguhun. 

44  Owh  dush  kahneboopun  kesahguhum,  minjemahpe- 
zood  emuh  oosittaung,  kuhya  emuh  ooninjeeng  enewh  che- 
baguhmigoo-ahgwewinun,  kuhya  keahgweengwabezood  ewh 
kesingwaoon.  Jesus  dush  00-00  oodenaun,  Ahbahook,  puh- 
gedenik  dush  chemahjaud. 

45  Nebewah  dush  Jewyug  kahpenaunzekahwahjig 
enewh  Maryun,  uhpe  kahwahbunduhmoowaud  ewh  kah- 
ezheganid  enewh  Jesusun,  oogedabwayanemahwaun. 

46  Ahnind  dush  ween  oogeezhahnahwaun  enewh  Phari- 
seen,  keweenduhmahwahwaud  dush,  ewh  kahezhecheganid 
enewh  Jesusun. 

47  Egewh  dush  keche-sahsahgewejega-weneneWug 
kuhya  egewh  Phariseeg  oogemahwunzoomahwaun  enewh 
kuhyahkekedoonejin,  00-00  dush  keekedoowug,  Ahneen  azhe- 
chegayung  ?  keche  nebewah  muh  wah-owh  enene  oodezhe- 
eheganun  enewh  mahmaundahwejegunun. 

48  Kishpin  puggedenuhmoowung  00-00  cheezhechegad, 
oogahdabwayanemegoon  suh  kuhkenuh  bamahdezenejin  ; 
tahpeezhahwug  dush  egewh  Romanug,  oogahbahnahjetoo- 
nahwah  dush  maunduh  kedoodanahwenaun,  kuhya  oogah- 
mahjewenahwaun  enewh  ahnishenahban. 

49  Pazhik  dush  Caiaphas  azhenekahzood,  kahkeche- 
sahsahgewejega-wenenewid  ewh  uhpe  kekenoonoowin,  00- 
00  oogeenaun,  Kah  bahbahpish  gagoo  kekekanduhsenah- 
wah. 

50  Kah  dush  kuhya  kenahnahgahdahwanduhsenahwah, 
ewh  nundahwandahgwuk  pazhik  enene  chenebootahwaud 
enewh  ahnishenahban,  cheneboosigwah  kuhkenuh  egewh 
ahnishenahbag. 

5 1  Kahween  ween  tebenuhwa  oodekedoowin  keahwun- 
senoon  00-00  kahekedood  ;  kekeche-sahsahgawejega-wene- 
newe  ewh  uhpe  kekenoonoowining,  keaunwahjegad  ewh 
wenebootahwaud  owh  Jesus  oonoo  ahnishenahban. 

52  Kah  dush  oonoo  ahnishenahban  atuh,  chemahwun- 
zoomaud  dush  ween  kuhkenuh  enewh  saswashkahnejin 
oonejahnesun  owh  Kesha-Muhnedoo. 

53  Me  ewh  uhpe  kezheguk  kemahje-guhnoonindewaud 
ewh  kaezhenesahwaud. 

54  Jesus  dush  kahween  menuhwah  mezheshuh  kebe- 
moosase  anduhzhe-ahyahnid  enewh  Jewyun  ;  ewede  dush 
keoonjemahjah,  keezhah  dush  emuh  cheguhyeeeng  puh- 
gwuhduhkummig  emuh  oodanaung  Ephraim  azhenekah- 
dag  ;  me  dush  emuh  keahyaud  kuhya  ookekenooahmah- 
gunun. 

55  Egewh  dush  Jewyug  ookuhbekoosa-wekoondewine- 
waun  gagah  wedebishkoosanegoobun,  nebewah  dush  kee- 
zhahwug  ewede  Jerusaleming,  ooduhkemewaung  keoonjee- 
waud  chepwah  kuhbekoosawine-wekoonding,  chepeneede- 
zoowaud. 

56  Medush  keiindoonawahwaud  enewh  Jesusun,  kekuh- 
gwajindewaud  dush  magwah  nebahwewaud  emuh  keche- 
ahnuhmea-weguhmigoong,  00-00  keekedoowaud,  Ahneen 
ananduhmag  ?  kah  nuh  tahpeezhahse  emuh  wekoonde- 
wining  ? 

57  Egewh  dush  keche-sahsahgewejega-wenenewug 
kuhya  egewh  Phariseeg  keenahkoonegagwahpun,  kishpin 
ahweyah  kekanemaud  debe  anduhnezegwan,  chedebahje- 
mood,  cheoonjetuhkoonahwaud. 

ESUS  dush  ningoodwauswe  kezhik  chebwah  kuhbe- 


koosa-wekoonding  ketuhgwishin  emuh  Bethanying,  emuh 


^  keahyaud  owh  Lazarus  kahneboopun,  enewh  kahahbeje- 
bahahjin. 

2  Oogeoozhetahmahwahwaun  dush  emuh  ewh  wekoon- 
gawin,  Martha  dush  kemahdahookee  ;  kuhya  dush  ween 
Lazarus  oogeweedoopuhmaun. 

3  Owh  dush  Mary  oogedodahpenaun  ningoo-tebahbish- 
koojegun  ewh  spikenard  noomenegun,  kache-ahpeetandah- 
gwuk,  oogenoomesittanaun  dush  enewh  Jesusun,  oomene- 
sissun  dush  oogeahyoonun  kekahzesittawaud  :  kemooshke- 
nasin  dush  ewh  noomenegun  emuh  wegewauming. 

4  Pazhik  dush  enewh  ookekenooahmahgunun,  Judas 
Iscariot,  oogwissun  owh  Simon,  enewh  wahbahtahegoojin, 
oo-oo  keekedoowun, 

5  Ahneeshwin  oo-oo  noomenegun  kepwah-ahtahwah- 
gang,  nishwauk  duswahbik  tahgeenuhginda,  tahgemeenah- 
wug  dush  egewh  katemahgezejig  ? 

6  Kahween  oo-oo  keoonjekekedoose  kepahbahmane- 
maud  enewh  katemahgezenejin  ;  ewh  suh  atuh  kekemoo- 
dishkid,  keguhnuhwandung  dush  ewh  shooneah-mooshke- 
mood,  keoodahpenemahdezood  dush  ewh  kahahchegahdag 
emuh. 

7  Jesus  dush  oo-oo  keekedoo,  Poone'ik  ;  nahnauzh  egoo 
neningwahegoowine  -  kezhegudoom  oogeguhnuhwandaun 
oo-oo. 

8  Kahgenig  suh  kedahyahwahwaug  egewh  katemah¬ 
gezejig  anduhzhe-  ahyahyag,  neen  dush  ween  kahween  kah¬ 
genig  kedahyahweseem. 

9  Nebewah  dush  egewh  Jewyug  oogekekanemahwaun 
emuh  ahyahnid  :  kahween  dush  atuh  enewh  Jesusun  ke- 
peoonje-ezhahsewug,  chewahbuhmahwaud  suh  kuhya  enewh 
Lazarusun,  enewh  kahahbejebahahjin. 

10  Kekahkekedoowug  dush  egewh  keche-sahsahge- 
wejega-wenenewug  chenesahwaud  kuhya  ween  Lazarusun  ; 

n  Me  muh  ween  nebewah  egewh  Jewyug  keoonje- 
mahjahwaud,  kedabwayanemahwaud  enewh  Jesusun. 

12  Wuhyahbung  dush  nebewah  egewh  ahnishenahbag 
kahpeezhahjig  emuh  wekoondewining,  uhpe  kahnoonduh- 

moowaud  ewh  wepeezhahnid  enewh  Jesusun  emuh  Jerusa- 
leming, 

13  Oogeoodahpenahwaun  enewh  palm-menahgah- 
wunzhe-oodikwaunun,  kesahguhahmoog  dush  cheahwenuh- 
quashkahwahwaud,  00-00  dush  keezhe-pepahgewaud,  Hosan¬ 
nah  !  Tahwahwezhanemah  owh  pahezhaud  emuh  oodezhe- 
nekahzoowining  owh  Tabaningad,  ookeche-oogemahmun 
owh  Israel. 

14  Uhpe  dush  Jesus,  kahmekahwaud  mamaungeshan- 
sun,  oogepemebuhegoon,  debishkoo  azhebeegahdag. 

15  Kagoo  sagezekan  keen,  Zioning  duhzhe  wadahnese- 
megooyun  ;  benuh  owh  kekeche-oogemaum  peezhah,  peme- 
buhegood  enewh  mamaungeshaim  oomahnisheensun. 

1 6  Kahween  oonoo  uhyeeen  wuhyashkud  oogekekan- 
duhsenene  enewh  ookekenooahmahgunun  :  bahmuh  atuh 
kahpeshegandahgooind  owh  Jesus,  me  dush  uhpe  kemequan- 
duhmoowaud  oonoo  keoozhebeegahdanig,  kuhya  oonoo 
kedoodahwahwaud  enewh. 

17  Egewh  dush  ahnishenahbag  kahweejewahjig  enewh 
Jesusun  uhpe  kahoonjenundoomahnid  Lazarusun  emuh 
chebaguhmigoong,  kuhya  keahbejebahahnid,  kedebahjemoo- 
wug. 

18  Me  dush  egewh  ahnishenahbag  kahoonjeahwenuh- 
quashkahwahwaud,  kenoonduhmoowaud  ewh  keezheche- 
nid  00-00  mahmaundahwejegun. 

19  Egewh  dush  Phariseeg  00-00  keezheguhnooninde- 
wug,  Kewahbundahnahwah  nuh  ewh  kuhnuhga  gagoo  kush- 
ketoosewag  ?  ben,uh,  oonoopenuhnegoon  kuhkenuh  enewh 
bamahdezenej  in. 

20  Ahnind  dush  egewh  Greekug  kepetuhgwishenoog 
cheahnuhmeahwaud  uhpe  wekoonding  : 

21  Oogoo  dush  oogepenaunzekahwahwaun  enewh  Philip- 
-un,  enewh  kahoonjebahnejin  ewede  Bethsaida’ing  Galilee'ing 
duhzhe  oodanaung :  oogeguhgwajemahwaun  00-00  keeke- 
doowaud,  Oogemah,  nenundahwandahmin  chewahbuhmun- 
gid  owh  Jesus. 

22  Philip  dush  oogepeweenduhmahwaun  enewh  Andrew- 
un  :  menuhwah  dush  Andrew  kuhya  Philip  oopeweenduh- 
mahwahwaun  enewh  Jesusun. 

23  Jesus  dush  oogenuhquatuhwaun,  00-00  keekedood, 
Tuhgwishenoomahgud  suh  ewh  kezhik,  uhpe  chepeshegan- 
dahgooind  owh  enene  Oogwissun. 

24  Kagate,  kagate,  kedenenim,  kishpin  pazhigoomenug 
ewh  mezemenans  pungesinsenook  emuh  uhkeeng  kuhya 
neboomahgussenook,  pezheshigwuhta  :  kishpin  dush  neboo- 
mahguk  keche-mekoogemahgud. 

25  Owh  suhyahgetood  ewh  oobemahdezewin  oogah- 
wuhnetoon  ;  owh  dush  shaungandung  ewh  oobemahdeze¬ 
win  oomah  uhkeeng  oogahguhnuhwandaun  cheoonjekah- 
gega-bemahd^zid. 

26  Kishpin  ahweyah  buhmetuhwid,  mahnoo  ningahnoo- 
penuhnik  ;  emuh  dush  neen  anduhzhe-ahyahyaun,  mesuh 
kaahyaud  owh  nebuhmeetahgun  ;  kishpin  ahweyah  buhme¬ 
tuhwid,  mesun  enewh  Noos  kakechetwahweahjin. 

27  Noongoom  suh  ninjechaug  megooshkahje-ahyah ; 
Ahneen  dush  kaekedooyaun  ?  Noosa,  metahgwanemoowe- 
shin  00-00  kezhik.  Nindahwauj  edush  goo  ningahpuhguh- 
mishkahgoon,  me  muh  wanjeoodissahbundahmaun  00-00 
kezhik. 

28  Noosa,  pezhegandahgootoon  ewh  kedezhenekah- 
zoowin.  Kezhegoong  dush  kepeoonzetahgwud  inwawin 
00-00  keekedoomahguk,  Ahzhuh  suh  ningepeshegandahgoo- 
toon,  kuhya  menuhwah  ningahpeshegandahgootoon. 

29  Ege>vh  dush  ahnishenahbag  kahnebahwejig,  kah- 
noondungig  dush,  00-00  keekedoowiig,  Noondahgooze  ahne- 
mikee  :  ahnind  dush  keekedoowug,  Oogepeguhnoonegoon 
enewh  angenun. 

30  Jesus  dush  oogenuhquatuhwaun  00-00  keekedood, 
Kahween  neen  kepeoonjenoondahgwussenoon  00-00  inwa¬ 
win,  kenuhwah  suh  goo  atuh. 

31  Noongoom  suh  debishkoosamahgud  chetebahkoone- 
gahdag  00-00  uhkee  ;  noongoom  dush  tahsahgeje-wabenah 
owh  wagemahkundung  00-00  uhkee. 

32  Neen  dush,  kishpin  uhkeeng  oonjeoombenegooyaun, 
ningahezhewekoobenaug  kuhkenuh  enenewug  emuh  ahyah- 
yaun. 

33  O0-00  dush  keekedoo,  wahbunduhewad  ewh  wah- 
enahpenad. 

34  Egewh  dush  ahnishenahbag  oogeezhenuhquatuhwah- 
waun,  Emuh  suh  tebahkoonega wining  ningeoonjenoondah- 
min  ewh  kahgenig  ahyah  owh  Christ ;  ahneen  dush  keen 
wanjeekedooyun,  Nundahwandahgoozid  owh  Enene  Oog- 
wissun  cheoombenind  ?  ahwanan  wah-owh  Enene  Oog- 
wissun  ? 

35  Jesus  dush  00-00  oogeenaun,  Kayahbe  wanebik  ke- 
dahyahnahwah  ewh  vvahsayahzewin,  bemoosag  magwah 
ahyahmag  ewh  wahsayahzewin,  koonemah  gooshah  ewh 
puhsuhgishtebik  kegahnoonda-puhgummishkahgoonahwah ; 
owh  dush  bamoosad  magwah  puhsuhgishtebik  kahween  oo- 
kekanduhseen  tebe  azhahgwan. 

36  Magwah  suh  ahyahmag  ewh  wahsayahzewin,  da- 
bwayanduhmook  ewh  wahsayahzewin,  cheoonejahneseme- 
gooyag  dush  wahsayahzewin.  Mesuh  oonoo  kahekedood 
owh  Jesus,  medush  kemahjaud,  kekahzootuhmahwaud 
enewh. 

37  Ahnoo  ween  goo  keezhechegad  nebewah  mahmaun- 
dahwejegunun  emuh  anahsuhmuhbenid,  kah  dush  ooge- 
dabwayanemegooseen. 

38  Cheoonjedebishkoosanig  ewh  oodekedoowin  owh 

Esaias  aun wahj  ega-wen ene,  00-00  kahekedood,  Tabanin- 
gayun,  ahwanan  kedabwatung  ewh  nindebahjemoowine- 
naun  ?  kuhya  ahwanan  kewahbunduhind  ewh  oonik  owh 
Jehovah?  *  * 

39  Mesuh  kahoonjekushketoosigwah  chedabwayanduh- 
moowaud,  menuhwah  00-00  keekedood  owh  Esaias, 

40  Oogekuhkepeengwatoonun  enewh  oozhkinzhegoone 
knhya  oogemushkahwetoonun  enewh  oodaene,  chewahbe- 
mahgussenook  dush  enewh  ooshkinzhegoowaun,  kuhya 
nesitootumoomahgussenig  oodaewaun,  chegeaunjeindwah- 
pun,  kuhya  chenoojemoougwahpun. 

41  Oonoo  keekedood  owh  Esaias,  uhpe  kahwahbun- 
dung  ewh  oopeshegandahgoozewin,  kedebahdoodung  dush. 

42  Ahnoo  suh  nebewah  egewh  wagemahwejig  oogeda- 
bwayanemahwaun,  koosahwaud  enewh  Phariseen  kahoonje- 
wahweenemahsigwah :  tahgeoonjesahgeje-wabenahwug  muh 
emuh  ahnuhmea-weguhmigoong. 

43  Ahwahshema  muh  oogesahgetoonahwah  ewh  enene 
oowahwezhanduhmoowin  dush  ween  ewh  Kesha-Muhnedoo^ 
oowahwezhanduhmoowin. 

44  Jesus  dush  kepewahge,  oa-oo  dush  keekedood,  Owh 
duhyabwayanemid,  kahween  neen  nedabwayanemegoose, 
oodabwayanemaun  enewh  kahpeezhenahzhahoonej in, 

45  Owh  dush  wuhyahbuhmid  oowahbuhmaun  enewh 
kahpeezhenahzhahoonej  in. 

46  Ninpeoonjeezhah  suh  chewahsayahzewineweyaun 

oomah  uhkeeng,  kuhkenuh  dush  egewh  duhyabayanemejig 
cheahyahsigwah  emuh  puhsuhgishkezewining. 

47  Kishpin  dush  ahweyah  noondung  enewh  nindeke- 
doowinun,  dabwayandunsig  dush,  kahween  neen  nenahne- 
boomahse:  kah  muh  nimpeoonjeezhahse  chenahneboonduh- 
maun  ewh  uhkee,  chebemahj  eiigwah  atuh  egewh  akeewejig. 

48  Owh  suh  ahyahgoonwatuhmahwid  wadahpenunsig 
dush  nindekedoowinun,  oodahyahwaun  suh  enewh  pazhik 
kanahneboomegoojin:  ewh  suh  ekedoowin  kahweenduh- 
maun,  mesuh  enewh  kanahneboomegood  uhpe  ashquah-ke- 
zheguk. 

49  Kah  muh  neen  uhyenanduhmaun  ningeoonjekeke- 
doose;  Owh  suh  Wayoosemind  kahpeezhenahzhahood, 
mesuh  owh  kahgahgaunzoomid,  kaekedooyaun  kuhya 
kaezhekuhgequayaun. 

50  Nekekandaun  suh  ewh  ookuhgequawin  chekahge- 
ga-bemahdezewinewemahgudenig :  enewh  dush  uhyeke- 
dooyaunin,  kahezhid  suh  owh  Wayoosemind,  mesuh  ewh 
azhekekedooyaun. 


CHAP.  XIII. 


HEPWAH  dush  kuhbekoosa-wekoonding,  Jesus  kekan- 


Vy  dung  kedebishkoosanig  ewh  ookezhegudoom  cheodnje- 
mahjaud  emuh  uhkeeng,  cheezhaud  dush  enewh  Wayoose- 
memindjin,  kesahgeaud  enewh  oodahnishenahbamun  uh¬ 
keeng  ayahnejin,  nahnauzh  ishquah-bemahdezid  oomah 
uhkeeng  oogesahgeaun. 

2  Kahishquah-wesenewaud,  ahzhuh  kahahtuhmuhwaud 
owh  mujje-muhnedoo  emuh  oodaening  Judas  Iscariotun, 
Simon  oogwissun,  chebahtahahnid  ; 

3  Jesus  dush  kekandung  ahnooj  gagoo  kemeenegood 
enewh  Oosun  emuh  ooneenjeeng,  kuhya  Kesha-Muh- 
nedoong  keoonjebaud,  kuhya  weezhaud  emuh  ahyahnid 
Kesha-Mnhnedoon  ; 

4  Kepuhsegwe  dush  magwah  wesenewaud,  oogekese- 
kaunun  enewh  oodahgwewinun ;  oogeoodahpenaun  dush 
kesingwaoon,  kekechepezood  dush. 

5  Oogesegenaun  dush  ewh  nebe  emuh  kesingwa-oonah- 
guning,  kemahje-kesebegesittanaud  dush  enewh  kekenooah- 
mahgunun,  kuhya  dush  kekahzesittawaud  keahyood  ewh 
kesingwaoon  kahkechepezood. 

6  Oogeoodissaun  dush  enewh  Simon  Peterun,  00-00 

dush  oodegoon,  Tabaningayun,  kewekesebegenun  enuh 
nesittun  ? 

7  Jesus  dush  oogenuhquatuhwaun  oo-oo  keenaud,  Azhe- 
chegayaun  kahween  noongoom  kekekanduhseen,  bahmah 
nahguj  kegahkekandaun. 

8  Peter  dush  oooo  oodenaun,  Kah  wekah  kegahkesebe- 
genunsenun  neen  nesittun.  Jesus  dush  oogenuhquatuhwaun, 
Kishpin  kesebegenesenoowaun,  kahween  kedebandahgoo- 
zese  emuh  neyowing. 

9  Simon  Peter  dush  oo-oo  oodenaun.  Tabaningayun, 
kahween  nesittun  atuh,  kuhya  dush  neneenjeen  kuhya 
nishtequaun. 

10  Jesus  dush  oo-oo  oodenaun,  Owh  kahkesebegenind 
kahween  nundahwandahgoozese  chekesebegenind  me  atuh 
oosittun,  medush  wawane  tapeenezid ;  kenuhwah  dush 
kepeenezim,  kahween  goo  kuhkenuh. 

n  Oogekekanemaun  muh  enewh  kabahtahegoojin  ;  me 
suh  kahoonjeekedood,  Kahween  kuhkenuh  kepeenezeseem. 

12  Uhpe  dush  kahkesebegenesittanaud,  kuhya  kah- 
oodahpenung  enewh  oodahgwewinun,  menuhwah  dush 
kenuhmuhduhbe,  oo-oo  keenaud,  Kekekandahnahwah  nuh 
ewh  kahdoodoonenuhgoog  ? 

1 3  Kakenooahmahgad  kuhyaTabaningad  kedezheween- 
zhim  :  quuhyuk  suh  kedekedoom;  me  muh  anandahgooze- 
yaun. 

14  Kishpin  dush  neen,  Tabaningayaun  kuhya  kake- 
nooahmahgayaun,  kekesebegenesittanenuhgoog,  kuhya 
kenuhwah  kedahkesebegenesittanecim. 

15  Kekenoowahbunjegun  suh  kegemeenenim,  neen  suh 
kahdoodoonuhgoog  kuhya  dush  kenuhwah  cheezheche- 
gayag. 

1 6  Kagate,  kagate,  kedenenim,  Owh  buhmeetahgun 
kahween  ahwahshema  ahpetandahgoozese  dush  ween 
oodoogemahmun ;  kuhya  owh  anoonind  kahween  ahwah¬ 
shema  ahpetandahgoozese  dush  ween  enewh  anoonegoojin. 

1 7  Kishpin  kekanduhmag  oonoo,  keshahwandahgoo- 
zeem,  kishpin  ezhechegayag. 

18  Kahween  kuhkenuh  keduhzhemesenoonim :  neke- 
kanemaug  muh  egewh  kahwahwanahbuhmugig:  chedebish- 
koosag  dush  ween  ewh  oozhebeegun,  Owh  suh  buhquazh- 
egunun  amwaud  wahdoopuhmid  nindoombetuhmaug  ood- 
oondun. 

19  Noongoom  dush  keweenduhmoonenim  chepwah 
oojechesag,  uhpe  dush  keoojechesag,  chedabwayanemeyag 
neen  ahweyaup. 

20  'Kagate,  kagate,  kedenenim,  Owh  wadahpenaud 
enewh  azhenahzhahug  nindoodahpenik  ;  owh  dush  wadah- 
penid  oodoodahpenaun  enewh  kahpeezhenahzhahoojin. 

21  Uhpe  dush  Jesus  kahekedood  oonoo,  kemegooshkah- 
dandum,  kedebahjemoo  dush,  00-00  keekedood,  Kagate, 
kagate,  kedenenim,  pazhik  kenuhwah  ningahbahtahik. 

22  Egewh  dush  kekenooahmahgunug  keguhnuhwah- 
bundewug,  kekanduhsigwah  ahwagwanun  enewh  kahenah- 
gwanun. 

23  Pazhik  dush  ookekenooahmahgunun  owh  Jesus,, 
ashooshenoon  emuh  ookahkegunaung,  enewh  kahsahgeahjin 
owh  Jesus. 

24  Me  suh  enewh  kahuhyenenahmahwahjin  owh  Simon 
Peter  cheguhgwajemahnid,  ahwagwanun  ahyahwenegwanun 
enewh  kahenahjin. 

25  Owh  kahahshooshing  emuh  ookahkegunaung  owh 
Jesus,  00-00  oodenaun,  Tabaningayun,  ahwanan  ahyahwid  ? 

26  Jesus  dush  oogenuhquatuhwaun,  Mesuh  wah-owh 
kameenug  ewh  ahpunjegun,  uhpe  *  kequahbuhahmaun. 
Uhpe  dush  kahquahbuhung  ewh  ahpunjegun,  oogemeenaun 
enewh  Judas  Iscariotun  Simon  oogwissun. 

27  Kahmeenind  dush  ewh  ahpunjegun  oogepeendegash- 
kahgoon  Satanun.  Jesus  dush  00-00  oodenaun,  Nuhmunj 
suh  wahezhechegawunan,  waweeb  ezhechegan. 

28  Kahween  ahweyah  kahduhchewaud  egewh  namuh- 
duhbejig  emuh  wesenewahguning  oogekekanduhseen  wa- 
goodoogwan  00-00  kahoonjeenahgwan. 

29  Ahnind  dush  00-00  keenanduhmoog,  Judas  keguh- 
nuhwandung  ewh  shooneah-mooshkemood,  00-00  ooge- 
oonjeenahdooganun  owh  Jesus,  Kishpenetoon  gagoo  kamuh- 
nazeyung  emuh  wekoondewining ;  gamuh  00-00,  Gagoo 
meezh  egewh  katemahgezejig. 

30  Uhpe  dush  kahoodahpenung  ewh  ahpunjegun,  bah- 
bega  kesahgahum,  tebekudoobun  dush. 

31  Uhpe  dush  kahsahgahung,  Jesus  dush  00-00  kee- 
kedoo,  Mesuh  zhuhyegwah  peshegandahgooind  owh  Enene 
Oogwissun,  kuhya  dush  owh  Kesha-Muhnedoo  ween  oonje- 
peshegandahgooah. 

32  Kishpin  suh  owh  Kesha-Muhnedoo  ween  oonjepeshe- 

gandahgooind,  kuhya  ween  owh  Kesha-Muhnedoo  oogah- 
peshegandahgooaun  tebenuhwa  oodenandahgoozewin,  ka- 
zhetena  dush  oogahpeshegandahgooaun. 

33  Ahbenoojewedoog,  kayahbe  wanebik  keweejewene- 
nim.  Kegahnunduhwahbuhmim  :  kuhya  debishkoo  kahe- 
nugwah  egewh  Jewyug,  Azhahyaun,  kahween  kekushke- 
toosenahwah  chepeezhahyag ;  mesuh  noongoom  anenuh- 
goog. 

34  Ooshke-kuhgequawin  kemeenenim,  chesahgeedeyag; 
debishkoo  kahezhesahgeenuhgoog,  kuhya  kenuhwah  chee- 
zhesahgeedeyag. 

35  Mesuh  kaoonjekekanemenagwah  kuhkenuh  egewh 
enenewug  nekekenooahmahgunug  cheahweyag,  kishpin  sah- 
geedeyag. 

36  Simon  Peter  dush  00-00  oodenaun,  Tabaningayun, 
Ahneende  azhahyun?  Jesus  dush  oogenuhquatuhwaun, 
Ewede  azhahyaun,  kahween  kekushketooseen  chenoope- 
nuhzheyun  noongoom ;  bahmuh  nahguj  gegahnoopenuzh. 

37  Peter  dush  00-00  oodenaun,  Tabaningayun,  Ahneesh- 
win  kushketoosewaun  chenoopenuhnenaun  noongoom  ? 
Ningahpuggedenaun  ewh  ninbemahdezewin  keen  oonje. 

38  Jesus  dush  oogenuhquatuhwaun,  Kegahpuggedenaun 
nuh  ewh  kebemahdezewin  neen  oonje  ?  Kagate,  kagate, 
kedenin,  Kahween  tahnoondahgoozese  owh  nahba-pahkah- 
ahqua,  nahnauzh  nesing  keahgoonwatahweyun. 

CHAP.  XIV. 

KAGOO  megooshkahjedaakagoon :  dabwayanemik 
Kesha-Muhnedoo  :  kuhya  neen  dabwayanemeshig. 

2  Emuh  Noos  oowegewauming  nebewah  ahyahwun 
ahbenahsoowinun :  kishpin  00-00  ezheahyahsenoogebun, 
Icedahgeweenduhmoonenim  :  Kedahwewahwazhetuhmoo- 
nenim  cheahyahyag. 

3  Kishpin  dush  ahwewahwazhetuhmoonenuhgoog  che¬ 
ahyahyag,  menuhwah  ningahpeezhah  cheoodahpenenuh- 
goog  ;  neen  anduhzhe-ahyahyaun,  kuhya  kenuhwah  cheah¬ 
yahyag. 

4  Azhahyaun  kekekandahnahwah,  kuhya  dush  ewh 
meekun  kekekandahnahwah. 

5  Thomas  dush  00-00  oodenaun,  Tabaningayun  kahween 
nekekanduhsemin  tebe  azhahwunan,  ahneen  dush  kaezheke- 
kanduhmaungebun  ewh  meekun? 

6  Jesus  dush  00-00  oodenaun,  Neen  nindow  ewh  mee- 
kun,  ewh  dabwawin,  kuhya  dush  ewh  bemahdezewin, 
kahween  ahweyah  oopenaunzekahwahseen  enewh  Wayoose- 
minjin,  oonje  atuh  neen. 

7  Kishpin  kekekanemeyagoobun  kedahgekekanemah- 
wah  kuhya  owh  Noos ;  noongoom  dush  oonje  kekekane- 
mahwah  kuhya  kegewahbuhmahwah. 

8  Philip  dush  oo-oo  oodenaun,  Tabaningayun  wahbun- 
daheshenaum  owh  Wayoosemind,  medush  chetabuhgane- 
mooyaung. 

9  Jesus  dush  oo-oo  oodenaun,  Maweshah  zhuhyegwah 
akooweejewenenuhgoog,  kah  nuh  dush  kegekekanemese, 
Philip  ?  Owh  suh  kahwahbuhmid  oogewahbuhmaun  enewh 
Wayooseminjin  ;  Wagoonan  dush  wanjeekedooyun,  Wah- 
bunduheshenaum  owh  Wayoosemind. 

10  Kah  nuh  ween  kedabwayanduhse  ewh  kekishkahwug 
owh  Wayoosemind,  kuhya  dush  owh  Wayoosemind  kekish- 
kahwid  ?  Enewh  ekedoowinun  anenuhgoog  kahween  neen 
nezheka  nekekedoosenun  :  owh  dush  Wayoosemind  kakish- 
kahwid,  mesuh  owh  anuhnookeed  enewh  ahnookewinun. 

1 1  Dabwayanemeshig  chekekishkahwug  owh  Wayoose¬ 
mind,  kuhya  owh  Wayoosemind  chekekishkahwid,  gamuh 
kuhya  enewh  ahnookewinun  oonjedabwayanemeshig. 

12  Kagate,  kagate,  kedenenim,  Owh  duhyabwayanemid,, 
enewh  ahnookewinun  anuhnookeyaun  kuhya  ween  tahenuh- 
nooke  :  ahwahshema  dush  tahkeche-ahnookee  ;  nindezhah- 
nun  muh  owh  Noos. 

13  Wagoodoogwan  dush  kanundoodahmoowagwan 
emuh  nindezhenekahzoowining,  mesuh  ewh  kaezhechega- 
yaun,  chepeshegandahgooi’nd  owh  Wayoosemind  oonje  owh 
Wagwissemind. 

14  Kishpin  gagoo  nundooduhmag  emuh  nindezhene¬ 
kahzoowining  mesuh  kaezhechegayaun. 

15  Kishpin  sahgeeyag,  guhnuhwanduhmook  nekuhge- 
quawinun. 

16  Ningahnundooduhmahwah  dush  Wayoosemind,  ke~ 
gahmeenegoowah  dush  bakahnezid  Manoodaashkahgad, 
kahgenig  dush  cheweejewenag  ; 

17  Owh  suh  goo  dabwawine-oojechaug,  kaoodahpeiiah- 
sigoog  egewh  akeewejig ;  kah  muh  oowahbuhmahsewaun, 
kah  kuhya  ookekanemahsewaun,  kenuhwah  dush  ween  ke- 

kekanemahwah  ;  keweejeweegoowah  muh,  kuhya  kegah- 
kekishkahwahwah. 

1 8  Kahween  chekewezeyag  kegahezhenuhguhnesenoo- 
nim,  kegahpenaunzekoonenim  suh  goo. 

19  Nahguj  kahween  kayahbe  ningahwahbuhmegooseeg 
egewh  akeewejig  ;  kenuhwah  dush  kewahbuhmim  :  ninbe- 
mahdiz  muh,  mesuh  dush  kuhya  kenuhwah  kaoonjebemah- 
dezeyag. 

20  Ewh  uhpe  kezheguk  kegahkekandahnahwah  neen 
chekekishkahwug  owh  Noos,  kuhya  kenuhwah  chekekish- 
kahweyag,  kuhya  ewh  chekekishkoonenuhgoog. 

21  Owh  ayaung  enewh  nekuhgequawinun,  kuhya  ganuh- 
wandung,  mesuh  owh  suhyahgei’d  :  owh  suh  suhyahgeid 
oogahsahgeegoon  enewh  Noosun,  kuhya  neen  ningahsahgeah 
kuhya  ningahwahbunduhah  nindezhetwahwin. 

22  Judas  dush  00-00  oodenaun,  (kahween  owh  Iscariot,) 
Tabaningayun  ahneen  kaezhewahbundaheyaung  nenuhwind 
ewh  kedezhetwahwin,  kah  dush  egewh  akeewejig? 

23  Jesus  dush  oogenuhquatuhwaun,  00-00  dush  keenaud, 
Kishpin  ahweyah  sahge’id,  oogahguhnuhwandaunun  nin- 
dekedoowinun  :  Owh  dush  Noos  oogahsahgeaun  :  ningah- 
benaunzekahwahnaun  kuhya  ningahweej-ahyahwahnaun. 

24  Owh  dush  suhyahgeesig  kahween  ooguhnuhwanduh- 
senun  enewh  nindekedoowinun  :  ewh  suh  ekedoowin 
nwaunduhmag  kahween  neen  nindekedoowin  ahwunsenoon, 
Noos  atuh  kahpeezhenahzhahood  oodekedoowin. 

25  Oonoo  suh  dush  kegeenenim,  magwah^kayahbe  weej- 
ewenenuhgoog. 

26  Owh  dush  Manoodaashkahgad  mesuh  owh  Keche- 
Oojechaug,  enewh  owh  Wayoosemind  emuh  nindezhene- 
kahzoowining  kaoonjepuhgedenaud,  ahnooj  gagoo  kegah- 
kekenooahmahgoowah,  kuhya  ahnooj  gagoo  kegahmequan- 
duhmooegoowah,  menik  kahuhyenenuhgoog. 

27  Pezaunewawin  kenuhguhduhmoonenim,  nepezaun- 
ewawin  kemeenenim  :  kahween  azhemeegewamahguk  ewh, 
uhkee,  kedezhemeenesenoonim.  Kagoo  megooshkahjedaa- 
kagoon,  kagoo  kuhya  sagandunkagoon. 

28  Kegenoondahnahwah  kahenenuhgoog,  Nemahjah, 
kuhya  menuhwah  kepenaunzekoonenim.  Kishpin  suh  sah- 
geeyagoobun,  kedahgeminwandaunahwah  ewh  kahekedoo-^ 
yaun,  Nindezhaunun  owh  Wayoosemind  ;  Noos  muh  nah- 
wuj  ahpeetandahgooze  dush  ween  neen. 

29  Noongoom  dush  kezhah  kegewahweenduhmoonenim 
chepwah  ewh  puhgummesag,  bahmah  dush  kepuhgummesag 
chedabwayanduhmag. 

30  Kahween  kayahbe  nebewah  kegahguhnoonesenoonim: 
tuhgwishin  muh  owh  uhkee-oogemah,  kah  dush  kuhnuhga 
gagoo  oodahyaunseen  emuh  neyowing. 

31  Egewh  dush  akeewejig  chekekanemewaud  ewh  sah- 
geiig  owh  Wayoosemind ;  kahezhekahgaunzoomid  dush 
owh  Wayoosemind,  me  suh  azhechegayaun.  Puhsegweeg, 
oomah  oonjemahjahdah. 

CHAP.  XV. 

NEEN  suh  nindow  ewh  quuhyuk  shooweminuhgah- 
wunzh,  Noos  dush  ketega-wenene  ahwe. 

2  Anduhsoo  puhkatequunuhgezeyaun  suh  menik  mah- 
newunsenook  oowabenaun  :  kuhkenuh  enewh  dush  mahne- 
wungin  opeenetoonun,  ashkum  chemeenewung. 

3  Noongoom  suh  dush  kepeenezeem  oonje  ewh  ekedoo- 
win  kahenenuhgoog. 

4  Duhnezeyook  emuh  neyowing,  kuhya  neen  dush  che- 
duhnezeyaun  emuh  keyowewaung.  Debishkoo  kaezhe- 
meenewynsenoogebun  ewh  ootikwun,  kishpin  ahyahsenook 
emuh  shooweminahgahwunzheeng,  mesuh  kuhya  kenuh- 
wah  kaezhemenewesewag  kishpin  ahyahsewag  emuh  ne¬ 
yowing. 

5  Neen  suh  nindow  ewh  shooweminahgahwunzh,  kenuh- 
wah  dush  ootikwaunun  kedahwim  :  owh  suh  ayaud  emuh 
neyowing,  kuhya  neen  dush  ahyahyaun  emuh  weyowing, 
me  suh  owh  kache-menewid  :  duhnezesewag  muh  emuh 
neyowing  kahween  gagoo  kedahkushketoosenahwah. 

6  Kishpin  ahweyah  ahyahsig  emuh  neyowing,  wabe- 
negahzoo  suh  debishkoo  azhewabenegahdag  ewh  ootikwun, 
naboodamahguk  dush,  oomahwundoonahwaun  dush  egewh 
enenewug,  ahpuhgeduhmoowaud  dush  emuh  ishkootang, 
chahgetag  dush. 

7  Kishpin  ahyahyag  emuh  neyowing,  kuhya  nindeke- 
doowinun  emuh  keyowewaung  ahyahmahguk,  wagoodoog- 
wan  wahnundooduhmoowagwan,  me  ewh  kadoodahgooyag. 

8  Mesuh  00-00  azhepeshegandahgoo'ind  Noos,  nebewah 
chemeneweyag,  me  dush  ewh  kaookekenooahmahguneme- 
nuhgoog. 

9  Debishkoo  kahezhesahgeid  owh  Noos,  me  ewh  kuhya 

neen  kahezhesahgeenenuhgoog  :  ahyahyook  emuh  nesah- 
geewawining. 

10  Kishpin  guhnuhwanduhmag  nekuhgequawinun,  ke- 
gahahyaum  emuh  nesahgeewawining,  debishkoo  kuhya  neen 
kahezheguhnuhwanduhmaun  Noos  ookuhgequawinun,  kuhya 
ahyahyaun  emuh  oosahgeewawining. 

11  Kegeezheguhnoonenim  suh  oonoo,  ewh  dush  nuh 
nindoonahnegoozewin  cheahyahmahguk  emuh  keyowe- 
waung,  kuhya  chemooshkenamahguk  kedoonahnegoozewin- 
ewah. 

12  Mesuh  00-00  nekuhgequawin,  kenuhwah  chesahgee- 
deyag,  debishkoo  neen  kahezhesahgeenenuhgoog. 

13  Kahween  ahweyah  gagoo  ahwahshema  apetandah- 
gwuk  sahgeewawin  ooduhyaunseen  dush  ween  00-00,  ah¬ 
weyah  chepuhgedenuhmahwaud  ewh  oobemahdezewin  e- 
newh  ooweejekewaim. 

14  Kenuhwah  suh  kedooweejekewaemenim,  kishpin 
ezhechegayag  e-ewh  azhekuhgekemenenuhgoog. 

15  Noongoom  kahween  kayahbe  buhmeetahgunug  ke~ 
dezheweenesenoonim  ;  kah  muh  owh  buhmetahgun  ooke- 
kanduhseen  ewh  azhecheganid  oodoogemahmun  ;  nejeke- 
waedoog  kegeezheguhnoonenim  ;  kuhkenuh  muh  kahene- 
tahwug  owh  Noos  kegeezhekekanduhmoonenim. 

16.  Kahween  kenuhwah  kegewahwanabuhmeseem,  neen 
atuh  kegewahwanahbuhmenim,  kuhya  kegeenahkoonene- 
nim,  chepahbahmeneweyag,  uhpena  dush  cheduhgoomahguk 
kemenewinewah :  wagoodoogwan  dush  kanundooduhmoo- 
wagwan  owh  Wayoosemind  emuh  nindezhenekahzoowinijig, 
chemeenenag  suh. 

17  Mesuh  oonoo  azhekuhgekemenuhgoog,  chesahgeede- 

yag. 

18  Kishpin  sheenganemenagwah  egewh  akeewejig, 
kekekandaum  suh  ewh  kesheenganemewaud  chepwah 
kesheenganemenagwah  kenuhwah. 

19  Kishpin  oomah  uhkeeng  debandahgoozeyagoobun, 
oodahsahgeahwaun  egewh  akeewejig  enewh  tabanemah- 
wahjin ;  kah  suh  ween  kedebandahgoozeseem  oomah 
uhkeeng;  neen  suh  uhkeeng  kegeoonjewuhwanahbuh- 
menim,  mesuh  ewh  wanjesheenganemenagwah  egewh 
akeewejig. 

20  Mequanduhmook  ewh  ekedoowin  kahenenuhgooge- 
bun,  Kahween  ahwahshema  ahpeetandahgoozese  owh 

buhmeetuhgun  dush  ween  oodoogemahmun.  Kishpin  suh 
kekooduggeewahgwan,  kuhya  kenuhwah  kegahkoodugge- 
egoowaug ;  kishpin  keguhnuhwanduhmoowahgwan  ninde- 
kedoowin,  kuhya  kenuhwah  kedekedoowinewaun  oogah- 
guhnuhwandahnahwah. 

21  Kuhkenuh  suh  oonoo  nindezhenekahzoowining  ke- 
gahoonjedoodahgoowaug,  kah  muh  oogekekanemahsewaun 
enewh  kahezhenahzhahoojin. 

22  Kishpin  suh  kepeguhnoonahsewugwahpun,  kahween 
oodahgeahyaunsenahwah  ewh  mnjje-ezhewabezewin;  noon- 
goom  dush  kahween  oodahyaunsenahwah  ewh  kaoonje- 
kahdoowahpun  oomujje-ezhewabezewinewaun. 

23  Owh  suh  shaunganemid  oosheenganemaun  kuhya 
enewh  Noosun. 

24  Kishpin  suh  anuhnookesewaunbaun  emuh  anduhzhe- 
ahyahwaud  enewh  ahnookewinun  wekah  anuhnookesigebun 
ahweyah  bakahnezid,  kahween  ooodahgeahyaunsenahwah 
ewh  mujjeezhewabezewin ;  noongoom  dush  ningewahbuhme- 
goonahnig,  kuhya  dush  ningesheenganemegoonahnig  neen 
kuhya  dush  owh  Noos. 

25  O0-00  suh  ezhewabud,  ewh  ekedoowin  chedebish- 
koosag  emuh  ootebahkoonegawinewaung  wazhebeegahdag, 
N  ingepeneshe-sheenganemegoog. 

26  Uhpe  suh  ketuhgwishing  owh  Manoodaashkahgad 
kapeoonje-ezhenahzhahmoonenuhgoog  emuh  anduhzhe-ah- 
yaud  owh  Wayoosemind,  owh  dabwawine-Oojechaug, 
Wayoosemind  pahoonjebaud,  ningahdebahjemik  suh  goo. 

*27  Kenuhwah  dush  goo  kegahdebahjemoom,  wahyash- 
kud  muh  kegeoonje-weejewim. 

CHAP.  XVI. 

GONOO  suh  kegeenenim,  cheoosittahwanduhsewag. 

2  Kegahoonjesahgeje-wabenegoowaug  emuh  ooduh- 
nuhmea-weguhmigoowaung :  kagate,  suh  tahpuhgummeah- 
yahmahgud,  ewh  uhpe  ahwagwan  kanesenenoowagwan, 
ninduhnookeetahwah  Kesha-Muhnedoo,  tahenanindezoo. 

3  Mesuh  oonoo  kadoodoonagwah,  kah  muh  ookekane- 
mahsewaun  enewh  Wayooseminjin,  kuhya  neen  kekane- 
mesigwah. 

4  Oonoo  suh  kegeweenduhmoonenim,  ewh  dush  uhpe 
kepuhgummeahyaug,  chemequanduhmag  keweenduhmoon- 

enuhgoogebun.  Kuhya  oonoo  uhyeeen  kah  kegeenese- 
noonim  wahyashkud,  kegeweejewinenim  suh  goo. 

5  Noongoom  dush  nindezhahnun  owh  kahpeezhenah- 
zhahood  ;  kah  dush  ahweyah  anduhcheyag  nekuhgwajeme- 
goose,  Ahneende  azhahyun? 

6  Oonoo  keenenuhgoog,  kegeoonjemooshkenashkah- 
goonahwah  ewh  nuhneenuhwanduhmoowin  emuh  kedae* 
waung. 

7  Ahnahwe  dush  ween  keweenduhmoonehim  ewh 
dabwawin;  nundahwandahgwud  kenuhwah  oonje  chemah- 
jahyaun ;  kishpin  muh  mahjahsewaun  kafiween  kegah- 
penaunzekahgoosewah  owh  Manoodaashkahgad ;  kishpin 
dush  mahjahyaun,  kegahezhenahzhahmoonenim. 

8  Uhpe  dush  ketuhgwishing,  oogahwahweenduhmoo- 
waun  enewh  akeewenejin  ewh  mujje-ezhewabezewin,  ewh 
quuhyuk-ezhewabezewin,  kuhya  ewh  tebahkoonegawin: 

9  Ewh  mujje-ezhewabezewin,  kah  muh  nindabwaya- 
nemegooseeg ; 

10  Ewh  quuhyuk-ezhewabezewin,  nindezhahnun  muh 
Noos,  kah  dush  kayahbe  kewahbuhmeseem  ; 

1 1  Ewh  tebahkoonegawin,  tebahkoonah  muh  owh  wage- 
mahkundung  maunduh  uhkee. 

12  Nebewah  kayahbe  keweweenduhmoonenim,  kah 
dush  noongoom  muhshe  kekushkoonduhsenahwah. 

13  Uhpe  dush  ween  ketuhgwishing  owh  dabwawine- 
Oojechaug,  kegahkekenooahmahgoowah  ewh  kuhkenuh 
dabwawin ;  kah  muh  ween  uhyenandung  tahezhekekedoose ; 
wagoodoogwan  dush  ween  kanoonduhmoogwan,  mesuh 
kaezhekekedood :  kegahwahbunduhegoowah  dush  enewh 
nahguj  kauhneezhewabukin. 

14  Ween  ningahpeshegandahgooik :  oogahoodahpenaun- 
un  muh  ninduhyeemun,  kegahwahbunduhegoowah  dush. 

1 5  Kuhkenuh  enewh  ayaungin  owh  Wayoosemind  neen 
nindebandahnun:  mesuh  *kahoonjeekedooyaun,  Oogahoo- 
dahpenaunun  ninduhyeemun,  kegahwahbundahegoowah 
dush. 

1 6  Nahguj,  kahween  kegahwahbuhmeseem:  menuhwah 
dush  nahguj,  kegahwahbuhmim,  nindezhahnun  muh  Wa¬ 
yoosemind. 

17  Ahnind  dush  ookekenooahmahgunun  00-00  keezhe- 
guhnoonedewun,  Wagoonan  00-00  anenung;  nahguj,  kah- 

ween  kegahwahbuhmeseem :  menuhwah  dush  nahguj,  kegah- 
wahbuhmim:  kuhya,  oonje  ezhahyaun  owh  Wayoosemind? 

1 8  Oo-oo  dush  keekedoowug,  Wagoonan  00-00  adung, 
ewh  nahguj  ekedood?  kahween  nekekanduhsemin  wagoo- 
doogwan  aduhmoogwan. 

19  Oogekekandaun  dush  owh  Jesus  ewh  kenunduh- 
wanduhmenid  ewh  wekuhgwajemegood,  00-00  dush  oogee- 
naun,  Kekuhgwajindim  nuh  ewh  kahekedooyaun,  nahguj^ 
kahween  kegahwahbuhmeseem:  menuhwah  dush,  nahguj, 
kegahwahbuhmim  ? 

20  Kagate*  kagate,  kedenenim,  Kenuhwah  kegahmah- 
wim  kuhya  kegahwesugguhdamoom,  egewh  dush  akeewejig 
tahmoojegezewug:  kenuhwah  dush  kegahnuhneenuhwan- 
daum,  kenuhneenuhwanduhmoowinewah  tahquakenegahda 
mamashquaud  dush  cheoonahnegoozeyag. 

21  Equa  magwah  nahgeahwuhsoojin  oodahyaun  suh 
nuhneenuhwanduhmoowin,  oonje  tuhgwishenoomahgudenig 
ewh  ookezhegoom:  kenegenid  dush  oonejahnesun,  kah  dush 
kayahbe  oomequanduhseen  ewh  kootugganduhmoowin, 
apeech  oonahnegwandung  kenegenid  enenewun  oomah  uh- 
keeng. 

22  Noongoom  suh  dush  kenuhwah  kedahyahnahwah 
nuhneenuhwanduhmoowin :  menuhwah  kegahwahbuhme- 
nim,  kegahmoojegedaam  dush,  kemoojegezewinewah  kah¬ 
ween  ahweyah  kemukkuuimegoosewah. 

23  Ewh  dush  uhpe  kezheguk  kahween  gagoo  kegah- 
nundoodahmahweseem.  Kagate,  kagate  kedenenim,  Wa- 
goodoogwan  kanundoodahmahwagwan  owh  Wayoosemind 
emuh  nindezhenekahzoowining,  kegahmeenegoowah. 

24  Kah  muhshe  gagoo  kegenundoodahmahgaseem 
emuh  nindezhenekahzoowining :  nundoodahmahgayook, 
kegahmeenegoom  dush,  chemooshkenamahguk  kemoojege¬ 
zewinewah. 

25  Ahwacheguning  kegeezheweenduhmoonenim  oonoo 
uhyeeen:  tahpuhgummeahyah  ween  goo  ewh  uhpe  emuh 
ahwacheguning  cheezheguhnoonesenenuhgoog,  mezheshuh 
suh  goo  kegahwahbunduhenenim  owh  Wayoosemind  azhe- 
wabezid. 

26  Ewh  uhpe  kezheguk  kegahnundoodahmahgam  emuh 
nindezhenekahzoowining :  kah  dush  kegahehesenoonim,, 
cheahnuhmeatuhmoonenuhgoog  owh  Wayoosemind:  0 

27  Ween  muh  tebenuhwa  owh  Wayoosemind  kesahgee- 

goowah,  oonje  kesahgeeyag,  kedabwayanemeyag  dush  ewh 
Kesha-Muhnedoong  kepeoonjebahyaun. 

28  Ningepeoonjebahnun  suh  owh  Wayoosemind,  kuhya 
ningepetuhgwishin  oomah  uhkeeng :  menuhwah  dush 
nenuhguhdaun  ewh  uhkee,  kuhya  nindezhahnun  owh 
Wayoosemind. 

29  Ookekenooahmahgunun  00-00  oogeegoon,  Benuh, 
noongoom  mezheshuh  kekekid,  kah  dush  ahwajeguning 
kedezhekekedoose. 

30  Noongoom  nekekandahmin  ewh  ahnooj  gagoo  ke- 
kanduhmun,  kuhya  nunduhwanemahsewud  ahweyah  che- 
kuhgwajemik:  mesuh  wanjedabwatuhmaung  Kesha-Muh- 
nedoong  keoonjebahyun. 

31  Jesus  dush  00-00  oogeezhenuhquatuhwaun,  Keda- 
bwayandaum  suh  noongoom. 

32  Benuh,  peezhahmahgud  kezhik,  ahzhuh  suh  goo 
ketuhgwishenoomahgud,  ewh  uhpe  kuhkenuh  anduhcheyag 
cheezhesuhswashkahyag  emuh  tebenuhwa  keduhyeemewah 
atag,  chenuhguhnuhzheyag  chenezhekawezeyaun ;  kah  suh 
dush  nenezhekawezese,  Wayoosemind  muh  neweejewik. 

33  Kegeezheguhnoonenim  oonoo,  ewh  dush  nuh  pe- 
zaunewawin  cheahyahmag  neen  oonje.  Emuh  uhkeeng 
kegahahyahnahwah  ewh  megooshkahjeewawin:  bahpenan- 
duhmook  suh  goo;  neen  ningemahmauzhetoon  ewh  uhkee. 

ONOO  suh  kahekedood  owh  Jesus,  keoombishkinzheg- 


wane  dush  kezhegoong  enuhkayah,  00-00  keekedood, 
Noosa,  ketuhgwishenoomahgud  ewh  kezhik  :  peshegandah- 
goo  owh  kegwis,  kuhya  dush  owh  kegwis  kegahpeshe- 
gandahgooik  kuhya  keen. 

2  Debishkoo  kahezhepuhgedenuhmajiwud  cheoogemah- 
kundung  kuhkenuh  weyahsemah,  kuhkenuh  dush  kah- 
tneenudjin  chemeenaud  ewh  kahgega-bemahdezewin. 

3  Mesuh  00-00  kahgega-bemahdezewin,  chekekanemik- 
wah  keen  .atuh  kagate  Kesha-Muhnedooweyun,  kuhya 
enewh  Jesus  Christun  kahezhenahzhahwud. 

4  Kegepeshegandahgoom  oomah  uhkeeng :  ningekezhe- 
toon  ewh  ahnookewin  kahmeezheyun  chedozhetooyaun. 

5  Noongoom  dush,  Noosa,  pezhegandahgooeshin  ewh 
nahsaub  kepeshegandahgoozewin,  kahahyahmaunbaun  che- 
pwah  uhkeewung  magwah  weejewenaunbaun. 

6  Ningewahbunduhaug  ewh  kedoonoozoowin  egewh 
kahmeezheyun  emuh  uhkeeng  keekoonudwah :  kegede- 
banemaug  suh,  kegemeezh  dush  egewh,  oogeguhnuhwan- 
dahnahwah  dush  ewh  kedekedoowin. 

7  Koongoom  dush  oogekekandahnahwah  ewh  ahnooj 
gagoo  kahmeezheyunin  keen  ahyahyun  chepeoonjebah- 
sriahguk. 

8  Ningemeenaug  muh  enewh  ekedoowinun  kahmeezhe¬ 
yunin  ;  oogeoodahpenahnahwah  dush,  kuhya  oogekekekan- 
dahnahwah  kagate  keen  kepeoonjebahyaun,  kuhya  ooge- 
dabwayandahnahwah  ewh  kepeezhenahzhahooyun. 

9  Ninguhnooduhmahwaug  suh  oogoo,  kahween  neguh- 
nooduhmahwahseeg  egewh  akeewejig,  egewh  atuh  kah¬ 
meezheyun,  keen  muh  ketebanemaug. 

10  Kuhkenuh  ahnooj  gagoo  dabanduhmaunin,  kuhya 
keen  kedebandahnun,  kuhya  dush  enewh  dabanduhmunin 
kuhya  neen  nedebandaunun :  mesuh  enewh  wanjepeshe- 
gandahgooegooyaun. 

11  Kahween  dush  kayahbe  nindahyahse  oomah 
uhkeeng,  oogoo  atuh  ahyahwug  oomah  uhkeeng,  kuhya 
neen  kepenaunzekoon.  Pahnezeyun  Wayoosemegooyun, 
guhnuhwanim  emuh  kedezhenekahzoowining  egewh  kah¬ 
meezheyun,  chepazhegoowaud,  debishkoo  kuhya  kenuh- 
wind  azhepazhegooyung. 

12  Magwah  ween  keweejewugwah  efnuh  uhkeeng, 
ningeguhnuhwanemaug  emuh  kedezhenekahzoowining ; 
ewewh  dush  kahmeezheyun  ningekezhahnaug,'  kah  dush 
ahweyah  kewuhneahse,  owh  suh  atuh  nishwahnahdezewine 
Wagwissemind,  cheoonjedebishkoosag  ewh  kechetwah- 
oozhebeegun. 

13  Noongoom  dushkebenaunzekoon;  oonoo  dush  neke- 
kedoonun  oomah  uhkeeng,  cheoonjemooshkenashkahwind- 
wah  ewh  nindoonahnegoozewin. 

14  Ningemeenaug  suh  ewh  kedekedoowin,  oogesheen- 
ganemegoowaun  dush  enewh  akeewenejin,  kah  muh  deban- 
dahgoozesewug  oomah  uhkeeng,  debishkoo  kuhya  neen 
azhedebandahgoozesewaun  oomah  uhkeeng. 

1 5  Kahween  kedezhenundooduhmoosenoon  cheekoo- 
nudwah  oomah  uhkeeng,  ewh  suh  ween  goo  chemeetah- 
gwanemoowudwah  mujje-uhyeweesh. 

16  Kahween  debandahgoozesewug  oomah  uhkeeng^ 

326 


CHAP.  XVIII. 


debishkoo  kuhya  neen  azhedebandahgoozesewaun  oomah 
uhkeeng. 

17  Peeneh  suh  oonje  kedabwa wining :  tabwawinewun 
ewh  kedekedoowin. 

18  Debishkoo  kahpeezhenahzhahooyun  oomah  uhkeeng, 
mesuh  ewh  kuhya  neen  kahezhenahzhahwugwah  oogoa 
emuh  uhkeeng. 

19  Mesuh  egewh  wanjepeneedezooyaun,  kuhya  wenuh- 
wah  chepeeneegoowaud  ewh  dabwawin. 

20  Kahween  oogoo  atuh  neguhnooduhmahwahseeg, 
neguhnooduhmoowaug  kuhya.  egewh  kadabwayanemejig 
wenuhwah  oodekedoowinewah  oonje: 

21  Kuhkenuh  chepazhegoowaud ;  debishkoo  keen 
Noosa  azhekekishkoonaun,  kuhya  azhekekishkahweyun, 
kuhya  wenuhwah  cheahyahwaud  emuh  kenuhwind:  che- 
dabwayanduhmoowaud  egewh  akeewejig  ewh  kepeezhe- 
nahzhahooyun. 

22  Ningemeenaug  dush  ewh  peshegandahgoozewin 
kahmeezhey unbun,  cheoonjepazhegoowaud  debishkoo  ke¬ 
nuhwind  azhepazhegooyung. 

23  Neen  suh  chekekishkuhwugwah,  kuhya  keen  cheke- 
kishkoonaun,  quuhyuk  suh  chepazhegooindwah,  cheoonje- 
kekanduhmoowaud  egewh  akeewejig  ewh  kepeezhenahzhah- 
ooyun,  kuhya  dush  kesahgeudwah,  debishkoo  kahezhesah- 
geeyun. 

24  Noosa,  nindenandum  suh  egewh  kahmeezheyun  che- 
weejewewaud  anduhzhe-ahyahyaun  ;  cheoonjewahbunduh- 
moowaud  ewh  nepeshegandahgoozewin,  kahmeezheyun ; 
kegesahgeh  muhchepwah  mahje-uhkeew*ung. 

25  Oh  quuhyuk-azhewabezeyun  Wayoosemegooyun, 
kahween  kegekekanemegooseeg  egewh  akeewejig :  neen 
dush  ween  kegekekanemin,  oogoo  dush  oogekekandahnah- 
wah  ewh  keezhenahzhahooyun. 

26  Ninge wah weenduhmoowaug  dush  ewh  kedoonoozoo- 
win,  kuhya  dush  ningahwahweenduhmahwaug  r  cheoonje- 
kekishkuhmoowaud  ewh  sahgeedewin  kahezhesahgeeyun, 
kuhya  dush  chekekishkahwewaud. 

CHAP.  XVIII. 

UHPE  Jesus  kahekedood  oonoo  ekedoowinun,  kesah- 
guhum  uhneweejewaud  enewh  ookekenooahmahgunun 
327 


ST.  JOHN. 


emuh  ahgahming  ewh  sebewesha  Cedron,  keahta  dush  ewh 
ketegaunans,  emuh  keezhaud  kuhya  ookekenooahmahgunun. 

2  Judas,  owh  kahbahtahaud,  oogekekandaun  emuh 
ahtanig:  mesuh  oomah  Jesus  ahyahpe  kahezhaud  keweeje- 
waud  enewh  ookekenooahmahgunun. 

3  Judas  dush  kahoodahpenaud  shemahguneshun  kuhya 
tuhkoonewa-wenenewun  wandenahmahgoojin  keche-sahsah- 
gahwejega-wenenewun  kuhya  Phariseen,  tuhgwishin  emuh, 
bahbahwahsunjegunun  kuhya  wahsuhkoonanjegunun  kuhya 
ushwewinun  pegegezewaud. 

4  Jesus  dush  kekandung  ahnooj  gagoo  kapuhguhmish- 
kahgoojin,  kesahguhum,  oo-oo  dush  keenaud,  Ahwanan 
nanduhwahbuhmag  ? 

5  Oogenuhquatuhwahwaun,  Jesus  Nazareth  duhzhe 
enene.  Jesus  dush  oo-oo  oodenaun,  Neen  suh  nindow. 
Judas  dush,  enewh  kahbahtahegoojin,  oogeweejekahbahwe- 
maun. 

6  Uhpe  dush  kahenaud,  Neen  nindow,  keahzhasawug, 
kekahwesawaud  emuh  metushkuhkummig. 

7  Menuhwah  dush  oogekuhgwajemaun,  Ahwanan  nan¬ 
duhwahbuhmag?  Oo-oo  dush  keekedoowug,  Jesus  owh 
Nazareth  duhzhe  enene. 

8  Jesus  dush  oogenuhquatuhwaun,  Ahzhuh  kegeween- 
duhmoonenim  neen  cheahweyaun  :  kishpin  dush  nunduh- 
wanemeyag,  puhgedenik  suh  oogoo  chemahjahwaud. 

9  Cheoonjedebishkoosanigewh  ekedoowin,  kahekedood, 
Egewh  kahmeezeyun  kahween  kuhnuhga  pazhik  ninge- 
wuhneahse. 

10  Simon  Peter  dush  ayaud  ewh  ahzhahwashk,  ooge- 
kejekoopetoon,  kepuhkittawaud  dush  enewh  keche-sahsah- 
gewejega-wenenewun  oobuhmeetahgunene,  kekishketahwug- 
agunahmaud  ewh  ookechetahwugahne.  Malchus  dush 
ezhenekahzoobun  owh  buhmeetahgun. 

11  Jesus  dush  oo-oo  oogeenaun  enewh  Peterun,  Peen- 
dahun  ewh  kedahzhahwashkoom  emuh  peenduhoojeguning, 
kah  nuh  ween  ningahmenequaseen  ewh  menequahjegun 
kahmeezhid  owh  Noos. 

12  ,  Egewh  dush  shemahguneshug  kuhya  owh  mene- 
senoo-oogemah  kuhya  ootuhkoonewa-wenenemewaun  e- 
gewh  Jewyug,  oogetuhkoonahwaun  enewh  Jesusun,  keminje- 
mahpenahwaud  dush. 

13  Netum  dush  oogeezhewetuhmoowahwaun  Anasun, 

me  muh  enewhkahoozhenemahjin  owh  Caiaphas  kahkeche- 
sahsahgewejega-wenenewid  ewh  uhpe  kekenoonoowining. 

14  Mesuh  owh  Caiaphas  kahenaud  enewh  Jewyun, 
chenundahwandahgwuk  pazhik  enene  chenebootahwaud 
enewh  ahnishenahban. 

1 5  Simon  Peter  dush  oogenoopenuhnaun  enewh  J esusun, 
kuhya  menuhwah  pazhik  kekenooahmahgun :  owh  ke¬ 
kenooahmahgun  oogekekanemegoon  enewh  keche-sahsah- 
gewejega-wenenewun,  oogeweejepeendegamaun  enewh  Je- 
susun  emuh  oowegewauming  owh  keche-sahsahgewejega- 
wenene. 

1 6  Peter  dush  ahgwahjeeng  kenebahwe  emuh  ish- 
quaundang.  Kesahgahum  dush  owh  bakahnezid  keke¬ 
nooahmahgun  kahkekanemegood  enewh  Keche-sahsah- 
gewejega-wenenewun,oogeguhnoonaun  dush  enewh  equazan- 
sun  kahguhnuhwanduhmenejin  ewh  ishquaundam,  kepeen- 
deguhnaud  dush  enewh  Peterun. 

17  Owh  dush  equazans'  ganuhwandung  ewh  ishquaun¬ 
dam  00-00  oogeenaun  enewh  Peterun,  Kah  nuh  ween  kuhya 
keen  kedookekenooahmahgunemegoose  wah-owh  enene  ? 
O0-00  dush  oodenaun,  Kahween  nindahwese. 

18  Kenebahwewug  dush  egewh  buhmeetahgunug  kuhya 
egewh  tuhkoonewa-wenenewug,  oogepootahwanahwah  dush 
ewh  ahkahkunzhan  (kesenahmahgudoobun  muh)  keahwuh- 
jzoowaud  :  kuhya  ween  dush  owh  Peter  oogeweejekahbah- 
wetahwaun,  keahwuhzood. 

19  Owh  dush  keche-sahsahgewejega-wenene  oogekuh- 
gwajemaun  enewh  J  esusun,  keduhzhemaud  ookekenooah- 
mahgunun,  kuhya  ookekenooahmahgawin. 

20  Jesus  dush  oogenuhquatuhwaun,  Mezheshuh  ninge- 
guhnoonaug  egewh  aklewejig  :  moonzhug  ningekekenooah- 
mahga  emuh  ahnuhmea-weguhmigoong  kuhya  emuh  keche- 
ahnuhmea-weguhmigoong  moonzhug  anduhzhe  mahoonje- 
edewaud  egewh  Jewyug,  kah  dush  gagoo  keemooj  ningee- 
kedoose. 

21  Ahneeshwin  kuhgwajemeyun  ?  kuhgwajim  egewh 
kahnoondahwejig,  ewh  kahenugwah  :  benuh,  ookekandah- 
nahwah  ewh  kahekedooyaun. 

22  Uhpe  dush  00-00  kahekedood  ;  pazhik  tuhkoonewa- 
wenene  pashoo  wanjekahbahwid  oogenahbugushkeneenje- 
tahwaun  enewh  Jesusun,  00-00  keekedood.  Me  nuh  00-00 
azhenuhquatuhwud  owh  keche-sahsahgewejega-wenene  ? 

23  Jesus  dush  oogenuhquatuhwaun,  Kishpin  kahmujje- 
kekedoowaunan,  debahdoodun  ewh  mujje-uhyeweesh  :  kish¬ 
pin  dush  quuhyuk  kahkekedoowaunan,  ahneeshwin  puhked- 
daooyun  ? 

24  Annas  dush  oogeezhenahzhahwaun  ewh  minjemah- 
pezoonid  emuh  andahnid  Caiaphasun  keche-sahsahgeweje- 
ga-wenenewun. 

25  Simon  Peter  dush  kenebahwe  keahwuhzood.  O0-00 
dush  oogeenahwaun,  Kah  nuh  ween  kuhya  keen  kedooke- 
kenooahmahgunemegoose  wah-owh  ?  Keahgoonwatum  dush 
ween,  00-00  keekedood,  Kahween  nindahwese. 

26  Enewh  dush  pazhik  oobuhmeetahgunun,  oodenah- 
wamahgunun  enewh  kahkishketahwugagunahmahjin  owh 
Peter,  00-00  keekedoowun,  Kah  nuh  ween  kegewahbuhme- 
senoon  keweejewud  emuh  ketegaunansing. 

27  Menuhwah  dush  keahgoonwatum  owh  Peter  :  bah- 
bega  dush  kenoondahgooze  owh  nahba-pahkahahqua. 

28  Emuh  dush  Caiaphas  andaud  oodoonjemahjewenah- 
waun  enewh  Jesusun,  keezhewenahwaud  emuh  tebahkoor 
nede-weguhmigoong  :  keekezhabahwahgudoobun  :  Kah 
dush  wenuhwah  tebenuhwa  kepeendegasewug  emuh  tebah- 
koonede-weguhmigoong,  oodahgeweenishkahgoonahwah 
muh,  cheoonjemeejewahpun  dush  ewh  kuhbekoosa-wekoon- 
dewin. 

29  Kepesahguhum  dush  owh  Pilate,  00-00  keekedood, 
Ahneen  azheahnahmemag  wah-owh  enene  ? 

30  Oogenuhquatuhwahwaun  dush  00-00  keenahwaud, 
Kishpin  suh  mujje-ezhechegasigoobun,  kahween  kedahge- 
puhgedenemahgoose  weyowh. 

3 1  Pilate  dush  00-00  oogeenaun,  Kenuhwah  oodahpenik, 
kuhya  tebahkoonik  debishkoo  anandJhgwuk  ketebahkoone- 
gawinewah.  Egewh  dush  Jewyug  00-00  oogeenahwaun, 
Kahween  nenuhwind  nindenandahgoozesemin  chenesungid 
ahweyah. 

32  Chedebishkoosanig  ewh  oodekedoowin  owh  Jesus 
kahekedood,  kedebahdoodung  ewh  kaenahpenad. 

33  Menuhwah  dush  kepeendega  owh  Pilate  emuh  te- 
bahkoonede-weguhmigoong,  kenundoomaud  dush  enewh 
Jesusun,  00-00  dush  keenaud,  Keen  enuh  kedow  oodooge- 
mahmewaun  egewh  Jewyug  ? 

34  Jesus  dush  oogenuhquatuhwaun,  Keen  enuh  tebe~ 

nuhwa  kedekid,  gamuh  ahpind  nuh  kegeweenduhmahgoog: 
ewh  anandahgoozeyaun  ? 

35  Pilate  dush  oogenuhquatuhwaun,  Neen  enuh  nin- 
Jewewh?  Keejeduhnuhkeewamahgunugkuhyaegewh  keche- 
sahsahgewejega-wenenewug  ningemeenegoog  keyowh  :  wa- 
goonash  kahezhechegayun  ? 

3 6  Jesus  dush  oogenuhquatuhwaun,  Kahween  oomah 
uhkeeng  debandahgwussenoon  ewh  nindoogemahwewin ;; 
kishpin  oomah  uhkeeng  debandahgwukebun  ewh  nindooge- 
mahwewin,  tahgemegahzoowug  egewh  nebuhmeetahgunug,, 
chepuhgedenegoosewaunbaun  emuh  ooneenjewaung  egewh 
Jewyug:  noongoom  dush  kahween  oomah  debandahgwusse¬ 
noon  ewh  nindoogemahwewin. 

37  Pilate  dush  oo-oo  oogeenaun,  Kagate  nuh  kekeche- 
oogemowh  ?  Jesus  dush  oogenuhquatuhwaun,  Kedekid  suh 
chekeche-oogemahweyaun.  Me  suh  kahoonjenegeyaun,  me 
suh  dush  kahoqnjetuhgwishenaun  oomah  uhkeeng,  chede- 
bahdooduhmaun  ewh  dabwawin.  Kuhkenuh  egewh  daban- 
dahgoozejig  emuh  dabwawining  nebezindahgoog  ewh  an- 
wayaun. 

38  Pilate  dush  00-00  oogeenaun,  Wagoonan  ewh  dabwa¬ 
win  ?  Uhpe  dush  00-00  kahekedood,  menuhwah  kesahguh- 
um,  keezhaud  dush  emuh  ahyahnid  enewh  Jewyun,  00-00 
dush  oodenaun,  Kahween  gagoo  nemekunse  oomujje-ezhe- 
wabezewin. 

39  Kedenandahgoozim  suh,  chepuhgedenuhmoonuh- 
goog  pazhik,  uhpe  kabekoosa-wekoondingin :  kedenandaum 
nuh  chepuhgedenuhmoonuhgoog  owh  ookeche-oogemahme- 
waun  egewh  J  ewy ug  ? 

40  Menuhwah  dush  kepepahgewug  kuhkenuh,  00-00 
keekedoowaud,  Kahween  mahbuh,  Barabbas  suh  atuh  : 
kemuhkundwashke  suh  owh  Barabbas. 

CHAP.  XIX. 

ME  dush  owh  Pilate  keoodahpenaud  enewh  Jesusunr 
kepuhzhunzhawaud  dush. 

2  Egewh  dush  shemahgunishug  uhpe  kahookadahmah- 
waud  ewh  menasahgahwunzhe-wewuhquaun,  oogepesekoo- 
nahwaun  emuh  ooshtequahnening,  kuhyva  oogepesekuhmah- 
wahwaun  ewh  misquagenoo-puhpesekoowahgun, 

3  Oo-oo  dush  oogeenahwaun,  Keduhnuhmekahgoor 

Iceen  kache-oogemahkundahwudwah  egewh  Jewyug  !  ooge- 
pahguskeneenjetahwahwaun  dush. 

4  Menuhwah  dush  kesahguhum  owh  Pilate,  00-00  dush 
oogeenaun,  Benuh,  kesahgejeweeduhmoonim  owh,  cheke- 
kanduhmag,  kuhnuhga  mekahmahwahsewug  kaoonjeaun- 
wanemindebun. 

5  Me  dush  kesahgahung  owh  Jesus,  ahyaung  ewh  me- 
nahsuhgahwunzhe-wewuhquaun,  kuhya  ewh  mesquagenoo- 
puhpesuhkoowahgun.  Pilate  dush  oo-oo  oodenaun,  Wah- 
buhmik  owh  enene  ! 

6  Uhpe  dush  egewh  keche-sahsahgewejega-wenenewug 
kuhya  egewh  tuhkoonewa-wenenewug  wahyahbuhmah- 
waud,  kepepahgewug,  oo-oo  keekedoowaud,  Ahgwahkwah, 
ahgwahkwah.  Pilate  dush  oo-oo  oodenaun,  Kenuhwah  oo~ 
dahpeni^,  ahgwahkwahook  dush,  kah  muh  nemekuhmah- 
wahse  ningood  kaoonjeaunwanemindebun. 

7  Egewh  dush  Jewyug  oo-oo  oogenuhquatuhwahwaun, 
Nindahyahmin  ewh  tebahkoonegawin,  eWh  suh  tebah- 
koonegawin  wanj  eenandahgoozid  chenebood,  keenahj  in¬ 
dezoo  muh,  Nindoogwissemik  owh  Kesha-Muhnedoo. 

8  Uhpe  dush  owh  Pilate  kahnoondung  ewh  ekedoowin, 
ashkum  kesageze ; 

9  Menuhwah  dush  kepeendega  emuh  tebahkoonede- 
11  weguhmigoong,  oo-oo  dush  oodenaun  enewh  Jesusun,  Ah- 

neende  wanjebahyun  ?  Kah  dush  ween  owh  Jesus  ooge- 
nuhquatuhwahseen. 

10  Pilate  dush  oo-oo  oodenaun,  Kah  nuh  ween  keguh- 
noozhese  ?  kah  nuh  kekekandahduhse  ewh  kushkeaweze- 
win  ahyahmaun  cheahgwahkwahoonaun,  kuhya  kushkea- 
wezewin  ahyahmaun  chepuhgedenenaun  ? 

11  Jesus  dush  oogenuhquatuhwaun,  Kah  ween  kuhnuh- 
<ga  kedahgekushkeawezese  ningood  chedoodahweyun,  kish- 
pin  ishpeming  oonjemeenegoosewumbun  :  me  dush  wanje- 
kuhgwahnesuggandahgwudenig  oomujje-ezhechegawin  owh 
kahpuhgedenemauk  neyow. 

12  Me  dush  owh  Pilate  kahoonjenundahwandung  che- 
puhgedenaud  ;  egewh  dush  Jewyug  kekeche-pepahgewug 
oo-oo  keekedoowaud,  Kishpin  puhgedenud  mahbuh,  kah- 
ween  kesahgeahse  owh  Csesar  ;  kuhkenuh  ninkeche-ooge- 
mowh  adezoojig,  oomujje-duhzhemahwaun  enewh  Csesarun. 

13  Pilate  dush  uhpe  kahnoondung  00-00  ekedoowin, 
oogesahgejeweenaun  enewh  Jesusun,  kenuhmuhduhbe  dush 

emuh  tebahkoonede-wuhbewining  emuh  azhenekahd^g  me- 
tussinahbikaung,  anwawaud  dush  egewh  Hebrew.ug,  Gab- 
batha. 

14  Magwah  dush  wahwasechegahdag  ewh  kuhbekoosa- 
wekoondewin,  keningoodwahswe-tebahegunag  ;  00-00  dush 
oodenaun  enewh  Jewyun,  Benuh,  wahbahmik  kekeche-oo- 
gemahmewah. 

15  Wenuhwah  dush  keezhepepahgewug,  Mahjeweezhr 
mahjeweezh,  ahgwahkwah.  Pilate  dush  00-00  oodenaun, 
Ningahahgwahkwahwah  nuh  owh  kekeche-oogemahmewah  ? 
Egewh  dush  keche-sahsahgewejega-wenenewug  oogenuh- 
quatuhwahwaun,  Kahween  ahweyah  nindookeche-oogemah- 
wemahsenaun  owh  atuh  Caesar. 

16  Me  dush  kepuhgedenuhmahwaud  ewh  cheahgwah- 
quahoomind.  Oogeoodahpenahwaun  dush  enewh  Jesusun,. 
keenemahj  ewenahwaud. 

17  Anepemewetood  dush  ewh  oodahzhadayahtekoom 
keezhah  emuh  ooshtequaunegagunekahning  azhenekahdag, 
emuh  dush  Hebrew  inwawining  Golgotha  azhenekahdag : 

18  Me  dush  emuh  keahgwahquahwahahwaud,  neezh 
dush  pakahnezenejin,  uhyeduhwuhyeee  pazhik,  kuhya  owh 
Jesus  emuh  nahwuhyeee. 

19  Pilate  dush  oogeoozhebeaun  ewh  wahweendahmah- 
gawin,  keahtood  dush  emuh  ahzhedayahtikoong.  Mesuh 
kahezhebeegahdag  JESUS  OWH  NAZARETH  AN- 
DUHZHEKAD  OOKECHE-OOGEMAHMEWAUN 
EGEWH  JEWYUG. 

20  Nebewah  dush  egewh  Jewyug  oogeahgindahnah- 
wah  00-00  wahweenduhmahgawin  :  cheguhyeee  muh  emuh 
oodanaung  keduhzhe-ahgwahquahwah  owh  Jesus  :  keoozhe- 
beegahda  dush  emuh  Hebrew-inwawining,  kuhya  Greek- 
inwawining,  kuhya  Latin-inwawining. 

21  Ookeche-sahsahgewejega-wenenemewaun  egewh 
Jewyug  oogeenahwaun  enewh  Pilatelin,  Kagoo  oozhebeiin- 
kan,  Ookeche-oogemahmewaun  egewh  Jewyug;  me  atuh, 
O0-00  keekedood,  Nindow  ookeche-oogemahmewaun  egewh 
Jewyug. 

22  Pilate  dush  oogenuhquatuhwaun,  Kahoozhebeah- 
maun  suh  ningeoozhebeaun. 

23  Egewh  shemahgunishug  uhpe  kahahgwahquahwah- 
waud  enewh  Jesusun,oogeoodahpenahnahwah  enewh  oodah~ 
gwewinun,  oogenewoosetahnahnahwah,  anduhchewaud 

egewh  shemahgunishug  naningooding  oogeoodahpenahnah- 
wah ;  kuhya  dush  ewh  puhpesuhkoowahgun;  kahween 
dush  kekushkegwahdasenoobun  ewh  puhpesuhkoowahgun, 
oogejuhyeee  keoonjemezewa-aunzwatahgenegahdagoobun. 

24  O0-00  dush  keedewug,  Kahween  ninduhwauj  kegah- 
pegoobetoosemin,  ahtahdekundahdedaun  suh  goo,  ahwag- 
wan  kaahyahmoogwan ;  chedebishkoosag  dush  ewh  oozhe- 
beegawin,  00-00  akedoomahguk,  Kemahdahoonedewug 
enewh  nindahgwewinun,  kuhya  dush  ewh  nepuhpesuhkoo- 
wahgun  oogeahtaundekundahnahwah.  Mesuh  oonoo  kah- 
uhyezhechegawaud  egewh  shemahgunishug. 

25  Kenebahwewun  dush  cheguhyeee  emuh  oodahzhe- 
dayahtikoong  owh  Jesus  enewh  oogeen,  kuhya  oogeen 
oowedegequaunene,  owh  Mary  wewun  owh  Cleophas,  kuhya 
owh  Mary  Magdalene. 

26  Jesus  dush  uhpe  wuhyahbuhmaud  enewh  oogeen, 
kuhya  enewh  kekenooahmahgunun  kahsahgeahjin  pashoo 
nebahwenid,  00-00  oogeenaun  enewh  oogeen,  Equa,wahbum 
kegwis! 

27  Me  dush  00-00  keenaud  enewh  kekenooahmahgunun, 
Wahbum  keguh!  Me  dush  ewh  uhpe  owh  kekenooah- 
mahgun  keezhewenaud  emuh  tebenuhwa  oowegewauming. 

28  Me  dush  Jesus  kekandung  ahzhuh  kuhkenuh  ahnooj 
gagoo  kedebishkoosag,  chedebishkoosag  ewh  oozhebeegun, 
00-00  ekedoo,  Nekishkahbahgwa. 

29  Keahtamahgud  dush  ween  ewh  oonahgun  mooshke- 
nabeeg  ewh  shewahboo :  uhpe  dush  kahmooshkenabahtoo- 
waud  ewh  iskahebaun  ewh  shewahboo,  keahtoowaud  emuh 
hysoping,  keenenuhmoowahwaud  emuh  oodoonening. 

30  Uhpe  dush  owh  Jesus  kahoodahpenung  ewh  shewah¬ 
boo,  keekedoo,  Kezhechegahda :  kahnuhwuhgequanid  dush, 
oogepuhgedenaun  enewh  oojechaugwun. 

31  Egewh  dush  Jewyug,  cheahgoodasenook  enewh 
weyowemaun  emuh  ahzhedayahtikoong  magwah  aunwabe- 
kezheguk,  kezhetahwine-kezhegud  suh  ewh  (kekechetwah- 
wandahgwud  suh  ewh  aunwabe-kezhegud),  oogenundoo- 
dahmahwahwaun  enewh  Pilateiin  ewh  chepookookahda- 
oomind  chemahjewememind  dush. 

32  Kepeezhahwug  dush  ween  egewh  shemahgunishug, 
oogepookookahdagahnahmahwaun  enewh  netum,  kuhya 
enewh  bakahnezenejin  kahweejeahgwahquahoominjin. 

33  Uhpe  dush  pahnahzekahwahwaud  enewh  Jesusun, 

kewahbuhmahwaud  dush  ahzhuh  keneboonid,  kahween 
oogepookookahdagahnahmahsewaun. 

34  Pazhik  dush  shemahgunish  oogepuhjebahwaun  ewh 
shemahgun  emuh  oopemayowening,  kazhetena  dush  emuh 
keoonjejewun  ewh  misquee  kuhya  ewh  nebee. 

35  Owh  dush  kahwahbundung  kedebahjemoo,  dabwa- 
mahguddene  dush  ween  oodebahjemoowin:  ookekandaun 
dush  ewh  dabwad,  kenuhwah  chedabwayanduhmag. 

3 6  Oonoo  dush  keezhewabudoon  chedebishkoosag  ewh 
oozhebeegun,  Kah  kuhnuhga  pazhik  ookun  tahpookookuh- 
nunj  egahdasenene. 

37  Menuhwah  dush  pazhik  oozhebeegun  oo-oo  ekedoo- 
mahgud,  Oogahguhnuhwahbuhmahwaun  enewh  kahpuhje- 
bahwahwahjin. 

38  Kahishquahkummeguk  oonoo,  owh  Joseph  Arima- 
thaeaing  duhzhe-wenene,  wakekenooahmahgunemegood 
enewh  Jesusun,  keemooj  dush  ween  goo,  kekoosaud  enewh 
Jewyun,  kepenundoodahmoowaud  enewh  Pilateiin  chemah- 
jewetood  ewh  ooweyow  owh  Jesus:  oogepuhgedenuhmah- 
goon  dush  enewh  Pilateiin.  Kepeezhah  dush,  kuhya  ooge- 
mahjewetoon  ewh  ooweyow  owh  Jesus. 

39  Kepeezhah  dush  kuhya  owh  Nicodemus,  owh  wah- 
yashkud  kahpenaunzekahwaud  enewh  Jesusun  magwah 
tebekudenig,  oogepeeton  dush  ewh  myrrh  kuhya  aloes 
tahgoonegun,  koonemah  ningoodwauk  tebahbishkoojegun. 

40  Oogeoodahpenahnahwah  weyow  Jesus  oogewewuh- 
quaginahnahwah  emuh  pepuhgewuhyahneginoong ;  ketuh- 
goo-ahto.owaud  dush  enewh  menoomahgoojegunun,  debish- 
koo  azhechegawaud  egewh  Jewyug  uhpe  wahningwahega- 
wahjin. 

41  Emuh  kahduhzhe-ahgwahquahoond  keduhgoomah- 
gud  ewh  ketegaunans  ;  kuhya  emuh  ketegaunansing  ewh 
washke-oozhechegahdag  chebaguhmig,  kah  wekah  ahweyah 
keahsahsegoobun  emuh. 

42  Me  emuh  keahsahwaud  enewh  Jesusun  cheahyahnid 
magwah  wahwazhetuhmoowaud  egewh  Jewyug  ewh  ookuh- 
bekoosa-wekoondewinewaun,  pashoo  muh  keahyahmahgud 
»ewh  chebaguhmig. 


CHAP.  XX. 

EEK  EZ  H AB  kahishquah-aunwabe-kczheguk 
wah  wahbung,  kepeezhah  owh  Mary  Magdalene  emuh 

chebaguhmigoong,  oowahbundaun  dush  ewh  ahsin  akoone- 
gahdag  emuh  chebaguhmigoong. 

2  Me  dush  kepemebuhtood,  keezhaud  dush  enewh 
Simon  Peterun,  kuhya  enewh  pakahnezenejin  kekenooah- 
mahgunun,  kahsahgeahjin  owh  Jesus,  00-00  dush  oodenaun,, 
Oogemahjewenahwaun  enewh  Tabaninganejin  oonje  che¬ 
baguhmigoong,  kah  dush  nekekanduhsemin  debe  kahahsah- 
wahgwan. 

3  Me  dush  kemahjaud  owh  Peter,  kuhya  owh  pakah- 
nezid  kekenooahmahgun,  keezhahwaud  dush  emuh  cheba¬ 
guhmigoong. 

4  Nuhyazh  edush  keenepemebuhtoowug  ewh  weejinde- 
waud:  owh  dush  pakahnezid  kekenooahmahgun  oogeane- 
mishkahwaun  enewh  Peterun,  netum  edush  ketuhgwishin 
emuh  chebaguhmigoong. 

5  Kenahwataud  dush,  oowahbundaunun  enewh  puhpuh- 
gewuhyauneginoon  ahyahtanig,  kah  dush  kepeendegase. 

6  Simon  Peter  dush  petuhgwishin  penoopenuhnegood,. 
kepeendegad  dush  emuh  chebaguhmigoong,  oowahbundaun¬ 
un  dush  enewh  puhpuhgewahyauneginoon  ahyahtanig. 

7  Ewh  dush  wahbishkegin  kahwewuhqua-debabezoo- 
pun,  kahween  mahmahwe  keahtasenoon  emuh  ahyahtanig 
enewh  puhpuhgewuhyauneginoon,  puhkaun  goo  ningooche 
keahta  tatebuhbetag. 

8  Me  dush  kepeendegad  owh  bakahnezid  kekenooah¬ 
mahgun,  owh  netum  kahtuhgwishing  emuh  chebaguhmig¬ 
oong,  oogewahbundaun  dush,  kuhya  kedabwayandum. 

%  9  Kah  muh  muhshe  oogekekanduhsenahwah  ewh  oozhe- 

beegun,  ewh  cheenandahgoozenid  Jesusun  cheahbejebahnid. 

10  Nayaub  dush  kekewawug  egewh  kekenooahmah- 
gunug. 

1 1  Mary  dush  kenebahwe  cheguhyeee  emuh  chebaguh¬ 
migoong,  ahgwahjuhyeee  kemahwid:  magwah  m^hwid, 
kenuhwatah,  keenahbid  emuh  chebaguhmigoong. 

12  Medush  wahbuhmaud  neezh  enewh  angenun  wah- 
bishkekoonuhyanid  nuhmuhduhbenid,  pazhik  anequasing, 
kuhya  pazhik  emuh  azhesittasing  kahduhzhe-shingeshing- 
oomahgukebun  ooweyow  owh  Jesus. 

13  O0-00  dush  oodenahwaun,  Equa,  ahneeshwin  mah- 
weyun?  O0-00  dush  oodenaun,  Oogemahjewenahwaun 
enewh  Nindoogemaumun,  kah  dush  ninkekanduhse  tebe 
keahsahwahgwan. 

14  Uhpe  dush  00-00  kahekedood,  kequakekahbahwe,, 
oowahbuhmaun  dush  enewh  Jesusun  nebahwenid,  kah  dush 
oogekekanemahseen  Jesusun  ahwenid. 

15  Jesus  dush  00-00  oodenaun,  Equa,  ahneeshwin  mah~ 
weyun?  Ahwanan  nanduhwahbuhmud  ?  Ween  dush, 
Ketega-wenenf wedoog  mahbuh,  keenandum,  00-00  dush  oo¬ 
denaun,  Nindoogemaum,  kishpin  kemahjewenud,  weenduh- 
moowishiri  debe  keahsahwudan,  ningahmahjewenah  dush. 

1 6  Jesus  dush  00-00  oodenaun,  Mary  !  Kequakekah- 
bahwe  dush,  00-00  oodenaun,  Rabboni !  mesuh  00-00  eke- 
doong  kakenooahmahgayun. 

17  Jesus  dush  00-00  oodenaun,  Kagoo  taungenishekan, 
kah  muh  muhshe  ningeezheoombishkahse  ewede  anduhzhe- 
ahyaud  owh  Noos,  ezhaun  suh  goo  egewh  nejekewaug  00- 
00  dush  ezheh,  Nindezheoombishkahnun  owh  Noos  kuhya. 
kenuhwah  Koosewah,  Nekezha-Muhnedoom  kuhya  kenuh- 
wah  ke-Kesha-Muhnedoomewah. 

18  Mary  Magdalene  oogepeweenduhmoowaun  enewh 
kekenooahmahgunun  ewh  kewahbuhmaud  enewh  Tabanin- 
ganejin,  kuhya  oonoo  keegood. 

19  Uhpe  dush  kahoonahgooshenig  kahishquah-aunwabe- 
kezhegudenig,  uhpe  kekebahquahegahdag  enewh  ishquaun- 
damun  emuh  kahduhzhe-mahoonjeedewaud  egewh  keke- 
nooahmahgunug,  oonje  koosahwaud  enewh  Jewyun,  kepee- 
zhah  owh  Jesus,  kenebahwe  emuh  nahwuhyeee  ahyahwaud, 
00-00  dush  oodenaun,  Pezaunewawin  ahyahmook. 

20  Uhpe  dush  00-00  kahekedood,  oogewahbundahaun 
enewh  ooneenjeen,  kuhya  ewh  oopemaweyow.  Kemooje- 
gezewug  dush  egewh  kekenooahmahgunug  uhpe  wuhyah- 
buhmahwaud  enewh  Tabaninganejin. 

21  Menuhwah  dush  00-00  oogeenaun  owh  Jesus,  Ah¬ 
yahmook  ewh  pezaunewawin,  Kahezheezhenahzhahood  owh 
Wayoosemind  mesuh  kuhya  neen  azheezhenahzhahoon- 
enuhgoog. 

22  Uhpe  dush  00-00  kahekedood,  oogepootahnaun,  00- 
00  dush  oodenaun,  Oodahpenik  owh  Pahnezid  Oojechaug. 

23  Ahwagwanug  wuhyabenuhmahwahwagwan  enewh 
oomujjeezhewabezewinewaunwabenuhmahwahwug  suh,  Ah¬ 
wagwanug  dush  manjemenahmahwahwagwan  enewh  00- 
mujje-ezhewabezewinewaun,  minjemenahmahwahwug  suh. 

24  Thomas  dush  pazhik  egewh  metauswe-ahshe-neezh 


337  y 


ST.  JOHN. 


kekenooahmahgunug,  owh  Didymus  kahezhenekahzood, 
kahween  ahyahsebun  uhpe  Jesus  kepeezhaud. 

25  Egewh  dush  bakahnezejig  kekenooahmahgunug  00- 
00  oogeenahwaun,  Ningewahbuhmahnaun  owh  Tabaningad. 
O0-00  dush  ween  oogeenaun,  Kishpin  pwah-wahbunduh- 
mahwug  emuh  ooneenjeeng  ewh  kahenishkahgood  enewh 
suhguhegunun,  kuhya  pwah-ezheneenjeneyaun  emuh  ke- 
pahgoonashkahgood  enewh  suhguhegunun,  kuhya  pwah- 
ezheneenjeneyaun  emuh  oopemaweyowing,  kahween  ningah- 
dabwatunse. 

26  Kahswahsoongoonahguk  menuhwah  peendig  kemah- 
oonjeedewun  enewh  ookekenooahmahgunun,  kuhya  ween 
Thomas  keduhneze :  ketuhgwishin  dush  owh  Jesus  mag- 
wah  kebahquahegahdag  enewh  ishquandamun,  kenebahwe 
dush  nahwuhyeee  ahyahwaud,  00-00  dush  keekedoo,  Ah- 
yahmook  ewh  pezaunewawin. 

27  Me  dush  00-00  keenaud  Thomasun,  Peezheneenje- 
nin,  wahbundun  dush  enewh  neneenjeen  :  peezhenekanin 
dush  kuhya  ezheneenjeenin  emuh  noopemaweyowing  :  ka- 
goo  dush  ween  ahgoonwatunkan,  dabwayandun  suh  goo. 

28  Thomas  dush  oogenuhquatuhwaun,  00-00  keenaud, 
Nindoogemaum  kuhya  ne-Kesha-Muhnedoom. 

29  Jesus  dush  00-00  oodenaun,  Thomas,  kewahbuhme- 
yun,  kedoonjedabwayandum :  shahwandahgoozewug  egewh 
kahwahbunjegasigoog,  dabwayanduhmoowaud  dush  ween 
goo. 

30  Kagate  dush  nebewah  pakaunukin  mahmaundahwe- 
jegunun  oogeahnookeenun  owh  Jesus  emuh  anahsuhmenid 
ookekenooahmahgunun  oomah  muzzeneeguning  wazhebee- 
gahdasenoogin. 

31  Oonoo  dush  oozhebeegahdanoon  chedabwayanduh- 
mag  Jesus  cheahwid  owh  Christ,  Oogwissun  owh  Kesha- 
Muhnedoo  ;  ewh  dush  dabwayanduhmag  cheahyahmag  ewh 
bernahdezewin  emuh  oodezhenekahzoowining. 

AH1SHQUAH-KUMMEGUK  oonoo,  menuhwah  00- 


Pv  gewahbundahaun  enewh  ookekenooahmahgunun  ewh 
tebenuhwa  ooweyow  ewede  Tiberias  azhenekahdag  keche- 
gummeeng  ;  00-00  suh  dush  keezhewahbunduhewa. 

2  Mahmahwe  keahyahwug  owh  Simon  Peter,  kuhya 
Thomas  Didymus  azhenekahzood,  kuhya  owh  Nathaniel 

Canaing  Galilee  duhzhe  oodanaung  kahoonjebaud,  kuhya 
Zebedee  oogwissun,  kuhya  neezh  pakaunezenejin  ookeke- 
nooahmahgunun. 

3  Simon  Peter  00-00  oodenaun  enewh,  Nindahweke- 
goongeka.  Oo-oo  dush  oodegoon  enewh,  Kegahweeje- 
wegoo  kuhya  nenuhwind.  Keuhnesahguhumoog  dush,  ka- 
zhetena  kepoozewug  emuh  nahbequauning,  ewh  dush 
tebikuk  kah  gagoo  oogenetoosenahwah. 

4  Uhpe  dush  zhuhyegwah  kahwahbunenig,  Jesus  kene- 
bahwe  ewede  chegebeeg  :  egewh  dush  kekenooahmahgunug 
kah  ween  oogekekanemahsewaun  ewh  ahwenid  Jesusun. 

5  Jesus  dush  oo-oo  oodenann,  Ahbenoojewedoog,  kedah- 
yahnahwah  nuh  meejim  ?  Oo-oo  dush  oogeenahwaun,  Kah. 

6  Oo-oo  dush  oogeenaun,  Kechenikaung  enuhkayah  pah- 
koobe-wabenik  ahgwahbenahgun  kegahmekahnahwah  dush. 
Oogepahkoobe-wabenahwaun  dush,  kah  dush  kekushkeoo- 
sewug  chewekoobenahwaud,  apeech  bahtuhyeenid  enewh 
gegooyun. 

7  Me  dush  owh  kekenooahmahgun  enewh  kahsahgeah- 
jin  owh  Jesus  oo-oo  oogeenaun  enewh  Peterun,  Mesuh  owh 
Tabaningad  :  uhpe  dush  Simon  Peter  kahnoondung  Taba- 
ningad  cheahwid,  oogekechepezoon  ewh  gegoongeka  pese- 
koowahgun,  (pinguhshahgedegoobun  muh),  keahpuggezoo 
dush  emuh  kechegummeeng.  * 

8  Egewh  dush  ahnind  kekenooahmahgunug  ketuh- 
gwishenoog  emuh  nahbequaunansing ;  (kah  muh  wahsuh 
nahwij  keahyahsewug,  koonemah  neezhwauk  duhsoonik), 
geweekoobenahwaud  enewh  ahgwahbenahgunun  kuhya 
enewh  gegooyun. 

9  Uhpe  dush  kahkuhbahwaud,  oogewahbundahnahwah 
ewede  ewh  ahkuhkunzha-ishkoota,  kuhya  oogeje-shkoota 
gegooyun  ahyahnid,  kuhya  buhquazhegun. 

10  Jesus  dush  oo-oo  oodenaun,  Peezh  ahnind  gegooyug 
noongoom  kahnesagoog. 

11  Simon  Peter  dush  kekoope  keahgwahberihudMush 
enewh  ahgwahbenahgun  mooshkenanid  enewh  keche  gegoo¬ 
yun,  ningoodwauk  ahshe  nahnemeduhnuh  ahshe  neswe  : 
ahnooween-goo  oo-oo  keeshenoowaud,  kahween  kepegoosh- 
kahse  owh  ahgwahbenahgun. 

12  Jesus  dush  oo-oo  oodenaun,  Umba  peweseneyook. 
Kah  dush  ahweyah  anduhchewaud  egewh  kekenooahmah¬ 
gunug  keenanduhse  oo-oo  cheezhekuhgwajemaud,  Ah- 

wanan  keen  ?  kekekanemahwaud  ewh  ahwid  owh  Tabanin- 
gad, 

13  Me  dush  kepeezhaud  owh  Jesus,  keoodahpenaud 
enewh  buhquazhegunun  kemeenaud  dush,  kuhya  enewfa 
gegooyun. 

14  Mesuh  noongoom  nesing  kewahbundahaud  owh 
Jesus  enewh  kekenooahmahgunun  ewh  tebenuhwa  weyow 
uhpe  kahahbejebaud. 

15  Uhpe  dush  kahishquah-wesenewaud,  Jesus  oo-oo» 
oodenaun  enewh  Simon  Peterun,  Simon,  wagwissemik  owh 
Jonas,  ahwahshema  nah  kesahgeh  dush  ween  oogoo?  Oo~ 
00  dush  oogeenaun,  Aahe,  Tabaningayun  ;  kekekanim  ewfe. 
sahgeenaun.  Jesus  dush  oogeenaun  enewh,  Ahshum  egewh 
nemahnishtahnisheensemug. 

1 6  O0-00  dush  menuhwah  oodenaun,  me  goo  neezhing,, 
Simon,  wagwissemik  owh  Jonas,  kesahgeh  nuh  ?  Peter  dush 
00-00  oodenaun,  Aahe,  Tabaningayun ;  kekekanim  ewh 
sahgeenaun.  O0-00  dush  oodenaun,  Ahshum  egewh  ne- 
mahnishtahnishemug. 

17  Medush  menuhwah  00-00  keenaud,  me  goo  nesingf 
Simon,  wagwissemik  owh  Jonas,  kesahgeh  nuh  ?  Kekush- 
kandum  dush  owh  Peter  nesing  keegood.  Kesahgeh  nuh  ? 
O0-00  dush  oogeenaun,  Tabaningayun  kekekandaunun 
kuhkenuh  enewh  uhyeeen  ;  fkekekanim  ewh  sahgeenaun^ 
Jesus  dush  00-00  oodenaun,  Ahshum  nemahnishtahnishe- 
mug. 

18  Kagate,  kagate,  kedenin,  Uhpe  washke-bemahdeze- 
yunbun,  kekeche-penedezoonahbun,  kuhya  ananduhmun 
kegepahbahmoosa  :  uhpe  dush  kekekahyun,  kegahshebe- 
nikan,  pakahnezid  dush  kegahkechepenik,  kegahezhewenik 
dush  emuh  kaenanduhsewun. 

19  Mesuh  kahoonjeekedood,  kedebahdoodung  ewh  kae- 
nahpenad  cheoonjepeshegandahgooaud  Kesha-Muhnedoon.. 
Uhpe  dush  00-00  kahekedood,  oodenaun  Peterun,  Noope- 
mihzheshin. 

20  Peter  dush,  uhnequakekahbahwid,  oogewahbuhmauii 
enewh  kekenooahmahgunun  kahsahgeahjin  owh  Jesus  che- 
noopenuhnegoowaud  ;  me  owh  kahahsooshing  emuh  00- 
kahkegunauning  magwah  oonahgooshe-wesening,  00-00 
dush  kahekedood,  Tabaningayun,  ahwanan  owh  bahyah- 
tahik  ? 

21  Peter  dush  wuhyahbuhmaud  enewh,  oogeenaun 

Jesusun,  Tabaningayun,  ahneen  dush  kaezhechegad  mah- 
buh  ? 

22  Jesus  dush  oodenaun,  Kishpin  enanemug  cheduh- 
nezid  nahnauzh  chetuhgwishenaun,  wagoonan  keen  kaoon- 
jepahbahmanduhmunbun?  Noopenuhzheshin  keen. 

23  Me  uhpe  kahsuhswashkahmahguk  maunduh  eke- 
doowin  emuh  kahahyahwaud  egewh  wawejekewaindejig, 
ewh  cheneboosig  owh  kekenooahmahgun  :  kahsuh  Jesus 
oogeenahseen,  kahween  tahneboose ;  ewh  atuh,  Kishpin 
enanemug  cheduhnezid  nahnauzh  goo  tuhgwishenaun, 
wagoonan  keen  kaoonjepahbahmanduhmunbun  ? 

24  Me  owh  kekenooahmahgun  dabahdoodung  oonoo 
uhyeeen,  kuhya  kahoozhebeiing  oonoo  uhyeeen  :  kekekan- 
dahmin  edush  ewh  dabwamahgudenig  oodebahjemoowin. 

25  Keche-nebewah  pakahnukkin  Jesus  kahezhechegaj in, 
kishpin  oozhebeegahdagebun  kuhkenuh  auduhching,  kah¬ 
ween  tahgetabushkenasenoon  maunduh  uhkee  enewh 
muhzeneegunun  kageoozhebeegahdagebuneen.  Amen. 


& 

EWH  netum  muhzenuhegun  kahoozhetooyaun,  O  The- 
ophilus,  ningeahyahjemah  owh  Jesus  kahmahje-ezhe- 
chegad  kuhya  kahmahje-kekenooahmahgad. 

2  Peenish  ewh  kezheguk  uhpe  keezheoodahpenind 
ewede  ishpeming,  kahishquah-kuhgaunzoomaud  emuh 
Keche-Oojechaugoong  enewh  apostleun,  kahwahwanah- 
buhmahjin  : 

3  Me  suh  enewh  kahwahbunduhahj in  ewh  tebenuhwa 
weyow  bamahduk,  kahishquah-kootuggandung,  oonjedah 
chenesittahwenahwahnid,  kewahbuhmegood  enewh  neme- 
duhnuh  duhsoogoon,  keduhzhindung  dush  enewh  uhyeeen 
dabandahgwukkin  emuh  oodoogemahwewining  owh  Kesha- 
Muhnedoo  : 

4  Magwah  dush  weejewaud,  oogeenaun  cheoonj email- 
jahsenid  emuh  J erusaleming,  chebeetoonid  dush  oowah- 
weendahmahgawin  owh  Wayoosemind,  kahenettuhweyag. 

5.  John  muh  kagate  kebaptizooewa  nebe  keahyood 
kenuhwah  dush  ween  kegahbaptizoomegoom  emuh  Keche- 
Oojechaugoong,  kahween  nebewah  duhsoogoon  kayahbe. 

6  Uhpe  dush  kahpemahwunjeedewaud,  oogeguhgwaje- 
mahwaun,  00-00  keenahwaud,  Tabaningayun,  me  null 
noongoom  debishkoosag  nayaub  chemeenud  owh  Israel 
ewh  oogemahwewin  ? 

7  O0-00  dush  oogeenaun,  Kahween  kenuhwah  kede- 
nandahgoozeseem  chekekanduhmag  enewh  kezhegudoon, 
kahahtood  owh  Wayoosemind  emuh  tebenuhwa  oomush- 
kahwezewining. 

8  Kegahoodahpenahnahwah  dush  ewh  mushkahwezewin, 
uhpe  keoodissenag  owh  Keche-Oojechaug :  kegahdebah- 
jemim  dush  emuh  Jerusaleming,  kuhya  kuhkenuh  ane- 
gookwaug  Judaea,  kuhya  Samaria,  kuhya  nahnauzh  wuh- 
yaquahkummegaug  uhkee. 

9  Uhpe  dush  oonoo  kahekedood,  magwah  keguhnuh- 
wahbuhmegood  enewh,  keoombishkahbenah,  keoodahpene- 
good  ewh  ahnuhquud  chewahbuhmegoosig  enewh  keke- 
nooahmahgunun. 

10  Magwah  dush  kezhegoong  enuhkuhkayah  enahbe- 
waud  kahoombishkahnid,  benuh,  kepenebahwewun  emuh 
ahyahwaud  neezh  enenewun  wahyahbishkekoonuhyanejin  ; 

1 1  Oo-oo  dush  keegoowaud,  Galileenaung  duhzhe  enene- 
wedoog,ahneeshwin  nebahweyag kezhegoong  enuhkuhkayah 
enahbeyag  ?  Wah-owh  Jesus,  kahoodahpenuhmahgooyag 
keezheweenind  ewede  Keche-Kezhegoong,tahpeezhah  oo-oo 
kapeezhenahgoozid  debishkoo  noongoom  azhewahbuhmag 
ezhaud  ewede. 

12  Me  dush  keezhekewawaud  emuh  Jerusaleming, 
keoonjemahjahwaud  emuh  wahjewing  Olives  azhenekah- 
dag,  cheguhyeee  emuh  Jerusaleming,  menik  kabemoosange- 
bun  aunwabe-kezheguk  keahpeechahmahgud. 

13  Uhpe  dush  kahpeendegawaud,  ishpemesuhgoong 
keezhahwug.  emuh  andahwaud  owh  Peter,  kuhya  James, 
kuhya  John,  kuhya  Andrew,  Philip,  kuhya  Thomas,  Bar¬ 
tholomew,  kuhya  Matthew,  James  oogwissun  owh  Alpheus, 
kuhya  Simon  Zelotes,  kuhya  Judas  wejekewaun  owh  James. 

14  Oogoo  kuhkenuh  keaunwahjewug  mahmahwe 
chemekinduhmoowaud  ewh  ahnuhmeahwin,  kuhya  nun- 
doodahmahgawin,  keweedookahgoowaud  enewh  equawun, 
kuhya  enewh  Maryun  oogeen  owh  Jesus,  kuhya  enewh 
wejekewaun. 

15  Uhpe  dush  oonoo  kezhegudoon,  kepuhsegwe  owh 
Peter  emuh  nesuhwuhyeee  ahyahwaud  egewh  kekenooah- 
mahgunug,  keekedoo,  (ningoodwauk-ahshe-neeshtuhnuh 
keduhchedooganug  egewh  kahmahwunjeedejig.) 

16  Enenewedoog  nejekewaedoog,  enandahgwud  chede- 
bishkoosamahguk  ewh  oozhebeegawin,  kezhah  kahekedoo- 
goobunan  owh  Kache-peenezid-Oojechaug  emuh  oodooning 
owh  David,  keduhzhemaud  enewh  Judasun,  owh  kahkeke- 
noowenaud  enewh  kahtuhkoonahnejin  enewh  Jesusun. 

1 7  Ween  muh  ketahquahkoonahpun  kenuhwind  anduh- 
zhe  ahyahyung,  kemeenahpun  dush  maunduh  kebuhmeetah- 
gawinenahnin. 

18  Wah-owh  suh  oogekishpenuhtoon  pazhik  uhkeens 
kahahtah wad  ewh  muj j eezhe wabezewine-tebahahmahgoo- 
win,  keahnimikossa  kepaushkej  eeshkah,  kesahgej  esanig 
kuhkenuh  oonuhgishemun. 

19  Oogekekandahnahwah  suh  kuhkenuh  wahdatoojig 
emuh  Jerusaleming ;  mesuh  wanjeezhenekahdag  emuh 

tebenuhwa  oodinwawinewaung,  Aceldama,  mesuh  aneke- 
nootahming,  masquewuhkummegaug. 

20  Ezhebeegahda  muh  emuh  kechetwah-nuhguhmoo- 
wine-muhzeneeguning,  Mahnoo  tahpezheshigwuhtane  ewh 
oowegewaum,  kuhya  kahween  ahweyah  tahdahse  emuh ; 
kuhya  oonegaunandahgoozewin  bakahnezid  oogahoodah- 
penaun. 

21  Oogoo  dush  enenewug  kahweejewenungoog  kuhke¬ 
nuh  oonoo  kezhegudoon  menik  kahsahsahguhung  kuhya 
kahpuhpeendegad  owh  Tabaningad  Jesus  emuh  ahyahyung, 

22  Oonjemahjesag  uhpe  kebaptizooewad  owh  John, 
nahnauzh  ewh  kezheguk  uhpe  keoombishkahwenahmah- 
gooyung,  enandahgwud  pazhik  cheahnoonind  cheweedoo- 
koonung  chedebahdooduhmung  ewh  oodahbejebahwin. 

2 3  Oogeahsahwaun  dush  neezh,  Joseph  owh  Barsabas 
azhenekahzood,  owh  Justus  kahtuhgoo-weenzood,  kuhya 
dush  owh  Matthias. 

24  Medush  keahnuhmeahwaud  00-00  keekedoowaud, 
Keen,  Tabaningayun,  kakanduhmun  enewh  oodaewaun 
kuhkenuh  bamahdezejig,  wahbunduhewan  ahwanan  egewh 
neezh  kahwahwanahbuhmud, 

25  Cheoodahpenung  maunduh  buhmeetahgawin  kuhya 
apostle-ahnookewin,  owh  Judas  kahoonjepuhkataud,  che- 
ezhaud  emuh  anandahgoozid  cheezhahpun. 

26  Oogemeegewanahwah  dush  enewh  oomuzzeneegauns- 
emewaun  ;  oomuzzeneegaunsun  dush  owh  Matthias  ke- 
pungesinene  ;  ketuhquahkooze  dush  ween  emuh  ahyah- 
waud  egewh  metauswe-  ahshe-pazhik. 

CHAP.  II. 

UHPE  dush  kahtapuhgummeahyahmahguk  Pentecost 
kezhik,  pazhikwunoong  keduhzhemahwunj eedewug 
kuhkenuh. 

2  Chasekah  dush  keoondwawamahgud  ewede  Kezhe- 
goongdebishkoo  kache-muhtwayahnemukin,  kuhkenuh  dush 
kemooshkenamahgud  ewh  wegewaum  emuh  kenuhmuhduh- 
bewaud. 

3  Oogewahbundahnahwah  dush  nesuhwahkoodanuhnew- 
emaun  ishkootang  enahbuhmenahgwukkin,  keahbahpish- 
kahgoowaud  kuhkenuh  anduhchewaud. 

4  Kuhkenuh  dush  oogemooshkenashkahgoowaun  enewh 

Keche-Oojechaugwun,  kemahje-kekedoowaud  f)akaunnuk- 
kin  inwawinun,  ewh  egoo  kahezhepuhgedenahmahgoowaud 
.enewh  Oojechaugwun  chekekedoowaud. 

5  Keahyahwug  suh  andahjig  emuh  Jerusaleming,  Jew- 
yug  manoo-ahnuhmeahjig  enenewug,  kahoonjebahjig  menik 
ahnahmekezhik  papukkaun  azheweenzoojig  ahnishenahbag. 

6  Uhpe  dush  kahsuhswayahjemootahming,  kepemah- 
wunjeedewug  egewh  bamahdezejig  kekeche-mahmahkah- 
danduhmoog  dush,  anduhchewaud  muh  enenewug  ooge- 
enetahwahwaun  inwanid  ewh  anwawaud. 

7  Kemahmahkahdanduhmoog  kuhya  kewahwuhnan- 
duhmoog  kuhkenuh,  oo-oo  dush  keedewaud,  Benuh,  kah 
nuh  ween  Galileeng  duhzhe  wenenewesewug  kuhkenuh 
oogoo  kakedoojig  ? 

8  Ahneen  dush  wanjeenetuhwungwah  kuhkenuh  anduh- 
cheyung  inwawaud,  ewh  anwayung  kahoonjenegeyung  ? 

9  Parthia-wenenewug,  kuhya  Medug,  kuhya  Elamitug, 
kuhya  egewh  anduhnuhkeej ig  emuh  Mesopotamiaing, 
kuhya  emuh  Judaeaing,  kuhya  Capadociai'ng,  kuhya  Pon- 
tusing,  kuhya  Asiamg. 

10  Phrygiaing,  kuhya  Pamphyliaing,  Egypting,  kuhya 
Lybiaing  anuhkakummig  Cyrene,  Roming  wanjejig  mayug- 
ezejig,  Jewyug  kuhya  kahquakeejig. 

1 1  Cretug  kuhya  Arabianug,  kenoondahwahnahnig  ewh 
anwayung  inwawaud,  debahduhduhmoowaud  oomahmaun- 
dah-ahnookewinun  owh  Kesha-Muhnedoo. 

12  Kuhkenuh  dush  kemahmahkahdanduhmoog,  kuhya 
kequenuhweenanduhmoog,  oo-oo  dush  keedewaud,  Wagoo- 
doogwanedoog  maunduh  ? 

13  Ahnind  dush  oogebahpenoodahwahwaun,  00-00 
keekedoowaud,  Oogoo  enenewug  oomooshkenashkahgoo- 
nahwah  ewh  washke-oozhechegahdag  shooweminahboo. 

14  Peter  dush  keweejekahbahwetahwaud  enewh  me- 
tauswe-ahshe-pazhik,  kekechekezhewa,  00-00  dush  keenaud, 
Judaeaing  duhzhe-enenewedoog,  kuhya  kuhkenuh  kenuhwah 
wahdatooyag  emuh  Jerusaleming,  00-00  kekanduhmoog, 
kuhya  bezindahweshig  akedooyaun  : 

1 5  Kah  gooshah  oogoo  kewushquabesewug,  ewh  ween 
uhyenanemagwah,  pejenug  muh  ween  nesoo-tebahegunag 
noongoom  kezheguk. 

16  Mesuh  maunduh  kahekedoogoobunan  owh  aunwah- 
jega-wenene  Joel: 

17  Tafcpuhgumme-ahyahmahgud  suh  uhpe  ishquah- 
kezheguk,  ekedoo  owh  Kesha-Muhnedoo,  ningahsegenuh- 
mahwaug  owh  Ninjechaug  kuhkenuh  wahyahsewejig 
tahaunwahjegawug  dush  egewh  kegwissewaug  kuhya  kedah- 
nisewaug,  kedooshkenegemewaug  oogahwahbundahnahwah 
enewh  wazhebahbundahmoowinun,  kuhya  keduhkewanzee- 
mewaug  tahenahbunduhmoog  enewh  enahbunduhmoo- 
winun : 

18  Uhpe  dush  oonoo  kezhegudoon  ningahsegenuhmah- 
waug  ninjechaug  egewh  nebuhmeetahgunemug  kuhya 
egewh  nebuhmeetahgun-equamug,  tahaunwahjegawug  dush: 

19  Ningahwahbunduhewanun  enewh  mahmaundahwe- 
jegawinun  ewede  kezhegoong  ishpeming,  kuhya  kekenoo- 
wahjechegunun  oomah  uhkeeng  duhbusheesh,  misqueem, 
kuhya  ishkoota,  kuhya  paquanag  butta: 

20  Tahtebikkahbuhmenahgoozeah  owh  kezhike-keezis, 
kuhya  owh  tebike-keezis  misqueeng  tahezhenahgoozeah, 
chepwah  oojechesag  ewh  kache-ahpeetandahgwuk  kuhya 
quatahmegwuk  ookezhegudoom  owh  Jehovah  : 

2 1  Tahezhewabud  dush,  ahwagwan  kawahweenduhmoo- 
gwan  oodezlienekahzoowin  owh  Tabaningad  me  owh  kabe- 
mahje’fnd. 

22  Israel  duhzhe-enenewedoog  bezinduhmook  oonoo 
ekedoowinun  ;  Jesus  owh  Nazarething  duhzhe  enene,  owh 
kahwahbundahegooyag  Kesha-Muhnedoong  cheoonjebaud, 
oonje  mahmaundahwejegunun  kuhya  kekenoowahjeche- 
gunun,  enewh  kahezhechegad  keweedookahgood  enewh 
Kesha-Muhnedoon  emuh  anduhzhe-ahyahyag,  ewh  egoo 
azhekekanduhmag : 

23  Wah-owh,  pagedenegahzood  oonje  oodenanduhmoo- 
win  kuhya  kezhah  kahenahkoonegagoobunan  owh  Kesha- 
Muhnedoo,  kegetuhkoonahwah,  kuhya  anuhmeahsigoog 
ooneenjewaun  ahyooyag  kegeahgwahquahwahwah  kuhya 
kegenesahwah  : 

24  Enewh  Kesha-Muhnedoo  kahahbejebahahj in,  kahah- 
bahung  kahezhetuhkoobenegood  ewh  wahsuhgandahgwuk 
neboowin,  kah  muh  ween  keenandahgoozese  cheminjemene- 
goopun. 

25  Owh  muh  David  00-00  ekedoo  duhzhemaud  enewh, 
Negewahbuhmah  owh  Tabaningad  kahgenig  anahsuhme- 
kahbahweyaun,  nekechenikaung  muh  ahyah,  chemah- 
mauzheegoosewauri : 

346 


CHAP.  II. 


26  Mesuh  kahoonjemoojegedaayaun,  kuhya  nindanuh- 
newh  keoonjeoonahnegoozemahguk;  emuh  dush  ahpane- 
moowining  tahezheaunwabemahgud  neweyaus  : 

27  Kah  muh  kegahnuhguhnahse  owh  ninjechaug  ewede 
ahnahmuhkummig,  kah  dush  kegahpuhgedenuhmahwahse 
owh  Pahnezid  Kegwis  chewahbundung  ewh  bahnahdezewim 

28  Kegekekanduhmooh  enewh  bemahdezewine-mee- 
kunun ;  wahbuhmenaun  kaoonjemooshkenashkahgooyaun 
ewh  moojegezewin. 

29  Enenewedoog  nejekewaedoog  puggedenahmahwe- 
shig  wawane  cheguhnoonenuhgoog  duhzhemug  owh  koose- 
naun  David,  ahzhuh  suh  keneboo  kuhya  kepuggedanemah, 
ahtamahgud  dush  oochebaguhmig  oomah  anduhnuhkee- 
yung  nahnauzh  egoo  noongoom  kezheguk. 

30  Keaunwahjega-wenenewe  suh,  kekekandung  dush 
kewahweendahmahgood  enewh  Kesha-Muhnedoon  kemush- 
kuhwah-kezhewanid,  emuh  suh  kaezheoonejahnesid  kaoon- 
denaud  azheahyahmahguk  weyahsemah,  enewh  Christum 
chenuhmuhduhbenid  emuh  oodoogemah-wuhbewining ; 

31  Kezhah  dush  kewahbundung  00-00  oogeoonjeduh- 
zhindaun  oodahbejebahwin  owh  Christ,  ween  oojechaugwun 
kahween  kenuhguhduhmuhwahse  ewede  ahnahmuhkummig,. 
kah  kuhya  ooweyow  kebahnahdezemahgussene. 

32  Me  suh  enewh  Jesusun  kahahbejebahahjin  owh 
Kesha-Muhnedoo,  kahezhewahbunjegayaung  nenuhwind 
kuhkenuh. 

33  Ookechenekahning  dush  enewh  Kesha-Muhnedoon: 
keezheoombenegahzood,  kemeenegood  dush  enewh  Wayoo- 
semindjin  enewh  Keche-Oojechaugwun,  kahezhewahween- 
duhmahwindebun,  mesuh  wanje-segenuhmaHweyummingid, 
00-00  noongoom  wuhyahbunduhmag  kuhya  nwaunduhmag. 

34  Kah  muh  keche-kezhegoong  keezheoombishkahse 
owh  David:  ween  dush  ween  goo  00-00  ekedoo,  Owh  Taba- 
ningad  oogeenaun  enewh  Tabanemejin,  Nuhmuhduhbin 
keen  emuh  nekechenikaung, 

35  Peenish  chepuggedenuhmoonaun,  chetuhtuhkookah- 
nudwah  egewh  shaunganemikig. 

36  Me  suh  kaoonjequuhyukwanduhnemid  kuhkenuh 
enewh  oonejahnesun  owh  Israel,  owh  Kesha-Muhnedoo 
kepuggedenuhmahwaud  enewh  Jesusun  kahahgwahkwahag; 
kenuhwah,  chetebaninganid  kuhya  Christ  cheahwenid. 


347 


OODEZHECHEGAWINEWAH. 

37  Uhpe  dush  kahnoonduhmoowaud  oonoo,  kekeche- 
megooshkahjedaawug,  oo-oq  dush  keenahwaud  enewh 
Peterun  kuhya  ahnind  enewh  apostleun,  Enenewedoog 

‘kuhya  wejekewaemahdoog,  Ahneen  kaezhechegayaung? 

38  Peter  dush  00-00  oogeenaun,  Aunwanindezooyook, 
kuhya  baptizooegoozeyook  kuhkenuh  anduhcheyag  emuh 
oodezhenekahzoowining  owh  Jesus  Christ  chewabenemah- 
gooyag  kemujj  e-ezhewabezewinewah,  kegahmeenegoom 
dush  owh  Kache  peenezid-Oojechaug. 

39  Kenuhwah  muh  kemeenegoom  ewh  wahweendah- 
mahgawin,  kuhya  kenejahnesewaug,  kuhkenuh  dush  egewh 
wahsuh  ayahjig,  menik  kanundoomahjin  owh  Jehovah 
Kekesha-Muhnedoomenaun. 

40  Keche-nebewah  dush  pakaunukkin  ekedoowinun 
oogedebahj emootahwaun  kuhya  keezheguhgaunzoomaud, 
00-00  keenaud,  Oonjebemahjeegoozeyook  oogoo  noongoom 
bamahdezejig  kakebahdezejig. 

41  Me  dush  egewh  wawane  kahoodahpenungig  ewh 
oodekedoowin  kebaptizooahwug  :  ewh  edush  goo  kezheguk, 
kenesoo-metauswaukoosewug  egewh  kahtahquahnooninjig 
emuh  ahnuhmeahwining. 

42  Keaunwahjewug  dush  cheguhnuhwanduhmoowaud 
ookuhgequawinewah  egewh  apostleiig  kuhya  emuh  weeje- 
kewamdewining,  kebuhquabenahwaud  dush  buhquazhe- 
gunun,  kuhya  keahnuhmeahwaud. 

43  Oogepuhgummishkahgoonahwah  dush  ewh  sageze- 
win  kuhkenuh  bamahdezejig  :  nebewah  dush  mahmaundah- 
wejegunun  kuhya  kekenoowahjechegunun  oogeoozhetoo- 
nahwah  egewh  kekenooahmahgunug. 

44  Kuhkenuh  dush  egewh  duhyabwayandungig  kewee- 
jeendewug,  mahmahwe  dush  oogeahyahnahwah  ooduhyee- 
mewaun  ; 

45  Oogeahtahwahganahwah  dush  ootebenuhwaweze- 
winewah  kuhya  ooduhnookahjegunewah,  kemuhmeenah- 
waud  dush  kuhkenuh  enenewun,  ewh  azhemuhnazenid. 

46  Anduhsoo-kezheguk  dush  kepeezhemahwunjeede- 
wug  emuh  keche-ahnuhmea-weguhmigoong,  kebuhquabe¬ 
nahwaud  dush  enewh  buhquazhegunun  emuh  oowegewaum- 
ewaung,  kemeejewaud  dush  oomeejimemewah  emuh 
minwanduhmoo wining  kuhya  emuh  moojegedaawining. 

47  Wahwezhanemahwaud  dush  enewh  Kesha-Muhne- 
doon,  keminwanemegoowaud  dush  kuhkenuh  enewh  ba- 

348 


CHAR  III. 

mahdezenejin.  Owh  dush  Tabaningad  anduhsoo-kezheguk 
oogeduhgoo-ahsaun  emuh  ahnuhmeahwining  egewh  ba~ 
mahjei'ndjig. 

CHAR  III. 

OWH  dush  Peter  kuhya  John  keiihneweejeendewug 
keezhahwaud  ewede  keche-ahnuhmea-weguhmigoong 
uhpe  wajechesanig  cheahnuhmeahwaud,  me  ewh  shaungus- 
soo-tebahegun. 

2  Pazhik  dush  enene  kahahchahoosad  pahahkoo-negid 
kepemewenah,  oogeahsahwaun  dush  emuh  ishquaundame- 
wung  ewh  keche-ahnuhmea-weguhmig  ewh  Quahnauj  kah- 
ezhenekahdag,  chenundoodahmahwaud  gagoo  enewh 
paundeganejin  emuh  keche-ahnuhmea-weguhmigoong; 

3  Uhpe  dush  wuhyahbuhmaud  enewh  Peterun  kuhya 
Johnun  wepeendeganid  emuh  keche-ahnuhmea-weguhmig¬ 
oong,  oogenundooduhmahwaun  ewh  gagoo  chemeenegood. 

4  Peter  dush  ween  kuhya  John  oogeuhyeenzahbuhmah- 
waun,  oo-oo  keenahwaud,  Guhnuhwahbuhmeshenaum. 

5  Oogeguhnuhwahbuhmaun  dush,  keenandung  gagoo 
chewemeenegood  enewh. 

6  Medush  keekedood  owh  Peter,  Kahween  nindooshoo- 
neahmese  kah  kuhya  nindoooozahwahshooneahmese  : 
Ewh  atnh  ayahmaun  kemeenin  :  emuh  oodezhenekahzoo- 
wining  owh  Jesus  Christ  Nazareth  duhzhe  enene,  puhse- 
gween,  kuhya  bemoosan. 

7  Oogesuggeneenjenaun  ewh  ookecheneenj,  kepuhsegwe- 
benaud  dush :  bahbega  dush  enewh  oosittun  kuhya  oo- 
dahnekahwegunahnun  kemushkahwezemahgudenewun. 

8  Kahpuhsegwinjesad  dush  kenebahwe,  kuhya  kepah- 
bahmoosa  oogeuhneweejepeendegamaun  emuh  keche-ah¬ 
nuhmea-weguhmigoong  kepahpahmoosad,  kepemequaush- 
qwanid,  kemoojegahahmahzootahwaud  dush  enewh  Kesha- 
Muhnedoon. 

9  Kuhkenuh  dush  bamahdezejig  oogewahbuhmahwaun 
pahpahmoosanid  kuhya  moojegahahmahzootahwahnid  e- 
newh  Kesha-Muhnedoon  ; 

io  Oogekekanemahwaun  dush  ewh  ahwenid  owh  kah- 
nuhmuhduhbepun  emuh  Quahnauj -ishquandamewung  ewh 
ahnuhmea-weguhmig  puhgoosanjegagoobun ;  oogekeche- 

mahmahkahdandahnahwah  dush  kahdoodahwemind  enewh 
enenewun. 

1 1  Magwah  dush  owh  kahahchahoosad  enene  kahnooje- 
mooind  keminjemenaud  enewh  Peterun  kuhya  enewh 
Johnun,  kuhkenuh  egewh  ahnishenahbag  pemebuhtoowaud, 
kepemahwunjeedewaud  emuh  anduhzhe-ahyahnid,  emuh 
tasekauning  Solomon  ootasekaun  azhenekahdag  kekeche- 
mahmahkahdanduhmoowaud. 

12  Uhpe  dush  owh  Peter  kahwahbundung,  oogenuh- 
quatuhwaun  enewh  ahnishenahban,  Israel  duhzhe  enenewe- 
doog,  ahneeshwin  mahmahkahdanduhmag  00-00  ?  ahneesh- 
win  00-00  azheguhnuhwahbuhmeyaung,  debishkoo  nenuh- 
wind  tebenuhwa  nemushkahwezewinenaung  gamuh  pe- 
nahdezewinenaung  kahoonjeezheungid  wah-owh  enene  che- 
bemoosad  ? 

13  Ookesha-Muhnedoomun  owh  Abraham,  kuhya  owh 
Isaac,  kuhya  owh  Jacob,  Ookesha-Muhnedoomewaun  egewh 
kooseminahbuneeg,  oogepeshegandahgooaun  enewh  oobuh- 
meetahgunun  Jesusun;  me  owh  kahwabenag,  kuhya 
kahahgoonwayanemag  emuh  enahsuhmulibid  owh  Pilate, 
uhpe  kahenahkoonegad  chepuggedenaud. 

14  Kenuhwah  suh  kegeahgoonwayanemahwah,  owh 
Kache-Peenezid  kuhya  Manooezhewabezid,  kegenundah- 
wanemahwah  owh  nashewashkid  chepuhgedenahmahgoo- 

yag; 

15  Kegenesahwah  dush  owh  dabandung  ewh  bemah- 
dezewin,  mesuh  enewh  kahahbejebahahjin  owh  Kesha- 
Muhnedoo  ;  nenuhwind  suh  ningewahbungamin. 

16  Ween  oodoonoozoowining  kedabwayanduhmaung 
oodoonoozoowin  oonjemushkahweze  mahbuh  enene,  wuh- 
yahbuhmag  kuhya  kakanemag ;  aahe,  kedabwayanemind 
wah-owh,  wanjekuhyundahwezid  mahbuh  enene  enahsuh- 
muhbeyag  kenuhwah  kuhkenuh. 

1 7  Benuh  dush  nejekewaedoog,  nekekandaun  ewh  ke- 
kanemahsewag  kegeoonjeezhechegam,  debishkoo  kahezhe- 
chegawaud  egewh  kedoogemahmewaug. 

18  Oonoo  dushuhyeeen  kezhah  kahwahbunduhewagoo- 
bunan  owh  Kesha-Muhnedoo  emuh  oodoonening  kuhkenuh 
enewh  oodaunwahjega-wenenemun,  chekootuggandung  owh 
Christ,  mesuh  kahezhedebishkoosetood. 

19  Aunwanindezooyook  dush  ween  kenuhwah,  cheaun- 
jeegooyag,  chekuhseebeahmahgooyag  dush  enewh  kemujje- 

<ezhewabezewinewah,  cheoonjedebishkoosag  enewh  aunwa- 
bewine-kezhegudoon  oonje  anahsuhmuhbid  owh  Kesha- 
Muhnedoo  ; 

20  Oogahpeezhenahzhahwaun  dush  enewh  Jesus  Christ- 
un,  owh  kezhah  kahdebahjemootahmahgooyag  : 

2 1  Enandahgwud  suh  cheezheoodahpenind  ewede  keche- 
kezhegoong  peenish  debishkoosag  uhpe  kaaunjeegahdag 
kuhkenuh  uhyeeen,  debishkoo  kahekedoogoobunan  owh 
Kesha-Muhnedoo  emuh  oodoonening  kuhkenuh  enewh 
kachetwahwezenejin  oodaunwahjega-wenenemun,  pahah- 
koo-mahj  e-uhkewung. 

22  Kagate  suh  Moses  oo-oo  oogeenaun  enewh  koose- 
nahnin,  Enewh  aunwahjega-wenenewun  kegahmeenegoowah 
owh  Jehovah  Kekesha-Muhnedomewah,  pazhik  kejekewae- 
wah,  ewh  goo  debishkoo  neen  azheahyahyaun ;  me  suh  owh 
kabezinduhwag  kuhkenuh  enewh  uhyeeen  wagoodoogwan 
kaenenoowagwan . 

23  Tahezhewabud  dush,  kuhkenuh  bamahdezejig  kabe- 
zindahwahsigoog  enewh  aunwahjega-wenenewun  tahbah- 
nahdezewug  emuh  anduhzhe  ahyahwaud  egewh  ahnishe- 
nahbag. 

24  Kagate  egoo,  kuhkenuh  egewh  aunwahjega-wenene- 
wug  pahahkoo-bemahdezid  owh  Samuel  kuhya  egewh 
kahahneka-bemahdezejig,  kuhkenuh  egewh  kahaunwahje- 
gajig,  kezhah  oogewahweendahnahwah  oonoo  kezhegudoon. 

25  Kenuhwah  kedoonejahnesemegoowaug  egewh  aun- 
wahjega-wenenewug,  kuhya  kedebandahgoozim  emuh  ke- 
kindewining  kahoozhetuhmahwaud  owh  Kesha-Muhnedoo 
€newh  koosenahnin,  00-00  keenaud  enewh  Abrahamun, 
Keen  kaoonej  ahneseyun  tahoonj  eshahwandahgoozewug 
kuhkenuh  ahnooj  azheweenzoojig  ahnishenahbag  oomah 
uhkeeng. 

26  Kenuhwah  netum  kemeenenag  owh  Kesha-Muhne¬ 
doo  enewh  oobuhmeetahgunun  Jesusun  oogepeezhenahzhah- 
waun  dush  cheshahwanemenag,  cheoonjequakeenenag  kuh¬ 
kenuh  anduhcheyag  enewh  kemujjeezhewabezewinewah. 

CHAR  IV. 

MAGWAH  dush  guhnoonahwaud  enewh  ahnishenah- 
ban,  oogepenaunzekahgoowaun  enewh  sahsahgewe- 
jega-wenenewun,  kuhya  enewh  wagemahkunduhmenejin  ewh 
keche-ahnumea-weguhmig,  kuhya  enewh  Sadduceen. 

2  Keoonjeoosittahwanemegoowaud  ewh  kekekenooah- 
mahwahwaud  enewh  ahnishenahban,  kuhya  kedebahdoo- 
duhmahwaud  oonje  enewh  Jesusun  ewh  ahbejebahwin. 

3  Oogetuhkoonegoowaun  dush  enewh,  kekebahquahoo- 
goowaud  dush  peenish  egoo  wahyahbunenig,  zhuhyegwab 
muh  oonahgishenoobun. 

4  Nebewah  dush  egewh  kahnoondungig  ewh  ekedoowia 
kedabwayanduhmoog  ;  nauning-metauswauk  keduhchedoo- 
ganug  egewh  enenewug. 

5  Kepuhgummeahyah  dush  kahwahbunenig,  enewh 
oodoogemahmewaun.  kuhya  enewh  ooketezemewaun,  kuhya- 
enewh  oodoozhebeega-wenenemewaun. 

6  Kuhya  Annas  keche-sahsahgewejega-wenene,  kuhya 
Caiaphas,  kuhya  John,  kuhya  Alexander,  kuhya  egewh 
menik  kahenuhwamahjig  enewh  keche-sahsahgewejega- 
wenenewun,  kemahoonjeedewug  emuh  Jerusaleming. 

7  Uhpe  dush  kahahsahwaud  emuh  nesuhwuhyeee  ahyah- 
waud,  oogeguhgwajemahwaun,  Wagoonan  ewh  mushkah- 
wezewin,  kuhya  wagoonan  ewh  ezhenekahzoowin,  oo-oo 
kahoonjeezhechegayag  kenuhwah  ? 

8  Peter  dush,  kemooshkenashkahgood  enewh  Keche- 
Oojechaugwun,  oo-oo-oogeenaun,  Kenuhwah  wadoogemah- 
menagwah  egewh  ahnishenahbag,  kuhya  katezeyag  emuh 
Israeling. 

9  Kishpin  noongopm  kezheguk  kuhgwajemegooyaung 
ewh  kahmenoo-doodahwind  owh  kahnuhneenuhmezid  enene, 
wagoodoogwan  kahoonjekuhyundahwezeahwindan  ; 

10  Kekanduhmoog  kuhkenuh  kenuhwah,  kuhya  kuhke- 
nuh  egewh  Israeling  duhzhe  ahnishenahbag,  emuhoodezhe- 
nekahzoowining  owh  Jesus  Christ  Nazarething  duhzhe  enene,, 
owh  kahahgahquahwag,  enewh  kahahbejebahahjin  owh 
Kesha-Muhendoo,  mesuh  owh  wanjenebahwid  oomah  anah- 
suhmuhbeyag  mahbuh  enene  kuhyundahwezid. 

11  Me  suh  mahbuh  ahsin  kahwabenag  kenuhwah  wazhe» 
gayag,  me  suh  kache-ahpetandahgoozid  ahsin  emuh  wahkah- 
eguning. 

12  Kah  dush  ahweyah  bakahnezid  ahwese  kaoonjebe- 
mahjei'ndwah  bamahdezejig  :  kah  muh  gagoo  bakahnuk 
oonoozoowin  ahnahme-kezhegoong  meenahsewug  egewh 
enenewug,  kaoonjebemahjeegooyungoobun. 

13  Uhpe  dush  kahwahbuhmahwaud  kechaugedaasenid 
Peterun  kuhya  Johnun,  kahkekanemahwaud  dush  ewh  muz- 

zeneegun  chekekanduhsenid,  kemahmahkahdanduhmoog ; 
oogekekanemahwaun  dush  keweej ewahnepun  enewh  Je- 
susun. 

14  Wahyahbuhmahwaud  dush  enenewun  kahnooje- 
moonejin  weejekahbahwetahgoowaud,  kahween  oogekush- 
ketoosenahwah  ningood  cheahgoonwatuhmoowahpun. 

15  Uhpe  dush  kahenahwaud  ningooche  cheezhahnid 
emuh  anduhzhe  kahkekedoong,  kekeche-guhnoonedewug. 

16  O0-00  kahekedoowaud,  Ahneesh  kadoodahwungwah 
oogoo  enenewug  ?  kagate  suh  keooozhetoowaud  keche-mah- 
maundahwechegun  oodezhekekanemegoowaun  kuhkenuh 
andahnejin  emuhjerusaleming;  kah  dush  kekushketoosemin 
pukkaun  cheekedooyungoobun. 

17  Chesuhswashkahmahgussenook  dush  maunduh  debah- 
jemoowin  emuh  ahyahwaud  egewh  ahnishenahbag,  wah- 
weenga  aungwahmemahdwahwahnig,  kuhnuhga  cheween- 
duhmahwahsigwah  ahweyah  enenewun  00-00  oonoozoowin. 

1 8  Oogenundoomahwaun  dush,  keaungwahmemahwaud 
dush  wekah  chekekedoosenid,  kuhya  chekekenooahmah- 
gasenid  emuh  oodezhenekahzoowining  owh  Jesus. 

19  Peter  dush  kuhya  John  oogenuhquatuhwahwaun  00- 
00  keenahwaud,  Kishpin  oonisheshinoogwan  emuh  enahsuh- 
muhbid  owh  Kesha-Muhnedoo  ahwahshema  chebezindah- 
gooyag  dush  ween  azhebezinduhwungid  owh  Kesha-Muhne¬ 
doo,  nahnahgahdahwanduhmook. 

20  Kahween  nekushketoosemin  chepwahdebahdooduh- 
maung  enewh  kahnoonduhmaungoon  kuhya  kahwahbunduh- 
maungoon. 

21  Uhpe  dush  nahwuj  kahaungwahmemahwaud,  ooge- 
puggedenahwaun,  mekunsigwah  gagoo  kageoonjekooduh- 
geahwahpun,  ahnishenahbag  oonje;  kuhkenuh  muhenene- 
wug  oogewahwezhanemahwaun  enewh  Kesha-Munedoon 
ewh  oonje  kahezhechegang. 

22  Ahwahshema  muh  kenemeduhnuh-duhsoo-pepoon- 
uhgeze  owh  enene  kahmahmaundah-noojemoomd. 

23  Kahpuggedenindwah,  kepeezhekewawug  emuh  an- 
duhzhe-mahwunjeedenid  ooweejekewaemahwaun,  kewah- 
weenduhmoowaud  ewh  menik  kahegoowaud  enewh  keche- 
sahsahgewejega-wenenewun  kuhya  katezenejin. 

24  Uhpe  dush  kahnoonduhmoowaud  ewh,  mahmahwe 
kekezhewawug  kewahwezhanemahwaud  enewh  Kesha-Muh- 
nedoon,  00-00  keekedoowaud,  Tabaningayun  keen  keKesha- 

Muhnedow,  kahoozhetooyun  ewh  kezhik,  kuhya  ewh  uhkee, 
kuhya  ewh  kechegummee,  kuhya  kuhkenuh  emuh  ayaugin  : 

25  Emuh  oodooning  owh  kebuhmeetahgun  David  kaheke- 

dooyun,  Ahneeshwin  keneeshkahdezewaud  egewh  mayug- 
gez ejig,  kuhya  egewh  ahnishenahbag  nahnahguhduhwan- 
duhmoowaud  enewh  kuhkebahdezewinun  ?  I 

26  Uhkeeng  duhzhe  keche-oogemaug  kepuhsegwewug, 
kuhya  egewh  tabahkoonegajig  kepemahwunjeedewug  che- 
megahnahwaud  enewh  Tabaninganejin,  kuhya  enewh  00- 
Christemun. 

27  Kagate  suh  chemegahnahwaud  enewh  pahnezenejin 
kebuhmeetahgun  Jesusun,  wah-owh  kahnuhmuhquenud,  ke- 
oonjemahoonjeedewug  owh  Herod,  kuhya  Pontius  Pilate, 
kuhya  egewh  mayuggezejig,  kuhya  egewh  Israeling 
duhzhe  ahnishenahbag. 

28  Chetebishkoosittoowaud  ewh  kuhyet  kahenanduh- 
mun  kuhya  kahenahkoonegayun  cheezhewabuk. 

29  Benuh  dush,  Tabaningayun  wahbundun  azhekuh- 
gwa-sagemeyummingidwah ;  meezh  edush  kebuhmeetah- 
gunug,  emuh  kuhkenuh  soongedaawining  cheezhedebah- 
dooduhmoowaud  ewh  kedekedoowin, 

30  Cheshebenuhmun  keneenj  chenoojemooewayun  ; 
chemahmaundahwej  egang,  kuhya  chekekenoowahj  eche- 
gang  emuh  oodezhenekahzoowining  owh  pahnezid  kebuh- 
metahgun  Jesus. 

31  Uhpe  dush  kahishquah-ahnuhmeahwaud  kemuhmee- 
gwahsin  ewh  wegewaum  kah-duhzhe-mahoonjeedewaud  ; 
kuhkenuh  dush  oogemooshkenashkahgoowaun  enewh  Ke- 
che-Oojechaugwun,  emuh  dush  soongedaawining  oogee-^ 
zhedebahdoodahnahwah  ewh  oodekedoowin  owh  Kesha- 
Muhnedoo. 

32  Kuhkenuh  dush  egewh  kahdabwayandungig  ke- 
pazhikwunene  oodaewaun  kuhya  kepazhegoowun  ooje- 
chaugoowaun  :  kah  dush  ahweyah  keekedoose  chedeban- 
dung  kuhnuhga  gagoo  ooduhyeemun;  kemahmahwe-teban* 
jegawug  menik  kahdebanduhmoowaud. 

33  Emuh  dush  keche-mushkahwezewining  oogeezhe- 
debahdoodaunahwah  egewh  apostleiig  ewh  oodahbejebah- 
win  owh  Tabaningad  Jesus;  kekeche-shahwandahgooze- 
wug  suh  kuhkenuh. 

34  Kah  dush  ahweyah  anduhchewaud  oogemuhnaze- 
seen  gagoo  :  kuhkenuh  muh  kahdebandungig  ketegaunun 

kuhya  wegewaumun  oogeahtahwahganahwah,  kuhya  ooge- 
peetoonahwah  ewh  tebahahmahgoowin  kahenuhgindanig 
enewh  kahahtahwahgawahjin, 

35  Keahtoowaud  dush  emuh  oosittahning  enewh  apos- 
tleiin  :  kemahdahoonahwug  dush  kuhkenuh  egewh  enene- 
wug  debishkoo  kahezhemuhnazewaud. 

36  Owh  dush  Joses,  owh  Barnabas  kahtuhgoo-weenegood 
enewh  apostleiin,  (mesuh  ahnekuhnootahming,  Wagwisse- 
megood  aungwahmetahgoozewin,)  Levite,  Cyprusing  kah- 
oonjebaud, 

37  Ooduhkeemegoobun,  oogeahtahwahgan  dush  ooduh- 
keem,  oogepeenaun  dush  enewh  shooneaun,  keahsaud  dush 
emuh  oosittahning  enewh  apostleiin. 

CHAP.  V. 

PAZHIK  dush  enene  Ananias  azhenekahzood,  weedoo- 
kahgood  enewh  Sapphiraiin  wewun,  oogeahtahwahgan 
debandahsoowin. 

2  Ahnind  dush  shooneaun  ningooche  oogeahsaun,  we¬ 
wun  kuhya  kekekanduhmene,  ahnind  dush  oogepeenaun) 
keahsaud  dush  emuh  oosittahning  enewh  apostleiin. 

3  Peter  dush  keekedoo,  Ananias,  ahneeshwin  owh 
Satan  kemooshkinatood  ewh  keda  chekuhkenuhwishketuh- 
wud  owh  Keche-Oojechaug,  ningooche  cheahsud  ahnind 
shooneaun  menik  kahenuhgindag  ewh  ketegaun  ? 

4  Pwahahtahwahgayun  kah  nuh  kedebanduhsenah- 
bun?  kahahtahwahgayun  dush  kah  nuh  kegedebanemahse 
shooneah  kahenuhgindag  ?  ahneeshwin  dush  00-00  keiihye- 
nanduhmun  emuh  kedai’ng  ?  kahween  kegekuhkenuhwish- 
ketuhwahseeg  enenewug,  Kesha-Muhnedoo  suh  kahkuhke- 
nuhwishketuhwud. 

5  Uhpe  dush  Ananias  nwaundung  oonoo  ekedoowinun 
kekahwesa,  kuhya  keishquahnuhmoo  :  kekeche-sagezewug 
dush  kuhkenuh  kahnoondungig  oonoo  uhyeeen. 

6  Kepuhsegwewug  dush  egewh  ooshkenuhwag,  kewe- 
wagenahwaud  dush,  kesahgejeweenahwaud  dush,  kuhya 
keningwahwahwaud. 

7  Bahnemah  dush  kahnesoo-tebahegunaduhnig,  wewun 
kekekanduhsemenid  ewh  kahezhewabudenig,  kepeendega- 
wun. 

8  Peter  dush  oogeguhnoonaun,  Weenduhmahweshin 
kishpin  kagate  00-00  menik  keenuhgindagwan  ewh  kete- 

gaun  kahahtahwahgayag  ?  Aahe,  mesuh  00-00  menik,  ke- 
ekedoo  owh  equa. 

9  Peter  dush  00-00  oogeenaun,  Ahneeshwin  keweedoo- 
kahdahdeyag  chekuhgwa-tebanemag  owh  TabaningadOoje- 
chaugwun  ?  benuh,  oosittahwaun  egewh  kahningwahwahjig 
kenahbamun  ahtanewun  emuh  ishquaundaming,  kuhya 
keen  kegahsahgeje-wenegoog. 

10  Me  dush  kazhetena  kepungeshin  emuh  oosittaung, 
keishquahnuhmood  dush :  kepeendegawug  dush  egewh 
ooshkenuhwag,  kemekahwahwaud  keneboonid,  me  dush 
kesahgeje-weenahwaud,  keningwahwahwaud  dush  cheguh- 
yeee  emuh  ahyahnid  oonahbamebuneen. 

11  Kuhkenuh  dush  kekeche-sagezewug  egewh  anuh- 
meahjig,  kuhya  kuhkenuh*  menik  kahnoondungig  oonoo 
uhyeeen. 

12  Emuh  ooneenjewaung  egewh  apostleug  kekeche- 
kekenoo wahj  echegam  kuhya  kemahmaundahwejegam  emuh 
ayahnid  enewh  ahnishenahban  ;  (kuhkenuh  dush  kemah- 
wunjeedewug  emuh  Solomon  ootasekauning. 

13  Ahnind  dush  ween  kahween  ahweyah  kekushketoose 
cheweejewaud  :  egewh  dush  ahnishenahbag  oogewah- 
wezhanemahwaun. 

14  Ashkum*  dush  kemeshenoowug  egewh  duhyabwa- 
yanemahjig  enewh  Tabaninganejin,  nebewah  enenewug 
kuhya  equawug  ;) 

15  Oogepeezhesahgeje-weenahwaun  enewh  ayahkoose- 
nejin  emuh  meekunaung,  keahsahwaud  dush  emuh  nebah- 
guning,  ewh  dush  ahnind  cheahgahwahtashkahgoowaud 
enewh  magwah  Peterun  bemoosanid. 

16  Nebewah  ahnishenahbag  kahoonjebahjig  oodanah- 
wun  kewetuhyeee  atagin  kepeezhahwug  emuh  Jerusalem- 
ing,  kepeenahwaud  enewh  ayahkoosenejin,  kuhya  enewh 
quatuggeegoonejin  enewh  wahnezenejin  muhnedoon  :  kuh¬ 
kenuh  dush  kenoojemooahwug.  4 

17  Me  dush  kepuhsegweed  owh  keche-sahsahgewejega- 
wenene,  kuhkenuh  enewh  kahweejewahjin  (kahdebandah- 
goozejig  emuh  oodezhetwahwinewaung  egewh  Sadduceeg) 
kemooshkenashkahgoowaud  ewh  nishkahdezewin. 

18  Oogetuhkoonahwaun  dush  enewh  apostleiin,  keah¬ 
sahwaud  dush  emuh  kebahquahoode-weguhmigoong. 

19  Oodangenemun  dush  owh  Tabaningad  nebah-tebik 

oogepahkahkoonaunun  euewh  kebahquahoode-weguhmig 
ishquandamun,  kuhya  kesahgeje-weenaud,  00-00  keekedood, 

20  Ezhaug,  nebahwik  kuhya  debahjemootuhwik  emuh 
keche-ahnuhmea-weguhmigoong  egewh  ahnishenahbag 
kuhkenuh  maunduh  bemahdezewine  ekedoowinun. 

21  Uhpe  dush  kahnoonduhmoowaud  ewh,  keekezhab 
kepeendegawug  emuh  keche-ahnuhmea-weguhmigoong, 
kuhya  kekekenooahmahgawaud.  Kepeezhah  dush  owh 
keche-sahsahgewejega-wenene,  kuhya  enewh  kahweeje- 
wahjin,  oogemahwunzoomahwaun  enewh  wahkekedoonejin, 
kuhya  kuhkenuh  ootebahkoonega-wenenemewaun  enewh 
oonejahnesun  owh  Israel,  keahnookewug  dush  chenahne- 
mind  oopje  kebahquahoode-weguhmigoong. 

22  Uhpe  dushkahtuhgwishenoowaud  egewh  tuhkoonewa- 
wenenewug,  kemekahwahsigwah  emuh  kebahquahoode-we¬ 
guhmigoong,  kepiskahbewug,  keweenduhmahgawaud, 

23  O0-00  keekedoowaud,  Kagate  ningemekahmin  ewh 
kebahquahoode-weguhmig  quuhyuk  kebahquahegahdag, 
kuhya  eg^wh  akahwahbejig  nebahwewaud  ahgwahjeeng 
ishquaundaming ;  uhpe  dush  kahpahkahkoonahmaung,  kah- 
ween  ahweyah  ningemekahwahsenaun  peendig. 

24  ;Uhpe  dush  owh  nahgahnezid  sahsahwejega-wenene 
kuhya  owh  wagemahkundung  ewh  keche-ahnuhmea-weguh- 
mig,  kuhya  egewh  keche-sahsahwejega-wenenewug  kah¬ 
noonduhmoowaud  oonoo  uhyeeen,  kegwenuhwe-enanduh- 
moog  nuhmunj  kadezhewabudoogwan  00-00. 

25  Kepeezhahwun  pazhik  keweendahmahgoowaud,  00- 
00  keekedoonid,  Benuh,  egewh  enenewug  kahkebahquah- 
wagoog  nebahwewug  emuh  keche-ahnuhmea-weguhmig¬ 
oong,  kekenooahmahwahwaud  enewh  ahnishenahban. 

26  Me  dush  keezhemahjaud  owh  menesenoo-oogemah 
kuhya  egewh  tuhkoonewa-wenenewug,  kenahnahwaud  nin- 
good  doodahwahsigwah  :  oogekoosahwaun  muh  enewh  ah¬ 
nishenahban,  mahgeshah  ningahpimwuhsinahegoonahnig, 
keenanduhmoog. 

27  Uhpe  dush  kahpeenahwaud,  oogeahsahwaun  emuh 
anahsuhmuhbenid  enewh  kahkekedoonejin  :  owh  dush 
keche-sahsahgewejega-wenene  oogekuhgwajemaun, 

28  O0-00  keekedoo,  Kah  nuh  ween  kegewahweenga- 
kenuhahmahgooseem  chekuhgequasewag  emuh  00-00  ezhe- 
nekahzoowining  ?  benuh  dush,  kegemooshkenuhtoonahwah 

ewh  Jerusalem  ewh  kekuhgequawinewah,  kedenandaum 
cheahnahmeemeyaung  mahbuh  enene  oomisqueem. 

29  Me  dush  Peter  kuhya  egewh  ahnind  apostleiig  ke- 
nuhquatuhmoowaud  00-00  keekedoowaud,  Enandahgwud 
suh  nahwuj  chebezinduhwungid  owh  Kesha-Muhnedoo  dush 
ween  egewh  enenewug. 

30  Kooseminahbuneeg  oo-Kesha-Muhnedoomewah  00- 
geahbejebahaun  enewh  Jesusun,  owh  kahnesag  kuhya  kah- 
ahgoonag  emuh  metigoong. 

31  Mesuh  enewh  kahoombenahiin  owh  Kesha-Muhne¬ 
doo  ewh  tebenuhwa  ookecheneenj  ayood  chekeche-ooge- 
mahwenid  kuhya  chebemahjeewanid,  chemeenaud  enewh 
Israelun  ewh  aunwanindezoowin,  kuhya  chewabenuhmoo- 
waud  enewh  oomujjeezhewabezewinene. 

32  Nenuhwind  dush  nindebahdoodahnahnin  oonoo 
uhyeeen  ;  kuhya  owh  Keche-Oojechaug  oodebahdoodaun- 
un,  enewh  Kesha-Muhnedoo  kahmeenaud  enewh  duhya- 
bwatahgoojin. 

33  Uhpe  dush  kahnoonduhmoowaud  00-00, »kenishkah- 
dezewug  emuh  oodaewaung,  kekahkekedoowug  dush  che- 
nesahwaud. 

34  Pazhik  dush  kepuhsegwe  emuh  kahkekedoo-weguh- 
migoong,  Pharisee-wenene,  Gamaliel  azhenekahzood,  kake- 
nooahmahgad  ewh  tebahkoonegawin,  kenebwahkahwane- 
megood  kuhkenuh  enewh  ahnishenahban,  kekuhgaundwa 
dush  chenahkoowa  sahgeje-nahzhahoomind  enewh  apos- 
tleiin  ; 

35  O0-00  du^h  oogeenaun,  Israeling  duhzhe-enenewe- 
doog,  nahnahgahduhwanduhmook  wagoodoogwan  wahdoo- 
dahwagwahwan  oogoo  enenewug. 

36  Chepwah  oojechesag  oonoo  kezhegudoon  kepuhse¬ 
gwe  owh  Theudas,  kekechetwahwanemood  ;  kuhnuhbuj  ke- 
newaukoosedooganun  enenewun  kahwedookahgoojin  :  kene- 
sah  dush  owh,  kuhya  kuhkenuh  enewh  kahdabwatahgoo- 
jin  kesuhswawabenegahzoowun,kah  kuhya  ningood  keenan- 
dahgoozesewun. 

37  Bahnemah  dush  kahbahnahdezid  wah-owh  enene, 
kepuhsegwe  owh  Judas  Galileeing  duhzhe-enene  uhpe 
wazhebeoondwah  egewh  bamahdezejig,  kenoopenuhnegood 
dush  nebewah  enewh  ahnishenahban  :  kebahnahdeze  kuhya 
ween,  kuhkenuh  dush  enewh  kahdabwatahgoojin  kesuhs^a- 
wabenegahzoowun. 

38  O0-00  suh  kedenenim,  Kagoo  bahbahmanemahka- 
goon  oogoo  enenewug,  kagoo  kuhya  ningood  doodahwah- 
kagoon ;  kishpin  muh  maunduh  kuhgequawin,  kuhya 
maunduh  ahnookewin  eneneeng  oonjeemahguk,  kahween 
ningood  tahenandahgwussenoon. 

39  Kishpin  dush  Kesha-Muhnedoong  oonjeemahguk, 
kahween  kekushketoosenahwah  webahnahjetooyag  ;  koone- 
mah  kedahgemekahgoowah  chemegahnag  ,owh  Kesha- 
Muhnedoo. 

40  Me  dush  oonoo  kahdabwatahwahwahjin  :  uhpe  dush 
kahnundoomahwaud  enewh  apostleun,  kuhya  kahpuhzhun- 
zhawahwaud,  keenahkoonegawug  chekekedoosenid  emuh 
oodezhenekahzoowining  owh  Jesus,  me  dush  kepugge- 
denahwaud. 

41  Keuhnesahgahuhmoog  dush  emuh  enahsuhmuhbenid 
enewh  kahkekedoo-wenenewun,  oonje  moojegezewaud  ewh 
enandahgoozewaud  ewh  cheahgujjei'ndwah  oodezhenekah- 
zoowin  oonje. 

42  Anduhsoo-kezhegudenig  dush  emuh  keche-ahnuh- 
mea-weguhmigoong,  kuhya  anduhsing  enewh  wahkah- 
egunun,  kahween  kepoonetahsewug  kekenooahmahgawaud 
kuhya  kuhgequawaud  debahjemahwaud  enewh  Jesus 
Christun. 

E  dush  oonoo  kezhegudoon,  uhpe  kahmeshenoowaud 


ivi  egewh  anuhmeahjig,  egewh  Hellenistug  oogenah- 
nahpahgaunzoomahwaun  enewh  Hebrewun,  oonje  enewh 
ooshegahmewaun  gagoo  kemeenahsememind  ewh  anduhsoo 
kezhik  mahdahoonedewining. 

,2  Egewh  dush  metauswe-ahzhe-neezh  oogenundoomah- 
waun  kuhkenuh  enewh  kekenooahmahgunun,  00-00  dush 
keekedoowaud,  Kahween  enandahgwussenoon  nenuhwind 
chenuhguhduhmaung  ewh  oodekedoowin  owh  Kesha-Muh- 
nedoo,  chebuhmeetuhmaung  enewh  wesenewahgunun. 

3  Umba  dush  nejekewaedoog,  nunduhwahbuhmik 
kenuhwah  anduhcheyag  neeshwauswe  enenewug  manwah- 
jemindjig,  kuhya  mwaushkenashkahgoojig  enewh  Keche- 
Oojechaugwun  kuhya  nebwahkahwin,  kaahnoonungejig 
00-00  chetihnuhnookewaud. 

4  Nenuhwind  edush  ween  ningahpuggedenedezoomin 

moonzhug  cheahnuhmeahyaung,  kuhya  chekuhgequayaung 
debahdoodahmaung  ewh  ekedoowin. 

5  Knhkenuh  dush  anduhchewaud  egewh  kahmahwun- 
jeedejig  oogemenootahnahwah  ewh  ekedoowin  :  me  dush 
kewuhwanahbuhmahwaud  enewh  Stephenun,  enenewun 
fnwaushkenashkahgood  dabwayanduhmoowin kuhya  Keche- 
Oojechaugwun,  kuhya  Philipun,  kuhya  Prochorusun,  kuhya 
Nicanorun,  kuhya  Timonun,  kuhya  Parmenasun,  kuhya 
Nicolasun  kahquakeenejin  Antioch  duhzhe  enenewun  : 

6  Me  suh  enewh  kahahsahwahjin  emuh  enahsuhmuh- 
benid  enewh  apostleiin  ;  uhpe  dush  kahahnuhmeahwaud, 
oogeezheneenjetuhwahwaun  enewh. 

7  Ashkum  dush  kemahjegemahgudene  oodekedoowin 
owh  Kesha-Muhnedoo;  ashkum  dush  kekeche-bahtuhyee- 
noowug  egewh  anuhmeahj ig  ewede  Jerusaleming  ;•  kuhya 
dush  keche  nebewah  egewh  sahsahgewejega-wenenewug 
oogepahbahmetaunahwah  ewh  dabwayanduhmoowin. 

8  Stephen  dush,  mooshkenashkahgood  ewh  dabwayan¬ 
duhmoowin  kuhya  mushkahwezewin,  kekeche-mahmaun- 
dahwejega  emuh  anduhzhe  ahyahnid  enewh  ahnishenahban. 

9  Me  dush  kepuhsegwewaud  ahnind  dabandahgoozejig 
emuh  ahnuhmea-weguhmigoong,  ewh  azhenekahdag  oodah- 
nuhmea-weguhmigoowah  egewh  Libertinug,  kuhya  egewh 
Cyrenianug,  kuhya  egewh  Alexandriaing  duhzhe  enenewug, 
kuhya  Ciliciaing  kuhya  Asiamg  duhzhe  enenewug,  ahzhe- 
dakahwahwaud  enewh  Stephenun. 

10  Kah  dush  oogetamahmauzheahsewaun  apeech  kene- 
bwahkah-kezhwanid,  kuhya  keweedookahgood  enewh 
Keche-Oojechaugwun. 

11  Me  dush  keahnoonahwaud  enewh  enenewun,  oo-oo 
cheekedoonid,  Ningenoondahwahnaun  mahbuh  chemujje- 
duhzhemaud  enewh  Mosesun,  kuhya  enewh  Kesha-Muhne- 
doon. 

12  Oogeoombahzoomahwaun  enewh  ahnishenahban, 
kuhya  enewh  katezenejin,  kuhya  enewh  oozhebeega-wen- 
enewun,  kepenaunzekahwahwaud,  ketuhkoonahwaud  dush, 
kuhya  kepeezhewenahwaud  emuh  anduhzhe  kahkeke- 
doong, 

r3  Oogeahsahwaun  dush  enewh  kakenuhwishke-debah- 
jemootahganejin,  oo-oo  kahekedoonid,  Wah-owh  enene  kah 
ekah  poonetooseen  mujje-duhzhindung  maunduh  kache- 

twahwandahgwuk  wegewaum,  kuhya  ewh  tebahkoonega- 
win : 

14  Ningenoonduhwahnaun  muh  00-00  cheekedood,  Mah- 
buh  Jesus  Nazarething  duhzhe  enene  oogahbahnahjetoon 
maunduh  wegewaum,  kuhya  oogahaunjetoonun  enewh 
ezhetwahwinun  kahpuhgeduhnuhmoonung  owh  Moses. 

15  Kuhkenuh  dush  egewh  namuhduhbejig  emuh  kah* 
kekedoo-weguhmigoong,  kekeche-guhnuhwahbuhmahwaud, 
oogewahbuhmahwaun  dush  angening  cheezhenahgwudenig 
oodangwyene. 

ME  dush  00-00  keekedood  owh  keche-sahsahgewejega- 
wenene,  Menuh  azhewabuk  oonoo  uhyeeen  ? 

2  O0-00  keekedoo  owh  Stephen,  Enenewedoog,  nejeke- 
waedoog,  kuhya  wayoosemegooyag,  bezinduhmook  ;  Owh 
kache-peshegandahgoozid  Kesha-Muhnedoo  oogewahbuh- 
megoon  enewh  kooseminahbuneen  Abraham,  magwah 
ayahnid  emuh  Mesopotamiaing,  chepwah  duhnuhkeenid 
emuh  Charraning, 

3  O0-00  dush  oogeenaun,  Nuhguhdun  ewh  kedinduh- 
nuhkeewin,  kuhya  nuhguzh  egewh  anuhwamudjig,  pe~ 
ezhaun  dush  emuh  uhkeeng  kawahbundahenaun. 

4  Me  dush  keoonjemahjaud  emuh  ooduhkeemewaung 
egewh  Chaldaeanug,  keduhnuhke  dush  emuh  Charraning : 
ewede  dush,  kahneboonid  oosun  oogeaunduhnuhkeeaun 
enewh  oomah  uhkeeng  kepeduhnuhkeeaud,  kenuhwah  noon- 
goom  anduhnuhkeeyag. 

5  Kah  dush  oogemeenahseen  ewh  debandahsoowin 
emuh,  kah  kuhnuhga  menik  anegookoosittad  :  oogewah- 
weenduhmahwaun  dush  wemeenaud  ewh  chedebanduh- 
menid,  kuhya  kaahneka-bemahdezenejin  oonejahnesun, 
chepwah  oonejahnesenid. 

6  O0-00  dush  keekedoo  owh  Kesha-Muhnedoo,  Kene- 
jahnesug  tahnahkoowa-duhnuhkeewug  emuh  puhkaun 
uhkeeng ;  me  emuh  kaduhzhe-ahwahkahneindwah,  kuhya 
kakoodugge'indwah  newauk  duhsoo  pepoon. 

7  Egewh  dush  mayuggezejig  kadoowahkahneegoowahjin 
ningahtebahkoonaug,  keekedoo  owh  Kesha-Muhnedoo;  bah- 
nemah  tahpesahgahumoog,  chebuhmeetahwewaud  oomah 
uhkeeng. 

8  Oogemeenaun  dush  ewh  kekenoowahje-kishkishegah- 
zoowine-kekindewin ;  me  dush  owh  Abraham  keoogwissid 
enewh  Isaacun,  kahnishwahsoogoon-uhgezenid  dush  ooge- 
kekenoowahje-kishkishwaun  ;  kuhya  dush  Isaac  oogeoog- 
wissenun  enewh  Jacobun  ;  kuhya  dush  Jacob  oogeoogwis- 
senun  metauswe  ahshe  neezh  kooseminahbuneen. 

9  Egewh  dush  kooseminahbuneeg,  kekeshahwanemah- 
waud,  oogeahtahwahganahwaun  enewh  Josephun  cheezhe- 
wenemind  ewede  Egypting,  oogeweejewegoon  dush  enewh 
Kesha-Muhnedoon. 

10  Kuhya  dush  keekoonuhmahgood  kuhkenuh  enewh 
ookooduggezewinun,  kuhya  dush  kemeenegood  ewh  min- 
wandahgoozewin  kuhya  nebwahkahwin  emuh  anahsuhmid 
owh  Pharoah  Egypting  duhzhe-oogemah  ;  me  enewh  kahah- 
noonegood  cheoogemahkundung  Egypt  kuhya  kuhkenuh 
oowegewaum. 

1 1  Kekeche-puhkuhdawenahgud  dush,  kuhya  kekootug- 
gandahgwud  emuh  anegookookummegaug  Egypt  kuhya 
Canaan  ;  kah  dush  oogemekunsenahwah  egewh  koosemin- 
nahbuneeg  ewh  meejim. 

”12  Uhpe  dush  owh  Jacob  kahnoondung  ahyahnid 
buhquazhegun  ewede  Egypting,  oogemahjenahzhahwaun 
enewh  kooseminahbuneen  netum. 

13  Menuhwah  dush  keezhahwaud  oogewahweenduhmah- 
goowaun  enewh  Josephun  ewh  oowejekewaQmegoowaud ; 
kuhya  kewahweenduhmoowah  owh  Pharoah,  ewh  oodenuh- 
watnahgunun  owh  Joseph  ketuhgishenenid. 

14  Me  dush  keahnookeed  owh  Joseph,  chenundoome- 
mind  enewh  oosun  Jacobun,  kuhya  kuhkenuh  enewh  oode- 
nuhwamahgunun,  neezhwauswe-meduhnah-ahshe-nahnun 
keduhchewug  egewh  bamahdezejig, 

15  Me  dush  keezhaud  owh  Jacob  ewede  Egypting, 
keneboo  dush,  ween,  kuhya  kooseminahbuneeg. 

16  Keezheweenahwug  dush  ewede  Sycheming,  kenin- 

gwahwahwug  emuh  chebaguhmigoong  kahkishpenuhtah- 
waud  owh  Abraham  enewh  oogwissun  owh  Emmor  oosun 
owh  Sychem  shooneaun  kemeenaud.  * 

17  Uhpe  dush  gagah  zhuhyegwah  wedebishkoosagebun 
ewh  kahwahweendahmahgagoobunan  owh  Kesha-Muhne- 
doo  kekeche-guhnoonaud  enewh  Abrahamun,  kemeshenoo- 
wug  kuhya  ashkum  kebahtuhyeinewug  egewh  ahnishenah- 
bag  ewede  Egypting. 

1 8  Nahnauzh  kepuhsegweed  bakahnezid  keche-oogemah 
kakanemahsig  enewh  Josephun. 

19  Mesuh  owh  kahwuhyazhemaud  kedenuhwamah- 
gunenahnin,  kuhya  kahmujje-doodahwaud  enewh  koose- 
minahbuneen,  cheoonjesahgeje-wabenahnid  oodahbenooje- 
emene  cheneboonid. 

20  Me  ewh  uhpe  keoondahdezid  owh  Moses,  kekeche- 
minwahbuhmenahgooze,  nesoo-kezis  dush  kepuhmeah  emuh 
oosun  oowegewaumening  : 

21  Uhpe  dush  kahsahgeje-wabenind,  oogeoodahpene- 
goon  enewh  Pharoah  oodahnissun  oogenetahwuggeegoon 
dush  debishkoo  tebenuhwa  oogwissun. 

22  Kekekenooahmahwah  dush  owh  Moses  kuhkenuh 
oonebwahkahwinewah  egewh  Egyptianug,  kemushkahweze 
dush  emuh  ekedoowining  kuhya  emuh  ahnookeewining. 

23  Uhpe  dush  kahtanemeduhnuh-duhsoo-pepoon-uhge- 
zid,  keenandum  emuh  oodaing  cheahwewahbuhmaud  enewh 
wejekewaiin  oonejahnesun  owh  Israel. 

24  Uhpe  dush  kahwahbuhmaud  pazhik  mujje-doo- 
dahgood  enewh  bakahnezenejin,  oogemetahgwanuhmoo- 
waun,  kuhya  oogepuhkittawaun  dush  enewh  Egyptian- 
enenewun. 

25  Keenandum  dush  wenesittootuhmenid  enewh  weje- 
kewaiin  cheweahnoonegood  enewh  Kesha-Muhnedoon  che- 
bemahjei’ndwah  :  kah  dush  oogenesittootunsenahwah. 

26  Kahwahbunenig  dush  oogewahbundahaun  ewh 
weyow  magwah  megahdenid,  oodahnooenaun  dush  che- 
poonanindenid,  00-00  keenaud,  Enenewedoog,  kedooweje- 
kewaindeem  ;  wagoonan  wanje-mujje-doodahdeyag  ? 

27  Owh  dush  kahmujje-doodahwaud  enewh  weejeduh- 
nuhkeewamahgunun  oogekaunje-wabenaun,  00-00  keenaud, 
Ahwanan  owh  kahahnoonik  cheoodoogemahwemeyaung 
kuhya  cheootebahnoonega-wenenewemeyaung  ? 

28  Keweneesh  nah,  debishkoo  kahezhenesud  owh 
Egyptian-wenene  pechenahgoo  ? 

29  Me  dush  keoozhemood  owh  Moses  uhpe  kahnoon- 
dung  00-00  ekedoowinkebahbahduhneze  ewedeMadian  duh- 
zhe  uhkeeng,  oogeoogwissenun  dush  ewede  neezh  oogwissun. 

30  Uhpe  dush  kahnemeduhnuh-duhsoo-pepoonahguk, 
oogewahbuhmaun  ewede  puhgwuhduhkummig  cheguhyeee 
Sinai  wahjewing  enewh  oodangenemun  owh  Jehovah  emuh 
piskunnanig  ishkootan  emuh  ahnebeeshekaung. 

31  Uhpe  dush.  wuhyahbundung  owh  Moses,  oogemah- 
mahkahdandaun  ewh  kahwahbundung  :  kahpenaunzekung 
cheguhnuhwahbundung,  oogepeoodissegoon  ewh  oodeke- 
doowin  owh  Jehovah, 

32  O0-00  keegood,  Neen  suh  nindow  oo-Kesha-Muhne- 
doomewaun  egewh  koosebuneeg,  oo-Kesha-Muhneedoomun 
owh  Abraham,  oo-Kesha-Muhnedoomun  owh  Isaac,  oo- 
Kesha-Muhnedoomun  owh  Jacob.  Kenuhningishkah  dush 
owh  Moses,  keminjemeshahgwanemoo  dush  cheoombish- 
kinzhegwanid, 

33  Me  dush  00-00  keegood  enewh  Jehovahun,  Kesekun 
enewh  kemuhkissenun  emuh  oonje  kesittaung  :  kechetwah- 
wandahgwud  ewh  uhkee  emuh  nebahweyun. 

34  Ningewahbundaun,  ningewahbundaun  ookoodugge- 
egoowinewaun  egewh  nindahnishenahbamug  ewede  Egypt¬ 
ing,  kuhya  ningenoondaun  ooketemahgetahgoozewinewaun, 
ninpeoonjeezhah  chepuhgedenugwah.  Umba  dush  kegah- 
ezhenahzhahoon  ewede  Egypting. 

35  Me  suh  enewh  Mosesun  enewh  kahahgoonwatah- 
wahwahjin  00-00  keenahwaud,  Ahwanan  kahahnoonik  che- 
oogemahweyun  kuhya  chetebahkoonega-weneneweyun  ?  me 
suh  enewh  kahahnoonahjin  owh  Kesha-Muhnedoo  cheooge- 
mahwenid  kuhya  chebemahjeewanid,  ewh  keguhnoonegood 
enewh  angenun  kahwahbuhmahjin  emuh  ahnebeeshekaung. 

36  Oogesahgecheweenaun  dush  uhpe  kahwahbundahe- 
wad  enewh  mahmaundahwejegunun,  kuhya  kekenoowah- 
jechegunun  ewede  Egypting  duhzhe  uhkeeng,  kuhya  mis- 
koogumme-kechegummeeng,  kuhya  ewede  bahgwuhduh- 
kummig  nemeduhnuh-duhsoo-pepoon. 

37  Me  suh  wah-owh  Moses,  kahenaud  enewh  oonejah- 
nesun  owh  Israel,  Aunwahjega-wenenewun  suh  kegahpuh- 
segwinduhmahgoowah  owh  Jehovah  ke-Kesha-Muhnedoo- 
mewah  pazhik  kejekewaewah,  debishkoo  neen ;  me  suh 
owh  kabezinduhwag. 

38  Mesuh  owh,  kahweejewaud  enewh  anuhmeahnejin 
ewede  buhgwuhduhkummig  kuhya  enewh  angenun  kahkuh- 
noonegoojin  ewede  Sinai  wahjewing,  kuhya  enewh  koose- 
minahbuneeg;  kahmeenind  dush  bemahdezewine-debahje- 
moowinun  cheoonj eahneka-meenenung. 

39  Kahween  dush  kooseminahbuneeg  oogenuhittah- 
wahsewaun,  kekaunje-wabenahwaud  dush, emuh  dush  oodae- 
waung  keezhekewawug  ewede  Egypting, 

40  O0-00  keenahwaud  enewh  Aaronun,  Oozhetuhmoo- 
weshenaum  muhnedoog  kanegahneejig  kaeneezhahyaung  ; 
mahbuh  Moses,  kahoonjesahgejeweezheyummingid  emuh 
Egypting  duhzhe  uhkeeng,  kahween  nekekanemahsenaun 
muhmunj  -anekahgwan. 

41  Uhpe  dush  oonoo  kezhegudoon  oogeoozheahwaun 
enewh  pezhekeensun,  oogemeenahwaun  dush  enewh  muzze- 
nechegunun  ewh  sahsahgewejegun,  oogewahwezhanemah- 
waun  dush  enewh  kahoozheahwahjin  tebenuhwa  ooneenje- 
waung. 

42  Me  dush  owh  Kesha-Muhnedoo  kenuhguhnaud, 
kepuggedenuhmoowaud  cheahnuhmeatuhwahnid  enewh  me- 
shuh-kezhegoong  ayahnejin,debishkoo  azhebeegahdagemuh 
oomuzzeegunewaung  egewh  aunwahjega-wenenewug,  O 
emuh  Isfael  oowegewauming  andahyag,  kegemezhemim  nuh 
nasindjig  ahwahkaunug  kuhya  sahsahgewejegunun  neme- 
duhnuh-duhsoo-pepoon  ewede  buhgwuhduhkummig  ? 

43  Aahe,  kegeoobenahnahwah  oowegewaumansemun 
owh  Moloch,  kuhya  oodahnungoomun  owh  kemuhnedoome- 
wah  Remphan,  muzzenechegunun  kahoozheagoog  cheah- 
nuhmeatuhwagwah  ;  mesuh  kaoonjemahjew!enenuhgoog 
ahwus  Babyloning. 

44  Kooseminahbuneeg  oogeahyahnahwah  ewh  debah- 
jemoowine-ahnuhmea-weguhmig  ewede  buhgwuhduhkum¬ 
mig,  debishkoo  kahenahkoonegagoobunan  owh  Kesha-Muh¬ 
nedoo  keenaud  enewh  Mosesun,  cheezheoozhetoonid  debish¬ 
koo  kahezhenahgwuk  ewh  kahwahbundung. 

45  Ewh  dush  ahnuhmea-weguhmig  kahoodahpenuh- 
moowa\id  egewh  kooseminahbuneeg  oogepeetoonahwah  ke- 
peweejewahwaud  enewh  Joshuaiin  emuh  ooduhkeemewaung 
egewh  mayuggezzejig,  mesuh  enewh  kahsahgejenahzhah- 
wahjin  owh  Kesha-Munedoo  emuh  enahsuhmewaud  koose¬ 
minahbuneeg,  nahnauzh  uhpe  ookezhegudoomun  owh  David ; 

46  Mesuh  owh  kahminwanemegood  enewh  Kesha-Muh- 
nedoon,  ahpeche  dush  keenandum  chemekulfmoowaud 
enewh  oo-Kesha-Muhnedoomun  owh  Jacob  oowegewaum- 
ene. 

47  Solomon  dush  oogeoozhetuhmahwaun  ewh  wege- 
waum. 

48  Kah  ween  ahnahwe  dahse  owh  Kache-ishpandah- 
gobzid  emuh  ahnuhmea-weguhmigoong  ooneenjemaung 

kahoonjeooihechegahdag;  debishkoo  akedood  owh  aunwah- 
jega-wenene. 

49  Ewede  keche-kezhegoong  nindoogemah-wuhbewin, 
kuhya  ewh  uhkee  nenahpishkaun,  wagoonan  wegewaum 
kaoozhetuhmahweyag  ?  ekedoo  owh  Jehovah:  ahneende 
dush  kaduhzhe-aunwabeyaun  ? 

50  Kah  nuh  ween  neen  ningeoozhetoosenun  kuhkenuh 
oonoo  uhyeeen  tebenuhwa  neneenjeen  keahyooyaun  ? 

51  Kenuhwah  kagaunzetuhmag  kuhya  kakenoowahje- 
kishkizhegahzoosewag  emuh  kedaewaung  kuhya  emuh  ke- 
tuhwuggahwaung,  kahgenig  kedahgoonwatahwahwah  owh 
Keche-Oojechaug,  debishkoo  kahezhechegawaud  egewh 
koosewahbuneeg,  mesuh  kuhya  kenuhwah  azhechegayag. 

52  Ahwananun  enewh  aunwahjega-wenenewun  kah- 
pwahkooduggeahwahwahjin  egewh  koosewahbuneeg?  ooge- 
nesahwaun  dush  enewh  kezhah  kahdebahjemoonejin  we- 
peezhaud  owh  Kache-quuhyuk-ezhewabezid,  mesuh  enewh 
kenuhwah  noomuhyuh  kahbahtahag  kuhya  kahnesag  : 

53  Kenuhwah  kahoonjeoodahpenuhmag  ewh  tebahkoo- 
negawin  emuh  ooneeenjewaung  egewh  angenug,  keguhnuh- 
wanduhsewag  dush. 

54  Uhpe  dush  kahnoonduhmoowaud  oonoo  uhyeeen, 
kekeche-nishkahdezewug  emuh  oodaewaung,  me  dush  kah- 
ezhemadwayahbitashenootuhwahwaud. 

55  Ween  dush,  kemooshekenashkahgood  enewh  Keche- 
Oojechaugwun,  quuhyuk  keenahbe  keche-kezhegoong  enuh- 
kuhkayah,  oogewahbundaun  dush  oopeshegandahgoozewin 
owh  Kesha-Muhnedoo,  kuhya  enewh  Jesusun  nebahwenid 
emuh  ookechenekahning  enewh  Kesha-Muhnedoon.. 

56  O0-00  dush  keekedood,Benuh,  newahbundaun  kezhik 
nesahkoosing,  kuhya  enene  Oogwissun  nebahwenid  emuh 
ookechenikaung  owh  Kesha-Muhnedoo. 

57  Me  dush  kekeche-pepahgewaud  kuhya  kekuhkebe- 
shaedezoowug,  kuhya  oogequaushkoonoodahwahwaun  mah- 
mahwe.  '* 

58  Keche-oodanaung  dush  oogeoonjesahgeche-wabenah- 
waun  kuhya  oogepemwuhsinahahwaun  enewh  :  egewh  dush 
dabahjemoojig  oogeahtoonahwah  enewh  oodahgwewine- 
waun  emuh  oosittaung  owh  pazhik  ooshkenuhwa  Saul  kah- 
ezhenekahzood. 

59  Oogepemwuhsinuhahwaun  dush  enewh  Stephenun, 
magwah  ahnuhmeatuhwahnid  enewh  Kesha-Muhnedoon, 

00-00  keekedoonid,  Tabaningayun  Jesus,  oodahpin  ninje- 
chaug. 

60  Keoojecheengwunetum  dush  kuhya  kekeche-kezhewa, 
00-00  keekedood,  Tabaningayun,  kagoo  ahpuhgesetahwah- 
kan  maunduh  mujjeezhewabezewin.  Uhpe  dush  00-00 
kahekedood  kenebah. 

CHAP.  VIII. 

SAUL  dush  keweedookahzoo  uhpe  kahnesemind  enewh 
Stephenun.  Ewh  dush  uhpe  kekeche-mekinjeahwug 
egewh  anuhmeahjig  ewede  Jerusaleming  kahahyahjig; 
keezhesuhswashkahwahwug  emuh  anegookekummegaug 
Judaea  kuhya  Samaria  duhzhe  uhkee,  egewh  atuh  apostleiig 
kahween. 

2  Ahnind  dush  manoo-ahnuhmeahjig  oogemahjewenah- 
waun  enewh  Stephenun,  oogekeche-mahwemahwaun  dush. 

3  Saul  dush  oogekuhgwahnesugge-mujje-doodahwaun 
enewh  anuhmeahnejin,  kepeendega  emuh  anduhching  we- 
gewauming,  kahtuhkoonaud  dush  enewh  enenewun  kuhya 
enewh  equawun,  oogeahsaun  emuh  kebahquahoode-weguh- 
migoong. 

4  Egewh  dush  kahsuhswashkahwindjig  kepahbahkuh- 
gequawug  anegookookummegaug  uhkee,  kedebahdooduh- 
moowaud  ewh  ekedoowin. 

5  Me  dush  uhpe  keezhaud  owh  Philip  ewede  Samariamg 
duhzhe  keche-oodanaung,  kekuhgekemaud  dush  enewh 
ahnishenahban,  kedebahjemaud  enewh  Christun. 

6  Kuhkenuh  dush  egewh  ahnishenahbag  mahmahwe 
oogebezindahnahwah  oonoo  uhyeeen  kahekedoonid  enewh 
Philipun,  kahnoondahwahwaud  kuhya  kahwahbunduhmoo- 
waud  enewh  ma'hmaundahwejegunun  kahezhecheganid. 

7  Egewh  muh  wahnezejig  muhnedoog,  kahkeche- 
pepahgewaud,  oogesahgejenuhwashkahwahwaun  nebewah 
enewh  kahkekishkahgoowahjin,  nebewah  dush  kahneboo- 
wahpenajig,  kuhya  kahahchahoosajig,  kenoojemooahwug. 

8  Kekeche-duhgoomahgud  moojegezewin  emuh  keche- 
oodanaung. 

9  Keahyah  suh  pazhik  enene,  Simon  azhenekahzood, 
kuhyet  ewede  oodanaung  kahduhzhe-chesuhkeegoobunan, 
kemahmahkahdanemegood  enewh  Samariaing  duhzhe  ah¬ 
nishenahban,  keedezood  chekeche-ahpetandahgoozid  : 

10  Mesuh  oonoo  kuhkenuh  kahbezindahwahwahjin, 
agahsheejig  kuhya  kache-ahyahahwejig,  00-00  keekedoo- 
waud,  Mahbuh  enene  ahwe  ookeche-mushkahwezewin  owh 
Kesha-Muhnedoo, 

1 1  Oogebezindahwahwaun  dush,  kemahmahkahdane- 
mahwaud  kechesuhkeenid. 

12  Uhpe  dush  kahdabwatahwahwaud  enewh  Philipun 
kedebahdooduhmenid  enewh  uhyeeen  dabandahgwukkin 
emuh  oodoogemahwewining  owh  Kesha-Muhnedoo,  kuhya 
oodezhenekahzoowining  owh  Jesus  Christ,  kebaptizooah- 
wug,  kuhkenuh  enenewug  kuhya  equawug: 

13  Kuhya  dush  ween  Simon  kedabwayandum  :  uhpe 
/  dush  kahbaptizooi'nd,  oogeweejewaun  dush  enewh  Philipun, 

kemahmahkahdandum  dush,  uhpe  kahwahbundung  enewh 
mahmaundahwejegunun  kuhyakekenoowahjechegunun  kah- 
ezhecheganid. 

14  Uhpe  dush  egewh  apostleiig  ewede  Jerusaleming 
kahahyahjigkahnoonduhmoowaud  ewh  Samariaing  duhzhe 
enenewun  keoodahpenuhmenid  ewh  oodekedoowin  owh 
Kesha-Muhnedoo,  oogeezhenahzhahwahwaun  enewh  Peterun 
kuhya  enewh  Johnun  cheezhahnid  ewede  : 

15  Uhpe  dush  kahtuhgwishenoowaud,  oogeahnuhmea- 
tuhmahwahwaun,  enewh  Keche-Oojechaugwun  cheah- 
yahwahnid  : 

16  (Kah  muh  muhshe  oogeoodissegoosebuneen  ahweyah : 
me  atuh  kebaptizooindwah  emuh  oodezhenekahzoowining 
owh  Tabaningad  Jesus.) 

17  Me  dush  keezheneenjetuhwahwahwaud  me  dush 
kahezhe-oodahpenahnid  enewh  Keche-Oojechaugwun. 

18  Uhpe  dush  Simon  wahyahbundung  ahwagwan 
kahezheneenjetahgoogwan  enewh  apostleun  kemeenah 
enewh  Keche-Oojechaugwun,  oogewemeenaun  shooneaun. 

19  O0-00  keekedood,  Meezheshin  kuhya  neen  maunduh 
kushkeawezewin,  ahwagwan  kaezheneenjetahwugan  cheoo- 
dahpenaud  enewh  Keche-Oojechaugwun. 

20  Peter  dush  00-00  oogeenaun,  Guhnuhwanim  ke- 
shooneaum  chegenishwahnahdezeyun,  ewh  keenanduhmun 
chewekishpenuhchegahdag  oomeegewawin  owh  Kesha-Muh¬ 
nedoo  shooneah  oonje. 

2 1  Kah  kuhnuhga  kedebandahgoozese  00-00  ezhetwah- 
wining:  kah  muh  quuhyukwussenoon  keda  enahsuhmuhbid 
owh  Kesha-Muhnedoo. 

22  Aunwanindezoon  dush  maunduhkemujje-ezhewabe- 
zewin,  kuhya  ahnuhmeatow  owh  Kesha-Muhnedoo,  koone- 
mah  kegahwabenuhmahgoo  ewh  kahetic^iduhmoomahguk 
keda. 

23  Kekekanemin  suh  ewh  ahyahyunemuh  kuhgwahne- 
suggandahgoozewining,  kuhya  chedebandahgoozeyun  emuh 
muj  j  eiihyeeewishing. 

24  Me  dush  kenuhquatuhwaud  owh  Simon,  00-00 
keekedood,  Ahnuhmeatuhmahweshig  owh  Tabaningad, 
kuhnuhga  cheoodissegoosewaun  oonoo  kahekedooyag. 

25  Uhpe  dush  kahkuhgequawaud,  kahdebahdooduh- 
moowaud  oodekedoowin  owh  Tabaningad,  keezhekewawug 
ewede  J  erusaleming,  oogedebahdoodahnahwah  ewh  minwah- 
jemoowinemuh  nebewah  oodoodanahwewaung  egewh  Sama- 
ritanug. 

26  Philip  dush  oogeguhnoonegoon  enewh  oodangene- 
mun  owh  Kesha-Muhnedoo,  00-00  keegood,  Puhsegween, 
shahwuhnoong  ezhaun  meekunaung  anebemoosawaud  egewh 
Gazaing  azhahjig,  J  erusaleming  oonjemahjahwaud,  anduh- 
zhe-buhgwuhduhkummegaug. 

27  Kepuhsegwe  dush  kuhya  keuhnemahjah :  benuh 
dush,  pazhik  Ethiopiaing  duhzhe  enene,  owh  eunuch  kache- 
twahwezenejin  oobuhmeetahgunemun  owh  Candace  oodoo- 
gemahquamewaun  egewh  Ethiopianug,  kahguhnuhwanduh- 
mahwaud  kuhkenuh  ooshooneahmene,  kepeezhahgoobunan 
ewede  Jerusaleming,  cheahnuhmeaud, 

28  Nayaub  dush  keiihnekewa,  kenuhmuhduhbe  dush 
emuh  ootahbauning  magwah  dush  keahgindung  oodaun- 
wahjegawin  owh  Esaias. 

29  Me  dush  Keche-Oojechaug  00-00  oogeenaun  enewh 
Philipun,  Pashoo  ezhaun,  cheweeduhbemud  emuh  ootahbaun¬ 
ing. 

30  Philip  dush  ewede  keiihpuhtoo  anduhzhe  ahyahnid, 
oogenoondahwaun  dush  ahginduhmenid  oodaunwahjegawin 
owh  Esaias,  00-00  dush  keekedood,  Kenesetootaun  nuh  ewh 
aginduhmun  ? 

31  Ween  dush  keekedoo,  Ahneen  kaoonjenesetootuh- 
maunbaun,  ahweyah  enene  kekenooahmahwesig  ?  Oogee¬ 
naun  dush  enewh  Philipun-  chepoozenid  emuh  otahbauning 
cheweeduhbuhmegood  dush. 

32  Ewh  oozhebeegawin  kahahgindung  mesuh  00-00 
akedoomahguk,  Keezheweenah  emuh  kaduhzhe-nesind  de- 

bishkoo  mahn’ishtahnishing  ;  kuhya  debishkoo  azhemussit- 
tahgoozesig  mahnishtahnisheens  anuhsuhmenid  enewh 
mwauzhwahegoojin  mesuh  kahezhetahwunesig : 

33  Emuh  ootahbussandahgoozewining  kemuhkummah 
oomenoo-tebahkoonegoowin  :  ahwanan  dush  kadebahdoo- 
dung  oodezhewabezewin  ?  uhkeeng  muh  keoonjemahmujje- 
gahdane  oobemahdezewin. 

34  Owh  dush  eunuch  oogenuhquatuhwaun  Philipun  oo- 
oo  keenaud,  Weenduhmooweshin,  kepahgoosanemin,  ah- 
wananun  00-00  anahjemahjin  owh  aunwahjega-wenene  ? 
debahjindezoo  nuh  !  gamuh  nuh  bakahnezenejin  oodebahje- 
maun  ? 

35  Medush  ketahwuneed  owh  Phifip  ewede  oozhebee- 
gawining  keoonjemahjetaud,  kedebahjemootuhwaud  anan- 
dahgoozenid  Jesusun. 

36  Magwah  dush  uhneahpesekaud,  ketuhgwishinoog 
emuh  anduhzhe  nebeekaug  :  owh  dush  eunuch  00-00  keeke- 
doo,  Mesuh  maunduh  nebee  ;  wagoonan  kaoonje-baptizoo- 
megoosewaun  ? 

37  Philip  dush  00-00  oogeenaun,  Kishpin  anegookooda- 
ayun  ezhedabwayanduhmun,  mahnoo  kegahbaptizoomegoo. 
Ween  dush  oogenuhquatuhwaun,  00-00  keekedoo,  Ninda- 
bwayanemah  owh  Jesus  Christ  oogwissemegood  enewh 
Kesha-Muhnedoon. 

38  Keekedoo  dush  chenookishkahnid  enewh  otahbaun- 
un  ;  kepahkoobewug  dush  nuhyazh,  Philip  kuhya  owh 
eunuch,  oogebaptizooaun  dush. 

39  Uhpe  dush  kahahgwahyahduhgahzewaud,  Philip 
oogemahjeweenegoon  enewh  Oojechaugwun  owh  Tabanin- 
gad,  kah  dush  menuhwah  owh  eunuch  oogewahbuhmahseen 
keuhneahvahpesekah  dush  wahwezhandung. 

40  Philip  dush  kemekahwah  ewede  Azotusing  :  magwah 
dush  uhnebemoosahdung  kekuhgequa  emuh  kuhkenuh  e- 
newh  oodanahwun,  nahnauzh  ketuhgwishing  ewede  Cesarea- 
ing. 

CHAP.  IX. 

SAUL  dush,  kepahbahsagemaud  kuhya  kepahbahnesaud 
enewh  ookekenooahmahgunun  owh  Tabaningad,  ooge- 
hahnun  enewh  keche-sahsahgewejega-wenenewun, 

2  Oogenundooduhmoowaun  dush  enewh  mahjebeegunun 
weezhaud  ewede  Damascusing  duhzhe  ahnuhmea-weguh- 

migoong,  kishpin  mekahwaud  ahweyah  oooo  azheahnuh- 
meahnejin,  enenewun  gamuh  equawun,  chepeenaud  minje- 
mahpezoonid  emuh  Jerusaleming. 

3  Magwah  dush  uhnebemoosad,  pashoo  dush  uhneah- 
yaud  emuh  Damascusing  :  chasekah  oogewahsashkahgoon 
kezhegoong  oonje  wahsayahzewin  : 

4  Kepungeshin  dush  emuh  metushkuhkummig,  ooge~ 
noondaun  dush  inwawin  oo-oo  keegood,  Saul,  Saul,  ahneesh- 
win  kooduggeeyun  ? 

5  Oo-oo  dush  keekedoo,  Ahwanan  keen,  Tabaningayun? 
Tabaningad  dush  oo-oo  keekedoo,  Nindow  Jesus  quadug- 
geeyun:  sunnuhgud  suh  chedungishkuhmun  enewh  kah- 
naugin. 

6  Ween  dush  kenahningishkah  kuhya  kemahmahkah- 
dandum  oo-oo  keekedood,  Tabaningayun,  wagoonan  nun- 
duhwanemeyun  cheezhechegayaun  ?  Owh  dush  Tabaningad 
oo-oo  oogeenaun,  Puhsegween,  ezhaun  dush  ewede  keche- 
oodanaung,  ewede  dush  kegahweenduhmahgoo  ewh  kaezhe- 
chegayun. 

7  Egewh  dush  enenewug  kahweejewahjig  kenebahwe- 
wug  kuhnuhga  kekedoosigwah,  kenoonduhmoowaud  inwa¬ 
win,  kewahbuhmahsigwah  ahweyah. 

8  Saul  dush  kepuhsegwe  oonje  metushkuhkummig, 
uhpe  dush  kahiooshkahbid,  kahween  oogewahbuhmahseen 
ahweyah  :  oogeiihnesuhgeneenjeoosahahwaun  dush  keezhe- 
weenahwaud  dush  ewede  Damascusing. 

9  Nesoogoon  dush  kahween  kewahbese,  kah  dush 
kewesenese,  kah  kuhya  kemenequase. 

10  Keahyah  dush  pazhik  kekenooahmahgun  ewede 
Damascusing,  Ananias  azhenekahzood  ;  mesuh  enewh  owh 
Tabaningad  kahguhnoonahjin  emuh  enahbunduhmoowining 
oo-oo  keenaud,  Ananias.  Oo-oo  dush  oogeegoon,  Benuh, 
oomah  nindahyah,  Tabaningayun. 

1 1  Owh  dush  Tabaningad  oo-oo  oogeenaun,  Puhsegween, 
ezhaun  ewede  anenuhmook  oodanah-meekun  quuhyukquah- 
mook  aduhming,  kuhgwadwan  emuh  oowegewauming  owh 
Judas,  kishpin  ahyahgwan  pazhik  enene  Saul  azhenekah¬ 
zood,  Tarsusing  duhzhe  enene  :  ahnuhmeah  gooshah, 

12  Oogebahwahnaun  suh  pazhik  enenewun  Ananias 
azhenekahzoonejin  pepeendegahgood,  taungenegood  dush, 
cheoonj  ewahbe'fnd. 

13  Ananias  dush  oogenuhquatuhwaun,  Tabaningayun, 
ningenoonduhwaug  nebewah  enahjemahwaud  oonoo  enene- 
wun,  menik  kahmujje-doodahwahnid  anuhmeatookig  ewede 
Jerusaleming : 

14  Oomah  dush  peezhaud  oomeenegoon  enewh  keche- 
sahsahgewejega-wenenewun  ewh  kushkeawezewin  chemin- 
jemahpenaud  kuhkenuh  wuhyahweenduhmenejin  kedezhe- 
nekahzoowin. 

15  Owh  dush  Tabaningad  00-00  oogeenaun,  Mahjaun  ; 
ningewuhwanahbuhmah  suh,  cheezhewetood  nindezhene- 
kahzoowin  emuh  anduhzhe  ahyahnid  enewh  mayuggezene- 
jin,  kuhya  enewh  keche-oogemaun,  kuhya  oonejahnesun 
owh  Israel  : 

1 6  Ningahwahbundahah  gooshah  menik  kakeche-koo- 
duggetood  oonje  ewh  nindezhenekahzoowin. 

1 7  Kemahjah  dush  owh  Ananias,  keiihnepeendega  dush 
emuh  wegewauming  ;  keahtahwaud  dush  enewh  ooneenjeen 
emuh  weyowening,  00-00  oogeenaun,  Nejekewa  Saul,  owh 
Tabaningad,  Jesus,  kahwahbuhmud  emuh  meekunaung  ke- 
pebemoosayun,  ningepeahnoonik,  cheoonj ewahbeegooyun, 
chemooshkenashkook  owh  Keche-Oojechaug. 

18  Kazhetena  dush  keoonjepungesinoon  emuh  ooshkin- 
zhegoong  debishkoo  oonuhgahuhyun  :  bahbega  dush  ke- 
wahbeah,  kepuhsegwe,  kuhya  kebaptizooah. 

19  Uhpe  dush  kahwesenid,  kemushkahweze.  Nebewah 
duhsuhgoon  owh  Saul  oogeweejewaun  enewh  kekenooah- 
mahgunun  emuh  Damascusing  kahahyahnejin. 

20  Bahbega  dush  kekuhgequa  emuh  ahnuhmea-weguh- 
migoong,  keenahjemaud  enewh  Christun,  ahwenid  Kesha- 
Muhnedoo  Oogwissun. 

21  Kuhkenuh  dush  kahnoondahwahjig  kemahmahkah- 
danduhmoog,  00-00  dush  keekedoowaud,  Kahnuh  ween 
mahbuh  ahwese  owh  kahbahnahjeaud  kuhkenuh  enewh 
wuhyahweenduhmenejin  maunduh  ezhenekahzoowin  ewede 
Jerusaleming,  00-00  dush  kahpeoonzekaud  oomah  peezhaud, 
cheoonjeminjemahpenaud  kuhya  cheezheweenUxd  ewede 
ahyahnid  enewh  sahsahgewejega-wenenewun  ? 

22  Ashkum  dush  kemushkahweze  owh  Saul,  oogewah- 
wuneaun  dush  enewh  Jewyun  ewede  Damascusing  kahah¬ 
yahnejin,  kewahbunduhewad  ewh  kagate  ahwenid  Christ. 

23  Bahnemah  dush  kahdebishkoosag  nebewah  kezhe- 
gudoon,  kekahkekedoowug  egewh  Jewyug  wenesahwaud  : 

24  Saul  dush  oogekekanemaun  wenesegood  enewh. 
Keahkahwahbewug  kahzhegudenegin  kuhya  tabekudenegin 
ashquaundamewung  oodanah  wenesahwaud. 

25  Egewh  dush  kekenooahmahgunug  oogeoodahpenah- 
waun  nebah-tebik,  kuhya  oogenesahbeginahwaun  wahkahe-  „ 
guning  oonje  emuh  kookoobenahguning. 

26  Uhpe  dush  kahtuhgwishing  owh  Saul  ewede  Jerusa- 
leming,  keenandum  cheweejewaud  enewh  kekenooahmah- 
gunun  :  kuhkenuh  dush  oogekoosahwaun,  kah  dush  keda- 
bwatunsewug  chekekenooahmahgunewenid. 

27  Barnabas  dush  oogeoodahpenaun,  oogeezheweenaun 
dush  emuh  ahyahnid  enewh  apostleiin,  keweenduhmahwaud 
dush  ewh  kewahbuhmahnid  enewh  Tabaninganejin  emuh 
meekunaung,  kuhya  keguhnoonegood,  kekeche-kuhgequanid 
dush  emuh  Damascusing  oodezhenekahzoowining  owh  Jesus. 

28  Oogeweejewaun  dush  enewh  kekenooahmahgunun 
kepuhpeendegad  kuhya  kesuhsahguhung  ewede  Jerusalem- 
mg. 

29  Kekuhgequa  dush  emuh  oodezhenekahzoowining  owh 
Tabaningad  Jesus,  oogekeche-guhnoonaun  enewh  Hellenist- 
un  :  oogepahbahnundahnesahwaun  dush. 

30  Egewh  dush  kekenooahmahgunug  uhpe  kahkekan- 
duhmoowaud  ewh,  oogeezhewenahwaun  ewede  Cesarea'ing, 
kuhya  oogeezhenahzhahwahwaun  ewede  Tarsusing. 

31  Me  dush  keaunwabewaud  kuhkenuh  egewh  anuh- 
meahjig  anegookookummegaug  Judaea  kuhya  Galilee  kuhya 
Samaria,  ashkum  dush  kemushkahwanduhmoog  ;  kebemoo- 
sawug  emuh  ookoosegoowining  owh  Tabaningad,  kuhya 
emuh  oomenoodaashkahgawining  owh  Kache-penezid-Ooje- 
chaug,  ashkum  dush  kemeshenoowug. 

32  Kepuhgumme-ahyahmahgud  dush,  uhpe  minze  pah- 
bahmoosad  owh  Peter,  oogenaunzekahwaun  enewh  anuh- 
meahnejin  Lyddaing  ayahnejin. 

33  Me  emuh  kemekahwaud  pazhik  enenewun  ^Eneas 
azhenekahzoonejin,  kahshingeshinenejin  emuh  nebahguning 
nishwauswe  kekenoonoowinun  kahneboowahpenanejin. 

34  Peter  dush  oo-co  oogeenaun,  ^Eneas,  kenoojemooik 
suh  owh  Jesus  Christ ;  puhsegween,  oozhetoon  kenebahgun. 
Kazhetena  dush  kepuhsegwe. 

35  Kuhkenuh  dush  kahduhnuhkeejig  ewede  Lyddaing 
kuhya  Saroning  oogewahbuhmahwaun,  keezhequakeewug 
dush  chewebuhmeetahwahwaud  enewh  Tabaninganejin. 

3 6  Keahyah  dush  ewede  Joppaing  pazhik  kekenooah- 
mahgun  Tabitha  azhenekahzood,  mesuh  ahnekenootuhming 
Dorcas  :  owh  dush  equa  oogemooshkenashkahgoonun  enewh 
menoo-ahnookewinun  kuhya  shahwanjegawinun  kahezhe- 
chegad. 

37  Kepuhgumme-ahyahmahgud  dush  uhpe  oonoo  kezhe- 
gudoon,  keahkoose,  kuhya  dush  keneboo  ;  uhpe  dush  kah- 
kesebeeginahwaud,  oogeahsahwaun  emuh  ish  pemesuh- 
goong  duhzhe  uhbenahsoowining. 

38  Kepashoowud  suh  Lydda  emuh  Joppaing,  kahnoon- 
duhmoowaud  egewh  kekenooahmahgunug  ewede  ahyahnid 
Peterun,  oogeezhenahzhahwahwaun  neezh  enewh  enenewun, 
chenundoomahnid  waweeb  chepeezhahnid. 

39  Me  dush  kepuhsegweed  owh  Peter  keiihneweeje- 
waud  dush.  Uhpe  dush  tagwishing,  oogeezheweenahwaun 
ewede  ishpemesuhgoong  duhzhe  uhbenahsoowining  ;  kuh- 
kenuh  dush  egewh  shagahwejig  oogeweejekahbahwetah- 
wahwaun  mahwewaud,  kuhya  wahbunduhewawaud  keche- 
nebewah  puhpeensekahwahgunun  kuhya  enewh  ahgwewin- 
un  kahoozhetahmahgoowaud  enewh  Dorcasun,  magwah 
weej  ahyahwahwaud. 

40  Peter  dush  uhpe  kahsahgechenahzhahwaud  kuh- 
kenuh,keoojecheengwunetum,keahnuhmeah  dush  ;  kequake- 
kahbahwetahwaud  dush  enewh  chebuyun  00-00  keekedoo, 
Tabitha,  oonishkaun.  Kedooskahbe  dush  ween  :  uhpe  dush 
kahwahbuhmaud  enewh  Peterun,  kenuhmuhduhbe. 

41  Keshebenekatahwaud  dush,  oogeoonishkahbenaun, 
uhpe  dush  kahnundoomaud  enewh  anuhmeahnejin,  kuhya 
enewh  shagahwenejin,  oogepuhgedenaun  emuh  ooneenjening 
bemahdezenid. 

42  Kekekandahgwud  dush  maunduh  emuh  anegookwaug 
Joppa;  nebewah  dush  oogedabwayanemahwaun  enewh 
Tabaninganejin. 

43  Kepugguhme-ahyahmahgud,  keduhneze  nebewah 
kezhegudoon  ewede  Joppaing  keweedegamaud  enewh 
Simonun  ahsaka-wenenewun. 

CHAP.  X. 

KEAHYAH  pazhik  enene  ewede  Caesareaing  Cornelius 
azhenekahzood,  oomenissenoo-oogemahmewah  egewh 
shemahgunishug  Italianug  azheweenzoojig, 

2  Manoo-ahnuhmeaud,  quasaud  enewh  Kesha-Muhne- 
doon  jkuhya  kuhkenuh  oowegewauming  kahahyahjig,  kahr 
keche-shahwanemaud  ahnishenahban,  kuhya  moonzhug  kahr 
ahnuhmeatuhwaud  enewh  Kesha-Muhnedoon. 

3  Mezheshuh  dush  oogewahbuhmaun  emuh  enahbun- 
-duhmoowining  uhpe  shaungusswe-tebahegunadenig  enewh 
oodangenemun  owh  Kesha-Muhnedoo  penaunzekahgood, 
■oooo  keegood,  Cornelius. 

4  Uhpe  dush  kahguhnuhwahbuhmaud,  kesageze,  oo-oo 
keekedood,  Wagoonan,  Tabaningayun  ?  Oo-oo  dush  ooge- 
enaun,  Kesha-Muhnedoo  suh  oomequandaunun  enewh  ke- 
dahnuhmeahwinun  kuhya  enewh  kemeegewawinun. 

5  Noongoom  dush  ezhenahzhuh  enenewug  ewede  Jop- 
paing,  chenundoomahwaud  enewh  Simonun  Peter  azhene- 
kahzoonejin  : 

6  Oowedegamaun  enewh  Simonun  ahsaka-wenenewun, 
ewede  cheegekechegumme  andahnej in  :  mesuh  owh  kawah- 
weenduhmook  ewh  kaezhechegayun. 

7  Uhpe  dush  kahmahjaud  owh  angen  kahguhnoonaud 
enewh  Corneliusun,  oogenundoomaun  neezh  enewh  oobuh- 
meetahgunun,  kuhya  pazhik  anuhmeahnejin  shemahgunishun 
moonzhug  kahweejewegoojin  ; 

8  Uhpe  dush  kahweenduhmoowaud  kuhkenuh  oonoo 
uhyeeen,  oogeezhenahzhahwaun  ewede  Joppaing. 

9  Wahyahbunenig  dush,  magwah  uhnepahbahmahdeze- 
waud  oogoo,  kuhya  pashoo  uhneahyahwaud  emuh  ooda- 
naung,  keezhequaunduhwa  owh  Peter  emuh  oogedegummig 
chenahkoowa-ahnuhmeaud  kahningoodwausoo-tebahegunag : 

10  Kekeche-puhkudda  dush,  kuhya  oogenunduhwandaun 
kameejid  :  magwah  dush  chebahquawaud  egewh  chahbah- 
quajig,  oogeahpuggezekahgoon  ewh  mahzenahmoowin, 

1 1  Oogewahbundaun  dush  ewh  kezhik  chenesahkoosing, 
gagoo  dush  ahtahsoowin  kepenesekahgood  emuh  ahyaud, 
debishkoo  kache-mecheguk  wahbishkegining  ayishquayeee 
takoobejegahdag  kuhya  kenesahbegenegahda  emuh  uhkeeng ; 

12  Emuh  dush  keahyahwug  kuhkenuh  nahwoosittajig 
ahwaseeyug  uhkeeng  ayahjig,  kuhya  puhgwuj-ahwaseeyug, 
Tcuhya  pabahmoodajig,  kuhya  kezhegoong  duhzhe  penashe- 

yug. 

J3  Oogenoondaun  dush  ewh  inwawin,  Puhsegween, 
Peter ;  netahgan,  kuhya  wesenin. 

14  Peter  dush  keekedoo,  Kahween,  Tabaningayun  ;  kah 
mah  wekah  ningemeejeseen  gagoo  anandahgwuhsenook  che- 
meejing  gamuh  wahnuk. 

15  Menuhwah  dush  oogenoondaun  ewh  inwawin  oo-oa 
keegood,  Ewh  kahpeenetood  Kesha-Muhnedoo,  kahween 
mahnahdud  kegahedunseen. 

1 6  Nesing  dush  00-00  keezhewabud  :  menuhwah  dush 
keezhedodahpenegahda  ewh  ahtahsoowin  ewede  kezhe- 
goong. 

17  Magwah  dush  nahnahgahdahwandung  wagoodoog- 
wanedoog  maunduh  wazhebahbunduhmoowin  kahwahbun- 
dung,  benuh,  egewh  enenewug  kahezhenahzhahoogoojig 
enewh  Corneliusun  kuhgwadwawaud  tebe  andahgwan  owh 
Simon,  kenebahwewug  emuh  dush  ishquaundang, 

18  Kepepahgewug  dush,  kekuhgwadwawaud  kishpim 
oomah  daud  owh  Simon  Peter  azhenekahzood. 

19  Magwah  dush  kenahnahgahdahwandung  owh  Peter 
ewh  wazhebahbunduhmoowin,  00-00  oogeegoon  enewh 
Keche-Oojechaugwun,  Benuh,  kenunduhwanemigoog  neswe 
enenewug. 

20  Puhsegween  dush,  nesaunduhwan,  uhnewejewh  dushy 
kuhnuhga  ahgoonwayanduhsewun  ;  neen  suh.  ningeezhenah- 
zhahwaug. 

2 1  Keezhenesaunduhwa  dush  Peter  emuh  ahyahnid 
enewh  kahezhenahzhahwahjin  Cornelius  ;  00-00  dush  keeke- 
dood,  Benuh,  neen  nindow  owh  nanduhwahbuhmag  :  wag- 
oonash  pahoonzekahyag  ? 

22  O0-00  dush  keekedoowug,  Cornelius  menissenoo- 
oogemah,  manoo-ezhewabezid  enene,  kuhya  quasaud  enewh 
Kesha-Muhnedoon,  manwahjemegood  dush  kuhkenuh  e- 
newh  Jewyun,  oogeegoon  dush  enewh  kachetwahwezenejin 
angenun  chenundoomik  ewede  andaud  cheezhahyun,  che- 
oonjenoondung  enewh  ekedoowinun  kaekedooyun. 

23  Peter  dush  oogeenaun  chepeendeganid,  oogeguhnuh- 
wanemaun  dush.  Bahnemah  dush  wuhyahbunenig  Peter 
oogeuhneweejewaun,  oogeweejewegoon  dush  ahnind  weje- 
kewaemaun  ewede  Joppai’ng  ayahnejin. 

24  Menuhwah  dush  wahyahbunenig  ketuhgwishenoog 
ewede  Caesareaing.  Cornelius  dush  oogenundahwanemaun, 
oogenundoomahbuneen  dush  ahnind  oodenuhwamahgunun 
kuhya  weejekewaiin. 

25  Uhpe  dush  paundegad  owh  Peter,  oogepenuhquash- 

kahgoon  enewh  Corneliusun,  keahpuggezoonid  dush  emuh 
oosittaung,  keoojecheengwunetahgood. 

26  Peter  dush  oogepuhsegwindenaun,  00-00  keekedood,. 
Puhsegween  ;  kuhya  neen  suh  nindenenewh. 

27  Magwah  dush  guhnoonaud,  keuhnepeendega,  ooge- 
mekahwaun  dush  nebewah  kahmahwunjeedenejin. 

28  O0-00  oogeenaun,  Kekekandahnahwah  ewh  enan- 
dahgwussenook  Jew-enene  cheweejewaud,  gamuh  chenaun- 
zekahwaud  pukkaun  azheweenzoonejin  enenewun  :  ninge- 
wahbunduhik  dush  owh  Kesha-Muhnedoo  mahzhandah- 
gooze  gamuh  weeneze  cheenahsewug  ahweyah  enene. 

29  Mesuh  pahoonjenaunzekoonaun  ahgoonwatunsewaunr 
uhpe  kenundoomegooyaun  :  kekuhgwajeminim  dush  wa- 
goonash  wanjenundoomeyaig? 

30  Cornelius  dush  00-00  keekedoo,  Noongoom  newoo- 
goonuhgud  pahahkoo-keequishemooyaun  nahnauzh  00-00 
ahpeech-kezheguk  ;  shaungussoo-tebahegunag  ningeahnuh- 
meah  emuh  newegewauming,  benuh  dush,  kenebahwe  enah- 
suhmeyaun  pazhik  enene  wuhyahbishkookunuhyad, 

3 1  O0-00  dush  keekedoo,  Cornelius,  kebezinduhmahgoo 
kedahnuhmeahwin,  kuhya  keshahwanj ega-meegewawinun 
oomequandaunun  owh  Kesha-Muhnedoo. 

32  Ezhenahzhuh  dush  egewh  enenewug  ewede  Joppaing, 
chenundoomind  owh  Simon,  Peter  azhenekahzood  :  dah 
emuh  oogewauming  owh  Simon  ahsaka-wenene  ewede 
cheege-kechegumme :  uhpe  dush  penaunzekook  kegah- 
guhnoonik. 

33  Bahbega  dush  nirigeahnooke  chenundoomegooyun  ; 
kegemenoochega  dush  peezhahyun.  Noongoom  dush  kuh- 
kenuh  nindahyahmin  oomah  anahsuhmuhbid  Kesha-Muh¬ 
nedoo,  chenoonduhmaung  kuhkenuh  oonoo  uhyeeen  kah- 
kuhgaunzoomikin  Kesha-Muhnedoo  chedebahdooduhmun. 

34  Me  dush  uhpe  ketahwuneed  owh  Peter,  00-00  keeke¬ 
dood,  Kagate  newahbundaun  ewh,  Kesha-Muhnedoo  pekin- 
oong  uhyenanemahsig  enewh  bamahdezenejin  : 

35  Kuhkenuh  dush  ahnooj-azheweenzoojig  owh  quasaud 
Kesha-Muhnedoon  kuhya  mahkindung  menooezhewabeze- 
win,  mesuh  enewh  Kesha-Muhnedoo  wadahpenahjin. 

36  Ewh  ekedoowin  kahezheguhnoonaud  owh  Kesha- 
Muhnedoo  enewh  oonejahnesun  owh  Israel  wahweendung 
ewh  pezaunewawin  oonje'5 esus  Christ ;  (mesuh  owh  Tabane- 
maud  kuhkenuh :) 

37  Kekekandahnahwah  ewh  ekedoowin,  kahwahween- 
jegahdag,  emuh  anegookookummegaug  Judaea,  Galileeing 
kahoonjemahjetaung,  kahishquah-wahweendung  owh  John 
ewh  baptizooewawin  ; 

38  Kesha-Muhnedoo  kenuhmuhkoonaud  enewh  Jesusun 
Nazarethingduhzhe-enenewun  enewh  Keche-Oojechaugwun 
kuhya  mushkahwezewin  :  mesuh  wah-owh  kahpahbahshah- 
wanjegad,  kuhya  kahpahbahnoojemooaud  kuhkenuh  enewh 
mujje-muhnedoo  kahkooduggeahjin  ;  oogeweedookahgoon 
muh  enewh  Kesha-Muhnedoon. 

39  Nenuhwind  dush  ningewahbunjegamin  kuhkenuh 
menik  kahezhechegad  emuh  oodnhkeemewaung  egewh 
Jewyug,  kuhya  ewede  Jerusaleming  ;  mesuh  enewh  kah- 
nesahwahjin  kuhya  kahahgoonahwahjin  emuh  metikoong  : 

40  Mesuh  dushoonoo  Kesha-Muhnedoo  kahahbejebah- 
ahjin  nasoogoonahgudenig,  kuhya  mezheshuh  kahwahbun- 
duhewajin ; 

41  Kahween  oogewahbundahahseen  kuhkenuh  enewh 
ahnishenahban,  enewh  atuh  wuhyahbunjeganejin  kezhah 
kahwuhwanahbuhmahjin  owh  Kesha-Muhnedoo,  nenuh¬ 
wind  suh,  kahwedoopuhmungid  kuhya  kahweeje-menequa- 
mungid  kahahbejebaud. 

42  Ningekuhgaunzoomegoonaun  dush  chekuhgeeke- 
mungidwah  egewh  ahnishenahbag,  kuhya  chedebahjemoo- 
yaung,  wah-owh  ahwid  kahahnoonegood  enewh  Kesha- 
Muhnedoon  chetebahkoonaud  enewh  bamahdezenejin 
kuhya  naboonejin. 

43  Mesuh  enewh  dabahjemahwahjin  kuhkenuh  aunwah- 
jega-wenenewug,  ahwagwan  kadabwayanemahgwan,  oodoo- 
noozoowining  tahoonjewabenuhmahwah  oomujjeezhewabe- 
zewinun. 

44  Magwah  kayahbe  kekekedood  owh  Peter  oonoo  eke- 
doowinun,  Keche-Oojechaugwun  oogepuhgummishkahgoo- 
waun. 

45  Egewh  dush  kahkekenoowahje-kishkezhegahzoojig 
kahdabwayandungig  kemahmahkahdanduhmoog,  menik 
kahpemewejewahpuneeg  enewh  Peterun,  ewh  oonje  kepe- 
seegenuhmahwindwah  egewh  mayuggezejig  oomeegewa- 
win  owh  Keche-Oojechaug. 

46  Oogenoondahwahwaunfmuh  ezhekekedoonid  pakaun- 
ukin  inwawinun,  kekechetwahwanemahwaud  enewh  Kesha- 
Muhnedoon.  Medush  uhpe  kenuhquatung  owh  Peter. 

47  Ahweyah  nuh  enene  tahekedoo,  Kahween  tahpugge- 
denegahdasenoon  ewh  nebee,  chebaptizoowahsewindwah 
oogoo,  kahoodahpenahjig  enewh  Keche-Oojechaugwun  de- 
bishkoo  kuhya  kenuhwind  ? 

48  Keekedoo  dush  chebaptizoomemind  emuh  oodezhe- 
nekahzoowining  owh  Tabaningad.  Oogepahgoosanemah- 
waun  dush  cheduhnezenid  emuh  goomah  menik  dussoogoon. 

CHAP.  XI. 

EGEWH  dush  Apostleiig  kuhya  wejekewaemaug  kah- 
ahyahjig  emuh  Judseaing  kenoonduhmoog  kuhya 
enewh  mayuggezenejin  keoodahpenuhmenid  ewh  oode- 
kedoowin  owh  Kesha-Muhnedoo. 

2  Uhpe  dush  kahpetuhgwishing  owh  Peter  emuh  Je- 
rusaleming,  enewh  kahkekenoowahj e-kishkizhegahzoone- 
jin  oogekekahmegoon. 

3  O0-00  keekedoonid,  Kegepeendegahwaug  egewh  ene- 
newug  pwahyah-kekenoowahje-kishkizhegahzoojig,  kuhya 
dush  kegeweedoopuhmaug. 

4  Peter  dush  oogedebahjemootahwaun  ewh  kahezhe- 
wabuk  wahyashkud  mahjesing,  kuhya  oogeahneka-wah- 
weenduhmoowaun,  00-00  keekedood, 

5  Nindahyahnahbnn  emuh  Joppa  aduhming  oodanaung 
keahnuhmeahyaun  :  magwah  dush  nekahbunduhmaun  nen- 
gewahbundaun  enahbunduhmoowin,  Pazhik  ahtahsoowin 
debishkoo  kechewahbishkegining  kezhegoong  keoonjenesah- 
begenegahda  ayishquayeee  ;  ningepuhgummishkahgoon 
dush : 

6  Uhpe  dush  anegook  kahguhnuhwahbunduhmaun,  nin- 
genahnahgahdahwandaun,  ningewahbuhmaug  dush  egewh 
nawookahdajig  ahwaseeyug  uhkeeng  ayahjig,  kuhya  puh- 
gwuj-ahyahahjig,  kuhya  pabahmoodajig,  kuhya  kezhegoong 
duhshe  penasheyug. 

7  Ningenoondaun  dush  ewh  inwawin  00-00  keegooyaun, 
Puhsegween,  Peter ;  netahgan  wesenin  dush. 

8  O0-00  dush  ningeekid,  Kahween,  Tabaningayun  : 
kah  muh  wekah  kepeendegamahgussenoon  emuh  nindoo- 
ning  gagoo  anandahgwuhsenook  chemeejing  gamah  wahnuk. 

9  Menuhwah  dush  kezhegoong  oonje  inwawin  00-00 
ningenuhquatahgoon,  Ewh  kahpeenetood  owh  Kesha  Muh- 
nedoo,  kahween  mahnahdud  kegahedunseen. 

10  Nesing  dush  oo-oo  keezhewabud  :  menuhwah  kee- 
zheoodahbenahwug  kuhkenuh  ewede  kezhegoong. 

1 1  Benuh  dush,  bahbega  ketuhgwishenoog  neswe  ene- 
newug  emuh  wahkaheguning  kahdahyaun,  Cesarea'ing  kah- 
oonj e-ezhenahzhahoondj ig  chepenundoomewaud. 

12  Ningekuhgaunzoomik  dush  owh  Keche-Oojechaug 
cheuhneweej  ewugwah,  kuhnuhga  cheahgoonwayanduhse- 
waun.  Oogoo  dush  ningoodwauswe  wejekewaemaug  nin- 
geuhneweejewegoog,  ningepepeendegamin  emuh  owh  enene 
oowahkaheguning. 

13  Ningewahbundahegoomin  dush  ewh  kewahbuhmah- 
pun  enewh  angenun  emuh  oowahkaheguning,  kahpenebah- 
wenid  00-00  dush  keegood,  Ahnookeen  cheezhahwaud 
enenewug  ewede  Joppaing,  chenundoomahwaud  enewh 
Simonun,  Peter  azhenekahzoonejin  ; 

14  Me  suh  wah-owh  kawahweenduhmook  enewh  eke- 
doowinun,  kaoonjebemahdezeyun  keen  kuhya  kuhkenuh 
emuh  kewahkaheguning  ayahjig. 

15  Uhpe  dush  mahyahje-kekedooyaun  oogeahpuggese- 
kahgoowaun  enewh  Keche-Oojechaugwun,debishkoo  kuhya 
kenuhwind  wuhyashkud. 

16  Me  dush  uhpe  kemequanduhmaun  ewh  oodekedoo- 
win  owh  Tabaningad,  00-00  keekedood,  John  gooshah  ke- 
baptizooewa  nebee  ahyood  ;  kenuhwah  dush  kegahbaptizoo- 
megoom  enewh  Keche-Oojechaugwun. 

17  Uhpe  dush  Kesha-Muhnedoo  kahmeenaud  ewh  nah- 
saub  meegewawin  kahmeenenung  kenuhwind,  kahdabwa- 
yanemung  owh  Tabanemenung  Jesus  Christ,  ahneen  neen 
kahenandahgoozeyaun,  chemegahnugebun  owh  Kesha- 
Muhnedoo  ? 

18  Uhpe  dush  kahnoonduhmoowaud  oonoo  uhyeeen,  ke~ 
pezaun-uhbewug,  kuhya  oogewahwezhanemahwaun  enewh 
Kesha-Muhnedoon  00-00  keekedoowaud,  Kagate  Kesha- 
Muhnedoo  oogemeenaun  enewh  mayuggezenejin  ewh 
aun wanindezoowin  cheoonj ebemahdezenid. 

19  Egewh  dush  kahsuhswashkahwindjig  uhpe  kahkoo- 
duggeindwah  egewh  anuhmeahjig  uhpe  kahnesind  owh 
Stephen  kebahbahmahdezewug  nahnauzh  Phenice,  kuhya 
Cyprus,  kuhya  Antioch,  kekuhgeekemahwaud  enewh  Jew- 
yun  atuh,  kedebahdooduhmoowaud  ewh  ekedoowin. 

20  Ahnind  dush  Cyprusing  kuhya  Cyreneing  keduh- 
zhe-enenewewug,  oogoo  dush  uhpe  tagwishenoowaud  ewede 

Antioching,  oogeguhnoonahwaun  enewh  Hellenistun,  kede- 
bahjemahwaud  enewh  Tabaninganejin  Jesusun. 

21  Oogeweedookahgoowaun  dush  ooneenj  owh  Taba- 
ningad  :  keche-nebewah  dush  kedabwayanduhmoog,  kuhya 
oogekwakekahbahwetahwahwaun  enewh  Tabaninganejin. 

22  Uhpe  dush  kahnoonduhmoowaud  egewh  anuhmeah- 
jig  kahahyahjig  ewede  Jerusaleming  oonoo  uhyeeen  :  ooge- 
ezhenahzhahwahwaun  enewh  Barnabasun,  cheezhahnid  nah- 
nauzh  emuh  Antioching. 

23  Uhpe  dush  kahpetuhgwishing,  kahwahbundung  dush 
ewh  ooshahwanjegawin  owh  Kesha-Muhnedoo,  kewah- 
wezhandum,  oogeenaun  dush  kuhkenuh,  cheaunwahjenid 
emuh  oodaening  chedebandahgoozenid  emuh  Tabaningang. 

24  Kemenoo-ezhewabeze  suh  owh  enene,  kuhya  ooge- 
mooshkenashkahgoon  enewh  Keche-Oojechaugwun  kuhya 
dabwayanduhmoowin :  keche-nebewah  dush  ahnishenahbag 
ketuhquahkoonahwug  emuh  oodezhetwahwining  owh  Ta- 
baningad. 

25  Me  dush  Barnabas  kahezhemahjaud  ewede  Tarsus- 
ing,  cheahweoondoonaaud  enewh  Saulun  : 

26  Uhpe  dush  kahmekahwaud,  oogepeezheweenaun 
ewede  Antioching.  Kepuhgumme-ahyahmahgud  dush, 
ningoo-kekenoonoowin  kepuhpeendegawug  emuh  anduh- 
zhe-mahoonjeedewaud  egewh  anuhmeahjig,  oogekekenooah- 
mahwaun  dush  nebewah  ahnishenahban.  Netum  dush 
ewede  Antioching  Christianug  keezheweenahwug  egewh  ke- 
Tcenooahmahgunug. 

27  Uhpe  dush  oonoo  kezhegudoon  kepeezhahwug  Je¬ 
rusaleming  duhzhe  aunwahjega-wenenewug  ewede  Antio¬ 
ching. 

28  Pazhik  dush  Agabus  azhenekahzood  kepuhsegwe, 
Keche-Oojechaugwun  kahoonjewahweenduhmahgad,  we- 
pukkuddakummegaug  emuh  anegookookummegaug  uhkee  : 
00-00  suh  kepuggumme-ahyahmahgud  uhpe  ookezhegud- 
oomun  owh  Claudius  Caesar. 

29  Me  dush  keenahkoonegawaud  egewh  kekenooahmah- 
gunug,  anduhchid  enene  menik  kashkechegad  chenindahah- 
waud  enewh  wejekewaemaun  ewede  Judaeaing  anduhkeene- 
jin  ewh  shahwanjegawin  : 

30  Mesuh  kahezhechegawaud,  kenindahahwaud  dush 
enewh  katezenejin  emuh  ooneenjewaung  owh  Barnabas 
kuhya  Paul. 

ME  dush  uhpe  owh  Herod  keche-oogemah  keshebene- 
kanid  wekooduggeaud  ahnind  enewh  anuhmeah- 
wining  dabandahgoozenejin. 

2  Oogenesaun  dush  Jamesun  wejekewaiin  owh  John 
ahzhahwashk  keahyood. 

3  Kahwahbundung  dush  keminwanduhmenid  enewh 
Jewyun,  menuhwah  keahnooke  chetuhkoonaud  enewh. 
Peterun.  (Me  dush  uhpe  ahyahwung  enewh  kezhegudoon 
kahmeejing  wambesinsenook  buhquazhegun.) 

4  Uhpe  dush  kahtuhkoonaud,  oogeahsaun  emuh  kebah- 
quahoode-weguhmigoong,  oogepuggedenuhmahwaun  me- 
tauswe-ahshe-ningoodwauswe  shemahgunishun  cheguhnuh- 
wanemegood :  keenandung  ishquah-kuhbekoosa-wekoonding 
chesahgejeweenaud  emuh  anduhzhe  ahyahnid  enewh  ah- 
nishenahban. 

5  Peter  dush  kekebahquahwah  :  egewh  dush  anuhmeah- 
jig  uhpuhna  oogeahnuhmeatuhmahwahwaun  chebemahjee- 
good  enewh  Kesha-Muhnedoon. 

6  Uhpe  dush  enandung  owh  Herod  chesahgechewee- 
naud,  ewh  tebekudenig  kenebah  owh  Peter  nahwuheeeng 
shingeshinenid  neezh  shemahguneshun,  tahkoobezood  neezh 
pewahbikoo-tuhkoobejegunun  oonje  :  kuhya  egewh  ganuh- 
wanjegajig  emuh  ishquaundang  ahgwahjeeng  kenebahwe- 
wug  keguhnuhwanduhmoowaud  ewh  kebahquahoode-we- 
guhmig. 

7  Benuh  dush,  oogepeoodissegoon  enewh  oodangene- 
mun  owh  Jehovah,  kewahsata  dush  peendig  kebahquahoode- 
weguhmigoong :  kuhya  owh  angen  oogepuhkittawaun 
enewh  Peterun  oopemayowening,  kuhya  oogepuhsegwin- 
denaun,  oo-oo  keekedood,  Waweeb  puhsegween.  Enewh 
dush  pewahbikoo-tuhkoobejegunun  keoonjepungesinenewun 
emuh  ooneenjeeng. 

8  Owh  dush  angen  oo-oo  oogeenaun,  Keche-pesoon,. 
kuhya  tuhkoobetoon  enewh  kemuhkissenun.  Me  dush  kah- 
ezhechegad.  Oo-oo  dush  oodenaun,  Pesekun  kepesekoo- 
wahgun,  noopenuhzheshin  dush. 

9  Peter  dush  keiihnesahgahum,  kenoopenuhnaud  ;  kah 
dush  kekekanduhse  chedabwamahguk  ewh  kahezheche- 
ganid  enewh  angenun ;  keenandum  egoo  kuhnuhbuj  enah~ 
bunduhmoowin  maunduh  kahwahbunduhmaun. 

io  Uhpe  dush  kahuhnekuhbikahwahwaud  netum  ah- 
kundoo-wenenewun  kuhya  menuhwah  ahnind,  kepetuh- 
gwishenoog  emuh  pewahbikoo-keche-ishquaundang  ooda- 
naung  anuhmook  ;  penesekah  kenesahkooshkahne  :  keiih- 
nesahgahuhmoog,  kahkuhbikuhmoowaud  dush  pazhik  oo- 
danah-meekun  ;  me  dush  uhpe  bahbega  kenuhguhnegood 
enewh  angenun. 

n  Peter  dush  uhpe  kahishquah-mahmahkahdandung, 
00-00  keekedoo,  Noongoom  dush  kagate  nequuhyukwan- 
daun,  ewh  Tabaningad  kepeezhenahzhahwaud  enewh  oo- 
dangenemun,  emuh  ooneenjeeng  owh  Herod  ningeoonje- 
kediskenik,  kuhya  kuhkenuh  oonunduhwanduhmoowine- 
waung  egewh  Jewyug. 

1 2  Uhpe  dush  kahnahnahgahdahwandung  ewh  kahezhe- 
wabuk,  keezhah  emuh  andahnid  enewh  Maryun  enewh  oa« 
geen  owh  John,  owh  Marcus  kahtuhgoo-weenzood  ;  kah- 
duhzhe-mahwunj  eedewaud  nebewah,  keahnuhmeahwaud 
dush. 

13  Magwah  dush  pahpahgahquahegad  emuh  ishquaun- 
daming,  pazhik  equazans  Rhoda  azhenekahzood  kepeezhah 
chebezindung. 

14  Kahkekandung  dush  oodinwawine  enewh  Peterun, 
kahween  oogenesahkoonunseen  ewh  ishquaundam  kahah- 
peech-mooj egezid,  kepeendega-buhtoo  dush,  keweendah- 
mahwaud  ewh  nebahwid  owh  Peter  ahgwahjeeng  chegish- 
quaundang. 

1 5  O0-00  dush  oogeenahwaun,  Kekewuhnahdiz.  Ane- 
gook  dush  kayahbe  keekedoo,  Kagate  cheezhewabuk.  Oo- 
00  dush  keekedoowug,  Me  suh  enewh  oodangenemun. 

16  Peter  dush  kayahbe  kepahpahgahquahega :  uhpe 
dush  kahnesahkoonuhmoowaud  ishquaundam  wuhyahbuh- 
mahwaud  dush  kemahmahkahdandahmoog. 

17  Kahuhyenenuhmahwaud  dush  ewh  ooneenj  chepe- 
zaunuhbenid,  oodebahj emootahwaun  ewh  kesahgejewene- 
good  enewh  Tabaninganejin  emuh  kebahquahoode-weguh- 
migoong.  O0-00  dush  keekedoo,  Mahjaug  ahweweenduh- 
moowik  oonoo  uhyeeen  owh  James  kuhya  egewh  wejeke- 
waemaug.  Kemahjah  dush,  puhkaun  ningooje  keezhah. 

18  Uhpe  dush  kahwahbung,  kekeche-megooshkahj  eah- 
.wug  egewh  shemahgunishug,  kegweenuhwahbuhmahwaud- 
enewh  Peterun. 

19  Uhpe  dush  owh  Herod  kahoondoonaaud,  mekah- 
•wahsig  dush,  oogekuhgwajemaun  enewh  kahahkundoone- 
jin,  keekedoo  dush  chenesemind.  Judaeaing  dush  keoon- 
jemahjah  keezhah  dush  ewede  Caesareaing,  me  emuh  ke- 
duhnezid. 

20  Herod  dush  ooge-keche-nishkanemaun  enewh  Tyre- 
ing  kuhya  Sidoning  anduhnuhkeenejin :  mahmahwe  dush 
oogepenaunzekahwaun  enewh,  uhpe  dush  kahweejekewae- 
mahwaud  enewh  Blastusun  ganuhwanduhmenejin  keche- 
oogemah  ooduhbenahsoowin,  kenundoodahmahgawug  che- 
poonaninding;  keche-oogemah  ooduhkeeming  muh  kahoon- 
denegahdag  meejim  emuh  ooduhkemewaung. 

21  Uhpe  dush  kahdebishkoosanig  kezhah  kahwahween- 
jegahdag  kezhik,  Herod  keche-oogemaung  keezheood, 
kenuhmuhduhbe  emuh  oodoogemah-wuhbewining,  ooge- 
keche-guhnoonaun  dush  enewh. 

22  Kesahsahquawug  dush  egewh  waqueenoojig  00-00 
keekedoowaud,  Muhnedoo  oodinwawin  maunduh,  kahween 
enene  oodinwawin  ahwunsenoon. 

23  Bahbega  oogepukkedaoogoon  enewh  oodangenemun 
owh  Tabaningad,  kah  muh  oogepeshegandahgooahseen 
enewh  Kesha-Muhnedoon  :  oogeahmoogoon  dush  enewh 
muhnetoonsun,  ke’ishquahnahmoo  dush. 

24  Kemahjegemahgud  dush  ewh  oodekedoowin  owh 
Kesha-Muhnedoo  kuhya  ashkum  kemeshenud. 

25  Barnabas  kuhya  Saul  Jerusaleming  keoonjepiskah- 
bewug,  uhpe  kahkezhetoowaud  oodahnookeewinewaun, 
oogeiihneweejewahwaun  enewh  Johnun  Marcus  kahtuhgoo- 
weenzoonejin. 

EAHYAHWUG  dush  emuh  ahnuhmeahwining  ewede 


IV  Antioching  ahnind  aunwahjega-wenenewug  kuhya 
kakenooahmahgajig ;  Barnabas,  kuhya  Simeon  Niger  kah- 
ezhenekahzood,  kuhya  Lucius  Cyrene’ing  duhzhe  enene 
kuhya  Manaen  owh  kahweeje-netahwuggemaud  enewh 
Herodun  oogemaun,  kuhya  Saul. 

2  Magwah  dush  buhmeetahwahwaud  enewh  Tabanin- 
ganejin,  kuhya  kekeequishemoowaud  keekedoo  owh 
Keche-Oojechaug,  Wahwanahbunduhmahweshig  owh  Bar¬ 
nabas  kuhya  Saul  cheenuhnookeewaud  ewh  ahnookewin 
kahoonj  enundoomugwah. 

3  Uhpe  dush-kahkeequishemoowaud  kuhya  kahahnuh- 
meahwaud,  oogeezheneenjetuhwahwaun,  kemahjenahzhah- 
wahwaud  dush. 

4  Uhpe  dush  kahmahjenahzhahoogoowaud  enewh 
Keche-Oojechaugwun,  keezhemahjahwug  emuh  Seleucia- 
ing  ;  ewede  dush  keoonjemahjeyahshewaud  keenahshewug 
dush  ewede  Cyprusing. 

5  Uhpe  dush  kahtuhgwishenoowaud  ewede  Salamising, 
oogebahbahdebahdoodahnahwah  ewh  oodekedoowin  owh 
Kesha-Muhned'oo  emuh  oodahnuhmea-weguhmigoowaung 
egewh  Jewyug  :  oogeahyahwahwaun  dush  Johnun  chebuh- 
meetahgoowaud. 

6  Uhpe  dush  kahpahbahmahdezewaud  anegookwaug 
kuhkenuh  menis  peenish  egoo  Paphosing,  oogemekahwah- 
waun  pazhik  cheesuhkee-wenenewun,  kuhkeenuhwishke- 
aunwahjega-wenenewun,  Jew-enenewun,  Bar-jesus  azhene- 
kahzoonejin  : 

7  Me  suh  owh  kahweejewaud  enewh  ewede  uhkeeng 
duhzhe  oogemaun,  nabwahkahnejin  enenewun,  Sergius 
Paulus  azhenekahzoonejin  ;  me  suh  owh  kafinundoomaud 
enewh  Barnabasun  kuhya  Saulun,  kenundahwandum  che- 
noondung  oodekedoowin  owh  Kesha-Muhnedoo. 

8  Owh  dush  Elymas  cheesuhkee-wenene  (mesuh  azhe- 
nesittootahgwuk  oodoonoozoowin  anekenootuhming)  ooge- 
meegahnaun  enewh,  kenunduhwandum  chepuhkaweenaud 
enewh  oogemaun  emuh  oonje  dabwayanduhmoowining. 

9  Me  dush  Saul,  (Paul  kuhya  azhenekahzood)  moosh- 
kenashkahgood  enewh  Keche-Oojechaugwun,  kekeche-guh- 
nuhwahbuhmaud  enewh, 

10  Oo-oo  dush  keekedoo,  Oh  keen  mwaushkenashkah- 
gooyun  kuhkenuh  kuhkuhyanezewin,  kuhya  mujjeezhewa- 
bezewin,  wagwissemik  owh  mujje-muhnedoo,  mahgahduh- 
mun  kuhkenuh  menoo-ezhewabezewin,  kah  null  ween  kegah- 
ishquah-wahwaushkahmootoose quuhyukwahmoogin  oomee- 
kunun  owh  Tabaningad  ? 

11  Benuh  dush,  ooneenj  owh  Tabaningad  kepuhgum- 
mishkahgoon,  kegahkuhkeepeengwa,  kah  kegahwahbuh- 
mahse  kezis  goomah  menik.  Bahbega  dush  oogepuggum- 
mishkahgoon  ahwun  kuhya  puhsuggish-tebik  ;  kepahbah- 
moosa  dush  nunduhwanemaud  ahweyah  chesuhgahbegene- 
good. 

12  Uhpe  dush  oogemah  kahwahbundung  ewh  kahe- 
zhewabuk,  kedabwayandum,  oonje  kemahmahkahdandung 
ookekenooahmahgawinene  enewh  Tabaninganejin. 

13  Uhpe  dush  Paul  kuhya  enewh  wahjewegoojin  uhne- 
mahjeyahshewaud  ernuh  Paphosing,  ketuhgwishenoog  emuh 
Pergaing  Pamphylia'ing  anduhgocg :  John  dush  oogenuh- 
guhnaun,  keezhekewa  dush  emuh  Jerusaleming. 

14  Uhpe  dush  kahoonjemahjahwaud  emuh  Pergaing, 
ketuhgwishenoog  emuh  Antioching  Pisidiaing  anduhgoog, 
kepeendegawug  dush  emuh  ahnuhmea-weguhmigoong  aun- 
wabe-kezhegudenig,  kenuhmuhduhbewug  dush. 

15  Bahnemah  dush  kahishquah-ahginduhming  ewh 
tebahkoonegawin  kuhya  enewh  aunwahjegawinun  oogepe- 
guhnoonegoowaun  enewh  wagemahkundemenejin  ewh  ah- 
nuhmea-weguhmig,  00-00  keekedoonid,Enenewedoog  kuhya 
wejekewaemahdcog,  kishpin  ahyahmag  gagoo  kuhgequa- 
wineekedoowin  cheguhnoonagwah  egewh  ahnishenahbag, 
mahnoo  kekedook. 

16  Me  dush  owh  Paul  kepuhsegweed,  kuhya  kahuhye- 
nenegad  00-00  keekedoo,  Kenuhwah  Jsraeling  duhzhe- 
enenewedoog,  kuhya  kenuhwah  quasag  Kesha-Muhnedoo 
bezinduhmoog. 

1 7  Oo-Kesha-Muhnedoomewaun  oogoo  ahnishenahbag 
egewh  Israelitug,  oogewuhwanahbuhmaun  enewh  koose- 
nahnin,  kuhya  oogekechetwahweaun  enewh  ahnishenahban 
uhpe  kahduhzhe-mahyuggezenid  emuh  Egypting  duhzhe 
uhkeeng,  kuhya  mashkahwezemahgudenig  oonik  oogepe- 
oonjesahgejeweenaun  emuh. 

18  Nemeduhnuh  kekenoonoowinun  dush  oogepemewe 
naun  debishkoo  enewh  ahbenoojeun  buhgwuhduhkummig. 

19  Uhpe  dush  kahbalmahjeaud  neezhwahswawaun  ah 
liishenahban  emuh  Canaaning,  oogemahdahoonaun  ooduh- 
keemene. 

20  Bahnemah  dush  nahguj  oogemeenaun  enewh  tebah-* 
koonega-wenenewun  koonemah  newauk  ahshe  nahneme- 
duhnuh  duhsoo  pepoon,  peenish  kebemahdezid  owh  Samuel 
aun  wahj  ega-wenene. 

21  Nahguj  dush  oogenunduhwanemahwaun  enewh 
keche-oogemaun :  Kesha-Muhnedoo  dush  oogemeenaun 
enewh  Saulun  oogwissun  owh  Kish,  Benjamin  oodenooda- 
wezewining  dabandahgoozenejin  nemeduhnuh  duhsoo  pe¬ 
poon. 


386 


CHAP.  XIII. 


22  Uhpe  dush  kahwabenaud  enewh,  oogepuhsegwinde- 
nahmahwaun  enewh  Davidun  chekeche-oogemahwemegoo- 
waud  :  me  suh  enewh  kahdebahjemahjin,  00-00  keekedood, 
ningemekahwah  David  oogwissun  owh  Jesse,  enene  kah- 
minwanemug  emuh  nindaing,  me  suh  kadebishkoosetood 
kuhkenuh  nindenanduhmoowin. 

23  Mahbuh  kahoonejahnesejin  Kesha-Muhnedoo  de- 
bishkoo  kahezhewahweendahmahgagoobunan,  oogepuhse- 
gwindenahmahwaun  enewh  Isrealun  enewh  bamahjeewane- 
jin,  me  suh  owh  Jesus : 

24  Uhpe  dush  netum  John  kahdebahjemootahwaud kuh¬ 
kenuh  Israeling  duhzhe  ahnishenahban  ewh  aunwaninde- 
zoowine-baptizooewawin. 

25  Magwah  dush  John  debishkoosetood  ewh  oodah- 
nookeewin,  00-00  keekedoo,  Ahwanan  ananemeyag  ahyah- 
weyaun  ?  Kahween  nindahwese  owh.  Benuh  dush,  nenoo- 
penuhnik  pazhik,  anandahgoozesewaun  cheahbahahmah- 
wug  oomukkissinun  emuh  oosittaung. 

26  Enenewedoog,  nejekewaedoog,  wanejahnesemenag 
owh  Abraham,  ahwagwan  dush  anduhcheyag  quasahgwan 
enewh  Kesha-Muhnedoon,  kenuhwah  kepenindahegoom 
maunduh  bemahjeewawine-ekedoowin. 

27  Egewh  dush  wahdatoojig  ewede  Jerusaleming, 
kuhya  oodoogemahmewaun,  kahween  oogekekanemahse- 
waun,  kuhya  oodinwawinewaun  egewh  aunwahjega-wene- 
newug  aginjegahdagin  anduhsoo-aunwabe-kezhegukin,  00- 
gedebishkoosetoonahwah  kenahneboomahwaud. 

28  Ahnahween  goo  kemekahmahwahsigwah  gagoo 
kaoonjenesahwahpun,  oogenundoodahmahwahwaun  enewh 
Pilateiin  ewh  chenesemind. 

29  Uhpe  dush  kahdebishkoosetoowaud  kuhkenuh  me- 
nik  kahoozhebeegahdag  ween  kahduhzhemind,  oogene- 
senahwaun  emuh  metikoong  kuhya  keahsahwaud  emuh 
chebaguhmigoong. 

30  Kesha-Muhnedoo  dush  oogeahbejebahaun  : 

31  Nebewah  duhsoogoon  oogewahbuhmegoon  enewh 
Galileeing  kahpeoonjeweejewegoojin  kepeezhaud  emuh 
Jerusaleming,  me  suh  enewh  kahahnoonahjifi  chedebahje- 
mootahwahwaud  enewh  ahnishenahban. 

32  Kedebahjemootuhmoonenim  ewh  minwahjemoowin, 
ewh  wahweendahmahgawin  kahezhewahweenduhmoowind- 
wah  egewh  wayoosemindjig, 

33  Kesha-Muhnedoo  00-00  kegedebishkoosetahmahgoo- 
naun  kenuhwind  wanejahnesemenungwah,  ewh  keahbeje- 
bahaud  enewh  Jesusun  ;  debishkoo  azhebeegahdag  emuli 
neezhing  psalming,  Keen  kedow  Ningwis,  noongoom  kezhe- 
guk  kegeoogwissemin. 

34  Ewh  dush  keahbejebahaud,  wekah  chebahnahdeze- 
sesig,  00-00  keekedoo,  Kegahmeenin  enewh  duhyabwamah- 
gudenegin  ooshahwandahgoozewinun  owh  David. 

35  Me  suh  dush  wanje-ekedood  emuh  pukkaun  psalm¬ 
ing,  Kahween  kegahpuhgedenahse  .owh  Pahnezid  kegwis. 
chewahbundung  ewh  bahnahdezewin. 

36  David  muh,  kahishquah-buhmeetahwaud  enewh 
weejebemahdezenejin  debishkoo  kahuhyenanemegood  e~ 
newh  Kesha-Muhnedoon,  kenebah,  keningwahwahwah  dush 
kahduhzhe-ningwahwemind  enewh  oosebuneen,  oogewah- 
bundaun  dush  bahnahdezewin. 

37  Owh  dush  ween,  enewh  Kesha-Muhnedoo  kahahbe- 
jebahahjin,  kahween  oogewahbunduhseen  ewh  bahnahde¬ 
zewin. 

38  Kekanduhmook  dush,  enenewedoog  nejekewaedoog,. 
oonje  mahbuh  enene  kedebahjemootuhmahgoom  chewabe- 
nahmahgooyag  enewh  mujje-ezhewabezewinun  : 

39  Ween  dush  kuhkenuh  egewh  duhyabwayandungig 
oonje  wabenuhmahwahwug  kuhkenuh  uhyeeen,  kagewabe- 
nahmahgoosewagoopun  emuh  ootebahkoonegawining  owh 
Moses. 

40  Ahyaungwahmezeyook  dush,  koonemah  kegahpuh- 
gummishkahgoonahwah  ewh,  kahduhzhinchegahdag  emuh 
aunwahjegawining  ; 

41  Benuh  kenuhwah  buhyahpenoodahgashkeyag,  kuhya 
mahmahkahdanduhmoog,  kuhya  bahnahdezeyook :  nin- 
duhnooketaun  ewh  ahnookeewin  uhpe  oonoo  kezhegudoon 
mag vvah  beiriahdezeyag,  ewh  ahnookewin  kuhnuhga  ka- 
dabwayanduhsewag,  ahnoo  ween  goo  enene  weenduhmoo- 
nag. 

42  Uhpe  dush  uhnesahguhuhmoowaud  emuh  podah- 
nuhmea-weguhmigoowaung  egewh  Jewyug,  oogepahgoosa- 
nemegoowaun  enewh  mayuggezenejin  menuhwah  aun- 
wabe-kezhegudenig  chedebahjemootuhwindwah  oonoo  eke- 
doowinun. 

43  Uhpe  dush  kahishquah-mahwumjeeding,  nebewah 
egewh  Jewyug  kuhya  manod-ahnuhmeahjig  kahquakejig 

oogeuhnenoopenuhnahwaun  enewh  Paulun  kuhya  Barna- 
basun  :  mesuh  oonoo  kahguhnoonegoowahjin  keegoowaud 
cheaunwahjewaud  emuh  ooshahwanjegawiriing  owh  Kesha- 
Muhnedoo. 

44  Menuhwah  dush  aunwabe-kezheguk  gagah  kuhke- 
nuh  wahdatoojig  emuh  oodanaung  kepemahwunjeedewug 
chenoonduhmoowaud  ewh  oodekedoowin  owh  Kesha-Muh- 
nedoo. 

45  Uhpe  dush  egewh  Jewyug  kahwahbuhmahwaud 
ashenoonid  enewh  kahmahwunjeedenejin,  oogemooshke- 
nashkahgoonahwah  keshahwanjegashkewin,  oogemujje- 
duhzhindahnahwah  enewh  uhyeeen  kahekedoojin  owh  Paul, 
mahnahdahjemoowaud  kuhya  mujje-kezhwawaud. 

46  Paul  dush  kuhya  Barnabas  ashkum  kenecheweze- 
wug  00-00  keekedoowug,  Keenandahgwud  suh  kenuhwah 
netum  chedebahjemootahmahgooyag  ewh  oodekedoowin 
owh  Kesha-Muhnedoo  :  kenuhwah  dush  wabenuhmag,  kah 
dush  kedenanindezooseem  cheahpeetandahgoozeyag  cheah- 
yahmag  kahgega-bemahdezewin,  benuh,  nequakekahbah- 
wemin  cheezhahyaung  egewh  mayuggezejig. 

47  Me  muh  kahezheyummingid  owh  Tabaningad,  00-00 
keekedood,  Kegeahsin  chewahsashkahwudwah  egewh 
mayuggezejig,  chebemahje'indwah  kuhkenuh  anegoo- 
kookummegaug  uhkeeng  ayahjig. 

48  Uhpe  dush.  egewh  mayuggezejig  kahnoonduh- 
moowaud  00-00,  kemoojegezewug,  kuhya  oogewahwe 
zhandahnahwah  oodekedoowin  owh  Tabaningad  ;  kuhke¬ 
nuh  dush  menik  kahwuhwanahbuhmindjig  emuh  kahgega- 
bemahdezewining  kedabwayanduhmoog. 

49  Kepahpahwahweenjegahda  dush  oodekedoowin  owh 
Tabaningad  emuh  anegookookummegaug  ewh  uhkee. 

50  Egewh  dush  Jewyug  oogeweekooieahwaun  enewh 
anuhmeahnejin  kuhya  kachetwahwezenejin  equawun  kuhya 
enewh  nahgahnezenejin  enenewun  emuh  keche-oodanaung, 
chemekinjeahnid  enewh  Paulun  kuhya  Barnabasun,  ooge- 
oonjesahgejewabenahwaun  kuhya  emuh  ooduhkeemewaung. 

5 1  Oogepahbahwesittaahtahwahwaun,  keezhahwug  dush 
emuh  Iconiuming. 

52  Egewh  dush  kekenooahmahgunug  oogemooshke- 
nashkahgoonahwah  ewh  moojegezewin,  kuhya  enewh 
Keche-Ooj  echaugwu  n. 

KEPUGGUMME-AHYAHMAHGUD  dush  emuh 
Iconiuming,  nuhyazh  keiihneweejindewug  keezhah- 
waud  emuh  oodahnuhmea-weguhmigoowaung  egewh  Jew- 
yug,  kekekedoowug  dush,  keche-nebewah  egewh  Jewyug 
kuhya  Greekug  kahoonjedabwayanduhmoowaud. 

2  Egewh  -dush  duhyabwayanduhsigoog  Jewyug  ooge- 
wekooj  eahwaun  enewh  may  uggezenej  in  chewuhsittah- 
wanemahnid  enewh  wejekewaemaun. 

3  Kenooazh  dush  keduhnezewug  mezheshuh  kekedoo- 
waud  Tabaningad  oonje,  me  suh  owh  kahweedookung  oo- 
shahwandahgoozewine-oodekedoowin,  kuhya  dush  kahmee- 
gewad  kekenoowahjechegunun  kuhya  mahmaundahweche- 
gunun  cheezhechegahdag  oonje  ooneenjewaung  egewh 
apostleug. 

4  Egewh  dush  bamahdezejig  kahoodatoojig  papukkaun 
keiihyenanduhmoog :  ahnirid  dush  oogeweedookahwah- 
waun  enewh  Jewyun,  menuhwah  dush  ahnind  oogeweedoo- 
kahwahwaun  enewh  apostleiin. 

5  Uhpe  dush  egewh  mayuggezejig  kuhya  egewh 
Jewyug  kahweedookahwahwaud  enewh  oodoogemahme- 
waun  chemujj e-doodah wahwaud  kuhya  wepemwuhsinnuh- 
ahwaud  enewh, 

6  Kezhah  oogekekanduhmene,  keezhenezhemoowun 
dush  emuh  Lystraing  kuhya  Derbeing,  Lycaoniaing  duhzhe 
oodanahwun,  kuhya  emuh  uhkeeng  kewetuhyeee  anduh- 
goog: 

7  Ewede  dush  oogepahbahtebahdoodahnahwah  ewh 
minwahjemoowin. 

8  Kenuhmuhduhbe  dush  pazhik  enene  ewede  Lystraing,, 
kahmahmaunjekoozid  emuh  oosittaung,  kahnuhneepenezid 
pahahkoo-negid,  kah  dush  wekah  kebemoosase  : 


9  Wah-owh  dush  kahnoondahwaud  enewh  Paulun  ke- 
kedoonid  :  kahguhnuhwahbuhmegood  dush  enewh,  kuhya 
kekekanemegood  cheahyaud  dabwayanduhmoowin  che- 
noojemooindebun, 

10  Oo-oo  oogeegoon  kekezhewanid,  Quuhyukookahbah- 
win  emuh  kesittaung.  Ween  dush  kepussegwinjesa  kuhya 
dush  kepahbahmoosa. 

n  Uhpe  dush  egewh  waqueenoojig  wuhyahbunduh- 
moowaud  ewh  kahezhecheganid  Paulun,  kekeche-pepahge- 

wug,  00-00  keekedoowaud  Lycaoniaing  duhzhe  inwawining 
keinwawaud,  Kegepenesenahmahgoonahnig  egewh  muhne- 
doog  emuh  oodezhenahgoozewinewaung  egewh  enenewug. 

12  Enewh  dush  Barnabasun  oogeezhenekahnahwaun 
Jupiter;  enewh  dush  Paulun  oogeezhenekahnahwaun 
Mercurius,  me  muh  owh  kahkekedoo-wenenewid. 

13  Oosahsahgewejega-wenenemun  owh  Jupiter,  owh 
kahahyaud  anahsuhme-ahyahnig  oodoodanahwewaun,ooge- 
peenaun  enewh  ahyahba-pezhekewun  kuhya  wahwahsuh- 
koona-suhsagahjegunun  emuh  ishquaundaming,  keenan- 
duhmoog  dush  wesahsahgewejegawaud  mahmahwe  egewh 
waqueenoojig. 

14  Uhpe  dush  kahnoonduhmoowaud  egewh  apostleiig, 
Barnabas  kuhya  Paul,  oogepegoobetoonahwah  oodahgwe- 
winewah,  kuhya  keahpahedewaud  emuh  ahyahnid  enewh 
waqueenoonejin,  keuhnepepahgewaud, 

15  O0-00  keekedoowaud,  Enenewedoog,  wagoonash 
wanjeezhechegayag  oonoo  uhyeeen  ?  Kuhya  nenuhwind 
nindenenewemin  debishkoo  goo  kenuhwah  anahdezeyag 
nindenahdezemin,  kedezhekuhgekemenenim  dush  chewa- 
benuhmag  oonoo  kuhkebahdezewinun  chequakekahbahwe- 
tuhwag  dush  owh  bamahdezid  Kesha-Muhnedoo,  owh 
kahoozhetood  kezhik,  kuhya  uhkee,  kuhya  kechegummee^ 
kuhya  kuhkenuh  emuh  ayaugin  : 

16  Me  suh  owh  mawezhah  kahpuggedenuhmahwaud 
kuhkenuh  enewh  bamahdezenejin  chebemoosanid  emuh 
tebenuhwa  oomeekunahwaung. 

17  Ahneesh  kahween  oogepuggedenunseen  ween  che- 
debahjemahsewind,  kewahbunduhewa  suh  goo  ewh  keme- 
noo-doodahgad,  kuhya  kemeegewad  kemewun-ahboo  ke- 
zhegoong  oonje,  kuhya  chemekoogemahguk  enewh  kete- 
gaunun,  kemooshkenatood  enewh  kedaenahnin  ewh  we'se- 
newin  kuhya  moojegezewin. 

18  Oonoo  keenaud,  ahgahwah  oogenugahahwaun  enewh 
waqueenoonejin,  chesahsahgewetuhmahgoosigwah. 

1 9  Kepeezhahwug  dush  ahnind  Jewyug  Antioching 
kuhya  Iconiuming  kahpeoonjebahwaud,  mesuh  egewh  kah 
kuhgaunzoomahjig  enewh  waqueenoonejin,  oogepemwuhsin- 
ahahwaun  dush  enewh  Paulun  kuhya  oogeoonjesahgej e-tah- 
bahnahwaun  emuh  keche-oodanaung,  keneboodoog  keenan- 
nemahwaud. 

20  Ahneesh  dush,  magwah  egewh  kekenooahmahgunug 
kewetahkahbahwetahwahwaud,  kepuhsegwe,  kepeezhaud 
dush  emuh  keche-oodanaung :  wuhyahbunenig  dush  ke- 
ezhemahjah  emuh  Derbeing  keweejewaud  enewh  Barna- 
basun. 

21  Uhpe  dush  kahpahbahdebahdooduhmoowaud  ewh 
minwahjemoowin  ewede  keche-oodanaung,  kahkushkeah- 
waud  nebewah  kekenooahmahgunun,  nayaub  keezhekewa- 
wug  emuh  Lystraing,  kuhya  Iconiuming,  kuhya  Antioching, 

22  Keaunwahj eahwaud  enewh  kekenooahmahgunun, 
kuhya  kekuhgekemahwaud  cheminjemanduhmenid  ewh  da- 
bwayanduhmoowin,  chenundahwandahgoozeyung  emuh 
nebewah  kooduggegezewining  cheoonj epeendegayung  emuh 
oodogemahwewining  owh  Kesha-Muhnedoo. 

23  Uhpe  dush  kahoozheahwaud  enewh  katezenejin 
anduhzhe-ahyahwahgwan  mahyahwunjeedejig  anuhmeahjig, 
emuh  kuhya  kahahnuhmeahwaud  mahmahwe  kekeequishe- 
moowaud,  oogeahnuhmeatuhmahwahwaun  enewh  chewee- 
dookahgoowaud  enewh  Tabaninganejin,  me  enewh  kahda- 
b  way  ane  m  ah  w  ahj  in. 

24  Uhpe  dush  kahshahbooshkummoowaud  Pisidia,  ke- 
tuhgwishenoog  emuh  Pamphyliaing. 

25  Uhpe  dush  kahdebahdooduhmoowaud  ewh  ekedoo- 
win  emuh  Pergaing,  keezhahwug  emuh  Attaliaing  : 

26  Ewede  dush  keoonjemahjeyahshewug  keenahshe- 
waud  emuh  Antioching,  me  ewede  wahyashkud  kahduhzhe- 
ahnuhmeatuhmahwindwah  cheweedookahgoowaud  enewh 
shawanjeganejin  Kesha-Muhnedoon  emuh  ahnookewining 
kahdebishkoosetoowaud. 

27  Uhpe  dush  kahtuhgwishenoowaud,  kahmahwunje- 
ahwaud  enewh  anuhmeahnejin,  oogewahweenduhmahwah- 
waun  kuhkenuh  kahezhechegawaud  keweedookahgoowaud 
enewh  Kesha-Muhnedoon,  kuhya  Kesha-Muhnedoo  kah- 
ezhepahkahkoonuhmoowaud  ewh  dabwayanduhmoowine- 
ishquaundam  enewh  may uggezenej in . 

728  Kuhpayeee  dush  keduhnezewug  emuh,  keweejewah- 
waud  enewh  kekenooahmahgunun. 

CHAP.  XV. 

AHNIND  dush  enenewug  kahpeoon j ebahj ig  emuh 
Judaeaing  oogekekenooahmahwahwaun  enewh  wejeke- 
waemaun,  Kishpin,  kekenoowahje-kishkezhegahzoosewag 

debishkoo  kahenahkoonegagoobunan  Moses,  kali  ween 
kegahbemahjeegooseem. 

2  Uhpe  dush  Paul  kuhya  Barnabas  kahkeche-ahgoon- 
watahwahwaud  kuhya  kahkeche-guhnoonahwaud  enewh, 
keenahkoonegawug  enewh  Paulun  kuhya  Barnabasun  kuhya 
ahnind  pakaunezenejin,  cheezhahnid  emuh  Jerusaleming 
chekuhgwajemahnid  enewh  apostleiin  kuhya  katezenejin 
00-00  kuhgwadwawin 

3  Uhpe  kahmezissekahgoowaud  enewh  anuhmeahnejm 
uhneahpesuhkahwaud,  oogeshahbooshkahnahwah  Phenice 
kuhya  Samaria,  pahbahdebahjemahwaud  enewh  mayug- 
gezenejin  keahnuhmeahnid  :  oogekeche-moojegezeahwaun 
dush  kuhkenuh  wawejekewaindenejin. 

4  Uhpe  dush  kahtuhgwishenoowaud  ewede  Jerusalem¬ 
ing,  keoodahpenegoowaud  dush  enewh  anuhmeahnejm, 
kuhya  enewh  apostleiin,  kuhya  enewh  katezenejin,  oogede- 
bahdooduhnahwah  kuhkenuh  enewh  uhyeeen  kahezheche- 
gawaud  keweedookahgoowaud  enewh  Kesha-Muhnedoon. 

5  Kepuhsegwewug  dush  ahnind  kahPhariseewejig  duh- 
yabwayandungig,  keekedoowaud,  chenunduhwandahgwud- 
enig  chekekenoowahje-kishkezhegahzoonid,  chekahgaun- 
zoomemind  cheguhnuhwanduhmenid  Moses  ootebahkoone- 
gawin. 

6  Egewh  dush  apostleiig  kuhya  katezejig  kemahwun- 
jeedewug  chenahnahgahdahwanduhmoowaud  oo-oo. 

7  Uhpe  dush  kahkeche-ahgoonwatahdewaud,  Peter 
kepuhsegwe,  oo-oo  dush  keenaud,  Enenewedoog  wejekewa- 
emahdoog,  kekekandahnahwah  ewh  maweshah  Kesha- 
Muhnedoo  kewuhwanahbuhmid  neen  nindooning  egewh 
mayuggezejig  cheoonjenoonduhmoowaud  ewh  minwahje- 
moowine-ekedoowin,  chedabwayanduhmoowaud  dush. 

8  Kesha-Muhnedoo  dush,  owh  kakandung  enewh  ooda- 
emaun,  oogedebahjemaun  ewh  minwandahgoozenid,  ewh 
kemeenaud  enewh  Keche-Oojechaugwun,  debishkoo  kah- 
ezhemeenenung ; 

9  Kah  dush  pekinoong  oogedoodahwahseen  dush  ween 
kenuhwind,  kepeenetood  oodaewaun  dabwayanduhmoowin 
oonje. 

10  Wagoonash  dush  wanjekuhgwatebanemag  Kesha- 
Muhnedoo,  chenahbekahwagwah  egewh  kekenooahmah- 
gunug  ewh  nahbekahwahgun  kahkushketoosigwah  koose- 

minahbuneeg  chepemewetoowaud  kuhya  kenuhwind  kah- 
kushketoosewung  ? 

1 1  Kedabwayandahmin  dush  ewh  ooshahwanjegawin- 
in g  owh  Tabaningad  Jesus  Christ  cheweoonjebemahjee- 
gooyung  kenuhwind,  debishkoo  wenuhwah. 

12  Me  dush  kuhkenuh  egewh  mahyahwunjeedejig  kepe- 
zaunuhbewaud,  kebezindahwahwaud  dush  enewh  Barna- 
basun  kuhya  Paulun,  kedebahdooduhmenid  kahezhemah- 
maundahwejegad  owh  Kesha-Muhnedoo  magwa  ayahwaud 
mayuggezejig  wenuhwah  keahnookeewaud. 

13  Bahnemah  dush  kahishquah-kekedoowaud,  James 
oogeguhnoonaun,  00-00  keenaud,  Enenewedoog  wejekewa- 
emahdoog,  bezinduhweshig : 

14  Simeon  oogewahweendaun  ewh  Kesha-Muhnedoo 
netum  kepemoowuddissaud  enewh  mayuggezenejin,  che~ 
oondenaud  enewh  ahnishenahban  kadabwayanduhmenejin 
oodezhenekahzoowin. 

15  Me  nahsaub  akedoomahgudenig  oodckedoowine- 
waun  egewh  aunwahjega-wenenewug ;  debishkoo  azhe- 
beegahdag, 

16  Nahguch  dush  ningahpiskaub  menuhwah  dush  nin- 
gahoozhetoon  oodahnuhmea-weguhmig  owh  David,  kah- 
kahwesamahguk  ;  nayaub  dush  ningahoozhetoon  kahbah- 
nahduk,  kuhya  ningahaunjetoon  : 

17  Egewh  ashkoonindjig  enenewug  chenundoonawah- 
waud  enewh  Tabaninganejin,  kuhya  kuhkenuh  egewh 
mayuggezejig,  wahyahweendungig  nindezhenekahzoowin, 
ekedoo  owh  Tabaningad  owh  azhechegad  kuhkenuh  oonoo 
uhyeeen. 

18  Kesha-Muhnedoo  ookekandaunun  fcuhkenuh  oodah- 
nookewinun  pahahkoomahje-uhkeewung. 

19  Nindenahkoonega  dush,  chemegooshkahjeahsewun- 
gwah  egewh  mayuggezej ig  kahquakekahbah wetahwahj ig 
enewh  Kesha-Muhnedoon  : 

20  Chemahjebeahmahwungwah  dush,  cnemewetoowaud 
enewh  muhnedookawine-weneegoowinun, kuhya  peshegwah- 
dezewin,  cheaumwahsigwah  dush  kabenawabenegahzoone- 
jin  kuhya  misquee. 

21  Moses  muh  mawezhah  oodahyahwaun  emuh  anduh- 
ching  oodanah  enewh  dabahjemegoojin,  ahginjegahdane- 
wun  oodoozhebeegawinun  anduhsoo  aunwabe-kezheguk 
emuh  ahnuhmea-weguhmigoong. 

22  Medush  keminwanduhmoowaud  egewh  apostleiig 
kuhya  katezejig,  mahmahwe  kuhkenuh  anuhmeahjig,  che- 
ezhenahzhahwahwaud  enewh  enenewun  kahweedookahgoo 
wahjin  ewede  Antioching  mahmahwe  enewh  Paulun  kuhya 
enewh  Barnabasun  ;  Judas  owh  kahtuhgoo-weenzood  Bar- 
sabas,  kuhya  Silas,  nahgahnezegig  emuh  anduhshewaud 
egewh  wejekewaemaug  : 

23  Kemahjebeahmahgawug  dush  enewh  muzzeneegunun,. 
kamahjetoonid,  00-00  keezhebeegawug ;  Egewh  apostleiig 
kuhya  katezejig  kuhya  wejekewaemaug  ooduhnuhmekah- 
wahwaun  enewh  wejekewaemaun  mayuggezenejin  ewede 
Antioching  kuhya  Syriaing  kuhya  Ciliciai'ng  : 

24  Ningenoondahmin  gooshah,  ahnind  nenuhwind  ah-- 
yahyaung  kahoonjebahjig  kemegooshkahjeenagwah  enewh 
ekedoowinun,  uhnegahahwaud  enewh  kejechaugoowaun, 
00-00  keekedoowaud,  Kenundahwandahgoozeem  chekeke- 
noowahje-kishkezhegahzooyag,  kuhya  cheguhnuhwanduh- 
mag  ewh  tebahkoonegawin  ?  kah  wekah  ningeenahsenah- 
nig  00-00  cheezhekuhgekemenagwah  : 

25  Ningeminwandahmin,  kemahoonjeedeyaung  mah¬ 
mahwe  enahkoonegayaung,  cheezhenahzhahoomoonenuh- 
goog  kahwahwanahbuhmindjig  enenewug  kahweejewahjig 
enewh  suhyahgeungejin  Barnabasun  kuhya  Paulun. 

26  Enenewug  kahnuhneezaunesetoojig  oobemahdeze- 
winewah  oonje  oodoonoozoowin  owh  Tabanemenung  Jesus 
Christ. 

27  Mingeezhenahzhahwahnahnig  dush  Judas  kuhya 
Silas,  cheweenduhmoonagwah  nahsaub  uhyeeen  emuh  00- 
doonewaung. 

28  Oogeminwandaun  suh  owh  Keche-Oojechaug  kuhya 
nenuhwind  ningeminwandahmin,  chepemoondahegoosewag 
nahwuj  kwasegwungin  mewunekaunun,  me  dush  atuh  00- 
noo  nandahwandahgwukkin  uhyeeen  ; 

29  Chemeejesewag  ewh  meejim  kahsahsahgewetuh- 
moowindwah  muzzeneneeg,  kuhya  misque,  kuhya  kabena- 
wabenindjig  ooweyausewah,  kuhya  chemewetooyag  pezhe- 
gwahdezewin  :  kishpin  mewetooyag  oonoo  kegahmenooje- 
gam;  Keduhnuhmekahgoom. 

30  Uhpe  dush  kahpuggedenindwah,  kepeezhahwug 
emuh  Antioching  :  uhpe  dush  kahmahwunjeahwaud  enewh 
ahnishenahban,  oogemeenahwaun  ewh  mahjebeegun  : 

31  Uhpe  dush  kahahginduhmoowaud,  kemoojeganduh- 
moog  ewh  aungwahmetahgoozewin  oonje. 

32  Judas  kuhya  Silas,  keaunwahjega-wenenewewug, 
kekuhgekemahwaud  dush  enewh  wejekewaemaun  nebewah 
ekedoowinun,  kuhya  dush  kesoongekahbahweahwaud. 

33  Wanebik  kahduhnezewaud 'ewede,  oogepuggedenali- 
mahgoowaun  enewh  wejekewaemaun  emuh  pezaunewawin- 
ing  cheezhahnid  enewh  apostleiin. 

34  Ahnoo  keminwandum  owh  Silas  kayahbe  cheahyaud 
ewede. 

35  Paul  dush  kuhya  Barnabas  kuhya  nebewah  ahnind 
bakahnezejig  keduhnezewug  emuh  Antioching  kekenooah- 
mahgawaud  kuhya  kedebahdooduhmoowaud  ewh  oodeke- 
doowin  owh  Kesha-Muhnedoo. 

36  Goomahpe  dush  anduhsoogoonahguk  Paul  00-00 
oogeenaun  enewh  Barnabasun,  Umba  menuhwah  mahjah- 
dah  cheahwemahwuddissungwah  kejekewaenahnig  anduh- 
sing  oodanahwun  kahduhzhe-debahdooduhmung  Tabanin- 
gad  oodekedoowin,  cheahwewahbuhmungwah,  nuhmunj 
azhebemahdezewahgwan. 

37  Barnabas  dush  keenandum  cheiihneweejewegoowaud 
enewh  Johnun,  kahtuhgoo-weenzoonejin  Marcus. 

38  Kali  dush  keminwanduhse  owh  Paul  cheiihneweeje- 
wegoowaud  enewh  kahnuhguhnegoowahjin  ewede  Pamphy- 
liaing,  kah  dush  oogeiihneweejewegoosewaun  emuh  ahnoo- 
kewining. 

39  Apeech  dush  kekeche-ahgoonwatahdewaud,  kepuh- 
kaedewug  :  Barnabas  oogeiihneweejewaun  enewh  Marcusun, 
keenahshe  dush  ewede  Cyprusing. 

40  Paul  dush  oogewahwanahbuhmaun  enewh  Silasun, 

kemahjah  dush,  kahezheahnuhmeatahmahgood  enewh 
wejekewaemaun  cheshahwanemegood  enewh  Kesha-Muh- 
nedoon.  • 

41  Keuhneezhah  dush  emuh  anegookookummegaug 
Syria  kuhya  Cilicia,  kepahpahsoongekahbahweaud  kuhke- 
nuh  dabandahgoozenejin  emuh  ahnuhmeahwining. 

CHAP.  XVI. 

ME  dush  ketuhgwishing  ewede  Derbe’ing  kuhya  Lys- 
traTng :  benuh  dush,  pazhik  kekenooahmahgun 
ewede  keahyah,  Timothelis  azhenekahzood,  oogwissun 

Jewequa,  kahdabwayandung  ;  oosun  dush  ke-Greek-enene- 
wewun  : 

2  Kahminwahjemegood  dush  enevvh  wejekewaemaun 
kahahyahnejin  emuh  Lystraing  kuhya  Iconiuming. 

3  Me  dush  oonoo  kahnundahwanemahjin  owh  Paul 
cheuhneweejewegood  ;  oegeoodahpenaun  dush  kuhya  ooge- 
kekenoowahje-keeshkishwaun  oonje  enewh  Jewyun  ewede 
uhkeeng  kahahyahnejin  :  kuhkenuh  muh  oogekekanemah- 
waun  oosene  Greek  ahwenid. 

4  Magwah  dush  uhnebemoosahduhmoowaud  enewh 
keche-oodanahwun,  oogepuggedenahmahwahwaun  enewh 
enahkoonegawinun  cheguhnuhwanduhmenid,  kahenahkoo- 
negawaud  egewh  apostleiig  kuhya  katezejig  emuh  Jerusalem 
ming  kahahyahjig. 

5  Me  dush  kahezhesoongekahbahweindwah  emuh  da- 
bwayanduhmoowining  egewh  dabandahgoozejig  emuh  ah- 
nuhmeahwining,  kuhya  ashkum  kemeshenoowug  anduhsoo- 
kezheguk. 

6  Uhpe  dush  kahuhnebemoosahduhmcowaud  mezewa- 
kummig  Phrygia  kuhya  Galatia,  kekenahahmahgoowaud 
enewh  Keche-Oojechaugwun  chedebahdooduhmoowaud 
ewh  ekedoowin  emuh  Asia'ing, 

7  Kahtuhgwishenoowaud  emuh  Mysiai’ng,  keenanduh- 
moog  cheezhahwaud  emuh  Bithyniaing  ;  kah  dush  ooge- 
puggedenahmahgoosewaun  enewh  Keche-Oojechaugwun. 

8  Uhnekuhbekummoowaud  Misia  kepeezhahwug  emuh 
Troasing. 

9  Paul  dush  oogewahbundaun  wazhebahbunduhmoowin 
nebahtebik  ;  Kenebahwewun  Macedoniaing  duhzhe  enene- 
wun  kepahgoosanemegood,  oo-oo  keegood,  Macedoniaing 
peezhahkun,  cheweedookahweyaung. 

10  Kahwahbundung  ewh  enahbunduhmoowin,  Icazhe- 
tena  ningewekoojetoomin  cheezhahyaung  ewede  Macedonia¬ 
ing,  quuhyukwanduhmaung  ewh  nundoomeyummingid  owh 
Tabaningad  chekuhgeekemungidwah  egewh  ewede  anduh- 
nuhkeejig. 

i  i  Uhpe  dush  kahoonjemahjeyahsheyaung  emuh  Troas¬ 
ing,  quuhyuk  ningeenahshemin  emuh  Samothraciaing, 
wuhyahbung  dush  emuh  Neapolising  ; 

12  Me  dush  ewede  kahoonjetuhgwishenaung  emuh 
Philippimg,  me  ewh  kache-oodanuhwung  ewede  anuhka- 

kummigMacedonia  kuhya  keketuhbewenewun :  ningeahyah- 
min  ewede  keche-oodanaung  goomah  menik  dussoogoon. 

13  Aunwabe-kezheguk  dush  ningeoonjesahgahuhmoo- 
min  emuh  oodanaung,  chegeseebe  dush  ningeezhahmin, 
kahduhzheahnuhmeaung  ;  ningenuhmuhduhbemin  dush, 
kuhya  ningeguhnoonahnahnig  egewh  equawug  ewede  kah- 
peezhahjig. 

14  Pazhik  dush  equa  Lydia  azkenekahzood,  atahwaun- 
gad  ewh  misquagin,  ewede  Thyatira  aduhming  keche-oo¬ 
danaung,  anuhmeatuhwaud  Kesha-Muhnedoon,  ningenoon- 
dahgoonaun:  ooda  dush  oogepahkahkoonahmahgoon  enewh 
Tabaninganejin,  cheoonjebezindung  oonoo  uhyeeen  kaheke- 
doojin  owh  Paul. 

1 5  Uhpe  dush  ween  kahbaptizooind,  kuhya  kuhkenuh 
emuh  oowegewauming  ahyahjig,  ningepahgoosanemegoo- 
naun,  00-00  keekedoo,  Kishpin  enanemeyag  cheaungwah- 
mebuhmeetahwug  owh  Tabaningad,  peendegag  emuh  newe- 
gewauming,  ewede  dush  dahyook.  Ningekeche-weekoojee- 
goonahnin  dush. 

1 6  Kepuhgummeahyahmahgud,  uhpe  aneezhahyaung 
anduhzhe-ahnuhmeaung,  ningenuhquashkahgoonaun  pazhik 
ooshkenegequa  kakishkahwaud  chesuhkee-muhnedoon,kah- 
oonjekeche-oondezenid  enewh  tabanemegoojin  ewh  kechee- 
suhkeed. 

17  Mesuh  owh  kahnoopenuhnaud  enewh  Paulun  kuhya 
nenuhwind,kepepahgid  dush  00-00  keekedood,Oogoo  enene- 
wug  oobuhmetahwahwaun  enewh  mahyahmahwe  ishpan- 
dahgoozenejin  Muhnedoon  ;  wahyahbundahenungwah  dush 
ewh  bemahjeewawine  meekun. 

18  Nebewah  dussoogoon  dush  00-00  keezhechega. 
Paul  dush,  kewuhsittahwandung,  kequakekahbahwe  00-00 
dush  keenaud  enewh  muhnedoon,  Kekuhgaunzoomin  emuh 
oodezhenekahzoowining  owh  Jesus  Christ  chesahgechenah- 
washkahwud.  Oogesahgejenahwashkahwaun  ewh  uhpe 
tebahegun. 

19  Uhpe  dush  egewh  tabanemahjig  wuhyahbunduh- 
moowaud  kemahjahmahgudenig  ewh  kahahpanemoowaud 
cheoondezewaud,  oogetuhkoonahwaun  enewh  Paulun  kuhya 
Silasun,  kuhya  oogeezheweenahwaun  emuh  ahtaundewining 
kahduhzhe-ahyahnid  enewh  nahgahnezenejin, 

20  Oogeezheweenahwaun  dush  emuh  anahsuhmuhbe- 
nid  enewh  tebahkoonega-wenenewun,  00-00  keekedoowaud, 

Oogoo  enenewug,  Jewwewaud,  ookeche-megooshkahjetoo- 
nahwah  kedoodanahwenaun, 

21  Kekenooahmahgawug  dush  enevvh  enahdezewinun 
anandahgwussenoogin  cheoodahpenuhmung,  kah  kuhya 
cheguhnuhwanduhmung  kenuhwind  Romaneweyung. 

22  Egewh  dush  kahooqueenoojig  kepuhsegwewug  che- 
quaushkoonoodahwahwaud  :  egewh  tebahkoonega-wenene- 
wug  oogekishkebetoonahwaun  enewh  oodahgwewinene,  ke- 
ekedoowug  dush  chepuhzhunzhaoomind. 

23  Uhpe  dush  nebewah  kahpuhzhunzhawahwaud,  ooge- 
peenjewabenahwaun  ernuh  kebahquahoode-weguhmigoong, 
oogekuhgaunzoomahwaun  enewh  ganuhwanduhmenejin  ke- 
bahquahoode-weguhmig  cheaungwahme-guhnuhwanemah- 
nid  : 

24  Ween  dush  00-00  kahezheaungwahmemind,  ooge- 
peenje-wabenaun  emuh  ahpeche  peendig  atag  kebahquah- 
oode-weguhmig, kuhya  oogeminjemahpetoowaun  oosittahne. 

25  Ahyahbetah-tebekuk  dush  Paul  kuhya  Silas  keah- 
nuhmeahwaud  oogenuhguhmootahwahwaun  enewh  Kesha- 
Muhnedoon  :  oogenoondahgoowaun  dush  enewh  kabah- 
quahegahzoonej  in. 

26  Chasekah  dush  kekeche-cheengwakummegah,  kuhya 
kenuhningishkahmahgud  ewh  kahoonjeminjemoosing  ke- 
bahquahoode-weguhmig  ;  bahbega  kepahkahkoonegahda- 
wun  kuhkenuh  ishquaundamun,  kuhya  kuhkenuh  egewh 
kahtuhkoobenindjig  keahbahahmahwahwug  ootuhkoobeje- 
gunewaun. 

27  Owh  dush  ganuhwandung  kebahquahoode-weguh- 
mig  kekooshkoose  magwah  nebaud,  wuhyahbundung'  dush 
•enewh  kebahquahoode-weguhmigoong  duhzhe  ishquaunda¬ 
mun  pahkahkoosenenig,  oogejegoobetoon  oodahzhahwash- 
koom,  keenandum  dush  chenesedezood,  keoozhemoodoog- 
anug  egewh  kahkebahquahegahzoojig,  keenandum. 

28  Paul  dush  kekeche-kezhe'wa,  keguhnoonaud,  00-00 
keekedood,  Kagoo  ningood  mujjedoodunkan  keyow :  kuh¬ 
kenuh  muh  oomah  nindahyahmin, 

*  29  Kahnundoodung  dush  wahsuhkoonanjegunun,  ke- 
peendega-buttoo  dush  neningishkaud  kuhya  kepungeshin 
anahsuhmenid  Paulun  kuhya  Silasun, 

30  Oogesahgejeweenaun  dush,  00-00  keekedood,  Enene- 
wedoog,  ahneen  kadezhechegayaun  cheoonjebemahjeegoo- 
yaun  ? 

31  O0-00  dush  oogeenahwaun,  Dabwayanim  owh  Taba- 
ningad  Jesus  Christ,  kegahbemahjeegoo  dush  keen,  kuhya 
egewh  emuh  andahyun  andahjig. 

32  Oogewahweenduhmoowahwaun  dush  oodekedoowin 
owh  Tabaningad,  kuhya  kuhkenuh  emuh  andahnid  ayah- 
nejin. 

33  Me  ewh  tebahegunadenig  nebahtebik  keoodahpe- 
naud,  kesebegenuhmoowaud  dush  kahenugguhnahmemind  : 
waweeb  dush  kebaptizooah  ween  kuhya  kuhkenuh  anduh- 
shid. 

34  Uhpe  dush  kahpeendigahnaud  emuh  oowegewaum- 
ing,  oogeahtoon  meejim  anahsuhmuhbenid,  kemoojegeze 
dush,  kedabwayanemaud  enewh  Kesha-Muhnedoon  kuhya 
kuhkenuh  menik  anduhshid. 

35  Uhpe  dush  kahkezheguk,  egewh  tebahkoonega-we- 
nenewug  oogeezh„enahzhahwahwaun  enewh  tuhkoonewa- 
wenenewun,  00-00  cheekedoonid,  Puhgedin  oogoo  enene- 
wug. 

36  Kuhya  dush  owh  ganuhwandung  kebahquahoode- 
weguhmig  oogeweenduhmoowaun  enewh  Paulun  00-00 
ekedoowin,  Kepeahnookeewug  egewh  tebahkoonega-wene- 
newug  chepuhgedenegooyag  :  umba  dush  sahguhuhmoog, 
kuhya  emuh  pezaunezewining  ezhemahjahyook. 

.37  Paul  dush  00-00  oogeenaun,  Mezheshuh  ningepuh- 
zhunzhaoogoonahnig  pwahnahneboomegooyaung,  Roman- 
eneneweyaung,  kuhya  ningepeendega-wabenegoonahnig 
emuh  kebahquahoode-weguhmigoong ;  noongoom  dush 
nuh  keemooj  newesahgeje-wabenegoonahnig  ?  Kahween 
tahezhewabussenoon ;  wenuhwah  tebenuhwa  tahpeezhah- 
wug  chepesahgejewezheyungidwah. 

38  Egewh  dush  tuhkoonewa-wenenewug  ooweenduh- 
moowahwaun  oonoo  ekedoowinun  enewh  tebahkoonega- 
wenenewun  :  kesagezewug  dush,  uhpe  kahnoonduhmoo- 
waud  che-Roman-enenewenid. 

39  Kepeezhahwug  dush  kepahgo.osanemahwaud,  ooge- 
sahgeche-weenahwaun  dush,  kuhya  oogeenahwaun  emuh 
keche-oodanaung  cheoonjemahjahnid. 

40  Keoonjesahguhuhmoog  dush  emuh  kebahquahoode- 
weguhmigoong,  kepeendegawug  dush  emuh  oowegewaum- 
ing  owh  Lydia  :  uhpe  dush  kahwahbuhmahwaud  enewh 
wejekewaemaun  oogemenoo-daaahwaun,  kemahjahwug 
dush. 

UHPE  dush  kahshahbooshkuhmoowaud  Amphipolis 
kuhya  Apollonia,  ketuhgwishenoog  emuh  Thessalo- 
nicaing,kahahtanig  oodahnuhmea-weguhmegoowaun  egewh 
J  ewy ug :  * 

2  Paul  dush,  debishkoo  moonzhug  kahezhechegad* 
oogepeendegahwaun,  kuhya  nesing  aunwabe-kezheguk 
oogeguhnoonaun  ewh  oonjc  azhebeegahdag  emuh  keche- 
twah-oozhebeeguning, 

3  Kewahbundahewad  kuhya  kewahweendahmahgad,, 
ewh  nundahwandahgwuk  Christ  chekooduggetood,  kuhya 
nayaub  cheahbejebaud  ;  mahbuh  dush  Jesus  dabahjemug 
kuhgekemenenuhgoog,  owh  Christ  ahwe. 

4  Ahnind  dush  kedabwayanduhmoog,  kuhya  oogewee- 
dookahwahwaun  enewh  Paulun  kuhya  enewh  Silasun 
kuhya  anuhmeahjig  Greekug  keche  nebewah,  punge  nunga 
egewh  kachetwahwezejig  equawug. 

5  Egewh  dush  Jewyug  kahdabwayanduhsigoog,  kekuh- 
gahwanjegawaud,  oogeoodahpenahwaun  ahnind  kakebah- 
dezenejin  eneneweeshun,  oogeooqueenooahwaun  dush  ne¬ 
bewah  bamahdezenejin  kemegooshkahjetoowaud  dush  ewh 
keche-oodanah,  oogemegahdahnahwah  dush  oowegewaum- 
ene  enewh  Jasonun,  keenanduhfnoog  chesahgeje-weenah- 
waud  emuh  anduhzhe-ahyahnid  enewh  waqueenoonejin. 

6  Uhpe  dush  kahmekahwahsigwah,  oogeezheweenah- 
waun  enewh  Jasonun  kuhya  ahnind  wejekewaemaun  emuh 
anahsuhmuhbenid  enewh  wagemahkundemenej in  keche- 
oodanah,  oo-oo  keezhepepahgewaud,  Egewh  kahquakese- 
toojig  ewh  uhkee  zhuhyegwah  kepetuhgwishenoog  oomah 
7  Me  enewh  kahpeendegahnahjin  Jason  :  oogoo  dush 
oobahnahjetoonahwah  oodenahkoonegawinun  owh  Caesar, 
ekedoowaud  cheahyaud  pakahnezid  keche-oogemah,  Jesus 
azhenekahzood. 

8  Oomegooshkahjeahwaun  dush  enewh  waqueenoonejin*. 
kuhya  enewh  wagemahkundahmenejin  ewh  keche-oodanah*. 
uhpe  kahnoonduhmenid  oonoo  uhyeeen. 

9  Uhpe  dush  mamashquaud  kahpuggedenuhmahgoo- 
waud  enewh  Jasonun  kuhya  enewh  ahnind  ooweyowene 
cheoonjepuggedenindwah,  oogepuggedenahwaun. 

io  Kazhetena  dush  wejekewaemaug  oogeezhenahzhah- 
wahwaun  enewh  Paulun  kuhya  enewh  Silasun  magwah 
nebah-tebekudenig  ewede  Berea'ing;  uhpe  dush  kahtuh- 

gwishenoowaud  emuh  kepeendegawug  emuh  oodahnuhmea- 
weguhmigoowaung  egewh  J  ewyug. 

11  Nahwuj  dush  oogoo  keminwandahgoozewug  dush 
ween  egewh  Thessalonicaing  duhzhe  enenewug,  minwan- 
duhmoowining  muh  oogeezheoodahpenahnahwah  ewh  eke- 
doowin,  kewahbunduhmoowaud  kechetwah-oozhebeegun 
anduhsoo-kezhegudenig,  kishpin  00-00  azhewabudoogwan. 

12  Mesuh  k  ah  o  o  n j  e  d  ab  way  an  d  u  h  m  o  o  wau  d  nebewah  ; 
kuhya  punge  nunga  egewh  kachetwahwezejig  equawug 
kah-Greekewejig,  kuhya  egewh  enenewug. 

13  Uhpe  dush  egewh  Thessalonicaing  duhzhe-Jewyug 
kahkekanduhmoowaud  ewh  kewahweendung  owh  Paul  ewh 
oodekedoowin  owh  Kesha-Muhnedoo  ewede  Bereai’ng,  ke- 
peezhahwug  kuhya  emuh,  keoombahzoomahwaud  dush 
enewh  waqueenoonejin. 

14  Kazhetena  dush  egewh  wejekewaemaug  oogemah- 
jenahzhahwahwaun  enewh  Paulun  cHfeezhahnid  emuh  keche- 
gummeeng  :  Silas  dush  kuhya  Timotheus  kayahbe  emuh 
keduhnezewug. 

15  Egewh  dush  kahuhnemahjeweenahjig  enewh  Paulun 
oogeezheweenahwaun  emuh  Athensing,  kahoodahpenuh- 
moowaud  mejejedwawin  waweeb  chepeezhahnid  Silasun 
kuhya  Timotheusun,  kemahjahwug. 

i6Magwah  dush  Paul  duhzhe-peeaud  emuh  Athensing, 
kekushkandum  emuh  oojechaugoong,  uhpe  wuhyahbun- 
dung  keche-oodanah  ahpeche  puhgedenegahdag  emuh  muh- 
netookawining. 

17  Me  dush  kahoonjeguhnoonaud  enewh  Jewyun  emuh 
ahnuhmea-weguhmigoong  kuhya  enewh  may uggezenej in 
kahmekinduhmenej in  J ew-ezhetwahwin,  emuh  ahtaunde- 
wining  anduhsoo-kezhegudenig  enewh  kahnuhquashkah- 
wahjin. 

18  Ahnind  dush  nebwahkah-wenenewug  Epicureanug, 
kuhya  Stoickug,  oogeahgoonwatahwahwaun.  Ahnind  dush 
keekedoowug,  Ahneen  kaekedood  mahbuh  kakebahie-kezh- 
wad  ?  menuhwah  dush  ahnind,  Enootahgooze  debishkoo 
debahjemaud  may  uggezenej  in  muhnedoon,  oonje  kedebah- 
jemootahwaud  Jesusun,  kuhya  ewh  ahbejebahwin. 

-  —  19  Oogeoodahpenahwaun  dush,  kuhya  oogeezheweenah¬ 
waun  emuh  Mars  wahjewing,  00-00  keekedoowaud,  Nindah- 
kekandahmin  nuh  wagoodoogwanedoog  maunduh  ooshke- 
kuhgequawin  dabahdooduhmun  ? 

20  Kepedebahdoodahnun  muh  mamukkahdandahgwuk- 
kin  emuh  netuhwuggahnaung;  newekekandahmin  dush  nuh- 
munj  azhewabudoogwan  00-00  ezhetwahwin. 

2 1  (Kuhkenuh  muh  egewh  Athenianug  kuhya  mayug- 
gezejig  ewede  kahahyahjig  kahween  gagoo  pakaunuk  oo- 
gemekinduhsenahwah,  me  atuh  chewahweenduhmoowaud 
gamuh  chenoonduhmoowaud  gagoo  ooshke-debahjemoo- 
win.) 

22  Me  dush  Paul  kenebahwid  emuh  nesuhwuhyeee 
Mars  wahjewing  oo-oo  keekedood,  Kenuhwah  Athensing 
duhzhe-enenewedoog  kekekanemenim  moonzhug  netuh- 
koosagwah  muhnedoog. 

23  Magwah  muh  kepemoosayaun,  kewahbunduhmaun 
dush  enewh  anuhmeatuhmagoon,  ningewahbundaun  pazhik 
sahsahgewejegun-ahbik  00-00  azhebeegahdag,  OWH  KA- 
KANDAHGOOZESIG  MUHNEDOO.  Owh  dush  anuh- 
meatuhwag  ahnahween  goo  kekanemahsewag,  mesuh  da- 
bahjemootuhmoonenuhgoog. 

24  Kesha-Muhnedoo  kahoozhetood  uhkee  kuhya  kuh¬ 
kenuh  emuh  atagin,  ween  egoo  tabandung  kezhik  kuhya 
uhkee,  kahween  dahse  emuh  ahnuhmea-weguhmigoong 
kahoonjeoozhechegahdagin  ooneenjemaung ; 

25  Kahween  dush  enenewug  ooneenjewaung  oonjebuh- 
meetahwahse,  debishkoo  gagoo  muhnazid,  ween  begoo  ah- 
we  owh  mahnaud  kuhkenuh  bamahdezenejin  ewh  bemah- 
dezewin,  kuhya  nasawin,  kuhya  kuhkenuh  enewh  uhyeeen  ; 

26  Pazhigwunoongcheoonjeoomisqueemenid  oogeezhe- 
aun  kuhkenuh  ahnooj  azheweenzoonejin  enenewun  cheduh- 
nuhkeenid  emuh  anegookookummegaug  ewh  uhkee,  kuhyet 
keenahkoonegad  uhpe  kadebishkoosanig  chebemahdezenid 
kuhya  menik  kaahbetuhmenid  \ 

27  Chen  u  n  d  o  on  a  wah  wau  d  enewh  Tabaninganejin» 
koonemah  nunduhmoozheahwaud  oodahmekahwahwaun? 
ahnooween  goo  wahsuh  ahyahsig  kenuhwind  anduhsheyung 
ayahyung  : 

28  Me  muh  owh  wanjebemahdezeyung,  wanje-mah- 
mahjeyung  kuhya  wanjeeneneweyung,  debishkoo  ahnind 
kenuhguhmoo-wenenemewaug  keekedoowaud,  Me  muh 
wah-owh  wandahdezeyung. 

29  Kesha-Muhnedoong  dusli  oondahdezeyung,  kaoon- 
jeenanduhsewung  owh  Kesha-Muhnedoo  cheezhenahgoozid 

debishkoo  oozahwah-shooneah  gamuh  shooneah  gamuk 
ahsin  mazenechegahzood  emuh  enene  oonebwahkahwining,. 

30  Magwah  dush  kuhnuhga  gagoo  kekekanduhsigwah 
egewh  enenewug  kahween  oogepahbahmanduhseen  owh 
Kesha-Muhnedoo  ;  noongoom  dush  ween  ookuhgaunzoo- 
maun  ween  kuhkenuh  enewh  enenewun  mezewakummig; 
ayahnejin  cheaunwanindezoonid  : 

31  Oogewahweendaun  muh  ewh  kezhik,  u’hpe  katebah- 
koondungewhuhkeeemuh  quuhyukezheiyabezewiningoonje- 
enewh  enenewun  kahwuhwanahbuhmahjin  ;  me  ewh  kahe- 
nahjemootahwaud  kuhkenuh  enenewun,  ewh  keahbeje- 
bahaud  enewh. 

32  Uhpe  dush  kahnoonduhmoowaud  ewh  oodahbeje- 
bahwinewah  egewh  naboojig,  ahnind  oogebahpeahwaun ; 
ahnind  dush  00-00  keekedoowug,  Menuhwah  kegahbezin- 
dahgoo  00-00  ekedoowin. 

33  Me  dush  Paul  keoonjemahjaud  anduhzhe-ahyahnid.. 

34  Ahnind  enenewug  dush  oogeweejewahwaun  enewh 
kuhya  kedabwayanduhmoog  :  me  suh  owh  pazhik  Dionysius 
owh  Areopagite,  kuhya  pazhik  equa  Damaris  azhenekah- 
zood,  kuhya  dush  ahnind  pakahnezejig. 

CHAP.  XVIII. 

KAHISHQUAH-AHYAUGIN  oonoo  Paul  keoonje- 
mahjah  emuh  Athensing,  keezhah  dush  emuh  Corinth- 

ing. 

2  Oogemekahwaun  dush  pazhik  Jew-enenewun  Aquila. 
azhenekahzoonejin,  emuh  Pontusing  kahoondahdezenejin,. 
noomuhyuh  emuh  Italying kahpeoonjebahnid  kuhya  enewh. 
wewun  Priscilla  ;  (Claudius  muh  oogeenahbupeen  kuhke¬ 
nuh  enewh  Jewyun  cheoonjemahjahnid  emuh  Romemg :) 
mesuh  enewh  kahnaunzekahwahjin. 

3  Tatebishkoo  keenuhnookenid  kahoonjeweedegamaudr 
keahnookee  dush  :  kepuhpuhgewuhyauneguhmigookawug~ 
muh. 

4  Kekuhgequa  emuh  afthuhmea-weguhmigoong  andus- 
soo-aunwabe-kezheguk,  chekuhgaunzoomaud  enewh  Jew¬ 
yun  kuhya  Greek un. 

5  Uhpe  dush  Silas  kuhya  Timotheuskahoonjetyhgwishen- 
oowaud  ewede  Macedoniamg,  Paul  kekeche-aunwahje  emuh 

<«©ojechaugoong,  oogedebahjemootahwaun  enewh  Jewyun 
ewli  Jesus  ahwid  owh  Christ. 

6  Uhpe  dush  kahahgoonwatuhmenid,  kuhya  mujje- 
kezhwanid,  oogepuhpuhwaginaun  oodahgwewin,  00-00  dush 
Iceenaud,  Kemisqueemewah  tahduhgoomahgud  emuh  tebe- 
nuhwa  kishtequaunewaung  ;  nepeeniz  suh  neen  :  noon- 
goom  dush  ningahezhahnug  egewh  mayuggezejig. 

7  Ewede  dush  keoonjesahguhum,  kepeendega  emuh 
oowegewauming  pazhik  enene  Justus  azhenekahzood,  kah- 
buhmeetuhwaud  enewh  Kesha-Muhnedoon,  cheguhyeee 
kahdaud  emuh  ahnuhmea-weguhmigoong. 

8  Kuhya  dush  owh  Crispus,  kahnegahnezid  emuh 
ahnnhmea-weguhmigoong  oogedabwayanemaun  enewh 
Tabaninganejin,  kuhya  kuhkenuh  emuh  oowegewauming 
ayahjig;  nebewah  dush  egewh  Corinthianug  kahnoon- 
duhmpowaud  kedabwayanduhmoog,  kebaptizooaliwug  dush. 

9  Oo-oo  dush  keenaud  owh  Tabaningad  enewh  Paulun 
nebah-tebekudenig  emuh  enahbunduhmoowining,  Kagoo 
sagezekan,  kekedoon  dush,  kagoo  pezaunuhbekan  : 

10  Keweejewin  suh,  kali  dush  ahweyah  kegahodisse- 
■goose  chemujje-doodook ;  nebewah  muh  nindahyahwaug 
nindahnishenahbamug  oomah  keche-oodanaung. 

1 1  Ningoo-kekenoonoowin  kuhya  ningoodwahsoo-keezis 
keduhzheka  ewede,  kekekenooahmahgad  ewh  oodekedoo- 
win  owh  Kesha-Muhnedoo  emuh  anduhzhe-ahyahwaud. 

12  Uhpe  dush  owh  Gallio  keoogemahkundung  Achaia, 
-egewh  Jewyug  mahmahwe  oogemegahnahwaun  enewh 
Paulun,  oogeezheweenahwaun  emuh  tebahkoonega-weguh- 
migoong, 

13  Oo-oo  keekedoowaud,  Mahbuh  oowekoojeaun  enewh 
enenewun  cheezheahnuhmeatuhwahnid  enewh  Kesha-Muh- 
-nedoon  ewh  azhesinsenook  tebahkoonegawin. 

14  Uhpe  dush  Paul  wahkekedood,  Gallio  oogeenaun 
enewh  Jewyun,  Kishpin  mujje-doodahdewin  ahwungebun 
gamuh  gagoo  mujjeezhechegawin,  Oh  kenuhwah  Jew-we- 
yag,  nindahgenundahwandahgooz  chebezindoonenuhgoog ; 

15  Kishpin  dush  kuhquajindeyag  enewh  ekedoowinun 
kuhya  ezbenekahzoowinun  kuhya  kenuhwah  ketebah- 
koonegawinewah,  kenuhwah  bahbahmanduhmook :  kah- 
ween  neen  nindahtebahkoonunsenun  001100  uhyeeen. 

16  Oogeoonjesahgeje-nahzhahwaun  emuh  tebahkoone- 
ga-weguhmigoong. 

17  Medush  kuhkenuh  egewh  Greekug  keoodahpe'nah- 
waud  enewh  Sosthenesun  nahgahnezenejin  emuh  ahnuh¬ 
mea-weguhmigoong,  kepukketaoowahwaud  dush  emuh 
anahsuhme-ahyahnig  tebahkoonega-weguhmig.  Kah’dush 
Gallio  oogebahmanduhsenun  oonoo  uhyeeen. 

18  O0-00  kahishquah-ezhewabuk  kinooazh  keduhneze 
owh  Paul,  me  dush  kenuhguhnaud  enewh  wejekewaemaun, 
kemahjeyahshe  dush  ewede  keenahshid  emuh  Syria'ing, 
keiihneweejewaud  enewh  Priscillaim  kuhya  Aquilaiin ;  uhpe 
dush  kahkaushkebahdung  ooshtequaun  ewede  Cenchreai'ng; 
oonje  kewahweenduhmahwaud  enewh  Kesha-Muhnedoon 
cheezhechegad. 

19  #  Ketuhgwishin  dush  emuh  Ephesusing,  me  dush 
ewede  kahnuhguhnaud  enewh  kahweejewahpuneen  ;  ween 
dush  kepeendega  emuh  ahnuhmea-weguhmigoong,  keguh- 
noonaud  dush  enewh  Jewyun. 

20  Uhpe  dush  kenunduhwanemegood  enewh  kayahbe 
kenooazh  cheahyaud  emuh,  kahween  kedabwatunse. 

21  Me  dush  keahnemekahwaud,  00-00  keenaud,  Ne- 
nunduhwandahgooz  ahbetakummig  cheguhnuhwanduhmaun 
maunduh  wekoondewin  zhuhyegwah  wahdebishkoosamah- 
guk  ewede  Jerusaleming ;  kebiskahbeyaun  dush  kegahbe- 
naunzekoonenim  kishpin  enandung  owh  Kesha-Muhnedoo„ 
Keoonjemahjeyahshe  emuh  Ephesusing. 

22  Uhpe  dush  kahkuhbaud  emuh  Cesareaing,  kahkoo- 
peed  dush,  kahahweahnuhmekahwaud  enewh  anuhmeahne- 
jin,  keezhah  emuh  Antioching. 

23  Wanebik  kahduhnezid  emuh,  keiihnemahjah,  keezhah 
dush  emuh  anegookookummegaug  Galatia  kuhya  Phrygia, 
kemushkahwanduhmooaud  kuhkenuh  enewh  kekenooah- 
mahgunun. 

24  Pazhik  dush  Jew  Apollos  azhenekahzood  kahduh- 
zhe-negid  emuh  Alexandriaing,  natuh-kekedood,  kuhya 
mashkahwezid  emuh  kechetwah-oozhebeeguning,kepeezhah 
emuh  Ephesusing. 

25  Mahbuh  enene  kekekenooahmahgooze  emuh  oomee- 
kunaung  owh  Tabaningad  :  keaunwahdandung  dush  emuh 
oojechaugoong,  keduhzhindung  kuhya  kekekenooahmah- 
gad  oodezhetwahwinun  owh  Tabaningad,  kekekandung 
atuh  ewh  oobaptizooewawin  owh  John. 

26  Mezheshuh  dush  kemahje-kekedoo  emuh  ahnuhmea- 
weguhmigoong  :  Uhpe  dush  Aquila  kuhya  Priscilla  kah- 

noonduhwahwaud  enewh  oogeoodahpenahwaun,  kuhya 
nahwuj  wawane  oogekekenooahmahwaun  ewh  oodezhe- 
twahwin  owh  Kesha-  Muhnedoo. 

27  Uhpe  dush  enandung  cheezhaud  emuh  Achaiai’ng, 
keoozhebeegawug  egewh  wejekewaemaug,  keenahwaud 
enewh  kekenooahmahgunun  cheoodahpenahnid  :  uhpe  dush 
tagwishing,  oogekeche-weedookahwaun  enewh  kahdabwa- 
yanduhmenejin  oonje  shahwanjegawine-wedookahgoowin- 
ing: 

28  Emuh  mushkahwezewining  oogeezheguhnoonaun 
enewh  Jewyun,  mezheshuh  suh  kewahbunduhewad  oonje 
kechetwah-oozhebeeguning  owh  Jesus  ahwid  Christ. 


CHAR  XIX. 


EPUHGUMME-AHYAHMAHGUD  dush,  magwah 


IV  Apollos  keahyaud  emuh  Corinthing,  Paul  kahshah- 
booshkung  noonpeming  duhzhe  duhnuhkewinun  kepetuh- 
gwishin  emuh  Ephesusing,  kemekahwaud  dush  ahnind  ke¬ 
kenooahmahgunun, 

2  O0-00  dush  keenaud,  Kegeoodahpenahwah  nuh  owh 
Keche-Oojechaug  uhpe  kahdabwayanduhmag  ?  Wenuh- 
wah  dush  00-00  oogeenahwaun,  Kah  kuhnuhga  ningenoon- 
duhsemin  cheahyaud  Keche-Oojechaug. 

3  O0-00  dush  oogeenaun,  Ahneen  dush  kahezhebap- 
tizoomegooyag  ?  Keekedoowug  dush,  John  suh  oobaptizoo- 
ewawin. 

4  Medush  00-00  kahekedood  owh  Paul,  John  kagate 
keezhebaptizooewa  ewh  aunwanindezoowine-baptizooewa- 
win,  keenaud  enewh  ahnishenahban  chedabwayanemahnid 
enewh  kanoopenuhnegooj in,  mesuh  owh  Christ  Jesus. 

5  Uhpe  dush  00-00  kahnoonduhmoowaud,  kebaptizoo- 
ahwug  emuh  oodezhenekahzoowining  owh  Tabaningad 
Jesus. 

6  Uhpe  dush  owh  Paul  kahezheneenjeetuhwaud  enewh 
oogepeoodissegoowaun  enewh  Keche-Oojechaugwun ;  me 
dush  keinwawaud  pakaunukin  inwawinun,  kuhya  keaun- 
wahjegawug. 

7  Kemetahchedooganug-ahshe-neezh  kuhkenuh  egewh 
enenewug. 

8  Kepuhpeendega  dush  emuh  ahnuhmea-weguhmig- 
oong,  kuhya  mezheshuh  kekekedoo  nesoo-kezis,  wahween- 
duhmahgad  kuhya  wahbunduhewad  enewh  uhyeeen  daban- 

dahgwukkm  emuh  oodoogemahwewining  owh  Kesha-Muh- 
nedoo. 

9  Uhpe  dush  ahnind  kahmushkahwedaashkahwind- 
wah,  kedabwayanduhsigwah  dush,  kemujje-duhzhinduhmoo- 
waud  dush  ewh  ezhewabezewin  anahsuhme-ahyahnid  enewh 
ahnishenahban,  oogenuhguhnaun,  kuhya  oogepuhkawenaun 
enewh  kekenooahmahgunun,  anduhsoo-kezhegudenig  ke- 
kuhgequad  emuh  ookekenooahmahde-weguhmigoong  pa- 
zhik  enene  Tyrannus  azhenekahzood. 

10  Nezhoo-kekenoonoowinun  00-00  kezhewabud  ;  kuh- 
kenuh  dush  anduhnuhkeejig  emuh  Asiaing  oogenoondah- 
nahwah  oodekedoowin  owh  Tabaningad  Jesus,  Jewyug 
kuhya  Greekug. 

11  Kesha-Muhnedoo  oogeahnookeenun  keche-mah- 
maundahwejegunun  emuh  ooneenjening  enewh  Paulun  : 

12  Ewh  dush  egoo  emuh  weyowening  keoonjemahje- 
tuhwindah  egewh  ayahkoosejig  enewh  mooshwanun  kuhya 
ahkoobezoowinun,  me  dush  kemahjahmahgudenig  enewh 
oodenahpenawinewaun,  kuhya  dush  enewh  mujje-muhne- 
doon  oogesahgejenahwashkahgoowaun. 

13  Ahnind  dush  Jewyug  pabahsahgedenahjig  enewh 
mujje-muhnedoon,  ke"nwahzoowug  chewahweenduhmoo- 
waud  oodoonoozoowin  owh  Tabaningad  Jesus  emuh  anduh- 
zhe  ahyahnid  enewh  kahkekishkahwahnejin  mujje-muhne¬ 
doon,  00-00  keekedoowaud,  Kekuhkaunzoomegoom  oonje 
owh  Jesus  enewh  dabahjemahjin  owh  Paul. 

14  Keahyahwun  neezhwahswe  oogwissun  owh  Sceva 
Jew-enene,  owh  nahgahnezid  anduhshewaud  egewh  sahsah- 
gewejega-wenenewug,  00-00  kahezhechegajig. 

15  Owh  dush  mujje-muhnedoo  oogenuhquatuhwaun 
00-00  keenaud,  Ninkekanemah  owh  Jesus,  kuhya  ninkekane- 
mah  owh  Paul  ;  ahwagwanewegwan  dush  kenuhwah  ? 

16  Owh  dush  enene  kakishkahwaud  enewh  mujje-muh¬ 
nedoon  oogeqwaush’koonoodahwaun,  kuhya  oomahmau- 
zheaun  kuhya  oogeshahgoojeaun,  medush  emuh  wege- 
wauming  keoonjeoozhemoonid  pingwuhshahgedenid  ktihya 
kemahkeegoonid. 

1 7  Kuhkenuh  dush  oogekekandahnahwah  00-00  egewh 
Jewyug  kuhya  Greekug  kahoodatooj ig  emuh  Ephesusing  ; 
kuhkenuh  dush  kesagezewug,  kuhya  oodoonoozoowin  owh 
Tabaningad  Jesus  kekechetwahwanjegahdane. 

18  Nebewah  dush  egewh  duhyabwayandungig  kepee- 
:zhahwug,  wahweendahmahgawaud,  kuhya  kewahbundahe- 
wawaud  enewh  oodezhechegawinewah. 

19  Nebewah  dush  egewh  kahmekindungig  m  ah  maun - 
jechegawin  oogepemahwundoosetoonahwaun  oomuzzenee- 
gunewaun,  kuhya  kechahgoozahmoowaud  emuh  anahsuh- 
muhbenid  kuhkenuh  enewh  enenewun  :  oogeahgindahnah- 
wah  dush  ewh  anuhgindanig  enewh  muzzeneegunun,  me- 
dush  kahezhemikkummoowaud  nahnemeduhnuh  metaus- 
wauk  duswahbik  shooneaug  ahpeetandahgwuddenig. 

20  Apeeche  kekeche-mahjegemahguk*  Kesha-Muhnedoo 
oodekedoowin  kuhya  keshahgoojeewamahguk. 

21  Kahishquahahyaug  001100,  Paul  keenandum  emuh 
oojechaugoong,keshahbooshkung  Macedonia  kuhya  Achaia, 
cheezhaud  ewede  Jerusaleming,  00-00  keekekood,  Bahne- 
mah  keishquahtahyaun  ewede,  nenundahwandahgooz  che- 
wahbunduhmaun  Rome. 

22  Medush  keezhenanzhahwaud  neezh  enewh  wahdoo- 
kahgooiin,  Timotheusun  kuhya  Erastusun ;  ween  dush 
kayahbe  wanebik  keduhneze  emuh  Asiaing. 

23  Me  dush  uhpe  kekeche-megooshkahje-ahyahmahguk 
cwh  ezhetwahwin  oonje. 

24  Pazhik  muh  enene  Demetrius  azhenekahzood,  shoo- 
neahka-wenene  kahoozhetuhmoowaud  enewh  Dianaiin  shoo- 
neah  ahnuhmea-weguhmegoonsun,  kahoonje-keche-oonde- 
zewaud  egewh  anookeejig  ; 

25  Me  enewh  Demetrius  kahmahwunzoomahjin  mah- 
mahwe  ahnooke-wenenewun  nahsaub  kahenuhnookeenejin, 
00-00  dush  keekedood,  Enenewedoog,  kekekandahnahwah 
00-00  ahnookeewin  oonjetebenuhwawezeyung. 

26  Menuhwah  dush  kewahbundahnahwah  kuhya  ke- 
noondahnahwah,  kahween  atuh  Ephesusing,  kuhkenuh 
goo  anegookookummegaug  Asia,  mahbuh  Paul  oogekush- 
Tceaun  kuhya  oogepukkawenaun  nebewah  bamahdezenejin, 
ekedoo  chemuhnedoowesigwah  wazhechegahzoojig  ooneen- 
jemaung  : 

27  Kahween  dush  atuh  nuhneezahnuhsenoon  maunduh 
kedahnookewinenaun  chebahnahduk  ;  kuhya  dush  begoo 
ookeche-ahnuhmea-weguhmig  owh  kachetwahwezid  muh- 
nedooqua  Diana  chenishwuhnahdudenig,  kuhya  chebahnah- 
dudenig,  ookechetwahwezewin  owh  anuhmeatuhwind  emuh 
anegookwaug  Asia  kuhya  anegookookummegaug  uhkee. 

28  Uhpe  dush  kahnoonduhmoowaud  oonoo  ekedoo- 
winun,  oogemooshkenashkahgoonahwah  ewh  nishkahdeze- 
win,  kepepahgewug  dush,  00-00  keekedoowaud,  Keche- 
twahweze  owh  Diana  Ephesianug  oomuhnedooquamewaun. 

29  Kekeche-oombuhzhekummegud  emuh  keche-ooda- 
naung  :  kahtuhkoonahwaud  enewh  Gaiusun  kuhya  enewh 
Aristarchusun,  Macedonia'ing  duhzhe  enenewun,  kahweeje- 
wahpuneen  Paul  pabahmahdezid,  mahmahwe  keahpahede- 
wug  emuh  mahwunjeede-weguhmigoong. 

30  Uhpe  dush  Paul  keenandung  chepeendegad  emuh 
anduhzhe-ahyahnid  enewh  muhyahwunjeedenejin,  enewh 
wejekewaemaun  hahween  oogepuhgedenemahgooseen. 

31  Ahnind  dush  egewh  Asiarchug,  kahminwanemahjig 
Paulun  kemejejedwawug  chepeendegasenid  emuh  mahwun- 
j  eede-weguhmigoong. 

32  Papukkaun  keekedoowug  kekeche-kezhewawaud  : 
kekeche-oombuhzhekummegud  emuhanduhzhe-mahwunjee- 
denid  enenewun  ?  nahwuj  kemeshenoowug  dush  egewh 
kakanduhsigoog  wagoodoogwan  wanj emahwunj  eedewah- 
gwan. 

33  Ahnind  dush  oogeoonjewekoobenahwaun  enewh 
Alexanderun  emuh  ahyahnid  enewh  mahyahwunjeedenejin, 
egewh  Jewyug  keahsahwaud  cheguhnoodahmahganid. 
Alexander  dush  kewahwahtuhquahegad  ewh  ooneenj,  kee- 
nandum  dush  weguhnoonaud  enewh  mahyahwunjeedenejin 
guhnooduhmahgad. 

34  Uhpe  dush  kahkekanemahwaud  chejew-enenewenid, 
kuhkenuh  mahmahwe  kepepahgewug  kuhnuhbuj  neezhoo- 
tebahegunag,  00-00  keekedoowaud,  Keche-ahpetandahgooze 
owh  Diana  Ephesianug  oomuhnedooquamewaun. 

35  Uhpe  dush  owh  kahoozhebeega-wenenewid  emuh 
oodanaung  kahpezaunezeaud  enewh  mahyahwunjeedenejin, 
00-00  keekedoo,  Kenuhwah  Ephesusing  duhzhe-enenewe- 
doog,  ahwanan  kakanduhsig  ewh  chebuhmeetahgamahguk 
Ephesus  keche-oodanah  emuhoodahnuhmea-weguhmigoong 
owh  kachetwahwezid  muhnedooqua  Diana,  kuhya  muzze- 
nene  owh  Jupiter  kahoonjepungeshing  ? 

36  Kekanduhmag  dush  ahweyah  kushketoosig  che- 
ahgoonwatung  oonoo  uhyeeen,  kedahpezaunuhbeem,  kah 
dush  gagoo  wuhnishquauj  kedahezhechegaseem. 

37  Kegepeenahwaug  oogoo  enenewug,  kahkemoodesig- 

oog  gagoo  emuh  ahnuhmea-weguhmigoong,  kah  kuhya 
oogemujje-duhzhemahsewaun  enewh  kemuhnedooquame- 
wah. 

38  Kishpin  dush  Demetrius  kuhya  egewh  anookeejig' 
wahjewahjig,  gagoo  weenahmemahwaud  ahweyah  enene- 
wun  duhgoomahgud  ewh  tebahkoonegawin,  kuhya  ahyah- 
wug  tebahkoonega-wenenewug :  mahnoo  tahtebahkoone- 
dewug. 

39  Kishpin  dush  pukkaun  weezhekuhgwadwayag,  tah- 
enahkoonegahda  emuh  quuhyuk  mahwunjeedewining. 

40  Nenuhneezahnezemin  muh  chekuhgwajemegooyaung 
00-00  noongoom  kezheguk  azhewabuk,  kahween  gagoo 
duhgoosenoon  kaekedooyaung  wanje-kechemegooshkahje- 
ahyahyag. 

41  Uhpe  dush  00-00  kahekedood,  oogemahjenahzhah- 
waun  enewh  kahmahwunjeedenejin. 

CHAP.  XX. 

UHPE  dush  kahishquah-oombuhzhekummeguk,  Paul 
oogenundoomaun  enewh  kekenooahmahgunun,  kuhya 
kahahnuhmekahwaud,  kemahjah  weezhaud  ewede  Mace- 
doniaing. 

2  Uhpe  dush  kahpemoosahdung  oonoo  duhnuhkeewinuny 
nebewah  dush  kahkuhgekemaud,  kepeezhah  emuh  Greece- 
ing. 

3  Nesoo-keezis  dush  emuh  keahyah.  Uhpe  dush  enewh 
Jewyun  akuhmahgood,  magwah  weenahshid  emuh  Syriaing, 
keenandum  pemekewad  chep^ezhaud  emuh  Macedonia’ing. 

4  Oogeiihneweejewaun  ewede  Asia'ing  Sopaterun  Berea- 
ing  duhzhe  enenewun  kuhya  Aristarchusun  kuhya  Secun- 
dusun,  Thessalonica'ing  duhzhe  enenewun,  kuhya  Gaiusun 
Derbeing  duhzhe  enenewun,  kuhya  Timotheusun,  Tychi- 
cusun  kuhya  Trophimusun  Asiarng  duhzhe  enenewun. 

5  Oogoo  dush  keiihnenegahnewaud  ningepeegoonahnig 
ewede  Troasing. 

6  Philippiing  dush  ningeoonjemahjeahshemin  kahish- 
quah-aumwahwaud  enewh  wambishkahsenegoon  buhqua- 
zhegunun,  ningeoodissahnahnig  emuh  Troasing  naunuhgoo- 
nuhguk  ;  ewede  dush  ningeahyahmin  neezhwahswe  kezhik. 

7  Netum  kezheguk  kahishquah-aunwabe-kezheguk, 
uhpe  kemahwunjeedewaud  egewh  kekenooahmahgunug 
chebuhquabenahwaud  buhquazhegun,  Paul  oogekuhgeke- 

maun,  ewh  wahyahbunenig  wemahjaud  ;  kekuhgequa  dush 
nahnauzh  ahyahbetah-tebekudenig. 

8  Nebewah  dush  wahsuhkoonanjegunun  kewahsahkoo- 
nawun  ewede  ishpemesuhgoong  duhzhe  ahbenahsoowining, 
kahduhzhe-mahwunjeedewaud. 

9  Kenuhmuhduhbe  dush  pazhilc  ooshkenuhwa  emuh 
wahsacheguning  Eutychus  kahezhenekahzood,  kahkeche- 
nebaud  :  Paul  dush  keche-kinooazh  kekuhgequad,  kekah- 
wesa  owh  ooshkenuhwa  magwah  nebaud,  keoondahgoojin 
dush  ewede  nesing  ishpemesuhgookahdag  ewh  wegewaum, 
keneboo  dush  uhpe  wambenind. 

10  Paul  dush  kenesaunduhwa,  kekahwesa  dush  emuh 
weyowening,  keoojeemaud  00-00  keekedood,  Kagoo  kush- 
kandunkagoon  ;  ookekishkaun  suh  oobemahdezewin. 

1 1  Uhpe  dush  menuhwah  kahahquaunduhwad,  kuhya 
kahbuhquabenaud  enewh  buhquazhegunun,  kahwesenid 
dush,  kinooazh  dush  kekekedood,  nahnauzh  pahtahbunenig, 
medush  keezhemahjaud. 

12  Oogepeenahwaun  dush  enewh  ooshkenuhwan  be- 
mahdezenid,  punge  nunga  kemenoodaaahwug. 

13  Nenuhwind  dush  ningenegaun-mahjeahshemin,  nin- 
geenahshemin  dush  ewede  Assosing,  ningeenajidahmin 
ewede  chepoozeiingid  owh  Paul  ;  me  muh  ween  kahenah- 
koonegad,  keenandum  suh  cheuhne-metoosad. 

14  Uhpe  dush  nagishkahwungid  ewede  Assosing  nin- 
gepoozeahnaun,  keezhahyaung  dush  ewede  Mityleneing. 

15  Ewede  dush  ningeoonjemahjeyahshemin,  wuhyah- 
bung  dush  ningeahyahmin  *debishkoo  Chios  ;  menuhwah 
dush  wuhyahbung  ningetuhgwishenoomin  emuh  Samosing, 
ningenuhkoowa-duhnezemin  emuh  Trogylliuming  ;  kuhya 
wuhyahbung  ningetuhgwishenoomin  ewede  Miletusing. 

1 6  Paul  muh  keenahkoonega  Ephesusing  chekahbek- 
ahshid,  kali  muh  keenanduhse  kinooazh  cheahyaud  emuh 
Asiaing  ;  kewaweebandum  muh,  kishpin  kushketood  che¬ 
ahyaud  emuh  Jerusaleming  uhpe  oojechesanig  keche-ah- 
nuhmea-kezhik  Pentecost  azhenekahdag. 

17  Miletusing  dush  oogeoonjeezhenahzhahwaun  enewh 
enenewun  cheezhahnid  emuh  Ephesusing  chenundoomind- 
wah  egewh  katezejig  emuh  ahnuhmeah wining. 

18  Uhpe  dush  kepeoodissegood  enewh,  00-00  oogeenaun, 
Kekekandahnahwah,  ewh  moonzhug  azhewabezeyaun  wee- 

jewenenuhgoog  pahahkootuhgwishenaun  wuhyashkud  emuh 
Asiaing,. 

19  Kahezhebuhmeetuhwug  owh  Tabaningad  emuh  kuh¬ 
kenuh  ahgahsanemoowining,  kuhya  nuhningim  kemahwe- 
yaun,  kuhya  nebewah  kuhgwatebanemegoowining,  kahpe- 
oodissegooyaun  keuhkuhmahwewaud  egewh  Jewyug. 

20  Kali  dush  ningeshahgwanemoose  cheweenduhmoone- 

nuhgoo’g  kuhkenuh  menik  nanduhwandahgoozeyag  che- 
noondahmag,  kegewahbimdahenim  dush,  kuhya  kegeke- 
kenooahmoonenim  emuh  anduhzhe-mahwunjeeding,  kuhya 
emuh  kewegewaumewaung.  > 

21  Kedebahjemootuhwugwah  egewh  Jewyug,  kuhya 
goo  egewh  Greekug  aunwanindezoowin  anuhkuhkayah 
Kesha-Muhnedoo,  kuhya  dabwayanduhmoowin  anuhkuh¬ 
kayah  Tabaningad  Jesus  Christ. 

22  Noongoom  dush,  benuh,  azhenunduhwandahgooze- 
yaun  emuh  ninjeehaugoong  nindezhah  ewede  Jerusaleming, 
kekanduhsewaun  nuhmunj  kadoodahgoowaunan  ewede  : 

23  Me  atuh  kakanduhmaun  debahjemood  owh  Keche- 
Oojechaug  emuh  auduhsing  oodanahwun,  akedood  minje- 
mahpenegoowinun  kuhya  ahnemezewinun  nepeegoonun 
ewede. 

24  Kah  dush  oonoo  uhyeeen  nindoonjeshahgwanemoose, 
kah  kuhya  nesahgetoose  ewh  tebenuhwa  nimbemahdezewin, 
ewh  dush  nah  cheezhekezhetooyaun  ninpemebuhtoowin 
emuh  moojegezewining,  kuhya  ewh  ahnookeewin  kah- 
meezhid  owh  Tabaningad  Jesus,  chedebahjemootuhmaun 
ewh  oominwahjemoowin  owh  shawanj  egad  Kesha-Muhnedoo.. 

25  Benuh  dush,  nekekandaun,  kenuhwah  kuhkenuh  kah- 
pahpahkuhgeekemenenuhgoog  ewh  oodoogemahwewin  owh 
Kesha-Muhnedoo,  kah  wekah  menuhwah  kegahwahbuhme- 
seem. 

26  Benuh  dush,  kewahweenduhmoonenim  kenuhwah 
noongoom  kezheguk,  nindoonjepeeniz  emuh  oomisqueeme- 
waung  kuhkenuh  enenewug. 

27  Kah  muh  ningeshahgwanemoose  cheweenduhmoone- 
nuhgoog  kuhkenuh  oodenahkoonegawinun  owh  Kesha- 
Muhnedoo. 

28  Ahyaungwahmeedezooyook  dush  kuhya  aungwah- 
mezeyook  chemenoo-guhnuhwanemagwah  kuhkenuh  mah- 
nishtahnishug  kahmeenenag  owh  Keche-Oojechaug-  che- 
guhnuhwanemagwah,  cheahshummagwah  egewh  dabandah- 

goozejig  emuh  oodahnuhmeahwining  owh  Kesha-Muhnedoo 
kahkishpenuhnaud  oonje  tebenuhwa  oomisqueem. 

29  O0-00  muh  nekekandaun  kemahjahyaun  egewh  kag- 
wahnesuggandahgoozej ig  maheengunug  tahpeendegawug 
emuh  anduhzhe-ahyahyag,  chewebahnahjeahwaud  enewh 
mahnishtahnishun. 

30  Kenuhwah  dush  anduhsheyag  tahoonjepuhsegwe- 
wug  ahnind  enenewug,  kamujje-kezhwawaud,  chewekoobe- 
nahwaud  enewh  kekenooahmahgunun. 

31  Ahkahwahbeyook,  kuhya  mequanduhmook,  nesoo- 
kekenoonoowinun  kahween  ningeishquahtahse  cheaungwah- 
memugwah  kuhkenuh  bamahdezejig  tabekukin  kuhya 
kahzhegukkin  ewh  kemahweyaun. 

32  Noongoom  dush,  nejekewaedoog,  kedahnuhmea- 
tuhmoonenim  cheguhnuhwanemenag  owhK^sha-Muhnedoo, 
kuhya  cheguhnuhwanemegooyag  emuh  ooshahwanjegawine 
oodekedoowining,  ewh  kaoonjekushkeegooyag  chemush- 
kahwandemooegooyag,  kuhya  chemeenegooyag  ewh  deban- 
dahsoowin  emuh  anduhzhe-ahyahwaud  egewh  kahmenoo- 
ezhewahbezeindj  ig. 

33  Kahween  ningeshoobeegoose  ahweyah  ooshooneaum 
gamuh  oodoozahwah-shooneaum  gamuh  oodahgwewinun. 

34  Aahe,  kenuhwah  tebenuhwa  kekekandahnahwah, 
oonoo  neneenjeen  keahnookemahguk  keoonjebemahdeze- 
yaun  neen  kuhya  egewh  wahjewugig. 

35  Kegewahbundahenim  kuhkenuh  uhyeeen,  kaezhe- 
ahnookeeyag  cheahshummagwah  egewh  naneenuhmezejig, 
chemequanduhfnag  dush  owh  Tabaningad  Jesus  oodekedoo- 
winun,  k-ahekedood,  Nahwuj  shahwandahgwud  chemeege- 
wang  dush  ween  cheoodahpenegang. 

36  Uhpe  dush  00-00  kahekedood,  keoojecheengwuh- 
netah,  kuhya  keweejeahnuhmeahmaud  kuhkenuh. 

37  Kuhkenuh  dush  kekeche-wesuggedamoowug,  kuhya 
kepungeshinoog  emuh  Paulun  ookwagunahning,  kuhya 
keooj  eemahwau  d, 

38  Keoonjekushkanduhmoog  mamwach  enewh  ekedoo- 
winun  kahekedood,  Kah  wekah  menuhwah  kegahwahbuh- 
meseem.  Oogeuhneweejewahwaun  emuh  nahbequauning. 

EPUHGUMME-AHYAHMAHGUD  uhpe  kahnuh- 


guhnungidwah,  kuhya  kahmahjeahsheyaung,  quuh- 
yuk  ningeenahshemin  emuh  Coosing,  wuhyahbung  dush 
emuh  Rhodesing,  kuhya  ewede  kahoonjetuhgwishe- 
naung  emuh  Pataraing  : 

2  Kahmekuhmaung  dush  nahbequaun  wahenahshemah- 
guk  emuh  Pheniciaing,  ningepoozemin  emuh,  kuhya  kemah- 
jahyaung. 

3  Uhpe  dush  kahwahbunduhmaung  Cyprus  oonuh- 
munj  enikahmaung  ningeuhnekuhbikahmin,  keenahsheyaung 
emuh  Syriamg,  Tyeing  dush  ningekuhbahmin,  me  muh 
emuh  kahnahgwahnahoomahguk  nahbequaun. 

4  Kemekahwungidwah  dusk  egewh  kekenooahmah- 
gunug,  neezhwahsoo-kezhik  ningeahyahmin  emuh :  me- 
suh  enewh  Paul  kahegoojin  emuh  Keche-Oojechaugoong, 
chezhahsig  ewede  Jerusaleming. 

5  Kahneezhwahsuhgoonuhguk,  ningemahjahmin  keiih- 
nepesuhkahmaung  ;  kuhkenuh  dush  pashoo  ningeezheweeje- 
wegoonahnig  mahmahwe  oowedegamahgunewaun  kuhya 
oonejahnesewaun,  nahnauzh  oonjesahguhuhmaung  emuh 
Keche-oodanaung :  cheeguhbeeg  dush  ningeduhzhe-ooje- 
eheengwuhnetahmin,  keahnuhmeahyaung. 

6  Kahishquah-ahnemikoodahdeyaung,  ningepoozemin 
nenuhwind  ;  nayaub  dush  kekewawug  wenuhwah. 

7  Uhpe  dush  kahishquah-pemahsheyaung  Tyremg  kah- 
oonj  emahj  ahyaung,  ningetuhgwishenoomin  emuh  Ptole- 
maising,  kuhya  ningeahnemekahwahnahnig  egewh  weje- 
kewaemaug,  kuhya  ningeweedegamahnahnig  ningoo-kezhik. 

8  Wahyahbung  dush  nenuhwind  kahweeejewungid  owh 
Paul  ningemahjahmin,  kuhya  ningetuhgwishenoomin  emuh 
Caesareaing  ;  ningepeendegamin  dush  emuh  andaud  owh 
Philip  minwahjemoo-wenene,  kahahwid  pazhik  egewh 
nazhwahswejig,  ningeweedegamahnaun  dush. 

9  Kenewewun  oodahnissun  owh  onene,  kegaungooquan, 
kahnetuh-aunwahjeganejin. 

10  Magwah  duhnezeyaung  emuh  nebewah  duhsoogoon, 
Judseaing  kepeoonjebah  pazhik  aunwahjega-wenene,  Agabus 
azhenekahzood. 

1 1  Uhpe  dush  wah-owh  kahpeoodisseyummingid,  ooge- 
oodahpenaun  Paul  ookechepezoowin,  ketuhkoobetood  dush 
tebenuhwa  ooneenjeen  kuhya  oosittun,  oo-oo  dush  keeke- 
dood,  Mesuh  oo-oo  ekedood  owh  Keche-Oojechaug,  Mesuh 

egewh  Jewyug  Jerusaleming  ayahjig  kaezhetuhkoobenah- 
waud  enewh  enenewun  debanduhmenejin  maunduh  keche-, 
pezoowin,oogahpuggedenahwaun  emuh  ooneenjening  enewh 
mayuggezenejin. 

12  Uhpe  dush  kahnoonduhmaung  oonoo  uhyeeen,  nenuh- 
wind,  kuhya  egewh  ewede  debandahgoozejig,  ningekeche- 
guhnoonahnaun  cheezhahsig  ewede  Jerusaleming. 

13  Paul  dush  oogenuhquatuhwaun,  Ahneen  andooduh- 
mag  ewh  mahweyag  kuhya  bahnahjetuhmahweyag  ninda  ? 
ninkezheetah  muh  kahween  atuh  cheminjemahpenegooyaun, 
kuhya  suh  goo  chenebooyaun  ewede  Jerusaleming  oonje 
oodezhenekahzoowin  owh  Tabaningad  Jesus. 

14  Uhpe  dush  duhyabwatunsig,  ningepoonemahnaun 
00-00  keekedooyaung,  Anandung  owh  Tabaningad  mahnoo- 
tahezhewabud. 

15  Kahishquah-ahyaug  oonoo  kezhegudoon,  uhpe  kah~ 
oodahpenuhmaung  ninduhyeemenahnin,  ningeezhahmin? 
ewede  Jerusaleming. 

1 6  Ningeuhneweejewegoonahnig  ahnind  kekenooah- 
mahgunug  Csesareamg  kahoonjeejig,  egewh  kahpeenahji^ 
pazhik  enenewun  Mnason  azhenekahzoonejin  Cyprusing 
duhzhe-enenewun,  kata  kekenooahmahgun,  me  emuh  an- 
daud  kaduhzhe-nebahyaung. 

17  Uhpe  dush  kahtuhgwishenaung  emuh  Jerusaleming,, 
emuh  minwanduhmoowining  ningeezheoodahpenegoonah^ 
nig  egewh  wejekewaemaug. 

18  Wuhyahbung  dush  Paul  ningeezheweejewegoonaun 
kepeendegahwungid  owh  James;  keahyahwug  dush  kuh~ 
kenuh  egewh  katezejig. 

19  Uhpe  dush  kahuhnemekahwaud  enewh,  wawane, 
oogedebahjemootahwaun  enewh  uhyeeen  kahenuhnookeed 
owh  Kesha-Muhnedoo  emuh  anduhzhe-ahyahnid  enewh 
mayuggezenejin  ookuhgequawin  oonje. 

20  Uhpe  dush  kahnoonduhmoowaud  oogewahwezhane- 
mahwaun  enewh  Tabaninganejin,  00-00  dush  keenahwaud, 
Kewahbuhmaug  wawejekewaemegooyun,  menik  duhsoo- 
metauswaukoosewaud  egewh  Jewyug  duhyabwayandungig  ; 
kuhkenuh  dush  oogoo  oosahgetoonahwah  ewh  tebahkoone- 
gawin. 

21  Keenetuhmoog  dush,  keen  chekekeno'oahmahwud- 
wah  kuhkenuh  egewh  Jewyug  ayahjig  emuh  mayuggezejig 
ahyahwaud,  chewabenahwaud  enewh  Mosesun,  enud- 

wah  chekekenoo wahj e-kishkishwahsigwah  oonej ahnese waun 
kuhya  chebemoosasigwah  emuh  kata  enahdezewining, 

22  Wagoonan  dush  kaezhechegayun  ?  nunduhwandah- 
goozewug  egewh  ahnishenahbag  chepemahwunjeedewaud  : 
tahnoonduhmoog  muh  ewh  ketuhgwishenun. 

23  Oo-oodush  ezhechegan  kaegooyun  :  Nindahyahwah- 
nahnig  newin  enenewug  kahkeche-wahweendahmahgajig  ; 

24  Uhneweejewh  egewh,  mahmahwe  dush  peenee- 
dezoon  uhpe  peeneedezoowaud,  kuhya  tebahahmahgan, 
ewh  sahsahge  wej  ega  wau  d,  cheoonj  ekaushkebahd  uhmoo  waud 
ooshtequaunewaun;  kuhkenuh  chekekanduhmoowaud  oonoo 
uhyeeen  anittuhmoowaud  gagoo  ahyahsenook  ;  keen  dush 
tebenuhwa  quuhyuk  ezhewabezeyun,  kuhya  cheguhnuh- 
wanduhmun  ewh  tebahkoonegawin. 

25  Egewh  dush  ween  mayuggezejig  duhyabwayandun- 
gig,  ningeoozhebeahmin  kuhya  ningeenahkoonegamin,  che- 
mewetoowaud  oosahsahgewejegunewah  egewh  muzzene- 
neeg,  kuhya  misque,  kuhya  kabenawabenahgahzoonejin, 
kuhya  pezhegwahdezewin. 

26  Paul  dush  oogeiihneweejewaun  enewh  enenewun, 
wuhyahbunenig  oogeweej epeenedezoomaun,  kepeendegad 
dush  emuh  keche-ahnuhmeaweguhmigoong,  chekekandah- 
gwuk  kedebishkosittoowaud  peenedezoo-kezhegudoon  mah- 
nauzh  chepuggedenegahdag  ewh  sahsahgewejegun  kuhke¬ 
nuh  anduhchewaud  oonjepuggedenegahdag. 

27  Uhpe  gagah  kahishquahsag  neezhwahsoo  kezhik, 
egewh  Jewyug  emuh  Asiaing  kahoonjebahjig,  uhpe  kah- 
wahbuhmahwaud  emuh  ahnuhmea-weguhmigoong,  ooge- 
wekoojeahwaun  kuhkenuh  enewh  ahnishenahban  kuhya 
oogetuhkoonahwaun. 

28  O0-00  keekedoowaud,  kekezhewawaud,  Israeling 
duhzhe  enenewedoog,  pewedookahzooyook  ;  Mesuh  wah- 
owh  enene,  kakenooahmahwaud  kuhkenuh  bahmahdeze- 
nejin  mezevva  chemujje-enanemahnid  enewh  ahnishenahban, 
kuhya  ewh  tebahkoonegawin,  kuhya  maunduh  keche-ahriuh- 
mea-weguhmig  ;  kuhya  oogepeendegahnaun  enewh  Greekun 
emuh  ahnuhmea-weguhmigoong,  keweenetood  dush  maun¬ 
duh  pahnuk  wegewaum. 

29  Oogewahbuhmahwahbuneen  muh  puhbahweejewah- 
nid  emuh  keche-oodanaung  enewh  Trophimusun  Ephesus- 
ing  duhzhe  enenewun,  Paul  kepeendegahnaud  emuh  keche- 
ahnuhmea-weguhmigoong,  keenanduhmoog. 

30  Kuhkenuh  dush  keche-oodanah  kemegooshkahjeah- 
yahmahgud,  kuhya  kemahwundoo-pahedewug  egewh  ah- 
riishenahbag ;  oogeocdahpenahwaun  dush  enewh  Paulun, 
kuhya  oogesahgeje-tahbahriahwaun  emuh  keche-ahnuhme- 
mea-wegumigoong  ;  kazhetena  dush  kekebahquahegahda- 
rioon  enewh  ishquaundamun. 

31  Uhpe  wekoojetoowaud  chenesahwaud,  keweenduh- 
mahwah  owh  keche-meserienoo-oogemah,  kuhkenuh  J eru- 
saleming  chenishwuhnahduhkummeguk. 

32  Kazhetena  dush  oogeoodahpenaun  enewh  shemah- 
gunishun  kuhya  shemahgunishe-oogemaun,  keahputtood 
dush  emuh  ahyahwaud  :  uhpe  dush  kahwahbuhmahwaud 
keche  mesenenoo-oogemaun  kuhya  shemahgunishun,  ooge- 
poone-pukketaahwahwaun  enewh  Paulun. 

33  Medush  uhpe  owh  keche-menesenoo-oogemahpashoo 
kepeezhaud  kuhya  keoodahpenaud,  keekedood  dush  chetuh- 
koobenemind  neezhwahbik  pewahbekoo-tuhkoobejegunun  : 
kekuhgwadwa  dush  ewh  ahyahwegwan,  kuhya  kahezhe- 
chegagwan. 

34  Papukkaun  dush  keezhepepahgewug,  egewh  ah- 
nishenahbag  kahkekedoojig  :  uhpe  dush  kushketoosig  che- 
puggukkandung  wagoodoogwan  wanje-enuhkummeguddoo- 
gwan  apeech  megooshkahjekummeguk,  keekedoo  cheezhe- 
wenemind  emuh  keche-wahkaheguning. 

35  Uhpe  dush  ketuhgwishing  emuh  keche  ahquaunduh- 
wahguning,  oogepemewenegoon  enewh  shemahguneshun 
apeech  keneeshkahje-kummegezenid  enewh  ahnishenahban. 

36  Oogenoopenuhnegoon  muh  wahqueenoonejin  ahnish¬ 
enahban,  00-00  keezhepepahgenid,  Mahjewenik. 

37  Magwah  dush  Paul  keezhewenind  emuh  kechewah- 

kaheguning,  00-00  oogeenaun  enewh  keche-menesenoo- 
oogemaun.  Kah  nuh  kedahguhnoonesenoon  ?  O0-00  dush 

keegood,  Kekushketoon  nuh  cheGreekemooyun  ? 

38  Kah  nuh  kedahwese  owh  Egyptian-enene,  ahzhuhyee 
kahoombahzoomaud  enewh  ahnishenahban,  kuhya  kahezhe- 
wenaud  emuh  puhgwuduhduhkummig  newin  metauswauk 
enenewun  enewh  nashewashkenejin  ? 

39  Paul  dush  keekedoo,  Nejew-enenewh  suh,  nindeban- 
dahgooz  emuh  Tarsusing  Cilicia'ing  duhzhe  keche-oodanah, 
ahgahsandahwud  nunga  ewh  keche-oodanah  emuh  daban- 
dahgoozeyaun  :  kepahgoosanemin  dush,  chepuhgedenuh- 
mahweyun,  chekuhnoonugwah  egewh  ahnishenahbag. 

40  Uhpe  dush  kahpuggedenuhmahwaud,  Paul  kene- 
bahwe  emuh  ahquaunduhwahguning,  kewahwahtukwuhuh- 
mahwaud  enewh  ahnishenahban  ewh  ooneenj.  Uhpe  kah- 
keche-pezaunezewaud,  oogezheguhnoonaun  emuh  Hebrew 
inwawining,  00-00  keekedood. 

NENEWEDOOG,wejekewamahdoog,  kuhya  oosemah- 


n  doog,  bezinduhweshig,  noongoom  wahenenuhgoog 
kuhnoodahmahzooyaun. 

2  (Uhpe  dush  kahnoonduhwahwaud  cheHebrewemoo- 
nid,  ashkum  kepezaune-kahbahwewug :  00-00  dush  keeke- 
doo), 

3  K agate  ne J ew-enenewh, T arsusing  keduhzhe-negeyaun, 
Ciliciaing  duhzhe  keche-oodanah,  keche-oodanaung  ninge- 
duhzhe-netuhwuggeegoo  emuh  oosittaung  owh  Gamaliel, 
quuhyuk  dush  ningeezhekekenooahmahgoo  anandahgwud- 
enig  ootebahkoonegawinewaun  egewh  wayoosemindjig, 
ningekeche-minwawiz  keahnookeetuhwug  Kesha-Muhnedoo 
debishkoo kenuhwah  kuhkenuh  noongoom  kezheguk  azheah- 
nookeetuhwag. 

4  Kuhya  ningekootuggetoon  maunduh  ezhetwahwin 
peenish  keneshewayaun,  ketuhkoobenugwah  kuhya  kepeenj- 
wabenugwah  emuh  kebahquahoode-weguhmigoong  enene- 
wug  kuhya  equawug. 

5  Mesuh  kaenahjemid  owh  keche-sahsahgewejega- 
wenene,  kuhya  kuhkenuh  egewh  katezejig  :  me  suh  oogoo 
kahmeezhejig  muzzeneegunun  chemeenugwah  egewh  we 
jekewaemaug,  ningeezhah,  dush  ewede  Damascusing,  che- 
peezhewenugwah  egewh  ewede  ayahjig  kahminjemahpe 
nindwah,  oomah  Jerusaleming  chekoodugge'indwah. 

6  Kepuhgumme-ahyahmahgud  dush  magwah  uhneuhpe- 
sekahyaun,  kuhya  zhuhyegwah  kahtuhgwishenaun  cheguh- 
yeee  emuh  Damascusing  nuhyahwukwag,  chasekah  kezhe- 
goong  keoondahtahmahgud  keche-wahsayahzewin,  kekeche- 
wahsayah  dush  kewetuhyeee  azheahyahyaun. 

7  Uhkeeng  dush  ningeezhekahwesa,  ningenoondaun  dush 
inwawin  00-00  keegooyaun,  Saul,  Saul,  wagoonan  wanje- 
kooduggeeyun  ? 

8  Neen  dush  ningenuhquatuhwah,  Anwanan  keen,  Ta- 
baningayun  ?  O0-00  dush  ningeik,  Nindow  Jesus  Nazareth- 
ing  duhzhe-enene  gwattugge&yun. 

9  Egewh  dush  kahweejewugig  kagate  oogewahbundah- 
nahwah  ewh  wahsayahzewin,  kesagezewug  dush;  kah  dush 
oogenoonduhsenahwah  ewh  oodinwawin  owh  kahguh- 
noozhid. 

10  Oo-oo  dush  ningeekid,  Ahneen  kaezhechegayaun, 
Tabaningayun  ?  Owh  dush  Tabaningad  oo-oo  ningeik, 
Puhsegween,  ezhaun  dush  emuh  Damascusing,  me  dush 
ewede  kaduhzhe-wahweendahmahgooyun  kuhkenuh  enewh 
uhyeeen  pagedenuhmahgooyunin  cheezhechegayun. 

1 1  Uhpe  dush  kewahbesewaun  kah-apeech-peshegan- 
dahgwuk  ewh  wahsayahzewin,  ningeuhnesahgeninjeoosah- 
egoog  egewh  kahweejewugig,  me  dush  ketuhgwishenaun 
emuh  Damascusing. 

12  Pazhik  dush  Ananias  azhenekahzood,  natuh-ahnuh- 
meaud  enene  debishkoo  azhesing  ewhtebahkoonegawin,kah- 
minwahjemegood  kuhkenuh  enewh  Jewyun  ewede  anduh- 
nuhkeenejin. 

13  Ningepeoodissik,  kenebahwid,  00-00  dush  keezhid, 
Nejekewa  Saul,  nayaub  wahbin.  Ewh  dush  nahsaub 
tebahegun  ningewahbuhmah. 

14  Oo-oo  dush  keekedoo,  Wakesha-Muhnedoomegood 
enewh  kooseminahbuneen  kegewahwanahbuhmik,  cheke- 
kanduhmun  oodenanduhmoowin,  kuhya  chew  ah  b  u  h  mud 
owh  Qunhyukwahdezid,  kuhya  chenoonduhmoowud  anwa- 
mahgudenig  oodoon. 

15  Kedahnoonik  suh  dush  chedebahjemootahwudwah 
kuhkenuh  egewh  enenewug  ewh  kahnoonduhmun  kuhya 
kahwahbunduhmun. 

16  Wagoonash  dush  wanje-pezaun-uhbeyun  ?  puhsegween, 
chebaptizooegooyun,kuhseyahbahwetoon  dush  kemujjeezhe- 
wabezewinun,kewahweenduhmun  oodezhenekahzoowin  owh 
Tabaningad. 

17  Kepuhgummeahyahmahgud  dush,  uhpe  menuhw^h 
kahpetuhgwishenaun  oomah  Jerusaleming,  magwah  ahnuh- 
meahyaun  emuh  keche-ahnuhmea-weguhmigoong,  ninge- 
wuhnemikow ; 

18  Ningewahbuhmah  dush  00-00  ezhid,  Waweebetaun, 
Jerusaleming  kazhetin  oonjemahjaun,  kah  muh  kegahbe- 
zindahgooseeg  kaenahjemeyun. 

19  Oo-oo  dush  ningeekid,  Tabaningayun,  ninkekane- 
migoog,  kekebahquahugwah  kuhya  kepuhzhunzhaugwah 

emuh  kuhkenuh  ahnuhmea-weguhmigoong  egewh  duhya- 
bwayanemikig : 

20  Uhpe  dush  keoonjegahtahmoowind  comisqueem  owh 
Stephen  owh  kedezhetwahwin  kahoonjenesind,  ningewee- 
dookauz  kenesind  kuhya  keguhnuhwanduhmoowugwah 
oodahgwewinewaun  egewh  kahnesahjig. 

21  Oo-oo  dush  ningeik,  Mahjaun  :  wahsah  kegahezhe- 
nahzhahoon  emuh  mayuggezejig  ahyahwaud. 

22  Oogebezindahwahwaun  dush  nahnaunzh  oo-oo  keeke- 
dood,  me  dush  uhpe  keahshequawaud,  oo-oo  keekedoowaud, 
Ahwus  mahjeweezh  mahbuh  enenewish  uhkeeng  oonje, 
kah  muh  ahpeetandahgoozese  chebemahdezid. 

23  Magwah  dush  ahshequawaud,  kuhya  kekesekuhmoo- 
waud  enewh  oodahgwewinewaun,  ningooje  dush  uhpuhge- 
duhmoowaud,  kuhya  keoombewabenuhmoowaud  ewh  we- 
yuggussa, 

24  Owh  keche-menesenoo-oogemah  keekedoo  chepeen- 
deguhnemind,  emuh  keche-wahkaheguning,  kuhya  keiihnoo- 
kee  chepuhzhunzhaoomind  cheooonjekuhgwajememind,  wa- 
goodoogwan  kahoonje-keche-pepahgemahwindan. 

25  Magwah  dush  tuhkoobenahwaud  enewh  peshahgun- 
ahbeen,  Paul  oogeenaun,  enewh  menesenoo-oogemaun 
pashoo  nahbahwenejin,  Kekushkeawezeem  nuh  chepuh- 
zhunzhawag  Romane-enene  pwah  nahneboomind  ? 

26  Uhpe  dush  owh  menesenoo-oogemah  kahnoondung 
00-00,  oogeahweweenduhmoowaun  enewh  keche-menesenoo- 
oogemaun,  00-00  keekedood,  Nahnahguhdahwahbundun 
ewh  wahezhechegayun  :  Romane-wenenewe  mahbuh. 

27  Medush  kepeoodissegood  enewh  keche-menesenoo- 
oogemaun,  00-00  keegood,  Weenduhmooweshin,  keRomane- 
wenenewh  nuh  ?  ween  dush  keekedoo,  Menungakah. 

28  Owh  dush  keche-menesenoo-oogemah  00-00  kee- 
zhenuhquatum  Nebewah  shooneah  ningetebahahmahga 
cheoonje-kishpenuhtooyaun  maunduh  ahpetandahgoozewin. 
Paul  dush  keekedoo,  Neen  dush  ningeezheneeg. 

29  Medush  kazhetena  kenuhguhnegood  enewh  wahkoo- 
duggeegoopuneen :  kesageze  dush  owh  keche-menesenoo- 
oogemah,  uhpe  kakenemaud  cheRomane-wenenewenid, 
oonje  ewh  ketuhkoobenaud. 

30  Wuhyahbung  dush,  keenandung  wawane  wekekan- 
dung  wagoodoogwan  kahoonj  eahnahmemigoogwan  enewh 
Jewyun,  oogeahbahahmahwaun  enewh  ootuhkoobezoo- 

Winene,  keekedoo  dush  enewh  keche-sahsahgewejega-wene- 
newun  kuhya  enewh  ookekedoo-wenenemewaun  chepenah- 
goozenid,  oogepeenaun  dush  enewh  Paulun,  keahsaud 
dush  emuh  anahsuhmenid. 

CHAP.  XXIII. 

PAUL  dush,  keuhyeenzahbuhmaud  enewh  kahkekedoo- 
wenenewun,  00-00  keekedoo,  Enenewedoog  weje- 
kewaemahdoog,  Ningeezhebemahdez  menik  kahezheke- 
kanduhmaun  wanesheshing  emuh  nindenanduhmoowining 
anuhsuhmuhbid  Kesha-Muhnedoo  nahnauzh  egoo  noon- 
goom  kezheguk. 

2  Owh  dush  keehe-sahsahgewejega-wenene  Ananias 
oogeenaun  enewh  pashoo  nahbahwenejin  chepukkedawah- 
nid  emuh  oodoonening. 

3  Me  dush  Paul  00-00  keenaud,  kegahpuhkittaook  suh 
owh  Kesha-Muhnedoo  keen  wuhyahbishkahegahdag  wah- 
kaheguning  azhewabezeyun ;  kedoonj e-nuhmuhdub  nuh 
chetebahkooneyun  debishkoo  enandahgwuk  ewh  tebah- 
koonegawin,  kedekid  dush  nah  chepukkettaoogooyaun  ewh 
anandahgwusssenook  ewh  tebahkoonegawin  ? 

4  Egewh  dush  pashoo  kahnebahwejig  keekedoowug, 
Kemujje-guhnoonah  nuh  Kesha-Muhnedoo  ookeche-sah- 
gewej ega-wenenemun  ?  / 

5  Me  dush  Paul  keekedood,  Kahween  ningekekane- 
mahse,  nej ekewaedoog,  chekeche-sahsahgewej ega-wenene- 
wid :  oo-oo  muh  oozhebeegahda,  Kahween  kegahmujje- 
duhzhemahse  owh  wagemahkunduhwaud  enewh  kedah- 
nishenahbamun, 

6  Uhpe  dush  Paul  kakanemaud  ahnind  Sadduceewenid, 
menuhwah  dush  ahnind  Phariseewenid,  oo-oo  keezhepe- 
pahge  emuh  anduhzhe  kekedoong,  Enenewedoog  nej eke¬ 
waedoog,  nePhariseewh,  nindoogwissemik  dush  Pharisee; 
oonje  oodahpanemoowinewaun  kuhya  oodahbejebahwine- 
waun  egewh  naboojig  noongoom  kezheguk  netebah- 
koonegoo. 

7  Uhpe  dush  oo-oo  kahekedood,  kekekaundewug  egewh 
Phariseeg  kuhya  egewh  Sadduceeg :  papukkaun  dush 
keiihyenanduhmoog  egewh  waqueenoojig. 

8  Egewh  muh  Sadduceeg  ekedoowug  Kahween  ahyah- 
mahgussenoon  ewh  ahbejebahwin,  kah  kuhya  ahyahse 

ahweyah  angen  gamuh  oojechaugoomah :  egewh  dush 
Phariseeg  oodabwayandahn^hwah  nuhyazh. 

9  Medush  kahezhekeche-pepahgeeng :  egewh  dush 
oozhebeega-wenenewug.kahwedookahwahjig  enewh  Phari- 
seen  kepuhsegwewug,  kekekaungawaud,  00-00  ekedoowaud, 
Kahween  gagoo  mujjeezhewabezewin  nemekuhmahwahse- 
naun  mahbuh  enene  :  kishpin  dush  keguhnoonegood  enewh 
oojechaugoomaun,  gamuh  enewh  angenun  kahween  kedah- 
megahnahsenaun  Kesha-Muhnedoo. 

10  Uhpe  dush  kahkeche-kekaundewaud,  owh  keche- 
menesenoo-oogemah  kesageze  chewebahnahjeahnid  enewh 
Paulun,  oogeenaun  enewh  shemahgunishun  chenesaunduh- 
wanid,  ketwa  dush  cheoonjeoodahpenahnid  emuh  anduhzhe- 
ahyahnid  enewh  ahnishenahban,  cheezheweenahnid  dush 
emuh  keche-wahkaheguning. 

11  Uhpe  dush  menuhwah  nebah-debekudenig,  owh 
Tabaningad  kenebahwe  emuh  ahyahnid,  00-00  dush  keeke- 
dood,  Soongedaan,  Paul :  debishkoo  muh  kahezhedebah- 
jemeyun  emuh  Jerusaleming,  me  nahsaub  kaezhedebahje- 
meyun  ewede  Romeing. 

12  Uhpe  dush  wuhyahbung,  abnind  egewh  Jewyug 
kewedookoodahdewug,  kekeche-mushkahwe-wahweendah- 
mahgawaud,  keekedoowaud  kuhnuhga  wewesenesigwah 
kuhya  wemenequasigwah  nahnauzh  nesahwaud  enewh 
Paulun. 

13  Ahwahshema  kenemeduhnuhwawug  00-00  kahezhe^ 
weedookoodahdejig. 

14  Oogepenaunzekahwahwaun  dush  enewh  keche-sah- 
sahgewejega-wenenewun  kuhya  enewh  katezenejin,  00-00 
dush  keekedoowug,  N ingekeche-mus hk ah wewah w e e n d u h- 
mahgamin,  kuhnuhga  wewesenesewaung  nahnauzh  nesun- 
gid  owh  Paul. 

1 5  Kenuhwah  dush  kuhya  egewh  kahkekedoo-wenene- 
wug  enik  owh  keche-menesenoo-oogemah,  chepetuhmoonag 
w.ahbung,  debishkoo  nahwuj  wawane  chekuhgwadwayag 
azhewabezid  :  nenuhwind  dush  chepwah  pashoo  petuh- 
gwishing  nekezheetahmin  clienesungid. 

16  Uhpe  dush  Paul  ooningwunissun  k.ahnoonduhnienid 
oodahkoowahbewinewaun,  kezhah  kepeendega  emuh  keche- 
wahkaheguning,  keweenduhmoowaud  dush  enewh  Paulun. 

1 7  Medush  owh  Paul  kenundoomaud  pazhik  en(ewh 
menesenoo-oogemaun,  00-00  dush  keekedoo,  Ezheweezh 

mahbuh  ooshkenuhwa  emuh  anduhzhe-ahyaud  owh  keche- 
menesenoo-oogemah  :  gagoo  muh  ooweweenduhmoowaun, 

1 8  Medush  keoodahpenaud,  keezheweenaud  dush  emuh 
ahyahnid  keche-menesenoo  oogemaun,  00-00  dush  keekedoo, 
Paul  owh  kabahquahegahzood  ningenundoomik,  ningepah- 
goosanemik  dush  chepeetuhmoonaun  mahbuh  ooshkenuhwa, 
gagoo  muh  keweenik. 

19  Medush  owh  keche-menesenoo-oogemah  kesuhge- 
neenjenaud,  ningooche  dush  keemooj  oogepuhkawenaun, 
00-00  dush  keezhekuhgwajemaud,  Wagoonan  ewh  wah- 
weenduhmooweyun. 

20  O0-00  dush  keekedoo,  Egewh  Jewyug  keezhekuh- 
noonindewug  chenunduhwanemikwah  chepeezheweenud  owh 
Paul  wahbung  emuh  anduhzhe-kahkekedoong,  gagoo 
nahwuj  wawane  newekuhgwaj  emahnaun,  tahekedoowug. 

21  Kagoo  bezinduhwahkan  :  oodahkahmahwahwaun 
suh  ahwahshema  nemeduhnuh  enenewug,  kahkechewah- 
weenduhmahgajig,  wewesenesigwah  kuhya  wemenequasig- 
wah  nahnauzh  kenesahwaud  enewh  :  ahzhuh  suh  kezheetah- 
wug  betoowaud  kewahweenduhmahgawin. 

22  Medush  owh  keche-menesenoo-oogemah  kepugge- 
denaud  enewh  ooshkenuhwan  chemahjahnid,  kuhya  keaun- 
gwahmemaud,  00-00  keenaud,  Aungwahmezin  cheween- 
duhmoowahsewud  ahweyah  enene  ewh  keweenduhmoowe- 
yun  oonoo  uhyeeen. 

2 3  Oogenundoomaun  dush  neezh  menesenoo-oogemaun, 
oo-oo-keekedood,  Wuhwazhei'k  neezhwauk  shemahgunishug 
cheezhahwaud  ewede  Csesareafng,  uhpe  nesoo-tebahegunag 
tebikuk  kuhya  bamoomindjig  neezhwauswe-meduhnuh, 
kuhya  shemahgunun  ashwejig  neezhwauk  ; 

24  Oondenuhmoowik  dush  enewh  ahwahkahnun,  kape- 
moomegoojin  owh  Paul,  wawane  cheezhewe'enahwaud 
emuh  ahyahnid  oogemaun  Felix. 

2 5  Oogeoozhebeaun  dush  muzzeneegun  00-00  keezhe- 
be  gad  : 

26  Claudius  Lysias  ooduhnuhmekahwaun  enewh  kache- 
twahwezenejin  oogemaun  Felixun. 

27  Mahbuh  enene  oogetuhkoonegoon  enewh  Jewyun, 
oodahgenesigoon  dush  :  me  dush  keezhahyaun  kuhya  neshe- 
mahgunishemug,  kepemahjeiig  dush  kahkekanemug  che- 
Romanewid. 

28  Uhpe  dush  wahkekanduhmaun  ewh  wanjebahtah- 
mahwaud,  ningeezheweenah  emuh  anduhzhe-kahkekedoo- 
waud : 

29  Me  dush  kekekanduhmaun  ewh  enahmemind  anan- 
dahgwudenig  wenuhwah  ootebahkoonegawinewah,  kah 
dush  gagoo  keenahmemahse  kaoonjenebood  gamuhkaoonje- 
minj  emahpenind. 

30  Uhpe  dush  kahweenduhmahgooyaun  keahkahmah- 
good  enewh  Jewyun,  kazhetena  ningeahnookee  cheezhe- 
wenind  anduhzhe-ahyahyun,  ningeenaug  dush  egewh 
bahyahtahmahjig  chedebahjemoowaud  emuh  anahsuhmuh- 
beyun  wagoodoogwan  anahmuhmahwahgwan.  Kedahnuh- 
mekoon. 

31  Me  dush  egewh  shemahgunishug,  debishkoo  kah- 
ezhekuhgaunzoomindwah,  keoodahpenahwaud  enewh  Paul-* 
un,  keezhewenahwaud  magwah  tebekudenig  ewede  Anti¬ 
patrising. 

32  Wahyahbunenig  dush  oogenuhguhnahwaun  enewh 
pamoomegoonejin  kaiihneweejewegood,  kepeezhekewawug 
emuh  keche-wahkaheguning : 

33  Uhpe  dush  egewh  kahmahjenahjig  enewh  Paulun 
ketuhgwishenoowaud  ewede  Csesareai’ng,  kahmeenahwaud 
dush  enewh  oogemaun  ewh  muzzeneegun,  oogeahsahwaun 
enewh  Paulun  emuh  anahsuhmuhbenid. 

34  Uhpe  dush  owh  oogemah  kahwahbundung  ewh 
muzzeneegun,  kekuhgwadwa  tebe  duhnuhkeewining  daban- 
dahgoozegwan.  Uhpe  dush  kahnoondung  emuh  Ciliciaing 
debandahgoozenid  ; 

35  Keekedoo,  kegahnoondoon,  uhpe  ketuhgwishenoo¬ 
waud  egewh  anahmemikig.  Keekedoo  cheduhzhe-guhnuh- 
wanemind  emuh  Herod  ookekedoo-weguhmigoong. 


CHAP.  XXIV. 


AHNAUNOOGOONUHGUK  Ananias  owh  keche- 


IV  sahsahgewejega-wenene  kepeezhah,  pemeweejewaud 
enewh  katezenejin,  kuhya  pazhik  kekedoo-wenenewurt 
Tertullus  azhenekahzoonejin,  mesuh  egewh  kahbahtahmah- 
jig  enewh  Paulun  emuh  anahsuhmuhbenid  enewh  oogemaun. 

2  Uhpe  dush  kahnundoomind  owh  Paul,  Tertullus  ooge- 
mahje-bahtahmaun  enewh,  00-00  keekedood,  Nekekandah- 
min  keche-pezaunuhkummeguk  anduhnuhkeeyaung,  kuhya 

keche-menoo-doodahwindwah  oogoo  ahnishenahbag,  kene- 
bwahkahwining  oonje. 

3  Kuhkenuh  mahmooyahwawining  nindezheoodahper- 
nahmin  moonzhug  kuhya  mezewakummig,  keen  kachetwah- 
wezeyun  Felix. 

4  Ahneesh  ahneshah  cheoodumme'issenoowaun,  kepah- 
goosanemin  chebezinduhweyaung  emuh  keshahwanjega-r 
wining  punge  wahekedooyaung. 

5  Ningemekahwahnaun  muh  mahbuh  enene  mujje-ahyah- 
ahwishewid  kuhya  wekoojeaud  enewh  Jewyun  cheoom-r 
buzzhekummegezenid  emuh  anegookookummegaug  ewh 
uhkee,  kuhya  negaunezetuhwaud  enewh  Nazareneiin  kah-^ 
pukkatahnejin  : 

6  MesujjL  wah-owh  kahwekoojetood  cheweenetood  ewh 
keche-ahnuhmea-weguhmig  :  ningetuhkoonahnaun  dush, 
cheezhetebahkoonungidebun  debishkoo  anandahgwuk  ne- 
tebahkoonegawinenaun. 

7  Owh  dush  Lysias  keche-menesenoo-oogemah  kepe- 
ezhah,  ketwa  dush  ningemuhkummegoonaun. 

8  Keekedoo  dush  egewh  buhyahtahmahjig  chepenaun- 
zekookwah :  keen  dush  kekuhgwajemud  chekekanduhmun 
kuhkenuh  oonoo  uhyeeen  azheahnahmemungid. 

9  Egewh  dush  Jewyug  oogeenahjemahwaun  kedabwa- 
nid  kuhkenuh  menik  kahekedoonid. 

10  Paul  dush,  kahwahwahtukwahmegood  enewh  keche- 
oogemaun  chekekedood,  kenuhquatum,  Kekanememaun 
nebewah  duhsoo  kekenoonoowinun  tebahkoonudwah  oogoo 
ahnishenahbag,  nahwuj  nindoonje-minwandum  cheguhnoo- 
dahmahzooyaun. 

1 1  Kekushketoon  chekekanduhmun  metahsoogoonuh- 
gud  atuh  ahshe  neezh  kahahkoo-ezhahyaun  ewede  JerusaL 
eming  weahnuhmeahyaun. 

12  Kah  dush  ningemekahgooseeg  emuh  keche-ahnuh- 
mea-weguhmigoong  keche-guhnoonug  ahweyah  enene, 
gamuh  oombahzoomugwah  egewh  ahnishenahbag,  kah 
kuhya  emuh  ahnuhmea-weguhmigoong,  kah  kuhya  emuh 
keche-oodanaung : 

13  Kah  dush  ookushketoosenahwah  chewahbunduhe- 
wawahpun  dabwamahguk  oonoo  uhyeeen  wanje-bahtahme- 
waud. 

14  Maunduh  dush  ween  kewahweenduhmoon,  ewh 
ezhewabezewin  puhkatahwin  aduhmoowaud,  nindezheah^ 

nuhmeatuhwah  ooKesha-Muhnedoomewah  egewh  noose- 
buneeg,  dabwayanduhmaun  kuhkenuh  wazhebeegahdagin 
emuh  tebahkoonegawining  kuhya  emuh  aunwahjegawining  : 

1 5  Kuhya  dush  ahpanemooyaun  emuh  anuhkuka  Kesha- 
Muhnedoo,  debishkoo  weenuhwah  enanduhmoowaud,  we- 
ahbejebahwaud  egewh  naboojig  egewh  manoo-ezhewabeze- 
jig  kuhya  egewh  maje-ezhewabezejig, 

16  Me  suh  ewh  mahkinduhmaun  cheoonje-kekaninde- 
zoosewaun  gagoo  chemujje-doodahwug  Kesha-Muhneddo 
kuhya  goo  enenewug. 

17  Kahnebewah-dussoo-pepoon-andeyaun  ningepeezhah 
petoomahwugwah  neejahnishenahbag  enewh  shahwanjega- 
wine-meegewawinun  kuhya  cheahtooyaun  enewh  sahsahge- 
wejegunun. 

PPV  18  Me  suh  uhpe  ahnind  Asiamg  duhzhe  Jewyug  keme- 
kahwewaud  peeneegoozeyaun  emuh  keche-ahnuhmea-we- 
guhmigoong,  kahween  nebewah  ahnishenahbag  ningepeme- 
weejewahseeg,  kah  kuhya  ningeoombwaahseeg. 

19  Me  suh  oogoo  kagepeezhahpuneeg  oomah  anahsuh- 
muhbeyun,  chedebahjemewaud,  kishpin  kekanemewaud 
gagoo  kemujjeezhechegawaunan. 

20  Mahnoo  tahtebahjemoowug  oogoo  oomah  nahbah- 
wejig,  kishpin  kemekahwewahgwan  gagoo  mujje-ezheche- 
gayaun  nebahweyaunbaun  anahsuhmuhbewaud  egewh  ke- 
kedoo-wenenewug, 

21  Me  atuh  00-00  pazhik  ekedoowin,  kahekedooyaun 
magwah  nebahweyaun  emuh  anduhzhe-ahyahwaud,  Ewh 
oodahbejebahwinewah  egewh  naboojig  wanje-tebahkooneyag 
noongoom  kezheguk. 

22  Uhpe  dush  Felix  kahnoondung  oonoo  uhyeeen, 
puhgukkandung  ewh  ezhewabezewin,  Bahnemah  nahguj 
ningahenahkoonega  oogeenaun,  00-00  keekedoo,  Bahnemah 
ketuhgwishing  owh  Lysias  keche-menesenoo-oogemah,  nin- 
gahpuhgukkandaun  azhewabuk  00-00  azhebahtaungayag. 

23  Oogeenaun  dush  pazhik  menesenoo-oogemaun  che- 
guhnuhwanemahnid  enewh  Paulun,  chepuhgedenuhmah- 
wemind  uhyenanduhmenid  cheezhecheganid,  chekenahah- 
mahwahsememind  oodenuhwamahgunun  chebuhmeetah- 
good  gamuh  chemahwuddesegood. 

24  Goomah  menik  duhsuhgoon  uhpe  tagwishing  owh 
Felix  peweejewegood  enewh  wewun  Drusillaiin,  kahjew-e- 
quawenid,  oogenundoomaun  enewh  Paulun,  kuhya  oogebe- 

zinduhwaun  duhzhinduhmenid  oodabwayanemigoowin  owh 
Christ. 

25  Magwah  dush  duhzhindung  ewh  quuhyuk-ezhe- 
wabezewin,  minjeminedezoowin  kuhya  ewh  tebahkoonega- 
win  kadojechesag,  kenuhningishkah  owh  Felix,  00-00  dush 
oogeenaun,  Mahjaun  noongoom,  uhpe  oonduhmetahsewaun 
kegahnundoomin. 

26  Keenandum  kuhya  shooneah  chemeenegood  enewh 
Paulun,  cheoonjepuggedenaud  :  mesuh  ahyahpe  kahoonje- 
nundoomaud,  weguhnoonaud. 

27  Kahneezhoo-pepoonahguk  Porcius  Festus  oogepe- 
nahbishkahwaun  enewh  Felixun :  Felix  dush,  enandung 
weminwanduhmooaud  enewh  Jewyun,  oogenuhguhnaun 

'  enewh  Paulun  minjemahpenegahzoonid. 

CHAP.  XXV. 

UHPE  dush  Festus  kahtuhgwishing  emuh  duhnuhke- 
wining,  nasoogoonuhgudenig,  Caesareaing  keoonje- 
mahjah  keezhah  dush  ewede  Jerusaleming. 

2  Me  dush  uhpe  owh  keche-sahsahgewejega-wenene 
kuhya  egewh  nahgahnezejig  Jewyug  oogebahtahmahwaun 
enewh  Paulun,  kepahgoosanemahwaud. 

3  Kuhya  keenahwaud  cheweedookahgoowaud  chepeene- 
mind  enewh  Paulun  emuh  Jerusaleming,  keahkahmahwaud 
emuh  meekunaung  chenesahwaud. 

4  Festus  dush  kenuhquatum,  cheguhnuhwanememind 
enewh  Paulun  emuh  Caesareaing,  kuhya  dush  ween  tebe- 
nuhwah  gagah  zhuhyegwah  weezhaud  ewede. 

5  Mahnoo  dush  egewh  ‘kachetwahwezejig  keenuhwah 
anduhcheyag,  ningahuhneweejewegoog,  cheahnahmemag 
mahbuh  enene,  kishpin  gagoo  kahmujjeezhechegagwan. 

6  Uhpe  dush  kahduhnezid  emuh  ahyahnid  metahsoo- 
kezhik  ahwahshema,  keezhah  emuh  Caesareaing  ;  wuhyah- 
bunenig  dush  nuhmuhduhbid  emuh  tebahkoonede-wuhbe- 
wining  keekedoo  Paulun  chepeenemind. 

7  Uhpe  dush  tagwishing,  egewh  Jewyug  kahoonjebah- 
jig  emuh  Jerusaleming  kekewetuh-kahbahwewug,  keezhe- 
bahtahmahwau^  enewh  Paulun  nebewah  kagwahnesug- 
gandahgwukkin  mujjeezhewabezewinun,  kah  dush  kekush- 
keoosewug  chewahbundahewawaud  ewh  dabwawaud. 

8  Ween  dush  kekuhnooduhmahzoo  00-00  keekedoo* 
Kahween  kuhnuhga  nmgemujje-doodunse  ootebahkoonega- 

winewah  egewh  Jewyug,  kah  kuhya  ewh  ahnuhmea-weguh- 
mig,  kah  kuhya  ningemujje-doodahwahse  owh  Caesar. 

9  Festus  dush,  keenandung  cheminwanduhmooaud 
enewh  Jewyun  kenuhquatum  00-00  dush  oogeenaun 
enewh  Paulun,  Kegahezhah  nuh  ewede  Jerusaleming,  ewede 
cheduhzhe-tebahkoonegooyun  oonoo  azhebahtahmegooyun- 
in,  anahsuhmuhbeyaun  ? 

10  Me  dush  00-00  keekedood  owh  Paul,  Nenebow  emuh 
anahsuhmeahyahnig  Csesar  ootebahkoonega-wuhbewin  ;  me 
emuh  anandahgoozeyaun  chetebahkoonegooyaun  ;  kahween 
ningemuj j e-doodahwahseeg  egewh  Jewyug,  keen  azhepuh- 
gukkanduhmun. 

11  Kishpin  kemujjeezhechegawaunan,  gamuh  keezhe- 
chegawaunan  gagoo  kaoonjenesegooyaun,  kahween  nin- 
dahgoonwatunse  chenebooyaun :  kishpin  dush  kuhnuhga 
gagoo  oonoo  uhyeeen  ahyahsenook  azhebahtahmewaud 
mahmig,  kahween  ahweyah  enene  enandahgoozese  che- 
puggedenuhmoowaud  neyow.  Ningahtebahkoonegoo  emuh 
anahsuhmuhb.id  owh  Caesar. 

12  Me  dush  kahguhnoonaud  owh  Festus  enewh  ke- 
kedoo-wenenewun,  oogenuhquatuhwaun,  Kegeekid  nuh 
chetebahkoonegooyun  emuh  anahsuhmuhbid  owh  Caesar? 
mahnoo  kegahezhahnun  owh  Caesar. 

13  Gomah  menik  duhsuhgoonubguk  owh  keche-ooge- 
mah  Agrippa  kuhya  Bernice  ketuhgwishenoog  emuh  Caesar- 
eaing  chepeahnuhmekahwahwaud  enewh  Festusun. 

14  Nebewah  dussoogoon  kahahyahwaud,  Festus  ooge- 
weenduhmoowaun  enewh  keche-oogemaun  kahezheah- 
yahnid  enewh  Paulun,  00-00  keekedood,  Ahyah  suh  pazhik 
enene  kahnuhguhnegood  enewh  Felixun  minjemahpene- 
gahzood  : 

15  Me  suh  enewh  kahbahtahmahwahjin  Jewyug  ooke- 
che-sahsahgewejega-wenenemewaun  kuhya  katezejig  uhpe 
keahyahyaun  emuh  Jerusaleming  kenundooduhmahwewaud 
chenahneboomug. 

16  O0-00  dush  ningenuhquatuhwaug,  Kahween  ezheche- 
gasewug  egewh  Romanug  wepuggedenahwaud  ahweyah 
enenewun  cheneboonid,  bahnemah  atuh  owh  bahyahtahind 
kemechewahbuhmaud  enewh  bahyahtahmegoojin,  kuhya 
kepuggedenuh  moo  wind  chekuhnooduhmahdezood,  debah- 
doodung  ewh  mujjeezhechegawin  azhebahtahmind. 

1 7  Uhpe  dush  kahpetuhgwishenoowaud  oomah,  kazhe- 
tena  wahyahbung  ningenuhmuhdub  emuh  tebahkoonewa- 
wuhbewining,  ningeekid  dush  chepeenind  owh  enene. 

1 8  Uhpe  dush  kahpuhsegwenid  enewh  bahyahtahme- 
goojin,  kah  ween  oogeezhebahtahmegooseen  oonoo  uhyeeen 
kahenanduhmaun  : 

19  Oogeezhebahtahmahwaun  ahnind  kuhgwadwawinun 
tebenuhwa  oodezhetwahwinewah,  kuhya  kahezheahyaud 
pazhik  enene  Jesus  azhenekahzood,  kahneboopun,  me  enewh 
Paul  kahenahjin,  bemahdeze. 

20  Kah  dush  ningekekanduhse  kaezhekuhgwadwayaun 
oonoo  doowah  kuhgwadwawinun,  mesuh  kahoonj e-kuhgwa- 
jemug,  kishpin  ananduhmoogoobunan  cheezhaud  ewede 
Jerusaleming,  ewede  dush  cheduhzhe-tebahkoonind  oonoo 
uhyeeen. 

21  Uhpe  dush  Paul  kahekedood  chetebahkoonegood 
enewh  Augustusun,  ningeenahkoonega  cheguhnuh wane- 
mind  nahnauzh  kushketooyaun  cheezhenahzhahwug  emuh 
ahyahnid  Csesarun. 

22  Me  dush  Agrippa  00-00  keenaud  enewh  Festusun, 
Nindahminwandum  kuhya  neen  chenoonduhwug  owh 
enene.  Keekedoo  dush  owh  owh  Festus,  Wahbung  kegah- 
noonduhwah. 

23  Wuhyahbung,  uhpe  kahtuhgwishing  Agrippa,  kuhya 
Bernice,  emuh  kechetwahwandahgoozewining,  kuhya  dush 
kahpeendegawaud  emuh  kaduhzhe-bezinduhmoowaud,  kuh¬ 
ya  egewh  keche-menesenoo-oogemaug,  kuhya  egewh  nah- 
gahnezejig  emuh  keche-oodanaung,  P"estus  keekedoo  che¬ 
peenind  owh  Paul,  me  dush  kahezhepeenind. 

24  Festus  dush  keekedoo,  Keche-oogemah  Agrippa, 
kuhya  kuhkenuh  enenewedoog  menik  anduhcheyag  oomah 
kewahbuhmahwah  mahbuh  kahoonj e-guhnoozhewaud  kuh¬ 
kenuh  egewh  waqueenoojig  Jewyug  ewede  Jerusaleming 
kuhya  oomah,  ewh  keezhepepahgewaud  ewh  kayahbe  che- 
bemahdezesig. 

25  Uhpe  dush  kahmekahwug  kuhnuhga  gagoo  keezhe- 
chegasig  kaoonjeneboogoobun,  kuhya  dush  ween  egoo 
keekedood  chetebahnoonind  emuh  anahsuhmuhbid  Augus¬ 
tus,  ningeenahkoonega  cheezhenahzhahoond  ewede. 

26  Kah  dush  gagoo  nequuhyukwanduhse  kaezhebeah- 
mahwug  nindoogemaum.  Mesuh  kahoonj epeenug  anah- 
suhmuhbeyun  keen  keche-oogemah  Agrippa,  bahnemah 

kekuhgwajemind,  gagoo  nindahgekekandaun  keezhebeega- 
yaun. 

27  Kahween  tahoonesheshinsenoon  nindenandum  che- 
ezhenahzhahwug  owh  kabahquahegahzood,  pwah-wah- 
weenduhmahgayaun  ewh  wanjeahnahmemind. 


CHAP.  XXVI. 

E  dush  Agrippa  keenaud  enewh  Paulun,  Kepugge- 


ivi  denuhmahgoo  chekuhnoodahmahzooyun.  Me  dush 
owh  Paul  keshebenikanid,  kuhya  kekuhnooduhmahzood  : 

2  Nindenanindiz  shahwandahgoozeyaun,  keche-ooge- 
mah  Agrippa,  ewh  wekuhnooduhmahzooyaun  noongoom 
kezheguk  emuh  anahsuhmuhbeyun  weduhzhinduhmaun 
dush  kuhkenuh  oonoo  uhyeeen  wanje-ahnahmemewaud 
Jewyug: 

3  Mamwach  kekanemenaun  netah-kekanduhmun  kuh¬ 
kenuh  enewh  oodezhetwahwinewah  kuhya  ookuhgwadwa- 
winewah  egewh  Jewyug  :  me  suh  wanje-pahgoosanemenaun 
wawane  chebezinduhweyun. 

4  Kahezhewabezeyaun  pahahkoo-ooshkenegeyaun,  wuh- 
yashkud  keduhnuhkeeyaun  emuh  ahyahwaud  neej-ahnishe- 
nahbag  ewede  Jerusaleming,  nindezhekekanemegoog  kuh¬ 
kenuh  egewh  Jewyug ; 

5  Egewh  kahkekanemejig  wuhyashkud,  kishpin  enan- 
duhmoowahpun  chedebahjemewaud,  ewh  azhewabezewaud 
kache-mekindunjig  nindahnuhmeahwinenaun  Phariseeng 
ningeezhewabiz. 

6  Noongoom  nenebow  kuhya  nindoonje-tebahkoonegoo 
ahpanemooyaun  enewh  wahweenduhmahgawinun  egewh 
nooseminahbuneeg  kahezhewahweenduhmahgoowaud  e- 
riewh  Kesha-Muhnedoon  : 

7  Me  suh  ewh  wahweendahmahgawin  ahpanemoowaud 
oodittuhmoowaud  egewh  metauswe-ahshe-neezh  anduh- 
swayuggezejig,  wawane  buhmeetahwahwaud  enewh  Kesha- 
Muhnedoon  kezhegudenig  kuhya  tebekudenig.  Mesuh 
00-00  ahpanemoowin  keche-oogemah  Agrippa  wanjeahnah- 
memewaud  Jewyug. 

8  Ahneeshwin  dabwatunsewag,  enandahgoozid  Kesha- 
Muhnedoo  cheahbejebahahpun  enewh  naboonejin  ? 

9  Neen  dush  ningeenandum  kagate  nundahwandah- 
goozeyaun  nebewah  chemujje-doodahmaun  oodezhenekah- 
zoowin  owh  Jesus  Nazareth  duhzhe  enene. 

10  Mesuh  kahezhechegayaun  ewede  Jerusaleming  : 
kuhya  kebahquahugwah  nebewah  anuhmeahjig  emuh 
kebahquahoode-weguhmigoong,  egewh  keche-sahsahgewe- 
jega-wenenewug  kahmeezhewaud  ewh  kushkeawezewin  ; 
kuhya  uhpe  nasindwah  ningeekid  mahnoo  chenesindwah. 

11  Nuhningim  dush  ningekooduggeaug  emuh  kuhke- 
nuh  ahnuhmea-weguhmigoong,  kuhya  ningewekoojeaug 
ketwa  chemujje-kezhwawaud  ;  kahahpeechsheenganemug- 
wah,  ningenoosoonaaug  emuh  penish  pakaunukin  keche- 
oodanahwun. 

12  Me  dush  magwah  keeahahyaun  ewede  Damascusing 
egewh  keche-sahsahgewej  ega-wenen  ewug  kemeezhewaud 
ewh  kushkeawezewin  kuhya  keahnoozhewaud. 

13  Nuhyahwuhquag,  Oh  keche-oogemah,  ningewahbun- 
daun  emuh  meekunaung  kezhegoong  oonje  wahsayahzewin, 
ahwahshema  kezisoong  azhewahsayaug  emuh  ahyahyaun 
kuhya  egewh  kahweejewugig  pemoosayaung. 

14  Uhpe  dush  kuhkenuh  kahkahwesayaung  emuh  me- 
tushkuhkummig  ningenoonduhwah  pazhik  ganoozhid,  emuh 
Hebrew-inwawining 00-00  ezhid,  Saul,  Saul,  wagoonan  wanje- 
kootuggeeyun  ?  sunnuhgud  suh  chedungiskuhmun  enewh 
kahnaugin. 

15  O0-00  dush  ningeekid,  Ahwanan  keen,  Tabaninga- 
yun  ?  O0-00  dush  keekedoo,  Nindow  owh  Jesus  quatug- 
geiid. 

16  Puhsegween  dush,  nebahwin  emuh  kesittaung :  me 
muh  wanje-wahbunduhenaun  neyow,  cheoonjebuhmeetuh- 
mun  kuhya  chedebahdooduhmun  oonoo  uhyeeen  kahwah- 
bunduhmunin,  kuhya  oonoo  kayahbe  kawahbunduhenaun  ; 

17  Chemetahgwamoonaun  egewh  ahnishenahbag,  kuhya 
egewh  mayuggezejig  noongoom  azhenahzhahoonauq  chee- 
zhahyun, 

18  Chepahkahkoonuhmoowudwah  ooshkinzhegoowaun, 
kuhya  oonje  quakeudwah  debandahgoozewaud  puhsuh- 
gish  tebekudoong  chedebandahgoozewaud  emuh  wahsayah- 
zewining.  kuhya  debanemegoowaud  enewh  Satan un  chede- 
banemegoowaud  enewh  Kesha-Muhnedoon,  chewabenuh- 
moowindwah  oomujje-ezhewabezewinewah,  chedebandah- 
soowaud  emuh  anduhzhe-debandahsoowaud  egewh  kah- 
menooezhewabezeindjig,  dabwayanemewaud  oonje. 

19  Kahween  dush,  Oh  keche-oogemah  Agrippa,  ninge- 

kuhgaunzetunseen  ewh  keche  kezhegoong  oonje  enahbun- 
dahmoowin ; 

20  Ningewahbundahaug  dush  netum  egewh  Damas- 
cusing  ayahjig,  kuhya  ewede  Jerusaleming,  kuhya  kuh¬ 
kenuh  anegookookummegaug  Judea  duhzhe  uhkee,  nahguj 
edush  egewh  mayuggezejig,  ewh  cheaunwanindezoowaud 
kuhya  chequakekahbahwetahwahwaud  enewh  Kesha-Muh- 
nedoon,  kuhya  cheahnookewaud  enewh  aunwanindezoowine- 
ahnookewinun. 

21  Mesuh  kahoonjetuhkoonewaud  egewh  Jewyug  emuh 
keche  -  ahnnhmea  -  weguhmigoong,  kenunduhwanduhmoo- 
waud  ewh  weneshewaud. 

22  Weedookahwid  dush  Kesha- Muhnedoo,  nindoonje- 
aunwahjew  nahnauzh  egoo  noongoom  kezheguk,  debahje- 
mootuhwugwah  egewh  agahsheejig  kuhya  egewh  kache- 
twahwezejig,  oonoo  nahsaub  uhyeeen  kahekedoowaud 
egewh  aunwahjega-wenenewug  kuhya  Moses  wahezhewa- 
bukin ; 

23  Kagate  enandahgoozid  owh  Christ  chekooduggetood, 
kuhya  dush  ween  netum  cheahbejebaud,  chewahbundahaud 
dush  wahsayahzewin  enewh  ahnishenahban,  kuhya  enewh 
mayuggezenejin. 

24  Magwah  dush  kuhnoodahmahzood,  Festus  keekedoo 
kekeche-kezhewad,  Paul  kekewuhnahdiz  ;  kegekewuhnah- 
dezeegoon  nebewah  kenebwahkahwin. 

25  Ween  dush  keekedoo,  Kahween  nekewuhnahdezese, 
kachetwahwezeyun  Festus ;  nekekedoonun  dush  enewh 
dabwawine  kuhya  nebwahkahwine-ekedoowinun. 

26  Keche-oogemah  suh  ookekandaunun  oonoo  uhyeeen, 
wawane  mezheshuh  nekekid  anahsuhmuhbid :  kah  suh 
gagoo  oodoonanduhseen  kuhkenuh  oonoo  uhyeeen,  ninde- 
nandum ;  kah  muh  emuh  kemoodezewining  keduhzhe- 
ezhechegahdasenoon  00-00  uhyeee. 

27  Keche-oogemah  Agrippa,  kedabwatuhwaug  nuh 
egewh  aunwahjega-wenenewug  ?  Nekekandaun  suh  ewh 
kagate  dabwatuhwudwah. 

28  Me  dush  Agrippa  00-00  keenaud  enewh  Paulun, 
Wanepuzh  kedahkuske  cheahnuhmeahyaun. 

29  Paul  dush  keekedoo,  Nindahnuhmeatuhwah  suh  owh 
Kesha-Muhnedoo,  kahween  atuh  keen,  kuhya  kuhkenuh 
mahmig  nwaunduhwejig  noongoom  kezheguk,  kishpin 
wanepuzh  gamuh  kishpin  ahgahwah  chetaezheahyahyagoo- 

bun  azheahyahyahyaun  neen,  oonoo  atuh  minjemahpene- 
goowinun,  kahween. 

30  Uhpe  dush  00-00  kahekedood,  keche-oogemah 
kepuhsegwe,  kuhya  owh  oogemah,  kuhya  Bernice,  kuhya 
enewh  wahduhbemegoowahjin  : 

31  Uhpe  dush  puhkayeeeng  kahezhahwaud,  kenah- 
koowa-guhnoonindewaud,  00-00  keekedoowaud,  Kahween 
gagoo  ezhechegase  wah-owh  enene  kaoonjeneboopun  gamuh 
kaoonj  e-tuhkoobenindepun. 

32  Me  dush  Agrippa  00-00  keenaud  enewh  Festusun, 
Tahgepuggedenah  suh  mahbuh  enene,  kishpin  ekedoosig- 
ebun,  ningahtebahkoonegoo  anahsuhmuhbid  owh  Caesar. 

CHAP.  XXVII. 

UHPE  dush  kahenahkoonegang,  cheiihneenahsheyaung 
emuh  Italying,  oogepuggedenahwaun  enewh  Paulun 
kuhya  ahnind  kabahquahegahzoonejin  emuh  ooneenjeening 
pazhik  menesenoo-oogemaun  J ulius  azhenekahzoonejin, 
Augustus  oomenesenoo-oogemahmun. 

2  Kahpoozeyaung  emuh  nahbequauning  Adramyttium- 
ing  dabandahgwuk,  ningemahjeyahshemin,  enanduhmaung 
weenahsheyaung  chegeebeeg  Asiaing  :  ningeweejewahnaun 
dush  pazhik  enene  Aristarchus  azhenekahzood,  Mace- 
doniai'ng  duhzhe-enene  emuh  Thessalonicai'ng  kahoodatood. 

3  Wahyahbung  dush  ningetuhgwishenoomin  emuh 
Sidoning.  Julius  dush  oogemenoo-doodahwaun  enewh 
Paulun,  kuhya  oogepuggedenuhmahwaun  cheezhahnid 
enewh  kakanemahjin  cheshahwanemegood  enewh. 

4  Uhpe  dush  ewede  kahoonjemahjeyahsheyaung,  nin- 
geenahshemin  chegeebeeg  ahgwindag  Cyprus  menis,  ninge- 
oonjishkahwahahmin  gooshah. 

5  Uhpe  dush  kahuhneahzhahwahsheyaung  emuh  Cili- 
cia'ing  kuhya  Pamphyliaing  duhzhe  kechegummeeng,  ninge¬ 
tuhgwishenoomin  emuh  Myraing  Lycia'ing  duhzhe  keche- 
oodanah. 

6  Me  emuh  owh  menesenoo-oogemah  kahmekung  Alex- 
andria'ing  duhzhe  nahbequaun  enahshemahguk  emuh  Italy¬ 
ing  ;  me  dush  emuh  kepoozeyummingid. 

7  Uhpe  kahpatahsheyaung  nebewah  duhsoogoon,  ah- 
gahv/ah  ningetuhgwishenoomin  debishkoo  Cnidusing, 
ekoonjishkah-wahnemud,  ningeenahshemin  cheegeebeeg 
agwindag  Crete,  debishkoo  ewh  Salmone : 

8  Ahgahwah  dush  kepemekuhbikkahsheyaung,  ninge- 
tuhgwishenoomin  emuh  Menoo-uhgoomoowinun  azhene- 
kahdag ;  cheguhyeee  anduhgoog  emuh  Lasea  keche- 
oodanah. 

9  Uhpe  kinooazh  kahduhzhetahyaung,  kuhya  kenuhne- 
zahnuk  ewh  pemahshewin,  zhuhyegwah  keishquah-kee- 
quishemoong,  Paul  oogekuhgaunzoomaun. 

10  Oo-oo  dush  keenaud,  Enenewedoog,  nekekandaun 
00-00  pemahshewin  tahoonje-nahnezahnudoon  kuhya  tah- 
bahnahdudoon  kahween  atuh  enewh  kahpoosechegahdagin 
emuh  nahbequauning,  kuhya  ewh  nahbequaun  kuhya  kebe- 
mahdezewinenahnin. 

n  Owh  dush  menesenoo-oogemah  ahwahshema  ooge- 
dabwatahwaun  enewh  wagemahkunduhmenejin  kuhya 
enewh  debandahmenejin  nahbequaun,  dush  ween  oonoo 
uhyeeen  kahekedoojin  owh  Paul. 

12  Kah  dush  keoonesheshinsenoon  uhgoomoowin  che- 
pepooneshingebun,  nahwuj  nebewah  keekedoowug,  kuhya 
ewede  cheoonje-mahjahyaung,  kishpin  kuhnuhga  kushke- 
toowaungan  chetatuhgwishenaung  emuh  Phoenixing,  mesuh 
Crete’ing  duhzhe  uhgoomoowin  azhebeahmahguk  emuh 
apungishemook  kuhya  emuh  kewadinoong  enuhkuhkayah. 

13  Uhpe  shahwane-nooding  agauj  apeetahnemuk,  kee- 
nanduhmoowaud  kagate  weezheahyahnig  azhenunduhwan- 
duhmoowaud  keenahshewug  cheegeebeeg  emuh  Creteing. 

14  Kahmahjeyahsheyaung  kazhetena  kepuhgedahne- 
mud  keche  nootin  Euroclydon  azhenekahdag. 

15  Uhpe  dush  kekeche-oonjishkahwahuhmoomahguk 
nahbequaun,  kekechewesuggahnemud,  kekushketoosewaung 
wandahnemuk  cheenahsheyaung,  nindahwah  ningepugge- 
denahmin  chepemewabuhung. 

16  Cheguhyeee  dush  keenahsheyaung  emuh  agwindag 
pazhik  menis  Clauda  aduhming,  ahgahwah  ningebemah- 
jetoomin  ewh  nuhbugge-chemaun  : 

1 7  Uhpe  dush  kahbemahjetoowaud  ewh  nuhbugge- 
chemaun  oogeahbujjetoonahwah  enookahzoowinun,  che- 
minjemoosetoowaud  ewh  nahbequaun  kekootuhmoowaud 
wezhakesawaud  emuh  matuhtaungaug  keoonjenesahbege- 
nuhmoowaud  enewh  ningahsemoonun,  mesuh  kahezhewa- 
bahung. 

18  Uhpe  dush  kahkeche-kootugge-wabuhgooyaung  oonje 
keche-nooting,  wahyahbunenig  oogepahkoobe-wabenahnah- 

wah  emuh  nahbequauning  atagin  cheoonje-kindaushkahse- 
iiook. 

19  Nasuhgoonahgukningepahkoobe-wabenahnin  enewh 
uhyeeen  kahdebandahgwukkin  emuh  nahbequauning,  tebe- 
nuhwa  neneenjenahnin  keahyooyaung. 

20  Uhpe  nebewah  duhsoogoon  kesuhgahtasigwah  kezis 
kuhya  ahnungoog,  kuhya  kahkechewesuggahnemuk  kah- 
ween  kayahbe  ningeenanduhsemin  webemahdezeyaung. 

21  Kenooazh  dush  kahkeequishemood  owh  Paul,  kene- 
bahwe  emuh  nahwuhyeee  anduhzhe  ahyahwaud,  00-00  kee- 
kedoo,  Enenewedoog,  kedahgebezinduhwim,  cheoonje- 
mahjeyahshesewagoobun  oonje  Crete'ing,  00-00  cheezheah- 
nemezesewagoobun  kuhya  chewuhnahjetoosewagoobun. 

22  Benuh  dush  kekuhgaunzoomenenim  chesoonge- 
daayag :  kah  muh  ahweyah  enene  menik  anduhcheyag 
oogahwahnahjetooseen  oobemahdezewin,  me  atuh  nahbe- 
quaun. 

23  Kenebahwewun  muh  pashoo  shangeshinaun  noongoom 
ketebekuk,  oodangenemun  owh  Kesha-Muhnedoo,  dabane- 
mid,  kuhya  owh  bameetuhwug, 

24  O0-00  keekedood,  Kagoo  sagezekan,  Paul  ;  kegah- 
nebahweegoo  emuh  anahsuhmuhbid  owh  Caesar:  benuh 
dush,  Kesha-Muhnedoo  kegemeenik  kuhkenuh  pame- 
weedahshemudj  ig. 

25  Mesuh  dush,  enenewedoog,  kaoonjesoongedaayag  ; 
nindabwatuhwah  muh  owh  Kesha-Muhnedoo,  kagate  we- 
ezhewabuk  debishkoo  kahezhewahweenduhmahgooyaun. 

26  Kegahahgwahyahshemin  suh  emuh  pazhik  menising. 

27  Uhpe  dush  kahmetahsoogoonuhguk-ahshe-newin 
kahtebekuk  magwah  kayahbe  dush  pahpahwabahoogoo- 
yaung  emuh  Adria  kechegummeeng,  ahyahbetah  tebekud- 
enig  egewh  nahbequaune-enenewug  keenanduhmoog  che- 
guhyeee  duhnezewaud  ningooje  uhkeeng; 

28  Kedookuhkeeegawug,  oogekekandahnahwah  nish- 
tuhnuh  dussonik  aquinduhmaug  :  menuhwah  pashoo 
tagwishenoowaud  kedookuhkeeegawug,  oogekekandahnah¬ 
wah  dush  metahsoonik  ahshe  nahnun  aquinduhmaug. 

29  Me  dush  kekootuhmoowaud  emuh  ahzhebikaung 
chepuggedahsheyaung,  emuh  oodahkauning  oogeoonjepah- 
koobe-wabenahnahwah  newin  poonekunjegunun,  oogenun- 
dahwandahnahwah  dush  chepetahbunenig. 

30  Uhpe  dush  egewh  nahbequaune-enenewug  wahoonje- 

keemewaud  emuh  nahbequauning,  oogeezbenesahbeginah- 
nahwah  ewh  nuhbugge-chemaun  emuh  kechegummeeng 
oonj  enemetahmoonuhgaung  wepahkoobe-wabenuhmoowaud 
enewh  poonekunjegunun,  ahneeshah  keekedoowug, 

31  Paul  dush  00-00  oogeenaun  enewh  menesenoo- 
oogemaun  kuhya  enewh  shemahgunishun,  Kishpin  oogoo 
ahyahsigwah  emuh  nahbequauning,  kahween  kegahbe- 
mahjeegooseem  kenuhwah. 

32  Me  dush  egewh  shemahgunishug  kekekishkahmoo- 
waud  enewh  keche-ahsubaubeen,  kepahkoobe-wabenahmoo- 
waud  dush  nuhbugge-chemaun. 

33  Uhpe  dush  zhuhyegwah  pahtahbung,  Paul  oogeenaun 
kuhkenuh  chenahkoowa-wesenenid,  00-00  keekedood, 
Noongoom  kezheguk  zhuhyegwah  metahsuhgoonuhgud 
ahshe  newin  akoo  beetooyag  chepoonahnemuk  kuhya  akoo- 
wesenesewag. 

34  Kepahgoosanemenim  dush  cheweseneyag ;  me  muh 
kaoonje-menoo-bemahdezeyag  :  kah  gooshah  ahweyah 
anduhcheyag  oogahoonjepungesittooseen  ewh  wenesis  emuh 
ooshtequauning. 

35  Uhpe  dush  00-00  kahekedood  oogeoodahpenaun 
enewh  buhquazhegunun,  kemahmooyahwahmaud  dush 
enewh  Kesha-Muhnedoon,  emuh  anahsuhme-ahyahnid  kuh¬ 
kenuh  :  uhpe  dush  kahbuhquabenaud  kemahj  e-wesene. 

36  Me  dush  kuhkenuh  keminwanduhmoowaud,  kuhya 
dush  keoodahpenahmoowaud  meejim. 

3 7  N eezhwauk-ahshe-neezhwauswe-meduhnah  ahshe 
ningoodwauswe  keduhcheyaung  kuhkenuh  emuh  nahbe¬ 
quauning  ayahyaung. 

38  Kahtabesinewaud  dush  oogenaungittoonahwah  nah- 
bequaun,  kepahkoobe-wabenahwaud  buhquazhegun. 

39  Uhpe  dush  kahzheguk,  kahween  oogenesittuhwe- 
nuhsenahwah  ewh  uhkee  :  oogemekahnahwah  pazhik  wequa- 
doons  anduhzhe  metahtahwaungaug ;  me  emuh  keenanduh- 
moowaud,  kishpin  kushketoowaud,  chezhakesittoowaud  nah- 
bequaun. 

40  Uhpe  dush  kahkishkegahuhmoowaud  oogenuhguh- 
dahnahwah  enewh  poonekunjegunun  emuh  kechegummeeng 
keahbahahmoowaud  dush  ewh  oodahkaun,  oogeoombah- 
koonahnahwah  kecheningahsuhmoon  me  dush  keezheah- 
gwahyahshewaud. 

41  Kepuhgummahshewaud  emuh  neezh  tegoowugmuh- 

quashkoodahdewaud,  oogezhakissetoonahwah  nahbequaun ; 
Nemetahmoonaug  kecheminjemoosin,  kah  dush  mahmun- 
dah  kemahmahjeahyahsenoon,  oodahkaun  dnsh  kepegoo- 
wabahun  oonjekepuguhdaushkaug. 

42  Egewh  dush  shemahgunishug  keekedoowug  chene- 
sindwah  egewh  takoonegahzoojig,koonemah  ahweyah  tahah- 
gwahyahduhgah  cheoozhemood. 

43  Owh  dush  menesenoo-oogemah  keenandung  chebe- 
mahjeaud  enewh  Paulun, kah  ween  oogepuggedenuhmahwah- 
seen  cheezhecheganid ;  keekedoo  dush,  egewh  natuhwah- 
duhgahjig  netum  cheahgwahyahduhgahwaud  dush. 

44  Ahnind  dush  oogij  nuhpuggesuhgoong,  menuhwah 
ahnind  keahyoowaud  enewh  nahbequauning  duhzhe  uhyeeen 
kahpahbahahgwindagin.  Me  dush  kahezhewabuk  kuhke- 
nuh  wawane  keahgwahyahduhgahwug  emuh  uhkeeng. 

CHAR  XXVIII. 

UHPE  dush  kahbemahjeegoozewaud,  me  dush  kekan- 
duhmoowaud  ewh  menis  Melita  azhenekahdag. 

2  Punge  nunga  ningemenoo-doodahgoonahnig  egewh 
puhgwuj-ahnishenahbag  :  kepootahwawug  muh,  kuhya  nin- 
gepeendeguhnegoonahnig  kuhkenuh  neenuhwind  kekeme- 
wung,  kuhya  kekesenaug  oonje. 

3  Uhpe  dush  Paul  kahmahwundoosetood  nebewah  metig- 
oonsun  kepuggedenung  emuh  oogij  ishkootang,  akoo 
kezhetag  keoonjebah  pazhik  mujje-kenabig,  keminjemid 
dush  emuh  Paulun  ooneenjeening. 

4  Uhpe  dush  egewh  buhgwuj-ahnishenahbag  wuhyah- 
buhmahwaud  enewh  mujje-kenabigoon  ahgoojenenig  emuh 
oonje  ooneenjeeng,  00-00  keedewaud,  Kuhnuhbuj  kagate 
nishewashkedoog  mahbuh,  ahnuhween  goo  keduhpenasig 
emuh  kechegummeeng,  kayahbe  oonoopenuhnegoon  wah- 
ahzhittah-doodahgooj in,  cheaonj ebemahdezesig. 

5  Ishkootang  dush  oogeezhewabenaun  enewh  kena- 
bigoon  ;  kahween  gagoo  oogemoozhetooseen. 

6  Oogeguhnuhwahbuhmahwaun  chepahgeshenid,gamuh 
chasekah  chekuhwesanid,  cheneboonid  dush :  kuhbayeee 
dush  kahgunahwahbuhmahwaud,  kahkekanemahwaud  dush 
ningood  desenid,  kequakanduhmoog  00-00  keekedoowaud, 
muhnedoowe  suh  wah-owh. 

7  Me  dush  emuh  keooduhkeemid  owh  kache-negahnezid 
enene  emuh  menissing,  Publius  azhenekahzood  ;  mesuh  owh 
438 


CHAR  XXVIII. 


kahpeendiguhzheyummingid,  kuhya  nesoo-kezhikkahmenoo- 
doodahweyummingid. 

8  Kepuhgumme-ahyahmahgud,  enewh  oosun  owh  Pub¬ 
lius  keahkoosewun  kekezhizoonid  kuhya  misquahbenid, 
kahpeendigahwaud  owh  Paul  keahnuhmeaud  oogeezhe- 
neenjetuhwaun  kenoojemooaud  dush. 

9  Uhpe  00-00  kahezhewabuk  ahnind  ayahkoozejig  emuh 
menising  kepeezhahwug,  kenoojemooahwug  dush. 

10  Mesuh  oogoo  kahkechetwahwanemeyummingidjig, 
uhpe  mahyahjahyaung  keche-nebewah  ningemeenegoonah- 
nig  enewh  uhyeeen  kahmuhnazeyaung. 

1 1  Kahnesoo-keeziswahguk  ningepoozemin  emuh  Alex- 
andriamg  duhzhe  nahbequauning  kahpepoonishemahguk 
emuh  menissing,  ewh  kahezhenekahdag  Castor  kuhya 
Pollux. 

12  Ningekuhbahmin  dush  emuh  Syracuseing,  nesoogoon 
dush  ningeahyahmin  emuh. 

13  Me  dush  emuh  kahoonjekewetahyahsheyaung,  ninge- 
tuhgwishenoomin  emuh  Rhegiuming :  nauzhoogoonahguk 
dush  keshahwunuhiin,  wuhyahbung  ningetuhgwishinoomin 
emuh  Puteolimg: 

14  Me  emuh  kahmekahwungidwah  wejekewaemaug, 
kenunduhwanemeyungidwah  neezhwahsuhgoon  cheduh-> 
nezeyaung  emuh  ahyahwaud  :  me  dush  kemahjahyaung 
keezhahyaung  ewede  Romeing. 

1 5  Ewede  dush  uhpe  kahnoonduhmoowaud  egewh 
wejekewaemaug  ewh  tuhgwishenaung  ningepenuhquash- 
kahgoonahnig  nahnauzh  Appii-forum  kuhya  Neswe  ahshun- 
de-weguhmigoon  :  uhpe  dush  Paul  wuhyahbuhmaud,  ooge- 
mahmooyahwahmaun  Kesha  -  Muhnedoon,  kesoongedaa 
dush. 

16  Uhpe  dush  tagwishenaung  ewede  Romeing,  owh 
menesenoo-oogemah  oogepuggedenuhmoowaun  enewh  ta- 
koonegahzoonejin  enewh  keche-menesenoo-oogemaun  :  Paul 
dush  kepuggedenah  nezheka  chedaud  kuhya  enewh  she- 
mahgunishun  ganuhwanemegoojin. 

17  Kepuhgumme-ahyahmahgud  dush,  kahnesoogoonuh- 
guk  Paul  oogenundoomaun  enewh  nahgaunezenejin  Jewyun: 
uhpe  dush  kahmahwunjeedenid,  00-00  oogeenaun,  Enene- 
wedoog  nejekewaedoog,  ahnoo  goo  ningood  kemujje- 
doodahwahsewugwah  egewh  ahnishenahbag,  gamuh  oode- 
zhetwahwinewah  egewh  kooseminahbuneeg,  ningeoonj  e-pug- 

gedenegoo  chekebahquahoogooyaun  ewede  Jerusaleming 
emuh  ooneenjeewaung  egewh  Romanug. 

1 8  Oogoo,  uhpe  kahkuhgwajemewaud,  keenanduhmoog 
chepuggedenewaud,  kah  muh  gagoo  ningedoodunse  kaoon- 
j  enebooy  aunbaun. 

19  Uhpe  dush  egewh  Jewyug  maje-kekedoowaud  nin- 
geekid  chewetebahkoonegooyaun  emuh  anahsuhmuhbid 
owh  Csesar,  kah  ningood  newebahtahmahseeg  neej-ah- 
nishenahbag. 

20  Mesuh  kahoonjenundoomenenuhgoog,  chewahbuh- 
menuhgoog,  kuhya  cheguhnoonenuhgoog  :  me  suh  oodah- 
panemoowin  owh  Israel  wanje-tuhkoobezooyaun  maunduh 
tuhkoobej  egun-ahbik. 

21  O0-00  dush  oogeenahwaun,  Kahween  ningepeoodisse- 
goosenahnin  ewede  Judaeaing  oonje  muzzeneegunun  keen 
chedebahjemegooyunbun,  kah  kuhya  ahweyah  egewh  we- 
jekewaemaug  kahpetuhgwishingig  ningeweendahmahgoose- 
naun  ningood  mujje-ezhewabezeyun. 

22  Nenundahwandahmin  dush  chenoondahgooyun  nuh- 
munj  ananduhmoowunan ;  maunduh  gooshah  puhkatah- 
win,  nekekandahmin  mezewa  mujje-duhzhinjegahdag. 

23  Uhpe  dush  kezhah  kahwahweenduhmoowaud  kezhik, 
nebewah  kepeezhahwug  emuh  andaud  ;  oogewahweendah- 
moowaun  kuhya  oogedebahjemootahwaun  oodoogemahwe- 
win  owh  Kesha-Muhnedoo,  kedebahjemaud  enewh  Jesusun, 
oonje  ootebahkoonegawining  owh  Moses,  kuhya  aunwah- 
jegawining,  keekezhab  kemahjetaud  nahnauzh  dush  egoo 
keoonahgooshig. 

24  Ahnind  dush  oogedabwatahnahwah  oonoo  uhyeeen 
kahekedoong,  ahnind  dush  kahween  oogedabwatunsenah- 
wah. 

25  Uhpe  papukkaun  uhyenanduhmoowaud,  kemahjah- 
wug,  uhpe  owh  Paul  kahekedood  pazhik  ekedoowin,  Ke- 
menoo-kekedoo  owh  Keche-Oojechaug  emuh  oodooning 
owh  Esaias  aunwahjega-wenene  keguhnoonaud  koose- 
minahbuneen. 

26  O0-00  keekedood,  Ezhaun  oogoo  ahnishenahbag, 
00-00  dush  ekedoon,  Emuh  noonduhmoowining  kenoon- 
dahgam,  kah  dush  kegahnesittootunseem  ;  kuhya  emuh 
enahbing  kegahenahbeem,  kah  dush  kegahwahbeseem  : 

27  Oogoo  muh  ahnishenahbag  oodaewaun  kechewe- 
nenoomahgudenewun,  kuhya  kuhkebeshawug  emuh  ootuh- 

wuggahwaung,  kuhya  oogekebahquahahnahwah  ooshkin- 
zhegoowaun,  chewahbesigwah  emuh  ooshkinzhegoowaung 
kuhya  chenoonduhsigwah  emuh  ootahwuggahwaung,  kuhya 
chenesittootunsigwah  emuh  oodaewaung,  chegeaunj ei’nd- 
wahpun,  neen  dush  chenoojemoougwahpun. 

28  Kekanduhmoog  dush,  chepuggedenuhmoowindwah 
egewh  mayuggezejig  oobemahjeewawin  owh  Kesha-Muhne- 
doo,  wenuhwah  dush  oogahbezindahnahwah. 

29  Uhpe  dush  00-00  kahekedood,  kemahjahwug  egewh 
Jewyug,  kekeche-guhguhnoonindewaud  dush. 

30  Nezhoo-kekenoonoowinun  Paul  oogeahbeetaun  pa- 
zhik  wahkahegun  kahahtahwungad,  oogepeendeguhnaun 
dush  kuhkenuh  enewh  paundegahgoojin. 

31  Kedebahdoodung  oodoogemahwewin  owh  Kesha- 
Muhnedoo,  kekenooahmahgad  oodezhetwahwinun  owh 
Tabaningad  Jesus  Christ,  kah  kuhnuhga  keshahgwane- 
moose,  kah  kuhya  ahweyah  enenewun  oogekenahahmah- 
gooseen. 

A  U  L,  oobuhmeetahgunemun  owh  Jesus  Christ* 


X  kahnundoomind  cheapostleewid,  kahpukkakahbuh- 
we'ind  chepahbahdebahdoodung  oominwahjemoowin  owh 
Kesha-Muhnedoo, 

2  (Me  ewh  kezhah  kahwahweendahmahgad  emuh  oonje 
oodoonening  oodaunwahchega-wenenemun  emuh  keche- 
twah  oozhebeegawining,) 

3  Keenahjemaud  enewh  oogwissun  Jesus  Christun  Ta- 
banemenung,  kahoondahdezid  emuh  oominekauning  owh 
David  emuh  ooweyowing ; 

4  Keenahjemind  dush  cheoogwissemegood  enewh  Ke- 
sha-Muhnedoon  emuh  mushkahwezewining,  kahezheah- 
yahnid  Kache-peenezenejin  oojechaugwun,  uhpe  kahahbeje- 
baud  oonje  neboowining  : 

5  Me  suh  owh  kahoonjemeenegooyaung  ewh  shahwan- 
jegawine-weedookahgoowin  kuhya  apostle-ahnookeewin, 
kuhkenuh  ahnooj  azheweenzoojig  ahnishenahbag  cheoon- 
je-pahbahmetuhmoowaud  ewh  dabwayanduhmoowin  oo- 
dezhenekahzoowin  oonje: 

6  Mahmahwe  kuhya  kenuhwah  kahnundoomenag  owh 
Jesus  Christ  : 

7  Oomahjebeahmahwaun  kuhkenuh  emuh  Romeing 
ayahnejin,  enewh  suhyahgeahjin  Kesha-Muhnedoo,  kah- 
nundoomahjin  chepeenezenid  :  Shahwandahgoozewin  kuh¬ 
ya  pezaunewawin  kegahahyahnahwah  oonje  Kesha-Muh¬ 
nedoo  Koosenaun,  kuhya  Tabanemenung  Jesus  Christ. 

8  Netum,  Nemahmooyahwahmah  owh  Nekesha  Muh- 
nedoom  oonje  Jesus  Christ  ewh  kenuhwah  kuhkenuh, 
kedabwayanduhmoowinewah  wahweenj  egahdag  mezewa 
uhkeeng. 

9  Nekekanemik  muh  Kesha-Muhnedoo,  owh  bamee- 
tuhwug  emuh  ninjechaugoong  meekinduhmaun  ewh  oo- 
minwahjemoowinene  enewh  oogwissun,  wekah  poonetoo- 
sewaun  wahweenduhmaun  kedoonoozoowinewah  uhpe 
anuhmeahyaunin ; 

10  Nundoodahmaun,  kishpin  menoo-bahbahmahdeze- 
waunan  gaguhpe  ananemegwan  Kesha-Muhnedoo  cheoodis- 
sinuhgoog. 

*  II  Nekeche-nunduhwandum  gooshah  chewahbuhmenuh- 
goog,  cheoonje-meenenuhgoog  oojechaugoowine-meegewa- 
win,  cheoonjesoongekahbahweegooyag ; 

12  Me  ewh,  cheoonjemenoodaashkahgooyaun  mahmah- 
we  kedabwayanduhmoowinenaun  kenuhwah  kuhya  neen. 

13  Kahween,  nindenanduhse  chekekanduhsewag,  ne- 
jekewaedoog,  ewh  nuhningim  ahnoo  keenanduhmaun  che- 
penaunzekoonenuhgoog,  (ningeoondummeegoo  nahnauzh 
noongoom)  cheahyahmaun  gagoo  menewin  kenuhwah 
anduhzhe-ahyahyag,  debishkoo  anduhzheahyahwaud  ah- 
nind  mayuggezejig. 

14  Nemuzzenuhahmoowaug  muh  egewh  Greekug,  kuh¬ 
ya  egewh  buhgwuj-ahnishenahbag ;  egewh  nabwahkahjig, 
kuhya  egewh  nabwahkahsigoog. 

15  Menik  dush  kushketooyaun,  nekeezheetah  chewah- 
weenduhmoonenuhgoog  kenuhwah  kuhya  emuh  Romeing 
ayahyag  ewh  minwahjemoowin. 

16  Kah  muh  nindahguj j  etunseen  ewh  oominwahjemoo- 
win  owh  Christ :  me  muh^ewh  ahyahwunenig  oomushkah- 
wezewin  owh  Kesha-Muhnedoo  cheoonjebemahjeindwah 
kuhkenuh  egewh  duhyabwayandungig  ;  netum  owh  Jew, 
menuhwah  dush  owh  Greek. 

17  Me  muh  emuh  wahweenjegahdag  ooquuhyuk-ezhe- 
wabezeewawin  owh  Kesha-Muhnedoo  emuh  dabwayanduh- 
moowining  wanjeemahguk,  dabwayanduhmoowining  an- 
uhkukkayah,  debishkoo  azhebeegahdag,  Owh  quuhyuk- 
wahdezid  dabwayanduhmoowining  tahoonjebemahdeze. 

18  Oonishkahdezewin  muh  owh  Kesha-Muhnedoo  wah» 
weenjegahda  ewede  keche-kezhegoong  oonje  azhenishkan- 
dung  kuhkenuh  anegookwahnig  oomujje-ezhewabezewine- 
wah  egewh  enenewug  kabishkungig  ewh  dabwawin  emuh 
mujjeezhewabezewining ; 

19  Ewh  suh  oodezhetwahwin  owh  Kesha-Muhnedoo 
menik  enandahgwuk  chekekanduhming  kemezheshuhwesin 

emuh  ooweyowewaung ;  Kesha-Muhnedoon  muh  ooge- 
wahbunduhegoowaun. 

20  Puggukkanjegahdanewun  suh  enewh  wuhyahbuh- 
menahgwussenoonenigin  ooduhyeemun  akoo-oozhechegah- 
dag  uhkee,  enewh  wazhechegahdagin  wanjekekanjegahdanig 
ookahgega-mushkahwezewin  kuhya  oo-Kesha-Muhnedoo- 
wandahgoozewin ;  kah  dush  gagoo  oodahyaunsenahwah 
kaekedoowaud  : 

21  Ahnoo  muh  kekekanemahwaud  enewh  Kesha-Muh¬ 
nedoon,  kahween  Kesha  Muhnedoong  oogeezhepeshegan- 
dahgooahsewahwaun,  kah  kuhya  oogemegwachewanemah- 
sewaun ;  kekuhkebahdezewug  dush  emuh  oodenanduh- 
moowinewaung,  kuhya  ookukkebahje-oodaewaun  kekushke- 
tebekuddenewun. 

22  Nebwahkahwaninedezoowaud,  kekukkebahdezewug, 

23  Oogeaunjetoonahwah  dush  oopeshegandahgooze- 
win  owh  wekah  kabahnahdezesig  Kesha-Muhnedoo  emuh 
oodezhenahgoozewining  owh  natuh-bahnahdezid  enene, 
kuhya  penasheyug,  kuhya  nah woo-kahdaj ig  ahwaseyug, 
kuhya  pamoodajig. 

24  Mesuh  Kesha-Muhnedoo  kahoonjepuggedenuhmoo- 
waud  cheweenezenid  azhemujje-nunduhwandumoomahgud- 
enig  tebenuhwa  oodaewaun,  muhyahnahduk  chedooduh- 
moowaud  tebenuhwa  weyowewaun  weejindewaud  : 

25  Keezheaunjetoowaud  oodabwawin  owh  Kesha-Muh¬ 
nedoo  emuh  kuhkenuhwishkewining,  ahwahshema  keah- 
nuhmeatuhwahwaud  dush  kuhya  kebuhmeetahwahwaud 
enewh  kahoozheemindjin  dush  ween  enewh  kahoozhee- 
wanejin,  owh  kahyahgega-shahwandahgoozid.  Amen. 

26  Mesuh  Kesha-Muhnedoo  kahoonjepuggedenuhmoo- 
waud  chemujje-nunduhwanduhmenid  :  Pooch  kuhya  00- 
dequamewaun  oogekunj etoonahwah  oodenahbuttezewine- 
wah,  puhkaun  cheahbujje'indwah  ewh  anandahgwussenook : 

27  Kuhya  dush  egewh  enenewug  kepoonetoowaud  00- 
denahbuttezewinewah  egewh  equawug,  kemujje-nundah- 
wanindewug  ;  enenewug  kemujjeahnookeetahwahwaud 
enewh  weeje-enenemewaun,  quuhyuk  keoodahpenuhmoo- 
waud  tebahahmahgoowin,  oopukkatahwinewah  oonje. 

28  Kah  dush  keminwanduhsewug  cheguhnuhwanemah- 
waud  enewh  Kesha-Muhnedoon  emuh  ookekanj egawine- 
waung,  Kesha-Muhnedoo  oogepuggedenahmoowaun  che- 

kuhkebahdanduhmenid,  chedooduhmenid  enewh  uhyeeen 
wanesheshinsenoogin  ; 

29  Kemooshkenashkahgoowaud  kuhkenuh  mujje-ezhe- 
wabezewin,  pezhigwahdezewin,  kuhkebahdezewin,  shoobe- 
egoowin,  mujjedoodahdewin  ;  kemooshkenashkahgoowaud 
keshahwanjegashkewin,  nesedewin,  kekaundewin,  wuhyazh- 
ingawin,  kuhya  kuhkuhyanezewin ;  kuhyaushkunuzzoojig, 

30  Keemooj  maje-duhzhingashkejig,  shaunganemahjig 
Kesha-Muhnedoon,  shaungandahgoozejig,  kachetwahwan- 
emoojig,  kachetwahwe-kezhwashkejig,  egewh  nandoonalin- 
gig  mujje-uhyeeweesh,  bazindahwahsigoog  ooneegeegoo- 
waun, 

31  Nasettootunsigoog  gagoo,  pahgoobetoojig  oowah- 
weendahmahgawinewah,  sahyahgeedesigoog,  natuhpoon- 
anindesigoog,  natuh-shahwanjegasigoog  : 

32  Oogoo  kakandungig  ootebahkoonegawin  owh  Kesha- 
Muhnedoo,  egewh  mahkindungig  oonoo  uhyeeen  enandah- 
goozewug  cheneboowaud,  kahween  atuh  ezhechegasewug 
oonoo,  oominwanemahwaun  suh  kuhya  enewh  andoodum- 
menejin  oonoo. 

CHAP.  II. 

KAHWEEN  gagoo  kedahyaunseen  kuhnoodahmah- 
zoowin,  Oh  enene,  ahwagwan  ahyahwewunan  tabah- 
koonegayun :  ewh  muh  wanjetebahkoonud  bakahnezid, 
kenahneboondaun  suh  goo  tebenuhua  keyow,  keen  muh 
tabahkoonegayun  nahsaub  kedezhechega. 

2  Nequuhyukwandahmin  suh  ewh  dabwamahgudenig 
ootebahkoonegawin  Kesha-Muhnedoo  azhetebahkoonaud 
enewh  azhecheganejin  oonoo  uhyeeen.  * 

3  Kedenandum  nuh,  Oh  enene,  tabahkoonudwah  egewh 
andoodungig  oonoo,  keen  dush  nahsaub  dooduhmun,  ke- 
gahoozhindaun  ootebahkoonegawin  owh  Kesha-Muhnedoo? 

4  Gamuh  kebahpenoodaun  nuh  bahyahtuhenudenig  00- 
kesha-wahdezewin  kuhya  oominwahdanduhmoowin  kuhya 
oozebishkahje-kedahzoowin  owh  Kesha-Muhnedoo  ;  kekan- 
duhsewun  ewh  ooshahwanj  egawin  Kesha-Muhnedoo  ezhe- 
wenegooyun  emuh  aunwanindezoowining  ? 

5  Oonje  ewh  mushkahwuk  kuhya  aunwanindezoomah- 
gussenook  keda  kemahwunjetuhmahzoon  ewh  nishkahde- 
zewin  emuh  nishkahdezewine-kezheguk  kuhya  chewah 

weenjegahdanig  ooquuhyukoo-tebahkoonegawin  owh  Ke- 
sha-Muhnedoo  ; 

6  Mesuh  owh  katebahahmahwaud  kuhkenuh  enewh 
enenewun  debishkoo  anandahgwudenig  oodezhechegawine- 
wah : 

7  Enewh  ahyaunwahjenejin  mekinduhmenid  menoo- 
ezhewabezewin  nunduhwanduhmenid  peshegandahgooze- 
win  kuhya  kechetwahwezewin  kuhya  kahgega-bemahde- 
zewin,  oogahmeenaun  kahgega-bemahdezewin  : 

8  Enewh  dush  kagaunzetumenejin,  pwahyah-dabwatuh- 
menejin  ewh  dabwawin,  duhyabwatuhmenid  dush  ween 
ewh  muj j  e-ezhewabezewin,  oogahmeenaun  wesuggandah- 
goozewin  kuhya  nishkahdezewin. 

9  Koodugganduhmoowin  kuhya  kushkanduhmoowin, 
kuhkenuh  emuh  oojechaugoowaung  egewh  enenewug 
mahkindungig  muj  j  e-uhyeweesh,  netum  owh  Jew,  menuh- 
wah  kuhya  owh  mayuggezid  ; 

10  Ewh  dush  ween  peshegandahgoozewin,  kuhya  ke¬ 
chetwahwezewin,  kuhya  pezaunewawin  oogahmeenaun  kuh¬ 
kenuh  enewh  enenewun  mahkinduhmenejin  ewh  waneshe- 
shing  netum  enewh  Jewyun,  menuhwah  enewh  mayug- 
gezenejin. 

1 1  Kah  muh  pekinoong  oodenanemahseen  owh  Kesha- 
Muhnedoo  enewh  bamahdezejin. 

12  Menik  muh  kahmujje-ezhechegajig  ahyaunsigwah 
ewh  tebahkoonegawin,  ahyaunsigwah  ewh  tebahkoonega- 
win  tahezhebahnahdezewug :  kuhya  dush  menik  kahmuj- 
jeezhechegajig  emuh  tebahkoonega wining,  tebahkoonega- 
wining  tahezhetebahkoonahwug ; 

13  (Kah  muh  egewh  nwaundungig  ewh  tebahkoonega¬ 
win  quuhyuk-ezhewabezesewug  emuh  anahsuhmuhbid  owh 
Kesha-Muhnedoo,  egewh  dush  atuh  mahkindungig  ewh 
tebahkoonegawin  tahquuhyuk-ezhewabezeahwug. 

14  Uhpe  dush  mayuggezejig,  ayaunsigoog  ewh  tebah¬ 
koonegawin,  wenuhwah  tebenuhwa  oodenahdezewinewaung 
oonje-dooduhmoowaud  enewh  uhyeeen  wazhebeegahdagin 
emuh  tebahkoonegawining,  oogoo,  ahnoo  ahyaunsigwah 
ewh  tebahkoonegawin  oodahyahnahwah  peenjenah  tebe¬ 
nuhwa  ootebahkoonegawinewaun  : 

1 5  Wahbunduhewawaud  tebahkoonegawine-ahnookee- 
win  wazhebeegahdanig  emuh  oodaewaung,  mahmahwe 
tebahjemoomahgudenig  ookekandezoowinewah,  kuhya  00- 

nahnahgahdahwanduhmoowinewah  bakish  minwanduh- 
moomahgudenigin  gamuh  ahgoonwayanduhmoomahgude- 
nigin ;) 

1 6  Ewh  uhpe  kezheguk  owh  Kesha-Muhnedoo  katebah- 
koondung  ookemoodezewinewah  egewh  enenewug  oonje 
owh  Jesus  Christ,  debishkoo  akedoomahguk  neminwahje- 
moowin. 

1 7  Benuh,  keen  Jew  agooyun,  kuhya  apanemooyun 
ewh  tebahkoonegawin,  kuhya  kachetwahwanindezooyun 
Kesha-Munnedoo  oonje, 

1 8  Kuhya  kakanduhmun  oodenanduhmoowin,  kuhya 
kashketooyun  chewuhwanahbunduhmun  enewh  waneshe- 
shingin,  kuhya  ezhekekenooahmahgooyun  emuh  oonje  te- 
bahkoonegawining ; 

19  Kuhya  enanindezooyun  chenetah-sahgahbegenud- 
wah  egewh  emuh  magwa  puhsuhgishtibik  ayahjig. 

20  N etah-kuhgekemud wall  egewh  kakebahdezejig,  ne- 
tah-kekenooahmahwudwah  egewh  ahbenoojeeyug,  ayahyun 
ewh  nebwahkahwandahgoozewin  kuhya  dabwawin  emuh 
tebahkoonegawining. 

21  Keen  dush  kakenooahmahwud  pakahnezid,  kah  nuh 
ween  kekekenooahmahdezoose  ?  keen  azhekuhgequayun 
enene  chekeemoodesig,  kekeemood  nuh  ? 

22  Keen  akedooyun  chepezhigwahdezesig  owh  enene, 
kepezhigwahdiz  nuh  ?  keen  kagwahnesugganemudwah 
egewh  muzzeneneeg,  kekemoodenun  nuh  enewh  uhyeeen 
debandahgwukin  emuh  oowegewaumewaung  egewh  muzze- 
nenug  ? 

23  Keen  mamikwahnedezooyun  tebahkoonegawin  ke- 
doonje  pahpenoodahwah  nuh  Kesha-Muhnedoo  ewh  bah- 
nahjetooyun  tebahkoonegawin  ? 

24  Oodezhenekahzoowin  suh  owh  Kesha-Muhnedoo 
muj j e-duhzhinchegahdane  emuh  anduhzhe-ahyahnid  ma- 
yuggezenejin  kenuhwah  oonje,  debishkoo  azhebeegahdag. 

25  Ewh  muh  kekenoowahje-kishkezhegahzoowin  nin- 
good  enahbuttud,  kishpin  guhnuhwanduhmun  ewh  tebah¬ 
koonegawin  :  kishpin  dush  bahnahjetooyun  ewh  tebahkoo¬ 
negawin,  kah  ningood  enahbuttussenoon  kekekenoowahje- 
kishkezhegahzoowin. 

26  Kishpin  dush  owh  kakenoowahje-kishkezhegahzoo- 
sig  guhnuhwandung  ewh  tebahkoonegawine-kuhgequawinun 

ahnoo  goo  kekenoowahje-kishkezhegahzoosig,  kah  nuh 
ween  kekekenoowahj  e  -  kishkezhegahzoo  tahuhy  enane- 
mahse  ? 

27  Kuhya  owh  kakenoowahje-kishkezhegahzoosig,  kish- 
pin  guhnuhwandung  ewh  tebahkoonegawin  kegahtebah- 
koonik  keen,  ahnoo  goo  kekenoowahj  e-kishkezhegahzoo- 
yun  kuhya  ayahyun  ewh  oozhebeegun,  banahjetooyun  ewh 
tebahkoonegawin. 

28  Kah  muh  kagate  Jew  ahwese  owh  ahgwahjuhyeee 
Jewewid  ;  kah  kuhya  kekenoowahj  e-kishkezhegahzoowin 
ahwunsenoon  ewh  ahgwahjuhyeee  atag  emuh  weyause- 
maung  ; 

29  Jew  suh  ahwe  owh,  peenjenuh  Jewewid,  kuhya  keke¬ 
noowahj  e-kishkezhegahzoowin  ewh  atag  emuh  oodaemaung, 
kuhya  oojechaugoomaung,  kah  ween  oozhebeeguning,  man- 
wanemeegoosig  enewh  enenewun,  manwanemegood  atuh 
enewh  Kesha-Muhnedoon. 


CHAP.  III. 


HNEEN  dush  wandezid  owh  Jew?  ahneen  dush  an- 


ahbuttuk  ewh  kekenoowahj  e-kishkezhegahzoowin  ? 

2  Nebewah  mezewa  gagoo  :  mamwach,  ewh  puhgede- 
nuhmoowindwah  oodekedoowinun  owh  Kesha-Muhnedoo. 

3  Ahneezh  dush  kishpin  ahnind  dabwayanduhsigwah  ? 
wenuhwah  nuh  dabwayanduhsigwah  tahoon j e-bahnahdud- 
ene  oodabwawin  owh  Kesha-Muhnedoo  ? 

4  Kahween  bahpish  tahezhewabussenoon :  kagate  tah- 
dabwa  owh  Kesha-Muhnedoo,  ahnooween  goo  kuhkenuh- 
wishkewaud  kuhkenuh  egewh  enenewug ;  debishkoo  azhe- 
beegahdag,  Cheoonj e-quuhy ukwandahgoozey un  emuh  kede- 
kedoowining,  kuhya  chepuhkinahgayun  uhpe  tabahkoone- 
gooyunin. 

5  Kishpin  kemuj j e-ezhewabezewinen aun  oonj e-quuhy uk- 
wandahgwudenig  quuhyuk  oodezhewabezewin  owh  Kesha- 
Muhnedoo,  ahneen  kaekedooyung  ?  Mujje-ezhewabeze  nuh 
Kesha-Muhnedeo  ahyahzhittahwahewajin  ?  (Eneneeng  nin- 
dezhekekid.) 

6  Kahween  bahpish  tahezhewabussenoon  :  kishpin  muh 
azhewabukebun,  ahneen  Kesha-Muhnedoo  kageezhetebah- 
koonung  ewh  uhkee  ? 

7  Kishpin  dush  nahwuj  bahtuhenudenig  oodabwawin 
owh  Kesha-Muhnedoo  oonje  ewh  nekuhkenuhwishkewin 

ween  cheeonj e-peshegandahgoozid,  ahneeshwin  kayahbe 
ezhetebahkoonegooyaun  debishkoo  maje-ezhewabezid  ? 

8  Kah  nuh  ahwahshema  kedahekedoosemin,  (debishkoo 
egewh  maje-duzzhemenungoog  enenungwah,  ewh  ekedoo- 
yung,)  Mahnoo  kedahmujje-ezhechegamin  cheoonje-tuh- 
gwishenoomahguk  wanisheshing  ?  oogoo  quuhyuk  nahne- 
boornahwug. 

9  Ahneen  dush  ?  nahwuj  nuh  kenuhwind  kedahpeetan- 
dahgoozemin  wenuhwah  dush  ween  ?  Kah  bah  bahpish  : 
ahzhuh  muh  kegewahbundahewamin,  ewh  kuhkenuh  Jew- 
yug  kuhya  mayuggezejig  mujje-ezhewabezewaud  ; 

10  Debishkoo  azhebeegahdag,  Kahween  ahweyah  quuh- 
yuk-ezhewabezese,  kah  kuhnuhga  pazhik  : 

1 1  Kahween  ahweyah  nesittootunse,  kahween  ahweyah 
oonunduhwanemahseen  Kesha-Muhnedoon. 

12  Kuhkenuh  kepuhkatahwug,  kah  kuhnuhga  ningood 
enahbudezesewug ;  kahween  ahweyah  menoo-ezhechegase, 
kah,  kuhnuhga  pazhik. 

1 3  Oogoondahgunewah  debishkoo  chebaguhmig  bah- 
yahkissingin  enandahgwudene ;  oodanuhnewewaun  oodah- 
yoonahwaun  chewuhyazhingawaud  ;  oomujj e-mushkeke- 
mewah  egewh  muj j e-kenabigoog  emuh  ahnahmedoon  ah- 
tane  : 

14  Oodoonewaun  mooshkenanewun  ewh  mujje-keke- 
doowin  kuhya  kekaungawin  : 

1 5  Oosittahwaun  kezhekahmahgudenewun  chesegwa- 
benuhmoowaud  misque  : 

16  Bahnahdezewin  kuhya  ketemahgezewin  duhgoomah- 
gudenewun  emuh  oomeekunahwaung  : 

1 7  Kah  dush  oogekekanduhsenahwah  ewh  pezaunewa- 
wine  meekun : 

18  Kah  kuhnuhga  ookoosahsewaun  enewh  Kesha-Muh¬ 
nedoon. 

19  Nekekandahmin  gooshah  nuhmunj  akedoomahgud- 
oogwan  ewh  tebahkoonegawin,  ewh  oodegoonahwah  egewh 
dabandahgoozejig  emuh  tebahkoonegawining :  kuhkenuh 
enewh  oodoonemaunun  chekebahkoosinenig,  chekekandah- 
goozewaud  mujje-ezhewabezewaud  dush  kuhkenuh  ayahjig 
oomah  uhkeeng  emuh  anahsuhmuhbid  Kesha-Muhnedoo. 

20  Benuh  dush  tebahkoonegawine-ezhechegawinun  kah¬ 
ween  ahweyah  wahyahsewid  tahoonje-quuhyuk-ezhewabe- 
zeahse  emuh  anahsuhmuhbid  Kesha-Muhnedoo  ;  tebahkoo- 

negawining  muh  wanj  e-keka n d ah g wuk  muj j e-ezhewabe- 
zewin. 

21  Pecheenug  dush  wahbunjegahda  ooquuhyuk-ezhe¬ 
wabezeewawin  owh  Kesha-Muhnedoo,  wanjeemahgussenook 
emuh  tebahkoonegawining,  ewh  dabahjinjegahdag  emuh 
tebahkoonega wining  kuhya  emuh  aunwahjegawining  ; 

22  Mesuh  ewh  ooquuhyuk-ezhewabezeewawin  owh  Ke¬ 
sha-Muhnedoo,  dabwayanduhmoowining  wanj  eemahguk 
azhe-quuhyuk  ezhewabezeindwah  kuhkenuh  egewh  duhya- 
bwayanemahjig  enewh  Jesus  Christun  :  kah  muh  pekinoong 
enanemahsewug : 

23  Kuhkenuh  muh  kemujje-ezhechegawug  kuhya  ke- 
noondasawug  emuh  oopeshegandahgoozewining  owh  Ke¬ 
sha-Muhnedoo  ; 

24  Wanepuzh  quuhyuk  ezhewabezeindwah  ooshahwan- 
jegawin  oonje  ketebahahmahgad  owh  Christ  Jesus : 

25  Mesuh  enewh  kezhah  kahahnoonahjin  Kesha-Muh- 
nedoo  chebemahjeewanid  oonje  dabwayanduhmoowind 
oomisqueem,  chemezheshuh-wahbunjegahdanig  ooquuhyuk- 
ezhewabezeewawin  cheoonje-kahbekahegahdagkuhyet  muj- 
j eezhewabezewinun,  oonj e  ewh  oominwahdanduhmoowin 
owh  Kesha-Muhnedoo  ; 

26  Cheoonjewahbunjegahdanig,  noongoom  ooquuhyuk- 
ezhewabezeewawin  :  cheoonje-quuhyuk  ezhewabezid,  kuhya 
chequuhyuk-ezhewabezeaud  enewh  duhyabwayanemahnejin 
enewh  Jesusun. 

27  Ahneende  dush  muhmequahzoowin  ?  Wabenegahda 
suh.  Wagoonan  ewh  tebahkoonegawin  wanje-wabenegah- 
dag  ?  ahnookeewine  tebahkoonegawining  nuh  ?  Kahween  : 
dabwayanduhmoowine-tebahkoonegawining  atuh. 

28  Me  dush  wanj eekedooy ung,  owh  enene  quuhyuk- 
ezhewabeze’ind  oonje  ewh  dabwayanduhmoowin  ahyahsig 
enewh  tebahkoonegawine  ahnookewinun. 

29  Me  nuh  atuh  enewh  Jewyun  waKesha-Muhnedooin- 
egoojin  ?  kahween  nuh  kuhya  enewh  Mayuggezenejin  ? 
Menungakah,  Mayuggezenejin  kuhya  wenuhwah  : 

30  Pazhegoo  suh  owh  Kesha-Muhnedoo,  kaquuhyuk- 
ezliewabezeaud  enewh  kakenoowahje-kishkezhegahzoonejin 
oonje  ewh  dabwayanduhmoowin,  kuhya  enewh  pwahyah- 
kekenoowahje-kis  kezhegahzoonejin  oonje  ewh  dabwayan¬ 
duhmoowin. 

31  N ebahnahj etoomin  nuh  ewh  tebahkoonegawin  oonje 
ewh  dabwayanduhmoowin  ?  Kah  bahpish  :  ninduhyeenje- 
setoomin  suh  ewh  tebahkoonegawin. 

CHAP.  IV. 

WAGOONAN  dush  kaekedooyung  owh  koosenaun 
Abraham  kemekung  anandahgwuk  weyahsemah  ? 
2  Kishpin  Abraham  emuh  ahnookewining  kequuhyuk- 
ezhewabezei'nd,  oodahyaun  suh  gagoo  kaoonje-mahmik- 
wahzoopun ;  kahween  emuh  ahahsuhmuhbid  owh  Kesha- 
Muhnedoo. 

3  Ahneen  muh  akedoomahguk  ewh  kechetwah-oozhe- 
beegawin :  Abraham  oogedabwatuhwaun  enewh  Kesha- 
Muhnedoon,  me  dush  00-00  kahoonj eenuhgemind  ewh  ke- 
quuhyuk-ezhewabezid. 

4  Owh  muh  anookeed  kahween  shahwanemah  ename- 
mahse  gagoo  mahnindjin,  tebahahmahwah,  enugemah. 

5  Owh  dush  anookesig,  dabwayanemaud  atuh  enewh 
quuhy  uk-ezhewabezeahnej  in  enewh  maj  e-ezhewabezenej in, 
mesuh  owh,  quuhyuk-ezliewabeze  kaenugemind  00 dabwa¬ 
yanduhmoowin  oonje. 

6  Debishkoo  owh  David  wuhyahweendung  ewh  ooshah- 
wandahgoozewin  owh  enene  quuhyuk-ezliewabeze  kaenuge- 
megood  enewh  Kesha-Muhnedoon  ahnoo  ayahsig  ahnookee- 
winun, 

7  O0-00  keekedood,  Shahwandahgoozewug  egewh  kah- 
wabenuhmoowindjig  oomuj  j  eezhewabezewin  ewah,  kuhya 
oobahtahzewinewah  kahahgwunuhegahdanig. 

8  Shahwandahgooze  suh  owh  enene,  muj j e-ezhe wabez e, 
kaenanenemegoosig  enewh  Kesha-Muhnedoon. 

9  Maunduh  shahwandahgoozewin  oodoodissegoonah- 
wah  nuh  atuh  egewh  kakenoowahj  e-kishkezhegahzooj ig, 
.gamuh  kuhya  egewh  pwahyah-kekenoowahj e-kishkezhegah¬ 
zooj  ig?  kedekedoomin  muh  ewh  dabwayanduhmoowin 
keahginduhmoowah  owh  Abraham  debishkoo  quuhyuk- 
ezhewabezewin. 

10  Ahneen  dush  kahezheahginduhmahwind  ?  uhpekah- 
kenoowahje-kishkezhegahzood  ?  gamuh  pwah-kekenoowah- 
j e-kishkezhegahzood  ?  Kah  suh  ween  emuh  kekenoowahje- 
kishkezhegahzoo wining,  pwah-kekenoowahj e-kishkezhegah¬ 
zood  suh  goo. 

11  Gogeoodahpenaun  dush  ewh  kekenoowahje-kishke- 
zhegahzoowin,  chekekenoowahduk  ewh  quuhyuk-ezhewa- 
bezewin  kahoonj eemahguk  emuh  dabwayanduhmoowining 
keahyaud  pwah  muhshe  kekenoowahje-kishkezhegahzood  : 
cheooyoosemegood  kuhkenuh  enewh  duhyabwayanduhme- 
nej in,  mesuh wah  goo  pwah-kekenoowahj e-kishkezhegah- 
zoomenid ;  kuhya  wenuhwah  cheenuhginduhmoowindwah 
ewh  quuhyuk-ezhewabezewin  : 

12  Kuhya  cheboyoosemegood  enewh  kakenoowahje- 
kishkezhegahzoonejin,  kahween  atuh  enewh  kakenoowahje- 
kishkezhegahzoonejin,  kuhya  oonoo  bamoosanejin  emuh 
oodabwayanduhmoowining  koosenaun  Abraham,  kahezhe- 
dabwayandung  pwah  muhshe  kekenoowahje-kishkezhegah¬ 
zood. 

13  Ewh  muh  wahweenduhmahgawin,  chedebandung 
uhkee,  kahween  owh  Abraham,  gamuh  oonejahnesun 
emuh  tebahkoonegawining  keoonjesinsenene,  emuh  suh 
atuh  dabwayanduhmoowine-quuhyuk-ezhewabezewining. . 

14  Kishpin  dush  egewh  tebahkoonegawining  dabandah- 
goozejig  debandahsoowaud,  kah  ningood  tahenahbuttusse- 
noon  ewh  dabwayanduhmoowin,  kah  kuhya  tahahnooke- 
mahgussenoon  ewh  wahweendahmahgawin  : 

1 5  Chenishkanemegooyung  mahween  enuhnookemah- 
gud  ewh  tebahkoonegawin  :  emuh  ayahsenook  ewh  tebah- 
koonegawin  kahween  ahyahsenoon  ewh  bahtahzewin. 

16  Medush  dabwayanduhmoowining  wandahduk,  wane- 
puzh  shahwanemegooyung  oonje  ;  cheoonje-debanduhmoo- 
waud  ewh  wahweendahmahgawin  kuhkenuh  egewh  wane- 
jahnesemindjig  ;  kahween  atuh  goo  egewh  kahoonejahnese- 
mindjig  emuh  oonje  tebahkoonegawining,  egewh  suh  goo 
kuhya  wanejahnesemindjig  oonje  oodabwayanduhmoowin¬ 
ing  owh  Abraham  ;  owh  kuhkenuh  wayoosemung, 

17  (Debishkoo  azhebeegahdag,  Kegeezhein  cheooyoose- 
mikwah  nebewah  papuhkaun  azheweenzoojig  ahnishenah- 
bag,)  emuh  anahsuhmenid  enewh  kahdabwayanemahjin, 
mesuh  enewh  Kesha-Muhnedoon,  owh  nayaub  bamahde- 
zeaud  enewh  naboonejin,  kuhya  nandoodung  enewh  uhyeeen 
ayahsenigoon  debishkoo  goo  ayahnegebuneen. 

18  Owh  ahnoo  goo  kewahbunduhsig  ahpanemoowin, 
kahdabwayandung  ewh  apanemoowin  e-ewh  cheooyopse- 
megood  nebewah  papukkaun  azheweenzoonejin  ahnishe- 

nahban,  debishkoo  ewh  kahekedoongebun,  Mesuh  kemene- 
kaun  kaezhewabuk. 

19  Kah  dush  ween  kepajewese  emuh  dabwayanduh- 
moowining,  kah  dush  oogenahnahgahdahwanduhse  tebe- 
nuhwa  weyow  ahzheneboomahgudenig  uhpe  kahningoo- 
dwauk-duhsoo-pepoon-uhgezid,  kuh  kuhya  kahezhe-neboo- 
mahgudenig  Sarah  oonegeahwahsoowin  : 

20  Kahween  oogeahgoonwatunse  ewh  Kesha-Muhnedoo 
oowahweendahmahgawin  chepwah  -  dabwayanduhmoowin- 
ing,  kesoongedaa  dush  emuh  dabwayanduhmoowining  ke- 
peshegandahgoozeaud  enewh  Kesha-Muhnedoon  ; 

21  Quuhyuk  kekandung,  ewh  kah wahween du ng  owh 
Kesha-Muhnedoo,  ookushketoon  cheezhechegad. 

22  Mesuh  kahoonje-enugginduhmoowind  ewh  quuhyuk- 
ezhewabezewin. 

23  Kahween  gooshah  ween  atuh  keoonje-oozhebeegah- 
dasenoon,  cheenuhginduhmoowind  ; 

24  Kuhya  kenuhwind  oonje,  kaenuhginduhmahgooyung, 
kishpin  dabwayanemung  owh  kahahbejebahaud  enewh 
Tabanemenung  Jesus  oonje  neboowining  ; 

25  Owh  kahpuggedenind  kemujje-ezhewabezewinenah- 
nin  oonje,  kuhya  kahahpejebahind  kequuhyuk-ezhewabe- 
zeegoowinenahnin  oonje. 

CHAP.  V. 

MESUH  dush  quuhyuk-ezhewabezeegoozeyung  oonje 
ewh  dabwayanduhmoowin,  kepoonanemegoonaun 
owh  Kesha-Muhnedoo  oonje  owh  Tabanemenung  Jesus 
Christ : 

2  Mesuh  wah-owh  wanjepuhgedenuhmahgooyung  da¬ 
bwayanduhmoowin  oonje  chepeendegayung  emuh  shah wan- 
dahgoozewining  anduhzhe-nebahweyung ;  kuhya  wanje- 
moojezetuhmung  ewh  apanemoowin  apanemooyung  oope- 
shegandahgoozewin  owh  Kesha-Muhnedoo. 

3  Kahween  atuh  00-00,  nemoojegezetahnahpin  gooshah 
ewh  kooduggetoowinun  :  kekanduhmung  kootuggetoowin 
ahnookeemahguk  cheminwahdanduhmung ; 

4  Kuhya  minwahdanduhmoowin  ahnookeemahgud  che- 
nugguhdanduhmung ;  kuhya  nuhguddanduhmoowin  ah¬ 
nookeemahgud  cheahpanemooyung  : 

5  Kahween  kedahgujjeegoosenaun  ewh  ahpanemoowin  ; 
oosahgeewawin  muh  owh  Kesha-Muhnedoo  keseegenuh- 

mahgoonaun  emuh  kedaenaung  owh  Keche-Oojechaug 
kahmeenegooyung. 

6  Uhpe  kayahbe  kuhnuhga  ahyaunsewungoobun  mush- 
kahwezewin,  uhpe  dabishkoosanig  Christ  oogenebootah- 
waun  enewh  maje-ezhewabezenejin. 

7  Kah  gwach  ahweyah  oogahnebootahwahseen  enewh 
quuhyuk-wahdezenejin  enenewun  :  koonemah  papazhig 
oodahgenebootahwaun  enewh  kashawahdezenejin  enene¬ 
wun. 

8  Kesha-Muhnedoo  suh  kewahbunduhewa  azhesahgee- 
nung,  magwah  kayahbe  muj  j  e-ezhewabezeyungoobun, 
kegenebootahgoonaun  owh  Christ. 

9  Ahwahshema  dush,  ahzhuh  keminwandahgoozeyung 
oonje  ewh  oomisqueem,  kegahbemahj eegoomin  ween  oonje 
chenishkanemegoosewung. 

10  Kishpin  muh.  magwah  shinganjegayungoobun, 
kepoonanemenung  owh  Kesha-Muhnedoo  oonje  ewh  oone- 
bootoowinening  enewh  oogwissun,  ahwahshema  kahpoo- 
nanemegooyung,  kegahbemahj  eegoomin  oobemahdezewin 
oonje. 

n  Kahween  atuh  oo-oo,  kuhya  kemoojegezetahwah- 
naun  owh  Kesha-Muhnedoo  oonje  owh  Tabanemenung 
Jesus  Christ,  wah-owh  wanj  e-meenegooyung  ewh  poonane- 
m  ego  o  win. 

12  Benuh  dush,  pazhik  eneneeng  kepeoonj e-peendega- 
mahguk  ewh  mujjeezhewabezewin  oomah  uhkeeng,  kuhya 
muj  j  eezhewabezewining  kepeoonj  eemahgud  ewh  neboo- 
win  ;  me  suh  wanj e-neboowaud  kuhkenuh  egewh  enene- 
wug,  kuhkenuh  muh  kemujjeezhechegawug : 

1 3  (Nahnauzh  tebahkoonegawin  kepuhgedenegahdag 
keduhgoomahgud  ewh  mujje-ezhewabezewin  oomah  uh¬ 
keeng:  kahween  ahnahwe  enugginjegahdasenoon  mujje¬ 
ezhewabezewin  uhpe  ahyahsenook  ewh  tebahkoonegawin. 

14  Pooch  keoogemahkundahgamahgud  ewh  neboowin 
wuhyashkud  owh  Adam  peenish  egoo  Moses,  emuh  oowe- 
yowewaung  egewh  kahmujje-ezhechegasigoog  debishkoo 
kahmuj j eezhechegad  owh  Adam,  mesuh  wah-owh  ahyah- 
wid  oodezhenahgoozewin  owh  wahpeezhahgoobunan. 

1 5  Ewh  suh  azheahyaung  ewh  mujje-ezhechegawin,  kah¬ 
ween  ezheahyahsenoon  ewh  shahwanjegawin.  Kishpin 
muh  nebewah  keneboowaud  oonje  oomujjeezhechegawun 
owh  pazhik,  ahwahshema  ewh  ooshah wanj ega win  owh 

Kesha-Muhnedoo,  kuhya  ewh  shahwanjegawine-meegewa- 
win  wanjeemahguk  owh  pazhik  eneneeng  Jesus  Christ, 
nebewah  bamahdezejig  tahmeshenudene. 

1 6  Kahween  kahezhepazhigood  owh  kahmujjeezheche- 
gad,  nahsaub  tahezhewabussenoon  ewh  wanepuzh  rneegc- 
wawin  :  pazhik  muh  mujjeezhewabezewining  keoonjeemah- 
gud  ewh  nahneboondewin,  bahtuhyeenudoon  dush  ween 
muj j eezhe  wabezewinun  wanepuzh  kawabenegahdagin  che- 
oonj e  quuhyuk-ezhewabezeegoozing. 

17  Kishpin  pazhik  enene  kemuj j e-ezhechegad  keoonje- 
oogemahkundahgamahguk  neboowin  owh  pazhik  oonje ; 
ahwahshema  suh  egewh  mahnindjig  nebewah  shahwanjega- 
win  kuhya  ewh  quuhyuk-ezhewabezeegoozewine-meegewa- 
win  tahoogemahwewug  emuh  bemahdezewining  pazhik 
oonje,  mesuh  owh  Jesus  Christ.) 

18  Benuh,  kahezhenahneboomindwah  kuhkenuh  egewh 
enenewug,  oonje  pazhik  mujj eezhe wabeze win  ;  mesuh  nah¬ 
saub  wanepuzh  kaezhequuhyuk-ezhewabezeegoozewaud 
kuhkenuh  cheoonjebemahdezewaud,  oonje  pazhik  quuhyuk- 
ezhewabezewin. 

19  Debishkoo  muh  nebewah  kahezhemujjeezhewabeze- 
indwah  oonje  ookahkaunzetuhmoowin  owh  pazhik  enene, 
me  suh  kaezhequuhyuk-ezhewabezemdwah  nebewah  oonje 
oonahittuhmoowin  owh  pazhik. 

20  Menuhwah  dush  kepeendegamahgud  ewh  tebah- 
koonegawin,  cheoonjebahtuhyeenuk  ewh  mujjeezhewabeze- 
win.  Kahduhzhe-bahtuhyeenuk  ewh  mujj eezhewabeze win, 
me  emuh  ashkum  kahbahtuhyeenuk  ewh  shahwanjegawin  : 

21  Debishkoo  kahezheoogemahkundahmahgamahguk 
ewh  mujj  e-ezhewabeze win  cheneboong,  mesuh  nahsaub 
kaezheoogemahkundahmahgamahguk  ewh  shahwanjega¬ 
win  cheoonje-quuhyuk-ezhewabezeegoozing  emuh  kahgega- 
bemahdezewining  oonje  owh  Jesus  Christ  Tabanemenung. 

CHAP.  VI. 

AHNEEN  dush  kaekedooyung  ?  Kegahmeekindahmin 
nuh  ewh  mujje-ezhewabezewin,  cheoonje-bahtuhye- 
enuk  ewh  shahwanjegawin  ? 

2  Kahween  pahbish  tahezhewabussenoon.  Ahneen 
kenuhwind,  kahnebootuhmung  ewh  mujje-ezhewabezewin, 
kaezhebemahdezeyungoobun  kayahbe  emuh  mujjeezhewa¬ 
bezewining  ? 

3  Kah  nuh  kekekanduhsenahwah,  ewh  menik  kahbapti- 
zooegooyung  emuh  Jesus  Christing  mesuh  emuh  ooneboo- 
wining  kegebaptizooegoomin  ? 

4  Mesuh  dush  kahningwahegahzooyung  emuh  oone- 
boowining  uhpe  kebaptizooegooyung :  nahsaub  dush  owh 
Christ  kahezheahbejebahegood  oopeshegandahgoozewin 
owh  Wayoosemind,  mesuh  kuhya  kenuhwind  kaezhebe- 
moosayungoobun  emuh  aunje-bemahdezewining. 

5  Kishpin  mahween  mahmahwe  kepuhduhkeshemegoo- 
wungan  emuh  azhenahgwudenig  ooneboowin,  kuhya  dush 
kegahezheahyahmin  emuh  azhenahgwudenig  oodahbeje- 
bahwin. 

6  Kekanduhmung  oo-oo,  owh  kekata-wenenemenaun 
keduhgoo-ahgwahquahwah,  chebahnahduk  ewh  mujje-ezhe- 
wabezewine  weyowemah,  kayahbe  chebuhmeetuhsewung 
muj  j  e-ezhewabezewin. 

7  Owh  muh  kahnebood  ekoonuhmoowali  mujjeezhewa- 
bezewin. 

8  Kishpin  gooshah  keweeje-nebooomung  owh  Christ,  ke- 
dabwayandahmin  ewh  cheweeje-bemahdezemung : 

9  Kekanduhmung  Christ  keahbejebaud  kah  ween  menuh- 
wah  neboose ;  kahween  kayahbe  oodebanemegooseen  ewh 
neboowin. 

10  Ewh  muh  kenebood,  mujje-ezhewabezewin  keoonje- 
na  ahbeting :  ewh  suh  bemahdezid,  oobemahdezetahwaun 
enewh  Kesha-Muhnedoon. 

11  Me  suh  dush  enanindezooyook,  kenuhwah  kagate 
chenebootuhmag  ewh  mujje-ezhewabezewin,  chebemahde- 
zetuhwag  suh  dush  owh  Kesha-Muhnedoo  oonje  owh  Jesus 
Christ  Tabanemenung. 

12  Mesuh  kaoonjeoogemahkundahgamahgussenook  ewh 
mujje-ezhewabezewin  emuh  keyowewaung  natuh-neboomah- 
gukkin,  cheoonjebuhmeetuhmagoobun  emuh  oomujjeenan- 
duhm  oo  wining. 

13  Kah  kuhya  kegahpuggedenunsenahwah  kepuhka- 
wezewinewah  debishkoo  muj  j  e-ezhew  abezewine-ushwewin- 
un  chemujjeezhewabezingebun  :  puhgedenedezooyook  suh 
goo  emuh  Kesha-Muhnedoong,  debishkoo  egewh  kahneboo- 
puneeg  nayaub  bamahdezejig,  kuhya  kepukkawezewinewah 
debishkoo  quuhyuk  -  ezhewabezewine  -  ushwewinun  emuh 
Kesha-Muhnedoong. 

14  Kah  muh  kegahdebanemegoosenahwah  ewh  mujje- 

ezhewabezewin :  kah  muh  kedebandahgoozeseem  emuh 
tebahkoonegawining,  emuh  suh  atuh  shahwanjegawining. 

15  Ahneesh  dush  ?  kegahmujjeezhechegamin  nuh,  ewh 
oonje  debandahgoozesewung  emuh  tebahkoonegawining, 
emuh  suh  atuh  shahwanjegawining  ?  Kah  bahpish  tahezhe- 
wabussenoon. 

16  Kah  nuh  ween  kekekanduhsenahwah  ewh,  ahwag- 
wan  pagedenuhmoowagwan  keyowewaun  buhmeetahgun- 
ing  cheezhedabwatahwag,  kedoobuhmeetahgunemegoowah 
owh  duhyabwatuhwag ;  kishpin  mujje-ezhewabezewin  che- 
nebooyag,  kishpin  dush  ewh  nuhittabgawin,  chequuhyuk- 
ezhewabezeegooyag  ? 

17  Tahmahmooyahwandahgooze  owh  Kesha-Muhnedoo 
ewh  ahnoo  goo  kebuhmeetuhmagoobun  ewh  mujje-ezhe¬ 
wabezewin,  kegedabwatahnahwah  emuh  kedaewaung  ewh 
doowah  kuhgequawin  kahpuggedenuhmahgooyag. 

18  Emuh  mujjeezhewabezewining  dush  keoonje-pugge- 
denegooyag,kegeoobuhmetahgunemegoonahwah  ewh  quuh- 
yuk-ezhewabezewin. 

19  Eneneeng  nindezhekekid  oonje  keweyahsewewah 
nuhnenuhmezemahguk :  nahsaub  egoo  kahezhepuggede- 
nuhmag  kepukkawezewinewah  chebuhmeetuhmag  weene- 
zewin  kuhya  mujje-ezhewabezewin  chemujjeezhewabezeyag; 
me  suh  kuhya  noongoom  kaezhepuhgedenuhmag  kepuhka- 
\vezewinewah  chebuhmetuhmag  quuhyuk-ezhewabezewin 
cheoonje-menoo-ezhewabezeyag. 

20  Magwah  muh  buhmeetuhmagoobun  ewh  mujje-ezhe¬ 
wabezewin,  kahween  kegedebandahgoozeseem  emuh  quuli- 
yuk-ezhewabezewining. 

21  Ahneen  dush  ewh  uhpe  kahoondezeyag  enewh  noon¬ 
goom  agujetuhmagoon  ?  uhnewuhyaquahsag  mahween  00- 
1100  uhyeeen,  neboowin  duhgoomahgud. 

22  Noogoom  dush  akoo-debandahgoozesewag  emuh 
mujje-ezhewabezewining,  kuhya  oobuhmeetahgunemenag 
owh  Kesha-Muhnedoo,  kedahyahnahwah  kedoondezewine- 
wah  emuh  peenahdezewining,  kuhya  uhnewuhyaquahsag, 
mesuh  ewh  kahgega-bemahdezewin. 

23  Mujje-ezhewabezewine-tebahahmahgoowin  me  suh 
neboowin ;  ewh  dush  ween  oomeegewawin  owh  Kesha- 
Muhnedoo  me  suh  ewh  kahgega-bemahdezewin  oonje  owh 
Tabanemenung  Jesus  Christ. 

CHAP.  VII. 

KAH  nuh  ween  kekekanduhsenahwah,  nejekewaedoog, 
(neguhnoonaug  muh  egewh  kakandungig  ewh  tebah- 
koonegawin,)  ewh  enene  oogemahkundahgood  ewh  tebah- 
koonegawin  menik  bemahdezid  ? 

2  Owh  gooshah  equa  wanahbamid  oodebanemegoon 
enewh  oonahbamun,  debishkoo'ekedoomahguk  ewh  tebah- 
koonegawin,  menik  bemahdezenid ;  kishpin  dush  keneboonid 
enewh  oonahbamun,  puhgedenah  kahezhedebanemegoopun 
enewh  oonahbamebuneen  emuh  tebahkoonegawining. 

3  Kishpin  dush,  magwah  bemahdezenid  oonahbamun, 
wedegamaud  enewh  pakahnezenejin  enenewun,  peshigwah- 
deze  tahenah  :  kishpin  dush  keneboonid  oonahbamun  puh- 
gedenegahzoo  emuh  oonje  ewh  tebahkoonegawining;  kah 
dush  pezhigwahdezese,  ahnoo  goo  wedegamaud  pakahne¬ 
zenejin  enenewun. 

4  Mesuh,  nejekewaedoog,  kuhya  kenuhwah  azhene- 
bootuhmag  ewh  tebahkoonegawin  oonje  ooweyowing  owh 
Christ ;  cheweedegamag  pakahnezid,  me  suh  owh  kahah- 
bejebahind  oonje  neboong,  cheoonj e-mekoogeetuhmoowung 
owh  Kesha-Muhnedoo  ewh  meenewinun. 

5  Uhpe  kahdebandahgoozeyung  emuh  weyahsemaung, 
enewh  kemuj j e-nunduhwanduhmoowenenahin  kahahyah- 
gin  oonje  ewh  tebahkoonegawin,  keahnookeemahgudoon 
emuh  kepukkawezewinenahning  chemahjegetooyung  enewh 
neboowine-meenewinun. 

6  Noongoom  dush  kepuggezekahgoomin  emuh  oonje 
tebahkoonegawining,  keneboomahguk  ewh  kahminjemene- 
gooyungoobun ;  cheezhebuhmeetahgayung  emuh  ooshke- 
enahdezewining  kahween  emuh  kata  ezhetwahwining. 

7  Ahneen  dush  kaekedooyung  ?  mujje-ezhewabud  nuh 
ewh  tebahkoonegawin  ?  Kah  bahpish  ezhewabussenoon. 
Kahween  nindahgekekanduhseen  ewh  mujje-ezhewabeze- 
win,  me  atuh  oonje  tebahkoonegawining  :  kah  muh  nin- 
dahgekedanduhseen  ewh  shoobeegoowin,  pwah  ekedoomah- 
gukebun  ewh  tebahkoonegawin,  Kahween  kegahshoobee- 
gooseen  gagoo. 

8  Mujje-ezhewabezewin  suh,  oonje  ewh  tebahkoonega¬ 
win,  keahnookeemahgud  emuh  peenjenuh  cheuhchegahdag 
ahnooj  mujje-nundahwanduhmoowin.  Keahyahsenooge- 

bun  ewh  tebahkoonegawin  tahgeneboomahgud  ewh  mujje- 
ezhewabezewin. 

9  Kuhyet  kekekanduhsewaunbaun  ewh  tebahkoonega¬ 
win  ningebemahclezenahbun,  uhpe  dush  kahoodissegoo- 
yaun  ewh  tebahkoonegawin,  mujje-ezhewabezewin  nayaub 
kebemahdezemahgud,  me  dush  kenebooyaun  neen. 

10  Kuhya  ewh  enahkoonegawin,  kahoonje-oozheche- 
gahdag  chebemahdezing,  ningemekaun  neboowining  che- 
enandahgwuk. 

11  Mujje-ezhewabezewin  mull  oonje  ewh  tebahkoone¬ 
gawin  ningewuhyazhemegoon,  me  dush  kahezhenesegoo- 
yaun. 

12  Benuh  dush,  ewh  tebahkoonegawin  peenud,  kuhya 
ewh  kuhgequawin  peenud,  kuhya  quuhyukwud,  kuhya 
oonesheshin. 

13  Menuh  ewh  wanesheshing  kahoonjenebooyaun  ? 
Kah  bahpish.  Ewh  suh  mujje-ezhewabezewin,  chekekan- 
dahgwuk  azhemujje-ezhewabuk,  keahnookeemahgud  che- 
nebooyaun  oonje  ewh  wanesheshing ;  ewh  mujjeezhewa- 
bezewin  chekuhgwahnesugge-mujje-ezhewabuk  ewh  enah¬ 
koonegawin  oonje. 

14  Kekekandahmin  suh  ewh  tebahkoonegawin  ooje- 
chaugwandahgwuk  :  neen  dush  ninduhkeewandahgooz,  ah- 
peche  debandahgoozeyaun  emuh  mujje-ezhewabezewining. 

15  Kah  muh  neminwanduhseen  ewh  azhechegayaun  : 
ewh  manwanduhmaun  kahween  nindezhechegase ;  ewh 
shaunganduhmaun  nindezhechega. 

16  Kishpin  dush  azhechegayaun  ewh  manwanduhse- 
waun,  nedebahdoodaun  ewh  tebahkoonegawin  cheoone- 
sheshing. 

17  Kah  suh  kayahbe  neen  nindahwese  owh  azhechegacl, 
ewh  suh  mujjeezhewabezewin  peenjenuh  ney owing  anduh- 
nezemahguk. 

18  Nekekandaun  muh  ewh  kekishkunsewaun  gagoo 
wanesheshing  emuh  neweyausing  ;  ahnoo  goo  nindenan- 
dum,  ewh  suh  chekeezhetooyaun  ewh  wanisheshing  kah¬ 
ween  nemekunseen. 

19  Ewh  muh  wanisheshing  nanduhwanduhmaun,  kah¬ 
ween  nindoodunse,  ewh  atuh  mujje-uhyeewish  manwanduh- 
sewaam,  me  ewh  andooduhmaun. 

20  Benuh  dush  dooduhmaun  ewh  manwanduhsewaun, 
kah  neen  kayahbe  nindahwese  owh  andoodung,  mujje- 

459 


ROMANUN. 


ezhewabeze\vin  atuh  peenjenuh  neyowing  anduhnezemah- 
guk. 

21  Nemekaun  dush  pazhik  tebahkoonegawin,  uhpe 
nanduhwanduhmaunin  chemenoo-dooduhmaun,  mujjeezhe- 
wabezewin  pashoo  peahyahmahgud. 

22  Neminwandaun  ewh  ootebahkoonegawin  owh  Ke- 
sha-Muhnedoo  peenjenuh  nindezhetwahwining : 

23  Newahbundaun  pakahnuk  tebahkoonegawin  emuh 
nepukkawezewining,  mahgahduhmoomahguk  nindenanduh- 
moowining  duhzhe-tebuhkoonegawin,  ezheweenegooyaun 
dush  emuh  kadebanemegooyaun  ewh  mujje-ezhewabeze- 
wine  tebahkoonegawin  emuh  nepukkawezewining  anduh- 
goomahguk. 

24  Oh  katemahgezeyaun  aneneweyaun  !  ahwanan  ka- 
wabenuhmahwid  maunduh  neboowine-weyowemah  ? 

25  Nemahmooyahwahmah  owh  KeshaMuhnedoo  oonje 
owh  Jesus  Christ  Tabanemenung.  Emuh  dush  nindenan- 
duhmoowining  nebuhmeetaun  ewh  ootebahkoonegawin 
owh  Kesha-Muhnedoo ;  emuh  dush  neweyausing  nebuh¬ 
meetaun  ewh  mujje-ezhewabezewine  tebahkoonegawin. 


CHAR  VIII. 


AH  dush  kayahbe  nahneboomahsewug  egewh  daban- 


rv  dahgoozejig  emuh  Christ  Jesusing,  anoosasejig  azhe- 
wabuk  weyausemah,  anoosawaud  atuh  azhewabezid  Keche- 
oojechaug. 

2  Ootebahkoonegawin  owh  bemahdezewine-oojechaug 
emuh  Christ  Jesusing  ningepuggedenegoon  debandah- 
goozeyaunbaun  emuh  mujje-ezhewabezewine  kuhya  neboo- 
wine-tebahkoonega  wining. 

3  Ewh  muh  kepwahnuhwetoomahguk  ewh  tebahkoone¬ 
gawin,  ewh  keshahgwewemahguk  oonje  weyausing,  Kesha¬ 
Muhnedoo  kepeezhenahzhahwaud  enewh  tebenuhwa  00- 
gwissun  maje-ezhewabuk  weyausing  keezhenahgoozenid, 
ewh  mujje-  ezhewabezewining  kahoonjenahneboondung 
ewh  mujje-ezhewabezewin  emuh  weyausemaung  : 

4  Ewh  tebahkoonegawine  quuhyuk-ezhewabezewin  che- 
debishkoosag  emuh  keyowenaung  kenuhwind,  anoosase- 
wung  ewh  azhekuhgaundwamahguk  weyausemah,  azhekuh- 
gaundwad  atuh  oojechaugoomah. 

5  Egewh  muh  azhewabezejig  azhekuhgaundwamahguk 
ewh  weyausemah  oobahhahmandaunahwah  weyausewe  uh- 

yeeen ;  egewh  azhewabezejig  azhekuhgaundwad  owh 
oojechaugoomah  oobahbahmandaunahwah  enewh  Ooje- 
chaugoowine-uhyeeen. 

6  Bahbahmanduhming  ewh  weyausemah  mesuh  neboo- 
win ;  bahbahmanemind  dush  owh  Oojechaugoomah  mesuh 
ewh  bemahdezewin  kuhya  pezaunewawin. 

7  Ewh  weyausewe-bahbahmanduhmoowin  me  ewh  mah- 
gahnegood  owh  Kesha-Muhnedoo  :  kah  mah  puggedenede- 
zoomahgussenoon  emuh  oodebahkoonegawining  owh  Ke¬ 
sha-Muhnedoo,  kah  dush  kagate  tahkushketoomahgusse- 
noon. 

8  Mesuh  dush  ween  egewh  emuh  weyahsewe-bahbah- 
manduhmoowining  ayahjig  kahween  kushkeoosewug  che- 
minwanduhmooahwaud  enewh  Kesha-Muhnedoon. 

9  Kahween  kenuhwah  kedahyahseem  emuh  weyahse- 
we-bahbahmanduhmoowining,  emuh  atuh  oojechaugoowine- 
bahbahmanduhmoowining,  kishpin  kagate  Kesha-Muhnedoo 
Oojechaugwun  anduhnezenid  emuh  keyowewaung.  Kishpin 
gooshah  ahweyah  enene  kekishkewahsig  enewh  Christ  ooje¬ 
chaugwun  kahween  oodebanemegooseen  enewh  Christun. 

10  Kishpin  dush  kekishkahwag  owh  Christ,  neboomah- 
gud  suh  weyowemah,  mujje-ezhewabezewin  oonje ;  owh 
dush  ween  Oojechaugoomah  bemahdezewinewe  quuhyuk- 
ezhewabezewin  oonje. 

11  Kishpin  dush  Oojechaugwun  owh  kahahbejebahaud 
enewh  Jesusun  duhnezenid  emuh  keyowewaung,  owh  kah¬ 
ahbejebahaud  enewh  Christun  oogahahbejebahtoonun 
natuh-neboomahgukkin  keyowewaug  oonje  enewh  Ooje¬ 
chaugwun  ayahwag  emuh  keyowewaung. 

12  Nejekewaedoog  nemuzzeneegamin  gooshah,  kahr 
nahsaub  azhekuhgaundwamahguk-weyausemah,  cheezhebe- 
mahdezeyungoobun. 

13  Kishpin  mahween  azhebemahdezeyag  azhekuhgaun- 
dwamahguk  weyausemah,  kegahneboom  :  kishpin  dush 
ween  owh  Oojechaugoomah  oonje-netooyag  enewh  weyowe- 
ezhechegawinun,  kegahbemahdezeem. 

14  Menik  suh  goo  kakenoowenegoojig  enewh  Ooje¬ 
chaugwun  owh  Kesha-Muhnedoo,  oodoogwissemegoowaun 
enewh  Kesha-Muhnedoon. 

1 5  Kahween  dush  kegeoodahpenahsewah  owh  buhmee- 
tahgawine-oojechaugoomah  menuhwah  chesagezeyag ;  ke- 
geoodahpenahwah  suh  atuh  oogwissewine-oojechaugoomah, 

wanje  -  enung  Kesha  -  Muhnedoo  anuhmeatuhwungoon, 
Abba,  Noosa. 

1 6  Keche-Oojechaug  tebenuhwa  m  ah  m  ah  we  kuhya  ke- 
nuhwind  kechechaugoonahnig  kedenahjemegoonahnig  ewh 
oonejahnesemenung  owh  Kesha-Muhnedoo  : 

17  Kishpin  dush  oonejahnesemegooyung,  me  ewh  ka- 
oonje-debandahzooyung;  chedebanduhmung  Kesha-Muhne¬ 
doo  ooduhyeemun  kuhya  cheweej-debandahsoomung  owh 
Christ ;  kishpin  dush  00-00  azheahyahyung  cheweeje-koo- 
duggetoomung,  ewh  edush  null  kuhya  kenuhwind  mah- 
mahwe  cheweeje-peshegandahgoozemung. 

18  Nindenandum  suh  dush  enewh  kootuggetoowinun 
noongoom  ayaugin  kah  taahpeetandahgussenoon  chetuh- 
goo-ahgi  n  j egah dag  e-ewh  peshegandahgoozewin  kamezhe- 
shuh-wahbunduhegooyung. 

19  Ewh  muh  ookeche-nunduhwanduhmoowin  owh  kah- 
oozhei’nd  nundahwanduhmoomahgudene  chemezheshuh- 
wahbuhmenahgoozenid  oonejahnesun  owh  Kesha-Muhne¬ 
doo. 

20  Owh  muh  kahoozheind  ketahquahkoonah  emuh 
ketemahgezewining,  kahween  egoo  ween  tebenuhwa  keen- 
anduhse,  owh  suh  ween  egoo  kahtahquahkoonegad  emuh 
ahpanemoowining. 

21  Owh  muh  kahoozheind  tab  p  u  gge  d  en  egah  zoo  noon¬ 
goom  azhedebandahgoozid  emuh  bahnahdezewining  cheah- 
yaud  emuh-kachetwahwaridahgwudenig  oopuggedenegah- 
zoov/inewaung  oonejahnesun  owh  Kesha-Muhnedoo. 

22  Kekekandahmin  muh  kuhkenuh  egewh  kahoozhe- 
indjig  mahmahpenawaud  kuhya  wdsugganduhmoowaud 
m  ah  mail  we  peenish  egoo  noongoom. 

23  Kahween  dush  wenuhwah  atuh,  kuhya  suh  kenuh¬ 
wind,  ayahyung  ewh  netum  oomeenewewin  owh  Oojechaug- 
oomah,  pooch  kuhya  kenuhwind  kemahmahtwamin  peen- 
jenuh,  beetooyung  ewh  tahquahkoonegawin,  me  suh  ewh 
cheaunj  echegahdag  key owenahnin. 

24  Ahpanemoowin  suh  kegebemahjeegoonaun  :  ewh 
dush  ahpanemoowin  wahyahbunjegahdag  kahween  ahpane¬ 
moowin  ahwunsenoon :  ewh  muh  enene  wuhyahbundung, 
wagoonan  kayahbe  kaoonje-ahpanemood  ? 

25  Kishpin  atuh  ahpanemooyung  ewh  wuhyahbunduh- 
sewung,  me  dush  emuh  sheebanduhmoowining  kedezhebee- 
toomin. 

2 6  Mesuh  kuhya  owh  Keche-Oojechaug  wahdookung 
kenuhneenemezewinenahnin ;  kah  muh  kekekanduhserrpn 
kanundooduhmung  kaezhenundooduhmahgayungoobun  : 
keguhnoodahmahgoonaun  suh  owh  Keche-oojechaug  enewh 
nunduhwanduhmoowinun  kakushketoosing  cheekedoong. 

27  Owh  dush  kakandung  enewh  oodaemaun  ookekan- 
daun  enanduhmenid  Keche-oojechaug wun,  ooguhnoodah- 
mahwaun  muh  enewh  anuhmeahnejin  debishkoo  enanduh¬ 
menid  enewh  Kesha-Muhnedoon. 

28  Kekekandahmin  dush  kuhkenuh  enewh  uhyeeen 
mahmahwe  ahnookeemahgudoon  cheoonjeshahwandah- 
goozewaud  egewh  suhyahgeahjig  enewh  Kesha-Muhne¬ 
doon,  mesuh  egewh  kahnundoomindjig  emuh  oodenanduh- 
moowining. 

29  Enewh  muh  kezhah  kahkekanemahjin,  mesuh  enewh 
kezhah  kahwuhwanahbuhmahjin  cheezhewabezeemind  de¬ 
bishkoo  azhewabezenid  Oogwissun  chenetum-negenid  ahnoo 
bahtuheenid  wej  eke  w  aim. 

30  Menuhwah  enewh  kezhah  kahwuhwanahbuhmahjin, 
me  enewh  kahnundoomahjin  :  kuhya  enewh  kahnundoo- 
mahjin,  me  suh  goo  enewh  kahquuhyuk-ezbewabezeahjin  : 
kuhya  enewh  kahquuhyuk-ezhewabezeahjin  mesuh  enewh 
kahpeshegandahgooahj  in. 

3 1  Ahneen.  dush  kaekedooyung  noonduhmung  oonoo 
uhyeeen  ?  Kishpin  weedookoonung  owh  Kesha-Muhnedoo, 
ahwanan  kamegahnenung  ? 

32  Owh  muh  kahsahgetuhmoosenoowung  tebenuhwa 
oogwissun,  kepuggedenaud  dush  ween  kuhkenuh  kenuh- 
wind  oonje,  ahneen  dush  kaoonje-meenissenoowung  mah¬ 
mahwe  wanepuzh  ahnooj  gagoo  ? 

33  Ahwanan  kaahnahmemaud  gagoo  enewh  kahwuh¬ 
wanahbuhmahjin  owh  Kesha-Muhnedoo  ?  Kesha-Muhne¬ 
doo  ahwe  owh  quuhyuk-ezhewabezeewad. 

34  Ahwanan  owh  kanahneboongad  ?  Tahnahneboon- 
ga  nuh  Christ  kahnebood,  kagate  dush  nayaub  kahahbeje- 
baud,  owh  namuhduhbid  emuh  ookechenikaung  owh 
Kesha-Muhnedoo,  mesuh  kuhya  owh  ganooduhmoonenung? 

35  Ahwanan  kapukkawenenung  emuh  oonje  oosahgee- 
wawining  owh  Christ  ?  kootugganduhmoowin  nuh,  gam.uh 
ketemahgezewin,  gamuh  kooduggeegoowin,  gamuh  puk- 
kuddawin,  gamuh  pingwuhshahgedewin,  gamuh  nuhnee- 
zahnezewin,  gamuh  ewh  ahzhahwashk  ? 

3 6  Debishkoo  azhebeegahdag,  Keen  oonje  nenesegoo- 
min  kuhpa  kezheguk ;  mahnishtahneshug  wahnesindjig 
nindenanemegoonahnig. 

37  Menungakah  !  kuhkenuh  oonoo  uhyeeen  ahwahshema 
kemahmauzhetwahmin  oonje  owh  suhyahgeenung. 

38  Kagate  gooshah  nepuhgukkandaun,  kah ween  ne- 
boowin,  kuhya  bemahdezewin,  kuhya  angenug,  kuhya  ka- 
chetwahwezejig,  kuhya  mashkahwezejig,  kuhya  enewh 
uhyeeen  noongoom  ayaugin,  gamuh  pecheenug  wahpeah- 
yaugin. 

39  Kuhya  ishpahwin,  kuhya  keenweendeemahwin,  kah 
kuhya  gagoo  wazhechegahdag,  ningahtapuhkawenegoose- 
nahnin  oonje  oosahgeewawining  owh  Kesha-Muhnedoo 
emuh  Jesus  Christing  Tabanemenung. 

CHAR  IX. 

NINDABWA  emuh  Christing,  kahween  nekuhkenuh- 
wishkese,  nekekandezcowin  nedebahjemegoon  emuh 
Keche-Oojechaugoong. 

2  Ninkeche-kushkandum  kuhya  moonzhug  nekesahdan- 
dum  emuh  ninda'ing. 

3  Nindahnunduhwandum  neen  chepukkawenegooyaun 
emuh  oonje  Christing  nejekewaiig  oonje,  puhyazhigwung 
neweyausenahnin  : 

4  Israeiitewewug  suh  ;  oodebandahnahwah  ewh  oone- 
jahnesemegoowin,  kuhya  peshegandahgoozewin,  kuhya 
kekindewinun,  kuhya  meegewang  ewh  tebahkoonegawin, 
kuhya  oobuhmeetahgoowin  owh  Kesha-Muhnedoo,  kuhya 
wahweendahmahgawinun  ; 

5  Mesuh  oogoo  dabanemahjig  enewh  kooseminahbun- 
een,  mesuh  kuhya  oogoo  kahoonj eemahguk  ooweyow  owh 
Christ,  owh  wagemahkundung  ahnooj  gagoo,  Kesha-Muh¬ 
nedoo  kajiyahgega-shahwandahgoozid.  Amen. 

6  Kahween  neweekedoose  ningood  enahbuttesenenig 
oodekedoowin  owh  Kesha-Muhnedoo.  Kah  muh  kuhke¬ 
nuh  Israel  ahwesewug,  emuh  Israeling  wandahdezejig. 

7  Kah  kuhya  oomenekauning  owh  Abraham  oondah- 
dezewaud,  oonje-oonejahnesemahsewug  :  emuh  atuh  Isaac- 
ing  kaoonje-wahweenindwah  kenejahnesug. 

8  Mesuh  00-00  azhenesettootahgwuk,  Egewh  weyaus- 
ing  wanjenegejig,  kahween  oogoo  oodoonejahnesemegoose- 
waun  enewh  Kesha-Muhnedoon  :  egewh  atuh  emuh  wah- 

weendahmahgawining  wanje-negejig  mesuh  oogoo  oonejah- 
nesemahwug  ananemindjig. 

9  Mesuh  oo  -  oo  wahweendahmahgawine-ekedoowin, 
Noongoom  apeechaug  ningahpetuhgwishin,  Sarah  dush 
oogahahyahwaun  enewh  quewezansun. 

10  Kahween  atuh  oo-oo ;  kuhya  dush  uhpe  Rebecca 
oonje  kahoodahbenooj ee wid  pazhik,  koosenaun  Isaac  ; 

11  (Pwah  muhshe  negewaud  egewh  ahbenoojeeyug, 
kuhya  chepwah  ezhechegawaud  wanesheshing  gamuh 
muj  j  e-uhyeeweesh,  cheoonje-soongekahbahwemahgudenig 
oodenahduhmoowin  owh  Kesha-Muhnedoo  emuh  wuhwa- 
nahbunduhmoowining,  kahween  ahnookeewinun  oonje,  owh 
atuh  nandpongad  oonje ;) 

12  Oo-oo  keenah,  Owh  sasekezid  oogahbuhmeetuhwaun 
enewh  agahsheenejin. 

13  Debishkoo  azhebeegahdag,  Ningesahgeah  owh  Ja¬ 
cob,  ningesheenganemah  owh  Esau. 

14  Ahneen  dush  kaekedooyung  ?  Mujje-doodum  null 
Kesha-Muhnedoo  ?  Kah  bahpish  ezhewabussenoon. 

15  Oo-oo  muh  oodenaun  enewh  Mosesun,  Ningahshah- 
wanemah  owh  wahshahwanemug  kuhya  ningahketemah- 
ganemah  owh  wahketemahganemug. 

16  Kah  suh  dush  shahwanemahse  owh  kache-nunduh- 
wandung,  gamuh  bamebuhtood,  owh  atuh  kashahwaneme- 
good  enewh  Kesha-Muhnedoon. 

1 7  Oo-oo  muh  akedoomahguk  ewh  kechetwah-oozhebe- 
egawin,  guhnoonind  owh  Pharaoh,  Mesuh  00-00  kahoonje- 
puhsegwindenenaun,  cheoonje-wahbundahewayaun  ewh  ne- 
mushkahwezewin  emuh  key  owing,  cheoonj  ewah  ween  j  egah- 
dag  nindoonoozoowin  emuh  anegookookummegaug  ewh 
uhkee. 

18  Mesuh  dush  shahwanemaud  enewh  wahshahwane- 
mahjin,  kuhya  oomushkahwedaaaun  enewh  wahmushkah- 
wedaaahjin. 

19  Oo-oo  dush  kegaheezh,  Wagoonash  kayahbe  wanje- 
ahnahmingad  ?  Ahwanan  dush  kaahgoonwatahwaud 
enewh  ? 

20  Kah  suh  ween  ewh,  ahwanan  keen  aneneweyun 
ahyahzhittah-guhnoonud  Kesha-Muhnedoo  ?  Oo-oo  nuh 
oogahegoon  owh  kahoozheewad  enewh  kahoozhetoojin,  ah- 
neeshwin  00-00  keezheeyun  ? 

21  Kah  nuh  ween  kushketoose  owh  wahbegun-oonah- 

guneka  -  wenene,  pazhik-wahtik  wahbeguning  cheoonje- 
oozhetood  pazhik  oonahgun  chekeche-peshegandahgwuk, 
kuhya  menuhwah  pazhik  chedahbussandahgwuk  ? 

22  Kishpin  Kesha-Muhnedoo,  enandung  wewahbun- 
dahewad  oonishkahdezewin,  kuhya  chedonje-kanjegahdanig 
oomushkahwezewin,  kinooazh  keminwahdandung  enewh 
nishkahdezewine-oonahgunun  chebahnahjechegahdag  anan- 
dahgwukin  : 

23  Cheoonje-wahbunduhewad  azhemeshenudenig  oope- 
shegandahgoozewin  kahezheshahwandung  enewh  shahwan- 
dahgoozewine-oonahgunun,  chepeshegandahgwuk  kahoonje- 
dozhechegahdagin. 

24  Mesuh  kenuhwind  kahnundoomenung,  kahween 
atuh  egewh  Jewyug,  kuhya  suh  goo  egewh  Mayuggezejig  ? 

25  Debishkoo  akedood  kuhya  emuh  oodaunwahjega- 
wining  owh  Oosee.  Nindahnishenahbamug  ningahdenaug 
egewh  kahoodahnishenahbawesewaumbauneeg ;  kuhya  suh- 
yahgeiig  ningahenah  owh  equa  kahsahgeahsewugebun. 

26  Kuhya  tahezhewabud,  ewede  kahenindwahpun,  Kah¬ 
ween  kedoodahnishenahbamesenoonim,  me  emuh  kaezhe- 
nekahnindwah  oonejahnesun  owh  bamahdezid  Kesha-Muh- 
nedoo. 

27  Kuhya  owh  Esaias  pepahge  duhzhemaud  enewh 
Israelun,  Ahnoo  goo  ashenoonid  oonejahnesun  owh  Israel 
nahsaub  ashenuk  nagow  emuh  kechegummeeng,  punge  atuh 
tahbemahj  eahwugf : 

28  Oogahkezhetoon  muh  ewh  ahnookeewin,  kuhya  00- 
gahwahyaquahsetoon  emuh  quuhyuk-ezhewabezewining : 
oogahtuhquahtoon  muh  owh  Jehovah  oodahnookewin  00- 
mah  uhkeeng. 

29  Kuhya  debishkoo  kuhyet  kahekedoopun  owh  Esaias, 
Kishpin  owh  wadoogemahmegood  enewh  Waqueenoonejin, 
kenuhguhduhmoosenoowungebun  ewh  menekaun,  kedah- 
geezheahyahmin  debishkoo  Sodoming,  kuhya  debishkoo 
Gomorrhaing. 

30  Ahneen  dush  kaekedooyung  ?  Egewh  mayuggeze¬ 
jig,  kahnoopenuhdunsegoog  ewh  quuhyuk  ezhewabezewin, 
oogeahyahnahwah  ewh  quuhyuk-ezhewabezewin,  mesuh 
ewh  quuhyuk-ezhewabezewin  dabwayanduhmoowining  wan- 
jeemahguk. 

31  Israel  dush  kahnoopenuhdungebun  ewh  quuhyuk- 

czhewabezewine  tebahkoonegawin  kahween  oogeahyaunse- 
nahwah  ewh  quuhyuk-ezhewabezewine-tebahkoonegawin. 

32  Ahneeshwin  ?  Kahween  emuh  dabwayanduhmoo- 
wining  oogeezhenunduhwanduhsenahwah,  emuh  suh  ween 
dush  tebahkoonegawine-ahnookeewining.  Kepukkittashin- 
oog  muh  emuh  pukkittashine  ahsineeng  ; 

33  Debishkoo  azhebeegahdag,  Benuh  nindahsah  emuh 
Sioning  ewh  pukkittashine  kuhya  nishkeewa  alizhebik : 
ahwagwan  dush  kadabwayanemahgwan  kahween  tahah- 
gujjeahse. 


CHAP.  X. 


EJEKEWAEDOOG,  ninkeche-nundahwandum  emuh 


ninda'ing  kuhya  nindezheahnuhmeatuhwah  Kesha- 
Muhnedoo  guhnooduhmoowug  owh  Israel,  cheoonje-bemah- 
jeindwah. 

2  Nindebahjemaug  anewak  aunwahjewug  nundahwa- 
nemahwaud  enewh  Kesha-Muhnedoon,  kahween  dush  de¬ 
bishkoo  puhgukkanjegawining. 

3  Kekanduhsigwah  muh  Kesha-Muhnedoo  ooquuhyuk- 
ezhewabezewin,  pahbahahnookeewug  cheiihyeenj  esetoo- 
waud  tebenuhwa  ooquuhyuk-ezhewabezewinewaun  kah¬ 
ween  kepuggedenedezoosewug  emuh  ooquuhyuk-ezhewabe- 
zewining  owh  Kesha-Muhnedoo. 

4  Christ  muh  wuhy  a  qu  ahah  y  ah  nig  ewh  tebahkoonega¬ 
win  cheodnje  quuhyuk-ezhewabezeindv/ah  kuhkenuh  duh- 
yabwayandungig, 

5  Moses  muh  oodebahdoodaun  ewh  quuhyuk-ezhewa- 
bezewin  emuh  tebahkoonegawining  anduhgoog,  Owh  enene 
.andoodung  oonoo  uhyeeen  tahoonje-bemahdeze  suh  emuh. 

6  Ewh  dush  quuhyuk-ezhewabezewin  emuh  oonje  dab¬ 
way  an  d uh m o o w i n i ng  anduhgoog  00-00  ekedoomahgud, 
Kagoo  ekedookan  emuh  kedaing,  Ahwanan  kaezheoom- 
bishkaud  ewede  keche-kezhegoong  ?  (ewh  suh  chepenese- 
wenahpun  enewh  Christun  ;) 

7  Gamuh,  Ahwanan  ahnahmuhkummig  kaezhaud  ?  (ewh 
suh,  neboowining  cheoonje-nahnaud  enewh  Christun.) 

8  Ahneen  dush  akedoomahguk  ?  Pashoowud  ewh  eke- 
doowin  emuh  anduhzhe-ahyahyun,  emuh  kedooning,  kuhya 
emuh  kedaing :  me  suh,  ewh  dabwayanduhmoowine-eke- 
doowin,  pabahdebahdooduhmaung : 

9  Ewh  kishpin  wahweenud  emuh  kedooning  owh  Ta- 
banemenung  Jesus  Christ,  kuhya  dabwayanduhmun  emuh. 
kedai’ng  ewh  Kesha-Muhnedoo  keahbejebahaud  oonje  ne- 
boong,  kegahbemahjeegoo. 

10  Mesuh  ewh  oodaemah  owh  enene  wanje-dabwayan- 
dung  cheoonjequuhyuk-ezhewabezeind  ;  oodoonemah  wah- 
weendahmahgamahgud  cheoonje-bemahjeewang. 

1 1  Ekedoomahgud  ewh  kechetwah-oozhebeegawin,  Ah- 
wagwan  duhyabwayanemahgwan  enewh  kahween  tahah- 
gujjeahse. 

12  Kah  muh  pekinnoong  enanemahsewug  owh  Jew  kuh¬ 
ya  owh  Greek  :  owh  muh  nahsaub  Mahyahmahwe  Taban- 
ingad  wahnuhdeze  cheshahwanemaud  kuhkenuh  enewh 
nanaundoomegoojin. 

13  Ahwagwan  muh  kanuhnaundoomahgwan  Jehovah- 
un  tahbemahjeah. 

14  Ahneen  dush  kaezhenuhnaundoomahwaud  enewh 
kahdabwayanemahsewahjin  ?  Ahneen  dush  kaezhedab- 
wayanemahwaud  kishpin  kenoonduhsigwah  azhewabezenid? 
Ahneen  dush  kaezhenoonduhmoowahpun,  kishpin  ahweyah 
debahjemoosig. 

15  Ahneen  dush  kaoonje-debahjemoowaud  kishpin  ah- 
noonahsewindwah  ?  Debishkoo  azhebeegahdag,  Kagate 
quuhnaujewunene  oosittahwaun  egewh  pabahdebahdoodun- 
gig  ewh  pezaunewawine-minwahjemoowin,  egewh  pahtoojig 
wanesheshing  debahjemoowin ! 

16  Kah  suh  kuhkenuh  oogebezinduhsenahwah  ewh  min- 
wahjemoowin.  Ekedoo  muh  Ezaias,  Tabaningayun,  ah- 
w^anan  kahdabwayandung  nindebahjemoowinenaun  ? 

17  Me  dush  ewh  dabwayanduhmoowin  wanjeemahguk 
emuh  noonduhmoowining,  kuhya  ewh  noonduhmoowin 
wanjeemahguk  emuh  Kesha-Muhnedoo  oodekedoowining. 

18  Nindekid  suh  dush,  Kah  nuh  ween  kenoondahgase- 
wug  ?  Aahe,  kagate,  oodinwawinewah  mezewa  uhkeeng 
ketabishkahne,  kuhya  oodekedoowinewah  nahnauzh  egoo 
ewede  wuhyaquahkummegaug  00-00  uhkee.  ^ 

19  Nindekid  suh  goo,  Kah  nuh  ween  owh  Israel  keke- 
kanduhse  ?  Netum  Moses  ekedoo,  Kegahnuhnishkahje- 
enenim  chekeshahwanjegashkeyag  oonje  egewh  ahyahnish- 
enahbawesigoog,  kuhya  oonje  egewh  kakebahdezejig  ah- 
nishenahbag,  kegahoonjenishkeenim. 

20  Keche-nejeweze  owh  Esaias,  00-00  dush  ekedood^ 


CHAP.  XL 


Ningemekahgoog  egewh  kahnundahwahbuhmesigoog  ;  kuh- 
ya  ningepuhgukkanemegoog  egewh  kahnunduhwaneme- 
sigoog. 

21  Oo-oo  dush  oodenaun  enewh  Israelun,  Kuhpa  kezhik 
ningeshebenekatahwaug  egewh  kagaunzetungig  kuhya  ah- 
yahgoonwatungig  ahnishenahbag. 


CHAP.  XI. 


INDEKID  dush,  Oogewabenaun  nuh  Kesha-Muhne- 


IN  doo  enewh  oodahnishenahbamun  ?  Kah  bahpish 
tahezhewabussenoon.  Kuhya  neen  muh  nindlsraelitewh, 
emuh  oomenekauning  owh  Abraham  nindoondahdiz  emuh 
oodoodawezewining  owh  Benjamin. 

2  Kahween  owh  Kesha-Muhnedoo  oogewabenahseen 
oodahnishenahbamun  kezhah  kahkekanemahj in.  Kah  nuh 
kekekanduhsenahwah  ewh  akedoomahguk  kechetwah-oo- 
zhebeegawin  enahjemind  owh  Elias  ?  kahezheguhnoonaud 
enewh  Kesha-Muhnedoon  ahnahmemaud  enewh  Israelun, 
oo-oo  keekedood, 

3  Tabaningayun,  oogenesahwaun  enewh  kedaunwah- 
jega-wenenemun,  kuhya  oogebahnahjetoonahwah  kesahsah- 
gewejegun-ahbikoon,  neen  dush  atuh  nindishkoonegoo,  kuh¬ 
ya  oonundahwandahnahwah  cheneshewaud. 

4  Ahneen  dush  kahezhenuhquatahgood  enewh  Kesha- 
Muhnedoon  ?  Ningeguhnuhwanduhmahzoonug  neezhwah- 
swe  duhsoo  metauswauk  enenewug,  kahoojecheengwuhne- 
tahwahsigoog  enewh  Baalun. 

5  Me  suh  kuhya  noongoom  azhewabuk,  ishkoonahwug 
egewh  kahoonahbuhmindjig  emuh  shahwanj egawining. 

6  Kishpin  dush  emuh  shahwanj  egawining,  kahween 
kayahbe  ahnookeewining  oonjeemahgussenoon  :  kishpin 
dush  oo-oo  ezheahyahsenoogebun  kahween  kayahbe  shah¬ 
wanj  egawin  shahwanj egawin  tahgeahwunsenoon.  Kishpin 
dush  emuh  ahnookeewining,  kahween  kayahbe  shahwan- 
j egawining  oonjeemahgussenoon  ;  kishpin  dush  oo-oo  ezhe- 
ahyahsenoogebun  kahween  ahnookeewin  ahnookeewin  tah¬ 
geahwunsenoon. 

7  Ahneen  dush  ?  Kahween  Israel  oogeoodahpenunseen 
ewh  nanduhwandung  ;  egewh  atuh  kahwuhwanahbuhmind- 
jig  oogeoodahpenahnahwah,  kuhya  dush  kuhkenuh  pakah- 
nezejig  kekuhkepeengwaahwug. 

8  (Debishkoo  azheheegahdag,  Kesha-Muhnedoo  ooge- 
puggeduhnuhmoowaun  neb  ah  wine  oojechaugoomah,  oosh- 
kinzhegoomahnun  ewh  chewahbesigwah,  kuhya  ootahwug- 
gahmaunun  chenoonduhsigwah ;)  nahnauzh  egoo  noongoom 
kezheguk. 

9  David  dush  ekedoo,  Nungwahgunayaubeeng  kuhya 
tussoonahguning,  kuhya  pukkittashinowining,  kuhya  te- 
bahahmahgoowining  tahezheahyahneooduhdoopoowinewah : 

10  Mahnoo  ooshkinzhegoowaun  tahkuhkepeengwamah- 
gudenewun  chewahbesigwah,  kuhya  chenuhwagahbahwe- 
waud  moonzhug. 

11  Nindekid  suh  dush,  Kepukkittashinoog  nuh  cheah- 
peche-pungeshinoowaud  ?  Kah  bahpish  tahezhewabusse- 
noon :  wenuhwah  dush  kepungeshinoowaud  oonjeoodisse- 
goowaud  egewh  mayuggezejig  ewh  bemahjeegoowin  che- 
oonje-keshahwanj  egaindwah. 

12  Kishpin  dush  wenuhwah  kepungeshinoowaud  oonje 
wahnuhdezewaud  egewh  akeewejig,  kuhya  noondaush  ah- 
peetandahgoozewaud  oonje  wahnuhdezewaud  egewh  ma¬ 
yuggezejig  kah  nuh  ween  ahwahshema  ookeche-ahpeetan- 
dahgoozewinewah  tahoonjeezhewabussenoon  ? 

13  Keguhnoonenim  kenuhwah  mayuggezeyag  nindow 
muh  oodahpostleemewah  egewh  mayuggezejig,  nekeche- 
twalnvetoon  nindahnookewin  : 

14  Koonemah  nindahwekoojeoombeaug  egewh  anuh- 
wamugig,  chebemahjeiigwah  ahnind. 

15  Kishpin  wenuhwah  kewabenindwah  oonje  shahwan- 
dahgoozewaud  egewh  akeewejig,  ahneen  kaezhewabuk  ke- 
oodahpenindwah,  mesuh  ewh  ahbejebahwin  oonje  neboo- 
wining  ? 

16  Kishpin  ewh  natumemeenewungin  peenuk,  kuhke- 
nuh  andussing  tahpeenud  :  kuhya  kishpin  ewh  oojeebik 
peenuk,  me  kuhya  enewh  wuhtikwaunun. 

17  Kishpin  dush  ahnind  wuhtikwaunun  kepoogoobeje- 
dahdag,  kuhya  keen  ahnoo  pagwuje-metigooweyunbun,  ke- 
tuhgoo-ahj egahzooy un,  kuhya  mahmahwe  keoodahpenuh- 
mun  ewh  azheoojebikahwid  kuhya  azhepemetawid  owh 
metig ; 

18  Kagoo  muhmequahnuhdezookan  duhzhinduhmun 
enewh  wuhtikwaunun.  Kishpin  dush  muhmequahnuhde- 
zooyun,  kah  ween  kenetahweegetooseen  oojeebik,  oojeebik 
kenetahweegeegoon. 

19  Kegahekid  dush,  Kepoogoobej egahdanoon  enewh 
wuhtikwaunun,  neen  chetuhgoo-ahchegahzooyaun. 

20  Ahneengwuhnah ;  kedabwayanduhsigwah  kahoonje- 
pookoobenindwah,  keen  dush  dabwayanduhmun  wanje 
soongekahbahweyun.  Kagoo  kechetwahwanindezookan, 
sagezin  suh  goo : 

21  Kishpin  Kesha-Muhnedoo  kebahnahjeaud  enewh 
wanjedah  wuhtikwaunun,  koonemah  kedahbahnahjeegoowah 
kuhya  kenuhwah. 

22  Tebahbundun  dush  ooshahwanj egawin  kuhya  00- 
kootahmegoozewin  owh  Kesha-Muhnedoo  :  azhekootahme- 
goozid  enuhkuhkayah  egewh  kahpungeshingig  ;  azheshah- 
wanjegad  dush  keen  enuhkuhkayah,  kishpin  minjemanduh- 
mun  ooshahwanj  egawin  ;  kishpin  dush  ezhewabezesewun 
kuhya  keen  kegahpukka-wabenegoo. 

23  Kuhya  egewh,  kishpin  poonetoowaud  oodahgoon- 
watuhmoowinewah,  tahduhgoo-ahchegahzoowug :  ookush- 
ketoon  muh  owh  Kesha-Muhnedoo  nayaub  chetuhgoo-ah- 
saud. 

24  Kishpin  keen  dabandahgoozeyunbun  emuh  puh- 
gwuje-metigoong,  keaunj-ahjegahzooyun  emuh  menoo-me- 
tigoong  emuh  debandahgoozesewunbun  :  kah  nuh  ween  ah- 
wahshema  tahezhewabussenoon,  egewh  dabandahgoozebun- 
eeg  emuh  menoo-metigoong  nayaub  chetuhgoo-ahsindwah 
emuh  tebenuhwa  oometigoomewaung  ? 

25  Kah  muh  neminwanduhse,  nejekewaedoog,  cheke- 
kanduhsewag  maunduh  muhmuhkauj  kekanj egawin,  (che- 
oonje-nebwahkahwanemoosewag,)  punge  kuhkepeengwawin 
oodoodissegoonahwah  egewh  Israelitug,  nahnauzh  peende- 
gawaud  kuhkenuh  egewh  mayuggezejig. 

26  Me  dush  kabemahjeindwah  kuhkenuh  emuh  Israel- 
ing  dabandahgoozejig  :  debishkoo  azhebeegahdag,  Emuh 
Zioning  tahpeoonjebah  owh  kabemahjeewad,  cheekoonuh- 
moowaud  enewh  Jacobun  oomujjeezhewabezewinene  : 

27  Me  muh  maunduh  nekekindewin  kaoozhetoomah- 
wugwah,  uhpe  ekoonuhmoowugwah  oomujj e-ezhewabeze- 
winewaun. 

28  Emuh  minwahjemoowining,  sheenganemahwug  ke¬ 
nuhwah  oonje  :  wahwanahbunduhmoowining,  sahgeahwug 
oosewahbuneen  oonje'. 

29  Emuh  muh  oomeegewawining  kuhya  oowuhwanah- 

bunjegawining  owh  Kesha-Muhnedoo  kahween  duhgoose- 
noon  ewh  ahnezheetuhmoowin. 

30  Debishkoo  muh  kenuhwah  kuhyet  dabwayanemahse- 
wagoobun  owh  Kesha-Muhnedoo,  noongoom  dush  shahwan- 
dahgoozeyag  wenuhwah  dabway  and  uhsigwah  oonje  : 

31  Mesuh  kuhya  wenuhwah  kedabwayanduhsigwah, 
kenuhwah  keshahwandahgoozewinewah  cheoonjeshahwan- 
dahgoozewaud. 

32  Kesha-Muhnedoo  muh  ,  oogekebahquahaun  kuhke- 
nuh  emuh  ahgoonwatuhmoowining,  cheoonjeshahwanemaud 
kuhkenuh. 

33  Oh  aqueenduhmahnig  oenebwahkahwin  kuhya  00- 
kekanjegawin  owh  Kesha-Muhnedoo !  tuhyakekanjegah- 
dasenoonig  ootebahkoonegawinun,  kuhya  oomeekunun  kah- 
ween  ahweyah  oogahtamekunsenun  ! 

34  Ahwanan  owh  kahtakekandung  oodenanduhmoowin 
owh  Tabaningad  ?  ahwananun  dush  kahkuhgeekemegoojin  ? 

35  Ahwanan  dush  netum  kahmeenaud,  nayaub  dush 
tahtebahahmahwah  ? 

36  Ween  muh  kahoozhetood,  ganuhwandung,  kuhya 
dabandung  kuhkenuh  ahnooj  gagoo  :  me  suh  ween  cheke- 
che-peshegandahgoozid  kahgenig.  Amen. 


CHAP.  XII. 


EPAHGOOSANEMINIM  dush,  nejekewaedoog,  oon- 


IV  je  o o shah wa n j egawi n i n g  owh  Kesha-Muhnedoo,  che- 
puggedenuhmag  keyowewaun  debishkoo  bamahduk  sahsah- 
gewejegawin,  pahnuk,  kaoodahpenung  owh  Kesha-Muhne¬ 
doo,  mesuh  00-00  enanduhmoowine  kebuhmeetahgawine- 
wrah. 

2  Ragoo'  ween  azhewabuk  oomah  uhkeeng  nahsaub 
ezhewabezekagoon  :  quak-ezhewabezeyook,  ewh  aunjesing 
kedenanduhmoowinewaun,  chepuggukkanduhmag  ewh  oo¬ 
denanduhmoowin  owh  Kesha-Muhnedoo  ewh  wanisheshing, 
kuhya  manwandahgwuk  kuhya  quayukwandahgwuk. 

3  Kedenenim  suh  kuhkenuh  menik  anduhsheyag,  (shah- 
wandahgoozewin  kahmeenegooyaun  wanje-kekedooyaun,) 
kagoo  ahwahshemakechetwahwanindezookagoon  dush  ween 
kaenanindezooyagoobun ;  pezaun-anduhmook,  debishkoo 
owh  Kesha-Muhnedoo  azhemuhmeenaud  anduhshenid  ene- 
newun  ewh  dabwayanduhmoowin. 

4  Azheahyahmung  nebewah  pukkawezewinun,  pazhik- 
wung  dush  weyowemah,  kah  dush  kuhkenuh  enewh  pukka¬ 
wezewinun  nahsaub  ahnuhnookeemahgussenoon : 

5  Mesuh  dush  kuhya  goo  kenuhwind,  ahnoo  meshenoo- 
yung,  pazhikwun  weyowemah  debandahgoozeyung  emuh 
emuh  Christing,  kuhya  mamashquaud  kedebanindemin. 

6  Papukkaun  dush  meegewawinun  ahyahyung  nahsaub 
anandahgwuk  ewh  shahwanjegawine-weedookahgawin  kah- 
mahmeenegooyung,  kishpin  aunwahj egawin,  umba  aunwah- 
j  egad  ah  debishkoo  goo  menik  dabwayanduhmoowin  meene- 
gooyung ; 

7  Gamuh  buhmeetahgawin,  umba  duzzhekundah  kebuh- 
meetahgawinenaun  :  gamuh  wah-owh  kakenooahmahgad 
tahkekenooahmahga ; 

8  Owh  kagequad  tahkuhgequa  ;  owh  mahgewad,  m ah¬ 
noo  tahmeegewa  emuh  quuhyukwanduhmoowining  ;  owh 
wagemahkundahgad,  tahminwaweze ;  owh  shawanjegad 
emuh  mimvanduhmoowining  tahezheshahwanjega. 

9  Kah  ween  emuh  sahgeewawining  tahduhgoomahgus- 
senoon  kuhkenuhwishkewin.  Kuhgwahnesugganduhmook 
ewh  mujje-uhyeeewishewung ;  rninjemenuhmook  ewh  wa- 
nesheshing. 

10  Menoo  -  sahgeedeyook  debishkoo  kaezhesahgeede- 
wahpun  wawej ekewamdej ig  ;  ahwrahshema  mamashquaud 
kechetwahwanindik,  dush  ween  kenuhwah  ananindezoo- 

yag ; 

11  Kagoo  ketimishkekagoon  emuh  minwawezewining  ; 
kezheetishkahyook  emuh  kechechaugoowaung  ;  buhmeetuh- 
wik  owh  Tabaningad  ; 

12  Menoowahnegwanduhmook  emuh  ahpanemoowin- 
ing  :  soonguhmunduhmook  emuh  ketemahgezewining 
zheebanduhmook  emuh  ahnnhmeahwining ; 

13  Mahmeegewayoog  azhemuhnazewaud  egewh  manoo- 
ahnuhmeahjig;  shahwan em agwah  egewh  paundegajig  emuh 
kewegewaumewaung. 

14  Shahwanemik  egewh  quatuggeenagoog ;  shahwan- 
jegayook,  kagoo  dush  ween  mujje-guhnoonahkagoon. 

15  Weeje-moojegezetuhwik  egewh  mwahjegezejig,  kuhya 
weeje-muhwemik  egewh  mawejig. 

16  Nahsaub  uhyenanindeyook  mamashquad.  Kagoo 
pahbahmandunkagoon  kachetwahw’andahgwukkin,  wee- 

473 


ROMANUN. 


dookahwik  suh  egewh  tabussandahgoozejig..  Kagoo  ween 
nebwahkah-wanindezookagoon. 

17  Kagoo  ahweyah  enene  ahzhittah-mujje-doodahwah- 
kagoon.  Weekooj etooyook  enewh  wanesheshingin  emuh 
anahsuhmishkinzhegwawaud  kuhkenuh  enenewug. 

18  Kishpin  kashketooyag,  menik  suh  kaezhekushketoo- 
yag,  pezaune-weeje-bemahdezemik  kuhkenuh  enenewug. 

19  Kache  sahgeegooyag,  kagoo  nahnahquekagoon,  poo- 
nanduhmook  nishkahdezewin,  00-00  muh  ezhebeegahda, 
Azhittahwahedewin  neen  nindebandaun ;  ningahtebahah- 
mahga,  ekedoo  owh  Jehovah. 

20  Kishpin  suh  dush  puhkuddad  owh  shaunganemik,. 
ahshum,  kishpin  kishkahbahgwad,  meenuhowh,  00-00  muh 
azhechegayun  kegahookwissittoonun  iskoota-uhkuhkunzhan 
emuh  oogijuhyeee  ooshtequauning. 

21  Kagoo  ween  ewh  mujjeiihyeweezh  kegahshahgooje- 
egooseen,  shahgoojetoon  dush  ewh  mujje-uhyeewish  emuh 
menooj  egawining. 


CHAP.  XIII. 


AHNOO  kuhkenuh  bamahdezejig  oodahnahittah- 


1 VI  wahwaun  enewh  nahgahnezenejin.  Kah  muh  nin- 
gooche  oonjebahmahgussenoon  ewh  negahnezewin  Kesha- 
Muhnedoong  atuh  :  Ween  suh  Kesha-Muhnedoo  kahah- 
tood  enewh  negahnezewinun  atagin. 

2  Ahwagwan  suh  dush  uhyahzhedakuhmoogwan  ewh 
negahnezewin,  oomegahdaun  ewh  oodenahkoonegawin  owh 
Kesha-Muhnedoo  :  egewh  dush  kaahzhedakahgajig  tahte- 
bahkoonegahzoowug. 

3  Kah  muh  ween  egewh  wagemahkundahgajig  ookoo- 
sigoosewaun  manoo-ezhewabezenejin,  maje-ezhewabezene- 
jin  atuh.  Kenundahwandaun  dush  chekoosahsewud  owh 
nahgahnezid  ?  doodun  ewh  wanesheshing,  kegahwahwezha- 
nemik  suh  owh  : 

4  Ween  muh  ahwe  oobuhmeetahgun  owh  Kesha-Muh¬ 
nedoo  chemenoo-doodook.  Kishpin  atuh  mujje-ezhechega- 
yun,  sagezin,  kah  muh  ahneshah  ootuhkoonunseen  ewh 
ahzhahwashk  :  oobuhmeetahwaun  muh  enewh  Kesha- 
Muhnedoon ,  ahyahzhittahwahewad  chenishkanemaud 
enewh  maje-ezhewabezenejin. 

5  Medush  kaoonje-nuhittahgayagoobun,  kahween  atuh 

nishkahdezewin  oonje,  ewh  suh  goo  kuhya  kekekaninde- 
zoowin  oonje. 

6  Oo-oo  suh  oonje  tebahahmook  ewh  oogemah  tebah- 
ahmahgoowin :  oodahnoonegoowaun  muh  enewh  Kesha- 
Muhnedoon,  oo-oo  uhyeee  moonzhug  chemekinduhmoo- 
waud. 

7  Meenik  dush  kuhkenuh  bamahdezejig  menik  maze- 
nuhahmahwagwah  :  tebahahmahgoowin  wah-owh  katebah- 
ahmahgoozepun ;  mahwunjechegun  owh  mahwunjechegun 
wadahpenung ;  koosik  egewh  kakoosindebuneeg,  keche- 
twahwanemik  egewh  kakechetwahwanemindebuneeg. 

8  Kagoo  ahweyah  gagoo  muhzenuhahmalrwahkagoon, 
me  atuh  chesahgeedeyag  ;  owh  muh  suhyahgeaud  enewh 
pakahnezenejin  oogetaguhnuhwandaun  tebahkoonegawin. 

9  Me  suh  oonoo,  Kahween  kegahpezhigwahdezese, , 
Kahween  kegahneeshewase,  Kahween  kegahkeemoodese, 
Kahween  kegahkuhkenuhwishke-bahtaungase,  Kahween 
kegahshoobeegooseen  gagoo  ;  kuhya  kishpin  anduhgoo- 
gwan  pakaunuk  kuhgequawin,  duhgoomahgud  emuh 
maunduh  ekedoowining,  Azhesahgeedezooyun  kegahe- 
zhesahgeah  keeje-duhnuhkewamahgun. 

10  Ewh  suh  sahgeewawin  kahween  oomujj e-doodah wah- 
seen  weeje-duhnuhkeewamahgunun  :  ewh  sahgeewawin  me 
suh  wanje-guhnuhwanduhming  ewh  tebahkoonegawin. 

1 1  Oo-oo  suh  ezhewabezeyook,  kekanduhmung  noon- 
goom  ahzhuh  ketebishkoosag  chekooshkoosingebun,  nah- 
wuj  muh  noongoom  pashoo  beahyahmahgud  kekahgega- 
bemahdezewinenahnin,  ewh  dush  ween  kahmahje-dabwa- 
yanduhmung. 

12  Zhuhyegwah  ishpe-tebekud,  kezhegud  pashoo  peah- 
yahmahgud ;  umba  wabenundah  enewh  puhsuhgish- 
tebike  ahnookewinun,  pesekundah  dush  ewh  wahsayahze- 
wine  ushwewin. 

13  Mahnoo  suh  dush  enoosadah  kaenoosayungoobun 
kahzhegukin,  kahween  geo  emuh  oombegezewine  wekoon- 
dewining,  kuhya  kewushquabewining,  kah  kuhya  emuh 
kuhkebahdezewining,  kuhya  peshigwahdezewining,  kah¬ 
ween  kuhya  emuh  kekaundewining  kuhya  keshahwanin- 
dewining. 

14  Kekishkahwik  atuh  owh  Tabanemenung  Jesus 
Christ,  kagoo  kuhya  bahbahmandunkagoon  ewh  weyause- 
mah,  chemekinduhmag  azhenunduhwanduhmoomahguk. 

O0DAHPENIK  owh  naneenuhmezid  emuh  oodab- 
wayanduhmoowining,  kahween  chekahgwaj  emag 
enewh  kakandahgoosenoogin  kuhgwadwawinun. 

2  Pazhik  muh  enandum  chepuhgedenuhmoowind  che- 
meejepun  ahnooj  gagoo ;  menuhwah  pazhik,  shuhyah- 
gweewid,  oomejinun  atuh  enewh  natuhweeggingin  emuh 
ketegauning. 

3  Kahween  owh  mahjid  oogahneeshe-bahpenooduh- 
wahseen  enewh  mahjesinegoon  ;  kahween  kuhya  owh  mah- 
jesig  oogahmujje-enanemahseen  enewh  mahjenejin  ;  Kesha- 
Muhnedoo  suh  oogeoodahpenaun  enewh. 

4  Ahwanan  keen  tabahkoonuhmahwud  pakahnezid 
enene  enewh  oobuhmeetahgun  ?  anahsuhmuhbenid  tebe- 
nuhwa  oodoogemaumun  tahnebahwe  gamuh  tahpungeshin. 
Kagate  tahminjemenegahzoo  chenebuhwid  :  Kesha-Muh- 
nedoo  muh  ookushketoon  chenebuhweaud. 

5  Pazhik  enene  ahwahshewa  ookechetwahwandaun 
pazhik  kezhegud  dush  ween  ahnind  :  menuhwah  pazhik 
nahsaub  oodenandaunun  kuhkenuh  kezhegudoon.  Mahnoo 
kuhkenuh  enenewug  tahezhechegawug  azhekekanduhmoo- 
waud  emuh  tebenuhwa  oodenanduhmoowinewaung  ewh 
wanesheshing. 

6  Owh  kachetwahwandung  ewh  kezhegud,  kechetwah- 
weaud  enewh  T abaninganej  in  wanj e-kechetwahwandung, 
kuhya  owh  kachetwahwanduhsig  ewh  kezhegud,  weke- 
chetwahweaud  enewh  Tabanninganejin  wanje-kechetwah- 
wanduhsig.  Owh  wahsinid,  wekechetwahweaud  enewh 
Tabaninganejin  wanje-wesinid,  oomahmooyahwahmaun 
muh  Kesha-Muhnedoon ;  owh  dush  wahsenesig,  weke¬ 
chetwahweaud  enewh  T abaninganej  in  wanj  e-wesenesig 
kuhya  oomahmooyahwahmaun  enewh  Kesha-Muhnedoon. 

7  Kah  muh  ahweyah  menik  anduhsheyung  ween  tebe¬ 
nuhwa  oonje-bemahdezese,  kuhya  kahween  ahweyah  enene 
ween  tebenuhwa  oonje-neboose. 

8  Kishpin  gooshah  bemahdezeyung,  kebemahdezetuh- 
wahnaun  owh  Tabaningad  ;  kishpin  dush  nebooyung,  ke- 
nebootahwahnaun  owh  Tabaningad  ;  kishpin  dush  bamah- 
dezewungan,  gamuh  kishpin  naboowungan,  ketebaneme- 
.goonaun  owh  Tabaningad. 

9  Me  muh  kahoonje-nebood  Christ,  kuhya  kahoonje-ah- 

bejebaud  kuhya  nayaub  kebemahdeze,  chetebanemaud 
enewh  kahneboonejin,  kuhya  enewh  bamahdezenejin. 

10  Wagoonandush  wanj e-tebahkoonud  kejekewa?  ga~ 
muh  wagoonan  wanje-neshepahbenoodahwud  kejekewa  ? 
kuhkenuh  suh  kenuhwind  kegahnebahwemin  anahsuhme- 
ahyahnig  ootebahkoonede-wuhbewin  owh  Christ. 

n  Oo-oo  muh  ezhebeegahda,  Azhebemahdezeyaun, 
ekedoo  owh  Tabaningad,  kuhkenuh  ningahoojecheengwuh- 
netahgoog,  kuhya  kuhkenuh  enewh  oodanenewhemaunun 
oogahwahweenduhmoowahwaun  enewh  Kesha-Muhnedoon. 

12  Kuhkenuh  dush  kenuhwind  anduhsheyung  kegah- 
debahjindezoomin  cheweenduhmoowung  owh  Kesha-Muh- 
nedoo  ewh  kahezhewabezeyung. 

1 3  Kagoo  dush  menuhwah  wetebahkoonedesedah ; 
maun duh  atuh  enandundah,  kagoo  ahweyah  enene  oogah- 
ahtooseen  pukkittashinoo-metik  gamuh  gagoo  kaoonje- 
pungeshinenepun  enewh  wejekewaiin. 

14  Nekekandaun,  azhepuggukkanduhmoonid  owh  Ta¬ 
baningad  Jesus  Christ,  kahween  gagoo  weenussenoon  : 
kishpin  atuh  ahweyah  weenandung  gagoo,  tahweenudene 
ewh. 

15  Kishpin  kejekewa  maunandung  kewesenewin,  kah¬ 
ween  kebemoosase  emuh  sahgeedewining.  Kagoo  bah- 
nahjeahkan  oonje  ewh  kewesenewin,  enewh  kahnebootah- 
wahjin  owh  Christ. 

1 6  Kagoo  dush  ween  ewh  kemenoochegawin  tahmujje- 
duhzhinjegahdasenoon  : 

1 7  Oodoogemahwewin  owh  Kesha-Muhnedoo  kahween 
wesenewin  kuhya  menequawin  ahwunsenoon ;  me  atuh 
quuhyuk-ezhewabezewin,  kuhya  pezaunewawin,  kuhya 
moojegezewin  emuh  Keche-oojechaugoong. 

18  Owh  dush  oonoo  uhyeeen  azhebuhmeetuhwaud 
enewh  Christun  ooodoodahpenegoon  enewh  Kesha-Muhne- 
doon,  kuhya  oominwanemegoon  enewh  enenewun. 

19  Umba  wekoojetoodah  enewh  uhyeeen  pezaunewa- 
wining  anuhkuhkayah  anuhnookeemahgukkin,  kuhya 
enewh  uhyeeen  kaoonje-soongekahbahweedeyung. 

20  Kagoo  bahnahjetookagoon  ewh  oodahnookewin  owh 
Kesha-Muhnedoo  wresinewin  oonje.  Kagate  suh  peenud- 
oon  kuhkenuh  wesenewinun  ;  mahnahdudene  suh  dush 
owh  enene  gagoo  wahsittahwanindezood  wesinid. 

21  Tahoonesheshin  meejesewun  weyaus,  kuhya  menequa- 
sewun  shooweminahboo,  gamuh  kuhya  gagoo  kaoonje-puk- 
kittashing  kejekewa,  gamuh  wuhsittahwandung,  gamuh 
kanuhneepenezeegood. 

22  Kedahyaun  nuh  dabwayanduhmoowin  ?  keen  tebe- 
nuhwa  ahyaun  anahsuhmuhbid  Kesha-Muhnedoo.  Shah- 
wandahgooze  suh  owh  kawuhsittahwanindezoosig  ewh 
uhyeee  andoodung. 

23  Owh  dush  nindahahgoonwatum  anandung  tahnah- 
neboomah  kishpin  wesinid,  kah  muh  dabwayanduhmoo- 
wining  oonje  wesinese :  wagoodoogwan  muh  dabwayan- 
dumoowining  wanj  ebahmahgussenoogwan  mujjeezhewa- 
bud  suh. 


CHAR  XV. 


ENUHWIND  gooshah  anduhsheyung  mashkahwe- 


IV  zeyung  kedahnahdahmoowahnahnig  egewh  shun- 
yahgwewejig,  kah  dush  kedahminwandumeedezoosemin. 

2  Kuhkenuh  anduhsheyung  kegahminwanduhmeah- 
naun  keweeje-duhnuhkeewamahgunenaun  cheoonje-soonge- 
kahbahweind  emuh  ahnuhmeahwining. 

3  Pooch  ween  owh  Christ  kahween  keminwanduhme- 
edezoose  ;  debishkoo  azhebeegahdag,  Oomujje-guhnoonin- 
gawinun  egewh  kahmujje-guhnoonikig  ningepuhgummish- 
kahgoonun. 

4  Wagoodoogwanun  suh  enewh  kuhyet  kahoozhebe- 
egahdagebunan  chekekenooahmahgooyung  keoonje-oozhe- 
beegahdawun,  kenuhwind  emuh  aunwahdanduhmoowining 
kuhya  manoo-daashkahgamahguk  kechetwah-oozhebee- 
gunun  cheoondenuhmaung  ewh  ahpanemoowin. 

5  Benuh  dush  owh  Kesha-Muhnedoo  mahgewad  ewh 
aunwahdanduhmoowin  kuhya  ewh  menoo-daawin  kegah- 
enanemegoowah  nanahsaub  cheenanduhmag,  debishkoo 
ween  Christ  Jesus  : 

6  E-ewh  suh  chepazhekwung  ewh  ked en and uh moo- 
win  ewah  kuhya  kedoonewah  chepeshegandahgooag  Kesha- 
Mnhnedoo,  enewh  Wayoosemahjin  owh  Tabanemenung 
Jesus  Christ. 

7  O0-00  oonje-oodahpenedeyook,  nahsaub  egoo  kahe- 
zheoodahpenenung  owh  Christ,  cheoonje-peshegandahgoo- 
ind  owh  Kesha-Muhnedoo. 

8  Nindekid  suh,  owh  Jesus  Christ  oogeahnookeetuh- 
waun  enewh  kakenoowahje-kishkezhegahzoonejin  oonje 
oodabwawin  owh  Kesha-Muhnedoo,  chemushkahwesetood 
enewh  wahweendahmahgawinun  kahwahweenduhmoowind- 
wah  egewh  kooseminahbuneeg  : 

9  Kuhya  dush  mayuggezejig  chepeshegandahgooah- 
waud  enewh  Kesha-Muhnedoon  ooshahwanjegawin  oonje  ; 
debishkoo  azhebeegahdag,  Me  00-00  kaoonj e-wahween- 
duhmoonaun  emuh  anduhzhe-ahyahwaud  egewh  mayug¬ 
gezejig,  kuhya  chenuhguhmootuhmaun  kedezhenekahzoo- 
win. 

ioMenuhwah  dush  ekedoo,  Oonahnegwanduhmook,  ke- 
nuhwah  mayuggezeyag,  mahmahwe  oodahnishenahbamun. 

11  Menuhwah  dush,  Wahwezhanemik  owh  Tabanin- 
gad,  kuhkenuh  kenuhwah  mayuggezeyag ;  kuhya  menoo- 
duhzhemik,  kuhkenuh  kenuhwah  ahnishenahbawedoog. 

12  Menuhwah  dush,  ekedoo  owh  Esaias,  Tahahyah- 
mahgudene  Jesse  oodoojeebikemun,  kuhya  dush  owh  ka- 
penahgoozid  cheoogemahkundahwaud  enewh  mayuggeze- 
nejin;  mesuh  enewh  kaahpanemahwahjin  egewh  mayug¬ 
gezejig. 

13  Ahpakish  dush  owh  Kesha-Muhnedoo  mahgewad 
ahpanemoowin  mooshkenashkoonenag  ewh  kuhkenuh  moo- 
jegezewinun  kuhya  pezaunewawinun  emuh  dabway anduh- 
moowining,  chebahtuhyeenuk  kedahpanemoowinewah  oonje 
oomushkahwezewin  owh  Kache-peenezid  Oojechaug. 

14  Neen  dush  tebenuhwa  kedenaneminim,  nejekewa- 
edoog,  ewh  mooshkenashkahgooyag  ewh  shahwanindewin, 
kuhya  kekanjegawin,  kushketooyag  dush  chekuhgekin- 
deyag. 

15  Pooch,  nejekewaedoog,  nahwuj  anegook  kegemahje- 
beahmoonenim,  chemequanduhmooenuhgoog,  oonje  ewh 
shahwandahgoozewin  kahmeezhid  owh  Kesha-Muhnedoo. 

16  Cheoobuhmeetahgunemid  owh  Jesus  Christ  chekuh- 
gekemugwah  egewh  mayuggezejig,  debahdooduhmaun 
ewh  oominwahjemoowin  owh  Kesha-Muhnedoo,  cheoonje- 
menoo-oodahpenindwah  egewh  mayuggezejig  pagedenind- 
jig  emuh  oobuhmeetahgawining,  kepeeneegoowaud  enewh 
Keche-Oojechaugwun. 

1 7  Nindahyaun  suh  ewh  kaoonj  e-kechetwah wan emoo- 
yaunbaun  oonje  owh  Jesus  Christ  enewh  oonje  uhyeeen  da- 
bandungin  owh  Kesha-Muhnedoo. 

1 8  Kah  muh  nekushketoose  cheduhzhinduhmaun  oonoo 
uhyeeen  kahahnookeesig  owh  Christ  cheezhechegayauru 
cheoonje-bezinduhmoowaud  egewh  mayuggezejig  emuh 
ekedoowining  kuhya  emuh  ezhechegawining. 

19  Oonje  enewh  keche-kekenoowahj echegunun  kuhya 
mahmaundahwejegunun,  oonje  oomushkahwezewining  owh 
Keche-oojechaug  ;  Jerusaleming  kemahjesing,  nahnauzh 
ego  Illiricuming,  ningewahweenga-debahdoodaun  ewh  oo~ 
minwahjemoowin  owh  Christ. 

20  Aahe,  ningewekooj etoon  cheezhedebahdooduhmaun 
ewh  minwahj emoowin,  kahween  emuh  Christ  oodezhenekah- 
zoowin  kahwahweenj egahdanegebun,  koonemah  nindah- 
geoozhega  pakahnezid  enene  kahduhzhemahj e-oozhegapun  : 

21  Debishkoo  azhebeegahdag,  Egewh  kahdebahjemoo- 
tuhwahsewindebuneeg  oodoonoozoowin  oogahwahbundah* 
nahwah  :  kuhya  egewh  kahnoonduhsigoog  tahnesittootum- 
oog. 

22  Mesuh  ewh  kahkeche-oondummeegooyaun  wall 00- 
dissenuhgoogebun. 

23  Kayahbe  ahyaunsewaun  kaduhzhe-kuhgequayaun 
oomah  enuhkuhkayah,  kuhya  keche-nunduhwanduhmaun 
noongoom  nebewah  dussoo  kekenoonoowinun  wenaunze- 
koonuhgoogebun. 

24  Nuhmunj  uhpe  azhahwaunan  ewede  Spaining,  ke- 
gahpeoodissinenim :  nindenandum  emuh  cliewahbuhme- 
nuhgoog  magwah  pahbahmahdezeyaun,  chemezissekah- 
weyag  anepesekuhmaun  ewede  anuhkayah,  kishpin  netum 
ahnahwe  tabeganemooyaun  weej ewenuhgoog. 

25  Noongoom  dush  nindezhah  ewede  Jerusaleming 
chemahj etoowugwah  egewh  anuhmeahjig  enewh  manaze- 
wrahjin. 

26  Keminwanduhmoog  muh  egewh  Macedoniaing  kuh¬ 
ya  Achaia'ing  ayahjig  chemahwundoosetuhmoowahwaud 
enewh  katemahgezenej in  anuhmeahnejin  ewede  Jerusal¬ 
eming  ayahnejin. 

27  Kagate  keminwanduhmoog  ;  oomuzzenuhahmah- 
wahwaun  suh  goo.  Kishpin  muh  egewh  mayuggezejig 
kemahdahoonindwah  waj echauwandahgwudenegin  ooduh- 
yeemewaun ,  nunduhwandahgoozewug  chemeenahwaud 
enewh  uhkeeng  duhzhe  uhyeeen  manazewahjin. 

28  Uhpe  dush  kekezheetooyaun  maunduh,  kuhya  keah- 

tooyaun  maunduh  meegewawin  anduhzhe  ahyahwaud,  nin- 
gahpeezhah  ewede  ahyahyag  uhneezhahyaun  ewede 
Spaining. 

29  Kagate  nepuggukkandaun,  uhpe  tagwishenaun  emuh 

anduhzhe-ahyahyag  ningahpegegezin  kuhkenuh  anegook- 
waug  shah  wan j  egawin  anduhgoog  emuh  oominwahj  emoo- 
wining  owh  Christ.  x 

30  Kepahgoosanemenim  dush,  nejekewaedoog,  oonje 

owh  Tabaningad  Jesus  Christ,  kuhya  oonje  oosahgeewa- 
win  owh  Keche  Oojeechaug,  cheweedookahweyag  anuh- 
meatuhwagoon  owh  Kesha-Muhnedoo  kuhnooduhmah- 
weyag ;  ■'  _  * 

31  Cheguhnuhwanemegooyaun  oonje  egewh  duhya- 
bwayanduhsigoog  ewede  Judeaing  ayahjig :  kuhya  egewh 
anuhmeahjig  cheoodahpenuhmoowaud  ewh  meegewawin 
wahezheweetooyaun  ewede  Jerusaleming  ; 

32  Emuh  moojegezewining  chepeezhenaunzekoonenuh- 
goog  enanemid  Kesha-Muhnedoo,  m  ah  mail  we  chemenoo- 
aunwabeyung. 

33  Benuh  dush  owh  Kesha-Muhnedoo  mahgewad  ewh 
pezaunewawin  kegahweejewegoowah  kenuhwah  kuhkenuh. 

CHAP.  XVI. 

KEDENENIM  chemenoo-doodahwag  owh  Phebe  ke- 
dahwamahnaun,  bameetung  ewh  anuhmeahwin 
ewede  Cencreaing  : 

2  Cheoodahpenag  oonje  owh  Tabaningad,  kadoodahde- 
w.ahpun  egewh  anuhmeahjig,  chenahduhmahwag  dush 
wagoodoogwan  wall  e  11  u  h  no  ok  e  eg  wan  :  kuhya  ween  ooge- 
nahdahmahwaun  nebewah,  kuhya  goo  neen  ningenahdah- 
maug. 

3  Anuhmekahwik  Priscilla  kuhya  Aquila  egewh  wah- 
dookahwejig  emuh  Jesus  Christing  : 

4  Egewh  kahpuggedenuhmoowaud  tebenuhwa  ooqua- 
gunewaun  oonje  ewh  nebemahdezewin  :  n  e  m  ah  m  o  oy  ah  - 
wahmaug,  kahween  neen  atuh,  egewh  suh  kuhya  kuhkenuh 
anuhmeahjig  mayuggezejig. 

5  Ahnuhmekahwik  kuhya  egewh  anuhmeahjig  mah- 
yahwunj eedej ig  emuh  oowegewaumewaung.  Ahnuhme¬ 
kahwik  owh  suhy ahgeug  Epinetus,  owh  netum  kahda- 
bwayanemaud  enewh  Christun  ewede  Achaiaing. 

6  Ahnuhmekahwik  owh  Mary  kahkeche-ahnookeetuh- 
weyummingid. 

7  Ahnuhmekahwik  Andronicus  kuhya  Junia,  egewh 
anuhwamugig  kuhya  kahweejewugig  kekebahquahegah- 
zooyaun,  egewh  kachetwahwandahgoozejig  Apostleiig, 
egewh  kuhya  kahdebandahgoozejig  emuh  Christing  chep- 
wah  neen  debandahgoozeyaun. 

8  Ahnuhmekahwik  owh  Amplias  sahyahgeug  emuh 
Tabaningang. 

9  Ahnuhmekahwik  owh  Urban  wahdookoonung  emuh 
Christing,  kuhya  Stachys  suhyahgeiig. 

10  Ahnuhmekahwik  owh  Apelles  manwanemegood 
enewh  Christun.  Ahnuhmekahwik  egewh  dabandahgoo- 
zejig  emuh  Aristobulus  oowegewauming. 

11  Ahnuhmekahwik  owh  Herodian  nindenuhwamah- 
gun.  Anuhmekahwik  egewh  dabandahgoozejig  emuh  oo¬ 
wegewauming  owh  Narcissus,  dahyabwayanemahjig  enewh 
Tabaninganejin. 

12  Ahnuhmekahwik  Tryphena  kuhya  Tryphosa,  anoo- 
keetahwahjig  enewh  Tabaninganejin.  Anuhmekahwik  owh 
sahyahgeind  Persis,  kache-ahnookeetuhwaud  enewh  Taba¬ 
ninganejin. 

13  Ahnuhmekahwik  Rufus  kahwuhwanahbuhmind 
emuh  Tabanemenung,  kuhya  oogeen,  me  owh  kuhya  neen 
wageemug. 

14  Anuhmekahwik  Asyncritus,  Phlegon,  Hermas,  Pa- 
trobas,  Hermes,  kuhya  egewh  wejekewaemaug  wahjewahjig. 

15  Ahnuhmekahwik  Philologus,  kuhya  Julia,  Nereus, 
kuhya  oodahwamaun,  kuhya  Olympas,  kuhya  kuhkenuh 
anuhmeahjig  wahjewahjig. 

16  Ahnuhmikoodahdik  mamashquaud  oojindeyag  ewh 
pahnuk  ooj indewin.  Kuhkenuh  wahdookahzoojig  emuh 
oodahmuhmeahwining  owh  Christ  kedahnuhmekahgoo- 
waug. 

17  Benuh  dush  kepahgoosanemenim  nejekewaedoog, 
chekekenoowahjeagwah  egewh  wazhetoojig  pukkaedewin- 
un  kuhya  wuhsittahwanindewinun  bahnahjetoowaud  ewh 
kuhgequawin  k ah k u h gek e m ego oy ag  :  mewishkahwik  dush. 

18  Egewh  muh  00-00  azhewabezejig  kahween  oobuh- 
meetahwahsewaun  enewh  Tabanemenung  Jesus  Christ, 
oobuhmeetahnahwah  atuh  tebenuhwa  oomesudahwaun, 

kuhya  menoo-kekedoowaud  oodoonje-wuhyazhemahwaun 
enewh  kakebahdezenejin  emuh  oodaening. 

19  Kedabwatuhmoowinewah  suh  ookekandahnahwah 
kuhkenuh  enenewug.  Neminwandum  dush  kenuhwah 
oonje :  kenunduhwanemenim  dush  chenebwahkahyag  emuh 
menoo-ezhewabezewining, kuhya  chekekanduhsewag  mujje- 
uhyeewish. 

20  Owh  Kesha-Muhnedoo  mahgewad  pezaunewawin 
wuhyebah  oogahbahnahjeaun  enewh  Satanun  emuh  ahnah- 
meee  kesittahwaung.  Mahnoo  kegahweejewegoonahwah 
ooshahwanjegawin  owh  Tabanemenung  Jesus  Christ. 

Amen. 

21  Timotheus  owh  nahyahdahmahwid,  kuhya  Lucius, 
kuhya  Jason,  kuhya  Sosipater,  nindenuhwamahgunug,  ke- 
duhnemekahgoowaug. 

22  Neen  Tertius  kahoozhebeahmaun  maunduh  mahje- 
beegun  keduhnemekoonenim  oonje  owh  Tabanemenung. 

23  Owh  Gaius  paundeguhzhid  kuhya  paundeguhnaud 
kuhkenuh  anuhmeahnejin,  keduhnemekahgoowah.  Eras- 
tus  ganuhwanjegad  enewh  shooneaun  emuh  keche-ooda- 
naung  keduhnemekahgoowah,  kuhya  Quartus  pazhik  keje- 
kewaenaun. 

24  Mahnoo  kegahweejewegoonahwah  kuhkenuh  ke¬ 
nuhwah  ooshahwanjegawin  owh  Tabanemenung  Jesus 
Christ.  Amen. 

25  Benuh  dush  owh  kashketood  chesoongekahbahwe- 
enag  debishkoo  ekedoomahguk  neminwahjemoowin,  kuhya 
ookuhgequawin  owh  Jesus  Christ,  kuhya  ewh  kahmezhe- 
shuh-wahbunjegahdag  mamaundahwuk  kekanjegawin,  kah- 
kahjegahdag  emuh  kemoodeze wining  akoo  mahje-uhkee- 
wung. 

26  Pejeenug  dush  mezheshuhwejegahda,  kuhya  emuh 
oodoozhebeegawinewaung  egewh  au nwahj ega-wenen e wug, 
debishkoo  kahenahkoonegagoobunan  owh  kahyahgega-be- 
mahdezid  Kesha-Muhnedoo ,  keoonje-wahbundahindwah 
kuhkenuh  ahnooj  azheweenzoojig  bamahdezejig  cheoonje- 
nuhittuhmoowaud  ewh  dabwayanduhmoowin  : 

27  Owh  Kesha-Muhnedoo  nasheka-nebwahkaud  tah- 
peshegandahgooze  oonje  owh  Jesus  Christ  kahgenik. 
Amen. 

NEEN  Paul,  kahnundoomegooyaun  oodahpostleemun 
owh  Jesus  Christ  cheahweyaun  oonje  oodenan- 
duhmoowin  owh  Kesha-Muhnedoo,  kuhya  Sosthenes  keje- 
kewaenaun. 

2  Nemahjebeuhmahwahnahnig  egewh  dabandahgooze- 
jig  emuh  oodahnuhmeawining  owh  Kesha-Muhnedoo  ewede 
Corinthing,  egewh  dush  pahneindjig  oonje  Jesus  Christ, 
nandoomindjig  chepeenezewaud,  kuhya  kuhkenuh  mezee 
wahyahweendungig  ewh  oodoonoozoowin  owh  Jesus  Christ 
Tabanemenung,  wenuhwah  kuhya  kenuhwind  : 

3  Shahwanjegawin  kuhya  pezaunewawin  kegahahyah- 
nahwah,  oonje  owh  Kesha-Muhnedoo  koosenaun,  kuhya 
oonje  owh  Tabahemenung  Jesus  Christ. 

4  Moonzhug  nemahmooyahwahmah  Nekesha-Muhne- 
doom  kenuhwah  oonje,  kahezheshahwanemegooyag  oonje 
owh  Jesus  Christ ; 

5  E-ewh  ahnooj  gagoo  ween  oonje  chewahnuhdeze- 
egooyag  emuh  kuhkenuh  kekedoowining,  kuhya  kuhkenuh 
neb  wahkah  wining ; 

6  Debishkoo  ewh  oodenahjemoowin  owh  Christ,  kah- 
minjemoosechegahdag  emuh  keyowewaung : 

7  Ewh  dush  ween  noondasasewag  emuh  gagoo  meege- 
wawining;  peeag  owh  Tabanemenung  Jesus  Christ  che- 
tuhgwishing : 

8  Owh  suh  goo  kuhya  kasoongeenag  peenish  egoo  ewh 
ishquah-bemahdezing,  ewh  dush  kuhnuhga  chemujje-ezhe- 
wabezesewag  ewh  uhpe  ookezhegudoom  owh  Tabaneme¬ 
nung  Jesus  Christ  oojechesanig. 

9  Dabwatahgooze  suh  owh  Kesha-Muhnedoo,  owh  kah- 
nundoomenag  emuh  ooweejinde wining  enewh  oogwissun 
Jesus  Christ  Tabanemenung. 

10  Kepahgoosanemenim  dush,  nejekewaedoog,  emuh 
oodezhenekahzoowining.  owh  Tabanemenung  Jesus  Christ, 
kuhkenuh  nanahsaub  cheekedooyag,  kuhya  cheduhgoomah- 
gussenook  enewh  pukkaedewinun  emuh  anduhzhe-ahyah- 
yag ;  wawane  dush  cheweedookoodahdeyag  emuh  nah- 
saub  enanduhmoowining  kuhya  nahsaub  enahkoonegawin- 
ing. 

1 1  Ningeweenduhmahgoog  muh  egewh  dabandahgooze- 
jig  emuh  oowegewauming  owh  Chloe,  wuhsittahwanindeyag 
kenuhwah  nejekewaedoog. 

12  Oo-oo  gooshah  nindekid,  kuhkenuh  anduhsheyag 
00-00  akedooyag,  Neen  neweedookahwah  owh  Paul  ;  kuhya 
neen  neweedookahwah  owh  Apollos  ;  kuhya  neen  newee¬ 
dookahwah  owh  Cephas  ;  kuhya  neen  neweedookahwah 
owh  Christ. 

13  Taushkenegahzoo  nuh  owh  Christ?  kesuhsahgah- 
quahwah  nuh  owh  Paul  kenuhwah  oonje  ;  gamuh  kege- 
baptizoomegoom  nuh  emuh  oodezhenekahzoowining  owh 
Paul  ? 

14  Nemeg\vachewanemah  Kesha-Muhnedoo  kebapti- 
zooewahsewug  ahweyah  kenuhwah  anduhsheyag,  me  atuh 
Crispus  kuhya  Gaius  ; 

15  Koonemah  ahweyah  00-00  nindahgeik,  Baptizcoewa 
emuh  tebenuhwa  oodezhenekahzoowining. 

o 

1 6  Kuhya  ningebaptizooaug  egewh  dabandahgoozejig 
emuh  oowegewauming  owh  Stephanas :  kah  dush  neke- 
kanduhseen  ahweyah  pakahnezid  chegebaptizooug. 

17  Kah  muh  ningeoonje-ahnoonegoose  owh  Christ  che- 
baptizooewayaun,  chepahbahtebahdooduhmaun  atuh  ewh 
minwahjemoowin :  kahween  nebwahkahwine-ekedoowinun 
cheahyooyaun,  koonemah  kah  ningood  tahgeenahbuttusse- 
nene  oodahzhedayahtikoom  owh  Christ. 

18  Debahdooduhming  muh  ewh  ahzhedayahtik  ookuh- 
kebahdandahnahwah  egewh  nashwuhnahdezejig ;  kenuh- 
wind  dush  bamahjeegooyung  kedenandahmin,  me  ewh 
oomushkahwezewin  owh  Kesha-Muhnedoo. 

19  Oo-oo  muh  ezhebeegahda,  Ningahbuhnahjetuhmah- 
waug  ewh  oonebwahkahwinewah  egewh  nabwahkahjig, 

kuhya  ninga  ahnookee  ningood  cheenahbuttussenoonenig 
oonesitttootummoowinewah  egewh  nabwahkahjig. 

20  Ahneende  owh  nabwahkaud  ?  ahneende  owh  oozhe- 
beega-wenene  ?  ahneende  owh  dabahdoodung  oomah  uh- 
keeng  duhzhe  kekanjegawinun  ?  kah  nuh  ween  Kesha- 
Muhnedoo  oogekuhkebahjetooseen  oomah  uhkeeng  duhzhe- 
nebwahkahwin  ? 

21  Uhpe  dush  emuh  oonebwahkahwining  owh  Kesha- 
Muhnedoo,  egewh  akeewejig  emuh  tebenuhwa  oonebwah- 
kahwinewaung  kahkekanemahsigwah  enewh  Kesha-Muh- 
nedoon,  keminwandum  owh  Kesha-Muhnedoo  emuh  kuh- 
gequawine-kuhkebahdezewining  chedonje-bemahjeaud  e- 
newh  duhyabwayanduhmenejin. 

22  Egewh  muh  Jewyug  oonundahwandahnahwah  keke- 
noowahjechegun,  kuhya  egewh  Greekug  oonunduhwahbun- 
dahnahwah  nebwahkahwin : 

23  Nenuhwind  dush  nepahbahdebahjemahnaun  owh 
Christ  kahsuhsuhgahquahoond,oopukkittashinoowine-metig- 
oomewaun  egewh  Jewyug,  egewh  dush  Greekug  ookuh- 
kebahdandahnahwah  ; 

24  Egewh  dush  kahnundoomindjig,  egewh  Jewyug 
kuhya  egewh  Greekug,  Christ,  oomushkahwazewin  owh 
Kesha-Muhnedoo,  kuhya  oonebwahkahwin  owh  Kesha- 
Muhnedoo. 

25  Ookuhkebahdezewin  muh  owh  Kesha-Muhnedoo 
nahwuj  nebwahkahmahgudene  dush  ween  enewh  enenewun  ? 
kuhya  oonuhneepenezewin  owh  Kesha-Muhnedoo  nahwuj 
mushkahwezemahgudene  dush  ween  enewh  enenewun. 

26  Kewahbundahnahwah,  nejekewaedoog,  kenundoo- 
megoowinewah,  nundoomahsewindwah  nebewah  nabwah¬ 
kahjig  weyahsewine-nebwahkahwin,  kah  kuhya  nebewah 
mashkahwezejig,  kah  kuhya  nebewah  kachetwahwezejig : 

27  Kesha  -  Muhnedoo  suh  oogewuhwanahbundaunun 
enewh  kakebahdandahgwukkin  oomah  uhkeeng  cheahguj- 
jeaud  enewh  nabwahkahnejin  ;  kuhya  owh  Kesha-Muhne¬ 
doo  oogewuhwanahbundaunun  enewh  naneepenukkin  uh- 
yeeen  cheahgujjetood  enewh  mashkahwezemahgukkin  uh- 
yeeen  ; 

28  Kuhya  enewh  dabussandahgwukkin  uhyeeen  oomah 
uhkeeng,  kuhya  ningood  anandahgwussenoogin  Kesha- 
Muhhedoo  oogewuhwanahbundaunun,  aahe,  kuhya  ayah- 

senoogin  uhyeeen,  ningood  cheenandahgwussenook  enewh 
uhyeeen  ayaugin  : 

29  Ahweyah  wahyahsewid  chekechetwahwanemoosig 
anahsuhmuhbid  Kesha-Muhnedoo. 

30  Ween  suh  wanj e-debandahgoozeyag  emuh  Christ  Je- 
susing,  owh  kahpuggedenegood  enewh  Kesha-Muhnedoon, 
cheahwid  kenebwahkahwinenaun,  kuhya  keminwandah- 
goozewinenaun,  kuhya  kequuhyuk-ezhewabezeegoowine- 
naun,  kuhya  kebemahjeegoowinenaun  : 

31  Debishkoo  suh  azhebeegahdag,  Owh  mamikwah- 
nindezood,  fnahnoo  tahmuhmikwahnindezoo  oonje  owh 
Tabaningad. 

EEN  dush  ween,  nejekewaedoog,  uhpe  kepenaunze- 


IN  koonenuhgoog,  kahween  emuh  kache-oonisheshing 
kekedoowining  gamuh  nebwahkahwining,  kegeezhenaun- 
zekoonenim  kedebahjemootuhmoonenuhgoog  oodekedoo- 
win  owh  Kesha-Muhnedoo. 

2  Ningeenahkoonediz  suh  kuhnuhga  gagoo  chekekan- 
duhsewaun  anduhzhe-ahyahyag,  me  atuh  Jesus  Christ,  owh 
suh  kahsuhsuhgahquahoond. 

3  Kegeezheweejewenenim  emuh  shahgwewewining,  kuh¬ 
ya  emuh  sagezewining,  kuhya  emuh  keche-nuhningishkah- 
wining. 

4  Kuhya  ninkekedoowin  kuhya  nekuhgequawin  kah¬ 
ween  keezheahyahsenoon  emuh  manootahgwuk  eked 00 win¬ 
ing  azhekeezhwamahgudenig  enene  oonebwahkahwin,  emuh 
atuh  oowahbunduhewawining  owh  Keche-Oojechaug  kuhya 
emuh  mushkahwezewining. 

5  Ewh  kedabwayanduhmoowinewah  cheahyahsenook 
emuh  oonebwahkahwinewaung  egewh  enenewug,  emuh  atuh 
oomushkahwezewining  owh  Kesha-Muhnedoo. 

6  Nedebahdooduhmin  suh  ewh  nebwahkahwin  emuh 
anduhzhe-ahyahwaud  egewh  kache-nesittootahgajig  :  kah¬ 
ween  oomah  uhkeeng  duhzhe-nebwahkahwin,  kah  kuhya 
oonebwahkahwinewah  egewh  oomah  uhkeeng  duhzhe  ooge- 
maug,  kanishwahnahdezejig : 

7  Nedebahdooduhmin  dush  ween  oonebwahkahwin  owh 
Kesha-Muhnedoo  emuh  muhmuhkauj-kekanjegawining, 
ewh  kuhyahchegahdag  nebwahkahwin,  Kesha-Muhnedoo 
kahahtood  chepwah  uhkeewung  cheoonje-peshegandah- 
goozeyung : 

8  Egewh  oomah  uhkeeng  duhzhe  oogemaug  kahkekan- 
duhsigwah  :  kishpin  muh  kekekanduhmoowahpun,  kahwee.n 
oodahgeahgwahquahahsewaun  enewh  T  abanduhmenej  in 
peshigandahgoozewin. 

9  Ewh  suh  azhebeegahdag,  Kahween  ooshkinzhegoo- 
mali  oogewahbunduhseen,  kuhya  kahween  ootuhwugah- 
mah  oogenoonduhseen,  kali  kuhya  kepeendegamahgusse- 
noon  emuh  ooda'ing  ahweyah  enene  enewh  uhyeeen  kah- 
wahwazhetuhmahwahjin  owh  Kesha-Muhnedoo  enewh  suh- 
yahgeegoojin. 

10  Kegewahbunduhegoonaun  suh  owh  Kesha-Muhne¬ 
doo  oonje  enewh  Oojeehaugwun  :  owh  muh  Keche-Ooje- 
chaug  oonoondoonaaunun  kuhkenuh  uhyeeen,  mesuhwah 
goo  kahmoodukkin  ooduhyeemun  owh  Kesha-Muhnedoo. 

11  Ahwanan  muh  enene  kakandung  ooduhyeemene 
enewh  enenewun,  mesuh  atuh  enene  oojeehaugwun  enewh 
peenjenuh  ayahwahjin  ?  mesuh  kuhya  ooduhyeemun  owh 
Kesha  Muhnedoo  kahween  ahweyah  ookekanduhsenun,  me 
atuh  Oojeehaugwun  owh  Kesha-Muhnedoo. 

12  Kenuhwind  dush  kegeoodahpenahnaun,  kahween 
uhkeeng  duhzhe  oojechaugoomah,  oojechaugoomah  atuh 
Kesha  -  Muhnedoong  wanjeed  ;  cheoonje-kekanduhmung 
enewh  uhyeeen  wanepuzh  kahmenenung  owh  Kesha- 
Muhnedoo. 

13  Mesuh  enewh  dabahdooduhmeomgin,  kahween  enewh 
ekedoowinun  nindahyoosenahnin  azhekekenooahmahga- 
mahguk  enene  oonebwahkahwin,  me  atuh  azhekekenooah- 
mahgad  owh  Keche-Oojechaug ;  mahwahwe  nahnahgah- 
dahwandahmaung  wajechaugwandahgwukkin  uhyeeen. 

14  Owh  muh  tebenuhwa  oodenahdezewining  anahde- 
zid  enene  kahween  oodoodahpenunsenun  ooduhyeemun 
Kesha-Muhnedoo  Oojeehaugwun,  ookuhkebahdandaunun 
suh,  kah  dush  ookushketooseen  chekekandungebun,  owh 
Oojechaug  muh  ahwe  wanje-kekanjegahdag. 

15  Owh  dush  ayahwaud  enewh  Keche- Oojeehaugwun 
ootebahkindaunun  kuhkenuh  uhyeeen,  ween  dush  ween 
kahween  ootebahkoonegooseen  ahweyah. 

16  Ahwanan  dush  owh  kahkekandung  oodenanduh- 
moowin  owh  Tabaningad,  cheoonje-kekenooahmahwaud 
enewTh  ?  Nenuhwind  suh  nindahyahmin  oodenanduhmoo- 
win  owh  Christ. 

TVT  EEN  dush  ween,  nejekewaedoog,  kah  ningekuske- 
jL\  toose  cheezheguhnoonenuhgoog  kaezheguhnoonind- 
wahpun  egewh  ayahwahjig  enewh  Keche-Oojechaugwun, 
egewh  atuh  kayahbe  nuhyahnahgahdahwandungig  ewh 
weyahsemah ,  ahbenoojeeing  anandahgoozeyag  emuh 
Christing. 

2  Doodooshahboo  suh  kegeahshumminim,  kah  dush 
meejim  kegeahshummesenoonim  :  nahnauzh  egoo  noon- 
goom  kahween  kegekushketooseem  chemeejeyag,  kah  dush 
muhshe  kedahkushketooseem. 

3  Kayahbe  muh  kemekindahnahwah  ewh  weyahsemah  ; 
kayahbe  muh  kekeshahwanindim,  kekekaundim,  kepuk- 
kaedim,  kah  nuh  ween  kemekinduhsenahwah  ewh  weyah¬ 
semah,  kuhya  eneneeng  kedezhebemoosaseem  ? 

4  Magwah  pazhik  oo-oo  ekedood,  Neweedookahwah 
owh  Paul ;  menuhwah  pazhik,  Neweedookahwah  Apollos  ; 
kah  nuh  ween  kemekinduhsenahwah  ewh  weyahsemah  ? 

5  Ahwanan  dush  owh  Paul,  kuhya  ahwanan  owh  Apol¬ 
los  ?  kuhgequa-wenenewug  atuh  kahoonje-dabwayanduh- 
mag,  debishkoo  owh  Tabaningad  kahezhepuggedenuhmoo- 
waud  kuhkenuh  enewh  enenewun  ? 

6  Neen  suh  ningeketega,  Apollos  dush  keseguhunjega  ; 
Kesha- M uh n ed oo  dush  oogenetuhwuggetoon. 

7  Kah  dush  ningood  enandahgoozesewug  owh  kategad 
kuhya  owh  sahgahunjegad  ;  Kesha-Muhnedoo  atuh  owh 
natuhwuggetood. 

8  Benuh  dush  pazhegood  owh  kategad  kuhya  owh  sah¬ 
gahunjegad  :  anduhshewaud  egewh  enenewug  tahezhete- 
bahahmahwahwug  anandahgwudenig  oodahnookeewinewah. 

9  Neweej-ahnookeemahnaun  owh  Kesha  Muhnedoo  : 
kenuhwah  dush  kedahwim  Kesha-Mnhnedoo  ooketegawin, 
kuhya  Kesha-Muhnedoo  oodooshegawin. 

10  Azhekushkechegamahgudenig  ooshahwanjegawine- 
wedookahgawin  owh  Kesha-Muhnedoo  kameenegooyaun, 
debishkoo  nabwahkaud  keche-ooshega-wenene,  ningeah- 
toon  ewh  kaoonje-minjemoosing  wahkahegun,  menuhv/ah 
dush  pazhik  oogijuhyeee  ooshega  emuh  ;  tahaungwahmeze 
suh  anduhshid  enene  kaezheoozhegad  emuh. 

11  Kah  muh  ahweyah  ookushketooseen  pakahnuk 
minjemoosechegun  cheahtood,  me  atuh  ewh  ahzhuh  ahyah- 
chegahdag,  me  suh  owh  Jesus  Christ. 

12  Kishpin  dush  ahweyah  enene  oogijuhyeee  ooshegad 
emuh  00-00  minjemoosecheguning  ahsaud  oozahwah-shoo- 
neaun,  shooneaun,  kache-ahpeetandahgoozenejin  ahsineen, 
metigoon,  mezhushkin,  pahquazhegunushkoonsun  ; 

13  Tahkekanjegahdane  anduhshid  enene  oodahnookee- 
win :  ewh  uhpe  kekezheguk  tahwahweenjegahda,  ishkoo- 
tang  muh  tahoonje-kekanjegahda  ;  ishkoota  muh  oogahkuh- 
gwatebandaunun  kuhkenuh  enenewug  oodahnookeewine- 
waun  nuhmunj  azhewabudenenoogwan. 

14  Kishpin  ahweyah  enene  oodahnookeewin  bemahdud- 
enig  oogijuhyeee  kahahtood,  tahtebahahmahwah. 

15  Kishpin  dush  ahweyah  enene  oodahnookewin  ke- 
chahgahketanig,  oogahwunetoon :  ween  dush  tahbemahjeah ; 
debishkoo  emuh  oonje  ishkootang. 

16  Kah  nuh  kekekanduhsenahwah  kenuhwah  ahweyag 
oodahnuhmea-weguhmigoom  owh  Kesha-Muhnedoo :  ke- 
kishkahwag  dush  Oojechaugwun  owh  Kesha-Muhnedoo? 

17  Kishpin  ahweyah  enene  weenetood  oodahnuhmea- 
weguhmigoom  owh  Kesha-Muhnedoo,  mesuh  enewh  Kesha- 
Muhnedoo  kabahnahjeahjin  ;  peenudene  muh  oodahnuh¬ 
mea-weguhmigoom  owh  Kesha-Muhnedoo,  ewh  ahnuhmea- 
weguhmig  kenuhwah  kedahwim. 

18  Kahween  ahweyah  enene  tahwuhyazhindezoose. 
Kishpin  ahweyah  enene  anduhsheyag  nebwahkaung  anan- 
dahgoozid  oomah  uhkeeng,  mahnoo  tahkuhkebahdanemoo 
cheoonj  e-nebwahkaud. 

19  Oomah  mahween  uhkeeng  duhzhe  nebwahkahwin 
kuhkebahdezewin  ahwun  anahsuhmid  owh  Kesha-Muhne¬ 
doo.  O0-00  muh  ezhebeegahda,  Ootuhkoonaun  enewh 
nabwahkahnejin  emuh  tebenuhwa  ookuhkuhyanezewine- 
Avaung. 

20  Menuhwah  dush,  Owh  Tabaningad  ookekanduhmoo- 
waun  nabwahkahnejin  oonahnahgahdahwanduhmoowinene, 
n  in  good  enahbuttussenenig. 

21  Kah  gooshah  ahweyah  enene  oogah wall w e zh a n e- 
mahseen  enewh  enenewun  ;  Kenuhwah  muh  kedebandah- 
nahwah  kuhkenuh  uhyeeen  ; 

22  Owh  Paul,  gamuh  owh  Apollos,  gamuh  owh  Cephas, 
gamuh  ewh  uhkee,  gamuh  bemahdezewin,  gamuh  neboowin, 
gamuh  enewh  uhyeeen  noongoom  ayaugin,  gamuh  enewh 
uhyeeen  katuhgwishenoomahgukkin  ;  kuhkenuh  kedeban- 
dahnahwah ; 

23  Kuhya  kenuhwah  ketebanemegoowah  owh  Christ ; 
kuhya  dush  owh  Christ  ootebanemegoon  enewh  Kesha- 
Muhnedoon. 

CHAP.  IV. 


MAHNOO  enene  Christ  oobuhmeetahgunun  ningah- 
enanemegoonaun,  kuhya  guhnuhwanduhmaung  ma- 
muhkauj-ookekanjegawinun  owh  Kesha-Muhnedoo. 

2  Menuhwah  nundahwandahgoozewug  egewh  enenewug 
ganuhwanjegajig  cheaungwahmezewaud. 

3  Neen  dush  ween  goo  kahween  nepahbahmanduhseen 
ewh  tebahkooneyag,  gamuh  ahweyah  enene  ootebahkoone- 
gawin  :  kah  suh  dush  netebahkoonedezoose. 

4  Kah  muh  nekekanindezoose  gagoo  ;  kah  dush  00-00 
nindoonje-quuhyuk-ezhewabezeegoozese ;  owh  suh  tabah- 
koonid  me  suh  owh  Tabaningad. 

5  Me  suh  00-00  kaoonje-tebahkoonunsewag  gagoo  chep- 
wah  oojechesag  chetuhgwishing  owh  Tabaningad,  ween  suh 
kapewahsashkung  enewh  kuhyahj egahdagin  emuh  magwa 
puhsuhgish-tebik,  kuhya  kamezheshuh-wahbundahewad 
ananduhmoomahguk  enewh  oodaemah  :  me  dush  uhpe  an- 
duhshid  enene  cheminwahj emegood  enewh  Kesha-Muhne- 
doon. 

6  Oonoo  dush  uhyeeen,  nej ekewaedoog,  emuh  kekenoo- 
wahjecheguning  ningeaunjetoonun  neen  tebenuhwa  ney ow¬ 
ing  kuhya  owh  Apollos  kenuhwah  oonje,  chekekenooah- 
mahgooyag  emuh  neyowenahning,  ahwahshema  chekeche- 
twahwanemahsewagwah  enenewug  dush  ween  ewh  azhebe- 
egahdag,  kuhnuhga  ahweyah  anduhsheyag  chemuhmikwah- 
zoosig  oonje  keche-weedookahwaud  ahweyah  enenewun. 

7  Ahwanan  owh  ahwahshema  wanje-keche-ahpeetandah- 
goozeyun  dush  ween  pakahnezid  ?  wagoonan  dush  ewh 
ayahyun  kahmeenegoosewun  ?  kishpin  dush  kemeenegoo- 
yun,  wagoonash  wanje-kechetwahwanemooyun,  debishkoo 
meenegoosewunbun  ? 

8  Noongoom  ketabesineem,  noongoom  kewahnuhde- 
zeem,  kegeoogemahwim  debishkoo  keche-oogemaug  nenuh- 
wind  ahyahsewaung  :  Ahpakish  oogemahweyagoobun,  kuh¬ 
ya  nenuhwind  cheweeje-oogemahwemegooyagoobun. 

9  Nindenandum  dush  ewh  Kesha-Muhnedoo  keezhe- 
eyungid  nenuhwind  apostleeweyaung  cheishquayandah- 
goozeyaung,  debishkoo  enandahgoozeyaung  cheneboo- 

yaung  :  neguhnuhwahbuhmegoonaun  muh  mezewa  oomah 
uhkeeng,  kuhya  ninguhnuhwahberiegoonahnig  egewh  an- 
genug  kuhya  egewh  enenewug. 

10  Nenuhwind  muh  nekuhkebahdezemin  oonje  owh 
Christ,  kenuhwah  dush  kenebwahkaurn  emuh  Christing  : 
nenuhwind  neshahgwewemin,  kenuhwah  dush  kemushkah- 
wezeem  ;  kenuhwah  dush  kekechetwahwandahgoozeem, 
nenuhwind  dush  kahween  ningood  nindenandahgoozesemin. 

1 1  Nahnauzh  egoo  noongoom  nepukkuddamin,  kuhya 
nekishkebahgwamin,  nepingweshahgedemin,  nepukketa- 
oogomin,  kah  dush  ningooche  nindahsemin  ; 

12  Ninduhnookemin,  tebenuhwa  neneenjenahnin  ah- 
yooyaung  ;  uhpe  maje-guhnoonegooyaungoon  neguhnoo- 
dahmahgamin  ;  quatuggeegooyaungoon,  mahnoo  ninde- 
nandahmin  ; 

13  Uhpe  maje-duzzhemegooyaungoon,  bakah  nekeke- 
doomin  ;  nindezheahyahmin  debishkoo  uhkeeng  duhzhe 
weneezewin,  kuhya  weyuggussa'ishing  cheguhduhuming 
nahnauzh  egoo  noongoom  kezheguk. 

14  Kahween  001100  kedoonje-mahjebeahmoosenoonim 
cheahgujjeegooyag,  kekuhgaunzoominim  suh  debishkoo 
suhyahgeiiggig  nenejahnesug. 

1 3  Ahnoo  ween  goo  metahching  metauswauk  duhshe- 
waud  kakenooahmoonagoog  emuh  Christing,  kahv/een 
bahtuhyeensewug  wayoosemagoog :  emuh  muh  Christ  Je- 
susing  neen  kegeoonejahnesenenim  oonje  ewh  minwahje- 
moowin. 

16'  Me  suh  wa  -'je-pahgoosanemenenuhgoog  chekeke- 
noowahbuhmeyag. 

17  Me  suh  kahoonje-ezhenahzhahmoonenuhgoog  owh 
Timotheus,  mesuh  owh  suhyahgeiig  ningwis,  kuhya  ah- 
yaungwahmezid  oonje  owh  Tabaningad,  mesuh  owh  ka- 
mequanduhmoonenag  nindezhewabezewinun  azhewabe- 
zeyaun  emuh  Christing,  debishkoo  azhekekenooahmahga- 
yaun  mezewa  anduhzhe  aliyahwaud  egewh  anuhmeahjig. 

18  Noongoom  dush  ahnind  kechetwahwanemoowug,, 
debishkoo  wahoodissesenoonuhgoogebun. 

19  Kagate  wuhyebah  kegahahweoodissinenim,  kishpin 
enanemid  owh  Tabaningad,  kuhya  ningahkekandaun,  kah¬ 
ween  ookekedoowinewah  egewh  kachetwahwanemoojig, 
oomushkahwezewinewah  atuh. 

20  Ewh  muh  oodoogemahwewin  owh  Kesha-Muhnedoo 

kahween  duhgoomahgussenoon  emuh  kekedoowining,  emuh 
atuh  mushkahwezewining. 

21  Ahneen  ananduhmag?  Ningahahwegegezin  null 
uhpe  nuhyaunzekoonuhgoog  ewh  puhzhunzhaegun,  garnuh 
emuh  sahgeewawining,  kuhya  nookahdezewining  ? 

CHAR  V. 

RAG  ATE  kedenahj  emegoom,  pezhigwahdezewin  duh- 
goomahguk  anduhzhe  ahyahyag,  ewh  dowah  peshig- 
wahdezewin  kuhnuhga  duhgoomahgussenook  emuh  anduh¬ 
zhe  ahyahwaud  egewh  mayuggezejig,  enene  weedegamaud 
oosun  wewene. 

2  Kekechetwahwanemoom  dush  kenuhwah,  kali  dush 
kegekushkanduhseem  cheekoonegahzood  owh  00-00  kahe- 
zhechegad  emuh  oonje  ahyahyag. 

3  Neen  dush  ween,  ahnahween  goo  ahy'ahsewaun  an¬ 
duhzhe  mahwunjeedeyag  emuh  ney owing,  weejewenuh- 
goog  emuh  ninjechaugoong,  ahzhuh  ningeenahkoonega,  de- 
bishkoo  goo  keweejewenenuhgoogebun,  kaezheahyaud  owh 
oo-oo  mujje-uhyeweesh  kahdoodung  ; 

4  Emuh  oodezhenekahzoowining  owh  Tabanemenung 
Jesus  Christ,  uhpe  mahwunjeedeyag,  kuhya  ninjechaug, 
emuh  oo mushkahwezewining  owh  Tabanemenung  Jesus 
Christ. 

5  Chepuggedenuhmoowag  owh  Satan  wah-owh  oo- 
weyow,  cheoonje-bahnahdudenig  ooweyaus,  cheb email jee~ 
mind  oojechaugvrun  uhpe  ookezhegudoom  owh  Tabaningad 
Jesus. 

6  Kahween  oonisheshinsenoon  ewh  wanje-wahwezhane- 
mooyag.  Kah  nuh  ween  kekekanduhsenahwah  punge 
oombesechegun  wanje-oombesechegahdag  kuhkenuh  buh- 
quazhegun  ? 

7  Wabenuhmook  ewh  kata-oombesechegun,  ewh  che- 
ooshke-buhquazheguneweyag,  ewh  azheoombesechegah- 
zoosewag.  Pooch  muh  Christ  kekuhbekoosa-mahnishtah- 
neshinsemenaun  kenuhwind  keoonjenesah  : 

8  Um.ba  suh  guhnuhwandundah  ewh  wekoondewin 
kah  kedahahyaunsemin  ewh  kata  oombesechegun,  kah 
kuhya  ewh  sheenganingawine  mauzhenenewuggezewine 
oombesechegun  ;  ewh  suh  dush  ween  peenezewine  kuhya 
dabwawine-puhquazhegun  wambej ishkuhwuggesinsig. 

4.93 


I.  CORINTHIANUN. 


9  Kegeezhebeuhmoonenim  emuh  muzzeneeguning  che- 
weejewahsewagwah  egewh  pazhigwahdezejig : 

10  Kahween  dush  egewh  pazhigwahdezejig  debandah- 
goozejig  oomah  uhkeeng,  gamuh  egewh  nanduhwandungig 
oonzaum  nebewah  gagoo,  gamuh  wuhyazhingashkejig,  ga¬ 
muh  anuhmeatuhwahjig  enewh  muzzenechegunun  ;  mesuh 
uhpe  kagenundahwandahgoozeyag  chesahgijishkuhmag  ewh 
uhkee. 

11  Noongoom  dush  kegeezhebeuhmoonenim  cheweeje- 
wahsewag,  kishpin  ahweyah  wejekewaemah  azheweenind, 
pezhigwahdezid,  gamuh  nundahwandung  oonzaum  nebewah 
gagoo,  gamuh  muhnedookad,  gamuh  kekaungashkid, 
gamuh  kewushquabishkid,  gamuh  wuhyazhingashkid ; 
kahween  kuhnuhga  kegahweedoopuhmahsewah  00-00 
dowah. 

12  Wagoonan  dush  kaoonje-tebahkoonugwahpun  egewh 
ahgwahjeeng  ayahjig?  kah  nuh  ween  kenuhwah  ketebah- 
koonahsewaug  egewh  peendig  ayahjig  ? 

13  Kesha-Muhnedoo  dush  ootebahkoonaun  enewh  ah¬ 
gwahjeeng  ayahnejin.  Medush  kaoonje-sahgechewabenag 
owh  majeezhewabezid  emuh  anduhzhe  mahwunjeedeyag. 

CHAP.  VI. 

KAH  nuh  ween  tahshahgwanemoose  ahweyah  kenuh¬ 
wah  anduhsheyag  kishpin  gagoo  enanemaud  pakah- 
nezenejin,  wetebahkoonedeyag  anahsuhmuhbenid  enewh 
maje-ezhewabezenejin,  kah  dush  ween  anahsuhmuhbenid 
enewh  anuhmeahnejin  ? 

2  Kah  nuh  ween  kekekanduhsenahwah  egewh  anuh- 
meahjig  wetebahkoonahmoowaud  ewh  uhkee  ?  kishpin  dush 
wetebahkoonuhmag  ewh  uhkee,  kah  nah  ween  kedenandah- 
goozeseem  chetebahkoonuhmag  kache-dahbussandahgwuk- 
kin  uhyeeen  ? 

3  Kah  nuh  ween  kekekanduhsenahwah  ewh  wetebah- 
koonungwah  egewh  angenug  ?  Ahneen  dush  ahwahshema 
enewh  uhyeeen  dabandahgwukkin  oomah  bemahdezewin- 
ing  ? 

4  Kishpin  dush  ahyahmag  tebahkoonedewinun  wete- 
bahkoonegahdag  enewh  uhyeeen  dabandahgwukkin  oomah 
bemahdezewining  mahnoo  kegahahsahwaug  kache-noon- 
daush-ahpeetandahgoozejig  emuh  ahnuhmeahwining  chete- 
bahkoonegawaud. 

5  Cheahgujjeegooyag  nindoonje-kekid.  Kagate  nuh 
ezhewabud,  kah  nuh  ahweyah  ahyahse  nabwahkaud  anduh- 
zhe  ahyahyag  ?  Kah  nuh  ahweyah  kakushketoopun  chete- 
bahkoonaud  enewh  wejekewaiin  ? 

6  Owh  suh  wej ekewaemah  oodezheweenaun  enewh  we¬ 
jekewaiin  emuh  tebahkoonegawining  anahsuhmuhbenid 
enewh  duhyabwayanduhsenegoon. 

7  Kagate  suh  kemujje-doodahdim,  tebahkoonedeyag 
mamashquaud.  Ahneeshwin  mahnoo  ananduhsewag  ma- 
je-doodahgooyagoon  ?  ahneeshwin  mahnoo  enanduhsewag 
wuhyazhemegooyagoon  ? 

8  Kagate  suh,  kemujj e-doodah wahwaug,  kuhya  kewuh- 
yazhemahwaug  pooch  egewh  kejekewaewaug. 

9  Kah  nuh  kekekanduhsenahwah  egewh  majeezhewa- 
bezejig  wekah  wetebanduhsigwah  ewh  oodoogemahwewin 
owh  Kesha-Muhnedoo  ?  Kagoo  wuhyazhindezookagoon  ;  * 
egewh  pazhigwahdezejig,  egewh  manedookajig,  kuhya  egewh 
equang  andoodungig  tebenuhwa  weyowewaun,  kuhya  egewh 
pazhigwahj eweej ewahj ig  weej-enenemewaun, 

10  Kuhya  kamoodishkejig,  kuhya  egewh  oonzaum  ne- 

bewah  gagoo  nanduhwandungig,  kuhya  kawushquabishke- 
jig,  kuhya  kakaungajig,  kuhya  wahyazhingashkejig,  kah- 
ween  oogahahyaunsenahwah  oodoogemahwewin  owh  Ke¬ 
sha-Muhnedoo.  «? 

11  Me  suh  ahnind  kenuhwah  keezhewabezeyagoobun : 
noongoom  dush  kekesebegenegoom,  kepeeneegoom,  ke- 
quuhyuk-ezhewabezeegoom,  emuh  oodezhenekahzoowining 
owh  Tabaningad  Jesus,  kuhya  oonje  enewh  Oojechaugwun 
Kekesha-Muhnedoomenaun. 

12  Ahnooj  gagoo  nepuggedenuhmahgoo,  kah  suh  tah- 
oonesheshinsenoon  ahnooj  gagoo  cheoodahpenuhmaun  : 
kagate  ahnooj  gagoo  nepuggedenuhmahgoo,  kah  dush  gagoo 
ningahmahmahzheegooseen. 

13  Meejim  emuh  mesudahmaung  tebandahgwud,  kuhya 
ewh  mesudahmah  oonje  ahyahmahgud  chepeendegamahguk 
meejim  :  Kesha-Muhnedoo  oogahbahnahjetoonun  nuhyazh 
oomesudahmah  kuhya  meejim.  Kah  dush  tebandahgwus- 
senoon  weyowemah  emuh  pezhigwahdezewining,  owh  suh 
Tabaningad  ootebandaun,  kuhya  owh  Tabaningad  ooguh- 
nuhwandaun  ewh  weyowemah. 

14  Kesha-Muhnedoo  dush  oogeahbejebahaun  enewh 
Tabaninganejin,  kuhya  kegahahbejebahegoonaun  kenuh- 
wind  emuh  tebenuhwa  oomushkahwezewining. 

1 5  Kali  nuh  ween  kekekanduhseem  enewh  keyowewaun 
oopukkawezewinun  owh  Christ  cheahwung?  ningahoodahpe- 
naunun  nuh  oopukkawezewinun  owh  Christ,  chepuggede- 
nuhmahwug  owh  pazhigwahdezid  equa  ?  Kah  bahpish  tahe- 
zhewabussenoon. 

16  Ahneen  ?  kah  nuh  ween  kekekanduhseem  owh  wah- 

degamaud  enewh  pazhigwahdezenej  in  equawun  ewh  pazhik- 
wunenig  ooweyowewaun  ?  O0-00  muh  keekedoo  owh 

Kesha-Muhnedoo,  Egewh  neezh  tahpazhikwunene  oowe- 
yausewah. 

1 7  Owh  dush  tabandahgoozid  emuh  Tabaningang  pa- 
zhikoowun  enewh  Oojechaugoowaun. 

18  Meweetooyook  ewh  pezhigwahdezewin.  Kuhkenuh 
mujj e-ezhewabezewinun  andoodung  enene,  ahgwahj uhyeee 
ahtanoon  emuh  weyowemaung ;  owh  pazhigwahdezid 
enene  oomujje-doodaun  tebenuhwa  weyow. 

19  Ahneen  dush  ?  kah  huh  ween  kekekanduhsenahwah 
ewh  key  owe  wall  ahyahwung  oodahnuhmeaweguhmig  owh 
Keche  Oojechaug,  owh  kakishkahwag,  mahnenag  owh 
Kesha-Muhnedoo,  kah  dush  ketebanindezooseem  ? 

20  Kegekishpenuhnegoom  muh  enuhginzoowin  :  me 
dush  kaoonje-pe^hegandahgooag  owh  Kesha-Muhnedoo, 
emuh  keyowewaung,  kuhya  emuh  kejechaugoowaung, 
enewh  Kesha-Muhnedoo  dabandungin. 

CHAP.  VII. 

ENEWH  dush  ween  uhyeeen  kahpeejebeiihmahweyag- 
oon  :  Tahoonisheshin  owh  enene  wetaungenahsig 
enewh  equawun. 

2  Ewh  dush  ween,  oonje  peshigwahdezewinun,  anduh- 
shid  enene  oogahahyahwaun  tebenuhwa  wewun,  kuhya 
anduhshid  equa  oogahahyahwaun  tebenuhwa  oonahbamun. 

3  Enene  oogahdoodahwaun  enewh  wewun  kadoo- 
dahwemindebun  kuhya  equa  oogahdoodahwaun  enewh 
oonahbamun  kadoodahwemindebun. 

4  Kahween  owh  equa  ootebanduhseen  tebenuhwa  we¬ 
yow,  oonahbamun  atuh  ootebanemegoon  :  kuhya  dush 
enene  kahween  ootebanduhseen  tebenuhwa  weyow,  wewun 
atuh  ootebanemegoon. 

5  Kagoo  keemoodekagoon  mamashquaud,  kishpin  atuh 
nuhyazh  mahmahwe  enanduhmag  wanebik,  cheoonje-pug- 
genedezooyag  emuh  keequishemoowining  kuhya  ahnuh- 
meahwining ;  nayaub  dush  menuhwah  wedegandeyook, 
koonemah  kedahgekuhgwatebanemegoowah  owh  mujje- 
muhnedoo  chewepezhigwahdezeyag. 

6  Puggedenegoowin  00-00  nindoonje-ekid,  kahween 
kuhgequawin  ahwunsenoon. 

7  Nindahminwandum  kishpin  kuhkenuh  enenewug 
azheahyahwahpun  debishkoo  neen  azheahyaun.  Anduh- 
shid  suh  enene  oomeenegoon  enewh  Kesha-Muhnedoon 
tebenuhwa  oomeenegoowin,  pazhik  oo-oo  ezheahyahne 
oomeenegoowin,  pakahnezid  puhkaun  ezheahyahne. 

8  Nindenaug  dush  pwahyah-weedegandejig  kuhya 
egewh  shegaug,  Tahoonesheshinene  kishpin  azheahyah- 
waud  debishkoo  neen  azheahyahyaun. 

9  Kishpin  dush  kushketoosigwah  chepwah-wedegawaud 
tahweedegawug  :  nahwuj  muh  tahoonesheshine  cheweede- 
gangawahpun  dush  ween  chechahgezoong. 

10  Egewh  dush  wahdegandejig  nindenaug,  kahween 
neen,  owh  suh  Tabaningad,  Kahween  owh  equa  oogah- 
nuhguhnahseen  enewh  oonahbamun  : 

11  Kishpin  dush  wemahjaud,  kahween  tahweedegase, 
gamuh  nayaub  oogahnaunzekahwaun  oonahbamun  :  kah¬ 
ween  kuhya  enene  oogahwabenahseen  en^vh  wewun. 

12  Ahnind  dush  nindenaug  neen,  kahween  owh  Taba¬ 
ningad  :  Kishpin  wejekewaemah  ahyahwaud  enewh  equa- 
wun  duhyabwayanduhsenegoon,  enanduhmenid  cheweede- 
gamegocd,  kahween  oogahwabenahseen. 

1 3  Kuhya  owh  equaayahwaud  enewh  enenewun  duhyab¬ 
wayanduhsenegoon,  kishpin  enanduhmenid  cheweedegame- 
good,  kahween  oogahnuhguhnahseen  enewh  oonahbamun. 

14  Owh  muh  duhyabwayanduhsig  enene  oonje  peeneze 
enewh  wewun,  kuhya  owh  duhyabwayanduhsig  equa  oonje 
peeneze  enewh  oonahbamun  :  kishpin  00-00  keezhewabus- 
senoogebun  tahgeweenezewug  kenejahnesewaug ;  noon- 
goom  dush  peenezewug. 

15  Kishpin  dush  ween  owh  duhyabwayanduhsig  we¬ 
mahjaud,  mahnoo  tahmahjah.  Owh  wejekewaemah  gamuh 
oodahwamahemah  kahween  debandahgoozese  00-00  azhe- 
wabukkin  :  emuh  suh  pezaunewawining  kegeezhenundoo- 
megoonaun  owh  Kesha-Muhnedoo. 

1 6  Ahneen  dush  Oh  equa  wanahbameyun,  azhekekan- 
duhmun,  koonemah  kedahbemahjeah  kenahbam  ?  kuhya 
ahneen  azhekekanduhmun,  keen  aneneweyun,  koonemah 
kedahbemahjeah  keweesh  ? 

1 7  Debishkoo  owh  Kesha-Muhnedoo  kahezhemuhmee- 
naud  kuhkenuh  anduhshenid  enewh  enenewun,  debishkoo 
owh  Tabaningad  kahezhenundoomaud  kuhkenuh  anduh¬ 
shenid  enewh  enenewun,  me  suh  kaezhebemoosanid.  Me- 
suh  nahsaub  anahkoonegayaun  tebe  anduhzhe  ahyahwah- 
gwan  egewh  anuhmeahjig. 

1 8  Ahweyah  nuh  enene  nundoomah  kahkekenoowahje- 
kishkezhegahzood  ?  kahween  oogahwabenunseen  ookeke- 
noowahje-kishkezhegahzoowin.  Ahweyah  nuh  nundoomah 
pwah-kekenoowahje-kishkezhegahzood  ?  kahween  tahkeke- 
noowahje-kishkezhwahse. 

19  Kah  ningood  ahpeetandahgwussenoon  ewh  kekenoo- 
wahje-kishkezhegahzoowin,  kuhya  kah  ningood  ahpeetan¬ 
dahgwussenoon  pwah  -  kekenoo  wahj  e  -  kishkezhegahzoo  win, 
ewh  suh  atuh  guhnuhwanduhming  ookuhgequawinun  owh 
Kesha-Muhnedoo. 

20  Kuhkenuh  egewh  enenewug  tahezheahyahwug  emuh 
nahsaub  nundoomegoowining  kahezhenundoomindwah. 

21  Kegenundoomegoo  nuh  magwah  buhmeetahgune- 
weyun  ?  kagoo  bahbahmandunkan:  kishpin  dush  kushketoo- 
yun  chepuhgedeaegooyun,  ahwahshema  ahbujjetoon. 

22  Owh  muh  nandoomegood  enewh  Tabaninganejin, 
magwah  buhmeetahgunewid,  oopuggedenegoon  enewh 
Tabaninganejin  :  owh  dush  nandoomind  magwah  tebanin- 
dezood,  oodoobuhmeetahgunemegoon  enewh  Christun. 

23  Kekishpenuhnegoom  ewh  enuhginzoowin  ;  kagoo  ke- 
gahbuhmeetahgunemegoosewaug  egewh  enenewug. 

24  Nejekewaedoog,  anduhshid  enene  azhenundoomind, 
me  suh  kaezheahyaud  emuh  anahsuhmid  owh  Kesha-Muh¬ 
nedoo. 

25  Kaezhewabezewaud  egewh  kegaungooquawug  kah¬ 
ween  gagoo  nindegoose  owh  Tabaningad  :  pooch  kegah- 
wahweenduhmoonenim  enanduhmaun,  neen  kahshahwane- 
mid  owh  Tabaningad  cheaungwahmezeyaun. 

26  Nindenandum  tahoonisheshinene  noongoom  magwah 
kootuggeegooyag,  nindekid  tahoonesheshinene  enene  00-00 
cheezheahy  ahpu  n . 

27  Ahzhuh  nuh  keweedegamah  equa  ?  kagoo  nunduh- 
wandunkan  chepwah-wedegayun.  Kishpin  dusli  wedega- 
mahsewudan  equa  ?  kagoo  nunduhwanemahkan  equa. 

28  Kishpin  dush  wedegayun  kali  ween  kegemujj  e-ezhe- 
chegase :  kishpin  dush  kuhya  wedegad  kegaungooqua  kah- 
ween  kemujje-ezhechegase.  Ahnahwe  dush  ween  oogoo 
tahkootuggetoowug  emuh  weyahsemaung :  neshahgwanim 
dush  cheweenduhmoonenuhgoogebun. 

29  O0-00  suh  nindekid,  nejekewaedoog,  tuhquahmah- 
gudoon  kebemahdezewinenahnin:  nundahwandahgwuddush, 
egewh  wahwejig  cheezheahyahwahpun  debishkoo  egewh 
wahwesigoog ; 

30  Egewh  dush  mawejig,  debishkoo  mawesigoog  che¬ 
ezheahyahwahpun  ;  kuhya  egewh  mwahjegezejig,  debishkoo 
egewh  mwahjegezesigoog ;  egewh  kaushpenuhjegajig,  de¬ 
bishkoo  egewh  waduhyeemesigoog ; 

31  Egewh  dush  ayoojig  maunduh  uhkee,  pukkaun  che- 
enahbujjetoosigwah ;  tahishquahsamahgud  muh  noongoom 
azhenahgwuk  maunduh  uhkee. 

32  Kenunduhwanemenim  m  uh  cheah  p  ech  e-b  ah  bah  m  an  - 
duhsewag  gagoO.  Owh  suh  wahwesig  oobahbahmandaun 
enewh  uhyeeen  tabandungin  owh  Tabaningad,  kaezhemin- 
wanemegood  enewh  Tabaninganej in  : 

33  Owh  dush  wahwid  oobahbahmandaunun  oomah 
uhkeeng  duhzhe  uhyeeen,  kaezheminwanemegood  enewh 
wewun. 

34  Pukkaun  dush  ezhewabeze  owh  wanahbamid  equa 
kuhya  owh  kegaungooqua.  Owh  kegaungooqua  oobahbah¬ 
mandaunun  enewh  tabandungin  owh  Tabaningad,  cheoonje- 
peenezid  emuh  weyowing  kuhya  emuh  oojechaugoong  : 
owh  dush  wanahbamid  equa  oobahbahmandaunun  oomah 
uhkeeng  duhzhe  uhyeeen,  kaezheminwanemegood  enewh 
oonahbamun. 

35  O0-00  dush  nindoonje-kekid  cheoondezeyag  kenuh- 
wah ;  kahween  kewepuggedenuhmoosenoonim  nuhgwah- 
gun,  ewh  atuh  manwahbuhmenahgwuk,  cheoonj e-buhmee- 
tuhwag  owh  Tabaningad  kuhnuhga  gagoo  nundoomeegoo- 
sewag. 

36  Kishpin  ahweyah  enene  enandung  mujje-doodah- 
waud  enewh  ookegaungooquamun,  kishpin  equang  ahzhuh 
ketaahpeetezenid,  kuhya  azhenundahwandahgwuk,  mahnoo 

enandung  tahdoodum,  kahween  mujje-ezhechegase:  mahnoo 
tahweedegandewug. 

37  Owh  dush  ween  swaungekahbahwid  emuh  oodaing, 
nunduhwandahgoozesig,  kushketood  dush  ween  tebenuhwa 
azhenunduhwandung  cheezhechegad,  kuhya  kahenahkoone- 
gad  emuh  oodaing  weguhnuhwanemaud  enewh  ookegaun- 
ooquamun,  menoochega. 

38  Me  dush  owh  pagedenaud  chewedeganid  menoo¬ 
chega  ;  owh  dush  pagedenahsig  chewedeganepun  ahwah- 
shema  menoojega. 

39  Owh  equa  tebandahgooze  oonje  ewh  tebahkoonega- 
win,  menik  kabemahdezenid  oonahbamun  ;  kishpin  dush 
neboonid  enewh  oonahbamun,  puggedenegahzoo  cheweede- 
gamaud  enewh  wahweedegamahjin ;  emuh  atuh  oodezhe- 
twahwining  owh  Tabanemenung. 

40  Nahwuj  suh  tahmenoo-ahyah  kishpin  nezheka  ah- 
yaud,  neen  nindenandum  :  kuhya  nindenandum  ahyahwug 
enewh  Oojechaugwun  Kesha-Muhnedoo. 


CHAP.  VIII. 


UHZHINDUHMING  dush  uhyeeen  kahsahsahge- 


LJ  wetuhmoowindwah  egewh  muzzeneneeg,  kekekan- 
dahmin  ewh  kuhkenuh  ahyahmung  ewh  kekanjegawin. 
Kekanjegawin  kekechetwahwanemooegoomin,  sahgeedewin 
dush  kesoongekahbahweegoomin. 

2  Kishpin  ahweyah,  nekekandaun  gagoo,  enanindezoody 
kah  ween  muhshe  gagoo  ookekanduhseen  kapzhekekandung- 
ebun. 

3  Kishpin  ahweyah  sahgeaud  enewh  Kesha-Muhnedoori, 
mesuh  owh  kakanemegood  enewh  Kesha-Muhnedoon. 

4  Benuh  dush  meejing  q,onoo  uhyeeen  kahsahsahge we¬ 
tuhmoowindwah  egewh  muzzeneneeg,  kekekandahmin  suh 
kuhnuhga  enandahgoozesig  owh  muzzenene,  kah  kuhya 
ahweyah  pakahnezid  muhnedoo  ahyahse  me  atuh  owh  puh- 
yazhikood. 

5  Ahnahween  dush  ayahwaud  keche-muhnedoog  anind- 
jig,  ewede  kezhegoong  gamuh  oomah  uhkeeng,  (azhebah- 
tuhye'inwaud  egewh  keche-muhnedoog,  kuhya  bahtuhyein- 
waud  egewh  tabaningajig.) 

6  Kenuhwind  dush  ween  kedahyahwahnaun  pazhik 
atuh  Keche-Muhnedoo ,  Wayoosemind,  wanje-ahyaugin 

kuhkenuh  uhyeeen,  kuhya  owh  bameetuhwung  ,  kuhya 
pazhik  Tabaningad  Jesus  Christ,  wanje-ahyaugin  kuhkenuh 
uhyeeen,  kuhya  kenuhwind  wanj e-bemahdezey  ung. 

7  Kah  gooshah  kuhkenuh  enenewug  oodahyaunsenah- 
wah  00-00  kekanjegawin :  ahnind  muh  nahnauzh  egoo 
noongoom  gagoo  enanemahwaud  enewh  muzzeneneen 
oodezhemeejenahwah  debishkoo  gagoo  kahsahsahgewetuh- 
mahwind  owh  muzzenene  ;  ookekanindezoowinewah  dush 
shahgwewemahgudenig  weenejegahdane. 

8  Kahween  meejim  ahwunsenoon  kaoonje-minwaneme- 
nung  owh  Kesha-Muhnedoo  ;  ahnahween  goo  weseneyung, 
kahween  gagoo  keoondezesemin  ;  kishpin  dush  wesenese- 
wung,  kahween  kenoondasasemin. 

9  Ahyaungwahmezeyook  koonemah  maunduh  azhepug- 
gedenegooyag  ananduhmag  cheezhechegayag  tahgeoonje- 
pukketashinoog  egewh  shuhyahgwewejig. 

10  Kishpin  muh  ahweyah  enene  wahbuhmik  keen  ka- 
kanjegawin  ayahyun  weedoopungayun  ewede  oodahnuh- 
mea-weguhmigoong  owh  muzzenene,  kah  nuh  ween  owh 
shahyahgwewid  emuhookekanindezoowining  tahoonje-soon- 
gedaase  chemeejid  enewh  uhyeeen  kahsahsahgewetuhmah- 
windwah  egewh  muzzeneneeg  ; 

11  Oonje  ewh  ke kekanjegawin  owh  shahyahgwewid 
wejekewaemah  tahbahnahdeze,  enewh  kahnebootah wahj  in 
owh  Christ  ? 

12  Uhpe  oo-oo  azhemuj j e-doodah wagwah  egewh  weje- 
l^pwaemaug,  bahnahjetoomahwagwah  shuhyahgwemahgud- 
enig  ookekanindezoowinewah,  kemujje-doodahwahwah  owh 
Christ. 

13  Ahneesh,  kishpin  nemeejim  oonje  mujje-ezhechegad 
owh  nejekewa,  kahween  nindahmeejese  weyaus  kaahpeech 
uhkeewung,  koonemah  nejekewa  neen  oonje  tahgemujje- 
ezhechega. 

CHAP.  IX. 

KAH  NUH  ween  nindapostleewese  ?  kah  nuh  ween 
netebanindezoose  ?  kah  nuh  ween  ningewahbuh- 
mahse  owh  Jesus  Christ  Tabanemenung  ?  kah  nuh  kenuh- 
wah  kedahweseem  ninduhnookeewin  emuh  owh  Tabanin¬ 
gad  ? 

2  Kishpin  apostleewesewaun  ahnind  enuhkayah,  ka- 
gate  nindahpostleewh  kenuhwah  enuhkayah  :  nindahpostle- 

ewine  uhkookuhwussegun  kenuhwah  kedahweem  emuh  owh 
Tabaningad. 

3  Mesuh  00-00  kanuhquatuhwugwah  egewh  kagwaje- 
mejig. 

4  Kah  nuh  ween  nindenandahgoozesemin  chewesene- 
yaung  kuhya  chemenequayaung  ? 

5  Kah  nuh  ween  nindenandahgoozesemin  chepahpah- 
weejewungid  oodoowamahmah,  weedegamahgun,  debishkoo 
azhechegawaud  ahnind  apostleiig,  kuhya  debishkoo  wejeke- 
waiin  owh  Tabaningad,  kuhya  Cephas  ? 

6  Gamuh  neen  atuh  kuhya  Barnabas,  kah  nuh  ween 
nindenandahgoozesemin  chepoonetooyaungebun  ewh  ah- 
nookeewin  ? 

7  Ahwanan  kuhnuhga  ahbeting  nandoobunid  ween  te- 
benuhwa  oondenuhmahdezood  ?  ahwanan  kategahdung  ewh 
shoowemine-ketegaun,  meejesig  dush  ewh  azhemeenewune- 
nig  ?  gamuh  ahwanan  ashummaud  enewh  mahnishtahnish- 
un,  menequasig  dush  oodoodooshahboomewah  egewh  mah- 
nishtahnishug  ? 

8  Eneneeng  nuh  nindezhekekid  oonoo  ?  kah  nuh  ween 
nahsaub  ekedpomahgussenoon  ewh  tebahkoonegawin  ? 

9  Oo-oo  muh  ezhebeegahda  emuh  ootebahkoonegawin- 
ing  owh  Moses,  Kahween  kegahtahkoobetuhwahse  pezheke 
oodoon  paginduhung  ewh  pahquazhegunushk.  Oobahbah- 
manemaun  nuh  Kesha-Muhnedoo  enewh  pezhekewun  ? 

10  Gamuh  ekedoo  nuh  mamwach  kenuhwind  oonje  ? 
Kagate  suh  kenuhwind  kcoonje-oozhebeegahda  oo-oo  :  owh 
pahgooboojegad  cheezhepegooboojegad  emuh  ahpanemoo- 
wining ;  owh  dush  pagindashkahegad  emuh  ahpanemoo- 
wining,  cheoodahpenung  ewh  kahahpanemoojin. 

1 1  Kishpin  keketegahduhmahgooyag  enewh  wajechaug- 
wandahgwukkin,  keche-uhyeeewun  enuh  kishpin  suhguk- 
kenuhmaung  oomah  uhkeeng  duhzhe  keduhyeemewah  ? 

12  Kishpin  pakahnezejig  oo-oo  ezhetebanemenagwah, 
kah  nuh  ween  nenuhwind  ahwahshema  ?  Kahween  ahnah- 
we  ningeahyoosemin  maunduh  kushkeawezewin  ;  mahnoo 
nindenandahmin  chepwah-doodahgooyaung,  koonemah  nin- 
dahgekebishkahtoomin  ewh  oominwahjemoowin  owh  Christ. 

13  Kah  nuh  kekekanduhseem  mahkindungig  enewh  ah- 
nuhmea-weguhmigoong  duhzhe  uhyeeen  meejewaud  ahnuh- 
mea-weguhmigoong  duhzhe  meejim?  egewh  dush  bamee- 
tungig  ewh  sahsahgewejegun-ahbik  meenahwug  papunge 

enewh  uhyeeen  tabandahgwukkin  emuh  sahsahgewejegun- 
ahbikoong  ? 

14  Me  nahsaub  kahenahkoonegad  owh  Tabaningad 
egewh  pabahdebahdoodungig  ewh  minwahj emoowin  min- 
wahjemoowining  tahoonje-bemahdezewug. 

15  Kahween  ningeahyoosenun  oonoo  uhyeeen  :  kah  kuh- 
ya  oonoo  ningeoonje-oozhebeimsenun,  00-00  chedoodah- 
gooyaun  :  ahwahshema  mull  tahoonisheshin  chenebooyaun, 
dush  ween  ahweyah  enene  chebahnahjetoopun  ewh  wanje- 
muhmequahzooyaun. 

16  Ahnahween  goo  pahbahdebahdooduhmaun  ewh  min- 
wahj emoowin  kahween  gagoo  nindahyaunse  kaoonje-muh- 
mequahzooyaun  :  nindahpeche-nundahwandahgooz  chepah- 
bahdebahdooduhmaun  ewh  minwahj  emoowin  ;  Aahe  nin- 
dahgekeche  -  uhnegahediz  kishpin  pahbahdebahdoodunse- 
waunbaun  ewh  minwahjemoowin  ! 

1 7  Kishpin  nee'n  tebenuhwa  enanduhmaun  azhechega- 
yaun,  nindahyaun  ewh  tebahahmahgoowin  :  kishpin  dush 
enanduhsewaun,  pooch  egoo  nepuggedenuhmahgoo  ewh 
minwahjemoowin  cheaungwahme-guhnuhwanduhmaun. 

18  Wagoonash  dush  netebahahmahgoowin  ?  Kagate 
uhpe  dabahdooduhmaunin  ewh  minwahjemoowin,  wanepuzh 
chedebahdooduhming  oominwahj emoowin  owh  Christ,  che- 
buhnahj etoosewaun  nekushkeawezewin  emuh  minwahj e- 
moowining. 

19  Ahnuhween  goo  oobuhmeetahgunemesig  ahweyah 
enene,  ningepuggedenaun  neyow  cheoobuhmeetahguneme- 
waud  kuhkenuh  egewh  enenewug,  nahwuj  nebewah  che- 
kushkeiigwah. 

20  Anahsuhmewaud  egewh  Jewyug  ningeezhewabiz 
debishkoo  azhewabezewaud  egewh  Jewyug,  cheoonjekush- 
keiigwah  egewh  Jewyug  ;  anahsuhmewaud  egewh  tabandah- 
goozejig  emuh  tebahkoonegawining,  debishkoo  tabandah- 
goozeyaunbaun  emuh  tebahkoonegawining,  cheoonje-kush- 
keiigwah  egewh  tabandahgoozejig  emuh  tebahkoonega¬ 
wining  ; 

21  Anahsuhmewaud  egewh  ayaunsigoog  ewh  tabahkoo- 
negawin,  debishkoo  ahyaunsewaunbaun  ewh  tebahkoone- 
gawin,  (ahnahween  goo  ahyahmaun  ootebahkoonegawin 
owh  Kesha-Muhnedoo,buhmeetuhmaun  dush  ootebahkoone¬ 
gawin  owh  Christ,  cheoonje-kushkeugwah  egewh  ayaunsig¬ 
oog  ewh  tebahkoonegawin. 

22  Anahsuhmewaud  egewh  shuhyahgwewejig  debishkoo 
shahgwewing  ningeezheahyah,cheoonje-kushkeugwah  egewh 
shuhyahgwewejig  :  ahnooj  nindezhewabezeediz  anahsuhme¬ 
waud  kuhkenuh  enenewug,  ahbetakummig  chebemahjeug- 
wah  ahnind. 

23  Me  suh  ewh  minwahjemoowin  wanje-dooduhmaun 
00-00  cheweeje-oondezemenuhgoog  kenuhwah. 

24  Kah  nuh  kekekankuhseem,  egewh  kagwajekunede- 
jig  pemebuhtoowug  kuhkenuh,  pazhik  atuh  oodoodahpe- 
naun  ewh  poonegahjegun  ?  Ezhepemebuhtooyook  che-- 
oodahpenuhmag. 

25  Kuhkenuh  enenewug  wahkoojetoojig  ewh  puhkinah- 
gawin,  kahween  oonzaum  oodahyoosenahwah  gagoo.  Be- 
nuh  oo-do  ezhechegawug  wenuhwah,  chekushketoowaud 
suhsagahwine-wewuhquaun  banahduk  :  kenuhwind  dush 
ween  wewuhquaun  wekah  kabahnahdussenook. 

26  Nindezhepemebuhtoo  suh  dush  neen,  kahween  ahne- 
shah  ;  nindezhemegauz,  kahween  ewh  azhemegahzood  ah- 
weyah  papukkettaung  ewh  noodin  : 

27  Nemahmauzhetoon  neyow,  kuhya  neshahgoojetoon  ; 
koonemah  kagate,  uhpe  kek uhgekem u g wah  egewh  pakah- 
nezejig,  neen  tebenuhwa  nindahgewabenegauz. 

CHAP.  X. 

KAH  muh  nindenanduhse  nejekewaedoog,  chekekan- 
duhsewag  kuhkenuh  egewh  kooseminahbuneeg  keah- 
gooshkahgoowaud  ewh  ahnuhquud  kuhya  kuhkenuh  keah- 
zhahwuhgummeoosawaud  emuh  kechegummeeng  ; 

2  Kuhya  kuhkenuh  kebaptizooegoozewaud  emuh  enuh- 
kuhkayah  owh  Moses  emuh  ahnuhquudoong  kuhya  emuh 
echegummeeng  ; 

3  Kuhkenuh  dush  kemeejewaud  ewh  nahsaub  ooje- 
chaugoowine  meejim  ; 

4  Kuhya  kuhkenuh  kemenequawaud  ewh  nahsaub 
oojechaugoowine  menequawin  :  kemenequawug  muh  oonje 
enewh  wajechaugwandahgoozenejin  ahzhebikoon  kahpe- 
meweejewegoowahjin,  owh  dush  ahzhebik  me  suh  owh 
Christ. 

5  Nebewah  dush  enewh  kahween  owh  Kesha-Muhne- 
doo  oogeminwanemahseen  :  suhswayeee  muh  kenesahwug 
emuh  buhgwuhduhkummig. 

6  Benuh  dush  oonoo  keezhewabudoon,  chekekenoo- 
wahbunduhmung  kenuhwind,  chenunduhwanduhsewung 
enewh  mujje-uhyeewishun,  nahsaub  wenuhwah  kahnunduh- 
wanduhmoowaud. 

7  Kagoo  kuhya  muhzenenekakagoon,  nahsaub  ahnind 
egewh  kahezhechegawaud,  debishkoo  azhebeegahdag , 
Egewh  ahnishenahbag  kenuhmuhduhbewug  chewesene- 
waud  kuhya  wemenequawaud,  kuhya  kepuhsegwewug 
weooduhmenoowaud. 

8  Kagoo  kuhya  peshigwahdezesedah,  kahezhechega¬ 
waud  egewh  ahnind,  kuhya  ningoo-kezheguk  neshtuhnuh 
ahshe  neswe  duhsoo  metauswauk  keneboowug. 

9  Kagoo  kuhya  kuhgwajeahsedah  owh  Christ,  egewh 
ahnind  kahezhechegawaud,  kenesegoowaud  dush  enewh 
mujje-kenabigoon. 

10  Kagoo  kuhya  nahneebeketahgoozekagoon,  nahsaub 
egewh  ahnind  kahezhechegawaud,  kuhya  keneeshwuhnah- 
jeegoowaud  enewh  nashwuhnahjeewanejin. 

11  Benuh  dush  kuhkenuh  oonoo  uhyeeen  keezhewabud- 
ene,  chewahbundahegooyung  :  kuhya  chekuhgekemegoo- 
yung  oonje-oozhebeegahdawun  kenuhwind  puhguhmish- 
kahgooyung  ewh  uhpe  gagah  we’ishquah-uhkeewung. 

'12  Benuh  dush  owh  nesoongekahbow  ananindezood 
tahaungwahmeze  chekahwesasig. 

13  Kahween  gagoo  pukkaun  kuhgwajeedewin  kege- 
puhgummishkahgoosenahwah  ewh  suh  atuh  doowah  moon- 
zhug  puhgummishkahgoowaud  enenewug :  Kesha-Muh- 
nedoo  quuhyuk-ezhewabeze,  kah  dush  kegahpuggedenuh- 
mahgoosewah  chekuhgwajeegooyagoobun  ahwahshema  ewh 
kaezhekushketooyagoobun ;  kagwajeegooyagoon  ween  suh 
kegahoozhetahmahgoowah  kaoonje-kushkoonduhmag. 

14  Me  dush  kache-sahgeenenuhgoog  kaoonje-oozhin- 
duhmag  ewh  muzzenenekawin. 

15  Nindezhekekid  debishkoo  azheguhnoonindwah 
egewh  nebwahkah  -  wenenewug  ;  nahnahgahdahwanduh- 
mook  ewh  akedooyaun. 

16  Ewh  shahwanjegawine-menequahjegun  shahwanduh- 
maung,  kah  nuh  ween  ewh  ahwunsenoon  wanje-oodahpe- 
nuhming  ewh  oomisqueem  owh  Christ?  Kuhya  owh  buh- 
quazhegun  pabuhquabenungid,  kah  nuh  ween  owh  ahwese 
wanje-oodahpenuhming  ooweyow  owh  Christ  ? 

17  Kenuhwind  dush  ahnoo  bahtuhyeeenooyung  kepa- 
zhegoo-buhquazhegunewemin,  kuhya  kepazhegoo-weyowe- 
mahemin  :  kuhkenuh  muh  kedoodahpenahnaun  owh  pa- 
zhik  buhquazhegun. 

18  Benuh  azhechegad  owh  Israel  emuh  weyahsemaung; 
kah  null  ween  egewh  mahjejig  ewh  sahsahgewejegun  00- 
doodahpenunsenahwah  enewh  dabandahgwukin  emuh  sah- 
sahgewejegun-ahbikoong  ? 

19  Ahneen  dush  ekedooyaun  ?  ningood  nuh  cheenan- 
dahgoozid  owh  muzzenene,  gamuh  ningood  anandahgwuk 
ewh  pagidenahmahwindwah  egewh  muzzeneneeg  ? 

20  O0-00  atuh  nindekid,  enewh  uhyeeen  egewh  mayug- 
gezejig  suhyahsahgewetoowaud  oosahsahgewetuhmahwah- 
waun  enewh  mujje-muhnedoon,  kahween  dush  enewh  Kc- 
sha-Muhnedoon  :  kah  dush  nindenanduhse  cheweedookah- 
wagwah  egewh  mujje-muhnedoog. 

21  Kahween  kedahkushketooseem  chemenequayag  00- 
menequahjegun  owh  Tabaningad,  kuhya  oomenequahjegun- 
ewah  egewh  mujje-muhnedoog:  kahween  kekushketooseem 
cheoondenegayagoobun  emuh  ooduhdoopoowining  owh  Tab¬ 
aningad,  kuhya  emuh  ooduhdoopoowinewaung  egewh  mujje- 
muhnedoog. 

22  Kewenishkeahnaun  nuh  owh  Tabaningad?  ahwah- 
shema  nuh  kenuhwind  kemushkahwezemin  dush  ween  Ke- 
sha-Muhnedoo  ? 

23  Nepuggedenuhmahgoo  ahnooj  gagoo,  kahween  oone- 
sheshinsenoon  ahnooj  cheezhechegayaunbaun  :  nepugge¬ 
denuhmahgoo  ahnooj  gagoo,  kah  suh  ahnooj  gagoo  nin- 
doonj  e-oondezese. 

24  Kah  ween  ahweyah  enene  oogahnundahwandunse 
tebenuhwa  oodoondezewin,  kuhkenuh  dush  egewh  enene- 
wug  oogahnundahwandahnahwah  pakahnezeiig  oodoonde- 
zewinewah. 

25  Wagoodoogwan  atahwangan  emuh  ahtaundewining, 
me  suh  kameejeyag,  kuhnuhga  kuhgwadwasewag  kekeka- 
nindezoowinewah  oonje  : 

26  Owh  muh  Tabaningad  ootebandaun  ewh  uhkee,  kuh¬ 
ya  kuhkenuh  emuh  ayaugin. 

27  Kishpin  ahweyah  duhyabwayanduhsig  nundoome- 
nag  cheweseneyag,  enanduhmag  dush  weezhahyag ;  wa¬ 
goodoogwan  kaahchegahdagwan  emuh  anahsuhmeyag,  mee- 

jeyook,  kuhnuhga  gagoo  kuhgwadwasewag  kekekanindezoo- 
winewah  oonje. 

28  Kishpin  atuh  ahweyah  enene  00-00  enenag,  Me  suh 
maunduh  kahsahsahgewetuhmahwindwah  egewh  muzze- 
neneeg,  kagoo  meejekagoon  oonje  owh  kahwahbundahenag, 
kuhya  kekanindezoowin  oonje  ;  owh  muh  Tabaningad  oote- 
bandaun  ewh  uhkee,  kuhya  kuhkenuh  emuh  ayaugin  : 

29  Kekanindezoowin,  nindekid,  kahween  keen  tebenuh- 
wa  kekekanindezoowin,  owh  atnh  pakahnezid  ookekanin- 
dezoowin  ;  ahneeshwin  dush  neen  nepuggedenegoowin 
enanjegahdag  debishkoo  pakahnezid  ookekanindezoowin  ? 

30  Kishpin  neen  shahwanjega-weedookahgooyaun  oon- 
je-oodahpeningayaun,  wagoonash  dush  wanje-mujje-duhzhe- 
megooyaun  oonje  ewh  wanje-mahmooyahwayaun  ? 

31  Kishpin  dush  wahsenewagwan,  gamuh  manequawag- 
wan,  gamuh  wagoodoogwan  azhechegawagwan,  chepeshe- 
gandahgoozid  owh  Kesha  -  Muhnedoo  oonj e - ezhechega- 
yoolc. 

32  Kagoo  wuhsittah-doodahwahkagoon  egewh  Jewyugg 
gamuh  egewh  Mayuggezejig,  gamuh  egewh  tabandah- 
goozejig  emuh  oodahnuhmeahwining  owh  Kesha-Muh- 
nedoo  : 

33  Debishkoo  azheminwanduhmoougwah  kuhkenuh 
enenewug  enewh  kuhkenuh  uhyeeen,  nunduhwanduhse- 
waun  neen  cheoondezeyaun,  cheoondezewaud  atuh  nebe- 
wah  chebemahjeindwah. 


CHAP.  XL 


EKENOOWAHBUHMESHIG,  debishkoo  kuhya 


iv  neen  azhekekenoowahbuhmug  Christ. 

2  Benuh  dush,  nejekewaedoog,  keminwanemenim  ewh 
mequanemeyag  enewh  kuhkenuh  uhyeeen,  kuhya  guhnuh- 
wanduhmag  enewh  kuhgequawinun,  kahezhepuhgedenuh- 
moonuhgoog. 

3  Kenunduhwanemenim  dush  chekekanduhmag,  ewh 
Christ  negahnezekundahwaud  enewh  kuhkenuh  enenewun  ; 
kuhya  owh  enene  negaunezekundahwaud  enewh  equa- 
wun ;  kuhya  owh  Kesha-Muhnedoo  negahnezekundahwaud 
enewh  Christun. 

4  Anduhshid  enene  kishpin  anuhmeahjin  gamuh  kage- 
quajin  ooweewuhquahnid  oobahpenoodaun  ooshtequaun. 


507 


I.  CORINTHIANUN. 


5  Kuhya  anduhshid  equa  uhpe  anuhmeahjin  gamuh 
kagequajin  kakeejewewuhquaunad,  oobahpenoodaun  oosh- 
tequaun  me  goo  debishkoo  moozhwoond. 

6  Kishpin  dush  equa  ahyoosig  ewh  wewuhquaun,  mah- 
noo  tahmoozhwah  :  kishpin  ahgujjeed  equa  chemoozh- 
woondepun,  mahnoo  tahoowewuhquaune. 

7  Kah  suh  kagate  tahoowewuhquaunese  owh  enene, 
ween  muh  ah  we  oodezhenahgoozewin  kuhya'  oopeshegan- 
dahgoozewin  owh  Kesha  Muhnedoo  :  owh  dush  equa  ahwe 
oopeshegandahgoozewin  owh  enene. 

8  Kah  muh  enene  keoonjeese  emuh  equang  :  equa  atuh 
keoonjee  emuh  eneneeng. 

9  Kah  kuhya  owh  enene  keoonje-oozheahse  enewh  equa- 
wun  ;  equa  atuh  keoonje-oozheah  enewh  enenewun. 

10  Mesuh  kaoonje-oowewuhquaunid  owh  equa  oonje 
enewh  angenun. 

11  Benuh  dush,  kah  ween  tahahyahse  owh  enene  ah- 
yahsig  owh  equa,  kah  kuhya  owh  equa  tahahyahse  ahyah- 
,sig  owh  enene,  oonje  owh  Tabaningad. 

12  Debishkoo  muh  owh  equa  oonje  ahyaud  enewh  ene¬ 
newun,  me  suh  kuhya  owh  enene  oonje-neegid  emuh 
equang;  kuhkenuh  dush  ween  enewh  uhyeeen  oonjeemah- 
gudoon  emuh  Kesha-Muhnedoong. 

13  Nahnahgahdahwranindezooyook  ;  minwahbuhmenah- 
gooze  nuh  owh  equa  ahnuhmeatuhwaud  enewh  Kesha- 
Muhnedoon  oowTewuhquaunesig  ? 

14  Kah  nuh  pooch  kenuhwah  tebenuhwa  kedenahdeze- 
winewah  kedoonje-kekanduhseem,  ewh  kishpin  kuhgaun- 
wahnequad  owh  enene  tahahgujjeah  ? 

15  Kishpin  atuh  equa  kuhgaunwahnequad,  mesuh  oo¬ 
peshegandahgoozewin,  cheahgwid  muh  kahoonje-meenind 
oomenesisun. 

16  Kishpin  dush  ahweyah  enene  wekekahwetung,  kah- 
ween  maunduh  ezhewabezewin  nindahyaunsemin,  kah 
kuhya  egewh  tabandahgoozejig  emuh  oodahnuhmeahwin- 
ing  owh  Kesha-Muhnedoo, 

17  Maunduh  dush  waunduhmoonenuhgoog  kahween 
kewahwezhanemesenoonim ,  kahween  oonesheshinsenoon 
azhemahwunjeedeyag,  mahnahdud  suh  goo. 

18  Netum,  uhpe  mahyahwunjeedeyagoon  emuh  ahnuh- 
mea-weguhmigoong,  nindenetahga  chepukkaun-anindeyag ; 
kuhya  anewak  nedabwatum. 

19  Nunduhwandahgwud  muh  cheahtag  pukkaun-anin- 
dewinun  emuh  anduhzhe-ahyahyag,  chedonje-mezheshuh- 
wahbuhmenahgoozewaud  egewh  manwandahgoozejig  ke~ 
nuhwah  anduhsheyag. 

20  Mahyahwunjeedeyagoon ,  kahween  chemeejeyag 
ewh  Tabaningad  ooshuhkuhmooningawin  kedoonje-mah- 
wunjeedeseem  wahseneyagoon. 

21  Tatabenuhwa  anduhsheyag  kemeej enahwah  kewe- 
sinewinewah  chepwah  wesenewaud  pakahnezejig  :  pazhik 
dush  puhkudda,  menuhwah  dush  pazhik  kewushquabe. 

22  Ahneen  ?  kah  nuh  ween  kedahyaunsenahwah  enewh 
wegewaumun  kaduhzhe-weseneyagoobun  kuhya  kaduhzhe- 
menequayagoobun  ?  kewebahpenuhdahnahwah  nuh  ewh 
Kesha-Muhnedoo  oodahnuhmea-weguhmig,  kuhya  kedah- 
gujjeaug  egewh  wuhyahnuhdezesigoog  ?  Ahneen  kaenenuh- 
goog  ?  kegahoonje-wahwezhanemenim  nuh  ?  Kah  suh 
ween  kewahwezhanemesenoonim. 

23  Ningewahweenduhmaug  gooshah  owh  Tabaningad 
ewh  kahwahweenduhmoonenuhgoog,  owh  Tabaningad  Je¬ 
sus  ewh  tebekudenig  uhpe  bahyahtuhind  oogeooodahpe- 
naun  buhquazhegun  : 

24  Kahmahmooyahwad  dush,  oogebuhquabenaun,  00- 
00  dush  keekedood,  Oodahpenik,  ahmook  :  me  suh  00-00 
neyow,  kenuhwah  wanje-pegoobejegahdag :  00-00  ezheche- 
gayook  chemequanemeyag. 

25  Me  dush  nahsaub  kahishquah-wesenid,  keoodahpe- 
nung  ewh  menequahjegun,  00-00  keekedood,  Me  suh 
maunduh  menequahjegun  ahyahwung  ewh  ooshke-kekinde- 
win  emuh  nemisqueeming :  00-00  ezhechegayook,  duh- 
shing  manequayagoon,  chemequanemeyag. 

26  Menik  duhshing  amwagoon  wah-owh  buhquazhe¬ 
gun,  kuhya  manequayagoon  maunduh  menequahjegun,  ke- 
wahbundahewanahwah  ewh  ooneboowin  owh  Tabaningad 
nahnauzh  egoo  chetuhgwishing. 

27  Ahwagwan  dush  kaaumwahgwan  wah-owh  buhqua¬ 
zhegun,  gamuh  kamenequagwan  00-00  Tabaningad  oome- 
nequahjegun,  anandahgoozesig,  oobahpenoodaun  ewh  we- 
yow  kuhya  ewh  oomisqueem  owh  Tabaningad. 

28  Mahnoo  tahnahnahgahdahwanindezoo  enene,  me 
suh  dush  kaezheaumwaud  enewh  buhquazhegunun,  kuhya 
kaezhemenequad  ewh  menequahjegun. 

29  Owh  muh  wahsenid  kuhya  manequad  anandahgoo- 
zesig,  oomeejin  kuhya  oomenequan  tebenuhwa  oonahne- 
boondewin,  kah  muh  oonahnahgahdahwanduhseen  Taba- 

anejin  weyowene. 

30  Me  suh  00-00  nebewah  wanje-shahgwewewaud  kuh¬ 
ya  wanje-ahkoozewaud  anduhzhe  ahyahyag,  ahnind  dush 
wanje-nebahwaud. 

31  Kishpin  muh  tebahkoonedizzooyungoobun,  kahween 
kedahgetebahkoonegoosemin. 

32  Uhpe  dush  tebahkoonegooyung,  kekooduggeegoo- 
naun  owh  Tabaningad,  chetuhgoo-nahneboomegoosewung 
00-00  uhkee. 

33  Benuh  dush,  nejekewaedoog,  uhpe  pahmahwunje- 
edeyagoon  cheweseneyag,  peedeyook  suh. 

34  Kishpin  dush  ahweyah  puhkuddad,  mahnoo  andaud 
tahnahkahwa-wesene  ;  cheezhemahwunjeedesewag  emuh 
nahneboondewining.  Enewh  dush  ween  ahnind  ningah- 
quuhyukoosittoonun  bahnemah  tagwishenaun. 

CHAP.  XII. 

ANANDAHGWUK  dush  ween  enewh  oojechaugoo- 
wine-meegewawinun,  nejekewaedoog,  kahween  ninden- 
anduhse  chekekanduhsewag. 

2  Kekekandahnahwah  suh  chepwah  ahnuhmeahyag, 
keezheweenegooyag  emuh  ahyahwaud  egewli  natuh-keke- 
doosigoog  muzzeneneeg,  kahezhesahgahbegenegooyag. 

3  Keweenduhmoonenim  dush,  kahween  ahweyah  enene 
oonje  kekedood  emuh  Oojechaugoong  owh  Kesha-Muhne- 
doo,  kuhgwahnesuggandahgooze  oodenahseen  enewh  Jesus- 
un  :  kahween  kuhya  ahweyah  enene  kushketoose  tebanin- 
ga  owh  Jesus  cheekedood,  kekenooahmahgood  atuh  enewh 
Keche-Oojechaugwun. 

4  Puhpukkaunandahgwudoon  suh  dush  enewh  meege- 
wawinun,  me  dush  goo  ween  nahsaub  Oojechaugoomah. 

5  Kuhya  puhpukkaunandahgwudoon  enewh  ahnookee- 
winun,  ween  goo  nahsaub  Tabaningad. 

6  Puhpukkaunandahgwudoon  enewh  kushkeawezewin- 
un,  me  dush  goo  owh  nahsaub  Kesha-Muhnedoo  anookeed 
kuhkenuh  enewh  uhyeeen  emuh  weyowening  kuhkenuh 
enenewun. 

7  Ewh  dush  ween  Keche-Oojechaug  oowahsayahzewin 
anduhshid  enene  meenah  cheoondezid. 

8  Pazhik  suh  oomeenegoon  enewh  Keche-Oojechaugwun 
ewh  nebwahkaliwine  ekedoowin  ;  pakahnezid  dush  kekan- 
jegawine  ekedoowin  nahsaub  enewh  Keche-Oojechaugwun  ; 

9  Pakahnezid  dabwayanduhmoowin  oomeenegoon 
enewh  nahsaub  Keche-Oojechaugwun  ;  pakahnezid  nooje- 
mooewawine  kushkeawezewinun  nahsaub  egoo  enewh 
Keche-Oojechaugwun  ; 

10  Pakahnezid  mahmaunduh-ahnookeewinun  ;  menuh- 
wah  pakahnezid  aunwahjegawin  ;  menuhwah  pakahnezid 
chekekanemaud  enewh  oojechaugoomaun  ;  pakahnezid 
dush  ahnooj  papukkaunukkin  inwawinun  ;  pakahnezid 
dush  cheahneekenootung  inwawinun  : 

v  ii  Me  dush  kuhkenuh  oonoo  ahnookeed  owh  puhya- 
zhegood  Oojechaug,  muhmeenaud  kuhkenuh  enenewun 
ween  egoo  enandung. 

12  Debishkoo  muh  azhepazhikwung  weyowemah,  bah- 
tuhyenudoon  dush  pukkawezewinun,  kuhkenuh  dush  puk- 
kawezewinun  ahnoo  goo  bahtuhyeenuk,  tebandahgwudoon 
pazhik  weyowemaung  :  mesuh  azheahyaud  owh  Christ. 

13  Oonje  mah  pazhik  Keche-Oojechaug  kuhkenuh  ke- 
baptizooegoomin  emuh  pazhik  weyowemaung,  kishpin  Jew- 
ewewungan  gamuh  mayuggezewungan,  kishpin  buhmee- 
tahgawungan  gamuh  tebanindezoowungan;  kuhya  kegepuh- 
gedenahmahgoomin  chemenequayung  emuh  pazhik  Keche- 
Ooj  echaugoomaung. 

14  Kah  muh  pazhikwunsenoon  ewh  pukkawezewin 
emuh  weyowemaung,  bahtuhyeenudoon  suh  goo. 

15  Kishpin  oosittahmah  00-00  kaekedoomahguk,  Oonje 
ooneenjemah  ahwesewaun,  kah  nintebandahgoozese  emuh 
weyowemaung  ;  kah  nuh  00-00  oonj  e-tebandahgwussenoon 
emnh  weyowemaung  ? 

16  Kishpin  dush  ootuhwugahmah  00-00  kaekedoomah¬ 
guk,  Oonje  ooshkinzhegoomah  ahwesewaun,  kah  ninte¬ 
bandahgoozese  emuh  weyowemaung ;  kah  nuh  oonje-te 
bandahgwussenoon  emuh  weyowemaung  ? 

17  Kishpin  kuhkenuh  anegookwaug  weyowemah  oosh¬ 
kinzhegoomah  ahwungebun,  ahneende  kaoonj e-noondah- 
gang  ?  Kishpin  dush  kuhkenuh  anegookwaug  weyowemah 
ootahwugahmah  ahwungebun,  ahneende  kaoonje-menaun- 
jegangebun  ? 

1 8  Benuh  dush  Kesha-Muhnedoo  oogeahtoonun  kuhke- 
nuh  enewh  pukkawezewinun  emuh  weyowemaung,  debish- 
koo  ween  azheminwandung. 

19  Kishpin  pazhigwungebuneen  enewh  pukkawezewin¬ 
un,  ahneende  dush  ewh  weyowemah  ? 

20  Bahtuhyeenudoon  gooshah  enewh  pukkawezewinun, 
pazhikwun  dush  ewh  weyowemah. 

21  Ewh  dush  ooshkinzhegoomah  kahween  oogahedun- 
seen  ewh  ooneenjemah,  Kahween  kenunduhwanemese- 
noon  :  menuhwah  dush  ooshtequaunemah  kahween  oogah- 
edunseenun  enewh  oosittahmaun,  kahween  kenunduhwan- 
emesenoonim. 

22  Kagate  ahwahshema  nundahwandahgwudoon  001100 
pukkawezewinun  emuh  weyowemaung,  nahwuj  naneenuh- 
mukkin  anandahgwukkin  : 

23  Kuhya  dush  oonoo  pukkawezewinun  emuh  we¬ 
yowemaung,  noondaush  ahpeetandahgwudoon  ananduh- 
maung.  me  suh  ween  oonoo  kache-menoo-guhnuhwanduh- 
maung,  kuhya  enewh  mahyahnahbuhmenahgwukin  ke- 
pukkawezewinenahnin,  mesuh  oonoo  ahwahshema  anoo- 
keetuhmungoon  cheminwahbuhmenahgwuk. 

24  Kah  muh  enewh  manwahbuhmenahgwukkin  kepuk- 
kawezewinenahnin  mahnazemahgussenoon  :  Kesha-Muh¬ 
nedoo  oogemahmahwesittoon  ewh  weyowemah,  ahwahshe¬ 
ma  cheahpeetandahgwuk  ewh  pukkawezewin  noondaush 
kahahpeetandahgwuk  : 

25  Cheduhgoomahgussenook  pukkaedewin  emuh  we¬ 
yowemaung  ;  kuhkenuh  dush  enewh  pukkawezewinun  nah- 
saub  chebahbahmanindemahguk. 

26  Kishpin  dush  pazhik  pukkawezewin  kootuggetoo- 
mahguk,  mahmahwe  kootuggetoomahgudoon  kuhkenuh 
enewh  pukkawezewinun  ;  kishpin  pazhik  pukkawezewin 
kechetwahwechegahdag,  ooweeje  -  moojegezetuhmahgoon 
kuhkenuh  enewh  pukkawezewinun. 

27  Kenuhwah  dush  kedahwim  ooweyow  owh  Christ, 
kuhya  anduhsheyag  kedoopukkawezewinemegoowah. 

28  Kesha-Muhnedoo  dush  oogeahsaun  enewh  ahnind 
emuh  ahnuhmeahwining,  netum  apostleiin,  menuhwah  dush 
aunwahjega-wenenewun,  menuhwah  dush  kakenooahmah- 
ganejin,  menuhwah  dush  enewh  mahmaundahwejegawinun, 
menuhwah  dush  enewh  nahnaunduheewawine  meegewa- 

winun,  weedookahgawinun,  oogemahkundahgawinun,  pa- 
pukkaun  inwawinun. 

29  Kuhkenuh  nuh  apostleewewug  ?  kuhkenuh  nuh 
aunwahjega-wenenewewug  ?  kuhkenuh  nuh  kekenooah- 
mahgawug  ?  kuhkenuh  nuh  mahmaundah-ahnookeewug  ? 

30  Kuhkenuh  nuh  oodahyahnahwah  nuhnaunduhewa- 
wine-meegewawinun  ?  kuhkenuh  nuh  inwawug  ahnooj  pa- 
pukkaun  inwawinun  ?  kuhkenuh  nuh  ahneekuhnootahga- 
wug  ? 

3 1  Ahpeche  nunduhwanduhmook  enewh  mahyahmahwe 
wanesheshingin  meegewawinun :  pooch  edush  kewahbun- 
duhenim  nahwuj  wanesheshing  meekunuh. 


CHAP.  XIII. 


ESUHWAH  goo  inwayaun  oodinwawinewah  egewh 


ivi  enenewug  kuhya  egewh  angenug,  ahyaunsewaun 
dush  ewh  sahgeewawin,  oozahwahbik  matwayahbikahuh- 
mingin,  gamuh  kuhya  muhtwayahbikaheguning  nindezhe- 


ahyah. 


2  Mesuhwah  goo  netuh-aunwahjegayaunbaun,  kuhya 
kekekanduhmaunbaun  kuhkenuh  enewh  kahmoodukin, 
kuhya  kuhkenuh  kekanjegawinun ;  mesuhwah  goo  mah- 
mahwe  dabwayanduhmooyaunbaun  ewh  chekushketoo- 
yaunbaun  cheekoonuhmaunbaun  enewh  wahjewinun,  ah¬ 
yaunsewaun  dush  ewh  sahgeewawin,  kah  ningood  nindah- 
peetandahgoozese. 

3  Kuhya  mesuhwah  meegewayaun  kuhkenuh  enewh 
ninduhyeemun  cheahshummugwahpun  egewh  katemahge- 
^zejig,  kuhya  puhgedenuhmaun  ewh  neyow  chechahgezuh- 
ming,  ahyaunsewaun  dush  ewh  sahgeewawin,  kah  gagoo 
nindoondezese. 

4  Sahgeewawin  zebishkahje-kedahzoonlahgud,  kuhya 
nookahdezemahgud  ;  sahgeewawin  kahween  sheenganje- 
gamahgussenoon,  kuhya  kahween  wahwezhanindezoomah- 
gussenoon,  kuhya  kahween  kechetwahwanemoomahgusse- 
noon. 

5  Kahween  wuhsittahwe  -  ezhewabezemahgussenoon, 
kahween  nunduhwanduhmoomahgussenoon  *  tebenuhwa 
ooduhyeemun,  kahween  wuhkawegedahzoomahgussenoon, 
kah  kuhnuhga  mujje-enanduhmoomahgussenoon ; 

6  Kahween  moojegezemahgussenoon  oonje  ewh  mujje- 
ezhewabezewin,  dabwawin  atuh  oonje-moojegezemahgud  ; 

7  Mahmahwe  soonguhmunduhmoomahgud,  mahmahwe 
dabwatuhmoomahgud,  mahmahwe  ahpanemoomahgud,, 
mahmahwe  aunwahdanduhmoomahgud. 

8  Sahgeewawin  kah  wekah  tahishquahsasenoon  :  me- 
suhwah  atag  enewh  aunwahjegawinun,  tahishquahsawun ; 
mesuhwah  atag  inwawinun,  tahishquahsawun ;  mesuhwah 
atag  kekanjegawin,  tahungoomahgud. 

9  Punge  muh  atuh  kekekanjegamin,  kuhya  punge  atuh 
kedaunwahj  egamin. 

10  Uhpe  dush  ewh  quuhy uk wan j egawin  tagwishenenoo- 
mahguk,  me  dush  uhpe  ewh  pangeshawuk  kaiingoochegah- 
dag. 

1 1  Magwah  ahbenoojeeweyaunbaun,  ahbenoojeeeng 
ningeezhekekid,  ahbenoojeeeng  ningeezhenesittootum,  ah¬ 
benoojeeeng  ningeenandum  :  uhpe  aneneweyaun,  ningewa- 
benaunun  enewh  ahbenooj  e-uhyeeen. 

12  Noongoom  suh  ahgahwah  kewahbemin,  debishkoo 
ahweyah  wahbunjegad  emuh  wahbumoojechaugwuning ; 
bahnemah  dush  azhewahbundewaud  egewh  pashoo  wuhyah- 
bundejig  kegahezhewahbemin  ;  noongoom  ahgahwah 
nekekanjega ;  bahnemah  dush  ween  ningahezhekekanj  ega 
debishkoo  azhekekanemegooyaun. 

13  Noongoom  dush  duhgoomahgudoon  oonoo  neswe, 
dabwayanduhmoowin,  ahpanemoowin,  kuhya  sahgeewa¬ 
win  ;  mahmahwe  suh  goo  keche-enandahgwud  ewh  sah¬ 
geewawin. 

CHAP,  XIV. 

TV  J  OOPENUHDUHMOOK  ewh  sahgeedewin,  kuhya 
±\  nunduhwanduhmook  oojechaugoowine  meegewawin- 
un,  ahwahshema  dush  cheaunwahj egayag. 

■  2  Owh  suh  kahkedood  mayug-inwawining  kahween 
ooguhnoonahseen  enewh  enenewun,  enewh  suh  atuh  Ke- 
sha-Muhnedoon  :  kah  muh  ahweyah  enenewun  oonesittoo- 
tahgooseen  ;  ahnahwe  emuh  oojechaugoong  oodebahdoo- 
daunun  enewh  kahmoodukkin. 

3  Owh  dush  anwahjegad  ooguhnoonaun  enewh  ene¬ 
newun  cheoonje-oondezenid,  kuhya  chekuhgememind  kuhya 
chemenoodaanid. 

4  Owh  dush  kahkedood  ewh  mayug-inwawin  ween  te- 
benuhwa  cheoondezid  oonje-kekedoo  :  owh  dush  anwahje- 

gad  cheoondezenid  enewh  mahyahwunjeedenejin  anuhme- 
ahnejin  oonje-kekedoo. 

5  Nindahminwandum  kishpin  kuhkenuh  kekedooyag- 
oobun  mayug-inwawinun,  nahv/uj  dush  nindahminwan¬ 
dum  kishpin  aunwahjegayagoobun  :  nahwuj  muh  keche- 
ahpetandahgooze  owh  anwahjegad  dush  ween  owh  kahke- 
dood  mayug-inwawinun,  kishpin  atuh  ahneekenootahgad, 
cheoonj e-oondezewaud  egewh  mahyah^unj eedej ig  anuh- 
meahjig. 

6  Benuh  dush,  nejekewaedoog,  kishpin  oodissinenuh- 
goog  kahkedooyaun  enewh  mayug-inwawinun,  ahneen 
kaoondezeyag,  kishpin  atuh  azheguhnoonenuhgoog  emuh 
oomejedwa wining  owh  Kesha-Muhnedoo,  gamuh  emuh 
kekanjegawining  gamuh  emuh  aunwahjegawining  gamuh 
emuh  kuhgequawining  ? 

7  Pooch  enewh  uhyeeen  bamahdezemahgussenoogin 
matwawagin,  koonemah  pepegwun  gamuh  muhtwawaje- 
gun,  kishpin  kekenoowauj  inwamahgussenook,  ahneen 
kaoonje-kekanduhmingebun  ewh  azhepepegwang  gamuh 
ewh  azhemuhtwawajegang  ? 

8  Kishpin  muh  pootahjegun  papukkaun  inwawatoong, 
ahwanan  owh  kaoozheetahpun  chemegahzood  ? 

9  Me  dush  kuhya  kenuhwah,  kishpin  kekedoosewag 
enewh  nasittootahgwukin  ekedoowinun,  ahneen  kaezheke- 
kanduhmingebun  ewh  akedoong  ?  noodin  suh  kegahguh- 
noodahnahwah. 

10  Nuhmunj  edoog  menik  inwawinun  oomah  uhkeeng, 
kah  kuhya  pazhik  inwawin  ahneshah  inwamahgussenoon. 

1 1  Kishpin  dush  nesittootunsewaun  ewh  inwawin,  ma- 
yuggeze  ningahenanemik  owh  anwad,  kuhya  mayuggeze 
ningahenanemah  owh  anwad. 

12  Me  suh  kuhya  kenuhwah,  nanduhwanduhmag  ooje- 
chaugoowine  -  meegewawinun,  nunduhwanduhmoog  che- 
minwawezeyag  weoondezewaud  egewh  mahyahwunjeede- 
jig  anuhmeahjig. 

13  Mahnoo  dush  owh  anwad  mayug-inwawin  tahah- 
nuhmeah  ewh  cheahneekeenootahgad. 

14  Kishpin  muh  ahnuhmeahyaun  emuh  mayug-inwa- 
wining,  ninjechaug  suh  ahnuhmeah,  ninesittootummoowin 
dush  ween  kah  ningood  enahbuttussenoon. 

1 5  Ahneen  dush  kaezhechegangebun  ?  ningahahnuh- 
meah  emuh  oojechaugoomaung,  kuhya  ningahahnuhmeah 

515 


I.  CORINTHIANUN. 

emuh  nesittootummoowining  :  ningahnuhgoom  emuh  ooje- 
chaugoomaung,  kuhya  ningahnuhgoom  emuh  nesittootum¬ 
moowining. 

1 6  Kishpin  00-00  ezhechagasing,  uhpe  mahyahmooyah- 
wayunin  emuh  kechechaugoong,  ahneesh  dush  owh  nasit- 
tootunsig  kaoonje-kushketood  Amen  cheekedood  uhpe  keen 
kahmahmooyahwayunin,  ewh  nesittoontunsig  ewh  akedoo- 
yun  ? 

17  Keen  suh  kagate  kemenoo-mahmooyahwa,  kah  dush 
oondezese  owh  pazhik. 

18  Nemahmooyahwahmah  Nekesha-Muhnedoom,  ewh 
nahwuj  kekedooyaun  mayug-inwawinun  dush  ween  kuh- 
kenuh  kenuhwah  : 

19  Ahnnhmea-weguhmigoong  dush  ahwahshema  nin- 
dahminwandum  chekekedooyaun  nahnun  ekedoowinun 
emuh  nenesittootummoowining,  nindinwawining  chekeke- 
nooahmahwugwah  pakahnezejig,  dush  ween  metahching 
metauswauk  kekedoowinun  emuh  nasittootahgwussenook 
inwawining. 

20  Nejekewaedoog,  kagoo  ahbenoojeewekagoon  emuh 
kenesittootummoowinewaung  :  ahnahwe  emuh  mauzhene- 
newuggezewining  ahbenooj eeweyook,  emuh  nesittootuh- 
moowining  dush  ween  eneneweyook. 

21  Emuh  tebahkoonegawining  00-00  ezhebeegahda, 
Ningahahwaug  enenewug  puhkaun  anwajig  kuhya  puk- 
kaun  wadoodoonemejig  weguhnoonugwah  oogoo  ahnishe- 
nahbag  ;  pooch  enunga  ningahbezindahgoog,  ekedoo  owh 
Tabaningad. 

22  Benuh  dush  magug-inwawinun  kekenoowahjeche- 
guning  enahbuddudoon,  kah  ween  oonje  egewh  duhyabwa- 
yandungig,  oonje  atuh  egewh  duhyabwayanduhsigoog : 
ewh  dush  aunwahjegawin  kahween  oonje-oondezesewug 
egewh  duhyabwayanduhsigoog,  egewh  atuh  duhyabwayan- 
dungig. 

23  Kishpin  dush  mahwunjeedewaud  kuhkenuh  anuh- 
meahjig  pazhigwunoong,  kuhkenuh  dush  inwawaud  ma¬ 
yug-inwawinun,  peendegawaud  dush  ahnind  kakanjegasig- 
oog,  gamuh  duhyabwayanduhsigoog,  kah  nuh  ween  keke- 
wuhnahdezeem  tahekedoosewug  ? 

24  Kishpin  dush  kuhkenuh  aunwahjegawaud,  peende- 
gad  dush  pazhik  duhyabwayanduhsig,  gamuh  kakanjega- 

si g,  oowahbunduh^goon  kuhkenuh  ewh  oomuj j  eezhewabe- 
zewin,  ootebahgimegoon  kuhkenuh  : 

25  Me  suh  azhepuhgukkanjegahdanig  enewh  kahmoo- 
dukkin  emuh  oodaing  ;  medush  kaoonje-pungeshing  emuh 
ooshkinzhegoong,  cheahnuhmeatuhwaud  enewh  Kesha- 
Muhnedoon,  tahekedoo  dush  kagate  weejewenag  owh 
Kesha-Muhnedoo. 

26  Ahneen  dush  kaezhechegayag,  nejekewaedoog  ? 
uhpe  mahyahwunjeedeyagoon,  kuhkenuh  anduhsheyag  pa- 
zhik  oodahyaun  ewh  nuhguhmoowin,  kuhya  pazhik  oodah¬ 
yaun  ewh  kuhgequawin  kuhya  pazhik  oodahyaun  ewh 
mayug-inwawin,  kuhya  pazhik  oodahyaun  ewh  keche- 
kezhegoong  oonje  mejedwawin,  kuhya  pazhik  oodahyaun 
ewh  ahneekuhnootahgawin.  Mahnoo  suh  kuhkenuh  uh- 
yeeen  tahezhechegahdanoon  cheoonje-oondezing. 

27  Kishpin  ahweyah  mayug-inwad,  mahnoo  tahneezhe- 
wug  atuh,  gamuh  tahnesewug,  mamashquaud  dush  tahke- 
kedoowug,  pazhik  dush  tahahneekuhnootahga. 

28  Kishpin  ahweyah  ahyahsig  aneekuhnootahgad,  mah¬ 
noo  tahpezaunuhbe  emuh  anuhmea-wegumigoong  tahkuh- 
noonindezoo,  kuhya  oogahguhnoonaun  enewh  Kesha-Muh- 
nedoon. 

29  Mahnoo  egewh  aunwahjega-wenenewug  tahkeke- 
doowug  naneezh  gamuh  naneswe,  kuhya  dush  egewh  pa- 
kahnezejig  tahpuhgukkanjegawug. 

30  Kishpin  gagoo  kewahbunduhind  ahweyah  pashoo  na- 
muhduhbid,  tahpezaunuhbe  owh  netum  kahkekedood. 

3 1  Kuhkenuh  muh  kepuggedenuhmahgoom  weaunwah- 
jegayag  mamashquaud,  kuhkenuh  chekekenooahmahwind- 
wah,  kuhya  kuhkenuh  chemenoodaai'ndwah. 

32  Oojechaugoowaun  dush  egewh  aunwahchega-wene- 
newug  oonuhittahwahwaun  enewh  aunwahjega-wenenewun. 

33  Kah  muh  Kesha-Muhnedoong  oonjeemahgussenoon 
ewh  oombegezewin,  pezaunuhkummegezewin  atuh,  debish- 
koo  azhewabuk  emuh  kuhkenuh  oodahnuhmea-weguhme- 
goowaung  egewh  anuhmeahjig. 

34  Tahpezaunuhbewug  egewh  kedequamewaug  emuh 
anduhzhe-mahwunjeedeyag :  kah  muh  puggedenuhmah- 
wahsewug  chekekedoowaud  ;  enahwug  suh  dush  chenuh- 
ittahgawaud,  debishkoo  akedoomahguk  kuhya  ewh  tebah- 
koonegawin. 

35  Kishpin  dush  nunduhkekanduhmoowaud  gagoo, 
mahnoo  oogahkuhgwajemahwaun  enewh  oonahbamewaun 
ewede  andahwaud :  tahahgujje  equa  wekekedood  emuh 
anduhzhe-mahwunjeeding. 

36  Ahneesh  ?  kenuhwah  nuh  anduhzhe-ahyahyag  ke-. 
oonjeemahgud  ewh  oodekedooowin  owh  Kesha-Muhne- 
doo  ?  gamuh  kenuhwah  atuh  kegepeoodissegoonahwah  ? 

37  Kishpin  ahweyah  enene  nindaunwahjegawenenewh, 
gamuh  nindahyahwah  Keche-Oojechaug  enanindezood,  tah- 
ekedoo  oonoo  uhyeeen  azhebeahmoonenuhgoog,  ookuhge- 
quawinun  owh  Tabaningad  ahyahwunenig. 

38  Kishpin  ahweyah  kekanjegasig,  mahnoo  kahween 
tahkekanj  egase. 

39  Benuh  dush,  nejekewaedoog,  nunduhwanduhmoog 
cheaunwahjegayag,  kagoo  kuhya  kenahahmahgakagoon 
chemayug-inwang. 

40  Mahnoo  suh  kuhkenuh  wawane  kuhya  kaezhemin- 
wahbuhmenahgwuk  tahezhechegam. 

CHAP.  XV. 

MENUHWAH  dush,  nejekewaedoog,  kewahweenduh- 
moonenim  ewh  minwahjemoowin  kahkuhgekeme- 
nuhgoogebun,  ewh  kahoodahpenuhmag,  kuhya  emuh  an- 
duhzhe-nebahweyag  ; 

2  Mesuh  kuhya  ewh  wanje-bemahjeegooyag,  kishpin 
minj emanduhduhmag  enewh  kahkuhgekemenenuhgooge- 
bun,  kishpin  ahneshah  kedabwayanduhsewagwan. 

3  Ewh  suh  ahpeche  netum  kegepuggedenuhmoonenim 
ewh  neen  kahmeenegooyaun,  owh  Christ  kenebood  kemujje- 
ezhewabezewinenahnin  oonje,  debishkoo  ekedoomahguk 
ene^yh  kechetwah-oozhebeegunun ; 

4  Kuhya  emuh  chebaguhmigoong  keahsind,  nasuhgoo- 
nuhgudenig  dush  keahbejebaud,  debishkoo  akedoomahguk 
enewh  kechetwah-oozhebeegunun  : 

5  Kewahbuhmegood  enewh  Cephasun,  me  pe  dush 
enewh  matahswe-ahshe-neezhenejin  ; 

6  Bahnemah  nahguj,  oogewahbuhmegoon  ahwahshema 
kahnaunwaukoozenejin  wejekewaemaun  mahmahwe  ;  egewh 
dush  gagah  kuhkenuh  noongoom  kayahbe  bemahdezewug, 
ahnind  dush  ahzhuh  kenebahwug. 

7  Menuhwah  dush  nahguj,  oogewahbuhmegoon  enewh 
Jamesun  ;  me  pe  kuhkenuh  enewh  Apostleiin. 

8  Ahpeche  dush  isquauj  kuhya  neen  ningewahbuh- 
mah,  debiskoo  ahweyah  nahgid  chepwah  oojechesanig. 

9  Ahpeche  muh  noondaush  nindahpeetandahgooz  dush 
ween  apeetandahgoozewaud  kuhkenuh  egewh  Apostleiig, 
kah  suh  dush  nintaahpeetandahgoozese  Apostle  cheezhe- 
weenegooyaunbaun,  ningekooduggetoon  muh  oodahnuh- 
meahwin  owh  Kesha-Muhnedoo. 

10  Oonje  ewh  ooshahwanj egawin  owh  Kesha-Muhne¬ 
doo  nindezheahyah  noongoom  azheahyahyaun  :  kuhya  dush 
ewh  ooshahwanj  egawin  kahmeenegooyaun  kah  ween  keaun- 
wawezemahgussenoon ;  ahwahshema  suh  ningekeche-ah- 
nooke  dush  ween  kuhkenuh  wenuhwah  ;  kahween  *ahnahwe 
neen  tebenuhwa,  ewh  suh  ween  Kesha-Muhnedoo  ooshah¬ 
wanj  egawine-weedookahgawin  kahweejewegooyaun. 

1 1  Benuh  dush  mesuhwah  neen  ahweyaun  gamuh  we¬ 
nuhwah  ahwewaud,  me  00-00  azhekuhgequayaung  nenuh- 
wind  kuhya  dush  kenuhwah  00-00  kahezhedabwayanduh- 
mag. 

12  Kishpin  dush  enahjemind  owh  Christ  ewh  keahbe- 
jebaud  oonje  neboong,  ahneeshwin  ahnind  kenuhwah  eke- 
dooyag,  kahween  gagoo  ahbejebahwin  duhgoomahgusse- 
noon  ? 

13  Kishpin  duhgoomahgussenook  ewh  ahbejebahwin, 
kahween  keahbejebahse  owh  Christ : 

14  Kishpin  dush  keahbejebahsig  owh  Christ,  kah  nin- 
good  enahbuttussenoon  nekuhgequawinenaun,  kah  kuhya 
ningood  enahbuttussenoon  kedabwayanduhmoowinewali. 

15  Menungakah,  kuhya  nenuhwind  nindezhekekane- 

megoomin  kekuhkenuhwishke-wahjemungid  owh  Kesha- 
Muhnedoo  ewh  keahbejebahaud  enewh  Christun  :  kah  muh 
oogeahbej  ebahahseen,  kishpin  kagate  ahbej  ebahsigwah 
naboojig.  • 

1 6  Kishpin  muh  ahbej  ebahsigwah  egewh  naboojig  kah¬ 
ween  keahbejebahahse  owh  Christ  : 

17  Kishpin  dush  keahbejebahahsewind  owh  Christ,  kah 
ningood  enahbuttussenoon  kedabwayanduhmoowinewah  ; 
kayahbe  kedahyaum  emuh  kemujje-ezhewabezewinewaung. 

18  Egewh  dush  kahnebahjig  emuh  Christing  kebahnah- 
dezewug. 

19  Kishpin  oomah  atuh  bemahdezewining  ahpanemoo- 
yaung  owh  Christ,  nenuhwind  nemahmahwe-ketemahgeze- 
min  anduhshewaud  kuhkenuh  enenewug. 

20  Ahzhuh  dush  ween  keahbejebah  owh  Christ,  kuhya 
keezheahyah  debishkoo  owh  netum  sagukkenegahzood  an- 
duhshewaud  egewh  kahnebahjig. 

21  Ewh  dush  oonje  owh  enene  ketuhgwishenoomahguk 
ewh  neboowin,  mesuh  goo  kuhya  oonje  owh  enene  ketuh¬ 
gwishenoomahguk  ahbejebahwin. 

22  Adam  wanj e-neboowaud  kuhkenuh,  me  suh  kuhya 
owh  Christ  kaoonj e-bemahdezewaud  kuhkenuh. 

23  Kuhkenuh  egewh  enenewug  tebenuhwa  azheteban- 
dahgoozewaud ;  Christ  suh  netum  sagukkenegahzood;  me 
pe  dush  egewh  dabandahgoozejig  emuh  Christing  uhpe 
tagwishing. 

24  Me  dush  cheishquah-uhkeewung,  uhpe  pagedenuh- 
mahwaud  oogemahwewin  enewh  Kesha-Muhnedoon  Wa- 
yoosemindjin  ;  uhpe  dush  kemahmaunzhetood  kuhkenuh 
enahkoonegawin  kuhya  kuhkenuh  oogemahkundahgawin 
kuhya  kushkeawezewin. 

25  Ween  muh  nundahwandahgooze  cheoogemahwid, 
peenish  egoo  ahnahmesit  keahsaud  kuhkenuh  mahgahne- 
goojin. 

26  Owh  ishquauj  kabahnahjemd  mahgahzood  me  suh 
ewh  neboowin. 

27  Kuhkenuh  mahween  uhyeeen  ahnahmesit  oogahah- 
toonun.  Uhpe  dush  00-00  akedood,  kuhkenuh  uhyeeen 
kemahmauzhechegahdanewun,  kekandahgwud  suh  ewh  owh 
kahm ahm ahzli e tah mah waud  kuhkenuh  uhyeeen,  kahween 
ween  kemahmahzheegoozese. 

28  Uhpe  dush  kemahmauzhechegahdanig  kuhkenuh 
enewh  uhyeeen,  me  dush  ewh  uhpe  owh  Wagwissemind 
chetebanemegood  enewh  kahmahmauzhetahmahgoojin 
kuhkenuh  enewh  uhyeeen,  ween  dush  owh  Kesha-Muhndoo 
chek^he-tebandahsood. 

29  Kishpin  dush  00-00  ezhewabussenook,  ahneen  ka- 
ezhechegawaud  egewh  kahbaptizoo'indjig  oonje  ewh  ne- 
boong,  kishpin  egewh  naboojig  kuhnuhga  ahbejebahsig- 
wah  ?  ahneeshwin  dush  baptizoo’indwah  oonje  ewh  ne- 
boong  ? 

30  Ahneeshwin  dush  kuhya  anduhsoo  tebahegunag  ne- 
bahweyung  emuh  nuhneezahnezewining  ? 

31  Kagate  ninkekid  oonje  ewh  kedoonahnegoozewine- 
wah  ayahmaun  emuh  Christ  Jesusing  Tabanemenung,  nenib 
suh  andussoo-kezheguk. 

32  Kishpin  anahdezewaud  enenewug  kemegahnugwah 
egewh  ahwaseeyug  emuh  Ephesusing,  wagoonan  dush  wan- 
dezeyaun,  kishpin  ahbejebahsigwah  naboojig  ?  umba  we- 
senedah  kuhya  menequadah  ;  wahbung  muh  keneboomin. 

33  Kagoo  wuhyazhindezookagoori  :  mujje-guhnoonin- 
dewin  oonje  bahnahj echegahda  ewh  menoo-ezhewabezewin. 

34  Ezhekooshkooseyook  emuh  quuhyuk-ezhewabeze- 
wining,  kagoo  dush  mujje-ezhechegakagoon  ;  ahnind  muh 
kahween  ookekanemahsewaun  enewh  Kesha-Muhnedoon  : 
cheahgujjeegooyag  00-00  nindoonje-ekid. 

3  5  Ahweyah  dush  ween  00-00  tahekedoo,  Ahneen  azhe- 
ahbejebahindwah  egewh  naboojig?  Ahneen  kuhya  azheoo- 
weyowewaud  uhpe  ahyahbejebahwahjin  ? 

36  Keen  kakebahdezeyun,  ewh  suh  ween  kategahduh- 
mun  kahween  sahgukkeemahgussenoon,  me  atuh  kaneboo- 
mahguk. 

37  Ewh  dush  kategahduhmun,  kahween  kepuggedenun- 
seen  ewh  weyowemah  pecheenug  kanetuhwuggemahguk, 
me  atuh  pezheshigoo-menekaunewung,  koonemah  baqua- 
zhegunoowunoogwan,  gamuh  pakaunudoogwan  : 

38  Kesha-Muhnedoo  dush  ooweyowetoon  ewh  suh  azhe- 
minwandung,  kuhya  anduhshing  menekaun  ewh  tebenuhwa 
azheweyowemahguk. 

39  Kuhkenuh  weyaus  kahween  nahsaub  ahwunsenoon  : 
pazhigwun  suh  goo  enene-weyaus,  pukkaun  menuhwah 
ezheweyausewewug  ahwaseeyug,  pukkaun  kuhya  egewh  ge- 
gooyug,  kuhya  dush  pukkaunud  ewh  penase-weyaus. 

40  Ahyahmahgudoon  kuhya  keezhegoong  duhzhe-we- 

yowemaun,  kuhya  oomah  uhkeeng  duhzhe  weyowemaun  : 
egewh  kezhegoong  duhzhe  weyowemaug  pazhigwun  pezhe- 
gandahgoozewin,  kuhya  uhkeeng  duhzhe  weyowemaug  pa- 
zhikwun  ewh  pakahnuk  peshegandahgoozewin.  # 

41  Pazhikwunene  suh  ewh  oopezhegandahgoozewin 
kezhike-keezis,  kuhya  pukkaun  ezheahyahne  oopezhegan¬ 
dahgoozewin  owh  tebike-kezis,  kuhya  pukkaunudene  oope- 
zhegandahgoozewinewah  ahnungoog:  papukkaun  suh  ezhe- 
pezhegandahgoozewug  egewh  ahnungoog. 

42  Me  suh  nahsaub  azheahyahnig  oodahbejebahwine- 
wah  naboojig.  Puggedenegakzoo  emuh  bahnahdezewining, 
ahbejebah  dush  wekah  chebahnahdezesig  : 

43  Puggedenegahzoo  emuh  dahbussandahgoozewining, 
ahbejebahah  dush  emuh  pezhegandahgoozewining  :  puhge- 

denegahzoo  emuh  shahgwewe  wining,  ahbejebahah  dush 
emuh  mushkahwezewining. 

44  Puggedenegahzoo  weyausewe-weyowemah,  ahbeje¬ 
bahah  dush  ooj echaugoowe-weyowemah.  Ahyahmahgud 
suh  weyausewe-weyowemah  kuhya  dush  ahyahmahgud 
ooj  echaugoowe-weyowemah. 

45  Debishkoo  goo  azhebeegahdag,  Owh  netum  enene 
Adam  keezheah  oojechaug  bamahdezid,  owh  dush  ishquauj 
Adam  keezheah  ooj echaugoomah  bamahjeewad. 

46  Kahween  gooshah  netum  keahyahsenoon  ewh  waje- 
chaugwandahgwuk,  ewh  suh  atuh  weyausemaung  anan- 
dahgwuk ;  bahnemah  dush  ween  owh  waj echaugwandah- 
gwuk. 

47  Owh  netum  enene  uhkeeng  keoonjee  uhkeewandah- 
gooze  dush  :  owh  dush  pazhik  enene  mesuh  owh  Tabanin- 
gad  keche-kezhegoong  wanjeed. 

48  Azheahyaud  owh  akeewandahgoozid,  me  nahsaub 
azheahyahwaud  egewh  akeewandahgoozejig :  kuhya  dush 
azheahyaud  owh  keche-kezhegoong  wanjeed,  me  suh  kuhya 
nahsaub  azheahyahwaud  egewh  dabandahgoozejig  ewede 
keche-kezhegoong. 

49  Kahezheahyahyung  dush  oodezhenahgoozewin  owh 
akeewandahgoozid,  me  suh  kuhya  kaezheahyahyung  oode¬ 
zhenahgoozewin  owh  keche-kezhegoong  kahoonjeed. 

50  O0-00  dush  nindekid,  nej ekewaedoog,  ewh  weyause- 
mah  kuhya  misque  kah  suh  kushketoomahgussenoon  che- 
tebandahsoomahguk  Kesha-Muhnedoo  oodoogemahwewin ; 
kah  kuhya  ewh  natuh-bahnahduk  tahtebandahsoomahgus- 
senoon  ewh  natuh-bahnahdussenook. 

5 1  Benuh,  kewahbunduhenim  ewh  mamaundahwuk ; 
Kahween  kuhkenuh  kegahnebahsemin,  kuhkenuh  kegah- 
daufljeegoomin. 

52  Shasekah,  ningoo-puhsungahbing,  uhpe  ishquauj 
pootahjegang :  tahmuhtwawamahgud  ewh  pootahjegun, 
kuhya  dush  egewh  naboojig  tahahbej  ebahahwug  wekah 
chebahnahdezesigwah,  kenuhwind  kegahdaunj eegoomin. 

53  O0-00  mahween  natuh-bahnahdussenook  nundah- 
wandahgwud  chepesekung  ewh  kabahnahdussenook,  kuhya 
00-00  natuh-neboomahguk  chepesekung  ewh  natuh-neboo- 
mahgussenook. 

54  Uhpe  dush  00-00  natuh-bahnahduk  kepesekung  ewh 
natuh-bahnahdussenook,  kuhya  00-00  natuh-neboomahguk 

kepesekung  ewh  natuh-neboomahgussenook,  me  dush  ewh 
uhpe  chedebishkoosag  ewh  ekedoowin  wazhebeegahdag, 
Neboowin  kekoonjegahda  emuh  mahmauzhetwahwining. 

5  5  Oh  neboowin,  ahneende  ewh  keshemahgun  ?  Oh 
chebaguhmig,  ahneende  ewh  kemahmauzhetwahwin  ? 

56  Oshemahgun  ewh  neboowin  me  suh  ewh  mujje- 
ezhewabezewin  ;  kuhya  wanje-mushkahwezemahguk  mujje- 
ezhewabezewin  me  suh  ewh  tebahkoonegawin. 

57  Tahmahmooyahwahmah  suh  owh  Kesha-Muhnedoo, 
mahnenung  ewh  mahmauzhetwahwin  oonje  owh  Tabane- 
menung  Jesus  Christ. 

58  Tuhguh  dush,  suhyahgeenenuhgoog  nejekewaedoog, 
aungwahmezik,  soongekahbahwik,  moonzhug  chekeche- 
ahnookeetuhwag  owh  Tabaningad,  kekekandahnahwah 
gooshah  ahneshah  ahnookeetahwahsewag  owh  Tabaningad. 


CHAP.*XVI. 


WH  dush  wahmahwundoosetooyagoobun  shooneah 


_LL  chemeenindwah  egewh  anuhmeahjig,  debishkoo  kah- 
enahkoonugwah  egewh  Galatiaing  dabandahgoozejig  ah- 
nuhmeahwining,  mesuh  kuhya  kenuhwah  kaezhechegayag. 

2  Netum  kezheguk  kuhkenuh  oogahahsunjegoonahwah 
papunge,  menik  kahezheshahwanemenag  owh  Kesha-Muh¬ 
nedoo,  ewh  dush  chemahwunjechegaseeng  uhpe  tuhgwishe- 
naun. 

3  Uhpe  dush  tuhgwishenaun,  ahwagwanug  kawah- 
weenahwagwanug  emuh  kemahjebeegunewaung,  me  suh 
egewh  kaahnoonuggig  cheezheweetoowaud  kemeegewa- 
winewah  ewede  Jerusaleming. 

4  Kishpin  enandahgwuk  kuhya  neen  cheezhahyaun, 
ningahuhneweej  ewegoog. 

5  Kegahoodissinenim  suh  dush,  uhpe  kepemoosahduh- 
maun  ewh  Macedonia  :  kagate  suh  ningahuhnepemoosah- 
daun  ewh  Macedonia. 

6  Koonemah  kuhya  ahjenuh  ningahduhnez  anduhzhe- 
ahyahyag,  koonemah  ningahpepoonish,  chenahkoowa-me- 
zissekahweyag  debe  kaezhahwaunan. 

7  Kahween  kegahuhnewahbuhmesenoonim  noongoom 
wahbahbahmahdezeyaun ;  nindenandum  dush  wanebik 
cheduhnezeyaun  anduhzhe-ahyahyag,  kishpin  enanemid 
owh  Tabaningad. 

8  Ningahdahyah  suh  Ephesusing  nahnauzh  ewh  uhpe 
Pentecost. 

9  Nenesahkoonahmahgoo  ewh  keche-ishquaundam 
kuhya  kache-enahbudduk,  bahtuhyemwug  dush  mahgah- 
zhejig. 

10  Kishpin  dush  tuhgwishing  owh  Timotheus,  aun- 
gwahmezik  cheweejewenag  kuhnuhga  sagezesig  :  oome- 
kindaun|muh  oodahnookeewin  owh  Tabaningad,  debish- 
koo  kuhya  neen  azhechegayaun. 

11  Kahween  ahweyah  oogahneshepahpenoodahwah- 
seen  enewh  :  emuh  pezaunezewining  mezissekahwik  uhpe 
pahmahjahjin  chepenaunzekahwid  :  nenundahwahbuhmah 
suh  owh  kuhya  egewh  wej ekewaemaug. 

12  Owh  dush  kejekewaenaun  Apollos,  ningekeche-nun- 
duhwanemah  cheoodissenenag  mahmahwe  egewh  weje- 
kewaemaug :  kahween  bahpish  keenanduhse  cheoodisse¬ 
nenag  noongoom  ;  kegahoodissegoowah  suh  uhpe  keooje- 
chesanig  chekushketood. 

13  Ahkahwahbeyook,  soongekahbahwik  emuh  dabwa- 
yanduhmoowining,  eneneeng  ezhesoongedaayook,  mushkah- 
wezeyook. 

14  Emuh  sahgeedewining  ezhechegayook  kuhkenuh 
kedezhechegawinewaun. 

15  Kepahgoosanemenim,  nejekewaedoog,  (kekekane- 
mahwaug  egewh  dabandahgoozejig  emuh  oowegewauming 
owh  Stephanas,  netum  kahdabwayandungig  ewede  Achai- 
a’ing,  kepuggedenezoowug  dush  webuhmeetahwahwaud 
enewh  anuhmeahnejin,) 

16  Chepuggedenedezooyag  webezindahwagwah  oogoo 
doowug,  kuhkenuh  kuhya  egewh  wahdookahwejig,  kuhya 
anookeejig. 

1 7  Neminwandum  kepetuhgwishenoowaud  Stephanas 
kuhya  Fortunatus  kuhya  Achaicus  :  ewh  muh  kenuhwah 
kahnoondasayag  kuhkenuh  oogepeetoonahwah. 

18  Oogemenoo-doodahwahwaun  muh  enewh  ninje- 
chaugwun  kuhya  kenuhwah  kejechaugoowaun  :  kechetwah- 
wanemik  dush  oogoo  doowug. 

19  Egewh  dabandahgoozejig  emuh  ahnuhmeahwining 
Asiaing  anduhnuhkejig  keduhnuhmikahgoowaug.  Aquila 
kuhya  Priscilla  kekeche-ahnuhmikahgoowaug  oonje  owh 
Tabaningad,  kuhya  egewh  anuhmeahjig  emuh  oowegewaum- 
ewaung. 

20  Kuhkenuh  egewh  wejekewaemaug  keduhnuhmikah- 
goowaug.  Ahnuhmikoodahdeyook  mamashquaud,  ewh  oo- 
jindeyag  pahnuk  oojindewin. 

21  Neen  suh  Paul  ninduhnuhmekahgawin,  tebenuhwa 
neninjeeng  wazhebeiihmaun. 

22  Kishpin  ahweyah  sahgeahsig  enewh  Tabaningane- 
jin  Jesus  Christun,  mahnoo  Anathema  tahezheahyah.  Mar- 
anatha. 

23  Mahnoo  ooshahwanjegawin  owh  Tabanemenung 
Jesus  Christ  kegahweejewegoonahwah. 

24,  Nesahgeewawin  keweejewegoonahwah  kuhkenuh 
emuh  Christ  Jesusing.  Amen. 


/ 


525 


MENUHWAH  PAZHIK  OOMAHJEBEEGUN  OWH  PAUL 
APOSTLE  KAHEZHEBEUHMAHWAUD  ENEWH 

corinthiAnun. 


AUL,  oodahpostleemun  owh  Jesus  Christ  oonje  oode- 


X  nanduhmoowining  owh  Kesha-Muhnedoo,  kuhya  Ti¬ 
mothy  kejekewaenaun,  nemahjebeahmahwahnahnig  egewh 
dabandahgoozejig  emuh  oodahnuhmeahwining  owh  Kesha- 
Muhnedoo  ewede  Corinthing  kuhya  kuhkenuh  egewh  anuh- 
meahjig  emuh  anegookookummegaug  Achaia  ayahjig. 

2  Mahnoo  kegahahyahnahwah  shahwanjegawin  kuhya 
pezaunewawin  mahgewad  owh  Kesha-Muhnedoo  koose- 
naun,  kuhya  owh  Tabaningad  Jesus  Christ. 

3  Tahmahmooyahwahmah  owh  Kesha-Muhnedoo,  me- 
suh  owh  wagwissid  Tabanemenung  Jesus  Christun,  wan- 
denuhmoonung  kuhkenuh  shahwandahgoozewinun,  kuhya 
mahyahmahwe-manoodaashkahgad  Kesha-Muhnedoo ; 

4  Mesuh  owh  kahmenoodaaeyummingid  emuh  kuhke¬ 
nuh  nekushkanduhmoowinenaung,  nenuhwind  chekushke- 
tooyaung  wemenoodaaiingidwah  kuhkenuh  egewh  ahyah- 
nemezejig  ewh  menoodaashkahgawin  kahezhemenooda- 
aeyummingid  owh  Kesha-Muhnedoo. 

5  Debishkoo  muh  azhemeshenuk  ookootuggetoowinun 
owh  Christ  kenuhwind  oonje,  mesuh  asheenuk  nemenoo- 
daashkahgoowinenaun  oonje  owh  Christ. 

6  Kishpin  dush  kooduggandumoowaungan,  kenuhwah 
chemenoodaashkahgooyag  kuhya  chebemahjeegooyag  nin- 
doonje-kooduggandahmin,  me  suh  kaezheahyahyag  kishpin 
debishkoo  nenuhwind  azhekooduggandahmaung  kuhya 
kenuhwah  ezhekooduggandahmag:  kishpin  dush  menoo- 
daashkahgoowaungan,  kenuhwah  chemenoodaashkahgoo¬ 
yag  kuhya  chebemahjeegooyag  nindoonje-menoodaashkah- 
goomin. 

7  Kuhya  keche-soongesin  nindahpanemoowinenahnin 
kenuhwah  oonje,  kekanduhmaung,  ewh  debishkoo  azhe- 
puggedenuhmahgooyag  enewh  kootugganduhmoowinun, 
me  suh  kaezhepuggedenuhmahgooyag  ewh  menoodaash- 
kahgoowin. 

8  Kah  muh,  wejekewaemahdoog,  nindenanduhsemin 
chekekanduhsewagoobun  ewh  nindahnemezewinena'un  kah- 
ezheahnemezeyaung  ewede  Asiai’ng,  oonzaum  kekeche- 
koosegwun,  kah  dush  ningekushkoonduhsemin,  apeeche 
keahnemezeyaung,  kahween  ningahbemahdezesemin  nin- 
geenandahmin  : 

9  Peenjenuh  ningeahyahmin  ewh  nahquatuhmoowin 
chenebooyaung,  cheoonje-ahpanindezoosewaung,  cheahpa- 
nemooyaung  atuh  owh  Kesha-Muhnedoo  owh  ahyahbeje- 
bahaud  enewh  naboonejin  : 

10  Me  suh  owh  kahmeetahgwanuhmooweyungid  ewh 
keche-neboowin,  kayahbe  dush  nemeetahgwanuhmahgoo- 
naun  :  me  suh  owh  apanemooyaung  kayahbe  wemetahgwa- 
nuhmooweyungid  ; 

1 1  Kuhya  kenuhwah  nahdahmahweyaung  kuhnooduh- 
mahweyaung,  ewh  meegewawin  kahmeenegooyaung  ne- 
bewah  bamahdezejig  oonje,  nebewah  bamahdezejigchemah- 
mooyahwawaud  nenuhwind  oonje. 

12  Mesuh  oo-oo  wanje-moojegezeyaung,  ewh  tebahje- 
moomahguk  nekekanindezoowinenaun,  emuh  menoo- 
ezhewabezewining  kuhya  emuh  Kesha-Muhnedoo  ooda- 
bwawining,  kahween  emuh  weyausewe-nebwahkahwining, 
emuh  atuh  ooshahwanjegawining  owh  Kesha-Muhnedoo, 
keezhebemahdezeyaung  oomah  uhkeeng,  mamwach  edush 
kenuhwah  enuhkayah. 

13  Kah  muh  gagoo  pakaunukkin  kedezhebeiilimoose- 
noonim,  me  atuh  aginduhmag  kuhya  puggukkanduhmag ; 
nindahpanim  dush  chepuggukkanduhmag  peenish  egoo 
ishquah-bemahdezeyaun ; 

14  Kuhya  dush  debishkoo  kahezhekekanemeyaung 
punge,  cheahweyaung  kemoojegezewinewah,  me  suh  kuhya 
kenuhwah  ahyahweyag  nenuhwind  nemoojegezewinenaun 
uhpe  ookezhegudoom  owh  Tabanemenung  Jesus.  . 

15  Oo-oo  keahpanemooyaun  kahoonje-enanduhmaun 
netum  cheoodissenenuhgoog,  kenuhwah  cheahyahyagoo- 
bun  menuhwah  pazhik  shahwandahgoozewin  ; 

1 6  Cheiihneezhahyaun  ewede  kedoodanuhwewaung 
Macedoniaing  peoonj e-biskahbeyaun,  chepenaunzekoone- 
nuhgoog,  cheoonj  e  -  nuhkoowa  -  weej  eweyag  peezhahyaun 
ewede  Judeai'ng  anuhkuhkayah. 

17  Uhpe  dush  00-00  keenanduhmaun,  wuhnishquauch 
enuh  ningequakandum  ?  gamuh  ewh  enanduhmaunbaun 
ningeenandum  enuh  debishkoo  azhewabuk  weyahsemah, 
neen  cheekedooyaunbaun  aahe,  aahe,  kuhya  kah  kah  ? 

18  Azhe-dabwad .  suh  Kesha-Muhnedoo,  nenuhwind 
nindekedoowinenaun  kahenenuhgoog  kahween  aahe  kuhya 
kah  keahwunsenoon. 

19  Enewh  muh  Oogwissun  Kesha-Muhnedoo,  Jesus 
Christ,  kahdebahj  emungid  anduhzhe-ahyahyag  neen 
kuhya  Silvanus  kuhya  Timotheus,  kahween  aahe  kuhya 
kah  keahwese,  ween  suh  aahe  kahoonj e-ekedoong. 

20  Kuhkenuh  muh  oowahweendahmahgawiniin  owh 
Kesha-Muhnedoo  emuh  Jesusing  ahwunoon  aahe,  kuhya 
emuh  Jesusing  ahwunoon  Amen,  cheoonj  e-peshegandahgoo- 
ungid  owh  Kesha-Muhnedoo. 

21  Owh  suh  kahsoongekahbahweeyungid  mahmahwe 
kuhya  kenuhwah  emnh  Christing,  kuhya  kahnuhmuh- 
koonemeyummingid,  me  suh  owh  Kesha-Muhnedoo. 

22  Mesuh  owh  kahahkookeewussoonenung,  kuhya  kah- 
meenenung  enewh  Ookeche-Oojechaugwun  debishkoo  ke- 
zhah  tebahahmahgoowin  emuh  kedaenaung. 

23  Menuhwah  dush,  nindezheguhnoonah  Kesha-Muh¬ 
nedoo  chedebahjemaud  enewh  ninjechaugwun,  ewh  keshah- 
wanemenenuhgoog  menuhwah  kahoonj e-ezhahse waun  e- 
wede  Corinthing. 

24  Kahween  ahnahwe  neweoogemahkundunsemin  ewh 
kedabwayanduhmoowinewah,  neweedookahzoomin  suh 
emuh  kedoonahnegwanduhmoowinewaung :  dabwayanduh- 
moowin  muh  kedoonje-soongekahbahwim. 

CHAR  II. 

O0-00  muh  ningeenandum  emuh  nindaing,  menuhwah 
cheezhenaunzekoosenenuhgoog  emuh  kushkanduh- 
moowining. 

2  Kishpin  dush  kushkanduhmoonenuhgoog,  ahwanan 
owh  manwanduhme’id,  me  suh  atuh  owh  kahkushkanduh- 
meiig  ? 

3  Me  suh  oo-oo  kahmahjebeuhmoonenuhgoog,  koone- 
mah  uhpe  oodissenenuhgoog,  nindahgekushkandum  oonje 
egewh  kageoonje-moojegezeyaunbaun;  oo-oo  ahpanemoon- 
enuhgoog  kenuhwah  kuhkenuh,  neen  nemoojegezewining 
cheoonje-moojegezeyag  kenuhwah  kuhkenuh. 

4  Ewh  suh  kahezhekesahdanduhmaun  kuhya  kahezhe- 
wesugganduhmoomahguk  ninda  kegeezhebeuhmoonenim 
emuh  nebewah  oosebeengwahemaung ;  kahween  ewh  che- 
oonje-kesahdanduhmag,  ewh  atuh  chekekanduhmag  ewh 
nesahgeewawin  ahpeche  azhesahgeenuhgoog  kenuhwah 
mamwach. 

5  Kishpin  ahweyah  kekushkanduhmeewad,  kahween 
ningekushkanduhmeegoose,  goomah  atuh  menik :  oonzaum 
chemegooshkahjeesenoonuhgoog  kuhkenuh. 

6  Me  suh  menoo  menik  ookooduggeegoowin  owh  doo- 
wah  enene,  kahezhekootuggeegood  enewh  nahwuj  nebewah. 

7  Nindahwauj  kedahahbwayanemahwah,  kuhya  kedah- 
menoodaaahwah,  koonemah  oodahgebahnahjeegoon  oon¬ 
zaum  nebewah  kushkanduhmoowin. 

8  Me  dush  enenuhgoog  cheiihy eenj esetoomahwag  ke- 
sahgeewawinewah. 

9  Me  suh  kuhya  kahoonje-mahjebetihmoonenuhgoog, 
chepuhgukkanemenenuhgoog,  kishpin  wahdabwatuhmoo- 
wagwan  kuhkenuh  enewh  uhyeeen. 

10  Owh  muh  wuhyabenuhmahwag  gagoo,  kuhya  neen 
newabenuhmahwah  :  kishpin  dush  kewabenuhmahgawaunan 
gagoo,  owh  kahwabenuhmahwug,  kenuhwah  kahoonje-wabe- 
nuhmahwug  emuh  ookushkeawezewining  owh  Christ ; 

11  Cheoonj  e-shahgooj  eesenoowung  owh  mujje-muhne- 
doo  :  kah  suh  nindoonanemahsemin  azhekuhkuhyanezid. 

12  Menuhwah  dush  uhpe  kepeezhahyaun  emuh  Troas- 
ing  wedebahdooduhmaun  oominwahjemoowin  owh  Christ, 
kenesahkoonuhmahwid  owh  Tabaningad  ewh  ishquaundam, 

1 3  Kahween  gagoo  aunwabewin  ningeahyaunseen  emuh 
ninjechaugoong,  ewh  oonje  kemekahwahsewug  owh  Titus 
nejekewa:  emuh  anduhzhe  ahyahwaud  ningeoonje-mahjah 
keiihneezhahyaun  ewede  Macedoniaing. 

14  Mahnoo  tahmahmooyahwahmah  owh  Kesha-Muh- 
nedoo,  owh  moonzhug  wanj e-shahgooj eewayaun  emuh 
Christing,  mezheshuhwesetood  dush  azhemenoomahgwud- 
enig  ookekandahsoowin  mezewakummig  nenuhwind  nindah- 
nookevidnenaun  oonje. 

15  Nenuhwind  muh  nindahwemin  oomenoomahgooze- 
win  owh  Christ  oonje  owh  Kesha-Muhnedoo  anuhkuhkayah 
egewh  bamahjeindjig,  kuhya  egewh  banahdezejig  : 

1 6  Anuhkuhkayah  egewh  banahdezejig  nindahwemin 
neboowine-menahgoozewin  cheoonje-neboowaud;  anuhkuh¬ 
kayah  dush  egewh  bamahjeindjig  nindahwemin  bemahdeze- 
wine-menahgoozewin  cheoonj e-bemahdezewaud.  Ahwanan 
dush  kashketood  oonoo  uhyeeen. 

17  Kah  suh  nenuhwind  nindezhewabezesemin  azhewa- 
bezewaud  nebewah  ahnind  banahjetooiig  oodekedoowin 
owh  Kesha-Muhnedoo  :  emuh  suh  dabwawining  oonje  owh 
Kesha-Muhnedoo,  emuh  anahsuhmid  owh  Kesha-Muhnedoo 
nedebahdooduhmin  oodekedoowin  owh  Christ. 

CHAP.  III. 

MENUHWAH  nuh  nemahjetahmin  weminwahjinde- 
zooyaung  ?  gamuh  nenundahwandahgoozemin  che- 
pemewetooyaung  menoo-duhzhinduhmoowine  mahjebeegun- 
un,  debishkoo  ahnind  pakahnezejig,  kenuhwah  chemahje- 
beegooyagebun,  gamuh  menoo-duhzhinduhmoowine-mahje- 
beegunun  kenuhwah  kamahjebeegayag  ? 

2  Kenuhwah  suh  kedahwim  nemenoo-duhzhinduhmoo- 
wine-mahjebeegun  wazhebeegahdag  emuh  nindaenaung, 
chekekanduhmoowaud  kuhya  cheahginduhmoowaud  kuh- 
kenuh  enenewug  ? 

3  Ewh  puggukkanduhgoozeyag  ahweyag  oomahjebee- 
gun  owh  Christ  nenuhwind  kahoozhetooyaung,  kahween 
oozhebeegun-ahboong  keoonje-oozhebeegahdasenoon,  Ooje- 
chaugwun  suh  atuh  owh  bamahdezid  Kesha-Muhnedoo; 
kahween  emuh  ahsine-muzzeneeguning,  emuh  atuh  weyah- 
sewe  muzzeneeguning  me  suh  emuh  oodaemaung. 

4  Me  suh  azheahpanemooyaung  Kesha-Muhnedoo  oon¬ 
je  owh  Christ : 

5  Kahween  ahnahwe  netakushketoosemin  nenuhwind 
tebenuhwa  chenahnahgahdahwandahmaung  gagoo ;  nekush- 
keawezewinenaun  emuh  Kesha-Muhnedoong  oonjeemah- 
gud ; 

6  Me  suh  owh  kahezheyummingid  wekushke-ahnoo- 
keetuhmaung  oodooshke-kekindewin ;  kahween  ewh  00- 
zhebeegawin,  me  suh  atuh  oojechaugoomah  :  oozhebeega- 
win  suh  neshewamahgud,  oojechaugoomah  suh  bemahjeewa. 

7  Kishpin  suh  ewh  neboowine  tebahj  emoowin  kahoo- 
zhebeegahdag  kuhya  kahmuzzenahbekahegahdag  emuh 
ahsineeng  kepeshegandahgwuk,  enewh.  oonjahnesun  owh 
Israel  kekushketoosigwah  wawane  cheguhnuhwahbunduh- 
moovvaud  ooshkinzhegoone  enewh  Mosesun  apeeche  kepe- 
zhegandahgwudenig  ;  ewh  peshegandahgoozewin  wahmah- 
jahmahgukebun  : 

8  Kah  nuh  ween  ahwahshema  tahpezhegandahgwusse- 
noon  ewh  oojechaugoomah  oodebahj emoowin  ? 

9  Kishpin  suh  ewh  nahneboondewine  debahj emoowin 
pezhegandahgwuk,  ahwahshema  tahpezhegandahgwud  ewh 
minwandahgoozewine  debahj  emoowin. 

10  Pooch  edush  ewh  kahpezhegandahgwetoongebun 
kahween  oo-oo  doowah  pezhegandahgoozewining  keezhe- 
pezhegandahgwussenoon,  ewh  oonje  ahwahshema  kahkeche- 
ahpeetandahgwuk  peshegandahgoozewin. 

11  Kishpin  muh  ewh  kahbahnahjechegahdag  kepezhe- 
gandahgwuk,  ahwahshema  tahpezhegandahgwud  ewh  ka- 
yahbe  ayahmahguk. 

12  Ewh  suh  oo-oo  menik  ahpanemoowin  ahyahmaung, 
nepahgukoowamin  kekedooyaung  : 

13  Kahween  nindezhechegasemin  debishkoo  Moses, 
kahpesekung  ahgwingwaoon  emuh  ooshkinzhegoong,  che- 
oonje-mechewahbunduhsigwah  oonejahnesun  owh  Israel 
ewh  azhewuhyaquahahyahnig  ewh  wahbahnahjechegahdag: 

14  Kekuhkepeengwaahwug  emuh  oodenanduhmoowin- 
ewaung :  nahnauzh  egoo  noongoom-kezheguk  kayahbe 
duhgoomahgud  ewh  nahsaub  ahgwingwaoon,  kah  kuhya 
muhshe  ekoonegahdasenoon  uhpe  aginduhmingin  ewh  kata- 
kekindewin ;  emuh  Christing  ekoonegahda  ewh  ahgwin¬ 
gwaoon. 

15  Pooch  edush  noongoom-kezheguk,  uhpe  aginduh¬ 
mingin  ewh  Moses  oomuzzeneegun,  kayahbe  ahgoodane 
ewh  ahgwingwaoon  emuh  oodaewaung. 

16  Pooch  edush  uhpe  kequaketahwahwaud  enewh  Ta- 
baninganejin,  tahekoonuhnegahdane  ewh  ahgwingwaoon. 

17  Benuh,  owh  Tabaningad  ahwe  owh  Oojechaugoo¬ 
mah  :  tebe  dush  abenegwan  Oojechaugwun  owh  Tabanin¬ 
gad  me  emuh  auduhgoomahguk  puggedenegahzoowin. 

18  Kenuhwind  dush  kuhkenuh  agwingwabezoosewung 
kishkinzhegoonaung  mechewahbundahmung  debishkoo 
emuh  wahbumooj  echaugwuning  ewh  oopezhegandahgoo- 

zewin  owh  Tabaningad,  kedaunjeegoomin  nahsaub  che- 
ezhenahgoozeyung  ashkum  chepezhegandahgoozeyung, 
oonje  enewh  oojechaugwun  owh  Tabaningad. 

CHAP.  IV. 

BENUH  dush  ewh  ahyahmaung  00-00  kuhgequawine- 
buhmeetahgawin,  debishkoo  kahezheshahwaneme- 
gooyaung,  kahween  nindahnezhetunsemin  ; 

2  Ningewabenahnahnin  dush  kuhyahchegahdagin  kuh- 
gwahnesugge-uhyeeen,  kahween  nebemoosasemin  emuh 
kuhkuhyanezewining,  kali  kuhya  emuh  wuhyazhingawining 
nindezhemekinduhsemin  Kesha-Muhnedoo  oodekedoowin  ; 
ewh  suh  ween  oonje  mezheshuhwesetoong  ewh  dabwawin 
newahbundahahnahnig  ewh  nemenoo-ezhewabezewinenah- 
nin  kuhkenuh  egewh  enenewug  cheoonje-kekanemeyungid- 
wah  emuh  ookekanindezoowinewaung  emuh  anahsuhmid 
Kesha-Muhnedoo. 

3  Kishpin  muh  kahjegahdag  ewh  ifeminwahjemoowine- 
naun,  kahdahmahwahwug  suh  egewh  banahdezejig  : 

4  Egewh  duhyabwayanduhsigoog  kekuhkepeengwa- 
egoowaud  emuh  oodenanduhmoowinewaung  enewh  oomah 
uhkeeng  duhzhe  muhnedoon,  cheoonje-wahsashkahgoosig- 
wah  ewh  Christ  oominwahjemoowine-wahsayahzewin,  owh 
oodezhenahgoozewin  Kesha-Muhnedoo  ahyahwid. 

5  Kah  mahween  nenuhwind  nedebahjindezoosemin, 
owh  suh  ween  atuh  Christ  Jesus  Tabaningad;  kuhya  ne¬ 
nuhwind  kedoobuhmeetahgunememin  oonje  owh  Jesus. 

6  Owh  mahween  Kesha-Muhnedoo,  kahedung  ewh  wah- 
sayahzewin  cheoonje-wahsayahmahguk  emuh  puhsuhgish- 
tebekudoong,  ningewahsashkahgoonaun  emuh  kedaenaung, 
ewh  chemeenenung  waysayahzewine-kekandahsoowin,  che- 
kekanduhmaung  ewh  oopezhegandahgozewin  owh  Kesha- 
Muhnedoo  emuh  ooshkinzhegoong  Jesus  Christ. 

7  Ninguhnuhwandahmin  dush  maunduh  wahnuhde- 
zewin  emuh  wahbegune-oonahguning,  ewh  keche-mush- 
kahwezewin  cheoonjeemahguk  emuh  Kesha-Muhnedoong, 
kahween  nenuhwind. 

8  Mezewa  nindoonje-megooshkahjeegoomin,  kah  dush 
nindahnemizzeegoosemin ;  ahnahwe  nenuhneezahnanemoo- 
min,  kah  dush  ahpeche  nepahbahnahdanemoosemin ; 

9  Nekootuggeegoomin,  kah  dush  nenuhguhnegoosemin; 
neniswabenegoomin,  kah  dush  nebahnahjeegoosemin  ; 

10  Moonzhug  pemewetooyaung  emuh  neyowenaung  ewh 
ooneboowin  owh  Tabaningad  Jesus,  cheoonje-mezheshuh- 
wejegahdag  ewh  oobemahdezewin  owh  Jesus  emuh  neyowe¬ 
naung. 

1 1  Nenuhwind.muh  bamahdezeyaung  moonzhug  nepug- 
gedenegoomin  emuh  neboowining  oonje  owh  Jesus,  oobe¬ 
mahdezewin  owh  Jesus  chemezheshuh wejegahdag  emuh 
neyowenaung  natuh-neboomahgukin. 

12  Me  dush  ahnookeemahguk  ewh  neboowin  emuh  ne¬ 
yowenaung,  bemahdezewin  dush  emuh  keyowewaung. 

13  Nenuhwind  kekishkahwungid  owh  nahsaub  dab  way  an- 
duhmoowine-ooj echaugoomah,  debishkoo  azhebeegahdag, 
ningedabwayandum,  me  suh  kahoonje-kekedooyaun ;  kuh- 
ya  nenuhwind  nindabwayandahmin,  me  suh  wanje-keke- 
dooyaung ; 

14  Kekancjuhmaung  ewh  owh  kahahbejebahaud  enewh 
Tabaninganejin  Jesusun  kuhya  nenuhwind  weahbejebah- 
eyungid  oonje  Jesus,  m  ah  m  ah  we  dush  kenuhwah  chepeen- 
deguhzheyummingid  emuh  anahsuhmuhbid. 

15  Kuhkenuh  muh  oonoo  kenuhwah  oonje-ezhewabud- 
oon,  shahwandahgoozewin  bahyahtuhyeenuk  cheahnoo- 
keemahguk,  oonje  00m ah mooy  ahwawin ewah  nahwuj  nebe- 
wah  bamahdezejig,  emuh  oopezhegandahgoozewining  Ke- 
sha-Muhnedoo. 

16  Me  suh  wanje-pwahnuhweetoosewaung  ;  ahnahween 
goo  bahnahdezid  owh  ahgwahjuhyeee  nindenenemenaun, 
owh  dush  ween  peenjenuh  nindenenemenaun  aunjeah  an- 
duhsoo  kezheguk. 

17  Ewh  muh  nuhyaungung  nekoodugganduhmoowine- 
naun,  ahjenuh  atuh  ayahmahguk,  nekushketuhmahgoonaun 
ahwahshema  kache-koosegwung  kuhya  kuhyahgega-ahyah- 
mahguk  pezhegandahgoozewin  ; 

18  Magwah  guhnuhwahbunduhsewaung  enewh  uhyeeen 
w ahy ahb uh m en ahgwukki n,  enewh  suh  atuh  wuhyahbuhme- 
nahgussenoogin  uhyeeen  :  ahjenuh  atuh  ahyahmahgudoon 
enewh  uhyeeen  wuhyahbuhmenahgwukin,  enewh  dush 
ween  uhyeeen  wuhyahbuhmenahgwussenoogin  kahgega- 
ahyahmahgudoon. 


CHAP.  V. 


EKEKANDAHMIN  mahween  kishpin  bahnahjeche- 
gahdag  oomah  uhkeeng  abeetuhmaung  puhpuhge- 

wuhyaune-guhmig,  nindahyahmin  oodoozhegawin  owh  Ke- 
shah-Muhnedoo,  wahkahegun  ooneenjemaung  kahoozhe- 
chegahdasenook,  kuhyahgega-ahyahmahguk  ewede  keche- 
kezhegoong. 

2  Me  suh  00-00  wanje-mahmahtwayaung,  ahpeche  nun- 
duhwanduhmaung  chepesekoonegooyaung  ewh  newahkah- 
egunenaun  ewede  keche-kezhegoong  wanjeemahguk  : 

3  Kishpin  kagate  kepesekooneyaung  wemekahgoose- 
waung  chepeengweshahgedeyaung. 

4  Kemahmahdwamin  mahween  kenuhwind  abeetuh- 
mung  maunduh  puhpuhgewuhyaune-guhmig  keche-pwah- 
wunayung  :  kah  suh  nindenanduhsemin  chekesekoonegoo- 
yaungebun,  chepesekoonegooyaungebun  atuh,  ewh  neboo- 
win  chegoonj egahdag  emuh  bemahdezewining. 

5  Benuh  dush  owh  kahkezheetaheyummingid  oonje 
oo-oo  uhyeee  mesuh  Kesha-Muhnedoo,  me  suh  kuhya  owh 
kahmeezheyummingid  enewh  Oojechaugwun  debishkoo 
kezhah  tebahahmahgoowin. 

6  Mesuh  moonzhug  wanje-soongedaayaung,  kekanduh- 
maung  ewh  ahpeech  ahbeetuhmaung  ewh  weyowemah,  kah- 
ween  neweej  ewahsenaun  owh  Tabaningad  : 

7  (Dabwayanduhmoowining  muh  nindoonj  e-bemoosa- 
min,  kahween  dush  wahbewining :) 

8  N esoongedaamin,  nindekid,  kuhya  nahwuj  nindenan- 
dahmin  cheahbeesewaung  emuh  weyowemaung  cheweeje- 
wungid  Tabaningad. 

9  Mesuh  wanje-ahnookeeyaung,  kishpin  ahbeewaungan 
gamah  ahbeesewaungan,  cheminwanemeyungid  owh. 

10  Kuhkenuh  muh  kegahkekandahgoozemin  emuh  an- 
ahsuhmeahyahnig  Christ  ootebahkoonewa-wuhbewining, 
kuhkenuh  bamahdezejig  cheoodahpenuhmoowaud  enewh 
ezhechegawinun  kahezhechegawaud  emuh  weyowemaung, 
kishpin  menoo-ezhewabudenegwan  gamuh  mujje-ezhewa- 
budenegwan. 

1 1  Kekanduhmaung  dush  ookoosegoowin  owh  Tabanin- 
gad,  newekoojeahnahnig  egewh  enenewug ;  nemezheshuh- 
wuhbuhmenahgoozemin  suh  emuh  anahsuhmuhbid  Kesha- 
Muhnedoo  ;  kuhya  dush  nindahpanim  mezheshuhwahbuh- 
menahgoozeyaung  emuh  kenuhwah  kekekanindezoowine- 
waung. 

12  Kahween  menuhwah  nemenoo-duhzhindezoosemin 
ganoonenuhgoog,  kemeenenim  suh  kaoonje-wahwezhane- 

mooyag  nenuhwind  oonje,  gagoo  cheahyahmag  kanuhqua- 
tuhwagwah  egewh  natuh-wahwezhanemoojig  emuh  ezhe- 
nahgoozewining,  kahween  emuh  oodaemaung. 

13  Kishpin  kewuhnahdezewaungan,  ween  suh  Kesha- 
Muhnedoo  nindoonje-kewuhnahdezemin  :  gamuh  kishpin 
nebwahkahwaungan,  kenuhwah  nindoonj^-nebwahkahmin. 

14  Nekuhgaunjenahzhahoogoomin  muh  oosahgeewa- 
win  owh  Christ ;  00-00  muh  nindenandahmin,  kishpin  pa- 
zhik  kenebootuhwaud  kuhkenuh,  kagate  kuhkenuh  kene- 
boowug : 

15  Kenebootuhwaud  dush  kuhkenuh,  egewh  bamah- 
dezejig  kayahbe  chebemahdezetahdezoosigwah,  chebemah- 
dezetahwahwaud  dush  ween  kahnebootahgoojin,  kuhya 
kahahbejebahnejin. 

16  Noongoom  dush  kah  wekah  nekekanemahsenaun 
ahweyah  azheahyaug  weyahsemah  :  aahe  ahnahween  goo 
kekekanemungid  Christ  azheahyaug-weyahsemah,  kah  ka¬ 
yahbe  00-00  nenindezhekekanemahsenaun. 

17  Kishpin  mahween  ahweyah  tebandahgoozid  emuh 
Christing,  aunj-bemahdeze  suh  goo  :  kuhkenuh  kata  uh¬ 
yeeen  ahzhuh  keiingwunoon  :  benuh,  kuhkenuh  uhyeeen 
aunj  -uhyeeewunoon. 

18  Kuhkenuh  dush  uhyeeen  oonjeemahgudoon  emuh 
Kesha-Muhnedoong,  owh  kahpoonanemenung  oonje  owh 
Jesus  Christ,  ningemeenegoonaun  dush  ewh  poonaninde- 
wine  kuhgequawin  ; 

19  Mesuh  00-00,  Kesha-Muhnedoo  kekekishkahgood 
enewh  Christun,  chepoonanemindwah  egewh  akeewejig, 
kah  dush  oodahginduhmoowahseen  enewh  oomujje-ezhe- 
wabezewinene ;  oogeahtoon  dush  emuh  neneenjenaung 
ewh  poonanindewine  ekedoowin. 

20  Noongoom  dush  nindoomezhenahwamegoomin  owh 
Christ,  tahnuhsug  kekeche-guhnoonegoowah  owh  Kesha- 
Muhnedoo  nenuhwind  nindoonenaung  :  kepahgoosaneme- 
goom  dush  ahneekenootuhwungid  owh  Christ,  chepugge- 
denedezooyag  chepoonanemenag  owh  Kesha-Muhnedoo. 

21  Oogeezheaun  muh  mujjeezhewabezewin  cheahwenid 
kenuhwind  oonje,  enewh  kuhnuhga  kahkekanduhsenejin 
mujje-ezhewabezewin :  kenuhwind  cheezheegooyung  00- 
quuhyuk-ezhewabezewin  Kesha-Muhnedoo  ween  oonje. 

CHAP.  VI. 

NENUHWIND  dush,  weeje-ahnookeetuhwungid  owh 
Kesha-Muhnedoo,  kedahyaungwahmegoom  ahneshah 
cheoodahpenunsewag  ewh  ooshahwanjegawin  owh  Kesha- 
Muhnedoo. 

2  (Oo-oo  muh  ekedoo,  Kegebezindoon  ewh  uhpe  kahe- 
nandahgwuk  cheoodahpenegooyunbun,  kuhya  bemahjee- 
wawine  kezheguk  kegeweedookoon  :  benuh,  noongoom  me 
suh  ewh  uhpe  anandahgwuk  cheoodahpenegooyunbun  ; 
benuh,  noongoom  mesuh  ewh  bemahjeewawine  kezhegud.) 

3  Kuhnuhga  chewuhsittah-doodunsewaung,  chemujje- J 
duhzhinjegahdasenook  ewh  kuhgequawin : 

4  Ahnooj  uhyeeeng  chekekandahgoozeyaung  chebuh- 
meetuhwungid  Kesha-Muhnedoo,  emuh  nebewah  soon- 
gummunduhmoowining,  emuh  wesugganduhmoowining, 
emuh  muhnazewining,  emuh  ketemahgezewining. 

5  Emuh  puhzhunzhaoogoowining,  emuh  kebahquahe- 
gahzoowining,  emuh  nishwahnahdahkumegezewining,  emuh 
keche-ahnookeewining,  emuh  ahkahwahbewining,  emuh 
keequishemoowining ; 

6  Oonje  peenahdezewining,  kuhya  oonje  kekandahsoo- 
wining,  oonje  zebishkahje-kedahzoowining,  oonje  kesha- 
wahdezewining,  oonje  Keche-Oojechaugoong,  oonje  wuh- 
yazhingamahgussenook  sahgeewawining. 

7  Oonje  dabwawine-ekedoowining,  oonje  oomushkah- 
wezewining  owh  Kesha-Muhnedoo,  oonje  quuhyuk-ezhe- 
wabezewine  ushwewining  ewh  kaahgweegooyaung  neke- 
chenekahnaung  kuhya  nenuhmunjenekahnaung. 

8  Oonje  kechetwahwandahgoozewining,  kuhya  emuh 
dahbussandahgooze  wining ,  oonj  e  mahnahj  emoowining 
kuhya  oonje  minwahj emoowining  :  debishkoo  natuh-kuh- 
kenuhwishkejig,  ahnoo  goo  dabwayaung  ; 

9  Debishkoo  kakandahgoozesigoog,  ahnoo  puhgukkan- 
dahgoozeyaung  ;  debishkoo  naboojig,  benuh  dush,  nebe- 
mahdezemin  ;  debishkoo  suh  kootuggeegooyaung,  kah  suh 
dush  nenesiggoosemin  ; 

io  Kushkanduhmaung,  ahnoo  goo  moonzhug  bahpe- 
nanduhmaung ;  debishkoo  ketemahgezeyaung,  ahnoo  goo 
wahnuhdezeiingidwah  nebewah ;  kuhnuhga  tebenuhwa- 
wezesewaung,  ahnoo  gob  tebanduhmaung  ahnooj  gagoo. 
n  O  kenuhwah  Corinthing  wahdatooyag,  nindoone- 

naun  pahkahkoosin  guhnoonegooyag,  kuhya  nindaenaun 
mechahmahgud. 

12  Kahween  ahgahsinsenoon  nenuhwind  nindaenaun 
kenuhwah  anuhkuhkayah,  kenuhwah  atuh  kedaewah  ah- 
gahsin. 

13  Chetebahuhmahweyag  00-00  (debishkoo  nenejahne- 
sug  kedezheguhnoonenim,)  mahnoo  tahmechahmahgud  ke¬ 
daewah. 

14  Kagoo  weedookahwahkagoon  duhyabwayanduhsig- 
oog :  wagoonan  kaoonje-weedookoodahdemahguk  ewh  me- 
noo-ezhewabezewin  kuhya  mujje-ezhewabezewin  ?  ahneen 
kaezhemenoo-weejekewai'ndemahguk  ewh  wahsayahzewin 
kuhya  puhsuhgish-tebekud  ? 

15  Ahneen  dush  kaezheweejekewaindewaud  Christ  kuh¬ 
ya  owh  mujje-muhnedoo  ?  wagoonan  dush  owh  duhyabwa- 
yandung  kaoonje-weedookahwaud  enewh  duhyabwayanduh- 
senegoon  ? 

16  Wagoonan  dush  kaoonje-weedookahgamahguk  00- 
dahnuhmea-weguhmigoom  owh  Kesha-Muhnedoo  emuh 
muzzeneneeng  ?  kenuhwah  gooshah  kedahwim  oodahnuh- 
mea-weguhmigoom  owh  Kesha-Muhnedoo  ;  debishkoo  kah- 
ekedoogoobunan  owh  Kesha-Muhnedoo,  ISfingahdah  emuh 
ooweyowewaung,  kuhya  ningahpahbahmoosa  emuh  oowe- 
yowewaung,  kuhya  ningahdooKesha-Muhnedoomemigoog, 
kuhya  ningahoodahnishenahbamemaug. 

17  Benuh  dush,  oonje  sahguhuhmoog  anduhzhe-ahyah- 
waud,  kuhya  nuhguhnik,  ekedoo  owh  Tabaningad,  kagoo 
taungenunkagoon  ewh  mahyahnahduk ;  kegahoodahpin- 
enim  edush. 

18  Kegahooyoosemim  dush,  kuhya  kegahoogwissemin- 
im  kuhya  kegahoodahnesemenim,  ekedoo  owh  Tabaningad 
mahyahmahwe  mushkahwezid. 


CHAP.  VII. 


HYAHMUNG  dush  oonoo  wahweendahmahgawinun, 


kache  sahgeenenuhgoog,  umba  peneedezoodah  oonje 
kuhkenuh  weenezewin  emuh  weyahsemaung  kuhya  emuh 
oojechaugoomaung,  kezheetooyaung  ewh  menoo-ezhewabe- 
zewin  oonje  koosung  owh  Kesha-Muhnedoo. 

2  Oodahpeneshenaum ;  kahween  ningemujje-doodah- 
wahsenaun  ahweyah,  kahween  ningebahnahjeahsenaun  ah- 
weyah,  kahween  ningewuhyazhemahsenaun  ahweyah. 

3  Kahween  nindoonje-ekedoose  00-00  chebahtahmenuh- 
goog :  debishkoo  muh  ahzhuh  keekedooyaun,  kedahyaum 
emuh  nindaenaung  cheweej e-neboomegooyag  kuhya  che- 
weej  e-bemahdezemegooyag. 

4  Keche  wawane  nekekid  guhnoonenuhgoog,  nekeche- 
wahwezhanim  kenuhwah  oonje,  nemooshkenashkahgoon 
ewh  menoodaawin,  nekeche-pahpenandum  pooch  emuh  kuh- 
kenuh  nekooduggandummoowinenaung. 

5  Uhpe  muh  ketuhgwishenaung  emuh  Macedoniamg, 
kah  kuhnuhga  keaunwabemahgussenoon  neweyausenaun, 
mezewa  suh  ningeoonje-megooshkahjeegoomin ;  ahgwah- 
juhyeee  megahzoowinun  keduhgoomahgudoon,  peenjenuh 
dush  sagezewinun. 

6  Pooch  edush  Kesha-Muhnedoo,  owh  manoodaaaud 
enewh  kashkanduhmenejin,  ningemenoodaaegoonaun  oonje 
ewh  kepetuhgwishing  owh  Titus  ; 

7  Kahween  atuh  kepetuhgwishing,  ewh  kuhya  menoo- 
daashkahgoowin  kahezhemenoodaaind  kenuhwah  oonje, 
uhpe  keweenduhmooweyungidkekeche-nunduhwanduhmoo- 
winewah,  kekesahdanduhmoowinewah,  azhekeche-sahgee- 
yag ;  ahwahshema  dush  ningeoonahnegwandum. 

8  Ahnahween  goo  kekushkandumeenenuhgoog  oonje 
ewh  mahjebeegun,  kahween  nindaunwanindezoose,  ahnah¬ 
ween  goo  keaunwanindezooyaunbaun  ;  nekekandaun  muh 
ewh  mahjebeegun  kekushkandummeegooyag,  ahnahween 
goo  wanebik  atuh. 

9  Benuh  dush  neminwandum,  kahween  ewh  kekush¬ 
kandummeegooyag  nindoonje-minwanduhse,  mesuh  goo 
atuh  keezhekushkanduhmag  emuh  aunwanindezoowining ; 
ewh  keezhekushkanduhmeegooyag  azheminwandung  Ke¬ 
sha-Muhnedoo,  kuhnuhga  gagoo  chemuj j e-doodahgoose- 
wag. 

10  Ewh  muh  kesahdanduhmoowin  manwandung  owh 
Kesha-Muhnedoo  ahnookeemahgud  emuh  aunwanindezoo¬ 
wining  cheoonj e-bemahj eegoong  kah  dush  tahoonj e-aunwa- 
nindezooseem  :  ewh  dush  uhkeewine-kesahdanduhmoowin 
ahnookeemahgud  cheneboong. 

11  Benuh  dush,  oo-oo  kahezhekesahdanduhmag  azhe¬ 
minwandung  owh  Kesha-Muhnedoo,  keahnookeemahgud 
cheaungwahmezeyag,  chekuhnooduhmahdezooyag,  che- 
nishkaningayag,  chesagezeyag,  qhekeche-nunduhwanduh- 
mag  gagoo,  cheminwawezeyag,  chekootuggeewayag  !  Kuh- 

kenuh  oonoo  uhyeeen  kegeoonje-kekandahgoozeem  che- 
weedookahzoosewag  emuh  00-00  mujje-ezhewabezewining. 

12  Anoo  dush  goo,  kemahjebeuhmoonenuhgoog,  kah- 
ween  owh  kahmujje-doodahgad  ningeoonje-mahjebeegase, 
kah  kuhya  oonje  owh  kahmujj  e-doodah  wind,  cheoonje-ke- 
kanemeyag  atuh  azhemenoo-guhnuhwanemegooyag  anah- 
suhmid  owh  Kesha-Muhnedoo. 

13  Mesuh  wanje-menoodaashkahgooyaung  ewh  keme- 
noodaaegoowinewah  :  keche  ahwahshema  dush  ningebah- 
penandahmin  oonje  oobahpenanduhmoowin  owh  Titus, 
ewh  kemenoodaaag  kenuhwah  kuhkenuh  emuh  oojechau- 
goong. 

14  Kishpin  kuhnuhga  kemuhmequahnenuhgoog  kanoo- 
nuggin,  kahween  nindoonje-ahgujjese ;  debishkoo  ahnooj 
gagoo  kahenenuhgoog  emuh  dabwawining  keezhekekedoo- 
yaung,  mesuh  nemuhmequahzoowinenaun  kahezhe-muh- 
mequahzooyaun  anahsuhmid  owh  Titus  kekekandahgwuk 
chedabwamahguk. 

15  Ahwahshema  dush  kekeche-sahgeegoowah  peenje- 
nuh,  apeech  mequandung  kenuhittuhmoowinewah  kenuh¬ 
wah  kuhkenuh,  emuh  sagezewining  kuhya  emuh  nuhnin- 
gishkahwining  keezheoodahpenag. 

16  Nindoonahnegwandum  dush  ewh  ahpanemoonenuh- 
goog  ahnooj  gagoo. 

CHAP.  VIII. 

MENUHWAH  dush,  wejekewaemahdoog,  keween- 
duhmoonenim  ewh  ooshahwanjegawin  owh  Kesha- 
Muhnedoo  kahmeenindwah  egewh  dabandahgoozejig  emuh 
ahnuhmeahwining  ewede  Macedoniaing ; 

2  Ahnuhween  goo  kekeche-ahnemezewaud  keahnoo- 
kemahgudenig  oowahwezhanduhmoowinewah  kuhya  00- 
keche-ketemahgezewinewah  chemesheenudenig  ookesha- 
wahdezewinewah. 

3  Menik  kekushketoowaud,  nindahyahjemaug,  kuhya 
ahwahshema  menik  wenuhwah  tebenuhwa  keenanduh- 
moog ; 

4  Ahpeche  nunduhwanemeyungidwah,  cheoodahpe- 
nuhmaung  ewh  meegewawin  kuhya  cheweedookahzoo- 
yaung  weshahwanemindwah  egewh  anuhmeahjig. 

5  Me  dush  00-00  keezhechegawaud,  kahween  atuh 
kahahpanemooyaung,  netum  dush  oogemeenahwaun 

tebenuhwa  weyowewaun  enewh  Tabaninganejin,  kuhya 
nenuhwind  ningemeenegoomin  oonje  oodenanduhmoowin- 
ing  owh  Kesha-Muhnedoo. 

6  Me  suh  kahoonje-enungid  owh  Titus,  debishkoo 
kahezhemahjetaud,  mesuh  kaezhekezheetung  ewh  nahsaub 
shahwanjegawin  emuh  anduhzhe  ahyahyag. 

7  Azhewahnuhdezeyag  dush  emuh  kuhkenuh  uhyeeeng, 
emuh  dabwayanduhmoowining,  kuhya  kekedoowining, 
kuhya  kekandahsoowining,  kuhya  emuh  kuhkenuh  min- 
wawezewining,  kuhya  sahgeewawinirig  azhesahgeeyag, 
aungwahmezeyook  chewahnuhdezeyag  kuhya  emuh  maun- 
duh  shahwanjegawining. 

8  Kahween  emuh  kuhgequawining  nindezhekekedoose, 
keminwawezewaudatuh  ahnind,  chekekandahgwuk  kesah- 
geewawinewah  dab  vamahguk. 

9  Kekekandahnahwah  muh  ooshahwanj egawin  owh 
Tabanemenung  Jesus  Christ,  ahnoo  goo  kewahnuhdezid, 
kenuhwah  keoonje-ketemahgezeind,  ween  ooketemahgeze- 
wining  kenuhwah  cheoonje-wahnuhdezeegooyag. 

10  Oo-oo  dush  uhyeeeng  keweenduhmoonenim  anan- 
duhmaun  :  kenundahwandahgoozeem,  kuhyet  kahmahje- 
tahyag,  chepwah  ahnind  kemahjetahwaud,  kahween  atuh 
cheezhechegayag,  kuhya  cheenanduhmag  noongoom  nin- 
goo-pepoonahguk. 

11  Noongoom  dush  kezheetahyook :  debishkoo  suh  ka- 
zhetena  keenanduhmag,  noongoom  dush,  cheezhechegayag 
oonje  menik  tebenuhwawezeyag. 

12  Kishpin  mahween  netum  duhgoomahguk  enanduh- 
moowin,  oodahpenegahda  debishkoo  azhetebenuhwawezid 
enene,  kahween  debishkoo  azhetebenuhwawezesig. 

13  Kah  muh  nindenanduhse  pakahnezejig  chemeege- 
wasigwah  kenuhwah  dush  nebewah  chemeegewayag  : 

14  Ewh  atuh  debishkoo  chemuhmeenindeyag,  noon¬ 
goom  kenuhwah  azhewahnuhdezeyag  cheoonje-meenagwah 
egewh  manazejig,  uhpe  dush  manazeyagoon  kenuhwah 
cheoonje-meenenagwah  azhewahnuhdezewaud  :  debishkoo 
chemuhmeenindeyag : 

15  Debishkoo  azhebeegahdag,  Owh  kahmahwundoose- 
tood  nebewah  kahween  gagoo  keishkoonuhmahwahse  ; .  owh 
dush  kahmahwundoosetood  punge  kahween  gagoo  ooge- 
muhnazeseen. 

16  Tahmahmooyahwahmah  owh  Kesha-Muhnedoo,  kah- 

ahtuhmahwaud  emuh  oodaening  enewh  Titusun  ewh  nah- 
saub  keche  enanduhmoowin  kenuhwah  oonje. 

17  Oogebezindaun  dush  ewh  kuhgaundwawin ;  ween 
dush  goo  tebenuhwa  ahwahshema  keenandung  kegeahwe- 
oodissegoowah. 

18  N  ingemahj enauzhahwahnaun  owh  wejekewaemah 
manoo-duhzhemind  oonje  ewh  minwahjemoowin  tebe  atag- 
wan  ewh  ahnuhmeahwin  ; 

19  Kahween  00-00  atuh,  kuhya  kahwuhwanahbuhme- 
good  enewh  tabandahgoozenejin  emuh  ahnuhmeahwining 
cheweejewungid  pamewetooyaung  maunduh  shahwanjega- 
win,  nenuhwind  anookeetuhmaung  cheoonj e-peshegandah- 
gwuk  kekezheetahwine  enanduhmoowin ; 

20  O0-00  wemaushkahmaung  kuhnuhga  ahweyah  che- 
muj j e-enanemoosenoowungid  oonje  ewh  buhyahteenuk  mee- 
gewawin  ganuhwanduhmaung : 

2 1  Kezhah  nahnahgahdahwanduhmaung  enewh  uhyeeen 
wanishishingin,  kahween  atuh  anahsuhmid  owh  Tabaningad, 
emuh  suh  goo  kuhya  anahsuhmewaud  egewh  enenewug. 

22  N ingeezhenahzhahwahnaun  owh  kejekewaenaun, 
cheweejewegoowaud  ahyahpe  kahkekanemungid  minwa- 
wezid  emuh  nebewah  ahnookeewining,  noongoom  dush  nah- 
wui  minwawezid  apeech  keche-apanemoonenuhgoog. 

23  Kishpin  ahweyah  kuhgwadwad  azheahyahnegwan 
Titusun,  neneezhookuhmaug  suh  kuhya  neweedookaug 
anooketuhmoonenuhgoog  kenuhwah  :  kishpin  dush  nejeke- 
waenahnig  oonje-kuhgwadwad  ahweyah,  oodahpostlewaun 
egewh  anuhmeahjig,  kuhya  oopezhegandahgoozewin  owh 
Christ  ahwewug. 

24  Me  dush  kaoonj e-wahbundahagwah,  kuhya  anahsuh- 
menid  kuhkenuh  anuhmeahnejin,  ewh  kaoonj e-kekandah- 
gwuk  kesahgeewawinewah,  kuhya  dabwamahguk  ewh  kah- 
menoo-duzzhemegooyag. 

CHAP.  IX. 

EWH  dush  wahmeenindwahpun  egewh  anuhmeahjig, 
kahween  nunduhwandahgussenoon  chemahjebeuh- 
moonenuhgoog  : 

2  Kekekanemenim  suh  azhekezheetahyag  emuh  kede- 
nanduhmoowinewaung,  me  wanje-menoo-duzzhemenenuh- 
goog  anahsuhmewaud  egewh  Macedonia’ing  anduhnuhkee- 

jig,  00-00  ekedooyaun,  Noongoom  ningoo-pepoonahgud 
akoo-kezheetahmahguk  Achaia  ;  kenuhwah  dush  keminwa- 
wezewinewah  kedonje-oombeahwug  keche  nebewah. 

3  Pooch  edush  nemahj enahzhahwaug  egewh  wejekewa- 
emaug,  cheoonj e-bahnahj echegahdasenook  nemenoo-duh- 
zhingawinenaun  kahmenoo-duhzhemenenuhgoog  00-00  oon- 
je ;  kagate  chekezheetahyag,  debishkoo  kahekedooyaun  : 

4  Koonemah  suh  kishpin  pemeweej  ewewaud  egewh 
Macedoniaing  duhzhe  enenewug,  wahbuhmikwah  dush 
kezheetahsewag,  nenuhwind  (kahween  nindekedoosemin, 
kenuhwah)  nindahgeahgujj  emin  maunduh  kekeche-muhme- 
quahzooyaung, 

5  Mesuh  kahoonj e-enanduhmaun  cheenugwah  egewh 
wej  ekewaemaug,  chenegaunewaud  ahwedodissenenagwah 
kezhah  chemahwundoosetoowaud  kemeegewawinewah,  me¬ 
suh  ewh  kuhyet  kahwahweenduhmahgooyag,  chewahwa- 
zhesechegahdag  debishkoo  mahmooyahwawine  meegewa¬ 
win,  kahween  kuhya  emuh  suhsahgezewining. 

6  Oo-oo  dush  nindekid,  Owh  punge  apuggejegad  punge 
atuh  tahsuggukkenega  ;  kuhya  owh  nebewah  apuggejegad 
nebewah  dush  tahsuggukkenega. 

7  Anduhshid  enene  debishkoo  enandung  emuh  oodaing 
mesuh  menik  kameegewad ;  kahween  emuh  suhsahgeze¬ 
wining,  gamuh  minwanduhsigwah  :  Kesha-Muhnedoo  muh 
oominwanemaun  enewh  manwanduhmenejin  meegewawin. 

8  Kuhya  ween  Kesha-Muhnedoo  enandahgooze  chepug- 
gedenuhmoonenag  nebewah  shahwandahgoozewin  ;  kenuh¬ 
wah,  ahyahmag  menik  katabesag  ahnooj  gagoo,  chewahnuh- 
dezeyag  emuh  kuhkenuh  menoo-ahnookewining  : 

9  (Debishkoo  azhebeegahdag,  Kesuhswa-wabenega  ;  oo- 
gemeenaun  enewh  katemahgezenejin  :  ooquuhyuk-ezhewa- 
bezewin  kahgenig  tahduhgoomahgudene. 

10  Mahnoo  owh  mahnaud  enewh  kateganejin  ewh  me- 
nekaun  kegahmeenegoowah  buhquazhegun  cheweseneyag, 
kuhya  oogahnetuhwegetoon  ewh  kahsuhswawabenuhmag 
menekaun  kuhya  oogahmeshenetoon  kaezhemenewung 
ewh  kequuhyuk-ezhewabezewinewah  ; 

11  Kewahnuhdezeegooyag  cheoonje -keche -keshawah- 
dezeyag,  ewh  nenuhwind  wanje-mahmooyahwahmungid 
Kesha-Muhnedoo. 

12  Maunduh  meegewawin  mahkinduhmaung  kahween 
atuh  enahbuttussefioon  cheahyahmoowaud  egewh  anuhme- 

ahjig  enewh  uhyeeen  manazewaud,  kuhya  kcche-enahbut- 
tud  chepeshegandahgoomd  owh  Kesha-Muhnedoo  nebe- 
wah  mahmooyahwawinun ; 

13  Magwah  kekanduhmoowaud  maunduh  shahwanje- 
gawin  oonje-pezhegandahgooahwaud  Kesha-Muhnedoon 
kenuhwah  wahweenduhmag  kenuhittuhmoowinewah  emuh 
oominwahjemoo wining  owh  Christ,  kuhya  wawane  azhe- 
muhmeenagwah  kuhya  kuhkenuh  bamahdezejig ; 

14  Kuhya  weguhnooduhmoonenagwah  ahnuhmeatah- 
wahwaud  enewh  Kesha-Muhnedoon,  apeech  sahgeenag- 
wah  oonje  ooshahwanjegawin  owh  Kesha-Muhnedoo  kakish- 
kuhmag. 

15  Tahmahmooyahwahmah  owh  Kesha-Muhnedoo, 
oonje  oomeegewawin  tuhyawahweenjegahdasenook. 

CHAP.  X. 

BENUH  dush  neen  Paul  tebenuhwa  kepahgoosaneme- 
nenim  oonje  oobakahdezewining  kuhya  oonookah- 
dezewining  owh  Christ,  neen  katemahgahbuhmenahgooze- 
yaun  uhpe  abeeyaunin  anduhzhe  ahyahyag,  noongoom  ah- 
besewaun  nekeche  nechewiz  guhnoonenuhgoog  : 

2  Kepahgoosanemcnim  dush,  chenechewezesewaun 
uhpe  abeeyaun  emuh  anduhzhe-ahyahyag  ewh  necheweze- 
win,  ananduhmaun  chenecheugwah  ahnind  uhyenanemejig 
debishkoo  azhebemoosayaungoobun  anandahgwuk  ewh 
weyahsemah. 

3  Ahnahween  goo  bemoosayaung  emuh  weyahsemaung, 
kahween  nindezhemegahzoosemin  debishkoo  azhemegah- 
zoomahguk  ewh  weyahsemah  : 

4  (Enewh  mahween  ushwewinun  ayooyaung  emuh  ne- 
megahzoowinenaung  kahween  weyahsewine  ushwewinun 
ahwunsenoon,  mushkahwezemahgudoon  suh  oonje  owh 
Kesha-Muhnedoo  chenesebejegahdag  swaungesingin  wah- 
kahegunun ;) 

5  Cheneswabenegahdag  enewh  ahgoonwatahdewinun, 
kuhya  kuhkenuh  ashpahmahgukkin,  wanje  kebishkahnig 
ookekandahsoowin  owh  Kesha-Muhnedoo,  chetuhkoone- 
gahdag  dush  kuhkenuh  enewh  nahnahgahdahwanduhmoo- 
winun  chetebandahgwuk  emuh  oonuhittahgoowining  owh 
Christ ; 

6  Kuhya  takezheetahyaung  cheahzhittah-koodugge- 

tooyaung  ahnooj  kuhgaunzetuhmoowin,  bahmah  kekezhe- 
chegahdag  kenuhittuhmoowinewah. 

7  Kedezheguhnuhvvahbundahnahwah  enewh  uhyeeen 
debishkoo  ahgwahjuhyeeeng  azhenahgwuk  ?  Kishpin  ah- 
weyah  enanindezood  ewh  buhmeetuhwaud  enewh  Christun, 
mahnoo  menuhwah  00-00  tahenandum  emuh  oodaing,  de¬ 
bishkoo  ween  azhebuhmeetuhwaud  enewh  Christun,  mesuh 
nahsaub  kuhya  nenuhwind  azhebuhmeetuhwungid  owh 
Christ 

8  Ahnahween  goo  nahwuj  nebewah  muhmequahduh- 
maunbaun  ewh  ninkushkeawezewinenaun,  kahmeezheyun- 
gid  owh  Tabaningad  cheoondezeyag,  kahween  cheoonje- 
bahnahjeegooyag,  kahween  nindahgeahgujjese  : 

9  Cheenanemegoosewaun  debishkoo  wesageminenuh- 
goog  emuh  mahjebeeguning. 

10  Oomahjebeegunun  suh,  ekedoowug,  koosegwunoon 
kuhya  mushkahwezemahgudoon  ;  uhpe  dush  ween  egoo 
abeejin  shahgwewe,  kuhya  kah  ningood  enandahgwussenene 
oodekedoowin. 

11  Oo-oo  tahenandum  wah-owh,  debishkoo  azheahyah- 
mahguk  nindekedoowinenaun  emuh  mahjebeeguning  uhpe 
abesewaungoon,  me  suh  kaezheahyahmahguk  nindezheche- 
gawinenaun  uhpe  abeyaungoon. 

12  Kah  muh  nekushketoosemin  nahsaub  azhewabeze- 
waud  egewh  mamequahnedezoojig  cheezhewabezeyaung 
gamuh  chetuhquahkoonedezooyaung  mahmahwe  egewh  : 
wenuhwah  muh  tebahedezoowaud  mahmahwe  tebenuhwa 
ooweyowewaun,  kuhya  anuhgindezooiig  debishkoo  mamash- 
quaud  anuhgindewaud,  kahween  nebwahkahsewug. 

13  Kahween  nenuhwind  ningahmuhmequahnedezoose- 
min,  oonje  enewh  uhyeeen  ahwahshema  anduhgoogin 
aquahbeguk  netebahegunenaun  debishkoo  suh  tebahegun- 
ing  kahmeezheyungid  owh  Kesha-Muhnedoo,  ewh  tebahe- 
gun  tuhyaiihquahbeguk  peenish  egoo  kenuhwah. 

14  Kahween  ahwahshema  nindezhahsemin  ewh  aquah¬ 
beguk  netebahegunenaun,  debishkoo  taahquahbegussenoo- 
gebun  netebahegunenaun  peenish  egoo  kenuhwah  :  ninge- 
tuhgwishenoomin  gooshah  peenish  ahyahyag  kenuhwah 
pahbahdebahdooduhmaungoominwahjemoowin  owh  Christ: 

15  Kahween  nemuhmeqwahnedezoosemin  oonje  enewh 
uhyeeen  ahwahshema  anduhgoogin  aquahbeguk  netebahe¬ 
gunenaun,  me  suh  pakahnezejig  oodahnookeewinewah  ;  ah- 

panemooyaung,  uhpe  ewh  kedabwayanduhmoowinewah  nah- 
wuj  bahtuhyeenuk,  chekeche-ahpeetandahgooegooyaung 
kenuhwah  oonje,  debishkoo  aquahbeguk  netebahegunenaun, 

16  Chedebahdooduhmaung  ewh  minwahjemoowin  emuh 
duhnuhkeewining  ahwus  ewede  ahyahyag,  kah  dush  nin- 
gahmuhmequahnedezoosemin  oonje  pakahnezid  enene  oote- 
bahegun  kahwahwazhetuhmahgooyaung. 

1 7  Owh  dush  kamuhmequahzood,  mahnoo  tahmuhme- 
quahzoo  oonje  owh  Tabaningad. 

1 8  Kah  muh  owh  manwahjindezood  minwandahgoozese, 
owh  atuh  manwanemegood  enewh  Tabaninganejin. 


CHAP.  XI. 


HPAKISH  wanebik  puhgedenuhmahweyag  emuh 


nekuhkebahdezewining  :  kagate  puhgedenuhmahwe- 


shig. 


2  Kekeshahwanemenim  ewh  manoo-ezhewabuk  ke- 
shahwaningawin  :  kegeweedeganduhenim  chepazhegood 
owh  kanahbamewah,  cheezheweenenuhgoog  debishkoo 
manoo-ezhewabezid  kegaungooqua  emuh  enahsuhmid  owh 


Christ. 


3  Nesagiz  dush,  koonemah  debishkoo  owh  mujje-kena- 
big  kahezhewuhyazhemaud  Eveim  oonje  ookuhkuhyane- 
zewin,  mesuh  kuhya  kenuhwah  emuh  kedenanduhmoowine- 
waung  kaezhewahnahjetooyag  ewh  menoo-ezhewabezewin 
emuh  Christing  anduhgoog. 

4  Kishpin  owh  pahtuhgwishing  debahjemaud  pakahne- 
zenejin  Jesusun,  nenuhwind  kahdebahjemahsewungid,  ga- 
muh  kishpin  keoodahpenag  pakahnezid  oojechaugoomah, 
kahoodahpenahsewagoobun  gamuh  pakahnuk  minwahje¬ 
moowin  kahdabwayariduhsewagoobun,  kedahgemenoo- 
enanemahwah. 

5  Nindenandum  suh  kuhnuhga  punge  noondaush  ahpee- 
tandahgoozesewaun,  dush  ween  owh  mahyahmahwe-ahpee- 
tandahgoozejig  apostleiig. 

6  Ahnahween  goo  mahmauzhe-kezhwayaun  kah  dush 
nemahmauzhewese  emuh  kekandahsoowining ;  wawane  suh 
nekekandahgoozemin  ahduhzhe-ahyahyag  emuh  kuhkenuh 
uhyeeeng. 

7  Nfngemujje-doodum  enuh  ewh  kedahbussetooyaun 
neyow  kenuhwah  chekechetwahwandahgoozeyag,  wanepuzh 

kekuhgekemenenuhgoog  ewh  oominwahjemoowin  owh  Ke~ 
sha-Muhnedoo  ? 

8  Ningekeemoodemaug  ahnind  anuhmeahjig,  keoodah- 
penuhmoowugwah  ewh  tebahahmahgoowin,  chebuhmee- 
toonenuhgoog. 

9  Uhpe  dush  kahweejewenenuhgoog,  kemuhnazeyaun 
gagoo,  kahween  ahweyah  ningeoodahpenuhmahwahse  ga- 
goo:  kuhkenuh  muh  kahmuhnazeyaunin  ningemeenegoog 
egewh  wejekewaemaug  emuh  Macedoniaing  kahoonjebah- 
jig :  emuh  dush  kuhkenuh  uhyeeeng  ningeguhnuhwanindez, 
kenuhwah  cheoondenuhmahwesewag  gagoo,  mesuh  kuhya 
kayahbe  kaezheguhnuhwanindezooyaun. 

10  Debishkoo  azhekekishkuhmaun  ewh  oodabwawin 
owh  Christ,  kahween  ahweyah  ningahmuhkummegoose 
maunduh  muhmequahzoowin  emuh  anegookookummegaug^ 
Achaiaing  duhzhe  duhnuhkewin. 

•  ii  Ahneeshwin  ?  oonje  nuh  sahgeesenoonenuhgoog  ? 
ookekandaun  suh  Kesha-Muhnedoo. 

12  Ewh  suh  azhechegayaun  ningahezhechega,  che- 
oonje-muhkummugwah  egewh  nanduhwandungig  gagoo 
kaoonje-muhmequahzoowaud ;  ewh  dush  wanje-muhme- 
quahzoowaud,  chemekahwindwah  debishkoo  nenuhwind. 

13  Oogoo  suh  doowug  wuhyazhinga-ahpostleewewug" 
kakenuhwishke-ahnookeejig,  ezhenahgoozeedezoowaud  az- 
henahgoozenid  oodahpostleemun  owh  Christ. 

14  Kah  suh  mahmahkahdandahgwussenoon ;  pooch 
egoo  owh  Satan  ezhenahgoozeedezoo  debishkoo  azhenah- 
goozewaud  egewh  wahsayahzewining  anduhnuhkeejig  an- 
genug. 

15  Kah  dush  keche-uhyeeewussenoon  kishpin  oobuh- 
meetahgunun  ezhenahgoozeedezoonid  debishkoo  azhenah- 
goozewaud  egewh  bameetungig  ewh  quuhyuk-ezhewabeze- 
win  ;  kei’shquah-nahgoozewaud  tahezheahyahwug  debish¬ 
koo  anandahgwudenig  oodahnookeewinewah. 

1 6  Meuuhwah  dush  nindekid,  gagoo  ween  ahweyah 
kuhkebahdeze  ningahenanemegoose ;  kishpin  ahwunjeesh 
wekuhkebahdanemeyag,  mahnoo  kuhkebahdezingin  ezhe- 
oodahpeneshig,  punge  chemuhmequahnedezooyaun. 

17  Ewh  suh  akedooyaun  kahween  owh  Tabaningad 
nindoonje-kekedoose,  koonemah  suh  nekuhkebahje-kezhwa,. 
emuh  maunduh  muhmequahzoowine-soongedaawining. 

18  Kekanduhming  nebewah  bamahdezejig  muhme- 

quahzoowaud  debishkoo  anandahgwuk  ewh  weyahsemah, 
kuhya  neen  nindahwauj  ningahmuhmequauz. 

19  Mahnoo  tahahbewug  keduhyenanemaug  egewh  ka- 
kebahdezejig,  kenuhwah  ween  nabwahkahyag. 

20  Mahnoo  kedenandaum,  kishpin  ahweyah  oobuhmee- 
tahgunemenag,  kishpin  ahweyah  ahmoonag,  kishpin  ah¬ 
weyah  muhkummenag  gagoo,  kishpin  ahweyah  ishpandah- 
gooedezood,  kishpin  ahweyah  pussingwaoonag. 

21  Ninduhzhindaun  ewh  mujje-enahjemoowin,  debish¬ 
koo  nuhneenuhmezeyaungoobun.  Benuh  menik  ahweyah 
kagatenahdezid  (nekuhkebahje-kezhwa,)  kuhya  neen  suh 
nekagatinahdiz. 

22  Hebrewwewug  nah  egewh  ?  me  goo  kuhya  neen. 
Israelitug  nuh  ahwewug  ?  me  goo  kuhya  neen.  Oomene- 
kauning  nuh  owh  Abraham  oondahdezewug  ?  me  goo 
kuhya  neen. 

23  Oodahnoonegoowaun  nuh  enewh  Christun  ?  (nekuh¬ 
kebahje-kezhwa)  ahwahshema  suh  ween  neen ;  nahwuj 
nebewah  nmdahnooke,  nahwuj  nepuhzhunzhaoogoo,  nah¬ 
wuj  nekebahquahegauz,  nuhningim  emuh  neboov/ining 
ningeahyah. 

24  Nahning  ningepuhzhunzhaoogoog  egewh  Jewyug 
nemeduhnuh  duhshing  ningepukketaegoog,  pazhik  kah 
gagoo. 

25  Nesing  ningepuhzhunzhaoogoo  enewh  metikoonsun, 
ahbeting  ningepimwuhsineegoo,  nesing  nahbequauning 
banahjechegahdag  ningeahyah,  ningoo  kezhik  kuhya  nin- 
goo  tebik  nahwuhgaum  ningeahgwinjin  ; 

26  Nuhningim  ningebahbahmahdiz,  nuhningim  ninge- 
ahnemiz  emuh  seebeeng,  makundwashkejig  ningeoonje- 
nuhneezahniz,  tebenuhwa  neeje-duhnuhkeewamahgunug 
ningeoonje-nuhneezahniz,  egewh  mayuggezejig  ninge- 
oooje-nuhneezahniz,  emuh  oodanaung  ningeduhzhe-nuh- 
neezahniz,  emuh  buhgwuhduhkummig  ningeduhzhe-nuh- 
neezahniz,  kechegummeeng  ningeduhzhe-nuhneezahniz, 
emuh  magwa  wuhyazhinga  wejekewaemaug  ningeduhzhe- 
nuhneezahniz  ; 

27  Emuh  uhyakoozewining  kuhya  wesuhganduhmoo- 
wining,  nuhningim  kenebahsewaun,  kuhya  emuh  puhkud- 
dawining  kuhya  kishkahbahgwawining,  nuhningim  nin- 
gekeequishim,  emuh  kekujjewining  kuhya  pingwahshah- 
gedewining. 

28  Puhkaunudoon  dush  oonoo  ahnemezewinun  ahgwah- 
jeeng  atagin,  puhkaunud  dush  ween  ewh  pagummishkah- 
gooyaun  anduhsoo  kezheguk,  guhnuhwanemugwah  kuhke- 
nuh  egewh  anuhmeahjig. 

29  Ahwanan  naneenuhmezid,  neen  edush  nuhneenuh- 
mezesewaun  ?  ahwanan  wuhsittahwandung,  neen  edush 
chahgizzoosewaun  ? 

30  Kishpin  dush  nunduhwandahgoozeyaun  chemuh- 
mikwahzooy aun,  nenuhneenuhmeze win  ningahoonj e-muh- 
mikwauz. 

31  Owh  Kesha-Muhnedoo  oosun  owh  Tabanemenung 
Jesus  Christ  kuhyahgega-shahwandahgoozid  nekekanemik 
kuhkenuhwishkesewaun. 

32  Ewede  Damascusing  owh  oogemah  kahahnoone- 
good  enewh  Aretasun  keche-oogemaun  oogeahkundaun 
ewh  ookeche-oodanahwah  egewh  Damasceneiig  enewh 
shemahgunishun,  kenunduhwandung  chetuhkoonid  : 

33  Emuh  dush  wahsacheguning  ningeoonje-nesahbe- 
ginegoo  emuh  kookoobinahguning  emuh  kewetahyahbike- 
neguning,  me  dush  keezheoozhinduhmaun  enewh  ooneen- 
jeen. 

CHAP.  XII. 

K AGATE  kahween  enandahgwussenoon  chemuhme- 
quahzooyaun.  Ningahdebahdoodaunun  enewh  wa- 
zhebahbundahmoowinun  kuhya  oowahbunduhewawinun 
owh  Tabaningad. 

2  Ningekekanemah  enene  dabandahgoozid  emuh  Christ- 
ing  ahzhuh  ahwahshema  metahsoo-pepoonahgud  ahshe 
newin,  (kishpin  emuh  weyowemaung  keahyahgwan,  kah¬ 
ween  nekekanduhse  ;  gamuh  kishpin  emuh  weyowemaung 
keahyahsegwan,  kahween  nekekanduhse :  Kesha-Muhne¬ 
doo  atuh  ookekandaun  ;)  wah-owh  suh  keezheoodahpene- 
gahzood  ewede  nasoo-ishpemewung  kezhik. 

3  Ningekekanemah  wah-owh  enene,  (kishpin  emuh 
weyowemaung  keahyahgwan,  gamuh  emuh  weyowemaung 
keahyahsegwan  kahween  nekekanduhse,  Kesha-Muhnedoo 
atuh  ookekandaun  ;) 

4  Ewh  keezheoodahpenegahzood  emuh  Paradising, 
ewede  dush  keduhzhe-noondung  uhyeeen  tuhyawahweenje- 
gahdasenoongin,  enewh  anandahgoosenoogin  chewahween- 
dungebun  ahweyah  enene. 

5  Wah-owh  ningahmuhmequahnah ;  kahween  ningah- 
muhmikquahdunse  tebenuhwa  neyow,  me  atuh  nenuhnee- 
nuhmezewinun. 

6  Ahnuhween  goo  enanduhmaunbaun  chemuhmikwah- 
zooyaun,  kahween  nindahgekuhkebahdezese ;  dabwamah- 
gud  muh  ewh  kaekedooyaun  :  nindahwauj  kahween  ningah- 
ekedoose,  koonemah  ahweyah  ahwahshema  nindahgeenane- 
mik  dush  ween  owh  azhenuhwid  gamuh  ewh  azhenoondung 
azhewabezeyaun. 

7  Cheoonje  -  kechetwahwanemoosewaunbaun  ashenuk 
enewh  wahbunduhegoowinun,  ningepuggedenuhmahgoo 
ewh  menasuhgahwunzh  emuh  neweyausing,  oobuhmetah- 
gunun  owh  Satan  chemegahzhid,  oonzatim  nebewah  die- 
oonj  e-kechetwahwanemoosewaun. 

8  Oonje  dush  oo-oo  uhyeee  nesing  ningenundooduh- 
mahwah  owh  Tabaningad,  chenuhguhnegooyaun. 

9  Oo-oo  dush  ningeik,  Menik  katabesag  neshahwanje- 
gawine  wedookahgawin  kegahmeenegoo  :  emuh  muh  shah- 
gwewewining  nemushkahwezewin  kezhechegahda.  Nin- 
gahkecheminwandum  ahwahshema  chemuhmikwahduhmaun 
neshahgwewewinun,  cheduhgoomahguk  oomushkahwezewin 
Christ  emuh  neyowing. 

10  Mesuh  wanje-minwanduhmaun  enewh  nuhneepeneze- 
winun,  mujje-duhzhemegoowinun,  muhnazewinun,  koodug- 
geegoowinun.  ketemahgezewinun  oonje  Christ :  uhpe  shuh- 
yahgweweyaunin,  me  dush  uhpe  mamwach  mushkahweze- 
yaun. 

11  Ninkuhkebahdandahgooz  apeech  muhmequahzoo- 
yaun ;  kenuhwah  kegekuhgaunje’im ;  kenuhwah  muh  ke- 
dahgeminwahjemim  :  kah  muh  kuhnuhga  punge  noondaush 
nindahpeetandahgoozese  apeetandahgoozewaud  egewh  mail- 
yahmahwe  keche-ahpeetandahgoozejig  apostleiig,  ahnah- 
ween  goo  neen  ningood  ahpeetandahgoozesewaun. 

12  Kagate  ookekenoowahjechegunun  owh  Apostle 
keezhechegahdanoon  emuh  anduhzhe  ahyahyag  emuh  kuh* 
kenuh  minwahdanduhmoowining,  emuh  kekenoowahj eche- 
guning,  mahmaundahwecheguning,  kuhya  emuh  keche  mah- 
maundah-ahnookewining. 

13  Wagoonan  dush  ewh  noondaush  wanje-ahpeetandah- 
goozeyag  dush  ween  ahnind  egewh  anuhmeahjig,  me  atuh 
keoondenuhmoosenoonuhgoog  ?  ahbwayanemeshig  maun- 
duh  kemujje-doodoonahgoog. 

14  Benuh,  noongoom  nesing  nekezheetah  weahweoodis- 
senuhgoog ;  kali  dush  kegahoondenuhmahweseem  gagoo  : 
kah  muh  keduhyeemewaun  nenundahwanduhsenun,  keche- 
chaugoowaug  atuh  nenundahwanemaug :  kah  muh  enan- 
dahgoozesewug  egewh  ahbenoojeiig  cheahsunjegoomahwah- 
waud  enewh  ooketezemewaun,  katezejig  atuh  enandahgoo- 
zewug.cheahsunjegoomahwaud  enewh  oonejahnesewaun. 

15  Ningahkeche-minwandum  dush  chebahnahjechega- 
yaun  kuhya  chebahnahjeegooyaun  kenuhwah  oonje  ;  ah- 
nahween  goo  menik  ashkum  nebewah  sahgeetienuhgoog, 
me  menik  ashkum  punge  sahgeegooyaun. 

16  Mahnoo  suh  tahezhewabud,  kahween  kegeoondenuh- 
moosenoonim  gagoo  :  pooch  edush,  kuhkuhyanezeyaun,  ke- 
gekushkeenim  kuhkuhyanezewin  keahyooyaun. 

17  Ningenunduhwandum  nuh  gagoo  weoondezeyaun 
oonje  egewh  kahezhenahzhahwuggig  emuh  anduhzhe-ah- 
yahyag  ? 

18  Ningeenah  Titus,  kuhya  ningeezhenahzhahwah 
owh  pazhik  wejekewaemah  kaweejewegood.  Gagoo  nuh 
kegeoodahpenuhmahgoowah  Titus  cheoondezid  ?  kah  nuh 
ween  ningebemoosasemin  emuh  nahsaub  ooj echaugoomaung  ? 
kah  nuh  ween  nahsaub  ningepemetuhkookeesemin  ? 

19  Menuhwah,  kedenandaum  nuh  guhnooduhmahzoo- 
yaung  emuh  anahsuhmeyag  ?  nekekedoomin  emuh  anah- 
suhmid  owh  Kesha-Muhnedoo  emuh  Christing :  ahnooj 
gagoo  nindezhechegamin  suhyahgeenenuhgoog,  kenuhwah 
cheoondezeyag. 

20  Nesagiz  suh,  koonemah  uhpe  tagwishenaun,  kahween 
kedahezhemekoosenoonim  debishkoo  azhenunduhwaneme- 
nuhgoog,  kuhya  kenuhwah  kegahezhemekahwim  ewh  azhe- 
nunduhwanemesewag :  koonemah  tahgeduhgoomahgudoon 
enewh  ahgoonwatahdewinun,  keshahwanindewinun,  nish- 
kanindewinun,  kekaundewinun,  mujje  -  duhzhindewinun, 
kaushkunoozoowinun,  kechetwahwanemoowinun,  megoosh- 
kahduhkummegezewinun : 

21  Koonemah  dush  uhpe  tagwishenaun  menuhwah,  Ne- 
kesha-Muhnedoom  nindahtahbussanemooik  anduhzhe  ah- 
yahyag,  kuhya  ningahmahwemaug  nebewah  ahzhuh  kah- 
mujje-ezhechegajig)  kuhya  muhshe  kahaunwanindezoosig- 
wah  oonje  enewh  00 wenezewinewah,  kuhya  oopezhigwah- 
dezewinewah,  kahezhechegawaud. 

MESUH  noongoom  nesing  wahoodissenenuhgoog. 

Emuh  oodoonewaung  neezh  gamuh  neswe  kadebah- 
jemoojig  tahminjembosechegahdanoon  kuhkenuh  ekedoo- 
winun. 

2  Ahzhuh  kegeweenduhmoonenim,  kuhya  kezhah  ke- 
weenduhmoonenim,  debishkoo  egoo  ahbeyaunbaun  ewede 
anduhzhe-ahyahyag,  me  suh  neezhing  ;  noongoom  dush  ah- 
besewaun  anduhzhe-ahyahyag  nemahjebeuhmahwaugegewh 
zhahzhuhye  kahmujje-ezhechegajig,  kuhya  kuhkenuh  ah- 
nind,  kishpin  peoodissenenuhgoog  menuhwah,  kahween 
ningahshahgwanemoose  : 

3  Ewh  nunduhwanduhmag  kekenoowahjechegun  cheke- 
kandahgoozid  ovvh  Christ  kekedood  emuh  neyowing,  kah¬ 
ween  shahgwewese  kenuhwah  anuhkuhkayah,  mushkahweze 
suh  emuh  keyowewaung. 

4  Ahnahween  goo  keezhesuhsuhgahquahoond  emuh 
shahgwewewining,  bemahdeze  dush  ween  oonje  oomushkah- 
wezewining  owh  Kesha-Muhnedoo.  Nenuhwind  mahween 
mahmahwe  neshahgwewemin,  ningahweeje-bemahdezemah- 
naun  dush  oonje  oomushkahwezewining  owh  Kesha-Muh¬ 
nedoo  kenuhwah  anuhkuhkayah. 

5  Nunduhkekanindezooyook,  kishpin  kagate  ayah  wag- 
wan  emuh  dabwayanduhmoowining  ;  kuhgwajeedezooyook. 
Kah  nuh  ween  kekekanindezooseem,  ewh  kekishkahwag 
Jesus  Christ,  kishpin  wabenegahzoosewag  ? 

6  Nindahpanim  dush  kagate  wekekanduhmag  nenuh- 
nuhwind  wabenegahzoosewaung. 

7  Nindahnuhmeatuhwah  dush  Kesha-Muhnedoo  che- 
mujje-doodunsewag ;  kahween  cheoonje-minwandahgooze- 
yaung,  chedoodumag  atuh  ewh  wanesheshing,  ahnahween 
goo  nenuhwind  wabenegahzooyaung. 

8  Kah  muh  nekushketoosemin  gagoo  chedoodumaung 
kaoonje-bahnahduk  ewh  dabwawin,  me  atuh  kaoonje-mah- 
jeging  ewh  dabwawin. 

9  Neminwandahmin  suh  uhpe  suhyahgweweyaungoon, 
kenuhwah  dush  mashkahwezeyag :  oo-oo  dush  nenundah- 
wandahmin  cheahpeche-menoo-ezhewabezeyag. 

io  Mesuh  wanje-mahjebeiihmoonenuhgoog  oonoo  uh- 
yeeeu  ahyahsewaun  anduhzhe-ahyahyag,  koonemah  kishpin 
ahyahyaunbaun  nindahgekooduggeewa  debishkoo  anandah- 
gwuk  ewh  kushkeawezewin  kahpuggedenuhmahwid  owh 

Tabaningad  ewh  cheoondezeewang  kahween  chebahnah- 
jechegang. 

1 1  Ishquauj,wejekewaemahdoog,menoo-duhnuhkeyook. 
Ahpeche  menoo-bemahdezeyook,  menoo-daayook,  mah- 
mahwe  nahsaub  enanduhmoog,  pezaun-bemahdezeyook ; 
owh  dush  Kesha-Muhnedoo  wazhetood  ewh  sahgeewawin 
kuhya  pezaunewawin  kegahweejewegoowah. 

12  Ahnemekoodahdeyook  oojindeyook  pahnuk  oojin- 
dewin. 

13  Kedahnemekahgoowaug  kuhkenuh  egewh  anuhme- 
ahjig. 

14  Ooshahwanjegawin  owh  Tabaningad  Jesus  Christ, 
kuhya  oosahgeewawin  Kesha-Muhnedoo,  kuhya  ooweejeke- 
wai'ndewin  Kache-peenezid  Oojechaug,  kegahweejewegoo- 
nahwah  kuhkenuh.  Amen. 

KAHEZHEBEUHMAHWAUD  ENEWH 

AUL,  Apostle  ahyahwid  (kahween  oonje  enenewun. 


i  kah  kuhya  enene  nindahnoonegoose,  me  atuh  Jesus 
Christ,  kuhya  Kesha-Muhnedoo  Wayoosemind,  kahahbeje- 
bahaud  enewh  oonje  neboong  ;) 

2  Kuhya  kuhkenuh  egewh  wejekewaemaug  wahj ewe- 
jig,  nemahjebeiihmahwahnahnig  egewh  anuhmeahjig  emuh 
Galatia’ing  ayahjig  : 

3  Shahwanjegawin  kegahahyahnahwah  kuhya  pezaun- 
ewawin  oonje  owh  Kesha-Muhnedoo  Wayoosemind,  kuhya 
oonje  Tabanemenung  Jesus  Christ 

4  Owh  kahpuggedenedezood  kemujjeezhewabezewin* 
enahnin  oonje,  chebemahj eenung  oomah  oonje  majeezhe- 
wabuk  uhkeeng,  debishkoo  kahenandung  owh  Kesha* 
Muhnedoo  kuhya  Koosenaun  : 

5  Me  suh  owh  kapezhegandahgoo’ind  kahgenig  uhpuh* 
na  kahgenig.  Amen. 

6  Nemahmahkahdandum  ewh  wuhyebah  kenuhguhnag 
owh  kahnundoomenag  emuh  Christ  ooshahwani egawining 
keezhequakeegooyag  emuh  pukkaun  minwahjemoowining  : 

7  Kahween  pukkaun  min  wahj  emoowiu  ahwunsenoon  ; 
ahnind  suh  kemegooshkahjeegoowah  wepukkaunesittoo* 
waud  ewh  oominwahjemoowin  owh  Christ. 

8  Ahnahween  goo  nenuhwind,  gamuh  keche-kezhe- 
goong  wanjeed  angen,  pukkaun  minwahj emoowin  debahje- 
mootuhmoonenag  ewh  dush  ween  atuh  kahdebahjemoo- 
tuhmahgooyagoobun,  mahnoo  tahkuhgwahnesuggandah* 
gooze. 

9  Debishkoo  ahzhuh  kahekedooyaung,  me  suh  noon* 
goom  nahsaub  menuhwah  akedooyaun,  Kishpin  ahweyah 
debahdoodung  pakaunuk  minwahj  emoowin  dush  ween  ewh 

kahoodahpenuhmagoobun,  mahnoo  tahkuhgwahnesuggan- 
dahgooze. 

10  Noongoom  edush  nuh  newekoojeaug  chebezindah- 
wewaud  enenewug,  gamuh  Kesha-Muhnedoo  ?  gamuh  ne- 
nunduhwandum  enuh  cheminwanduhmeugwahpun  enene¬ 
wug  ?  kishpin  muh  kayahbe  minwanduhmeugwahpun 
enenewug,  kahween  nindahgeoobuhmeetahgunemegoose 
Christ. 

11  Keweenduhmoonenim,  nejekewaedoog,  ewh  min- 
wahjemoowin  kahdebahdooduhmaun  kahween  eneneeng 
Tceoonj  eemahgussenoon. 

12.  Kah  muh  enene  ningemeenegoose,  kah  kuhya  nin- 
gekekenooahmahgoose,  me  suh  owh  Jesus  Christ  kahme- 
zheshuh-wahbunduhid. 

13  Kegenoondahnahwah  suh  kahezhewabezeyaun  kuh- 
yet  emuh  egewh  Jevvyug  oodahnuhmeahwinewaung,  ewh 
Icekuhgwahnesugge-kooduggeugwah  egewh  dabandahgoo- 
zejig  emuh  oodahnuhmeahwining  owh  Kesha-Muhnedoo, 
kuhya  kebuhnahjeiigwah  : 

14  Kuhya  ahwahshema  ningekeche-ahnookeetaun  ewh 
ooduhnuhmeahwinewaun  egewh  Jewyug  dush  ween  nebe-, 
wah  neeje-Jewyug  nahsaub  kahahpeetezejig  neen  kahah- 
peetezeyaun,  ahwahshema  dush  ningeminwawiz  keweedoo- 
kahzooyaun  emuh  oodekekoowinewaung  noosebuneeg. 

15  Uhpe  dush  kahenandung  Kesha-Muhnedbo,  owh 
Icezhah  kahwuhwanahbuhmid  magwah  kekishkahwid  nin- 
guh,  kuhya  kahnundoomid  oonje  ooshahwanjegawin. 

16  Chewahbundahid  enewh  oogwissun  emuh  ney owing, 
cheoonje-pahbahdebahjemug  emuh  anduhzhe-ahyahwaud 
egewh  mayuggezejig  ;  kazhetena  kahween  ningepahbah- 
metunseen  ewh  weyausemah  kuhya  ewh  misque : 

1 7  Kah  dush  ningeezhahse  emuh  Jerusaleming  che- 
odissugwahpun  egewh  kahahpostleewejig  chepwah  neen 
kemahje-ahpostleeweyaun  ;  ningeezhah  dush  emuh  Arabia- 
l’ng,  menuhwah  dush  ningepeezhekewa  emuh  Damascusing. 

18  Kahnesoo-pepoonuhguk  ningeezhah  ewede  Jerusa¬ 
leming  ahwewahbuhmug  Peter,  andaud  edush  ningewee- 
deganga  metahswe  ahshe  naunoogoon. 

19  Ahnind  dush  egewh  Apostleiig  kahween  ahweyah 
ningewahbuhmah.se,  me  atuh  James  wejekewaiin  Taba- 
ningad. 

20  Benuh  dush,  enewh  uhyeeen  mahyahjebeuhmo'one- 

nuhgoog,  emuh  anahsuhmid  owh  Kesha-Muhnedoo,  kah- 
ween  nekuhkeenuhwishkese. 

21  Nahguj  edush  ningepeezhah  emuh  Syriaing  kuhya 
Ciliciaing  duhzhe  duhnuhkeewining ; 

22  Kah  dush  ningekekanemegooseeg  azhenahgoozeyaun 
egewh  anuhmeahjig  evvede  Judeaing  dabandahgoozejig 
emuh  Christing  : 

23  Me  suh  atuh  kahezhenoonduhmoowaud,  wah-owh 
kahkooduggeenung  kuhyet,  noongoom  oobahbahdebahdoo- 
daun  ewh  dabwayanduhmoowin  kuhyet  kahkooduggetood. 

24  Oogepeshegandahgooahwaun  enewh  Kesha-Muhne- 
doon  neen  oonje. 

AHNEMAH  dush  kahmetahsoo-pepoonahguk  ahshe- 


D  newin  menuhwah  ningeezhah  emuh  Jerusaleming, 
keiihneweejewug  Barnabas,  kuhya  dush  Titus  ningeuhne- 
weejewik. 

2  Oowahbundahewawin  suh  Kesha-Muhnedoo  ninge- 
donje-ezhah,  ningewahweenduhmoowaug  dush  ewh  minwah- 
jemoowin  kahpahbahdebahjemootuhwugwah  egewh  mayug- 
gezejig,  keemooj  dush  ningewahweenduhmahwaug  egewh 
kahnegaunandahgoozejig,  koonemah  suh  ahneshah  nindah- 
gepemebuhtoo,  gamuh  ahzhuhyee  ahneshah  ningepemebuh- 
toonahbun. 

3  Kah  kuhya  owh  Titus,  kahpemeweejewug,  kenunduh- 
wanemahse  chekekenoowahje-kishkezhoond  keGreekewid 
oonje. 

4  Oonje  egewh  wuhyazhinga-wejekewaemaug,  keemooj 
kahpeendeguhnindjig,  cheahkahwahbunduhmoowaud  nin- 
debanindezoowinenaun  kahahyahmaung  emuh  Christ  Jesus- 
ing,  ahwahkaune  eneneeng  cheezheahyahyaung. 

5  Kahween  dush  ningepuggedenuhmahwahsewahnah- 
nig  chedabwawaud,  kah  kuhnuhga  ningoo  tebahegun  ;  uh- 
puhna  cheduhgoomahguk  ewh  dabwawine-minwahjemoowin 
anduhzhe-ahyahyag. 

6  Egewh  dush  kache-enandahgoozejig,  (nuhmunj  kah- 
enandahgoozewahgwan,  kahween  neen  nebahbahmanduhse; 
kah  muh  Kesha-Muhnedoo  pekinoong  ooduhyenanemahseen 
enewh  bamahdezenejin :)  kah  muh  nahwuj  nebewah  ke- 
kandahsoowin  ningemeenegooseeg  egewh  kache-enandah- 
goozejig. 

7  Uhpe  dush  kahwahbunduhmoowaud  kepuhgedenuh- 
mahgooyaun  oominwahjemoowinewah  egewh  kakenoowahje- 
kishkezhegahzoosigoog,  debishkoo  kahezhepuggedenuhmah- 
wind  owh  Peter  oominwahjemoowinewaun  egewh  kakenoo- 
wahje-kishkezhegahzoojig  , 

8  (Owh  muh  kahkeche-ahnookeed  emuh  Petering  che- 
oodahpostleemegood  enewh  kakenoowahje-kishkezhegah- 
zoonejin,  me  suh  owh  kahmushkahwezid  emuh  neyowing 
cheoonje-kuhgeekemindwah  egewh  mayuggezejig :) 

9  Uhpe  dush  James  kuhya  Cephas,  kuhya  John,  egewh 
kahoonje-soongung  ahnuhmeahwin,  kahkekanduhmoowaud 
ewh  shahwandahgoozewin  kahmeenegooyaun,  ningemeene- 
goo  neen  kuhya  Barnabas  ewh  weejekewainde-ookeche- 
neenjemah;  nenuhwind  cheezhahyaung  egewh  mayuggezejig 
wenuhwah  dush  cheezhahwaud  enewh  kakenoowahje-kish- 
kezhegahzooonejin. 

10  Keenanduhmoog  atuh  chemequanemungidwah  egewh 
katemahgezejig :  ewh  nahsaub  uhpena  kahenanduhmaun 
kuhya  neen  cheezhechegayaun. 

11  Uhpe  dush  Peter  kahpetuhgwishing  emuh  Antioch- 
ing,  ningeahgoonwatahwah  anahsuhmishkinzhegwad,  kah 
muh  kemenoochegase. 

12  Chepwah  muh  tugwishenoowaud  ahnind  kahoonjee- 
jig  ewede  ahyaud  owh  James,  oogeweedoopuhmaun  enewh 
mahyuggezenejin  :  uhpe  dush  tagwishenoowaud  oogenuh- 
guhnaun  puhkayeee  dush  keezhah,  kekoosaud  enewh  kake- 
noowahje-kishkezhegahzoonejin. 

13  Kuhya  ahnind  egewh  Jewyug  oogeweedookahwah- 
waun  Peterun  emuh  oowuhyazhinga  -  ezhechegawining  ; 
apeech  keezhechegawaud  owh  Barnabas  oogewuhyazheme- 
goon  oowuhyazhingawinewah. 

14  Uhpe  dush  kahwahbunduhmaun  ewh  quuhyuk  kebe- 
moosasigwah  debishkoo  anandahgwuk  minwahjemoowine 
dabwawin,  00-00  ningeenah  Peter  anahsuhmewaud  kuhke- 
nuh,  Kishpin  keen,  Jewweyun,  ezhebemahdezeyun  azhebe- 
mahdezewaud  egewh  mayuggezejig  kah  dush  azhebemah- 
dezewaud  egewh  Jewyug,  ahneeshwin  wekoojeiidwah  egewh 
mayuggezejig  cheezhebemahdezewaud  nahsaub  azhebemah- 
dezewaud  egewh  J  ewyug  ? 

15  Kenuhwind  Jew-enahdezewining  kahezhenegeyung* 
kuhya  ahyahwesewung  maje-ezhewabezejig  mayuggezejig. 

16  Kekanduhmung  owh  enene  oonje-quuhyuk-ezhewa- 

bezeahsewind  enewh  tebahkoonegawine  ahnookeewinun, 
oonje  atuh  oodabwayanduhmoowin  Jesus  Christ,  kenuh- 
wind  egoo  kegedabwayanemahnaun  Jesus  Christ  cheoonje- 
quuhyuk-ezhewabezeegoozeyungewh  oonje  dabway anemung 
owh  Christ,  kahween  oonje  tebahkoonegawine-ahnookee- 
winun  :  enewh  muh  tebahkoonegawine  ahnookeewinun  kah¬ 
ween  ahweyah  wahyausewid  tahoonje-quuhyuk-ezhewa- 
bezeahse. 

17  Kishpin  muh,  magwah  nunduhwanduhmung  che- 
quuhyuk-ezhewabezeegoozeyung  oonje  owh  Christ,  ke- 
nuhwind  tebenuhwa  mekahgooyung  mujje  -  ezhewabeze- 
yung,  oobuhmeetaun  enuh  Christ  ewh  mujje-ezhewabeze- 
win  ?  Kah  bah  bah  pish  ezhewabussenoon. 

18  Kishpin  nayaub  oozhetooyaun  enewh  uhyeeen  kah- 
bahnahjetooyaunin ,  nindezheediz  chemujje  -  ezhewabe- 
zey  aun. 

19  Neen  muh  oonje  ewh  tebahkoonegawin  neneboo- 
taun  ewh  tebahkoonegawin,  cheoonje-bemahdezetahwug 
Kesha-Muhnedoo. 

20  Neweeje-suhsuhgahkwahoomah  Christ  :  pooch  nebe- 
mahdiz;  kahween  ahnahwe  neen,  owh  atuh  Christ  bemah- 
deze  peenjenuh  emuh  neyowing  :  ewh  dush  bemahdezewin 
noongoom  azhebemahdezeyaun  emuh  weyausemaung,  ne- 
bemahdiz  oonje  oodabwayanduhmoowin  enewh  Oogwissun 
owh  Kesha-Muhnedoo,  kahsahgei'd,  kuhya  kahpuggenede- 
zood  neen  oonje. 

21  Kahween  nebuhnahjetooseen  ooshahwanjegawin  Ke¬ 
sha-Muhnedoo  :  kishpin  muh  quuhyuk-ezhewabezeegoo- 
zewin  oonjeemahguk  emuh  tebahkoonegawining,  me  dush 
ahneshah  icenebood  owh  Christ. 

CHAP.  III. 

OKAKEBAHDEZEYAG  Galatiai'ng  duhzhe  enenewe- 
doog,  ahwanan  kahkuhkebahdezeenag,  chepahbahme- 
tunsewag  ewh  dabwawin,  kenuhwah  anahsuhmeyag  kah- 
mezheshuh-wahbunduhegooyag  Jesus  Christ,  kahsuhsuh- 
gahquahoond  emuh  anduhzhe  ahyahyag  ? 

2  Maunduh  atuh  nenunduhwandum  weweenduhmah- 
weyag,  Kegeoodahpenahwah  nuh  owh  Keche-Oojechaug 
oonje  enewh  tebahkoonegawine  ahnookeewinun,  gamuh 
oonje  dabwayanduhmoowine  noondahmoowin  ? 

3  Oo-oo  nuh  menik  kekuhkebahdezeem  ?  kemahjetah- 
yag  emuh  Keche-Oojechaugoong,  noongoom  nuh  kekezhee- 
taum  emuh  weyausemaung  ? 

4  Ahnishah  nuh  oo-oo  menik  kegekooduggetoom  ?  kish- 
pin  kagate  ahnishah  kekooduggetooyag. 

5  Owh  dush  pagedenuhmoonag  Keche-Oojechaugwun^ 
kuhya  mamaundah-ahnookeed  anduhzhe-ahyahyag,  doodum 
enuh  oonje  tebahkoonegawine  ahnookeewinun,  gamuh  oon- 
je  dabwayanduhmoowine  noonduhmoowin  ? 

6  Debishkoo  Abraham  kahezhedabwayanemaud  Kesha 
Muhnedoon,  quuhyuk-ezhewabezewin  dush  keenuhginduh- 
moowah. 

7  Kekanduhmook  edush  egewh  dabandahgoozejig  emuh 
dabwayanduhmoowining,  me  suh  egewh  oonejahnesun 
Abraham  ahyahwejig. 

8  Kuhya  dush  Kechetwah-oozhebeegun,  kezhah  keke- 
kanduhmoomahguk  owh  Kesha-Muhnedoo  weminwandah- 
goozeaud  enewh  mayuggezenejin  oonje  dabwayanduhmoo- 
win,  kezhah  wahweendahmahwaud  ewh  minwahjemoowin 
enewh  Abrahamun,  oo-oo  keekedoomahguk,  Keen  suh  tah- 
oonj e-shah wandahgoozewug  kuhkenuh  ahnooj  azheween- 
zoojig  ahnishenahbag. 

9.  Mesuh  dush  egewh  dabandahgoozejig  emuh  dabwa¬ 
yanduhmoowining  shahwandahgoozewug  mahmahwe  owh 
duhyabwayandung  Abraham. 

10  Kuhkenuh  mull  dabandahgoozejig  emuh  tebahkoone¬ 
gawine  ahnookeewining  nahneboomahwug  :  00-00  muh 

ezhebeegahda,  Nahneboomahwug  kuhkenuh  uhpuhna  mah- 
kinduhsigoog  kuhkenuh  enewh  uhyeeen  wazhebeegahdagin 
emuh  tebakkoonegawine-muzzeneeguning. 

1 1  Puggukkandahgwud  suh  kuhnuhga  ahweyah  quuh- 
yuk-ezhewabezeegoozesig oonje  ewh  tebahkoonegawin  emuh 
anahsuhmid  owh  Kesha-Muhnedoo,  ahneesh  dabwayan- 
duhmoowin  tahoonje-bemahdeze  owh  quuhyuk-ezhewabeze- 
egoozid. 

12  Kahween  dabwayanduhmoowining  oonjeemahgusse- 
noon  ewh  tebahkoonegawin :  Owh  edush  mahkindung 
enewh  tahoonje-bemahdeze. 

13  Christ  suh  kegebemahjeegoomin  chenahneboome- 
goosewung  ewh  tebahkoonegawin,  ween  kenahneboomind 
kenuhwind  oonje :  ezhebeegahda  muh,  nahneboomahwug 
kuhkenuh  emuh  metigoong  kaahgoonindjig : 

14  Chepuggummishkahgoowaud  egewh  mayuggezejig 
ewh  ooshahwandahgoozewin  Abraham  oonje  owh  Christ 
Jesus,  cheoodahpenahmung  Keche-Oojechaug  kahezhewah- 
weendahmahgQoyaung,  oonje  ewh  dabwayanduhmoowin. 

15  Nejek  ewaedoog,  eneneeng  nindezhekekid ;  Ahnah- 
ween  goo  enene  atuh  ookekindewin  ahwungebun,  kishpin 
uhy eenj esechegahdag,  kahween  ahweyah  oobuhnahj  etoo- 
seen,  gamuh  nahwuj  nebewah  ootuhgoo-ahtooseen. 

16  Me  owh  Abraham  kuhya  enewh  oonejahnesun  kah- 
wahweenduhmoowindjig  oonoo  wahweendahmahgawinun.. 
Kahween  ekedoose,  menekaunun,  ewh  chebahtuhe’inewah- 
pun  ;  00-00  suh  atuh  pazhikwung,  ewh  kemenekaun,  mesuh 
owh  Christ. 

1 7  O0-00  dush  nindekid,  ewh  tebahkoonegawin  newaukr 
ahshe  nesemeduhnuh  duhsoo-pepoonewung  kahoozheche- 
gahdag,  kahween  oobuhnahj etooseen  ewh  wahweendahmah- 
gawin  kezhah  kahuhyeenjesetood  owh  Kesha-Muhnedoo* 
emuh  Christing,  chedebishkoosasenoogebun. 

18  Kishpin  dush  ewh  tebandahsoowin  emuh  tebahkoone- 
gawining  oonjeemahguk,  kah  suh  kayahbe  emuh  wahween- 
duhmahgawining  oonjeemahgussenoon  :  Kesha-Muhnedoo 
oogemeenaun  Abrahamun  emuh  wahweendahmahgawining. 

19  Ahneen  dush  anahbuttuk  ewh  tebahkoonegawin? 
Enewh  mujjeezhewabezewinun  keoonje-duhgoo-uhchegah- 
dag,  peenish  egoo  tuhgwishenoomahguk  ewh  menekaun  me 
suh  owh  kahwahweenduhmoowindebun  ewh  wahweendah- 
mahgawin  ;  egewh  dush  angenug  oogeahtoonahwah  emuh 
ooneenjeeng  guhnooduhmahga-wenene. 

20  Kah  suh  dush  pazhegoosewun  enewh  ganooduhmah- 
wahjin  owh  ganoonduhmahgad,  owh  dush  ween  Kesha- 
Muhnedoo  pazhegoo. 

21  Oobahnahjetoonun  enuh  ewh  tebahkoonegawin  enewh 
oowahweendahmahgawinun  Kesha-Muhnedoo  ?  Kah  bah- 
bahpish  ezhewabussenoon  :  kishpin  muh  ahyahmahgukke- 
bun  ewh  tebahkoonegawin  kagebemahjeewamahgukebun, 
kagate  nungwuhnuh  quuhyuk-ezhewabezeegoozewin  tebah- 
koonegawining  tahgeoonjeemahgud. 

22  Ewh  nuh  kechetwah-oozhebeegun  ekedoomahgud 
kuhkenuh  mujjeezhewabezewaud,  egewh  dush  duhyabwa- 
yandungig  chemeenindwahpun  ewh  wahweendahmahga  in 
oonje  dabwayanemind  Jesus  Christ. 

23  Chepwah  kahtuhgwishenoomahguk  ewh  dabwayan- 
duhmoowin,  kegeminjemenegoomin  kebahquahegahzooyung 
emuh  tebahkoonegawining,  nahnauzh  tuhgwishenoomahguk 
ewh  dabwayanduhmoowin  wahyahweenjegahdagebun. 

24  Benuh  dush  debishkoo  kekekenooahmahga-wenene- 
menaun  keezheahyahmahgud  ewh  tebahkoonegawin  che- 
ezhewenegooyaung  emuh  owh  Christ,  chequuhyuk-ezhe- 
wabezeegoozeyung,  oonje  dabwayanduhmoowin. 

25  Uhpe  dush  kahtuhgwishenoomahguk  ewh  dabwa¬ 
yanduhmoowin,  kahween  kayahbe  kekekenooahmahgoose- 
min  owh  kekenooahmahga-wenene. 

26  Kuhkenuh  mahween  kedoonejahnesemegoowah  Ke- 
sha-Muhnedoo  oonje  dabwayanemag  owh  Christ  Jesus. 

27  Kuhkenuh  muh  kahbaptizooegoozeyag  emuh  Christ- 
ing  kegepesekahwahwah  Christ. 

28  Kahween  puhkaunezesewug  J ewyug  gamuh  Greekug, 
egewh  bameetahgajig  gamuh  egewh  tabanindezoojig,  kah 
kuhya  egewh  enenewug  gamuh  egewh  equawug:  kuhkenuh 
muh  kepazhegoom  emuh  Christ  Jesusing. 

29  Kishpin  dush  tebandahgoozeyag  emuh  Christing, 
me  suh  kaoonejahnesemenag  Abraham,  wedebandahsooyag 
debishkoo  akedoomahguk  ewh  wahweendahmahgawin. 


CHAR  IV. 


BENUH  nindekid,  owh  wahdebandung  oosun  ooduhyee- 
mene,  menik  egoo  kaahbenoojeewegwan,  kahween 
pukkaun  enandahgoozese  dush  ween  owh  buhmeetahgun, 
ahnooween  goo  kuhkenuh  wahdebandung: 

2  Oodoogemahkundahmahgoon  suh  ween  enewh  kake- 
nooahmahgoojin  kuhya  enewh  ganuhwanemegoojin  peenish 
egoo  ewh  uhpe  debishkoosanig  kahenahkooneganid  oosun. 

3  Mesuh  kuhya  kenuhwind,  magwah  ahbenoojeewe- 
yungoobun,  kegetebanemegoomin  oomah  uhkeeng  duhzhe 
ooshke-kekenooahmahdewinun  : 

4  Uhpe  dush  kahahpeche-debishkoosag,  Kesha-Muh- 
nedoo  oogepeezhenahzhahwaun  enewh  Oogwissun,  kahne- 
geegood  enewh  equawun,  chenuhittung  ewh  tebahkoone¬ 
gawin. 

5  Chebemahjeaud  enewh  kahtebahkoonegahzoonejin, 
kenuhwind  cheoodahpenuhmung  oodezhetwahwinewah 
egewh  wagwissemindjig. 


CHAP.  IV. 


6  Mesuh  oogwissemegooyag,  owh  Kesha-Muhnedoo 
kahoonje-ezhenahzhahwaud  Oojechaugwunene  enewh  Oog- 
wissun  emuh  kedaewaung,oo-ooahyahzhequang  Abba,  Noosa. 

7  Kah  suh  dush  kayahbe  kebuhmeetahgunewese,  ke- 
doogwissemegoo  suh  goo  ;  kishpin  dush  wagwissemegoo- 
wunan,  me  suh  kaoonje-tebanduhmun  enewh  ooduhyeemun 
owh  Kesha-Muhnedoo  oonje  owh  Christ. 

8  Benuh  dush,  magwah  kekekanemahsewagoobun  owh 
Kesha-Muhnedoo,  kegebuhmeetahwahwaug  egewh  Kesha- 
Muhnedoowandahgoozesigoog. 

9  Noongoom  dush  kakanemag  Kesha-Muhuedoo,  ah- 
wahshema  nindahekid  kakanemenag  Kesha-Muhnedoo, 
ahneeshwin  ezheahzhasayag  emuh  shuhyahgwewemah- 
guk  kuhya  ningood  anahbuttussenook  ooshke-kekenooah- 
mahgoowining,  me  emuh  nunduhwanduhmag  menuhwah 
chedebandahgoozeyag  ? 

10  Keguhnuhwandahnahwah  enewh  kezhegudoon,  kuh¬ 
ya  enewh  kezisoon  kuhya  kechetwah-kezhegudoon,  kuhya 
enewh  kekenoonoowinun. 

n  Nesagiz  dush  kenuhwah  oonje,  koonemah  ahneshah 
kegeahnooketuhmoonenim. 

12  Nejekcwaedoog,  kepahgoosanemenim,  ezheahyah- 
yook  debishkoo  neen  azheahyahyaun  ;  neen  muh  nindezhe- 
ahyah  debishkoo  kenuhwah  azheahyahyag  :  kah  ningood 
kegemuj  j  e-  doodahweseem . 

13  Kekekanemim  emuh  azhenuhneenuhmuk  neyausim 
kegeezhedebahjemootuhmoonenim  ewh  minwahjemoowin 
wuhyashkud. 

14  Ewh  dush  nekuhgwatebanemegoowin  emuh  neyaus- 
ing  kahduhgoomahguk  kahween  kegeneshebahpenuhdun- 
senahwah,  kah  kuhya  kegewabenunsenahwah  ;  kegeezhe- 
oodahpenim  debishkoo  oodangenemun  owh  Kesha-Muhne¬ 
doo,  debishkoo  Christ  Jesusing. 

1 5  Ahneende  dush  ewh  shahwandahgoozewin  kahduh- 
zhinduhmag  ?  00-00  muh  kedenahjeminenim,  kishpin  kush- 
ketooyagoobun,  kedahgekeejebetoonahwah  tebenuhwa  kish- 
kinzhegoowaun,  chegemeezheyagoobun. 

16  Kedoonje-wuhsittahwanemim  nuh,  ewh  weenduh- 
moonenuhgoog  ewh  dabwawin  ? 

17  Kekeche-wekoojeegoowaug,  kah  dush  ween  wawane; 
enanduhmoog  suh  chepukkawinenagwah  cheoonje-wedoo- 
kahwagwah. 

1 8  Oonesheshin  sah  moonzhug  keche-weedookahzoong 
kishpin  oonesheshing  ewh  wahdookuhmag,  kahween  atuh 

hpe  waujewinenuhgoogin. 

19  Nindahbenoojeemedoog,  kenuhwah  wanje-koodug- 
getooyaun  menuhwah  emuh  negeahwuhsoowining  nah- 
nauzh  kezhe’ind  Christ  emuh  kedaewaung. 

20  Nindahgenunduhwandum  noongoom  cheweejewine- 
nuhgoogebun,  kuhya  cheaunjetooyaunbaun  ewh  ninkeke- 
doowin  ;  kah  suh  kekekanemesenoonim  azhewabezeyag. 

21  Weenduhmahweshig,  kenuhwah  nanduhwanduh- 
mag  chebuhmeetuhmag  ewh  tebahkoonegawin,  kah  nuh 
ween  kenoonduhsenahwah  ewh  tebahkoonegawin  ? 

22  Ezhebeegahda  muh,  Abraham  keneezhenid  oogwis- 
sun,  pazhik  buhmeetahgun-equang  keoonje-neegewun,  pa- 
zhik  dush  oowedegamahguning. 

23  Wah-owh  dush  buhmeetahgun-equa  oogwissun  we- 
yahsemaung  keoonje-neegewun  ;  owh  dush  oowedegamah¬ 
guning  kahoonjeahyaud  wahweenduhmahgawining  keoonje- 
neege. 

24  Ahwachegun  ahwunoon  oonoo  debahjemoowinun  : 
me  suh  enewh  neezh  kekindewinun  ;  pazhik  Sinai  wahjew- 
ing  oonjeemahgud,  ahnookeemahgud  dush  chebuhmeetah- 
gang,  me  suh  Agar. 

25  Wah-owh  muh  Agar,  me  suh  Sinai  wahjewh  emuh 
Arabia’ing,  debishkoo  enandahgwud  anandahgwuk  Jerusa¬ 
lem  noongoom  ayahmahguk,  kuhya  bameetahgamahguk 
mahmahwe  oonejahnesun. 

26  Jerusalem  dush  ishpeming  ayahmahguk  kahween 
buhmeetahgamahgussenoon,  owh  kuhkenuh  wageemung. 

27  O0-00  muh  ezhebeegahda,  Moojegezin,  keen  wane- 
jahnesesewun  ;  bahpenandun  kuhya  menuhwaunegwandun, 
keen  nahgeahwuhzoosewun  :  owh  muh  nazhekawezid  00- 
dahyahwaun  nahwuj  nebewah  ahbenoojeiin  dush  ween  owh 
wanahbamid. 

28  Benuh  dush,  kenuhwind,  nejekewaedoog,  kedoone- 
jahnesemegoomin  ewh  wahweendahmahgawin  debishkoo 
Isaac  kahezheoonejahnesemind. 

29  Me  dush  goo  nahsaub  kahezhewabukebun,  owh  we- 
yausemaung  kahoonje-neegid  kekooduggeaud  enewh  ooje- 
chaugoomaung  kahoonje-neegenejin,  me  begoo  azhewabuk 
noongoom. 

30  Ahneen  dush  akedoomahguk  ewh  oozhebeegun  ? 

Sahgeje-wabin  owh  buhmeetahgun-equa  kuhya  enewh  oog- 
wissun :  owh  muh  buhmeetahgun-equang  kahoonje-neegid 
kahween  oogahweeje-debandahsoomahseen  enewh  weedega- 
mahguning  kahoonje-neegenejin. 

31  Me  dush,  nejekewaedoog,  kenuhwind  kahween  buh- 
meetahgun-equa  kedoonejahnesemegoosemin,  weedegamah- 
gun  atuh. 

CHAP.  V. 

SOONGEKAHBAHWIK  dush  emuh  puggedenegah- 
zoowining  kahezhepuggedenenung  Christ,  kagoo  kuhya 
menuhwah  nahbekahedezookagoon  ewh  ahwahkaune-nah- 
bekahwahgun. 

2  Benuh,  neen  Paul  keweenduhmoonenim,  ldshpin  keke- 
noowahje-kishkezhegooyag,  kah  ningood  kegahoondezeseem 
oonje  Christ. 

3  Menuhwah  dush  neweenduhmuhwaug  kuhkenuh  egewh 
enenewug  kahkekenoowahje-kishkezhoondjig,  nunduhwan- 
dahgoozewaud  cheguhnuhwanduhmoowaud  kuhkenuh  ane- 
gookwaug  tebahkoonegawin. 

4  Kahween  gagoo  kegahoondezeseem  oonje  Christ,  ah- 
wagwan  menik  anduhsheyag  wanje-quuhyuk-ezhewabeze  - 
goozegwan  emuh  tebahkoonegawining ;  kegeoonje-punge- 
shinim  emuh  shahwanjegawining. 

5  Nenuhwind  suh  oonje  Keche-Oojechaugoong  nebee 
toomin  ewh  ahpanemoowin  wanjeebahmahguk  emuh  da- 
bwayanduhmoowinequuhyuk-ezhewabezeegoozewining. 

6  Emuh  suh  Jesus  Christing  kah  ningood  enahbuttus- 
senoon  ewh  kekenoowahje-kishkezhegahzoowin,  kuhya  ewh 
kakenoowahje-kishkezhegahsenook ;  me  atuh  dabwayan- 
duhmoowin  anookeemahguk  chesahgeewang. 

7  Kegemenoo-pemebuhtoom  ;  ahwanan  owh  kahkebish- 
kuhmoonenag  chenuhittunsewag  ewh  dabwawin  ? 

8  Maunduh  doowah  dabwatuhmoowin  kahween  oonjee- 
mahgussenoon  ewede  anduhzhe  ahyaud  owh  nandoomenag. 

9  Punge  sewesechegun  wanje-sewesechegahzood  kuh¬ 
kenuh  buhquazhegun. 

10  Kedahpanemoonenim  oonje  owh  Tabaningad,  puk- 
kaun  weenanduhsewag :  owh  dush  magooshkahjeenag  00- 
gahpemoondaun  tebenuhwa  oonahneboomegoowin  ahwag- 
wanewegwan  ahyahwegwan. 

H  Neen  dush,  nejekewaedoog,  kishpin  kayahbe  debah- 
doodahmaun  ewh  kekenoowahje-kishkezhegahzoowin,  ah- 
neeshwin  kayahbe  kooduggeegooyaun  ?  medush  kaoonje- 
ishquah-wuhsittahwanjegahdag  ewh  ahzhedayahtik. 

12  Ahpakish  sahgeje-wabenegahzoowahpun  egewh  ma- 
gooshkahj  eenagoog. 

13  Benuh,  nejekewaedoog,  kegeezhenundoomegoom 
emuh  puggedenegahzoowining ;  kagoo  ahbujjetookagoon 
kepuggedenegahzoowinewah  cheoonje-buhmeetuhmag  ewh 
weyausemah,  emuh  atuh  sahgeedewining  buhmeetahdeyook 
mamashquaud. 

14  Kuhkenuh  muh  ewh  tebahkoonegawin  guhnuhwan- 
jegahda  emuh  pazhik  ekedoowining,  me  suh  00-00.  De~ 
bishkoo  azhesahgeedezooyun  kegahezhesahgeah  keeje-duh- 
nuhkeewamahgun. 

15  Kishpin  dush  tuhquundeyag  kuhya  ahmoondeyag, 
nahnahgahdahwanindezooyook  koonemah  kegahahpeche- 
bahnahjeedim  mamashquaud. 

16  Nindekid  suh  dush,  Bemoosag  emuh  Keche-Ooje- 
chaugoong,  kah  dush  kegahezhechegaseem  ewh  manwan- 
duhmoomahguk  ewh  weyausewe-enanduhmoowin. 

17  Ewh  suh  weyausemah  oosheenganemaun  enewh  Oo- 
jechaugoomaun,  kuhya  owh  Oojechaugoomah  oosheengan- 
daun  weyausewemah :  megahdewug  mamashquaud :  me  dush 
wanje-kushketoosewag  weezhechegayag  azheminwanduh- 
mag. 

18  Kishpin  dush  suhgahbegenenag  owh  Keche-Ooje- 
chaug,  kahween  ketebandahgoozeseem  emuh  tebahkoonega- 
wining. 

19  Benuh,  puggukkandahgwudoon  weyausemah  oodah- 
nookeewinun,  mesuh  oonoo  keche-peshegwahdezewin,  pe- 
shegwahdezewin,  weenezewin,  peshegwahdanduhmoowin, 

20  Muzzenenekawin,  metawin,  sheenganindewinun,  wuh- 
sittahwanindewinun,  kuhgahwanindewinun,  nishkahdeze- 
winun,  kekaundewinun,  megahdewinun,  pukkaedewinun. 

21  Keshahwanindewinun,  nesedewinun,  kewushquabish- 
kewinun,  mujje-wekoondewinun,  mesuh  oonoo  doowun  ; 
oonoo  dush  duhzhinduhming  kezhah  kewahweenduhmoone- 
nim,  nahsaub  mawezhah  kahezhewahweenduhmoonenuh- 
goog,  oonoo  azhechegajig,  kahween  tahmeenahsewug 
Kesha-Muhnedoo  oodoogemahwewin. 

22  Owh  dush  Oojechaugoomah  menekahnewid,  sahge- 

edewin,  oonahnegwanduhmoowin,  pezaunekummegezewin, 
zebishkahje  -  kedahzoowin,  bakahdezewin,  keshawahdeze- 
win,  dabwayanduhmoowin. 

23  Nookahdezewin,  nesahdezewin  ;  kahween  emuh  te- 
bahkoonegawining  tebahkoonegahdasenoon  oonoo  doowun. 

24  Egewh  dabandahgoozejig  emuh  Christing  oogene- 
toonahwah  ewh  weyausemah  kuhya  kuhkenuh  azhesahge- 
ewamahguk  kuhya  azhenunduhwanduhmoomahguk. 

25  Kishpin  bemahdezeyung  emuh  Oojechaugoomaung, 
mahnoo  bemoosadah  emuh  Oojechaugoomaung. 

26  Kagoo  dush  nunduhwandunsedah  ewh  muhmequah- 
zoowin,  kagoo  kahkaunjeesedah,  kuhya  keshahwanindese- 
dah. 


CHAP  VI. 


NEJEKEWAEDOOG,  kishpin  ahweyah  enene  uhde- 
menegood  ewh  mujje-ezhewabezewin,  kenuhwah  ka- 
kishkahwag  owh  Keche-Oojechaug,  nayaub  ezhekewawenik 
emuh  shahwanjegawin-oojechaugoomaung ;  nahnahgahdah- 
wanindezoon  koonemah  kuhya  keen  kegahkuhgwatebane- 
megoo. 

2  Nahdahmahdeyook  mamashquaud  uhpe  pwahyah- 
wunayag,  me  suh  kaezheguhnuhwanduhmag  Christ  oote- 
bahkoonegawin. 

3  Kishpin  suh  enene  enanindezood  ningood  cheahpee- 
tandahgoozid,  uhpe  ningood  ahpeetandahgoozesig,  wuhya- 
zhindezoo. 

4  Mahnoo  anduhshid  enene  oogahnahnahgahdahwan- 
daun  tebenuhwa  oodahnookeewin  me  dush  kaoondenung 
moojegezewin  emuh  tebenuhwa  00 wey owing  atuh,.  kah¬ 
ween  bakahnezenejin  ooweyowening. 

5  Anduhshid  muh  enene  oogahpemoondaun  tebenuhwa 
oomewunekaun. 

6  Mahnoo  owh  kakenooahmahwind  ewh  ekedoowin  00- 
gahmeenaun  enewh  kakenooahmahgoojin  kuhkenuh  wa- 
nisheshingin  uhyeeen. 

7  Kagoo  wuhyazhindezookagoon ;  kahween  Kesha- 
Muhnedoo  enandahgoozese  chebahpenoodahwindebun:  wag- 
oodoogwan  enene  kaketegahduhmoogwan,  mesuh  ewh  ka- 
suggukkenung. 

8  Owh  muh  kategahdung  ewh  azhenunduhwanduhmoo¬ 
mahguk  ooweyaus,  weyausemaung  oogahoondenaun  ewh 

nishewahnahdezewin  ;  owh  dush  kategahdung  ewh  azhe- 
minwandung  owh  Oojechaugoomah,  Oojechaugoomaung^ 
ogahooondenaun  ewh  kahgega  bemahdezewin. 

9  Kagoo  kuhya  ahnezheetunsedah  emuh  menoo-dooduh- 
moowining :  uhpe  muh  debiskoosag  chekishkezhegayung- 
oobun  kegahkezhkezhegamin,  kishpiti  ahnezheetunsewung* 

10  Umba  dush,  menik  kushketooyung  menoo-doodah- 
wahdwahnig  kuhkenuh  enenewug,  mamwach  edush  egewh 
dabandahgoozejig  emuh  dabwayanduhmoowining. 

11  Kewahbundahnahwah  azhemechaug  mahjebeegun 
tebenuhwa  neneenjeeng  kahmahjebeuhmoonenuhgoog. 

12  Kuhkenuh  menik  nanduhwandungig  menoo-ezhewa- 
bezing  cheezhenahgoozewaud  emuh  weyausemaung,  ketwa 
kekuhgaunzoomegoowaug  chekekenoowahj  e-kishkezhegah- 
zooyag,  me  atuh  cheoonje-kooduggeahsewindwah  oonje  ewh 
oodahzhedayahtikoom  owh  Christ. 

13  Kah  suh  dush  wenuhwah  kakenoowahj e-kishkezhe-  , 
gahzoojig  ooguhnuhwanduhsenahwah  ewh  tebahkoonega- 
win  ;  kenunduhwanemegoog  dush  chekekenoowahj e-kish- 
kezhegahzooyag  ewh  chemuhmequahzoowaud  oonje  enewh 
keweyausewah. 

14  Kah  bahpish  neen  ningahoonje-muhmequahzoose 
gagoo,  me  atuh  oodahzhedayahtegoom  Tabanemenung 
Jesus  Christ,  owh  wanje-netummahgooyaun  ewh  uhkee  kuh 
ya  neen  wanje-netooyaun  uhkee. 

15  Kah  muh  emuh  Christ  Jesusing  ningood  enahbut- 
tussenoon  ewh  kekenoowahje-kishkezhegahzoowin,  gamuh 
kekenoowahj e-kishkezhegahzoosewin,  ewh  atuh  aunj e-be- 
mahdezewin. 

16  Menik  edush  kadishk  00-00  enahkoonegang  anoosa- 
jig,  mahnoo  oogahahyahnahwah  ewh  pezaunewawin,  kuhya 
shahwanjegawin,  kuhya  kuhkenuh  oodlsraelemun  Kesha- 
Muhnedoo. 

1 7  Kagoo  dush  menuhwah  ahweyah  ningahmegoosh- 
kahjeegoose,  nepahbahmewetoonun  muh  emuh  ney ow¬ 
ing  ootahahpissahbahwawinun  Tabaningad  Jesus  Christ* 

18  Nejekewaedoog,  ooshahwanjegawin  Tabanemenung 
Jesus  Christ  kegahweejewegoonahwah  emuh  kejechaugoo- 
waung.  Amen. 

OWH  PAUL  APOSTLE  ENEWH 
EPHESIANUN. 


AUL,  oodapostleemun  owh  Jesus  Christ  oonje  oode- 


JL  nanduhmoowin  Kesha-Muhnedoo,  oomahjebeuhmah 
waun  enewh  anuhmeahnejin  emuh  Ephesusing  ayah- 
nejin,  kuhya  enewh  duhyabwayanemahnejin  enewh  Christ 
Jesusun :  . 

2  Mahnoo  kegahahyahnahwah  shahwanjegawin,  kuhya 
pezaunewawin,  oonje  Kesha-Muhnedoo  Koosenaun  kuhya 
Tabaningad  Jesus  Christ. 

3  Tahmahmooyahwahmah  Kesha-Muhnedoo  oosun  owh 
Tabanemenung  Jesus  Christ,  owh  kahshahwanemenung 
kuhkenuh  waj echaugwandahgwukkin  shahwandahgooze- 
winun  ewede  kezhegoong  anduhgoogin  emuh  Christing  : 

4  Debishkoo  kahezhewahwanahbuhmenung  emuh  Christ¬ 
ing  chepwah  mahje-oozhetoong  ewh  uhkee  chemenoo-ezhe- 
wabezeyung  kuhya  ningood  wuhsittahwandahgoozesewung 
emuh  anahsuhmid  emuh  sahgeewa'wining : 

5  Kezhah  kegewuhwanahbuhmegoonaun  cheoonje-oo- 
nejahnesemenung,  oonje  Jesus  Christ  debishkoo  ween  kah- 
minwandung  emuh  oodenanduhmoowining. 

6  Cheoonje-keche-pezhegandahwudenig  ewh  ooshah- 
wanjegawin,  kahoonje-ezheenung  cheminwandahgoozeyung 
oonje  owh  kache-sahgei'nd. 

7  Mesuh  owh  wanje-bemahjeegooyung  oonje  oomis- 
queem,  chewabenuhmahgooyung  kemujje-ezhewabezewine- 
nahnin,  debishkoo  azhewahnuhdezemahgudenig  ooshah- 
wanjegawin  ; 

8  Me  ewh  wanje-keche-wahnuhdezid  kenuhwind  enuh- 
kuhkayah,  emuh  kuhkenuh  nebwahkahwining  kuhya  ke- 
kandahsoowining ; 

9  Kekanduhmoonenung  ewh  kahkemoodudenig  oode- 
nanduhmoowin  debishkoo  ween  tebenuhwa  kahezhemin- 
wandung : 

10  Uhpe  dush  tabishkoosanig  pazhigwunoong  oodah- 
mahwundoosetoonun  kuhkenuh  uhyeeen  emuh  Christing, 
enewh  kezhegoong  ayaugin,  kuhya  enewh  uhkeeng  ayaugin  ; 
emuh  suh  Christing : 

11  Mesuh  owh  wanje-meenegooyung  ewh  dabandahsoo- 
win  kuhyet  kekuhgegenegooyung  debishkoo  ween  kahe- 
nanduhmoogoobunan  emuh  tebenuhwa  oodenanduhmoowin- 
ing :  wah-owh  moonzhug  anuhnookeed  debishkoo  anan- 
dahgwudenig  tebenuhwa  oodenanduhmoowin. 

12  Ewh  suh  nenuhwind  netum  kahahpanemooyaung 
Christ  chedonje-pezhegandahgoozid  Kesha-Muhnedoo. 

13  Me  suh  owh  kuhya  kenuhwah  kahahpanemooyag, 
uhpe  kahnoonduhmag  ewh  dabwawine-ekedoowin,  ewh  min- 
wahjemoowin  wanje-bemahjeegooyag :  me  suh  owh  uhpe 
kahdabwayanduhmag,  kahoonje-ahtahmahgooyag  ewh  ah- 
kookuhwussegun  mesuh  owh  pahnezid  Oojechaug  kahwah- 
weendahmahgooyagoobun, 

14  Me  suh  ewh  tuhnuhsug  kezhah  tebahahmahgoowin 
cheoonje-puggukanduhmung  wedebandahsooyung  nahnauzh 
petuhgwishenoomahguk  ewh  kahkishpenuhtahmahgooyung, 
cheoonje-wahwezhanjegahdanig  oopeshegandahgoozewin. 

15  Kuhya  neen,  kahahkoo-noonduhmaun  anandahgwuk 
kedabwayanduhmoowinewah  azhedabwayanemag  owh  Ta- 
baningad  J  esus,  kuhya  kesahgeewawinewah  azhesahgeag- 
wah  kuhkenuh  egewh  anuhmeahjig. 

16  Kahween  nepoonetahse  mahmooyahwayaun  kenuh¬ 
wah  oonje,  guhnooduhmoonenuhgoog  uhpe  anuhmeah- 
yaunin  : 

1 7  Owh  waKesha-Muhnedoomegood  enewh  Tabane- 
menung  Jesus  Christun,  owh  Wayoosemegood  ewh  pezhe- 
gandahgoozewin,  chemeenenag  owh  nebwahkahwine  kuh¬ 
ya  wahbundahewawine  Oojechaugoomah  cheoonje-pugguk- 
kanemag : 

18  Chewahsayahmahguk  enewh  kenesittootumoowine- 
ooshkinzhegoomahwaun  :  chedonje-kekanduhmag  anandah¬ 
gwuk  azheahpanemooyag  oonundoongawin,  kuhya  azhe- 
wahnuhdezemahguk  ewh  pazhegandahgwuk  debandahsoo- 
waud  egewh  anuhmeahjig, 

19  Kuhya  azhekechetwahwandahgwudenig  oomushkah- 
wezewin,  kenuhwind  anuhkuhkayah  duhyabwayanduhmung, 
debishkoo  anuhnookeemahgudenig  ookeche-mushkahweze- 
win, 

20  Ewh  kahenuhnookeed  emuh  Christing,  uhpe  keah- 
bejebahaud  oonje  neboong,  keahsaud  emuh  tebenuhwa  oo 
kechenikaung  ewede  keche-kezhegoong. 

21  Ahwahshema  cheishpandahgoozenid  dush  ween  kuh- 
kenuh  oogemahwandahgoozewinun,  kuhya  kushkeawezewin 
kuhya  mushkahwezewin  kuhya  oogemahwewin  kuhya  kuh- 
kenuh  enewh  oonoozoowinun  wuhyahweeftjegahdagin  kah- 
ween  atuh  oomah  uhkeeng,  kuhya  dush  goo  emuh  kapetuh- 
gwishenoomahguk  uhkeeng ; 

22  Oogeahtuhwaun  dush  kuhkenuh  enewh  uhyeeen 
emuh  ahnahmesit,  oogepuggednuhmahwaun  chemahmah- 
we-negaunandahgoozenid  emuh  anuhmeahwining, 

23  Me  suh  ewh  ooweyow  ahyahwung,  oomooshkenawin 
owh  mwaushkenuhtood  kuhkenuh  uhyeeen  emuh  ooweyow- 
ining  enewh  kuhkenuh  bamahdezenejin. 


CHAP.  II. 


EGEAHBEJEBAHEGOOWAH  dush  kuhya  kenuh- 


iV  wah  nabooyagoobun  emuh  bahtahzewining  kuhya 
emuh  mujje-ezhewabezewining ; 

2  Kuhyet  kahezhebemoosayag,  debishkoo  azhewabuk 
oomah  uhkeeng,  debishkoo  azhewabezid  owh  wagemah- 
kundung,  ewh  kushkeawezewin  emuh  mezhah-kezhegoong 
atag,  owh  muhnedoo  noongoom  anookeed  peenjenuh  emuh 
Ooweyowening  enewh  kagaunzuhtuhmenejin. 

3  Mahmahwe  kuhya  kenuhwind  kuhyet  kegeezhewa- 
bezeminahbun  emuh  azhemujje— nunduhwanduhmoomah- 
guk  keweyausenaun,  debishkoosetooyungoobun  enewh  we- 
yausewine  nunduhwanduhmoowinun,  kuhya  kedenanduh- 
moowinenahnin ;  andahgwuk  dush  kenuhwind  tebenuhwa 
kedenahdezewinenahnin,  kegeoonej ahnesemegoonaun  ewh 
nishkahdezewin,  debishkoo  goo  pakaunezejig. 

4  Kesha-Muhnedoo  dush,  owh  wuhyahnuhdezid  emuh 
shahwanjegawining,  apeech  kekeche-sahgeenung. 

5  Uhpe  nebooyungoobun  emuh  mujje-ezhewabezewin¬ 
ing,  kegeahbejebahegoomin  mahmahwe  owh  Christ,  (ewh 
shah wanjega win  kedoonje-bemahjeegoom  ; 

6  Kuhya  kegeoombenegoomin  mahmahwe,  kuhya  mah¬ 
mahwe  kegenuhmuhduhbeegoomin  emuh  kezhegoong  duh-r 
zhe  duhnuhkeewining  oonje  Christ  Jesus  : 

7  Chewahbundahaud  enewh  kaahneka-bemahdezenejin 
azhebahtuhyeenudenig  ooshahwanjegawin  azheshahwane- 
menung  oonje  owh  Christ  Jesus. 

8  Shahwanjegawin  muh  kedoonje-bemahjeegoom  oonje 
ewh  dabwayanduhmoowin  ;  kah  dush  kenuhwah  tebenuhwa 
kedoondenuhmahdezooseem  ewh,  kemeenegoowah  suh  owh 
Kesha-Muhnedoo : 

9  Kah  ween  emuh  ahnookeewining  oonjeemahgussenoon, 
koonemah  ahweyah  tahgeoonje-muhmequahzoo. 

10  Kenuhwind  muh  keduhwemin  ewh  oodahnookeewin, 
keoozheenung  emuh  Christ  Jesusing  cheoonje-menoo-ezhe- 
wabezeyung,  kuhyet  kahenahkoonegagoobunan  Kesha- 
Muhnedoo  chebemoosayung  emuh. 

1 1  Benuh  dush,  mequanduhmook,  kenuhwah  kuhyet  ke- 
mahyuggezeyag  emuh  weyausemaung,  kakenoowahje-kish 
kezhegahzoosigoog  kahezheweenenagwah  egewh  kakenoo- 
wahje-kishkezhegahzoojig  emuh  ooweyowewaung,  ooneen- 
jemaung  ahyoong. 

12  Ewh  uhpe  kah  ween  kegeahyahwahsewah  Christ,  kah 
dush  kegedebandahgoozeseem  emuh  Israeling,  kah  dush 
kegekekanduhsenahwah  enewh  wahweendahmahgawine- 
kekindewinun,  keahyaunsewag  ahpanemoowin,  kuhya  keah- 
yahwahsewag  Kesha-Muhnedoo  oomah  uhkeeng : 

13  Noongoom  dush  oonje  Christ  Jesus  kenuhwah  kuh¬ 
yet  wahsah  kahahyahyagoobun,  pashoo  kepeenegooin  oonje 
ewh  oomisqueem  Christ. 

14  Mesuh  owh  ahyahwid  kepezaunanemegoowinenaun, 
kahpazhigootood  nuhyazh,  kuhya  kahnesahkoobetood  ewh 
wahkahegun  nesuliwuhyeee  kahkebishkahgooyungoobun ; 

1 5  Keiingootood  ewh  sheenganindewin  emuh  ooweyaus- 
ing,  me  suh  ewh  kuhgequawine  tebahkoonegawin  ;  ween 
cheoonje-pazhegoonid  nuhyazh  cheaunje-enenewenid  dush, 
me  suh  kahezheoozhetood  pezaunanindewin. 

1 6  Nuhyazh  dush  chepoonanemegoowaud  enewh  Kesha- 
Muhnedoon  emuh  pazhik  weyowemaung  oonje  ewh  ahzhe- 
dayahtik,  me  ewh  kahoonje-netood  ewh  sheenganindewin : 

1 7  Kuhya  kepeezhah,  kedebahjemootuhmoonenag  ewh 
pezaunewawin  kenuhwah  wahsuh  kahahyahyag,  kuhya  enewE 
pashoo  kahahyahnejin. 

18  Mesuh  ween  wanje-puggedenuhmahgooyung  che- 
naunzekahwung  owh  Wayoosemind  oonje  owh  puhyazhe- 
good  Keche-Oojechaug. 

19  Kah  suh  dush  kayahbe  kemahyuggezeseem,  kah 
kuhya  pukkaun  kedezheweenzooseem,  keweejekewaemah- 
waug  suh  ween  egewh  quuhyuk-anuhmeahjig,  kuhya  kede- 
bandahgoozeem  emuh  oowegewauming  Kesha-Muhnedoo ; 

20  Kuhya  keminjemooshemegoom  emuh  oominjemoo- 
sechegawinewaung  egewh  Apostletig  kuhya  aunwahjega- 
wenenewug,  Jesus  Christ  dush  ween  tebenuhwa  ahyahwid 
kache-negaunandahgoozid  natumahbikesing  ahsin ; 

21  Ween  wanje  quuhyukoosechegahdag  kuhkenuh  mah- 
mahwe  ooshegawin  gaguhpe  dush  kezhechegahda  pazhe- 
gwudenig  oodahnuhmea-weguhmigoom  owh  Tabaningad 
cheahwung : 

22  Ween  nahsaub  wanje-minjemooshemegooyag  debish- 
koo  oowegewaumun  Kesha-Muhnedoo  oonje  owh  Keche- 
Oojechaug. 

CHAP.  III. 

MESUH  00-00,  neen  Paul  kabahquahegahzooyaun  oon¬ 
je  Jesus  Christ,  oonje  kenuhwah  mayuggezeyag. 

2  Kishpin  kenoonduhmoowagwan  ewh  Kesha-Muhne¬ 
doo  ooshahwanjegawin  kahmeenegooyaun  kenuhwah  che- 
oondezeyag : 

3  Emuh  mezheshuh-wahbunduhewawining  ningeezhe- 
kekanduhmoo'ik  ewh  kahmooduk  kekanjegawin ;  kuhyet 
kahezhebeegayaunbaun  emuh  punge  ekedoowining, 

4  Kenuhwah  dush  aginduhmagoon  chenesittootummag 
azhekekanduhmaun  ewh  ookeemoodezewin  Christ. 

5  Kuhyet  kahkekanduhmooahsewindwah  egewh  enene- 
wug,  noongoom  dush  azhekekanduhmooindwah  enewh  00- 
kechetwah  Apostleemun  kuhya  oodaunwahjega-wenenemun 
Keche-Oojechauoong ; 

6  Egewh  dush  mahyuggezejig  cheweeje-debandahsoo- 
waud,  kuhya  chepazhikwunenig  weyowemah,  kuhya  mah- 
mahwe  cheoodahpenuhmoowaud  oowahweendahmahga- 
win  emuh  Christing  oonje  ewh  minwahjemoowin  : 

7  O0-00  chebuhmeetuhmaun  kahoonje-ahnoonegooyaun 
menik  kahmeezhid  Kesha-Muhnedoo  ooshahwanjegawine- 
weedookahgawin,  apeechewemahgudenig  oomushkahweze- 
win. 

8  Maunduh  shahwanjegawin  nmgemeenegoo,  neen  egoo 
mahyahmahwe  noondaush  ahpeetandahgoozid  manoo-ah- 
nuhmeaud,  chedebahjemootuhwugwah  egewh  mahyuggeze- 

jig  enewh  tuhyakekanjegahdasenoogin  oowahnuhdezewinun 
Christ ; 

9  Kuhya  chewahbunduhugwah  kuhkenuh  bamahdezejig 
azhewabuk  ewh  kekanjegawin  uhpena  mahyahje-uhkeewung 
kahkahjegahdamahguk  emuh  Kesha-Muhnedoong,  owh 
kahahnoonaud  enewh  Christ  Jesusun  cheoozhetoonid  kuh¬ 
kenuh  uhyeeen  ; 

10  Egewh  kezhegoong  duhzhe  wagemahwejig  kuhya 
mashkahwezejig  cheoonje-kekanduhmoowaud  emuh  ahnuh- 
meahwining  ookeche-nebwahkahwin  Kesha-Muhnedoo, 

1 1  Ewh  suh  kahezhekahgega-enahkoonegad  emuh  Christ 
Jesusing  Tabanemenung : 

12  Owh  suh  wanje-soonganemooyung  kuhya  wanje- 
peendegunegooyung  emuh  swaungung  ahpanemoowining 
dabwayanemung  owh. 

13  Ewh  suh  nenunduhwandum  chekushkanduhsewag 
oonje  nindahnemezewin  kenuhwah  wanje-ahnemezeyaun, 
mesuh  kenuhwah  kewahwezhanduhmoowinewaun. 

14  Me  00-00  wanj e-ooj echeengwuhnetuhwug  00 sun  owh 
Tabanemenung  Jesus  Christ, 

15  Ween  wanje-weenzoonid  kuhkenuh  oonejahnesun 
oomah  uhkeeng  kuhya  ewede  Keche-kezhegoong  ayah- 
nejin, 

16  Chepuggedenuhmoonag,  debishkoo  azhemeshenude- 
nig  oopezhegandahgoozewin  peenjenuh  chemushkahweze- 
egooyag  Keche-Ooojechaugwun  oonje  ; 

17  Christ  cheduhnezid  emuh  kedaewaung  oonje  dab- 
wayanduhmoowin ;  kenuhwah  dush  soongekahbahweyag 
kuhya  uhyeenjeegooyag  emuh  sahgeedewining, 

18  Chenesittootumag  mahmahwe  kuhkenuh  wawane 
anuhmeahjig  anegookoodayahnig,  kuhya  aquahnig,  kuhya 
aquinduhmahnig,  kuhya  apeetahnig ; 

19  Kuhya  chekekanduhmag  oosahgeewawin  Christ  ewh 
suh  tuhyakekandahgwussenook,  cheoonje-mooshkenashkah 
gooyag  kuhkenuh  oomooshkenashkahgoowin  Kesha-Muh- 
nedoo. 

20  Umba  suh  dush  wah-owh  kashkeawezid  chedoodoo- 
nung  keche-nebewah  ahwahshema  azhenunduhwanduh- 
mung  kuhya  azhenahnahgahdahwanduhmung  azheahyaug 
ewh  mushkahwezewin  anookeemahguk  emuh  peenjenuh 
keyowenaung. 

21  Me  suh  owh  kakeche-pezhegandahgoo'ind  emuh  00- 
572 


CHAP.  IV. 


mahwunjeedewinewaung  egewh  anuhmeahjig  oonje  Christ 
Jesus  nuhmunj  menik  kaahneka-bemahdezewahgwan  egewh 
bamahdezejig  emuh  uhkeeng  wekah  kawuhyaquahsenoog. 
Amen. 

CHAP.  IV. 

BENUH  neen  kabahquahegahzooyaun  owh  Tabaningad 
oonje,  kepahgoosanemenim  chebemoosayag  debishkoo 
enandahgwuk  ewh  kenundoomegoowinewah  ewh  azhenun- 
doomegooyag. 

2  Emuh  kuhkenuh  dahbussanemoowining  kuhya  ba- 
kahdezewining  kuhya  zebishkahj e-kedahzoowining,  shee- 
banduhmeedeyag  emuh  sahgeedewining  ; 

3  Ahyaungwahmezeyook  weguhnuhwanduhmag  Keche- 
Oojechaugoowine  pazhigwandahgoozewin  emuh  pezaun-be- 
mahdezewine  tuhkoobezoowining  : 

4  Pazhigwun  suh  weyowemah,  pazhigoo  owh  Ooje- 
chaug,  nahsaub  azhenundoomegooyag  emuh  pazhik  ahpane- 
moowining  ; 

5  Pazhigoo  Tabaningad,  pazhigwun  dabwayanduhmoo- 
win,  pazhigwun  baptizooewawin. 

6  Pazhigoo  Kesha- Muhnedoo  owh  Wayoosemegood 
kuhkenuh,  owh  ahwahshema  ashpandahgoozid  dush  ween 
kuhkenuh,  kuhya  ayahwid  peenjenuh  keyowewaung  kenuh- 
wah  kuhkenuh. 

7  Kuhkenuh  menik  anduhsheyung  kegemeenegoomin 
ewh  shahwanj egawinewedookahgoowin  debishkoo  menik 
azhemeegewad  Christ. 

8  Me  suh  oo-oo  wanje-ekedood,  Uhpe  ishpeming  kahe- 
zheoombishkaud,  oogetuhkoonaun  ewh  tuhkoonegahzoowin, 
kuhya  dush  oogemeenaun  enenewun  enewh  meegewawinun. 

9  (Benuh  dush,  ewh  ishpeming  kezheoombishkaud,  wa- 
.  goonan  dush  ewh  ?  kah  nuh  ween  oo-oo  netum  keezhaud 
emuh  ahnahmuhkummig  ? 

io  Owh  dush  kahpenuhshid  mesuh  kuhya  owh  ishpe¬ 
ming  keche-wahsah  kahezhaud  kezhegoong  chemooshke- 
nuhtood  kuhkenuh  ahnooj  gagoon.) 

1 1  Ahnind  oogemeenaun  cheapostleewenid,  kuhya  ah- 
nind  cheaunwahjega-wenenewenid,  kuhya  ahnind  chekuh- 
gequa-wenenewenid,  kuhya  makuhdawekoonuhyawenid 
kuhya  kekenooahmahganid. 

12  Ewh  dush  anuhmeahjig  cheahpeche-menoo-ezhewa- 
bezeind  wah,  cheoonj e-ahnookeetuhming  ewh  kuhgequa- 
wine-buhmeetahgawin,  chenetahwegenig  ewh  ooweyow 
Christ. 

13  Nahnauzh  egoo  uhpe  kuhkenuh  nanahsaub  azheda- 
bwayanduhmung,  kuhya  nanahsaub  azhekekanemung  Ke- 
sha-Muhnedoo  Oogwissun,  cheahpeche  quuhyuk  enenewe- 
yung  debishkoo  kahahpeetezid  oomooshkenashkahgawin 
owh  Christ : 

14  Menuhwah  cheahbenoojewesewung,  chequaquake- 
buhgezoosewung  kuhya  cheahyezheweenegoosewung  kuh¬ 
kenuh  kuhgequawine  noodin  debe  wandahnemudoogwan, 
oonje  ewh  ookuhkuhyanezewinewah  egewh  enenewug  kuh¬ 
ya  oowuhyazhingawinewaun,  oonje  ewh  kahzoowaud  che- 
wuhyazhingawaud  ; 

15  Ewh  dabwawin  debahdooduhmung  emuh  sahgeede- 
wining  chenetuhwugeyung  emuh  Ooweyowing  owh  oosh- 
tequaunemah  ahyahwid  emuh  kuhkenuh  uhyeeeng,  me  suh 
owh  Christ : 

1 6  Mesuh  owh  wanje-nahbahkesechegahdag  kuhya 
mushkahwesechegahdag  ewh  Weyoowemah  oonje  enuh- 
nookeemahguk  kuhkenuh  enewh  pukkawezewinun  tebe- 
nuhwa  oodahnookeewinewah,  cheoonj  e-mahj  egemahguk 
weyowemah  emuh  sahgeedewining. 

1 7  O0-00  suh  nindekid  kuhya  nindenahjim  oonje  owh 
Tabaningad,  noongoom  uhpena  cheezhewabezesewag  nah- 
saub  azhewabezewaud  egewh  ahnind  mayuggezejig  en^uh 
kakebahdudenig  enewh  oodenanduhmoowinewaun. 

18  Bahnahdudenig  oonesittootumoowinewah,  kuhya 
ahyaunsigwah  ewh  bemahdezewin  Kesha-Muhnedoo  mah- 
gewad  apeech  kekanjegasigwah  kuhya  apeech  kuhkepeen- 
gwawaud  emuh  oodaewaung  : 

19  Apeech  kahmushkahwedaawaud  kepuggedenedezoo- 
wug  emuh  pezhigwahdezewining,  ahpeche  chemekinduhmoo- 
waud  kuhkenuh  weenezewin. 

20  Kahween  kenuhwah.  00-00  kegeezhekekenooah- 
mahgooseem  oodenahdezewin  owh  Christ ; 

21  Kishpin  kagate  kahnoonduhwagwan,  kuhya  kahke- 
kenooahmoonagwan,  debishkoo  azheahyaug  dabwawin  emuh 
Jesusing: 

22  Chepoonetooyag,  anandahgwukebun  kuhyet  kedezhe- 
wabezewinewah  ewh  kata  enenewewin,  ewh  nashwahnahduk 

nahsaub  azhewabuk  natuh-wuhyazhingamahgukkin  mujje- 
enanduhmooweshuil ; 

23  Kuhya  cheaunjeegooyagemuhkedenanduhmpowine- 
waung ; 

24  Chepesekuhmag  dush  ewh  ooshke  enenewewin,  kah- 
oozhechegahdag  nahsaub  azhewabezid  Kesha-Muhnedoo 
emuh  menoo-ezhewabezewining  kuhya  emuh  quuhyuk-wah- 
dezewining. 

25  Benuh  dush  wabenuhmook  kuhkenuhwishkewin,  kuh¬ 
kenuh  anduhsheyag  ganoonindeyagoon  dabwayook :  ma- 
mashquaud  muh  ketebanindim. 

26  Nishkahdezeyook,  kagoo  kuhya  mujje-ezhewabeze- 
kagoon :  Kagoo  owh  kezheke-keezis  tahpungeshemoose 
magwah  nishkahdezeyag : 

27  Kagoo  ween  puggedenedezookagoon  cheshahgooje- 
enag  owh  mujje-muhnedoo. 

28  Owh  dush  kahkeemoodid  kahween  menuhwah  tah- 
keemoodese  ;  ahwahshema  atuh  tahahnooke,  enewh  ooneen- 
jeen  cheahyood,  gagoo  wanesheshing  chemeenahpun  enewh 
katemahgezenej  in. 

29  Kagoo  mujje-kezhwawin  tahoonjesinsenoon  emuh 
kedoonewaung,  cheoondezewaud  atuh  egewh  bazindungig, 
chemeenindwah  ewh  shahwanjegawin. 

30  Kagoo  dush  nishkeahkagoon  Ookeche-Oojechaugwun 
Kesha-Muhnedoo,  owh  kakenoowahjeenag  peenish  egoo 
shahwandahgoozewi^ie  kezheguk. 

31  Wabenuhmook  kuhkenuh  ahquahdezewin,  kuhya 
nishkahdezewin,  kuhya  nishkahje-kezhwawin,  kuhya  00m- 
begezewin, kuhya  mujje-kekedoowin, kuhya  kuhkenuh  sheen- 
ganindewin  : 

32  Kuhya  muhmenoo-doodahdeyook,  nookedaayook 
ahbwayanindeyook,  debishkoo  Kesha-Muhnedoo  kahezhe- 
ahbwayanemenag  oonje  Christ. 

EKENOOWAHBUHMIK  edush  Kesha-Muhnedoo, 


rv  debishkoo  suhyahgeindjig  wanejahnesemindjig  ; 

2  Kuhya  bemoosayook  emuh  sahgeedewining,  debishkoo 
kahezhesahgeenung  Christ,  kuhya  kepuhgedenedezood  ke- 
nuhwind  oonje,  kemeegewad  weyow  wanesheshing  tebun- 
doowin,  kuhya  sahsahgewejegun  Kesha-Muhnedoo  kamin- 
wandung. 


575 


EPHESXANUN. 


3  Ewh  dush  pezhigwahdezewin,  kuhya  ahnooj  weeneze- 
win,  kuhya  oonzaum-anduhmoowin,  kahween  ahbeting  tah- 
duhzhinjegahdasenoon  emuh  anduhzhe  ahyahyag,  me  suh 
ewh  kaezhewabezewahpun  egewh  anuhmeahjig ; 

4  Kahween  tahduhgoomahgussenoon  weenezewin,  kuh- 
kebahj  e-kezhwawin,  kuhya  bah  bah  pin  wawi  n ,  kah  muh  oo- 
noo  oonesheshinsenoon  ;  ahwahshema  suh  oonesheshin  mah- 
mooyahwawin. 

5  Oo-oo  muh  kekekandahnahwah,  kahween  ahweyah 
pazhigwahdezid,  kah  kuhya  ahweyah  wahnezid,  kah  kuhya 
ahweyah  kanunduhwandung  pakahnezenejin  ooduhyeemene^ 
muhnedookawining  enandahgvvudene  oodezhewabezewin, 
kuhnuhga  ootebanduhseen  Kesha-Muhnedoo  kuhya  Christ 
oodoogemahwewinewah. 

6  Kagoo  ahweyah  kegahwuhyazhemegoosewah  oonje 
enewh  kuhkebahje-ekedoowinun  :  me  suh  oonoo  uhyeeen 
wanje-oodissegoowaud  oonishkahdezewin  Kesha-Muhnedoo 
egewh  kagaunzetungig  wanejahnesemindjig. 

7  Kagoo  suh  dush  weedookahwahkagoon  egewh. 

8  Kuhyet  mahween  emuh  puhsuhgish-tebekudoong  ke- 
geahyaum,  noongoom  dush  emuh  wahsayahzewining  kedah- 
yaum  Tabaningad  oonje  :  bemoosayook  debishkoo  egewh 
wanejahnesemegoojig  ewh  wahsayahzewin : 

9  (Owh  muh  Oojechaugoomah  ezhemeenewe  emuhkuh- 
kenuh  oonesheshewining  kuhya  quuhyuk-ezhewabezewin- 
ing  kuhya  dabwawining  ;) 

10  Chenundahkekanduhmag  ewh  manwandung  owh 
Tabaningad. 

1 1  Kagoo  dush  weedookahzookagoon  emuh  puhsuh- 
gishtebik-ahnookeewining  mahnewunsenoogin,  ahwahshema 
suh  tahgeoonesheshin  wahbunduhewayag  azhemahnahduk. 

1 2  Ahgudandahgwukkummig  cheweenduhmingebun 
enewh  uhyeeen  keemooj  azhechegawaud. 

13  Kuhkenuh  suh  mazheshuhwesechegahdagin  wah- 
bunjegahdanoon  oonje  ewh  wahsayahzewin :  wagoodoo- 
gwan  muh  wanje-wahbunjegahdagwan  me  ewh  wahsayah¬ 
zewin. 

14  Mesuh  00-00  wanje-ekedood,  Kooshkoosin  keen  na- 
bahyun,  emuh  neboowining  oonje  oonishkaun,  Christ  edush 
kegahmeenik  wahsayahzewin. 

1 5  Aungwahmezeyook  suh  dush  quuhyuk  chebemoosa- 

yag,  kahween  debishkoo  egewh  kakebahdezeiig,  debishkoo 
atuh  nabwahkahjig. 

1 6  Nayaub  kishpinetooyook  enewh  kezhegudoon,  mujje- 
ezhewabudoon  muh  enewh  kezhegudoon. 

1 7  Kagoo  suh  kenuhwah  kuhkebahdezekagoon,  nesit- 
tootuhmook  atuh  oodenanduhmoowin  owh  Tabaningad. 

1 8  Kagoo  kuhya  oonje-kewushquabekagoon  shoowe- 
min-ahboo,  me  suh  wanjesing  ewh  nishwahnahjechega- 
win  ;  me  atuh  chemooshkenashkoonenag  owh  Keche-Ooje- 
chaug ; 

19  Cheguhnoonindeyag  emuh  Psalming  kuhya  emuh 
ahnuhmeawine-nuhguhmoowining,  chenuhguhmoo)^ag  kuh¬ 
ya  cheminwawatoomahwag  owh  Tabaningad  emuh  kedae- 
waung  ; 

20  Chemahmooyahwahmag  Kesha-Muhnedoo  kahge- 
nig  oonje  kuhkenuh  uhyeeen,  kuhya  owh  Wayoosemind 
emuh  oodezhenekahzoowining  Tabanemenung  Jesus  Christ  ; 

21  Mamashquaud  puggedenedezooyag,  koosag  Kesha- 
Muhnedoo. 

22  Wewemahdoog  tahbusse-puggedanindezooyook  che- 
nuhittahwagwah  tebenuhwa  kenahbamewaug,  debishkoo 
azhenuhittahwagwah  owh  Tabaningad. 

23  Me  mahween  enene  nahgahnezekunduhwaud  enewh 
wewun,  debishkoo  Christ  azhenegahnezekunduhwaud 
enewh  anuhmeahnejin  :  kuhya  dush  ween  oobemahjetoon 
ewh  weyowemah. 

24  Benuh  dush  debishkoo  egewh  anuhmeahjig  azhetah- 
busse-puggedanindezoowaud  chenuhittahwahwaud  Christun, 
mesuh  egewh  wewemaug  kaezhetahbusse-puggedanindezoo- 
waud  chenuhittuhwahwaud  enewh  tebenuhwa  oonahba- 
mewaun  ahnooj  gagoo. 

25  Kenuhwah  wahweyag  sahge'ik  keweedegamahgun- 
ewaug,  debishkoo  Christ  kahezhesahgetood  ewh  oodah- 
nuhmeahwin,  ween  dush  tebenuhwa  kenebootung ; 

26  Cheoonje-menoo-ezhewabezetood  kuhya  chepeene- 
tood  ewh  kesebegenung  nebe  ahyood  oonje  ewh  ekedoowin. 

27  Chemeenedezood  ewh  kache-pezhegandahgwuk  ah- 
nuhmeahwin  kuhnuhga  punge  wahnussenook  kuhya  che- 
buhbiskishinsenook,  kah  kuhya  ningood  ezhemahnahdus- 
senook  oonoo  dowah  ;  cheoonje-peenuk  kuhya  chemujje- 
ezhewabussenook. 

28  Enenewug  oogahezhesahgeahwaun  ooweedegamah- 
gunewaun  debishkoo  tebenuhwa  weyowewaun.  Owh  suh- 
yahgeaud  enewh  wewun  oosahgetoon  tebenuhwa  weyow. 

29  Kah  suh  wekah  ahweyah  oogesheenganduhseen  tebe¬ 
nuhwa  weyaus ;  ooduhshundaun  dush  kuhya  ooguhnuh- 
wandaun,  debishkoo  owh  Tabaningad  andoodung  ewh 
ahnuhmeahwin  : 

30  Kedebandahgoozemin  muh  ooweyowing  kuhya 
emuh  weyausing  kuhya  emuh  ookuning. 

31  Me  suh  00-00  enene  kaoonje-nuhguhnaud  enewh 
oosun  kuhya  enewh  oogeen,  cheweejewaud  enewh  wewun, 
nuhyazh  edush  tahpazhigwunene  ooweyausewaun. 

32  Keche-mahmaundahwud  00-00  uhyeee :  ninduhzhe- 
mah  suh  Christ  kuhya  oodahnuhmeahwin. 

33  Mahnoo  suh  dush  kuhkenuh  anduhsheyag  mamwach 
kegahezhesahgeahwaug  kewewewaug  debishkoo  azhesah- 
geedezooyag;  kuhya  owh  wanahbamid  equa  tahahyaung- 
wahmeze  chesahgeaud  enewh  oonahbamun. 

H BENOOJ EEDOOG  nuhittahwik  keketezemewaug 


oonje  owh  Tabaningad  :  me  suh  ewh  wanesheshing. 

2  Kechetwahwanim  koos  kuhya  keguh  ;  (mesuh  ewh 
natumesing  kuhgequawin  wanje-wahweendahmahgang  ga- 
goo.) 

3  C heoonj e-menoo- ahy ahy un,  kuhya  kenooazh  chebe- 
mahdezeyun  oomah  uhkeeng. 

4  Kenuhwah  dush  oosemahdoog  kagoo  nishkeahkagoon 
kenejahnesewaug :  ezhenetahwuggeik  emuh  oonetuhwug- 
geewawining  kuhya  emuh  ookuhgequawining  Tabaningad. 

5  Buhmeetahgunewedoog,  nuhittuhwik  egewh  tabane- 
menagoog  emuh  weyausemaung,  emuh  sagezewining,  kuhya 
emuh  nuhningishkahwining,  emuh  quuhyuk  oodaemaung, 
debishkoo  oonje  Christ. 

6  Kahween  emuh  ooshkinzhegoo-buhmeetahgawining, 
debishkoo  egewh  manwanduhmeahjig  enewh  enenewun, 
debishkoo  atuh  egewh  bameetahwahjig  enewh  Christun, 
dooduhmag  oodenanduhmoowin  Kesha-Muhnedoo  emuh 
oonje  kedaewaung ; 

7  Emuh  minwanduhmoowining  chemenoo-buhmeetah- 
gayag  debishkoo  buhmeetahwag  owh  Tabaningad,  kah  dush 
ween  egewh  enenewug ; 


CHAP.  VI. 


•  8  Kekanduhmag  wagoodoogwan  wanesheshing  andoo- 
duhmoogwan  ahweyah,  me  suh  ewh  kaezhemeenegood 
enewh  T abaninganej in,  kishpin  buhmeetahga- wenene  we- 
gwan  gamuh  dabanindezoogwan. 

9  Kenuhwah  dush  oogemahwedoog,  nahsaub  doodah- 
wikchenishkahje-guhnoonahsewagwah :  kekanduhmag  kuh- 
ya  kenuhwah  kedoogemahmewah  kuhya  wenuhwah  oodoo- 
gemahwewaun  ahyaud  ewede  keche-kezhegoong  ;  kahween 
dush  pekinnoong  oodenanemahseen  enewh  bamahdezenejin. 

10  Ishquauj,  nejekewaedoog,  mushkahwezeyook  oonje 
Tabaningad,  kuhya  azhemushkahwezemahgudenig  oomush- 
kahwezewin. 

11  Pesekuhmook  ewh  kuhkenuh  oodushwewin  owh 
Kesha-Muhnedoo,  chekushkeawezeyag  cheshahgoojetooyag 
enewh  ookuhkuhyanezewinun  owh  mujje-muhnedoo. 

12  Kah  mahween  kekuhgwajewahnedunsemin  ewh  we- 
yausemah  kuhya  misque,  me  atuh  oogemahwewinun,  kuhya 
mushkahwezewinun  kuhya  egewh  magwa  puhsuhgish-tebik 
wagemahkundahgajig  oomah  uhkeeng,  kuhya  oomujje-ezhe- 
wabezewinewaun  egewh  mujje-Muhnedoog  emuh  mezhuh- 
kezhegoong  ayahjig. 

1 3  Benuh  dush  oodahpenuhmahzooyook  kuhkenuh  oo¬ 
dushwewin  owh  Kesha-Muhnedoo,  ewh  dush  chekushke- 
tooyag  chenuhnahqueyag  uhpe  maje-kezhegukkin,  kuhya 
kuhkenuh  kahezhechegayag,  chenebahweyag. 

14  Nebahwik  dush,  kechepezooyag  ewh  dabwawin,  ke- 
kahkegunewaung  ahyoog  ewh  quuhyuk-ezhewabezewin  ; 

1 5  Kuhya  emuh  kesittahwaung  cheahyooyag  ewh  ke- 
zheetahwin  anduhgoomahguk  emuh  pezaunewawine  min- 
wahj  emoowining. 

16  Ahwahshema  dush  kuhkenuh  oonoo,  oodahpenuh- 
mook  dabwayanduhmoowine  puhkahahquaun,  cheoonje- 
kushketooyag  cheahtahahmag  kuhkenuh  oodishkoota  00- 
kinwahkoonemun  owh  mujje-ahyahahwish. 

17  Kuhya  dush  oodahpenuhmook  ewh  bemahjeewa- 
wine  wewuhquaun,  kuhya  oodahzhuhwashkoom  owh  Ke- 
che-Oojechaug,  me  suh  ewh  oodekedoowin  owh  Kesha- 
Muhnedoo  : 

18  Moonzhug  cheahnuhmeahyag  emuh  kuhkenuh  ah- 
nuhmeahwining  kuhya  nundoodahmahgawining  emuh  Ke- 
che-Oojechaugoong,  kuhya  emuh  ahkahwahbeyook  emuh 

kuhkenuh  aunwahjewining,  cheahnuhmeatuhmahwagwslh 
kuhkenuh  anuhmeahjig ; 

19  Kuhya  neen,  cheahnuhmeatuhweyag  ewh  kekedoo- 
win  chemeenegooyaun,  wawane  chenesahkoonuhmaun  nin- 
doon  kuhnuhga  sagezesewaun,  chewahbunduhewayaun  ewh 
minwahj emoowine  keemoodezewin. 

20  (Me  suh  wanje-kebahquahegahzooyaun  kuhgequa- 
weneneweyaun)  cheoonje-ezhekekedooyaunbaun  soongeda- 
ayaun  debishkoo  kaezhekekedooyaunbaun. 

21  Kenuhwah  dush  chekekanemeyag  azheahyahyaun, 
kuhya  azhebemahdezeyaun,  kuhkenuh  gagoo  kegahween- 
dahmahgoowah  Tychicus  suhyahgeind  kejekewaenaun 
kuhya  ayaungwahmezid  kuhgequa-wenene  oonje  owh  Ta- 
baningad  : 

22  Mesuh  00-00  kahoonje-ezhenahzhahmoonenuhgoog 
cheoonje-kekanemeyag  azheahyahyaung  kuhya  chemenoo- 
daaenag. 

23  Pezaunewawin  oogahahyahnahwah  egewh  wejeke- 
waemaug,  kuhya  sahgeedewin  mahmahwe  ewh  dabwa- 
yanduhmoowin  oonje  owh  Kesha-Muhnedoo  Wayoose- 
mind  kuhya  owh  Tabaningad  Jesus  Christ. 

24  Tahshahwandahgoozewug  kuhkenuh  egewh  suhyah- 
geahjig  enewh  Tabanemenung  Jesus  Christ  emuh  sahgee- 
wawining  wekah-kabahnahdussenook.  Amen. 

PAUL  kuhya  Timotheus,  oobuhmeetahgunun  Jesus 
Christ,  oodoozhebeuhmahwahwaun  kuhkenuh  anuh- 
meahnejin  emuh  Christ  Jesusing  ayahnejin  ewede  Philippi- 
ing,  mahmahwe  enewh  makuhdawekoonuhyan,  kuhya  wah- 
dookahganejin  makuhdawekoonuhyan  : 

2  Mahnoo  kegahahyahnahwah  ewh  shahwanj  egawin, 
kuhya  pezaunewawin,  oonje  Kesha-Muhnedoo  Koosenaun, 
kuhya  oonje  owh  Tabaningad  Jesus  Christ. 

3  I^emahmooyahwahmah  Nekesha-Muhnedoom  duh- 
shing  maquanemenenuhgoogin, 

4  Moonzhug  duhshing  anuhmeahyaunin,  ahnuhmeatuh- 
moonenuhgoog  kenuhwah  kuhkenuh  emuh  moojegeze- 
wining, 

5  Oonje  ewh  azheweedookahzooyag  emuh  minwahje- 
moowining  uhpena  goo  netum  kezheguk  nahnauzh  egoo 
noongoom  ; 

6  Ahpeche  enanduhmaun  oo-oo  uhyeee,  owh  kahmahje- 
taud  ewh  menoo-ahnookewin  emuh  keyowewaung  oogah- 
keezhetoon  nahnauzh  ookezhegudoom  Jesus  Christ : 

7  Nahsaub  azhequuhyukwuk  oo-oo  cheenanemenenuh- 
goog  kuhkenuh  kenuhwah,  kedahyahwenim  muh  emuh 
nindaing  ;  emuh  suh  netuhkoonegahzoowining,  kuhya  ewh 
kedebahdooduhmaun  ewh  minwahjemoowin  kuhya  kewah- 
bunduhewayaun  ewh  azhedabwamahguk,  kuhkenuh  kenuh¬ 
wah  kemahdahoonegoom  ewh  neshahwandahgoozewin. 

8  Nekekanemik  suh  Kesha-Muhnedoo,  menik  keche- 
sahgeenenuhgoog  kenuhwah  kuhkenuh  emuh  oonuggesheeng 
Jesus  Christ. 

9  Oo-oo  dush  nindezheahnuhmeah,  kesahgeedewinewah 
ashkum  kuhya  ashkum  kayahbe  chemesheenuk  emuh 
kekandahsoowining  kuhya  emuh  kuhkenuh  nebwahkah- 
wining ; 

10  Cheoonje-minwanduhmag  enewh  uhyeeen  waneshe- 
shingin  ;  chequuhyukwandahgoozeyag  kuhya  chewahsittah- 
wandahgoozesewag  nahnauzh  egoo  ookezhegudoom  owh 
Christ ; 

1 1  Chemooshkenashkahgooyag  ewh  quuhyuk-ezhewabe- 
zewine  menewinun  ayaugin  enfruh  Jesus  Christing,  chepe- 
zhegandahgooind  kuhya  chewahwezhanemind  Kesha-Muh- 
nedoo. 

12  Nenunduhwandum  dush  chenesittootuhmag,  neje- 
kewaedoog,  enewh  uhyeeen  kahpuggummishkahgooyaunin 
ningedonje-puggummishkahgoonun  ahwahshema  chemush- 
kahwezemahguk  ewh  minwahjemoowin  ; 

13  Neminjemahpenegoowinun  oonje  owh  Christ  ke- 
kandahgwudoon  emuh  kuhkenuh  anegookwaug  keche-oo- 
gemah-weguhmig,  kuhya  emuh  kuhkenuh  ahnind  wege- 
waumun  ; 

14  Nahwuj  nebewah  dush  egewh  wejekewaemaug  oonje 
owh  Tabaningad,  soongedaawaud  oonje  neminjemahpene¬ 
goowinun,  nahwuj  aunwahjewug  chedebahdooduhmoowaud 
ewh  ekedoowin  kuhnuhga  sagezesigwah. 

15  Ahnind  oodebahjemahwaun  enewh  Christun  oonje 
keshahwanj egawaud  kuhya  netuh-kekaungawaud  ;  ahnind 
dush  oonje  minwanemewaud  : 

16  Egewh  netum  oodebahjemahwaun  enewh  Christun 
oonje  ewh  megahzoowin,  kahween  emuh  dabwawining, 
enanduhmoowaud  nahwuj  chewesuggandahgwuk  neminje¬ 
mahpenegoowinun. 

17  Egewh  dush  ahnind  oonje  sahgeewawining,  keka- 
nemewaud  ewh  ahsigooyaun  cheguhnuhwanduhmaun  ewh 
minwahj  emoowin. 

1 8  Ahneen  dush  ?  nuhmunj  azhekuhgeqwawahgwan, 
koonemah  emuh  ahnuhmeakahzoowining,  gamuh  emuh  dab¬ 
wawining,  pooch  debahj  email  Christ;  me  suh  dush 
wanje-minwanduhmaun,  kuhya  kaoonje-minwanduhmaun. 

19  Nekekandaun  muh  00-00  weahnookeemahguk  che- 
bemahjeegooyaun  oonje  kedahnuhmeahwinewah,  kuhya 
kameenegooyaun  ooKeche  Oojechaugwun  owh  Jesus  Christ. 

20  Debishkoo  azhekeche-nunduhwanduhmaun,  kuhya 
azheahpanemooyaun,  kuhnuhga  cheahgujjesewaun,  emuh 
kuhkenuh  soongedaawining,  debishkoo  kahgenig,  mesuh 
goo  kuhya  noongoom  wekechetwahwemd  owh  Christ  emuh 
neyowing,  kishpin  bamahdezewaunan  gamuh  naboowaunan. 

582 


CHAP.  II. 


21  Neen  dush  bemahdezeyaun  mesuh  Christ:  kuhya 
nebooyaun  me  suh  ewh  kaoondezeyaun. 

22  Kishpin  dush  bemahdezeyaun  emuh  weyahsemaung, 
me  suh  ewh  menewewung  nindahnookewin  :  kah  dush  neke- 
kanduhse  wagoodoogwan  kawuhwanahbunduhmoowaunan. 

23  Nahwuhyeeeng  muh  nindahyah  neezh  nunduhwan- 
duhmoowinun,  nunduhwanduhmaun  chemahjahyaun  che- 
weejewug  dush  owh  Christ ;  ahwahshema  minwandahgwud 
suh  ewh  : 

24  Ahnahwe  dush  cheduhnezeyaun  emuh  weyahse¬ 
maung  ahwahshema  nundahwandahgwud  kenuhwah  oonje. 

25  O0-00  suh  enanduhmaun,  nekekandaun  oomah  che- 
ahyahyaun  kuhya  weweejewenuhgoog  kenuhwah  kuhke- 
nah  cheoonje-mushkahwanduhmooyag  kuhya  chemooje- 
gezeyag  emuh  dabwayanduhmoowining. 

26  Nahwuj  chemeshenuk  kemoojeganduhmoowinewah 
emuh  Jesus  Christing  neen  oonje  menuhwah  peoodissenuh- 


goog. 


27  Mahnoo  ezhewabezeyook  debishkoo  azhewabeze- 
wahpun  egewh  dabandahgoozejig  emuh  oominwahj  ewoowin- 
ing  Christ :  kishpin  dush  ezhahyaun  chewahbuhmenuh- 
goog,  gamuh  kishpin  ezhahsewaun,  chenoonduhmaun  ewh 
azhewabezeyag,  chesoongekahbahweyag  emuh  pazhik  00- 
jechaugoomaung,  emuh  pazhik  enanduhmoo wining  mah- 
mahwe  wekoojetooyag  ewh  minwahjemoowine-dabwayan- 
duhmoowin ; 

28  Kuhnuhga  ningood  koosahsewagwah  egewh  shaun- 
ganemenagoog :  me  suh  wenuhwah  kaoonje-puggukkan- 
duhmoowaud  webahnahdezewaud,  kenuhwah  dush  ween 
webemahjeegooyag,  mamwach  owh  Kesha-Muhnedoo 
oonje. 

29  Kenuhwah  muh  kemeenegoom  oonje  owh  Christ, 
kahween  atuh  chedabwayanemag,  kuhya  dush  chekoodug- 
getooyag  ween  oonje ; 

30  Ayahmag  ewh  nahsaub  megahzoowin  kahwahbun- 
duhmag  emuh  neyowing,  kuhya  noongoom  noonduhmag 
azhemegahzooyaun. 


CHAP.  II. 


IS H PIN  anduhgoogwan  gagoo  menoodaashkahgoo- 


iv  win  emuh  Christing,  kishpin  anduhgoogwan  gagoo 
menoo-daashkahgoowin  emuh  sahgeewawining,  kishpin  an- 

duhgoogwan  gagoo  oomenoo-weejekewaindewin  owh  Ke- 
che  Oojechaug,  kishpin  gagoo  keshawahdezewin  kuhya 
sh  ah  wan  j  ega  win . 

2  Mooshkenatook  nemoojegezewin,  nahsaub  cheenan- 
duhmag,  kuhya  nahsaub  chesahgeedeyag,  cheweedookah- 
dahdeyag  kuhya  nahsaub  cheenanindeyag. 

3  Kahween  gagoo  tahoonje-oozhechegahdasenoon  emuh 
megahdewining  gamuh  emuh  ahneshah  muhmequahzoo- 
wining,  emuh  dush  ahgahsanemoowining,  anduhsheyag 
ahwahshema  kegahminwanemahwaug  pakahnezejig  dush 
ween  azheminwanindezooyag. 

4  Kuhkenuh  enenewug  kahween  oogahguhnuhwahbun- 
duhsenahwah  tebenuhwa  ooduhyeemewaun,  kuhkenuh 
dush  oogahguhnuhwahbundahnahwah  enewh  pakahnezene- 
jin  ooduhyeemene. 

5  Nahsaub  enanduhmook,  debishkoo  kahenandung 
Christ  Jesus  : 

6  Ween,  Kesha-Muhnedoong  kahezhenahgoozid,  kah¬ 
ween  gagookatuhkoonegahdag  keenanduhse  cheKesha- 
Muhnedoowandahgoozid  : 

7  Kepuggedenedezoo  suh  dush  ningood  cheahpeetan- 
dahgoozesig,  keoodahpenuhmahzoo  buhmeetahgun  oode- 
zhenahgoozewin,  kuhya  eneneeng  keezhenahgoozeah. 

8  Enene  dush  oodezhenahgoozewining  keezhemekuh- 
wah,  oogedahbussetoon  weyow,  oogenuhittaun  dush  ewh 
neboowin,  me  suh  ewh  ahzhedayahtikoo  neboowin. 

9  Me  dush  oonje  Kesha-Muhnedoo  oogekechetwahwe- 
aun,  oogemeenaun  dush  ewh  oonoozoowin  ahwahshema 
ashpandahgwudenig  dush  ween  kuhkenuh  oonoozoowinun. 

10  Emuh  Jesus  oodoonoozoowining  kuhkenuh  cheooje- 
cheengwunetuhmoowaud  keche-kezhegoong  ayahjig,  kuhya 
uhkeeng  ayahjig  kuhya  ahnahmuhkummig  ayahjig  ; 

11  Kuhkenuh  wadanuhnewewejig  bamahdezejig  che¬ 
eked  oowaud,  Tebaninga  owh  Jesus  Christ  cheoonje-ishpan- 
dahgooi'nd  owh  Kesha-Muhnedoo  Wayoosemind. 

12  Benuh  dush,  suhyahgeenenuhgoog  debishkoo  moon- 
zhug  kahezhenuhittuhmag,  kahween  atuh  magwah  ahbe- 
yaun,  noongoom  keche  ahwahshema  ahbesewaun,  ahnoo- 
keetuhmoog  tebenuhwa  kebemahjeegoowinewah  emuh  sag- 
ezewining  kuhya  nuhningishkahwining. 

13  Kesha-Muhnedoo  muh  ah  we  owh  anookeed  emi*ih 

peenjenuh  keyowewaung  cheenanduhmag  kuhya  cheezhe- 
chegayag  debishkoo  ween  azheminwandung. 

14  Dooduhmook  kuhkenuh  uhyeeen  kuhnuhga  nish- 
kahje-guhnoonindesewag  kuhya  kekaundesewag. 

15  Chewuhsittahwandahgoozesewag  kuhya  chemujje- 
doodahgasewag,  oonje  oonejahnesemenag  owh  Kesha- 
Muhnedoo,  kuhnuhga  m u j j e-e  11  an e mego os e wag,  emuh  mag- 
wa  ahvahwaud  egewh  majeezhewabezejig  kuhya  kagaun- 
zetungig  bamahdezejig,  magwa-uhyeeeng  kewahsayahzeem 
debishkoo  ahnungoog  oomah  uhkeeng ; 

16  Wahbundahewayag  ewh  b  em  ah  j  eewaw  in  e-eked  o  o- 
win,  c h e 6 o n j e - m o o j e g e z e y a u n  uhpe  ookezhegudoom  owh 
Christ,  ewh  ahneshah  kepemebuhtoosewaun,  kuhya  ahne- 
shah  keahnookeesewaun. 

1 7  Aahe,  kishpin  sahsahgewejegang  neyow  ewh  oonje 
ahnookeetuhmaun  kedabwayanduhmoowinewah,  nemooje- 
gez,  kuhya  keweeje-moojegezeminenuhgoog  kenuhwah  kuh¬ 
kenuh. 

18  Mesuh  ewh  nahsaub  kenuhwah  wanje-moojegezeyag,, 
kuhya  wanje-weeje-moojegezemeyag. 

19  Nindahpanemah  suh  owh  Tabaningad  Jesus  wuhye- 
bah  cheezhenahzhahuhmoonenuhgoog  owh  Timotheus,  kuh¬ 
ya  neen  cheoonje-menoodaayaun,  uhpe  kekekanduhmaun 
ev/h  azheahyahyag. 

20  Kah  muh  ahweyah  nindahyahwahse  nahsaub  enan- 
dung,  kakeche-nundahwanemenag  chemenoo-ahyahyag. 

21  Kuhkenuh  muh  oonundahwandahnahwah  tebenuhwa 
ooduhyeemewah,  kah  ween  ooduhyeemun  owh  Jesus  Christ. 

22  Kepuggukkanemahwah  suh  wah-owh  azhewabezid* 
ewh  debishkoo  wanejahnesemind  andoodahwaud  enewh 
oosun,  ningeweej-ahnookeemig  emuh  minwahjemoowining. 

23  Ween  dush  nindahpanim  wuhyebah  cheezhenah- 
zhahmoonenuhgoog,  uhpe  kekandahmaun  kadezheahyah- 
yaun. 

24  Nindahpanim  weedookahwid  owh  Tabaningad  wuh¬ 
yebah  chepeezhahyaun  kuhya  neen  tebenuhwa. 

25  Ningeenandum  ewh  nundahwandahgwuk  cheezhe- 
nahzhahmoonenuhgoog  owh  Epaphroditus  nejekewa,  kuhya 
owh  wrahdookahwid  emuh  nindahnookeewining,  kuhya 
neeje-shemahgunish,  kenuhwah  dush  kahahnoonag,  kuhya 
owh  kahpeetahwid  enewh  manazeyaunin. 

2 6  Kegekeche-nunduhwanemegoowah  muh,  kuhya  ke- 
keche-kushkandum  ewh,  oonje  kenoonduhmagoobun  keah- 
koozid. 

27  Kagate  keahkooze  gagah  wenebood  :  Kesha-Muh- 
nedoo  suh  oogeshahvvanemaun  ;  kahween  ween  atuh,  kuhya 
neen  suh  ningeshahwanemik,  koonemah  ashkum  nindahge- 
kushkandum  ahgwedum  kushkanduhmoowining. 

28  Nahwuj  dush  wawane  kedezhenahzhahahmoonenim, 
uhpe  dush  menuhwah  wahyahbuhmag  chemoojegezeyag, 
kuhya  neen  dush  nahwuj  punge  chekushkanduhmaun  : 

29  Oodahpenik  dush  oonje  owh  Tabaningad  emuh  kuh- 
kenuh  moojegezewining  ;  kechetwahwanemik  edush  oogoo 
denoowug  : 

30  Oonje  muh  oodahnookeewin  owh  Christ  gagah  kene- 
bood,  kah  muh  oogebahbahmanduhseen  oobemahdezewin, 
ehepuggedenung  ewh  buhmeetahgawin  kenuhwah  kahnoon- 
dasayag. 

CHAP.  III. 

ISHQUAUJ,  nejekewaedoog,  moojegezetuhwik  owh  Ta¬ 
baningad.  Cheezhebeahmoonenuhgoog  nahsaub  uh- 
yeeen,  kahween  neen  nesunnugganduhseen,  kenuhwah  ke- 
gahoonje-menoo-ahyaum. 

2  Mewetuhwik  uhnemooshug,  mewetahwik  egewh  mah- 
kindungig  ewh  mujje-uhyeweesh,  mewetuhwik  egewh  kake- 
noowahj  eindj  ig. 

3  Kenuhwind  muh  quuhyuk  kekekenoowahje-kishkezhe- 
gahzoomin,  ahnuhmeatuhwung  Kesha-Muhnedoo  emuh 
Oojechaugoomaung,  moojegezetuhwung  Jesus  Christ,  kuh¬ 
ya  kuhnuhga  ahpanemoosewung  ewh  weyahsemah. 

4  Ah  n  ah  we  nindenandahgooz  cheahpanemooyaunbaun 
ewh  weyausemah.  Kishpin  ahweyah  enanindezood  cheah- 
tanig  gagoo  kaoonj e- ahpan e m o od  ewh  weyahsemah,  neen 
ahwahshema  : 

5  Nashwahsoogoonuhguk  ningekekenoowahje  -  kishke- 
zhoegoo,  emuh  Israeling  keoondahdezeyaun,  kuhya  kede- 
bandahgoozeyaun  emuh  Benjamining ;  keHebrewewewug 
nuhyazh  neketezemug ;  emuh  tebahkoonegawining,  ninge- 
Phariseeewh. 

6  Apeeche-kekeche-weedookahzooyaun,  ningeoonje-koo- 
duggeaug  egewh  anuhmeahjig;  anandahgwuk  dush  ewh 

quuhyuk-ezhewabezewin  wanjeemahguk  emuh  tebahkoone- 
gawining  kahween  ningood  ningemujje-enanemegoose. 

7  Enewh  uhyeeen,  nindoondezewin  ahyenanduhmaun- 
baunan,  mesuh  enewh  newuhnetoowin  kahenanduhmaun 
oonje  owh  Christ. 

8  Menungakah,  wuhnetoowining  nindenandaunun  kuh- 
kenuh  uhyeeen  apeeche  oonesheshing  chekekanemind  owh 
Christ  Jesus  Tabanemid :  me  siih  owh  kahoonje-wuhne- 
tooyaun  kuhkenuh  uhyeeen,  moong  dush  nindahpeetan- 
daunun,  chekushkeiig  owh  Christ. 

9  Chemekahgooyaun  dush  emuh  ooweyowing,  kahween 
neen  tebenuhwa  nequuhyuk-ezhewabezewin  cheahpane- 
mooyaunbaun  ewh  wanjeemahguk  emuh  tebahkoonegawin- 
ing,  me  suh  atuh  ewh  wanjeemahguk  emuh  oodabwayane- 
megoowining  Christ,  ewh  quuhyuk-ezewabezewin  mahgewad 
Kesha-Muhnedoo  dabwayanduhmoowin  oonje  : 

10  Chekekanemug,  kuhya  ewh  azhemushkahwezemah- 
gudenig  oodahbejebahwin,  kuhya  chewedookahzooyaun 
emuh  ookoodugganduhmoowining,  cheezhenahgoozeegoo- 
yaun  nahsaub  azhenahgwudenig  ooneboowin  ; 

11  Kishpin  kagate  kushketooyaun  chetaoodittuhmaun 
ewh  oodahbejebahwinewah  egewh  nabooj  ig. 

12  Kahween,  ahzhuh  ningetaoodittaun,  gamuh  ahzhuh 
ninkezheetah  nindenanindezoose  :  nenoopenuhdaun  suh 
kishpin  kushketoowaunan  chetaoodahpenuhmaun  ewh  wan- 
je-oodahpenid  owh  Christ  Jesus. 

13  Nejekewaedoog,  kahween,  ahzhuh  ningetaoodahpe- 
naun,  nindenanindezoose  :  me  suh  00-00  atuh  andooduh- 
maun,  wuhnanduhmaun  oonoo  uhyeeen  ishquayaung  ayaug- 
in,  weekoojetooyaun  dush  oonoo  uhyeeen  negaun  ayaugin. 

14  Anegook  nepemebuttoo  chetaoodittuhmaun  ewh  ke- 
kenoowahjechegun  azhekekenoowahjechegahdag  ewh  poo- 
negahdewin  ewh  wanje-keche-nundoomenung  Kesha-Muh¬ 
nedoo  oonje  Christ  Jesus. 

1 5  Mahnoo  kenuhwind,  menik  kahkezheetahyung  00-00 
enandundah  :  kishpin  dush  ningoodenoo  pukkaun  enanduh- 
mag,  Kesha-Muhnedoo  kegahwahbunduhegoowah  00-00 
kuhya. 

16  Benuh  dush*  menik  ahzhuh  kahtakushketooyung, 
nahsaub  enahkoonegawining  enoosadah,  nieekindundah 
dush  ewh  nahsaub  uhyeee. 

1 7  Nejekewaedoog,  mahmahwe  kekenoowahmeshig, 
kuhya  kekenoowahbuhmik  egewh  anoosajig  azhekekenoo- 
wahbuhmeyag. 

1 8  (Nebewah  muh  bemoosawug,  nuhningim  kahween- 
duhmoonenuhgoog,  kuhya  noongoom  menuhwah  keween- 
duhmoonenim  mahweyaun,  chesheenganduhmoowaud  owh 
Christ  oodahzhedayahtigoom  : 

19  Egewh  kabahnahdezejig,  egewh  wakesha-Muhne- 
doomejig  oomesudahwaun,  kuhya  mamequahzoojig  oonje 
enewh  uhyeeen  kageahguddanduhmoowahpuneen,  mahkin- 
dungig  dush  oomah  uhkeeng  duhzhe  uhyeeen.) 

20  Keduhnuhkeewinenaun  keche-kezhegoong  duhgoo- 
mahgud  ;  me  kuhya  ewede  nanduhwahbuhmung  cheoon- 
jeed  owh  Bamahjeewad,  Tabaningad  Jesus  Christ : 

21  Me  suh  owh  kaaunjetood  mahyahnahduk  keyowe- 
naun,  cheezhechegahdag  debishkoo  azhenahgwudenig  pa- 
zhegandahgwudenig  weyow,  anandahgwuk  ewh  ahnookee- 
win  wanje-kushketood  chemahmauzhetood  kuhkenuh  uh¬ 
yeeen. 


CHAP.  IV. 


ENUH  dush,  nejekewaedoog  kache-sahgeenenuhgoog 


13  kuhya  kache-nunduhwanemenenuhgoog,  nemoojege- 
zewin  kuhya  nesuhsagah-wewuhquaun  ahyahweyag,  00-00 
ezhesoongekahbahweyook  oonje  owh  Tabaningad,  kache- 
sahgeenuhgoog. 

2  Nenundahwanemah  Euodia,  kuhya  nenunduhwane- 
mah  owh  Syntyche,  nahsaub  cheenanduhmoowaud  oonje 
owh  Tabaningad. 

3  Kepahgoosanemin  dush  kuhya  keen  quuhyuk  nah- 
yahdahmahweyun,  weedookow  oogoo  equawug  kahwee- 
dookahwejig  emuh  minwahjemoowinin'g,  kuhya  owh  Cle¬ 
ment,  kuhya  ahnind  kahnahdahmahwejig,  egewh  oodoo- 
noozoowinewah  wazhebeegahdanig  emuh  bemahdezewine- 
muzzeeguning. 

4  Moojegezetuhwik  moonzhug  owh  Tabaningad  :  me¬ 
nuhwah  dush  nindekid,  Moojegezeyook. 

5  Mahnoo  kuhkenuh  enenewug  oogahkekandahnahwah 
kebakah-bemahdezewinewah.  Pashoo  peahyah  owh  Taba¬ 
ningad. 

6  Kagoo  oojahnemandunkagoon  gagoo  ;  ahnooj  dush 
gagoo  azhenunduhwanduhmagoon  weenduhmahwik  Kesha- 

Muhnedoo  emuh  ahnuhmeahwining  kuhya  nundoodahmah- 
gawining  mahmahwe  kuhya  mahmooyahwuhmik. 

7  Kuhya  ewh  oopezaunewawin  owh  Kesha-Muhnedoo, 
ewh  ahweyah  katanesittootunsigoobun,  kegahguhnuhwane- 
megoonahwah  emuh  kedaewaung  kuhya  emuh  kedenanduh- 
moowinewaung  oonje  owh  Christ  Jesus. 

8  Ishquauj,  nejekewaedoog,  wagoodoogwanun  enewh 
uhyeeen  duhyabwamahgukkin,  wagoodoogwanun  enewh 
uhyeeen  quuhyuk-azhewabukkin,  wagoodoogwanun  enewh 
uhyeeen  manwandahgwukkin,  wagoodoogwanun  enewh 
uhyeeen  pahnukkin,  wagoodoogwanun  enewh  uhyeeen  man- 
wahbuhmenahgwukkin,  wagoodoogwanun  enewh  uhyeeen 
manoo-duhzhinjegahdagin  ;  kishpin  duhgoomahgudoogwan 
menoo-ezhewabezewin,  kishpin  duhgoomahgudoogwan  wah- 
wezhanduhmoowin,  me  suh  enewh  kanuhnahgahdahwan- 
duhmag. 

9  Enewh  uhyeeen,  kahkekenooahmoonenuhgoogin  kuh¬ 
ya  kahoodahpenuhmahweyagoon  kuhya  kahenittahweyag- 
oon  kuhya  kahwahbunduhmahweyagoon  ezhechegayook  ; 
kegahweej ewegoowah  dush  owh  Kesha-Muhnedoo  mah- 
gewad  ewh  pezaunewawin. 

10  Ningekeche-moojegezetuhwah  dush  owh  Tabanin- 
gad,  noongoom  gaguhpe  nayaub  keb.ahbahmanemeyag;  ewh 
ahnoo  kebahbahmanemewagwan,  kah  suh  gagoo  kegekush- 
ketoosenahwah  chemeezheyag. 

1 1  Kahween  nindekedoose  gagoo  kemuhnazeyaun : 
ningeezhekekenooahmahgoo  muh  nuhmunj  azhewabeze- 
waunan,  chetabuhganemooyaun. 

12  Ninkekandaun  muh  kaezheahgahsandahgooegoo- 
yaun,  kuhya  nekekandaun  kaezhewahnuhdezeyaun :  mezewa 
kuhya  emuh  kuhkenuh  uhyeeeng  nindezhekekenooahmah- 
goo  chetabesineyaun  kuhya  chepuhkuddayaun,  chewahnuh- 
dezeyaun  kuhya  chemuhnazeyaun. 

13  Nekushketoonun  ahnooj  gagoo  cheezhechegayaun 
oonje  owh  Christ  mashkahwanduhmooi'd. 

14  Ahnahwe  kegemenoo-doodaum,  keweedookahweyag 
uhpe  katemahgezeyaun. 

1 5  Benuh  dush  Philippianedoog  kekanduhmoog  kuhya 
kenuhwah,  uhpe  muhyahje-kuhgequang  ewh  minwahje moo- 
win,  uhpe  Macedonia’ing  kahoonje-mahjahyaun  kahween 
ningooche  duhzhe  anuhmeahjig  ningeweedookahgooseeg 
ewh  meegewang,  kuhya  oodahpenegang  kenuhwah  atuh. 

589 


PHILIPPIANUN. 


1 6  Pooch  egoo  magwah  keduhnezeyaun  emuh  Thessallo- 
nicaing,  ahbitting  kuhya  menuhwah  kegepenindahewanah- 
wah  ewh  kahmuhnazeyaun. 

i /  Kahween  ahnahwe  nenunduhwanduhseen  ewh  mee- 
negoowin  ;  me  atuh  chebahtuheenuk  ewh  meenewin  kenuh- 
wah  oonje. 

1 8  Kuhkenuh  suh  nindahyaunun,  kuhya  newahnuhdiz  : 
nemooshkenashkahgoo,  keoodahpenuhmahwug  Epaphrodi- 
tus  enewh  uhyeeen  kahpenindahewayagoon,  ewh  kache- 
menoomahgwuk,  manwandahgwuk  sahsahgewejegun,kamin- 
wahbundung  Kesha-Muhnedoo. 

19  Nekesha-Muhnedoom  suh  kegahmeenegoowah  kuh¬ 
kenuh  ahnooj  gagoo  manazeyagoon  debishkoo  ashenudenig 
oowahnuhdezewin  emuh  peshegandahgoozewining  emuh 
Christ  Jesusing. 

20  Mahnoo  tahpeshegandahgooze  owh  Kesha-Muhne- 
doo  kuhya  Koosenaun  kahgenig  uhpena  kahgenig  Amen. 

21  Ahnemikahwik  kuhkenuh  egewh  anuhmeahjig  emuh 
Christ  Jesusing,  egewh  wahjewuggig  wej ekewaemaug  ke- 
dahnemikahgoowaug. 

22  Kuhkenuh  egewh  anuhmeahjig  keduhnemekahgoo- 
waug,  mamwach  egewh  tabandahgoozejig  emuh  oowege- 
wauming  owh  Csesar. 

23  Mahnoo  kuhkenuh  kenuhwah  kegahahyahnahwah 
ooshahwanjegawin  owh  Tabanemenung  Jesus  Christ.  Amen. 


EWH  IAHJEBEEGAWO  OWH  PAUL  APOSTLE  KAH- 
EZHEBEAHMAHWAUD  ENEWH 
COLOSSI  AN  UN. 

PAUL,  oodahpostleemun  owh  Jesus  Christ  oonje  ewh 
oodenanduhmoowin  owh  Kesha-Muhnedoo,  kuhya 
Timotheus  kejekewaenaun. 

2  Oomahjebeahmahwahwaun  enewh  anuhmeahnejin 
kuhya  ahyaungwahmezenejin  wejekewaemaun  emuh  Christ- 
ing  ayahnejin  emuh  Colosse’ing  :  Mahnoo  kegahahyahnah- 
wah  shahwandahgoozewin,  kuhya  pezaunewawin  oonje  owh 
Kesha-Muhnedoo  Koosenaun  kuhya  Tabanemenung  Jesus 
Christ. 

3  Nemahmooyahwahmahnaun  Kesha-Muhnedoo  kuhya 
enewh  oosun  Tabanemenung  Jesus  Christ,  moonzhug  ah- 
nuhmeatuhmahgooyag. 

4  Akoo-noonduhmaung  anandahgwuk  kedabwayan- 
duhmoowinewah  azhedabwayanemag  Christ  Jesus,  kuhya 
kesahgeewawinewah  azhesahgeagwah  kuhkenuh  egewh 
anuhmeahjig. 

5  Oonje  ewh  ahpanemoowin  kahahtuhmahgooyag  ewede 
keche-kezhegoong,  kuhyet  kahezhenoonduhmag  ewh  tuh- 
yabwamahguk  ekedoowin  emuh  minwahjemoowining  ; 

6  Ewh  kahoodissegooyag  debishkoo  azheahyahmah- 
guk  mezewa  oomah  uhkeeng  ;  kuhya  netuhwuggetoomah- 
.  guk  ewh  meenewinun,  debishkoo  azhenetuhwuggetoomah- 
guk  emuh  keyowewaung,  uhpe  ewh  kezheguk  mahyahje- 
noonduhmag,  kuhya  mahyahje-kekanduhmag  ewh  ooshah- 
wanjegagawin  owh  Kesha-Muhnedoo  emuh  dabwawining  : 

7  Kahezhekekenooahmoonag  owh  Epaphras  suhyahge- 
ungid  neeje-buhmeetahgunenaun,  owh  ahyahwid  kedaun- 
gwahmeze-kuhgequa-wenenemewah  oonje  owh  Christ ; 

8  Me  suh  owh  kahwahweenduhmafiweyungid  ewh  ke- 
sahgeedewinewah  emuh  Keche-Oojechaugoong. 

9  Me  suh  oo-oo  oonje  kuhya  nenuhwind,  uhpe  ewh  ke¬ 
zheguk  kahnoonduhmaung  nahnauzh  egoo  noongoom,  kah- 
ween  nepoonetahsemin  ahnuhmeatuhmahgooyag  kuhya 

nuhduhwanduhmaung  chemooshkenashkahgooyag  ewh 
kekandahsoowin  azhekekanj egahdag  oodenanduhmoowin 
emuh  kuhkenuh  nebwahkahwining  kuhya  oojechaugoowine 
nesittootuhmoowining ; 

10  Quuhyuk  cheezhebemoosayag  emuh  kuhkenuh  min- 
wanduhmoowining  kaezhebemoosawahpun  egewh  bamee- 
tahwahjig  enewh  Tabaninganejin,  meekoogetooyag  kuhke¬ 
nuh  menoo-ahnookeewinun,  ashkum  dush  kekanemag  owh 
Kesha-Muhnedoo  ; 

1 1  Chemushkahwezeegooyag  kuhkenuh  mushkahweze- 
win,  debishkoo  azhepeshigandahgwudenig  oomushkahwe- 
zewin,  cheoonje-keche-shuhshebanduhmooyag  kuhya  che- 
soongummunduhmooyag  chemoojegezeyag  ; 

12  Chemahmooyahwahmag  Wayoosemind  owh  kah- 
ezheenung  chetaahpeetandahgoozeyung  chemahdahoone- 
gooyung  ewh  ootebenuhwawezewinewah  egewh  quuhyuk- 
anuhmeahjig  emuh  wahsayahzewining  ; 

13  Owh  kahpuggedenenung  kedebandahgoozeyungoo- 
bun  emuh  azhemushkahwezbmahguk  ewh  puhsuhgish-tebe- 
kud,  kuhya  kahezheaunjeenung  emuh  oodoogemahwewine- 
ning  enewh  suhyahgeahjin  Oogwissun  : 

14  Me  suh  wah-owh  kahkishpinenung  oonje  oomis- 
queeming,  chewabenuhmahgooy ung  kemui j e-ezhewabeze- 
winenahnin  : 

15  Me  suh  owh  ahyahwid  oodezhenahgoozewin  owh 
wuhyahbuhmenahgoozesig  Kesha-Muhnedoo,  owh  netum 
kahahyaud  chepwah  ahyahwaud  kuhkenuh  menik  kahoo- 
zheindjig : 

16  Me  mah  owh  kahoozhetood  ahnooj  gagoo  ewede 
keche-kezhegoong  ayaugin  kuhya  oomah  uhkeeng  ayaug- 
in,  wahyahbuhmenahgwukkin  kuhya  enewh  wuhyahbuh- 
menahgwussenoogin,  enewh  oogemah-wuhbewinun,  gamuh 
oogemahwinun,  gamuh  oogemaunsewewinun,  gamuh  mush- 
kahwezewinun,  oogeoozhetoonun  ahnooj  gagoo  uhyeeen, 
kuhya  ween  keoonje-oozhechegahdanoon  : 

17  Ween  suh  negahneze  dush  ween  kuhkenuh  enewh 
uhyeeen,  kuhya  ween  oonje-duhgoomahgudoon  kuhkenuh 
uhyeeen. 

18  Kuhya  ween  ahwe  ewh  ooshtequaunemah  emuh 
weyowemaung,  me  suh  ewh  ahnuhmeahwin  :  me  suh  owh 
wanjesing  ahnooj  gagoo,  mesuh  kuhya  owh  kahnetum-nee- 

592 


CHAP.  I. 


gid  menik  anduhshewaud  egewh  kahneboojig,  emuh  kuh- 
kenuh  uhyeeeng  cheneegaun-andahgoozid. 

19  Keminwandum  suh  owh  Wayoosemind,  kuhkenuh 
ewh  mooshkenawin  cheduhgoomahguddenig  emuh  00 we- 
yowening  enewh  ; 

20  Kuhya  ween  cheoonje-poonanemaud  kuhkenuh  ba- 
mahdezenejin  kahoozhetood  ewh  pezaunanindewin  oonje 
ahzhedayahtikoo  oomisqueemening  ;  ween  oonje,  nindekid, 
kishpin  uhkeeng  duhzhe  bemahdezewahgwan  gamuh  keche- 
kezhegoong. 

2 1  Kenuhwah  dush  kuhyet  kahmahyuggezeyagoobun 
kuhya  kahsheenganj  egayagoobun  oonj e  mujj  e-ahnookee- 
winun,  noongoom  kegeminwandahgoozeegoowah. 

22  Oonje  weyausemahwine  weyowing  emuh  ooneboo- 
wining,  cheahsigooyag  peenezeyag  kuhya  kuhnuhga  mujje- 
enanemegoosewag  kuhya  kuhnuhga  cheaunwanemegoose- 
wag  emuh  anahsuhmuhbid  owh  : 

23  Kishpin  minjemanduhmag  ewh  dabwayanduhmoo- 
win  soongekahbahweyag,  kuhya  mushkahwegeyag  kuhya 
quakeegoosewag  ewh  oonje  ahpanemooyag  minwahjemoo- 
win  kahnoonduhmag,  kuhya  kahdebahjemootuhwindwah 
kuhkenuh  kahoozheindjig  oomah  uhkeeng  ayahjig ;  me  suh 
ewh  bameetuhmaun  neen  Paul ; 

24  Neen  noongoom  mwahjegezeyaun  oonje  koodugge- 
tooyaun  kenuhwah  oonje,  nemooshkenuhtoonun  dush  menik 
kahnoondasanig  ookooduggetoowinun  owh  Christ  emuh 
neweyausing  oonje  ween  ooweyow,  me  suh  ewh  ahnuh- 
meahwin  : 

25  Mesuh  ewh  kahoonje-ahnoonegooyaun  chebuhmee- 
tuhmaun,  debishkoo  anahkoonegamahgudenig  oodenahkoo- 
negawin  Kesha-Muhnedqo  kahmeenegooyaun  kenuhwah 
oonje,  chedebishkoosetooyaun  oodekedoowin  Kesha-Muh- 
nedoo ; 

26  Ewh  mamuhkauj-kekanjegawin  kahkahduhmoowind- 
wah  egewh  kuhyet  kahahneka-bemahdezejig,  zhuhyegwah 
dush  wahbundahahwun  enewh  anuhmeatuhgoojin  : 

27  Me  suh  enewh  wahwahbundahahjin  Kesha-Muh- 
nedoo  azhekeche-peshegandahgwuk  maunduh  mamuhkauj 
kekanjegawin  emuh  anduhzhe  ahyahyaud  egewh  mayug- 
gezejig,  ewh  kekishkahwag  Christ  wanje-ahpanemooyag 
ewh  peshegandahgoozewin  : 

28  Me  suh  owh  pabahdebahjemungid,  kezhah  guhnoo- 
nungidwah  kuhya  kekenooahmahwungidwah  kuhkenuh 
enenewug  ahnooj  gagoo  nebwahkahwin ;  cheoonje-ezheiin- 
gidwah  kuhkenuh  egewh  enenewug  ahpeche-quuhyuk-azhe- 
wabezewaud  emuh  Christ  Jesusing  : 

29  Me  suh  kuhya  neen  wanje-ahnookeeyaun,  weekooje- 
tooyaun  apeecheewemahgudenig  oodahnookeewin,  anuhnoo- 
keed  peenjenuh  neyowing  emuh  mushkahwezewining. 

CHAP.  II. 

NINDENANDUM  chekekekanduhmag  menik  keche- 
kootugganduhmaun  oonje  kenuhwah,  kuhya  egewh 
emuh  Laodoceaing  anduhnuhkeejig,  kuhya  kuhkenuh  menik 
muhshe  wuhyahbuhmesigoog  emuh  weyausemaung. 

2  Chemenoodaaindwah,  keche  -  weedookoodahdewaud 
emuh  sahgeedewining,  kuhya  chewahweenga-kekanduhmoo- 
waud  kuhya  chenesittootumoowaud  azhewahnuhdudenig 
ewh  mamuhkauj  ookekandahsoowin  owh  Kesha-Muhnedoo 
Wayoosemind,  kuhya  Christ ; 

3  Me  emuh  anduhzhe-kahjegahdag  kuhkenuh  enewh 
kachetwahwandahgwukkin  nebwahkahwinun  kuhya  ke- 
kandahsoowinun. 

4  O0-00  nindoonje-ekid,  ahweyah  chewuhyazhemese- 
noowag  enewh  wuhyazhinga-ekedoowinun. 

5  Ahnuhween  goo  wahsuh  ahyahyaun  emuh  neyausing, 
keweejewinim  emuh  ninjechaugoong,  moojegezeyaun  wah- 
bunduhmaun  kemenoo  -  weedookahdahdewinewah  kuhya 
azhesoongesing  ewh  kedabwayanduhmoowinewah,  azhe- 
dabwayanemag  owh  Christ. 

6  Kahezhe-oodahpenag  dush  owh  Christ  Jesus  Taba- 
ningad,  mesuh  kaezhewabezeyag  emuh  oodezhewabeze- 
wining : 

7  Cheoojeebikahweyag  kuhya  chesoongekahbahwe- 
egooyag  emuh  ooweyowing,  kuhya  chemushkahwanduh- 
mooegooyag  emuh  dabwayanduhmoowining,  kahezhekeke- 
nooahmahgooyag  chemesheenuk  kedabwayanduhmoowine¬ 
wah  emuh  mahmooyahwawining. 

8  Ahyaungwahmezeyook  ahweyah  chewuhyazhemese- 
noowag  ewh  nebwahkahwin  kuhya  wuhyazhingawin  nin- 
good  anahbuttussenook,  debishkoo  enandahgwudenig  00- 
kuhgequawinewah  egewh  enenewug,  kuhya  oomah  uhkeeng 
594 


CHAP.  II. 


duhzhe  ooshke-kekenooahmahdewinun,  kahween  dush  oo- 
kekenooahmahgawin  Christ. 

9  Emuh  muh  ooweyowing  duhgoomahgud  mooshke- 
nanig  kuhkenuh  Kesha-Muhnedoo-wandahgoozewin. 

10  Kuhya  kenuhwah  kemahmahwe-shahwandahgoo- 
zeem,  oonje  duhnezeyag  emuh  weyowing  owh  wagemah- 
kundung  kuhkenuh  oogemahwewinun  kuhya  kushkeawe- 
zewinun  : 

11  Me  suh  wah-owh  kahoonje-kekenoowahje-kishke- 
zhegahzooyag  ewh  kishkezhegahzoowin  ooneenj emaung 
kahoonje-oozhechegahdasenook,  chekesekuhmag  ewh  maje- 
ezhewabuk  weyausemah  oonje  Christ  ookekenoowahje* 
kishkezhegahzoowin  : 

12  Kepuggedanemegooyag  mahmahwe  owh  Christ 
emuh  Baptizooewawining,  me  suh  emuh  kahoonje-weej-ah- 
bejebahmag  oonje  dabwayanduhmag  oodahnookeewin  owh 
Kesha-Muhnedoo,  kahahbejebahaud  enewh  oonje  neboong. 

13  Kenuhwah  dush,  kenebooyagoobun  emuh  kemujje- 
ezhewab^zewinewaung  kuhya  azhekekenoowahj e-kishke- 
zhegahzoosewagoobun  emuh  keweyausewaung,  ahzhuh  ke- 
geezheahbejebahegoowah  debishkoo  kahezheahbejebahaud 
enewh,  wahweenga  kewabenuhmoonag  kuhkenuh  mujje- 
ezhewabezewinun  : 

14  Kuhseebeiihmoonung  ewh  tebahkoonegawine  oozhe- 
beegawin  kahtebahkoonegooyungoobun,  kahekoonung,  ke- 
suhsuhgahquahung  emuh  oodahzhedayahtigoong ; 

15  Kuhya  kemuhkummaud  enewh  wagemahwandah- 
goozenejin  kuhya  mashkahwezenejin  enewh  oodushwe- 
winene,  oogemezheshuh-wahbundahewanun,  kemahmau- 
zheaud  emuh  oodahzhedayahtikoong. 

16  Kagoo  ahweyah  kegahoonje-tebahkoonegoosewah 
ewh  wesenewin,  gamuh  menequawin,  gamuh  oonje  ewh 
wekoondewine-kezhegud,  gamuh  oonje  washke-ahgoojing 
tebike-keezis,  gamuh  oonje  aunwabe-kezhegud  : 

17  Kekenoowahjechegunun  ahwunoon  oonoo  chekeke- 
noowahj  echegahdag  wahpetuhgwishenoomahgukkin  uh- 
yeeen ;  ewh  dush  weyowemah  mesuh  owh  Christ. 

18  Kagoo  ahweyah  kegahmukkummegoosewah  ewh 
kepoonegahjegunewah  ewh  tebenuhwa  dahbussanemookah- 
zood,  kuhya  anuhmeatuhwaud  enewh  angenun,  ketwa  nun- 
duhwahbundung  enewh  uhyeeen  kahwahbunduhsegoon,  ah- 

neshah  kechetwahwanemood  oonje  ewh  weyause-oodenan- 
duhmoowin, 

19  Kah  dush  oominjemenunse  ewh  Ooshtequaunemah,. 
owh  wanje-ahyahnekahwegingkuhkenuh  weyowemah  oonje 
enewh  ahyahnekoogunun  kuhya  oojeetudun  mahmahwe 
pechegahdag  kuhya  netuhwuggechegahdag  mahjegemah- 
guk  emuh  oomahjegeewawining  Kesha-Muhnedoo. 

20  Enushka  kishpin  weej e-neboomag  owh  Christ  che- 
wabenuhmag  oomah  uhkeeng  duhzhe  kekenooahmahdewin, 
ahneeshwin,  debishkoo  bemahdezing  oomah  uhkeeng,  ezhe- 
nuhittuhmag  oonoo  ezhetwahwinun, 

21  (Kagoo  taungenunkan  ;  kagoo  taungundunkan  ;  ka- 
goo  tuhkoonunkan ;) 

22  Oonoo  kuhkenuh  kabahnahdukkin  uhpe  ayoongin  ; 
debishkoo  azhekuhgequawaud  kuhya  azhekekenooahmah- 
gawaud  enenewug  ? 

23  Me  emiih  anduhgoomahguk  ewh  nebwahkahkahzoo- 
win,  kuhya  ahnuhmeakahzoowin,  kuhya  ahgahsanemookah- 
zoowin,  ewh  bahbahmanduhsigwah  weyowemah,  kah  dush 
ningood  enandahgwussenoon  chenuhanduhmetoongebun 
ewh  weyausemah. 

CHAP.  III. 

KISHPIN  dush  kenuhwah  keweej-ahbechebahmag 
Christ,  nunduhwanduhmook  enewh  uhyeeen  ishpe- 
ming  ayaugin,  anduhzhe-wuhwanuhbid  Christ  emuh  ooke- 
che-neenjeeng  Kesha-Muhnedoo. 

2  Sahgetooyook  ishpeming  duhzhe  uhyeeen,  kahween 
dush  ween  uhkeeng  duhzhe  uhyeeen. 

3  Kegeneboom  mahween,  kahjegahda  dush  kebemah- 
dezewinewah  emuh  Christ  anduhzhe  ahyaud,  emuh  Kesha- 
Muhnedoong. 

4  Uhpe  dush  owh  Christ,  kenuhwind  kebemahdezewine- 
naun  ahyahwid,  kapenahgoozid,  me  suh  dush  uhpe  kenuh¬ 
wah  kaweeje-nahgoozemag  emuh  pezhegandahgoozewining. 

5  Netooyook  dush  enewh  kepukkawezewinewaun  oo¬ 
mah  uhkeeng  ayaugin  ;  pezhigwahdezewin,  weenezewin, 
oonzaumanduhmoowin,  pe^higwahdezewine  nunduhwan- 
duhmoowin,  kuhya  shoobezewin,  mesuh  anandahgwuk  de¬ 
bishkoo  muzzenene  ahnuhmeatuhwind  : 

6  Me  suh  oonoo  uhyeeen  wanje-oodissegoowaud  Kesha- 

Muhnedoo  oonishkahdezewin  egewh  kagaunzetungig  wane- 
jahnesemindjig  : 

7  Ewh  kuhya  kenuhwah  kuhyet  kahezhebemoosag  oo- 
oo  keezhebemahdezeyag. 

8  Noongoom  dush  wabenuhmook  kuhkenuh  oonoo  ; 
nishkahdezewin,  sheenganindewin,  mujje-kezhwawin,  kuhya 
wahnuk  guhnoonindewin  wanjebahmahguk  emuh  kedoone- 
waung. 

9  Kagoo  kuhkenuhwishkahjemootahdekagoon,  kekan- 
duhmag  ahzhuh  kekesekuhwag  owh  kata  enene  kuhya 
enewh  oodezhechegawinun  ; 

10  Kuhya  dush  kepesekahwag  owh  ooshke  enene,  owh 
uhyaunjeind  emuh  kekandahsoowining  debishkoo  azhenah- 
goozenid  enewh  kahoozheegoojin  : 

11  Emuh  kahween  pekinoong  enanemahsewug  owh 
Greek  kuhya  owh  Jew,  owh  kakenoowahje-kishkezhegah- 
zood  kuhya  owh  kakenoowahje-kishkezhegahzoosig,  owh 
mahyuggezid,  owh  Scythian,  owh  ahwuhkaune  enene  kuh¬ 
ya  owh  dabandung  tebenuhwa  weyow  ;  owh  suh  Christ, 
mahmahwe  kushkechega,  kuhya  ookekishkahwaun  kuh¬ 
kenuh. 

12  Pesekuhmook  suh  dush,  azhekuhgeginenag  Kesha- 
Muhnedoo,  quuhyuk  azhewabezeyag  kuhya  suhyahgeegoo- 
yag,  shahwanjegawinun,  keshawahdezewin,  ahgahsanemoo- 
win,  bakahdezewin,  minwahdanduhmoowin  ; 

13  Kuhnuhga  cheahzhittah-mujje-doodahdesewag,  ah- 
bwayanindeyag,  kishpin  ahweyah  ningood  wuhsittuhwane- 
maud  pakahnezenejin  ;  nahsaub  owh  Christ  kahezheah- 
bwayanemenag  me  suh  nahsaub  kuhya  kenuhwah  kaezhe- 
chegayag. 

14  Oogechuhyeeeng  kuhkenuh  oonoo  pesekuhmook  ewh 
sahgeedewin,  me  suh  wanje-minjemoosing  quuhyuk-ezhe- 
wabezewin. 

.15  Mahnoo  dush  oopezaunewawin  Kesha-Muhnedoo 
tahoogemahkundahgamahgud  emuh  kedaewaung,  me  muh 
wanje-nundoomegooyag  emuh  pazhik  weyowemaung  ;  mah- 
mooyahwahganduhmook  dush. 

16  Mahnoo  tahkeche-meshenud  oodekedoowin  Kesha- 
Muhnedoo  peenjenuh  keyowewaung  emuh  kuhkenuh  ne- 
bwahkahwining  ;  chekekenooahmahdeyag  kuhya  cheaung- 
wahmindeyag  mamashquaud,  emuh  ahnuhmeahwine  nuh- 

guhmoowining,  emuh  kedaewaung  ahnuhmeahwining  che- 
ezhenuhguhmootahwag  owh  Tabaningad. 

1 7  Kuhya  wagoodoogwan  kaenuhnookeewagwan  emuh 
ekedoowining  gamuh  emuh  ezhechegawining,  kuhkenuh 
ezhedooduhmook  emuh  oodezhenekahzoowining  Tabanin¬ 
gad  Jesus,  mahmooyahwahmag  Kesha-Muhnedoo  Wa- 
yoosemind  ween  oonje. 

1 8  Wewemahdoog,  puggedenedezooyook  chenuhittuh- 
wagwah  tebenuhwa  kenahbamewaug,  debishkoo  azhenun- 
duhwandahgoozeyag  emuh  Tabaningang. 

19  Oonahbamemahdoog,  sahgeik  keweedegamahgune- 
waug,  kagoo  kuhya  wuhsittahwanemahkagoon. 

20  Wanejahnesemegooyag,  nuhittahwik  kenegeegoo- 
waug  ewh  kuhkenuh  menik  anenagwah  :  minwahbuhme- 
nahgwud  muh  00-00  ezhewebezewin  emuh  anahsuhmuhbid 
Kesha-Muhnedoo. 

21  Oosemahdoog,  kagoo  nishkeahkagoon  kenejahnese- 
waug,  koonemah  suh  tahahnezheetuhmoog. 

22  Buhmeetahgunedoog,  nuhittahwik  egewh  kedoo- 
gemahmewaug  emuh  weyausemaung  kuhkenuh  menik  ka- 
enenenagwah  ;  kahween  ween  ooshkinzhegoo-buhmetahga- 
win  nahsaub  azhebuhmeetahgawaud  egewh  manwanduh- 
meahjig  enewh  enenewun  ;  emuh  dush  kedaewaung  menoo- 
ezheWabezeyag,  koosag  Kesha-Muhnedoo  : 

23  Wagoodoogwan  dush  azhechegawagwan  anegoo- 
koodaayag  ezhechegayook,  debishkoo  egewh  anookeetah- 
wahjig  enewh  Tabaninganejin,  kahween  dush  ween  enewh 
enenewun  ; 

24  Kekanduhmag  dush  wemeenenag  Tabaningad  ewh 
tebahahmahdewine  tebandahsoowin  :  kebuhmeetahwahwah 
muh  Tabaningad  Christ. 

25  Owh  dush  maje-ezhechegad  tahdoodahwah  debish¬ 
koo  anandahgwudenig  oomujjeezhechegawin  :  kah  kuhya 
ahweyah  pekinoong  tahenanemahse. 


CHAP.  IV. 


OGEMAHWEDOOG,  meenik  kebuhmeetahgune- 


w  waug  ewh  wanesheshing  kuhya  quuhyukwuk  ;  kekan¬ 
duhmag  kuhya  kenuhwah  ahyahwag  kedoogemahmewah 
ewede  keche-kezhegoong. 

2  Aunwahjeyook  ewh  ahnuhmeahyag,  kuhya  ahkah- 
wahbeyook  emuh  mahmahwe  chemahmooyahwayag ; 

3  Bakish  dush  anuhmeatuhmahweshig  Kesha-Muhne- 
doo  chenesahkoonuhmahweyungid  ewh  kekedoowine  ish- 
quaundam,  chedebahdooduhmaun  Christ  ookeche-kekan- 
dahsoowin,  mesuh  wanje-minjemahpenegahzooyaun : 

4  Cheoonje-mezheshuhwissittooyaun,  ewh  kaezhekeke- 
dooyaunbaun  cheezhekekedooyaun. 

5  Emuh  nebwahkahwining  ezhebemoosayoog  emuh 
anahsuhme-ahyahwaud  egewh  ahgwahjeeng  ahyahjig,  na- 
yaub  kishpinetooyag  enewh  kezhegudoon. 

6  Mahnoo  kekahkekedoowinewah  tahmenoo-ezhewa- 
bud,  tahnuhsug  egoo  shewetahgunegahdag,  chekekanduh- 
mag  ewh  kanuhquatuhwagwah  kuhkenuh  kagwajemenagoog. 

7  Kuhkenuh  nindezhewabezewin  kegahweenduhmaug 
Tychicus,  suhyahgeind  wejekewaemah,  kuhya  ahyaun- 
gwahmezid  makuhdawekoonuhya  kuhya  owh  wahdookah- 
wid  buhmeetahwug  owh  Tabaningad. 

8  Owh  kahezhenahzhahahmoonuhgoog  oonje  oo-oo  uh- 
yeee  chekekanemenag  azhewabezeyag,  kuhya  chemenoo- 
daaenag ; 

9  Kuhya  Onesimus,  ahyaungwahmezid  kuhya  suhyah¬ 
geind  wejekewaemah,  dabandahgoozid  kenuhwah  anduh- 
zhe-ahyahyag.  Kuhkenuh  kegahweenduhmahgoowaug 
enewh  uhyeeen  azhechegahdagin  oomah. 

10  Aristarchus  neeje-kebahquahegahzood  kedahneme- 
kaugoowah,  kuhya  Marcus,  wenemooshaiin  owh  Barnabas, 
(owh  kahduhzhemind  kuhgaundwawin  keoodissegooyag  : 
kishpin  penaunzekoonag  oodahpenik  ;) 

11  Kuhya  Jesus  Justus  azhenekahzood,  egewh  daban- 
dahgoozej ig  emuh  kekenoowahj e-kishkezhegahzoowining. 
Me  suh  egewh  atuh  wahdookahwejig  emuh  oodoogemah- 
wewining  Kesha-Muhnedoo,  kuhya  kahmenoodaaejig. 

12  Epaphras  kejekewaewah,  wabuhmeetahguneme- 
good  enewh  Christun  kedahnemikaugoowah,  anegook  anuh- 
meatuhmoonag  chenebahweyag,  quuhyukwandahgoozeyag 
kuhya  guhnuhwanduhmag  oodenanduhmoowin  Kesha- 
Muhnedoo. 

13  Nindebahjemah  suh  owh  kagate  keche-sahgeenag,  1 
kuhya  keche-sahgeaud  enewh  ayahnejin  emuh  Laodiceaing, 
kuhya  enewh  ayahnejin  emuh  Hierapolising. 

14  Kedahnemikahgoowaug  Lucas  suhyahgeind  mush- 
keke-wenene  kuhya  Demas. 

15  Ahnemekahwik  egewh  wejekewaemaug  emuh  Lao- 
diceaing  ayahjig,  kuhya  Nymphas  kuhya  egewh  anuhmeah- 
jig  andahjig  emuh  oowegewauming. 

16  Uhpe  keishquah-ahginjegahdag  maunduh  mahjebe- 
egun  anduhzhe-ahyahyag,  ahnookeeg  cheahginjegahdag 
emuh  oodahnuhmea-weguhmigoowaung  egewh  Laodicean- 
ug  ;  kuhya  kenuhwah  cheahginduhmag  ewh  mahjebeegun 
kahoonjeemahguk  ewede  Laodiceai’ng. 

17  Kuhya  00-00  enik  Archippus,  Guhnuhwandun  ewh 
kuhgequawin  kahpuggedenuhmook  owh  Tabaningad  chete- 
bedooduhmun. 

18  Neen  Paul  kedahnemikoonenim  tebenuhwa  neneenj 
ahyooyaun.  Mequanduhmook  neminjemahpenegahzoowin. 
Mahnoo  shah  wan  jegawin  kegahweejewegoonahwah.  Amen. 

EWH  MAHJEBEEGAWIN  OWH  PAUL  APOSTLE 
NETUM  KAHEZHEBEUHMAHWAUD  ENEWH 
THESSALONIANUN. 


AUL,  kuhya  Silvanus,  kunya  Timotheus,  oomahjebeiih- 


r  mahwahwaun  enewh  Thessalonianun  anuhmeahnejin 
ayahnejin  emuh  Kesha-Muhnedoong  Wayoosemind,  kuhya 
emuh  Jesus  .Christing  Tabaningad.  Ahpakish  ahyahmag 
shahwanjegawin,  kuhya  pezaunewawin,  oonje  Kesha-Muh- 
nedoo  Koosenaun,  kuhya  Tabaningad  Jesus  Christ. 

2  Nemahmooyahwahmahnaun  Kesha-Muhnedoo  kah- 
genig  kenuhwah  kuhkenuh  oonje,  moonzhug  wahweene- 
gooyag  uhpe  anuhmeahyaungoon  ; 

3  Wekah  poonetoosewaung  mequanduhmaung  keda- 
bwayanduhmoowine  anookeewinewah,  kuhya  kesahgeewa- 
wine  ahnookeewinewah,  kuhya  azheaunwahjeyag  ahpane- 
mooyag  Tabanemenung  Jesus  Christ,  emuh  anahsuhmuh- 
bid  Kesha-Muhnedoo  kuhya  Koosenaun. 

4  Kekanduhmaung,  nejekewaedoog  suhyahgeegooyag 
kewuhwanahbuhmenag  Kesha-Muhnedoo. 

5  Ewh  muh  minwahjemoowin  kahdebahdooduhmaung 
kahween  atuh  emuh  ekedoowining  kegeezhepuggummish- 
kahgoosenahwah,  emuh  suh  ween  mushkahwezewining, 
kuhya  emuh  Keche-Oojechaugoong,  kuhya  emuh  keche- 
dabwayanduhmoowining ;  azhekekanduhmag  kahezhewa- 
bezeyaung  magwah  keweejewegooyag  kenuhwah  oonje. 

6  Kegenoopenuhzhemin,  kuhya  owh  Tabaningad,  ke- 
ezheoodahpenuhmag  ewh  ekedoowin  emuh  nebewah  koo- 
duggetoowining,  emuh  oomoojegezewining  Kache-Peenezid 
Oojechaug : 

7  Me  dush  kahoonje-kekenoowahbuhnienagwah  kuhke¬ 
nuh  egewh  duhyabwayandungig  emuh  Macedoniafng  kuh¬ 
ya  Achaia'ing. 

8  Kenuhwah  suh  anduhzhe  ahyahyag  keoonzetahgwud 
ewh  oodekedoowin  owh  Tabaningad,  kahween  atuh  emuh 

Macedoniaing  kuhya  Achaiaing,  mezewa  suh  kekanjegahda 
kedabwayanduhmoowinewah  azhedabwayanemag  Kesha- 
Muhnedoo ;  kah  dush  nenuhwind  nenundahwandahgooze- 
semin  gagoo  cheekedooyaung  duhzhinduhmaung  ewh. 

9  Wenuhwah  mahween  oowahweendahnahwah  ninde- 
zhewabezewinenaun  kahezhepeendegayaung  emuh  anduh- 
zhe  ahyahyag,  kuhya  kahezhequakekahbahwetuhwag  Ke¬ 
sha-Muhnedoo  kewabenagwah  egewh  muzzeneneeg,  chebuh- 
meetuhwag  owh  bamahdezid  kuhya  duhyabwad  Kesha- 
Muhnedoo  ; 

10  Kuhya  chepeeag  oogwissun  keche-kezhegoong  ka- 
oonjeed,  enewh  kahahbejebahahjin,  me  suh  Jesus,  kahbe- 
mahjeenung  cheoodissegoosewung  ewh  nishkahdezewin  ka- 
petuhgwishenoomahguk. 


CHAP.  II. 


ENUHWAH  dush  wej ekewaemahdoog  kekekandah- 


JV  nahwah  kahezhepeendegayaung  emuh  anduhzhe  ah¬ 
yahyag,  kahween  peenesekah  ningepeendegasemin. 

2  Kahishquah-kooduggetooyaung,  kuhya  kahishquah- 
kuhgwahnesugge-muj j e-doodahgooy aung  ewede  Philippi- 
ing,  azhekekanduhmag,  ningekeche-soongedaamin  oonje 
Kekesha-Muhnedoomenaun  cheweenduhmahgooyag  oomin- 
wahjemoowin  Kesha-Muhnedoo  ahnoo  ween  goo  kekeche- 
megahnegooyaung. 

3  Kahween  ningeezhekuhgaundwasemin  emuh  wuhya- 
zhingawining,  gamuh  weenezewining,  gamuh  kuhkuhyan- 
ezewining  : 

4  Kahezheminwanemeyungid  Kesha-Muhnedoo  kemee- 
zheyungid  ewh  minwahjemoowin  cheguhnuhwanduhmaung, 
me  suh  azhedebahdoodahmaung  ewh  ;  kahween  egoo  ka- 
zheminwandummeiingidwah  enenewug,  owh  suh  ween  Ke¬ 
sha-Muhnedoo,  owh  kakandung  enewh  kedaenahnin. 

5  Kahween  kegewekahgezoomegooseem  emuh  ninde- 
kedoowinenaung  azhekekanduhmag,  kahween  kuhya  kee- 
mooj  ningeshoobeegoosemin  gagoo,  nekekanemegoonaun 
Kesha-Muhnedoo  : 

6  Kahween  kuhya  ningenunduhwanduhsemin  enene¬ 
wug  chekechetwahwanemeyungidwah,  gamuh  kenuhwah 
chekechetwahwanemeyag,  kah  kuhya  pakahnezejig  ninge- 
nunduhwanemahsenahnig  chekechetwahwanemeyungidwah 

ahnahween  goo  ahpeetandahgoozeyaungchegekuhgaunzoo- 
megooyagoobun,  oodahpostleemun  muh  Christ  nindah- 
wemin. 

7  Ningebakahdezemin  anduhzhe  ahyahyag,  debishkoo 
nwahnahwuhsood  azheguhnuhwanemaud  enewh  oodahbe- 
noojeemun. 

8  Apeech  kekeche-sahgeegooyag,  ningeenandahmin  che- 
gemeenegooyagoobun  kahween  atuh  oominwahjemoowin 
Kesha-Muhnedoo,  kuhya  mahmahwe  tebenuhwa  nindoo- 
jechaugoonahnin,  oonje  ewh  kesahgeegooyag. 

9  Kemequandahnahwah  suh,  wejekewaemahdoog,  nin- 
dahnookewinenaun  kuhya  nekooduggetoowinenaun  :  keah- 
nookeeyaung  tabekuk  kuhya  kahzheguk,  cheoondenuhmah- 
weseyungid  ahweyah  gagoo,  kegedebahjemootahmahgoom 
Kesha-Muhnedoo  oominwahjemoowin. 

10  Kenuhwah  kekekandahnahwah,  kuhya  Kesha-Muh¬ 
nedoo  ookekandaun  kahezhemenoo-ezhewabezeyaung  kuh¬ 
ya  kahezhequuhyukwahdezeyaung,  kah  kuhya  ahweyah 
ningemujje-enanemegoosenaun  magwah  keduzzhekayaung 
anduhzhe  ahyahyag  kenuhwah  duhyabwayanduhmag  : 

1 1  Debishkoo  azhekekanduhmag  ewh  kahezhekuhge- 
kemegooyag,  kuhya  kahezhemenoodaaegooyag,  kuhya  kah- 
ezhekuhgaunzemegooyag  kuhkenuh  anduhsheyag,  debish¬ 
koo  owh  wanejahnesid  enene  andooduhwaud  enewh  tebe¬ 
nuhwa  oonejahnesun, 

12  Cheezhebemoosayag  azhenunduhwanemenag  Kesha- 
Muhnedoo,  owh  kahnundoomenag  emuh  oodoogemahwe- 
wining  kuhya  oopeshegandahgoozewining. 

13  Me  suh  wanje-mahmooyahwahmungid  Kesha-Muh¬ 
nedoo  wekah  poonetahsewaung,  ewh  kahoodahpenuhmag 
Kesha-Muhnedoo  oodekedoowin  kahwahweenduhmahgoo- 
yag,  kahween  enene  oodekedoowining  kegeezheoodahpe- 
nunsenahwah,  ewh  atuh,  kagate  anandahgwuk,  Kesha-Muh¬ 
nedoo  oodekedoowining  kegeezheoodahpenahnahwah,  wah- 
weenga-anookeemahguk  emuh  keyowewaung  kenuhwah 
duhyabwayanduhmag. 

14  Kenuhwah  dush,  wejekewaemahdoog,  keweedookah- 
wahwaug  egewh  anuhmeatahwahjig  Kesha-Muhnedoon  a- 
yahjigemuh  Judeaing  dabandahgoozejig  emuh  Christ  Jesus- 
ing  ;  nahsaub  suh  kenuhwah  kegeezhekooduggeegoowaug 
keeje-duhnuhkeewamahgunewaug,  debishkoo  wenuhwah 
kahezhekooduggeegoowaud  enewh  Jewyun  : 

15  Mesuh  egewh  kahnesahjig  enewh  Tabaninganejin 
Jesusun,  kuhya  tebenuhwa  oodaunwahjega-wenenemewaun, 
kuhya  kahkooduggeeyummingedjig  ;  kah  dush  oominwane- 
megoosewaun  enewh  Kesha-Muhnedoon,  kuhya  oosheen- 
ganemahwaun  kuhkenuh  enenewun  : 

1 6  Kenahahmahweyungidwah  cheguhnoonemungidwah 
egewh  mayuggezejig  chebemahjemdwahpun  :  oomooshke- 
nuhtoonahwah  ewh  tebahegun  wanje-tebahegahdanig  00- 
mujje-ezhewabezewinewaun :  magwah  dush  oopeoodisse- 
goonahwah  keche  nebewah  ewh  nishkahdezewin. 

17  Nenuhwind  dush,  wejekewaemahdoogi  keoonje-mah- 
jewenegooyaung  emuh  anduhzhe-ahyahyag  ahjinuh  emuh 
weyowemaung,  kahween  emuh  oodaemaung,  nenkeche-we- 
koojetoomin  chewahbundahmaung  kishkinzhegoowah  emuh 
keche-nunduhwanduhmoowing. 

18  Benuh  dush  nenuhwind  (neen  suh  Paul)  ningeenan- 
dahmin  ningooding  kuhya  menuhwah  chepenaunzekahgoo- 
yun owh  dush  Satan  ningenuhgahnegoonaun. 

19  Wagoonan  kaahwung  niridahpanemoowinenaun,  ga- 
muh  nemooj egezewinenaun,  gamuh  nemooj egeze-wewuh- 
quaunenaun?  Kah-nuh  ween  kenuhwah  kedahweseem  emuh 
enahsuhmuhbid  owh  Tabanemenung  Jesus  Christ  uhpe  ta- 
gwishing  ? 

20  Kagate  mahween  kenuhwah  kedahwim  nepeshegan- 
dahgoozewinenaun  kuhya  nemoojegezewinenaun. 

CHAP.  III. 

UHPE  dush  kashketoosewaung  kayahbe  chepwah-wah- 
buhmegooyag,  ningeenandahmin  chenuhguhnegoo- 
yaung  ewede  Athensing ; 

2  Kuhya  ningeezhenahzhahwahnaun  Timotheus,  neje- 
kewaenaun,  kuhya  wabuhmeetahgunemegood  enewh  Ke¬ 
sha-  M 11  h n e d o o n ,  kuhya  owh  wahdookahweyungid  ahnoo- 
keetuhmaUng  Christ  oominwahjemoowin,  cheiihyeenjeenag 
kuhya  chemenoodaaenag  oonje  ewh  kedabwayanduhmoo- 
winewah  : 

3  Ahweyah  chesunnugganduhsig  oonoo  nekooduggee- 
goowinun,  kenuhwah  muh  kekekandahnahwah  ewh  kezhah 
keenanemegooyaung  oonoo  chedoodahgooyaung. 

4  Kagate  muh,  magwah  keahyahyaung  kenuhwah  an- 
duhzhe  ahyahyag,  kezhah  kegeweenduhmahgoom  wekoo- 

dugganduhmaung ;  debishkoo  azhewabuk,  azhekekanduh- 
mag. 

5  Mesuh  00-00  kahoonje-ahnookeeyaun  ahweyah  che- 
ezhaud  chenunduhkekandung  kedabwayanduhmoowine- 
wah,  koonemah  kedahgekuhgwatebanemik  owh  Kagwate- 
banjegad,  kah  dush  ningood  tahgeenahbuttussenoon  nindah- 
nookeewinenaun. 

6  Uhpe  dush  kahpetuhgwishing  Timotheus  oomah  an- 
duhzhe  ahyahyaung  keoonjeed  ewede  kenuhwah  anduhzhe- 
ahyahyag,  kepetahjemootuhmahweyungid  ewh  waneshe- 
shing  enahjemoowin  kedebahdoodung  kedabwayanduhmoo- 
winewah  kuhya  kesahgeedewinewali,  kuhya  chemenoo- 
mequanemeyaung  moonzhug,  keche-nunduhwanduhmag 
chewahbuhmeyaung,  debishkoo  kuhya  nenuhwind  azhenun- 
duhwanduhmaung  chewahbuhmegooyag : 

7  Benuh  dush,  wejekewaemahdoog,  ningemenoodaae- 
goomin  kenuhwah  oonje  emuh  kuhkenuh  neketemahgeze- 
wining  kuhya  nekootuggetoowining,  apeeche  dabwayan- 
duhmag  : 

8  Noongoom  dush  nebemahdezemin,  kishpin  soonge- 
kahbahweyag  emuh  Tabaningang. 

9  Ahneen  dush  kaezhemahmooyahwahmungid  Kesha- 
Muhnedoo  kenuhwah  oonje,  oonje  ewh  ahpeche  keche  moo- 
jegezewin  azhekeche-moojegezeyaung  anahsuhmuhbid  ke- 
Kesha-Muhnedoomenaun  kenuhwah  oonje ; 

10  Tabekukkin  kuhya  kahzhegukkin  nekeche-ahnuh- 
meahmin  chewahbuhmegooyag,  kuhya  chewahweengatoo- 
yaungoobun  menik  nwaundasag  kedabwayanduhmoowin- 
ewah  ? 

11  Benuh  dush  Kesha-Muhnedoo  kuhya  Koosenaun, 
kuhya  Tabanemenung  Jesus  Christ  ningahkekenooahmah- 
goonaun  cheiihneezhahyaung  kenuhwah  anduhzhe  ah- 
yahyag. 

12  Mahnoo  owh  Tabaningad  kegahpuggedenahmah- 
goowah  chebahtuhyeenuk  kuhya  ashkuin  chemeshenuk  ke- 
sahgeedewinewah,  kuhya  kaezhesahgeagwah  kuhkenuh 
enenewug,  debishkoo  azhesahgeegooyag : 

13  Cheoonje-soongesittood  enewh  kedaewaun  kuhnuhga 
mujje-ezhewabezesewag  emuh  peenezewining  anahsuhmuh¬ 
bid  Kesha-Muhnedoo,  mesuh  Koosenaun,  uhpe  tagwishing 
Tabanemenung  Jesus  Christ  mahmahwe  kuhkenuh  enewh 
oobuhmeetahgunun. 

605 


THESSALONIANUN. 


CHAP.  IV. 


ENUH  WAH  dush  kepahgoosanemegoom,  wejekewae- 


1VJL  mahdoog,  kuhya  kekuhgekemegoom  oonje  owh  Taba- 
ningad  Jesus,  kaezheoodahpenahmahweyaung  owh  kaezhe- 
bemahdezeyagoobun  kuhya  kaezheminwandummeagoobun 
Kesha-Muhnedoo,  me  suh  goo  ashkum  cheezhewabezeyag. 

2  Kekekandahnahwah  suh  enewh  kuhgequawinun,  kah- 
meenegooyag  oonje  owh  Tabaningad  Jesus. 

3  Me  muh  azhenunduhwanemenag  Kesha-Muhnedoo 
chemenoo-ezhewabezeegooyag,  chemekinduhsewag  pezhig- 
wahdezewin  : 

4  Kuhkenuh  anduhsheyag  chekekanduhmag  chekushke- 
tuhmahzooyag  tebenuhwa  keweedegamahgunewaun  emuh 
peenahdezewining,  kuhya  emuh  kechetwahwandahgooze- 
wining  ; 

5  Kahween  emuh  peshigwahdanduhmoowining  debish- 
koo  goo  anumeahsigoog  egewh  kakanemahsigoog  Kesha- 
Muhnedoon  : 

6  Ahweyah  emuh  oo-oo  uhyeeeng  chemujje-doodah- 
wahsig  kuhya  chewahyazhemahsig  enewh  wejekewaun : 
ween  muh  Kesha-Muhnedoo  ahzhittah  kooduggeewa  oonoo 
uhyeeen  oonje,  debishkoo  kezhah  kahezhewahweendah- 
mahgooyag  kuhya  kahezhedebahjemootahgooyag. 

7  Kah  muh  ewh  Kesha-Muhnedoo  kegeoonje-nundoo- 
megoosenaun  cheweenezeyung,  chemenoo-ezhewabezeyung 
atuh. 

8  Owh  dush  buhyahpenoodahgad  kahween  oobahpe- 
noodahwahseen  enewh  enenewun,  enewh  atuh  Kesha- 
Muhnedoon,  owh  kahmeenenung  ooKeche-Oojechaugwun. 

9  Oo-oo  dush  wejekewaemahwine  sahgeedewin  duhzhin- 
duhming  kahween  kemuhnazesenahwah  chemahjebeuhmoo- 
nenuhgoog,  kenuhwah  mah  tebenuhwa  kekekenooahmah- 
goowah  Kesha-Muhnedoo  chesahgeedeyag. 

10  Me  suh  dush  andoodahwagwah  kuhkenuh  egewh 
wejekewaemaug  ayahjig  emuh  anegookwaug  Macedonia : 
kepahgoosanemegoom,  wejekewaemahdoog,  ashkum  oo-oo 
cheezhewabezeyag  ; 

i  i  Kuhya  keche-enanduhmook  chepezaunezeyag,  che- 
ahnookeetuhmag  tebenuhwa  kedahnookewinewah  kuhya 
cheahnookeeyag  ahyooyag  tebenuhwa  keneenjewaun,  de¬ 
bishkoo  kahezhekuhgeekemegooyag ; 

12  Cheminwahbuhmeiiahgwuk  kedezhewabezewinewah 
emuh  anahsuhmuhbewaud  egewh  ahgwahcheeng  ayahjig, 
chemuhnazesewag  gagoo. 

13  Kahween  nindenanduhse  chekekanduhsewag,  neje¬ 
kewaedoog,  azheahyahwaud  egewh  nabahjig,  cheoonje- 
ezhekushkanduhsewag  azhekushkunduhmoowaud  egewh  a- 
yaunsigoog  ahpanemoowin. 

14  Kishpin  dabwayanduhmung  kenebood  owh  Jesus, 
kuhya  keahbejebaud,  mesuh  owh  Kesha-Muhnedoo  kaezhe- 
peenaud  mahmahwe  enewh  nabahnej in  emuh  Jesusing. 

*15  Maunduh  dush  kedegoom  oonje  Kesha-Muhnedoo 
oodekedoowin,  kenuhwind  bamahdezeyung,  kuhya  abeyung 
uhpe  tagwishing  owh  Tabaningad  kahween  kegahpeende- 
gasemin  chepwah  peendegawaud  egewh  nabahjig. 

1 6  Ween  suh  goo  Tabaningad  tahpeoonje-nahgooze 
ewede  keche-kezhegoong  magwah  sahsahquang,  kuhya 
magwah  keche  kezheewad  owh  Keche  Angen,  kuhya  mag¬ 
wah  muhtwawamahguk  oopootahjegun  owh  Kesha-Muhne¬ 
doo  :  netum  dush  tahahbejebahwug  egewh  naboojig  emuh 
Christing  : 

17  Kenuhwind  dush  ween  kayahbe  bamahdezeyung  ke- 
gahezheoombenegoomin  mahmahwe  wenuhwah  emuh  ah- 
nuhqwudoong  cheahwenuhgishkahwung  owh  Tabaningad 
ewede  mezhuh-kezhegoong,  mesuh  kahgenig  cheweejewung 
owh  Tabaningad. 

18  Enushka  menoodaaedeyook  oonoo  ekedoowinun  ezhe- 
guhnoonindeyag. 


CHAP.  V. 


HPE  00-00  kaezhewabuk,  nejekewaedoog,  kahween 


v  enandahgwussenoon  cheoozhebeuhmoonuhgoog. 

2  Kenuhwah  muh  tebenuhwa  kekekandahnahwah  ewh 
Tabaningad  ookezhegudoom  chetuhgwishenoomahgudenig 
debishkoo  owh  kamoodishkid  nebah-tebik  tuhgwishing. 

3  Uhpe  muh  akedoowaud,  Kegahpezaun-ahyahmin  kah 
kuhya  kenuhneezahnezesemin ;  medush  kahwuhnuhpe  ka- 
puggummishkahgoowaud  ewh  bahnahdezewin,  debishkoo 
equa  wahnegeahwuhsoojin  azhepuggummishkahgood  ewh 
wesugganduhmoowin  ;  kah  dush  tahtaoozhemoosexvug. 

4  Kenuhwah  dush  ween  nejekewaedoog,  kahween  emuh 
magwa  kushke-tebekuk  kedahyahseem  cheuhdemegooyag- 
oobun  ev/h  kezhegud  debishkoo  owh  kamoodishkid. 

5  Kuhkenuh  kenuhwah  kedoonejahnesemegoonahwah 
ewh  wahsayahzewin  kuhya  ewh  kezhegud  :  kahween  kenuh- 
wind  kedebandahgoozesemin  emuh  magwa  kushke-tebekuk. 

6  Umba  suh  kagoo  nebahsedah  debishkoo  azhechega- 
waud  ah  iind  ;  Ahkahwahbedah  kuhya  nesahdezedah. 

7  Egewh  muh  nabahjig  nebahwug  magwah  tebekude- 
nig  :  egewh  natuh-kewushquabejig,  kewushquabewug  mag¬ 
wah  tebekudenig. 

8  Umba  suh  dush  kenuhwind,  dabandahgooseyung  emuh 
kezheguk,  nesahdezedah,  pesekuhmung  emuh  nekahkah- 
gunuhnaung  ewh  dabwayanduhmoowin  kuhya  sahgeewawin; 
Kuhya  pesekuhmung  tahnuhsug  ahgooshtequaunaoowin 
ewh  bemahjeegoowine-ahpanemoowin. 

9  Kah  muh  ningeenahkoonegoosenaun  Kesha-Muhne- 
doo  chenishkanemegooyung,  chebemahjeegooyung  atuh 
oonje  Tabanemenung  Jesus  Christ. 

10  Owh  kahnebootoonung,  ewh  nabahwungan  gamuh 
nabahsewungan,  cheweeje-bemahdezemung. 

11  Benuh  dush  menoodaaedeyook  mahmahwe,  kuhya 
ahyaungwahmeedeyook,  mesuh  debishkoo  azhechegayag. 

12  Kepahgoosanemegoo  dush,  wejekewaemahdoog,  che- 
kekanemagwah  egewh  anookeejig  anduhzhe-ahyahyag, 
kuhya  ganuhwanemenagoog  oonje  owh  Tabaningad,  kuhya 
kageekemenagoog  ; 

13  Kuhya  chekechetwahwanemagwah  emuh  sahgeewa- 
wining  oonje  oodahnookewinewah.  Kuhya  pezaunaninde- 
yook  mamashquaud. 

14  Noongoom  dush,  kedegoom,  wejekewaemahdoog, 
kezhah  guhnoonik  egewh  kagaunzetungig,  menoodaaik 
egewh  mashkahwanduhsigoog,  nahdahmahwik  egewh  shuh- 
yahgwewejig,  shuhshebanemik  kuhkenuh  enenewug. 

1 5  Ahyaungwahmezeyook  ahweyah  cheahzhittah-mujje- 
doodahwahsig  ahweyah  enenewun  ;  moonzhug  noopenuh- 
duhmook  ewh  wanesheshing,  mamashquaud  kadoodahdeyag 
kuhya  kadoodahwagwah  kuhkenuh  enenewug. 

16  Kahgenig  moojegezeyook. 

17  Moonzhug  ahmuhmeahyook  wekah  chepoonetahse- 
wag. 

18  Ahnooj  gagoo  oonje-mahmooyahwayook ;  me  muh 
azhenunduhwanemenag  Kesha-Muhnedoo  emuh  Christ  Je- 
susing. 

19  Kagoo  ahtaahkagoon  owh  Keche-Oojechaug. 

20  Kagoo  bahpenoodunkagoon  enewh  aunwahjega- 
winun. 

21  Kuhgwatebanduhmook  anooj  gagoo  ;  minjemenuh- 
mook  ewh  wanesheshing. 

22  Meewetooyook  ahnooj  doowah  mujjeezhewabezewin. 

23  Kuhya  owh  Kesha-Muhnedoo  wazhetood  pezaune- 
wawin  kegahahpeche-peeneegoowah ;  ahpakish  guhnuh- 
wanemegooyag  emuh  anegook-oojechaugooweyag,  kuhya 
anegookwaug  keyowewaung  kuhnuhga  mujje-ezhewabe- 
zesewag  nahnauzh  uhpe  tagwishing  Tabanemenung  Je¬ 
sus  Christ. 

24  Ahyaungwahmeze  suh  owh  kahnundoomenag,  me- 
suh  kuhya  owh  kadoodung  00-00. 

25  Wejekewaemahdoog  ahnuhmeatuhmahweshig. 

26  Ahnahmekahwik  kuhkenuh  egewh  wejekewaemaug 
oojeemagwah  ewh  pahnuk  oojeendewin. 

27  Kedahyaungwahmenenim  oonje  owh  Tabaningad 
00-00  mahj  ebeegun  cheahginduhmoowindwah  kuhkenuh 
pahnezejig  wejekewaemaug. 

28  Ahpakish  ahyahmag  ooshahwanjegawin  Tabaneme- 
nung  Jesus  Christ.  Amen. 

APOSTLE  KAHEZHEBEAHMAHWAUD  ENEWH. 

PAUL  kuhya  Silvanus  kuhya  Timotheus,  oomahjebeuh- 
mahwahwaun  enewh  anuhmeahnejin  ewede  Thessa- 
lonica'fng  ayahnejin  oonje  Kesha-Muhnedoo  Koosenaun 
kuhya  Tabaningad  Jesus  Christ : 

2  Ahpakish  ahyahmag  shahwanjegawin  kuhya  pe- 
zaunewawin,  oonje  Kesha-Muhnedoo  Koosenaun  kuhya 
Tabaningad  Jesus  Christ. 

3  Nenundahwandahgoozemin  uhpena  chemahmooyah- 
wahmungid  Kesha-Muhnedoo  kenuhwah  oonje  wejekewae- 
mahdoog,  debishkoo  anandahgwuk,  ewh  oonje  ashkum 
keche-mahjegemahguk  kedabwayanduhmoowinevvah,  kuhya 
ashkum  bahtuhyeenuk  kesahgeedewinewah  kuhkenuh  azhe- 
sahgeedeyag. 

4  Nenuhwind  suh  nemuhmequahzoomin  kenuhwah 
oonje,  debe  anduhzhe  ahyahwahgwan  egewh  anuhmeatuh- 
wahjig  Kesha -Muhnedoon  oonje  shuhshebanduhmag  kuhya 
mushkahwanduhmooyag  emuh  kuhkenuh  kekooduggeegoo- 
winewaung,  kuhya  keketemahgezewinewaung  : 

5  Me  suh  azhekekenoowahdudenig  ewh  quuhyuk  oote- 
bahkoonegawin  Kesha-Muhnedoo,  enandahgoozewug  che- 
meenindwahpun  oodoogemahwewin  Kesha  -  Muhnedoo, 
cheenanemegooyag,  ewh  kuhya  wanje-kooduggetooyag : 

6  Kekanduhming  ewh  quuhyukoojegad  Kesha-Muhne¬ 
doo  tebahahmahwaud  enewh  kwaduggeenenagoon  ewh 
kooduggetoowin  ; 

7  Kenuhwah  dush  quaduggeegooyag  kegahaiimvabe- 
min  mahmahwe  uhpe  kezhegoongkapeoonje-nahgoozid  owh 
Tabaningad  Jesus  emuh  maskookoonag  ishkootang,  peme- 
'  wejewegood  enewh  mashkahwezenejin  oodangenemun. 

8  Cheahzhittah-kooduggeaud  enewh  kakanemahsene- 
nejin  enewh  Kesha-Muhnedoon,  kuhya  duhyabwatuhsene- 
nejin  oominwahjemoowin  Tabanemenung  Jesus  Christ : 

9  Me  suh  egewh  kakoodugge’indjig  ewh  kahgega  koo- 
duggetoowin,  kesahgeje-wabenindwah  oonje  emuh  ayaug 
owh  Tabaningad,  kuhya  etnuh  ayahmahgudenig  kache- 
peshigandahgwuddenig  oomushkahwezewin  ; 

10  Uhpe  tagwishing  chepeshigandahgooind  oonje  enewh 
bameetahgoojin,  kuhya  chekechetwahwanemind  oonje  kuh- 
kenuh  egewh  duhyabwayandungig  (oonje  kedabwatuhmag 
nindebahjemoowinenaun  kahwahweenduhmahgooyag)  ewh 
uhpe  kekezheguk. 

11  Me  suh  uhpena  wanje-ahnuhmeatuhmahgooyag,  ewh 
keKesha-Muhnedoomenaun  cheenanemenag  ahpetandah- 
goozeyag  chenundoomegooyag  ewh  ween  oonundoongawin. 
kuhya  chemooshkenatood  emuh  keyowewaung  kuhkenuh 
ewh  manwanduhmoomahgudenig  oodoonesheshewin  kuhya 
ewh  dabwayanduhmoowine  ahnookewin  emuh  mushkah- 
wezewining : 

*  12  Chekechetwahwanjegahdag  oodoonoozoowinTabane- 

menung  Jesus  Christ  kenuhwah  oonje,  kuhya  kenuhwah 
chepeshigandahgooegooyag  ween  oonje,  debishkoo  anandah- 
gwudenig  ooshahwanjegawin  keKesha-Muhnedoomenaun 
kuhya  Jesus  Christ  Tabaningad. 

CHAP.  II. 

BENUH  dush,  wejekewaemahdoog  kepahgoosaneme- 
goom  oonje  wetuhgwishing  Tabanemenung  Jesus 
Christ,  kuhya  kenuhwind  wemahwunjeegooyung  anduhzhe 
ahyaud, 

2  Wuhyebah  chemegooshkahjeegoosewag  emuh  kede- 
nanduhmoowinewaung,  kuhya  chesagezesewag  oonje  oo- 
jechaugoomah,  oonje  ewh  ekedoowin,  gamuh  mahjebeegun 
debishkoo  nenuhwind  kemalijebeuhmahgooyagoobun,  ewh 
ookezhegudoom  owh  Christ  pashoo  duhgoomahguk. 

3  Kagoo  ahweyah  kuhnuhga  kegahwuhyazhemegoose- 
wah :  kahween  ewh  kezhegud  tahtuhgwishenoomahgusse- 
noon,  netum  atuh  keahzhasawaud  egewh  bamahdezejig, 
kuhya  kepenahgoozid  owh  mahyahmahwe  mujjeezhewabezid 
enene,  owh  wagwissemegood  ewh  nishwuhnahdezewin  ; 

4  Owh  kachetwahwanemood  kuhya  mahgahnaud  kuh¬ 
kenuh  enewh  Kesha-Muhnedoo  azhenekahzoonejin  kuhya 
kuhkenuh  kachetwahwandahgoozenejin ;  ween  nuhmuh- 
duhbe  emuh  oodahnuhmea-weguhmigoong  Kesha-Muhne¬ 
doo,  enahjindezood  cheKesha-Muhnedoowid. 

5  Kah  nuh  ween  kemequanduhsenahwah,  ewh  magwah 
ahyahya'uribaun ,  kenuhwah  anduhzhe  ahyahyag,  keween- 
duhmboriqnuhgdog  oonoo  uhyeeen  ? 

6  Noongoom  dush  kekekandahnahwah  ewh  kabishkah- 
gamahguk  cfiepenahgoozepun  uhpe  ketebishkoosanig  che- 
penabfgoozid. 

7  AhzHuh  mahween  ahnookeemahgud  ewh  tuhyakekan- 
dahgwu'ss£nook  mujje-ezhewabezewin :  nahnauzh  atuh 
akoonahzhahoond  noongoom  kabishkahgad. 

8  Me  diish  ewh  uhpe  kapenahgoozid  owh  mahyahmah- 
we  mujje-ezhewabezid  enewh  Tabaningad  kabahnahjeahjin 
ewh  nasawin  emuh  oodooning  wanjeemahguk  kaahyood, 
kuhya  kaahpeche-nishwahnahjeaud  apeeeh  kapeshigandah- 
goozid  uhpe  tagwishing  : 

9  Mesuh  owh  katuhgwishing  emuh  oodahnookeewining 
Satan  emuh  wuhyazhinga  mahmaundahwejeguning,  kuhya 
kekenoowahjecheguning,  kuhya  kuhkenuhwishke-mahmaun*- 
dah-ahnookeewining. 

10  Kuhya  azhenetuh-wuhyazhemindwah  egewh  maje- 
ezhewabezejig  wahbahnahdezejig  :  oonje  keenanduhsigwah 
chesahgetoowahpun  ewh  dabwawin,  cheoonje-bemahjemd- 
wahpun. 

11  Me  suh  Kesha-Muhnedoo  kaoonje-ezhenahzhahah- 
moowaud  ewh  kachemushkahwuk  wuhyazhingawin,  che- 
dabwatuhmoowaud  ewh  kuhkenuhwishkewin  : 

12  Kuhkenuh  chenahneboomindwah  egewh  duhyabwa- 
tunsigoog  ewh  dabwawin,  minwanduhmoowaud  atuh  mujje- 
ezhewabezewin. 

13  Nenuhwind  dush  nenundahwandahgoozemin  moon- 
zhug  chemahmooyahwahmungid  Kesha-Muhnedoo  kenuh¬ 
wah  oonje,  wejekewaemahdoog  suhyahgeenag  owh  Taban¬ 
ingad,  oonje  wuhyashkud  keoonahbuhmenag  Kesha-Muh¬ 
nedoo  chebemahjeegooyag  oonje  ewh  oomenoo-ezhewabe- 
zeewawin  Keche-Oojechaug,  kuhya  oonje  dabwayanduhmag 
ewh  dabwawin  ; 

14  Me  suh  kahoonje-nundoomenag  ewh  neminwahje- 
moowinenaun  keahyood,  cheoodahpenuhmag  oopeshigan- 
dahgoozewin  Tabanemenung  Jesus  Christ. 

15  Benuh,  wejekewaemahdoog,  soongekahbahwik,  min- 
jemenuhmook  enewh  kekenooahmahgoowinun  kahkeke- 
nooahmahgooyag,  emuh  ekedoowining  gamuh  emuh  nemah- 
j  ebeegunenaung. 

x6  Benuh  dush  Tabanemenung  Jesus  Christ  ween  egoo 
Jebenuhwa,  kuhya  keKesha  -  Muhnodoomenaun,  kuhya 
.Koosenaun,  kahsahgeenung  kuhya  kahmeenenung  ewh 
^ahgega-menoodaawin  kuhya  menoo-ahpanemoowin  oonje 
ewh  shahwanjegawin. 

.  ;Yji 7  Kegahmenoodaaegoowah,  kuhya  kegahsoonge-kah- 
.bahweegoowah  emuh  kuhkenuh  menoo-ekedoowining  kuhya 
menoo-ahnookeewining. 

CHAR  III. 

ISQUAUCH  edush  wejekewaemahdoog,  ahnuhmeatuh- 
rmahweshinaum,  ewh  oodekedoowin  owh  Tabaningad 
chemahjishkahmahgudenig  kuhya  chekechetwahwanjegah- 
idanig,  debishkoo  azhewabuk  ewede  kenuhwah  anduhzhe 
cahyahyag  : 

2  Nenuhwind  chemeetahgwanuhmahgooyaung  enewh 
.kikebahdezenejin  kuhya  maje-ezhewabezenejin  enenewun  ; 
kah  mahween  kuhkenuh  enenewug  oodahyaunsenahwah 
dabwayanduhmoowin. 

3  Ahyaungwahmeze  suh  owh  Tabaningad,  owh  ka- 
soonge-kahbahweenag,  kuhya  kameetahgwanuhmoonag 
enewh  mujje-ahyahahwishun. 

4  Nindahpanemoonaun  owh  Tabaningad  kenuhwah 
oonje,  kagate  ezhechegayag  kuhya  kaezhechegayag  enewh 
uhyeeen  kagekemenenuhgoogin. 

5  Ahpakish  owh  Tabaningad  cheezhewetood  enewh 
kedaewaun  emuh  posahgeewawining  Kesha-Muhnedoo, 
kuhya  emuh  ooshuhshebanduhmoowining  Christ. 

6  Benuh  dush  kekuhgaunzemegoom,  wejekewaemah¬ 
doog,  oonje  ewh  oodoonoozoowin  Tabanemenung  Jesus 
Christ,  chenuhguhnagwah  kuhkenuh  egewh  wejekewae- 
maug  wawane  bamoosasigoog  kuhya  azhebemoosasigoog 
anandahgwuk  ewh  kuhgequawin  kahoodahpenahmahgoo- 
yaung. 

7  Kenuhwah  muh  tebenuhwa  kekekandahnahwah  ka- 
e  hekekenoo-wahbuhmeyaungebun :  kah  muh  ningemujje- 
ezhewabezesemin  anduhzhe-ahyahyag  ; 

8  Kah  dush  ahneshah  ningemeejesemin  ahweyah  oo- 
buhquazhegunemun  ;  ningekeche-ahnookeemin  atuh  tabe- 
kukkin  kuhya  kahzhegukkin,  chenundoodahmahwahsewun- 
gid  gagoo  ahweyah  menik  anduhsheyag. 

9  Kahween  ewh  enandahgoozesewaung  oonje,  kenuh- 
wah  dush  chekekenoo-wahbuhmeyaung  azhewabezeyaung. 

10  Uhpe  dush  kahduhnezeyaung  ewede  anduhzhe  ah- 
yahyag,  00-00  kegeezhekuhgekemenenim,  kishpin  ahweyah 
weahnookeesig,  kah  kuhya  tahwesenese. 

1 1  Nenoondahmin  suh  ween  ahnind  ahyahwaud  quuh- 
yuk-bamoosasigoog  anduhzhe  ahyahyag  kuhnuhga  anoo- 
keesigoog,  ahnooj  dush  gagoo  oobahbahmandahnahwah. 

12  Benuh  dush  nindenahnahnig  kuhya  nekuhgaunzoo- 
mahnahnig  oogoo  doowug  oonje  Tabanemenung  Jesus 
Christ,  pezaun  cheahnookeewaud,  kuhya  cheaumwahwaud 
tebenuhwa  oobuhquazhegunemewaun. 

13  Kenuhwah  dush,  wejekewaemahdoog,  kagoo  ahne- 
zheetunkagoon  ewh  menoo-dooduhmag. 

14  Kishpin  ahweyah  bezinduhsig  nindekedoowinenaun 
emuh  nemahjebeegunenaung,  mequanemik  wah-owh  kagoo 
^kuhya  weejewahkagoon,  cheoonje-ahgujjeed  : 

1 5  Kagoo  sheenganemahkagoon,  kuhgekemik  dush  de- 
bishkoo  wejekewaemah. 

16  Benuh  dush,  owh  Tabaningad  pezaunezewin  mah- 
gewad,  kegahmeenegoowah  ahnooj  pezaunezewinun  kah- 
genig.  Tabaningad  kegahweejewigoowah  kuhkenuh  ke¬ 
nuhwah. 

1 7  Nindahnuhmikahgawin  neen  Paul  tebenuhwa  ne- 
neenjeeng,  mesuh  ewh  kekenoowahjechegun  emuh  anduh- 
sing  mahjebeegun  ;  me  suh  00-00  azhebeegayaun. 

18  Ooshahwanjegawin  Tabanemenung  Jesus  Christ  ke- 
gahweejewegoonahwah  kuhkenuh.  Amen. 

PAUL  oodahpostleemun  Jesus  Christ  oonje  ahnoone- 
good  enewh  Kesha-Muhnedoon  Bamahjeenung,  kuhya 
Tabaningad  Jesus  Christ,  nindahpanemoowinenaun ; 

2  Nindoozhebeuhmahwah  Timotheus  tebenuhwa  nin- 
gwis  oonje  ewh  dabwayanduhmoowin  :  Shahwanjegawine- 
weedookahgawin  kuhya  shahwanjegawin  kuhya  pezaune- 
wawin,  kegahmeenegoog  Kesha-Muhnedoo  Koosenaun, 
kuhya  Jesus  Christ  Tabanemenung. 

3  Kahezhekuhgaunzoomenaun  kayahbe  cheduhnezeyun 
ewede  Ephesusing,  uhpe  keezhahyaun  ewede  Macedoniai'ng, 
cheahyaungwahmemindwah  ahnind,  pukkaun  kuhgequawin 
cheezhekuhgequasigwah. 

4  Chebahbahmanduhsigwah  enewh  kuhkenuhwishke- 
debahjemoowinun  kuhya  enewh  ahneka-bemahdezewine- 
debahj emoowiiiun  wahyaquahsasenoogin  wanje-kekaunding, 
kahween  dush  oonje-wahweengazesewug  chebuhmeetahwah- 
wahpun  Kesha-Muhnedoon  oonje  ewh  dabwayanduhmoo¬ 
win  : 

5  Me  suh  wanje-duhgoomahguk  ewh  kuhgequawin  che- 
sahgeeding  oonje  emuh  pahnuk  oodaemaung,  kuhya  menoo- 
©  kekanindezoowining,  kuhya  oonje  wuhyazhingamahgusse- 
nook  dabwayanduhmoowin  : 

6  Emuh  dush  ahnind  kahoonje-pukkawaud  keezhahwug 
emuh  ningood  anahbuttussenook  kekaundewining ; 

7  Nunduhwanduhmoowaud  chekekenooahmahgawaud 
ewh  tebahkoonegawin  ;  kahween  oonesittootunsenahwTah 
ewh  akedoowaud,  kah  kuhya  ewh  dabahdooduhmoowaud. 

8  Kekekandahmin  dush  ween  cheoonesheshing  ewh  te¬ 
bahkoonegawin,  kishpin  enene  menoo-ahbujjetood ; 

9  Kekanduhmung  oo-oo,  kahween  ewh  tebahkoonega¬ 
win  keoonje-oozhechegahdasenoon  owh  quuhyuk-azhewa- 
bezid,  oonje  atuh  egewh  quuhyuk-azhewabezesigoog,  kuhya 

oonje  egewh  kagaunzetungig,  oonje  egewh  bameetahwah- 
sigoog  Kesha-Muhnedoon,  kuhya  egewh  maje-ezhewabe- 
zejig,  oonje  egewh  wahnezejig  kuhya  maje-kezhwajig,  oonje 
egewh  nasahjig  enewh  oosewaun  kuhya  egewh  nasahjig 
enewh  oogeewaun,  oonje  egewh  nasahjig  enewh  enenewun, 

10  Oonje  egewh  pazhigwahdezejig,  oonje  egewh  wah- 
needezoojig  oonje  wepamahwaud  weej-enenemewaun,  oonje 
egewh  kamoodejig  enenewun,  oonje  egewh  kanenuhwishke- 
jig,  oonje  egewh  banahjetoojig  oomushkahwe-kezhwawine- 
wah,  kishpin  dush  gagoo  pakaunuk  anduhgoogwan  wanje- 
bahnahjechegahdag  menoo-kuhgequawin  ; 

11  Debishkoo  anahjemoomahguk  ewh  pashegandah- 
gwudenig  oominwahjemoowin  owh  shawandahgoozid  Ke- 
sha-Muhnedoo,  ewh  suh  goo  kahpuggedenuhmahgooyaun 
cheg  uhnuh  wanduhmaun. 

12  Nemegwachewanemah  dush  Jesus  Christ  Tabane- 
menung,  kahmeezhid  mushkahwezewin,  ewh  ahyaungwah- 
me-guhnuhwanjega  keenanemid,  keahnoozhid  chekuhge- 
quayaun ; 

13  Neen  kuhyet  kahmujje-duhzhinduhmaun  ahnuhme- 
ahwin,  kuhya  kahkooduggeewayaun,  kuhya  mujj e-doodah- 
gay  aun  :  ningeshahwanemegoo  dush  ewh,  oonje  kekekan- 
duhsewaun  kahezhechegayaun  magwah  dabwayanduhse- 
waunbaun. 

14  Kuhya  kekeche-meshenudene  ooshahwanjegawin  Ta- 
banemenung  mahmahwe  ewh  dabwayanduhmoowin  kuhya 
sahgeewawin  ayahmahguk  emuh  Christ  Jesusing.- 

15  Dabwamahgud  suh  maunduh  ekedoowin,  kuhya  ah- 
peetandahgwud  kuhkenuh  enenewug  cheoodahpenuhmoo- 
wahpun,  owh  suh  Christ  Jesus  kepeezhaud  oomah  uhkeeng 
chebemahjeaud  enewh  majeezhewabezenejin ;  anduhshe- 
waud  egewh  neen  nemahmahwe-mujjeezhewabiz. 

16  Me  suh  00-00  kahoonje-shahwanemegooyaun,  emuh 
ney  owing  neen  mahyahmahwe  mujje-ezhewabezeyaun, 
Jesus  Christ  chewahbundahewad  kuhkenuh  shuhshebanduh- 
moowin,  cheoonje-kekenoo-wahbunduhmoowaud  kuhkenuh 
egewh  nahguj  kadabwayanemahjig  cheoonje-kahgega-be- 
mahdezewaud. 

1 7  Mahnoo  dush  kahgenig  uhpena  kahgenig  tahkeche- 
twahwandahgooze  kuhya  tahkeche-peshegandahgooze  owh 
Keche-oogemah  Kahyahgega-bemahdezid,  wekah  kaneboo- 

sig,  wuhyahbunjegahzoosig,  owh  nezheka  nabwahkaud  Ke- 
sha-Muhnedoo.  Amen. 

1 8  Mau’nduh  kuhgequawin  kepuggedenuhmoon,  ni n- 
gwis  Timotheus,  debishkoo  enewh  aunwahjegawinun  ke- 
zhah  kahenahjemegooyun,  oonje  enewh  chemegahzooyun 
ewh  wanesheshing  megahzoowin  ; 

19  Minjeminuhmun  ewh  dabwayanduhmoowin,  kuhya 
menoo-kekanindezoowin ;  ewh  ahnind  kahwabenuhmoo- 
waud  oogepeegoobetoonahwah  ewh  dabwayanduhmoowin 
tahnuhsug  nahbequaun  pegoobejegahdag  ; 

20  Mesuh  azhewabezewaud  Hymenseus  kuhya  Alex¬ 
ander  ;  egewh  kahpuggedenuhmahwuggig  Satan,  cheke- 
kanduhmoowaud  menuhwah  chemujje-kezhwasigwah. 


CHAR  II. 


EKUHGAUNDWA  dush  ahpeche  netum,  cheahnuh- 


1  >1  meatuhmahwindwahjCheguhnooduhmoowindwah, kuhya 
chemahmooyahwahmahwindwah  kuhkenuh  enenewug  ; 

2  Egewh  Keche-Oogemaug,  kuhya  kuhkenuh  nahgah- 
nezejig,  chepezaun-bemahdezeyung  emuh  kuhkenuh  Kesha- 
Muhnedoo-wahdezewining,  kuhya  quuhyuk-wahdezewining. 

3  Me  muh  00-00  wanesheshing,  kuhya  manwandah- 
gwuk  emuh  anahsuhmuhbid  Kesha-Muhnedoo  Bamahjee- 
nung  ; 

4  Owh  anandung  kuhkenuh  enewh  enenewun  chebe- 
mahjeemind,  kuhya  chekekanduhmenid  ewh  dabwawin. 

5  Pazhigoo  muh  Kesha-Muhnedoo,  kuhya  pazhigoo 
owh  ganooduhmahgad  emuh  nesahwuhyeee  ahyaud  Kesha- 
Muhnedoo  kuhya  ahyahwaud  egewh  enenewug,  owh  enene 
Christ  Jesus  ; 

6  Owh  kahpuggedenedezood  cheoonje-bemahjeaud  kuh¬ 
kenuh,  ewh  kawahweenjegahdag  uhpe  dabishkoosag  che- 
wahweenj  egahdag. 

7  Ewh  kahoonje-ahnoonegooyaun  chekuhgequa-wene- 
neweyaun,  kuhya  cheapostleeweyaun,  (dabwamahgud  ewh 
akedooyaun  emuh  Christing,  kah  dush  nekuhkenuhwish- 
kese  ;)  nindezhekekenooahmahwaug  egewh  mayuggeze- 
jig  emuh  dabwayanduhmoowining  kuhya  dabwawining. 

8  Benuh  dush,  nindenandum  mezewa  cheahnuhmeah- 
waud  enenewug,  oombenuhmoowaud  pahnudenegin  00- 
neenjemaun,  kuhnuhga  nishkahdezesigwah  kuhya  ahgoon- 
watunsigwah. 

9  Me  suh  kuhya  nahsaub,  egewh  equawug  chepesekuh- 
moowaud  enewh  dabussandahgwudenegin  ahgwewinun, 
mahmahwe  ahgujjewin  kuhya  dahbussanemoowin ;  kah- 
ween  cheookahdanuhmoowaud  oowenesissewaun,  gamuh 
cheahyoowaud  oozhahwah-shooneyah,  gamuh  pearlun,  ga¬ 
muh  kache  ahpeetandahgwudenegin  ahgwewinun  ; 

10  Enewh  suh  atuh  (azhenundahwandahgoozewaud 
equawug  wuhyahweendungig  Kesha-Muhnedoo-wahdeze- 
win)  wanesheshingin  ahnookewinun. 

1 1  Mahnoo  equa  oogahnundahkekandaun  gagoo  emuh 
pezaunezewining  kuhya  kuhkenuh  puggedenedezoowining. 

12  Kahween  nepuggedenuhmahwahse  equa  chekeke- 
nooahmahgad,  gamuh  chekuhgaunzemahpun  enewh  enene- 
wun,  ewh  suh  atuh  pezaun  cheahyaud. 

13  Netum  suh  Adam  keoozheah,  nahguj  edush  Eve 
keoozheah. 

14  Kahween  Adam  keahwese  netum  kahwuhyazhe- 
mind,  equa  atuh  kahwuhyazhemind  kemujjeezhechega. 

15  Pooch  edush  tahbemahjeah  emuh  negeahwuhsoo- 
wining,  kishpin  minjemenuhmoowaud  ewh  dabwayanduh- 
moowin  kuhya  sahgeewawin  kuhya  peenezewin  mahmahwe 
ewh  nebwahkahwin. 


CHAP.  III. 


DABWAMAHGUD  maunduh  ekedoowin,  Kishpin 
enene  nundahwandung  makuhdawekoonuhya  oodah- 
nookeewin  oonunduhwandaun  wanesheshing  ahnookeewin. 

2  Nundahwandahgooze  dush  makuhdawekoonuhya, 
kuhnuhga  ningood  chemujje-enanemahsewind,  chepazhig- 
oonid  oodequamun,  chenetuh-ahkahwahbid,  chenebwah- 
kaud,  chemenoo  -  ezhewabezid,  chenetuh-shahwanemaud 
enewh  paundegaugoojin,  chenetuh-kekenooahmahgad  ; 

3  Kahween  oogahnetuh-menequaseen  shoowemin  ahboo, 
kahween  tahnetuh-kekaungase,  kahween  oogahnunduhAvan- 
duhseen  mahyahnahduk  oondezewin  ;  tahshuhsheebandum 
suh,  kahween  tahnetuh-megahzoose,  kah  kuhya  oogahne- 
tuh-shoobeegooseen  gagoo  ; 

4  Owh  manoo-oogemahkundung  tebenuhwa  oowege- 
waumun,  menoo  bezindahgood  enewh  oonejahnesun  emuh 
kuhkenuh  kechetwahwanduhmoowining  ; 

5  (Kishpin  suh  ahweyah  kekanduhsig  kaezheguhnuh- 

wandung  tebenuhwa  oowegewaumun,  ahneen  kaezheguh- 
nuhwandung  Kesha-Muhnedoo  oodahnuhmeahwin.) 

6  Kahween  noomuhyah  mahyahje-ahnuhmeaud  tahah- 
wese,  koonemah  oombenegahzood  emuh  kechetwahwane- 
moowining  tahgepungeshin  emuh  oonahneboomegoowining 
owh  mujje-muhnedoo. 

7  Menuhwah  dush  nundahwandahgooze  cheminwahje- 
megood  enewh  ahgwahjeeng  ayahnejin ;  koonemah  tahge¬ 
pungeshin  emuh  wuhsittuhwanemegoowining  kuhya  emuh 
oonuhgwahgunening  enewh  mujje-muhnedoon. 

8  Kuhya  dush  egewh  deaconug  tahpezaun-bemahdeze- 
wug,  kahween  tahwuhyazhingamahgussenenewun  oodoo- 
danuhnewewaun,  kahween  oogahnetuh-menequasenahwah 
shoowemin-ahboo,  kahween  oogahnunduhwanduhsenahwah 
wahnuk  oondezewin ; 

9  Guhnuhwanduhmoowaud  ewh  dabwayanduhmoowine 
kekandahsoowin  emuh  pahnuk  kekanindezoowining. 

10  Mahnoo  dush  netum  tahkuhgwaje-kekanemahwug ; 
me  dush  uhpe  kaenuhnookeewaud  oodahnookewinewah 
egewh  deaconug,  kahkekandahgoozewaud  menoo-ezhewabe- 
zeWaud. 

11  Me  suh  kuhya  enewh  ooweedegamahgunewaun  che- 
nebwahkah-wandahgoozenid,  chemujje-duhzhemahsenid  ba- 
mahdezenejin,  chebakah-bemahdezenid  kuhya  cheahyaun- 
gwahmanduhmenid  ahnooj  gagoo. 

12  Egewh  dush  deaconug  tahpapazhikoowun  ooweede¬ 
gamahgunewaun,  wawane  guhnuhwanemahwaud  enewh 
oonejahnesewaun,  kuhya  enewh  ayahnejin  emuh  oowege- 
waumewaung. 

13  Egewh  muh  manoo-ahnookeetungig  ewh  deacon- 
ahnookeewin  kushketuhmahzoowug  wanesheshing  ahpee- 
tandahgoozewin,  kuhya  keche  soongedaawin  emuh  dabwa- 
yanduhmoowining  ewh  azhedabwayanemind  Christ  Jesus. 

14  Oonoo  uhyeeen  kedezhebeiilimoon,  ahpanemooyaun 
wuhyebah  chenaunzekoonaun  : 

15  Kishpin  dush  kenooazh  oondandeyaun,  cheoonje- 
kekanduhmun  kaezhewabezeyunbun  emuh  Kesha-Muhne¬ 
doo  oowegewauming,  mesuh  oodahnuhmeahwin  bamahdezid 
Kesha-Muhnedoo,  ewh  suh  wanje-minjemoosing  kuhya 
wanje-soongesing  ewh  dabwawin. 

16  Kagate  egoo  keche-ahpeetandahgwud  ewh  ahnuh- 
meahwine  kekandahsoowin :  Kesha-Muhnedoo  kepenah- 

goozid  emuh  weyausemaung,  kequuhyuk-wandahgoozid 
emuh  Oojechaugoomaung,  kewahbuhmegood  enewh  angen- 
un,  kedebahjemind  emuh  anduhzhe  ahyahwaud  egewh  ma- 
yuggezejig,  kedabwayanemind  oomah  uhkeeng,  keezheoom- 
benegahzood  emuh  pezhegandahgoozewining. 


CHAP.  IV. 


WAHWEENGA  dush  ekedoo  owh  Keche-Oojechaug, 
nahguj  ahnind  cheoonje-pukkawaud  emuh  dabwa- 
yanduhmoowining,  webezinduhwahwaud  enewh  wuhyazhin- 
gashkenej  in  ooj  echaugoomaun ,  kuhya  muj j  e-muhnedoon 
azhekuhgequanid  ; 

2  Kuhkenuhwishkewaud  emuh  ahnuhmeakahzoowining  ; 
ookekanindezoowinewah  kechahgedanig  tahnuhsug  ewh 
keshahbeketag  pewahbik  ahyoong  ; 

3  Kenahahmahgawaud  cheweeweeng,  kuhya  ekedoo- 
waud  chemeejesing  meejim,  kahoozhetood  Kesha-Muhned.oo 
cheezheoodahpenuhmoowaud  emuh  mahmooyahwawining 
egewh  duhyabwayandungig  kuhya  kakandungig  ewh  dafe- 
wawin. 

Mi 

4  Kuhkenuh  mahween  menik  kahoozhetood  .'Kesha- 
Muhnedoo  keche-oonesheshin,  kah  dush  gagoo.tahwabene- 
gahdasenoon,  kishpin  emuh  mahmooyahwawining  ezhe- 
oodahpenegahdag.  .  £ 

5  Peenechegahda  suh  oonje  Kesha-Muhnedoo  oodeke- 
doowin  kuhya  ahnuhmeahwin. 

6  Kishpin  mequanduhmoonudv/ah  egewh  wejekewae- 
maug  oonoo  uhyeeen,  kegahmenoo-buhmeetahwah  Jesus 
Christ,  netahwuggeegooyun  emuh  dabwayanduhmoowine 
ekedoowining,  kuhya  menoo-kuhgequawining,  ewh  kahta- 
kushketooyun. 

7  Ahgoonwatun  enewh  anuhmeahwandahgwussenoo- 
gin  kuhkenuhwishke-debahj  emoowinun,  mindemooyaiig 
oodebahjemoowinewah,  mekindun  .atuh  enewh  uhyeeen 
emuh  ahnuhmeahwining  dabandahgwukkin. 

8  Punge  suh  atuh  enahbuddudAveyowemah  anuhnoo- 
keemahguk  ;  ewh  suh  atuh  quuhyuk-ahnuhmeahwin  ah- 
nooj  gagoo  enahbuddud,  me  muh  emuh  wahweendahmah- 
windwah  egewh  anuhmeahjig  ewh  bemahdezewin  noon- 
goom  ayahmahguk  kuhya.  ewh  katuhgwishenoomahguk. 

9  Keche-dabwamahgud  suh  oo-oo  ekedoowin,  kuhya 
ahpeetandahgwud  mezewakummig  cheoodahpenegahdag. 

10  Me  suh  00-00  wanjesunnug-ahnookeeyung,  kuhya 
wanje-mujje-duzzhemegooyung,  oonje  ahpanemooyung  owh 
bamahdezid  Kesha-Muhnedoo,  owh  bamahjeaud  kuhkenuh 
enenewun,  mamwach  edush  enewh  duhyabwayanduhme- 
nejin. 

1 1  Me  suh  oonoo  kaezhekuhgequayun,  kuhya  kaezhe- 
kekenooahmahgayun. 

12  Kahween  .ahweyah  oogahneshebahpenoodunse  ke- 
dooshkenuhwawewin  ;  ezhewabezin  suh  keen  chekekenoo- 
wahbuhmikwah  egewh  duhyabwayandungig,  emuh  eke- 
doowining,  emuh  ezhetwahwining,  emuh  sahgeewawining, 
emuh  oojechaugoomaung,  emuh  dabwayanduhmoowining, 
emuh  peenezewiniiig. 

13  Peenish  egoo  tuhgwishenaun  mekindun  muzzene- 
egune-ahginduhmoowin,  kuhgequawin,  kuhya  kekenooah- 
mahgawin. 

14  Menoo-gunuhwandun  ewh  meegewawin  ayahmun 
emuh  key  owing,  kahmeenegooyun  oonje  ewh  aunwahjega- 
win,  mahmahwe  kepuggijeneenjenootoonikwah  egewh  mah- 
yahmahwejegajig  makuhdawekoonuhyag. 

15  Nahnahgahdahwandun  dush  oonoo  uhyeeen ;  apee- 
cheweyun  mekindun  oonoo,  kuhkenuh  bamahdezejig  che- 
wahbuhmikwah  menik  oondezeyun. 

16  Ahyaungwahmandun  tebenuhwa  kedezhewabezewin, 
kuhya  ewh  kuhgequawin ;  aunwahdandun  dush  oonoo :  kish- 
pin  mahween  00-00  ezhewabezeyun  kegahbemahjeediz, 
kuhya  kegahbemahjeaug  egewh  bazindookig. 

CHAP.  V. 

KAGOO  nuhneebekemahkan  owh  katezid,  bakah  guh- 
noozh  ewh  azheguhnoonudebun  owh  koos  ;  egewh 
dush  nahwuj  washkenuhwawejig  debishkoo  kejekewaewaug  ; 

2  Egewh  nahwuj  mandemooyaewejig  wageengin  ezhe- 
guhnoozh,  egewh  ooshkenegequag  debishkoo  kedahwa- 
maug,  emuh  kuhkenuh  peenezewining. 

3  Kechetwahwanim  egewh  shegaug,  egewh  kagate  shah- 
gahwejig. 

4  Kishpin  ahweyah  shegah  ahyahwaud  enewh  oonejah- 
nesun  gamuh  oozheshaun,  mahnoo  netum  egewh  tahme- 
noo-doodahgawugemuh  andahwaud,  oogahahzhittah-menoo- 
doodahwahwaun  tebenuhwa  ooketezemewaun  ;  me  suh  ewh 

manwandahgwuk  kuhya  manwahbuhmenahgwuk  emuh 
anahsuhmuhbid  owh  Kesha-Muhnedoo. 

5  Benuh  dush  owh  kagate  shahgahwid,  kuhya  nazhe- 
kawezid,  oodahpanemoonun  enewh  Kesha -Muhnedoon, 
kuhya  aunwahjee  chenetuh-ahnuhmeaud  tabekudenegin 
kuhya  kahzhegudenegin. 

6  Owh  dush  equa  mahkindung  oomah  uhkeeng  duhzhe 
oonahnegoozewin  neboo  magwah  bemahdezid. 

7  Oonoo  dush  uhyeeen  weenduhmow,  ningood  chemah- 
nahdahj  emahsewind  wah. 

8  Kish  pin  ahweyah  oondenuhmahwahsig  enewh  tebe- 
nuhwa  oodenuhwamahgunun,  mamwach  enewh  dabandah- 
goozenejin  emuh  tebenuhwa  oowegewaumin g,  ahzhuh  ooge- 
ahgoonewataun  ewh  dabwayanduhmoowin,  nahwuj  edush 
kuhgwahnesuggandahgooze  owh  dush  ween  duhyabwayan- 
duhsig. 

9  Mahnoo  shegah  tahtuhquahkoonah  kishpin  taningood- 
wahsoomeduhnah-duhsoo-pepoon-uhgezid,  kishpin  kewe- 
weegood  pazhik  atuh  enenewun. 

10  Kishpin  minwahjemind  oonje  enewh  menoo-ahnoo- 
keewinun  ;  kishpin  kenetahwuggeaud  enewh  ahbenoojeeiin, 
kishpin  keoodahpenaud  enewh  mahyahdahwezenejin  emuh 
oowegewauming,  kishpin  kesebegenahmahwahgwan  enewh 
anuhmeahnej in  oosittahne,  kishpin  keshahwanemahg wan 
enewh  quaduggezenejin,  kishpin  kemekinduhmoogwan  kuh- 
kenuh  wanesheshingin  anookeewinun. 

11  Egewh  dush  nahwuj  washkenegequawejig  shegaug 
kagoo  oodahpenahkan  :  uhpe  muh  kemahje-ahgoonwatah- 
wahwaud  enewh  Christun  oonje  oonahnegoozewaud  oomah 
uhkeeng,  tahweweedegawug. 

12  Ahyahmoowaud  nahneboomegoowin  oonje  kewabe- 
nuhmoowaud  ewh  dabwayanduhmoowin  netum  kahezhe- 
dabwayanduhmoowaud. 

13  Pakish  dush  kuhya  goo  ketemishkeahwug,  puhpah- 
peendegawaud  emuh  pukkaun  wegewauming ;  kahween 
atuh  ketemishkewaud,  oonetuh-debahdoodahnahwah  ah- 
nooj  ga goo,  kuhya  oonetuh-bahbahmandahnahwah  pakah- 
nezejin  oodahnookeewinene,  kekedoowaud  kageezhekeke- 
doosigwahpun. 

14  Nindenanemaug  suh  egewh  ooshkenegequag  che- 
weedegawaud,  chenegeahwaud  enewh  ahbenoojeeiin,  che- 
guhnuhwanduhmoowaud  ewh  wegewaum,  chedoodunsigwah 

gagoo  kaoonje-mujje-duhzhemegoowaud  enewh  shaungan- 
jeganejin. 

15  Ahnind  muh  ahzhuh  kepukkawug  kenoopenuhnah- 
waud  enewh  Satanun. 

1 6  Kishpin  ahweyah  enene  gamuh  equa  duhyabwayan- 
dung  ahyahwaud  enewh  shegaun,  oogahshahwanemaun 
enewh,  kah  dush  egewh  anuhmeahjig  tahoondenuhmahga- 
sewug ;  cheoonj  e-shah wanemahwaud  enewh  kagate  shah- 
gahwenejin. 

17  Mahnoo  egewh  katezejig  manoo-oogemahkundah- 
gajig  nahwuj  tahkechetwahwanemahwug,  mamwach  egewh 
anookeetungig  ewh  ekedoowin  kuhya  kekenooahmahgawin. 

18  O0-00  muh  ekedoomahgud  ewh  kechetwah-muzzen- 
uhegun,  Kahween  kegahkeboodoonapenahse  owh  pezheke 
kaahpishkahwaud  enewh  buhquazhegunushkoon.  Kuhya, 
Owh  ahnookeetahga-wenene  enandahgooze  chetebahah- 
mahwind. 

19  Kagoo  oodahpenunkan  bahtaungawin  bahtahmind 
owh  katezid,  kishpin  atuh  ahyahwaud  neezh  gamuh  neswe 
kadebahj  emooj  ig. 

20  Nuhneebikim  egewh  maje-ezhechegajig  anahsuhme- 
waud  kuhkenuh,  cheoonj  e-sagezewaud  egewh  pakahnezejig. 

21  Kedahyaungwahmemin  emuh  anahsuhmid  Kesha- 
Muhnedoo  kuhya  owh  Tabaningad  Jesus  Christ,  kuhya 
egewh  kahwuhwanahbuhmiiidjig  angenug,  cheguhnuhwan- 
duhmun  oonoo  uhyeeen,  kuhnuhga  kezhah  tebahkoonega- 
sewun,  kah  kuhya  pekinnoong  kegahdoodahwahse  ah¬ 
weyah. 

22  Kagoo  ahweyah  enene  shasekah  puggijjeneenjenoo- 
tahwahkan,  kah  kuhya  kegahweedookahmahwahseeg  pakah¬ 
nezejig  oomujje-ezhewabezewinewah :  guhnuhwanindezoon 
chepeenezeyun. 

23  Kagoo  kayahbe  menequakan  pezheshig  nebee,  ah- 
yoon  punge  shoowemin-ahboo,  oonje  kemesud,  kuhya  oonje 
netuh-ahkooseyun. 

24  Ahnind  enenewug  oomujje-ezhewabezewinewaun 
kezhah  kekandahgwudenewun,  negaun  ezhahmahgudenig 
emuh  tebahkoonegawining  ;  ahnind  dush  enenewug  oonoo- 
penuhnegoonahwah  oomujje-ezhewabezewinewah. 

25  Me  nahsaub  kuhya  ahnind  oomenoo-ezhewabeze- 
winewah  kezhah  kekandahgwudenewun  ;  kuhya  enewh  puk- 
kaun  azhewabukkin  kahween  tahkahjegahdasenoon. 

KUHKENUH  menik  anduhshewaud  buhmeetahgunug 
dabandahgoozejig  oogahkechetwahwanemahwaun 
enewh  tebenuhwa  oodoogemahmewaun,  cheoonje-mujje- 
duhzhinchegahdasenook  Kesha-Muhnedoo  oodoonoozoowin 
kuhya  ookekenooahmahgawm. 

2  Egewh  ayahwahjig  enewh  duhyabwayanduhmenejin 
oogemaun,  kahween  oogahdahbussanemahsewaun,  oonje 
wejekewaemind ;  ahwahshema  dush  oogahbuhmeetahwah- 
waun,  oonje  ahyaungwahmezewaud  kuhya  sahgeindwah 
egewh  wadahpenungig  ewh  menoo-doodahgoowin.  Oonoo 
ezhekekenooahmahgan  kuhya  ezhekuhgequan. 

3  Kishpin  ahweyah  pukkaun  ezhekenooahmahgad,  kuh¬ 
ya  bezinduhsig  enewh  wanesheshingin  ekedoowinun,  enewh 
oodekedoowinun  Tabanemenung  Jesus  Christ,  kuhya  ewh 
kekenooahmahgoowin  emuh  ahnuhmeahwining  anduhgoo- 
mahguk  ; 

4  Minwahdanemoo  suh  owh,  ahnahween  goo  kekanduh- 
sig  gagoo,  kukkebahdezid  wanje-nunduhkekandung  enewh 
kuhgwadwawinun,  kuhya  ekedoowine  ahgoonwatahdewdnun, 
emuh  wanjebahmahguk  ewh  keshahwanindewin,  ahgoon- 
watahdewin,  mujje-kezhwawinun,  mujje-enanindewinun, 

5  Ookukkebahje-ahgoonwatahdewinewaun  egewh  kake- 
bahdezejig  enenewug,  kuhnuhga  ayausigoog  ewh  dabwawin, 
anandungig  cheoondenuhmahzoowaud  gagoo  tebenuhwa- 
wezewin  emuh  ahnuhmeahwining.  Nuhguzh  oogoo  doowug. 

6  Ewh  suh  quuhyuk  ahnuhmeahwin  mahmahwe  ewh 
nuhanduhmoowin,  keche  oondezewin  ahwun. 

7  Kah  muh  gagoo  kegepeetoosemin  oomah  uhkeeng, 
kuhya  quuhyukwandahgwud  ewh  kuhnuhga  gagoo  chekush- 
ketoosewung  cheuhnemahjetoosewung. 

8  Ahyahyung  meejim  kuhya  ahgwewinun  umba  null- 
andundah. 

9  Egewh  mahween  nanduhwandungig  nebewah  tebe- 
nuhwawezewinun,  ezhepungeshinoog  emuh  kuhgwatebane- 
megoowining  kuhya  nuhgwahguning  kuhya  emuh  nebewah 
kakebahdandahgwrukki'n  mujje-nunduhwanduhmoowinun,  e- 
newh  wanje-ahpuggenindwah  enenewug  emuh  nishewuh- 
nahdezewining  kuhya  bahnahdezewining. 

io  Ewh  suh  oonzaumanemind  shooneyah  me  suh  wa- 
jeebikahwung  kuhkenuh  mujje-ahyeewish  :  magwah  ahnind 

kenunduhwanemahwaud,  keoonje-pukkawug  emuh  dabwa- 
yanduhmoowining,  kuhya  kepuhjebuhooedezoowug  enewh 
nebewah  kookuggetoowinun. 

11  Keen  dush  ween  enene  bameetuhwud  Kesha-Muh- 
nedoo,  oozhindun  oonoo  uhyeeen ;  noopenuhdun  dush  ewh 
menoo-ezhewabezewin,  quuhyuk-ahnuhmeahwin,  dabwayan- 
duhmoowin,  sahgeedewin,  shuhsheebanduhmoowin,  bakah- 
dezewin. 

12  Ezhemegahzoon  ewh  dabwayanduhmoowine  megah- 
zoowin,  apeecheweyun  minjimenun  ewh  kahgega-bemah- 
dezewin,  me  suh  ewh  kahoonje-nundoomegooyun,  kuhya 
kahoonje-wahweenduhmun  ewh  wanesheshing  wahween- 
dahmahgawin  emuh  anahsuhmewaud  nebewah  wahyahbun- 
jegajig. 

13  Kedahyaungwgkmemin  anahsuhmid  Kesha-Muh- 
nedoo,  owh  wanje-bemahduk  kuhkenuh  uhyeeen,  kuh¬ 
ya  Christ  Jesus,  kahwahweegdung  ewh  wanesheshing  wah- 
weenduhmoowin  anahsuhmuhbid  Pontius  Pilate ; 

14  Cheguhnuhwanduhmun  ewh  kuhgequawin  kuhnuhga 
ningood  cheezheweenussenook,  kuhya  kuhnuhga  ningood 
chemujje-duhzhinchegahdasenook  nahnauzh  uhpe  penah- 
goozid  Tabanemenung  Jesus  Christ  : 

15  Ewh  kawahbunduhewad  uhpe  kedebishkoosanig 
anandung  owh  shawandahgoozid  kuhya  nazheka-neegaun- 
andahgoozid,  owh  wadoogemahwemegood  enewh  keche- 
oogemaun,  kuhya  dabanemaud  enewh  dabaninganejin  ; 

16  Owh  atuh  dabandung  kahgega-bemahdezewin,  an- 
daud  emuh  wahsayahzewining  ewh  ahweyah  kataoodittunse- 
goobun,  wekah  kahwahbuhmegoosig  ahweyah  enenewun, 
kah  dush  oogahtawahbuhmegooseen  ;  owh  mahyahmahwe- 
kechetwahwandahgoozid,  kuhya  mahyahmahwe-mushkah- 
wezid  kahgenig.  /  Amen. 

1 7  Ahyaungwahmim.  egewh  kachetwahwezejig  oomah 
uhkeeng  duhzhe  kechetwahwezewin,  cheishpanindezoosig- 
wah,  kuhya  cheahpanemoosigwah  ewh  netuh-wuhyazhinga- 
mahguk  tebenuhwawezewin,  cheahpanemoowaud  atuh  Ba~ 
mahdezid  Kesha-Muhnedoo  owh  mahnenung  gwaushkuh- 
wud  ahnooj  gagoo  meegewawinun  wawane  cheahyooyung  • 

1 8  Chemenoo  -  doodahgawaud,  chebahtuhyeenuddenig 
oomenoo-doodumoowinewaun,  chenetuh-meegewawaud,  che- 
keshawahdezewaud ; 

19  Cheahsunjegoowaud  wanesheshing  minjemooseche- 
gun  ewh  kaduhgoomahguk  peenish  tuhgwishenoomahguk 
ewh  kezhegud,  cheminjemenuhmoowaud  ewh  kahgega-be- 
mahdezewin. 

20  O  Timotheus,  guhnuhwandun  ewh  kahpuggedenuh- 
mahgooyun  cheguhnuhwanduhmun,  meewetooyun  maje- 
ezhewabukkin  kuhya  ningood  anahbuttussenoogin  keke- 
doowinishun,  kuhya  ahgoonwatahdewinun  enewh  ahneshah 
kekandahsoowin  azhenekahdagin  : 

21  Enewh  ahnind  kahmeekindungig  keoonj e-pukkawug 
emuh  dabwayanduhmoowining.  Shahwandahgoozewin 
mahnoo  kegahahyaun.  Amen. 

AUL,  oodahpostleemun  Jesus  Christ  oonje  oodenan- 


JL  duhmoowin  Kesha-Muhnedoo,  cheoonje-wahweenje- 
gahdag  ewh  bemahdezewine  wahweendahmahgawin,  ewh 
ayahmahguk  emuh  Christ  Jesusing. 

2.  Oomahjebeuhmahwaun  enewh  suhyahgeahjin  oo- 
gwissun  Timotheusun  •  mahnoo  kegahahyaun  shah  wan - 
dahgoozewin,ketemahganemegoowin,  kuhya  pezaun-bemah- 
dezewin  oonje  Kesha-Muhnedoo  Wayoosemind  kuhya  Je¬ 
sus  Christ  Tabanemenung. 

3  Nemegwachewanemah  Kesha-Muhnedoo,  owh  ba- 
meetuhwug  oonje  egewh  neketezemug  emuh  pahnuk  keka- 
nindezoowining,  poonetahsewaun  mequanemenaun  uhpe 
anuhmeahyaunin  tabekukkin  kuhya  kahzhegukkin ; 

4  Keche-nunduhwanduhmaun  chewahbuhmenaun,  me- 
quanduhmaun  enewh  kesebeengooyun  cheoonje-mooshke- 
nashkahgooyaun  ewh  moojegezewin ; 

5  Mequanduhmaun  ewh  ahnuhmeakahzoomahgusse- 
nook  dabwayanduhmoowin  kakishkuhmun,  ewh  netum  kah- 
kekishkung  owh  kookoomis  Lois,  kuhya  owh  keguh  Eu¬ 
nice  ;  kahya  nindenandum  keen  kakishkuhmun. 

6  Mesuh  wanje-mequanduhmeenaun  chechechekinzha- 
iihmun  ewh  oomeegewawin  owh  Kesha-Muhnedoo,  ewh  ka¬ 
kishkuhmun  oOnje  kepuggijeneenjetoonaun. 

7  Kah  muh  Kesha-Muhnedoo  kegemeenegoosemin 
enewh  sagezewine  oojechaugoomaun,  ewh  atuh  mushkah- 
wezewin,  kuhya  sahgeedewin,  kuhya  nabwahkahmahguk 
enanduhmoowin. 

8  Kagoo  dush  ahgujjetunkan  oodebahjemoowin  owh 
Tabanemenung,  kagoo  kuhya  ahgujjetuhwishekan  neen  ka- 
bahquahegahzooyaun  ween  oonje  :  keen  dush  weedookah- 
zoon  emuh  kooduggeegoowining  oonje  ewh  minwahjemoo- 

win  anandahgwudenig  oomushkahwezewin  Kesha-Muh- 
nedoo ; 

9  Owh  kahbemahjeenung  kuhya  kahnundoomenenung 
ewh  manooezhewabuk  nundoongawin,  kahween  oonje  ke- 
nuhwind  kedezhechegawinenahnin,  oonje  atuh  tebenuhwa 
kezhah  keenandung,  kuhya  oonje  oozhahwanjegawin  kah- 
ezheshahwanemenung  emuh  Christ  Jesusing  chepwah  mah- 
je-uhkeewung, 

10  Noongoom  dush  mazheshahwejegahdag  oonje  ewh 
kenahgoozid  Jesus  Christ  bamahjeenung,  kuhya  kahbahnah- 
jetood  ewh  neboowin,  kuhya  kemezheshahwissittood  ewh 
bemahdezewin  kuhya  ewh  kahgega-bemahdezewin  oonje 
ewh  minwahjemoowin  : 

11  Ewh  wanje-ahnoonegooyaun  chepahbah-debahdoo- 
duhmaun,  kuhya  cheahpostleeweyaun,  kuhya  chekekenoo- 
ahmahwugwah  egewh  mayuggezejig. 

12  Me  suh  wanje-kooduggeegooyaun  oonoo  koodugge- 
doowinun  :  kah  suh  nindahgujjese  :  nekekanemah  muh  owh 
tuhyabwayanemug,  kuhya  nequuhyukwandaun  ewh  che- 
kushketood  cheguhnuhwandung  ewh  kahpuggedenuhmoo- 
wug  nahnauzh  egoo  ewh  uhpe  kekezheguk. 

13  Mushkahwe-minjemandun  ewh  wanesheshing  eke- 
doowin,  kahnoonduhmahweyun  emuh  dabwayanduhmoowin- 
ing,  kuhya  sahgeewawining  oonje  owh  Christ  Jesus. 

14  Ewh  wanesheshing  uhyeee  kahmeenegooyun  guh- 
nuhwandun  oonje  owh  Keche-Oojechaug  owh  kakishkuh- 
wung. 

15  O0-00  kekekandaun,  kuhkenuh  emuh  Asiaing  da- 
ban  dahgoozejig  ningenuhguhnigoog ;  me  suh  kahezheche- 
gawaud  Phygellus  kuhya  Hermogenes. 

16  Ahbagish  Keshct-Muhnedoo  shahwranemaud  enewh 
dabandahgoozenejin  emuh  oowegewauming  owh  Onesi- 
phorus ;  nuhningim  muh  ningemenoodaai'k,  kah  dush  ooge- 
ahgujjetunsenun  netuhkoobezoowinun  : 

1 7  Uhpe  dush  emuh  Romei’ng  ayaud  ningewahweenga- 
oondoonaoog  kuhya  ningemekaug. 

18  Ahpagish  chepuggedenuhmahgood  enewh  Tabanin- 
ganejin  chemekung  ewh  shahwandahgoozewin  qonje  owh 
Tabaningad  ewh  uhpe  kekezheguk  :  menik  edush  kahshah- 
wanemid  emuh  Ephesusing,  keen  kequuhyukwrandaun. 

KEEN  dush,  ningwis,  mushkahwezin  emuh  shahwane- 
megoowining  ewh  wanjeemahguk  emuh  Christ  Je- 
susing. 

2  Kuhya  enewh  uhyeeen  kahweenduhmoonaun  anah- 
suhmewaud  nebewah  bamahdezejig,  me  suh  enewh  kapug- 
gedenuhmahwudwah  egewh  ayaungwahmezejig  enenewug, 
kakushketoojig  chekekenooahmahwahwaud  enewh  pakah- 
nezenejin. 

3  Keen  dush  shuhsheebandun  enewh  sunnuggezewinun, 
debishkoo  manwawezenejin  ooshemahgunishemun  owh  Je¬ 
sus  Christ. 

4  Kahween  ahweyah  mahgahzood  oobahbahmanduh- 
senun  enewh  uhyeeen  dabandahgwukkin  maunduh  bemah- 
dezewining,  cheoonje-minwanemegood  enewh  kahwuhwa- 
nahbuhrnegoojin  cheshemahgunishewid. 

5  Kishpin  dush  enene  wekoojetood  ewh  pukkinahga- 
win  kahween  pukkenahgawine-suhsagah-wewuhquaun  mee- 
nahse,  kishpin  nahsaub  keezhekuhgwajekuzhewasig  anan- 
dahgwuk  ewh  kahgwajekunedewine  enahkoonegawin. 

6  Owh  ketega-wenene  anookeed  enandahgooze  netum 
cheoodahpenung  enewh  menewinun. 

7  Nahnahgahdahwandun  ewh  akeedooyaun  ;  mahnoo 
dush  owh  Tabaningad  kegahmeenik  nesittootummoowin 
emuh  kuhkenuh  uhyeeeng. 

8  Mequanim  owh  Jesus  Christ  emuh  oomenekauning 
owh  David  kahoondahdezid  keahbejebahind  debishkoo 
akedoomahguk  neminwahjemoowin  : 

9  Ewh  wanj  e-kooduggetooy aun,  nahsaub  egoo  maje- 
ezhewabezid,  tuhkoobejegahzooyaun  ;  kah  dush  tuhkoobe- 
jegahdasenene  Kesha-Muhnedoo  oodekedoowin. 

io  Me  suh  wanje-shuhsheebanduhmaun  kuhkenuh  uh¬ 
yeeen  oonje  egewh  kagegenindjig,  cheahyahmoowaud  ewh 
bemahjeegoowin  oonje  owh  Jesus  Christ  mahmahwe  kah- 
gega-peshegandahgoozewin. 

1 1  Dabwamahgud  suh  oo-oo  ekedoowin  :  Kishpin  mah- 
ween  weeje-neboomung  kegahweeje-bemahdezemahnaun  : 

12  Kishpin  kooduggetooyung,  kegah weej -oogemah we- 
mahnaun :  kishpin  ahgoonwatuhwung,  kuhya  ween  egoo 
kegahahgoonwatahgoonaun  : 

13  Kishpin  dabwayanduhsewung,  pooch  ween  tahda- 
bwa,  kahween  ookushk^tooseen  chebahnahjetood  tebenuh- 
wa  oodekedoowin. 

14  Oonoo  uhyeeen  kegahmequanduhmeaug,  ahyaun- 
gwahmemudwah  anahsuhmeed  owh  Tabaningad  cheah- 
goonwatahdesigwah  oonje  enewh  ekedoowinun  ningood 
anahbuttussenoogin,  wanje-pukkawenindwah  egewh  bazin- 
dungig. 

15  Keche-wekoojetoon  cheezhepuggedenedezooyun  che- 
minwanemik  Kesha-Muhnedoo,  debishkoo  anookeetahgad 
kaahgujjesig,  quuhyuk  chemahdahookeeyun  ewh  dabwa- 
wine  ekedoowin. 

16  Meewetun  ningood  anahbuttussenoogin  kekedoo- 
wineshun  :  ashkum  kaoonje-mujje-ezhewabezing. 

17  Ewh  mahween  oodekedoowinewah  ashkum  tahbah- 
nahjeewamahguddene  debishkoo  mahnahdahpenawin,  me- 
suh  azhewabezewaud  Hymenseus  kuhya  Philetus  ; 

18  Egewh  kahoonje-pukkajig  emuh  dabwawining,  eke- 
doowaud  ahzhuh  kekuhbekoosamahgud  ewh  ahbejebahwin, 
kuhya  oobahnahjetuhmahwahwaun  ahnind  oodabwayan- 
duhmoowinene. 

19  Pooch  Kesha-Muhnedoo  oominjemoosechegun  soon- 
gekahbahwemahgudene  ewh  atanig  maunduh  ah  kook  e- 
wussegun,  Tabaningad  ookekekanemaun  enewh  tebenuhwa 
oodahnishenahbamun,  Kuhya,  Mahnoo  kuhkenuh  egewh 
wuhy ah weend ungig  oodoonoozoowin  owh  Christ  oogahwa- 
benahnahwah  mujje-ezhewabezewin. 

20  Emuh  keche-wahkaheguning  kahween  atuh  oozah- 
wah-shooneyah  oon  align  nun  kuhya  shooneyah  oonahgunun 
ahtasenoon,  kuhya  enewh  metikoo  uhyeeen  kuhya  wahbe- 
gune  uhyeeen  ahtanoon,  ahnind  kechetwahwandahgwud- 
oon,  menuhwah  dush  ahnind  dahbussandahgwuddoon. 

21  Kishpin  dush  ahweyah  oonje  peenedezood  oonoo 
uhyeeen,  me  suh  owh  debishkoo  kachetwahwandahgwuk 
oonahgun  kaenandahgoozid,  dabandahgwuk  emuh  ahnuh- 
meahwining,  apeetandahgwuk  cheahyood  owh  wawege- 
waumid,  kuhya  wawazhechegahdag  emuh  kuhkenuh  me- 
noo-ahnookewining  cheenahbuttuk. 

22  Oozhindun  dush  ooshkenuhwawine  mujje-nunduh- 
wanduhmoowinun  :  noopen udun  ewh  quuhyuk-ezhewabeze- 
win,  dabwayanduhmoowin,  sahgeedewin,  pezaun-bemahde- 
zewin,  weedookahwudwah  egewh  emuh  pahnuk  oodae- 
maung  azheahnuhmeatuhwahjig  enewh  Tabaninganejin. 

23  Meewetun  dush  enewh  kakebahdandahgwukkin, 
kuhya  kakenooahmahgamahgussenoogin  kuhgwadwawinun, 

kekanduhmun  enewh  megahdewinun  cheoonjeemahguk 
emuh. 

24  Owh  dush  bameetuhwaud  Kesha-Muhnedoon  kah- 
ween  tahkekaungase,  bakah  oogahguhnoonaun  kuhkenuh 
enewh  enenewun,  tahnetuh-kekenooahmahga,  tahshuhshee- 
bandum, 

25  Emuh  bakahdezewining  ezhekekenooahmahwaud 
enewh  ahyahgoonwatahgoojin,  koonemah  Kesha-Muhnedoo 
oodahmeenaun  ewh  aunwanindezoowin  chedabwayanduh- 
menid  ewh  dabwawin  ; 

26  Kuhya  cheoonje-kediskeedezoowaud  emuh  oonuh- 
gwahguning  owh  Mujje-Muhnedoo,  egewh  kahtuhkoone- 
goowaud  enewh  ween  ahyenanduhmenid  chedoodahgoo- 
waud. 


CHAP.  III. 


0-00  kuhya  kekandun,  uhpe  wahishquah-kezheguk 


KJ  tahpetuhgwishenoomahgudoon  enewh  nuhneezahne- 
zewine  kezhegudoon. 

2  Enenewug  muh  tahsahgeedezoowug,  oogahnetuh-shoo- 
beegoonahwah  enewh  bakahnezenejin  ooduhyeemene,  tah- 
netuh-muhmequahzoowug,  tahminwahdanemoowug,  tah- 
mujje-kezhwawug,  oogahkuhgaunzetahwahwaun  ooketeze- 
mewaun,  kahween  tahnetuh-megwach-enanduhsewug,  tah- 
weenezewug, 

3  Kahween  oogahsahgeahsewaun  tebenuhwa  oodenuh- 
wamahgunewaun,  oogahnetuh-bahnahjetoonahwah  oowah- 
weendahmahgawinewaun,  tahkuhkenuhwishke-bahtaunga- 
wug,  tahpezhigwahdezewug,  tahahquahdezewug,  oogah- 
neshebahpenoodahwahwaun  enewh  manoo-ezhewabezene- 
jin, 

4  Tahnetuh-bahtahewawug,  kahween  oogahoogemah- 
kunduhsenahwah  oomujje  -  nunduhwanduhmoowinewaun, 
tahkechetwahwanemoowug,  ahwahshema  oogahsahgetoo- 
nahwah  ewh  oonahnegoozewin  dush  ween  kaezhesahgeah- 
waud  Kesha-Muhnedoon ; 

5  'Kekishkuhmoowaud  ewh  ahnuhmeahwine  inwahzoo- 
win,  ahgoonwayanduhmoowaud  ewh  ahnuhmeahwin  azhe- 
mushkahwezemahguk  :  nuhguzh  oogoo  doowug. 

6  Me  suh  00-00  azhewabezewaud  egewh  pahyahpeen- 
degashkungig  enewh  ^vegewaumun  kuhya  pakawenahjig 

enewh  kakebahdezenej  in  equawishun  bahtuhyeenenid  oo- 
mujje-ezhewabezewinene  nuhittuhmenid  ahnooj  mujje- 
enanduhmoowishun, 

7  Moonzhug  kekenooahmahgoozewaud,  kah  dush  oota- 
kekanduhsenahwah  ewh  dabwawin. 

8  Debishkoo  Jannes  kuhya  Jambres  kahezheahgoonwa- 
tahwahwaud  enewh  Mosesun,  me  suh  kuhya  oogoo  azhe- 
ahgoonwayanduhmoowaud  ewh  dabwawin  :  enenewug  mah- 
yahnahduhdenegin  oodenanduhmoowinewaun  ahwewug, 
wabenegahzoowug  emuh  oonje  dabwayanduhmoowining. 

9  Kahween  ahwahshema  tahkushkeoosewug :  oogah- 
kekanemegoowaun  suh  kuhkenuh  enenewun  azhekuhke- 
bahdezewaud,  debishkoo  kuhya  kahezhekekandahgooze- 
waud  egewh. 

10  Keen  dush  kegepuggukkandaun  nekekenooahmah- 
gawin,  nindezhewabezewin,  nenunduhwanduhmoowin,  nin- 
dabwayanduhmoowin,  neshuhsheebanduhmoowin,  nesah- 
geewawin,  nesoonguhmunduhmoowin, 

1 1  Enewh  kooduggeegoowinun,  kuhya  ketemahgeze- 
winun  kahpuhgummishkahgooyaunin  emuh  Antioching, 
emuh  Iconiuming,  kuhya  emuh  Lystramg ;  menik  kahkoo- 
duggeegooyaun  :  oonje  dush  emuh  kuhkenuh  oonoo  ningee- 
koonik  owh  Tabaningad. 

12  Menungakah,  kuhya  kuhkenuh  kawebuhmeetahwah- 
jig  Kesha-Muhnedoo  oonje  Christ  Jesus  oogahahyahnahwah 
enewh  kooduggeegoowinun. 

13  Egewh  dush  maje-ezhewabezejig  enenewug  kuhya 
wahyazhingajig  ashkum  tahkuhgwahnesuggandahgoozewug, 
wuhyazhingawaud  kuhya  wuhyazhemindwah. 

14  Keen  dush  aunwahdandun  oonoo  uhyeeen  kahkeke- 
nooahmahgooyunin  kuhya  kahpuggukkandahmunin,  ke- 
kanemud  owh  kahkekenooahmauk  ; 

1 5  Kuhya  dush  ahpena  goo  pahahkoo-ahbenoojeeweyun 
keoonje-kekanduhmun  enewh  kechetwah-oozhebeegunun, 
enewh  kashkeawukkin  chenebwahkahegooynn,  ewh  bemah- 
jeewawine  nebwahkahwin  oonje  ewh  dabwayanduhmoowin 
^zhedabwayanemind  Christ  Jesus. 

16  Kuhkenuh  enewh  kechetwah-oozhebeegunun  oonjee- 
mahgudoon  emuh  oodenanduhmoowining  owh  Kesha-Muh¬ 
nedoo,  enahbuddudoon  dush  chekekenooahmahgang,  che- 
wahweenjegahdag  mujje-ezhewabezewin  azhemahnahduk, 

chemenoo-ezhewabezeegoong,  kuhya  chekekenQoahmah- 
windwah  bamahdezejig  ewh  quuhyuk-wahdezewin : 

1 7  Chekeche-menoo-ezhewabezid  owh  enene  bameetah- 
waud  Kesha-Muhnedoon,  wahweenga  chemekindung  kuh- 
kenuh  menoo-ahnookeewinun. 


CHAP.  IV. 

KEDAH  YAUNGWAHMEMIN  dush  anahsuhmid  Ke- 
sha-Muhnedoo,  kuhya  owh  Tabaningad  Jesus  Christ, 
owh  katebahkoonaud  enewh  bamahdezenejin  kuhya  enewh 
naboonejin,  uhpe  nuhyahgoozid  kuhya  wagemahwid  ; 

2  Debahdoodun  ewh  ekedoowin ;  aunwahjeen  uhpe 
manwanemegooyunin  kuhya  uhpe  manwanemegoosewunin  ; 
guhnoozh  egewh  ahyahgoonwayandungig,  weenduhmow 
egewh  maje-ezhewabezej ig  azhemahnahdudenig  oomujje- 
ezhewabezewinewah,  ezhekuhgequan  emuh  kuhkenuh  min- 
wahdanduhmoowining,  kuhya  kekenooahmahgawining. 

3  Tahtuhgwishenoomahgud  suh  ewh  kezhegud,  uhpe 
kaminwanduhsigwah  wanesheshing  kuhgequawin,  nahsaub 
anandahgwudenig  tebenuhwa  oomujje-nundahwanduhmoo- 
winewaun  oogahmeshenooahwaun  kakenooahmahgoowah- 
jin  kesheebetahwuggawaud. 

4  Kah  dush  oogahbezinduhsenahwah  ewh  dabwawin, 
oogahbezindahnahwah  atuh  enewh  kewuhnemoowinun. 

5  Keen  edush  ahyaungwahmezin  emuh  kuhkenuh  uh- 
yeeeng,  soongummundun  uhpe  quaduggetooyunin  ;  ahnoo- 
keetun  ewh  papah-kuhgequad  oodahnookeewin,  wahween- 
gazin  ewh  anuhnookeeyun. 

6  Zhuhyegwah  gooshah  nekezheetah  cheoonjegahtah- 
mahgooyaun  nemisqueem,  gagah  dush  debishkoosa  uhpe 
wahuhnemahjahyaun. 

7  Ningemegauz  ewh  wanesheshing  megahzoowin,  nin- 
gekezheetaun  ewh  kuhgwajekunedewin,  ningeguhnuhwan- 
daun  ewh  dabwayanduhmoowin  ; 

8  Noongoom  dush  nindahtahmahgoo  ewh  menoo-ezhe- 
wabezewine  pukkinahga-wewuhquaun,  ewh  kameezhid  owh 
Tabaningad  quuhyuk-azhewabezid  tebahkoonega-wenene, 
ewh  uhpe  kekezheguk  :  kahween  atuh  neen,  kuhya  kuh¬ 
kenuh  egewh  manwandungig  ewh  oonahgoozewin,  ahtah- 
mahwahwug. 

9  Kecheminwawezin  wuhyebah  chepenaunzekahweyun: 

10  Ningenuhguhnik  muh  Demas,  kesahgetood  maunduh 
noongoom  ayahmahguk  uhkee,  keezhemahjah  dush  ewede 
Thessalonicaing  ;  Crescens  keezhemahjah  emuh  Galatiaing, 
Titus  emuh  Dalmatiaing. 

1 1  Lucas  atuh  neweejewik.  Oodahpin  owh  Marcus  pe~ 
weejewhdush:  neweahbujjeah  muh  emuh  kuhgequawining. 

12  Tychicus  dush  ningeezhenahzhahwah  emuh  Ephe- 
susing. 

13  Uhpe  pemahjahyun  peetookun  ewh  keche-pesekoo- 
wahgun  kahnuhguhduhmoowug  owh  Carpus  emuh  Troas- 
ing,  kuhya  enewh  muzzeneegunun,  mamwach  enewh  push- 
quagenoo  muzzeneegunun. 

14  Ningekeche  mujje-doodaug  owh  Alexander  oozah- 
wahbikoo  ahwishtooyah :  owh  Tabaningad  oogahdoodah- 
waun  debishkoo  enandahgwudenig  oodahnookeeWinun  : 

15  Kuhya  keen  qgoo  ahkahwahbum  wah-owh ;  ah- 
peche  mahween  oogemegahdaunun  enewh  nindekedoo- 
winenahnin. 

16  Uhpe  netum  kekuhnooduhmahdezooyaun  kahween 
ahweyah  ningeweeje-kahbahwetahgoose,  kuhkenuh  suh  nin- 
genuhguhnigoog  (ahpagish  ningood  cheahzhittah-doodah- 
wahsewindwah. 

17  Owh  dush  Tabaningad  ningeweeje-kahbahwetaug, 
kuhya  mushkahwezewin  ningemeenik ;  cheoonje-puhguk- 
kanjegahdag  ewh  kuhgequawin  neen  oonje,  kuhya  kuhke¬ 
nuh  egewh  mayuggezejig  chenoonduhmoowaud ;  kuhya 
ningeoonje-kedishkeegoo  emuh  oodooning  owh  mezhebeshe. 

18  Kuhya  owh  Tabaningad  ningahekoonik  emuh  oonje 
kuhkenuh  mujje-ahnookeewinun,  kuhya  ningahguhnuhwane- 
mik  peenish  egoo  tagvvishenaun  emuh  keche-kezhegoong 
duhshe  oodoogemahwewining,  mesuh  owh  kapeshegandah- 
goozid  kahgenig  kuhya  kahgenig.  Amen. 

19  Ahnahmekow  Prisca  kuhya  Aquila,  kuhya  egewh 
dabandahgoozejig  emuh  oowegewauming  owh  Onesiphorus. 

20  Erastus  keduhneze  emuh  Corinthing  :  ningenuhguh- 
nah  owh  Trophimus  ewede  Miletuming  keahkoozid. 

21  Waweeb  penaunzekahweshin  chepwah  pepoong. 
Keduhnuhmekaug  Eubulus,  kuhya  Pudens,  kuhya  Linus, 
kuhya  Claudia,  kuhya  kuhkenuh  egewh  wejekewaemaug. 

22  Ahpagish  owh  Tabaningad  Jesus  Christ  cheweeje- 
waud  kejechaugwun.  Mahnoo  kegahshahwandahgooz. 
Amen. 

OWH  PAUL  APOSTLE. 

ENEWH  TITUSUN. 


AUL,  oobuhmeetahgunun  Kesha-Muhnedoo,  oodah- 


X  postleemun  Jesus  Christ,  nahsaub  anandahgwudenig 
oodabwayanduhmoowinewaun  egewh  kahkuhgeegenegoo- 
jig  Kesha-Muhnedoon,  kuhya  azhewahweenjegahdag  ewh 
dabwawin  wanjebahmahguk  menoo-ezhewabezewin  ; 

2  Wanje-ahpanemooyaung  ewh  kahgega  bemahdeze- 
win,  ewh  kahwahweendahmahgad  Kesha-Muhnedoo  ka- 
kuhkenuhwishkesigoobun,  chepwah  mahje-uhkeewung ; 

3  Oogemezheshuhwissetoon  dush  ewh  oodekedoowin 
ulipe  dabishkoosanig,  oonje-kuhgequawining  me  ewh  kah- 
puggedenuhmahgooyaun  debishkoo  kahenahkoonegad  Ke¬ 
sha-Muhnedoo  Bamahjeenung  ; 

4  Nemahjebeuhmahwah  Titus,  tebenuhwa  Ningwis, 
oonje  ewh  dabwayanduhmoowin  a  z  h  ed  a  b  way  a  n  d  uh  m  o  o  - 
waud  kuhkenuh  egewh  anuhmeahjig.  Mahnoo  kegah- 
shahwandahgooz,  kuhya  kegahshahwanemegoo,  kuhya 
kegahpezaun-bemahdiz,  oonje  Kesha-Muhnedoo  Wayoo- 
semind,  kuhya  owh  Tabaningad  Jesus  Christ  Bamahjee¬ 
nung. 

5  Mesuh  kahoonje-ishkoonenaun  emuh  Cretei'ng,  che- 
quuhyukesittooyun  enewh  uhyeeen  muhshe  kahquuhyuk- 
koosechegahdasenoogin,  kuhya  cheoozheudwah  makuhda- 
wekoonuhyag  anduhsing  enewh  oodanahwun,  ewh  suh  goo 
kahoonje-ahnoonenaun. 

6  Kishpin  ahweyah  ningood  mujje-duhzhemahsewind, 
kuhya  oonahbamegood  pazhik  atuh  equawun,  kishpin  quuh- 
yuk-ezhewabezenid  oonejahnesun,  wuhnishquazesenid  kuh¬ 
ya  kuhgaunzetuhsemenid. 

7  Owh  muh  makuhdawekoonuhya  tahquuhyuk-ezhewa- 
beze,  debishkoo  ooguhnuhwanjega- wenenemun  Kesha- 

Muhnedoo ;  kahween  tahkechetwahwanemoose,  kahween 
tahwuhka-wegedahzoose,  kahween  oogahnetuh-menequa- 
seen  shoowemin-ahboo,  kahween  tahnetuh-pukkittaoowase, 
kahween  oogahnunduhwanduhseen  ewh  mahyahnahduk 
oondezewin  : 

8  Oogahnetuh-shahwanemaun  enewh  paundegahgoojin, 
oogahsahgeaun  enewh  manoo-ezhewabezenejin  enenewun, 
tahnesahdeze,  quuhyuk  tahezhewabeze,  tahpeeneze,  kah¬ 
ween  oogahkeche-nundahwanduhseen  gagoo  oomah  uh- 
keeng  duhzhe  uhyeeen  ; 

9  Minjemandung  ewh  dabwawine-ekedoowin  debishkoo 
kahezhekekenooahmahwind,  cheoonje-kushketood  ewh  wa- 
neshenenig  ookekenooahmahgawin  cheezhekuhgekemaud 
kuhya  chedabwayanduhmeaud  enewh  ahyahgoonwayan- 
duhmenejin. 

10  Bahtuhyeinwug  muh  egewli  kagaunzetungig,  kuhya 
kakebahje-kezhwajig  kuhya  wuhyazhingashkejig,  egewh 
suh  goo  mamwach  kakenoowahje-kishkezhegahzoojig  : 

11  Egewh  nanduhwandahgoozejig  chekebahquahah- 
mahwindwah  oodoonewaun,  egewh  pakawenahjig  kuhkenuh 
anduhsoodawezenejin  emuh  ahnind  vvegewaumun,  keke- 
nooahmahgawaud  enewh  uhyeeen  kakekenooahmahgasig- 
wahpun  oonje  ewh  muhyahnahduk  oondezewin. 

12  Pazhik  dush  wenuhwah  anduhshewaud,  tebenuhwa 
oodaunwahjega-wenenemewah  keekedoo,  Kahgenig  kuhke- 
nuhwishkewug  egewh  Cretanug,  mujje-ahwaseewewug,  ke- 
temishkewug  oonje  nebahdezewaud. 

13  Dabwamahgud  suh  00-00  debahjemoowin,  mesuh 
kaoonje-wesugge-kekahmudwah  cheoonje-menoo-guhnuh- 
wanduhwoowaud  ewh  dabwayanduhmoowin. 

14  Bezinduhmahwahsigwah  enewh  Jewyun  oodahduh- 
zookawinene,  kuhya  ookuhgequawinene  enewh  enenewun 
kahwabenuhminejin  ewh  dabwawin. 

15  Kuhkenuh  ooduhyeemewaun  egewh  pahnezejig 
peenudenewun ;  egewh  wahnezejig  kuhya  duhyabwayan- 
duhsigoog  kahween  gagoo  ooduhyeemewaun  peenussenene  ; 
pooch  oodenanduhmoowinewah  kuhya  ookekanindezoo- 
winewah  weenudenewun. 

16  Nekekanemahnaun  Kesha  Muhnedoo,  inwahzoowug; 
emuh  dush  oodahnookeewinewaung  oodahgoonwayane- 
mahwaun,  kuhgwahnessuggandahgoozewug,  kuhya  kuh- 

gaunzetuhmoog,  kah  dush  kushkeoosewug  chewuhwanah- 
bunduhmoowaud  gagoo  wanesheshing  ahnookewin. 


CHAP.  II. 


EEN  dush  kekedoon  enewh  uhyeeen  dabandahgwuk- 


IV  kin  emuh  quuhyuk  kuhgequawining. 

2  Egewh  uhkewanzeyug  chenesahdezewaud,  chene- 
bwahkahwandaligoozewaud,  agauj  cheweekoojetoowaud  oo- 
mah  uhkeeng  duhzhe  "uhyeeen,  chequuhyuk-wandahgooze- 
waud  emuh  dabwayanduhmoowining,  emuh  sahgeedewin- 
ing,  emuh  shuhsheebanduhmoowining. 

3  Kuhya  egewh  mindemooyaiig  kegahenaug  cheezhe- 
wabezewaud  kaezhewabeze wahpun  pah nezej ig  equawug, 
kahween  tahkuhkenuhwishke  -  bahtaungasewug,  kahween 
oogahmenequasenahwah  nebewah  shoowemin-ahboo,  tahke- 
kenooahmahgawug  wanisheshingin  kekenooahmahdewinun ; 

4  Chekekenooahmahwahwaud  enewh  ooshkenegequan 
chenebwahkahnid,  chesahgeahnid  enewh  oonahbamene, 
chesahgeahnid  enewh  oonejahnesene. 

5  Chenebwahkahnid,  chepeenezenid,  chepezaun-ahyah- 
nid  emuh  andahnid,  chemenoo-ezhewabezenid,  chenuhittah- 
wahnid  tebenuhwa  oonahbamene,  chemujje-duhzhinjegah- 
dasenoonig  oodekedoowin  owh  Kesha-Muhnedoo. 

6  Kuhya  goo  kegahenaug  egewh  ooshkenuhwag,  che- 
nebwahkahwaud. 

7  Ahnooj  edush  enewh  uhyeeen  wahbunduhewan  tebe¬ 
nuhwa  keyow  chekekenoowahbuhmegooyun  ewh  ahnoo- 
keetuhmun  wanisheshingin  ahnookeewinun  emuh  kekuhge- 
quawining  bahnahjetoosewun  ewh  dabwawin,  chenebwah- 
kahwandahgoozeyun,  chenetuh-dabwayun. 

8  Cheminwandahgwuk  kedekedoowin,  kamujje-duh- 
zhinchegahdasenook ;  owh  dush  ween  wahdookahzood 
emuh  puhkaun  ezhetwahwining  cheahgujjed,  kagoo  ah- 
yaunsig  kamujje-duhzheminagoobun. 

9  Ahyaungwahmim  egewh  bameetahgajig  chenuhittah- 
wahwaud  enewh  tebenuhwa  oodoogemahmewaun,  kuhya 
cheminwanduhmeahwaud  kuhkenuh  enewh  uhyeeen  menik 
egoowaud  enewh,  cheahzhittamahsigwah ; 

10  Kahween  tahkeemoodeesewug,  oogahwahbundah- 
ewanahwaun  kuhkenuh  ahyaungwahmezewin  ;  chepeshe- 
gandahgootoowaud  ewh  ookuhgequawin  Kesha-Muhnedoo 
Bamahjeenung  oonje  kuhkenuh  oodezhechegawinewah. 

1 1  Ewh  mahween  ooshahwanjegawin  owh  Kcsha-Muh- 
nedoo  wanje-bemahjeindwah  kuhkenuh  enenewug,  ahzhuh 
kepenahgwud, 

12  Oo-oo  ezhekekenooahmahgooyung  cheahgoonwa- 
yanduhmung  mujje-ezhewabezewin,  kuhya  oomali  uh- 
keeng  duhzhe  mujje-nunduhwanduhmoowinun,  chenebwah- 
kah-bemahdezeyung,  kuhya  quuhyuk  chebemahdezeyung, 
kuhya  chebuhmeetuhwung  Kesha-Muhnedoo  oomah  uh- 
keeng ; 

13  Nunduhwanduhmung  ewh  shawandahgwuk  ,ahpane- 
moowin,  kuhya  ewh  pashegandahgwudenig  oopenahgooze- 
win  owh  Kache-Kesha-Muhnedoowid  kuhya  Bamahjeenung 
Jesus  Christ, 

14  Owh  kahpuggedenedezood  kenuhwind  oonje,  che- 
wabenuhmoonung  kuhkenuh  mujje-ezhewabezewinun,  che- 
peeneaud  enewh  ween  katebanemahjin  oodahnishenah- 
bamun,  chekeche-mimvawezenid  emuh  menoo-ahnookee- 
wining. 

15  Kuhgequan  oonoo  uhyeeen,  kuhya  ezhekuhgaun- 
dwan,  kuhya  nuhneebikim  egewh  maje-ezhewabezejig  emuh 
kuhkenuh  kushkeawezewining.  Kahween  ahweyah  kegah- 
neshebahpenoodahgoose. 

CHAP.  III. 

MEQUANDUHME  chenuhittuhmoowaud  enewh  00- 
gem  ah- wan d ahgoo z e wi n u n  kuhya  enewh  kushke- 
awezewinun,  chedabwatahwahwaud  enewh  tebahkoonega- 
wenenewun,  chekezheetahwaud  ewh  chemeekinduhmoo- 
waud  kuhkenuh  enewh  wanesheshingin  ahnookeewinnn, 

2  Chemujje-duhzhemahsigwah  ahweyah,  chenetuh-me- 
gahzoosigwah,  chebakahdezewaud  atuh,  wahbundahahwaud 
kuhkenuh  enenewun  ewh  bakahdezewin. 

3  Kuhya  kenuhwind  mahween  kuhyet  kegekuhkebah- 
dezemin,  kegekuhgaunzetahmin,  kegewuh}^azhemegoomin, 
kegebuhmeetahnahnin  ahnooj  mujje-nunduhwanduhmoo¬ 
winun  kuhya  oonahnegoozewineshun,  emuh  shinganinde- 
wining,  kuhya  keshahwanindewining  kegeezhebemahdeze- 
min,  kegeshingandahgoozemin  kuhya  kegesheenganinde- 
min. 

4  Uhpe  dush  kahpenahgwudenig  ooshahwanjegawin 
kuhya  oosahgeewawin  Kesha-Muhnedoo  Bamahjeenung 
kahezesahgeaud  enewh  enenewun, 

5  Kahween  oonje  menoo-ezhewabezewine  ahnookewin- 
un  kahezhechegayung,  oonje  atuh  tebenuhwa  ooshahwanje- 
wining  kegebemahjeegoonaun,  oonje  kekeseebegenegooyung 
ewh  aunje-neegewine-keseebegenegoowin  kuhya  oodaunje- 
ewawining  owh  Pahnezid  Oojechaug ; 

6  Ewh  suh  kahpekeche-seegenuhmoonenung  oonje  owh 
Jesus  Christ  Bamahjeenung ; 

7  Ewh  quuhyuk-ezhewabezeegoozeyung  oonje  ooshah- 
wanjegawin,  chedebandahsooyung  nahsaub  anandahgwuk 
ewh  kahgega-bemahdezewine-ahpanemoowin. 

8  Dabwamahgud  oo-oo  ekedoowin ;  nindenandum  dush 
moonzhug  chedebahdoodahmun,  egewh  kahdabwayane- 
mahjig  enewh  Kesha-Muhnedoon  cheahyaungwahmeze- 
waud  chemekinduhmoowaud  wanesheshingin  ahnookee- 
winun.  Oonesheshinoon  suh  oonoo  uhyeeen  kuhya  oonoo 
ahwunoon  kaoonje-oondezewaud  enenewug. 

9  Mewetun  dush  enewh  kuhkebahje-kuhgwadwawinun, 
kuhya  enewh  ahneka-bemahdezewine  -  debahjeinoowinun, 
kuhya  ahgoonwatahdewinun,  kuhya  kekaundewinun  oonje 
ewh  tebahkoonegawin  ;  kah  muh  ningood  enahbuttussenoon, 
kuhya  kuhkebahdudoon. 

10  Owh  enene  wahdookahzood  emuh  mujje-kuhgequa- 
wining  kegahwabenah,  keguhnoonud  ahbeting  kuhya 
neezhing ; 

n  Kekanemud  oo-oo  doowah  ahzhuh  keche-nishwah- 
nahdezid,  kuhya  mujje-ezhechegad  ahnahween  kekaninde- 
zood  chemujje-ezhechegad. 

12  Uhpe  dush  mahjenahzhahahmoonaun  Artemas  ga- 
muh  Tychicus,  waweeb  penaunzahkahweshin  emuh  Nico- 
polising ;  ewede  gooshah  newabandum  chepepoonesheyaun, 

13  Wawane  weedookow  Zenas  owh  tebahkoonega-we- 
nene  kuhya  Apollos,  gagoo  chemuhnazesigwah  wepah- 
bahmahdezewaud. 

14  Egewh  dush  wahdookoonungoog  tahezhekekenooah- 
mahgoozewug  cheahnookeetuhmoowaud  wanesheshingin 
ahnookeewinun  kamenoo-enahbuhdukk'in,  cheahnezheetun- 
sigwah  wemekoogewaud. 

15  Kuhkenuh  egewh  wahjewejig  kedahnuhmikahgoog. 
Ahrmhmikow  kuhkenuh  egewh  suhyahgeeyummingejig 
oonje  ewh  dabwayanduhmoowin.  Kegahshahwandahgoo- 
zeem  kenuhwah  kuhkenuh.  Amen. 

EWH  MAHJEBEEGUN  KAHEZHEBEAHMAHWAUD 
OWH  PAUL  ENEWH 
PHILEMONUN, 


CHAR  I. 

NEEN  Paul,  kabahquahegahzooyaun  oonje  Jesus 
Christ,  kuhya  Timotheus  kejekewaenaun  nemahje- 
beuhmahwahnaun  owh  Philemon  kache-sahgeiingid  enene 
kuhya  wauj-ahnookeemungid. 

2  Kuhya  kache-sahgeiingid  nindahwamahnaun  Apphia, 
kuhya  Archippus  wauje-shemahgunishemungid,  kuhya 
egewh  anuhmeahjig  ayahjig  emuh  kewegewauming  : 

3  Shahwanjegawin,  kuhya  pezaunezewin  kegahahyah- 
nahwah,  oonje  Kesha-Muhnedoo  Koosenaun  kuhya  owh 
Tabaningad  Jesus  Christ. 

4  Moonzhug  nemahmooyahwahmah  neKesha-Muhne- 
doom,  wahweenduhmaun  kedoonozoowin  uhpe  anuhmeah- 
yaunin. 

5  Noonduhmaun  ewh  kesahgeewawin  kuhya  ewh  ke- 
dabwayanduhmoowin,  azhesahgeiid  kuhya  azhedabwayane- 
mud  owh  Tabaningad  Jesus,  kuhya  azhesahgeiidwah  egewh 
anuhmeahjig. 

6  Oo-oo  ezheahnuhmeatuhmoonaun,  keweedookahzoo- 
win  emuh  dabwayanduhmoowining  chekekandahgwuk 
mushkahwezemahguk,  cheoondenuhmag  emuh  Christ  Je- 
susing  kuhkenuh  wanesheshingin  kakishkahmagoon. 

7  Nekeche-moojegezemin  kuhya  nemenoodaamin  oonje 
ewh  kesahgeewawin,  oonje  keche-shahwanemudwah  egewh 
anuhmeahjig,  keen,  wawejekewaemegooyun. 

8  Benuh  dush,  ahnahween  goo  enandahgoozeyaun  che- 
neejewezeyaun  oonje  owh  Christ  chekuhgaunzoomenaun- 
baun  ewh  manwandahgvvuk. 

9  Ahwahshema  neminwandum  chepahgoosanemenaun 
oonje  ewh  sahgeedeyung,  neen  Paul  oonje  uhkevvanzeewe- 
yaun,  kuhya  noongoom  kabahquahegahzooyaun  oonje  Je¬ 
sus  Christ. 

10  Kepahgoosanemin  oonje  Oonesimus  ningwis,  kah- 
oogwissemug  magwah  kebahquahegahzooyaun. 

1 1  Owh  kuhyet  ningood  anahbuttezesigoobun,  buhmee- 
tookebun,  noongoom  dush  enahbutteze,  buhmeetoonung 
keen  kuhya  neen. 

12  Mesuh  owh,  kahkewa-nahzhahwug  ;  mahnoo  oodah- 
pin  wah-owh  kache-sahgeiig  debishkoo  tebenuhwa  nene- 
jahnis. 

13  Ahnahwe  ningeenandum  neen  cheahyahwugebun 
oomah  anduhzhe  ahyahyaun,  cheoonje-buhmeetahwid  oonje 
ahbesewun  keen  chegebuhmeetuhweyunbun  kebahquah¬ 
egahzooyaun  oonje  ewh  minwahjemoowin. 

14  Kah  suh  ningeenanduhse  ningood  cheezhechega- 
yaun  pwah-kekanemenaun  uhyenanduhmun ;  ketwa  chee- 
zheshahwanemesewun,  emuh  atuh  minwanduhmoowining. 

15  Koonemah  00-00  keoonje-mahjah  wanebik,  kah- 
genig  chekushkeiid. 

1 6  Kahween  kayahbe  buhmeetahguning  cheezheah- 
yahwud,  ahwahshema  suh  ahpeetandahgooze  dush  ween 
buhmeetahgun  debishkoo  suhyahgeind  wej  ekewaemah, 
mamwach  neen  suhyahgeiig  nejekewa,  ahwahshema  keen 
emuh  weyausemaung,  kuhya  oonje  owh  Tabaningad? 

1 7  Kishpin  dush  weedookahzoongin  enanemeyun,  ezhe- 
oodahpin  debishkoo  neen  tebenuhwa  neyow. 

18  Kishpin  dush  kahmujje-doodooninoogwan,  gamuh 
gagoo  mazenuhmooninoogwan,  enanemeshin  neen  chemuz- 
zenuhahmoonaun  ewh ; 

19  Neen  Paul  ningeoozhebeaun  tebenuhwa  neneenj 
ahyooyaun,  kagate  kuhkenuh  kegahtebahahmoon  ;  kahween 
keweweenduhmoosenoon  ewh  muhzenuhahmahweyun  tebe¬ 
nuhwa  keyow. 

20  Aahe,  nejekewa,  puhgedenuhmahweshin  chemooje- 
gezetuhwug  owh  Tabaningad  keen  oonje  ;  menoodaaeshin 
oonje  owh  Tabaningad. 

21  Ahpanemooyaun  chewebezindahweyun  kegeoonje- 
mahjebeiihmoon,  kekanemenaun  nahwuj  nebewah  chewee- 
zhechegayun  menik  edush  ween  akedooyaun, 

22  Bakish  dush  wuhwazhetuhmahweshin  kaahbeyaun  ; 
nindahpanim  suh  oonje  ahnuhmeatuhmahweyun  chepug- 
gedenuhmahgooyag  chepenaunzekoonenuhgoog. 

23  Keduhnuhmekaug  Epaphras,  wauje-kebahquahoog- 
ooyaun  oonje  Christ  Jesus ! 

24  Kuhya  Marcus,  Aristarchus,  Demas,  Lucas,  egewh 
nahyahdahmahwejig  ewh  anuhnookeyaun. 

25  Ooshahwanjegawin  owhTabanemenung  Jesus  Christ 
kegahweejewegoonahwah  emuh  kejechaugoowaung  Amen. 


EWH  MAHJEBEEGUN  KAHEZHEBEAHMAHWAUD 
OWH  PAUL  APOSTLE  ENEWH 
HE  BREW  UN. 


CHAP.  I. 


ESHA-MUHNEDOO,  nuhningim  kuhya  papuhkaun 


IV  kuh}/et  kahezheguhnoonahgoobun  enewh  wayoose- 
mindjin,  keahwaud  enewh  aunwahjega-wenenewun. 

2  Noomuhyah  kegeguhnoonegoonaun,  keahwaud  enewh 
Oogwissun  ;  enewh  kahenahkoonahiin  chedebanduhmenid 
kuhkenuh  uhyeeen,  enewh  kuhya  kahahnoonahjin  cheoozh- 
etoonid  enewh  uhkeen  ; 

3  Mesuh  owh  ayahwid  ewh  oopezhegandahgoozewine- 
wahsayahzewin,  kuhya  wanj e-kekandahgwudenig  oode- 
zhenahgoozewin,  kuhya  ganuhwandung  kuhkenuh  uhyeeen 
oonje  mushkahwezemahgudenig  oodekedoowin,  uhpe  ween 
tebenuhwa  kahkuhseebeahmoonung  kemujje-ezhewabeze- 
winenahnin,  kenuhmuhduhbe  emuh  ookechenekahning 
enewh  Kachetwahwandahgoozenejin  ewede  ishpeming. 

4  Ahwahshema  mahween  keahpeetandahgooze  dush 
ween  enewh  angenun,  oodenandahgoozewining  muh  ooge- 
oondenuhmahzoon  nahwuj  kachetwahwandahgwuk  ezhene- 
kahzoowin  dush  ween  enewh. 

5  Ahwananun  dush  enewh  angenun  wekah  oo-oo  kahe- 
naud  Kesha-Muhnedoo,  Ningwis  suh  kedow,  noongoom 
kezheguk  kegeoogwissemin  Menuhwah  dush,  Ningahoo- 
yoosemik  neen  dush  ween  ningahoogwissemah  ? 

6  Menuhwah  dush,  uhpe  paundeguhnaud  enewh  oone- 
tumoozhahnun  oogwissun  oomah  uhkeeng,  oo-oo  ekedoo, 
Mahnoo  kuhkenuh  enewh  Kesha-Muhnedoo  oodangene- 
mun  oogahoojecheengwuhnetahgoon. 

7  Enewh  dush  angenun  oo-oo  oodenahjemaun,  Oodah- 
bujjeaun  enewh  angenun  debishkoo  anahbujjetood  ewh 
noodin,  kuhya  enewh  oomezhenahwamun  debishkoo  mash- 
kookunag  ishkoota. 


HEBREWUN. 

8  Enewh  dush  Wagwissemindjin  00-00  oodenaun,  Ke- 
doogemah-wuhbewin  O  Kesha  Muhnedoo,  kahgenig  uh- 
pena  kahgenig  ahyahmahgud  :  ewh  menoo-ezhewabezewine 
suhkuhoowin  me  ewh  keen  kedoogemahwewine-suhkuh- 
oowin. 

9  Kegeminwandaun  quuhyuk-ezhewabezewin,  kuhya 
dush  kegesheengandaun  mujje-ezhewabezewin,  mesuh  dush 
Kesha-Muhnedoo  keKesha-Muhnedoom  kahoonje-noo- 
menik  nahwuj  nebewah  moojegezewine-nocmenegun  dush 
ween  egewh  keejekewaiig. 

io,  Menuhwah,  Keen,  Tabaningayun,  wuhyashkud  kah- 
mahje-minjemoosittooyun  ewh  uhkee ;  kuhya  keneenjeen 
ahwunoon  wanje-oozhechegahdag  kezhik  : 

M  Tahbuhnahdudoon  oonoo,  keen  dush  ween  uhpena 
kedahyah  ;  debishkoo  suh  ahgwewining  tahezhekata-uh- 
yeeewunoon  kuhkenuh. 

12  Kuhya  debishkoo  ookoonausemaung  kegaliezhetete- 
begenaun,  kuhya  tahquakesechegahdawun  ;  keen  dush  ween 
pazhigwun  kedezhewabezewin,  kuhya  kekekenoonoowinun 
kah  wekah  tahishquahsasenoon  : 

1 3  Ahwananun  du  ?h  enewh  angenun  wekah  oo-oo  ke- 
enaud,  Nuhmuhduhbin  emuh  nekechenekaung,  peenish 
egoo  cheezheiigwah  egewh  mahgahnikig  chetuhkookah- 
nudwah  ? 

14  Kah  nah  ween  kuhkenuh  oogoo  bameetahgajig  00- 
jechaugoomaug  ahwesewug,  ezhenahzhahoondwah  chebuh- 
meetahwahwaud  enewh  kadebanduhmenej  in  kahgega-be- 
mahjeewawin  ? 

CHAR  IL 

BENUH  dush,  kenundahwandahgoozemin  ahwahshema 
chekeche-bezinduhmung  enewh  uhyeeen  kahnoonduh- 
mungin  ;  koonemah  ningooding  kedahgewuhnandahnaunin. 

2  Kishpin  mahween  ewh  ekedoowin  kahduhzhinduh- 
moowahgoobunan  egewh  angenug  kesoongesing,  dushing 
dush  kepegoobetoong  kuhya  kedabwatunsing,  keoonje-te- 
bahahmahgoozeem  ewh  quuhyuk  tebahahmahgoowin  ; 

3  Ahneen  dush  kenuhwind  kaezhekushketooyungoobun 
chetaoozhemooyung,  kishpin  bahbahmanduhsewung  ewh 
kachetwahwandahgwuk  bemahjeewawin ;  ewh  netum  kah- 
mahje-debahdoodung  owh  Tabaningad,  egewh  dush  kah» 

noondahwahjig  kegewahweenga-wahweenduhmahgoonah- 

4  Kesha-Muhnedoo  keweedookahzood  kewahbundah- 
ewad  enewh  kekenoowahjechegunun,  kuhya  papukkaun- 
ukkin  mahmaundahwechegunun,  kuhya  oomeegewawinun 
owh  Keche  Oojechaug  debishkoo  ween  kahenandung  ? 

5  Kah  muh  oogepuggedenuhmoowahseen  enewh  angenun 
chedebanduhmenid  ewh  kapetuhgwishenoomahguk  uhkee 
ewh  dabahdooduhmaung. 

6  Ningooche  dush  pazhik  kedebahjemoo,  oo-oo  keeke- 
dood,  Ahneen  anandahgoozid  enene,  chemequanemud  ?  ga- 
muh  enene  oogwissun,  chepemoowuddissud  ? 

7  Kegeezheah  wanebik  nahwuj  cheduhbussandahgoozld 
dush  ween  egewh  angenug;  kegepesekuhpiooah  ewh  pezhe- 
gandahgoozewin,  kuhya  kegechetwahwandahgoozewin,  kuh¬ 
ya  kegepuggedenuhmahwah  cheoogemahkundung  enewh  ah- 
nookewinun  kahenuhnookemahguk  enewh  keneenjeen  : 

8  Kegedahbussittuhmahwah kuhkenuh  uhyeeen  emuh  ah- 
nahmuhyeee  oosittaung.  Ewh  dush  kedahbussittuhmah- 
waud  kuhkenuh  uhyeeen,  kah  suh  gagoo  oogenuhguhdun- 
seen  kahdahbussittuhmahwahsewind.  Noongoom  dush 
kahween  muhshe  kewahbunduhsemin  kuhkenuh  uhyeeen 
chetadahbussittuhinahwind. 

9  Kewahbuhmahnaun  dush  ween  Jesus,  owh  wanebik 
nahwuj  kahdahbussandahgwe'ind  dush  ween  enewh  ange- 
nun,  oonje  ewh  kekooduggetood  emuh  neboowining,  kepe- 
sekuhmoowind  ewh  pezhegandahgoozewin  kuhya  keche- 
twahwandahgoozewin ;  ween  dush  oonje  ooshahwanjegawin 
Kesha-Muhnedoo  chetaungundung  neboowin  oonje  kuhke¬ 
nuh  enenewun. 

10  Keenandahgooze  suh  owh,  kahoonje-oozhechegah- 
dag  kuhkenuh  uhyeeen,  kuhya  kahoozhetood  kuhkenuh 
uhyeeen,  ulipe  wahpeezheweenaud  nebewah  enewh  wag- 
wissej in  emuh  pezhegandahgoozewining,  chekechetwah- 
weaud  enewh  bahmahjeewanejin  oomenissenoo-oogemah- 
mewaun  oonje  enewh  kooduggetoowinun. 

11  Owh  muh  manoo-ezhewabezeewad  kuhya  egewh 
manoo-ezhewabezeindjig  pazhigwunoong  oondahdezewug  : 
mesuh  wanje-ahgujjesig  nejekewaiig  cheenaud. 

12  Oo-oo  keekedood,  Ningahwahweenduhmoowaug 
ewh  kedezhenekahzoowin  egewh  nejekewalig,  emuh  nah- 
wuhyeee  ahnuhmea-weguhmigoong  kegahnuhguhmootoon. 

13  Menuhwah  dash,  Ningahahpanemoonun  suh  owh 
Menuhwah  dush,  Benuh,  neen  kuhya  egewh  wanejahnes*- 
emindjig  Kesha-Muhnedoo  kahmeezhejin. 

14  Debishkoo  dush  egewh  wanej ahnesemindj ig  kahe- 
zhedoweyausewewaud  kuhya  kahezheoomisqueemewaud, 
mesuh  kuhya  ween  kahezheahyaud,  oonje  suh  neboowining 
chebahnahjeaud  enewh  kahoogemahkunduhmenejin  ewh 
neboowin,  mesuh  enewh  mujje-muhnedoon  ? 

15  Cheahbahaud  dush  enewh  kahminjemahpechegah- 
zoonej in  pahahkoo-bemahdezenid  oonj e  kekootummenid 
ewh  neboowin. 

16  Kagate  dush  ween  kahween  oogepeweedookahwah- 
seen  enewh  angenun ;  oogepeweedookahwaun  atuh  enewh 
kahoondahdezenejin  emuh  oomenekauning  Abraham. 

1 7  Mesuh  kahoonje-nundahwandahgoozid  emuh  kuhke- 
null  uhyeeeng  cheezhenahgoozid  nahsaub  azhenahgoozenid 
enewh  wejekewaiin,  shawanjegad  kuhya  ayaungwahmezid 
sahsahgewejega-wenene  cheahwid  oonje  enewh  uhyeeen 
dabandungin  Kesha-Muhnedoo,  chekuhseebeuhmahwaud 
enewh  ahneshenahban  oomujje-ezhewabezewinene 

18  Ewh  dush  ween  tebenuhwa  kekooduggandung  ke- 
kuhgwatebanemind,  ookushketoon  cheweedookahwaud 
enewh  kagwatebanjegahzoonejin. 

CHAP.  III. 

BENUH  dush,  pahnezeyag  wejekewaemahdoog,  kah- 
nundoomegooyag  ewh  keche-kezhegoong  oonje  nun- 
doongawin,  nahnahgahdahwanentik  Christ  Jesus  Apostle- 
ewid  kuhya  kache-sahsahgewejega-wenenewid  emuh  kede- 
zhetwahwinenaung  ; 

2  Owh  kahmenoo-ahnookeetuhwaud  enewh  kahahnoon- 
egoojin,  debishkoo  owh  Moses  kahezhemenoo-ahnookeed 
emuh  kuhkenuh  oowegewauming. 

3  Wah-owh  mahween  keenanemah  ahwahshema  die- 
kedie-ahpeetandahgoozid  dush  ween  Moses,  menik  ahwah¬ 
shema  keche-ahpeetandahgoozid  owh  kahoozhetood  wege- 
waum  dush  ween  ewh  wegewaum. 

4  Ahweyah  keoozhegad  keoonje-oozhechegahdanoon 
kuhkenuh  wegewaumun  ;  Kesha-Muhnedoowe  suh  owh  kah¬ 
oozhetood  kuhkenuh  gagoo. 

5  Kagate  keminwaweze  Moses  emuh  anegookquahnig 
oowegewaum,  ewh  kebuhmeetahga-wenenewid,  chedebah- 

doodung  enewh  uhyeeen  nahguj  wahwahweenjegahdage- 
buneen, 

6  Christ  dush  ween  debishkoo  owh  wagwissemind  wage- 
mahkundung  tebenuhwa  oowegewaum ;  oowegewaum  suh 
kenuhwind  kedahwemin,  kishpin  minjemanduhmung  ewh 
ahpanemoowin  kuhya  ewh  mwahjegandahgwuk  nunduh- 
wanduhmoowin  nahnauzh  ishquah-bemahdezeyung. 

7  Benuh  dush  (debishkoo  kahekedood  owh  Pahnezid 
Oojechaug,  Noongoom  kezheguk  kishpin  wenoonduhmag 
ewh  oodinwawin, 

8  Kagoo  mushkahwetookagoon  kedaewaun,  debishkoo 
emuh  nishkeedewining,  kuhya  uhpe  kekuhgwatebanin- 
gawine-kezheguk  emuh  buhgwuhduhkummig  ; 

9  Uhpe  koosewahbuneeg  kekuhgwatebanemewaud, 
kuhya  kekuhgwa-kekanemewaud,  kuhya  kewahbunduh- 
moowaud  nindahnookeewinun  nemeduhnuh  duhsoo  keke- 
noonoowinun. 

id  Me  ewh  kahoonje-nishkanemugwah  oogoo  ahnish- 
enahbag,  oo-oo  dush  keekedooyaun,  Moonzhug  wuhnesh- 
enoog  emuh  oodaewaung ;  kah  dush  oogekekanduhsenah- 
wah  nemeekunun. 

11  Mesuh  kahoonje-mushkahwe-kezhwayaun  magwah 
kenishkahdezeyaun,  oo-oo  keekedooyaun,  Kahween  tahta- 
peendegasewug  emuh  nindaunwabewining. 

12  Ahkahwahbeyook,  nejekewaedoog,  koonemah  ahwe- 
yah  kenuhwah  anduhsheyag  oodahgeahyaun  ahyahgoon- 
watahmoomahguk  mujje-oodaemah  chegenuhguhnaud 
enewrh  bamahdezenejin  Kesha-Muhnedoon. 

13  Anduhsoo  kezheguk  kuhgekindeyook,  magwah  eke- 
doong  noongoom  kezheguk  ;  koonemah  ahweyah  menik 
anduhsheyag  tahgemushkahwedaashkahwah  oonje  wuh- 
yazhingashkemahguk  mujje-ezhewabezewin. 

14  Kenuhwind  mahween  kemeenegoomin  chedeban- 
dahgoozeyung  emuh  Christing,  kishpin  minjemanduhmung 
ewh  kedahpanemoowinenaun  netum  kahahpanemooyung 
nahnauzh  ishquah-bemahdezeyung ; 

15  Ewh  dush  ween  00-00  keekedoong,  Noongoom  ke¬ 
zheguk  kishpin  noonduhmag  oodinwawin,  kagoo  mushkah¬ 
wetookagoon  kedaewaun,  debishkoo  emuh  nishkeedewining. 

1 6  Ahwananug  dush  egevvh  uhpe  kahnoonduhmoowaud 
kahnishkeewajig  ?  Kah  nuh  ween  kuhkenuh  egewh  kah- 
oonje-sahgechewenegoojig  enewh  Mosesun  emuh  Egypting  ? 

17  Ahwananun  dush  enewh  kahnishkanemahjin  neme- 
duhnuh  kekenoonoowinun  ?  kah  nuh  ween  egewh  kahmuj- 
j e-ezhechegaj ig,  ooweyowewaun  kepungesinnenig  emuh 
buhgwuhduhkummig  ? 

18  Ahwananun  dush  enewh  kahenahjin  uhpe  kemush- 
kahwe-kezhwad  chepeendegasenid  emuh  oodaunwabewin- 
ing  ?  kah  nuh  ween  egewh  kahdabwayanduhsigoog  ? 

19  Mesuh  dush  wahbunduhmung  ewh  kekushketoosig- 
wah  chepeendegawaud  oonje  ewh  kedabwayanduhsigwah. 

CHAP.  IV. 

UMBA  dush  sagezedah,  koonemah  ahnuhween  goo  ke- 
meenegooyung  ewh  wahweendahmahgawin  chepeen- 
degayung  emuh  oodaunwabewining,  ahweyah  menik  an- 
duhsheyag  oodahnoondashkaun. 

2  Kenuhwind  suh  kegedebahjemootahgoonaun  ewh 
minwahjemoowin  debishkoo  egewh ;  kahween  keoondeze- 
sewug  ahnuhween  goo  kedebahjemootuhwindwah  ewh  eke- 
doowin,  oonje  kedabwayanduhsigwah  egewh  kahnoon- 
dungig. 

3  Kenuhwind  suh  duhyabwayanduhmung  kepeendega- 
min  emuh  aunwabewining,  debishkoo  kahekedood,  Ewh 
kahezhemushkahwe-kezhwayaun  emuh  nenishkahdezewin- 
ing,  Kahween  tahpeendegasewug  emuh  nindaunwabewin- 
ing  :  ahnuhween  goo  enewh  ahnookeewinun  kekezheche- 
gahdag  pahahkoo-oozhechegahdag  ewh  uhkee. 

4  Ningooche  dush  keekedoo  duhzhindung  ewh  neezh- 
wahsuhgoon,  00-00  keekedoodt  Kesha-Muhnedoo  dush  ke- 
aunwabe  nauzhwahsuhgoonuhguk  oonje  kuhkenuh  oodah- 
nookewinun. 

5  Menuhwah  dush  oomah  ekedoo,  Kahween  tahpeen¬ 
degasewug  emuh  nindaunwabewining. 

6  Benuh  dush  enandahgwud  ahnind  chepefendegawaud 
emuh,  egewh  dush  netum  k  ah  wall  wee  n  d  u  h  m  ah  w  i  n  d j  ig  kah¬ 
ween  ketapeendegasewug  oonje  kedabwayanduhsigwah  ; 

7  Menuhwah  oowahweendaun  pazhik  kezhegud  00-00 
keekedood  emuh  oonuhguhmoowining  owh  David,  Noon- 
goom  kezheguk,  wekah  egoo ;  debishkoo  akekoong,  Noon- 
goom  kezheguk  kishpin  noonduhmag  oodinwawin,  kagoo 
mushkahwetookagoon  enewh  kedaewaun. 

8  Kishpin  mahween  Joshuah  kemeenahpun  ewh  aim- 


CHAP,  IV. 

wabewin,  kahween  nahguj  oodahgewahweenduhseen  pak- 
aunuk  kezhegud. 

9  Benuh  dush,  kayahbe  duhgoomahgudene  oodaun- 
wabewinene  Kesha-Muhnedoo  oodahnishenahbamun. 

10  Owh  suh  kahpeendegad  emuh  oodaunwabewining, 
ween  oogeishquah-ahnookeetaunun  enewh  tebenuhwa  oo- 
dahnookeewinun,  debishkoo  Kesha-Muhnedoo  kahezhe- 
Ishquah-anookeetung  ween  oodahnookeewinun. 

11  Umba  anookeedah  chepeendegayung  emuh  e-ewh 
aunwabewining,  Koonemah  ahweyah  tahezhepungeshin 
debishkoo  oogoo  kahezhepungeshinoowaud  oonje  kedabwa- 
yanduhsigwah. 

12  Oodekedoowin  muh  Kesha-Muhnedoo  bemahdudene 
kuhya  mushkahwezemahgudene,  kuhya  ahwahshema  ke- 
nahmahgudene  dush  ween  ewh  uhyeduhwuhyeee  kahnaug 
ahzhahwashk,  puhzhebooewamahgud  dush  chenahnahwe- 
naud  enewh  oojeehaugoomauii  kuhya  enewh  oochebaumaun 
kuhya  enewh  ahyahnekahwegunun  kuhya  ewh  weembegun, 
ween  dush  ookekandaunun  enewh  nahnahgahdahwanduh- 
moowinun  kuhya  enewh  enanduhmoowinun  emuh  oodae- 
maung  atanegin. 

13  Kuhkenuh  menik  kahoozhetoojin  oowahbundaunun: 
kuhkenuh  dush  uhyeeen  puhgukkandahgwudoon  kuhya  me- 
zheshuh-wahbuhmenahgwudoon  emuh  ooshkeenzhegoong 
owh  kadebahjemootuhwung  kedezhewabezewinenahnin. 

14  Kekanduhmung  dush  ween  ahyahwung  nahgahnezid 
keche-sahsahgewechega-wenene,  owh  kahezhaud  ewede 
keche-kezhegoong,  mesuh  Jesus  Kesha-Muhnedoo  oogwis- 
sun,  minjemandundah  kedezhetwahwinenaun. 

15  Kah  muh  kedahyahwahsenaun  keche-sahsahgeweje- 
ga-wenene  kaketemahganduhsig  keshahgwewewinenahnin  ; 
ween  nahsaub  keezhekuhgwatebanemah  kuhkenuh  kuh- 
gwatebanemegoowinun  debishkoo  kenuhwind  azhekuh- 
gwatebanemegooyung,  mujje-ezhewabezewin  atuh  kah¬ 
ween  keahtasenene. 

16  Umba  suh  emuh  soongedaa wining  penaunzekundah 
shahwanjegawine  oogemah-wuhbewin,  cheoondenuhmung 
ewh  shahwanjegawin,  kuhya  chemikkummung  ewh  shah- 
wanjegawine-wedookahgoowin  uhpe  manazeyungoon  gagoo. 

CHAP.  V. 

ANDUHSHID  m  ah  ween  keche-sahsahgewejega-wenene 
anenewid  enewh  enenewun  cheoondezenid  oonjeah- 
noonah  chemeekindung  enewh  ooduhyeemun  Kesha-Muh- 
nedoo,  chesahsahgewetood  enewh  meegewawinun  kuhya 
sahsahgewejegunun  oonje  enewh  mujje-ezhewabezewinun  ; 

2  Mesuh  owh  kaketemahganemahpun  enewh  kakanje- 
gasenegoon  kuhya  enewh  wanishenenejin,  ween  muh  ooke- 
kishkaun  shagwewewin. 

3  Mesuh  wanje-nundahwanclahgoozid  chesahsahgewe- 
jegad  oonje  tebenuhwa  oomujje-ezhewabezewinun,  kuhya 
oonje  enewh  ahnishenahban  oomujje-ezhewabezewinene. 

4»  Kah  dush  ahweyah  oodoodahpenuhmahzooseen  00-00 
ahpeetandahgoozewin,  owh  atuh  nandoomegood  enewh 
Kesha-Muhnedoon,  debishkoo  kahezhenundoomind  Aaron. 

5  Kah  suh  dush  kuhya  ween  Christ  kepezhegandah- 
gooedezoose  chekeche-sahsahgewejega-weneneweind ;  owh 
atuh  oo-oo  kahenaud,  Ningwis  kedow,  noongoom  kezheguk 
kegeoogwissemin. 

6.  Debishkoo  pukkaun  ningooche  akedood,  Kesah- 
sahgewejega-wenenewh  kahgenig  debishkoo  owh  Melchize- 
dee  kahezhesahsahgewejega-wenenewid. 

7  Me  suh  wah -owh  magwah  keweyausewid,  kahkeehe- 
ahnuhmeaud  kuhya  kahpahgoosanjegad  bakish  kekeche- 
noondahgoozid  muhwid  keahnuhmeatuhvvaud  enewh  ka- 
kushkeawezenepun  chebemahjeegood  cheneboosig,  kebezin- 
dahwah  dush  ewh  kekootung  : 

8  Ahnuhween  goo  keoogwissemind  oogekekandaun  ewh 
chenuhittung  oonje  enewh  kooduggetoowinun  kahkoodug- 
getood  ; 

9  Ewh  dush  kahkeche-pezhegandahgoozid,  keahwe  owh 
wanje-bemahjememind  kuhkenuh  enewh  duhyabwatahgoo- 
jin  chekahgega-bemahdezenid.  ' 

io  Keegood  enewh  Kesha-Muhnedoon  chekeche-sah- 
sahgewejega-wenenewid  debishkoo  owh  Melehizedec  kahe- 
zhekeche-sahsahgewejega-wenenewid. 

ii  Nebewah  uhyeeen  nindahyahmin  cheekedooyaung 
duhzhemungid  wah-owh,  sanuhgukkin  chenesittootumming- 
ebun?  oonje  kenuhwah  zebiskahje-bezinduhmag. 

12  Uhpe  muh  nanduhwandahgwuk  zhuhyegwah  che- 
takekenooahmahgayagoobun  oonje  kinooazh  kekenooah- 

mahgoozeyag,  kayahbe  kenundahvvandahgoozeem  ahwe- 
yah  chekekenooahmoonag  enewh  ooshke-kekenooahmah- 
goowmun  emuh  oodekedoowining  owh  Kesha-Muhnedoo  ; 
kuhya  nahsaub  kedenandahgoozeem  anandahgoozewaud 
egewh  kaahshummindebuneeg  ewh  doodoosh-ahboo,  kah- 
ween  ewh  mashkahwaug  meejim. 

13  Kuhkenuh  suh  egewh  ahyahbujjetoojig  doodoosh-ah¬ 
boo  kahween  oonetuh-kekandunsenahwah  ewh  menoo-ezhe- 
wabezewine  ekedoowin  :  ahbenoojeewewug  muh. 

14  Ewh  dush  ween  mashkahwaug  meejim  debandah- 
gwud  chemeejewahpun  egewh  natahwugejig,  egewh  oonje 
netuh-nahnahgahdahwanduhmoowaud  gagoo  nebwahkah- 
win  kashketoojig  chekekanduhmoowaud  ewh  wanesheshing 
kuhya  ewh  muhyahnahduk. 

CHAP.  VI. 

BENUH  dush,  nuhgudduhmung  enewh  ooshke-keke- 
nooahmahgoowinun  emuh  ookuhgequawining  owh 
Christ,  mahnoo  wekooj etoodah  chewahweenga-kekenoo- 
ahmahgoozeyung ;  kahween  nayaub  kegahduhzhinduhse- 
min  ewh  wuhyashkud  kahkekenooahmahgooyungoobun 
ewh  aunwanindezoowin  oonje  neboowine  ahnookewinun, 
kuhya  dabwayandahmoowin  kaezhedabwayanemind  owh 
Kesha-Muhnedoo. 

2  Kuhya  kahezhekekenooahmahgooyung  anandah- 
gwuk  enewh  baptizooweewawinun,  kuhya  ewh  puggejeneen- 
jenooduhmahding  kuhya  ewh  oodahbejebahwinewah  egewh 
naboojig,  kuhya  ewh  kahgega-tebahkoonegawin. 

3  Mesuh  00-00  kaezhechegayaung,  kishpin  enandung 
K  esh  a-  M  uh  n  ed  00. 

4  Egewh  mahween  ahzhuh  kahwahsashkahmahwindjig, 
kuhya  kahtaungoondungig  ewh  keehe-kezhegoong  duhzhe 
meegewawin,  kuhya  kahkekishkahwahjig  enewh  Keche- 
Oojechaugwun. 

5  Kuhya  kahtaungundungig  ewh  wanesheshenenig  00- 
dekedoowin  Kesha-Muhnedoo,  kuhya  enewh  mushkah- 
wezewinun  dabandahgwukkin  ewede  kapetuhgwishenoo- 
mahguk  uhkee. 

6  Kishpin  ahzhasawaud,  kah  mah-mundah  nayaub  che- 
ezheaunjeindwahpun  emuh  aunwanindezoowining,  oonje 
mahween  nayaub  kesuhsuhgahquahahwaud  kuhya  mezhe- 
shuh  keahgujjeahwaud  Kesha-Muhnedoo  oogwissun. 

7  Kesha-Muhnedoo  ooshahwandaun  uhkee  ewh  mane- 
quamahguk  kemewun-ahboo  moonzhug  pangesing  kuhya 
mahyahj  egetood  enewh  natahweggingin  ka  ahyoowaud 
egewh  wanje-kategahdag, 

8  Kishpin  atuh  wanjegemahguk  enewh  menasahgah- 
wunzheen  kuhya  muzzaunushkoon  kah  ningood  enahbut- 
tussenoon,  gagah  dush  kuhgwahnesuggandahgwud,  enan- 
dahgwud  dush  ween  chechaugezuhming. 

9  Nahwuj  cheooneshesheyag  kenuhwah  suhyahgeegoo- 
yag  kedenanemegoom,  kuhya  cheenandahgoozeyag  chebe- 
mahjeegooyag,  ahnuhween  goo  oo-oo  ekedooyaung. 

10  Kah  suh  wreen  mujje-ezhewabezese  Kesha-Muhne- 
doo  chewuhnandungebun  kedahnookewinewah  kahahnoo- 
keeyag  oonje  ewh  sahgeag,  kahwahbunduhewayag  oonje 
ewh  oodezhenekahzoowin,  keweedookahwagwah  egewh 
anuhmeahjig  kayahbe  dush  weedookahwagwah. 

11  Nenundahwandahmin  dush  kuhkenuh  anduhsheyag 
chewahbundahewayag  ewh  nahsaub  mimvawezewin,  wa- 
wane  chedabwayanduhmag  nahnauzh  ishquah-bemah- 
dezeyag  : 

1 2  Cheketemishkesewag,  chekekenoowahbuhmagwah 
egewh  dabandungig  enewh  wahweenduhmahgoowinun 
oonje  dabwayanduhmoowaud  kuhya  aunwahjewaud. 

13  Uhpe  mahween  Kesha-Muhnedoo  kewahweenduh- 
mahwaud  enewh  Abrahamun  gagoo,  kahween  oogeahyah- 
wahseen  ahweyah  ahwahshema  ashpandahgoozenejin  ka- 
tuhgoo-wahweenahpun  ;  mesuh  kahoonje-tuhgoo-wahween- 
dung  tebenuhwa  oodoonoozoowin  kemushkahwe-kezhwad. 

14  Oo-oo  keekedood,  Kagate  ahbetakummig  kegahke- 
che-shahwanemin,  kuhya  kegahkeche-meshenooin. 

15  Me  dush,  uhpe  emuh  shuhsheebanduhmoowining 
kahezhebeetood,  oogeoodahpenaun  ewh  kahweendahmah- 
windebun. 

16  Enenewug  suh  o  o  d  uh  goo- wall  wee  nahw  au  n  nahwuj 
ashpandahgoozenejin  uhpe  mashkahwe  -  kezhwawahjin  : 
uhpe  dush  kahmushkahwe-kezhwawahjin  me  suh  uhpe  ish- 
quah-ahgoonwatahding  cheoonje-dabwatuhming. 

17  Keenandum  dush  ween  Kesha-Muhnedoo  nahwuj 
wahweenga  chewahbundahaud  enewh  dabandahgoozenejin 
emuh  wahweendahmahgawining  azheaunjechegahdase- 
noonig  oodenahkoonegawin,  oogeuhyeenjesetoon  keahyood 
ewh  m  ushkah we-k  ezh wawin . 

1 8  Neezh  uhyeeen  cheahyahmung  kaaunjechegahdase- 
noogin,  oonje  kushketoosig  owh  Kesha-Muhnedoo  cheke- 
wunemoopun,  kaoondenuhmung  ewh  swaungung  menoo- 
daashkahgoowin  kenuhwind  kahezhenezhemooyung  ewh 
ahpanemoowin  kahahtahmahgooyung  anahsuhmeyung. 

19  Ewh  ahpanemoowin  azheahyahmung  debishkoo 
poonekunjeguning  wanjepoonekunjegahzood  oojechaugoo- 
mah,  wanesheshing  kuhya  manjemoosing,  kuhya  paunde- 
gamahguk  emuh  peenjuhyeee  agoodag  ewh  kebuhgoojegun  ; 

20  Me  emuh  kahpeendegad  owh  nahgahnee-buhtood 
kenuhwind  oonje  ;  mesuh  owh  Jesus,  kahkeche-sahsahgewe- 
jega-weneneweind  debishkoo  Melchisedec  kahezhesahsahge- 
wej  egci-wenenewid. 


CHAP.  VII. 


WAH-OWH  suh  Melchisedec  Saleming  duhzhe  keche- 
oogemah,  oosahsahgewejega-wenenemun  owh  kache- 
ishpandahgoozid  Kesha  Muhnedoo,  owh  kahnuhgishkah- 
waud  enewh  Abrahamun  piskahbenid  kahnesahnid  enewh 
keche-oogemaun,  keshahwanemaud  edush. 

2  Mesuh  enewh  Abraham  kahmeenaud  enewh  titheim 
oonje  kuhkenuh  ooduhyeemun  ;  netum  anekuhnootahming 
oodezhenekahzoowin,  owh  oogemahkundnng  ewh  quuhyuk- 
ezhewabezewin,  menuhwah  dush  Saleming  duhzhe  keche- 
oogemah  (mesuh  ahnekuhnootuhming,  Owh  kache-ooge- 
mahkundung  pezaunewawin). 

3  Kahween  keooyoosese,  kah  kahya  keogeese,  kah 
kuhya  kekekanemahse  kahoondahdezid,  kahween  kemah- 
jesinsenene  ookezhegudoomun,  kah  kuhya  ke'ishquahsase- 
nene  oobemahdezewin  ;  keezheahyah  debishkoo  kahezhe- 
ahyaud  Kesha  Muhnedoo  Oogwissun  ;  kahgenig  sahsahge^ 
j  ega~  wenenewe. 

4  Benuh  nahnahguhdahwanduhmook  kahahpeetandah- 
goozid  mahbuh  enene  kahmenegood  enewh  Abrahamun 
kooseminahbun  enewh  titheim  oonje  kuhkenuh  menik  kah- 
mukkummaud  enewh  kahmahmauzheahpun. 

5  Kagate  edush  egewh  wagwissemegoojig  enewh  Levi- 
un,  wadahpenungig  ewh  keche-sahsahgewejega-wenene- 
ahnookewin,  enahwug  chedodahpenuhmoowahwaud  en¬ 
ewh  ahnishenahban  enewh  titlieiin  debishkoo  akedoomah- 
guk  ewh  tebahkoonegawin,  mesuh  enewh  tebenuhwa  weje- 

kewaewaun  ahnuhween  goo  keoondahdezenid  cmuhootuh- 
tuhgwahguning  owh  Abraham. 

6.  Owh  dush  ween  pukkaun  kahoondahdezid  oogemee- 
negoon  enewh  titheiin  enewh  Abrahamuri,  kuhya  oogeshah- 
wanemaun  enewh  kahdebanduhmenid  enewh  wahweehdah- 
mahgawinun. 

7  K agate  suh  owh  nooiidaush  anandahgoozid  obshah- 
wanemegoon  enewh  kache-ahpetandahgoozen^ih. 

8  Oomah  dush  egewh  enenewug  nabobjig  bodoodahpe- 
nahnahwah  enewh  titheiin ;  ewede  dush  owh  bemahdeze 
anahjemind  oodoodahpenaunun. 

9  Oo-oo  suh  nindekid,  Kuhya  owh  Levi,  wadahpenung 
enewh  titheiin,  oogetebaheganun  enewh  titheiin  emuh  owe- 
yowing  owh  Abraham. 

10  Kayahbe  mah  keahyah  emuh  ootuhtuhgwahgunening 
enewh  oosun,  uhpe  Melchizedec  kenuhgishkahwaud  enewh. 

11  Kishpin  ewh quuhyuk-ezhewabezeegoozewinkepeoon- 
jeemahgukebun  emuh  oosahsahgewejega-wenenewewine- 
waung  egewh  wagwissemegoojig  enewh  Levitin  (me  muh 
emuh  kahoondenuhmoowaud  egewh  ahnishenahbag  ewh 
tebahkoonegawin),  ahneeshwin  kahnunduhwandahgwuk 
menuhwah  pakahnezid  sahsahge wej ega- wenen e  chepuhse- 
gweed,  Melchizedec  kahezhesahsahgewejega-wenenewid, 
kahween  dush  Aaroning  ezhesahsahgewejega-wenenewe, 
keenahse. 

12  Kishpin  dush  aunjechegahdag  ewh  sahsahgewejega- 
wenenewewin,  ahbetakummig  tahaunjechegahda  ewh  tebah¬ 
koonegawin. 

13  Owh  dush  ween  00-00  kahenind  kedebandahgooze 
emuh  pukkaun  ootootaming,  kahween  ahweyah  menik  da- 
bandahgoozejig  emuh  oogebuhmeetunse  ewh  sahsahgewe- 
jegun-ahbik. 

14  Kekandahgwud  suh  ween  owh  Tabenemenung  ke- 
oondahdezid  emuh  Judahing ;  kahween  Moses  oogeenah- 
seen  00-00  azheweenzoonejin  chesahsahgewechega-wenene- 
wenid. 

1 5  Keche  wahsuh  suh  ahwahshema  puhgukkandahgwud, 
oonje  ewh  wepuhsegweed  menuhwah  pazhik  sahsahgeweje- 
ga-wenene,  debishkoo  kahezhesahsahgewejega-wenenewid 
Melchizedec. 

16  Owh  azheahnoonind,  kahween  debishkoo  anandah- 

gwuk  ewh  weyause  kuhgeqwawin,  debishkoo  atuh  azhe- 
mushkahwezemahguk  ewh  kahgega-bemahdezewin. 

1 7  Oo-oo  mahween  enahjemoo,  Keen  kahgenig  kesah- 
sahgewej ega-wenenewh  debishkoo  kahezhesahsahgeweje- 
ga-wenenewid  owh  Melchisedec. 

18  Kekuhsebeegahda  suh  ewh  kuhgeqwawin  kuhyet 
ayahgebun  oonje  shahgwewemahguk  kuhya  ningood  enah- 
buttussenook. 

19  Kah  suh  ween  tebahkoonegawiriing  oonje  kezhe- 
chegahdasenoon  gagoo  ;  pechegahdag  atuh  nahwuj  wane- 
sheshing  ahpanemoowin  oonje  kezhechegahda  gagoo  ;  ewh 
pashoo  wanje-naunzekahwung  Kesha-Muhnedoo. 

20  Kah  ween  dush  kesahsahgewejega  -  weneneweahse 
pwah-mushkahwe-wahweenduhmoowind  : 

21  (Ahnind  gooshah  kahween  kemushkahwe- wahween  - 
duhmahwahsewug  uhpe  kesahsahgewejega-weneneweind- 
wah  ;  mahbuh  atuh  oogemushkahwe-wahweenduhmahgoon 
enewh  00-00  agoojin,  owh  Tabaningad  kemushkahwe-wah- 
weendahmahga,  kah  dush  tahahnezhetunse,  Kahgenig  ke- 
sahsahgewejega  -  wenenewh  debishkoo  kahezhesahsahgc- 
wejega-wenenewid  Melchisedec  :) 

22  Me  suh  warije-kekandahgoozid  J esus  keahnoonind 
cheguhnood uhmahga-wenehewid  eiiiuh  nahwuj  waneshe- 
shing  wahweendahmahga wining. 

23  Oogoo  dush  sahsahge wej ega- wenene wug  bahtuh- 
ye'inwug ;  kah  muh  puggedenuhmahwahsewug  kahgenig 
cheahyahwaud  oonje  neboowaud. 

24  Wah-owh  dush  kahgenig  ahyaud  kaoonje-qwakese- 
chegahdahgasenenig  oosahsahgewejega-wenenewewin. 

25  Mesuh  wanje-kushketood  ahpeche  waliweenga  che- 
bemahjeaud  kuhkenuh  enewh  pahnaunzekahwahnid  Kesha- 
Muhnedoon  ween  oonje,  kahgenig  gooshah  bemahdeze 
cheguhnooduhmoowaud  enewh. 

26  Kagate  suh  goo  kenunduhwandahgwud  00-00  doo- 
wah  keche-sahsahgewej ega- wenene  cheahyahwung,  pahnez- 
id,  maje-doodahgasig,  wahnezesig,  wahdookahwahsig  enewh 
maje-ezhewabezenejin,  ahwahshema  ashpandahgoozid  dush 
ween  enewh  keche-kezhigoon : 

27  Owh  nanduhwanduhgoozesig  anduhsoo-kezhegude- 
nig  azhenunduhwandahgoOzewaud  oogoo  keche-sahsahge- 
jega-wenenewug,  chesahsahgewejegad  netum  oonje  tebe- 
nuhwa  oomujje-ezhewabezewinun,  nahguj  edush  oonje 

oomujje-ezhewabezewinene  enewh  ahnishenahban  ;  me  suh 
00-00  ahbeting  keezhechegad,  uhpe  kahpuggedenung  tebe- 
nuhwa  weyow. 

28  Emuh  muh  tebahkoonegawining,  naneenuhmezejig 
enenewug  keche-sahsahgewej ega- wenene  weah  wug,  mush- 
kahwe-wahweendahmahgawining  atuh  kahoozhechegahdag 
kahishquah-meegewang  ewh  tebahkoonegawin  kedonje-ke- 
che-sahsahgewejega-weneneweah  owh  Wagwissemind,  kah- 
genig  kasahsahgewejega-wenenewid. 


CHAP.  VIII. 


NEWH  duish  uhyeeen  kahduhzhinduhmaungoon 


JLL;  maunduh  keche-ahpeetandahgwud :  Kedahyahwah- 
naun  pazhik  Keche-sahsahgewejega-wenene,  owh  namuh- 
duhbeind  emuh  ookechenekahmaung  ewh  oodoogemah- 
wuhbewin  owh  Ashpandahgoozid  ewede  keche-kezhigoong. 

2  Owh  ganuhwandung  enewh  kachetwahwandahgwuk- 
kin  kuhya  ewh  quuhyuk  puhpuhgeewuhyaune-weguhmig 
kahnahbahkoosetood  owh  Tabaningad,  kah  dush  ween  owh 
enene  oogenahbahkoosetooseen. 

3  Kuhkenuh  mahween  egewh  keche-sahsahgewejega- 
wenene  wug  ‘  oonje-ahnoonahwug  chesahsahgewetoowaud 
enewh  meegewawinun  kuhya  enewh  sahsahgewejegunun : 
benuh  dush  nunduhwandahgooze  kuhya  wah-owh  cheah- 
yaung  gagoo  kasahsahgewetood. 

4  Kishpin  dush  ahyahpun  oomah  uhkeeng,  kahween 
tahgesahsahgewejega-wenenewese,  oonje  mahween  ahyah- 
waud  egewh  sahsahgewej  ega-wenenewug  kasahsahgewe- 
toojig  enewh  meegewawinun  debishkoo  akedoomahguk 
ewh  tebahkoonegawin  : 

5  Egewh  bameetungig  ewh  ahnuhmea-weguhmig  kah- 
ezhechegahdag  debishkoo  azhenahgwuk  ewh  keche-kezhe- 
goong  duhzhe  uhyeee,  debishkoo  Moses  kahkuhgaunzoom- 
egood  enewh  Kesha  Muhnedoon  uhpe  wahoozhetoogoo- 
bunan  ewh  puhpuhgeewuhyaune-ahnuhmea-weguhmig,  00- 
00  keegood,  Aungwahmezin  cheezhenahgootooyun  kuhke- 
nuh  enewh  uhyeeen  debishkoo  azhenahgwuk  ewh  kahwah- 
bundahegooyun  emuh  wahjewing. 

6  Benuh  dush  noongoom  oodahyaun  nahwuj  waneshe- 
shing  buhmeetahgawin,  oonje  guhnoodahmahga-wenenewid 
emuh  nahwuj  wanesheshing  kekindewining,  kahuhyeenjese- 

chegahdag  emuh  nahwuj  wanesheshingin  wahweendahmah- 
gawinun. 

7  Kishpin  ahpeche  oonesheshingepun  ewh  netum  kekin- 
dewin,  kahween  tahnahbishkahgamahgussenoon  menuhwah 
pazhik. 

8  Nuhneebikemaud  muh, .00.-00  ekedoo,  Benuh,  tahpuh- 
gumme-ahyahmahguddoon  enewh  kezhegudoon,  ekedoo 
owh  Tabaningad,  uhpe  kaoozhetoomahwugwah  ewh  ooshke- 
kekindewin  egewh  dabandahgoozejig  emuh  Israel  oowege- 
wauming  kuhya  emuh  Judah  oowegewauming 

9  Kahween  tahezheahyahsenoon  debishkoo  ewh  kekin¬ 
dewin  kahoozhetoomahwugwah  enewh  oosewahbuneen  ewh 
kezheguk  uhpe  kesuhgenenj  enugwah  cheoon j e-sahgeche- 
wenugwah  emuh  Egypting ;  kah  muh  keaunwahjesewug 
emuh  nekekekindewining,  kali  dush  ningebahbahmane- 
mahseeg,  ekedoo  owh  Tabaningad. 

10  Mesuh  maunduh  kekindewin  kaoozhetoomahwug¬ 
wah  egewh  dabandahgoozejig  emuh  Israel  oowegewauming 
ke’ishquah-ahyaug  oonoo  kezhegudoon  ekedoo  owh  Taba¬ 
ningad  ;  ningahahtuhwaug  enewh  nekuhgequawinun  emuh 
oodenanduhmoowinewaung,  kuhya  ningahoozhebeuhmah- 
waug  emuh  oodaewaung :  neen  dush  ningahooKesha-Muh- 
nedoomigoog,  kuhya  wenuhwah  tahahwewug  nindahnishe- 
nahbamug : 

11  Kah  dush  oogahezhekekenooahmahwahsewaun  an- 
duhshid  enene  enewh  weej-ahnishenaban  kuhya  andushid 
enene  enewh  wejekewaiin  00-00  cheenahwaud,  Kekanim 
owh  Tabaningad  :  kuhkenuh  mahween  ningahkekanemig- 
°°g»  egewh  kache-ishquayandahgoozejig  kuhya  egewh 
kache-ishpandahgoozejig. 

12  Ningahshahwandaunun  mahween  enewh  oomujje- 
ezhewabezewinewaun,  kuhya  oomujje-ezhechegawinewaun 
kuhya  ookuhkebahdezewinewaun  kahween  kayahbe  nin- 
gahmequanduhmoowahseeg. 

1 3  O0-00  suh  keekedood  ooshke-kekindewin,  oodedaun 
ewh  natum-ahyahnig  chekata-uhyeeewung  :  ewh  suh  banah- 
duk  kuhya  kata-uhyeeewung  kagah  zhuhyegwah  weung- 
wahmahgud. 

CHAP.  IX. 

BENUH  dush  kagate  keduhgoomahgudoon  emuh  netum 
kekindewining  enewh  ahnuhmeahwine-ezhechega- 

winun,  kuhya  oomah  uhkeeng  duhzhe  kechetwah-ahnuhniea- 
weguhmig. 

2  Keodzhechegahda  mahween  ewh  puhpuhgeewuh- 
yaune-ahnuhmea-weguhmig,  ewh  natumesing  wegewaum 
emuh  keduhgoomahguk  ewh  wahsuhkoonanjegun-ahbik 
kuhya  uhdoopoowin  kuhya  ewh  wahbundahewawine-buh- 
quazhegun ;  mesuh  00-00  kachetwahwandahgwuk  ahnuh- 
mea-weguhmig  azhenekahdag. 

3  Menuhwah  dush  peenjuhyeeeng  agoodag  ewh  menuli- 
wall  pazhik  kebuhgoojegun,  ewh  ahnuhmea-weguhmig  mail- 
yahmahwe-kechetwahwandahgwuk  azhenekahdag ; 

4  Me  emuh  keahtagewh  oozahwah-shooneyah  ooquaze- 
gun-ahbik,  kuhya  ewh  kekindewine-ahtahsoowin  kuhkenuh 
anegookwaug  wazahwah-shooneyahkahchegahdag,  peenjuh- 
yeee  dush  keahtag  ewh  oozahwah-shooneyah  ahkeekoons 
manna  keahtag  emuh,  kuhya  ookebeensemun  owh  Aaron 
kahsahgebuggezenid,  kuhya  enewh  ahsmeen  emuh  keoozhe- 
beegahdag  ewh  kekindewin. 

5  Oogejuhyeee  dush  egewh  Cherubim  pazhegandah- 
goozej  ig  oogeahgahwahtashkahnahwah  ewh  shahwanj  ega- 
wuhbewin ;  oonoo  uhyeeen  kahween  kekushketoosemin 
noongoom  chewahweenga-duhzhindahmaung. 

6  Uhpe  dush  oonoo  uhyeeen  wahwazhechegahdagin, 
moonzliug  peendegawug  egewh  sahsahgewejega-wenenewug 
emuh  ewh  natumesing  ahnuhmea-weguhmigoong ;  ahnoo- 
keetuhmoowaud  ewh  oobuhmeetahgoowin  owh  Kesha-Muh- 
nedoo. 

7  Emuh  dush  ween  menuhwah  pazhik  ahnuhmea-we¬ 
guhmigoong  ahbeting  atuh  anduhsoo  kekenoonoowin  peen- 
dega  owh  keche-sahsahgewejega-wenene  nazhekawezid  uh- 
negegezid  ewh  misque  ewh  sahsahgewetood  oonje  ween 
tebenuhwa,  kuhya  oonje  ookuhkebalidezewinewaun  ah- 
nishenahbag. 

8  Owh  Kache-peenezid  Oojechaug  weekedood  oo-oo, 
Muhshe  kekanjegahdasenook  ewh  meekun  paundegamook 
emuh  mahyahmahwe  keehetwah-ahnuhniea-wegulimigoong, 
magwah  keduhgoomahguk  ewh  netuni  puhpuhgeewuh- 
yaune-weguhmig. 

9  Kekenoowahjechegun  suh  ahwun  oo-oo  nahnauzh  egoo 
noongoom,  emuh  sahsahgewechegahdag  enewh  meegewa- 
winun  kuhya  enewh  sahsahgewejegunun,  enewh  kashkea- 

wezemahgussenoogin  owh  mahkindung  wahweenga  che- 
menoo-ezhewabezeind  emuh  ookekanindezoowining ; 

10  Meejim  kuhya  menequawinun,  kuhya  ahnooj  doowun 
kesebeginegawinun,  kuhya  weyausewe-ezhetwahwinun  ah- 
wunoon,  kahezhekahgaunzoomindwah  chemeekinduhmoo- 
waud  nahnauzh  debishkoosag  cheaunjesing  ahnooj  gagoo. 

11  Owh  dush  Christ  kahtuhgwishing  keche-sahsahgewe- 
jega-wenenewid  chemeekindung  enewh  wanesheshingin  uh- 
yeeen  kapuhgumme-ahyaugin,  oonje  ewh  ahwahshema 
ashpandahgwudenig  kuhya  ahwahshema  wanesheshinenig 
puhpuhgeewuhyaune-weguhmig,  ewh  ooneenjemaung  kah- 
oonje-oozhechegahdasenook,  me  suh  weekedoong,  kahween 
oomah  uhkeeng  keduhzhe-oozhechegahdasenoon  ; 

12  Ahbeting  kepeendega  emuh  mahyahmahwe-keche- 
ahpeetandahgwuk,  kahween  ewh  meezahboozoog  oomis- 
queemewah,  kah  kuhya  pezhekeensug  oomisqueemewah, 
ween  atuh  tebenuhwa  oomisqueem  oogeahyoon  kahoonje- 
peendegad  emuh  mahyahmahwe-kechetwahwandahgwuk 
ahnuhmea-weguhmigoong,  kahkushketuhmoonenung  ewh 
kahgega-bemahj  eegoowin . 

13  Kishpin  m  ah  ween  ewh  oomisqueemewah  egewh  ah- 
yahba-pezhekewug  kuhya  mesahboozoog,  kuhya  ewh  pezhe- 
keense-pingwee  seeguhu nduhwind wah  egewh  wahnezej  ig, 
keoonje-peenezewaud  ewh  weyausewe-peenezewin, 

14  Keche  ahwahshema  dush  ween  oomisqueem  owh 
Christ ;  owh  oonje  keweedookahgood  enewh  kuhyahgega- 
bemahdezenejin  Keche-Oojechaugwun  kepuggedenuhmoo- 
waud  enewh  Kesha-Muhnedoon  ewh  ooweyow  kuhnuhga 
wahnussenoog,  kaenandahgwuk  chepeenetuhmahgooyag  ke- 
kekanindezoowinewah  oonje  enewh  neboowine-ahnookee- 
winun,  chebuhmeetuhwag  owh  bamahdezid  Kesha-Muh- 
nedoo  ? 

15  Mesuh  wanje-guhnoodahmahga-wenenewid  emuh 
ooshke-kekindewining,  ewh  neboowin  wanj e-ekoonegahdag 
enewh  mujje-ezhewabezewinun  emuh  netum  kekindewin- 
ing  kahahtagin,  egewh  nandoomindjig  chedonje-oodahpe- 
nuhmoowaud  ewh  wahweendahmahgawin  ewh  chekahgega- 
debandahsoowaud  : 

16  Kishpin  ahyaug  ewh  tebandahsoowine-wahweendah- 
mahgawin  nundahwandahgwud  cheahyahnig  ooneboowin 
owh  kahoozhetood  ewh  tebandahsoowine-wahweendahmah- 
gawin. 

1 7  Kushkeawezemahgud  suh  ewh  debandahsoowine- 
wahweendahmahgawin  kahneboowatid  egewh  enenewug ; 
kah  dush  ningood  enahbuttussenoon  magwah  bemahdezid 
owh  kahoozhetood. 

1 8  Benuh  dush,  kahween  ewh  netum  wahweendahmah- 
dewin  pukkaun  keezhekechetwahwechegahdasenoon,  mis- 
queeng  suh  atuh, 

19  Uhpe  dush  Moses  kahtebahjemootahwaud  enewh 
ahnishenahban  kuhkenuh  enewh  kuhgequawinun  debishkoo 
kahenahkoonegang,  oogeoodahpenaun  ewh  pezhekeense 
misque,  kuhya  mesahboozoo-misque,  mahmahwe  nebee? 
kuhya  masquaug  mahnishtahneshe-pewuy,  kuhya  hyssop, 
oogeseguhundaun  dush  ewh  muzzeneegun  kuhya  mahmahwe 
oogeseguhundahwaun  kuhkenuh  enewh  ahnishenahban, 

20  O0-00  keekedood,  Mesuh  ewh  misque  dabandah- 
gwuk  emuh  kekindewining  kahenenag  owh  Kesha-Muhne- 
doo  cheguhnuhwanduhmag. 

21  Kuhya  dush  oogeseguhundaun  ewh  ahnuhmea-we- 
guhmig  kuhya  kuhkenuh  oonahgunun  dabandahgwukkin 
emuh  sahsahgewejegawining  misque  keahyood 

22  Gagah  dush  kuhkenuh  uhyeeen  peenechegahdanoon 
emuh  tebahkoonegawining  misque  ahyoong ;  kishpin  dush 
misque  oonjegahtoosing  kahween  tahahbwayanjegaseem 

23  Kenundahwandahgwud,  cheahyoong  oonoo  cheoonje- 
peenetoong  enewh  uhyeeen  kahezhenahgwukkin  debishkoo 
azhenahgwuk  keche-kezhegoong  duhzhe  uhyeeen  ;  enewh 
dush  keche-kezhegoong  duhzhe  uhyeeen  chepeenechegah- 
dag  keoonj e-n u n d ah wandahg wu d oon  ahwahshema  ashpan- 
dahgwukkin  sahsahgewejegunun  dush  ween  oonoo. 

24  Kah  mahween  Christ  kepeendegase  emuh  ahnuh- 
mea-weguhmigoong  ooneenjemaung  kahoonje-oozhechegah- 
dag,  ewh  kahezhechegahdag  debishkoo  azhenahgwuk  ewh 
quuhyuk  uhyeee ;  emuh  atuh  keche-kezhegoong  kahpeen- 
degad  noongoom  chenahgoozid  emuh  anahsuhmuhbid  Ke- 
sha-Muhnedoo  kenuhwind  oonje  ; 

25  Kahween  kuhya  nuhningim  chepuggedenedezood, 
debishkoo  owh  keche-sahsahgewechega-wenene  anduhsoo 
kekenoonoov/in  ahbeting  peendegad  emuh  kechetwah- 
ahnuhmea  -  weguhmigoong  uhnegegezid  ewh  pakaunuk 
misque  ; 

26  Kishpin  mahween  00-00  azhewabukebun  tahgenun- 
dahwandahgooze  nuhningim  chekootuggandung  pahahkoo- 

oozhechegahdag  ewh  uhkee :  noongoom  suh  gagah  we'ish- 
quah  -  uhkeewung  ahbeting  kepenahgooze  cheekoonung 
mujje-ezhewabezewin  oonje  kesahsahgewetood  tebenuhwa 
weyow. 

27  Debishkoo  suh  azheenahkoonegahzoowaud  enene- 
wug  ahbeting  cheneboowaud,  ishquauj  edush  chetebahkoo- 
negang : 

28  Me  suh  nahsaub  owh  Christ  ahbeting  kepuggedene- 
gahzoo  chepemoonduhmoowaud  nebewah  bamahdezenejin 
oomujje-ezhewabezewinene ;  egewh  dush  nanduhwahbuh- 
mahjig,  menuhwah  ahbeting  oogahwahbahmahwaun  penah- 
goozenid  pemoonduhsenig  mujje-ezhewabezewin  chedonje- 
shahwandahgoozing. 

CHAP.  X. 

EMUH  muh  tebahkoonega wining  duhgoomahgud  ewh 
kekenoowahjechegun  wanje-kekenoowahduk  enewh 
wanesheshingin  kagetuhgwishenoomahgukkin,  kah  dush 
ween  ahpeche  ezhenahgwussenoon,  kah  wekah  enewh  sah- 
sahgewej egunun  anduhsoo-kekenoonoowin  azhesahsahge- 
wejegang  tahkushketoomahgussenoon  chetamenoo  -  ezhe- 
wabeze'indwah  egewh  pahnaunzekungig, 

2  Kishpin  mahween  kushketoomahgukebun  kah  nuh 
ween  tahgeishquah-sahsahgewejegaseem  ?  egewh  mahween 
anuhmeahjig  ahzhuh  kahkeseebegenindjig  kahween  menuh¬ 
wah  dahgekekanindezoosewug  chemujje-ezhewabezewaud. 

3 .  Oonoo  dush  ween  sahsahgewej egunun  wazhetoowah- 
jin  oomequandahnahwah  enewh  mujje-ezhewabezewinun 
anduhsoo  kekenoonoowin. 

4  Kah  was  ah  pezheke-misque  kuhya  mesahboozoo-mis- 
que  tahoonje-wabenegahdasenoon  mujje-ezhewabezewinun. 

5  Mesuh  dush  ewh  oonje-ekedood  uhpe  tagwishing 
oomah  uhkeeng,  Sahsahgewej egun  kuhya  meegewawin 
kahween  kenunduhwanduhse,  ewh  suh  atuh  weyowemah 
kegewahwazhetuhmow : 

6  Enewh  chuhyahgezegahdagin  sahsahgewejegunun 
kuhya  enewh  sahsahgewejegunun  oonje  mujje-ezhewabeze¬ 
winun  kahween  kegeminwanduhsenun. 

7  Me  dush  00-00  keekedooyaun,  Benuh,  nepeoonje-tuh- 
gwishin  (emuh  keche-muzzeneeguning  oozhebeegahda  duh- 
zhemegooyaun)  cheezhechegayaun  ewh  ananduhmun  O  Ke- 
sha-Muhnedoo. 

8  Uhpe  dush  rietum  keekedood,  Sahsahgbwejegun,  kuh¬ 
ya  meegewawin,  kuhya  chuhyahgezegahdagin  sahsahgewe- 
jegunun,  kuhya  meegewawinun  oonje  ewh  mujje-ezhewabe- 
zewin  kahween  kegenundahwanduhsenun,  kah  kuhya  kege- 
minwanduhsenun  ;  ewh  chemeegewang  akedoomahguk  ewh 
tebahkoonegawin ; 

9  Me  dush  uhpe  oooo  keekedood,  Benuh,  nepeoonje^ 
ezhah  cheezhechegayaun  ewh  ananduhmun,  O  Kesha-Muh- 
nedoo.  Oodekoonaun  ewh  natumesing,  cheoonjeminje- 
moosetood  ewh  menuhwah  pazhik 

10  Me  suh  00-00  enanduhmoowm  wanje-peneegooyung 
oonje  ahpena  ahbeting,  Jesus  Christ  kesahsahgewetood  ewh 
weyow. 

11  Kuhkenuh  egewh  sahsahgewechega-wenenewug  ne- 
bahwewug  anduhsoo-kezhegudenig  kuhya  nuhningim  oo- 
sahsahgewetoonahwah  nahsaub  sahsahgewejegunun,  eiiewh 
wekah  kaenandahgwussenoogm  cheekoowabenegahdag 
mujje-ezhewabezewinun : 

12  Wah-owh  dush,  kahpuggedenenung  pazhik  sahsah- 
gewejegun  kahgenig  kaduhgoomahguk,  kenuhmuhduhbe 
emuh  ookechenekaung  Kesha-Muhnedoo : 

13  Me  dush  uhpe  beetood  chetuhtuhkookahnaud  enewh 
mahgahnegoojin. 

14  Ahbeting  muh  kesahsahgewejegad,  me  dush  kah¬ 
genig  wanje-bemahjeaud  kuhkenuh  enewh  manoo-ezhewa- 
bezeindjin 

15  Mesuh  dush  kuhya  owh  Keche-Oojechaug  azhewah- 
weenduhmoonenung :  00-00  mahween  netum  kahekedoodr 

16  Mesuh  maunduh  ewh  kekindewin  kaoozhetoomah- 
wugwah  uhpe  keishquahsag  oonoo  kezhegudoon,  ekedoo 
owh  Tabaningad,  Ningahahtuhwaug  netebahkoonegawinun 
emuh  oodaewaung,  kuhya  emuh  oodenanduhmoowinewaung 
ningahoozhebeuhmahwaug  enewh  ; 

1 7  Kali  dush  menuhwah  ningahmequanduhmoowahseeg 
oomujje-ezhewabezewenewaun  kuhya  o'omujje-ezhechega- 
winewaun. 

18  Kahwabenegahdag  oonoo,  kahween  kayahbe  duh- 
goomahgussenoon  sahsahgewejegawin  oonje  mujje-ezhe- 
wabezewiri. 

19  Benuh  dush,  kekandahmung  nejekewaedoog  che- 
puggedenahmahgooyung  emuh  soongedaawining  cheezhe- 
puhpeendegayung  emuh  ewh  mahyahmahwe-keche-ahpee- 

tantfahgwuk  ahnuhm^a-weguhmigpong,  Jesus  oomisqueem 
oonje. 

20  Ooshkp-mpekunaung  kahgega-bemahdezewining  an- 
enuhmook,  ewh  kahoozhetoomoonenung,  emuh  shahbooyeee 
ewh  kebuhgooj  egun,  me  suh  tebenuhwa  weyaus  ; 

21  Kuhya  ahyahwung  keche-sahsahgewejega-wenene 
wagemahkundung  ewh  oowegewaum  Kesha-Muhnedoo  ; 

22  Umba  penaunzekundah  emuh  quuhyuk  oodae- 
maung,  emuh  dab wayanduhmoowine-ahpanemoowining  ke- 
che-ahpanemooyung,  peeneegooyung  emuh  kedaenahning 
oonje  mujje-kekanindezoowin,  kuhya  peeneegooyung  emuh 
keyowenaung  pahnahguhmeeg  nebee  ahyoong 

23  Umba  minjemandundah  ewh  wahweendahmahga- 
win  kah ezhewah weerid uh m u ng  ewh  dabwayanduhmoowin 
kuhnuhga  ah n ezheet u n se wu n g  ;  (ahyaungwahmeze  gooshah 
owh  kahwahweenduhmahgad  ;) 

24  Umba  suh  muhmequanindedah  cheahyaungwah- 
mindeyung  chesahgeedeyung  kuhya  chemeekinduhmung 
enewh  wanesheshingin  ahnookeewinun  : 

25  Kahween  kegahpoonetoosemin  ewh  kemahwunjee- 
dewinenaun  ahnind  azhewabezewaud ;  chekuhnoonindeyung 
suh  goo  mamaishquaud  ;  mamwach  dush  oonje  kekanduh- 
mag  pash 00  peahyahmahguk  ewh  kezhegud. 

26  Kishpin  mahween  oonjedah  mujje-ezhechegayung 
kenuhwind  kahoodahpenuhmung  ewh  kekandahsoowin 
wanje-kekanduhmung  ewh  dabwawin,  kahween  duhgoo- 
mahgussenoon  menuhwah  pazhik  sahsahgewejegun  oonje 
enewh  mujje-ezhewabezewinun  ; 

27  Mesuh  atuh  cliekuhgwahnesugge  -  hundahwahbun- 
duhmung  ewh  tebahkoonegawin,  kuhya  ewh  ashkoota-wan- 
dahgwuk  nishkahdezewin,  ewh  kaahmoogoowaud  egewh 
mahgahdungig  ahhuhmeah win . 

28  Owh  kahnishwahnahj etood  Moses  ootebahkoonega- 
win,  kishpin  kahbahtahmegood  enewh  neezh  gamuh  neswe 
bamahdezenejin,  keneboo,  kah  dush  keshahwanemahse : 

29  Kah  null  ween  kedenanduhseeni  ahwahshema  chee- 
nandahgoozid  chekuhgwahnesugge-koptuggetood  owh  kah- 
tuhtuhkookahnaud  enewh  Kesha-Muhnedoo  oogwissun, 
kuhya  enandung  ningood  cheenandahgwussenook  ewh  ke- 
kindewine-misquej  ewh  kahpeeneegood,  kuhya  kahmujje- 
doodahwaud  enewh  shawanjeganejin  Oojechaugoomaun  ? 

30  Kekekanemahnaun  suh  00-00  kahekedood,  Neen 
netebandaun  ewh  nahnahquewin,  neen  ningahtebahahmah- 
ga,  ekedoo  owh  Tabaningad.  Menuhwah  dush  owh  Ta¬ 
baningad  oogahtebahkoonaun  enewh  oodahnishenahbamun. 

3 1  Kagate  kuhgwahnesugge-nuhnezahnandahgwud  che- 
pungeshingebun  emuh  ooninjeeng  owh  Bamahdezid  Kesha- 
Muhnedoo 

32  Mequanduhmook  dush  enewh  kuhyet  kezhegudoon, 
uhpe  wuhyashkud  kahwahsashkahgooyag  emuh  kedenan- 
duhmoowinewaung,  kekeche-megahnegooyag  enewh  koo- 
duggetoowinun  ; 

33  Ewh  mezheshuh  keuhchegahzooyag  anahsuhmenid 
enewh  ahnishenahban  cheneshebahpeegooyag  kuhya  che- 
kooduggeegooyag ;  menuhwah  dush  ewh  keweedookah- 
wagwah  egewh  00-00  kahuhyindoodahwindjig. 

34  Kegeweedookahwim  suh  magwah.  kekebahquahegah- 
zooyaun,  kegemoojegezim  dush  uhpe  kahmuhkummegooyag 
enewh  ketebenuhwawezewinewah,  kekekanduhmag  ewh 
ahyahmag  ewede  keche-kezhegoong  nahwuj  wanesheshing 
kuhya  kahgenig  kaduhgoomahguk  tebenuhwawezewin. 

35  Kagoo  wabenunkagoon  kedahpanemoowinewah,  ewh 
kaoonje-tebahahmahgooyag  ewh  keche-tebahahmahgoowin. 

36  Kenunduhwandahgoozim  gooshah  shuhsheebanduh- 
moowin  cheahyahmag,  uhpe  dush  kedooduhmag  ewh  00- 
denanduhmoowin  Kesha-Muhnedoo,  cheoodahpenuhmag 
ewh  kahwahweenduhmahgooyagoobun. 

37  Keche-wuhyebah  suh  tahtuhgvvishin  owh  wahtuh- 
gwishing,  kah  dush  kinooazh  tahoondandese. 

38  Dabwayanduhmoowining  suh  tahoonje  -  bemahdeze 
owh  quuhyuk-azhewabezid  :  kishpin  dush  ahzhasad,  kah- 
ween  ninjechaug  oogahminwanemahseen  enewh. 

39  Kahween  kenuhwind  kedezhewabezesemin  debish- 
koo  azhewabezewaud  egewh  ahyahnezlieetungig  chenish- 
wahnahdezewaud  ;  kedezhewabezemin  atuh  debishkoo 
azhewabezewaud  egewh  duhyabwayandungig  cheoonje-be- 
mahdezenid  oojechaugbbwiun. 

CHAP.  XI. 

BENUH  dush,  dabwayanduhmoowin  ahwun  ewh  wanje- 
quuhyukwanduhmung  enewh  uhyeeen  apanemooyung, 
kuhya  wanje-dabwatuhmung  enewh  uhyeeen  wuhyahbuh- 
menahgwussenoogin. 

2  Mesuh  00-00  kahoonje-menoo-duhzhemindwah  egewh 
katezejig. 

3  Dabwayanduhmoowin  suh  wanje-kekanduhmung 
enewh  uhkeen  keoonje-oozhechegahdag  emuh  oodekedoo- 
wining  owh  Kesha-Muhnedoo,  enewh  dush  uhyeeen  wahyah- 
buhmenahgwukkin  kahween  keoonje-oozhechegahdasenoon 
emuh  enewh  uhyeeen  nuhyahgwukkin. 

4  Dabwayanduhmoowin  suh  Abel  kahoonje-meenaud 
enewh  Kesha-Muhnedoo  nahwuj  manwandahgwudenig  sah- 
sahgewejegun  dush  ween  Cain,  mesuh  ewh  kahoonje-enah- 
jemind  chequuhyuk-ezhewabezeegoozid,  Kesha-Muhnedoo 
kedebahdoodung  enewh  oomeegewawinun ;  oonje  dush 
ewh  ahnahween  goo  kenebood  kayahbe  kekedoo. 

5  Dabwayanduhmoowin  suh  Enoch  kahoonje-mahje- 
wejegahzood  cheoonje-wahbundunsig  neboowin  ;  kah  dush 
kemekahwahse,  Kesha-Muhnedoo  muh  oogemahjewe- 
naun  :  chepwah  mahjewejegahzood,  keenahjemah  ewh  ke- 
minwanemegood  enewh  Kesha-Muhnedoon. 

6  Kah  ween  ahweyah  oogahminwanemegooseen  enewh 
Kesha-Muhnedoon  kishpin  ahyaunsig  dabwayanduhmoo¬ 
win  :  owh  mahween  pahnaunzekahwaud  enewh  Kesha- 
Muhnedoon  nundahwandahgooze  chedabwayanemaud  ah- 
yahnid,  kuhya  cheshahwanemahnid  enewh  wahweenga  nan- 
dopnaegoojin. 

7  Dabwayanduhmoowin  suh  Noah  kezhah  kahwahween- 
dahmahgood  Kesha-Muhnedoon  enewh  uhyeeen  muhshe 
kahwahbunduhsingin,  kesagezid  kahoonje-oozhetood  ewh 
keche  -  nahbequaun  cheoonje  -  bemahjemdwah  kuhkenuh 
dabandahgoozejig  emuh  oowegewauming ;  me  suh  oo-oo 
keezhechegad  kahoonje-nahneboondung  uhkee,  kuhya  kah- 
oonje  -  debandung  ewh  quuhyuk  -  ezhewahbezeegoozewin 
wanjeemahguk  emuh  dabwayanduhmoowining. 

8  Dabwayanduhmoowin  suh  kahoonje-dabwatung  Abra¬ 
ham  uhpe  kahnundoomind  chesahgahung  cheezhaud  dush 
emuh  uhkeeng  nahguj  kapuggeduhnuhmoowindebun  cheoo- 
duhkeemid ;  kesahgahum  dush  ahnuhween  goo  kekan- 
duhsig  tebe  wahezhahgoobunan. 

9  Dabwayanduhmoowin  suh  kahoonje-pahbahkuhba- 
shid  emuh  wahweendahmahgawine  -  uhkeeng,  debishkoo 
mayuggiik  duhnuhkeewining,  emuh  puhpuggeewuhyaune- 
guhmigoong  keweeje-kuhbashemaud.  enewh  Isaacun  kuhya 

enewh  Jacobun  mahmahwe  kahdebandahsoonejin  ewh  nah- 
saub  wahweendahmahgawiri  : 

10  Oogenunduhwahbundaun  gooshah’  ewh  keche-ooda- 
nah  kahuhyeenjesechegahdag,  mesuh  Kesha-Muhnedoo 
kaboozhetood  kuhya  kahooshegad. 

11  Dabwayanduhmoowin  suh  kahoonje-mushkahweze- 
ind  Sarah  chcimjekood,  kenegeaud  dush  enewh  ahbenoo- 
jeen  uhpe  ahzhuh  kahkeche-kekaud,  oonje  kedabwatuh- 
waud  enewh  kahwahweenduhmahgoojin. 

12  Emuh  dush  pazhik  weyowemaung  tahnuhsug  na- 
boongin  kahenandahgwuk  keoondahdezewug  ahnishenah- 
bag  asheenoojig  debishkoo  ashenoowaud  egewh  kezhik- 
oong  duhzhe  ahnungoog,  kuhya  azhebahtuheyenuk  ewh 
nagow  emuh  cheegeebeeg  mesuh  azhebahtuhyeenoowaud. 

13  Kuhkenuh  oogoo  keneboowug  magwah  kedabwa- 
yanduhmoowaud,  kedodahpenunsigwah  enewh  kahwah- 
weenduhmoowindwahpun,  wahsuh  atuh  keoonzahbunduh- 
moowaud,  keahnahmikahmoowaud  dush  kuhya  kedabwa- 
yanduhmoowaud,  kuhya  dush  mezheshuh  keekedoowaud 
ewh  kemahyahdahwezewaud  kuhya  kebahbahmahdeze- 
waud  oomah  uhkeeng. 

14  Egewh  dush  00-00  akedoojig  wahweenga  enahjinde- 
zoowug  ewh  undoonauhmoowaud  ewh  duhnuhkeewin. 

15  Kagate  dush,  kishpin  kebahbahmanduhmoowahpun 
ewh  duhnuhkeewin  kahoonjebahwaud,  tahgekushkeoowug 
nayaub  chekewawahpun. 

16  Noongoom  dush  ween  oonunduhwandahnahwah  ah- 
wahshema  wanesheshing  duhnuhkeewin,  mesuh  ewh  keche- 
kezhegoong  duhzhe  duhnuhkeewin  :  me  dush  Kesha-Muh¬ 
nedoo  wan j e-ahguj jesig  ooKesha-Muhnedoomewaun  che- 
ezhenekahnind  :  keche-oodanah  mahween  oogewahwa^he- 
tuhmoowaun. 

1 7  Dabwayanduhmoowin  suh  Abraham  uhpe  kahkuh- 
gwajeind,  kahoonje  -  puggedenuhmoowaud  enewh  Kesha- 
Muhnedoon  enewh  Isaacun ;  kuhya  owh  kahwahweenduh- 
mahwindebun  oogepuggedenahmoowaunKesha-Muhnedoon 
enewh  puhyazhegoonejin  oogwissun, 

18  Wah-owh  suh  00-00  kahenindebun,  Emuh  Isaacing 
tahezhenekahnahwug  egewh  kenejahnesug  kauhneahyah- 
neka-bemahdezejig : 

19  Keenanemaud  enewh  Kesha-Muhnedoon  chekushke- 

toonid  nayaub  chedonishkahbenahnid  oonje  neboowining ; 
me  emuh  tahnuhsug  keoonje-oondahpenaucL 

20  Dabwayanduhmoowin  suh  owh  Isaac  kahoonj  e-shah - 
wanemaud  enewh  Jacobun  kuhya  enewh  Esauiin  keduh- 
zhindung  enewh  uhyeeen  wahpuggumeahyahmahgukkin. 

21  Dabwayanduhmpowin  suh  owh  Jacob,  kahoonje- 
shahwanemaud  nuhyazh  enewh  oogwissun  owh  Joseph,  uhpe 
gagah  zhuhyegwah  wahuhneneboogoobunan  ;  kuhya  keah- 
nuhmeah  emuh  oogejuhyeee  oosuhkuhooning. 

22  Dabwayanduhmoowin  suh  owh  Joseph,  uhpe  naboodr 
kahoonje-duhzhindung  ewh  oonejahnesun  owh  Israel  weiih- 
nemahjahnid,  kuhya  keSiiahkoonega  kadooduhmenid  enewh 
ookunun. 

23  Dabwayanduhmoowia  siih  owh  Moses,  uhpe  kahne- 
gid,  liesoo  kezis  kahoonj  e-kahnegood  enewh  oonekeegoon, 
uhpe  kahkekanemegood  enewh  fhequahnauj-ahbenoojeewid: 
kah  dush  oogekootunsenahwah  ood en ahkoonega wi n  owh 
Keche-oogemah. 

24  Dabwayanduhmoowin  owh  Moses  uhpe  kahnetah- 
wuggid,  kahoonj  e  -  ahgoomVatung  wahezhenekahnindebun 
Pharoah  oodahnun  oogwissinene ; 

25  Ahwahshema  keminwandung  cheweeje-kooduggetoo- 
maud  enewh  oodahnishenahbamun  Kesha-Muhnedoo,  dush 
ween  wanebik  cheezhemoojegezepun  enewh  mujje-ezhe- 
wabezewine-moojegezewinim ; 

26  Ahwahshema  kekechetwahwandung  ewh  cheneshe- 
bahpenuhduhwind  oonje  enewh  Christun  dush  ween  enewh 
tebenuliwawezewinun  emuh  Egypting  anduhgoogin  :  ooge- 
nunduhwandaun  gooshah  ewh  shahwandahgoozewine-tebah- 
ahmahgoowin 

27  Dabwayanduhmoowin  suh  kahoonje  -  nuhguhdung 
Egypt,  kekootunsig  ewh  Kethe-oogemah  oonishkahdeze- 
win:  keaunwahdandum  muh,  oonje  kewahbuhmaud  nah- 
yahgoozesenejin. 

28  Dabwayanduhmoowin  suh  kahoonje-guhnuhwandung 
ewh  kuhbekoosa-wekoondewin,  kuhya  ewh  misque  kesuh- 
swabeguhundahgangin,  chedonje-taungenegoosigwah  enewh 
kahnesahnejin  enewh  netum-moozhahnun. 

29  Dabwayanduhmoowin  suh  kahoonj  e  -  ahzhahwuh- 
gaumaoosawaud  ewh  Misquahgumme-kechegumme  kepang- 
wahkummegahnig :  ewh  ahnoo  wahezhechegawahpun  egewh 
Egyptianug  keduhpenawug  emuh  nebeeng. 

30  Dabwayanduhmoowin  suh  kahoonje-kahwesamahguk 
Jerichoing  duhzhe  wahkahegunun  kahkewetaushkahegahdag 
neezhwahswe  kezhegudoon. 

31  Dabwayanduhmoowin  suh  Rahab  pazhegwahdeze- 
goobunan  equa  kahoonje-bahnahdezesig  uhpe  kahbahnah- 
dezewaud  egewh  kahdabwayanduhsigoog,  uhpe  keshawah- 
dezewining  kahezheoodahpenaud  enewh  nanduhwahtoone- 

j  in- 

32  Wagoonan  dush  menuhwah  kaekedooyaun?  kahween 
nindahtakushketoose  chedebahjemugebun  Gideon,  kuhya 
Barak,  kuhya  Samson,  kuhya  Jephtha,  kuhya  David,  kuhya 
Samuel,  kuhya  egewh  aunwahjega-wenenewug : 

33  Oogoo  oonje  ewh  dabwayanduhmoowin  kahmah- 
mauzhetoojig  enewh  oogemahwewinun,  keahnooketuhmoo- 
waud  ewh  quuhyuk-ezhewabezewin,  keoodahpenuhmoowaud 
enewh  wahweendahmahgoowinun,  kekebahquuhuhmoowah- 
waud  enewh  mezhebesheen  oodoonene, 

34  Keahtaiihmoowaud  ewh  kache-mushkahwahnig  ish- 
koota,  keoozhinduhmoowaud  dush  enewh  ahzhahwashkoon, 
ahnuhween  goo  keshahgwewewaud  kemushkahwezeahwug, 
ashkum  kesoongedaawug  emuh  megahdewining,  keoozhe- 
mooahwaud  enewh  muhyahdahwezenejin  shemahgunishun. 

35  Equawug  nayaub  keoodahpenahwaud  enewh  oone- 
jahnesewaun  kahneboopuneen  ewh  keahbejebahnid  :  ahnind 
dush  ween  kekookuggeahwug,  kah  dush  keenanduhsewug 
chepuggedenindwahpun  ;  cheoonje  -  oodahpenuhmoowaud 
nahwuj  wanesheshinenig  ahbejebahwin : 

36  Ahnind  dush  oogekekandahnahwah  neshebahpenuh- 
dahgoowinun,  kuhya  puhzhunzhaoogoowinun,  kuhya  minje- 
mahpenegoowinun,  kuhya  kebahquahoogoowin  : 

37  Kepemwuhsinahahwug,  ketaushkeboonahwug,  ke- 
kuhgwratebanemahwug,  ahzhahwashkoong  keoonje-nesah- 
wug,  kepahbahduhnezewug  ahgweewaud  enewh  mahnish- 
tahnishe  ~  wuhyaunun  kuhya  enewh  mezahboozoo-wuh- 
yaunun  :  kemuhnazewaud  ahnooj  gagoo,  keketemahgeze- 
waud,  kekooduggetoowaud  ; 

38  (Kahween  keahpeetandahgwussenene  ewh  uhkee 
chegeduhnuhkeewahpun  emuh :)  kepahbahduhnezewug 
emuh  buhgwuhduhkummig,  kuhya  emuh  wahjewing,  kuhya 
emuh  wahweembahzhebikahnig,  kuhya  emuh  wahweem- 
bahzhebikahnig,  kuhya  emuh  wahweembuhkummegaug 
uhkee. 

39  Oogoo  dush  kuhkenuh  kahmenoo-duhzhernindwah 
oonje  ewh  dabvvayanduhmoowin,  kahween  oogeoodahpe- 
nunsenahwah  ewh  wahweendahmahgawin  : 

40  Kesha-Muhnedoo  kemeenenung  ewh  nahwuj  wane- 
sheshinguhyeee,  cheahpeche-shahwandahgoozesigwah  we- 
nuhwah,  chepwah  ahyahyung  kenuhwind. 

ENUH  dush,  kekanduhmung  kewetuhyeee  nebahwe- 


o  waud  keche  nebewah  nuhyahnahguhduhwahbuhme- 
nungoog,  umba  wabenundah  kuhkenuh  uhyeeen  quase- 
gwungin,  kuhya  ewh  mujje-ezhewabezewin  natuh-oon- 
dummeegooyung,  kuhya  aunwahjeedah  chepemebuhtoo- 
yung  ewh  kuhgwajekunedewin  anahsuhmuhyeee  kahahtah- 
mahgooyung. 

2  Guhnuhwahbuhmung  Jesus  owh  kahoozhetood  kuhya 
kahkezhetood  kedabwayanduhmoowinenaun ;  owh  oonje 
ewh  moojegezewin  anahsuhmuhyeee  kahahtahmahwinde- 
bun,  keoodahpenuhmahzood  ewh  ahzhedayahtikoo-koo- 
duggetoowin,  kebahbahmanduhsig  ewh  ahgujjewin,  noon- 
goom  dush  nuhmuhduhbid  emuh  ookechenekaunewune- 
nig  oodoogemah-wuhbewin  owh  Kesha-Muhnedoo. 

3  Nahnahgahduhwanemik  suh  owh  kahkeche-koodug- 
gandung  oonje  keahzhedakahgood  enewh  maje-ezhewabe- 
zenejin,  cheoonje-ahnezhetunsewag  kuhya  cheaunwanjega- 
sewag  emuh  kedenanduhmoowinewaung. 

4  Kahween  muhshe  kegeoonjegahtuhmahgooseem  ke- 
misqueemewah,  megahduhmag  ewh  mujje-ezhewabezewin. 

5  Ahzhuh  dush  kegewuhnandahnahwah  ewh  kuhgequa- 
win,  wanejahnesemegooyag  azhekuhgekemegooyag,  Nin- 
gwis,  kagoo  neshebahpenuhdunkan  oopuhzhunzhaoowawin 
owh  Tabaningad,  kagoo  kuhya  ahnezheetunkan  uhpe  na- 
neebekemikin  : 

6  Enewh  suhyahgeahjin  owh  Tabaningad  oopuhzhun- 
.zhawaun,  kuhya  oopukkitta\yaun  kuhkenuh  enewh  wagwis- 
sejin  wadahpenahjin. 

7  Kishpin  puhzhunzhaoogooyag,  wagwissemindjig  an- 
doodahwindwah  kedopdahgoowah  Kesha-Muhnedoo;  ahwa- 
nan  owh  wagwissemind  kapuhzhunzhaoogoosig  enewh 
oosun  ? 

8  Kishpin  dush  puhzliunzhadogoosewag,  azhepuhzhun- 
zhaoondwah  kuhkenuh  egewh  wanejahnesemindjig,  kerne- 
nechahgunug  kedahwim,  kahween  kedoogwissemegooseem. 

9  Menuhwah  dush  kegeahyahwahnahnig  egewh  koose- 
nahnig  emuh  keweyausenahning  egewh  kahpuhzhunzhaoo- 
nungoog,  kuhya  kegekechetwahwanemahnahnig  :  Kah  nuh 
ween  ahwahshema  kegahnuhittuhwahsenaun  owh  Wa- 
yoosemegood  enewh  kejechaugoonahnin,  chedonje-bemah- 
dezeyung  ? 

10  Wanebik  kegepuhzhunzhaoogoonahnig  oogoo,  we- 
nuhwah  keenanduhmoowaud  oonje  ;  ween  dush  ween  che- 
oonje-menoo-ahyahyung,  cheoonje-meenegooyung  oopeen- 
ezewin. 

1 1  Kah  dush  egewh  noongoom  mag wah  pashunzhaoon- 
jjg  oominwanduhsenahwah  oopuhzhunzha5ogoowinewah, 
oonuhneenuhwandahnahwah  suh  Bahnemah  dush  ween 
tahoonjegin  emuh  ewh  menoo-ezhewabezewine-meenewe- 
win  cheoonje-pezaun-bemahdezing  chedondezewaud  egewh 
pazhunzhaoondj  ig. 

12  Me  dush  kaoonje-ombenuhmag  enewh  ooneenje- 
maun  uhyakooze-ahgooj ingin,  kuhya  enewh  shuhyahgwe- 
wemahgukkin  kedigoomaun  ; 

1 3  Kuhya  quuhyukoomootook  enewh  meekaunsun 
anahsuhmuhyeee  wahuhnetuhkookeeyag,  koonemah  tahge- 
puhka-nahzhahwah  owh  chuhyahoosad  ;  ahwahshema  tah- 
geoonesheshin  noojemoo'fndebun. 

14  Noopenuhduhmook  ewh  pezaune-weej indewin  che- 
pezaune-weejewagwah  kuhkenuh  enenewug,  kuhya  quuh- 
yuk-ezhewabezewin,  ewh  ahweyah  ahyahsig  kahween  00- 
gahwahbuhmahseen  enewh  Tabaninganejin  : 

1 5  Ahyaungwahmezik  ahweyah  enene  chenooda-ah- 
nezheetunsig  weekoojetood  ewh  ooshahwanj egawin  Ke- 
sha-Muhnedoo  ;  koonemah  gagoo  wesuggezewine-ooj ebik 
tahgesuhgukkeemahgud  chedondummeegooyagoobun,  nebe- 
wah  cheoonje-weeneegoowahpun  enewh ; 

16  Cheahyahsig  dush  ahweyah  pazhigwahdezid,  gamuh 
ahweyah  nashepahpenoodung  ewh  ahnuhmeahwin  debish- 
koo  kahezhechegagoobunan  Esau,  owh  kahahtahwahgad 
ewh  oosuhseekezewine-enandahgoozewin  oonje  ewh  menik 
ningooding  kahwesinid. 

1 7  Kekekandaum  mahween  nahguj  uhpe  nanduh- 
wanduhmoogoobunan  ewh  shahwandahgoozewine-nahbish- 

kahgawin,  kewabenah ;  kah  muh  ningooche  oogemekunseen 
ewh  aundahkoonegawin,  ahnoo  ween  kekeche-riunduhwan- 
dung  kemuhwid. 

1 8  Kah  suh  kenuhwah  kegepenaunzekunsenahwah  ewh 
wahjewh  kataungenegahdagoobun,  kuhya  kahduhnahketag 
iskootang,  kah  kuhya  kepenaunzekunseem  emuh  anduhzhe 
muhkudda-wahnuhqwuk  kuhya  kahkushke-tebekuk  kuhya 
kekeche-wesugahnemuk, 

19  Kuhya  kahduhzhe  muhtwawag  ewh  pootahjegun, 
kuhya  kahduhzhe  muhtwa-kekedoong;  ewh  kekedoowinkah- 
noondungig  oogepahgoosandahnahwah  menuhwah  ewh  eke- 
doowin  cheezhekuhnoonahsewindwah  : 

20  (Kah  muh  oogekushketoosenahwah  chemenootuh- 
moowaud  ewh  kahkuhgekemindwah,  Pooch  ahwahkaun 
kishpin  ketaungenung  ewh  wahjewh,  talipemwahsinuhah. 
gamuh  tahpuhzhebuhwah  ewh  shemahgun  ; 

21  Apeeche  dush  kekootahmegwud  ewh  kahwahbun- 
duhmoowaud  pooch  owh  Moses  00-00  keekedood,  Nekeche- 
sagiz  kuhya  nenuhningishkah  : ) 

22  Kenuhwah  dush  kegepeoodittahnahwah  Zion  wah- 
jew,  kuhya  oodoodanow  owh  Bamahdezid  Kesha-Muhne- 
doo,  keche-kezhegoong  duhzhe  Jerusalem,  kuhya  kegepe- 
naunzekahwahwaug  nebewah  mahyahwunjeedejig  angenug. 

23  Kuhya  anduhzhe  mahwunjeedewaud  egewh  daban- 
dahgoozejig  emuh  oodahnuhmea-weguhmigoowaung  egewh 
kahnetum-neegejig  wazhebeegahzoojig  ewede  keche-kezhe¬ 
goong,  kuhya  Kesha-Muhnedoo  katebahkoonaud  kuhkenuh 
enewh  bamahdezenejin,  kuhya  enewh  oojechaugoowaun 
egewh  quuhyuk  -  azhewabezejig,  kahkeche  -  shahwandah- 
goozejig. 

24  Kuhya  Jesus  ganooduhmahgad  emuh  ooshke-wah- 
weendahmahdewining,  kuhya  ewh  misque  saswabeguhun- 
jegang,  ahwahshema  menoo-kekedoomahguk  dush  ween 

k  Abel  oomisqueem. 

25  Ahyaungwahmezik  cheahgoonwatahwahsewag  owh 
kahkedood.  Kishpin  mahween  ahbetakummig  kekoodug- 
geindwah  egewh  kahahgoonwatahwahjig  enewh  kahkeke- 
doonejin  oomah  uhkeeng,  ahwahshema  kegahoonje-koo- 
duggeegoomin  kishpin  bezinduhwahsewung  owh  keche-ke¬ 
zhegoong  wanje-kekedood. 

26  Ewh  oodinwawin  kahoonje-nuhningishkahmahgude- 
nig  ewh  uhkee:  noongoom  dush  kewahweendahniahga,  00- 

oo  keekedood,  Kayahbe  ningooding  kahween  atuh  chewe- 
nuhningishkahbetooyauh  ewh  uhkee,  mahmahwe  kuhya  ewh 
kezhik 

27  O0-00  dush  ekedoowin,  Kayahbe  ningooding  oonje 
ekedoom  weekoonegahdag  enewh  uhyeeen  naningishkah- 
mahgukkin,  debishkoo  enewh  uhyeeen  kahoozhechegah- 
dagin,  enewh  dush  uhyeeen  kaneeningishkahmahgussenoo- 
gin  cheishkoonegahdag, 

28  Benuh  dush,  kenuhwind  wadahpenuhmung  ewh  00- 
gemahwewin  kaneeningishkahmahgussenook,  mahnoo  nun- 
dahwandundah  ewh  shahwanjegawin,  wawane  chebuhmee- 
tuhwung  Kesha-Muhnedoo  kechetwahwanemung  kuhya 
quuhyuk  koosung. 

29  Ewh  gooshah  ishkoota  chuhyahgezooewamahguk 
enandahgooze  owh  keKesha-Muhnedoomenaun. 

CHAP.  XIII. 

MAHNOO  tahduhgoomahgud  wejekewawine-sahge- 
edewin. 

2  Kagoo  wuhnandunkagoon  chepeendeguhnagwah 
egewh  mahyahdahwezejig  :  mesuh  kedooduhmoowaud  ah- 
nind  kahezhepeendeguhnahwaud  enewh  angenun,  kenesit- 
tahwenahwahsigwah. 

3  Mequanemik  egewh  kabahquahegahzoojig  debishkoo 
weej  e-kebah qu ah egah z 00 m ag wall,  kuhya  egewh  ahyahne- 
mezejig,  kenuhwah  mahween  kayahbe  kedahyaum  emuh 
weyowemaung  : 

4  Kechetwahwandahgwud  ewh  weedeganindewin  kuh~ 
kenuh  cheweedegawahpun,  khhya  ewh  nebahgun  pazhig- 
wahdezemahgussenook  :  Kesha-Muhnedoo  dush  oogahte- 
bahkoonaun  enewh  pazhigwahdezenejin  kuhya  enewh  mah- 
keemahnejin  pakahnezenejin  oodequamene. 

5  Kahween  tahduhgoomahgussenoon  ewh  shoobewezin 
emuh  kedezhewabezewinewaung  ;  tabuhganduhmook  enewh 
uhyeeen  ayahmagoon  :  00-00  mahween  keekedoo  Kesha- 
Muhnedoo,  Kahwekah  kegahnuhguhnissenoon,  kah  kuhya 
wekah  kegahwabenissenoon. 

6  Mesuh  kaoonje-ekedooyung,  sagezesewung,  Newee- 
dookaug  owh  Tabaningad,  kahween  ningahkootunseen  ewh 
kadoodahwid  enene. 

7  Mequanemik  egewh  nahgahnezekundoonagoog,  egewh 
kahdebahjemootuhmoonagoog  ewh  oodekedoowin  owh  Ke¬ 
sha-Muhnedoo  :  nuhnoopenuhduhmahwik  ewh  oodabwayan- 
duhmoowinewah,  nahnahgahdahwanemik  kahezhewuhya- 
quahnig  oodezhewabezewinewah. 

8  Jesus  Christ  nahsaub  ezhewabeze  pechenahgoo, 
kuhya  noongoom  kezheguk,  kuhya  kahgenig. 

9  Kagoo  bahbahbezindunkagoon  enewh  bakaunukkin 
kuhya  mayugukkin  kuhgequawinun  :  oonesheshin  muh 
chesoongedaaegooyag  shahwanjegawine-weedookahgoowin, 
kahween  wesinewinun  enewh  ningood  kahenahbuttussenoo- 
gin  cheoondezewahpun  egewh  kahmeekindungig. 

10  Kenuhwind  kedahyahnaun  suhsahgewejegun-ahbik, 
emuh  anandahgoozesigwah  egewh  bameetungig  ewh 
puhpugguhwuhyaune-ahnuhmea-weguhmig  cheoondenuh- 
moowahpun  kameejewaud. 

11  Oogoo  dush  ahwahkahnug,  oomisqueemewah  oonje 
mujje-ezhewabezewinun  paundiguhchegahdanig  emuh  ke- 
che-ahnuhmea-weguhmigoong  owh  Keche-sahsahgewejega- 
wenene  paundiguhtood,  ooweyowewaun  chaugizzegahdane- 
wun  emuh  ahgwahjuhyeee  kuhbashewining 

12  Benuh  dush  kuhya  owh  Jesus  ahgwahjuhyeeewune- 
nig  ewh  keche-ishquaundam  keduhzhe-kooduggetoo,  che- 
oonj e-wabenuhmoo waud  enewh  ahnishenahban  oomuj j  e- 
ezhewabezewinene  tebenuhwa  omisqueem  keahyood. 

13  Mahnoo  dush  ahgwahjuhyeeeeng  ezhahdah  emuh 
oonje  kuhbashewining  naunzekahwahdah  dush  owh  Jesus 
ewede  ahgwahjeeng  ayaud,  cheoodahpenuhmahzooyung  00 
neshebahpenuhdahgoowin. 

14  Kah  gooshah  gagoo  oomah  oodanahkedahyaunsemin 
kahgenig  kaoodanuhwung,  kenundahwandahmin  suh  pazhik 
oodanah  kapeahyahmahguk. 

15  Umba  dush,  ween  oonje  moonzhug  meenahdah 
Kesha-Muhnedoo  mahmooyahwawine-sahsahgewejegun,  me 
suh  azhemeenewemahguk  kedoonenahnin  keche-wahwezhan- 
duhmung  oodoonoozoowin 

16  Kagoo  wuhnandunkagoon  chemenoo-doodahdeyag 
kuhya  chemuhmeenedeyag  :  Kesha-Muhnedoo  muh  oomin- 
wajidaunun  oonoo  doowun  sahsahgewejegunun 

17  Nuhittuhwik  egewh  kakenooahmoonagoog  kuhya 
puggedenedezooyook  :  ahkahwahbewug  muh  oonje  keje- 
chaugoowaug,  debishkoo  egewh  kadebahjemoojig  azhe- 

bezinduhmag;  cheoonje-debahjemoowaud  emuh  moojegeze- 
wining,  kahween  emuh  kushkanduhmoowining  :  kenuhwah 
kahween  ningood  kedahgemenoo-doodahgoosenahwah  ewh. 

1 8  Ahnuhmeatuhmahweshenaum,  nindenanindezoomin 
muh  ahyahmaung  menoo-kekanindezoowin  emuh  kuhkenuh 
uhyeeeng  enanduhmaung  quuhyuk  cheezhewabezeyaung. 

19  Kenunduhwaneminenim  ahwahshema  cheezhechega- 
yag  00-00,  nahwuj  wuhyebuh  chepuggedenegooyaun  cheah- 
wewahbuhmenuhgoog. 

20  Ahbagish  Kesha-Muhnedoo  mahgewad  pezauneze- 
win,  kahahbechebahaud  enewh  Tabanemenung  Jesus- 
un  oonje  neboong  owh  wakeche-mahnishtahneshe-wenene- 
megood  enewh  mahnishtahnishun,  oonje  ewh  Kahgega- 
kekindewine-misque, 

21  Keche-menoo-ezhewabezeenag  emuh  kuhkenuh  me- 
noo-ahnookewining  cheahnookeetuhmag  ween  oodenan- 
duhmoowin,  kuhya  cheoozhetoomoonag  emuh  keyowe- 
waung  ewh  manwandahgwuk  emuh  ooshkinzhegoong,  oonje 
Jesus  Christ  ;  owh  kapezhegandahgoozid  kahgenig  kuhya 
kahgenig.  Amen. 

22  Kepahgoosanemenim  nejekewaedoog,  chemenoo- 
oodahpenuhmag  kuhgequawine-ekedoowin,  kegemahjebe- 
uhmoonim  mahjebeegun  punge  atuh  ekedoowinun  ezhebe- 
egayun. 

23  Kekanduhmook  ewh  ahzhuh  kepuggedenind  kejeke- 
waenaun  Timotheus  ;  mesuh  owh  kauhneweejewug  kishpin 
wuhyebah  tuhgwishing,  cheahwewahbuhmenuhgoog. 

24  Ahnemikuhwik  kuhkenuh  egewh  nahgahnezekundo- 
nagoog  kuhya  kuhkenuh  anuhmeahjig.  Keduhnemikah- 
goowaug  kuhkenuh  Italying  anduhnuhkeejig.  Ahpakish 
kuhkenuh  cheahyahmag  shahwandahgoozewin.  Amen. 


EWH  MAHJEBEEGUN  JAMES  KAHEZHEBEUHMAH- 
WAUD  KUHKENUH  ENEWH  ANUHME- 
AHNEJIN. 


CHAR  I. 

TAMES,  Oobuhmeetahgunun  Kesha-Muhnedoo  kuhya 
owh  Tabaningad  Jesus  Christ  oodoozhebeuhmahwaun 
enewh  metahswe-ahshe-neezh  bapukkaun  azheweenzoone- 
jin  chachuhchebaum  ayahnejin,  keduhnuhmekoonenim. 

2  Nejekewaedoog,moojeganduhmook  uhpe  pangeshinag- 
oon  emuh  ahnooj  kuhgwatebanemegoowining  ; 

3  Oo-oo  kekanduhmag,  uhpe  nundahkekanjegahdag 
kedabwayanduhmoowinewah  oondenegahda  ewh  shuhshe- 
banduhmoowin. 

4  Mahnoo  ewh  shuhshebanduhmoowin  tahwahweenga- 
zemahgud  cheoonje-wahweengazeyag  kuhya  chetaminwan- 
dahgoozeyag,  kuhnuhga  gagoo  noondasasewag. 

5  Kishpin  dush  ahweyah  menik  anduhsheyag  muhnazid 
nebwahkahwin,  mahnoo  oogahnundooduhmahwaun  Kesha- 
Muhnedoon,  mesuh  owh  mahnaud  kuhkenuh  enenewun 
sahsahgezesig,  kah  dush  mujje-guhnoozhewase,  tahmeenah 
dush  owh  nandoodahmahgad. 

6  Emuh  dabwayanduhmoowining  tahezhenundoodah- 
mahga,  kuhnuhga  ahgoonwayanduhsig.  Owh  suh  ahyah- 
goonwayandung  enandahgooze  debishkoo  kechegummeeng 
duhzhe  tegoo  puhbuhmewabuhoogoong  kuhya  uhyoombe- 
wabuhoogoong  oonje  nooding. 

7  Kahween  wah-owh  enene  tahenanduhse  kagoo  che- 
wemeenegood  enewh  Tabaninganejin. 

8  Owh  enene  papukkaun  uhyenandung  kahween  soonge- 
kahbahwTese  emuh  oodezhewabezewining 

9  Mahnoo  owh  wejekewaemah  dabussandahgoozid  tah- 
moojegeze  oonje  kekechetwahwandahgooind  ; 

io  Owh  dush  kachetwahwezid  enene,  oonje  kedah- 
bussanemooind :  debishkoo  muh  mezhushkoo-wahwahsuh- 
koonang  tahezheishquah-nahgooze 

1 1  Uhpe  muh  kahmookesad  kezis  kache-kezhahtagin, 
chahgedawun  enewh  mushkoosewun,  kuhya  pungesinoon 
enewh  mushkoosewine  wahwahsuhkoonan,  kepezhegandah- 
gwukebun  bahnahdud  :  me  suh  kaezhebahnahdezid  owh 
kachetwahwezid  enene  emuh  oodezhetwahwining. 

12  Shahwandahgooze  suh  owh  enene  swaungekahbah- 
wid  uhpe  kagwatebanemindjin  :  uhpe  muh  keishquah- 
kuhgwatebanemind  oogahoodahpenaun  bemahdezewine- 
oogemah-wewuhquaun,  ewh  Tabaningad  kahwahweendah- 
mahgad  chemeenaud  enewh  suhyahgeegoojin. 

13  Kahween  ahweyah  enene  tahekedoose  uhpe  kagwa¬ 
tebanemindjin,  Nekuhgwatebanemik  Kesha-Muhnedoo:  kah 
muh  Kesha-Muhnedoo  oodahkuhgwatebanemegooseen  ewh 
mujje-uhyeewish,  kah  dush  ookuhguatebanemahseen  ah¬ 
weyah  enenewun : 

14  Anduhshid  enene  kuhguatebanemah,  uhpe  puk- 
kawenegood  ewh  tebenuhwa  oomujje-nundahwanduhmoo- 
win  kuhya  kuhgwatebanemegood, 

15  Uhpe  kahunjekoomahguk  ewh  mujje-nunduhwan- 
duhmoowin,  mesuh  wanje-neegemahguk  mujje-ezhewabeze- 
win*  kuhya  mujje-ezhewabezewin  uhpe  kahkezhechegahdag, 
oonje-neegemahguk  neboowin. 

16  Kagoo  wuhnishenookagoon  emuh  kedenanduhmoo- 
ninewaung,  suhyahgeenuhgoog  nejekewaedoog. 

17  Kuhkenuh  wanesheshingin  meegewawinun  kuhya 
kuhkenuh  manwandahgwukkin  meegewawinun  ishpeming 
oonjemahgudoon,  emuh  anduhzhe  ahyaud  owh  Wayoose- 
megood  enewh  wahsayahzewinun,  owh  wekah  ahyaundah- 
koonegasig  kuhya  quakezhewabezesig. 

18  Ween  tebenuhwa  oodenanduhmoowin  kahoonje- 
oogwissemenung  duhyabwamahgudenig  oodekedoowin  ke- 
ahyood,  tahnuhsug  netum  sagukkenegahzoojig  cheezheah- 
yahyung  menik  anduhshenid  enewh  kahoozheahjin. 

19  Mahnoo  dush,  suhyahgeenenuhgoog  nejekewaedoog, 
kuhkenuh  enenewug  tahwaweebetahwug  chenoonduhmoo- 
waud,  zebishkauj  edush  tahkekedoowug,  tahzebishkahje- 
kedahzoowug : 

20  Emuh  suh  enene  oonishkahdezewining  kahween 
oonjeemahgussenoon  ooquuhyukwahdezewin  Kesha-Muh¬ 
nedoo 

21  Benuh  dush,  wabenuhmook  kuhkenuh  weenezewin- 
un,  kuhya  ewh  kagwahnesuggandahgwuk  mujje-ezhewabe- 

zewin,  kuhya  emuh  nookahdezewining  ezheoodahpenuh- 
mook  ewh  ekedoowin  kahahtahmahgooyag  peenjenuh,  ewh 
kaoonje-bemahjeindwah  kejechaugoowaug. 

22  Anahkooneg&mahguk  ewh  ekedoowin  ezhewabeze- 
yook,  kahween  atuh  goo  chenoonduhmag,  wuhyazhindezoo- 

yag. 

23  Kishpin  mahween  ahweyah  noondung  ewh  ekedoo¬ 
win,  ezhechegasig  edush,  debishkoo  owh  wuhyahbundung 
tebenuhwa  oodangwy  emuh  wahbumoojechaugwuning  : 

24  Kahwahbundezood  suh  uhnemahjah,  bahbega  dush 
oowuhnandaun  kahezhenahgoozid. 

25  Ahwagwan  dush  nuhyahnahgahdahwanduhmoogwan 
ewh  quuhyukwandahgwuk  puggedenegahzoowine-tebah- 
koonegawin,  minjemandung  dush,  wah-owh  enene  oonje 
wuhnanduhsig  ewh  kahnoondung,  mekindung  dush  ween 
ewh  ahnookewin,  tahshahwandahgooze  emuh  oodezhechega- 
wining. 

26  Kishpin  ahweyah  menik  anduhsheyag,  nindahnuh- 
meah  ananindezood,  shahgoochetoosig  dush.  tebenuh¬ 
wa  oodanuhnewh  tahnahsug  nahbedoonabejegun  ahyood, 
wuhyazindung  dush  ween  tebenuhwa  ooda,  kah  ningood 
enahbuttussenene  wah-owh  oodahnuhmeahwin. 

26  Pahnuk  almuhmeahwin  kuliya  Avahnussenook  anah- 
suhmid  Kesha-Muhnedoo  kuhya  Wayoosemind  00-00  ezhe- 
wabud,  chemahwudussindwah  egewh  kahwuhsejig  kuhya 
shahgahwejig  rnagwah  ketemahgezewaud,  kuhya  ahweyah 
cheguhnuhwanindezood  cheweeneegoosig  maunduh  uhkee. 


CHAP.  II. 


EJEKEWAEDOOG,  kagoo  ween  ezheahyahkagoon 


IN  ewh  oodabwayanemegoowin  Tabaningad  Jesus 
Christ  owh  dabandung  ewh  pezhegandahgoozewin,  pekin- 
noong  cheenanemagwah  egewh  bamahdezejig. 

2  Kishpin  pepeendegad  alweyah  enene  emuh  anduh- 
zhe  -mah  wunj  eed  ey  ag  ay  ood  oozah  wah  -  shooneah  -  tete- 
beninjebezoon,  kuhya  pashegandahgwudenig  oodahgwewin, 
menuhwah  dush  pepeendegad  katemahgezid  enene  muh- 
yahnahdudenig  oodahgwewin  ; 

3  Kechetwahwanemag  owh  ayaud  pazhegandahgwude- 
nig  ahgwewin,  00-00  dush  enag,  Oomah  peminwuhbin ;  kuh¬ 
ya  enag  owh  katemahgezid,  Ewede  keen  nebahwin,  gamulr 

Oondaus  penuhmuhduhbin  ahnahmuhyeeeng  nindahbezit- 
tabewining : 

4  Kali  null  ween  papikkinoong  kedenanemahsewaug 
bamahdezejig,  kali  nuh  ween  kuhya  kemujje-tebahkoone- 
waseem  emuh  kedenanduhmoowinewaung? 

5  Bezinduhweshig,  suhyahgeenenuhgoog  nejekewae- 
doog,  Kali  null  Kesha-Muhnedoo  oogewuhwanahbuhmah- 
seen  enewh  katemahgezenejin  oomah  uhkeeng  chekeche- 
twahwezenid  emuh  dabwayanduhmoowining,  kuhya  che- 
debanduhmenid  ewh  oogemahwewin  kahwahweenduhnioo- 
waud  enewh  suhyahgeegoojin  ? 

6  Kenuhwah  dush  kegeneshebahpenoodahwahwaug 
egewh  katemahgezejig :  Kah  nuh  ween  kemujje-doodah- 
goosewaug  egewh  kachetwahwezejig  ?  Kah  nuh  ween  ke- 
dezheweenegoosewaug  emuh  andulizhe-tebahkoonegang  ? 

7  Kah  nuh  ween  oomujje-duhzhinduhsenahwah  ewh 
kachetwahwandahgwuk  ezhenekahzoowin  ewh  wanje-ezhe- 
nekahnegooyag ? 

8  Kishpin  guhnuhwanduhmag  ewh  wagemahwandah- 
gwuk  tebahkoonegawin,  debishkoo  akedoomahguk  ewh 
Kechetwah  Oozhebeegawin,  Kegahsahgeah  keeje-duhnuh- 
keewamahgun  debishkoo  azhesahgeedezooyun,  kemcnooche- 
gam  : 

9  Kishpin  dush  papikkinoong  enanemagwah bamahdeze¬ 
jig,  kemujje-ezhechegam,  kuhya  ketebahkoonegoonahwah 
ewh  tebahkoonegawin  bahnahj etooyag  ewh  kuhgequawin. 

10  Ahwagwan  muh  kaguhnuhwanduhmoogwan  kuhke- 
nuh  anegookwaug  ewh  tebahkoonegawin,  pazliik  atuh 
kuhgequawin  bahnahj etood,  mesuh  kepeegoobetood  kuhke- 
nuh  enewh  kuhgequawinun,  enandahgoozid. 

1 1  Owh  mahween  kahekedood,  Kah  ween  kegahpeshe- 
gwahdezese,  kuhya  ween  keekedoo,  Kahween  kegahneshe- 
wase.  Kishpin  dush,  peshegwahdezesewun,  neshewayun 
dush  ween,  ahzhuh  kegebahnahj etoon  ewh  tebahkoonega¬ 
win. 

12  Mahnoo  kegahezhekekedoom,  kuhya  kegahezheche- 
gam,  debishkoo  egewh  wahtebahkoonegoojig  ewh  puggede- 
negahzoowine  tebahkoonegawin. 

13  Tahtebahkoonah  suh  kah  dush '  tahshahwanemahse 
owh  shawanjegasig ;  ewh  dush  shah wanjega win  oonje- 
moojegezemahgud  kahshahgoochechegahdag  ewh  tebah¬ 
koonegawin. 

14  Ahneen  kaenahbuttuk  nejekewaedoog,  ahnahween 
ekedood  enene,  Nindahyaun  dabwayanduhmoowin,  kishpin 
ahyaunsig  ahnookeewinun  ?  Oogahbemahjeegoon  enuh 
ewh  doowah  dabwayanduhmoowin  ? 

15  Kishpin  pingwahshahgedid  owh  wawejekewaemind 
gamuh  owh  waduhwamahwemind,  ahyahsig  dush  ewh  an- 
duhsoo  kezhegudenig  kameejid, 

16  Kishpin  dush  pazhik  kenuhwah  anduhsheyag  00-00 
enaud,  Pezaun  mahjaug,  keshoozeyook  kuhya  tabesineyook ; 
ahnahween  goo  meenahsewagwah  enewh  uhyeeen  muh- 
nazewaud  emuh  weyowewaung  ;  ahneen  anahbuttuk  ? 

1 7  Me  suh  nahsaub  azheneboomahguk  dabwayanduh¬ 
moowin,  kishpin  duhgoomahgussenook  ahnookewinun, 
oonje  nezhekawezemahguk. 

18  Ahweyah  dush  00-00  tahekedoo,  Keen  kedahyaun 
dabwayanduhmoowin,  kuhya  neen  nindahyaunun  ahnookee¬ 
winun  :  wahbundaheshin  kedabwayanduhmoowin  ahyahse- 
nook  kedahnookeewinun,  kuhya  neen  kegahwahbundahin 
nindabwayanduhmoowin  oonje  nindahnookeewinun. 

19  Kedabwayandum  ahyaud  pazhik  Kesha-Muhnedoo  ; 
kemenoojega  :  kuhya  egewh  mujje-muhnedoog  dabwayan- 
duhmoog  kuhya  nuhningishkahwug. 

20  Kegahwekekandaun  nuh  kakebahdezeyun  enene, 
ewh  neboomahguk  dabwayanduhmoowin  ahyahsenook  ah¬ 
nookeewinun. 

2 1  Kah  nuh  ween  owh  koosenaun  Abraham  keoonje- 
quuhyuk-ezhewabezeegoozese  oonje  ahnookeewinun,  uhpe 
kahsahsahgewenaud  enewh  oogwissun  Isaacun  emuh  sahsah- 
gewejegun-ahbikoong  ? 

22  Kewahbundaun  enuh  kahezheahnookeemahgudenig 
oodabwayanduhmoowin,  mesuh  dush  enewh  ahnookewin- 
un  kahoonje-quuhyuk-wandahgwudenig  oodabwayanduh¬ 
moowin  ? 

23  Kedebishkoosamahgud  dush  ewh  Kechetwah-Oozhe- 
beegawin  00-00  akedoomahguk,  Abraham  oogedabwatuh- 
waun  Kesha-Muhnedoon,  me  suh  ewh  kahahginduhmoo- 
wind  debishkoo  quuhyuk-ezhewabezewin,  kuhya  Kesha- 
Muhnedoo  ooweejekewaiin  keezhenekahzoo. 

24  Kewahbundahnahwah  dush  ewh  enene  quuhyuk- 
ezhewabezeegoozid  oonje  ahnookeewinun,  kah  ween  oonje 
pezheshig  dabwayanduhmoowin. 

25  Kuhya  Rahab  owh  pazhigwahdezegoobunan  kah 

nuh  keoonje-quuhyuk-ezhewabezeegoozese  oonje  enewh 
oodahnookeewinun,  uhpe  kahoodahpenaud  enewh  nanduh- 
wahtoonejin,  pukkaun  ningooje  keezhemahjenahzhahwaud? 

26  Debishkoo  mahween  azheneboomahguk  weyowemah 
ahbesig  owh  oojechaugoomah,  me  suh  kuhya  azheneboo¬ 
mahguk  dabwayanduhmoowin  ahyahsenook  ahnookee- 
winun. 


CHAR  III. 


EJEKEWAEDOOG,  kahween  kegahbahtuhyeenseem 


IN  kakenooahmahgayag,kekanduhmag  nenuhwind  kake- 
nooahmahgayaung  ahwahshema  chetebahkoonegooyaung. 

2  Nuhningim  mahween  kuhkenuh  anduhsheyung  ke¬ 
rn  ujje-ezhechegamin.  Kishpin  ahweyah  mujje-ezhewabeze- 
sig  emuh  ekedoowining,  me  suh  owh  ahpeche  quuhyuk- 
ezhewabezid,ookushketoondush  cheshahgoojetood  anegook- 
wahnig  tebenuhwa  weyow  debishkoo  azheshahgoojemdwah 
papazhegookunzheeg  nabedoonabejegun  ayoong. 

3  Benuh  kedahtoonahnin  enewh  nabedoonabejegunun 
emuh  oodoonewaung  egewh  papazhegookunzheeg  cheoonje- 
dabwatoonungwah  ;  mesuh  wanje-quaquakebetoowaung 
kuhkenuh  anegookwahnig  ooweyowewaun. 

4  Benuh  kuhya  enewh  nahbequaunun?  ahnahwe  keche- 
mechahwun  kuhya  keche-kezheahsinoon  oonje  keche-noo- 
ding,  kuhya  ahnahwe  keche-ahgahsahmahgud  oodahkaun, 
ezhequakahsinoon  tebe  anequauhmoogwan  owh  wadahkad. 

5  Mesuh  azhewabuk  oodanuhnewemah,  ahnuhween  goo 
ahgahsahmahguk  emuh  weyowemaung  keche-muhmequah- 
zoomahgud.  Benuh  keche  nebewah  metigoog  chahgezoo- 
waud  matikwuhkeeng  sakittagin  ahnuhween  pungeshawuk 
ewh  ishkooda ! 

6  Ishkoodang  enandahgwud  ewh  oodanewemah,uhkeeng 
mesuh  anegookwaug  ewh  mujjeezhewabezewin  v/an- 
jeemahguk  emuh  oodanenewhemaung  ;  mesuh  azhewabuk 
ewh  oodanuhnewhemah  emuh  keyowenauning,  oonje-wee- 
nud  ewh  weyowemah  kuhya  oonje  suhketag  kuhkenuh  ali- 
nooj  gagoo  kahoozhechegahdag  ;  kuhya  ween  oonje  suhke- 
tamahgud  emuh  mujje-ishkoodang. 

7  Ahnooj  doowah  ahwaseyug,  kuhya  penashewug,  kuhya 
kenabigoog,  kuhya  kuhkenuh  emuh  kechegummeeng  ayah- 
jig  waungahweahwug,  oogewaungahweegoowaun  enewh 
enenewun. 

8  Kahween  ah wey ah  ootawahwaunguhwetooseen  ewh 
oodanuhnewhemah,  puhgwuj-ahyahaung  ezhemujje-uhye- 
eeweshewun,  mooshkenamahgud  suh  ewh  nashewamahguk 
mujje-mushkeke. 

9  Me  suh  ewh  ayooyung  wahyahwezhanemungoon 
Kesha-Muhnedoo  Wayoosemind;  mesuh  kuhya  ayooyung 
maje-guhnoonungwahnin  enenewug,  egewh  kahoozhemdjig 
emuh  oodezhenahgoozewining  Kesha-Muhnedoo. 

10  Me  goo  pazhikwung  oodoonemah  wanjeemahguk 
ewh  wahwezhaningawin  kuhya  mujje-kuhnooningawin. 
Nejekewaedoog  kahween  00-00  tahezhewabussenoon. 

11  Emuh  nuh  mookejewunoong  oonjejewun  mahmahwe 
waushkoobahgummig  neebee  kuhya  wahsuhgahgummig  ? 

12  Figoominahgahwunzheeng  enuh,  nejekewaedoog, 
tahoonje-ahyahmahgudoon  enewh  oliveminun  ?  gamuh  shoo- 
weminahgahwunzheeng  tahoonj e-ahy ahmahgudoon  enewh 
figoominun  ?  mookejewunoong  kahween  tahooniejewun- 
senoon  mahmahwe  ewh  shahwetahgunahgummig  nebee 
kuhya  ewh  shahwetahgunahgummesenook. 

13  Ahwanan  owh  nabwahkaud  kuhya  natuh-kekanjegad 
anduhsheyag  ?  emuh  oomenoo-ezhewabezewining  oogah- 
oonje-wahbundahewanun  enewh  oodahnookewinun  mah¬ 
mahwe  ewh  bakah-bemahdezewine  nebwahkahwin. 

14  Kishpi'n  dush  ahyahmag  mujje-keshahwanindewin 
kuhya  megahdewin  emuh  kedaewaung,  kagoo  muhmequah- 
zookagoon,  kagoo  kuhkenuhwishkekagoon  chegebahnah- 
jetooyagoobun  ewh  dabwawin. 

15  O0-00  doowah  nebwahkahwin  kahween  ishpeming 
oonjeemahgussenoon,  uhkeeng  suh  debandahgwud,  weyahse- 
maung  oonjeemahgud,  kuhya  mujje-muhnedoong  ezhewa- 
b  d. 

16  Tebe  muh  anduhgoogwan  ewh  keshahwanindewin 
kuhya  kekaundewin,  me  emuh  anduhgoomahguk  ewh  nishe- 
wahnahduhkummegezewin  kuhya  kuhkenuh  mujje-ahnoo- 
kewinun. 

1 7  Ewh  mahween  nebwahkahwin  ishpeming  wanjee¬ 
mahguk  netum  peenud,  menuhwah  dush  bakahdezemahgud, 
nookahdezemahgud,  kechewanepunezemahgud  gagoo  nun- 
dooduhming,  netuh-shahwanjegamahgud,  netuh-menoo-me- 
newemahgud,  kahween  papekinoong  en^nduhmoomahgus- 
senoon,  kah  kuhya  ahnuhmeakahzoomahgussenoon. 

1 8  Egewh  dush  pazauneewajig  emuh  pezauneze wining 
oodezhesuhswa-wabenahnahwah  enewh  quuhyuk-ezhewa- 
bezewine-menewinun. 

CHAP,  iv: 

AHNEENDE  wanjeemahguk  kemegahdewinewah  kuh~ 
ya  kekekaundewinewah  ?  Kali  nuh  ween  oonjeemah- 
gussenoon  emuh  kemujje-nunduhwanduhmoowinewaung 
mahgahzoomahgukkin  emuh  kepukkawezewinewaung. 

2  K  e  m  u  j  j  e-n  u  nd  ah  wand  ahn  ah  wall  gagoo,  kah  dush  ke- 
dahyaunsenahwah  :  keneshewam,  kuhya  kenundahwandah- 
nahwah,  kah  dush  kekushketooseem  cheahyahmagoobun  ; 
kemegahzoom  kuhya  kekekaungam,  kah  dush  kedahyaun- 
senahwah  ewh  nanduhwanduhmag,  nundoodahmahgasewag 
oonje. 

3  Ahnuhween  goo  nundoodahmahgayag  kahween 
kemeenegooseem,  oonje  quuhyuk-nundoodahmahgasewag, 
chenishe\^ahnahjetooyag  emuh  kemujje-nunduhwanduh- 
moowinewaung  kedoonje-nundoodahmahgam. 

4  Kenuhwah  pezhegwauj-enenewedoog  kuhya  pezhe- 
gwauj-equawedoog,  kah  nuh  ween  kekekanduhsenahwah 
sahgetoong  uhkee  mesuh  wanje-sheenganemind  Kesha- 
Muhnedoo  ?  ahwagwan  dush  kasahgetoogwan  ewh  uhkee 
oosheenganemaun  enewh  Kesha-Muhnedoon. 

5  Kedenandaum  enuh  ahneshah  ekedoomahguk  ewh 
Kechetwah-Oozhebeegawin,  Owh  oojechaug  kakishkah- 
wung  oonundahwandaun  ewh  kuhgahwanindewin  ? 

6  Nahwuj  nebewah  shahwanjegawine-wedookahgawin 
oopuggedenaun.  Me  suh  wanje-ekedood,  Kesha-Muhnedoo 
oomegahnaun  enewh  kachetwahwanemoonejin,  kuhya 
ooshahwanemaun  enewh  agausanemoonejin. 

7  Puggedenedezooyook  dush  chedebanemenag  Kesha- 
Muhnedoo.  Ahgoonwatuhwik  Mujje-Muhnedoo,  kegahoo- 
zhemigoowah  dush. 

8  Pashoo  naunzekahwik  Kesha-Muhnedoo,  pashoo 
dush  kegahpenaunzekahgoowah.  Penetooyook  keneen- 
jewaun,  kenuhwah  maje-ezhewabezeyag,  kuhya  peenetoo- 
yook  enewh  kedaewah,  kenuhwah  neezhwuhyug  uhyenan- 
duhmag. 

9  Ketemahganemooyook,  kuhya  nuhneenuhwanemoo- 
yook,  kuhya  muhweyook  ;  mahnoo  kebahpewinewah  tahe- 
zheaunjeegahda  chenuhneenuhwanemooyag,  kuhya  kemoo- 

jegezewinewah  tahezheaunjeegahda  cheketemahganemoo- 


yag. 


10  Dahbussandahgooedezooyook  emuh  anahsuhmid 
Tabaningad,  kegahoombenik  dush  ween. 

11  Kagoo  mujje  -  duhzhindekagoon,  nejekewaedoog. 
Owh  maje-duhzhemaud  enewh  wejekewaiin, kuhya  tabahkoo- 
naud  enewh  wejekewaiin,  oomujje-duhzhindaun  ewh  tebah- 
koonegawin,  kuhya  ootebahkoonaun  ewh  tebahkoonegawin  ; 
kishpin  dush  tebahkoonuhmun  ewh  tebahkoonegawin,  kah- 
ween  kedoodunse  ewh  akedoomahguk  tebahkoonegawin, 
ketebahkoonaun  dush  ween. 

12  Pazhikoo  owh  kahmeegewad  tebahkoonegawin, 
mesuh  owh  kashketood  chebemahjeewad  kuhya  chebahnah- 
jeewad  :  ahwanan  keen  tabahkoonud  pakahnezid  ? 

13  Umba  suh  goo  kenuhwah  00-00  akedooyag,  Noon- 
goom  kezheguk  gamuh  wahbung  ningahezhahmin  ewede 
keche-oodanaung,  kuhya  ningahduhnezemin  emuh  ningoo- 
kekenoonoowin,  kuhya  ningahkishpenuhchegamin,  kuhya 
ningahahtahwamin,  cheoondenuhmahdezooyaung  ewh  te- 
benuhwawezewin  : 

14  Ahnuhween  goo  kekanduhsewag  wahbung  kaezhe- 
wabuk.  Ahneen  enandahgwuk  kebemahdezewinewah  ? 
ahwun  suh  enandahgwud  wanebik  nuhyahgwuk,  bahgega 
dush  ungwuhmahgud. 

15  O0-00  suh  ween  kedahekedoom, ^Kishpin  enandung 
Tabaningad,  ningahbemahdezemin,  00-00  dush  ningah- 
ezhechegamin,  gamuh  pukkaun  ningahezhechegamin, 

16  Noongoom  dush  kedoonje-moojegezim  emuh  kemuh- 
mequahzoowinewaung  ;  mahnahdud  suh  ahnooj  00-00 
doowah  moojegezewin. 

17  Benuh  dush,  owh  kakandung  chedoodung  ewh  wane- 
sheshing,  doodunsig  edush,  mujje  ezhewabeze  suh  owh. 


CHAP.  V. 


MBA  suh  goo  kenuhwah  kachetwahwezeyag,  muhwe- 


u  yook  kuhya  nuhneenuhwetahgoozeyook  oonje  kekoo- 
duggetoowinewah  kapuhgummishkahgooyag. 

2  Bahnahdudoon  enewh  ketebenuhwawezewinewah, 
kuhya  egewh  oogahwaseeg  oomeejenahwah  kedahgwewine- 
wah. 

3  Ahzhuh  bahnahdeze  keshooneahmewah  kuhya  ke- 
doozahwah-shooneahmewah ;  kuhya  ahgwahkoosing  ke- 


683 


JAMES, 

gahbahtahmegoonahwah,  kuhya  kegahahmoogoonahwah 
debishkoo  ishkootang.  Kegemahwundoosetoonahwah  ga- 
goo  kaduhgoomahguk  uhpe  ashquah-kezheguk. 

4  Benuh  ootebahahmahgoowinewah  egewh  anookee- 
tahgajig  kahkeeshkezhegaj ig  emuh  keketegaunewaung, 
ketebahahmahwahsewagwah  kewuhyazhemagwah,  muh- 
twa-pepahgemahgud :  kuhya  oopepahgewinewaun  egewh 
kahkeeshkezhegaj  ig  kepeendegamahgud  emuh  ootuhwug- 
gaung  Tabaningad  dabanemaud  enewh  waqueenoonejin. 

5  Kegeezhebemahdezim  emuh  minwahnegoozewining 
oomah  uhkeeng,  kegepezhegwahdezim ;  kegemenoo  ahshun- 
dahnahwah  enewh  kedaewaun,  debishkoo  ahwahkahnug 
ahnuhween  goo  dabishkoosanig  ewh  netahga— kezhegud. 

6  Kegemujje-debahkoonahwah  kuhya  kegenesahwah 
owh  manoo-ezhewabezid  ;  kah  dush  ningood  kedoodahgoo- 
sewah. 

7  Umba  dush,  nejekewaedoog,  soongummunduhmook, 
nahnauzh  Tabaningad  wahtuhgwishing.  Benuh  owh 
ketega-wenene  oobeetoon  ewh  kache-ahpeetandahgwuk 
menewewin  uhkeeng  kaoonjeging,  kuhya  kinooazh  oobee¬ 
toon,  nahnauzh  pagumme-peesaug  sahgwunenig  kuhya 
taquahgenig  kemewung. 

8  Kuhya  kenuhwah  soongummunduhmook  ;  soonge- 
daayook ;  pashoo  muh  peahyahmahgud  chetuhgwishing 
Tabaningad. 

9  Kagoo  wuhsittahwanindekagoon,  nejekewaedoog, 
koonemah  kedahgenahneboomegoom  :  benuh,  owh  kate- 
bahkoonewad  nebahwe  emuh  anahsuhmeyeewung  ewh  ish- 
quaundam. 

10  Kekenoowahbuhmik,  nejekewaedoog,  egewh  aun- 
wahj ega-wenenewug  kahkekedooj ig  emuh  oodezhenekah- 
zoowining  owh  Tabaningad,  cheoonje-soongummunduhmag 
enewh  kooduggetoowinun,  kuhya  cheshuhshebanduhmag. 

1 1  Benuh  dush,  shahwandahgoozewug  kedenanemah- 
nahnig  egewh  swaunguhmunduhmoojig  enewh  koodugge¬ 
toowinun.  Kegenoondaum  owh  Job  kahezheshuhsheban- 
dung,  kuhya  kegewahbundahnahwah  kaguhpe  kahdoodah- 
good  enewh  Tabaninganejin  ;  azhekeche-ketemahganjegad 
owh  Tabaningad,  kuhya  azhekeche-shahwanjegad. 

12  Mamwach  kedenenim,  nejekewaedoog,  kagoo  kuh- 
nuhga  mushkahwah-kezhwakagoon  chetuhgoo-wahween- 
duhmag  ewh  kezhik,  gamuh  ewh  uhkee,  gamuh  pakaunuk 

mushkahwah-kezhwawin :  aahc  wahekedooyagoon  aahe 
atuh  kegahekedoom,  kishpin  dush  kah  wahekedooyag,  kah 
atuh  kegahekedoom ;  koonemah  kedahgepungeshinoom 
emuh  nahneboomegoowining. 

1 3  Kishpin  ahweyah  anduhsheyag  kooduggetood,  mah- 
noo  tahahnuhmeah ;  ahweyah  nuh  minwahnegwandum  ? 
mahnoo  tahnuhguhmoo  ahnuhmeahwine-nuhguhmoowinun. 

14  Ahweyah  nuh  auduhsheyag  ahkooze  ?  mahnoo  00- 
gahnundoomaun  enewh  katezenejin  emuh  ahnuhmeahwin- 
ing ;  mahnoo  oogahahnuhmeatuhmahgoon  enewh,  kuhya 
oogahahtahmahgoon  ewh  pemeta  emuh  oodezhenekahzoo- 
wining  owh  Tabaningad  : 

1 5  Dabwayanduhmoowine-ahnuhmeahwining  dush  tah- 
oonje-noojemoo  owh  ayahkoozid,  oogahpuhsegwindenegoon 
dush  enewh  Tabaninganejin  ;  kishpin  dush  kahmujje- 
ezhechegagwan,  tahwabenuhmahwah  oomujje-ezhewabeze- 
winun. 

16  Wahweendahmahdeyook  mamashquaud  enewh  ke~ 
mujje-ezhewabezewinewaun,  kuhya  ahnuhmeatuhmahde- 
yook  mamashquaud,  cheoonj e-nooj  emooegooyag.  Keche- 
mushkahwezemahgudene  ewh  oodahnuhmeahwin  owh 
quuhyuk-ezhewabezid  kishpin  anegook  azheahnuhmeaud. 

17  Elias  keenenewe,  keezhewabeze  dush  debishkoo 
kenuhwind  azhewabezeyung,  anegook  edush  keahnuhmeah 
chekemewunsenook  :  kah  dush  kekemewunsenoon  uhkeeng 
nesoo-pepoon  kuhya  ningoodwahsoo-kezis. 

18  Menuhwah  dush  keahnuhmeah,  medush  kepunge- 
sing  ewh  kemewun-ahboo  emuh  oonje  kezhegoong,  medush 
kahezhenetahwugging  ahnooj  gagoo  uhkeeng  wanjeging. 

19  Nejekewaedoog,  kishpin  ahweyah  anduhsheyag 
oonje  wunishenood  dabwawining,  kewawenegood  dush  pa- 
kaunezenejin  ; 

20  Mahnoo  oogahkekandaun  owh  kakewawenaud 
enewh  maje-ezhewabezenejin  magwah  wuhneshenoonepun^ 
oogahbemahjeaun  enewh  oojechaugoomaun  kuhya  oogah- 
kahdoonun  nebewah  mujje-ezhewabezewinun. 


0S5 


NETUM  MAHJEBEEGAW1N  PETER  KAHEZHE- 
BEUHMAHWAUD  ENEWH  ANUHMEAHNEJIN. 


LTER  oodahpostleemun  Jesus  Christ  oodoozhebeiih- 


JL  mahwaun  enewh  mahyug-ahnishenahban  chachuhche- 
baum  ayahnejin  emuh  Pontusing,  Galatiaing,  Cappadociaing 
Asiaing  kuhya  Bythinia'ing, 

2  Enewh  kahkuhgegenahjin  Kesha-Muhnedoo  W a- 
yoosemind  oonje  kezhah  kekekanemaud,  kuhya  kepeenee- 
goowaud  enewh  Keche-Oojechaugwun,  cheoonje-dabwatuh- 
ming  kuhya  cheseguhunduhming  ewh  oomisqueem  Jesus 
Christ :  Mahnoo  kegahahyahnahwah  nahwuj  nebewah  shah- 
wandahgoozewin  kuhya  pezaunewawin. 

3  Tahmahmooyahwahmah  oo-Kesha-Muhnedoomun 
kuhya*  Oosun  owh  Tabanemenung  Jesus  Christ,  owh 
apeech  keche-shahwanjegad  keaunj-negeenung  ewh  kepug- 
gedenuhmoonenung  kaahpanemooyung  oonje  oodahbeje- 
bah  wining  Jesus  Christ  oonje  neboong. 

4  Chedebanduhmung  ewh  debandahsoowin  wekah 
kabahnahdussenook,  kuhya  wahnussenook,  kuhya  kaiing- 
wuhsenoog,  ganuhwanduhmahgooyag  ewede  keche-kezhe- 
goong. 

5  Kenuhwah  ganuhwanemegooyag  emuh  oomushkah- 
wezewining  Kesha-Muhnedoo  oonje  ewh  dabwayanduh- 
moowin  cheshahwandahgoozeyag  ewh  shahwandahgooze- 
win  ahzhuh  kahwahwazhechegahdag,  kamezheshuhweche- 
gahdag  uhpe  ishquah-kezheguk. 

6  Me  suh  wanje-keche-moojegezeyag,  ahnuhween  goo 
noongoom  wanebik  kushkanduhmag  oonje  keche-kuhgwate- 
banemegooyag,  kishpin  oo-oo  enanemegooyag  : 

7  Chekuhgwatebanduhming  kedabwayanduhmoowin- 
ewah  ahwahshema  kache-ahpeetandahgwuk  dush  ween 
ewh  oozahwah-shooneah  natuh-bahnahduk,  ahnuhween 
goo  ishkootang  oonje-nunduh-kekanjegahdag,  cheezheme- 
kahjegahdag  cheoonje-minwandahgoozeyag  kuhya  cheke- 
chetwahwandahgoozeyag  kuhya  chepeshegandahgoozeyag 
uhpe  nahyahgoozid  Jesus  Christ  : 

8  Owh  suhyahgeag  ahnoo  kewahbuhmahsewag  ;  ahnoo 
dush  noongoom  wahbuhmahscwag  kedabwayanemahwah, 
dabwayanemag  dush  kedoonje-moojegezeem  emuh  mooje- 
gezewining  kakushketoosingebun  chewahweenduhming 
kuhya  kakeche-peshegandahgwuk  : 

9  Oodahpenuhmag  ewh  wanje-dabwayanduhmag  me 
suh  goo  ewh  chebemahjeindwah  kejechaugoowaug. 

10  Me  suh  00-00  bemahjeewawin  kahnunduh-kekanduh- 
moowaud  kuhya  wahweenga  kahnundoonaahmoowaud 
egewh  aunwahjega-wenenewug*  kezhah  kahdebahdoodun- 
gig  ewh  shahwanjegawin  kahpeoodissegooyag  : 

1 1  Kenundoonaiihmoowaud  nuhmunj  uhpe,  kuhya 
nuhmunj  kedezhewabudenegwan  uhpe,  kezhah  keweendah- 
mahgoowaud  enewh  oojechaugwun  owh  Christ  kahkekish- 
kahwahwahjin,  debahdooduhming  ewh  ookooduggetoowin- 
un  owh  Christ,  kuhya  ewh  peshegandahgoozewin  ishquauj 
kaduhgoomahguk. 

12  Kewahweendahmahwahwug  suh  oogoo,  kahween 
wenuhwah  tebenuhwa  oonje,  kenuhwind  suh  atuh  oonje 
kebuhmeetuhmoowaud  oonoo  uhyeeen  kahdebahjemootuh- 
moonenagwah  egewh  kahwahweenduhmoonagoog  ewh 
minwahj  emoowin  oonje  keweedookahgoowaud  enewh 
Keche-Oojechaugwun  keche-kezhegoong  kahpeoonje-ne- 
senejin  :  enewh  uhyeeen  nunduhwanduhmoowaud  egewh 
angenug  chenuhnahguhdah-wahbunduhmoowaud. 

13  Benuh  dush  kechepezooyook  emuh  kedenanduhmoo- 
winewaung,  nesahdezeyook,  ahpena  dush  ahpanemooyook 
ewh  shahwanjegawin  kapeetahgooyag  uhpe  pahnahgoozid 
Jesus  Christ ; 

14  Debishkoo  ahbenoojeiig  natuh-dabwatungig,  kagoo 
ezhewabeedezookagoon  kuhyet  kahezhewabezeyag  uhpe 
kemujje-nunduhwandahmag  oonje  kekekanjegasewag  : 

15  Azhepeenezid  suh  owh  nandumenag,  mesuh  kuhya 
kenuhwah  kaezhepenezeyag  emuh  kuhkenuh  kedezhewa- 
bezewinewaung. 

16  O0-00  muh  ezhebeegahda,  Peenezeyook  kenuhwah  ; 
nepeeniz  muh  neen  ween. 

17  Kishpin  Noosenaun  azhe-guhnoonag  owh  kuhnuhga 
papikkinoong  ahyenanemahsig  ahweyah,  azhetebahkoone- 
wad  dush  ween  nahsaub  anandahgwudenig  anduhshid 
enene  oodezhewabezewin,  emuh  sagezewining  ezhebemah- 
dezeyook  menik  kapahpahduhnezewagwan  oomah  uhkeeng  : 

1 8  Ewh  oonje  kekanduhmag,  kahahyoosig  natuh-bah- 
nahdukkin  uhyeeen  shooneah  gamuh  oozahwah-shooneah 
owh  kahkishpenuhnenag  cheekoonuhmahgooyag  kuhyet 
kedezhewabezewinewah  ewh  kahpuggedenemoonagwahpun 
koosewaug ; 

19  Ewh  atuh  kache-ahpeetandahgwudenig  oomisqueem 
owh  Christ,  debishkoo  mahnishtahnisheens  ningood  anah- 
penasig  kuhya  wahnezesig  : 

20  Owh  kagate  kezhah  kahpuggedenind  chepwah  mah~ 
je-oozhetoong  ewh  uhkee,  noomuhyah  dush  kemezheshah- 
wahbuhmenahgooze  oonje  kenuhwah, 

21  Ween  oonje  duhyabwayanemag  Kesha-Muhnedoo, 
owh  kahahbejebahaud  enewh  oonje  neboong  kuhya  kah- 
meenaud  pezhegandahgoozewin  ;  cheoonj  e-dab wayanemag 
kuhya  cheahpanemooyag  Kesha-Muhnedoo. 

22  Kekanduhmag  ahzhuh  kepeeneagwah  kejechaugoo- 
waug  oonje  kenuhittuhmag  ewh  dabwawin  oonje  owh 
Keche-Oojechaug  chesahgeagwah  egewh  wejekewaemaug 
kuhnuhga  sahgeewakahzoosewag,  aungwahmezeyook  che- 
wahweenga-sahgeedeyag  emuh  pahnuk  kedaewaung  : 

23  Ewh  suh  keaunj-negeyag  kahween  oonje  kabah- 
nahduk  menekaun,  ewh  atuh  kabahnahdussenook,  me  suh 
oodekedoowin  Kesha-Muhnedoo,  bamahdudenig  kuhya 
kuhyahgega-ahyahmahgudenig. 

24  Kuhkenuh  muh  weyausemah  mushkoosewining 
enandahgwud,  kuhya  kuhkenuh  oopeshegandahgoozewin 
enene  debishkoo  mushkoosewine-wahwahsuhkoonang  enan- 
dahgwudene.  Ewh  mushkoosevun  neboodamahgud,  kuh¬ 
ya  mushkoosewine-wahwahsuhkoonanun  pungesinoon  : 

25  Ewh  dush  ween  oodekedoowin  owh  Tabaningad 
kahgenig  ahyahmahgudene.  Me  suh  ewh  ekedoowin  kah- 
wahweendu  mahgooyag  emuh  min wahjemoo wining. 

CHAP.  II. 

UMBA  dush  wabenuhmook  kuhkenuh  mauzhenenewug- 
ezewin,  kuhya  kuhkenuh  kuhkuhyanezewin,  kuhya 
ahnuhmeakahzoowinun,  kuhya  kuhgaunwanindewinun, 
kuhya  kuhkenuh  mujje-duhzhindewinun, 

2  Debishkoo  washke-negejig  ahbenoojeiig,  nunduhwan- 
duhmook  ewh  quuhyuk  doodoosh-ahboo  emuh  ekedoowin- 
ing  wandenegahdag,  cheoonj  e-mahjegeyagkemenequayag  : 

3  Kishpin  suh  kahtaungunduhmoowagwan  ooshahwan- 
jegawin  Tabaningad. 

4  Me  suh  owh  kahpenaunzekahwag,  nahsaub  ahsin 
bamahdezid,  owh  ahnoo  kewabenegood  enewh  enenewun, 
kewuhwanahbuhmegood  dush  ween  enewh  Kesha-Muhne- 
doon,  kachetwahwandahgoozid, 

5  Kuhya  kenuhwah  debishkoo  bamahdezejig  ahsineeg, 
keduhchegahzoom  emuh  ahnuhmeahwine-wegewauming, 
chesahsahgewej  ega-wenenewey ag  pahnezeyag,  chesahsah- 
gewetooyag  enewh  wajechaugwandahgwukkin  sahsahgewe- 
jegunun,  kaminwandahgwukkin  anahsuhmid  Kesha- Mu h- 
nedoo  oonje  Jesus  Christ. 

6  Me  suh  dush  wanje-oozhebeegahdag  emuh  Keche- 
twah-Muzzeneeguning,Benuh,  nindahsah  emuh  Zioning  nah- 
gaunandahgoozid  ahsin  kaoonje-soongung  ewh  wegewaum, 
owh  kahwuhwanahbuhmind,  kachetwahwandahgoozid  :  owh 
dush  kadabwayanemaud  enewh  kahween  tahahgujjeahse. 

7  Kenuhwah  dush  duhyabwayanduhmag,  kechetwah- 
wandahgooze  kedenanemahwah  :  egewh  dush  duhyabwa- 
tunsigoog,  owh  ahsin  kahwabenegood  enewh  wazheganejin, 
me  suh  owh  kache-ahpeetandahgoozid  ahsin  emuh  wahkah- 
eguning. 

8  Kuhya  puhkittashine-ahsin  kuhya  ahzhebik  shaun- 
ganduhmoowahjin  egewh  pakittashinoodungig  ewh  eke- 
doowin  oonje  dabwatunsigwah  :  mesuh  goo  kahenahkoon- 
indwah. 

9  Kenuhwah  dush  ween  kagegenindjig  ahnishenahbag 
kedahwim,  kuhya  wagemahwandahgoozejig  sahsahgeweje- 
ga-wenenewug,  ahnishenahbag  pahnezejig,  kuhya  taban- 
dahgoozejig  kedahwim  chewahbundahewayag  ookeche-pe- 
shegandahgoozewinun  owh  emuh  magwa  pesuhgish-tebik 
kahoonj e-nundoomenag,  cheezhewenegooyag  emuh  ma- 
maundahwudenig  oowahsayahzewining  : 

10  Kenuhwah  kuhyet  kahahnishenahbawesewagoobun, 
noongoom  dush  kedahwim  oodahnishenahbamun  Kesha- 
Muhnedoo  :  kenuhwah  kahshahwanemegoosewagoobun, 
noongoom  dush  kegeshahwanemegoom. 

1 1  Kache-sahgeenenuhgoog,  kepahgoosaneminenim  de¬ 
bishkoo  mahyahdahwezejig  kuhya  pabahmahdezejig,  mee- 
wetooyook  enewh  weyause-mujje-nunduhwanduhmoowinun 
enewh  mahgahzoomahgukkin  cheoonje-bahnahjeindwah 
egewh  oojechaugoomaug, 

689  w  1 


I.  PETER. 


12  Cheminwandahgwuk  kedezhewabezewinewah  emuh 
anahsuhmewaud  egewh  mayuggezejig,  ahnuhween  goo 
muj  j  e-duzzhemenagwah  debishkoo  maj  e-ezhewabezej  ig, 
uhpe  kewahbunduhmoowaud  kemenoo-ezhewabezewinewah, 
chepeshegandahgooahwaud  enewh  Kesha-Muhnedoon,  uhpe 
pagummeahyahmahguk  ewh  moowuddeshewa-kezhik, 

13  Puggedenedezooyook  chenuhittuhmag  kuhkenuh 
oodenahkoonegawinewah  enenewug  oonje  owh  Tabanin- 
gad  :  oodenahkoonegawin  owh  Keche-oogemah  nahgaun- 
andahgoozid  ; 

14  Gamuh  oodenahkoonegawinewah  egewh  oogemaug, 
egewh  anoonegoojig  enewh  Keche-oogemaun  chekoodug- 
geahwaud  enewh  maje-ezhewabezenejin,  kuhya  chewah- 
wezhanemindwah  egewh  manoo-ezhewabezejig. 

15  (Me  muh  uhyenanemenag  Kesha-Muhnedoo  ewh 
menoo-ezhewabezeyag  chepezauneagwah  egewh  kakebah- 
dezejig  enenewug  kuhnuhga  gagoo  kakanduhsegoog) 

1 6  Ewh  debanindezooyag,  ahbujjetoosewag  dush  kede- 
banindezoowinewah  chekahdoomag  mujje-ezhewabezewin, 
debishkoo  atuh  kaezhewabezewahpun  egewh  bameetahwah- 
jig  Kesha-Muhnedoon. 

17  Kechetwahwanemik  kuhkenuh  enenewug.  Sahgeik 
kuhkenuh  egewh  wejekewaemaug.  Koosik  Kesha-Muhne- 
doo.  Kechetwahwanemik  Keche-Oogemah. 

18  Buhmeetahgunedoog  nuhittuhwik  egewh  tabaneme- 
nagoog  tuhgoo-koosagwah ;  kahween  atuh  egewh  kasha- 
wahdezejig  kuhya  bakahdezejig,  egewh  suh  kuhya  mah- 
yauzhenenewuggezej  ig. 

19  O0-00  mahween  wahwezhandahgwud,  kishpin  enene 
oonje  bezinduhwaud  Kesha-Muhnedoon  shuhsheban- 
dung  uhpe  ahneshah  quaduggei'njin  ningood  kemujje- 
doodahgasig. 

20  Wagoonan  dush  kaoonje-peshegandahgooegooyag, 
kishpin  quaduggeegooyagoon  oonje  kemujje-ezhechegawin- 
ewah  shuhshebanduhmag  ?  kishpin  atuh  uhpe  quuhyuk- 
azhechegayagoon  wanj  e-kooduggeegooy agoon  shuhsheban¬ 
duhmag,  mesuh  ewh  manwandahgwuk  emuh  anahsuhmid 
Kesha-Muhnedoo. 

21  Me  suh  kahezhenundoomegooyag,  Christ  muh  kekoo- 
duggetoo  kenuhwind  oonje,  kenuhguduhmoonung  keke- 
noowahbunjegun,  chekekenoowahbuhmag  : 

2 2  Ween  kuhnuhga  kahmujje-ezhechegasig,  kah  kuh- 

ya  kemekummoowahse  gagoo  kuhkuhyanezewin  emuh 
oodooning: 

23  Owh  uhpe  maje-guhnoonind,  kahween  kemujje-guh- 
noozhewase ;  uhpe  quaduggeind  kahween  keneeshkahje- 
keezhwase  :  kepuggedenedezoo  dush  ween  emuh  ooneen- 
jeeng  owh  quuhyuk  tabahkoonewad  : 

24  Owh  ween  egoo  kahpemoondung  kemujje-ezhewa- 
bezewinenahnin  emuh  tebenuhwa  weyowing  peenish  metik- 
oong  keduhpenad,  kenuhwind  chewabenuhmung  mujje- 
ezhewabezewinun,  cheezhebemahdezeyung  dush  emuh  quuh- 
yuk-ezhewabezewining :  ween  dush  oodahahpissahbahwa- 
winun  kegeoonje-noojemoom  kenuhwah. 

25  Debishkoo  muh  mahnishtahnishug  waneshingig 
kegeezheahyaumwahpun,  noongoom  dush  nayaub  kege- 
naunzekahwahwah  owh  wamahnishtahnishe-wenenemegood 
kuhya  ganuhwanemaud  enewh  kejechaugoowaun. 

CHAP.  III. 

KUHYA  kenuhwah  wewemahdoog,  nuhittuhwik  tebe- 
nuhwah  kenahbamewaug;  kishpin  ahweyah  bezin- 
duhsig  ewh  ekedoowin,  ahnoo  ween  goo  ahyaunsigwah  ewh 
e'kedoowin  chekushkeegoowaud  enewh  oowedegamahgun- 
ewaun  oomenoo-ezhewabezewinene ; 

2  Magwah  wahbunduhmoowaud  ewh  kequuhyuk-ezhe- 
wabezewinewah  m  ah  m  ah  we  kechetwahwanemagwah. 

3  Kesuhsagahwinewah  kahween  weyowemaung  tah- 
ezheahyahsenoon,  cheookahdanuhmag  enewh  kenesisse- 
waun,  kuhya  chemuhdinduhmag  oozahwah-shooneah  suh- 
sagahwinun,  gamuh  chepeseekahmag  enewh  ahgwewinun: 

4  Mesuh  atuh  peenjuhyeee  emuh  kedaewaung,  kaezhe- 
ahyahmahguk  ewh  kabahnahdussenook,  mesuh  ewh  bakah- 
dezewin  kuhya  nookahdezewin  enewh  kache-ahpetandah- 
gwukkin  emuh  anahsuhmid  Kesha-Muhnedoo, 

5  Mesuh  kuhyet  kahezhesuhsagahedezoowaud  egewh 
manoo-ahnuhmeahjig  equawug,  kahahpanemoojig  enewh 
Kesha-Muhnedoon,  kennhittuhwahwaud  tebenuhwa  oonah- 
bamewaun : 

6  Debishkoo  Sarah  kahezhenuhittuhwaud  enewh  Abra- 
hamun,  nindoogemaum  keenaud  :  mesuh  owh  wadah- 
nesemenenegag,  menik  suh  quuhyuk-azhewabezewagwan, 
kuhnuhga  dush  sagezesewag. 

7  Kuhya  kenuhwah,  wahweyag  enenewedoog,  ezhewe- 
degamik  egewh  kedequamewaug  nahsaub  azhekekanje- 1 
gayag,  kechetwahwanemagwah  egewh  equawug  oonje  j 
nahwuj  shahgwewewaud,  kuhya  oonje  mahmahwe  deban-  j 
duhmag  ewh  shahwanjegawine-bemahdezewin ;  cheoon- 
dummeegoosewag  ahnuhmeahyag. 

8  Ishquauj  edush,  tahpazhikwun  kuhkenuh  kedenan-  i 
duhmoowinewah,  shahwanindeyook,  sahgeedeyook  debish- 
koo  wawejekewa'indejig,  ketemahganjegag,  menoo-guhnoo- 
nindeyook. 

9  Kagoo  nahnahquekagoon  uhpe  maje-doodahgooyag- 
oon,  kagoo  kuhya  ahzhittuh-mujje-guhnoonahkagoon  egewh 
maje-guhoonenagoog  :  nahwuj  tahoonesheshin  cheahnuh- 
mea  t  u  h  m  ah  wag  w  ah  :  kekanduhmag  oo-oo  keoonje-nundoo- 
megooyag,  cheahyahmag  shahwan dahgoozew in . 

10  Owh  mahween  kasahgetood  bemahdezewin,  kuhya 
wahwahbundung  waneshinshingin  kezhegudoon,  mahnoo 
oogahguhnuhwandaun  oodanenewh  chemujje-kekedoomah- 
gussenenig,  kuhya  oodoon  chewuhyazhingamahgussenenig. 

11  Mahnoo  oogahmeewetaun  inujje  -  ezhewabezewin, 
kuhya  oogahmekindaun  ewh  wanesheshing ;  oogahundoo- 
naaun  pezaunezev/in,  kuhya  oogahnoopenuhdaun. 

12  Owh  muh  Kesha-Muhnedoo  ooguhnuhwahbuhmaun 
enewh  quuhvuk-azhewabezenejin,  kuhya  oobezinduhmah- 
waun  enewh  oodahnuhmeahwinene  ;  kah  dush  owh  Taba- 
ningad  oominwahbuhmahseen  enewh  maje-ezhewabeze- 
nejin. 

13  Ahwanan  dush  owh  kamujje-doodoonagebun,  kish- 
pin  kekenoowahbunduhmag  ewh  wanesheshing  ? 

14  Keshahwandahgoozeem  kishpin  kooduggeegooyag 
oonje  kequuhyuk-ezhewabezewinewah  :  kagoo  kootunka- 
goon  oosageewawinewaun  kagoo  kuhya  megooshkahdan- 
dunkagoon : 

15  Kechetwahwanemik  owh  Tabaningad  Kesha-Muh¬ 
nedoo  emuh  kedaewaung,  moonzhug  edush  kezhetahyook 
chewahweenduhmoowagwalT  kuhkenuh  egewh  kagwaje- 
menagoog  ewh  wanje-ahyahmag  ewh  ahpanemoowin,  emuh 
bakahdezewining,  kuhya  emuh  ahgahsanemoowining : 

16  Cheahyahmag  menoo-kekanindezoowin  ;  ewh  edush 
ahnuhween  goo  mujje-duzhemegooyag  debishkoo  maje- 
ezhewabezejig,  cheoonje-ahgujje’indwah  egewh  kakenuh- 

692 


CHAP.  IV. 


wishke-bahtahdungig  kemenoo-ezhewabezewinewah  emuh 
Christing. 

17  Nahwuj  muh  oonesheshin,  kishpin  00-00  enandung 
Kesha-Muhnedoo,  chekooduggetoo.yag  oonje  menoo-ezhe- 
chegawin  dush  ween  ewh  mujje-ezhechegawin. 

18  Kuhya  ween  owh  Christ  ahbeting  kekooduggetoo 
oonje  enewh  mujje-ezhewabezewinun,  owh  quuhyuk-azhe- 
wabezid  oonje  enewh  maje-ezhewabezenejin,  chepeezhewe- 
nenung  emuh  anduhzhe-ahyaud  Kesha-Muhnedoo,  kenesind 
emuh  weyausemaung,  nayaub  kebemahdeze'ind  emuh  ooje- 
chaugoomaung ; 

ig  Kahoonje-ahwedebahjemootuhwaud  enewh  che- 
baumun  kabahquahegahzoonejin  ; 

20  Enewh  kuhyet  kahkuhgaunzetuhmenejin,  magwah 
Kesha-Muhnedoo  kinooazh  kahbeetood  ewh  oozhechegah- 
dag  nahbequaun,  uhpe  ookezhegudoomun  owh  Noah,  emuh 
kahbemahjeindwah  oonje  nebeeng  pangeshawuggezejig 
wajechaugoowejig  kenishwahchewug  atuh. 

21  Kebemahjeegoonaun  suh  kenuhwind  ewh  kahkeke- 
noowahjechegahdag  emuh,  me  suh  ewh  Baptizooewawin 
(kahween  ewh  wabenuhming  ewh  weyause-weenezewin,  ewh 
atuh  kuhgwadwawin  azhekuhgwadwamahguk  menoo-keka- 
nindezoowin  anahsuhmid  Kesha-Muhnedoo),  oonje  oodah- 
bejebahwin  owh  Jesus  Christ. 

22  Owh  ahzhuh  kahezhaud  ewede  keche-kezhegoong, 
ayaud  dush  emuh  ookechenekahning  Kesha-Muhnedoon  ; 
kahpuggededenuhtnoowind  cheoogemahkundahwaud  enewh 
angenun  kuhya  enewh  nahgaunandahgoozenejin  kuhya 
kashkeawezenej  in. 


CHAP.  IV. 


EKANDUHMUNG  dush  ewh  kekooduggetood  owh 


cv  Christ  emuh  weyausemaung  kenuhwind  oonje,  kuhya 
kenuhwah  ahyahmook  ewh  nahsaub  enanduhmoowin  :  owh 
mahween  kahkooduggetood  emuh  weyausemaung  oodish- 
quah-buhmetaun  mujje-ezhewabezewin ; 

2  Kayahbe  dushcheezhebemahdezesig  emuh  mujje-ezhe- 
wabezewining  menik  kabemahdezegwan,  nahsaub  azhe- 
ahyahnig  oomujje-nunduhwanduhmoowinewaun  enenewug, 
nahsaub  atuh  azheahyahnig  oodenanduhmoowin  Kesha- 
Muhnedoo. 

3  Tahtabesamahgud  muh  ewh  kuhyet  kahezhebemah- 
dezeyungoobun  chemekinduhmung  enewh  oodenanduh- 
moowinewah  egewh  mayuggezejig,  uhpe  kebemoosayung- 
oobun  emuh  pezhigwahdezewining,  mujje-nunduhwanduh- 
moowining,  kuhya  oonzaum  nebewah  shoowemin-ahboo 
menequang,  oombegezewining,  weekoongawining,  kuhya 
keoojecheengwuhnetahwungwah  muzzeneneeg  ewh  kache- 
kuhgwahnesuggandahgwuk ; 

4  Mahmahkahkanduhmoog  dush  ween  kayahbe  wee- 
dookahwahsewagwah  kahezheweedookahwagwahpun  emuh 
ookuhgwahnesugge  -  mujje  -  ezhewabezewinewaung,  mujje- 
duzzhemenagwah  : 

5  Oogahwahweenduhmoowahwaun  ewh  oodezhewabe- 
zewinewah  enewh  ahzhuh  kahzhetahnejin  ewh  chetebahkoo- 
nahnid  enewh  bamahdezenejin  kuhya  enewh  kahneboo- 
nejin. 

6  Mesuh  oo-oo  kahoonje-debahjemootuhwindwah  ewh 
minwahj  emoowin  egewh  kahneboojig,  cheoonj  e-tebahkoon- 
indwah  azhetebahkoonegawaud  enenewug  emuh  weyowe- 
waung,  chebemahdezewaud  dush  azhebemahjeewad  Kesha- 
Muhnedoo  emuh  oojechaugoowaung. 

7  Pashoo  muh  peahyahmahgud  chei'shquah-ahyaung 
kuhkenuh  uhyeeen  ;  nebwahkahyook  dush,  kuhya  ahyaung- 
wahmezeyook  chenetuh-ahnuhmeahyag. 

8  Mahmahwe  dush  keche-enanduhmook  chesahgee- 
deyag  mamashquaud  :  sahgeedewin  muh  oogahkahdoonun 
nebewah  mujje-ezhewabezewinun. 

9  Keshawahdeze-doodahdeyook  mamashquaud  chesah- 
sahgezesewag. 

10  Debishkoo  anduhshid  enene  azhemeenind  ewh  mee- 
negoowin,  mesuh  kaezhemuhmeenindeyag  mamashquaud, 
debishkoo  manoo-ganuhwanjegajig  ganuhwandungig  ewh 
papukkaun  anuhnookeemahgudenig  ooshahwanjegawin  Ke- 
sha-Muhnedoo. 

1 1  Kishpin  ahweyah  kekedood  tahezhe-kekedoo  wah- 
weendung  oodekedoowinun  Kesha-Muhnedoo  :  kishpin 
ahweyah  buhmeetahgad,  mahnoo  tahezhebuhmeetahga 
azhemeenegood  enewh  Kesha-Muhnedoon  ewh  mushkah- 
wezewin  :  chepeshegandahgooind  Kesha-Muhnedoo  oonje 
kuhkenuh  uhyeeen,  oonje  Jesus  Christ,  owh  kamahmooyah- 
wuhmind  kuhya  kaoogemahwandahgoozid  kahgenig  kuhya 
kahgenig.  Amen. 

12  Suhyahgeenenuhgoog,  kagoo  mahyuggandunkagoon 
ewh  ishkootawine  kuhgwatabaningawin  kaezhekuhgwate- 
banemegooyag,  debishkoo  mayugandahgwuk  doodahgoowin 
andoodahgooyagoobun : 

13  Oonahnegwanduhmoog  dush  ween  oonje  weeje-koo- 
duggetoomag  Christ :  uhpe  dush  kepenahgwudenig  oopeshe- 
gandahgoozewin,  chemooj egezeyag  kuhya  emuh  keche-bah- 
penanduhmoowining. 

14  Kishpin  mujje-duzzhemegooyag  oonje  oodezhene- 
kahzoowin  Christ,  keshahwandahgoozeem  ;  owh  muh  peshe- 
gandahgoozewine  -  oojechaugoomah  kuhya  oojechaugwun 
owh  Kesha-Muhnedoo  duhneze  emuh  keyowewaung  :  we- 
nuhwah  mahween  oomujje-duzzhemahwaun,  kenuhwah  dush 
ween  kepeshegandahgooahwah. 

15  Kahween  ahweyah  kenuhwah  anduhsheyag  tahoon- 
je-kooduggetoose  oonje  neshewad,  gamuh  kemoodishkid, 
gamuh  mujje-ezhechegad,  gamuh  netuh-pahbahmandung 
enewh  pakahnezenejin  enenewun  ooduhnookewinene. 

16  Kishpin  dush  ahweyah  oonje-kooduggetood  ewh 
ahnuhmeaud,  kahween  tahahgujjese ;  oogahpezhegandah- 
gooaun  dush  ween  enewh  Kesha-Muhnedoon  oonje  00-00 
andooduhwind. 

17  Zhuhyegwah  muh  debishkoosamahgud  chemahjesing 
ewh  tebahkoonegawin  emuh  oowegewauming  Kesha-Muhne- 
doo:  Kishpin  dush  mahjesing  oomah  anduhzhe-ahyahyung 
kenuhwind,  ahneen  kaezheahyahwaud  egewh  duhyabwatun- 
segoog  ewh  oominwahjemoowin  Kesha-Muhnedoo  uhpe 
wuhyaquahsinenig  ? 

18  Kishpin  dush  ahgahwah  bemahjemd  owh  quuhyuk- 
azhewabezid,  ahneende  kanahgoozid  owh  anuhmeahsig 
kuhya  maje-ezhewabezid? 

19  Mahnoo  egewh  azhekooduggetoojig  debishkoo  azhe- 
ahyahnig  oodenanduhmoowin  Kesha  -  Muhnedoo,  emuh 
menoo  -  ezhewabezewining  oogahpuggedenuhmoowahwaun 
oojechaugoowaun  cheguhnuhwanemahnid,  oonje  ahwenid 
ayaungwahmezid  Wazheewad. 


CHAP  V. 


EKUHGEKEMAUG  egewh  katezejig  ayahwagoog 


IN  neen  kuhya  katezeyaun,  kuhya  kahwahbunduhmaun 
enewh  ookooduggetoowinun  owh  Christ,  kuhya  kaahyah- 
maun  ewh  peshegandahgoozewin  kamezheshuhwejegahdag: 

2  Ahshummik  enewh  oomahnistahnishemun  Kesha- 
Muhnedoo  ayahnejin  emuh  anduhzhe-ahyahyag,  cheguh- 
nuhwanemagwah  kahween  ween  goo  minwanduhsewag, 
minwanduhmag  suh  ;  kahween  oonje  muhyahnahduk  tebah- 
ahmahgoowin,  oonje  atuh  kezhanduhmag. 

3  Kahween  cheoogemahkundahmahwahsewag  Kesha- 
Muhnedoo  oodebandahsoowin,  ewh  suh  dush  ween  goo  che- 
kekenoowahbuhmenagwah  egewh  mahnishtahnishug. 

4  Uhpe  dush  nuhyahgoozid  owh  nahgaunandahgoozid 
Mahnishtahnishe-wenene,  kegahmeenegoom  ewh  peshegan- 
dahgoozewine  suhsagah-wewuhquaun  wekah  kabahnahdus- 
senook. 

5  Kuhya  kenuliwah  ooshkenuhwawedoog  nuhittuhwik 
egewh  katezejig.  Mahnoo  kuhkenuh  kenuhwah  nuhittah- 
deyook,  pesekuhmook  dush  ahgahsanemoowin ;  Kesha- 
Muhnedoo  muh  oodahzhedakahwaun  enewh  kachetwahwan- 
emoonejin,  ooshahwanemaun  dush  ween  enewh  dabussan- 
emoonejin. 

6  Emuh  dahbussanemoowining  ezhepuggedenuhmahwik 
Kache-Mushkahwezid  Kesha-Munedoo  enewh  keyowewaun, 
menoo  uhpe  dush  kegahkechetwahwandahgooegoowah  : 

7  Puggedenahmahwik  Kesha-Muhnedoo  kuhkenuh  ke- 
dooj ahnemanduhmoowinewah  ;  kepahbahmanemegoowah 
muh. 

8  Uhnesahdezeyook,  kuhya  ahyaungwahmezeyook ;  owh 
mahween  mahgahnenag  mujje-muhnedoo  pahbahmoosa, 
debishkoo  pabah-nekemood  mezhebeshee,  nunduhwahbuh- 
maud  enewh  kaaumwahjin. 

9  Mesuh  owh  kameegahnag  soongekahbahweyag  emuh 
dabwayanduhmoowining,  kekanduhmag  oonoo  nahsaub  koo- 
dugganduhmoowinun  cheezhekoodugganduhmoowaud  e- 
gewh  kejekewaewaug  oomah  uhkeeng  ayahjig. 

10  Kesha-Muhnedoo  dush  mahgewad  kuhkenuh  enewh 
shahwanjegawinun,  owh  kahezhenundoomenenung  emuh 
ookahgega-peshegandahgoozewining  oonje  Christ  Jesus, 
wanebik  kekoodugganduhmag,  kegahminwandahgooegoo- 
wah,  kegahsoongekabbahweegoowah,  kegahmushkahwee- 
goowah,  kegahuhyeenjeegoowah. 

1 1  Mesuh  owh  Kesha-Muhnedoo  kapeshegandahgoozid 
kuhya  kaoogemahwandahgoozid  kahgenig  uhpena  kahge- 
nig.  Amen. 

12  Nindahnoonah  suh  Sylvanus  wejekewaemah  uhyena- 

nemug  cheahyaungwahmezid,  chemahjetuhmoonenag  maun- 
duh  mahjebeegun  punge  keezhebeuhmoonenuhgoog,  ah- 
yaungwahmenenuhgoog  kuhya  wahweenduhmoonenuhgoog 
chedabwimahguk  ooshahwanjegawin  Kesha-Muhnedoo  e- 
muh  soongekahbahweyag. 

13  Egewh  anuhmeahjig  ayahjig  emuh  Babyloning  mah- 
mahwe  kahahnuhmeaindjig  uhpe  kenuhwah  keahnuhmeah- 
egooyag,  keduhnemikahgoowaug ;  kuhya  owh  ningwis 
Marcus  keduhnuhmikaugoowah. 

14  Mashquaud  ahnuhmikoodahdeyook  oojindeyook  sah- 
geedewine-ooj indewin.  Pezaunewawin  kegahahyahnahwah 
menik  auduhsheyag  debandahgoozeyag  emuh  Christ  Jesus- 
ing.  Amen. 

MENUHWAH  PAZHIK  MAHJEHEEGUN  PET^R  APOSTLE 
KAHEZHEBEUHMOOWAUD  ENEWH 
ANUHMEAHNEJm. 


CHAP.  I. 

SIMON  PETER,  oobuhmeetahgunun  kuhya  oodahpos- 
tleemun  Jesus  Christ,  oomahjebeiihmahwaun  enewh 
kahoodahpenenejin  nahsaub-anandahgwuk  dabwayanduh- 
moowinkahoodahpenuhmaungnenuhwind,oonjeooquuhyuk- 
ezhewabezewin  Kesha-Muhnedoo,  kuhya  Bamahjeenung 
Jesus  Christ. 

2  Ashkum  nebewah  kegahahyahnahwah  shahwanjega- 
win  kuhya  pezaunewawin,  oonje  puhgukkanemag  Kesha- 
Muhnedoo,  kuhya  Tabanemenung  Jesus  Christ. 

3  Owh  mahween  Kesha-Muhnedoo  oonje  mushkahwe- 
zid  kegemeenegoonaun  kuhkenuh  uhyeeen  dabandahgwuk- 
kin  emuh  bemahdezewining  kuhya  menoo-ahnuhmeahwin- 
ing,  oonje  puhgukkanemung  owh  kahezhenundoomenung 
emuh  peshegandagoozewining  kuhya  menoo-ezhewabeze- 
wining  : 

4  Mesuh  oonoo  wanje-meenegooyung  kachetwahwan- 
dahgwukkin  kuhya-  kache-ahpeetandahgwukkin  wahween- 

dahmahgawinun :  oonoo  cheoonje-puggeduhmahgooyag  che- 
cheenahdezeyag  debishkoo  anahdezid  Kesha-Muhnedoo 
keoozhinduhmag  ewh  nishewuhnahdezewin  anduhgoomah- 
guk  oomah  uhkeeng  oonje  mujje-nunduhwanduhmodwin. 

5  Menuhwah  dush,  aunwahjeyook,  emuh  kedabwa- 
yanduhmoowinewaung  cheduhgoo-ahtooyag  ewh  menoo- 
ezhewabezewin  ;  kuhya  emuh  kemenoo-ezhewabezewin- 
ewaung  cheduhgoo-ahtooyag  ewh  kekanjegawin  : 

6  Kuhya emuhkekekanjegawinewaung cheduhgoo-ahtoo¬ 
yag  ewh  uhnesahdezewin  ;  kuhya  emuh  keduhnesahdeze- 
winewaung  cheduhgoo-ahtooyag  ewh  shuhshebanduhmoo- 
win  ;  kuhya  emuh  keshuhshebanduhmoowinewaung  che¬ 
duhgoo-ahtooyag  ewh  menoo-ahnuhmeahwin. 

7  Kuhya  emuh  kemenoo-ahnuhmeahwinewaung  cheduh¬ 
goo-ahtooyag  ewh  wej  ekewae  wine-shah  wanindewin;  kuhya 
emuh  wej  ekewaewine- shah  wanindewining  cheduhgoo-ah¬ 
tooyag  sahgeedewin. 

8  Kishpin  mahween  kekishkuhmag  oonoo  uhyeeen, 
kuhya  kishpin  bahtuhyeenuk,  mesuh  kaoonje-mekoogetoo- 
yag  enewh  menewinun,  oonje  puhgukkanemag  Tabaneme- 
nung  Jesus  Christ. 

9  Owh  dush  ween  kakishkunsig  oonoo  uhyeeen  kuh- 
kepeengwa,  kah  dush  kushkeoose  wahsuh  chetabahbid,  ke- 
oonandum  dush  ahzhuh  keekoonuhmahwind  enewh  kata 
oomuj  j  e-ezhe  wabezewinun. 

10  Me  suh  nejekewaedoog,  ahwahshema  kaoonje-minwa- 
wezeyag  cheoonje  -  quuhyukwanduhmag  kenundoomegoo- 
winewah  kuhya  wuhwanahbuhmegoowinewah :  kishpin 
mahween  ezhechegayag  oonoo  kah  wekah  kegahpungeshin- 
seem. 

11  Me  suh  kaezhepuggedenuhmahgooyag  chekeche- 
peendegayag.  emuh  ookahgega-oodoogemahwewining  Ta- 
banemenung  kuhya  Bamahjeenung  Jesus  Christ. 

12  Mesuh  kaoonje-ahnezhetunsewaun  moonzhug  che- 
mequanduhmenenuhgoog  oonoo  uhyeeen,  ahnoo  ween  goo 
kekanduhmag  kuhya  soongekahbahweyag  emuh  maunduh 
dabwawining. 

13  Menungakah,  nindenandum  ewh  nundahwandah- 
goozeyaun  menik  ayahyaun  oomah  puhpuhgeewuhyaune- 
guhmigoong  cheoombahzoomenenuhgoog  muhmequanduh- 
meenenuhgoog. 

14  Kekanduhmaun,  zhuhyegwah  gagah  chekesekuhmaun 

nepuhpuhgeewuhyauneguhmig  debishkoo  kahezhewahbun- 
duhid  Tabanemenung  Jesus  Christ. 

15  Menuhwah  dush  ningahwekoojetoon  chekushkeoo- 
yag  uhpe  keishquah-bemahdezeyaun  moonzhug  cheme- 
quanduhmag  oonoo  uhyeeen. 

16  Kah  muh  ningenoopenuhdunsemin  enewh  kuhkuh- 
yanezewine-ahtussookawinun,  uhpe  kedebahjemootuhmoo- 
nenuhgoog  azhemushkahwezid  kuhya  wepetuhgwishing 
Tabanemenung  Jesus  Christ,  ningemechewahbundahmin  suh 
ookechetwahv/andahgoozewin. 

17  Oogemeenegoon  mahween  enewh  Kesha-Muhnedoon 
Wayoosemindjin  kechetwahwandahgoozewin  kuhya  peshe- 
gandahgoozewin,  uhpe  kepeoodissegood  00-00  doowah  in- 
wawin  keoonzetahgwudenig  emuh  oonje  kechetwah  peshe- 
gandahgoozewining,  Mesuh  wah-owh  Ningwis  suhyahgeug, 
me  suh  manwanemug. 

18  Kuhya  ningenoondahmin  ewh  inwawin  keche-kezhe- 
goong  kahoonzetahgwuk,  uhpe  keweejewungid  emuh  keche- 
twah-wahj  e  wing. 

19  Kedahyahmin  dush  ween  ahwahshema  quuhyukwan- 
dahgwuk  ekedoowin,  me  suh  ewh  aunwahjegawin  ;  keme- 
noochegam  dush  bezinduhmag  00-00,  debishkoo  wahsuh- 
koonanjeguning  wahyahsuhkoonag  emuh  akoo-puhsuhkish- 
kaug,  nahnauzh  egoo  petahbung,  kuhya  owh  waub-ah- 
nung  mookesad  emuh  kedaewaung : 

20  Netum  00-00  kekanduhmag,  kahween  kagoo  keche- 
muzzeneegune  aunwahjegawin  ahnekuhnootahmahdezoo- 
mahgussenoon. 

21  Kah  muh  kuhyet  keoonjeemahgussenoon  ewh  aun¬ 
wahjegawin  emuh  oondenanduhmoowining  enene  :  Pahne- 
zejig  dush  ween  enenewug  bameetahwahjig  Kesha-Muhne¬ 
doon  kekekedoowug  debishkoo  kahezhekekenooahmahgoo- 
waud  enewh %Keche  Oojechaugwun. 

EAHYAHWUG  dush  ween  ekoo  kuhkenuhwishke- 


IV  aunwahjega-wenenewug  emuh  kahduhzhe-ahyahwaud 
egewh  ahnishenahbag,  debishkoo  kaezheahyahwaud  kuhke- 
nuhwishke-kakenooahmahgajig  emuh  anduhzhe-ahyahyag, 
keemooj  kapeetoojig  enewh  kuhkenuhwishke-kekooahmah- 
gawinun  kaoonje-nishwuhnahdezing  ahgoonwatahwahwaud 
enewh  Tabaninganejin  kahkishpenuhnegoowahjin,  peetuh- 


699 


II.  PETER. 


mahzoowaud  ewh  nishwuhnahdezewin,  kazhetena  chenish- 
wuhnahdezewaud. 

2  Nebewah  dush  oogahnoopenuhdoonahwah  oomujje- 
meekunahwaun  ;  me  suh  kaoonje-mujje-duhzhinchegahdag 
ewh  dabwawine-meekun. 

3  Oonje  dush  nunduhwanduhmoowaud  tebenuhwawe- 
zewin  kegahbahbahwuhyazhemegoowaug  wuhyazhinga- 
wine  ekedoowinun  ahyoowaud  :  maweshah  suh  pahahkoo- 
nebahmahgussenoonig  ootebahkoonegoowinewaun,  kuhya 
pahahkoo-nebahmahgussenoonig  ewh  oonahneboomegoo- 
winewaun. 

4  Kishpin  muh  Kesha-Muhnedoo  kahshahwanemahsig 
enewh  angenun  kahmujje-ezhecheganejin,  kahezheneeswa- 
benaud  dush  ween  emuh  mujje-ishkootang  puhsuhkishke- 
zewine-tuhkoobezoowining,  cheguhnuhwanemindwah  nah- 
nauzh  egoo  tebahkoonewa-kezheguk ; 

5  Kah  dush  oogeshahwanduhseen  kata  uhkee,  kebemah^ 
jeaud  dush  enewh  Noahun  kuhya  neeshwahswe  ahnind,  me- 
noo-ezhewabezewine  kuhgequa-wenenewun ,  keenahkoone- 
gad  dush  ween  chemooskuhunenig  ooduhkeemewaun  egewh 
maj  e-ezhewabezej  ig. 

6  Keenahkoonega  dush  ween  chechahgahketanig  enewh 
oodanuhwun  Sodom  kuhya  Gomorrha,  keekedood  dush 
ween  chebahnahdudenig  chekekenoowahbunduhmoowaud 
egewh  menuhwah  kamujje-bemahdezejig  ; 

7  Oogebemahjeaun  dush  quuhyuk  -  azhewabezenejin 
Lotun  kahwuhsittuhwanduhmenid  oomujje  -  ezhewabeze- 
winene  enewh  maje-ezhewabezenejin: 

8  (Owh  muh  quuhyuk-azhewabezid  enene  keweeje-duh- 
nuhkeemaud  enewh,  kuhya  kewahbuhmaud  kuhya  kenoon- 
dahwaud  kemegooshkahdanduhmoon ...  quuhyuk-azhewabe- 
zenejin  oojechaugwun  anduhsoo  kezhegudenig  oonje  oomuj¬ 
je  ezhewabezewinewaun.) 

9  Owh  Tabaningad  ookekandaun  kaezheekoonaud  en¬ 
ewh  manoo-ezhewabezenejin  emuh  oonje  kuhgwatebanin- 
gawining,  kuhya  kaezheguhnuhwanemaud  enewh  maje- 
ezhewabezenejin  nahnauzh  tebahkoonewa-kezheguk  chekoo- 
duggeemind  : 

10  Mamwach  enewh  anoosanejin  emuh  weyausemaung 
emuh  weenezewine-mujje-nunduhwanduhmoowining,  kuh¬ 
ya  nashepahpenooduhmenejin  enewh  oogemahwandahgoo- 
zewinun.  Kechetwahwanemoowug  suh  oogoo,  kuhya  an- 

anduhmoowaud  ezhewabezewug,  kahween  ookootunsenah- 
waun  wemujje-duhzhinduhmoowaud  enewh  negaun-andah 
goozewinun. 

n  Pooch  egewh  angenug  ahnoo  ween  goo  nahwuj  mush- 
kahwezewaud  kahween  oomujje-duhzhemahsewaun  enewh 
anahsuhmid  owh  Tabaningad. 

12  Oogoo  dush  ween  debishkoo  nabwahkahsegoog  kuh- 
ya  kakanjegasegoog  ahwaseeyug  kahoonje-oozheindjig  che- 
keoosanindwah  kuhya  chenesindwah,  oomujje-duhzhindah- 
nahwah  enewh  uhyeeen  nasittootunsigwahnin  :  kagate  ah- 
peche  tahbahnahdezewug  emuh  tebenuhwa  ookuhgwahne- 
suggandahgoozewinewaung  ; 

13  Tahtebahuhmahgoozewug  suh  mujje  -  ezhewabe- 
zewine-tebahuhmahgoozewin,  oonj  e  min  wanduhmoowaud 
oombege-wekoongawaud  magwah  kezhegudenig.  Ketug- 
gezewinun  kuhya  wenezewinun  ezheahyahwug,  wuhya- 
zhingawaud  oonje  oonahnegoozewaud  magwah  weedoopuh- 
menagwah  : 

14  Mooshkenamahgudene  ewh  peshegwahdezewin 
emuh  ooshkinzhegoowaung,  kah  dush  kushkeoomahgusse- 
nene  ooshkinzhegoowaun  chepoonetoong  ewh  mujje-ezhewa- 
bezewin  ;  wuhyazhemahwaud  enewh  swaungekahbahwesene- 
goon  oojechaugoomaun  ;  Ahpeche  oonundahwandahnahwah 
enewh  tebenuhwawezewinun  emuh  oodaewaung  ;  kagwah- 
nesuggandahgoozejig  wanejahnesemindjig  ahwewug. 

15  Egewh  kahoonje-pukkajig  emuh  quuhyiik  meekun- 
aung  kewuneshenoog  dush  kenahguhdoowaud  oomeekun 
owh  Balaam  oogwissun  owh  Bosor,  owh  kahsahgetood  enewh 
mujje-ezhewabezewine-tebahahmahgoozewinun  : 

16  Kenuhneebikemah  dush  ween  oonje  oomujje-ezhe- 
wabezewin  :  owh  natuh-kekedoosig  mamaungesha  enene 
inwawining  keinwad  oogekenahahmahwalidaun  ewh  ookuh- 
kebahdezewin  owh  aunwahjega-wenene. 

17  Oondahebaunun  nabeekahsenoogin  ahwewug,  enewh 
ahnuhquudoon  kazheahsenoogin  oonje  keche-nooding  ;  me 
suh  egewh  kaahpuggenindjig  emuh  akoo-pesuhgish-tebekuk 
kahgenig  cheahyahwaud  emuh. 

18  Uhpe  dush  muhmequahzoowine-ekedoowinun  azhe- 
kezhewawahj in,  tahnuhsug  ookeoosanahwaun  ahyoowaud 
weyause-mujje-nunduhwanduhmoowinun,  kuhya  peshe¬ 
gwahdezewin,  enewh  kahtaoozhemoopuneen  oonje  oonahne- 
zahnezewinene  enewh  wanishenenejin. 

19  Magwah  wahweenduhmoowahwaud  ewh  tebaninde- 
zoowin,  wenuhwah  tebenuhwa  debandahgoozewug  emuh 
nishwuhnahjekummegezewining :  ahwagwanun  muh  shah- 
goojeegoogwan  enene,  mesuh  enewh  bahmeetahwahjin. 

20  Kishpin  muh  ahzhuh  kahoozhinduhmoowaud  enewh 
nishewahnahduhkummegezewinun  ayahmahgukkin  oomah 
uhkeeng  emuh  mujje-nunduhwandahmoowining  wanjebah- 
mahgukkin  oonje  kepuhguk-kanemahwaud  enewh  Taban- 
inganejin  kuhya  Bamahjeewanejin  Jesus  Christ,  menuhwah 
beswahbegishinoowaud  emuh  kuhya  mahmahzheindwah, 
ishquauj  azhewabezewaud  nahwuj  kuhgwahnesuggandah- 
goozewug  dush  ween  netum. 

21  Ahwahshema  muh  tahgeoonesheshenene  chegepuh- 
guk-kanduhsigwahpun  ewh  quuhyuk-ezhewabezewine  mee- 
kun,  ahnoo  dush  ween  kahpuhgukkanduhmoowaud  ewh 
kachetwahwandahgwuk  kuhgequawin  kahmeenindwahpun 
chegeoonj  e-pukkawahpun. 

22.  Keezheahyahwug  dush  ween  debishkoo  akedoomah- 
guk  ewh  duhyabwamahguk  nebwahkahwine-ekedoowin 
Owh  uhnemoosh  nayaub  oopenaunzekaun  oosheguhgoowa- 
win  kuhya  owh  kookoosh  kahkesebegenind  menuhwah  ah- 
wetetebejeshemoonood  emuh  weenejishkeewuhgaug. 


CHAR  III. 


AUNDUH  mahjebeegun,  suhyahgeenenuhgoog,  me 


ivi  nezhing  mahjebeiihmoonenuhgoog;  ewh  netum  kuh¬ 
ya  maunduh  noongoom  neweoombahzoondaunun  enewh 
quuhyukwandahgwukkin  kedenanduhmoowinewaun,  muh- 
mequanduhmeenenuhgoog  : 

2  Cheoonje-mequanduhmag  enewh  ekedoowinun  kuhyet 
kahekedoowahpun  egewh  kachetwahwezejig  aunwahjega- 
wenenewrug,  kuhya  enewh  nekuhgequawinenahnin  nenuh- 
wind  waduhpostleeyummingid  owh  Tabaningad  kuhya  Ba¬ 
rn  ahjee  wad  ; 

3  O0-00  netum  kekanduhmag,  chewepeezhahwaud 
egew^h  nashebahpenoodahgajig,  kaenoosajig  nahsaub  anan- 
duhmoomahgudenig  tebenuhwa  oomujje-nunduhwanduh- 
moowinewaun. 

4  O0-00  dush  kaekedoowaud,  Ahneende  ewh  wahween- 
dahmahgawin  wepetuhgwishing  owh  ?  uhpena  muh  pah- 
ahkoo-nebahwaud  egewh  way oosemindjigkuhkenuh  uhyeeen 

pazhigwunoong  ezheahyahmahgudoon  azheahyaugebun 
uhpe  mahyahje-oozhetoong  uhkee. 

5  Oo-oo  muh  oonjedah  oodoonandahnahwah,  Kesha- 
Muhnedoo  oodekedoowin  kuhyet  keoonje-oozhechegahdag 
ewh  kezhik,  kuhya  ewh  uhkee  nebeeng  keoonje-oozheche¬ 
gahdag  kuhya  magwa  nebeeng  ayahmahguk. 

6  Ewh  kahoonje-bahnahduk  uhkee  ewh  uhpe  kahahyah- 
mahguk,  kahmooshkuhung  ewh  nebee. 

7  Oo-oo  dush  kezhik  kuhya  uhkee  noongoom  ayaugin, 
oonje  ewh  nahsaub  ekedoowin  guhnuhwanjegahdanoon,  che- 
chahgedag  uhpe  tebahkoonega-kezheguk,  uhpe  kabahnah- 
dezewaud  egewh  enenewug  bameetuhwahsegoog  Kesha- 
Muhnedoon. 

8  Kenuhwah  dush  ween  suhyahgeenenuhgoog,  kagoo 
wuhnandunkagoon  oo-oo  pazhik  uhyeee,  pazhik  kezhe- 
gud  debishkoo  metauswauk  kekenoonowinun  cheahpeetan- 
dahgwuk  anahsuhmid  owh  Tabaningad,  kuhya  metauswauk 
kekenoonoowinun  debishkoo  pazhik  kezhegud. 

9  Kah  suh  ween  badanduhse  Kesha-Muhnedoo  cheezhe- 
chechegapun  ewh  kahezhewahweendahmahgad,  ewh  ahnind 
enenewug  uhyenanemahwaud  ;  kinooazh  keminwahdaneme- 
goonaun  suh  kenuhwind,  oonje  minwanduhsig  ahweyah 
chebuhnahdezenid,  nundahwandung  dush  ween  kuhkenuh 
chepenaunzekuhmenid  ewh  aunuhwanindezoowin. 

10  Ookezhegudoom  owh  Tabaningad  tahpetuhgwishe- 
noomahgudene  debishkoo  owh  kamoodishkid  magwah  te- 
bekudenig  me  ewh  uhpe  kamahjahmahguk  ewh  kezhik  mag¬ 
wah  keche-kootahmegwawag,  kuhya  kuhkenuh  enewh  uh- 
yeeen  wazhechegahdagin  tahningetawun  kaahpeech-kezhe- 
tag,  kuhya  ewh  uhkee  kuhya  kuhkenuh  ahnookeewinun 
emuh  ayaugin  tahchahgahkedawun. 

1 1  Kekanduhmag  dush  ween  chewebahnahduk  kuh¬ 
kenuh  oonoo  uhyeeen,  ahneen  kageezhebemahdezeyagobun 
emuh  kuhkenuh  menoo-ezhewabezewining  kuhya  menoo- 
ahnuhmeahwining. 

1 2  Nunduhwahbunduhmag  kuhya  waweebetuhmag  ooke¬ 
zhegudoom  Kesha-Muhnedoo,  uhpe  kasuhkittag  kezhik  che- 
bahnahduk,  kuhya  cheningetag  kuhkenuh  enewh  uhyeeen 
wazhechegahdagin  kaahpeech-keche-kezhetag  ? 

13  Pooch  edush  kenuhwind  kenundahwahbundahmin 
ooshke  kezhik  kuhya  ooshke  uhkee,  debishkoo  akedoomah- 

guk  ewh  oowahweendahmahgawin,  emuh  kaahyahmahguk 
ewh  quuhyuk-ezhewabezewin. 

14.  Benuh  dush,  suhyahgeenenuhgoog,  kekanduhmag 
nunduhwahbunduhmag  oonoo  doowun  uhyeeen,  ahyaun- 
gwahmezik  emuh  pezaunezewining  cheezhemekoonenag  owh, 
cheweenezesewag,  kuhya  gagoo  chemujj  e-enanemegoos- 
ewag. 

15  Kuhya  enanduhmoog  ewh  Gominwahdanduhmoowin 
Tabanemenung  bemahjeewawin  cheahwunenig,  debishkoo 
owh  suhyahgeiing  kejekewaenaun  Paul  kahezhebeuk- 
moonag,  debishkoo  anandahgwudenig  ewh  nebwahkahwin 
kahpuggedenuhmahwind  ; 

1 6  Debishkoo  azheahyahnig  kuhkenuh  enewh  oomah- 
jebeegunun,  emuh  anduhzhindung  oonoo  uhyeeen,  ahnind 
dush  oonoo  uhyeeen  sunnuggudoon  chenesittootuhminge- 
bun,  egewh  dush  kakenooahmahgoozesegoog  kuhya  swaun- 
gedaasegoog  oomujje-ahbujjetoonahwah,  tebenuhwa  che-- 
nishwuhnahjeegoowaud  debishkoo  andooduhmoowaud  ah5 
nind  Kechetwah-Oozhebeebegunun. 

17  Kenuhwah  dush  suhyahgeenenuhgoog,  kezhah  ke¬ 
kanduhmag  oonoo  uhyeeen,  ahyaungwahmezeyook,  koone* 
mah  kedahgewuhneshemegoonahwah  ewh  oowuhnesheme- 
goowinewaun  egewh  maje-ezhewabezejig,  chepungeshim 
agoobun  emuh  oonje  anduhzhe  soongekahbahweyag. 

18  Ezhemahjegeyook  dush  ween  emuh  shahwandahgoo* 
ze wining,  kuhya  emuh  kekandahsoo  wining  wanje-kekane- 
mind  Tabanemenung  kuhya  Bamahjeenung  Jesus  Christ. 
Mesuh  owh  kapeshegandahgoozid  noongoom  kuhya  kahge- 
nig.  Amen. 


EWH  NETUM  MAHJEBEEGUN  KAHEZHEBEUHMAH- 
WAUD  JOHN  ENEWH  ANUHIEAHNEJIN.  - 


CHAP.  I. 

EWH  bemahdezewine-ekedoowin,  wuhyashkud  kahah- 
yahmahguk  kahnoonduhmaung,  kuhya  kahwahbun- 
duhmaung  nishkinzhegoonahnin  keahyooyaung,  pashoo  ke- 
nahnahgahdah-wahbunduhmaung,  kuhya  kahtaungenuh- 
maung  neneenjenahnin  keahyooyaung. 

704 


CHAP.  II. 

2  (Kemezheshuhwechegahda  gooshah  ewh  bemahdeze- 
win,  ningewahbundahmin  dush,  kuhya  nindebahdoodahmin, 
kuhya  keweendahmahgoom  ewh  kahgega-bemahdezewin, 
kahweejewaud  enewh  Wayoosemindjin  kuhya  ewh  kahwah- 
bundahegooyaung ; 

3  Ewh  kahwahbunduhmaung  kuhya  kahnoonduhmaung 
keweenduhmahgoom,  kenuhwah  chewedookahweyaung : 
kagate  dush  nenuhwind  newedookahwahnaun  Wayoose- 
mind,  kuhya  enewh  oogwissun  Jesus  Christ. 

4  Oonoo  dush  uhyeeen  kedoozhebeuhmahgoom,  che- 
mooshkenag  ewh  kemoojegezewinewah. 

5  Mesuh  oo-oo  mejejidwawin  kahenetuhwungid,  ke¬ 
weendahmahgoom  dush  kenuhwah,  Kesha-Muhnedoo  wah- 
sayahzewinewid,  kah  dush  gagoo  bahpish  ookekishkunseen 
pesuhgishkezewin. 

6  Kishpin  ekedooyung,  Neweedookahwahnaun  Kesha- 
Muhnedoo,  bemoosayung  dush  emuh  magwah-pesuhgish- 
tebekuk,  kekuhkenuhwishkemin,  kah  dush  kedoodunsemin 
ewh  dabwawin : 

7  Kishpin  dush  bemoosayung  emuh  magwa  wahsayah- 
nig  debishkoo  ween  azheahyaud  emuh  wahsayahzewining, 
keweedookoodahdemin,  oomisqueemene  dush  enewh  oogwis¬ 
sun  Jesus  Christun  kepeeneegoomin  oonje  kuhkenuh  mujje- 
ezhewabezewining. 

8  Kishpin  ekedooyung,  Kahween  nekekishkunsemin 
tnujje-ezhewabezewin,  kewuhyazhindezoomin,  kah  dush  ke- 
kekishkunsemin  ewh  dabwawin. 

9  Kishpin  dush  wahweenduhmung  kemujje-ezhewabe- 
zewinenahnin,  ween  suh  netuh-dabwa  kuhya  quuhyuk-wah- 
deze  chewabenuhmoonung  kemujje-ezhewabezewinenahnin, 
kuhya  cheekoonuhmoonung  kuhkenuh  mujje-ezhewabeze- 
winun. 

10  Kishpin  ekedooyung,  Kahween  ningemujje-ezheche- 
gasemin,  kekuhkenuhwishkeahnaun  Kesha-Muhnedoo,  kah 
dush  kekekishkunsemin  oodekedoowin. 

NINDAHBENOOJEEMEDOOG,  oonoo  uhyeeen  ke- 
doozhebeuhmoonenim  cheoonje  -  mujje  -  ezhechegase- 
wag.  Kishpin  dush  ahweyah  mujje-ezhechegad,  kedahyah- 
wahnaun  kuhnoodahmahga-wenene,  kakuhnooduhmoonung 

anahsuhmuhbid  owh  Wayoosemind,  me  suh  Jesus  Christ 
owh  quuhyuk-ezhewabezid. 

2  Mesuh  owh  kahnebootoonung  oonje  kemujjeezhewa*- 
bezewinenahnin  ;  kahween  atuh  kenuhwind  kemujje-ezhe- 
wabezewinenahnin,  oonje,  suh  goo  kuhkenuh  mujje-ezhewa- 
bezewinun  oomah  uhkeeng  atagin. 

3  Me  suh  dush  kaoonje-kekanindezooyung  chekekane- 
mung,  kishpin  guhnuhwanduhmoowung  enewh  ookuhgequa- 
winun. 

4  Owh  akedood,  Nekekanemah,  guhnuhwanduhsig  dush 
enewh  ookuhgequawinun,  kuhkenuhwishke,  kah  dush  ooke- 
kishkunseen  ewh  dabwawin. 

5  Ahwagwan  dush  ganuhwanduhmoogwan  ewh  oode- 
kedoowin,  mesuh  owh  manoo-sahgeaud  enewh  Kesha-Muh- 
nedoon,  me  dush  wanje-kekanduhmung  ewh  kekishkahwungo 

6  Owh  akedood,  Nekekishkuhwah,  mahnoo  tahezhewa- 
beze  debishkoo  ween  kahezhewabezid. 

7  Nejekewaedoog,  kahween  ooshke  -kuhgequawin  ah- 
wunsenoon  oo-oo  azhebeiihmoonenuhgoog,  kata-kuhgequa~ 
win  suh  goo.  wuhyashkud  kahkuhgekemegooyagoobun. 
Kata  -  kuhgequawin  me  suh  ewh  ekedoowin  wuhyashkud 
kahnoonduhmag. 

8  Menuhwah,  ooshke-kuhgequawin  kedoozhebeiihmoon- 
enim,  duhyabwamahguk  emuh  ween  oodezhetwahwining" 
kuhya  emuh  kenuhwah  kedezhetwahwinewaung :  oonje 
ahzhuh  keishquah-kushke-tebekuk,  kuhya  quuhyuk  wahsa- 
yahzewin  noongoom  magwah  wahsayahmahgud. 

9  Owh  dush  akedood,  Wahsayahzewining  nindahyah^ 
kishpin  sheenganemaud  enewh  wejekewaiin,  kayahbe  emuh 
magwa  kushke-tebekuk  ahyah. 

10  Owh  suhyahgeaiid  enewh  wejekewaiin  duhneze  emuh 
wahsayahzewining,  kah  dush  gagoo  ookekishkunseen  kaoon- 
je-pukkittashingebun. 

ii.  Owh  dush  ween  shaunganemaud  enewh  wejekewaiin 
ahyah  emuh  magwa  kushke-tebekuk  kuhya  bemoosa  emuh 
magwa  kushke-tebekuk,  kah  dush  ookekanduhseen  ane- 
ezhaud,  oonje  kuhkeepeengwaegood  ewh  kushke-tebekud. 

12  Kemahjebeuhmoonenim  kenuhwah  ahbenoojeewe- 
doog,  oonje  kewabenuhmahgooyag  kemujje  -  ezhewabeze- 
winewah  oodezhenekahzoowining  oonje. 

13  Kemahjebeuhmoonenim,  kenuhwah  wayoosemegoo- 
yag,  oonje  kekekanemag  owh  wuhyashkud  kahahyaudo 

Kemahjebeuhmoonenim,  kenuhwah  ooshkenuhwawedoog, 
oonje  kemahmauzheag  owh  mujje-ahyahahwish.  Kemahje- 
beuhmoonenim,  ahbenoojewedoog,  oonje  kekanemag  owh 
Wayoosemind. 

14  Kegemahjebeuhmoonenim  kenuhwah  wayoosemegoo- 
yag,  oonje  kekanemag  owh  wuhyashkud  kahahyaud.  Ke- 
gemahj  ebeiihmoonenim  kenuhwah  ooshkenuhwawedoog, 
oonje  mushkahwezeyag  kuhya  kekishkuhmag  ewh  oodeke- 
doowin  Kesha-Muhnedoo,  kuhya  kemahmauzheag  owh 
muj  j  e-ahy  ahah  wish. 

15  Kagoo  sahgetookagoon  ewh  uhkee,  gamuh  enewh 
uhyeeen  oomah  uhkeeng  ayaugin.  Kishpin  ahweyah  sah- 
getood  ewh  uhkee,  kahween  peenjenuh  oosahgeahseen  enewh 
Wayoosemindj  in. 

1 6  Ahnooj  gagoo  oomah  uhkeeng  duhzhe  ezhewabeze- 
win,  azhemujje-nunduhwahduhmoomahguk  ewh  weyause- 
mah,  azhemujje-nunduhwanduhmoomahguk  ooshkinzhegoo- 
mah,  kuhya  ookechetwahwanemoowinewaun  egewh  bamah- 
dezejig,  kahween  Wayoosemind  oonjeemahgussenoon,  uh¬ 
keeng  suh  debandahgwud. 

17  Uhkee  sah  tahmahjahmahgud,  kuhya  uhkeeng  duh¬ 
zhe  nunduhwanduhmoowin :  owh  dush  ween  andoodung 
oodenanduhmoowin  Kesha-Muhnedoo  kahgenig  tahbemah- 
deze. 

18  Ahbenoojewedoog,  zhuhyegwah  we’ishquah-kezhe- 
gud  :  debishkoo  dush  kahnoonduhmag  chewetuhgwishing 
anti-Christ,  noongoom  bahtuhyemwug  egewh  anti-Christug ; 
mesuh  wanj e-kekanduhmung  zhuhyegwah  chewei'shquah- 
kezheguk. 

19  Keoonje-sahgahahmoog  emuh  anduhzhe-mahoonjee- 
deyung  kah  muh  kedebandahgoozesewug  emuh  :  kishpin 
muh  debandahgoozewahpun  emuh  uhpena  tahgeaunwah- 
jewug  keweedookoonungwahpun ;  kesahguhmooog  dush 
ween,  chekekandahgoozewaud  ewh  kuhkenuh  anduhshewaud 
keweedookahwesenoowungwah. 

20  Kenuhwah  dush  ween  kegepesegenuhmahgoowah 
owh  Pahnezid,  kuhya  kekekandaunahwah  kuhkenuh  uhy¬ 
eeen. 

21  Kahween  kegeoonje-mahjebeuhmoosenoonenim  oonje 
kekanduhsewag  dabwawin,  oonje  dush  atuh  kekanduhmag, 
kuhya  kekanduhmag  kewuhnemoowin  chedebandahgwus- 
senoog  emuh  dabwawining. 

22  Ahwanan  owh  natuh-kewuhnemood  ?  kah  nuh  ween 
owh  akedood,  Jesus  kahween  Christ  ahwese  ?  Mesuh  owh 
anti-Christ,  owh  ahyahgoonwayanemaud  enewh  Wayoose- 
mindjin  kuhya  enewh  Wagwissemindj in. 

23  Ah  wag  wan  owh  ahyahgoonwayanemahgwan  enewh 
Wagwissememindjin  kahween  oodahyahwahseen  enewh 
Wayoosemindjin  ;  owh  dush  duhyabwayanemaud  enewh 
Wagwissemindj  in  oodahy ah waun  kuhya  enewh  Wayoose- 
memindjin. 

24  Mahnoo  kegahkekishkahnahwah  ewh  kahnoonduh- 
mag  wuhyashkud  ;  kishpin  kekishkuhmag  ewh  wuhyash- 
kud  kahnoonduhmag,  kegahkekishkahgoowaug  owh  Wag- 
wisemind  kuhya  owh  Wayoosemind. 

25  Me  suh  maunduh  wahweendahmahgawin,  kahwah- 
weenduhmuh wey ummingid  kahgega-bemahdezewin. 

26  Oonoo  uhyeeen  kedoozhebeuhmoonenim,  debahje- 
mugwah  egewh  wahpukkawenenagoog. 

27  Kayahbe  suh  kekekishkahnahwah  ewh  kahpeseege- 
nuhmahgooyagoobun,  kah  dush  kemuhnazesenahwah  ah- 
weyah  chekekenooahmoonag  ;  ewh  dush  kahpesegenuh- 
mahgooyag  mesuh  kakenooahmahgooyag  ahnooj  gagoo, 
dabwamahgud  suh  ewh,  kahween  kuhkenuhwishkemahgus- 
senoon,  debishkoo  dush  kahezhekekenooahmahgooyag  00-00, 
mesuh  kaminjemanduhmag. 

28  Noongoom  dush  ahbenoojewedoog,  ahyahyook  emuh 
weyowing  Jesus ;  uhpe  dush  pahnahgoozid  chesoongedaa- 
yung,  cheahguj j eese wung  dush  anahsuhmuhbid  uhpe  tag- 
wishing. 

29  Kishpin  kekanduhmag  ewh  menoo-ezhewabezid 
kekekandahnahwah  anduhshid  andoodung  quuhyuk-ezhewa- 
bdzewin  ween  keoonje-neegid. 

CHAP.  III. 

TIENUH  gooshah,  azhekeche-sahgeenung  owh  Wayoo- 
I)  semind,  kenuhwind  cheezhenekahnegooyung  Kesha- 
Muhnedootl  wagwissemegoojig ;  kah  sah  dush  kekekane- 
megoosenahnig  egewh  uhkewejig,  kah  muh  ookekanemah- 
sewaun. 

2  S uhy ahgeenenuhgoog,  noongoom  kedoogwissemegoo- 
naun  Kesha-Muhnedoo,  kah  dush  muhshe  kekandahgwusse- 
noon  kaezheahyahyung  :  kekek and ahmin  ewh  uhpe  ween  ka- 

penahgoozid,  jveen  azhenahgoozid  kegahezhenahgoozemin  ; 
kegahmeche-wahbuhmahnaun  muK 

3  Auduhshid  ayaung  maunduh  ahpanemoowin,  peenee- 
dezoo  debishkoo  ween  azhepeenezid. 

4  Anduhshid  andoodung  muj j e-ezhechegawin  oobahnah- 
jetoon  kuhya  ewh  tebahkoonegawin,  mesuh  ewh  mujje’- 
ezhechegawin  bahnahjetoong  tebahkoonegawin. 

5  Kekekandahnahwah  dush  ween  kepeoonje-nahgoozid 
cheekoonuhmoonung  kemujje-ezhewabezewinenahnin  ;  ween 
dush  kahween  ookekishkunseen  muj  j  e-ezhewabezewin. 

6  Anduhshid  dabandahgoozid  emuh  weyowening  kah¬ 
ween  muj  j  e-ezhewabezese.  Owh  maje-ezhewabezid  kah¬ 
ween  oogewahbuhmahseen,  kah  kuhya  oogekekanemah- 
seen  enewh. 

7  Ahbenooj ewedoog,  aungwahmezik  chewuhy azhe me- 
senoowag  ahweyah  ;  owK  andoodung  quuhyuk-ezhewabeze- 
win  quuhyuk-ezhewabeze,  debishkoo  kuhya  ween  azhe- 
quuhyuk-ezhewabezid. 

8  Owh  mahkindung  mu jj e-ezhewabezewin  oodoonejah- 
nesemegoon  enewh  Mujje-Muhnedoon ;  uhpena  muh  wuh- 
yashkud  mujje-ezhewabeze  Mujje-Muhnedoo.  Mesuh  oo-oo 
Kesha-M  uhnedoo  Oogwissun  kahpeoonj e-n  ahgoozid  che- 
bahnahjetoomahwaud  enewh  Mujje-Muhnedoon  oodahnoo- 
keewinene. 

9  Anduhshid  Kesha-Muhnedoong  wanje-neegid  kah¬ 
ween  mujje-ezhechegase ;  oodahyaun  muh  ewh  oome- 
nekaun  peenjenuh :  kah  dush  ookushketooseen  che- 
mujje-ezhewabezid  oonje  Kesha-Muhnedoong  keoonje- 
neegid. 

10  Mesuh  wanje-kekandahgoozewaud  egewh  wanejah- 
nesemegoojig  enewh  Kesha-Muhnedoon,  kuhya  egewh 
wanejahnesemegoojig  enewh  M[ujje-Muhnedoon  ;  ahwagwan 
quuhyuk-azhewabezesegwan  kahween  oodoonejahneseme- 
gooseen  enewh  Kesha-Muhnedoon,  kuhya  owh  suhyahgeah- 
sig  enewh  wejekewaun. 

1 1  Mesuh  ewh  mejejidwawin  wuhyashkud  kahnoonduh* 
mag,  chesahgeedeyung. 

12  Kahween  debishkoo  Cain  kahoonejahnesemegood 
enewh  mujje-ahyahahwishun,  kenesaud  edush  enewh  weje- 
kewaiin.  Wagoonan  dush  kahoonje-nesaud  ?  kemujje-ezhe- 
wabudenig  suh  oonje  ween  tebenuhwa  oodahnookeewinun, 

wejekewaun  dush  oodahnookewinene  kemenoo-ezhewabud^ 
denewun. 

13  Kagoo  mahmahkahdandunkagoon,  nejekewaedoog, 
kishpin  egewh  akeewejig  sheenganemenagwah. 

14  Kekekandahmin  ewh  keoonje-sahguhuhmung  neboo- 
wining  duhnezeyung  dush  emuh  bemahdezewining,  sah- 
geungwah  oonje  egewh  wejekewaemaug.  Owh  suhyah- 
geahsig  enewh  wejekewaun  emuh  neboowining  kayahbe 
duhneze. 

15  Anduhshid  shaunganemaud  enewh  wejekewaun 
neshewashke :  kekekandahnahwah  suh  nashewashkid  kah- 
ween  kuhnuhga  oodahyaunseen  kahgega-bemahdezewin. 

1 6  Maunduh  dush  kedoonje-kekandahnaun  oosahgeewa- 
win  Kesha-Muhnedoo,  ewh  kepuggedenung  oobemahdeze- 
win  kenuhwind  oonje ;  kuhya  kenuhwind  kedahpugge- 
denahnahnin  kebemahdezewinenahnin  oonje  egewh  weje¬ 
kewaemaug. 

17  Ahwagwan  suh  ayahmoogwan  oomah  uhkeeng  duh- 
zhe  tebenuhwawezewin,  wahbuhmaud  dush  enewh  we¬ 
jekewaun  muhnazenid,  shahwanemahsig  edush,  ahneen 
azhekekishkung  oosahgeewawin  Kesha-Muhnedoo. 

1 8  Nindahbenoojeemedoog,  kagoo  ezhesahgeedesedah 
emuh  ekedoowining,  gamuh  emuh  oodanuhnewhemaung, 
emuh  atuh  ahnookeewining  kuhya  eniuh  dabwawining. 

19I  Mesuh  00-00  wanje-kekanduhmung  debandahgooze- 
yung  emuh  dabwawining,  kuhya  wanje-soongedaayung 
emuh  anahsuhmid  Kesha-Muhnedoo. 

20  Kishpin  mahween  enewh  kedaenahnin  ahnahmeme- 
gooyung,  Kesha-Muhnedoo  ahwahshema  ahpetandahgooze 
dush  ween  kedaenahnin,  kuhya  ookekandaunun  kuhkenuh 
enewh  uhyeeen. 

21  Suhyahgeenenuhgoog  kishpin  enewh  kedaenahnin 
ahnahmemegoosewung,  mesuh  ewh  wanje-soongedaayung 
anahsuhmid  Kesha-Muhnedoo. 

22  Wagoodoogwan  edush  kanundoodahmahwungwan, 
kemeenegoonaun  suh,  oonje  guhnuhwanduhmung  enewh 
ookuhgequawinun,  kuhya  dooduhmung  oonoo  uhyeeen  man- 
wandahgwukkin  emuh  ooshkinzhigoong. 

23  Mesuh  00-00  ookuhgequawin,  chedabwayanduhmung 
oodezhenekahzoowinene  enewh  oogwissun  Jesus  Christun 
kuhya  chesahgeedeyung,  debishkoo  suh  kahezhekuhgeker 
menung. 

24.  Owh  dushgannhwandung  enewh  ookuhgequawinun 
pQenjenuh  ookekishkahwaun  enewh,  kuhya  ookekishkah- 
goon  enewh.  Me  dush  wanje-kekanduhmung  ewh  kekish- 
kahwung,  oonje  ooKeche-oojechaugwun  kahmeenenung. 


CHAP.  IV. 


UHYAHGEENENUHGOOG,  kagoo  dabwayanemah- 


O  kagoon  kuhkenuh  oojechaugoomaug,  nunduhkekane- 
mik  dush  egewh  oojechahgoomaug  kishpin  Kesha-Muhne¬ 
doong  wanjebahwahgwan;  nebewah  muh  egewh  kuhkenuh- 
wishke  -  aunwahjega-wenenewug  ahzhuh  kepeezhahwug 
oomah  uhkeeng. 

2  Mesuh  kaoonje-kekanemag  Kesha-Muhnedoo  ooje- 
chaugwun :  anduhshid  oojechaugoomah  akedood  Jesus 
Christ  kepeezhaud  emuh  weyausemaung  Kesha-Muhne- 
doong  oonjebah. 

3  Kuhya  anduhshid  oojechaugoomah  akedoosig  ke¬ 
peezhaud  Jesus  Christ  emuh  weyausemaung,  kahween 
Kesha-Muhnedoong  oonjebahse ;  mesuh  enewh  oojechaug- 
wun  anti-Christ,  owh  kahnoondahgayag  wetuhgwishing, 
noongoom  dush  zhuhyegwah  ahyah  oomah  uhkeeng. 

4  Kenuhwah  dush,  ahbenoojewedoog,  kedoonejahnese- 
megoowah  Kesha-Muhnedoo,  kuhya  kegemahmauzheah- 
waug  oogoo :  ahwahshema  muh  ahpeetandahgooze  owh 
'kakishkahwag,  dush  ween  owh  ayaud  oomah  uhkeeng. 

5  Uhkeeng  suh  oonjeewug  oogoo  :  mesuh  wanje-debah- 
dooduhmoowaud  ewh  uhkee,  kuhya  oobezindahgoowaun 
ewh  uhkee. 

6  Kenuhwind  dush  ween  kedoonejahnesemegoonaun 
Kesha-Muhnedoo,  owh  dush  kakanemaud  Kesha-Muhne- 
doon  nebezindahgoonaun ;  owh  dush  wanejenesemegoosig 
Kesha-Muhnedoon  kahween  nebezindahgoosenaun.  Me 
suh  wanje-kekanemung  owh  dabwawine-oojechaugoomah 
kuhya  owh  wanishinooewad  oojechaugoomah. 

7  Suhyahgeenenuhgoog,  umba  sahgeededah :  Kesha- 
Muhnedoong  suh  oonjebahmahgud  ewh  sahgeedewin : 
anduhshid  dush  suhyahgeewad  Kesha-Muhnedoong  kedon- 
je-nege,  kuhya  ookekanemaun  Kesha-Muhnedoon. 

8  Owh  suh  suhyahgeewasig  kahween  ookekanemahseen 
Kesha-Muhnedoon  ;  sahgeewawinewe  muh  Kesha-Muhne¬ 
doo. 


9  .Me  suh  00-00  kahoonj e-kekandahgoozid  Kesha- 
Muhnedoo  kahezhesahgeenung,  kepeezhenahzhahwaud  puh- 
yazhegoonejin  oogwissun  oomah  uhkeeng,  ewh  dush  weeni 
cheoonje-bemahdezeyung. 

10  Mesuh  00-00  sahgeewawin,  kahween  kenuhwind 
kegesahgeahsewahnaun  Kesha-Muhnedoo,  ween  atuh  ke- 
gesahgeegoonaun,  kuhya  oogepeezhenahzhahwaun  enewh 
oogwissun  chepeekoonuh-wabenuhnoonenung  enewh  kemuj- 
je-ezhewabezewinenahnin. 

11  Sahyahgeenenuhgoog  kishpin  oo-oo  keezhesahge- 
enung  Kesha-Muhnedoo,  kuhya  kenuhwind  kedahsah- 
geedemin. 

12  Kahween  ahweyah  wekah  oogewahbuhmahseen 
Kesha-Muhnedoon.  Kishpin  sahgeedeyung,  kekekishkah- 
wahnaun  Kesha-Muhnedoo,  kuhya  oosahgeewawin  kezhe- 
chegahdane  peenjenuh  keyowenaung. 

13  Mesuh  00-00  wanje-kekanduhmung  e-ewh  kekish- 
koonenung,  kuhya  kenuhwind  kekishkahwung,  kegemeene- 
goonaun  muh  Ookeche-Oojechaugwun. 

14  Kuhya  ningewahbundahmin  kuhya  riedebahdoodah- 
min,  owh  Wayoosemind  kepeezhenahzhahwaud  enewh 
oogwissun  chebemahjetoonid  ewh  uhkee. 

15  Ahwagwan  dush  kawahweenduhmahgagwan,  Jesus 
bogwissemegood  Kesha-Muhnedoon,  ookekishkahwaun  Ke¬ 
sha-Muhnedoon,  kuhya  ookekishkahgoon  Kesha-Muhne¬ 
doon. 

16  Kegekekandahmin  kuhya  kegedabwayandahmin  ewh 
sahgeewawin  kahezhesahgeenung  Kesha-Muhnedoo :  Kesha^ 
Muhnedoo  sahgeewawinewe  :  kuhya  owh  natuh-sahgeewad 
ookekishkahwaun  Kesha-Muhnedoon,  kuhya  dush  obke^ 
kishkahgoon  Kesha-Muhnedoon. 

17  Me  suh  oo-oo  azhekezhechegahdag  ewh  kesahgeede^ 
winenaun,  chesoongedaayung  uhpe  katebahkoonegawine- 
kezheguk  :  ewh  mahween  debishkoo  ween  azheahyaud,  me^ 
suh  kuhya  kenuhwind  azheahyahyung  oomah  uhkeeng. 

18  Kahween  gagoo  sagezewin  duhgoomahgussenoon 
emuh  sahgeewawining :  ewh  suh  kache-minwandahgwuk 
sahgeewawin  oosahgej e wabishkau ri  sagezewin  ;  emuh  sage- 
zewining  duhgoomahgud  kooduggezewin  :  owh  dush  suh- 
yagezid  kahween  ahpeche  quuhyuk  sahgeewase. 

19  Kesahgeahnaun  suh  Kesha-Muhnedoo,  ween  muh 
netum  kegesahgeegoonaun. 

20  Kishpin  ahweyah,  nesahgeah  Kesha-Muhnedoo,, 
ckedood,  sheenganemaud  dush  ween  enewh  Wejekewaiin, 
kuhkenuhwishke  ;  owh  muh  suhyahgeahsig  enewh  wejeke- 
waiin  kahwahbuhmahj  in,  ahneen  kaezhesahgeaud  Kesha- 
Muhnedoon  kahwahbuhmahsig  ? 

21  Mesuh  00-00  kuhgequawin  ween  kahkuhgekeme- 
nung :  owh  suhyahgeaud  Kesha-Muhnedoon  oodahsahgeaun. 
kuhya  tebenuhwa  wejekewaiin. 

CHAP.V. 

AHWAGWAN  duhyabwayanduhmoogwan  Christewid 
Jesus  me  suh  owh  Kesha-Muhnedoong  wanje-negid  i 
anduhshid  dush  suhyahgeaud  enewh  Wayooseminjin,  kuhya 
oodahsahgeaun  enewh  wanejalinesejin. 

2  Me  dush  oo-oo  wanje-kekanduhmung  sahgeiingwah 
oonejahnesun  Kesha-Muhnedoo,  uhpe  sahgeiing  Kesha- 
Muhnedoo,  kuhya  guhnuhwanduhmoowung  ookuhgequa- 
winun. 

3  Me  muh  oo-oo-oosahgeewewawin  Kesha-Muhnedoo, 
cheguhnuhwanduhmoowung  ookuhgcquawinun  :  kah  dush 
sunnuggussenenewun  ookuhgequawinun. 

4  Wagoodoogwan  muh  Kesha-Muhnedoong  wanje-nege- 
mahgudoogwan  oomahmauzhetoon  uhkee :  mesuh  oo-oo 
mahmauzhetwahwin  wanje-mahmauzhechegahdag  uhkee, 
mesuh  kedabwayanduhmoowinenaun. 

5  Ahwanan  owh  mamauzhetood  ewh  uhkee  ?  owh  suh 
duhyabwayandung  Jesus  Christ  Kesha-Muhnedoon  oogwis- 
semegood. 

6  Mesuh  wah-owh  kahpegegezid  nebee  kuhya  misque, 
mesuh  Jesus  Christ ;  kahween  nebee  atuh,  nebee  suh  kuhya 
misque.  Me  dush  Ooj echaugoomah  dabahjemood,  dabwa- 
winewe  Oojechaugoomah. 

7  Nesewug  muh  egewh  dabahjemoojig  ewede  keche- 
kezhegoong,  Wayoosemind,  Ekedoowin,  kuhya  Keche- 
Oojechaug  :  pazhegoowug  oogoo  neswe. 

8  Nesewug  dush  egewh  dabahjemoojig  oomah  uhkeeng, 
Oojechaugoomah  kuhya  nebee  kuhya  misque  :  pazhegwun- 
ene  dush  oogoo  neswe  oodebahjemoowinewah. 

_  9  Kishpin  oodahpenuhmoowungwah  oodebahjemoo¬ 
winewah  enenewug,  oodebahjemoowin  Kesha-Muhnedoo 
nahwuj  kechetwahwandahgwudene  ;  mesuh  oodebahjemoo¬ 
win  Kesha-Muhnedoo,  kahenah j emaud  enewh  Oogwissun. 


I.  JOHN. 

10  Owh  duhyabwayanemaud  enewh  Oogwissun  Kesha- 
Muhnedoo  oodahyaun  ewh  debahjemoowin  peenjenuh  :  owh 
dush  duhyabwayanemahsig  Kesha-Muhnedoon,  kuhkenuh- 
wishke  oodenaun  enewh  ;  kah  muh  oodabwatunseen  debah¬ 
jemoowin  Kesha-Muhnedoo  kahenahjemaud  enewh  Oog¬ 
wissun. 

11  Mesuh  00-00  debahjemoowin,  Kesha-Muhnedoo  ke- 
meenenung  kahgega-bemahdezewin,  00-00  dush  bemahdeze- 
win  ahyahmahgud  oonje  enewh  Oogwissun. 

12  Owh  ayahwaud  enewh  Wagwissemindjin  oodahyaun 
bemahdezewin  ;  owh  dush  ayahwahsig  enewh  Kesha-Muh¬ 
nedoo  Oogwissun,  kah  oodahyaunseen  bemahdezewin. 

13  Oonoo  uhyeeen  kegeezhebeuhmoonenim,  kenuhwah 
duhyabwayanduhmag  oodezhenekahzoowin  Oogwissun  Ke¬ 
sha-Muhnedoo  ;  chekekanduhmaf  ahyahmag  kahgega-be¬ 
mahdezewin,  chedabwayanduhmag  dush  oodezhenekahzoo¬ 
win  Kesha-Muhnedoo  Oogwissun 

14  Mesuh  00-00  ahpanemoowin  azheahpanemooyung 
owh,  kishpin  gagoo  nundoodahmahgayung  debishkoo  weefi 
uhyenandung,  kebezindahgoonaun  : 

15  Kishpin  dush  kekanduhmung  ehebezindoonung  wa* 
goodoogwan  nandooduhmoowungan,  kekekandahmin  cheah-* 
yahmung  enewh  uhyeeen  kahnundooduhmoowungoon. 

16  Kishpin  ahweyah  wahbuhmaud  enewh  wejekewaim 
ezhecheganid  gagoo  mujje-ezhechegawin  naboowandahgwus- 
senoog,  tahguhnooduhmahga,  tahpuggedenuhmah  wah  dush 
ween  chebemahdezid  owh  maje-ezhechegad  ewh  naboowam- 
dahgwussenook  mujje-ezhewabezewin.  Ahyahmahgud  ewh 
naboowandahgwuk  mujje-ezhechegawin:  kah  ween  nindeke- 
doose  cheahnuhmeatuhming  ewh. 

17  Kuhkenuh  mujje-ezhechegawinun  mujje-ezhewabud- 
oon  ;  kuhya  ahyahmahgud  ewh  naboowandahgwussenook 
mujje-ezhechegawin. 

18  Kekekandahmin  ewh  ahwagwan  Kesha-Muhnedoong 
wanje-negegwan,  kahween  mujje-ezhechegase ;  owh  dush 
wanejahnesemegood  enewh  Kesha-Muhnedoon  guhnuhwan- 
indezoo,  kah  dush  ootaungenegooseen  enewh  mujje-ahyah- 
ahwishun. 

19  Kekekandahmin  suh  kenuhwind  wanejahneseme- 
nung  Kesha-Muhnedoo,  kuhkenuh  dush  uhkee  shingeshin- 
oomahgud  emuh  mujje-ezhewabezewining. 

20  Kekekandahmin  dush  ween  kepetuhgwishing  Keshan 

Muhnedoo  oogwissuh,  Ic'egemeeiiegooittin  edush  nebwahkah^ 
win,  cheoon j  e-kekanemung  owh  duhyabwad,  kuhya  ke- 
kekishkahwahnaun  owh  duhyabwad,  mesuh  enewh  oog- 
wissun  Jesus  Christ.  Mesuh  owh  kagate  Kesha-Muhner 
doowid,  mesuh  kuhya  owh  ahyahwid  kahgega-bemahdeze^ 
win. 

21.  Ahbenoojewedoog,  ahyaungwahmezeyook,  chebah- 
manemahsewagwah  egewh  muzzeneneeg.  Amen. 


MENUHWAH  PAZHIK  MAHJEBEEGUN  KAMAHJEBEE- 
GAD  JOHN, 


OWH  katezid  oomahjebeiihmahwaun  enewh  kagege- 
nindjin  kachetwahwezenejin  equawun,  kuhya  enewh 
oonejahnesene,  egewh  suhyahgeiigig  emuh  dabwawining ; 
kahween  neen  atuh,  kuhkenuh  suh  goo  kakandungig  ewh 
dabwawin  : 

2  Oonje  ewh  dabwawin  ayahmahguk  emuh  keyowenaung, 
kuhya  kaweejewegooyung  kahgenig. 

3  Mahnoo  shahwandahgoozewin  kegahahyahnahwah, 
kuhya  shahwanjegawin,  kuhya  pezaunewawin,  oonje  Kesha- 
Muhnedoo  Wayoosemind,  kuhya  Tabaningad  Jesus  Christ, 
oogwissun  owh  Wayoosemind,  emuh  dabwawining  kuhya 
sahgeedewining. 

4  Ningekeche-moojegandum  kemekuhwugwah  ahnind 
kenejahnesug  bemoosawaud  emuh  dabwawining,  debishkoo 
kahezhekuhgekemenung  Wayoosemind. 

5  Noongoom  dush  kepahgoosanemin,  keen  kachetwahr 
wezeyun  equa,  kahween  egoo  kedezhebeuhmoosenoon- 
ooshke-kuhgequawin,  mesuh  atuh  >ewh  wuhyashkud  kahah- 
yahmung,  chesahgeedeyung. 

6  Mesuh  oo-oo  sahgeedewin,  cheenoosayung  nahsaub 
akedoomahgudenig  ookuhgequawinun.  Mesuh  oo-oo  kuh- 
gequawin,  debishkoo  wuhyashkud  kahezhenoonduhmag,  che- 
bemoosayag  emuh. 

7  Nebewah  muh  wuhyazhingashkejig  kepeezhahwug 
oomah  uhkeeng,  egewh  duhyabwayanduhsegoog  kepeezhaud 

Jesus  Christ  emuh  weyausemaung :  Mesiih  wah-owhi  wuh- 
yazhingashkid  kuhya  Anti-Christ  ahyahwid.  .* 

8  Ahyaungwahmezeyook  che  wuhnetoosewung  enewhl 
uhyeeen  kahkushketooyungoobuneen,  kuhkenuh  dush  tebah- 
ahmahgoowin  chetameenegooyung. 

9  Ahwagwan  maje-ezhechegagwan,  swaunge-kahbahwe-, 
segwan  emuh  ookuhgequawining  Christ,  kahween  oodahyah- 
wahseen  K  esha-Muhnedoon.  Owh  dush  ween  swaunge-kah^ 
hahwid  emuh  ookuhgequawining  Christ,  oodahyahwaun 
nuhyazh  enewh  Wayoosemindjin  kuhya  enewh  Wag wisseme- 
minjin. 

io.  Kishpin  ahweyah  penaunzekoonag,  petoosig  dush 
00-00  kuhgequawin,  kagoo  peendigunahkagoon  emuh  kewe-r 
gewaumewaung  kagoo  kuhya  ahnemikahwahkagoon  : 

11  Owh  kaahnuhmekahwaud  ooweedookahwaun  mujje- 
ezhecheganid. 

12  Nebewah  nindahyaunun  wahezhebeuhmoonuhgoog, 
kahween  nindenanduhse  muzzeneegun  kuhya  oozhebeegun- 
ahboo  cheahyooyaun  mahjebeuhmoonenuhgoog  :  nindahpa- 
nim  dush  ween  goo  chenaunsekoonuhgoog,cheguhnoonenuh- 
goog  dush  meche-wahbuhmenenuhgoog,  cheoonje-mooshke- 
nashkahgooyung  moojegezewin. 

13  Oonejahnesun  owh  kageginind  keweedegequaun  ke~ 
duhnemikahgoog.  Amen. 


EWH  MAHJEBEEGUN  NESING  KEMAHJEBEEGAD 

JOHN. 


OWH  katezid  oomahjebeuhmahwaun  enewh  suhyahge- 
mindjin  Gaiusun,  neen  suhyahgeiig  emuh  dabwawin- 

ing. 

2  Suhyahgeenaun,  kekeche-nunduhwanemin  ahwahshe- 
ma  kuhkenuh  uhyeeen  chemenoo-ahyahyun  kuhya  cheme-- 
noo-bemahdezeyun,  debishkoo  azhemenoo-bemahdezid  ke- 
jechaug. 

3  Ningekeche-bahpenandum  uhpe  kepetuhgwishenoo- 
waud  egewh  wejekewaemaug,  kepedebahdooduhmoowaud 
ewh  dabwawin  kakishkuhmun,  debishkoo  kuhya  keen  azhe- 
bemoosayun  emuh  dabu  awining. 

716 


CHEAP.  I. 

4  Kahween  nindahyaunseen  gagoo  riahwuj  kacfae-ah- 
peetandahgwuk  moojegezewin  dush  ween  noonduhmaun 
iemoosawaud  neiiejahnesug  emuh  dabwawining. 

•  -'  5  S  uhyahgeenaun ,  wawane  kedezhechega  nuhmunj 
andoodahwahwudwahwan  egewh  wej ekewaemaug  kuhya 
egewh  mahyahdahwezejig ; 

6  Mesuh  egewh  dabahjemikig  azhekeshawahdezeyun 
anahsuhmewaud  egewh  anuhmeahjig  :  kishpin  azhenunduh- 
wanemik  Kesha  -  Muhnedoo  azheweedookahwudwah  uhne- 
pahbahmahdezewaud  kegahmenoochega. 

7  Oonje  mahween  ewh  oodezhenekahzoowin  kesahguh- 
umoowaud,  keoodahpenuhmahwahsigwah  kagoo  enewh 
mayuggezenejin. 

8  Kenundahwandahgoozemin  dush  ween  cheoodahpe- 
nungwah  oogoo  denoowug,  cheoonje-weedookahzooyung 
emuh  dabwawining. 

9  N ingemahj ebeiihmahwaug  egewh  anuhmeahjig :  kah 
dush  ween  Diotrephes  manwandung  chenegaunandahgoo- 
nd  emuh  anduhzhe-ahyahwaud,  nepeendegunegoosemin. 

10  Kishpin  dush  ezhahyaun  ewede,  ningahmequanduh- 
mdowah  enewh  oodezhechegawinun  azhechegad,  mujje- 
duhzhemenung  mujje-kekedoowinun :  kah  dush  oonuhan- 
duhseen  ewh,  kahween  ween  oopeendegunahseen  enewh 
wejekewaemaun,  kuhya  ookenahahmahwaun  enewh  wah- 
peendegunahnepun,  kuhya  ahnuhmea-weguhmigoong  ood- 
oonje-sahgeje-wabenaun. 

11  S uhyahgeenaun  kagoo  noopenuhdunkan  ewh  mujje- 
uhyeewish,  ewh  atuh  wanesheshing.  Owh  manoo-ezheche- 
gadKesha-Muhnedoong  keqonje-neege:  owh  dush  majeezhe- 
chegad  kahween  oogewahbuhmahseen  Kesha-Muhnedoon. 

12  Demetrius  oomenod-duhzhemegoon  kuhkenuh  enewh 
bamahdezenejin,  kuhya  ewh  dabwawin :  aahe  kuhya  nenuh- 
wind  nemenoo-duhzhemahnaun :  kekekandahnahwah  dush 
ween  chedabwamahguk  nindebahjemoowinenaun. 

13  Nebewah  ningeahyaunun  wahoo^hebeegayaunbaun, 
kahween  noongoom  ahyooyaun  ewh  oozhebeegun-ahboo, 
kuhya  oozhebeegun- ahtik  kegahezhebeiihmoosenoon  : 

14  Nindahpanim  wuhyebuh  chewahbuhmenaun*  me- 
dush  cheguhnoonindeyung  r.m^phi^wahbUudeyUng^  •Mahnoo 
ipezaunewawin  kegahahyaun.  Keduhnuhmikahgoog  neeje- 
kewaenahhjgi  Ahnuhmekow  egewh  kejekewaenahnig  azhe- 
nekahzoowaud  ezheweenudwah. 

JUDE,  oobuhmeetahgunun  Jesus  Christ,  kuhya  weje- 
kewaiin  James  oodoozhebeuhmahwaun  enewh  kah- 
menoo-ezhewabezeahjin  Kesha-Muhnedoo  Wayoosemind, 
kuhya  enewh  Jesus  Christ  kahbemahjeahjin,  kuhya  kahnum 
doomahjin  : 

2  Mahnoo  kegahahyaunahwah  ashkum  nebewah  shah- 
wandahgoozewin,  kuhya  pezaunewawin,  kuhya  sahgee- 
wawin. 

3  Suhyahgeenenuhgoog,  uhpe  kekeche-afcnookeeyaun 
keezhebeuhmoonenuhgoog  debahdooduhmaun  ewh  bemah- 
jeegoowin  azhebemahjeegooyung  kuhkenuh,  ningenundah- 
wandahgooz  chemahjebeuhmoonenuhgoog,  kuhya  chekuh- 
gekemenenuhgoogchekeche-minwawezeyag  guhnuhwanduh- 
mag  ewh  dabwayanduhmoowin  ningooding  kahpuggede-* 
nuhmahwindwah  egewh  anuhmeahjig. 

4  Ahnind  mahween  enenewug,  keemooj  kepepeende- 
gawug,  kuhyet  kahenahkoonindjig  oo-oo  cheezhenahne- 
boomindwah,  enenewug  quasahsegoog  Kesha-Muhnedoon, 
ezheaunjetoowaud  ooshahwanjegawin  owh  Kekesha-Muh- 
nedoomenaun  emuh  peshegwahdezewining,  kuhya  ahgoon- 
watahwahwaud  enewh  puhyazhegoonejin  Tabaninganejin 
Kesha-Muhnedoon,  kuhya  Tabanemenung  Jesus  Christum 
5  Nindenandum  dush  ween  chemequanduhmoonenuh- 
goog,  ahnuhween  goo  ahzhuh  kekekanduhmag  oo-oo,  owh 
Tabaningad  kahoonje-sahgejewenaud  enewh  ahnishenahban 
emuh  Egypt  duhzhe  uhkeeng,  nahguj  kebahnahjeaud  en^ 
ewh  kahdabwayanduhsenegoon. 

6  Kuhya  enewh  angenun  kahguhnuhwanduhsenegooii 
netum  oodezhetwahwinewah,  kenuhguhduhmenid  dush 
ween  tebenuhwa  andahnepun,  ooguhnuhwanemaun  kah- 
gega  minjemahpenegahzoonid  emuh  magwa  kushke-tebe- 
kuk  nahnauzh  tebahkoonegang  uhpe  kechetwah-kezheguk. 

7  Debishkoo  kuhya  Sodom  kuhya  Gomorrha,  kuhya 
enewh  oodanahwun  emuh  kewetuhyeee  kahahyaugin  kah- 
718 


JUDE. 


ezhepuggedenedezoomahguk  emuh  peshegwahdezewining*, 
kuhya  kenoopenuhduhmoomahguk  ewh  mayugguk  weyaus- 
emah,  pagedenegahdanoon  chekekenoowahbunduhming, 
koodugganduhmoomahguk  emuh  kahgega  ishkootang  ah- 
zhittah  doodahjegahdanoon. 

8  Mesuh  kuhya  oogoo  maje-enahbundungig  ooweene- 
toonahwah  weyowewaun,  bobahpenuhdoonahwah  enewh 
oogemahwandahgoozewinun,  kuhya  oomujj e-duhzhindah- 
nahwah  enewh  kechetwahwandahgoozewinurl. 

9  Pooch  owh  Michael  nahgahnezid-angen  uhpe  ahyah- 
goonwatuhwaud  enewh  Mujje-Muhnedoon  keduhzhindung 
ewh  weyow  owh  Moses,  kahween  kekushketoose  chemujje- 
guhnoonaud,  00-00  atuh  keekedood,  Kegahnuhnebekemik 
Tabaningad. 

10  Oogoo  dush  oomujj e-duhzhindahnahwah  enewh  uh- 
yeeen  kakanduhsigwah ;  enewh  dush  uhyeeen  wenuhwah 
tebenuhwa  kakanduhmoowahjin,  debishkoo  nabwahkahse- 
goog  ahwaseeyug,  mesuh  oonoo  wanje-nishwuhnahjetoo- 
waud  weyowewaun. 

11  Tahkuhgwahnesugge-ketemahgezewug  oogoo!  kebe- 
moosawug  muh  emuh  oomeekunaung  Cain,  kuhya  keche 
anegook  oogenoopenuhdoonah  wah  ookuhkebahdezewin 
Balaam  chekushketuhmahzoowaud  ewh  tebenuhwawezewin, 
kuhya  kebahnahdezewug  emuh  ookuhgaunzetuhmoowining 
Core. 

12  Ahzhebikoon  ahwewug  oogoo  emuh  kesahgeede- 
wine-wekoondewiriewaung,  uhpe  wahdoopuhmenagwahnin, 
wesenewug  kootunsigwah  gagoo  ;  ahnuhquuhdoong  nabee- 
wunsenook  enandahgaozewug  ahnooj  uhyenahsing  ;  metig- 
oon  kahbahnahdudenig  oomeenewinewah,  kuhnuhga  mah- 
newesegoog,  neezhing  mashewahkoozejig,  paquahkoobeje- 
gahzoojig ; 

13  Debishkoo  tegoowug  uhpe  kache-maungaushkaugin 
petawetoowaud  tebenuhwa  oodahgujjewinewaun,  wane- 
shenoojig  ahnungoog,  me  suh  egewh  ganuhwanduhmoo- 
windjig  ewh  keche-kushke-tebik  kahgegakummig. 

14  Kuhya  Enoch  owh  neezwahching  keahneka-bemah- 
dezid  oonje  Adam,  kezhah  oogedebahjemaun  enewh,  00-00 
keekedood.  Benuh  tahtuhgwishin  owh  Tabaningad,  weeje- 
waud  metauching  metauswauk  enewh  anuhmeatahgoojin. 

1 5  Chepedebahkoonaud  kuhkenuh,  kuhya  chepeween- 
dahmahwaud  kuhkenuh  enewh  maje-ezhewabezenejin  anan- 

*dahgwudenig  enewh  oomujje-ezhechegawinewaun,  kuhya 
kuhkenuh  oomujje  -  duhzhinjegawinewaun  kahmujje  -  duh- 
zhemegood  enewh  maje-ezhewabezenejin. 

1 6  Nahnahpuhgaunzetahgoozewug  oogoo,  kuhya  mujje- 
skezhwawug,  ezhewabezewug  dush  debishkoo  anandah- 
gwudenig  tebenuhwa  Gonundahwanduhmoowinewah ;  kuhya 
oodoonewaun  kekedoomahgudenewun  keche-muhmequah- 
:zoowine-ekedoowinun,  pekinoong  enanemahwaud  enenewun 
oonje  tebenuhwawezewin. 

17  Suhyahgeenenuhgoog  mequanduhmook  kenuhwah 
enewh  ekedoowinun  kezhah  kahekedoonid  enewh  oodah- 
postleemun  Tabanemenung  Jesus  Christ; 

18  Kewahweenduhmoonagwah  weahyahwaud  bahyah- 
penoodahgashkejig  uhpe  ashquauj  kezheguk,  kaezhe- 
wabezejig  debishkoo  anandahgwudenig  tebenuhwa  00- 
nunduhwanduhmoowinewaun. 

19  Mesuh  egewh  pakajig,  tebenuhwa  oodenahdezewin- 
e^aun  mahkindungig,  ayahwahsigoog  enewh  Keche-Ooje- 
chaugwun. 

20  Kenuhwah  dush  ween  suhyahgeenenuhgoog  ah- 
yaungwahmezeyook  chesoongekahbahweedezooyag  emuh 
pahnuk  kedabwayanduhmoowinewaung,  ahnuhmeaug  emuh 
Keche-Ooj  echaugoong. 

21  Guhnuhwanindezooyook  emuh  oosahgeewawining 
Kesha-Muhnedoo,  nunduhwahbunduhmag  ooshahwanjega- 
win  Tabanemenung  Jesus  Christ  cheoonje-kahgega-bemah- 
dezing. 

22  Ahnind  kegahshahwanemahwaug,  papukkaun  andoo- 
dahwagwah : 

23  Ahnind  ezhebemahjeik  emuh  sageze wining,  emuh 
ishkootang  cheoonje-wekoobenagwah ;  sheenganduhmag 
pooch  ewh  ahgwewin  weyausemaung  wanje-ketukke-mah- 
nahduk. 

24  Owh  dush  kashketood  cheguhnuhwanemenag  che- 
oonje-pungeshinsewag,  kuhya  chenebahweenag  ningood 
mujje-enanemegoosewag  emuh  anahsuhmeahyahnig  00- 
peshegandahgoozewin  emuh  keche-minwahnegoozewining. 

25  Owh  Puhyazhegood  nabwahkaud  Kesha-Muhnedoo 
Bamahjeenung  tahpeshegandahgooze  kuhya  tahkechetwah- 
wandahgooze,  tahkeche-oogemahwandahgooze,  kuhya  tah- 
keche-mushkahweze,  noongoom  kuhya  kahgenig.  Amen. 

CHAP.  I. 

EWH  oowahbunduhewawin  Jesus  Christ,,  kahmeenegood 
enewh  Kesha-Muhnedoon,  chewahbundahaud  oobuh- 
meetahgunun  enewh  uhyeeen  gagah  zhuhyegwah  wahte- 
bishkoosagin ;  keahnooke  dush  kewahbundahaud  enewh 
oobuhmeetahgunun  John  keahnoonaud  oodangeixemun  : 

2  Mesuh  owh  kahdebahdoodung  oodekedoowin  Kesha- 
Muhnedoo,  kuhya  oodebahjemegoowin  Jesus  Christ,  kuhya 
kuhkenuh  enewh  uhyeeen  kahwahbundungin. 

3  Shahwandahgooze  suh  owh  agiridung,  kuhya  shah- 
wandahgoozewug  egewh  nwaundungig  oonoo  aunwahje- 
gawine-ekedoowinun  kuhya  ganuhwandungig  enewh  uhye¬ 
een  wazhebeegahdagin  ernuh  :  pashoo  muh  peahyahmah- 
gud  uhpe  kadebishkoosag. 

4  John  oomahj ebeuhmahwami  enewh.  anuhnieahnejin 
dabandahgoozenejin  emuh  neezhwahswe  Asiaing:  duhzhe 
oodanahwun :  Mahnoo  kegahahyahnahwah  ewh  shahwan- 
dahgoozewin  kuhya  pezaunewawih,  oonje  owh  noongoom 
ayaud,  kuhya .  kuhyet. .  ayahpun-,  kuhya  kapetuhgwishing  : 
kuhya  oonje  egewh  neezhwahswe  oojechaugoomaug  ayahjig 
anahsuhme-ahyahnig  oodoogemah-wuhbewiii  ;  >• 

5  Kuhya  oonje  Jesus  Christ  owh  duhyabwa-debahje- 
mood,  kuhya  owh  kahnetum-oonishkahbenind  menik  an- 
duhshewaud  egewh  naboojig,  kuhya  wadoogemahmegoqd 
enewh  oomah  uhkeehg ;duh£he ^kgqhe^ogqjiiaum  .Mahnoo 
owh  kahsahgeenung,  kuhya  kahkesebegenenung  oonje 
•enewh  kemujje-ezhewabezewinenahnin.,:  tebenuhwa  oomis- 
queem  keahyood.  .  . 

6,  Kuhya  kahezheenung.  ehekeche-oogemahwandahgoo- 
zeyung  kuhya  chesahsahge  wej ega-wenenewey  ung  anahsuh- 
muhbid  Kesha-Muhnedoo  kuhya  enewh  oosun  ;  tahpeshe- 
gandahgooze,  kuhya  tahmushkahweze  kahgenig  kuhya 
kahgenig.  Amen. 

7  Benuh,  peezhah  emuh  ahnuhquudoong ;  oogahwah- 
buhmegoon  dush  kuhkenuh  enewh  washkeenzhegoomene- 
jin,  pooch  enewh  kahbuhzhebuhwegooj  in :  kuhkenuh  dush 
ahnooj  azheweenzoojig  anduhnuhkeejig  oomah  uhkeeng 
ween  tahoonje-wesugguhdamoowug.  Mesuh  kadezhewabuk. 
Amen. 

8  Neen  nindow  Alpha  kuhya  Omega,  neen  wuhyashkud 
kahahyahyaun  kuhya  wahyaquahsing  kaahyahyaun,  ekedoo 
Tabaningad,  owh  noongoom  ayaud  kuhya  ayahpun  kuhya 
kapetuhgwishing,  owh  Mahyahmahwe-mushkahwezid. 

9  Neen  John  wawejekewaemenenuhgoog,  kuhya  wah- 
jewinenuhgoog  kooduggetooyag,  kuhya  emuh  oodoogemah- 
wewining  kuhya  oominwahdanduhmoowining  Jesus  Christ, 
nindahyahnahbun  emuh  menising  Patmos  aduhming,  oonje 
oodekoowin  Kesha-Muhnedoo  kuhya  oodebahjemegoowin 
Jesus  Christ. 

10  Nindahyahnahbun  emuh  oojechaugoomaung  uhpe 
Tabaningad  ookezhegudoomun,  kuhya  ningenoondum  nepik- 
wunaung  anuhkuhkayah  ewh  kache-kezhewawamahguk  in- 
wawin  debishkoo  anwawag  pootahjegun. 

11  Oo-oo  keegooyaun,  Neen  nindow  Alpha  kuhya 
Omega,  netum  nindahyahnahbun  kuhya  ishquauj  ningahah- 
yah  :  kuhya  ewh  wuhyahbunduhmun  oozhebeun  emuh 
muzzenuhguening,  kuhya  ahnookeen  chemahjetuhwindwah 
egewh  anuhmeahjig  dabandahgoozejig  emuh  neezhwahswe 
oodanahwun  emuh  Asiaing  :  emuh  Ephesusing,  kuhya  emuh 
S  my  ring,  kuhya  emuh  Pergamosing,  kuhya  emuh  Thya- 
tiramg,  kuhya  emuh  Sardising,  kuhya  emuh  Philadelphia- 
ing,  kuhya  emuh  Laodiceaing. 

12  Ningequakekahbow  dush  chewahbunduhmaun  ewh 
inwawin  kahguhnoonegooyaun.  Kahquakekahkahweyaun 
dush  ningewahbundaunun  neezhwauswahtik  oozahwah-shoo- 
neah-wahsuhkoonanjegun-ahtikoon  ; 

13  Nahwuhyeeeng  dush  enewh  neezhwaus-wahtik  wah« 
suhkoonanjegun-ahtikoon  ningewahbuhmah  pazhik  debish¬ 
koo  Enene  oogwissun  azhenahgoozid  puhpeensekahwahgun 
agwid  oosittaung  aquagudenig,  kuhya  kekechepezood  emuh 
ookahkegunaung  ewh  oozahwah-shooneah  kechepezoon. 

14  Ooshetequaun  kuhya  wenesisun,  mahnishtahnishe- 
oopewy’ing  keezhewahbishkahnewun  debishkoo  kooning, 
ishkootang  dush  keezhenahgwudenewun  ooshkeenzhegoon  ; 

15  Kuhya  enewh  oosittun  kache-oonesheshing  oozah- 

wahbik  keezhenahgwudenewun  nangetag  emuh  ningahpeke- 
zeguning ;  kuhya  oodinwawin  debishkoo  matwajewung 
keche  seebe,  ke'inwawane. 

1 6  Oogetuhkoonaun  dush  emuh  ookeche-neenjeeng 
enewh  neezhwahswe  ahnungoon :  emuh  dush  oodooning 
keoonjeemahgudene  ewh  kahnaug  uhyeduhwuhyeee  ashe- 
keenaug  ahzhahwashk  ;  kuhya  dush  oodangwy  keezhewah- 
sayahmahgudene  debishkoo  kezhike-keezis  azhewahsayaug 
uhpe  kache-kazhahtagin. 

1 7  Kuhya  uhpe  kahwahbuhmug,  ningepungeshin  emuh 
oosittaung  debishkoo  naboongin.  Ningetaungenik  dush 
ookeche-neenjeeng  oonje,  00-00  keezhid,  Kagoo  sagezekan  ; 
neen  nindow  owh  netum  kahahyaud,  kuhya  ishquauj 
kaahyaud  : 

18  Nindow  owh  bamahdezid,  kuhya  kahnebood  ;  Benuh 
dush,  nekahgega-bemahdiz,  Amen ;  kuhya  nindahyaunun 
enewh  ahnaumuhkummig  kuhya  neboowine  kedahpuhkuh- 
egunun. 

19  Oozhebeiin  dush  enewh  uhyeeen  kahwahbunduh- 
munin,  kuhya  enewh  ayaugin,  kuhya  enewh  uhyeeen  nahguj 
kadahyaugin  ; 

20  Mesuh  00-00  ezhenesittootahgwuk  ewh  kahwahbun- 
duhmun,  egewh  neezhwahswe  ahnungoog  kahwahbuhmudjig 
emuh  nekeche-neenjeeng,  kuhya  egewh  neezhwaus-wahtik 
oozahwah-shooneah  wahsuhkoonanj  egun-ahbikoon.  Egewh 
neezhwahswe  ahnungoog  ahwewug  egewh  neezhwahswe 
oodangenemewaun  egewh  anuhmeahjig  emuh  neezhwahswe 
oodanahwun  ;  kuhya  enewh  neezhwaus-wahtik  wahsuhkoon¬ 
anj  egun-ahtikoon  kahwahbunduhmunin,  mesuh  enewh 
neezhwahswe  oodanahwun  emuh  ayahwaud  anuhmeahjig. 

CHAP.  II. 

00-00  ezhebeiihmow  oodangenemewaun  Ephesusing 
duhzhe -anuhmeahjig  ;  Mesuh  00-00  akedood  owh 
takoonaud  enewh  neezhwahswe  ahnungoon  emuh  ookeche- 
neenjeeng,  owh  bamoosad  emuh  nesuhwuhyeee  ahyahnig 
neezhwahswe  wahsuhkoonanj  egun-ahtikoon  ; 

2  Nekekandaunun  kedahnookeewinun,  kuhya  ewh  anuh- 
nookeeyun  kuhya  keminwahdanduhmoowin,  kuhya  azhe- 
minwanemahsewudwah  egewh  maje-ezhewabezejig  ;  kege- 
kuhgwatebanemaug  dush  egewh  nindahpostleewemin 

adezoojig,  kah  dush  denoowesewug,  kegeezhemekahwaug 
kuhkenuhwishkewaud : 

3  Kuhya  kegepwahwuhna,  kuhya  minwahdandum  oo- 
win  ahyahmun  kuhya  kegeahnookee  oonje  nindezhenekahz- 
oowin,  kah  dush  kegeaunuhwanjegase. 

4  Ningoodenoo  dush  kemahnahdanemin,  ewh  kewabe- 
nuhmun  netum  kesahgeewawin. 

5  Mequandun  dush  ween  ewh  kahoonje-pungeshinun, 
kuhya  aunuhwanindezoon,  kuhya  ahnooketun  dush  enewh 
natumesingin  ahnookewinun  ;  kishpindush  ezhechegasewun 
w  aweeb  kegahpeoodissin,  kuhya  ningahmahjetoon  kewah- 
suhkoonanjegun-ahtikoom,  kishpin  aunuhwanindezoosewun. 

6  Oo-oo  dush  ween  kedahyaun,  sheenganduhmun  oo* 
dezhechegawinewaun  egewh  Nicolaitanug,  enewh  kuhya 
neen  shaungandahmaunin. 

7  Owh  watahwugaud,  mahhoo  oogahbezindaun  ewh 
Keche-oojechaugwun  anahnid  enewh  dabandahgoozenejin 
emuh  ahnuhmeahwining :  Owh  dush  kamahmauzheewad 
ningahpuggedenuhmahwah  chemeejid  enewh  meenewinun 
azhemeenewid  owh  bemahdezewine-metik,  padukkezood 
nahwuhyeee  emuh  ooketegahnanseming  Kesha-Muhnedoo. 

8  Oo-oo  dush  ezhebeuhmow-oodangenemewaunSmyrna- 
ing  duhzhe  ahnuhmeahjig  ;  oo-oo  ekedoo  owh  netum  kuhya 
ishquauj,  owh  kahnebood,  kayahbe  dush  bamahdezid  ; 

9  Ninkekandaunun  enewh  kedahnookeewinun,  kuhya 
kekooduggetoowinun,  kuhya  keketemahgezewin,  (pooch  ke- 
wahnuhdez)  kuhya  nekekandaun  oomujje-kezhwa  wine  wall 
egewh  Jewyug  nindahwemin  akedoojig,  kah  dush  ahwese- 
wug,  debandahgoozewug  atuh  emuh  oodahnuhmea-weguh- 
migoong  owh  Satan. 

10  Kagoo  kootunkan  oonoouhyeeen  kaoonje-koodugge- 
tooyunin  :  benuh  owh  Mujje-muhnedoo  kegahpuggedene- 
goowah  ahnind  kenuhwah  emuh  kebahquahoode-weguhmig- 
oong,  cheoonje-kuhgwatebanemegooyag  ;  metaussoogoon 
dush  kegahkooduggetoom  :  Ahyaungwahmezin  nahnauzh 
nebooyun,kegahmeenin  dush  ewh  bemahdezewine-oogemah- 
wewuhquaun. 

11  Owh  watuhwuggaud  mahnoo  oogahbezindaun  ewh 
Keche-Oojechaugwun  azheguhnoonahnid  enewh  dabandah- 
goozenejinemuh  ahnuhmeahwining;  owh  mamauzheewad 
kahween  oogahbahnahjeegooseen  ewh  menuhwah  pazhik 
neboowin. 


CHAP.  II. 

12  Oo-oo  dush  ezhebeiihmow  oodangenemewaun  Per- 
gamosing  duhzhe  ahnuhmeahjig;  mesuh  oo-oo  akedood 
owh  ayaung  ewh  kache-keenaug  uhyeduhwuhyeee  azhekee- 
naug  azhuhwashk. 

13,  Ninkekandaunun  kedahnookeewinun,  kuhya  anduh- 
nuhkeyun,  emuh  wawanuhbid  Satan  :  kuhya  cheminjeman- 
duhmun  nindezhenekahzoowin,  kah  dush  kegeahgoonwatun- 
seen  nedabwayanemegoowin,uhpe  enewh  kezhegudoon  kene- 
sind  owh  Antipas  owh  manwawezid  nebuhmeetahgun  emuh 
anduhnuhkeeyag,  anduhnuhkeed  dush  Satan. 

14  Punge  dush  kedoosittuhwanemin,  ahyahwudwah 
ewede  egewh  manjemenungig  ewh  ookuhgequawin  owh 
Balaam,  kahkekenooahmahwaud  enewh  Balacun  che- 
puggedenuhmahwahnid  pukketashinoowin  anahsuhmenid 
enewh  Israel  oonejahnesun,  chemeejenid  enewh  uhyeeen 
suhyahsahgewenindwah  egewh  muzzeneneeg,  kuhya  chepe- 
zhegwahdezenid. 

15  Kedahyahwaug  dush  egewh  manjemenungig  ookuh- 
gequawinewah  egewh  Nicolaitanug,  ewh  uhyeee  shaungan- 
duhmaun. 

1 6  Ahnuhwanindezoon  :  kishpin  ahnuhwanindezoose- 
wun  waweeb  kegahpeoodissin,  ningahmegahnaug  dush  e- 
gewh  kaahyooyaun  ewh  ahzhahwashk  emuh  nindooning 
ayahmahguk. 

17  Owh  watuhwuhgaud,  mahnoo  oogahbezindaun  ewh 
Keche-oojechaug  anaud  enewh  dabandahgoozenejin  emuh 
ahnuhmeahwining  ;  Ningahmeenah  owh  mamauzheewad 
chemejid  ewh  kuhyahchegahdag  manna,  kuhya  ningahmee¬ 
nah  wuhyahbishkahbikezoonejin  ahsineen,  emuh  dush  ah- 
sineeng  tahoozhebeegahda  ooshke-ezhenekahzoowin  kakan- 
duhsig  ahweyah  me  atuh  owh  mahnind.  * 

18  Oo-oo  dush  ezhebeiihmow  oodangenemewaun  Thya- 
tirai'ng  duhzhe  ahnuhmeahjig  ;  me  suh  00-00  ekedood 
Kesha-Muhedoo  oogwissun,  ishkootang  azhenahgwudenigin 
ooshkinzhegoon,  kuhya  enewh  oosittun  wanesheshing 
oozahwahbik  azhenahgwudenegin  ; 

19  Nekekandaunun  enewh  kedahnookeewinun,  kuhya 
kesahgeedewin,  kuhya  kebuhmeetahgawin,  kuhya  kedab- 
wayanduhmoowin,  kuhya  keminwahdanduhmoowin,  kuh¬ 
ya  kedahnookeewinun  ;  enewh  dush  ishquauj  ahwahshema 
bahtuhenudoon  dush  ween  enewh  netum. 

20  Punge  dush  nindahyaunun  wanje-wuhsittuhwanemin- 

aun,  puggedenuhmahwud  owh  equa  Jezebel,  nindaunwahje- 
ga-equawh  adezood,  chekekenooahmahwaud  kuhya  chewuh- 
yazhemaud  nimbuhmeetahgunun  chepezhegwahdezenid, 
kuhya  chemeejenid  enewh  uhyeeen  kahsahsahge  wetuh  mah- 
windwah  egewh  muzzeneneeg. 

21  Ningemeenah  dush  kezhegudoon  uhpe  kageaunuh- 
wanindezoopurl  oonje  oopeshegwahdezewin  ;  kah  dush  ke- 
aunuhwanindezoose. 

22  Benuh,  ningahahpuggenah  emuh  nebahguning,  kuhya 
enewh  wahdookahgooj in  emuh  oopeshegwahdezewining  nin- 
gahahpuggenaug  emuh  keche-kooduggetoowining,  kishpin 
aunuhwanindezoosigwah. 

23  Kuhya  ningahnetuhmoowah  oonejahnesun  ewh  ne- 
boowin  ;  kuhya  kuhkenuh  egewh  anuhmeahjig  oogahkekan- 
dahnahwah  neen  ahweyaun  owh  kakandung  enewh  peenje- 
nuh  atagin  kuhya  oodaemaun  :  kegahmeenenim  kuhkenuh 
anduhsheyag  debishkoo  anandahgwuk  kedahnookeewine- 
wah. 

24  Kedenenim  dush  kenuhwah,  kuhya  ahnind  ayahjig 
emuh  Thyatiraing,  menik  ayaunsegoog  maunduh  kuhgequa- 
win,  kahkekanduhsegoog  enewh  ookeemoodezewinun  Satan, 
debishkoo  akedoowaud.  Kah  dush  kegahpemoonduhese- 
noonim  kagoo  pakaunuk  pemoonjegawin. 

25  Ewh  atuh  ahzhuli  ayahmag  minjemanduhmook  nah- 
nauzh  petuhgwishenaun. 

26  Owh  dush  kamahmauzheewad,  kuhya  ganuhwan- 
dung  nindahnookeewinun  nuhnauzh  ishquah-bemahdezid, 
me  suh  owh  kameenug  mushkahwezewin  chekushkeaud 
ahnooj  azheweenzoonej  in  ahnishenahban  : 

27  Kuhya  oogahoogemahkundahwaun  enewh,  peewah- 
bikoo-suhkuhoon  kaahyood  ;  debishkoo  oodoonahgunun 
owh  wahbegune-oonahguneka-wenene  tahezhepoopookoo- 

/  shinoog  :  debishkoo  kahezhepuggedenuhmahwid  Noos. 

28  Kuhya  ningahmeenah  enewh  wahbun-ahnung. 

29  Owh  watuhwugaud,  mahnoo  oogahbezindaun  Keche 
Oojechaug  enaud  enewh  dabandahgoozenej in  emuh  ahnuh- 
meahwining. 

CHAP.  III. 

O0-00  ezhebeuhmow  owh  oodanganemewaun  Sardis- 
ing  duhzhe-ahnuhmeahjig  ;  Oonoo  uhyeeen  ekedoo 
owh  ayahwaud  neezhwahswe  oojechaugoomun  Kesha-Muh- 

nedoo,  kuhya  neezhwahswe  ahnungoon  ;  Nekekandaunun 
enewh  kedahnookewinun  ewh  enanemegooyun  chebemahde- 
zeyun,  ahnuhween  goo  nebooyun. 

2  Ahkahwahbin,  kuhya  mushkahwesetoon  enewh  uh¬ 
yeeen  kayahbe  atagin,  gagah  wahneboomahgukkin  :  kah 
muh  ningemekunsenun  enewh  keduhnookeewinun,  ahpeche 
cheoonesheshing  anahsuhmuhbid  Kesha-Muhnedoo. 

3  Mequandun  dush  oonoo  uhyeeen  kahoodahpenuhmun- 
in,  kuhya  kahnoonduhmunin,  kuhya  minjemandun,  kuhya 
ahnuhwanindezoon.  Kishpin  dush  ahkahwahbesewun,  ke- 
gahpenaunzekoon  debishkoo  kamoodishkid,kah  dush  kegah- 
kekanduhseen  apeech  kezheguk  kabenaunzekoonaun. 

4  Kedahyaunun  punge  oonoozoowinun  pooch  emuh 
Sardising  kahweenetoosigoog  enewh  oodahgwewinewaun  ; 
ningahweedoosamigoog  oogoo  wahbishke-koonuhyawaud  : 
me  muh  apeetandahgoozewaud, 

5  Owh  dush  kamahmauzheewad  me  suh  owh  kawah- 
bishke-koonuhyad,  kah  dush  ningahkuhseebeuhmahwahse 
oodoonoozoowin  emuh  bemahdezewine-muzzenuheguning, 
ningahwahweendaun  dush  oodezhenekahzoowin  anahsuhmid 
Noos  kuhya  enewh  oodangenemun. 

6  Owh  watuhwugaud,  mahnoo  oogahbezindaun  ewh 
Keche  Oojechaug  anaud  enewh  dabandahgoozenejin  emuh 
ahnuhmeahwining. 

7  Oo-oo  dush  ezhebeiihmow  oodangenemewaun  Phila- 
delphiaing  duhzhe  ahnuhmeahjig ;  oonoo  uhyeeen  ekedoo 
owh  Pahnezid,  owh  Duhyabwad,  owh  ayaung  ewh  oodah- 
bahpekahegunene  Davidun,  owh  nasahkocnegad,  kah  dush 
ahweyah  kebahquahegase,  kuhya  kabahquahegad,  kah  dush 
ahweyah  nesahkoonegase  : 

8  Nekekandaunun  enewh  kedahnookeewinun :  Benuh, 
kegenesahkoonuhmoon  ewh  ishquaundam,  kah  dush  ah¬ 
weyah  ookushketooseen  chekebahquahung  :  punge  muh 
kedahyaun  mushkahwezewin,  kegeguhnuhwandaun  dush 
nindekedoowin,  kah  dush  kegeahgoonwayanduhseen  ninde- 
zhenekahzoowin. 

9  Benuh  kegahpuggedenuhmoon  egewh  debandahgooze- 
jig  emuh  oodahnuhmea-weguhmigoong  Satan,  Jewyug 
nindahwemin  adezoojig,  ahwesigwah,  kuhkenuhwishkewaud 
dush  ;  benuh  ningahezheaug  chepenaunzekookwah  cheooje- 
cheengwuhnetuhmoowaud  anahsuhme  -  ahyahyun,  kuhya 
chekekanemikwah  kesahgeenaun. 

10  Oonje  keguhnuhwanduhmun  ewh  neminwahdanduh® 
moowine-ekedoowin,  kuhya  neen  kegahguhnuhwanemin 
ukpe  tagwishenoomahguk  kuhgwatebanjegawin,  mezewa 
oomah  uhkeeng  kaezhekuhgwatebanemindwah  kuhkenuh 
uhkeeng  ayahjig. 

11  Benuh  wuhyebah  ningahtiihgwishin  :  minjeman- 
dun  ewh  ayahmun,  ahweyah  chemuhkummegoosik  ewh 
kepukkenahga-wewuhquaun  ; 

12  Owh  mamauzheewad  ningahpuggedenuhmahwah 
chesuhkuhahgunewid  emuh  oodahnuhmea-weguhmigoong 
Nekesha-Muhnedoom,  kah  dush  wekah  menuhwah  tahsah- 
guhunse  :  kuhya  ningahoozhebeuhmahwah  oodoonoozoowin 
Nekesha-Muhnedoom,  kuhya  azhenekahdanig  ookeche- 
oodanow  Nekesha-Muhnedoom,  mesuh  ooshke-Jerusalem, 
keche-kezhegoong  wanjebahmahguk  ewede  anduhzhe- 
ahyaud  Nekesha-Muhnedoom  :  kuhya  nlngahkekenoowah- 
jeah  nindooshke-oonoozoowin. 

13  Owh  watuhwugaud,  oogahbezindaun  ewhKeche-Oo- 
jechaug  anaud  enewh  dabandahgoozenejin  emuh  ahnuh- 
meahwining. 

14  O0-00  dush  ezhebeuhmow  oodangenemewaun  La- 
odiceamg  duhzhe  anuhmeahjig ;  oonoo  uhyeeen  ekedoo 
owh  Amen  owh  ayaungwahmezid  kuhya  duhyabwad  de- 
bahjemoo-wenene,  owh  wanje-mahjesing  kuhkenuh  menik 
Kesha-Muhnedoo  kahoozhetoojin  : 

1 5  Nekekandaunun  kedahnookeewinun,  tuhkizzoosewun 
kuhya  kezhizzoosewun  :  ahpakish  tuhkizzooyunbun  gamuh 
kezhizzooyunbun. 

16  Medush  oonje-ahbebeesooyun  kuhya  dush  tuhkizzoo- 
sewun  gamuh  kezhizzoosewun,  kegahshishishuhgwahnin 
oonje  nindooning. 

1 7  Oonje  00-00  ekedooyun,  Newahnuhdiz,  kuhya  ash- 
kum  bahtuhyeenudoon  netebenuhwawezewinun,  kah  dush 
gagoo  nemuhnazeseen ;  kekanduhsewun  dush  cheahneme- 
zeyun,  kuhya  ketemahgezeyun,  kuhya  kuhkepeengwayun, 
kuhya  pingwuhshahgedeyun  : 

18  Kekuhgaunzoomin  chekishpenuhtuhweyun  oozah- 
wah-shooneah  kahkuhgwaje-kekanjegahzood  emuh  ishkoo- 
tang,  cheoonje-wahnuhdezeyun,  kuhya  wuh)^ahbishkaugin 
ahgwewinun,  cheoonje-pesekoonuhyayun,  chewahbunjegah- 
dasenook  ewh  kepingwahshahgedewin  kaoonje-ahgujje- 

yunbun  ;  kuhya  ahtoon  emuh  kishkinzhegoong  ewh  oosh- 
kinzhegoo-mushkeke,  cheoonje-wahbeyun. 

19  Kuhkenuh  egewh  suhyahgeiigig  nenuhneebikemaug 
kuhya  nepuhzhunzhawaug  :  minwawezin  dush  ween,  kuhya 
aunuhwanindezoon. 

20  Benuh,  nenebow  emuh  ishquaundang,  kuhya  nepah- 
pahgahkwahega :  kishpin  ahweyah  noondung  nindinwawin 
kuhya  nesahkoonung  ishquaundam,  ningahpeendegahwah 
suh  owh,  kuhya  ningahweedoopuhmah,  kuhya  ween  egoo 
ningahweedoopuhmik. 

21  Owh  dush  kamahmauzheewad  ningahpuggedenuh- 
mahwah  cheweeduhbemid  emuh  nindoogemah-wuhbewin- 
ing,  debishkoo  kuhya  neen  kemahmauzheewayaun,  kuhya 
weeduhbemug  Noos  emuh  oodoogemah-wuhbewining. 

22  Owh  watuhwugaud,  m^hnoo  oogahbezindaun  ewh 
Keche-Oojechaug  anaud  enewh  dabandahgoozenejin  emuh 
ahnuhmeahwining. 


CHAP.  IV. 


AHISHQUAH-AHYAUG  001100  ningeenaub,  benuh 


IV  dush  ishquaundam  keneesahkoonegahda  oonje  keche- 
kezhegoong  :  netum  dush  inwawin  kahnoonduhmaun,  de¬ 
bishkoo  pootahjeguning  ke’inwawamahguk  guhnoonegoo- 
yaun  ;  00-00  dush  keegooyaun,  Oondaus  oomah  ishpeming 
peezhahkun,  kegahwahbundahin  dush  ween  nahguj  ka- 
ezhewabuk. 

2  Kazhetena  ningeahyah  emuh  oojechaugoomaung  :  be¬ 
nuh  dush,  keiihchegahda  ewh  oogemah-wuhbewin  ewede 
keche-kezhegoong,  pazhik  dush  kenuhmuhduhbe  emuh 
oogemah-wuhbewining. 

3  Owh  dush  kahnuhmuhduhbid  emuh  keezhenahgooze 
debishkoo  Jaspering  kuhya  sardine-ahsineeng  ;  kuhya  dush 
nuhgwahgun  kekewetahsin  emuh  oogemah-wuhbewining 
emeralding  keezhenahgwud. 

4  Kuhya  dush  emuh  kewetuhyeee  oogemah-wuhbewin¬ 
ing  keahtanoon  neezhtuhnuh  ahshe  newin  oogemah-wuhbe- 
winun  :  emuh  dush  ahgweduhbewining  ningewahbuhmaug 
nishtuhnuh  ahshe  newin  katezejig  nuhmuhduhbewaud,  wah- 
bishke-koonuhyawaud,  kuhya  oogeahyahnahwah  emuh  oosh- 
tequaunewaung  oozahwah-shooneah-oogemah-wewuhquaun- 
un. 


729 


REVELATION. 


5  Emuh  dush  oogemah-wuhbewining  oonjeemahgudoon 
enewh  wahwahsuhmoowiaun  kuhya  ahnemikeeg  kuhya 
inwawinun:  kuhya  neezhwahswe  wahsuhkoonanjegun-ah- 
tikoon  kepiskuaawuu  anahsuhmesing  ewh  oogemah-wuh- 
be  win,  mesuh  egewh  neezhwahswe  oojechaugwun  Kesha- 
Muhnedoo. 

6  Emuh  dush  anahsuhmesing  oogemah-wuhbewin  ke- 
ahyahmahgud  ewh  wahsachegun-ahbikoo-kechegumme 
Chrystaling  keezhenahgwuk  :  kuhya  nahwuhyeee  oogemah- 
wuhbewining,  kuhya  emuh  kewetuhyeee  keahyahwug  newin 
ahwaseeyug  mazewa-ooshkinzhegoojig. 

7  Mezhebesheeng  keezhenahgooze  owh  netum  ahwasee, 
menuhwah  pazhik  peshekeensing  keezhenahgooze,  menuh- 
wah  pazhik  eneneeng  keezhenahgwudene  oodangwy,  me¬ 
nuhwah  dush  pazhik  pab^hmesad  megezee  keezhenah¬ 
gooze. 

8  Kenaningoodwahsoo-ningwegunawug  egewh  newin 
ahwaseeyug,  kuhya  peenjenuh  kemezewa-ooshkinzegoo- 
wug :  kah  dush  aunwabesewug  kahzhegudenegin  kuhya 
tabekudenegin,  oo-oo  ekedoowaud,  Pahnezid,  Pahnezid, 
Pahnezid  Tabaningad  Kesha-Muhnedoo  Mahyahmahwe 
Mnshkahwezid  owh  ayahpunkuhya  noongoom  ayaud  kuh¬ 
ya  kapetuhgwishing. 

9  Uhpe  dush  oogoo  ahwaseeyug  pashegandahgooah- 
wahjin  kuhya  kachetwahweahwahjin  kuhya  muhyahmoo- 
yahwahmahwahjin  enewh  namuhduhbenejin  emuh  ooge¬ 
mah-wuhbewining,  enewh  kuhyahgega-bemahdezenejin. 

10  Egewh  neezhtuhnuh-ahshe  newin  katezejig  pungish- 
inoog  emuh  anahsuhmuhbid  owh  namuhduhbid  emuh  ooge¬ 
mah-wuhbewining,  kuhyaooshahgushketuhwahwaun  enewh 
kuhyahgega-bemahdezenejin,  kuhya  oodahpuggedoonah- 
wah  eenewh  oodoogemah-wewuhquaunewaun  anahsuhme- 
ahyahnig  ewh  oogemah-wuhbewin,  oo-oo  ekekoowaud. 

11  Kedahpeetandahgooz,  keen  |Tabaningayun,  cheoo- 
dahpenuhmun  peshegandahgoozewin  kuhya  kechetwa- 
wandahgoozewin  kuhya  kushkeawezewin :  keen  muh  ke- 
geoozhetoonun  kuhkenuh  uhyeeen,  keen  minwanduhmun 
oonje  duhgoomahgudoon  kuhya  keoonje-oozhechegahda- 
noon. 

KUHYA  ningewahbundaun  emuh  ookeche-neenjeeng 
owh  namuhduhbid  emuh  oogemah-wuhbewining  muz- 
zenuhegun  wazhebeegahdag  emuh  peenjuhyeee  kuhya  emuh 
ahgwahjuhyeee,  neezhwahjeeng  dush  keahkookeewuhse- 
chegahda. 

2  Kuhya  ningewahbuhmah  pazhik  mashkahwezid  angen 
00-00  ezhekeche-pepaligid,  Ahwanan  apeetandahgoozid 
chepahkahkinung  00-00  muzzenuhegun,  kuhya  chebookoope- 
tood  enewh  ahkookeewussegunun  ? 

3  Kah  dush  ahweyah  keche-kezhegoong  kuhya  oomah 
uhkeeng,  kuhya  ahnahmuhkummig  kekushketoose  chepah¬ 
kahkinung  ewh  muzzenuhegun,  gamuh  cheguhnuhwahbun- 
dung. 

4  Ningekeche-muwh  dush  oonje  kemekahwahsewind 
ahweyah  apeetandahgoozid  chepahkahkinung  ewh  muzze¬ 
nuhegun,  kuhya  cheahgindung,  kuhya  cheguhnuhwahbun- 
dung. 

5  Pazhik  dush  egewh  katezejig  oo-oo  nindig,  Kagoo 
muhwekan;  benuh  gooshah  owh  Mezhebeshe  dabandah- 
goozid  emuh  Judaing,  Oodoojeebikemun  David,  oo- 
kushketoon  chepahkahkinung  ewh  muzzenuhegun,  kuhya 
chepookoopetood  enewh  neezhwahswe  ahkookeewusse¬ 
gunun4  emuh  atagin. 

6  Ningeenaub  dush,  benuh  dush,  emuh  nahwuhyeee 
ewh  oogemah-wuhbewin,  kuhya  ahyahwaud  egewh  newin 
ahwaseeyug,  kuhya  nahwuhyeee  ahyahwaud  egewh  ka¬ 
tezejig  kenebahwe  Mahnishtahnisheens  nindigo  kah- 
nesind,  nauzhwahchenid  oodashkunun  kuhya  naazhwah- 
senenig  ooshkinzhegoon,  mesuh  egewh  neezhwahswe  ooje- 
chaugwun  Kesha-Muhnedoo  azhenahzhahoonjig  emuh  me- 
zewakummig  uhkee. 

7  Kepeezhah  dush  kuhya  oogeoodahpenuhmoowaun 
ewh  muzzenuhegun  emuh  oonje  ookeche-neenjening  enewh 
namuhduhbenejin  emuh  oogemah-wuhbewining. 

8  Uhpe  dush  kahoodahpenung  ewh  muzzeneuhegun,  e- 
gewh  newin  ahwaseeyug  kuhya  egewh  neezhtuhnuh  ah- 
she  newin  katezejig  kepungeshinoog  anahsuhmid  Mah¬ 
nishtahnisheens,  kuhkenuh  tuhkoonuhmoowaud  enewh 
muhtwawajegunun,  kuhya  oozahwah-shooneah  oomoodan- 
sun  mwaushkenanig  enewh  menoomahgoojegunun,  mesuh 

enevvh  oodahnuhmeahwinewaun  egewh  manoo-ahnuh- 
meahjig, 

9  Ooshke-^ahguhmoowin  dush  keenuhuhmoowaud,  oo- 
oo  keekedoowaud,  Kedahpeetandahgooz  keen  cheoodah- 
penuhmun  ewh  muzzenuhegun  kuhya  chepahkahkenahmun 
azheahkookeewussechegahdag :  kegenesegoo  muh,  kuhya 
kegekishpinuhzhemim  chedebanemeyummingid  Kesha- 
Muhnedoo  tebenuhwa  kemisqueem  keahyooyun  keoonde- 
neyaung  emuh  ahyahwaud  kuhkenuh  ahpooj  azheween- 
zoojig  bamahdezejig,  kuhya  ahnooj  anvvajig  kuhya  kuhkenuh 
ahnishenahbag  ; 

10  Kuhya  kegeezhemim  chekeche-oogemahwandahgoo- 
zeyaung  kuhya  chesahsahgewejega-weneneweyaung  ahnah- 
suhmuhbid  Nekesha-Muhnedoomenaun :  ningahoogemah- 
wemin  suh  dush  emuh  uhkeeng. 

11  Ningeenaub  edush,  kuhya  ningenoondaunun  oodin- 
wawinewaun  nebewah  angenug  kewetuhyeee  ewh  ooge- 
mah-wuhbewin,  kuhya  egewh  ahwaseeyug  kuhya  egewh 
katezejig :  me  dush  keduhshewaud  metahching  metaus- 
wauk  mametauswauk  kuhya  metausw'auk  duhshing  me- 
tauswauk. 

12  Oo-oo  keekedoowaud,  keche-pepahgewaud,  Ahpee- 
tandahgooze  Mahnishtahnisheens  kahnesind  cheoodah- 
penung  kushkeawezewin  kuhya  tebenuhwawezewin  kuhya 
neb wah kah win,  kuhya  mushkahwezewin,  kuhya  ‘keche- 
twahwezewin,  kuhya  peshegandahgoozewin,  kuhya  shah- 
Avandahgoozewin. 

13  Kuhya  dush  ningenoonduhwaug  kuhkenuh  bamah¬ 
dezejig  ayahjig  ewede  keche-kezhegoong,  kuhya  uhkeeng 
kuhya  ahnahmuhkummig,  kuhya  ayahjig  oogedebeeg  keche- 
gummeeng  kuhya  kuhkenuh  emuh  ayahjig  00-00  ekedoo- 
waud,  Mahnoo  oogahahyaun  shahwandahgoozewin  kuhya 
kechetwahwezewin,  kuhya  peshegandahgoozewin  kuhya 
kushkeawezewin,  owh  namuhduhbid  emuh  oogemah-wuh- 
bewining,  kuhya  owh  Mahnishtahnisheens  kahgenig  kuhya 
kahgenig. 

Egewh  dush  neivin  ahwaseeyug  keekedoowug,  Amen. 
Kuhya  egewrh  neezhtuhnuh  ahshe  newin  katezejig  kepunge- 
shinoog  kuhya  oogeoojecheengw7uhnetahwahwaun  enewh 
Kahyahgega-bemahdezenejin. 

INGEVVAHBUNDAUN  dush  uhpe  Mahnishtah- 


1N  nisheens  kahpahkenung  pazhik  ahkookeewuhsegun, 
kuhya  ningenoondahwah  pazhik  egewh  newin  ahwaseeyug 
ke'inwad  debishkoo  anwad  ahnemikee  00-00  keekedood, 
Oondahshaun  pewahbuhdun. 

2  Ningeenaub  dush,  benuh  dush,  ningewahbuhmah  wuh- 
yahbishkezid  papazhegookunzhc :  kuhya  owh  pamoome¬ 
good  oogetuhkoonaun  enewh  metikwahbeen  ;  kuhya  ooge- 
mah-wewuhquaun  kemeenah  :  kesahguhum  dush  inahmah- 
zheewad,  kuhya  kayahbe  wemahmauzheewad. 

3  Uhpe  dush  kahpahkinung  menuhwah  pazhik  ahkoo- 
keewussegun,  ningenoonduhwah  menuhwah  pazhik  ahwasee 
00-00  ekedood,  Oondahshaun  kuhya  pewahbundun. 

4  Keiihnesahguhum  dush  menuhwah  pazhik  papazhe¬ 
gookunzhe  maskoozid  :  kuhya  owh  pamoomegood  kemee¬ 
nah  kushkeawezewin  cheekoonung  pezaunezewin  oonje  oo- 
mah  uhkeeng,  chenesedewaud  oomah  uhkeeng  ayahjig:  ke¬ 
meenah  dush  keche-ahzhahwashk. 

5  Uhpe  dush  kahpahkenung  akoo  nesing  ahkookeewuh¬ 
segun  ningenoondahwah  menuhwah  pazhik  ahwasee  oo-oo 
cheekedood.  Oondahshaun  kuhya  pewahbundun.  Ningee¬ 
naub  dush,  benuh  dush  ningewahbuhmah  makuddawezid 
papazhegookunzhe,  kuhya  owh  pamoomegood  oogetuhkoo¬ 
naun  ewh  tebahbishkoojegun. 

6  Ningenoondaun  ewh  inwawin  nahwuhyeeeng  ahyah- 
waud  egewh  newin  ahwaseeyug,  oo-oo  ekedoomahguk,  Nin- 
goo-tebahegauns  enewh  buhquazhegunushkoon  pazhik  shoo- 
neauns  tahenuhginda,  kuhya  nesoo  tebahegaunsun  barley 
pazhik  shooneauns  tahenuhginda;  kagoo  dush  bahnahje- 
tookan  ewh  pemeta  kuhya  ewh  shoowemin-ahboo. 

7  Uhpe  dush  kahpahkenung  akoo  newing  ahkookuhwus- 
segun,  ningenoodaun  oodinwawin  menuhwah  pazhik  ah¬ 
wasee  oo-oo  ekedood,  Oondahshaun  kuhya  pewahbundun. 

8  Ningeenaub  dush,  kuhya  ningewahbuhmah  wazahwe- 
zid  papazhegookunzhe,  Neboowiii  dush  keezhenekahzoo  owh 
pamoomegood,  kuhya  oogenoopenuhnegoon  enewh  ahnah- 
muhkummig  ayahnejin  :  kemeenahwugdush  ahnind  ewh  uh- 
kee  cheneshewawaud  ahyoowaud  ahzhahwashk,  kuhya  puh- 
kuddawin  kuhya  ewh  neboowin,  kuhya  enewh  uhkeeng 
duhzhe  ahwaseeyun. 

9  Uhpe  dush  kahpahkenung  akoo  nahning  ahkookee- 
wussegun,  ningewahbuhmaug  emuh  ahnahmuhyeee  sah- 

sahgewej  egun-ahbikoong  enewh  ooj echaugoowatm  egewh 
kahnesindjig  oonje  oodekedoowin  Kesha-Muhnedoo  kuhya 
oonje  ewh  debahjemoowin  kahminjemenuhmoowaud. 

10  Anegook  dush  kepepahgewug,  00-00  keekedoowaud. 
Ahnecn  menik  Oh  Tabaningayan,  Pahnezeyun,  kuhya  Duh- 
yabwayun,  kapwahtebahkoonegayun  kuhya  kapwahnuhnah- 
queyun  oonje  keoonjegahtuhmahweyungidwah  nemisquee- 
menaun  egewh  anduhnuhkeejig  emuh  uhkeeng. 

i  i  Wahbishke  -  puhpeensekowahgunun  kemeenahwug 
kuhkenuh  anduhshewaud  ;  keenahwug  dush  cheaunwabe- 
waud  kayahbe  punge,  nahnauzh  nesemind  kuhkenuh  weje- 
bahmeetahgunewaun  kuhya  wejekewaewaun  wahnesemind- 
jin  debishkoo  wenuhwah  kahezhenesindwah. 

12  Ningeenaub  edush  uhpe  kahpahkenung  ewh  akoo 
ningoodwahching  ahkookeewuhsegun,  benuh  dush  kekeche- 
cheengwakummegah  ;  kuhya  kemuhkuhdawahbekeze  owh 
kezis  debishkoo  mushkemoodegining  ahwasee  oopewying 
wanje-oozhechegahdag,  kuhya  misqueeng  kezhenahgooze 
tebike-kezis. 

13  Uhkeeng  dush  keezheiingeshinoog  egewh  kezhe- 
goong  duhzhe  ahnungoog  debishkoo  azhepungeshinoowaud 
egewh  atissoosegoog  figoominug  emuh  oonje  figoominahgah- 
wunzheeng  uhpe  mamahdahshejin  oonje  kache-nootinenig. 

14  Kuhya  ewh  kezhik  kemahjahmahgud  debishkoo  muz- 
zenuhegun  tatebishkaugin  ;  kuhya  kuhkenuh  enewh  wah- 
jewun,  kuhya  enewh  menisun  ningooche  keezhemahjewe- 
jegahdanoon. 

15  Kuhya  egewh  uhkeeng  duhzhe  keche-oogemaug, 
kuhya  egewh  kache-ahpeetandahgoozejig  enenewug,  kuhya 
egewh  kachetwahwezejig,  kuhya  keche-menesenoo-ooge- 
maug,  kuhya  mashkahwezejig  enenewug,  kuhya  kuhkenuh 
egewh  ahwahkaunewindjig,  kuhya  egewh  dabanindezoojig, 
kekahzoowug  emuh  wahweembahbikauning  kuhya  wahjew- 
ing  duhzhe  ahzhebikoong  ; 

16  O0-00  dush  oogeedahnahwah  enewh  wahjewun  kuhya 
enewh  ahzhebikoon,  Nungwaheshenaum,  kuhya  kahzheshe- 
naum  chewahbuhmesewungid  owh  namuhduhbid  emuh 
oogemah-wuhbewining,  kuhya  owh  nashkanemeyummingid 
Mahnishtahnisheens : 

1 7  Zhuhyegwah  muh  debishkooswun  oonishkahdezewine- 
kezhegudoom  ;  ahwanan  dush  kakushketood .  chenebah- 
wid  ? 

AHISHQUAH-AHYAUG  oonoo  ningev/ahbuhmaug 


cv  newin  angenug  nebahwewaud  emuh  newing  anuhkuh- 
kayah  wandahnemuk  oomah  uhkeeng,  minjemenuhmoo- 
waud  ewh  noodin  newing  wandahnemuk  oomah  uhkeeng, 
cheoonje-noodinsenook  emuh  uhkeeng,  gamuh  kechegum- 
meeng,  gamuh  emuh  kuhnuhga  ahweyah  metigoong. 

2  Ningewahbuhmah  dush  menuhwah  pazhik  angen  wah- 
buhnoong  kepeoonjeed  ayaud  oodahkookeewuhsegun  Ba- 
mahdezid  Kesha-Muhnedoo  :  anegook  edush  oogepepahge- 
maun  enew.h  newin  angenun  kahmeeneminjin  chebahnahje- 
toonid  ewh  uhkee  kuhya  ewh  kechegummee, 

3  Oo-oo  keekedood,  Kagoo  bahnahjetookagoon  ewh 
uhkee,  gamuh  kuhya  ewh  kechegummee,  gamuh  egewh  me- 
tigoog,  nahnauzh  kekekenoowahjeiingwah  oobuhmeetahgun- 
un,  Kekesha-Muhnedoomenaun  emuh  ookutikoowaung. 

4  Kuhya  ningenoondaun  anduhshewaud  egewh  kah- 
kenooowahje'indig  :  kekekenoowahjeahwug  suh  ningood- 
wauk-ahshe-nemeduhnuh  ahshe  newing  metauswauk  bamah- 
dezejig  ahnooj  azheweezoonid  oonejahnesun  Israel. 

5  Egewh  Juda  azheweenzoojig,  metauswe  ahshe  neezh- 
ing  metauswauk  kekekenoowahjeahwug,  Egewh  dush 
Reuben  azheweenzoojig,  metauswe  ahshe  neezhing  metaus¬ 
wauk  kekekenoowahjeahwug.  Egewh  dush  Gad  azheween- 
zoojig,  metauswe  ahshe  neezhing  metauswauk  kekekenoo¬ 
wahjeahwug. 

6  Aser  azheweenzoojig,  metauswe  ahshe  neezhing  me¬ 
tauswauk  kekekenoowahjeahwug.  Nepthalim  azheween- 
zoojig,  metauswe  ahshe  neezhing  metauswauk  kekekenoo¬ 
wahjeahwug.  Manasseh  azheweenzoojig,  metauswe  ahshe 
neezhing  metauswauk  kekekenoowahjeahwug. 

7  Simeon  azheweenzoojig,  metauswe  ahshe  neezing  me¬ 
tauswauk  kekekenoowahjeahwug.  Levi  azheweenzoojig, 
metauswe  ahshe  neezhing  metauswauk  kekekenoowahjeah¬ 
wug.  Issachar  azheweenzoojig  metauswe  ahshe  neezhing 
metauswauk  kekekenoowahjeahwug. 

8  Zabulon  azheweenzoojig  metauswe  ahshe  neezhing 
metauswauk  kekekenoowahjeahwug.  Joseph  azheweenzoo¬ 
jig  metauswe  ahshe  neezhing  metauswauk  kekekenoowah¬ 
jeahwug.  Benjamin  azheweenzoojig  metauswe  ahshe  neezh¬ 
ing  metauswauk  kekekenoowahjeahwug. 

9  Kahishquah-ezhewabuk  oo-oo  ningeenaub,  benuh  dush 
keche-nebewah  mahyahmahwenoojig,  ahweyah  kakushke- 
toosegebun  chetaiihgemaud,  ahnooj  azheweenzojig,  kuhya 
pakaunezejig  ahnishenahbag,  kuhya  ahnooj  anwajig  bamah- 
dezejig  kenebahwewug  anahsuhme-ahyahnig  ewh  oogemah- 
wuhbewin,  kuhya  anahsuhmid  Mahnishtahnisheens,  ke- 
wahbishke-koonuhyawaud,  kuhya  ketuhkoonahmoowaud 
palm-minahgahwunzhe-wuhtikwaunsun ; 

10  Anegook  dush  kepepahgewug,  oo-oo  keel^edoowaud, 
Bemahjeewa  suh  Kekesha-Muhnedoomenaun  oogemah-wuh- 
bewining  namuhbuhbid,  kuhya  Mahnishtahnisheens. 

1 1  Kuhkenuh  dush  egewh  angenug  kenebahwewug 
kewetuhyeee  emuh  atag  ewh  oogemah-wuhbewin,  kuhya 
keahyahwaud  egewh  katezejig  kuhya  egewh  newin  ahwa- 
seeyug,  kuhya  kekahwesawug  anahsuhme-ahyahnig  ewh 
oogemah-wuhbewin,  keshahgushketahwahwaud  Kesha-Muh- 
nedoon. 

12  Oo-oo  dush  keekedoowaud  Amen  :  Shahwandahgoo- 
zewrn,  kuhya  'peshegandahgoozewin,  kuhya  nebwahkah- 
win  kuhya  mahwooyahwawin,  kuhya  kechetwahwandah- 
goozewin,  kuhya  kushkeawezewin,  kuhya  mushkahwezewin 
oogahahyaununKekesha-Muhnedoomenaunkahgenig  kuhya 
kahgenig.  Amen. 

13  Pazhik  dush  egewh  katezejig  kenuhquatum,  00-00 
keezhid,  Ahwananug  oogoo  wuhyahbishke-koonuhyajig  ? 
ahneende  dush  wanjebahwaud  ? 

14  Oo-oo  dush  ningeenah,  Nindoogemaum,  keen  keke- 
kandaun,  Oo-oo  dush  ningeik,  Mesuh  oogoo  ahyahwejig 
emuh  keche-kooduggetoowinmgkahoonje-sahgahungig,kuh- 
ya  kahkesebegenungig  enewh  oodahgwewinewaun,  kuhya 
kewahbishkegetoowaud  emuh  oomisqueeming  Mahnish¬ 
tahnisheens. 

15  Mesuh  wanje-ahyahwaud  anahsuhme-ahyahnig  00- 
doogemah-wuhbewin  Kesha-Muhnedoo,  kuhya  buhmeetah- 
wahwaud  kahzhegudenegin  kuhya  tabekudenegin  emuh 
ookeche-ahnuhmea-weguhmigoong,  owh  dush  namuhduhbid 
emuh  oogemah-wuhbewining  oogahweeje-dahmaun  enewh. 

16  Kah  dush  menuhwah  tahpuhkuddasewug,  kah  kuhya 
tahkishkahbahgwasewug,  kah  dush  oogahwesuggahkeze- 
goosewaun  enewh  kezisoon,  kah  kuhya  gagoo  kezhahtawin. 

17  Mahnishtahnisheens  muh  ayaud  nahwuhyeee  ooge- 
mah-wuhbewining  oogahahshummaun  enewh,  kuhya  oogah- 

ezhesuhgahbegenaun  emuh  mwahkejewunenig  bemahdeze- 
wine  nebee;  kuhya  Kesha-Muhnedoo  oogahwahweenga- 
pangooshkinzhegwaaun. 


CHAP.  VIII. 

UHPE  dush  kahpahkenung  ewh  akoo  neezhwahcheeng 
ahkookeewuhsegun,  kepezaunezeem  ewede  keche- 
kezhegoong  koonemah  ahbetuh  tebahegun  menik. 

2  Kuhya  ningewahbuhmaug  egewh  neezhwahswe 
angenug  nahbaliwejig  anahsuhmuhbid  Kesha-Muhnedoo  ; 
kuhya  kemeenahwug  neezhwahswe  pootahjegunun. 

3  Menuhwah  dush  pazhik  angen  kepeezhah,  kuhya  ke~ 
penebahwe  emuh  sahsahgewejegun-ahbikoong,  ketuhkoon- 
ung  oozahwah-shooneah  ooqwazegun-ahbik ;  kemeenah 
dush  nebewah  ooquazegun,  cheoonje-sahsahgewetood  mah- 
mahwe  oodahnuhmeawinewaun  kuhkenuh  egewh  manoo- 
ahnuhmeahjig  emuh  oozahwah-shooneah  sahsahgewejegun- 
ahbikoong  anahsuhme-ahyahnig  ewh  oogemah-wuhbewin 
atag. 

4  Paquanag  dush  ewh  ooquazegun  chuhyahgezuhming, 
mahmahwe  oodahnuhmeahwinewaun  egewh  manoo-ahnuh- 
me^hjig,  keezheombahbutta  emuh  anuhsuhmuhbid  Kesha- 
Muhnedoo  oonje  ooneenjeeng  owh  angen. 

5  Owh  dush  angen  oogeoodahpenaun  ewh  ooquazegun- 
ahbik,  kuhya  oogemooshkenuhtoon  ewh  ishkooda  kahoon- 
denegahdag  emuh  sahsahgewejegun-ahbikoong,  oogeahpug- 
gedaun  dush  emuh  uhkeeng :  keahyahmahgudoon  dush 
enewh  inwawinun,  kuhya  egewh  ahnemekeeg  kenoondah- 
goozewug,  kuhya  kewuhwahsuhmoo,  kuhya  kecheengwa- 
kummegah. 

6  Kuhya  egewh  neezhwahswe  angenug  takoonungig 
enewh  neezhwahswe  pootahjegunun  keoozheetahwug  che- 
poot  ahj  egawaud . 

7  Kepootahjega  owh  netum  angen,  me  dush  kepeahyah- 
mahguk  ewh  sasagun  kuhya  ishkoota  kenikesing  ewh 
misquee,  keahpuggejegahdanoon  dush  emuh  uhkeeng  kuhya 
gagah  ahbetah  metigoog  kechahgahkezoowug  kuhya  gagah 
kuhkenuh  wazhahwushkaug  mushkoosewin  kechahgahketa. 

8  Kuhya  menuhwah  pazhik  angen  kepootahjega,  tah- 
nahsug  dush  keche-wahjew  saketag  keahpuggejegahda 
emuh  kechegummeeng,  kuhya  dush  gagah  ahbetah  keche- 
gumme  kemisqueewahgumme ; 

9  Kuhya  gagah  ahbetah  egewh  ayahjig  emuh  keche- 
gumeeng  bamahdezejig  keneboowug  :  kuhya  kagah  ahbetah 
nahbequaunun  kebahnahdudoon. 

10  Owh  dush  akoomesewaud  angen  kepootahjega,  Ke- 
che  ahnung  dush  kezhegoong  keoonje-pungeshin,  wahsuh- 
koonanjeguning  keenahkezood,  kuhya  kepungeshin  emuh 
azhetequayaug  kagah  ahbetah  seebeen,  kuhya  emuh  wanje- 
jewung  enewh  nebeen  ; 

1 1  Wesuggebug  keezhenekahzoo  owh  ahnung :  kagah 
dush  ahbetah  enewh  nebeen  kewesuhgahgummewun,  kuhya 
nebewah  enenewug  oogenesegoonahwaun  enewh  nebeen, 
oonje  kewesuhgahgummechegahdanig. 

12  Owh  dush  akoo-newewaud  angen  kepootahjega, kagah 
dush  ahbetah  owh  kezhike-kezis  kebahnahjeah,  kuhya 
kagah  ahbetah  owh  tebike-kezis  kuhya  gagah  ahbetah 
ahnungoog;  Kagah  ahbetah  ketebikahbemenahgoozewug, 
kagah  kuhya  ahbetah  kezheguk  kahween  kewahsayahmah- 
gussenoon,  kuhya  tebekuk. 

13  Ningeenaub  edush,  kuhya  ningenoonduhwah  pazhik 
angen  pemesad  emuh  nahwuhyeee  kezhegoong,  keche-pe- 
pahgid  00-00  keekedood,  Tahkuhgwahnesuhguhkumme- 
ketemahgezewug,  tahkuhgwahnesuhgukkumme  -  ketemah- 
gezewug,  tahkuhgwahnesuhgukkumme-ketemahgezewug  e- 
gewh  anduhnuhkeejig  emuh  uhkeeng  oonje  enewh  ahnind 
anwawamahgudenig  oopootahjegunewah  egewh  neswe  an- 
genug  kayahbe  kapootahjegajig  ! 


CHAP.  IX. 


KOO-NAHNUNEWAUD  dush  angen  kepootahjega, 


kuhya  ningewahbuhmah  pazhik  ahnung  kezhegoong 
oonje  pungeshing  emuh  uhkeeng  kepuhgumme-bezood  :  ke- 
meenah  dush.  ewh  ahbahpahkuhegun  wahyaquahyahsenook 
wahnekaun  ahbahpekuhegahdag. 

2  Oogenesahkoonaun  dush  ewh  wahyaquahyahsenook 
wahnekaun  ;  medush  kedonje-oombahbuttag  emuh  wahne- 
kauning  debishkoo  azhepuhquanag  keche-ningahpekezegun  ; 
kuhya  dush  ketebikahbuhmenahgooze  kezis,  kuhya  kezhik 
oonje  kepuhquanag  keche-wahnekaun. 

3  Magwa  dush  puhquanag  keoonjewugkeche-puhpuhkin- 
nag  uhkeeng  kepeezhahwug  :  kemeenahwug  dush  ewh  kush- 
keawezewin,  debishkoo  azhekushkeawezewaud  egewh  00- 
kaude-kenabigoog  uhkeeng  ayahjig. 

4  Keenahwug  dush  chebahnahjetoosigwah  uhkeeng  wan- 
jegingin  mezhushk,  kuhya  gagoo  wazahwushkuk,  kuhya  ah- 
weyah  metikoon,  chebahnahjeahwaud  atuh  enewh  enenewun 
kakenoowahjechegahzoosenegoon  ewh  oodahkookuhwuhse- 
gun  Kesha-Muhnedoo  emuh  ookuttikooning. 

5  Kahween  kemeenahsewug  chetanesahwaud,  naunoo- 
kezis  atuh  chekoodugeindwah  ;  keezhekooduggeewawug 
debishkoo  owh  ookaude-kenabig  azhekooduggeewad  uhpe 
pakittawahjin  enenewun. 

6  Uhpe  dush  oonoo  kezhegudoon  enenewug  oogahnun- 
doonaahnahwah  ewh  neboowin,  kah  dush  oogahmekunse- 
nahwah,  oogahnunduhwandahnahwah  cheneboowaud  oogah- 
oozhemegoonahwah  dush  ewh  neboowin. 

7  Egewh  dush  puhpuhkinnag  keezhenahgoozewug  de¬ 
bishkoo  egewh  papazhegookunzheeg  kazheetahjig  cheme- 
gahding  ;  emuh  dush  ooshtequaunewaung  oogeahyahnahwah 
oogemah-wewuhquaunun  debishkoo  oozahwah-shooneaung, 
eneneeng  dush  keenuhdangwywug. 

8  Equa  oomenesiseeng  keezhenahgwudenewun  oome- 
nesissewaun,  kuhya  mezhebezhe-webittaung  keezhenah- 
gwuddenewun  webittahwaun. 

9  Tahnahsug  pewahbekoo  pahkahahquaunun  oogeah- 
yoonahwah  emuh  ookahkuhgunewaung,  debishkoo  anwa- 
wamahguk  tetebetahbaunun  nebewah  papazhegookun¬ 
zheeg  uhpe  apuhedewahjin  emuh  anduhzhe-megahding  ke- 
muhtwayaungasawug. 

10  Ookaude-kenabigoog  oozoowahwaun  keezhenah¬ 
gwudenewun  oozoowahwaun, kuhya  keahtanewun  enewh  she- 
mahgunun  emuh  oozoowahwaung  ;  kekushkeawezewug  dush 
mujje-doodahwahwaud  enewh  enenewun  nahnoo-kezis. 

11  Oogeahyahwahwaun  dush  enewh  keche-oogemaun, 
mesuh  owh  wahyaquaundemahsenook  wahnekauning  duhzhe 
angen,  Abaddon  azhenekahzood  emuh  Hebrew  inwawining, 
emuh  dush  Greek  inwawining  Apollyon  ezhenekahsoo. 

12  Pazhik  ahnemezewin  ahzhuh  keishquahsamahgud  ; 
benuh  dush  neezh  ahnemezewinun  kayahbe  tahtuhgwishe- 
noomahgudoon. 

1 3  Akoo-ningoodahchewaud  angen  kepootahjega,  kuhya ' 
ningenoondaun  inwawin  oonje  newoo-dashkunayaug  ewh  oo- 
zahwah-shooneah-sahsahgewejegun-ahbik  anahsuhmid  Ke- 
sha-Muhnedoo  atag, 

14  Keguhnoonah  dush  owh  pazhik  angen  takoonung  ewh 

pootahjegun,  Ahbowh  egewh  newin  angenug  kabahquah- 
egahzoojig  emuh  keche-seebeeng  Euphrates. 

15  Keahbahahwug  dush  egewh  newin  angenug  kahke- 
zheetahjig  ningoo-tebahegun  kuhya  ningoo-kezhik  kuhya 
ningoo-kezis  kuhya  ningoo-kekenoonoowin,  chenesahwaud 
gagah  ahbetah  enewh  enenewun. 

1 6  Pamoomegoojig  shemahgunishug  neezhwauk  duh- 
shing  keche-metauswauk  keduhshewug  ;  kuhya  ningenoon- 
duni  anduhshewaud  egewh. 

17  Emuh  dush  enahbunduhmoowining  ningewahbuh- 
maug  papazhegookunzheeg  kuhya  egewh  pamoomegoojig, 
keayoowaud  emuh  ookahkegunewaung  enewh  pahkahah- 
quaunun  ishkootang  wanje-oozhechegahdagin  kuhya  Jacinth- 
ing  kuhya  wazahwushkookunag  mushkeke.  Ooshtequaun- 
ewaun  dush  egewh  papazhegookunzheeg,  mezhebeshe- 
ooshtequauning  keezhenahgwuddenewun  ;  kuhya  emuh  oo- 
doonewaung  kepeoonjesinene  ewh  ishkoota  kuhya  butta 
kuhya  wazahwushkookunag  mushkeke. 

18  Oogoo  dush  nasejig  oogenesahwaun  gagah  ahbetah 
enewh  enenewun  keahyoowaud  ishkooda  kuhya  ewh  butta, 
kuhya  wazahwushkookenag  mushkeke,  kahoombahbuttag 
emuh  oonje  oodoonewaung, 

19  Oomushkahwezewinewah  muh  dahgoomahgudene 
emuh  oodoonewaung,  kuhya  emuh  oozoowahwaung  ;  kena- 
bigoong  muh  keezhenahgwudenewun  oozoowahwaun,  kuhya 
keooshetequaunewunenewun  oozoowahwaun,  mesuh  enewh 
ayoowahjin  mujje-doodahgawaud. 

20  Kuhya  ahnind  egewh  enenewug  kahnesegoosigoog 
enewh  kooduggetoowinun  kahween  keaunuhwanindezoo- 
sewug  oonje  enewh  oodahnookeewinewah  ooneenjeewaung 
kahenuhnookeewaud,  cheoojecheengwuhnetahwahsigwah  e- 
newh  mujje-muhnedoon  kuhya  oozahwah-shooneah,  kuhya 
oozahwahbikoo,  kuhya  ahsine,  kuhya  metigoo-muzzeneneen  ; 
enewh  kashketoosenegoon  chewahbenid,gamuh  chenoonduh- 
menid  gamuh  chebemoosanid  : 

21  Kah  kuhya  keaunuhwanindezoosewug  ooneshewa- 
winewaun,  oomujje-mushkekekawinewaun,  kuhya  oopesheg- 
wahdezewinewaun,  kuhya  enewh  ookeemoodewinewaun. 

INGEWAHBUHMAH  dusli  menuhwah  pazhik  mash- 


1  \  kahwezid  angen  keche-kezhegoong  peoonjeiieesid,  ah- 
nuhquudoon  agwid,  kuhya  oogeahyaun  ewh  nuhgwayaub 
emuh  ooshtequauning,  kezisoong  dush  keezhenahgwudene 
oodangwy,  kuhya  ishkootawine  suhkuhwahguning  keezhe- 
nahgwudenewun  enewh  oosittun. 

2  Oogetuhkoonaun  dush  pazhik  muzzenuhegauns  pah- 
pakkesenenig  :  ketuhkooke  dush  ookechesit  emuh  keche- 
gummeeng,  kuhya  oonuhmunjesit  emuh  uhkeeng, 

3  Kekeche-pepahge  dush  debishkoo  uhpe  kache-meze- 
tahgoozejin  Mezhebeshe;  uhpe  dush  kahisliquah-pepahgid, 
neezhwahswe  ahnemekeeg  kenoondahgoozewug. 

4  Uhpe  dush  kahishquah-noondahgoozewaud  egewh 
neezhwahswe  anemekeeg,  newemahje-oozhebeeganahbun  : 
kuhya  ningenoondaun  inwawin  kezhegoong  oonje  oo-oo 
keegooyaun,  Ahkookeewuhsetoon  oonoo  uhyeeen  kahene- 
tahgoozewaud  egewh  neezhwahswe  ahnemekeeg,  kagoo 
dush*  oozhebeiinkan, 

5  Own  dush  angen  kahwahbuhmug  nebahwid  emuh 
kechegummeeng  kuhya  emuh  uhkeeng  kezhegoong  enuh- 
kuhkayah  keoombenikane. 

6  Kuhya  kemushkahwah-kezhwa  ketuhgoowenaud  e- 
newh  Kuhyahgega-bemahdezenejin,  enewh  kahoozhetoo- 
nejin  kezhik,  kuhya  enewh  uhyeeen  emuh  ayaugin  kuhya 
uhkee  kuhya  enewh  uhyeeen  emuh  ayaugin,  kuhya  keche- 
gumme  kuhya  enewh  uhyeeen  emuh  ayaugin,  Me  zhuhyeg- 
wah  kahween  kayahbe  tahkezhegussenoon  keekedood  : 

7  Uhpe  dush  enewh  kezhegudoon  uhpe  kahnoondahgoo- 
zid  owh  akoo-neezhwahchewaud  angen,  uhpe  kemahje-poo» 
tahjegad,  tahishquahsane  ookemoodezewin  owh  Kesha- 
Muhnedoo,  debishkoo,  kahezhewahbunduhaud  enewh  oobuh- 
meetahgunun  aunwahjega-wenenewun. 

8  Kuhya  dush  menuhwah  ningeguhnoonegoon  ewh  inwa¬ 
win  kezhegoong  kahoonjeemahguk,  oo-oo  keegooyaun, 
Ezhaun,  oodahpin  ewh  muzzenuhegauns  ewh  puhyahkesing 
ewh  takoonung  owh  angen  nahbahwid  oogedebeeg  keche¬ 
gummeeng  kuhya  emuh  uhkeeng. 

9  Ningeezhaunun  dush  owh  angen  oo-oo  dush  ningee- 
nah,  Meezheshin  ewh  muzzenuhegauns.  Oo-oo  dush  nin- 
ge'ik,  Oodahpin  kuhya  gedun  ;  tahoonje-wesuggun  kemesud 

kuhya  emuh  kedooning  ahmoo-sinsebahquudoong  tahezhe- 
wishkoobun. 

10  Ningeoodahpenaun  dush  ewh  muzzenuhegauns  emuh 
oonje  ooneenjeeng  owh  angen,  kuhya  ningegedaun  ;  emuh 
dush  nindooning  ahmoo-sinsebahquudoong  keezhewishkoo- 
bun,  uhpe  kahmejeyaun  nemesud  kewesuggun. 

1 1  Oo-oo  dush  ningei'k,  Kenundahwandahgooz  menuh- 
wah  cheaunwahjegayun  anahsuhmewaud  nebewah  ahnishe- 
nahbag,  kuhya  pakkaun-azheweenzoojig  bahmahdezejig, 
kuhya  papukkaun  anwajig,  knhya  nebewah  keche-ooge- 
maug. 

CHAP.  XI. 

NINGEMEENEGOO  dush  ahsahgunushk  tebahegun- 
ahtigoong  azhenahgwuk  :  kenebahwe  owh  angen,  oo- 
oo  dush  keekedood,  Puhsegween,  tebahun  dush  ookeche- 
nuhmea-weguhmigoom  Kesha-Muhnedoo,  kuhya  ewh  sah- 
sahgewejegun-ahbik,  kuhya  egewh  emuh  anduhzhe-ahnuh- 
meahjig. 

2  Ewh  dush  uhkeens  ahgwahjuhyeeeatagkeche-ahnuh- 
mea-weguhmigoong  kagoo  tebahunkan ;  egewh  muh  mayug- 
gezejig  meenahwug  ewh  :  nemeduhnuh  kezis  ahshe  neezh 
oogahtuhkookahdahnahwah  ewh  kechetwah  -oodanah. 

3  Ningahmeenaug  dush  egewh  neezh  anoonuggig 
dabahj emooj  ig  ewh  kushkeawezewin,  tahaunwahj egawug 
dush  metauswauk  ahshe  neezhwauk  ahshe  ningoodwahswe- 
meduhnuh  kezhegudoon,  mushkemoodegine  ahgwewinun 
kaahgwewaud. 

4  Mesuh  oogoo  neezh  ooliveahgahwunzheeg,  kuhya 
egewh  neezh  wahsuhkoonanjegun-ahtikoon  padukketagin 
anahsuhmid  Kesha-Muhnedoo  dabandung  uhkee. 

5  Kishpin  dush  ahweyah  wemujj e-doodah waud  enewh, 
oodoonewaung  oonjebahmahgudene  ishkoota  cheoonje-bah- 
nahjeemind  enewh  shaunganemegoowahjin  :  Kishpin  dush 
ahweyah  wemujj e-dooduhwaud,  me  suh  kaezhenesind. 

6  Oogoo  dush  oodahyahnahwah  kushkeawezewin  che- 
kebahquahuhmoowaud  ewh  kezhik,  cheoonje-kemewun- 
senook  magwah  aunwahjegawaud  :  kuhya  ookushketoo- 
nahwah  enewh  nebeen  chemisqueewahguhmetoowaud  ewh 
uhkee,  duhshing  egoo  ananduhmoowahjin. 

7  Uhpe  dush  kei'shquah-debahjemoowaud,  owh  ahwasee 

wanjebaud  emuh  wafrnekauning  ewh  wuhyaquahsasenook 
oogahmegahnaun  enewh,  kuhya  oogahmahmauzheaun,  kuh- 
ya  oogahnesauHv 

8  Kuhya  dush  ooweyowewaun  tahahtanewun  emuh 
muhyahwekunah  keche-oodanaung,  ewh  Sodom  kuhya 
Egypt  azhenekahdag  uhpe  anduhzhinduhmingin  waje- 
chaugwandahgwukkin  uhyeeen,  kahduhzhe-suhsuhgah- 
quahoond  owh  Tabanemenung. 

9  Egewh  dush  ahnishnenahbag,  kuhya  ahnooj  anwajig, 
kuhya  ahnooj  azheweenzoojig  oogahwahbundahnahwaun 
enewh  weyowene  nesoo  kezhik  ahshe  ahbetah,  kah  dush 
oogahpuhgedenahmahwahsewaun  enewh  weyowene  che- 
uhchegahdanig  emuh  chebaguhmigoong. 

10  Egewh  dush  anduhnuhkeejig  oomah  uhkeeng  tah- 
moojegezewug  oonje  neboonid,  kuhya  tahoonahnegoozewug, 
kuhya  tahnuhneendahedewug  enewh  meegewawinun  ;  oonje 
mahween  oogoo  neezh  aunwahjega-wenenewug  kekoodug- 
geahwaud  enewh  anduhnuhkenej in  emuh  uhkeeng. 

11  Uhpe  kahnesoogoonuhguk  ahshe  ahbetah,  oogepeen- 
jenahwashkahgoowaun  enewh  bemahdezewine-oojechaug- 
oomaun  oonje  Kesha-Muhnedoong,  kuhya  kequuhyukoo- 
kahbahwewug ;  kekeche-sagezewug  dush  egewh  kahwah- 
buhmahjig. 

12  Oogenoondahnahwah  ewh  keche-inwawin  kezhe- 
goong  oonje,  oo-oo  keegoowaud,  Oondahshaug  oomah. 
Medush  kahezheoombishkahwaud  ewede  kezhegoong  emuh 
ahnuhquudoong ;  oogewahbuhmegoowaun  dush  enewh 
shaunganemegoowahjin. 

13  Me  goo  uhpe  tebahegun  kekeche-cheengwakumme- 
gang,  ahnind  dush  keche-oodanah  kekahwesamahgud,  kuhya 
kecheengwakummegaug  uhkee  keoonje-neboowug  neezh- 
wahcheeng  metauswauk  egewh  enenewug  :  egewh  dush 
kahishkoonindjig  kesagezewug,  kuhya  oogepeshegandah- 
gooahwaun  enewh  keche-kezhegoong  duhzhe  Kesha-Muh- 
nedoon, 

14  Me  suh  ishquahsag  akoo  neezhing  ahnemezewin  ; 
benuh  dush,  waweeb  peezhahmahgud  akoo  nesing  ahne¬ 
mezewin. 

15  Kuhya  akoo  neeshwahchewaud  angen  kepootahjega, 
kuhya  keahyahmahgudoon  keche-inwawinun  ewede  kezhe¬ 
goong,  00-00  keekedoomahguk  ;  Zhuhyegwah  owh  Taba¬ 
nemenung  kuhya  ooChristemun  oodebandahnahwah  oomah 

uhkeeng  duhzhe  oogemahWewinun ;  kahgenig  dush  tah- 
oogemahkundahga. 

1 6  Kuhya  egewh  neeshtuhnuh  ahshe  newin  katezejig, 
namuhduhbejig  anuhsuhmid  Kesha-Muhnedoo  emuh  oo- 
gemah-wuhbewinewaung,  keoojecheengwasawug  keshah- 
gushketahwahwaud  edush  Kesha-Muhnedoon, 

17  O0-00  keekedoowaud,  Kemahmooyahwuhmegoo, 
Oh  Tabaningayun  Kasha-Muhnedooweyun,  Muhyahmah- 
we-mushkahwezeyun,  noongoom  ayahyun,  kuhya  ayahyun- 
bun,  kuhya  kapetuhgwishenun  ;  oonje  keoodahpenuhmah- 
zooyun  kekeche-mushkahwezewin,  kuhya  keoogemahkun- 
dahgayun. 

18  Kenishkahdezewug  dush  egewh  mayuggezejig,  ke- 
nishkahdezewin  ahzhuh  ketuhgwishenoomahgud ;  kuhya 
ookezhegudoomewaun  egewh  naboojig  uhpe  chetebah- 
koonindwah,  cheoonje-shahwanemudwah  kebuhmeetahgun- 
ug  egewh  aunwahjega-wenenewug,  kuhya  enewh  manoo- 
ahnuhmeahjig,  kuhya  egewh  quatungig  kedezhenekahzoo- 
win,  agahsandahgoozejig  kuhya  kache-ahpeetandahgoozejig; 
chebahnahjeiidwah  dush  egewh  banahjetoojig  ewh  uhkee. 

19  Kenesahkoonegahdane  suh  ookeche-ahnuhmea-we- 
guhmig  Kesha-Muhnedoo  ewede  keche-kezhegoong :  ke- 
wahbunj egahdane  dush  emuh  ookeche-ahnuhmea-weguh- 
migoong  ewh  ookekindewine-muhkukkoom  :  keahyahwug 
dush  wahwahsuhmoog,  kuhya  inwawinun,  kuhya  ahneme- 
keeg,  kuhya  kecheengwakummegah,  kuhya  kekeche-sa- 
sagun. 


CHAP.  XII. 


EPENAHGWUD  dush  gagoo  kache-mahmaundah- 


iV  wuk  emuh  kezhegoong ;  pazhik  equa  kahahgwid 
enewh  kezhike-kezisoon,  kuhya  ayahwaud  enewh  tebike- 
kezisoon  emuh  ahnaumesit,  kuhya  emuh  ooshtequauning 
ayahwaud  enewh  metauswe  ahshe  neezh  ahnungoon  tah- 
nahsng  oogemah-wewiihquaun  : 

2  Ahyahwauddush  enewh  ahbenoojeyun  keoonje-ahyah- 
shequa,  kenegeahwuhsood,  kuhya  kekooduggetood  wene- 
genid  oodahbenoojeemun, 

3  Menuhwah  dush  pazhik  mahmaundahwejegun  kepe- 
nahgwud  ewede  kezhegoong;  benuh  dush  pazhik  mash- 
koozid  keche-mujje-kenabig,  neezhwahehenenewun  oosh- 

tequaunun,  kuhya  metahchenenewun  oodashkunun,  kuhya 
neezhwahswe  oogemah-wewuhquaunun  emuh  ooshtequaun- 
ing. 

4  Oozoowaun  dush  keahyood  oogewekoobenaun  gagah 
ahbetah  enewh  kezhegoong  duhzhe  ahnungoon  kuhya  uh-v 
keeng  oogeezheahpuggenaun ;  kuhya  owh  keche-mujje- 
kenabig  kenebahwe  anahsuhmenid  enewh  equawun  wah- 
negeahwuhsoonejin,  weaumwaud  enewh  oodahbenooje- 
emene  uhpe  nahgenid. 

5  Oogenegeaun  dush  owh  equa  enewh  quewezansun, 
mesuh  owh  wahoogemahkundahwaud  kuhkenuh  enewh 
ahnooj  azheweenzoonejin  ahnishenahban  pewahbekoo  suh- 
kuhoon  katuhkoonung ;  oodahbenoojeemun  owh  equa 
keezhewejegahzoowua  emuh  ahyahnid  enewh  Kesha-Muh- 
nedoon,  kuhya  emuh  ahyahnig  oodoogemah-wuhbewin. 

6  Owh  dush  equa  keezhenezhemoo  emuh  puhgwuhduh- 
kummig,  kahduhzhe-wuhwazhetuhmahgood  enewh  Kesha- 
Muhnedoon  ningooche  kaahyaud,  kaduhzhe-ahshummind 
metauswauk  ahshe  neezhwauk  ahshe  ningoodwahswe-me- 
duhnuh  duhsoogoon. 

7  Kemegahdim  dush  ewed*e  keche-kezhegoong  :  Michael 
kuhya  oodangenemun  oogemegahnahwaun  enewh  keche- 
mujje-kenabigoon ;  kemegahzoo  dush  owh  keche-mujje- 
kenabig  kuhya  enewh  oodangenemun, 

8  Kah  dush  keshahgoocheewasewug,  kah  dush  kayahbe 
kemekahwahsewug  ewede  keche-kezhegoong. 

9  Owh  dush  keche-mujje-kenabig  kesahgeche-wabenah,, 
owh  kata-kenabig,  Mujje-muhnedoo  azhenekahzood,  kuhya 
Satan  ;  me  suh  owh  wuhyazhindung  kuhkenuh  anegookoo- 
kummegaug  uhkee :  uhkeeng  dush  keezheahpuggechegah- 
zoo,  kuhya  mahmahwe  kedahgoo-sahgeje-wabenegahzoowun 
enewh  oodangenemun. 

10  Ningenoondaun  dush  ewh  keche-inwawin  keche-ke¬ 
zhegoong  oo-oo  akedoomahguk,  Ahzhuh  ketuhgwishenoo- 
mahgud  bemahjeegoozewin,  kuhya  mushkahwezewin,  kuhya 
Kekesha-Muhnedoomenaun  oodoogemahwin,  kuhya  oo- 
mushkahwezewinene  Oo-Christemun  ;  Owh  mahween  buh- 
yahtahmaud  enewh  kejekewaenabnin  neesewabenegahzoo, 
owh  kahbahtahmaud  enewh  anahsuhmid  Kesha-Muhnedoo 
kahzhegudenegin  kuhya  tabekudenegin. 

n  Oogemahmauzheahwaun  oonje  oomisqueeming  Mah- 
nishtahnisheens,  kuhya  oonje  ewh  ekedoowin  kahenahje- 

moowaud  ;  kah  dush  oogesahgetoosenahwah  tebenuhwa 
oobemahdezewinewah  peenish  egoo  neboowaud, 

12  Benuh  dush  oonahnegoozin  keezhik  kuhya  kenuhwah 
keezhegoong  anduhnezeyag.  T ahnuhneenuhwanduhmoog 
egevvh  uhkeeng  kuhya  kechegummeeng  ayahjig  !  kepenaun- 
zekahgoowah  muh  owh  Mujje-muhnedoo  keche-nishkahde- 
zid,  ookekandaun  ewh  wanebik  atuh  cheahyaud. 

13  Uhpe  dush  wuhyahbundung  owh  Keche-mujje-kena- 
big  keezheneeswabenegahzood  emuh  uhkeeng,  oogekoodug- 
geaun  enewh  equawun  kahneegeahnejin  enewh  quewezansun 

14  Kemeenah  dush  owh  equa  neezh  ooningwegunun 
keche-megeze,  cheoonje-ezhesad  emuh  puhgwuhduhkummig, 
emuh  andaud,  anduhzhe  pemenind  ningoo  kekenoonoowin, 
kekenoonoowinun  kuhya  ahbetah  kekenoonoowin,  cheoonje- 
wahbuhmegoosig  enewh  kenabigoon. 

13  Owh  dush  kenabig  kesahgejejewunenewun  enewh  ne- 
been  emuh  oonje  oodooning,  debishkoo  uhnemooshkahungin 
ewh  noopenuhnegood  owh  equa  cheoonje-mahjewenegood 
ewh  mooshkuhun. 

16  Owh  dush  equa  oogeweedookahgoon  ewh  uhkee,  ke- 
tahwunnemahgud  ewh  uhkee,  keahgoondung  ewh  mooshkuh- 
uhmoowin  kahsahgejejewunenig  emuh  oonje  oodooning 
owh  keche-mujje-kenabig. 

17  Keche-mujje-kenabig  dush  oogenishkanemaun  enewh 
equawun  kuhya  oogeahwemegahnaun  enewh  kahishkoone- 
gahzoonejin  oonejahnesun,  mesuh  egewh  ganuhwandungig 
enewh  ookuhgequawinun  Kesha-Muhnedoo  kuhya  ayaun- 
gig  ootebahjemoowin  Jesus  Christ. 

CHAP.  XIII. 

NINGENEBOW  dush  emuh  metuhwaungaugkechegum- 
me,  ningewahbuhmah  dush  pazhik  ahwasee  peoonje- 
mookeed  emuh  kechegummeeng,  keneezhwahchewunenewun 
ooshtequaunun  kuhya  kemetahchewunenewun  oodashkunun, 
kuhya  emuh  oogij-oodashkunun  oogeahyaunun  metauswe 
oogemah-wewuhquaunun,  kuhya  emuh  oogij-ooshtequaunun 
mujje-kezhawine  oonoozoowin  keezhebeegahdane. 

2  Owh  dush  ahwasee  kahwahbuhmug  keche-pezhuing 
keezhenahgooze,  kuhya  oosittun  mukkoositaung  keezhenah- 
gwudene,  kuhya  oodoon  mezhebeshe-oodooning  keezhenah- 
gwudene.  Kuhya  owh  keche-mujje-kenabig  oogemeenaun 

enewh  ahwaseeun  ookushkeawezewin  kuhya  oodahpuhbewin, 
kuhya  keche-oogemahwandahgoozewin. 

3  Ningewahbundahmahwah  dush  pazhik  ooshtequaun 
kahmahkegunaunjegahdanig  cheneboomahgudenig  ;  kuhya 
kenoojemoomahgudene  ooshtequaun  kahmahkuhgunaunje- 
gahdanig  kagenesegoobun  :  kuhkenuh  dush  egewh  uhkeeng 
ayahjig  oogemahmahkahdanemahwaun  enewh  ahwaseeun. 

4  Kuhya  oogeshahgushketahwahwaun  enewh  keche-muj- 
je-kenabigoon,  kemeenahnid  enewh  ahwaseeun  kushkeawe- 
zewin  :  kuhya  oogeshahgushketahwahwaun  enewh  ahwasee¬ 
un,  00-00  keekedoowaud  ;  Ahwanan  azhewabezid  nahsaub 
azhewabezid  owh  ahwasee  ?  Ahwanan  kakushketood  che- 
meegahnaud  enewh  ? 

5  Kemeenah  dush  oodoonemah  kache-muhmequahzoo- 
mahguk  kuhya  maje-kezhwamahguk  ;  kemeenah  dush  kush- 
keawezewin,  cheahyaud  nemeduhnuh-ahshe-neezhoo  keezis. 

6  Ketahwune  dush  chemujje-duhzhemaud  Kesha-Muh- 
nedoon,  chemujje  -  duhzhindung  oodezhenekahzoowinene 
ookechetwah-ahnuhmea-weguhmig,  kuhya  enewh  andahne- 
jin  ewede  keche-kezhegoong. 

7  Kemeenah  dush  chemeegahnaud  enewh  manoo-ahnuh- 
meahnejin,  kuhya  chemahmauzheaud  enewh  :  kuhya  kemee¬ 
nah  ewh  kushkeawezewin  chekushkeaud  ahnooj  doowun 
ahnishenahban,  kuhya  ahnooj  anwanejin,  kuhya  ahnooj 
azheweenzoonejin. 

8  Kuhkenuh  dush  egewh  anduhnuhkeejig  emuh  uhkeeng 
oogahoojecheengwuhnetahwahwaun,  menik  anduhshewaud 
wazhebeegahdasenenig  oodezhenekahzoowinewaun  emuh  oo- 
bemahdezewine-muzzenuheguning  owh  Mahnishtahnisheens 
kahnesind  oonje  kahmahje-oozhetoong  ewh  uhkee. 

9  Kishpin  ahweyah  watuhwuhgaud,  mahnoo  oogahbe- 
zindaun. 

10  Owh  takoonewad  tahtuhkoonah  :  owh  dush  nashewad 
ewh  ahzhahwashkoon  ahyood,  tahnesah  ewh  ahzhahwashk. 
Me  suh  oo-oo  oominwahdanduhmoowinewaun  kuhya  oodab- 
wayanduhmoowinewaun  egewh  manoo-ahnuhmeahjig. 

n  Ningewahbuhmah  dush  menuhwah  pazhik  ahwasee 
oonje-mookeed  emuh  uhkeeng;  mahnishtahnisheens  oo- 
dashkuning  keezhenahgwudenewun  neesh  oodashkunun, 
kuhya  keche-mujje-kenabigoong  keezhekekedoo. 

12  Kahezhekushkeawezid  owh  netum  ahwasee  kahah- 
yaud  chepwah  ween  ahyaud  mesuh  menik  kushkeawezid, 

kuhya  keahnooke  owh  ahwasee  netuni  kahpeahyaud  che- 
oojecheengwunetahgood  ewh  uhkee  kuhya  enewh  anduhnuh- 
keenejin  emuh  uhkeeng,  me  suh  owh  netum  ahwasee  kahnoo- 
jemoomahgudenig  ooshtequaun  wahnesegoobun. 

13  Keche-mahmaundahwejega  dush,  keahnooke  ishkoo- 
tan  cheoonjebahmahgudenig  emuh  keche-kezhegoong  ke- 
pungesinenig  emuh  uhkeeng  anahsuhmewaud  enenewug. 

14  Kuhya  oowuhyazhemaun  kuhkenuh  enewh  anduh- 
nuhkeenejin  emuh  uhkeeng  oonje  enewh  mahmaundahwe- 
chegunun  kahkushketood  cheezhechegad  emuh  anahsuhme- 
nid  enewh  ahwaseeun  ;  keenaud  enewh  anduhnuhkeenejin 
emuh  uhkeeng  cheoozhetuhmahwahnid  muzzeneneen  enewh 
ahwaseeun,  owh  kahpukkittaoond  ewh  ahzhahwashk,  kebe- 
mahdezid  dush. 

15  KekushkeaweZe  dush  ween  chebemahdezeaud  enewh 
ahwasee-muzzeneneen,  chenetah-kekedoonid  enewh  ahwasee- 
muzzeneneen,  kuhya  cheahnookeenid  chenesindwah  kuhke¬ 
nuh  ananduhsegoog  cheoojecheengwuhnetahwahwahpun  e- 
newh  ahwasee-muzzeneneen, 

16  Ahnookee  dush  kuhkenuh  cheoodahpuhmenid  ewh 
ookekenoowahjechegun  emuh  ookeche-neenjening  gamuh 
emuh  ookuttikooning  kishpin  agahsandahgoozewahgwan 
kuhya  kachetwahwezewahgwan,  kache-tebenuhwawezewah- 
gwan  gamuh  katemahgezewahgwan,  dabanindezoowahgwan 
gamuh  dabandahgoozewahgwan  ; 

1 7  Chepuhgedenuhmahwahsewind  dush  ahweyah  enene 
chekishpenuhchegapun  gamuh  cheahtahwapun,  owh  atuh 
kakenoowahj echegahzood  ookekenoowahj echegun,  gamuh 
oodezhenekahzoowin  owh  ahwasee  gamuh  oodezhenekah- 
zoo  wine,  ahgindahsoo  win. 

18  Mesuh  00-00  nebwahkahwin.  Owh  dush  nabwah- 
kaud  oogahahgindaun  oodahgindahsoowin  owh  ahwasee  : 
mesuh  enene  oodahgindahsoowin  ;  ningoodwauswauk-ahshe- 
ningoodwahsoo-meduhnuh  ahshe  ningoodwahswe,  mesuh 
oodahgindahsoowin. 


CHAP.  XIV. 

INGEENAUB  edush,  benuh  dush  pazhik  Mahnish- 


i  >1  tahnisheens  kenebahwe  emuh  Zion  wahjewing,  ooge- 
weejewegoon  dush  ningoodwauk  ahshe  nemeduhnuh  ahshe 
newin  dushing  metauswauk,  kahkekenoowahjebeegah- 

zopnejin  emuh  ookuttikkooning  Qosun  oodezhenekahzoo- 
wine. 

2  Ningenoondaun  dush  inwawin  ewede  keche-kezhe- 
goong  kahoonzetahgwuk,  anwawamahguk  debishkoo  ma- 
twajewungin  nebewah  nebeen,  kuhya  anetahgoozid  keche- 
ahnemekee  :  kuhya  ningenoondaun  oodimvawinewah  egewh 
matwawajegajig  muhtwawatoowaud  enewh  oomuhtwawa- 
jegunewaun  : 

3  Tahnuhsug  ooshke-nuhguhmoowin  kahnuhguhmoo- 
waud  emuh  anahsuhme-ahyahnig  ewh  oogemah-wuhbewin, 
kuhya  anahsuhmewaud  egewh  newin  ahwaseeyug,  kuhya 
egewh  katezejig  :  Kah  dush  ahweyah  ookushketooseen  che- 
takekandung  ewh  nuhguhmoowin,  egewh  atuh  ningoodwauk 
ahshe  nemeduhnuh  ahshe  newin  duhshing  metauswauk 
oomah  uhkeeng  kahoonj e-kishpenuhnindj  ig. 

4  Me  suh  oogoo  kahweeneedezoosegoog  enewh  equawun ; 
kekekaungoowewug  muh.  Mesuh  oogoo  nwahpenuhnahjig 
enewh  Mahnishtahnisheensun  tebe  goo  pabahezhahnegwan  ; 
oogoo  mahween  magwa  ahnishenahbakaug  kahoonj e-kish~ 
penuhnindjig,  me  suh  oogoo  netum  sagukkenegahzoojig 
cheoonje-peshegandahgooemind  enewh  Kesha-Muhnedoon 
kuhya  enewh  Mahnishtahnesheensun. 

5  Kah  dush  gagoo  wuhyazhingawin  kemekummoowah- 
sewug  emuh  oodoonewaung  :  kah  dush  kuhnuhga  nin- 
good  ezhemujjeezhewabezesewug  anahsuhme-ahyahnig  oo- 
doogemah-wuhbewin  Kesha-Muhnedoo. 

6  Ningewahbuhmah  dush  menuhwah  pahzhik  arigen 
pemesad  emuh  nahwuhyeee  kezhegoong,  ahyaud  ewh  kah- 
gega-minwahjemoowin  chedebahjemootuhwaud  enewh  an- 
duhnuhkenejin  emuh  uhkeeng,  kuhya  kuhkenuh  enewh 
ahnishenahban,  kuhya  papukkaun  azheweenzoonejin,  kuhya 
papukkaun  anwanejin,  kuhya  bamahdezenejin, 

7  Kekeche-pepahgid  oo-oo  dush  keekedood,  Koosik 
Kesha-Muhnedoo,  kuhya  pezhegandahgoo'ik  ;  zhuhyegwah 
gooshuh  tuhgwishenoomahgud  ootebahkoonewa-kezhegud- 
oom  :  oojecheengwuhnetuhwik  owh  kahoozehetood  kezhik 
kuhya  uhkee,  kuhya  kechegumme,  kuhya  wanjejewung 
nebeen. 

8  Oogepenoopenuhnegoon  menuhwah  pazhik  angenun, 
oo-oo  akedoonid,  Ahzhuh  kekahwesamahgud  Babylon,  Ke- 
kahwesamahgud,  kachetwahwandahgwuk  keche-oodanah, 
oonje  kemeenuhaud  kuhkenuh  ahnooj  azheweenzoonejin 

ahnishenahban  ewh  nishkahdezewine  shoowemin-ahboo  me- 
suh  oopezhegWahdezewin. 

9  Kuhya  akoo  nesewaud  angen  oogepenoopenuhnaun 
enewh,  00-00  ekedood  keche-pepahgid,  Kishpin  ahweyah 
oojecheengwuhnetuhwaud  enewh  ahwaseeiin  kuhya  enewh 
oomuzzenenemene,  kuhya  kekenoowahjei'nd  ewh  ookeke- 
noowahjechegun  emuh  ookuttikoong  gamuh  emuh  ooneenj- 
eeng, 

10  Mesuh  owh  kamenequad  ewh  shoowemin-ahboo,  me- 
suh  oonishkahdezewin  Kesha-Muhnedoo,  ewh  pezheshig 
sahgenegahdag  emuh  oonishkahdezewine  menequahjegun- 
ing  ;  tahkooduggeah  dush  emuh  ishkootang  kuhya  emuh 
wazahwushkookunag  anahsuhmewaud  egewh  manoo-ezhewa- 
bezejig  angenug,  kuhya  anahsuhmid  owh  Mahnistahnish- 
eens  : 

11  Azhepuhquananig  anduhzhe-kooduggeindwah  oom- 
bahbuttane  kahgenig  kuhya  kahgenig,  kah  dush  aunwabe- 
sewug  kahzhegudenig  kuhya  tabekudenig,  egewh  waje- 
cheengwuhnetahwahjig  enewh  ahwahseelin  kuhya  oomuzzen- 
nenemene,  kuhya  ahwagwan  kakekenoowahjeahwindan  oo- 
dezhenekahzoowine-ookekenoowahjechegunene. 

12  Mesuh  oo-oo  oominwahdanduhmoowinewah  egewh 
manoo-ahnuhmeahjig  :  Mesuh  egewh  ganuhwandungig  oo- 
kuhgequawinun  Kesha-Muhnedoo,  kuhya  oodezhetwahwin 
Jesus. 

13  Ningenoondaun  dush  ewh  inwawin  ewede  kezhegoong 
oonzetahgwuk,  00-00  keegooyaun.  Oo-oo  Oozhebeun, 
Shahwandahgoozewug  suh  egewh  naboojig  neboowaud  mag- 
wah  dabwayanemahwaud  enewh  Tabaninganejin  noongoom 
kuhya  kahgenig,  Kagate  suh  ekedoo  Keche-Oojechaug 

heaunwabewaud  ahnookesigwah,  oonoopenuhnegoonahwah 
dush  enewh  oodahnookewinewaun. 

14  Ningeenaub  edush  benuli  dush  wuhyahbishkaug  ah- 
nuhquud,  kuhya  oojig-ahnuhquud  pazhik  kenuhmuhduhbe^ 
Enene  oogwissun  keezhenahgooze  ayaud  emuh  ooshtequaun- 
ning  oozahwah-shooneah-oogemah-wewuhquaun,  kuhya  00- 
getuhkoonaun  ewh  kahnaug  kishkushkezhegun. 

15.  Menuhwah  dush  pazhik  angen  keoonje-sahguhum 
emuh  keche-ahnuhmea-weguhmigoong,  kekeche-pepahge 
dush  00-00  keenaud  enewh  namuhduhbenenid  emuh  oogij- 
ahnuhquud,  Mahjetaun  ahyooyun  kekishkushkezhegun,. 
kuhya  kishkushkezhegan  ;  zhuhyegwah  mahween  debish- 

koosa  uhpe  kakishkushkezhegayun  ;  ahzhuh  muh  wahbeta 
ewh  kakishkushkezhegahdag  emuh  uhkeeng. 

1 6  Me  dush  kemahje-kishkushkezhegad  emuh  uhkeeng 
owh  namuhduhbid  emuh  oogij-ahnuhquud  ;  medush  kekish- 
kushkezhegahda  kuhee. 

17  Menuhwah  dush  pazhik  angen  kepeoonje-sahguhum 
emuh  keche-ahnuhmea-weguhmigoong  keche-kezhegoong 
atag,  kuhya  ween  takoonung  ewh  kahnaug  kishkiskezhegun- 
ahbik. 

18  Menuhwah  pazhik  angen  emuh  sahsahgewejegun- 
ahbikoong  kepeoonje-sahguhum,  owh  kashkeawezekundung 
ewh  ishkooda  ;  kekeche-pepahge  dush,  00-00  keenaud  enewh 
takoonuhmenenid  ewh  kahnaug  kishkushkezhegun,  00-00- 
keekedood,  Mahje-ahnookeen  ahyooyun  kahnaug  kekish- 
kushkezhegun,  kuhya  suhgukkenun  enewh  showeminun. 
emuh  uhkeeng  ;  zhuhyegwah  emuh  ahpeche  uhdittawun 
enewh  uhkeeng  duhzhe  showeminun. 

19  Owh  dush  angen  kemahje-ahnooke  keahyood  ookish- 
kushkezhegun  emuh  uhkeeng,  kuhya  oogesuhgukkenaunun 
enewh  uhkeeng  duhzhe  shooweminun,  kuhya  oogeahpugge- 
doonun  emuh  keche-showemin -ahbookauning,  mesuh  00- 
nishkahdezewin  Kesha-Muhnedoo. 

20  Kuhya  dush  ewh  shoowemin-ahbookaun  ketuhkoo- 
kahjegahda  ahgwahjuhyee  keche-oodanaung  misque  dush 
keoonjejewun  emuh  shoowemin-ahbookauning,  peenish  00- 
naubedoonabejegunewaun  egewh  papazhegookunzheeg,  me- 
tauswauk  ahshe  ningoodwauswauk  tebahegaunsun. 


CHAP.  XV. 


INGEWAPIBUNDAUN  dush  menuhwah  pazhik, 


JLN  kekenoowahjechegun  ewede,  keche-kezhegoong  keche- 
uhyeee  kuhya  mamaundahwuk,  neezhwahswe  angenug  ah- 
yahmoowaud  neezhwahswe  mahmahdahpenawinun  ashquah- 
singin  ;  me  emuh  kekezhechegahdanig  oonishkahdezewin 
Kesha-Muhnedoo. 

2  Ningewahbundaun  dush  tahnuhsug  ewh  wahsache- 
gun-ahbikoo-kechegumme  kekenekoowesing  ewh  ishkoota  : 
egewh  dush  kahmahmauzheahjig  enewh  ahwaseeyun,  kuh¬ 
ya  enewh  oomuzzenenemene  kuhya  ookekenoowahjeche- 
gunene,  kuhya  oodezhenekahzoowine-ahgindahsoowinene 


751 


REVELATION 


nebahwewug  emuh  wahsachegune  kechegummeeng  tukoo- 
nuhmoowaud  enewh  oomuhtwawajegunun  Kesha-Muhne¬ 
doo. 

3  Oonuhguhmoonahwah  dush  oonuhguhmoowin  Moses 
oobuhmeetahgunun  Kesha-Muhnedoo,  kuhya  oonuhguh¬ 
moowin  Manishtahnisheens,  00-00  keekedoowaud,  Keche- 
ahpeetandahgwudoon  kuhya  mahmahkahdandahgwudoon 
kedahnookewinun,  Tabaningayun  Kesha-Muhnedoo  mah- 
yahmahwe-mushkahwezeyun  quuhyuk-ezhewabudoon  kuhya 
dabwamahgudoon  kemeekunun  oh  keen  wagemahkundah- 
wudwah  egewh  manoo-ahnuhmeahjig. 

4  Ahwanan  kakoosissenook,  Oh  Tabaningayun,  kuhya 
kapeshegandahgootoosig  kedezhenekahzoowin  ?  Keen  muh 
atuli  kemenoo-ezhewabiz  ;  kegahpeshahgushketahgoog  suh 
kuhkenuh.ahnooj  azheweenzoojig  ahnishenahbag  ;  quuhyuk- 
wandahgwudoon  muh  enewh  kedenahkoonegawinun: 

5  Nahguj  edush  ningeenaub,  benuh  dush  ewh  keche- 
ahnuhmea-weguhmig  anduhzhe  ahtag  ewh  debahjemoowine 
kechetwah-wegewaumans  ewede  keche-kezhegoong  kepah- 
kahkoonegahda  : 

6.  Kuhya  egewh  neezhwahswe  angenug  kepesahguh- 
umoog  emuh  oonje  keche-ahnuhmea-weguhmigoong  ahyah- 
moowaud  neezhwahswe  mahnahdahpinawinun,  ahgwewaud 
wanesheshinig  wabishkegin,  kekechepezoowaud  edush  emuh 
ookahkegunahwaung  enewh  oozahwahwah-shooneah  ke- 
chepezoowinun. 

7  Pazhik  edush  egewh  newin  ahwaseeyug  oogemeenaun 
enewh  neezhwahswe  angenun  neezhwahswe  oozahwah- 
shooneah  oomoodansun  mooshkenanig  oonishkahdezewin 
Kesha-M uhnedoo  kuhyahgega-bemahdezid. 

8  Kemooshkenayahbutta  ewh  keche-ahnuhmea-weguh- 
mig  oonje  oopezhegandahgoozewin  Kesha-Muhnedoo,  kuh¬ 
ya  ookushkeawezewin  ;  kah  dush  ahweyah  kekushketoose 
chepeendegad  emuh  keche-ahnuhmea-weguhmigoong,  nah- 
nauzh  asquahsanig  neezhwahswe  oomahnahdahpenawine- 
waun  egewh  neezhwahswe  angenug. 

CHAP.  XVI. 

NINGENOONDAUN  dush  keche-inwawin  oonje  keche- 
ahnuhmea-weguhmigoong  oo-oo  keenindwah  egewh 
neezhwahswe  angenug,  Mahjaug,  kuhya  segwabenuhmoog 

emuh  uhkeeng  enewh  oomoodansun  emuh  atanig  oonish- 
kahdezewin  Kesha-Muhnedoo. 

2  Owh  dush  netum  keiihnemahjah,  kesegwabenung 
dush  oomoodansim  emuh  uhkeeng  ;  kekuhgwahnesugge- 
ooshingebissemewug  egewh  enenewug  kahkekenoowahje'ind- 
jig  ewh  ookekenoowahjechegun  ahwasee,  kuhya  egewh 
kahoojecheengwuhnetahwahjig  enewh  oomuzzenenemene. 

3  Akoo  neezhewaud  dush  angen  oogesegenaun  ewh 
oomoodansim  emuh  kechegummeeng;  misqueeming  keezhe- 
nahgwud  debishkoo  oomisqueem  kahnebood  enene  :  kuh- 
kenuh  dush  bamahdezejig  emuh  kechegummeeng  keneboo- 
wug. 

4  Akoo  nesewaud  dush  angen  oogesegenaun  oomoo¬ 
dansim  emuh  azhetequayaug  enewh  seebeen  kuhya  emuh 
mwahkejewung  enewh  nebeen  ;  kemisquewahgummewun. 

5  Ningenoonduhwah  dush  owh  angen  ganuhwandung 
enewh  neebeen,  oo-oo  ekedood,  Kequuhyuk-ezhewabiz. 
Tabaningayun,  keen  ayahyun,  kuhya  ay ahy unbun  kegeme- 
noochega  oo-oo  keenahkoonegayun. 

6  Oogeoonjegahtuhmahwahwaun  muh  oomisqueemene 
enewh  manoo-ahnuhmeahnejin  kuhya  enewh  aunwahjega- 
wenenewun,  kegemeenahaug  dush  misque  ;  mesuh  anan- 
dahgoozewaud. 

7  Ningeoonje-noonduhwah  dush  menuhwah  pazhik  emuh 
sahsahgewejegun-ahbikoong  oondwawatung  oo-oo  keeke- 
dood,  Mesuh  kadezhewabuk,  Tabaningayun  K  ash  a- Muh - 
nedooweyun  Mahyahmahwe  -  mushkahwezeyun,  dabwa- 
mahgudoon  kuhya  quuhyuk-ezhewabudoon  kedebahkoone- 
gawinun. 

8  Kuhya  akoo-newewaud  angen  oogeseegenaun  ewh 
oomoodansim  emuh  kezisoong ;  kemeenah  dush  ewh  kush- 
keawezewin  chechahgizwaud  enewh  enenewun  ewh  ish- 
koota. 

9  Egewh  dush  enenewug  kechahgezoowug  apeech  ke- 
zhetanig,  oogemujje-duhzhindahnahwah  dush  oodoonoozoo- 
win  Kesha-Muhnedoo,  wagemahkundung  oonoo  mahnah- 
dahpenawinun  ;  kah  dush  keahnuhwanindezoosewug  che- 
peshegandahgooahwaud  Kesha-Muhnedoon. 

10  Akoo  nahnunewaud  angen  oogeseegenaun  oodoo- 
moodansim  emuh  oogijuhyeee  oonuhmuhduhbewining  owh 
ahwasee  ;  kekeche-kushketebekudene  dush  emuh  oodooge- 

mahwewining,  kuhya  oogechechegoondahnahwah  oodanuh- 
newewaun  kahahpeeche-kooduggetoowaud. 

11  Kuhya  oogemujje-duhzhemahwaun  keche-kezhe- 
goong  duhzhe  Kesha-Muhnedoon  oonje  kooduggetoowaud, 
kuhya  oonje-ooshengebeesemewaud,  kah  dush  keaunuhwan- 
indezoosewug  enewh  oomujje-ezhewabezewinewaun. 

12  Akoo  ningoodwahchewaud  dush  angen  oogeseege- 
naun  oodoomoodansim  emuh  azhetequayaug  ewh  keche- 
seebee  Euphrates  azhenekahdag  ;  keishkuttamahgud  dush 
kepangookummegah  anduhzhe  nebeekahgoobun,  cheoonje- 
wahwazhetuhmahwindwah  egewh  wahbunoong  duhzhe 
kcche-oogemaug  oomeekunahwaun. 

13  Ningewahbuhmaug  dush  neswe  wahnezejig  ooje- 
chaugoomaug,  oomukkukkeeng  azhenahgoozewaud,  peoon- 
je-sahguhumoowaudemuh  oodooning  owh  keche-mujje-kena- 
big,  kuhya  oodooning  owh  ahwasee,  kuhya  oodooning  owh 
kuhkenuhwishke-aunwahjega-wenene. 

14  Mesuh  mujje-muhnedoog  oojechaugoowaun,  kemah- 
maundahwejegawug,  oodezhahnahwaun  dush  kuhkenuh 
uhkeeng  duhzhe  keche-oogemaun,  ahwemahwunjeahwaud 
enewh  chemegahzoonid,  uhpe  oomegahdewine-kezhegud- 
ooni  owh  Mahyahmahwe-mushkahwezid  Kesha-Muhnedoo. 

15  Benuh,  ninpetuhgwishin  debishkoo  tuhgwishing 
kamoodishkid.  Shahwandahgooze  suh  owh  akahwahbid? 
kuhya  ganuhwandung  oodahgwewinun,  chepingwahshah- 
gede-bemoosasig,  chewahbunduhmoowahsewind  edush  00- 
dahgujjewin. 

16  Oogemahwunjeaun  dush  enewh  emuh  Armageddon 
azhenekahdag  emuh  Hebrew  inwa wining. 

1 7  Akoo  neezhwahchewaud  angen  oogeseegenaun  oo¬ 
doomoodansim  emuh  mezhuh-kezhegoong;  kenoondahgwud 
dush  keche-inwawin  keche-kezhegoong  duhzhe  keche-ahnuh- 
mea-weguhmigoong,  keoonzetahgwuk  emuh  atag  ewh  keche- 
oogemah-wuhbewin,  00-00  keekedoomahguk,  Ahzhuh  keke- 
zhechegahda. 

18  Kenoondahgwudoon  dush  inwawinun,  kuhya  keah- 
nemekeekah,  kuhya  kewahwahsuhmoo ;  kuhya  kekeche- 
cheengwakummegah,  kah  wekah  keezhecheengwakumme- 
gahsenoon  akoo  bemahdezewaud  enenewug  emuh  . uhkeeng, 
kahahpeech-keche-cheengwakummegaug. 

19  Niswuhyuk  dush  keezhenuhnahwishkah  ewh  keche- 
oodanah ;  kekahwesamahgudenewun  dush  ookeche-ooda- 

754 


CHAP.  XVII. 


nahwewaun  egewh  mayugezejig :  Kesha-Muhnedoo  dush 
oogemequandaun  ewh  kachetwahwandahgwuk  Babylon, 
chemeenaud  ewh  ooshoowemin-ahboo-menequahjegun,  me- 
suh  ookeche-nishkahdezewin. 

20  Keoozhemoomahgudoon  kuhkenuh  menisun,  kah 
dush  kemekahjegahdasenoon  wahjewun. 

21  Kezhegoong  keoonje-keche-sasagun  emuh  anduhnuh- 
keewaud  enenewug,  pazhik  keche-tebahbishkoojegun  keah- 
peetenuhgoozid  anduhsoominuhgezid  sasagun :  enenewug 
dush  oogemujje-duhzhemahwaun  Kesha-Muhnedoon  oonje 
kekooduggeegoowaud  sasagun  ;  kekeche-kuhgwahnesug- 
gandahgwud  suh  kooduggetoowin. 

CHAP.  XVII. 

KEPEEZHAH  dush  pazhik  egewh  neezhwahswe  angen- 
ug  takoonungig  enewh  neezhwahswe  oomoodansun, 
ningeguhnoonig  dush  00-00  keezhid,  Oondahshaun  :  kegah- 
wahbundahin  kaezhenahneboomind  owh  kache-peshegwah- 
dezid  equa  namuhduhbid  emuh  anduhshe-ahtanig  nebewah 
nebeen  : 

2  Mesuh  owh  kahweedookahgood  enewh  oomah  uhkeeng 
duhzhe  keche-oogemaun  kepeshegwahdezid  ;  kuhya  keke- 
ooshquabeahwug  egewh  anduhnuhkeejig  emuh  uhkeeng, 
oonj e  kemenequawaud  oopeshegwahdezewine-shoowemin- 
ahboom. 

3  Ningeezhewenik  dush  emuh  oojechaugoomaung  ewede 
puhgwuhduhkummig  :  ningewahbuhmah  dush  equa  pemoo- 
megood  enewh  mashkoozhenejin  ahwaseeiin,  mezewa  kah- 
oozhebeegahzoonejin  mujje  -  kezhwawine  -  ezhenekahzoo- 
winnn,  neezhwahchenig  ooshtequaunun  kuhya  metahche- 
wunenig  oodashkunun. 

4  Owh  dush  equa  kemishkookoonuhya,  kuhya  madin- 
dung  oozahwah-shooneah  kuhya  kache-ahpeetandahgooze- 
nejin  ahsineen  kuhya  enewh  pearlun,  oogetuhkoonaun  dush 
oozahwah  -  shooneah-menequahjegun  mooshkenag  enewh 
ookuhgwahnesugge-mujje-ezhewabezewinun  kuhya  azhe- 
weenudenig  oopeshegwahdezewinun. 

5  Emuh  dush  ookuttikoong  keoozhebeegahdane  ewh 
ezhenekahzoowin,  Kemoodezewin,  Kachetwahwandah¬ 
gwuk  Babylon,  wageemegood  enewh  pazhegwah- 

DEZENEJIN  EQUAWUN,  KUHYA  OOMAH  UHKEENG  DUHZHE 
KUHGWAHNESUGGE-MUJJE-EZHEWABEZEWINUN. 

6  Ningewahbuhmah  dush  owh  equa  keooshquabid  ke- 
menequad  oomisqueemewah  egewh  manoo-ahnuhmeahjig, 
kuhya  oomisqueemewah  egewh  kahnesindjig  oonje  keda- 
bwayanemahwaud  Jesusun  ;  uhpe  dush  wuhyahbuhmug 
ningekeche-mahmahkahdandum. 

7  Oo-oo  dush  ningei'k  owh  angen,  Ahneeshwin  kemah- 
mahkahdanduhmun  ?  kegahwahweenduhmoon  ewh  ooke- 
moodezewin  owh  equa,  kuhya  owh  ahwasee  kahpemoome- 
goojin,  kahneezhwahchenenig  ooshtequaunun,  kuhya  kah- 
metahchenenig  oodashkunun. 

8  Owh  ahwasee  kahwahbuhmud  keahyah,  kah  dush  ka- 
yahbe  ahyahse ;  tahoonje-oombishkah  emuh  wuhyaquahsa- 
senook  wahnekauning,  kuhya  tahezhah  emuh  nisliewuhnah- 
dezewining  :  egewh  dush  anduhnuhkejig  emuh  uhkeeng 
tahmahmahkahdanduhmoog,  (menik  anduhshewaud  egewh 
wazhebeegahdasenenig  oodezhenekahzoowinewaun  emuh 
bemahdezewine-muzzenuheguning  pahahkoo-oozhechegah- 
dag  maunduh  uhkee)  uhpe  wuhyahbuhmahwaud  enewh 
ahwaseeiin  kahahyahnejifi,  ahzhuh  kahishquah-ahyahnejin, 
pooch  edush  kayahbe  ahyah. 

9  Benuh  dush,  oo-oo  nabwahkahmahguk  enanduhmoo- 
win.  Enewh  neezhwahswe  ooshtequaunun  ahwunoon  neezh- 
wahswe  wahjewun  emuh  anduhzhe  nuhmuhdubid  owh  equa. 

10  Neezhwahchewug  dush  egewh  keche  -  oogemaug, 
nahnun  ahzhuh  kepungeshinoog,  pazhik  dush  kayahbe  ah¬ 
yah,  menuhwah  dush  pazhik  kahween  muhshe  tuhgwishin- 
se  *  uhpe  dush  tagwishing,  wanebik  tahahyah. 

1 1  Owh  dush  ahwasee  ayahpun,  kayahbe  dush  ayahsig 
mesuh  owh  akoo  nishwahchewaud,  ahwe  dush  pazhik  egewh 
nauzhwahchejig,  ezhah  dush  emuh  nishwuhnahdezewining. 

12  Enewh  dush  metauswe  oodashkunemaug  kahwah- 
buhmudjig  mesuh  metauswe  keche-oogemaug,  muhshe 
ayaunsegoog  oogemahwewin ;  oodoodahpenahnahwah  kush- 
keawezewin  ningoo-tebahegunag  cheweej-oogemahwemah- 
waud  enewh  ahwaseeiin. 

1 3  Pazhigwunene  suh  oodenanduhmoowinewaim  oogoo, 
oogahmeenahwaun  dush  ahwaseeiin  ookushkeawezewine- 
waun  kuhya  oomushkahwezewinewaun. 

14  Oogoo  dush  oogahmegahnahwaun  enewh  mahnishtah- 
nisheensun,  mahnishtahnisheens  dush  oogahmahmauzhe- 

aun  enewh,  ween  muh  ootebanemaun  kuhkenuh  enewh 
tabaninganejin  kuhya  wagemahkundahwaud  enewh  keche- 
oogemaun  :  enewh  dush  wahjewahjin  nundoomegoozewun, 
kuhya  wahwanahbuhmegoozewun,  kuhya  aungwahmeze- 
wun. 

15  O0-00  dush  nindig,  Enewh  nebeen  kahwahbunduh- 
munin,  anduhzhe  nuhmuhduhbid  owh  pazhigwahdezid  equa, 
mesuh  ayahwung  egewh  ahnishenahbag,  kuhya  waquee- 
noojig,  kuhya  ahnooj  azheweenzoojig  bamahdezejig,  kuhya 
ahnooj  anwajig. 

1 6  Enewh  metauswe  oodashkunemaug  kahwahbuh- 
mudjig  emuh  00 wey owing  owh  ahwasee,  mesuh  egewh 
kasheenganemahj ig  enewh  pazhigwahdezenej in  equawun, 
oogahketemahgezeahwaun  enewh  kuhya  oogahpingwah- 
shahgedeahwaun,  oogahmeejenahwah  dush  ooweyausene, 
kuhya  oogahchaugizwahwaun  emuh  ishkootang. 

17  Owh  suh  Kesha  -  Muhnedoo  oogeahtuhmahwaun 
emuh  oodaening  chedebishkoosetoonid  oodenanduhmoowin, 
kuhya  cheweedookuhdahdenid.  kuhya  chemeenahnid  oodoo- 
gemahwinewaun  enewh  ahwaseeiin,  nahnauzh  ketebishkoo- 
sanig  Kesha-Muhnedoo  oodekedoowinun. 

18  Owh  dush  equa  kahwahbuhmud,  mesuh  ewh  keche- 
oodanah  ewh  oogemahkundahgoowaud  egewh  keche-ooge- 
maug  emuh  uhkeeng  ayahjig. 

CHAP.  XVIII. 

UHPE  dush  kahishquahsag  oonoo  uhyeeen  ningewah- 
buhmah  menuhwah  pazhik  angen  keche-kezhegoong 
kahpeoonjebaud,  kahahyaud  keche-kushkeawezewin  :  keke- 
che-wahsayah  dush  emuh  uhkeeng  apeech  kahpeshegan- 
dahgoozid. 

2  Keche-anegook  dush  kepepahge,  00-00  keekedood, 
Ahzhuh  kekahwesamahgud  kachetwahwandahgwuk  oodan- 
ah  Babylon,  kekahwesamahgud  suh,  mujje-muhnedoog  00- 
doodanahwewah  enandahgwud  kuhya  ookebahquahoode- 
weguhmigoowah  kuhkenuh  wahnezejig  oojechaugoomaug, 
kuhya  ookebahquahoode-weguhmigoowah  kuhkenuh  wah¬ 
nezejig  kuhya  shaungandahgoozejig  penasheyug. 

3  Kuhkenuh  muh  egewh  ahnooj  azheweenzoojig  ahnish¬ 
enahbag  oogemenequanahwah  ewh  oopezhegwahdezewine- 

shoowemin-ahboo  ewh  wanje-nishkanemind  ;  kuhyaegewh 
emuh  uhkeeng  duhzhe  keche-oogemaug  oogeweeje-peshe- 
gwahdezemahwaun  enewh,  kuhya  keche-tebenuhwaweze- 
wug  oomah  uhkeeng  duhzhe  keche-ahtahwa-wenenewug 
oonje  bahtuheenudenig  oomenoo-wesinewinun. 

4  Ningenoondaun  dush  menuhwah  pazhik  inwawin 
keche-kezhegoong  kahoonzetahgwuk,  oo-oo  keekedoomah- 
guk,  Peoonje-sahguhuhmook  emuh  anduhzhe-ahyaud  owh 
equa,  nindahnishenahbamedoog,  cheoonje-weedookunsewag 
oomujje-ezhewabezewinun,  cheezhekooduggetoosewag  dush 
enewh  ookooduggetoowinun. 

5  Mujje-ezhewabezewinun  muh  ayaugin  emuh  kepuh- 
gummeahyahwun  peenish  egoo  ewede  keche-kezhegoong, 
Kesha-Muhnedoo  dush  oogemequandaunun  enewh  mujje- 
ezhewabezewinun  emuh  ayaugin. 

6  Ahzhittah-dooduhwik  nahsaub  kahdoodoonag,  neezh- 
ing  dush  menik  doodahwik  ewh  kahdoodoonag  ;  emuh  oo- 
menequahj eguning  kahmooshkenabetood,  neezhing  menik 
seegenuhmahwik. 

7  Menik  kahpeshegandahgooedezood.  kuhya  kahpezhe- 
gwahdezid,  mesuh  menik  kooduggetoowin  kuhya  ketemah-* 
gezewin  kameenag :  oo-oo  muh  ekedoo  emuh  ooda'ing, 
Keche-oogemahquang  ninduhnub,  kah  dush  neshegahwese, 
kah  dush  ningahwahbunduhseen  koodugganduhmoowin. 

8  Mesuh  kaoonje-oodissegood  enewh  ookooduggetoo¬ 
winun  ningoo-kezheguk,  nebOowin,  kuhya  kushkanduhmoo- 
win  kuhya  puhkuddawin  ;  tahchahgahketa  dush  emuh 
ishkootang  ;  mushkahweze  muh  owh  Tabaningad  Kesha- 
Muhnedoo  tabahkoonaud  enewh. 

9  Egewh  dush  uhkeeng  duhzhe  keche-oogemaug  kah- 
weeje  -  peshegwahdezemahjig  kuhya  kahweedegamahjig 
magwah  kemenoo-wesenenid  oogahmuhwemahwaun  kuhya 
tahahyahshequawug  uhpe  wuhyahbunduhmoowaud  baqua- 
nanig  ewh  chahgezood. 

10  Wahsuh  nebahwewaud  oonje  kootuhmoowaud  oo- 
kooduggetoowin,  oo-oo  tahekedoowug,  Tuhyah,  Tuhyah 
keche  oodanah  Babylon  kachetwahwandahgwuk  oodanah  ! 
ningoo-tebahegunag  suh  kepuhgummishkahgoon  kenahne- 
boomegoowin. 

1 1  Kuhya  dush  egewh  uhkeeng  duhzhe  keche-ahtah- 
wa-wenenewug  oogahmuhwemahwaun  kuhya  tahminje- 

nahwazewug,  oonje  kayahbe  kishpenuhtuhmahgoosigwah 
enewh  enenewun  ooduhnuhkahjegunewaun  : 

12  Ewh  suh  oozahwah  - shooneah,  kuhya  shooneah^ 
kuhya  kache-ahpeetandahgoozejig  ahsineeg,  kuhya  enewh 
pearlun,  kuhya  wanesheshing  wahbishkegin,  kuhya  ooge- 
mahwagin,  kuhya  sanebah,  kuhya  misquagin  kuhya  ma- 
noomahgoozid  metig,  kuhya  ahnooj  doowun  oonahgunun 
keche-ahwasee  webittaung  wanje-oozhechegahdagin,  kuhya 
ahnooj  doowun  oonahgunun  keche  -  quuhnauj  -  metigoon 
wanje-oozhechegahdagin,  kuhya  oozahwahbikoo-oonahgun- 
un  kuhya  pewahbikoo-oonahgunun,  kuhya  quuhnauj  ahsine- 
oonahgunun. 

13  Kuhya  Cinnamon,  kuhya  manoomahgoojegunun, 
kuhya  noomenegunun,  kuhya  frankincense,  kuhya  shoowe- 
min-ahboo,  kuhya  pemeda,  kuhya  wanesheshid  buhquazhe- 
gun,  kuhya  mezeminans,  kuhya  ahwahkahnug  kuhya  mah- 
nishtahnishug,  kuhya  papazhegookunzh eeg,  kuhya  tetebetah- 
baunug,  kuhya  ahwahkaune  enenewug,  kuhya  enewh  ooje- 
chaugoowaun  enenewug. 

14  Kemahjahmahgudoon  dush  enewh  menewinun  kah- 
keche-nunduhwanduhmunin  emuh  kejechaugoong,  kuhya 
kemahjahmahgudoon  kuhkenuh  manoopoogwukkin  kuhya 
waneshesliingin  uhyeeen,  kah  dush  menuhwah  kegahme- 
kunsenun. 

15  Egewh  ahtahwa-wenenewug  atahwajig  oonoo  uhye¬ 
een  kahtebenuhwa wezeegooj ig  enewh,  wahsuh  tahnebah- 
wewug  oonje  kootu mmoowaud  ookooduggetoowinun,  muh- 
wewaud  kuhya  nuhneenuh wetahgoozewaud, 

16  O0-00  dush  ekedoowaud  Tuhyah!  Tuhyah!  ewh  keche 
oodanah  !  kahahgwid  ewh  wanesheshing  wahbishkegin, 
kuhya  oogemahwagin,  kuhya  misquagin,  kuhya  oozahwah- 
shooneah  uhmuhdindung  kuhya  kache-ahpeetandahgooze- 
nejin  ahsineen  kuhya  pearlun! 

1 7  N ingoo-tebahegun  muh  keahpeche  -  bahnahdudoon 
kuhkenuh  oonoo  keche-tebenuhwawezewinun.  Kuhkenuh 
dush  nahbequaune-oogemaug,  kuhya  kuhkenuh  egewh  pwah- 
zejig  emuh  nahbequauning,  kuhya  egewh  nahbequaune-en- 
enewug,  kuhya  kuhkenuh  egewh  dabandungig  enewh  nah- 
bequaunun  emuh  kechegummeeng,  wahsuh  kenebahwewug, 

18  Keahyahshequawug  dush  uhpe  wuhyahbunduhmoo- 
waud  baquanag  oonje  chahgetag  oodanah,  00-00  keekedoo- 
waud,  Ahneen  Oodanah  azhenahgwuk  00-00  keche-oodanah! 

759 


m 


REVELATION. 


19  Weyuhgussa  dush  oogeahtoonahwah  emuh  oogijjuh- 
yeee  ooshtequaunewaung,  keahyahshequawaud  kemuhwe- 
waud  kuhya  kenuhneenuhwetahgoozewaud,  00-00  keekedoo- 
waud,  Tuhyah!  Tuhyah!  ewh  kechetwahwandahgwuk  ooda- 
nah?kahduhzhe-tebenuhwawezeindwah  kuhkenuh  dabandun- 
gig  enewh  nahbequaunun  emuh  kechegummeeng  oonje- 
kechetwahwezemahguk !  ningoo-tebahegun  mull  kebahnah- 
jechegahda. 

20  Moojegezin  keen  kezhik,  kuhya  moojegezeyook  ke- 
nuhwah  apostlewedoog  kuhya  aunwahjega-wenenewedoog 
oonje  bahnahduk  ;  Kesha-Muhnedoo  muh  oogeahzhittah- 
doodaun  ewh  oodanah  kahmujje-doodahgooyag. 

21  Pazhik  dush  kache-mushkahwezid  angen  oogeoodah- 
penaun  enewh  ahsineen  keche-pootahgun-ahbikoong  azhe- 
nahgoozenejin,  kepuhkoobe-wabenaud  dush  emuh  keche¬ 
gummeeng,  00-00  keekedood,  Mesuh  anegook  kaezhenee- 
swabenegahdag  ewh  keche-oodanah  Babylon,  kah  dush 
bahpish  menuhwah  tahmekahjegahdasenoon. 

22  Kah  dush  menuhwah  tahnoondahgoozesewug  egewh 
matwawajegajig,  kuhya  naguhmoojig,  kuhya  egewh  papeg- 
wajig,  kuhya  pwahtahjegajig  emuh  anduhzhe-ahyahyun  : 
owh  dush  natahwetood  gagoo  nuhmunj  wazhetoogwan  kah- 
ween  tahmekahwahse  emuh  anduhzhe-ahyahyun  ;  kah  dush 
tahnoondahgwussenoon  pootahgun-ahbik  muhtwa-pootah- 
gamahguk  anduhzhe  ahyahyun, 

23  Kah  dush  wekah  tahwahsuhkoonaseem  emuh  an¬ 
duhzhe-ahyahyun  ;  kah  dush  wekah  tahnoondahgoozese 
owh  nahaungish  kuhya  nahaungequa  emuh  anduhzhe-ah¬ 
yahyun  ;  kedahtahwa-wenenemug  kekechetwahwezepuneeg 
emuh  uhkeeng  :  kuhkenuh  muh  ahnooj  azheweenzoojig 
enenewug  oogewuhyazhemegoonahwah  kecheesuhkewinun. 

24  Emuh.  dush  keche-oodanaung  kemekahjegahda  00- 
misquemewah  egewh  aunwahjega-ivenenewug,  kuhya  egewh 
manoo-ahnuhmeahjig,  kuhkenuh  dush  egewh  kahnesindjig 
emuh  uhkeeng. 


CHAR  XIX. 


^AHISHOUAH-AHYAUG  oonoo  uhyeeen  ningenoon- 


rv  daun  keche-inwawin  debishkoo  anw'awaud  nebe- 
wah  ahnishenahbag,  ewede  keche-kezhegoong  00-00  keeke- 
doomahguk,  Alleluia;  Bemahjeewawin,  kuhya  peshegandah- 

goozewin,  kuhya  kechetwahwezewin,  kuhya  mushkahweze- 
win  oodebandaunun  owh  Tabaningad  keKesha-Muhne- 
doomenaun  : 

2  Dabwamahgudenewun  suh  kuhya  quuhyuk-ezhewa- 
budenewun  ootebahkoonegawinun  :  oogetebahkoonaun  mull 
enewh  kache-pezhegwahdezenejin  equawun  kahweenetoo- 
nejiri  uhkee  oonje  kepeshegwahdezenid,  kuhya  oogeahzhit- 
tah-doodahwaun  ewh  keoonjegahtuhmahwemind  oobuh- 
meetahgunun  oomisqueemene. 

3  Menuhwah  dush  keekedoowug,  Alleluia.  Keoom- 
bahbuttane  dush  chahgezood  kahgenig  uhpena  kahgenig. 

4  Kuhya  egewh  neshtuhnuh  ahshe-newin  katezejig 
kuhya  egewh  newin  ahwaseeug  keoojecheengwunesawug 
keshahgushketuhwahwaud  Kesha-Muhnedoon  namuhduh- 
benejin  emuh  oogemah-wuhbewining,  oo-oo  keekedoowaud, 
Amen ;  Alleluia. 

5  Imvawin  dush  kepeoonjeemahgud  emuh  oogemah- 
wuhbewining,  oo-oo  keekedoomahguk,  Mahmooyahwuhmik 
keKesha-Muhnedoomenaun  kuhkenuh  kenuhwah  wabuh- 
meetahgunemenag,  kuhya  kenuhwah  quasag  agahsandah- 
goozeyag  kuhya  kachetwahwandahgoozeyag. 

6  Ningenoondaun  debishkoo  oodinwawinewah  nebewah 
mahyahwun j eedej ig,  kuhya  azhemuhtwajewung  nebewah 
neebeen,  kuhya  anwawaud  keche-ahnemikeeg,  oo-oo  keeke¬ 
doomahguk,  Alleluia ;  oogemahwe  muh  owh  Tabaningad, 
Kesha-Muhnedoo  Mabyahmahwe-mushkahwezid. 

7  Oonahnegoozedah,  kuhya  moojegezedah,  kuhya  peshe- 
gandahgooahdah  owh,  zhuhyegwah  muh  debishkoosane 
ooweewekoodahdewin  owh  Mahnishtahnisheens,  ahzhuh 
dush  kezhetahwun  enewh  weewun. 

8  Kepuhgedenuhmahwah  owh  equa  cheahgwid  waneshe- 
shing  wahbishkegin,  pahneguk  kuhya  wuhyahbishkeguk  : 
ewh  dush  wanesheshing  wahbishkegin  mesuh  ooquuhyuk- 
ezhewabezewinewah  egewh  manoo-ahnuhmeahjig. 

9  Oo-oo  dush  ningei'k,  Oozhebeiin,  Shahwandahgoozewug 
egewh  wahkoomindjig  emuh  oowewekoodahdewine  wesene- 
wining  owh  Mahnishtahnisheens.  Oo-oo  dush  ningeik,  Me¬ 
suh  oonoo  ekedoowinun  duhyabwamahgudenegin  oodeke- 
doowinun  Kesha-Muhnedoo. 

10  Ningeoojecheengwuhnesa  dush  emuh  oosittaung  che- 
shahgushketuhwug.  Oo-oo  dush  ningeik,  Kagoo  benuh  ezhe- 
chegakan:  keeje-buhmeetahgun  muh  nindow,  kuhya  pazhik 

egewh  kejekewaiig  ayahjig  oodebahj emoowih  Jesus.  Shah* 
gushketow  Kesha  -  Muhnedoo  ;  chedebah j erftind  suh  owh 
Jesus  mesuh  anuhnookeemahgak  ewh  aunwahjegawin  oonje 
Oojechangoomaung. 

ir  Ningewahwahbundaun  dush  ewh  kezhik  pahkahkoos- 
ing,  benuh  dush  wuhyaubishkezid  papazhegookunzhee  ;  owh 
dush  pamoomegood  Ayaungwahmezid  kuhya  Duhyabwad 
keezhenekahzoo,  kuhya  emuh  quuhyuk  ezhewabezewining 
ezhetebahkoonega,  kuhya  ezhemegahzoo. 

12  Debishkoo  dush  mashkookunag  ishkoota  keezhenah- 
gwudenewun  ooshkinzhegoon,  emuh  dush  ooshtequauning 
keahtanewun  nebewah  oogemah-wewuhquaunun  ;  Keoozhe- 
beegahdane  dush  ezhenekahzoowin,  ewh  kakanduhsig  ah- 
weyah,  ween  atuh  goo  tebenuhwa. 

1 3  Oogeahgwin  dush  ewh  puhpeensekowahgun  kahkeen- 
dahbegenegahdanig  emuh  misqueeng:  Oodekedoowin  Ke- 
sha-Muhnedoo,  ezhenekahzoo. 

14  Oogenoopenuhnegoon  dush  enewh  shemahgunishun 
ewede  keche-kezhegoong  ahyahnejin,  pamoomegoonejin 
enewh  wuhyahbishkezenejin  papazhegookunzheen,  kuhya 
agwenejin  ewh  wanesheshing  wahbishkegin,  wahyahbishke- 
gukkuhya  pahneguk. 

1 5  Emuh  dush  oodooning  keoonjesane  kahnaug  ahzhah- 
washk,  mesuh  ewh  kaahyood  ehepukketawaud  enewh  mayug- 
ezenejin ;  pewahbikoo  oogemah-suhkuhoon  oogahahyoon 
cheoogemahkundahwaud  enewh :  ootuhkookahdaun  dush 
ewh  shoowemin-ahbookaun,  mesuh  ookeche-nishkahdezewin 
owh  Mahyahwahwe-mushkahwezid  Kesha-Muhnedoo. 

16  Oozhebeegahdane  dush  emuh  oopuhpeensekowah- 
guning  kuhya  emuh  oobwauming  pazhik  ezhenekahzoowin 
MESUH  WAH-OWH  WADOOGEMAHMEGOOD  E- 
NEWH  KECHE-OOGEMAUN,  KUHYA  TABANE- 
MAUD  ENEWH  TABANINGANEJIN. 

17  Ningewahbuhmah  dush  pazhik  angen  nebahwid  emuh 
kezisoong  ;  kekeche-pepahge  dush,  00-00  keenaud  kuhkenuh 
enewh  penaseeyun  pabahmesanejin  ewede  nesahwe-kezhe- 
goong,  Oondahshaug  knhya  pemahwunjeedeyook  emuh  00- 
keche-ahshungawining  owh  Kache-Kesha-Muhnedoowid. 

18.  Chemeejeyag  dush  ooweyausewah  egewh  keche-oo- 
gemaug,  kuhya  ooweyausewah  menesenoo-oogemaug,  kuh¬ 
ya  ooweyausewah  egewh  mashkahwezejig,  kuhya  ooweyaus¬ 
ewah  egewh  papazhegookunzheeg,  kuhya  egewh  pamoo- 

ntegoojig,  kuhya  ooweyausewah  kuhkenuh  enenewug,  egewh 
dabanindezoojig  kuhya  egewh  dabanemindjig,  egewh  agaur 
sandahgoozejig  kuhya  kachetwahwandahgoozejig. 

19  Ningewahbuhmah  dush  owh  ahwasee,  kuhya  egewh 
uhkeeng  duhzhe  keche-oogemaug,  kuhya  ooshemahguneshe- 
mewaun  mahwunjeedenid  wemegahnahnid  enewh  pamoome- 
goonejin  papazhegookunzheen,  kuhya  enewh  ooshemahgun- 
ishemene. 

20  Ketuhkoonah  dush  owh  ahwasee  kuhya  owh  kake- 
nuhwishkid  aunwahjega-wenene,  kahmahmaundahwejegad 
anahsuhmid  owh  ahwasee,  kahwuhyazhemaud  dush  enewh 
kahkekenoowahj  echegahzoonej  in  o  o  k  e  k  e  no  owahj  echegun 
owh  ahwasee,  kuhya  enewh  kahoojecheengwuhnetahwahne- 
jin  enewh  oomuzzenenemene.  Oogoo  nuhyazh  keahpugge- 
nahwug  magwah  bemahdezewaud  emuh  wazahwushkookun- 
ag  ishkoota  sahguheguning 

21.  Egewh  dush  kahishkoonindjig  oogenesegoonahwah 
oodahzhahwashkoom  owh  pamoomegood  enewh  papazhe¬ 
gookunzheen,  ewh  ahzhahwashk  kahoonjesanig  emuh  oodoo- 
ning  ;  egewh  dush  penasheyug  keoonje-tabesenewug  kemee- 
jewaud  ooweyausewah. 


CHAP.  XX. 


INGEWAHBUHMAH  dush  pazhik  angen  keche- 


IN  kezhegoong  kepeoonjebaud,  takoonung  ewh  ahbahpe- 
kuhegun  wanje-kebahquahegahdag  ewh  wuhyaquaunde- 
mahsenook  wahnekaun  kuhya  ewh  keche-ahneka-pewahbik. 

2.  Oogetuhkoonaun  dush  enewh  keche-mujje-kenabig- 
oon,  kuhyet  kahkenabegoowenejin  me  suh  owh  Mujje  muh- 
nedoo  kuhya  Satan  azhenekahzood,  kuhya  oogeminjemah- 
penaun  metauswauk  kekenoonoowinun, 

3  Kuhya  oogeahpuggenaun  emuh  keche-vvahnekauning 
ewh  wuhyaquaundemahsenook,  oogekebahquahwaun  dush 
kuhya  oogeahtoon  ewh  ahkookewussegun  emuh  ahyahnid, 
men uhwah  chewuhyazhemahsig  enewh  ahnishenahban  nah- 
naush  kei’shquahsag  enewh  metauswauk  kekenoonoowinun  : 
keishquahsanig  dush  wanebik  tahahbahegahzoo. 

4  Ningewahbundaunun  dush  enewh  oogemah-wuhbe- 
winun,  kuhya  ningewahbuhmaug  namuhduhbejig  emuh, 
tebahkoonegawin  dush  kemeenahwug :  ningewahbuhmaug 

dush  oojechaugoowaun  egewh  kahkishkequaoondjig  oonj$ 
oodebahjemoowin  Jesus,  kuhya  oonje  oodekedoowin  Kesha- 
Muhnedoo,  kahoojecheengwunetahwahsegoog  enewh  ahwa- 
seeiin,  kuhya  enewh  oomuzzenenememe,  kuhya  kahkeker 
noowahjechegahzoosegoog  ookekenoowahjechegunene  emuh 
ookuttikoowaung  gamuh  emuh  ooneenjewaung  ;  oogeweeje- 
bemahdezemahwaun  kuhya  oogeweej-oogemahwemahwaun 
Christun  metauswauk  kekenoonoowinun. 

5  Ahnind  dush  egewh  naboojig  kahween  nayaub  kebe- 
mahdezesewug  nahnauzh  ishquahsanig  metauswauk  keke¬ 
noonoowinun.  Mesuh  netum  ahbejebahwin. 

6  Shahwandahgooze  suh  kuhya  kechetwahwandahgooze 
owh  kapuggedemuhmahwind  chedebandahgoozid  emuh  na- 
tumesing  ahbejebahwining ;  kah  suh  oogoo  neezhing 
ookushkeegoosenuhwah  neboowin,  oosahsahgewejega-wene- 
nemewaun  Kesha-Muhnedoo  kuhya  Christ  tahahpeetan- 
dahgoozewug,  oogahweej-oogemahwemahwaun  metauswauk 
kekekenoonoowinun. 

7  Uhpe  dush  keishquahsag  enewh  metauswauk  keke¬ 
noonoowinun,  tahahbahegahzoo  Satan  emuh  oonje  kaduh- 
zhe-kebahquahegahzood. 

8  Oogahahwewuhyazhemaun  dush  enewh  kuhkenuh  ah- 
nooj  azheweenzoonejin  ahnishenahban  ayahnejin  emuh  ne- 
wing  wandahnemuk  oomah  uhkeeng  Gog  kuhya  Magog, 
chemahwunjeaud  dush  emuh  kaduhzhe-megahding  :  ashe- 
nuk  ewh  nagow  emuh  ahnahmebeeg  atag  mesuh  kaeshenoo- 
waud  egewh. 

9  Keezhahwug  dush  emuh  anegookoQkummegaug  uhkeer 
oogekewetaushkahnahwah  dush  ookuhbashewinewaun egewh 
manoo-ahnuhmeahjig  kuhya  ewh  manwandahgwuk  ooda- 
nah  :  keche-kezhegoong  dush  keoonjebahmahgudene  ish- 
koota,  emuh  anduhnuhkeed  Kesha-Muhnedoo,  kechahgah- 
kezoowug  dush. 

10  Kuhya  Mujje-muhnedoo  kahwuhyazhemaud  enewh, 
keahpuggenah  emuh  wazahwushkookunag  ishkoota  sah- 
geeguning,  anduhzhe-ahyaud  ahwasee  kuhya  kakenuhwish- 
kid  aunwahjega-wenene,  emuh  dush  tahduhzhe-kooduggeah- 
wug  kahzhegudenegin  kuhya  tabekudenegin  kahgenig  kuhya 
kah  gen  ig. 

1 1  Ningewahbundaun  keehe  oogemah-wuhbewin  wuh- 
yahbishkaug,  kuhya  owh  kahnuhmuhduhbid  emuh,  keoo- 
zhemoomahguk  dush  uhkee  kuhya  kezhik  emuh  anahsuhmid ; 

kah  dush  ningooje  kemekahj egahdasenoon  kaahyahmahguk- 
ebun. 

12  Ningewahbuhmaug  dush  naboojig  agahsandahgooze- 
jig  kuhya  kachetwahwandahgoozejig  nebahwewaud  aitah- 
suhmid  Kesha-Muhnedoo  ;  kepahkesechegahdanoon  dush 
muzzenuhegunun,  menuhwahdush  pazhik  muzzenuhegun  ke- 
pahkesechegahda,  mesuh  ewh  bemahdezewine-muzzenuhe- 
gun:  ketebahkoonahwug  dush  egewh  naboojig  oonje  enewh 
uhyeeen  wazhebeegahdagin  emuh  muzzenuheguning,  anan- 
dahgwudenig  oodahnbokeewinewah. 

13  Kechegummeeng  keoonje-puggedenegahzoowug  e- 
gewh  naboojig  ayahpuneeg  emuh,  neboowining  dush  kuhya 
ahnahmuhkummig  keoonje-puggedenegahzoowug  egewh 
naboojig  emuh  ayahpuneeg  :  Anduhshewaud  dush  keezhete- 
bahkoonahwug  debishkoo  anandahgwudenig  oodahnookee- 
winewah. 

14  Neboowin  dush  kuhya  ahnahmuhkummig  keahpug- 
gechegahdanoon  emuh  ishkoota  sahguheguning.  Mesuh 
neezhing  neboong. 

15  Ahwagwan  kahmekahmoowahsewindan  oodoonoo- 
zoowin  wazhebeegahdanig  emuh  bemahdezewine-muzze- 
nuheguning,  keahpuggejegahzoo  emuh  ishkoota  sahguh¬ 
eguning. 

CHAP.  XXL 

INGEWAHBUNDAUN  dush  ooshke-kezhik  kuhya 
ooshke-uhkee  :  netum  muh  kezhik  kuhya  netum  uhkee 
kemahjahmahgudoori,  kah  dush  kayahbe  keahyahmahgus- 
senoon  kechegumme. 

2  Neen  dush  John  ningewahbundaun  kechetwah-ooda- 
hah,  ooshke-J erusalem  keehe-kezhegoong  kepeoonje-neese- 
mahguk,  emuh  ahyaud  Kesha-Muhnedoo,  wawazhechegah- 
dag  debishkoo  owh  nuhaungequa  azhesuhsagahwejegah- 
zood  chewahbuhmaud  oonahbamun. 

3  Ningenoondaun  dush  keche-inwawin  ewede-keche- 
kezhegoong  keoonzetahgwuk,  00-00  keekedoomahguk, 
Benuh  gooshuh  oowegewaum  Kesha-Muhnedoo  duhneze- 
mahgud  emuh  ayahwaud  enenewug  ;  oogahweeje-kuhbashe- 
maun  dush  enewh,  oogahoodahnishenahbamenun  dush, 
ween  Kesha-Muhnedoo  tebenuhwa  oogahweejewaun,  kuhya 
oogahdooKesha-Muhnedoomegoon  enewh. 

4  Kesha-Muhnedoo  dush  oogahpangooshkinzhegwaaun 
enewh  ;  kah  dush  kayahbe  tahduhgoomahgussenoon  neboo- 
win,  kah  kuhya  kushkandanduhmoowin,  kah  kuhya  muhwe- 
win,  kah  dush  kuhnuhga  gagoo  wesugganduhmoowin  tah¬ 
duhgoomahgussenoon  ;  kata-uhyeeen  muh  keishquahsanoon. 

5  Owh  dush  namuhbuhbid  emuh  oogemah-wuhbewining 
keekedoo,  Benuh,  nindaunjetoonun  kuhkenuh  uhyeeen. 
Oo-oo  dush  ningeik,  Oozhebeiin ;  dabwamahgudoon  muh 
oonoo  ekedoowinun. 

6  Oo-oo  dush  ningeik,  Ahzhuh  kekezhechegahda.  Neen 
nindow  Alpha  kuhya  Omega  mahyahjesing  kuhya  wuhya- 
quahsing.  Wanepuzh  ningahmeenuh&h  owh  kashkebah- 
gwad  ewh  nebee  wanjejewung  emuh  bemahdezewine  moo- 
kejewuning. 

7  Owh  mamauzheewad  oogahdebandaunun  kuhkenuh 
uhyeeen;  NingahdooKesha-Muhnedoomik  suh  owh  kuhya 
neen  ningahoogwissenun. 

8  Egewh  dush  quatahjejig,  kuhya  duhyabwayanduhse- 
goog,  kuhya  egewh  kagwahnesuhgandahgoozejig  kuhya 
egewh  nashewajig  kuhya  egewh  pazhigwahdezejig  kuhya 
egewh  chahsuhkeejig,  kuhya  egewh  wajecheengwuhnetuh- 
wahjig  muzzeneneen,  kuhya  kuhkenuh  kakenuhwishkejig 
tahdebandahgoozewug  emuh  wazahwushkookunag  ishkoota 
sahguheguning  :  mesuh  ewh  neezhing  neboong. 

9  Ningepenaunzekaug  dush  pazhik  egewh  neezhwah- 
swe  angenug  takoonunjig  enewh  neezhwahswe  oomoodan- 
sunmooshkenanigenewhneezhwahsweishquaujkooduggetoo- 
winun,  ningeguhnoonik  dush  oo-oo  keezhid  Oondahshaun, 
kegahwahbundahin  dush  owh  nahaungequa,  Mahnishtahnish- 
eens  wewun. 

10  Ningeezhewenik  dush  emuh  oojechaugoomaung  e- 
muh  kache-ishpuhdenaug  wahj  ewing,  ninge wahbun  dahik 
dush  ewh  kachetwahwandahgwuk  oodanah,  pahnuk  Jerusa¬ 
lem,  keche-kezhegoong  peoonje-neeseemahguk  emuh  ahyaud 
Kesha-Muhnedoo. 

1 1  Ayahmahguk  dush  oopeshegandahgoozewin  Kesha- 
Muhnedoo  :  azhewahsayahzid  pazhigandahgoozid  ahsin  me¬ 
suh  azhewahsayaug  emuh,  azhewahsayahzid  suh  Jasper 
ahsin,  kuhya  Crystaling  ezhewaushkaahyahmahgud  ; 

12  Keche  kewetahyahbekenegun  dush  keahta  kache- 
ishpaug,  kemetahchenoon  dush  ahshe  neezh  keche-ishquaun- 
damun  ;  emuh  dush  keche-ishquaundaming  keahyahwug 

metauswe  ahshe  neezh  angenug,  kuhya  ezhenekahzodwinun 
kedozhebeegahdanoon  emuh,  mesuh  oodezhenekahzoowine- 
wah  egewh  metauswe  ahshe  neezh  puhkaun  azheweenzoojig 
Israelitug : 

13  Wahbunoong  anuhkukayah  neswe  '  keche-ishquaun- 
damun ;  kewadinoong  dush  neswe  keche-ishquaundamun  ; 
shahwuhnoong  dush  neswe  keche-ishquaundamun  ;  apun- 
geshemook  dush  neswe  keche-ishquaundamun  : 

14  Ahnaum-kewetuhyahbekenegun  dush  keahbewug  me¬ 
tauswe  ahshe  neezh  keche-ahsineeg  kahoonje-uhyeenjesing 
emuh  dush  enewh  ahsineen  keoozhebeegahdanewun  oodezhe- 
nekahzoowinene  enewh  metauswe  ahshe  neezhenejin  00- 
dahpostleemun  Mahnishtahnisheens. 

1 5  Owh  dush  kahguhnoozhid  oogetuhkoonaun  ewh  00 
zahwahbikoo-tebahegun-ahtig  chetebahung  keche-oodanah 
kuhya  enewh  keche-ishquaundamun  kuhya  ewh  kewetuh- 
yahbekenegun, 

16  Ketuhtebishkookeeskahmahgud  oodanah,  aquahmah- 
guk  dush  me  nahsaub  anegookoodayahmahguk  ;  oogetebah- 
aun  dush  ewh  keche-oodanah  tebahegun-ahtig  keahyood, 
mesuh  metauswe  ahshe  neezhing  duhshing  metauswauk  te- 
bahegaunsun.  Aquahmahguk  kuhya  anegookoodayahmah¬ 
guk  megoo  nahsaub  menik  apeetahmahguk. 

1 7  Oogetebahaun  dush  ewh  kewetuhyahbekenegun, 
ningoodvvauk  ahshe  newin  duhsponik,  debishkoo  azhetebuh- 
egad  enene,  mesuh  owh  angen. 

18  Jaspering  keoonje-oozhechegahda  ewh  kewetuhyah¬ 
bekenegun;  keoozahwah-shooneahwun  ewh  oodanah,  debish¬ 
koo  wuhyaushkashkaug  wahsachegunahbikoong  azhenah- 
gwuk. 

19  Kesuhsagahwejegahzoowug  egewh  ahsineeg  ahnaum 
kewetuhyahbekenegun  kahahyahjig,  ahnooj  doowug  kache- 
ahpeetandahgoozejig  ahsineeg.  Netum  ahsin  mesuh  Jasper ; 
akoo-neezhewaud  dush  mesuh  Sapphire  ;  akoo-nesewaud 
mesuh  Chalcedony  ;  akoo-newewaud,  Emerald  ; 

20  Akoo-nahnunewaud,  mesuh  Sardonyx ;  akoo-nin- 
goodwahchewaud  mesuh  Sardius  ;  akoo-neezhwahchewaud 
mesuh  Crysolite  ;  akoo-nishwahchewaud  mesuh  Beryl;  akoo- 
shaunguhchewaud  mesuh  Topaz  ;  akoo-metahchewaud,  me¬ 
suh  Crysophrasus,  akoo  ahshe  pazhik,  mesuh  Jacinth  ;  akoo 
ahshe-neezhewaud,  mesuh  Amethyst. 

21  Enevvh  dush  metauswe  ahshe  neezh  keche-ishquaun- 
daniim  keahwunoon  metauswe  ahshe  neezh  pearlun  ;  anduh- 
sing  dush  keche-ishquaundamun  pazhik  keahwun  pearl  ; 
ewh  dush  meekunemuh  oodanaungkepezheshigoo  opzahwah- 
shooneahwun  debishkoo  wuhyaushkashkaug  wahsachegun- 
ahbik. 

22  Kali  dush  gagoo  ni ngewah bund uhs ee n  ahnuhmea- 
weguhmig :  owh  muh  Tabaningad  Kesha-Muhnedoo  Muh- 
yahmahwe-mushkahwezid  kuhya  owh  Mahhistahnisheens 
mesuh  egewh  ahyahwewaud  ewededuhzhe  ahnuhmea-weguh- 
mrg. 

23  Emuh  oodanaung  kahween  kenunduhwanemahse 
kezis  gamuh  tebike-kezis  chewahsayaug  emuh,  ewh  muh 
oopeshegandahgoozewin  Kesha-Muhnedoo  mesuh  wanje- 
wahsayaug  emuh,  kuhya.  Mahnishtahnisheens  ewede  duhzhe 
wahsayahzewin  ahwe. 

24  Egewh  dush  ahnishenahbag  bamahjeindjig  tahbe- 
moosawug  emuh  magwa-wahsayahnig;  kuhya  dush  uhkeeng 
duhzhe  keche-oogemaug  oopetoonahwah  bopeshegandah-- 
goozewinewah  kuhya  bokechetwahwezewinewah  emuh. 

25  Kah  dush  kuhnuhga  tahkebahquahegahdasenoon 
keche-ishquaundamun  kuhpa  kezhik  :  kah  mahween  tahte- 
bikusseiioon  emuh. 

26  Oogahpeetoqnahwah  dush  emuh  oopeshegandahgoo- 
zewinewah  kuhya  ookechetWahweizewinewah  egewh  ahnooj- 
azheweenzoojig  ahnishenahbag. 

27  Kah  dush  kuhnuhga  tahpeendegamahgussenoon 
emuh  gagoo  wahnuk,  kuhya  gagoo  wanjesing  ewh  kuhgwah- 
nesuggezewin,  gamuh  wazhetood  ewh  kuhkenuhewishke- 
win  :  egewh  atuh  wazhebeoondjig  emuh  oobemahdezewine 
muzzenuheguning  Mahnishtahnisheens. 

CHAP/ XXII.  '  : 

NI  NGEWAH  BU  NDU  H  IK  dush  pahnahgummeeg ?  be- 
mahdezewine-seebe,  Crystaling  keezhewauskayah- 
gummeeg,  wanjejeWung  emuh  oodoogemah-wuhbewine- 
waung  Kesha-Muhnedoo  kuhya  Mahnishtahnisheens, 

2  Nahwuhyeee  dush  oodanah  -  meekunaung,  kuhya 
uhyeduhwuhgaum,  seebe  kepuhdukkezoo  owh  bemahdeze- 
wine  metik  metauswe  ahshe  neezhwuhyug  kahezhemeene- 

wid,  kuhya  anduhsoo-keziswahguk  keahdittawun  enewh 
meenewinun :  metigoong  duhzhe  ahneebeeshun  keenah- 
bududoon  chenoojemooi'ndwah  ahnooj  azheweenzoojig 
ahnishenahbag. 

3  Kahween  kayahbe  tahduhgoomahgussenoon  nuhnee- 
bekingawin  ;  oodoogemah-wuhbewin  atuh  Kesha- M u h n e - 
doo  kuhya  Mahnishtahnisheens  tahduhgoomahgudene 
emuh  :  oogahbuhmeetahgoon  dush  enewh  oobuhmeetahgun- 
un : 

4  Oogahmechewahbuhmahwaun  ;  kuhya  tahoozhebe- 
egahdane  oodoonoozoowin  emuh  ookuttikoowaung. 

5  Kah  dush  bahpish  tahtebikussenoon  emuh  ;  kah  dush 
oogahnunduhwanduhsenahwah  wahsuhkoonanjegun,  kuhya 
kezisoong  oonje  wahsayahzewin,  *owh  muh  Tabaningad 
Kesha-Muhnedoo  oomeenaun  wahsayahzewin :  tahooge- 
mahwewug  dush  kahgenig  kuhya  kahgenig. 

6  Oo-oo  dush  ninge’ik,  Dabwamahgudoon  kuhya  soon- 
gekahbahwemahgudoon  oonoo  ekedoowinun  :  kuhya  owh 
Tabaningad  ooKesha-Muhnedoomewaun  egewh  kachetwah- 
wezejig  aunwahj ega-wenenewug  oogepeezhenahzhahwaun 
enewh  oodangenemun  chewahbundahahnid  enewh  oobuh- 
meetahgunun  enewh  uhyeeen  gagah  zhuhyegwah  wahezhe- 
wabukkin. 

7  Benuh  wuhyebah  ningahtuhgwishin  :  shahwandah- 
gooze  suh  owh  ganuhwandung  ekedoowinun  azheaunwahje- 
gamahguk  maunduh  muzzenuhegun. 

8  Neen  dush  John  ningewahbundaunun  oonoo  uhyeeen 
kuhya  ningenoondaunun.  Uhpe  dush  kahnoonduhmaun 
kuhya  kahwahbunduhmaun  ningeoojecheengwunesa  cheooje- 
cheengwuhnetahgayaun  emuh  oosittaung  owh  angen  kah- 
wahbunduhid  oonoo  uhyeeen. 

9  Medush  oo-oo  keezhid,  Gagoo  benuh  ezhechegakan  : 
neen  muh  nindow  keeje-buhmeetahgun,  kuhya  pazhik 
egewh  kejekewaiig  au n wahj ega- wen en e wug,  kuhya  egewh 
ganuhwandungig  ekedoowinun  oo-oo  muzzenuheguning 
wazhebeegahdagin:  oojecheengwuhnetow  Kesha-Mnhnedoo. 

10  Oo-oo  dush  ningeik,  Kagoo  ahkookewussunkan 
enewh  ekedoowinun  azheaunwahjegamahguk  maunduh 
muzzenuhegun  ;  gagah  muh  zhuhyegwah  tahdebishkoosa- 
mahgud  uhpe  oo-oo  kaezhewabuk. 

1 1  Owh  quuhyuk-azhewabezesig  mahnoo  kayahbe 
kahween  tahquuhyuk-ezhewabezese  :  owh  dush  wahnezid 

mahnoo  kayahbe  tahweeneze  :  owh  dush  quuhyuk-azhe- 
wabezid  mahnoo  tahquuhyuk-ezhewabeze  :  owh  dush  pah- 
nezid  mahnoo  kayahbe  tahpeeneze. 

12  Benuh  dush  wuhyebah  netuhgwishin  ;  nintebahah- 
mahgawin  dush  nepeetoon,  chemeenugebun  anduhshid 
enene  debishkoo  kaenandahgwudenig  oodahnookeewin. 

13  Nindow  Alpha  kuhya  Omega,  mahyahjesing  kuhya 
wuhyaquahsing,  netum  kuhya  ishquauj. 

14  Shahwandahgoozewug  egewh  kasebegenungig  oodah- 
gwewinewah  cheoonje-debanemahwaud  enewh  bemahdeze- 
wine  metigoon,  chepeendegawaud  dush  emuh  kache-ish- 
quaundamewung  keche-oodanah. 

15  Ahgwahjeeng  ahyahwug  uhnemooshug,  kuhya  chah- 
suhkeejig,  kuhya  pazhigwahdezejig,  kuhya  nashewajig  kuhya 
wajecheengwuhnetahwahjig  muzzeneneefl,  kuhya  ahwagwan 
wazhetoogwan  kuhya  suhyahgetoogwan  kuhkenuhwishke- 
win. 

16  Neen  Jesus  ningeezhenahzhahwah  nindangenim  che- 
debahjemootuhmoonag  oonoo  uhyeeen  emuh  anuhmeahjig 
anduhzhe-ahyahwaud.  Nindow  oodoojeebikemun  kuhya 
oonejahnesun  David,  kuhya  wuhyahsenungooshkaud  wah- 
bunnung. 

1 7  Owh  Oojechaugoomah  kuhya  owh  nahaungunequa 
ekedoowug,  Oondahshaun.  Kuhya  owh  nwaundung  Oon- 
dahshaun,  tahekedoo.  Kuhya  Mahnoo  tahpeezhah  owh 
kashkahbahgwad.  Ahwagwan  dush  ananduhmoogwan, 
tahpeezhah,  wanepuzh  dush  oogahoodahpenaun  ewh  bemah- 
dezewine  nebee. 

18  O0-00  muh  neweenduhmoowah  anduhshid  enene 
nwaundung  enewh  ekedoowinun  azheaunwahjegamahguk 
00-00  muzzenuhegun,  Kishpin  ahweyah  gagoo  duhgoo- 
ahtood  emuh  atag  oonoo  uhyeeen,  Kesha-Muhnedoo  oogah- 
ahtuhwaun  enewh  kooduggetoowinun  wazhebeegahdagin 
oomah  muzzenuheguning. 

19  Kishpin  dush  ahweyah  mahmood  ahnind  ekedoowin-* 
un  azheaunwahjegamahguk  00-00  muzzenuhegun,  Kesha- 
Muhnedoo  oogahmahmoon  oodebandahsoowin  emuh  oonje 
bemahdezewine  muzzenuheguning  kuhya  emuh  kechetwah- 
oodanaung,  kuhya  emuh  oonje  oonoo  uhyeeen  wazhebee¬ 
gahdagin  emuh  00-00  muzzenuheguning. 

20  Owh  dush  wahyahweendung  oonoo  uhyeeen  00-00 

ekedoo,  Kagate  wuhyebah  netuhgwishin  Amen.  Me  suh 
kadezhewabuk,  peezhahkun,  Tabaningaymi  Jesus. 

21  Mahnoo  kuhkenuh  kenuhwah  kegahahyahnahwah 
ooshahwanjegawin  owh  Tabanemenung  Jesus  Christ. 
Amen. 

